 © 2003 by Editura POLIROM Editura POLIROM Iaşi, B-dul Copou nr 4, P O BOX 266, 6600 Bucureşti, B-dul I C Brătianu nr 6, et 7, ap 33; O P 37, P O BOX 1-728, 70700 Descrierea CIP a Bibliotecii Naţionale a României: AURORA LIICEANU Rănile memoriei: Nucşoara şi rezistenţa din munţi/ Aurora Liiceanu – Iaşi: Polirom, 2003 168 p ; 24 cm – (Psihologie aplicată) ISBN: 973-681-173-5 94(498) Printed in ROMANIA Colecţia Psihologie aplicată este coordonată de Adrian Neculau Aurora Liiceanu (n 1941, Negureni) a absolvit secţia Psihologie a Facultăţii de Filosofie din cadrul Universităţii Bucureşti Specializare în psihologie socială în SUA prin National Academy of Science (Washington, DC), în 1970, şi doctor în psihologie, Universitatea Bucureşti, 1975 Visiting professor la EHESS-Paris în 1992 şi la UQAM-Montréal, 1994 A participat ca investigator naţional în echipe internaţionale de cercetare: EURONET-Elveţia, 1992-1994; GETTY Program Grant, 1992-1993; ERCOMER-Olanda, 1994-1995 Expert-raportor al Consiliului Europei pentru probleme de violenţă împotriva femeilor (1999) şi consultant UNFPA privind violenţa domestică (2000) Membră a unor asociaţii internaţionale de psihologie şi fondator al unor ONG A publicat peste 125 de lucrări – capitole de cărţi şi articole – în ţară şi străinătate Volume publicate: Povestea unei vrăjitoare, All, Bucureşti, 1996; Valurile, smintelile, păcatele Psihologiile românilor de azi, Nemira, Bucureşti, 1998; Nici alb, nici negru Radiografia unui sat românesc 1949-1999, Nemira, Bucureşti, 2000 Aurora Liiceanu RĂNILE MEMORIEI POLIROM 2003 Nucşoara şi rezistenţa din munţi Cuprins Nota autorului 7 I Astăzi: Nucşoara 9 II Trecutul recent: rezistenţă şi sat 27 1 Colonelul Arsenescu 29 Arsenescu se autoproclamă conducător 31 Ritual de apartenenţă: haiducii 35 Ambivalenţa lui Arsenescu 37 Reorganizarea grupului şi perspectivele sale 39 Rupturi reciproce 40 O plecare dificilă, dar pregătită 44 Ethos militar şi autoritate: loialitate sau obedienţă? 46 Zvonurile din jurul dispariţiei lui Arsenescu 48 2 Toma Arnăuţoiu 53 Capital de prestigiu moştenit: tatăl 53 Nedezlipit de sat şi de valorile lui 58 3 Maria Plop 66 4 Psihologii diferite şi moarte controversată 75 5 Lumea satului 91 Prudenţă şi sincronizare: reguli ale cotidianului 96 Două surori şi un agent 99 Preoţii 111 Arme în podul unei biserici 113 Sfîrşitul: de la şantaj la trădare (Scăpau „aşa cum scapă un fir de iarbă cînd tragi cu coasa ”) 115 III Contextul: ţărănimea 121 Amăgirea 123 Transferul violent de putere: Lică Puţinelu, primarul emblematic 125 Patru ani mai tîrziu 129 Chiaburimea: „elementul duşman” 132 Pămîntul şi complexul ombilical 136 Colhozul şi groaza de abandon 146 Cotele şi după ele 146 Pămîntul, criteriul reuşitei sociale Sacrificii 149 Legătura de sînge şi legătura de pămînt 151 Altul semnificativ: străinul 152 Alţii semnificativi: fruntaşii satului 154 IV Epilog 161 Nota autorului Cartea conţine trei tipuri de citate Unele fac parte din interviurile luate locuitorilor Nucşoarei în urma deplasărilor pe teren pe care le-am efectuat în Nucşoara în vara anului 2001 şi cea a anului 2002 Altele sînt extrase din interviurile realizate în Nucşoara de o echipă aflată sub conducerea Alinei Mungiu-Pippidi, în cadrul unui proiect de cercetare al Institutului Român de Istorie Recentă (IRIR), care se află în arhiva institutului Studiul ce a reprezentat substanţa finală a acestui proiect de cercetare s-a concretizat în cartea Secera şi buldozerul Scorniceşti şi Nucşoara Mecanisme de aservire a ţăranului român, publicată de Alina Mungiu-Pippidi şi Gérard Althabe în 2002, la Editura Polirom Volumul oferă cititorului o perspectivă diferită de abordare a satului românesc, viziunea preponderent psihosocială, integrînd-o, împreună cu această carte, într-o perspectivă mai largă, proprie ştiinţelor sociale Citatele din ambele categorii de interviuri sînt redate în italice Cea de a treia categorie de citate cuprinde informaţii selectate din materialul inclus în cartea Ioanei-Raluca Voicu-Arnăuţoiu (Luptătorii din munţi Toma Arnăuţoiu Grupul de la Nucşoara Documente ale anchetei, procesului, detenţiei, Editura Vremea, Bucureşti, 1997); aceste citate păstrează forma consemnată de anchetatorii de Securitate, neintervenindu-se pentru a o corecta Autoarea îşi exprimă mulţumirile faţă de IRIR pentru accesul la biblioteca şi arhiva institutului De asemenea, autoarea mulţumeşte Marinicăi Chirca din Nucşoara pentru deosebita sa amabilitate şi pentru informaţiile date, Ioanei-Raluca Voicu-Arnăuţoiu pentru bunăvoinţă şi disponibilitatea de a oferi informaţii despre Nucşoara şi tuturor interlocutorilor I Astăzi: Nucşoara Teroarea şi obedienţa au fost realităţile psihologice care au caracterizat spaţiul românesc în perioada comunismului Toată Europa de Est a cunoscut aceste stări În mentalul românesc persistă convingerea că România a avut un statut de excepţie, că teroarea din societatea românească a cunoscut forme extreme Dacă iniţial teroarea a funcţionat ca instrument al puterii politice, obedienţa a fost o stare consecutivă terorii Calea spre obedienţă a fost deschisă de teroare, iar teroarea a instituit frica generalizată Prin teroare s-a structurat treptat credinţa larg răspîndită după care nimeni nu se putea sustrage represiunii, fiecare individ fiind prins într-un sistem de supraveghere duşmănoasă care-l obliga la supunere şi tăcere Teroarea a produs omul social „cuminte”, a declanşat un mecanism subtil al cenzurii sinelui, a transformat pasivitatea în reflex al supravieţuirii şi a modelat relaţiile interpersonale şi sociale într-un mod în care frica era dublată de suspiciune şi laşitate, dînd substanţă obedienţei Terorii anilor 1945-1964 i-a urmat obedienţa, ce a durat pînă în 1989 Societatea românească învăţată cu frica devenise o societate înfricoşată, manifestîndu-se printr-un reflex de apărare în care împotrivirea era cu totul anulată din repertoriul de raportări la putere Epoca Dej a inculcat oamenilor o certitudine: oricine putea deveni peste noapte un duşman al liniei partidului Acest lucru a modelat individul uman obedient, gata să facă pact cu viaţa în formula supunerii necondiţionate Regimul nu mai avea decît de controlat modul de funcţionare a mecanismului fricii Surprize nu existau şi nici reacţii de respingere „Cum a fost posibil?” – este întrebarea retorică pe care şi-o pune Marius Oprea1 , vorbind despre banalitatea răului, despre răul care invadase existenţa socială în cele mai discrete manifestări ale ei O întrebare pe care mulţi ne-am pus-o Este o întrebare evitată de unii şi ridicată cu insistenţă de alţii, ce încearcă să înţeleagă modul în care o societate omenească şi-a schimbat fiinţa psihologică Au existat şi nemulţumiri, au existat revolte şi mişcări populare, dar ele au fost reprimate cu atîta brutalitate încît reacţia puterii comuniste a descurajat şi anihilat în timp orice ieşire din algoritmul obedienţei Legitimarea regimului comunist prin violenţă se făcea într-un limbaj grosolan, abundînd în îndemnuri la forţa fizică, la folosirea mijloacelor menite „a băga groaza” în oameni Expresii precum „să-i dăm la cap”, „să trîntim cu el de pămînt” sau indicaţiile de a fi scoşi şi împuşcaţi duşmanii la marginea drumului erau frecvent rostite în rîndurile reprezentanţilor puterii Existau o singură lege, violenţa, şi un singur creier, partidul Eliminarea oricărei forme de opoziţie a duşmanilor reali sau potenţiali era dictată de nevoia impunerii şi consolidării prin violenţă a puterii comuniste 1 Marius Oprea, Banalitatea răului O istorie a Securităţii în documente 1949-1989, Polirom Iaşi, 2002 Cartea prezintă drama unui sat ai cărui oameni au fost prinşi într-o aventură umană demnă de respect Satul Nucşoara a devenit un simbol al rezistenţei faţă de comunism Am încercat, în cuprinsul cărţii, să conturez Nucşoara ca personaj colectiv, chiar dacă nu putem vorbi despre o motivaţie omogenă a celor care s-au mobilizat în mişcarea de a contesta şi refuza regimul comunist Există, desigur, personaje cu grade diferite de implicare, participare şi sacrificiu, dar, dincolo de diferenţe, satul în ansamblul său a răspuns prin rezistenţă, contestînd puterea comunistă Există, de asemenea, diferite accepţiuni ale rezistenţei anticomuniste Rezistenţa în munţi şi-a căpătat un prestigiu aparte, pentru că ea a inclus oameni diferiţi, cu reprezentări şi ideologii diferite privind comunismul, aparţinînd unor categorii sociale diferite şi care, totuşi, au dat coeziune dramei colective la care au fost părtaşi atît cei fugiţi în munţi, cît şi cei rămaşi în sat Asupra ţăranilor s-au abătut poate cele mai drastice măsuri de reprimare Ei i-au susţinut şi ajutat pe cei care, contestînd noua putere, au luat calea unui fel de exil ce s-a dovedit fără întoarcere Împreună şi numai împreună ei au construit o Nucşoară mitizată, un loc care s-a încăpăţînat să reziste şi să hărţuiască forţele de Securitate timp de zece ani Şi totul s-a petrecut într-un context în care se tăcea atît de straşnic, frica era atît de bine instituită încît doar după 1989 tăcerea a fost spartă Nucşoara, devenită publică, a provocat despărţiri de ape, reproşuri, ură, învinovăţiri reciproce Au fost dezgropate şi aduse la lumina zilei slăbiciunile omeneşti, limitele naturii umane Reconcilierea întîrzie La mediatizarea comunei şi scoaterea ei din anonimat au contribuit mult, pe de o parte, serialul de televiziune Memorialul durerii, realizat de Lucia Hossu-Longin, cartea Irinei Nicolau şi a lui Theodor Niţu2, cuprinzînd memoriile a două persoane din sat, participanţi la mişcarea de rezistenţă – Elisabeta Rizea şi Cornel Drăgoi – şi cea a Ioanei-Raluca Voicu-Arnăuţoiu3, constituită din documente necesare înţelegerii fenomenului Nucşoara, şi, pe de altă parte, vizita fostului rege Mihai şi cea a fostului preşedinte Emil Constantinescu în comună şi acasă la Elisabeta Rizea Devenită simbol al rezistenţei anticomuniste, comuna Nucşoara şi-a făcut treptat o imagine publică, fără însă a se constitui într-un obiect de cercetare care să răspundă la o întrebare simplă: cum a fost posibil ca, într-o comună de munte, Ministerul de Interne să trimită în perioada 1949-1958 cel mai mare număr de securişti pe cap de locuitor? Şi cît de mare a fost rezistenţa locală, încît eforturile de prindere a grupului de partizani Arnăuţoiu – la care au conlucrat Miliţia, Securitatea şi Trupele de Securitate – să dureze aproape zece ani? Putem avea o aproximare a amplorii acestei mişcări menţionînd doar că lista de condamnaţi cu care se încheie cartea Ioanei-Raluca Voicu-Arnăuţoiu cuprinde 97 de nume, lipsind, desigur, numele celor mulţi care au murit pe parcursul perioadei Practic, în comuna Nucşoara nimeni nu a scăpat urgiei comuniste, nimeni nu s-a sustras statutului de victimă directă sau indirectă Uimitor, dar explicabil, este faptul că despre drama Nucşoarei nu s-a ştiut aproape nimic Ca şi cînd ea nu ar fi făcut parte din România Nucşoara exista, dar era izolată de un zid de tăcere „Mutismul” devenit secret bine păstrat a fost doar una dintre consecinţele violenţei cu care organele de Securitate s-au implicat în înfrîngerea partizanilor 2 Povestea Elisabetei Rizea din Nucşoara Mărturia lui Cornel Drăgoi, culese şi editate de Irina Nicolau şi Theodor Niţu, Humanitas, Bucureşti, 1993 3 Ioana-Raluca Voicu-Arnăuţoiu, Luptătorii din munţi Toma Arnăuţoiu Grupul de la Nucşoara Documente ale anchetei, procesului, detenţiei, Vremea, Bucureşti, 1997 şi a susţinătorilor lor Pedepsele exemplare aplicate, caracterul abuziv al măsurilor luate, brutalitatea lor cumplită, sentimentul dureros al luptei solitare în raport cu exteriorul nu au reuşit decît cu greu să potolească nucşorenii Nucşoara a existat, fireşte, prin oameni Ea a rezistat pe cont propriu şi tot pe cont propriu a plătit îndrăzneala de a dovedi solidaritate în faţa organelor represiunii Solidaritatea unor „oi negre”, care, părăsind satul, duceau cu ele eticheta stigmatizării Securitatea a creat acest zid al tăcerii şi s-a confruntat în interiorul comunei cu un zid al solidarităţii care, dincolo de limitele naturii umane, trebuie considerat un elogiu adus fiinţei umane După 1990, nevoia de transparenţă, dar şi dorinţa de a vorbi, de a lăsa mărturii au produs o literatură bogată privind rezistenţa anticomunistă, infinit mai mică faţă de numărul celor care au suferit La această nevoie de transparenţă s-a adăugat nevoia psihologică de mituri destinate, prin recuperarea secretului, să corecteze o imagine negativă pe care românii o aveau despre ei înşişi şi pe care o purtau ca pe un complex mutual resimţit, dar nemărturisit: românii n-au stat cu braţele încrucişate Iată că şi noi am opus rezistenţă, chiar dacă sistemul comunist s-a dovedit de neînvins atîta vreme Victimele şi-au cerut dreptul de a vorbi, iar noi aveam nevoie de mărturiile lor Frustrările şi reprimarea, ca şi tentaţia stereotipurilor, au fost, probabil, atît de mari încît doar o glorificare a rezistenţei în general putea produce o imagine4 care să flateze orgoliul naţional Glorificarea însă, cu discursul său excesiv, patetic, emoţional, adesea nemăsurat în nuanţe superlative, pasional, a impus conştiinţei publice eroi aproape de neînţeles, lipsiţi de substanţa vieţii, de acel amalgam complicat şi subtil pe care individualitatea o are prin singularitate, ambivalenţă şi consistenţă uneori contradictorie Glorificarea pe care ne-o propun deopotrivă eroii şi doritorii de mit ne livrează eroi-eroi, şi nu eroi-oameni Dar oare este posibil să scriem despre rezistenţă altfel, fără să ni se reproşeze că „dezonorăm” eroii? Putem pune oare în dreaptă cumpănă un adevăr psihologic cu o nevoie psihologică, individuală sau colectivă – de a construi un mit? Adevărul psihologic ne spune că greşim dacă ne închipuim că un erou este întotdeauna eroic sau că un fricos este întotdeauna un laş Calităţile şi defectele noastre de oameni nu sînt deloc stări de spirit şi comportamente continue, dar se repetă foarte des, iar caracterul nostru este, de fapt, ceea ce sîntem în cea mai mare parte a timpului Dacă vrem deci să respectăm adevărul psihologic, nu trebuie să ne temem că dezonorăm eroii Iar dacă vrem să răspundem nevoii psihologice de repere, de absolut, trebuie să renunţăm la a-i dezonora, trebuie să punem o distanţă între eroi şi noi, pentru că doar aşa ei rămîn eroi Pentru cineva care doreşte să-şi facă o impresie despre mişcarea de rezistenţă din Nucşoara, despre raportul dintre forţele mobilizate pentru prinderea partizanilor şi a susţinătorilor lor şi aceştia, cartea Ioanei-Raluca Voicu-Arnăuţoiu aduce informaţii preţioase şi, mai important, clarifică unele opinii care au devenit folclor local şi care 4 Dennis Deletant, în cartea sa scrisă în colaborare cu Maurice Pearton şi intitulată Romania Observed Studies in Contemporary Romania History, Encyclopaedic Publishing House, Bucureşti, 1998, dedică un capitol fatalismului şi pasivităţii din România, amintind de grupurile de rezistenţă El afirmă că în România de astăzi există încercări de a aduce în discuţie rezistenţa anticomunistă deoarece acest lucru este important pentru stima de sine a poporului român şi pentru onoarea naţională Rezistenţa a ajutat să se reaprindă flacăra onoarei naţionale după „ignominia regimului Ceauşescu” (p 334) s-au transmis sau acele ezitări pe care le întîlnim în unele opinii chiar ale supravieţuitorilor Pentru cine vrea să înţeleagă ce s-a întîmplat în Nucşoara, motivaţiile psihologice ale celor implicaţi, reacţiile lor, mecanismele ce au intrat în joc în condiţiile-limită în care au trăit partizanii, dar şi cei din sat, deci pentru cine doreşte să înţeleagă grozăvenia colectivă care a antrenat satul timp de zece ani, cartea se citeşte lăsînd mereu loc unor întrebări Dar ea este absolut necesară ca punct de plecare pentru apropierea de Nucşoara ca obiect de cercetare De aceea, nu am putut să nu folosesc aproape excesiv documentaţia oferită de această carte, punînd faţă în faţă declaraţiile de anchetă ale eroilor principali, sintezele, dările de seamă şi rapoartele organelor de Securitate Chiar dacă declaraţiile anchetaţilor au fost luate prin presiuni fizice şi psihice, la o lectură foarte atentă ele pot da informaţii dincolo de ceea ce este schemă şi formalism În acest sens, observaţia Ioanei-Raluca Voicu-Arnăuţoiu exprimă clar ceea ce lipseşte acestor documente: „anchetatorii de securitate… interpun între anchetat şi cititor un ecran opac, estompînd personalitatea anchetatului” Şi totuşi, acest ecran opac poate fi descifrat analizînd complicatele raporturi care construiesc un univers fenomenologic bogat, cel al relaţiilor interpersonale şi al reacţiilor individuale într-o situaţie specială ca aceea în care se găsea Nucşoara în perioada amintită Mişcarea de rezistenţă din Nucşoara nu poate fi înţeleasă decît dacă preferăm analiza răbdătoare şi minuţioasă, raţiunea, unei sinteze a reacţiilor noastre emoţionale şi imediate Zece ani din viaţa unei comunităţi ţărăneşti nu înseamnă mult Şi totuşi, în aceşti zece ani, comunitatea s-a confruntat cu evenimente ale căror complicaţie, diversitate şi amploare compun o experienţă umană rară Cum au reuşit oamenii să protejeze acest grup de partizani nu poate fi înţeles decît dacă învestim grupul cu funcţia de proiecţie sublimată, de identificare la distanţă cu cei pe care îi susţineau * * * Nucşoara, sat de munte, dintre ai cărui locuitori aproape jumătate au fost bătuţi, anchetaţi cu brutalitate, urmăriţi şi unii chiar executaţi din cauza opoziţiei faţă de regimul comunist, face parte dintr-o zonă care a cunoscut de timpuriu represiunea Comuna Nucşoara este situată în partea de nord a judeţului Argeş, avînd în componenţa sa satele Sboghiţeşti, Slatina, Gruiu şi Nucşoara, ultimul fiind reşedinţă de comună Trei oameni au fost primele victime care au dat măsura violenţei ce va urma Totul s-a petrecut cu puţin înaintea alegerilor din noiembrie 1946 şi imediat după Primii doi, urmăriţi de o bandă de terorişti în slujba comuniştilor, în timp ce veniseră să depună listele cu candidaţi, au fost un învăţător dintr-o comună de lîngă Piteşti şi un avocat din comuna Vîlseneşti, ambii fruntaşi ţărănişti Învăţătorul a fost împuşcat chiar în Tribunalul din Piteşti, iar avocatul – între Tribunal şi Administraţie Totul s-a petrecut la lumina zilei Cel de-al treilea era din Domneşti, nu departe de Nucşoara Se numea Gheorghe Şuţa, era comerciant, om avut, cu multe proprietăţi Era unchiul Elisabetei Rizea El a fost ridicat spre ziuă din casa lui, dus la marginea satului şi împuşcat A fost găsit într-un şanţ Toţi trei erau fruntaşi ţărănişti, iar ţărăniştii beneficiau de o largă adeziune în Nucşoara Oamenii au înţeles repede că noua putere va zdrobi orice opoziţie, reală sau imaginară, că ori erau cu ei, comuniştii, ori erau contra lor Într-o primă fază, puterea comunistă a făcut presiuni pentru crearea unei întovărăşiri, premergătoare cooperativei, avînd de partea ei o mînă de oameni lipsiţi de pămînt Iniţiativa nu a fost un succes şi chiar şi susţinătorii ei localnici au realizat repede acest lucru Nucşoara este o comună, în majoritatea ei, de ţărani mijlocaşi În imediata ei apropiere se află muntele şi pădurea şi, de aceea, oamenii vînau, aveau arme, făceau braconaj şi erau obişnuiţi cu pădurea După terminarea războiului, multe arme au rămas în urma nemţilor şi ruşilor: „toate şanţurile erau pline de arme, iar cei ce se întorceau la vatră veneau cu sacii plini de armament”, „stăteau în casă armele cum stau topoarele la cabană”5 Toţi se făceau vinovaţi de deţinere de arme, fapt interzis printr-un decret şi aspru pedepsit Apropierea muntelui şi a pădurii, frica de bătăile la care erau supuşi cei ce erau descoperiţi că nu predaseră armele, familiaritatea cu muntele şi uşurinţa de a se descurca în acest spaţiu i-au făcut pe unii să fugă pentru a scăpa de urmărire: „ei au avut o armă pe vremea aceea şi nu au predat-o, dar nu suportau o pedeapsă prea mare dacă nu plecau, el a plecat acolo, s-au întîlnit mai mulţi, aşa a fost nevoită şi soţia lui să îl urmeze şi fiul şi aşa i-au omorît pe toţi” Dar fiica rămasă acasă spune că numai ea ştie cît de bătuţi veneau părinţii ei de la anchetă, cum era tatăl ei „şantajat pentru o puşcă, cum îl luau comuniştii şi-l băteau zicînd că este legionar, cum au venit în sîmbăta Paştelui comuniştii şi l-au bătut şi au scos duşumeaua ca să găsească puşca şi ne luau pe mine şi pe bărbatu-meu şi ne băteau la miliţie şi părinţii mei au plecat în pădure, au crezut că scapă, dar n-au scăpat” Între cei rămaşi în sat şi cei care s-au organizat pentru a scăpa de violenţa cu care regimul nou îşi impunea puterea au existat relaţii de ajutorare şi solidaritate, faţă de care autorităţile au reacţionat cu brutalitate Satul a devenit multă vreme un loc bîntuit de securişti, armată, miliţieni şi informatori Se crease „o atmosferă foarte încinsă prin faptul că aici au fost multe omoruri, au omorît soldaţi pe vremea aceea, a fost masacru mare… după ce se lăsa întunericul nu mai aveau curajul să plece, că puteai să te întîlneşti ori cu unii, ori cu alţii Nici la cîmp nu se mai putea merge” Unii susţin că fugarii „nu au luptat intenţionat”, „dumnealor nu au luptat în Nucşoara împotriva comuniştilor, ei n-au zis niciodată aşa ceva”, „nu au fugit de comunism, ci pentru că au avut arme şi nu le-au predat cînd a venit legea şi s-au pîrît între ei, au auzit că este pericol şi au fugit şi apoi s-a încins hora”, „toată lumea cel puţin întîmplător au fost luaţi” În munţi s-a format un grup, iniţial condus de colonelul Gheorghe Arsenescu şi de Toma Arnăuţoiu, ofiţer în Regimentul de Gardă călare, ambii deblocaţi, şi din ţărani Foarte curînd, grupul a devenit „grupul din Nucşoara”, condus pînă la sfîrşit de Toma Arnăuţoiu Ultimii refugiaţi în munţi, constituiţi în ceea ce autorităţile numeau „banda Arnăuţoiu”, cunoscută în literatura postdecembristă drept una dintre mişcările de rezistenţă în munţi, au fost capturaţi în 1958 şi executaţi un an mai tîrziu, după lungi anchete în care au fost supuşi la presiuni psihice şi torturi fizice, cu excepţia singurei femei din grup Alţii spun că „nu le convenea regimul”, că „luptau să distrugă comunismul”, că aşa le spusese la început „colonelul (Arsenescu), Arnăuţoiu şi ei au crezut că erau copii de ţărani, că o să fie mai multe grupuri şi o să luptăm în toată ţara”, că „ascultînd Europa Liberă, discutînd 5 Citatele care urmează şi cărora nu li se specifică sursa fac parte din interviurile realizate cu locuitori ai comunei Nucşoara de către echipa condusă de Alina Mungiu-Pippidi, în cadrul unui program de cercetare al Institutului Român de Istorie Recentă (IRIR) despre politică au spus «rezistenţă, ţineţi-vă tare»” şi ei „au ascultat Europa Liberă şi apoi au plecat Ei ce-au zis, un an, doi, şi se termină” Deşi toţi au crezut iniţial că alegerea celor care au fugit în munţi va avea un sfîrşit fericit, lucrurile au durat mult mai mult decît se prevedea şi s-au sfîrşit tragic Un amestec între suspiciune şi naivitate a existat, fără îndoială Şi, în naivitatea lor, au mai crezut că ajutorul primit din solidaritate şi ceea ce au luat de la stîne şi cabane prin forţă pentru a supravieţui trebuie consemnat, fie pentru a întoarce datoriile, fie pentru a furniza păgubaşilor justificări în faţa organelor de Securitate, deci pentru a-i proteja Capturarea lor şi registrul de datorii faţă de oameni au dus la un val de arestări Expresiile „un an pentru fiecare ţigară” şi „pentr-o ţigară au făcut puşcărie” sînt şi astăzi amintite de supravieţuitori şi chiar au devenit laitmotive în repertoriul terorii prin care au trecut Unii le amintesc pentru a arăta cît de mult au suferit, alţii, pentru a face reproşuri celor care au adus necazuri şi au tulburat dramatic viaţa comunei „Ieri – spune un ţăran – am fost la coasă; Aurel, vecinul, zice la femeia mea: bandito, ai ţinut bandiţi în casă, a furat soţul tău viţei, i-a dus la bandiţi” Reproşurile se referă la faptul că „a afectat pe toată lumea, mulţi copii nu au avut şansa să meargă mai departe (la şcoală) fiind din Nucşoara” – şi cîte şi mai cîte Bunurile celor prinşi, ca şi cele ale susţinătorilor lor au fost confiscate, şi de ele au profitat unii localnici, care fuseseră împroprietăriţi prin reforma agrară din 1945, adică ţărani fără pămînt şi veterani de război Pentru a face ferma din satul Slatina, aparţinînd comunei Nucşoara, ei au cedat pămîntul primit la reformă şi au primit pămînturile confiscate Desigur, toţi cei care au trăit sentimentul dureros al confiscării nu uită să adauge că „cine-mparte parte-şi face” – şi împărţeala o făceau cei pe care comuniştii îi aduseseră la putere în comună După 1989, Nucşoara, din nou, nu cunoaşte liniştea Ea devine un loc al discordiei între foştii deţinuţi politici sau urmaşii lor – care-şi cereau pămîntul conform Legii 18 din 1991 – şi cei care deveniseră proprietari ai pămînturilor lor, stăpînindu-le vreme îndelungată Au urmat procese între ei şi între ei şi stat, „oamenii s-au judecat mult cu cei care erau pe terenurile lor, că pe terenul acelora era IAS-ul, iar al deţinuţilor era aici în comună, al celorlalţi fiind la Slatina” Pămîntul trebuia returnat pe vechiul amplasament, iar pentru asta trebuia să dai afară 200 de familii de pe terenul lor „Cei care au luat pămîntul foştilor deţinuţi politici, desigur, nu credeau că lucrurile se vor mai putea schimba vreodată Ei 30-40 de ani au îngrijit pămîntul pe care l-au primit, chiar dacă nu a fost al lor Foarte greu scoţi un om de pe pămîntul lui după 40 de ani de proprietate”, declară un primar postdecembrist Dar cum ar fi putut să-l îngrijească ei înşişi? se întreabă năuciţi de indignare foştii proprietari Pămîntul nu mai era în posesia lor, iar proprietarii erau la închisoare sau nu mai existau decît urmaşi ai celor executaţi Fiecare parte se simte nedreptăţită, oamenii s-au învrăjbit, atitudinile lor s-au radicalizat Două realităţi psihologice s-au structurat simetric şi în opoziţie în timp: pe de o parte, aproprierea a ceva care fusese al altcuiva, iar pe de altă parte, frustrarea deposedării în rîndul celor care, la suferinţă, adaugă paguba unei munci de-o viaţă „Profitorii” au dat terenuri „împomite”, lucrate şi, pentru ei, „ar fi o mare nedreptate” să primească „o suprafaţă de teren plină de mărăcini”, „maidane” sau „numai iarbă”, ei, care au „luptat pentru această ţară” nu vor să le cedeze, „cu orice risc” celor cărora „le place cum arată acum terenurile confiscate” Retrocedarea este pentru ei de neconceput Pentru foştii deţinuţi politici, nerăbdarea şi „tergiversarea” sînt insuportabile, frustrările au crescut, comportamentul lor este dictat de o urgenţă emoţională Ei sînt cei care şi-au „cumpărat propria muncă”, au „plătit chirie locuind în propria casă” şi-şi văd „lucrurile în casele altora” Ei îi învinuiesc pe profitori că „au sărit pe bunurile lor”, „şi-au luat maşini în urma noastră”, nerespectînd o zicală veche: „nici un cui străin să nu pui la casa ta” Disputele au ajuns de la teren „împomit” şi „mărăcini” la comunism şi capitalism Unii regretă siguranţa acelor vremuri şi au „crezut în comunism pentru că sîntem egali şi şcomunismulţ este o formă de dreptate”, „capitalismul este rău” şi este „o dezamăgire”, pentru că „nu cer mult… nu am pretenţii la piscină”, „acum ţăranii nu au nimic, o duc foarte greu”, „comuniştii trebuiau să vină, fiindcă boierii noştri şi-au bătut joc de muncitori şi de ţărani”, pentru că „în comunism se trăia bine”, „te duceai la băi”, „s-au introdus şi la noi televizoare, lumină”, „oamenii îşi luau mobilă, televizor” Alţii amintesc obsesiv de bătăi, anchete, teroare Unii zic că le-ar spune „tinerilor de astăzi că, în loc să-şi apere ţara, să mergeţi în pădure ca să luaţi pensii grozave după cîţiva ani de puşcărie, cum ia ăştia El a stat cinci ani în puşcărie, ia două-trei milioane, şi eu, care am muncit 32 de ani, îmi dă un milion şi ceva Asta e dreptatea!” Dreptate nu este nici de o parte, nici de alta, pentru că revoluţia a adus o „mare harababură”, o „brambureală mare cu pămînturile confiscate” şi „rîca a intrat în comună” Aşa cum am amintit, autorităţile din sat nu s-au grăbit deloc să aducă liniştea în Nucşoara Cei care au suferit, prinşi în drama Nucşoarei, simt ura celorlalţi, o ură latentă, care acum iese la lumină, pentru că este libertate – şi doar ce a adus bun libertatea decît „că ne putem jigni unul pe altul cum vrem” Este adevărat că libertatea de a spune ce vrei există, dar nu insulta dă preţ libertăţii, ci dreptul la demnitate, la onoare Lui Ion Preda, deţinut politic, despre care voi mai aminti pe parcursul cărţii, i s-a făcut proces în recurs pentru un teren, proprietatea sa, pe care l-a cîştigat Directorul şcolii i s-a adresat: „Îmi zice, nea Nelule, eu îi zic, nu sînt nea, sînt domnul Preda, că nu mai sîntem tovarăşi!” În fond, trebuia să-şi revendice onoarea, deoarece, cu toată umilinţa trecutului, el „a fost cinstit, corect şi domn” Unii nu uită că un comunist din sat a spus, cînd a venit legea de predare a armelor, că „pe una o păstrează, cu ea o să-i împuşte pe ăştia din munţi şi ca să se apere de bandiţi” Şi totuşi, nu totul se spune şi nici nu a dispărut frica Autorităţile nu au dorit să facă eforturi pentru a limpezi situaţia, au tergiversat lucrurile, iar cei ce doresc să-şi intre în drepturi se lovesc de ostilitatea celor care cred că schimbul pămînturilor sau retrocedarea sînt inechitabile Sînt dezgropate nemulţumiri şi sînt actualizate reproşuri, căci, în fond, ei sînt cei ce au tras Nucşoara în nenorocirea care s-a sfîrşit cu prinderea „ultimilor bandiţi” „Ce s-a întîmplat aici a fost din cauza familiei Arnăuţoiu”, afirmă doctoriţa comunei Nimic în comună nu se mişcă fără ochiul atent şi intervenţia sau participarea nurorii primului primar comunist, care este secretara primăriei „Şerbanca conduce toată primăria”, „vă spun eu cine e tartorul aici în comună: Ungureanu, Şerban, fostul brigadier care e pensionar, soţul secretarei Şerbanca este secretar şi agent agricol… consilierii ţin cu Şerbanca Ea le-a băgat pămînturi la toţi ăştia şi acum o ajută” „Şerbanca” se simte foarte bine datorită libertăţii de astăzi, pentru că se poate vorbi, dar din punct de vedere material o duce foarte greu În timpul comunismului, ea „a putut face liceul”, a fost plecată la Curtea de Argeş, unde a făcut „studii universitare la liceu”, şi-a luat televizor, mobilă, dar acum are greutăţi, fata ei „face meditaţii, stă la gazdă” Afirmă că în sat nu au fost turnători şi nici securişti, dar acceptă că au fost „infiltraţi” şi adaugă că nu erau „securişti angajaţi”, erau doar „cei din armată, în Securitate” În spatele ei se află socrul, Gheorghe Şerban, primar adus de comunişti, ridicat şi susţinut de ei El este însă simbolul puterii şi umblă prin sat liniştit, îmbrăcat în port ţărănesc, pe care nu l-a părăsit niciodată, spun sătenii, de cînd a intrat la comunişti Oare cum o fi arătat Gheorghe Şerban tînăr, în „cioareci”, cu secretară personală şi maşină mică, atunci cînd, flatat de încrederea partidului şi obedient, rezolva sarcinile date cutreierînd satele? După 31 de ani în administraţia de stat, el se consideră „om simplu, dar cu cap” Despre el se spune că la 18 ani umbla cu puşcă şi că a ucis din greşeală o fetiţă Liberalii l-au scăpat de închisoare, apoi a venit războiul şi a plecat pe front, a fost prizonier în Rusia, a dezertat la ruşi şi a venit în ţară cu diviziile „Tudor Vladimirescu” A lucrat în Siberia ca prizonier şi „a lăsat liberalismul, trecînd la comunism” N-a avut pămînt, a fost sărac, aşa că nu avea la ce să tragă după război Se mai spune că a făcut o şcoală de partid – lucru pe care el îl recunoaşte, precizînd că era o „şcoală de ofiţeri politici” –, că a trăit cu o doctoriţă rusoaică, a vorbit cu Ana Pauker şi l-a văzut pe Stalin Comuniştii l-au pus primar, deşi nu prea avea carte şi nici nu se descurca la început fără ajutor, dar a „învăţat” şi umbla prin „judeţe şi primării”, iar la un moment dat „era cu comerţul pe judeţ” Şeful său, mai afirmă el, era ţigan şi sărăcia de astăzi e o urmare a faptului că „ţigănimea a furat, au furat şi ăştia din interior, şi ăia din exterior” Neamurile lui Gheorghe Şerban sînt avute Cineva spune că „pe locurile confiscate stau copiii lui Şerban” Prin el, familia a profitat nu numai în urma confiscării pămîntului foştilor prizonieri politici, dar şi de ceea ce au confiscat comuniştii din pămîntul şcolii şi al bisericii Şi, chiar pierzînd din avantajele cîştigate datorită obedienţei faţă de partid şi activităţii sale, neamul Şerban este încă în cîştig şi îşi foloseşte capitalul de putere „strîns” în atîţia ani Puterea, spun victimele care au supravieţuit, dar şi alţii, a rămas în mîinile lor, dar Gheorghe Şerban se disociază de implicarea partidului în drama Nucşoarei, lăsînd să se înţeleagă că Securitatea a făcut tot răul, iar el „nu a fost amestecat”, a fost „de două ori primar… venea Securitatea, venea la activistul de partid, care îi trimitea la acela, la acela” El este mulţumit de felul cum şi-a dus viaţa, pentru că pînă la urmă ce contează este faptul că „au suferit mulţi din ei, dar eu n-am suferit” Puterea a rămas în mîinile comuniştilor, spun oamenii din sat, mai pe faţă, mai pe din dos Lucrurile s-au schimbat, „dar nu s-a schimbat bine, ştiţi cum este: ăştia vreau să ne facă şi acum rău, uite asta de la primărie, Şerbanca, asta este aia mai a dracului muiere, tatăl ei a fost securist şi mai a fost securist Ungureanu şi este şi acum consilier şi în toate primăriile tot ei sînt” Ei au tot ce le trebuie: poziţie, relaţii, acces la calitatea de a elibera acte şi documente „Faci ce faci şi ai nevoie de ei şi nu te poţi pune rău”, pentru că ţi se poate întîmpla „de exemplu, să ai nevoie de un certificat de producător, trebuie să depun cererea azi şi mă rezolvă peste cîteva săptămîni” Chiar şi primarul din perioada 1992-2000 admite că „a mai avut ceartă” cu secretara, pentru că „e mai mare de gură, respingea oamenii, le vorbea pe un ton mai ridicat, oamenii au interes, nu vin degeaba”, „au mai făcut reclamaţii” şi „a fost chemată pe la Piteşti, de la Prefectură, unde au reclamat oamenii” Obedienţa faţă de autorităţi este un reflex bine întărit şi un exerciţiu învăţat în timp şi repetat îndelung Mai mult, ei s-au coalizat, privesc cu duşmănie pe cei care pretind să intre în drepturile lor şi, numindu-se „veterani”, au redactat un memoriu de protest preşedinţiei şi altor organe de decizie, prin care foştii prizonieri politici sînt incriminaţi, făcîndu-li-se un rechizitoriu ca atunci cînd puterea era de partea lor Ei amintesc că un grup restrîns de cetăţeni s-au coalizat în trecut cu „banda legionară Arsenescu-Arnăuţoiu, care au fost condamnaţi în urma faptelor săvîrşite” şi că acum ei „şi-au întocmit dosare false” pentru a intra în posesia pămîntului confiscat Ei construiesc o opoziţie fermă între trecutul lor şi cel al persoanelor care pretind acum să se facă dreptate: „Dacă noi ne-am jertfit pentru ţară, căzînd unii din fraţii noştri morţi pe cîmpul de luptă, alţii întorşi acasă răniţi sau mutilaţi pentru toată viaţa, nu se poate compara sacrificiul acestora cu faptele săvîrşite de banda Arsenescu-Arnăuţoiu, care au atras şi consăteni de-ai noştri” Ei cer, de asemenea, ca acei veterani care „au primit în schimbul terenului din IAS loturi rezervate fostelor consilii populare (loturi ale bisericii, ale şcolii sau ale unor expropriaţi care nu vor mai fi revendicate conform legii funciare)” să rămînă cu pămîntul primit, pentru că „ar fi o a doua nedreptate ca unii să rămînă în posesia terenurilor şi alţii să fie acţionari în fermă” Foştii deţinuţi politici au săvîrşit fapte reprobabile care „s-au concretizat în a fura diferite alimente, animale de la oamenii din sat, pentru a-i hrăni pe aceştia Mai mult decît atît, aceştia au omorît consăteni, precum şi soldaţi ai ţării care nu au avut nici o legătură cu PCR, aceştia executîndu-şi stagiul militar” Recunoaştem din cuvintele de mai sus spiritul vremii în care, condamnînd „banda odioasă de terorişti”, Tribunalul Militar declara: „Poporul muncitor construieşte astăzi o nouă societate pe ruinele vechii societăţi în condiţiile zdrobirii rezistenţei fostelor clase exploatatoare şi ale instaurării puterii populare”6 Se mai vorbea despre „acţiunile lor mîrşave, odioase îndreptate împotriva unor fii credincioşi ai poporului”, de faptul că erau „o bandă de asasini şi jefuitori” şi că „numai punerea lor în lanţuri nu este suficientă, ci ei trebuie înlăturaţi definitiv din societate”7 Satul s-a angajat într-o dublă competiţie: cea pentru resurse materiale – pămîntul – şi cea pentru prestigiu Fiecare parte pretinde că are dreptate; capitalul de suferinţă al celor care au fost victimele represiunii comuniste stă faţă în faţă cu capitalul de putere dobîndit de cealaltă parte, care-şi revendică meritele patriotice şi curajul dovedit în apărarea ţării Unii vorbesc în numele unui destin frînt, ceilalţi în numele unui destin împlinit Cine sînt eroii? De ce sînt consideraţi eroi ei, cei care au făcut puşcărie, se întreabă cei nostalgici, cînd, de fapt, noi sîntem eroii? Ei afirmă în memoriul lor că „adevăraţii eroi sînt aceşti veterani care şi-au apărat ţara, şi nu aceşti deţinuţi care, în solidaritate, luptau pentru putere” „Şerbanca” afirmă că ea a „văzut interesele celor mulţi şi înainte de revoluţie, şi acum” şi că „este acuzată pentru ideile ei” Doctoriţa din sat se întreabă „de ce n-a fost votat Constantinescu în comuna lui natală”, de ce „s-a dezis că a fost membru comunist” şi conchide că „nouă nu ne plac oamenii ăştia” Amintirile ei au o notă de nostalgie faţă de timpul în care „mergea cu cortul şi-l instala pe marginea rîului fără teamă” sau cînd, studentă fiind, „îşi permitea să meargă la un concert şi să se întoarcă seara tîrziu” „Şerbanca” revendică sacrificiul făcut de tatăl ei şi nu uită să amintească faptul că acesta s-a întors veteran din război şi, e drept, „nu a făcut puşcărie, dar a trăit mutilat, fără nas” Nici Gheorghe Şerban nu uită că, deşi nu s-a amestecat cu partizanii cînd era primar, aceştia „mergeau la stînă şi luau brînză de la baci şi au cerut «să-mi daţi brînza primarului», dar eu o luasem deja”; nu pierderea brînzei l-a făcut să ţină minte, ci cererea partizanilor El este „mulţumit că nu a(m) luat nici o palmă de pămînt, cum a(m) auzit că au luat alţii care i-a prins acum după registrul agricol şi l-a dat înapoi” 6 Ioana-Raluca Voicu-Arnăuţoiu, op cit , p 677 7 Ibidem Cel pe care Gheorghe Şerban l-a invitat să intre în Partidul Comunist după întoarcerea din război, Constantin Paşol, este şi mai ferm El neagă întreaga mişcare de rezistenţă din Nucşoara: „Păi ce, a luptat Nucşoara împotriva comuniştilor? Nu a luptat nici Arnăuţoii contra comuniştilor! Este o păcăleală asta! Că dacă s-ar fi luptat contra lor, împuşca zece comunişti din comună Pe mine de ce nu m-au împuşcat? Că le-am spus lor, mie niciodată nu mi-a fost frică” Plin de siguranţă, el declară că dacă „ar merge ţara aşa cum au făcut Arnăuţoii, înseamnă că ţara ar fi condusă de turci ori de tătari, de unguri sau de ruşi, adică nu o să poată să fie condusă” Cînd vorbeşte despre comunişti, este rareori prudent sau poate că nu este vorba despre prudenţă, ci chiar despre convingeri; el admite că ei au făcut greşeli şi „partea cea mai rea a fost faptul că a forţat ţăranii să se înscrie în colectiv”; „aici – crede el – ei şi-au depăşit atribuţiile” şi au uitat că „Lenin a spus să nu faceţi colectiva cu forţa, ci să faceţi aşa încît ţăranii să vadă că este mai bine plătit acolo Aşa, comuniştii s-au luat la harţă cu ţăranii, au dat o groază de amenzi” Adversitatea celor două părţi despre care am vorbit are în esenţa ei ideea de eroism Cei care au fost daţi în judecată pentru a restitui pămînturile victimelor represiunii comuniste resping cu îndîrjire imaginea eroică a rezistenţei în munţi, propunîndu-se pe ei ca eroi Dacă pentru Gheorghe Şerban rezistenţa Nucşoarei este „o păcăleală”, prietenul lui pe care tocmai l-am amintit este şi mai îndîrjit în atitudinea sa El, pur şi simplu, îşi doreşte să demonstreze „cu acte”: „Uite, domne, cine e Arnăuţoii şi ce a făcut, să nu le mai spuneţi eroi, escrocii nu sînt eroi, criminalii nu sînt eroi!” Ca şi „Şerbanca”, el aduce argumentul omorîrii unor recruţi, soldaţi: „Păi, e corect ca cei ce trebuie să apere ţara să meargă în pădure să împuşte pe românii noştri? E legal asta?” Iritarea lui este uşor de explicat, dacă amintim că demonstraţia cu acte pe care vrea s-o facă el o poate face în faţa oricui, dar îl interesează ca aceste „acte să le arate regelui Mihai, că nici el nu ştie” adevărul Şi de ce regelui Mihai? Pur şi simplu pentru că asocierea între regele Mihai şi Elisabeta Rizea este deja un stereotip în comună Foştii prizonieri politici nu numai că pretind pămîntul care le aparţinuse, evident, în mod nedrept, dar, mai mult, confiscă prestigiul pe care cei în pericol de a-l pierde îl merită, ca adevăraţi eroi Ei s-au simţit umiliţi de faptul că Elisabeta Rizea a fost vizitată şi de rege, şi de fostul preşedinte Constantinescu, că a apărut la televizor, că memoriile ei au fost publicate, că, din tot satul, ea a devenit figura cea mai cunoscută şi că toţi ceilalţi nu contează, nici măcar ceilalţi dintre foştii prizonieri Unii sînt mulţumiţi că graţie ei s-a asfaltat o parte din şosea şi îi recunosc meritul Dar, ştiind cît de mare este fascinaţia celebrităţii, a televizorului, ne putem da seama cîtă invidie a produs această ieşire în lume a Nucşoarei În fine, Nucşoara s-a conectat la întreaga ţară, dar de ea au profitat numai unii Elisabeta Rizea este prost văzută, criticată moderat, dar şi apreciată Rapida ei celebritate i-a luat pe nepregătite pe oameni: „Eu am fost pusă într-o situaţie delicată”, mărturiseşte, cu amărăciune, doctoriţa Chemată, după ’90, fiind în timpul ei liber, să vină la dispensar pentru că vor veni superiorii ei, se trezeşte cu „două salvări şi au întrebat cine este Elisabeta Rizea, au venit pentru ea” Doctoriţa pretinde că aceasta mergea normal, dar, la vederea salvărilor, a simulat invaliditatea, a amintit de puşcăria făcută Scena făcută de Elisabeta Rizea şi spaima pe care ea a arătat-o faţă de cei cu salvarea, pe care-i bănuia că au venit s-o împuşte, au fost percepute cu suspiciune de doctoriţă Chiar nu realiza ce se întîmplă sau maşinile venite i-au actualizat frica de altădată? Oarecum, cei care veniseră au făcut abstracţie de prezenţa doctoriţei şi ea s-a „simţit umilită” Cu o a treia salvare a mers şi ea, s-a instituit o comisie, Elisabeta Rizea a rămas în grija directorului spitalului, dar „ulterior a fugit din spital” Ea mai adaugă că, deşi o admiră pentru curajul de care a dat dovadă în trecut, Elisabeta Rizea era mulţumită şi pe vremea lui Ceauşescu, ba chiar declară că este „convinsă că dacă venea Ceauşescu la ea acasă ar fi ieşit în faţa porţii şi ar fi strigat: «Trăiască Ceauşescu»!” Dar mai sînt şi alţii care se îndoiesc de sinceritatea manifestărilor Elisabetei Rizea „Cînd a venit Constantinescu aici s-a dus la Elisabeta Rizea, că acesta este năduful nostru”, o spune chiar cineva dintre foştii deţinuţi politici, care afirmă lucruri grave, şi anume faptul că ea „este cu două feţe” Fiecare, se pare, a avut un interes Preotul, susţinut de „toţi comuniştii din sat”, nu i-a lăsat pe deţinuţii politici să pună o cruce în memoria victimelor rezistenţei, a celor 18 executaţi, „zicînd că este crucea bandiţilor” El a făcut parte însă din suita regală, a stat la masă cu ei şi a mai şi obţinut 60 de milioane, ajutor pentru întreţinerea bisericii, la care el „ţine slujba cu zece babe” Ei, în schimb, au fost refuzaţi, plimbîndu-se cu crucea de la Nucşoara la Sboghiţeşti, unde i-a întîmpinat alt refuz Pusul crucii în sat a împărţit oamenii în două tabere; „unii vroiau, mulţi nu, pentru că nu-i agreau pe deţinuţii politici la început Au mai suferit şi din cauza lor, pînă la urmă s-au împăcat, că din cauza asta a fost, cu pămîntul” Pînă la urmă, crucea a fost pusă la Poinărei, satul în apropierea căruia s-a aflat ultima ascunzătoare a partizanilor Toţi care au dorit să pună crucea în Nucşoara au simţit ostilitatea oamenilor, iar cel care, scăpînd din închisoare, jurase să ridice această cruce în memoria luptătorilor avea lacrimi în ochi Aceste lucruri nu pot fi uitate „Nu a fost corect să se spună că vine regele să o viziteze pe Elisabeta Rizea şi nu vine regele să viziteze grupul de rezistenţă ” Pe preot „are draci” şi alt deţinut politic, pentru că „şi-a băgat nasul”, lăsîndu-i pe foştii prizonieri politici „ca nişte căţei pe-afară” Acesta susţine că doar 30 de milioane a primit preotul pentru renovarea bisericii, dar nu acest lucru era cel mai important, ci faptul că ei aşteptau ca „preotul să ţină o predică în faţa poporului, pentru că orice bandit are dreptul la o cruce” Aşa pusă problema, preotul pare să fi pierdut, cu sau fără bună ştiinţă, ocazia de a mai linişti spiritele în Nucşoara şi de a netezi adversităţile Singularitatea Elisabetei Rizea a jignit ambele părţi, dar cele mai jignite au fost victimele represiunii comuniste, pentru că „toată lumea vine s-o viziteze şi să-i aducă plocoane, dar de noi nu aminteşte niciodată” Elisabetei Rizea i se reproşează că-şi anexează tot meritul rezistenţei Ana Simion, una dintre victime, a fost invitată cînd Emil Constantinescu a venit la Brădet, comuna sa natală, dar cînd a venit regele prima dată nu au lăsat-o, deşi ea a „făcut mai multe decît Rizea” Chiar „unii din cei care au fost închişi nu o văd cu ochi buni”, se grăbeşte să adauge cineva din tabăra celor care regretă anii comunismului, speculînd rivalităţile din grupul foştilor deţinuţi politici, care „nici ei nu au fost la un consens”, întrebîndu-se „de ce fata lui Arnăuţoiu nu o vede bine pe Elisabeta” Elisabeta Rizea a apărut la televizor Oamenii s-au uitat din curiozitate Imaginea singulară a acesteia a creat discuţii în sat Unii s-au bucurat, alţii nu: „Eu cînd o văd la TV, nu-mi face o impresie prea bună, mi se pare un om prefăcut”; „Unii sînt indiferenţi, alţii zic: «uite-o şi pe asta vedetă TV»” Totuşi, Elisabeta Rizea are susţinători – şi chiar şi cei care se abţin de a o „eroiza”, recunoscîndu-i curajul, apreciază avantajul care i se datorează: asfaltarea unei porţiuni importante de drum Ba chiar mai mult, unii spun că „nu am ştiut să beneficiem de pe urma imaginii ei, dacă eram mai deştepţi făceam mai multe lucruri, dar e bine că am rezolvat cu drumul” Nu se poate nega faptul că Elisabeta Rizea a venit în întîmpinarea canoanelor spectacolului în care ne atrage televiziunea, creatoare de imagini şi conferind imaginii funcţie socială Fiind de o expresivitate nativă foarte convenabilă construcţiei imaginii unui erou, ea şi-a făcut treaba foarte bine Este animată, nu are inhibiţii, este plastică în expresia verbală, dramatizează, intuieşte nevoia interlocutorului şi spontan se apropie de ea, fără a-şi trăda propria nevoie psihologică Şi cine n-ar fi flatat să iasă din anonimatul existenţei cotidiene şi să devină o persoană publică? Ea a simţit, fără îndoială, că era timpul ei, că trebuia numai să intre în rolul dorit, că exhibiţia îi aduce succes şi că, în fond, abilităţile ei o recomandau ca adecvată rolului După serialul Memorialul durerii a primit zeci de scrisori, povestirea vieţii ei chinuite, ca vorbire, căreia culegătorii şi editorii „i-au deplîns absenţa tonului narativ”, a avut succes, aşa, îngemănată cu mărturia altui supravieţuitor Cu toate că şi alţii au suferit, ea este cea care a reuşit să facă public, să aducă în conştiinţa publică „vaietul prelung al suferinţei”, discursul bulimic al unui afect, acea repetiţie compulsivă pe care fie urma traumei, fie activitatea primitivă a spiritului o produc Elisabeta Rizea are povestea în minte Fiecare povestire de viaţă are forma sa, „iese la lumină” în felul ei, are obsesiile şi maniile ei, nu este inertă, nu urmează linia dreaptă a raţionamentului, se poticneşte, bate pasul pe loc Povestitoarea, atrasă de o imagine, o păstrează un timp în faţa ochilor, nu se plictiseşte de ea, se lasă întoarsă din drum de orice gînd întîmplător care-i trece prin minte şi această sprinţară relatare, guvernată de legile inimii, dă măsura sincerităţii O sinceritate bine venită spre a crea o imagine veridică pentru cel care o ascultă sau o citeşte Nucşorenii au simţit însă că economia psihologică va face astfel încît, într-un asociativ verbal spontan, într-o reprezentare a Nucşoarei rezistente, vor rămîne ca repere: Nucşoara, rezistenţă, Rizea, rege, poate Constantinescu, asfalt Ca şi cum, în pofida identificării cu ea, cei care au suferit şi-ar spune: amintirile mele nu sînt amintirile ei Unii vor să o „compromită”, alţii nu uită să înceapă, vorbind despre ea, cu precizarea că „dînsa nu e din Nucşoara, ci din Domneşti” – ca şi cum s-ar disocia de ea sau ca şi cum ar spune „nu e de-a noastră” – sau participă la un joc al intrigilor, mobilizînd invidia omenească, pentru că, în fond, mai sînt „două surori care-au stat cinci ani ascunse într-un pod de casă, au colaborat cu rezistenţa Şi am întrebat-o pe Marina Chirca de ce nu a apărut la TV, ea a spus: «Nu am vrut să afle toată ţara prostiile pe care le-am făcut» Nu am înţeles de ce” Elisabeta Rizea „este o femeie mai bună de gură şi deţinuţii politici care au făcut tot atîţia ani nu au apărut la TV şi nimeni nu a ştiut de ei” Rămîne însă problema iertării Dacă iertarea ar fi posibilă, ea ar constitui un rău moral, pentru că ar pune libertatea la dispoziţia lui Dumnezeu, ofensînd mîndria umană Etica nu este imunizată contra infiltrării misticului Iertarea are o aură religioasă şi are cel puţin în discursul profan un rol important Iertarea este recomandată prin cultură, prin prescripţii religioase; ea este o parte a moştenirii noastre religioase Iar în Nucşoara nimeni nu a rostit cuvîntul eliberator al iertării şi nimeni nu are o memorie fericită De o parte există un abuz de memorie, iar de cealaltă parte, un abuz de uitare Ceea ce unii cultivă cu delectarea pe care frustrarea o întreţine şi ceea ce alţii evită cu conştiinţa încărcată este această formă de memorie-repetiţie care se refuză eliberării şi reconcilierii „Dacă nu ai duşmani, degeaba trăieşti”, spune un ţăran din Nucşoara Şi cum să nu ai duşmani? Nu-i poţi duşmăni pe cei care, bătuţi samavolnic, au spus ce ştiau Una dintre cele mai importante persoane de legătură ale rezistenţei, care a supravieţuit, afirmă liniştită că este un noroc că unul dintre fiii săi nu ştia nimic şi deci nu putea, anchetat de Securitate, să dea nici un fel de informaţii, pentru că, dacă ar fi ştiut, cum este fire slabă, „m-ar fi dat” Ei îi „place tăria la om”, dar înţelege anumite slăbiciuni omeneşti Nu, nu aceştia sînt duşmanii, ci aceia care, din zel, şi micime omenească, s-au bucurat de necazurile altora, „au sărit pe bunurile lor”, cum spune, cu resemnare în faţa umbrei din om, Ion Preda Ce folos ai cînd bucuria libertăţii este stricată de ceea ce găseşti acasă, îşi aminteşte el, păstrînd din amintire totuşi, mai palpabil şi mai concret, gustul libertăţii: „Fumam şi, cînd am ieşit după cinci ani din puşcărie şi am mirosit fumul de vagon, mi-a plăcut c-aş fi mîncat fumul, şi am fumat” Nucşoara s-ar fi putut bucura de o glorie colectivă dacă oamenii şi-ar fi dat mîna şi omeneşte s-ar fi reconciliat Aşa cum se spune: să ni se ierte greşelile noastre, iar noi să-i iertăm pe „greşiţii” noştri Aici, pe pămînt Dar ţăranii cred în justiţia divină, nu în cea omenească, imperfectă, precară, indiferentă Consolarea îşi are regulile ei Cei care au greşit sînt pedepsiţi fie chiar sub ochii victimelor, fie mai tîrziu, căci urmaşii urmaşilor lor vor plăti cîndva Marinica Chirca, poate cel mai interesant personaj în viaţă dintre supravieţuitori, una dintre cele două surori care au stat ascunse cinci ani în podul unei case, după ce nimeni, de frică, nu le deschidea poarta, nu doreşte decît să vadă că aceia care – nu de frică, ci din oportunism – au greşit faţă de ea au remuşcări Marea scenă a regretelor nu a avut loc şi, oricum, nu regretele contează Remuşcările se opun, prin caracterul lor specific etic, tonalităţii estetizante şi intens patetice a regretelor Ea rămîne tăcută, cu o fixitate de sfinx, declarînd definitiv şi sentenţios: „Îi iert, dacă-i iartă Dumnezeu!” Un legămînt prea adînc o împiedică să-şi ierte chiar sora Conştiinţa individuală dezbrăcată de orice privilegiu al credibilităţii, greutatea acordului dintre expresia privată şi expresia publică a doliului Nucşoarei nu s-au structurat într-o memorie fericită, chiar dacă recunoaştem că fenomenologia memoriei ne confruntă cu caracterul totdeauna problematic al frontierei dintre realitate şi ficţiune În acest spaţiu, în acest „între”, se naşte şi rezistă suspiciunea şi se organizează o argumentaţie a îndoielii ce poate fi uşor mobilizată Mai mult, oricînd o memorie „de rezervă” intră în joc, Nucşoara emană o memorie rănită În „vastele palate ale memoriei”, conştiinţele individuale se mişcă dureros Pentru a-ţi aminti, ai nevoie de alţii Raportul extern dintre memorie şi istorie şi raportul intern dintre memoria individuală şi cea colectivă nu se împacă Conştiinţa colectivă se deplasează cu o ruptură greu de ţesut în trecutul său, afectînd prezentul Memoriei i se ataşează sensul orientării în trecerea timpului, orientare în dublu sens, din trecut către viitor, dar şi din viitor către trecut, prin prezent Nu se poate vorbi despre uitarea fericită fără să se evoce problematica iertării Împăcarea cu trecutul are obstacolele legate de timp şi mai are, paradoxal, legătura de sînge şi pămîntul Aceleaşi nume le găsim în spaţiile diferite ale adversităţii, pentru că, aşa cum vom vedea, aceeaşi familie îşi are propriii „profitori” şi propriile victime, iar definiţia victimei este relativizată Cercul victimelor se lărgeşte în funcţie de raporturile de filiaţie, antrenînd o realitate paralelă, cea a bunurilor, a pămîntului Cine are dreptul de a se institui în dătător de etichete? Cine poate pune într-o dreaptă cumpănă fragila articulare a discursului memoriei şi uitării cu cel al culpabilităţii şi iertării? Cei care au suferit şi care, prinşi în discordia pămîntului, şi-au actualizat traume au dezvoltat frustrări şi au căutat, prin compensaţie, expresii ale justiţiei divine: primul primar după 1989 „a fost pedepsit de Dumnezeu, s-a topit şi a murit subit”, altcineva „a murit căzînd cu o rangă pe cînd demola o casă”, altuia i-a ars casa, alţii au fost trăsniţi, altul „a murit ars, în cojocul lui, de la o ţigară”, peste altul s-au cumulat mai multe nenorociri – „i-a ars casa, i-a murit nevasta şi au venit hoţii” –, altul „a murit cu capul între scaune” Mîna justiţiei supreme i-a lovit, pedepsindu-i, aşa cum şi pe alţii i-a lovit, în condiţii similare Povestea de iubire dintre un partizan din Munţii Făgăraş, Gavrilă Vatamaniuc, şi frumoasa Natalia urmăreşte acelaşi amestec între mister şi realitate, construind substanţa unor posibile legende Nu este important să ştim cît era iubire şi cît era adeziune la cauza de luptă a iubitului ei, dar ştim că ea l-a ajutat cu toată fiinţa ei, înfruntîndu-şi mama şi Securitatea Unirea lor s-a făcut nu la biserică, în văzul tuturor, ci în munte, „în faţa lui Dumnezeu, printr-un jurămînt mai sfînt decît toate jurămintele din faţa unui preot” şi, ca să-i arate iubitei marea şi eterna lui iubire şi credinţă, el „şi-a tăiat un deget şi i l-a dat într-o sticluţă cu alcool”, ca gaj şi ca dovadă a „devotamentului” său Natalia a rezistat, chiar arestată fiind, şi l-a aşteptat cinci ani, în pofida ameninţărilor mamei Dar un coleg de celulă, invidios şi intrigant, o convinge cu minciuni că, în viitorul ei, iubitul nu-şi mai găseşte locul, luînd-o de nevastă Primul copil s-a născut mut, iar trădătorul a murit repede, „nebucurîndu-se de familia sa pentru că a fost voinţa lui Dumnezeu”8 Nu întîlnim aici, ca şi în celelalte povestiri din Nucşoara, ca şi în cazul folosirii numelui de „haiduci”, toate datele specifice legendei şi nu constituie ele oare virtualităţi mitice pe care timpul le va organiza, însoţind mersul memoriei, cum vrea el, dar şi cum dorim noi? Raportul fundamental şi fondator al Nucşoarei cu violenţa există Dar un sat nu poate fi la nesfîrşit în supărare cu el însuşi Şi, oricît de mult pun preţ pe justiţia divină, oamenii vor şi o justiţie pămîntească Iar noi, ceilalţi, avem nevoie de mituri şi eroi Manipularea memoriei şi uitării de către deţinătorii puterii există şi ea Amnistia instituţională are ca scop reconcilierea între duşmani, liniştea civică, sancţionînd memoriile care alimentează o viaţă subterană nesănătoasă9 Dar, în circumstanţe particulare, părţi întregi ale trecutului, crezute uitate şi pierdute, pot reînvia Amnistia privată este o realitate care nu se instalează automat prin intervenţia umană oficială şi nici prin apel public la reconciliere Între abuz de memorie şi abuz de uitare, încet şi sigur îşi face loc mitul, lăsînd la o parte – şi trecînd pe lîngă ei – indivizii În această carte am încercat să-i „găsim” chiar pe aceşti indivizi, pe care noi îi reînviem abstract, aşa cum au fost şi sancţionaţi exemplar, doar pentru a ne satisface această nevoie psihologică profundă care naşte mitul şi eroii, neuitînd şi dorind să nu uităm că ei au fost oameni, nu ca noi, dar oameni, şi nu de demult, ci dintr-un trecut recent „În căderea comunismului – spune un ţăran – cred că a existat o putere supranaturală ” Această nevoie de a vedea mai mult decît omenescul în lume, de a transcende limitele umane, este de înţeles; ea este expresia cea mai frumoasă a omenescului Ea deja lucrează, atîta vreme cît toţi, indiferent de gradul lor de participare la crearea eroilor sau de implicare afectivă – rude, prieteni, victime, ţărani din comună –, povestesc că ultimul supravieţuitor al rezistenţei nucşorene şi-a luat viaţa – fie „că după ce a tras, 8 Georges Diener, L’autre communisme en Roumanie Resistance populaire et maquis 1945-1965, L’Harmattan, Paris, 2001, pp 181-184 9 Vezi excelenta carte a lui Paul Ricoeur, La memoire, l’histoire, l’oubli, du Seuil, Paris, 2000, pentru analiza raporturilor complexe dintre istorie şi psihologie şi a relaţiei dintre individ şi societate s-a omorît cu o grenadă”, fie că „ultimul glonţ şi l-a păstrat lui” Cu această ultimă victorie, simbolică, cu acest imperativ emoţional se închide o istorie care spune foarte mult despre natura umană Ea mai lucrează şi atunci cînd deficitul de expresivitate facială a Marinicăi Chirca dispare ca prin farmec şi ochii i se aprind, privirea îi străluceşte de o mîndrie pe care o trăieşte făcînd abstracţie de prezenţa altuia Ca un secret numai de ea ştiut Se cuvine să amintim prezenţa, în relatările referitoare la victimele supravieţuitoare, a unor opinii ironice, maliţioase, dovedind implicit chiar o atitudine de superioritate Astfel, cineva, care se simte îndreptăţit la aceasta prin instrucţia sa, afirmă că „dacă o întrebi pe doamna Marinica ce este comunismul şi ce este capitalismul nici acum nu ştie”, lăsînd să se înţeleagă că participarea ei la mişcarea de rezistenţă prin ajutorul dat partizanilor nu îşi are originea într-un act conştient de respingere a comunismului Dar, aşa cum afirmă pe bună dreptate Georges Diener10, în „sînul ţărănimii, noţiunea de antagonism politic sau ideologic cu Puterea nu are prea mult sens… păstrarea proprietăţii, însăşi această noţiune, se confunda cu existenţa acestei categorii sociale Distrugerea proprietăţii afecta integritatea ţărănimii şi, cu excepţia elementelor marginale şi marginalizate de comunitate şi propulsate de partid, imensa majoritate a acestei categorii nu era dispusă să renunţe la pămînt şi animale” În Scînteia anilor ’50, sloganul care ilustra raportul dintre puterea comunistă şi ţărănime era: „Nu ştii? Te-nvăţăm! Nu poţi? Te-ajutăm! Nu vrei? Te-obligăm!”11 Ţăranul nu avea, este drept, nici o viziune exactă despre comunism, nici cultura politică necesară pentru a avea opţiuni argumentate ferm El nu avea o opoziţie ideologică faţă de Partidul Comunist, dar nu se poate spune că nu încerca să înţeleagă către ce se îndreptau lucrurile Ce ştia el despre comunism însemna expropriere, confiscarea bunurilor, ieşirea din ordinea cu care era învăţat; „teritoriul său mental şi ideologic era închis între limitele pămîntului său”12 El privea cu încredere către cei care erau „fruntea satului” şi pe care îi recunoşteau „mai deştepţi”, după expresia Elisabetei Rizea Problematica ţărănimii după instaurarea puterii comuniste şi în timpul consolidării ei este însă necesară pentru a percepe rezistenţa nucşoreană în contextul ei Cine era ţăranul în 1945 şi cum a evoluat viaţa sa, constrîngerile impuse de regimul comunist, relaţiile puterii cu ţărănimea sînt aspecte pe care le-am considerat importante pentru a plasa Nucşoara într-un context mai larg, dar şi pentru a înţelege psihologia nucşorenilor din acea vreme, în care s-au constituit contestarea şi refuzul schimbării pe care o impunea cu violenţă noul regim 10 Georges Diener, op cit , p 48 Autorul menţionează că partidul bănuia că ţărănimea se va opune şi de aceea, în anul 1948, a detaşat în mediul rural aproximativ 100 000 de activişti pentru luarea cotelor, ajutaţi de încă 115 543 în timpul însămînţărilor, la care se adăugau 200 000 de persoane din forţele de ordine 11 Victor Frunză, Istoria stalinismului în România, Humanitas, Bucureşti, 1990, p 411 12 Georges Diener, op cit , p 49 II Trecutul recent: rezistenţă şi sat 1 Colonelul Arsenescu Despre colonelul Gheorghe Arsenescu s-a scris mult, fără ca informaţiile privitoare la el să fie puse cap la cap pentru a alcătui o imagine relativ coerentă Există, de pildă, un articol1 publicat de către soţia sa, Maria Arsenescu-Buduluca, în revista Memoria, cu un titlu emoţionant: „Sînt soţia «teroristului» Gheorghe Arsenescu” Articolul dovedeşte nu doar sentimentul de mîndrie al aceleia care l-a scris, ci şi un prezent neacoperit de realitate La data scrierii articolului, ea era de mult văduva colonelului Arsenescu Amintirile sale se referă şi la perioada în care a fost închisă din cauza faptului că era soţia lui Gheorghe Arsenescu: Tot în grajdurile de la Tîrgşor, a fost îmbrîncită pe uşă, într-o zi, doamna Elena Brătianu, soţia istoricului George Brătianu… Prima ştire pe care mi-a dat-o mă privea direct Ne-a povestit, în mare taină, că, ascultînd postul de radio Europa Liberă de la München, a aflat că se pusese mare preţ pe capul colonelului Arsenescu… Între timp – a mai povestit noua venită – pentru cea mai mare parte dintre români, el, bărbatul meu, devenise un mit I se spunea „Păunaşul Codrilor” Vorbele acestea m-au răscolit Am izbucnit în plîns Frămîntările Mariei Arsenescu, în perioada în care, după propriile mărturisiri, nu ştia unde se află soţul ei, erau mari: să accepte divorţul? Acest lucru i se părea o „mîrşăvie… să-mi părăsesc soţul în clipele cele mai dramatice ale existenţei lui Să mă scutur de Gicu, cînd el se bate, acolo, în munţi, pentru noi” În perioada în care Maria Arsenescu se decidea, la sfatul rudelor, cu „sfîşietoare durere”, să renunţe, prin divorţ, la a mai fi soţia „banditului Gheorghe Arsenescu”, în 1959, Gheorghe Arsenescu, după propria declaraţie2 din 11 iulie 1961, „s-a deplasat în comuna Bughea, la 21 septembrie 1949, şi de aici nu s-a mai întors în zona muntoasă a Nucşoarei” El se ascundea deci de aproape zece ani Dar cine era Arsenescu şi cum a devenit el un personaj de referinţă pentru rezistenţa anticomunistă în care a fost implicată Nucşoara? Gheorghe Arsenescu era în plină forţă, avea 40 de ani, cînd a început mişcarea legată de grupul de la Nucşoara După afirmaţiile soţiei sale, se născuse într-o familie cu tradiţie militară, tradiţie pe care el a continuat-o Erau trei fraţi şi trei surori; toţi băieţii au optat pentru cariera militară, iar fetele s-au căsătorit cu militari Cariera sa a urmat o linie ascendentă rapidă A primit două decoraţii – „Steaua României”, cl a III-a, în 1940, şi „Vulturul german”, în 1941 Imediat înaintea deblocării, se afla în Marele Stat Major şi a fost apoi scos din armată cu gradul de colonel 1 Maria Arsenescu-Buduluca, „Sînt soţia «teroristului» Gheorghe Arsenescu”, în Memoria, nr 8, p 54 2 Cf Ioana-Raluca Voicu-Arnăuţoiu, Luptătorii din munţi Toma Arnăuţoiu Grupul de la Nucşoara Documente ale anchetei, procesului, detenţiei, Vremea, Bucureşti, 1997, p 217 Toate acestea l-au determinat să nu renunţe la ambiţiile sale de militar şi la formaţia sa şi să se angajeze în lupta împotriva noii puteri, într-un grup care acţiona în zona Dragoslavele şi Rucăr Era primăvara anului 1948 În acelaşi timp, un alt grup, constituit de Dumitru-Mitu Apostol, profesor la liceul „Brătianu” din Ploieşti, se afla pe valea Topologului Acest grup a rezistat doar pînă în toamna aceluiaşi an, iar iniţiatorul lui, Dumitru Apostol, a fost condamnat la 25 de ani de muncă silnică şi ridicat apoi din închisoare de căpitanul I Cîrnu3 de la Securitatea din Piteşti şi împuşcat la marginea comunei sale, Şuici-Argeş Dumitru-Mitu Apostol luase legătura cu colonelul Arsenescu, al cărui grup a avut aceeaşi soartă înainte de a fi lichidată gruparea lui Apostol Colonelul Arsenescu a reuşit să scape şi, după o scurtă perioadă de timp, locuia la Bucureşti, unde era „închiriat în mare taină şi sub numele unui binevoitor, un apartament, pe strada Aviator Jean Texier, nr 19”4 Era de la sine înţeles că situaţia de deblocat nu-i convenea Nu pentru a fi pasiv se pregătise; cariera militară i se potrivea, el fiind un om de acţiune Este deci limpede că noua sa ipostază îi producea frustrări În decembrie 1948 a intrat în legătură cu Nicolae Niţu – fost industriaş, socrul lui Toma Arnăuţoiu –, Ion Dumitrescu-Lazea sau Lăzoiu – fost moşier –, Gheorghe Ardei – fost industriaş, legionar – şi cu Toma Arnăuţoiu, „ofiţer deblocat şi fiu de chiabur” Aşa apare în sentinţa nr 107 din 1959 referitoare la lotul Arnăuţoiu În Procesul-verbal de Interogatoriu5 din 7 decembrie 1960, colonelul Arsenescu declară că a fost acostat de Gheorghe Ardei, în ianuarie 1948, cînd cobora din tramvai, şi că a vorbit cu el pentru că-l cunoştea de mulţi ani Ştia că acesta era proprietarul fabricii de tăbăcărie din Domneşti-Argeş şi că fugise de la domiciliul lui în urma naţionalizării Tot el declară că Toma Arnăuţoiu, la una dintre întîlnirile avute în Bucureşti, i-a spus că „încă din toamna anului 1948 au început să se facă pregătiri pentru organizarea unui grup de fugari în zona comunei Nucşoara, pentru ca în primăvara anului 1949 să aibe unde se refugia”6 Întîlnirea a avut loc la Arsenescu acasă, iar Toma Arnăuţoiu a menţionat numele celor care pregăteau acest refugiu pentru fugari: Alexandru Moldoveanu, învăţător din Nucşoara-Sboghiţeşti, preotul Ion Drăgoi, din Nucşoara, şi fiul său, Cornel, student şi bun prieten cu Toma Arnăuţoiu, Virgil Marinescu, învăţător din Nucşoara-Secături, împreună cu cei doi fii ai săi – Ion şi Alexandru –, şi ei buni prieteni cu Toma Arnăuţoiu Pentru Arsenescu, situaţia descrisă era avantajoasă Exista un loc în care ar fi putut activa ca militar, unde şi-ar fi putut pune în aplicare cunoştinţele militare, lucru care îl atrăgea În plus, Toma Arnăuţoiu i-a spus că deja se construise în iarna 1948-1949 o baracă, unde se puteau adăposti, indiferent de sezon, 20 de oameni Baraca fusese 3 Căpitanul de Securitate I Cîrnu este şi astăzi pomenit de cei care au scăpat cu viaţă din zona Nucşoara El a fost foarte îndîrjit şi s-a implicat cu mult zel în nimicirea celor care s-au opus regimului Cornel Drăgoi, Marinica Chica, Elisabeta Rizea îl vor menţiona frecvent în relatările lor 4 Maria Arsenescu-Buduluca, art cit , p 52 5 Ioana-Raluca Voicu-Arnăuţoiu, op cit , p 22 6 Ibidem Toma Arnăuţoiu şi soţia sa locuiau la Bucureşti, împreună cu socrul său, Nicolae Niţu, şi soţia acestuia, Roza Niţu construită de Ion Chirca7 , zis Nel Chirca sau Dezertoru, excelent cunoscător al muntelui – şi care făcuse deja o aprovizionare cu alimente Baraca se construise cu bani daţi de Nicolae Niţu, socrul lui Toma Arnăuţoiu, dar şi de acesta din urmă Arsenescu se autoproclamă conducător „Banda Arsenescu-Arnăuţoiu”, aşa cum este iniţial numită în documentele arhivei Securităţii, a avut la început, din momentul naşterii ei, ambiguităţi Principala cauză pare să se afle în raportul de putere dintre cele două personaje principale: colonelul Arsenescu şi Toma Arnăuţoiu, sublocotenent, comandant de pluton, transferat la regimentul de gardă călare şi disponibilizat în 1946 Toate declaraţiile de interogatoriu ale lui Arsenescu sînt date după executarea lotului Arnăuţoiu Acest lucru este foarte important, pentru că, evident, toate informaţiile sale nu mai puteau fi contrazise de cei cu care el activase, aceştia nemaifiind în viaţă Arsenescu a declarat că organizarea despre care îi vorbise la început Toma Arnăuţoiu „era dictată de faptul că majoritatea acestor elemente au asemenea situaţie, mai ales în urma naţionalizării, încît sînt predispuse urmăririi de către organele de stat”8 Apoi, mai declară el, mi s-a propus în mod insistent de către cei trei, Ardei Gheorghe, Dumitrescu Ion şi Arnăuţoiu Toma să vin şi eu de partea lor şi mai mult s-au exprimat că mi se oferă conducerea acestui grup, avînd în vedere că eu am experienţă militară, că am fost ofiţer de stat major şi că deja am fost în munte în 1948, în banda de pe muntele Roşu, despre care acum ştiau cu toţii Mi-au mai explicat că dintre ei nu poate îndeplini nici unul această atribuţiune, deoarece aceia care aveau cunoştinţe în domeniul militar erau egali în grad şi cam de aceiaşi vîrstă, localnici, aspecte care ar fi influenţat asupra comportării unora faţă de ceilalţi În justificarea propunerii ce mi-au făcut-o, au prezentat şi argumentul că, în cazul unor operaţiuni de urmărire ale organelor de securitate împotriva bandei, aş fi cel mai nimerit să conduc „apărarea lor”9 Arsenescu le-a mulţumit pentru încredere – într-adevăr, Toma Arnăuţoiu era cu 14 ani mai tînăr decît el –, le-a refuzat propunerea, motivînd că întenţionează să rămînă la Bucureşti, şi, la rugămintea celor trei de a mai reflecta asupra deciziei, acceptă o nouă întîlnire la locuinţa lui, pentru a le face cunoscută hotărîrea sa Soţia lui, în amintirile 7 Ion Chirca, zis Dezertoru, fugar din 1935, era un om al muntelui şi un personaj care a contribuit mult la rezistenţa din munţii Făgăraş încă de la începutul formării grupului A fost luat în armată şi, după scurt timp, a fugit şi a stat în munţi cam zece ani, apoi a fost prins şi închis înainte de 23 august 1944, dar cînd au venit ruşii l-au eliberat şi l-au luat cu ei S-a întors cu un maior rus cu care avea înţelegere, dar, ducîndu-se din nou în munte, a fost iarăşi urmărit pentru a fi arestat – şi a scăpat încă o dată Despre el, afirmă Cornel Drăgoi, Arsenescu ar fi spus: „Cînd ţi-o pune Nel carabina la ochi şi cînd ţi-o lua din picioare prundarul, sare fulgii de pă prundar” Tot Cornel Drăgoi afirma că „nu l-au prins niciodată, asta era legea lui” Despre sfîrşitul lui vom vorbi mai tîrziu (cf Povestea Elisabetei Rizea din Nucşoara Mărturia lui Cornel Drăgoi, culese şi editate de Irina Nicolau şi Theodor Niţu, Humanitas, Bucureşti, 1993, pp 117-118) 8 Ioana-Raluca Voicu-Arnăuţoiu, op cit , p 28 9 Ibidem, pp 28-29 sale, simplifică situaţia, prezentînd-o ca pe o înţelegere directă între Arsenescu şi Toma Arnăuţoiu, care s-au legat printr-un jurămînt să fie credincioşi unul altuia şi uniţi, „iar fiindcă Toma Arnăuţoiu făcuse frontul cu grad de căpitan, iar soţul meu avusese gradul de colonel, el a fost recunoscut şi comandant al acestui nucleu”10 Arsenescu s-a decis imediat după ce a aflat că este căutat de Securitate El a dat telefon unde locuia Arnăuţoiu şi i-a vizitat pe acesta şi pe socrul său Le-a spus că este căutat de Securitate şi că primeşte oferta făcută Din declaraţia dată de Toma Arnăuţoiu11 privind împrejurarea în care l-a cunoscut pe colonelul Arsenescu reiese că acesta i s-a prezentat ca avînd o misiune specială cu scopul de a „răsturna prin violenţă regimul democrat-popular”, propunînd „contactarea unor elemente deblocate şi constituirea unei rezistenţe care să lupte împotriva regimului, ca şi dorinţa lui de a merge la Nucşoara” El nu aminteşte faptul că ar fi fost informat de Arsenescu că acesta este căutat de Securitate Şi contrazice spusele lui Arsenescu privind propunerea primită de acesta pentru a conduce grupul: „La aceste discuţii, deci în ianuarie 1949, s-a pus problema creerii unei organizaţii subversive cu sediul în zona comunei Nucşoara, al cărei şef am fost numit” Iată deci că fiecare, în ceea ce priveşte conducerea grupului, are altă versiune Organizarea începea deja să necesite o structură Astfel, Toma Arnăuţoiu declară că „s-a discutat modul de organizare ca orice unitate militară, avînd un comandant, un şef care se ocupa cu probleme administrative şi un serviciu operativ Ca şef al organizaţiei pe Rîul Doamnei am fost numit eu Ulterior, am discutat să organizăm un stat major care să conducă toate organizaţiile”12 Ioana-Raluca Voicu-Arnăuţoiu, fiica lui Toma Arnăuţoiu şi a Mariei Plop13 , presupune că Statul Major era „acelaşi organism care în sentinţa nr 107 din 1959 este denumit «Comandamentul cu sediul la Bran» şi care urma să fie condus de Gheorghe Arsenescu şi a cărui existenţă efectivă nu am găsit-o dovedită în nici un document studiat”14 Pentru a da cît mai mare greutate persoanei sale şi pentru a-i impresiona pe cei ce urmau să activeze, Arsenescu a făcut declaraţii pe care chiar el le numeşte „ireale”, aşa cum voi arăta mai tîrziu Toma Arnăuţoiu menţionează ceea ce a aflat de la Arsenescu înainte de a ajunge la Nucşoara: – Arsenescu are în mai multe puncte armament: comuna Jugur, Măţău, Stoeneşti, Dragoslavele, Boteni şi Cetăţeni, dar n-a indicat locul; – Arsenescu a recrutat 10-15 elemente din rîndul medicilor şi avocaţilor din Bucureşti, dar n-a spus numele lor; – Arsenescu a spus că „are legătură cu o persoană de la Legaţia Franceză şi că i-a promis o sumă de 8 000 000 lei pentru a sprijini activitatea subversivă pe care o ducea împotriva regimului”; nu a spus numele, şi Toma Arnăuţoiu nu ştia de vreo 10 Maria Arsenescu-Buduluca, art cit , p 53 11 Ioana-Raluca Voicu-Arnăuţoiu, op cit , p 34 12 Ibidem, p 35 13 Maria Plop a fost singura femeie dintre cele care au făcut parte din grupul de partizani din Nucşoara care a rămas în grup pînă la arestarea ultimilor supravieţuitori, adică pînă în primăvara anului 1958 Despre ea vom vorbi mai tîrziu 14 Ioana-Raluca Voicu-Arnăuţoiu, op cit , p 35 sumă de bani primită de la vreo legaţie străină; şi Petre Arnăuţoiu ştia de legătura lui Arsenescu cu Legaţia Franceză şi de banii pe care acesta spusese că-i va primi15; – Arsenescu spunea că poate lua legătura cu Legaţia Americană, căreia i-a cerut ajutor în acţiunile întreprinse de el împotriva regimului; – Arsenescu avea o misiune pentru Bucureşti şi zona Cîmpulung-Muscel16 Mai mult, Arsenescu se manifesta foarte sigur, ca un vizionar avizat şi nerăbdător Virgil Marinescu17 declara despre Arsenescu: „…mi-a vorbit că în scurt timp puterile imperialiste vor declara războiul împotriva statelor democrate şi a Uniunii Sovietice şi că vor ieşi victorioşi imperialiştii”18 Organizarea unor acţiuni concomitente cu acest război iminent era deci foarte oportună, ea dictînd o schimbare a atitudinii faţă de prezent Arsenescu, mai afirmă Virgil Marinescu, i-a „propus să telegrafieze imediat fiului său la Cluj ca să întrerupă studiile” şi să vină la Nucşoara şi să intre în bandă mai înainte de a se declara războiul Deşi sensibil la sfaturile altora, întrucît îl avea pe celălalt fiu arestat pentru deţinere de armament, el se va arăta totuşi prudent, negăsind necesar ca fiul student să renunţe la studii, dar se propune pe sine ca membru al grupului Arsenescu lăsa impresia unui om informat, spunea că are legături la Bucureşti şi accentua mult iminenţa războiului dintre imperialişti şi Uniunea Sovietică cu noile ei cuceriri Puterea sa de convingere era mare şi mai toţi primeau de la el aceleaşi informaţii Aşa cum reiese din procesele-verbale de interogatoriu, Petre Arnăuţoiu19 a declarat că Arsenescu îi spusese că „regimul democrat va face o clasificare în mediul sătesc şi că eu voi fi încadrat în categoria chiaburilor, că pe chiaburi îi arestează organele de stat, că noi avem de suportat dări mari – cote şi impozite” Arsenescu i-a descris această perspectivă nefericită şi apoi l-a întrebat ce ar face în eventualitatea izbucnirii războiului În această situaţie, Petre Arnăuţoiu „acceptă să se alăture bandei ce se organiza şi chiar rugămintea de a sprijini material gruparea” Plecarea spre Nucşoara se precipita şi, după două zile petrecute la părinţii fraţilor Arnăuţoiu – timp în care Petre Arnăuţoiu acceptă să se alăture grupului –, Arsenescu şi cu Toma Arnăuţoiu se mută în locuinţa lui Petre Arnăuţoiu, la invitaţia acestuia de a-i găzdui Casa lui era mai retrasă şi prezenta mai multă siguranţă În această perioadă, Arsenescu era entuziast; el a continuat să prezinte o imagine optimistă a viitorului grupului, astfel că, în cursul celor două săptămîni petrecute în casa lui Petre Arnăuţoiu, i-a mai spus acestuia că este membru PNŢ şi că, după răsturnarea regimului, el va înfiinţa un alt partid20 În fapt, la interogatoriul din 4 februarie 1960, Arsenescu a declarat că înainte de 1947 nu a activat în nici un partid politic, dar s-a înscris în 1946 în PNL-Tătărăscu, iar în memoriul său a declarat că nici înainte, nici după 1944 nu a activat în nici un partid, fiind militar activ pînă în 1946 Totuşi, el nu a putut rămîne pasiv şi, în octombrie 1946, cu ocazia alegerilor, a fost delegat oficial şi „a(m) primit un carnet de membru PNL”21 15 Ibidem, p 41 16 Ibidem, pp 36-37 17 Învăţător la Nucşoara 18 Ioana-Raluca Voicu-Arnăuţoiu, op cit , p 27 19 Ibidem, pp 43-44 20 Ibidem, p 45 21 Ibidem Existau motive de încredere în persoana sa Astfel, el îi menţionează lui Petre Arnăuţoiu numele fostului prefect PNŢ din Muscel, un oarecare Nicolae Mănescu, amintind de bunele relaţii dintre ei Acest lucru probabil l-a impresionat pe Petre Arnăuţoiu, pentru că Nicolae Mănescu, preot, îi era rudă apropiată Soţia preotului Nicolae Mănescu, Lucreţia Diaconescu pe numele de fată, era soră cu Laurenţia Arnăuţoiu, fostă tot Diaconescu, fiind deci mătuşa fraţilor Arnăuţoiu Arsenescu îi prezintă lui Petre Arnăuţoiu o imagine a acţiunii contrarevoluţionare, subliniind caracterul general al acesteia: existau, pretindea el ca un bun cunoscător, grupări multe, în Munţii Olteniei, de pildă, dar „de la Olt pînă la Prahova are comanda grupurilor subversive el, Arsenescu Gheorghe”22 A existat totuşi o posibilă legătură cu străinătatea, dar ea se putea face prin ginerele lui Gheorghe Ardei, pentru că acesta – despre care ştia şi Toma Arnăuţoiu – lucra ca medic la Legaţia Americană din Bucureşti Despre relaţiile sale suspuse şi despre deţinerea de armament, Arsenescu îi spusese şi lui Ion Dumitrescu-Lazea, în Bucureşti, în perioada preliminară organizării grupării Nucşoara, „că are armament în diferite puncte din Muscel şi dispune de persoane cu funcţii în armată şi aparatul de stat cu care vom acţiona pentru răsturnarea prin violenţă a regimului democrat-popular în RPR”23 Pentru a-i convinge de seriozitatea, dar şi de anvergura acţiunii contrarevoluţionare la care aderau, Arsenescu, cu ocazia jurămîntului depus de Cornel Drăgoi, fiul preotului Ion Drăgoi din Nucşoara, i-a spus acestuia „că el se intitulează de acum înainte doctorul «Craiul», că are prin părţile Cîmpulungului-Rucăr o organizaţie de peste 800 de oameni şi că în fiecare judeţ există o organizaţie asemănătoare condusă de către un ofiţer de Stat Major”24 Este important de reţinut faptul că Arsenescu era o persoană necunoscută în Nucşoara Venind din exterior, el aducea şi susţinea informaţii pe care ceilalţi nu le aveau Nici cei doi fraţi Arnăuţoiu nu dispuneau de informaţiile pe care el le prezenta nucşorenilor Arsenescu a pretins însă discreţie şi i-a cerut lui Toma să fie iniţial prezentat ca medic, cu numele „Craiul”25 De la început, între Toma Arnăuţoiu şi Gheorghe Arsenescu au existat unele dezacorduri privind maniera de organizare a grupului Arsenescu dorea anvergură şi susţinea o cît mai mare mobilizare de forţe umane, de recruţi dintre „elementele ostile”, care să plece în munţi Susţinea, de asemenea, necesitatea unor „acţiuni violente împotriva regimului” şi dorea să se treacă la fapte Astfel, recrutîndu-l pe învăţătorul Virgil Marinescu, i-a cerut acestuia „să închidă şcoala şi să vină la munte” Era în februarie 1949, nicidecum într-o perioadă de vacanţă, şi, desigur, acest lucru ar fi neliniştit oamenii din sat şi ar fi alertat organele de stat Toma Arnăuţoiu era o persoană mai echilibrată, mai puţin purtată de avînt militar, deşi, prin formaţie, ar fi putut să răspundă cu mai mult entuziasm la incitarea spre violenţă El era însă de acord cu recrutarea elementelor ostile, dar, după părerea sa, „acestea trebuiau să rămînă acasă” şi doar la momentul oportun să fie instruite la munte Ca atare, îl demobilizează pe Virgil Marinescu şi-i spune să nu vină la munte, fapt ce contrazicea îndemnul dat acestuia de către Arsenescu Între Toma Arnăuţoiu şi Arsenescu 22 Ibidem 23 Ibidem, p 22 24 Ibidem, p 85 25 Ibidem, p 56 existau deci diferenţe în ceea ce priveşte strategia de acţiune a grupului, aşa cum vom vedea mai departe, cînd ne vom referi în mod special la Toma Arnăuţoiu Pe toţi cei recrutaţi de Arsenescu, la Nucşoara, el îi lămureşte să rămînă acasă, în sat Aceşti membri ai grupului, rămaşi în sat, au primit din partea anchetatorilor denumirea de „membri nedispersaţi”26 Considerîndu-se instanţă superioară, Arsenescu „dă un ordin de zi prin care înfiinţa organizaţia subversivă respectivă”, numindu-l pe Toma Arnăuţoiu „şef al acelei organizaţii, ca ajutor pe Chirca Ion, care se ocupa cu probleme operative, şi pe Jubleanu Titu27, cu probleme de aprovizionare cu alimente”28 Ritual de apartenenţă: haiducii Instituindu-se în persoana cu cel mai mare prestigiu, dat de vîrsta, rangul, dar şi de legăturile sale cu Cîmpulung-Muscel şi Bucureşti, Arsenescu impune un ritual prin care cei recrutaţi deveneau membri ai grupului: el citea textul jurămîntului29 – presupus de către Ioana-Raluca Voicu-Arnăuţoiu a fi fost conceput de el –, recrutul îl repeta; jurămîntul „se făcea pe pistol şi cruce” S-a jurat în casa lui Iancu Arnăuţoiu, în casa lui Gheorghe Rizea, soţul Elisabetei Rizea (în timp ce aceasta stătea de pază, fapt pentru care ea a jurat în casa lui Petre Arnăuţoiu) S-a jurat în diferite locuri, în funcţie de posibilităţile de întîlnire După spusele Elisabetei Rizea30, în casa ei „s-a jurat pe armă, pe Evanghelie şi pe cruce Şi jur pe Sfînta Cruce şi pe Evanghelie, şi ţinea crucea în mînă, că nu voi trăda niciodată” Textul jurămîntului era foarte sever şi dur redactat Prin jurămînt, cel ce jura devenea „haiduc, de bună voie şi nesilit de nimeni, pentru a lupta la salvarea şi eliberarea Patriei şi neamului din ghiarele fiarelor comuniste-bolşevice şi de sub jugul greu al ruşilor” Textul se referă la o loialitate totală faţă de Patrie, Rege, Guvernul liber al Patriei, şefii organizaţiei şi camarazii haiduci Duşmanii sînt bine definiţi: „comuniştii-bolşevici”, „ruşii”, „străinii şi ticăloşii”, „trădătorii şi vînzătorii de ţară”, deci colaboratorii noului regim Trădarea de haiduc, deci călcarea jurămîntului, se pedepsea prin moartea trădătorului 26 Ibidem, p 60 27 Membru important al grupului de la Nucşoara, executat prin aceeaşi sentinţă nr 107 din 1959 Dintr-un interviu pe care l-am luat Veronei Jubleanu, fiica lui Titu Jubleanu – căsătorită cu Eugen Popescu – în septembrie 2002, reies următoarele: Titu Jubleanu avea o armă pe care a împrumutat-o unui vecin Acesta nu i-a mai dat-o, pentru că o ascunsese într-o scorbură şi n-o mai găsea Arma s-a găsit şi i-a fost dată înapoi, dar era prea tîrziu Miliţia pedepsea cu străşnicie nu numai pe cel care trebuia să predea arma, ci şi familia sa De frică şi ca să nu-l bage şi pe vecin în necazuri, Titu Jubleanu n-a spus nimic Pînă la urmă, Titu Jubleanu îi spune la postul de miliţie plutonierului Ionescu, om cumsecade, că a apărut arma, iar acesta, ca să-l acopere, a mers cu el şi au aruncat-o noaptea în lacul din Nucşoara Înţelegerea a fost să nu spună nimic, nici de vecin, nici de aruncatul armei în lac, nimic Este drept că nici vecinul n-a spus nimic Dar bătăile la miliţie au continuat şi chiar şi soţia sa, Mărioara, era luată la post De frica bătăilor, au hotărît să fugă în munţi Şi aşa, cei rămaşi, copiii, au avut mult de suferit Soţul Veronei Jubleanu a fost condamnat la 7 ani închisoare şi la confiscarea averii, fiind implicat în lotul Arnăuţoiu Asupra lui Titu Jubleanu şi asupra familiei sale voi reveni 28 Ioana-Raluca Voicu-Arnăuţoiu, op cit , p 60 29 Ibidem, p 63 30 Ibidem, p 38 şi a întregii sale familii Unii membri îşi amintesc ceva care, probabil, le spune mult, ceva ce nu apare în text şi care aminteşte de pedepsele întîlnite în folclorul religios ortodox: se vor pedepsi cei de acelaşi sînge pînă la a noua generaţie, păcatul „alergînd” urmaşii, mult timp după moartea trădătorului31 Era clar că membrii grupului contestau regimul comunist şi ocupaţia sovietică, iar textul, implicit, exprima instituirea unei discipline extrem de aspre Pentru Arsenescu, jurămîntul avea forma şi valoarea unui jurămînt militar Arsenescu era dur şi nu-şi ascundea cu nimic această duritate Unui membru care depusese jurămîntul, Arsenescu32 i-a interzis să plece singur oriunde timp de o lună şi nu i-a permis să părăsească grupul pentru că, în caz contrar, el „va fi împuşcat fără cruţare” Era, fără îndoială, o perioadă de probă, dar oricum părea că nu se poate glumi în privinţa disciplinei Asupra durităţii lui Arsenescu, dincolo de regimul militar introdus de el, voi reveni Militarizarea grupului numit „Haiducii Muscelului”, cu sediul în muntele Seţu, s-a făcut prin atribuirea de grade militare, funcţii militare şi nume conspirative, care aminteau nume de haiduci sau nume cu rezonanţă populară: Mereanu (Toma Arnăuţoiu), Prisecaru (Titu Jubleanu), Bujor (Petre Arnăuţoiu), Moangă (Constantin Popescu33), Dragoş (Cornel Drăgoi), Cătălina (Laurenţia Rizea34), Gruia (Eugen Chirca35), Novac (Nicolae Milea36), Veveriţa (Gheorghe Rizea) etc Disciplina militară era instituită şi controlată de Arsenescu şi de Toma Arnăuţoiu, ei organizînd instruiri de tragere, semnînd ordine de zi, controlînd activitatea zilnică, dar Arsenescu era cel ce organiza şedinţe de pregătire politică în care tema de bază era începerea războiului şi necesitatea răsturnării regimului comunist Petre Arnăuţoiu, care fusese numit secretar al grupării „Haiducii Muscelului”, întocmea tabele nominale cu membrii grupului – dispersaţi sau nedispersaţi –, cu semnătura lor, la ordinele lui Arsenescu La acest lucru, afirmă Petre Arnăuţoiu37, s-a renunţat după separarea celor două personalităţi ale grupului – Arsenescu şi Toma Arnăuţoiu –, o dată cu celelalte „practici milităreşti” Este posibil să ne imaginăm că Arsenescu apela, pentru a-şi realiza ambiţiile, a-şi rezolva frustrările, dar şi a-şi actualiza obişnuinţele, la nişte oameni care erau departe de mediul în care activase el înainte de a fi deblocat Mediul militar, cel ce îl formase, era un mediu instruit, compus din militari de carieră Era şi un mediu în care rigoarea intra în normele şi valorile militare A trece de la Statul Major la haiduci era, pentru el, o apropiere de popor, de ţărani, dar, în acelaşi timp, şi o descalificare generatoare de frustrări De aceea, el a încercat să-şi transfere reflexele militare într-un alt mediu El era orăşean şi perspectiva lui nu se potrivea cu sufletul de ţăran, care reacţiona sentimental la tradiţie, la legăturile de sînge şi la tipul de acţiuni libere de constrîngerile militare Totuşi, probabil că el intuia faptul că nu avea altă soluţie şi, pentru a obţine 31 Ibidem, p 83; expresia „te-aleargă păcatul”, frecvent întîlnită la ţară, este concludentă în acest sens Ideea este că nu poţi scăpa, nu te poţi sustrage pedepsei divinităţii 32 Ioana-Raluca Voicu-Arnăuţoiu, op cit , p 92 33 Membru al grupului care nu era din Nucşoara, ci din Gorj, unde făcuse parte dintr-un grup de rezistenţă care se desfiinţase 34 Fiica Elisabetei Rizea 35 Fiul lui Ion Chirca, zis Dezertoru, şi al Elenei Chirca, zisă şi Lina Chirca 36 Nicolae Milea era tatăl lui Benone Milea, executat o dată cu lotul Arnăuţoiu, care reprezintă un caz special 37 Ioana-Raluca Voicu-Arnăuţoiu, op cit , p 96 adeziunea acestora şi sprijinul lor, în mediul aspru al muntelui, el trebuia să înţeleagă anumite realităţi familiare ţăranilor, realităţi ce răspundeau nevoilor lor psihologice Să nu uităm tradiţia militară a familiei sale şi faptul că el crescuse în valorile mediului militar, pe care le îmbrăţişase definitiv o dată cu opţiunea lui pentru cariera militară Din aspiraţia sa către elită, el ajunsese într-un mediu diferit, în care profanul îşi spunea cuvîntul Probabil că existau incompatibilităţi între valorile lui şi cele ale mediului în care se găsea prin forţa împrejurărilor, ce conturau alt tip de relaţii cu membrii grupului decît cele familiare lui Dincolo de relaţia lui cu Toma Arnăuţoiu, nu ne putem imagina o mai mare distanţă de mentalitate şi acţiune ca între el – şcolit în arta militară şi teoretic, nu numai practic, şi Dezertoru – om al muntelui, profan şi obişnuit numai a decide singur Şi totuşi, o admiraţie reciprocă exista în privinţa performanţelor Cornel Drăgoi38 povesteşte despre o discuţie în trei – el, Dezertoru şi Arsenescu: „El (Dezertoru) îl lăuda pe Arsenescu, zice – trage dom’ colonel cu pistoalele în mîinile amîndouă, ca la nu ştiu ce… Da, zice Arsenescu, lasă că şi el trage! Cînd ţi-o pune Nel carabina la ochi…” Ambivalenţa lui Arsenescu Chiar în Nucşoara a avut loc prima confruntare a cinci membri ai grupului cu organele de Securitate, în casa lui Iancu Arnăuţoiu În Darea de seamă către Direcţia Generală a Securităţii Poporului nr 075489 din 29 iunie 1949, se arată că organele de Securitate au urmărit „prinderea bandei de terorişti condusă de fostul lt colonel Arsenescu Ioan”39 Cei cinci membri ai grupului de haiduci – Toma Arnăuţoiu, Petre Arnăuţoiu, Arsenescu, Benone Milea, Ion Chirca – coborîseră în sat pentru a se aproviziona cu armament, alimente şi muniţii Surprinşi în casa părinţilor celor doi fraţi Arnăuţoiu – şi în absenţa lor –, ei s-au apărat, doi securişti fiind omorîţi în timpul retragerii lor Deşi Toma Arnăuţoiu a fost rănit la un picior în această confruntare, ei au reuşit să fugă şi să rămînă în viaţă Toate acestea s-au petrecut la 19 iunie 1949 Interesant pentru a înţelege frămîntările interioare ale lui Arsenescu şi proiectele sale de viitor este ceea ce s-a întîmplat cu o zi înainte de ciocnirea cu forţele Securităţii, adică la 18 iunie 1949 Cei cinci – deci inclusiv Arsenescu – au coborît din munţi şi, în dimineaţa zilei de 18 iunie, au fost anunţaţi că seara va sosi în Nucşoara-Slatina Pavel Necula40 Acesta era membru PMR şi reangajat în armată cu gradul de plutonier Probabil că angajarea s-a 38 Povestea Elisabetei Rizea din Nucşoara , ed cit , p 117 39 Ioana-Raluca Voicu-Arnăuţoiu, op cit , p 100 Autoarea subliniază eroarea de prenume care apare în textul Securităţii Corect este Arsenescu Gheorghe 40 Pavel Necula se cunoştea cu Arsenescu de la Cîmpulung-Muscel El a fost un om de încredere al lui Arsenescu, aşa cum vom vedea Îl cunoştea pe Arsenescu din 1945, de cînd lucraseră împreună la Centrul de recrutare Muscel Totuşi, Cornel Drăgoi, în mărturia sa despre Arsenescu, spune: „S-a dus (Arsenescu) la Cîmpulung, unde avea o mătuşă, doamna Pîslaru, şi avea şi prieteni din ăştia… Avea un sublocotenent şi un plutonier, mi se pare Necula, care era şi finul lui… Şi Arsenescu a trimis pe cineva, adică a vorbit cu plutonierul să meargă cineva la mătuşă-sa, să-i ceară ceva, nu ştiu ce… Cine te-a trimis, mă? Păi… Săracu, ce l-au mai chinuit pe Necula, l-au zdrobit în bătăi şi chinuri… Pînă la urmă a spus” (cf Povestea Elisabetei Rizea din Nucşoara , ed cit , p 133) Pavel Necula îl va ajuta pe Arsenescu să se ascundă, cînd va renunţa să se mai întoarcă la grup, în gospodăria socrilor săi datorat adeziunii sale la PMR Pavel Necula primise o scrisoare41 de la Arsenescu, din Nucşoara, în cursul lunii iunie, prin care acesta îl ruga să-i facă rost de o pereche de bocanci şi să vină să-l viziteze la Nucşoara pentru a-i aduce veşti despre ce se mai întîmplase în Cîmpulung-Muscel, despre cei arestaţi din familia sa ori dintre cunoscuţi Întîlnirea cu toţi ceilalţi patru membri ai grupului cu care coborîse din munţi a avut loc în casa Anei Simion42 După ce Pavel Necula l-a informat pe Arsenescu despre familia şi cunoscuţii săi şi după ce i-a dat ce-i adusese43, Arsenescu a spus că „este imposibil să nu vină americanii pentru că ei au bomba atomică”44 Apoi, Pavel Necula a avut o discuţie între patru ochi cu Arsenescu, iar acesta din urmă i-a arătat „un caiet în care scria diferite ordine de zi pe care le dădea la munte, referitor cum îi pedepsea el pe haiduci şi ordine de zi de avansarea lor, spunîndu-mi că acest caiet îl ţine secret” Între această declaraţie a lui Pavel Necula, dată la 28 mai 1950, şi una dată de Arsenescu mult mai tîrziu, la 5 aprilie 1961, există o diferenţă Arsenescu declară că „motivul convorbirii separate a fost aceea de a-l întreba asupra posibilităţilor ascunderii mele la Cîmpulung-Muscel, în apropierea satului Măţău, în care scop trebuia să mă ajute el”45 Răspunsul primit de Arsenescu era încurajator Nu fusese refuzat, ci i se spusese că „sînt posibilităţi, dar că urmează să mai fie studiate de el (Pavel Necula) şi că rezultatul îl va primi într-o viitoare întîlnire” Aceste lucruri, privind intenţia lui Arsenescu de a se ascunde şi ajutorul cerut, nu apar în declaraţia lui Pavel Necula Faptul că Arsenescu ţinea un caiet secret şi faptul că manifesta indirect – prin solicitarea ajutorului – intenţia de a părăsi „Haiducii Muscelului”, precum şi comportamentul său faţă de membrii grupului cu care venise relevă prudenţă şi suspiciune, dar şi nesiguranţă privind succesul realizării intenţiei sale Totuşi, o oarecare ambivalenţă poate fi intuită Intenţia de a se ascunde nu se potriveşte nici cu siguranţa cu care prevedea venirea americanilor şi nici cu satisfacţia cu care privea succesul confruntării cu Securitatea şi măsurile ce au urmat După propriile afirmaţii46, el a adus elogii, respectiv laude privind comportarea membrilor bandei în acţiunea din data de 19 iunie 1949 şi în mod deosebit lui Arnăuţoiu Petre A urmat redactarea unui aşa-zis ordin de zi, pe un caiet pe care îl purtam asupra mea, prin care am acordat avansări în grad, faţă de gradele date anterior, după cum urmează: – Arnăuţoiu Toma, de la gradul de căpitan la gradul de maior, pentru faptul că a fost rănit în acea retragere; – Chirca Ion, de la gradul de locotenent la gradul de căpitan, pentru curajul dovedit în acţiune; – Milea Benone, de la gradul de plutonier la gradul de sublocotenent; – Arnăuţoiu Petre, de la gradul de sergent major la gradul de plutonier Şi pentru aceştia ultimii doi, am motivat avansarea tot pentru „curajul dovedit în acţiune” 41 Conform declaraţiei sale (cf Ioana-Raluca Voicu-Arnăuţoiu, op cit , p 115) 42 Soră a Marinicăi Chirca S-a şi mîncat atunci şi, pe lîngă cei cinci, acolo mai erau Aurel Chirca şi soţia sa, Marinica, şi soţii Milea, părinţii lui Benone Milea Toţi cei din Nucşoara au depus atunci jurămînt 43 O pereche de bocanci – ceruţi de Arsenescu – şi alte lucruri de la el: două sticle cu ţuică, o cămaşă, o pereche de indispensabili, un rucsac şi două pîini 44 Ioana-Raluca Voicu-Arnăuţoiu, op cit , p 100 45 Ibidem, p 108 46 Ibidem, p 134 Reorganizarea grupului şi perspectivele sale Întoarcerea în munţi, la punctul „Izvorul Grosului”, după întîlnirea cu Pavel Necula, a însemnat nu numai un prilej de avansare, dar şi o ocazie de reorganizare a grupului haiducilor Arsenescu declară că au avut loc în grup discuţii privind o nouă împărţire, din perspectiva organizării grupului, şi că acest lucru însemna: un nou nume, cel de „grupare de partizani”, renunţîndu-se astfel la numele de „haiduci”; locul de acţiune era rîul Doamnei, dar cu două subgrupuri, iniţial preconizîndu-se a lua fiinţă şi cel de al treilea; rămînea astfel o grupare Nucşoara, condusă de Toma Arnăuţoiu – compusă din Petre Arnăuţoiu, familia Jubleanu47, Maria Plop, Constantin Popescu şi Aurelia Costea48 –, şi o a doua, denumită gruparea Slatina, condusă de Ion Chirca şi compusă din Gheorghe Chirca49, Benone Milea, Eugen Chirca, Elena Chirca O a treia grupare urma să-i cuprindă pe cei din comuna Domneşti, răspunzînd dorinţei lui Luca Şuţa şi Gheorghe Şuţa50 Fraţii Şuţa erau negustori şi se aşteptau a fi urmăriţi de Securitate din pricina simpatiilor lor politice Într-o întîlnire în casa Elisabetei Rizea din 17 iunie 1949, li s-a promis o a treia grupare În declaraţia sa, Arsenescu mai afirmă că: Privitor la persoana mea, fiind întrebat de ceilalţi că în situaţia acestei noi împărţiri eu ce mai comand, m-am autointitulat faţă de aceştia că fac parte din comandamentul general al forţelor de partizani din Argeş, Muscel şi Dîmboviţa, afirmînd că şi în celelalte sectoare muntoase amintite există de asemenea grupări conduse de foşti militari Am mai spus că locul unde se găseşte acel comandament este localitatea Fundata lîngă Bran şi că acolo se găseşte deocamdată un maior care conduce o grupare de cca 200 persoane De asemenea am mai afirmat că eu voi rămîne aci în sectorul comunei Nucşoara pînă cînd îi voi vedea organizaţi, după care mă voi deplasa la Bran însoţit de cîţiva din cei prezenţi, pentru a şti unde să facă legătura cu mine în viitor în scopul unei activităţi comune Precizez însă că toate aceste afirmaţii pe care le-am făcut faţă de membrii bandei cu privire la existenţa acelui comandament general şi a celelaltei grupări similare de la Nucşoara nu existau în realitate Am făcut însă asemenea afirmaţii faţă de membrii bandei de la Nucşoara, pentru a le întări moralul care în urma asasinatelor comise de noi la Nucşoara nu era tocmai satisfăcător Am vrut prin aceasta ca ei să înţeleagă că nu sîntem singuri şi că în cazul cînd organele de stat intensifică urmărirea în munţii situaţi de-a-lungul Doamnei, se pot retrage şi stabili în regiunile laterale, pentru un timp, după care să revină iarăşi la locurile lor51 În întărirea afirmaţiilor lui Arsenescu, după care informaţiile date membrilor grupului privind existenţa unui comandament general şi a unor grupări similare celei din Nucşoara, erau false, vine o notă52 trimisă Securităţii în 1950 47 Familia Jubleanu, compusă din Titu şi Marioara Jubleanu şi fiul lor, Constantin, zis Tică 48 Membră a grupului încă de la constituirea lui 49 Alt fiu al lui Ion Chirca zis Dezertoru Soţia Dezertorului, Elena sau Lina, funcţiona ca spălătoreasă şi bucătăreasă a grupului 50 Ambii erau fraţi ai Elisabetei Rizea şi nepoţi ai lui Gheorghe Şuţa din Domneşti, cunoscut lider ţărănist, asasinat la alegerile din 1946 51 Ioana-Raluca Voicu-Arnăuţoiu, op cit , p 274 52 Este vorba despre nota trimisă de colonelul de Securitate M Nedelcu şi de lt major de Securitate I Popescu către Direcţia Regională a Securităţii Poporului Piteşti, în 2 martie 1950, prin care se raportează, pe baza cercetărilor făcute, următoarele:„Nu există un comandament unic pe ţară al bandelor (col Arsenescu); Nu există legătură între bandă şi Arsenescu se considera şeful grupului şi oamenii s-au supus disciplinei impuse de către el Astfel, după confruntarea cu oamenii Securităţii din casa părinţilor celor doi fraţi Arnăuţoiu, din iunie 1949, şi retragerea în munţi, deplasările erau inevitabile, atît pentru a înşela organele de Securitate, cît şi pentru aprovizionarea cu alimente Locurile în care se stabileau erau imediat părăsite, o dată ce ei se întîlneau întîmplător cu ciobani, muncitori sau necunoscuţi Titu Jubleanu „a cerut o învoire lui Arsenescu Gheorghe pentru ca să meargă să-şi ducă soţia în comuna Brăduleţu, sat Brădeţ, la o rudă, anume Dudaş Ion Arsenescu Gheorghe i-a aprobat lui Jubleanu Titu să plece, luînd cu el pe Jubleanu Maria şi pe Jubleanu Constantin”53 Reiese clar cine se comporta ca şef şi cine controla mişcările membrilor grupului Rupturi reciproce În iulie 1949, Arsenescu era încă împreună cu Toma Arnăuţoiu şi, evident, cu ceilalţi membri ai grupului În cursul lunii, ei fuseseră văzuţi destul de mult Nişte femei54, venite să caute răşină, un brigadier, însoţit de cîteva persoane, mai mulţi ciobani se întîlniseră cu ei De aceea, schimbarea refugiilor era necesară La un moment dat, Toma Arnăuţoiu i-a spus lui Arsenescu că el, împreună cu fratele său şi cu familia Jubleanu, pleacă să caute un loc mai bun, cît mai aproape de comuna Nucşoara, pentru a fi uşurată aprovizionarea Ei stabiliseră data şi locul unde se vor reîntîlni La întîlnire, Toma Arnăuţoiu nu i-a precizat lui Arsenescu unde se află locul nou ales, urmînd ca, o dată terminate pregătirile, acesta şi cei ce rămăseseră cu el să fie chemaţi La despărţire, Maria Plop pleacă şi se alătură grupului lui Toma Arnăuţoiu Omul de legătură care urma să informeze despre noua întîlnire între cele două grupuri era Aurel Chirca, întrucît el lucra permanent la exploatarea silvică dintr-un punct numit „Izvorul Surlei” şi nu dădea de bănuit Arsenescu afirmă că grupul din care făcea parte era condus de Ion Chirca În această perioadă, în viaţa celor două grupuri apare Ion Sorescu El era legionar din satul Nucşoara, fiind în bune relaţii cu alt legionar, Constantin I Samoilă După evenimentul din 19 iunie 1949, într-o deplasare făcută de Arsenescu, Toma Arnăuţoiu şi Ion Chirca la locuinţa lui Constantin I Samoilă55, acesta comunică dorinţa prietenului său, Ion Sorescu, de a intra în legătură cu membrii grupului Petre Arnăuţoiu fostele partide politice precum şi alte organizaţii subversive; De asemeni nu s-a stabilit vreo legătură între bandă şi elementele clericale; Nu s-a stabilit amestecul bandei în acţiunile contrarevoluţionare chiabureşti; Nu există legături organizate cu trădătorii din străinătate, cu misiunile imperialiste din ţară…” (cf Ioana-Raluca Voicu-Arnăuţoiu, op cit , p 36) 53 Ioana-Raluca Voicu-Arnăuţoiu, op cit , p 142 54 Este vorba despre Ana I Mogoiu, Maria I Riştin, Maria D Mucenic şi Eugenia Comşa, care au dat întîmplător de un foc şi de baraca grupului Ele au dat declaraţii în faţa căpitanului de Securitate I Cîrnu Reacţia lui Arsenescu faţă de aceste femei este diferit descrisă, Benone Milea afirmînd că „Arsenescu a spus să li se taie limba şi degetele ca să nu poată spune sau scrie ceva”, dar la rugăminţile celorlalţi a cedat (cf Ioana-Raluca Voicu-Arnăuţoiu, op cit , p 197) 55 Constantin I Samoilă era rudă cu Titu Jubleanu afirmă că atunci s-au stabilit o dată şi un loc de întîlnire a celor doi, Constantin I Samoilă şi Ion Sorescu, aceştia urmînd să vină acolo şi cu Elisabeta Rizea Întîlnirea a avut loc Ulterior, cînd cele două grupuri se despărţiseră, Arsenescu este anunţat printr-un om de legătură că Ion Sorescu doreşte să-l întîlnească La întîlnire au venit toţi cei care erau cu Arsenescu, anume Ion Chirca şi fiul său, Eugen, Benone Milea şi Constantin Popescu Ion Sorescu dorise însă o întîlnire doar cu Arsenescu Au reuşit să vorbească între patru ochi şi atunci Ion Sorescu i-a spus lui Arsenescu că trebuie să meargă pe muntele Cernat pentru a lua legătura cu Toma Arnăuţoiu şi grupul său Şi, într-adevăr, în acel loc erau aşteptaţi de grupul Arnăuţoiu Sorescu pregătise terenul, comunicîndu-i lui Arsenescu că el şi-a asumat iniţiativa de a reuni cele două grupuri, gîndindu-se că acest lucru este necesar Se pare că obstacolul acestei reuniri era o armă Toma Arnăuţoiu susţinea că Ion Chirca i-o furase şi condiţiona reunirea grupurilor de excluderea celor doi Chirca, tată şi fiu În acest fel, Arsenescu rămînea doar cu doi oameni Arsenescu nu dădea însă prea mare importanţă reunirii grupurilor şi rezolvării conflictului După propriile afirmaţii56, el îi spusese lui Toma Arnăuţoiu: „mă mai gîndesc şi ce hotărîre voi lua urmează să i-o comunic prin Ion Sorescu I-am dat acest răspuns lui Toma Arnăuţoiu, întrucît eu aşteptam să primesc de la Necula Pavel alt răspuns, în legătură cu propunerile mele făcute acestuia de a căuta posibilitatea pentru ca eu să plec la Cîmpulung unde să mă ascund” Mai interesant este faptul că între ceea ce apare dintr-o altă declaraţie57 a lui Arsenescu şi ceea ce susţine Toma Arnăuţoiu există o diferenţă importantă Arsenescu susţinea că nu numai excluderea celor doi Chirca o cerea Toma Arnăuţoiu, ci şi pe a celorlalţi doi rămaşi, adică de a veni singur în grupul lui Toma Arnăuţoiu Dimpotrivă, Toma Arnăuţoiu declară că Arsenescu a fost gata să renunţe la toţi membrii grupului propriu şi să se alăture lui Toma Arnăuţoiu şi grupului acestuia sau, mai mult, amîndoi să-i lase de capul lor pe cei cu care erau şi să plece împreună să se ascundă58 Dar nu numai Ion Sorescu dorea reunirea, ci şi Virgil Marinescu Ei au insistat foarte mult ca grupurile să fuzioneze, să redevină unul singur Întrucît încercările de reunire au eşuat, separarea definitivă s-a petrecut, după spusele lui Arsenescu59, la începutul lunii august 1949 După cum am mai arătat, Arsenescu a afirmat că, începînd cu 21 septembrie 1949, el a ieşit complet şi definitiv din joc, ascunzîndu-se Conflictul produs de furtul armei – Ion Chirca îi furase lui Toma Arnăuţoiu o armă şi muniţie – fusese real Petre Arnăuţoiu şi Constantin Jubleanu s-au întîlnit pentru a căuta arma şi muniţia, acest lucru fiind considerat de Arsenescu60 drept unul dintre motivele de despărţire a bandei în două grupări Aprovizionarea a fost considerată de Toma Arnăuţoiu un argument credibil pentru necesitatea separării Dar acest lucru nu era un motiv real, ci doar o strategie de a ascunde dorinţa de despărţire, despre care voi aminti în partea dedicată personalităţii lui Toma Arnăuţoiu Situaţia era tensionată Relaţiile în grupul mare conţineau elemente de ostilitate latentă şi, de aceea, Toma Arnăuţoiu alege argumentul convenabil al aprovizionării 56 Ioana-Raluca Voicu-Arnăuţoiu, op cit , p 147 57 Ibidem 58 Ibidem, p 149 59 Ibidem, p 150 60 Ibidem, p 151 Petre Arnăuţoiu61 afirma că erau conturate două grupări: pe de o parte, Arnăuţoiu şi Jublenii, pe de altă parte, Arsenescu şi Ion Chirca: …subsemnatul, Arnăuţoiu Toma, Jubleanu Titu şi Jubleanu Constantin, pentru a ne despărţi de Arsenescu Gheorghe fără ca el să se sesizeze imediat, am folosit următorul procedeu: „I-am spus lui Arsenescu Gheorghe că trebuie să facem aprovizionare cu alimente pentru nevoile zilnice şi că noi, fraţii Arnăuţoiu şi familia Jubleanu, intenţionăm să ne creem relaţii pentru aprovizionare altele decît cele existente şi că noi renunţăm în favoarea lui Arsenescu şi ceilalţi la relaţiile create pînă atunci” Este demn de subliniat faptul că relaţiile cu cei din sat care puteau aproviziona oamenii din munte erau foarte importante, încrederea fiind elementul esenţial În plus, fraţii Arnăuţoiu şi Jublenii i-au comunicat lui Arsenescu că intenţionau să facă şi un nou bordei în zona Vîlsanului Lucrurile au fost astfel prezentate pentru a nu-i trezi lui Arsenescu suspiciuni: separarea se referea numai la adăpost şi aprovizionare, dar rămîneau planurile de acţiune comună Toma Arnăuţoiu şi Jublenii s-au stabilit, ca atare, într-o pădure numită „Cucute”, doar la 6 km de Nucşoara, iar Arsenescu a acceptat argumentele, gîndindu-se la răspunsul pe care-l aştepta de la Necula Pavel O dată separaţi, grupul lui Toma Arnăuţoiu s-a deplasat la Nucşoara, la Virgil Marinescu, pentru a-l anunţa despre schimbările produse, păstrînd argumentele prezentate lui Arsenescu Despărţirea a antrenat discuţii „neplăcute” şi Arsenescu i-a cerut înapoi lui Titu Jubleanu un pistolet şi muniţie, iar la o nouă întîlnire cu membrii familiei Marinescu, acestora li s-a spus nu numai că grupul lui Toma Arnăuţoiu a luat-o pe Maria Plop la ei – ea rămînînd cu Arsenescu după separare –, dar şi că despărţirea de Arsenescu este definitivă, pentru că „acesta s-a dovedit nesincer cu noi”62 După cum am spus, Virgil Marinescu pleda pentru reunire şi pentru acţiuni comune şi, de aceea, el şi soţia sa „au primit cu durere” vestea despărţirii Prestigiul lui Arsenescu era un atu important pentru cei din familia Marinescu Ei erau impresionaţi de alura acestuia şi credeau în competenţa sa militară, pe care o considerau foarte necesară supravieţuirii grupului în munţi El trebuia „ascultat”, în opinia Marineştilor În faţa acestor argumente, Arnăuţoii63 au propus o nouă întîlnire care să-i convingă pe cei ce susţineau reunirea că aceasta este imposibilă, din cauza „atitudinii” lui Arsenescu Între Arsenescu şi Toma Arnăuţoiu a avut loc şi un schimb de scrisori Totuşi, reproşurile nu luaseră încă forma unui dezacord total şi explicit Arsenescu continua să se arate implicat, spunînd, în răspunsul dat lui Toma Arnăuţoiu, că a făcut o aprovizionare substanţială de alimente şi armament şi că războiul în Balcani a început Dar cei din grupul Arnăuţoiu au aflat apoi că Arsenescu făcuse din nou avansări în grupul său Doi membri erau ridicaţi la rangul de subalterni direcţi ai lui: Benone Milea devenea, pe lîngă sublocotenent, „aghiotant” personal, iar Constantin Popescu devenea plutonier şi „secretar” al lui Arsenescu Cu această ocazie, prin care cei doi erau „fidelizaţi” – probabil că Arsenescu avea nevoie încă de loialitatea celor din grupul lui –, fraţii Arnăuţoiu şi Jublenii au fost declaraţi de Arsenescu64, în faţa grupului său, drept „dezertori”, fiind „degradaţi” 61 Ibidem 62 Ibidem, p 155 63 Ibidem 64 Ibidem, p 156 În bună tradiţie militară şi în conformitate cu rangul său superior, Arsenescu avansa şi degrada, considerînd că întregul grup îi era supus, că el este responsabil de toţi oamenii din munte Separarea era făcută, atît real, cît şi simbolic, începînd cu declararea de dezertare Din perspectiva lui Arsenescu, grupul lui se legitima ca entitate rămasă activă şi în conformitate cu regulamentul militar Ceilalţi, Arnăuţoii, Jublenii şi Maria Plop, erau în afara legii militare Acţiunile comune, dar şi cele separate întreprinse de cele două grupuri în perioada ambiguă a despărţirii temporare vor fi expuse mai tîrziu Acum, voi urmări realizarea intenţiei lui Arsenescu de a se retrage şi ascunde într-un loc sigur Pentru aceasta, întîlnirea cu Pavel Necula era esenţială De aceea, Arsenescu pleacă împreună cu Ion Chirca – ceilalţi membri rămînînd la bordeiul-ascunzătoare – să se întîlnească cu Aurel Chirca O dată produsă această întîlnire, Ion Chirca se duce la bordei, iar ceilalţi doi – Arsenescu şi Aurel Chirca – pleacă spre Bughea Acest lucru se petrecea la începutul lui septembrie 1949 Despărţirea definitivă avusese loc Ambii ajung la locuinţa soţilor Micuda, Gheorghe şi Maria, fără probleme Arsenescu urcă direct în podul grajdului, aşteptîndu-l pe Pavel Necula El nu apare însă În locul lui, Elena Micuda65 o adusese pe soţia acestuia, Maria Necula, însoţită de fratele ei, Ion Marinescu Pavel Necula nu putuse veni din două motive: pe de o parte, din cauza serviciului, pe de altă parte, din prudenţă Maria Necula ştia de la soţul ei despre înţelegerea anterioară dintre cei doi şi de aceea venise cu fratele ei Soţii Necula hotărîseră împreună ca locul ascunzătoarei să fie o anexă a gospodăriei părinţilor femeii, unde stătea şi fratele ei pentru a îngriji vitele Arsenescu s-a arătat mulţumit de soluţie, urmînd ca pe 22 septembrie să revină la Bughea pentru a fi condus la locul respectiv Cu această ocazie, Elena Micuda pleacă şi revine cu Gheorghe Mămăligă66, care pleacă împreună cu Arsenescu şi cu Aurel Chirca înapoi la grup Gheorghe Mămăligă este prezentat grupului şi devine şi el fugar Există înregistrat procesul-verbal de interogatoriu al lui Arsenescu privitor la perioada 14-21 septembrie 1949, perioadă imediat anterioară retragerii lui În acea perioadă, doi dintre membrii grupului său – Ion Chirca şi Eugen Chirca – au descoperit bordeiul Arnăuţoilor, dar nu s-au întîlnit cu ei Mai tîrziu, Benone Milea şi Eugen Chirca, plecînd la pescuit pe Rîul Doamnei, s-au întîlnit cu un informator deghizat în inginer, care le-a pus întrebări directe, bănuind că ei sînt fugari Cei doi au afirmat că sînt partizani ai lui Arsenescu şi, mai mult decît atît, într-o naivitate explicabilă, s-au lăsat 65 Gheorghe Mămăligă era căutat de miliţie întrucît fusese prins de două ori făcînd comerţ clandestin cu mălai şi porumb, pe care Elena Micuda le vindea mai departe A doua oară lovise un miliţian şi, pentru că era căutat, se ascunsese În Bughea avea un frate Pe Elena Micuda o rugase să-l pună în legătură cu grupul Arsenescu Acestea reies din cartea citată a Ioanei-Raluca Voicu-Arnăuţoiu Cu ocazia unei discuţii recente, pe care am avut-o în septembrie 2002 cu Marinica Chirca, ea declara că Mămăligă nu avea nici un frate şi că legătura dintre Arsenescu şi Mămăligă exista prin faptul că acesta din urmă fusese ordonanţa lui Arsenescu De asemenea, ea a mai susţinut că Aurel Chirca îl cunoştea pe Arsenescu din perioada în care făcuse serviciul militar Acest lucru poate explica ataşamentul lui Mămăligă faţă de Arsenescu Dar alte informaţii susţin faptul că Gheorghe Mămăligă avea, într-adevăr, un frate care lucrase la ferma lui Arsenescu; probabil că Marinica Chirca a uitat acest lucru 66 Pentru adeziunea lui Gheorghe Mămăligă, vezi Ioana-Raluca Voicu-Arnăuţoiu, op cit , pp 211-212 fotografiaţi cu armele la spate Totuşi, au avut buna inspiraţie de a nu accepta să-i arate inginerului unde sînt ceilalţi membri Întîlnirea nu era de bun augur67 O plecare dificilă, dar pregătită Arsenescu era frămîntat de problema retragerii sale Îşi punea diverse probleme Ce le va spune membrilor grupului şi cum va motiva plecarea? Cît le va spune? În acelaşi timp, ştia că, prezentînd problema plecării, va avea nevoie de susţinători, cel puţin pentru a abate eventuala suspiciune a membrilor grupului de la ideea abandonului Să nu uităm că el fusese cel care redactase jurămîntul în care se spunea: „Jur să nu mă despart de fraţii mei de luptă, decît după victoria finală” Arsenescu îşi construieşte scenariul cu multă abilitate, încercînd să facă un compromis între el ca persoană privată şi el ca militar, obişnuit cu ideea de vigilenţă şi disciplină Desigur că întîmplarea de la pescuit îi displăcuse mult Ca militar, uşurinţa şi lipsa de vigilenţă ale celor doi i se păreau de nescuzat Dar faptul că urma să plece îl îndreptăţea să privească mai îngăduitor comportamentul lor naiv; „i-am mustrat că au acceptat să fie fotografiaţi”68, declară el, dar hotărăşte, pentru că inginerul nu le cunoştea bordeiul, să rămînă „la acel bordei, mai ales că peste cîteva zile urma să mă deplasez la Bughea”, părăsind grupul Să deducem că, o dată cu plecarea lui, soarta grupului îi era indiferentă? Nu se poate spune decît că, parţial, poate fi adevărat, pentru că, găsind un moment favorabil şi pentru a-l cîştiga de partea sa pe Gheorghe Mămăligă, el îi face acestuia mărturisiri, dar nu înainte de a-l avertiza asupra unor lucruri considerate de el importante Problema era Ion Chirca, a cărui comportare faţă de ceilalţi membri ai grupului nu era pe placul lui Arsenescu De aceea, el îl sfătuieşte pe Mămăligă să evite „discuţiile în contradictoriu” cu Ion Chirca În ceea ce priveşte plecarea lui, Arsenescu îi face confidenţe incomplete, cerîndu-i lui Mămăligă cuvîntul de onoare că nu va divulga nimic din ceea ce el îi spune Ce îi spune Arsenescu lui Mămăligă? Îi vorbeşte despre iminenţa plecării sale, dar nu-i pomeneşte numele lui Pavel Necula şi nici locul viitoarei lui ascunzători Reacţia lui Mămăligă a fost, aşa cum era de aşteptat, cea a unui om care pierdea un sprijin în Arsenescu El se simte destabilizat de această hotărîre şi îşi regretă venirea în grup, lăsînd să se înţeleagă că, o dată ce va pleca Arsenescu, el se va simţi singur – şi, evident, îl roagă pe acesta să-l ia cu el Nu putem şti dacă Arsenescu a gîndit numai la rece situaţia, făcîndu-şi o socoteală de genul: îi voi promite, iar el mă va susţine şi-mi va uşura plecarea Dar nici nu putem crede că cei doi s-au întîlnit în ideea de solitudine Arsenescu îi spune lui Mămăligă că nici el nu-şi dorea să rămînă „chiar singur”, pentru că Arsenescu era un om puternic, sigur pe sine, chiar rigid şi nu părea să aibă îndoieli sau sensibilităţi care ar fi contrazis imaginea unui militar Despre relaţiile dintre Arsenescu şi familia Chirca vom vorbi mai tîrziu, pentru că ele explică reacţiile fiecărei părţi şi dau substanţă unei solidarităţi care ar fi putut cu greu 67 Ioana-Raluca Voicu-Arnăuţiu, op cit , p 225 68 Ibidem, pp 225-226 să funcţioneze Pentru moment, amintesc doar că Arsenescu îl suspecta pe Ion Chirca că acesta ar bănui ceva în privinţa dorinţei sale de a pleca şi, pentru aceasta, el construise deja un scenariu spre a-l împiedica pe Arsenescu să părăsească grupul Lanţul prin care Arsenescu urma să ajungă la Bughea şi despre care el credea că nu este distrus i s-a prezentat astfel: – Aurel Chirca nu putea merge cu el la Bughea; acesta îl însoţise ultima dată, dar nu asistase la discuţia privind data şi locul ascunzătoarei pe care Arsenescu le stabilise cu soţia lui Pavel Necula şi fratele ei; – Benone Milea primise înştiinţare de la Pavel Necula, printr-o scrisoare, că legătura din Bughea era cunoscută de organele de stat În scrisoare se menţiona că Elena Micuda din Cîmpulung-Argeş, persoana de legătură a soţilor Necula, o anunţase despre faptul că legătura cu Bughea era cunoscută Marinica Chirca fusese cea care îl anunţase pe Nicolae Milea Totul pornea deci de la Marinica Chirca, cumnata lui Ion Chirca, şi probabil că acest lucru l-a făcut pe Arsenescu să nu dea crezare informaţiei, pentru că o considera „o manevră a membrilor grupului şi mai ales a lui Chirca Ion de a mă împiedica să plec”69 Arsenescu se decide să plece şi îşi motivează astfel plecarea: În ziua de 21 septembrie 1949 am spus lui Chirca Ion şi ceilalţi membri ai bandei că eu urmează să plec la Bughea, unde am o întîlnire cu unele elemente de legătură ale mele şi că de aici voi merge spre comuna Lereşti, pentru a mă întîlni cu alţi comandanţi ai grupurilor de partizani „de la Fundata şi Rucăr”, de la care urmează eu să primesc rapoarte cu privire la activitatea desfăşurată de ei şi să le transmit noi ordine, lucru care de altfel era ireal, fiind doar invenţii pentru a-mi motiva plecarea mea la Cîmpulung-Muscel70 Aici intră în joc Gheorghe Mămăligă, care, conform înţelegerii anterioare cu Arsenescu, aprobă şi susţine vorbele acestuia, arătînd că şi lui îi sînt cunoscuţi acei comandanţi şi acele grupuri din Lereşti Arsenescu mută deci motivaţia plecării lui într-o zonă incontrolabilă, care, probabil, a sensibilizat suspiciunea lui Ion Chirca În acest moment, Arsenescu a dat dovadă de sînge rece şi fermitate, aducînd argumente susţinute de prestigiul lui – comandant general – şi de secretul militar, făcîndu-l astfel pe Ion Chirca să renunţe la dorinţa explicit formulată de a-l însoţi Şi astfel Arsenescu pleacă, dar nu singur, ci însoţit de Eugen Chirca, Gheorghe Mămăligă şi Constantin Popescu, zis Moangă Fiind foarte devreme, ei au stabilit ca la familia Micuda să meargă doar Arsenescu şi cu Mămăligă, ceilalţi doi rămînînd, din prudenţă – Marinica Chirca îi înştiinţase că se ştie de această întîlnire –, să-i aştepte într-un punct cunoscut Lucrurile se precipită şi fac despărţirea dificilă şi rapidă Soţii Micuda erau, desigur, acasă Era doar 4 dimineaţa Maria Micuda le spune că totul este în regulă, timp în care soţul său dispare din casă fără să sufle un cuvînt Arsenescu şi cu Mămăligă ies să-i anunţe pe ceilalţi doi să vină şi ei, dar, la ieşirea din casă, în apropierea porţii, sînt atacaţi cu rafale de mitralieră din două părţi Ei reuşesc să scape, însă Mămăligă este rănit la abdomen În această situaţie, el va fi preluat de cei doi şi se vor întoarce la grup, iar Arsenescu, conform celor stabilite, pleacă la întîlnirile sale „ireale”, promiţînd că se va întoarce cu siguranţă la ei Drumul îl cunoştea Mămăligă, rănit, nu-l deconspiră Era ultimul contact al lui Arsenescu cu membri ai grupului 69 Ibidem, p 227 70 Ibidem Ethos militar şi autoritate: loialitate sau obedienţă? Arsenescu era un om de acţiune Ocazia de a se alătura lui Toma Arnăuţoiu şi celor fideli acestuia i-a permis să continue un stil de viaţă cu care era obişnuit, care îi era familiar şi-i aducea satisfacţie Chiar el numeşte gruparea iniţială drept una paramilitară Jurămîntul, disciplina, organizarea, în general, acordarea de grade, ordinele de zi, toate acestea erau pentru el lucruri fireşti Era cunoscut ca un om de armată şi prestigiul său era recunoscut chiar şi de securişti, care nu erau atît de naivi încît să ignore calităţile de strateg ale lui Arsenescu De competenţa sa militară şi de experienţa sa nu se putea face abstracţie Astfel se explică şi mobilizarea celor din Securitate pentru prinderea lui şi eforturile de a-i controla mişcările Pe de o parte, încrederea lui era mai mare faţă de cei care fie fuseseră deblocaţi, fie mai funcţionau sau fuseseră reangajaţi în armată Aceştia erau totodată o sursă serioasă de ajutor, putîndu-i acoperi nevoi vitale: haine rezistente la mediul aspru al muntelui, armament, muniţii, echipament Pe de altă parte, Arsenescu era originar din Cîmpulung-Muscel Acolo era cel mai bine cunoscut şi acest loc putea să-i ofere, din perspectiva ajutorului, mai multe relaţii şi posibilităţi materiale În comparaţie cu lumea Nucşoarei, unde nu cunoştea pe nimeni, Cîmpulung-Muscel era locul către care s-au întors şi speranţele lui finale de a se ascunde Arsenescu era cunoscut la Cîmpulung-Muscel nu numai de cadre militare cu care lucrase şi care-i fuseseră subalterni, dar şi de locuitori cu care intrase în contact, ca să nu mai vorbim despre rudele sale Era născut şi crescut în Cîmpulung, terminase liceul „Dinicu Golescu” din Cîmpulung şi tot acolo se născuse şi crescuse soţia sa Înainte de a veni la Bucureşti, unde-l va cunoaşte pe Toma Arnăuţoiu, el ascunsese arme la oameni de încredere, lucruri salvate de la ferma sa, depozitase arme şi muniţii în diferite locuri Aurel Chirca contactase o mătuşă de-a lui Arsenescu, Margareta Pîslaru71, şi, prin intermediul ei, intrase în posesia unor arme cu care trebuia să ajungă la munte O a doua cale de a obţine armament, echipament militar, muniţii a fost contactarea unor subalterni dinaintea deblocării şi utilizarea prestigiului propriu oferit de poziţia ierarhic superioară Aceştia erau angajaţi în armată şi aveau acces la arme şi echipament, inclusiv la efecte militare Cei contactaţi de Arsenescu au fost Pavel Necula, Vasile Dumitru72, 71 Margareta Pîslaru locuia în Cîmpulung-Muscel Aurel Chirca i-a adus acesteia un bilet de la Arsenescu în iunie 1949 Împreună, ei l-au contactat pe Constantin Georgescu, de la care Aurel Chirca a ridicat trei pistoale-mitralieră, o ladă cu muniţii, două pistoale mici şi un pistol de rachetă Acelaşi Georgescu primise, în iulie 1949, de la Maria Krasinski, un sac cu arme, pe care le-a ascuns în pod, şi două lăzi cu muniţii, pe care le-a ascuns în magazie Plecarea la Bucureşti a fost deci precedată de depozitarea unor arme chiar de către Arsenescu 72 Ofiţer cu îmbrăcămintea la Batalionul 27V I-a dat o pereche de bocanci, dar cu o chitanţă antedatată El îl cunoştea de mai multă vreme decît ceilalţi, din 1936-1937, din timpul serviciului militar Ştia de la Pavel Necula despre organizaţia lui Arsenescu – 40 de oameni şi legături cu anglo-americanii – şi că regimul va cădea şi el va deveni prefect graţie lui Arsenescu, viitor ministru de război I-a mai dat acestuia, pentru Arsenescu, haine-şubă, căciulă, pantaloni, unsoare de bocanci După prima cerere a refuzat însă să-i procure lui Arsenescu o altă pereche de bocanci Florian Voicescu73 şi Petre Bunel74; dintre aceştia, cel mai apropiat şi omul la care a căutat ajutor pentru a se ascunde era Pavel Necula, care era plutonier la o unitate din Cîmpulung şi îi fusese subaltern lui Arsenescu o scurtă perioadă de timp, în 1947, după care ambii au fost deblocaţi şi au făcut negustorie împreună Ulterior, Pavel Necula s-a reangajat în armată, ceea ce a devenit un avantaj pentru Arsenescu În anul 1948, Arsenescu l-a vizitat pe Pavel Necula la Cîmpulung, i-a vorbit despre organizaţia subversivă pe care o conduce şi i-a cerut foi de cort şi rucsacuri – lucruri necesare traiului în munţi Pavel Necula apelează la Petre Bunel, punîndu-l la curent cu ce-i spusese Arsenescu, iar acesta îi aduce 2 foi de cort, 2 rucsacuri şi chiar şi două prelate La o altă întîlnire, în septembrie 1948, după o nouă vizită, Arsenescu îl roagă să-i procure armament De data aceasta, Pavel Necula apelează la Florian Voicescu, care-i era şi prieten, spunîndu-i şi lui despre proiectele lui Arsenescu Florian Voicescu îi procură de două ori arme, apoi, pentru că Pavel Necula fusese mutat şi nu mai lucrau împreună, încetează relaţia dintre ei Fiind în munţi, la Nucşoara, Arsenescu îi scrie lui Pavel Necula despre ceea ce are nevoie, dar îl roagă şi să se întîlnească Întîlnirea este facilitată de Elena Chirca, soţia Dezertorului, şi la această întîlnire Arsenescu primeşte nu numai ceea ce a cerut, dar şi diverse alte lucruri din partea lui Pavel Necula stînd şi de vorbă în particular I-a dat lui Pavel chiar şi un bilet pentru Vasile Dumitru, probabil tot cu cereri, dar acesta nu a dat curs rugăminţii lui Arsenescu Dintre toţi, cel mai mare ajutor i l-au dat Pavel Necula şi Vasile Dumitru, mai ales în perioada de început a ascunzişului său Pavel Necula i-a trimis haine prin Margareta Pîslaru şi l-a vizitat la Vasile Dumitru, de unde l-a luat la el – deoarece Arsenescu îi spusese că este în pericol – şi l-a dus să-l adăpostească la socrul său, Iosif Marinescu75, în anexa de care am amintit Cît timp Arsenescu a stat la Iosif Marinescu, Pavel Necula i-a trimis mîncare prin cumnatul său, tînărul Ion Marinescu, cu care acesta locuia La fel a făcut şi soţia sa, Maria Necula, care i-a trimis adesea alimente Merită amintit faptul că, printre ajutoare, printre cei care ştiau despre mişcările lui Arsenescu, s-au numărat şi cei apropiaţi celor din „linia întîi” a sprijinului primit De pildă, Elena Cojocaru, la ea stînd cu chirie Necula Pavel Sau Vasile Damian, care a primit diverse lucruri de la fosta fermă a lui Arsenescu, rugat fiind chiar de acesta să le ascundă, şi care avea legături cu Margareta Pîslaru 73 Plutonier activ, „ofiţer cu armătura” şi prieten cu Pavel Necula I-a dat acestuia pentru Arsenescu arme – ştia de organizaţie 74 Plutonier-major, fost şef al lui Pavel Necula în 1947, cînd ambii lucrau la aprovizionare El a sustras echipament militar din magazia unităţii, pentru a-l ajuta pe Pavel Necula, ştiind că acesta va deveni prefect în cazul în care regimul va cădea Pavel Necula, a declarat el la anchetă, l-a ameninţat cu moartea dacă-l va divulga Îi spusese că ori el, ori Arsenescu îl vor ucide 75 Marinescu Iosif locuia în comuna Măţău-Muscel Fiica sa, Maria, era căsătorită cu Pavel Necula Mama ei, Elisabeta Marinescu, îi aducea de două ori pe zi mîncare lui Arsenescu şi îi dădea şi alimente Conform spuselor ei, Arsenescu susţinea că regimul se va schimba şi, după ce schimbarea se va produce, îl va face pe ginerele său, Pavel Necula, ofiţer Soţii Marinescu locuiau împreună cu fiul lor, Ion Marinescu (cf Ioana-Raluca Voicu-Arnăuţoiu, op cit , p 285) O întreagă reţea se formase la Cîmpulung-Muscel în jurul lui Arsenescu, fie prezent, fie absent din localitate Oamenii îl priveau cu respect şi speranţe Iosif Marinescu, la care a stat două săptămîni, a avut ocazia să discute cu el mai mult O dată, în acea perioadă, cînd Pavel Necula şi soţia sa veniseră în vizită de la Cîmpulung, Arsenescu le-a spus tuturor că războiul se apropie şi şi-a sfătuit gazda să-şi părăsească serviciul de funcţionar comunal şi să-şi oprească fiul acasă Iosif Marinescu a dat curs acestui sfat Zvonurile din jurul dispariţiei lui Arsenescu Dintre cei ce supravieţuiau în zona Nucşoara, ultimii care au avut legătură cu Arsenescu erau Gheorghe Mămăligă, rănit, şi Eugen Chirca, ambii reîntorşi în grupul părăsit de el Cei din celălalt grup nu aveau informaţii despre el, decît în măsura în care aflau ceva de la oamenii lor de legătură, care, şi aceştia, aflau de la oamenii lor de legătură şi tot aşa Oamenii vorbeau, iar vorbele ajungeau de la unii la alţii După afirmaţiile lui Petre Arnăuţoiu76, la aproape zece ani de la despărţirea grupurilor şi cam tot atîta de la ultimele lor întîlniri, despre Arsenescu se spuneau lucruri contradictorii şi aproape toate neadevărate Unele dintre ele conturau însă imaginea unui personaj activ şi important, întărind ideea anvergurii mişcărilor sale Despre Arsenescu se spunea că ar fi fost prins de către Securitate la scurtă vreme de la despărţire, deci în 1950, fiind găsit la Măţău, ascuns la o familie, Marinescu Acest lucru era doar pe jumătate adevărat; prima parte a afirmaţiei nu era însă adevărată Tot despre el, se mai spunea că, prin 1951-1952, ar fi încercat să intre în contact cu învăţătorul Ion Andreescu, zis Leu, pe care-l cunoştea din armată, dar acesta a evitat întîlnirea, prefăcîndu-se că nu-i recunoaşte vocea atunci cînd Arsenescu îl strigase la poarta locuinţei Ion Andreescu locuia în satul Corbi, iar informaţia provenea de la fratele său, care era preot şi rudă de departe, după spusele lui, cu Arsenescu Dar, tot despre el, se spunea şi că, prin 1955-1956, ar fi vorbit la postul de radio Belgrad, informaţia provenind de la alt preot, Ion Constantinescu, care ştia acest lucru de la o sursă sigură, un plutonier-major Şi, tot cam prin această perioadă, se spunea fie că a fost operat de apendicită, la Craiova, fie la un picior, la Bran O fată din Braşov, pe care o întîlnise în închisoare sora Marinicăi Chirca, Ana Simion, în 1956, afirma că avusese legături cu Arsenescu şi că acesta întreprinsese acţiuni în zona Braşovului Zvonurile încep să se depărteze şi mai mult Cineva din Petroşani pretindea că, în 1957, s-a întîlnit cu el pe stradă, în Bucureşti Ei se cunoşteau din armată, iar Arsenescu, sfidînd situaţia, i-ar fi spus că se poate duce la Securitate să anunţe că l-a văzut Că era în Bucureşti cam în acea perioadă susţinea şi Maria Tomeci, al cărei frate locuia în Capitală şi-l întîlnise pe Arsenescu într-un tramvai; despre această presupusă întîlnire, petrecută nu cu mult înaintea arestării din 1958, Maria Tomeci îi relata nu numai lui Toma Arnăuţoiu, ci şi fratelui său, Petre, şi lui Constantin Jubleanu77 Desigur că Arsenescu trezea impresii diferite, iar temperamentul lui îi făcea pe oameni să-şi imagineze şi să aştepte de la el acţiuni ieşite din comun El însuşi se 76 Ioana-Raluca Voicu-Arnăuţeanu, op cit , p 229 77 Ibidem, p 573 prezenta ca un militar cu experienţă, deci care „trebuia ascultat”, aşa cum se exprimase soţia lui Virgil Marinescu Competenţa sa inspira încredere şi alimenta speranţe Şi Gheorghe Mămăligă dorise să plece cu el, iar cei din Nucşoara, chiar dacă-l considerau străin, un alogen, îi respectau formaţia militară şi rangul Şi Securitatea îşi manifesta neîncrederea faţă de prinderea lui viu, considerîndu-l „un element foarte orgolios şi ambiţios” şi făcînd aluzii la tradiţia şi onoarea militară ale familiei Arsenescu, la temperamentul său, probabil moştenit de la tată, care, „fost militar, într-un acces de nervi, s-a împuşcat în closet, pentru a spăla prin aceasta pata ce plana asupra familiei, deoarece făcuse nişte delapidări”78 Poate că nu era adevărat ce susţinea Securitatea, dar trebuie să reţinem recunoaşterea onoarei şi a curajului său Că era un model pentru alţi rezistenţi este uşor de înţeles Ion Gavrilă Ogoranu79, stînd ascuns timp de 21 de ani, povesteşte: „În faţa sărăciei îmi băteam capul ce-aş putea face ca să muncesc şi eu ceva, în afară de a da sfaturi privind cultivarea pămîntului Am găsit ceva: să tricotez bluze cu o maşină de mînă… Mi-aduc aminte că şi Colonelul Arsenescu, în situaţie similară cu a mea, lucra covoare” Scriind acestea, Ogoranu pare să reconsidere starea în care se afla la acea vreme, ca şi activităţile pe care se vedea silit să le facă, poate nedemne pentru un luptător, atît timp cît la această soluţie recursese şi colonelul Arsenescu În ceea ce priveşte prinderea şi moartea colonelului, versiunea pe care un cioban, Tucă, i-o prezintă lui Ion Gavrilă Ogoranu contrazice ceea ce află el mai tîrziu şi ceea ce corespunde versiunii ulterioare, aparţinîndu-i lui Cornel Drăgoi: Într-o zi colonelul a plecat cu o grupă din oamenii lui să pescuiască A abătut rîul pe o albie veche; dezbrăcat şi dezarmat, căuta peşte în bălţile rămase după retragerea apei, în timp ce cîţiva făceau de pază pe ţărm Unul dintre aceştia ar fi fost agent infiltrat al Securităţii; respectivul ar fi tras în colonel, omorîndu-l, apoi ar fi fugit Cu această versiune am rămas de atunci, versiune reconfirmată de mulţi ciobani întîlniţi în anii următori Arestat la Securitate în anul 1976, la Bucureşti, am aflat că sfîrşitul colonelului Arsenescu a fost altul Nu ştiu dacă versiunea de mai sus a fost inventată de Arsenescu însuşi, ca să-şi piardă urma, sau de Securitate, ca să liniştească lumea, care trebuia să ştie că este mort Noua versiune era că Arsenescu, după ce şi-a dat seama că nu mai are rost o rezistenţă în stil mare, a cerut oamenilor să se risipească, iar el s-a ascuns în casa unui ţesător din Cîmpulung-Muscel Fiind prins şi arestat, a fost condamnat la moarte şi executat80 Unora, Arsenescu li s-a părut un tip dur, pentru care doar cauza acţiunii sale conta, iar alte lucruri, care acestora li se păreau vitale, deveneau pentru el neimportante: Mama îi spusese lui domnu colonel Arsenescu, zice, domnu’ colonel, uite soţul meu a fost arestat, eu nu mai pot să suport impozitele care s-au pus Impozite de chiaburi Uite, noi am muncit pentru ceea ce avem aici, nu pot ca să le părăsesc… Şi nu am nici posibilitatea ca să 78 Ibidem, p 238 (cf Adresa către Direcţia Regională a Securităţii Poporului Piteşti, trimisă de Serviciul Judeţean de Securitate Muscel, din 31 iulie 1949) 79 Figură importantă a rezistenţei în Munţii Făgăraşului (cf Ion Gavrilă Ogoranu, Brazii se frîng, dar nu se îndoiesc, vol II, Ed Marineasa, Timişoara, p 206) 80 Ion Gavrilă Ogoranu, op cit , vol I, p 105 O dată cu referirea la moartea colonelului Arsenescu, Ion Gavrilă Ogoranu aminteşte şi de fraţii Arnăuţoiu şi Maria Plop: „Tot atunci, în munţi, am aflat că pe rîul Doamnei acţiona o altă grupă de luptători, condusă de doi fraţi Arnăuţoi din Nucşoara Cu ei se afla şi o fată pe nume Maria” mai iau legătura cu oamenii ceilalţi, că sînt urmărită pas cu pas şi nici să le mai duc alimentaţie-n munţi nu mai pot! Atunci Arsenescu i-a spus, zice – doamnă, nu-i nimica! Ce aveţi dumneavoastră, chiar dacă pierdeţi, nu va fi nimica Daţi-ne cheile de la casă şi plecaţi, dacă nu vă convine situaţia… A fost foarte dur cu mama, atunci… Şi mama a venit şi a dormit într-un pod de grajd, acolo81 În 1993, Cornel Drăgoi, amintindu-şi de Arsenescu, afirma: „După părerea mea era un om deosebit Perspicacitate nemaipomenită Bun ochitor”82 Tot el considera că Arsenescu avea o prezenţă de spirit extraordinară, descriind plin de admiraţie felul în care acesta făcea figuri Securităţii şi mai ales căpitanului Cîrnu83: De la Nucşoara, securitatea a fost informată, respectiv domnul Cîrnu, că Arsenescu se întîlneşte la Bughea cu nişte ofiţeri de la Cîmpulung După ce s-a lăsat seara, a ajuns şi Cîrnu cu oamenii lui Casa nu avea în spate nici fereastră, nici uşă Au intrat cu cizmele în mînă, pîş, pîş… Au intrat în camera de alături Nu i-a fost greu lui Arsenescu să-şi dea seama că e înconjurat Se zice că şi bătrîna, trecînd pe lîngă el, l-a călcat pe picior Ce-a făcut, dom’le! Cîte secunde i-or fi trebuit să facă următorul plan? I-a spus în şoaptă lui Mămăligă – cred că sîntem înconjuraţi A văzut că se şi mişcă perdeluţa de la camera de alături Cînd îţi fac eu semn, îţi iei pistolul, deschizi uşa, ieşim pe prispă, tragem şi fugim printre casă şi grajd A mizat pe elementul surpriză Cînd ei au dat buzna în sală şi au început să tragă, toată lumea care era în curte şi în uliţă şi în camera de alături, toată lumea, culcat! Nu le-a trebuit prea mult, cît au stat ăştia culcaţi, să fugă între casă şi grajd Şi ăia, ştiind că în spate nu e nimic, nici uşă, nici fereastră, n-au pus pază în spate Şi ai noştri… duşi au fost! N-au trecut nici două săptămîni şi i-a făcut lui Cîrnu o figură asemănătoare: …Într-o noapte, împreună cu Ionel, băiatul perceptorului, săpau sub camera asta ca să facă o ascunzătoare şi să scoată fumul… Şi în loc să vie ziua, au venit tot noaptea, au împînzit grădina de armată… Asta mi-a povestit Ionel, băiatul Cînd, zice, dom’ colonel, cînd a văzut că vine securitatea şi ne-a înconjurat, mă întreabă – vrei să fugi tu sau să te prindă pe tine şi să fug io? Dom’ colonel, eu rămîn, să mă prindă pe mine, dumneavoastră să scăpaţi Atunci tu să tragi! Tragi din uşa asta, tragi şi pe fereastră, te duci şi în grajd şi tragi şi în partea aia… Cînd i-a alarmat pe ăştia şi cînd au văzut cîţi sîntem, toţi cu ochii pă clădire, atenţi din toate părţile… Şi pe urmă mi-a făcut semn să trag numai dintr-o parte Atunci Arsenescu a ieşit frumos, pe lîngă peretele de la grajd, şi s-a băgat şi el cu uniforma militară între soldaţi şi a început să vorbească cu ei, ba să-i dirijeze! Fii atent, trage în partea asta, tu fii mai atent, să nu se urce în podul grajdului, tu încoace, tu încoace… S-a strecurat printre ei pînă unde i-a trebuit şi a scăpat L-a păcălit pe Cîrnu în interval de două săptămîni de două ori… Că el, pînă la urmă, le-a făcut figura84 81 Este vorba despre o discuţie între Laurenţia Arnăuţoiu şi Gheorghe Arsenescu, relatată de fiica ei (cf „Arnăuţoii, Istoria unei familii din Nucşoara povestită de Elena Arnăuţoiu Ion”, în Rosturi, nr 3-4, Supliment, aprilie 1993, p 20) 82 Povestea Elisabetei Rizea din Nucşoara , ed cit , pp 108 şi 131-132 Acesta este epi-sodul descris cu mai puţine detalii de însuşi Arsenescu în cadrul unui interogatoriu şi la care m-am referit anterior Din descrierea lui Cornel Drăgoi se înţelege de ce a fost rănit Mămăligă El avea cămaşă albă, în timp ce Arsenescu, care umbla îmbrăcat militar, avea haine de culoare închisă 83 Ion Cîrnu, personaj menţionat de toţi cei care au fost anchetaţi Era căpitan de Securitate şi s-a ocupat direct de rezolvarea cazului Nucşoara Despre el s-a spus că era deosebit de brutal în timpul anchetelor 84 Povestea Elisabetei Rizea din Nucşoara , ed cit , pp 133-134 Ionel este Ion Marinescu, fiul lui Iosif Marinescu Pînă la urmă, se pare, Arsenescu s-a decis să stea la marginea oraşului Cîmpulung-Muscel, în locuinţa unor bătrîni, care aveau o căsuţă, o grădină cu pomi în spate, dar şi o ascunzătoare sub duşumele85 Ca să-şi ocupe timpul, Arsenescu îi ajuta pe bătrîni să ţeasă covoare, pe care aceştia le vindeau A petrecut aşa aproape zece ani Nimeni nu-l vedea, el ieşind doar noaptea din casă sau din ascunzătoare Ghinionul lui a fost că bătrînii aveau un vecin86 care-l avusese pe Arsenescu comandant, înainte cu mult de deblocarea sa, şi care l-a recunoscut cînd a ieşit o dată noaptea în grădină Nu se ştie cît timp vecinul a ţinut secret ceea ce văzuse noaptea Probabil că un număr de ani Dar, în 1959, vecinul intrase într-o încurcătură, întrucît delapidase nişte bani, şi le-a propus miliţienilor un schimb: Arsenescu şi banii furaţi contra propriei libertăţi Miliţia a anunţat organele de Securitate, care au acceptat tîrgul Pe Arsenescu l-au arestat ziua, şi el nu s-a opus Nici nu avea cum Nici vecinul care l-a deconspirat n-a scăpat însă de închisoare Securiştii doar l-au folosit Soţia lui Arsenescu însă afirmă: Mai tîrziu, aveam să aflu că fusese descoperit – probabil prin trădare – în casa soţilor Poştoacă Că un impresionant efectiv de trupe ale Securităţii fusese desfăşurat în jurul acestei modeste locuinţe de ţară Şi s-a tras, s-a tras din toate părţile, s-a tras într-atît încît apărea limpede că pereţii nu puteau să ţină Pentru a nu distruge căminul acestor bieţi oameni, atît de generoşi, pentru a nu le îngreuna şi mai mult situaţia, Gicu a ieşit afară, vînturînd o bucată de pînză albă Semn că se preda87 La un moment dat, exista o confuzie între colonelul Arsenescu şi generalul Dumbravă, neştiindu-se dacă ei sînt una şi aceeaşi persoană Ion Gavrilă Ogoranu îşi aminteşte că numele generalului Dumbravă şi al colonelului Arsenescu erau pe buzele tuturor Nu ştiu dacă însemna una şi aceeaşi persoană… Pentru a lua legătura cu grupul Arsenescu-Dumbravă, am trimis în două rînduri un om de nădejde… Careva l-a dus în faţa unui bătrîn care susţinea că este generalul Dumbravă Acestuia i-a relatat despre existenţa grupului nostru Bătrînul ne-a transmis să activăm pe versantul nordic al Munţilor Făgăraş Au rămas înţeleşi ca legătura s-o facem prin ciobanul Tucă În august, trecînd din munte în munte, am reuşit să-l găsim pe cioban, dar el nu mai avea legătura cu generalul Omul era convins că cel cu care vorbise era altcineva decît colonelul Arsenescu88 Şi probabil că aşa era, pentru că la acea vreme Arsenescu nu era un om bătrîn Mai reiese şi că Arsenescu mînuia ca nimeni altul armele; apărea astfel în amintiri, scrise cu mult după moartea sa, dar care conţineau afirmaţii ce, în mod sigur, circulau în perioada cînd el se ascunsese şi acţiona în munţi: „…Arsenescu, care era un bun trăgător, folosind amîndouă mîinile, a croit drum pe care au dispărut cu toţii El personal a ieşit pe uşa principală mînuind uluitor de repede cele două pistoale din mîini, ca-n filme Soldaţii s-au dezmeticit după dispariţia partizanilor şi au deschis foc în vînt” „Multe s-ar mai putea spune despre el”, îşi încheie Cornel Drăgoi amintirile despre Arsenescu „S-ar mai putea spune că-i plăceau femeile”, mai adaugă el Şi cum femeile, 85 Ibidem, p 134 86 De fapt cel care l-a denunţat nu era vecin, ci îi fusese subaltern 87 Maria Arsenescu-Buduluca, art cit , p 58 88 Ion Gavrilă Ogoranu, op cit , vol I, pp 103-105 conform unei credinţe răspîndite, sînt sensibile şi preocupate de poveşti de iubire, tot aşa în sat se spunea că la Elisabeta Rizea venise prin 1993 o femeie care i-a spus pur şi simplu: „Sînt fata lui Arsenescu” Bătrînii la care el locuise şi pe care-i ajutase la ţesut aveau o fată… Ioana-Raluca Voicu-Arnăuţoiu scrie pe bună dreptate: „Figura colonelului Arsenescu a fost permanent însoţită de o adevărată legendă”89 89 Ioana-Raluca Voicu-Arnăuţoiu, op cit , p 230 2 Toma Arnăuţoiu Capital de prestigiu moştenit: tatăl „Aşa o duşmănie au avut pe familia noastră! Iei n-au crezut că mai scapă cineva din familia noastră… Şi cîn’ m-a văzut pă mine c-am intrat în sat… credeam că-i vine rău! Că iel n-a crezut c-a mai supravieţuit cineva din familia Arnăuţoiu! Iei n-au crezut!”1 Oricum ai vrea să vorbeşti despre Nucşoara şi despre Arnăuţoi, nu-l poţi ocoli pe Ion Arnăuţoiu2, zis Iancu Arnăuţoiu El este tatăl3 celor doi fraţi, Toma şi Petre, care au urcat în munţi şi au sfîrşit împreună, la 19 iulie 1959, seara, executaţi la un sfert de oră diferenţă unul de altul Toma – primul, evident Era mai mare şi era şef Iancu Arnăuţoiu era figura cea mai importantă din Nucşoara Ţinea foarte mult la dezvoltarea comunei, la ridicarea nivelului de educaţie şi de viaţă al ţăranilor, de care era foarte ataşat Pentru nucşoreni, el era un model din toate punctele de vedere şi aproape toţi gîndeau că ceea ce face el e bine Datorită inteligenţei sale sociale, a reuşit să construiască trei şcoli în trei cătune-sate, pentru a uşura şcolarizarea copiilor de ţărani, şi i-a îndemnat şi sprijinit pe părinţii acestora să nu mai fie clăcaşi, dependenţi de moşieri, să aibă propriul lor pămînt Era atît de ataşat de ţărani şi se simţea atît de responsabil de soarta lor încît se instituia girant, chiar cu riscul de a compromite, la un moment dat, zestrea unicei lui fiice 1 Cf „Arnăuţoii Istoria unei familii din Nucşoara” povestită de Elena Arnăuţoiu Ion, după o înregistrare de Theofor Niţu, Irina Nicolau, Anca Hirţe, în Rosturi, Supliment, 1993, nr 3-4, p 1 2 Iancu Arnăuţoiu, născut la 11 octombrie 1887, fiul preotului Toma Arnăuţoiu şi al Elenei, născută Diaconescu A fost învăţător în comuna Nucşoara-Muscel, iar în ultimii ani de activitate, revizor-inspector al şcolilor primare din judeţul Muscel În primul război mondial a luptat ca locotenent de rezervă şi a primit mai multe medalii şi ordine: „Steaua României”, „Coroana României” în gradul de Ofiţer şi Cavaler cu panglică de Virtute Militară, „Crucea de Război” Prin avansare, devine căpitan de rezervă Înscris în PNŢ, a activat local, iar la alegerile din 1946 a fost ales deputat din partea PNŢ-Maniu la secţia de votare din comuna Corbi Averea sa era de 40-50 de pogoane de pămînt 3 S-a căsătorit cu Laurenţia Diaconescu din satul Berevoieşti Tatăl Laurenţiei fusese învăţător şi a avut 12 copii Familia Diaconescu nu era bogată, dar nici nu ducea lipsuri Zestrea Laurenţiei a fost de 15 pogoane Iancu şi Laurenţia Arnăuţoiu au avut cinci copii, patru băieţi şi o fată: Ion, zis Neluţ – militar de carieră, decorat cu „Crucea de Aur a Vulturului German”, „Mihai Viteazul” şi „Steaua României”, mort în război, în Crimeea: Elena – căsătorită cu Ion Florea, învăţător, şi stabilită la Cîmpulung-Muscel: Toma; Anton – invalid de război gradul I; şi Petre Iancu şi Laurenţia Arnăuţoiu au suferit condamnări şi au murit amîndoi în 1962, la cîteva luni unul după altul Membrii familiei Arnăuţoiu au fost urmăriţi de Securitate şi închişi de mai multe ori Pentru ţărani, Iancu Arnăuţoiu era un sprijin Apropierea de el era rîvnită, constituind şi o strategie socială de deschidere de oportunităţi de ascensiune: „Şi, vă spun, ajunsese la un moment dat, că iera mai mult de jumătate din sat finii lui tata… Nu, că vroiau să fie domnu Iancu naş! Că dacă mergea tata, dacă iera naş, toată comuna venea la nuntă Aşa de mult îl iubeau pe tata… Totuşi iei, fără sfatul lui tata, niciodată nu făceau o mişcare”4 Iancu Arnăuţoiu nu era numai învăţător5 Avea cunoştinţe de medicină, vindecînd unele cazuri mai puţin complicate de boală din sat, dădea sfaturi şi avea un grup de oameni devotaţi lui, pe care-i respecta şi cărora le cerea sprijinul în rezolvarea problemelor satului Arnăuţoii aveau o casă frumoasă, care fusese a boierului Iorgulescu Copiii îi creşteau în spiritul dragostei de ţară şi de devotament Trei dintre ei îmbrăţişaseră cariera armelor Casa a fost luată de noile autorităţi locale şi transformată în post de miliţie La un moment dat, o cameră a fost restituită părinţilor Arnăuţoiu, care nu mai aveau unde locui după ce se întorseseră din închisoare Lumea gîndea că nu din milă făcuseră acest lucru, ci din dorinţa de a le urmări legăturile cu cei din munţi sau cu cei din sat care-i ajutau pe partizani Nucşoara era de partea ţărăniştilor, pentru că Ion Mihalache6 era cunoscut şi respectat în tot Muscelul: Oricum trebuie spus că judeţul nostru era judeţul lui Mihalache Aici majoritatea erau ţărănişti Mihalache fusese învăţător Făcuse şcoala Normală din Cîmpulung-Muscel, fusese coleg cu bunicul meu dinspre mamă, Gheorghe Burlănescu Şi, pe lîngă învăţător, Mihalache mai fusese şi ofiţer de rezervă Decorat… nu ştiu, mi se pare că avea „Mihai Viteazul” Făcuse primul război mondial alături de ţărani şi şi-a dat seama că pentru ţărani trebuie făcut ceva7 4 „Arnăuţoii Istoria unei familii din Nucşoara”, loc cit , p 2 5 Întrebare: „Cum era Arnăuţoiu?” Răspuns: „Bun Orice prost învăţa de la el Eu mai ştiu şi acum istorie” Din interviul cu Eugen Popescu, realizat de Alina Mungiu-Pippidi în Nucşoara, în vara anului 2001 Din arhiva IRIR 6 Fruntaş al PNŢ, arestat în 1907 pentru instigarea ţăranilor la răscoală În lucrarea Ce politică facem?, analizează rolul învăţătorilor în politică şi cum fac ei politică În prefaţa cărţii a declarat: „Socot că va fi de folos pentru învăţători şi preoţi” Mihalache considera că nu se poate face o agricultură raţională decît atunci cînd altul va fi raportul dintre mica şi marea proprietate A rămas celebră observaţia sa după care „în nici o ţară din lume nu există raportul 1 300-1 400 ori un boier cît un ţăran”, bazîndu-se pe faptul că la acea vreme erau aproximativ 1 000 de proprietari cu cîte 5 000 hectare fiecare, iar pentru fiecare ţăran erau doar 3,5 hectare Observaţia de mai sus l-a determinat să facă următoarea comparaţie: o casă cu două caturi, jos 1 300 de oameni, sus doar unul În aceeaşi lucrare, arată că ţărănimea este compusă din mai multe pături: chiaburii satelor – fruntaşii, burghezimea – ce alcătuiau „proprietatea mijlocie, care tindeau spre marea proprietate, dar în rivalitate cu aceasta erau alături de ţărani”; intelectualii satelor – preotul şi învăţătorul, cei care „duc o viaţă de ţăran”, care sînt fii de ţărani, au părinţi şi fraţi ţărani, deşi sînt slujbaşi; ţărănimea, mică proprietară – ştiutori de carte, „neatîrnaţi”, deci nu clăcaşi, „aluatul ţărănimii”; şi ţăranii săraci, „grosul ţărănimii”, care-şi duc traiul de la o zi la alta, „marea neîndreptăţită”, despre care se zice că e „o turmă inconştientă de interesul ei, incapabilă de înţelegere şi mişcare” (cf I Mihalache, Ce politică facem?, cu un studiu introductiv de A Pippidi, 1995) 7 Povestea Elisabetei Rizea din Nucşoara Mărturia lui Cornel Drăgoi, Humanitas, Bucureşti, 1993, pp 107-108 Între Iancu Arnăuţoiu şi Ion Mihalache existau multe puncte comune Fuseseră colegi de şcoală Faptul că amîndoi erau învăţători şi interesul pentru problema ţărănească îi făcea să fie apropiaţi, chiar în relaţii amicale8 Iancu Arnăuţoiu era un susţinător al ideilor lui Mihalache; amîndoi împărtăşeau convingerea că ţăranii trebuie să aibă pămînt, să nu fie clăcaşi sau „atîrnaţi” Andrei Pippidi9, în studiul său introductiv, citează un document inedit ce-i aparţinuse lui Mihalache, unde acesta afirma următorul principiu fundamental, prin care motiva necesitatea asigurării unor loturi de 3-5 ha pentru ţărani, a fermelor şi şcolilor agricole: „pămîntul să fie al celui care-l cultivă” Sfîrşitul războiului a adus schimbări majore În Nucşoara se schimbă raporturile de putere, dar nu şi cele de prestigiu Puterea îi va aparţine lui Gheorghe Şerban10 În 1945, cel care ar fi trebuit să fie primul gospodar al satului, primarul, n-a fost deloc un gospodar, ci un tînăr comunist abia venit de pe front… „a venit unul de la Cîmpulung, cu o maşină mică şi m-a chemat la primărie Mi-a zis: dumneata, din momentul de faţă, eşti primar în comună Decizia îţi vine de la partid, de la Cîmpulung Nu am ştiut cine era şi nu ştiu nici acum Era din Partidul Comunist”11 Gheorghe Şerban, spre deosebire de Iancu Arnăuţoiu, avea „doar cinci clase… La primărie era contabilul, vecin cu mine, care mă ajuta, dădea telefoanele, făcea plăţile, le rezolva el, că eu nu ştiam ce înseamnă administraţie” – şi prin el se legitima noua putere, care răsturna vechile structuri şi valori Iancu Arnăuţoiu trebuia să fie trecutul, Gheorghe Şerban – viitorul sau cel puţin tranziţia către viitor 8 Fiica sa, Elena Florea Ion, declara: „Tata a fost ţărănist, majoritatea timpului De-a lui Mihalache Chiar a fost şi la nunta mea Mihalache… tata n-a vrut să facă aşa nuntă mare, însă toţi ţărăniştii care ierau, şi Mihalache, au spus – Iancule, trebuie să faci! C-aşa-i spuneau lu tata C-a fost tot învăţător domnu Mihalache, ca şi tata şi au fost de aceiaşi şcoală normală, la Cîmpulung… Şiii, atuncea, uite, noi venim la nuntă, da vrem să faci nuntă mare! Să vină toate comunele din jur… Au venit oameni de la nouăşpe kilometri Ţărani! Iera la nunta mea, nici nu ştiu să spun, cum iera la miting la Iliescu Am făcut nunta la Nucşoara, la ţară Ş-au venit toţi capii ăştia politici din judeţul Muscel… Şi domnu Mihalache, doamna Mihalache au stat şi luni” („Arnăuţoii Istoria unei familii din Nucşoara”, loc cit , p 7) 9 Ion Mihalache, op cit Documentul inedit, după A Pippidi, a fost probabil redactat de Ion Mihalache în februarie-martie 1920, la solicitarea lui Nicolae Iorga 10 Gheorghe Şerban a făcut următoarea afirmaţie despre sine: „În 17 lagăre am fost închis, în toată Rusia, prin 1945, m-am întors în ţară” În sat se ştie că el a participat la atacul contra Uniunii Sovietice, că s-a predat şi s-a înrolat apoi în divizia Tudor Vladimirescu, îndemnînd soldaţii români să se predea şi să nu lupte împotriva ostaşilor sovietici A ocupat de două ori postul de primar şi, în perioada dintre aceste instalări în funcţie, a avut poziţii importante în administraţia de stat A fost în comitetul provizoriu al judeţului Muscel, a fost trimis la Domneşti, „unde mi-au dat şaretă şi o secretară, după aia m-au trimis la Cîmpulung prefect unde am stat 4 ani M-au trimis la o şcoală de ofiţeri politici” Culmea ironiei a fost trimiterea lui la Topoloveni, satul de origine al lui Mihalache, pentru a face prima gospodărie colectivă „Am fost şi pe acolo, pe la casa lui Mihalache şi aşa am făcut prima gospodărie comunală Nu mai ţin minte, dar cred că a fost prima pe judeţul Muscel” Era o ambiţie de neînţeles, pentru că Mihalache făcuse din Topoloveni un sat model, o grădină, după cum afirmă Cornel Drăgoi în mărturia sa Funcţiile sale se plasau în partea de sus a ierarhiei puterilor locale Privilegii avea – maşină, secretară – şi, cu timpul, s-a obişnuit cu responsabilităţile politice care i se dădeau, întrucît doar pentru acest lucru era promovat El este cel la care se referă Elena Florea Ion ca fiind cel ce credea că familia Arnăuţoiu este complet distrusă 11 Stejărel Olaru, „Satul dintre gratii”, în Dosarele Istoriei, nr 4 (68), p 36 Pentru fiica lui Iancu Arnăuţoiu, nu există nici o îndoială: „Şi nenea Gheorghe acesta de care v-am spus, Şerban, care iera… acesta este autorul principal al nenorocirii noastre care a sfătuit pă ceilalţi şi a făcut acest grup dă ticăloşi care au nenorocit nu numai pă noi, ci şi pă ţărani…”12 Iancu Arnăuţoiu nu era urît numai de Gheorghe Şerban Acesta reuşeşte să-l atragă şi pe Constantin Paşol Relaţia lor a început astfel: noul primar îşi căuta aliaţi Aşa că, într-o zi, îşi aminteşte Paşol, „mă pomenesc cu el şi zice: măi, Costică, te înscrii mă la comuni şti? Ma-nscriu, de ce nu În ’46 m-a înscris la comunişti”13 El dă o versiune a lui Iancu Arnăuţoiu, exact opusă celei prezentate de fiica acestuia şi de către alţi oameni din sat: Ştiţi cine a fost Arnăuţoiu? A fost cel mai mare escroc Ce-a făcut acesta? Întîi a fost învăţător, dar nu a lăsat să se ridice pe nici unul din copiii pe care i-a învăţat el La şcoală a omorît doi copii în bătaie A omorît pe Jubleanu Mircea, a plîns toată şcoala de mila lui A adus un braţ de nuiele şi le-a rupt pe toate pe el Copilul s-a dus acasă şi a murit Mai era şi o fată, Pascu Ioana14; i-a dat o palmă, a dat-o cu capul de bancă, s-a dus acasă şi a murit Acesta a fost Iancu Arnăuţoiu A avut o bancă, Banca Albina, a falimentat banca, cu banii a cumpărat moşia lui Paul de la Slatina, pe care a vîndut-o la oamenii din comună cu alt preţ Mandatar a fost Iancu Arnăuţoiu, cînd s-a vîndut la Slatina, Brusturi, Ogradă, Lazului, Dumitrean; de la toate acestea el a înşelat ţăranii Pînă în primul război mondial, ţăranii munceau pe moşia boierului, boierul îţi dădea o bucăţică de pămînt şi trebuia să muncească şi la boier, că, dacă nu muncea, îl dădea afară şi de pe bucăţica aceea Din afacerea aceasta i-au rămas pămînturi multe lui Arnăuţoiu, au fost 200 de hectare din care i-au rămas 60 de pogoane numai lui Iancu Arnăuţoiu Era şi politician El schimba primarii şi punea pe cine vrea el, pe omul lui Avea foarte mulţi fini, care, chiar dacă erau săraci, îi duceau plocoane, să se aibă bine cu el Altă problemă: oamenii de aici aveau oi, iar Iancu Arnăuţoiu avea, lîngă muntele Zănoaga, 40 de pogoane – în muntele Belciu, vecin cu Zănoaga El era mandatar acolo, iar cînd se mulgeau oile nu-i dădea ţăranului mai mult de un kilogram de brînză pe toată vara15 Vesiunea fiicei lui Iancu Arnăuţoiu este cu totul alta: Şi copiii (ai lui Iorgulescu, moşierul), după ce-a murit bătrînu’… au început să vîndă parcelele de pămînt Şi veneau la tata, domnu’ Iancu, noi vrem să vindem, de exemplu, porţiunea Dumitreanu, ce faceţi? Tata zice, ieu n-am nevoie Tata nu era bogat, avea de la tata mare 45 de pogoane de pămînt… Şi tata-i sfătuia pe oamenii din sat – de ce să vină din alte comune să cumpere pămîntu’ acesta şi voi să rămîneţi strîmtoraţi, fără islaz, fără o bucăţică de pămînt să vă creşteţi animalele? Dar oamenii din sat spuneau, noi n-avem bani Tata, păi, uite, ierau băncile atunci Bancheri din ăştia care aveau bănci personale, care dădeau bani cu dobîndă Iera Banca lui Anastase, banca Manolescu şi mai iera unu… încă unu… Da’ pă ăştia doi îi ştiu că i-am văzut în casă la noi… Şi tata i-a sfătuit pe oameni, uite, împrumutaţi bani de la bănci Iera dobînda mică pă vremea aceia Ie păcat să rămîneţi mai departe clăcaşi pe moşia boierului Asta a început pîn’ juru’ lu’ ’30… da’ trebuia să fie giraţi Domnu’ Iancu, zice, dacă dumneavoastră nu luaţi cu noi nici o bucăţică, noi nu avem curaj Şi tata, vrînd-nevrînd, trebuia să ia şi iel cîte un pogon, două alături de iei, plus că îi gira la bancă Avea credit la 12 „Arnăuţoii Istoria unei familii din Nucşoara”, loc cit , p 1 13 Stejărel Olaru, art cit, p 36 14 Din discuţiile pe care le-am avut, în septembrie 2002, cu Ion Şerban – nepotul lui Gheorghe Şerban –, acesta susţine versiunea cu moartea fetiţei Ioana Pascu 15 Interviu realizat de IRIR – Institutul Român de Istorie Recentă Din arhiva institutului aceşti domni bancheri… Cînd ăştia au început să mărească dobînzile din ce în ce mai mult, ţăranii n-au mai putut să le plătească Şi erau speriaţi că bancherii veneau… să pună sechestru la cel care a girat… Stăteam cu trusoul în podu’ grajdului ca să nu cumva să… Şi tata ce-a făcut? S-a dus, s-a împrumutat iel la bancă şi plătea dobînzile la oameni Ca să poată să-i salveze… Tata… stătea îngîndurat… că nu ştia cum să scape de acest impas Şi norocu’ a fost că a apărut o lege: conversiunea… după criză… cînd cei care au cumpărat pămînt ierau iertaţi de datoriile la bănci… în defavoarea… celor care aveau băncile Şi tata, totuşi, a vorbit cu oamenii, să le dăm totuşi treizeci la sută! Nu este frumos, chiar aşa! … domnu’ Manolescu… m-a impresionat, c-aşa de fericit a fost că tata a acceptat şi a vorbit cu ţăranii Au rămas toţi cu pămînturile, mulţumiţi, fericiţi, că, într-adevăr, nu mai sînt clăcaşi pe moşia boierului16 Majoritatea oamenilor din Nucşoara, care au trăit înainte şi după cel de al doilea război mondial, recunosc că Iancu Arnăuţoiu şi preotul Ion Drăgoi17 au fost cele mai prestigioase figuri ale comunei Nucşoara În vremurile tulburi de după război, cînd au început violenţele, oamenii priveau spre cei consideraţi fruntaşii satului pentru a înţelege starea de haos în care trăiau Sensibili la reacţiile acestora, ei căutau sprijin moral Elisabeta Rizea îşi amintea de acea perioadă spunînd că „…ş-apoi în ’48 a început Atunci i-a fost frică lu’ domnu’ Iancu Arnăuţoiu, la popa Drăgoi, oamenii ăştia care ierau mai cap în sat, oamenii mai deştepţi din Nucşoara”18 Casa lui Iancu Arnăuţoiu a fost luată pentru a deveni post de miliţie, nu numai pentru că era o casă bună şi frumoasă, impunătoare faţă de celelalte case din Nucşoara – fusese doar o casă boierească –, dar şi simbolic Uzurparea puterii era implicită prin această schimbare a deţinătorilor imobilului Mai mult, „oamenii au suferit de pe urma lor – celor din munţi, cu care se întîlneau – erau bătuţi în curtea lui Arnăuţoiu, ce fusese transformată în post de miliţie”19 Legătura dintre fostul proprietar şi cei bătuţi era deci evidentă În locul în care altădată ţăranii erau bine primiţi, erau acum bătuţi Noul stăpîn trebuia recunoscut Ioana-Raluca Voicu-Arnăuţoiu face următoarea observaţie referitoare la Iancu Arnăuţoiu, bazîndu-se pe date obţinute de la fiul acestuia, Anton Arnăuţoiu: „Au fost un sprijin pentru locuitorii comunei Nucşoara, bucurîndu-se de un mare prestigiu, acest lucru contribuind la ajutorul acordat grupului de partizani din comuna Nucşoara, din care făceau parte doi dintre fiii săi, Toma şi Petre”20 16 „Arnăuţoii Istoria unei familii din Nucşoara”, loc cit , p 3 17 Ion Drăgoi era preot în Nucşoara Născut în 1900, în comuna Vîlsăneşti-Muscel, el era unul dintre intelectualii cei mai de seamă ai comunei Nucşoara Ca şi Iancu Arnăuţoiu, el era interesat de dezvoltarea comunei şi ridicarea nivelului de instrucţie al sătenilor A fost membru PNŢ, fidel lui Maniu şi cauzei ţărăniste, fapt pentru care Securitatea îi va urmări pe el şi familia sa A fost arestat de două ori, o dată în 1950, cînd, printr-o sentinţă a Tribunalului Militar, a primit cinci ani de închisoare corecţională, şi, ulterior, în 1958, cînd, prin sentinţa nr 107 din 1959, a fost condamnat la moarte şi executat Fiul său este Cornel Drăgoi Ion Drăgoi i-a fost naş de nuntă Elisabetei Rizea, nepoata lui Gheorghe Şuţa din Domneşti, asasinat de comunişti în timpul evenimentelor legate de alegerile din 1946 Asocierea frecventă a lui Iancu Arnăuţoiu cu Ion Drăgoi, unul învăţător, altul preot, întăreşte ideea lui Mihalache, care pleda pentru colaborarea acestora, ca intelectuali ai satului, pentru dezvoltarea ţărănimii 18 Povestea Elisabetei Rizea , ed cit , p 19 19 Interviu cu Iancu Drăgoi, fiu al lui Ion Drăgoi şi frate cu Cornel Drăgoi 20 Ioana-Raluca Voicu-Arnăuţoiu, Luptătorii din munţi Toma Arnăuţoiu Grupul de la Nucşoara Documente ale anchetei, procesului, detenţiei, Vremea, Bucureşti, p 55 La casa lui Arnăuţoiu trebuie să mă opresc puţin, pentru a sublinia valoarea simbolică a acestui loc Iancu Drăgoi21 afirmă: Arnăuţoiu l-a dat afară pe Iorgulescu De ce? Acesta împrumutase nişte bani şi a amanetat casa, crezînd că cu un munte22 o va recupera A trecut perioada, iar Arnăuţoiu s-a dus la cel care a amanetat şi a cumpărat poliţa, cumpărînd casa Soţia lui Iorgulescu a pus candela şi a blestemat pe Arnăuţoi, dar au fost nevoiţi să plece la Bucureşti Iorgulescu avea avere mare de la tatăl său şi se întindea de la Corbi la Poinărei Soţia sa era nemţoiacă şi cînd au venit ruşii au dus-o în Siberia A fost nevoit să vîndă munţii s-o recupereze În realitate, există actul de vînzare-cumpărare – găsit de Ioana-Raluca Voicu-Arnăuţoiu –, prin care Iancu Arnăuţoiu a cumpărat casa, iar poliţa despre care se vorbeşte nu este decît un adaos care complică, dînd o turnură dramatică unui fapt banal Casa boierească a lui Iorgulescu era un simbol al puterii şi dorinţa lui Iancu Arnăuţoiu de a o locui, de a fi a sa, confirmă observaţia lui Ion Mihalache23, după care chiaburii – Iancu Arnăuţoiu nu făcea parte din clasa moşierilor – tindeau a deveni mari proprietari, cu care intrau în relaţii de rivalitate A avea în posesie casa Iorgulescu exprima, probabil, pentru Iancu Arnăuţoiu realizarea aspiraţiei către mobilitate socială ascendentă S-ar mai putea aminti aici că valoarea simbolică a acestei case a crescut şi datorită faptului că prima confruntare dintre organele de Securitate şi grupul de partizani din Nucşoara a avut loc în casa Arnăuţoiu, la 19 iulie 1949, soldîndu-se cu moartea a doi lucrători ai Securităţii Lui Iancu Arnăuţoiu, la arestare – pe motiv că, în baza informaţiilor deţinute, ar fi adăpostit pe Arsenescu, ceea ce era adevărat –, i s-a redactat o fişă personală24 Fişa conţine erori importante, făcînd o asociaţie inexistentă între Iancu Arnăuţoiu şi Arsenescu şi asociind nelogic atribute de personalitate; la paragraful privind caracterizarea personală a anchetatului, se menţionează că „anchetatul este o fire fricoasă, dar totuşi nesincer, fără curaj, încăpăţînat” Acesta era tatăl fraţilor Toma şi Petre Arnăuţoiu Nedezlipit de sat şi de valorile lui Toma Arnăuţoiu era un bărbat tînăr, impunător, un bărbat frumos Cei anchetaţi declară în unanimitate impresia de forţă pe care o inspira prezenţa lui Acest lucru reiese din obsedanta întrebare privind aparenţa fizică a celor urmăriţi, întrebare adresată de organele de Securitate sub forme foarte apropiate: „Descrie pe fiecare în parte”, „Descrie pe fiecare din cei ce i-ai văzut” Toma Arnăuţoiu era „de statură înaltă, brunet, cu o barbă de vreo două săptămîni, păr negru, avea mustaţă mică, neagră, purta pe cap o canadiană în formă de cruce, iar pe el avea o haină de dimie; pantaloni avea de pătură 21 Interviu cu Iancu Drăgoi 22 Elena Arnăuţoiu Ion afirma că bătrînul Iorgulescu „era om foarte strîns, avea vreo doisprezece munţi”, („Arnăuţoii Istoria unei familii din Nucşoara ”, loc cit , p 3) 23 I Mihalache, op cit 24 Fişa personală, cu fotografie, a fost redactată de căpitanul I Cîrnu, în calitate de anchetator (cf Ioana-Raluca Voicu-Arnăuţoiu, op cit , p 245) gris În picioare avea bocanci Era înarmat cu o armă automată de mărime mare, cu încărcător dreptunghiular şi radiator de ţeavă”25; „…era de statură circa 190 cm , brunet, bărbierit, fruntea potrivită, nasul lung, părul negru netuns şi capul gol, haină neagră de lînă, pantaloni de lînă, în picioare avea bocanci negri buni, avea armă cu lunetă…”26 Aşa cum reiese din multe descrieri, era îmbrăcat civil, ţărăneşte, avea haine confecţionate în sat sau luate de la ciobani ori ţărani Nu părea a fi „domn” prin ţinută, ci doar prin comportament: „Cînd a venit a doua oară în cabană s-a recomandat că el este Arnăuţoiu, a dat bunăseara la muncitori…”27; „ajuns în pod, cel înalt şi brunet s-a adresat către mine, spunîndu-mi următoarele: «Noi sîntem partizani şi am venit să împrumutăm nişte alimente pînă vor veni americanii»… dar dat fiind starea emotivă în care mă găseam, n-am putut pronunţa decît cuvîntul «Tovarăşe» Atunci cel înalt mi-a făcut semn să tac din gură spunîndu-mi: «La noi nu se vorbeşte cu ‘tovarăşe’ ci cu ‘domnule’ şi ‘camarade’»”28 În cartea Ioanei-Raluca Voicu-Arnăuţoiu29 sînt reproduse patru fotografii ale lui Toma Arnăuţoiu, prima dintre ele aflîndu-se în partea introductivă a cărţii Din aceasta răsare imaginea unui tînăr chipeş, în uniformă militară elegantă, cu chipiu şi eşarfă albă la gît, avînd o expresie de siguranţă de sine, fără însă vreo notă de aroganţă sau agresivitate Pur şi simplu, un tînăr bine aşezat în linia vieţii, avînd viitorul în faţă, nebănuind deloc ceea ce îi va rezerva destinul O altă fotografie, în care el se află, fără chipiu, alături de mama sa, Laurenţia Arnăuţoiu, ni-l arată cu aceeaşi expresie şi probabil că ambele aceste fotografii, în uniformă, sînt făcute în aceeaşi perioadă, în 1943 Doar cea împreună cu mama sa are menţionat în pagina reproducerii anul 1943 Celelalte două fotografii ne prezintă un bărbat matur, cu trăsături frumoase, cu o uşoară calviţie frontală şi cu o privire aspră, ca şi cînd niciodată n-ar putea să zîmbească Sînt fotografii reproduse după dosarul de anchetă, deci la o distanţă de 15 ani de la data la care se făcuseră cele care-l înfăţişau în uniformă Ca aparenţă fizică, nimeni nu s-ar îndoi de faptul că Toma Arnăuţoiu avea toate datele unui personaj charismatic, înzestrat de natură Să vedem ce putem deduce despre structura sa psihologică, analizînd ceea ce el declară în cursul anchetelor, ceea ce declară cei care i-au fost alături în munţi aproape zece ani, dar şi cei care fac referiri la felul cum întîmplarea i-a făcut să-l cunoască Şi, în toate aceste situaţii, să nu uităm că viaţa sa din această perioadă s-a desfăşurat în condiţii speciale, de limită Toma Arnăuţoiu era o fire echilibrată, dar nu lipsită de fermitate Era prudent, raţional şi calculat, iar în deciziile sale ţinea cont de cei care, ca şi el, suportau consecinţele Era un om cu simţul responsabilităţii foarte dezvoltat, aşa cum voi arăta 25 Din procesul-verbal de interogatoriu al martorului Pîtea Nicolae, şeful unităţii din cadrul IPEIL Rucăr, care activa pe muntele Berevoiu (Ioana-Raluca Voicu-Arnăuţoiu, op cit , p 439) 26 Din procesul-verbal de interogatoriu al învinuitului Vălimăreanu Victor, magaziner la cabana IFET Rucăr din muntele Berevoiu (Raluca-Ioana Voicu-Arnăuţoiu, op cit , p 443) 27 Raluca-Ioana Voicu-Arnăuţoiu, op cit , p 442 28 Din procesul-verbal de interogatoriu al martorului Mircea Gheorghiu, instructor principal al Taberei de conducători de excursii organizate de C G M Întîlnirea cu membrii grupului Arnăuţoiu a avut loc la Cabana Padina (Raluca-Ioana Voicu-Arnăuţoiu, p 494) 29 Ioana-Raluca Voicu-Arnăuţoiu, op cit , pp 15, 905 şi 906 Încă de la începutul constituirii grupului, el s-a opus atragerii oamenilor, mobilizării, recrutării, considerînd că, prin acest lucru, cei implicaţi, pe de o parte, pot prejudicia siguranţa celor din munţi şi, pe de altă parte, pot fi şi ei, la rîndul lor, supuşi măsurilor aspre luate de organele de Securitate În acest fel, de la început el s-a situat pe o poziţie de om precaut, în dezacord cu Arsenescu, care visa la anvergură, antrenîndu-i cu oarecare uşurinţă pe cei ce dădeau semne de nemulţumire sau ostilitate faţă de puterea de stat Din cele declarate de el în şedinţa publică la 5 mai 1959, la Tribunalul Militar al Regiunii a II-a Militară Bucureşti, organele de Securitate începuseră să-l caute începînd cu anul 1947, „pentru că posedam armament”30 În 1948, el era la Bucureşti, la locuinţa sa, cînd prin doi intermediari31 i-a fost transmisă dorinţa lui Arsenescu de a-l întîlni, ceea ce s-a şi întîmplat S-au mai întîlnit în ianuarie 1949, tot la Bucureşti, iar Arsenescu i-a prezentat lucrurile într-o manieră exagerată, făcînd „pe eroul că apără regiunea Muscelului de trupele sovietice în retragere” Fără îndoială că tînărul Toma Arnăuţoiu era naiv; el nu ştia că Arsenescu avea nevoie de el pentru a se ascunde32, că, aflînd că şi Toma Arnăuţoiu este urmărit, îi va fi uşor să-l convingă să plece la Nucşoara Mult mai abil, poate nativ, poate datorită maturităţii date de vîrstă sau poate din ambele cauze, Arsenescu nu se arată îngrijorat, ci, dimpotrivă, îşi manifestă dorinţa de a vedea Nucşoara „pe motivul că este o comună de munte pe care n-a văzut-o niciodată”33 Retrăind trecutul, Toma Arnăuţoiu declară cu sinceritate un lucru pe care nu-l ştia la începutul relaţiei lor, şi anume „că scopul întîlnirii a fost însă în realitate altul şi anume Arsenescu intenţiona să ne prindă în cursă şi odată venit la Nucşoara să constituie banda”34 Un lucru este clar: Arsenescu avea nevoie de Toma şi felul în care l-a abordat a fost abil, pentru că acesta însemna Nucşoara, iar Nucşoara însemna un loc în care Toma Arnăuţoiu se bucura de prestigiul familiei sale şi, prin aceasta, putea fi sprijinit de cei din sat Toma Arnăuţoiu singur nu reprezenta mare lucru pentru Arsenescu în situaţia în care se găsea Putea fi ascuns acolo, dar nu putea să-şi realizeze şi aspiraţiile militare Toma Arnăuţoiu avea în spate o familie mare, multe cunoştinţe şi ţărani pe care se putea baza Mai mult, Toma nu rupsese legăturile cu lumea satului şi nici nu-şi răcise relaţiile cu familia sa de origine, fiindu-i foarte ataşat acesteia El era „domnu’ Tomiţă” Nu ne îndoim de sinceritatea lui Toma Arnăuţoiu, care declara, cu ocazia amintită mai sus, că Arsenescu insista să-l vadă la Bucureşti De fapt, deşi Arsenescu reuşea să fie ascultat, el nu a făcut decît să manipuleze situaţia în favoarea lui şi să-l convingă pe Toma, prin intermediari35, să se implice 30 Ibidem, pp 655-656 31 Ion Dumitru-Lazea şi Gheorghe Ardei Că Toma fusese folosit reiese din declaraţia sa, după care Lazea îi ascunsese scopul deplasării la Nucşoara (Ioana-Raluca Voicu-Arnăuţoiu, op cit , p 657) 32 Vezi şi informaţia din articolul soţiei lui Gheorghe Arsenescu (cf Maria Arsenescu-Buduluca, „Sînt soţia «teroristului» Gheorghe Arsenescu”, în Memoria, nr 8, pp 50-64 33 Ioana-Raluca Voicu-Arnăuţoiu, op cit , pp 655-656 34 Ibidem 35 „În februarie 1949, Niţu Nicolae mi-a spus că e chemat de Arsenescu El s-a întîlnit cu Arsenescu la un cizmar din Bucureşti cu numele de Predescu şi la întoarcere mi-a spus că Arsenescu trebuie să plece din Bucureşti, întrucît are ordin în acest sens, iar eu trebuie să-l însoţesc La început am refuzat, iar apoi Niţu Nicolae m-a convins şi am plecat să mă întîlnesc cu Arsenescu la acelaşi cizmar ” (Ioana-Raluca Voicu-Arnăuţoiu, op cit , p 617) După cum am spus, încă de la început au existat dezacorduri între cei doi Plecarea în pădure a avut loc la 13 sau 14 martie 1949 şi, în afara celor doi, mai era în grup Ion Chirca-Dezertoru, care în aprilie le-a adus alimente de la părinţii lui Toma Arnăuţoiu şi de la Ion Niţu, dar care s-a întors la adăpostul lor aducîndu-şi soţia, pe Elena Chirca, zisă şi Lina Citind cu atenţie, de nenumărate ori, declaraţiile lui Toma Arnăuţoiu, pe cele ale lui Arsenescu, dar şi referirile făcute de ceilalţi la aceştia doi, din care pot reieşi informaţii revelatoare pentru poziţia fiecăruia în raport cu fenomenul Nucşoara, am intuit ideea unei uzurpări de statut psihologic şi social Nu cred că Toma Arnăuţoiu dorea supremaţie şi nici putere în relaţiile cu ceilalţi care s-au alăturat, direct sau indirect, acţiunii; cred, dimpotrivă, că Toma Arnăuţoiu era o natură nedominatoare, cu expresii evidente ale unui comportament democratic şi psihologic empatic Mai cred că nu mă înşel susţinînd că Toma Arnăuţoiu a fost deranjat de faptul că, în propriul său spaţiu social, unde el era respectat şi unde se simţea stăpîn pe situaţie şi cunoscător al acestei lumi specifice, Arsenescu şi-a arogat statutul de conducător, folosindu-l pe Toma Arnăuţoiu ca pe un subaltern Acest lucru este întărit de propria declaraţie36 a acestuia din urmă, bănuiesc că plină de amărăciune, în care afirmă că Arsenescu „devenise acum stăpîn şi făcea ce vroia Profita şi abuza de ospitalitatea oferită de mine şi de fratele meu Recunosc că sînt vinovat” Dar să revin la ideea de discreţie şi, implicit, de responsabilitate ca atitudine iniţială a lui Toma Arnăuţoiu El s-a opus venirii în munte a soţiei lui Ion Chirca şi sigur a fost dezaprobator mai tîrziu, cînd au apărut şi băieţii lui Acesta era un personaj obişnuit cu solitudinea şi faptul că-şi adusese o parte din familie era ceva imprevizibil, complicînd situaţia Poate că a fost îndemnat de Arsenescu Oricum, din acel moment, nemulţumirea lui Toma Arnăuţoiu faţă de Arsenescu s-a transformat în regret O dată ce acesta n-a respectat convenţia de a merge la munte doar cei urmăriţi de organele de Securitate, lucrurile au scăpat de sub control În afară de alăturarea la grup a fratelui său, Petre, urmărit şi el de Securitate, în grup au început să apară şi alţii, Arsenescu recrutînd de sine stătător, dar ajutat de Chirca Ion, cu care putea lega o relaţie mai confortabilă Recrutările continuau, iar Toma era neglijat cînd se luau deciziile, astfel încît la 17 iunie 194937 are loc întrunirea de constituire a organizaţiei subversive „Haiducii Muscelului” La această întrunire, Toma a participat doar la sfîrşit şi numai după ce Arsenescu, probabil simţind că a exagerat, a venit să-l cheme Se cuvine să ne oprim aici pentru a sublinia că tensiunea dintre Toma Arnăuţoiu şi Arsenescu era deja explicită Nu era deloc vorba deci despre lucruri bănuite sau simţite, dar nespuse Toma Arnăuţoiu nu putea să oprească fenomenul recrutării şi nici iniţiativele lui Arsenescu, la care ţăranii răspundeau fie din frică faţă de propriul viitor, fie din solidaritate, fie din naivitate şi romantism Scenariul recrutării era încărcat de elemente emoţionale şi conţinea tot ceea ce putea trezi sentimente înalte Singurul lucru pe care-l putea face Toma era de a cere întoarcerea în pădure Atunci între ei s-au schimbat vorbe dure: „i-am spus lui Arsenescu să mergem în pădure, însă el nu a fost de acord, spunîndu-mi că-l dau afară din casă”38 36 Ioana-Raluca Voicu-Arnăuţoiu, op cit , p 659 37 Instruirea a fost planificată şi decisă de Arsenescu, o dată cu intenţia de a coborî în sat 38 De fapt, este vorba despre locuinţa Anei Simion, sora Marinicăi Chirca Şedinţa se terminase foarte tîrziu, la ora 2 noaptea, cînd Toma Arnăuţoiu a invocat necesitatea întoarcerii în pădure (Ioana-Raluca Voicu-Arnăuţoiu, op cit , p 660) Pentru Toma Arnăuţoiu, lucrurile mergeau tot mai mult către imposibilitatea de a mai da înapoi, de a se separa de Arsenescu, de a se retrage, mai ales că, spre neşansa tuturor şi mai ales a lui Toma Arnăuţoiu – care avea o altă percepţie asupra celor ce se întîmplau decît ceilalţi –, o dată ajunşi la casa părinţilor lui, doar la două ore diferenţă, avea loc prima ciocnire cu organele de Securitate, care avea să se soldeze cu consecinţe grave pentru întregul grup39 Oricum, cale de întoarcere nu mai era: Toma Arnăuţoiu se retrage în munţi rănit la un picior Iar ceilalţi, în stare bună Episodul coabitării netulburate a celor doi se sfîrşeşte la 27 iulie 1949, păstrîndu-se aparenţele unei relaţii amicale, dar Toma Arnăuţoiu declară că motivul despărţirii era un „sentiment de repulsie” faţă de „atitudinea lui Arsenescu”40 În linii generale, această atitudine se manifesta prin desconsiderarea celorlalţi, complexe de superioritate şi, mai ales, atracţia pentru acţiuni violente M-am despărţit de Arsenescu – declară Toma Arnăuţoiu – pentru că lucra prea deschis şi nu conspira gazdele sau celelalte elemente de sprijin Tot timpul spunea că a început războiul în Balcani şi că în curînd va fi liber, nevrînd să ia măsuri de aprovizionare de iarnă Nu avea nici un fel de consideraţie faţă de ceilalţi membri ai bandei, cît şi faţă de gazdele şi legăturile pe care le avea Arsenescu Gheorghe intenţiona tot timpul să plece la Cîmpulung-Muscel să se despartă de noi, lucru care m-a făcut să plec eu întîi şi să mă despart41 Toma Arnăuţoiu se simţea solidar cu membrii grupului, dar şi cu cei care îi ajutau Juraseră să fie credincioşi unii altora Crescut în lumea satului, el era legat de această lume şi înţelegea foarte bine sufletul ţăranilor, felul lor de a se anima, credulitatea, respectîndu-le, în acelaşi timp, spiritul de conservare, suspiciunea dezvoltată de situaţia dificilă în care se aflau Se simţea totodată lucid şi percepea foarte acut pericolul constant în care se găseau şi climatul de frică, predominant în sat Toma Arnăuţoiu respecta valorile satului, printre care se numărau ajutorul reciproc şi susţinerea celor ce rămăseseră în acest spaţiu Norma de reciprocitate funcţiona El se simţea dator faţă de cei care îşi periclitau situaţia pentru a-i ajuta şi punea deosebit de mult preţ pe onoare Să nu uităm că tot ceea ce era luat de la oameni, indiferent dacă-i cunoştea sau nu, era consemnat, acestora dîndu-li-se chitanţe care, pe de o parte, urmau să fie onorate în viitor şi, pe de altă parte, erau menite să justifice lipsurile în faţa organelor locale Din păcate, tocmai această grijă de a păstra conturi cinstite cu oamenii le-a adus acestora nenorocire, caietul cu datorii fiind găsit în ultimul lor adăpost Adesea, cînd venea în sat sau în preajma satului, pentru a lua legătura cu cei care-i ajutau, făcea schimburi de lucruri necesare, fiind atent la nevoile lor şi împărţind cu ei ceea ce i se părea că poate, pentru moment, prisosi În fond, nimeni nu o ducea minunat; toţi aveau acasă nevoie de alimente şi haine El încerca să răspundă la sacrificiile pe care aceştia le făceau: „…am venit în Nucşoara unde am luat legătura cu Marinica Chirca şi Ana Simion căruia i-am dat nişte brînză şi urdă, iar Marinica Chirca ne-a cumpărat 4 m de finet, nişte zahăr, bomboane şi ne-a adus veşti de la părinţi”42 39 Este vorba despre ciocnirea din casa părinţilor Arnăuţoiu, cînd plt Constantin Apăvăloaia şi plt Florea Lungu au fost împuşcaţi mortal 40 Ioana-Raluca Voicu-Arnăuţoiu, op cit , p 661 41 Ibidem, pp 160-161 42 Ibidem, p 559 Finetul era, probabil, pentru fetiţa de curînd născută în munte Părinţilor le comunica situaţia lor, îi liniştea în privinţa sănătăţii, îi avertiza în privinţa intenţiilor organelor de Securitate de a-i face să scape informaţii despre cei de la munte şi le spunea în cine să aibă încredere: „I-am scris că Marinica Chirca a fost cea mai devotată nouă şi în caz că noi vom pieri să aibă grijă de ea şi s-o ajute”43 Ajutorul reciproc, o solidaritate între partizani şi sat au existat întotdeauna În sezonul de vînat, cei din munte nu-i uitau pe cei din sat Toma Arnăuţoiu şi fratele său dădeau un exemplu permanent de grijă faţă de părinţi: „Am mers cu Jubleanu Constantin la stînă unde am găsit pe Sorescu Nicolae şi nea dat 10 kg de brînză 4-5 kg urdă, un kg unt 5-6 mălai La întoarcere în drum spre Brătila am împuşcat două capre negre… I-am dat şi lui Sorescu Nicolae nişte carne”44 Faptul că nu erau alături fizic de părinţi nu însemna absenţa lor, ci, dimpotrivă, o mai mare grijă pentru ei, ştiindu-i mereu în pericol: La sfîrşitul lunii decembrie 1956, am trimis pe Arnăuţoiu Petre şi Jubleanu Constantin cu un pachet la Marinica Chirca, pentru părinţii mei În acest pachet le trimiteam două cojoace, nişte miere, două pachete cu alva, 1/2 kg făină albă, nişte ciorapi, o bucată de caşcaval şi suma de 300 lei În biletul pe care i l-am trimis o dată cu pachetul scriam părinţilor mei că mierea o am de la Pr Constantinescu Ion, iar obiectele de la diferite elemente cu care mai aveam legătură45 Marinica Chirca a făcut serviciul de intermediar, comunicînd ulterior bucuria părinţilor Este greu de crezut că din prisos proveneau aceste ajutoare pentru părinţi, dacă ne gîndim şi la rigorile vieţii din munţi Însă deviza „separaţi, dar împreună” a funcţionat şi sentimentul de solidaritate exprima ataşament şi loialitate familială Toma şi fratele său, Petre Arnăuţoiu, împărţeau hrana cu cei de acasă: „Am dat lui Mica Elena cîteva kg de brînză şi urdă pe care să o dea la copiii lui Arnăuţoiu Petre”46 Altă dată, după ce fusese furată o viţea de la o fermă de stat, s-a luat legătura cu Ana Simion şi Marinica Chirca: aceasta din urmă „ne-a adus 2-3 caşcavaluri şi prăjituri de la mama mea Arnăuţoiu Laurenţia însă iam dat un inel de aur pentru aşi putea pune dantura tatăl meu Arnăuţoiu Ion… La plecare le-am dat nişte carne din junicea furată atît pentru ele, cît şi pentru părinţii mei”47; „Mi-a adus de la tatăl meu 100 lei şi noi i-am trimis 5-6 kg carne de cerb”48 Să fi fost prăjiturile pentru „fetiţa născută în munţi”? La acea vreme ea exista şi avea un an Despărţirea de părinţi nu era uşor de suportat, mai ales că aceştia nu mai aveau nici un copil pe lîngă ei Marinica Chirca şi sora ei au fost rugate, la un moment dat, prin vara anului 1957, să le spună părinţilor „să iasă în sală ca noi să-i vedem la benoclu” Toma Arnăuţoiu îşi manifesta îngrijorarea faţă de pădurile care se tăiau „cu nemiluita”, „s-a adresat tuturor spunîndu-i să-i iertăm că ne-a luat alimente şi pături, dar că ei stau fugiţi de 32 de luni şi că au mîncat şi coajă de fag de foame”49 Toma Arnăuţoiu nu brutaliza oamenii întîlniţi – „nimeni din cei prezenţi nu a fost loviţi, percheziţionaţi 43 Ibidem, p 558 44 Ibidem 45 Ibidem, p 565 46 Ibidem, p 556 47 Ibidem, p 567 48 Ibidem, p 576 49 Mărturia lui Pîtea Nicolae (ibidem, p 438) etc ”50 –, se justifica – „…a început să spună că a avut o fabrică la Nucşoara care regimul de astăzi i-a luat-o, i-a luat şi pămîntul, iar cînd a fost gata să-l închidă a fugit în munţi”51; „în afară de somaţia despre care am declarat nu au avut o comportare rea; nu au lovit pe nimeni, nu au ameninţat şi nu au luat acte de la nici unul dintre cei prezenţi”52 Toma Arnăuţoiu era împotriva violenţei gratuite, a violenţei pentru violenţă Prezenţa sa impunea un anumit control din partea celorlalţi, dar el nu reuşea totdeauna să calmeze spiritele: „Organele de securitate au deschis focul, iar cei doi au răspuns tot cu foc Mă aflam la 20 metri şi am strigat să nu tragă Marinescu totuşi a tras şi cei doi securişti au căzut La acest atac au participat Petre Arnăuţoiu, Jubleanu Constantin, eu şi Marinescu Ion Pe cei doi, Marinescu i-a împuşcat Pe inginera Tiron Maria am auzit-o strigînd că să n-o împuşte că are şi ea rude ca noi, totuşi Marinescu a tras două cartuşe în ea”53 Grija faţă de cei de care Toma Arnăuţoiu se simţea responsabil nu se referea numai la cei rămaşi în atmosfera insuportabilă a satului, invadat de securişti şi informatori, de acest haos plin de frică şi teroare, ci şi la cei cu care împărtăşea viaţa de fugar Satul, într-adevăr, era bîntuit de ameninţări, arestările erau impredictibile54, emoţiile dezorganizau comportamentele Nimeni nu putea rămîne pasiv, nici cei din munte şi nici cei din sat Cornel Drăgoi descrie cu multă sinceritate acest sentiment de empatie care coexista cu instinctul de conservare al fiecăruia: De fapt, vedeţi, toată lumea vorbeşte despre suferinţele noastre, ale celor care au făcut închisoare Dar cine poate să adune toate suferinţele alor noştri, care au stat acasă?… Femei care nu aveau sprijinul şi munca bărbatului, copii fără taţi, fără mame, bătrîni care au murit gîndind unde e băiatul sau fata mea? Cine mai povesteşte asta… Pe mama o duceau colea în curte şi începea bătaia… sau îl băteau pe fratele meu în faţa ei… Zice mama – eu îl cred pe Iancu ăsta că-i nervos, cîtă bătaie a luat el în cap… Că mă uitam cum îi dădeau în faţa mea cu bîta în cap şi mă gîndeam, acum am să-i văd creierul întins pe bîta lu’ ăsta Cu bîta! Nu-i interesa55 Din declaraţiile date organelor de Securitate apare dorinţa lui Toma Arnăuţoiu de a-şi asuma responsabilitatea pentru a uşura situaţia celorlalţi – de pildă, referirile la recrutarea Mariei Plop sau frazele în care descrie cum s-a hotărît şi cum s-a realizat omorîrea lui Ion Marinescu Mai reiese şi înţelegerea pe care o aveau bărbaţii faţă de slăbiciunea femeiască, faţă de rigorile vieţii aspre din munţi, ale vieţii de fugar, de hăituit, cînd cele două femei – Marioara Jubleanu şi Maria Plop – trebuiau să facă faţă iernii în asemenea condiţii Ar mai trebui să amintesc frămîntările lui Toma Arnăuţoiu, survenite pe fondul unei lipse de perspectivă, al epuizării fizice şi psihice a celor care-l însoţeau, şi intenţia, 50 Ioana-Raluca Voicu-Arnăuţoiu, op cit , p 439 51 Ibidem, p 442 (Mărturia lui Vălimărescu Victor) 52 Ibidem, p 446 (Mărturia lui Mihai Ion, pădurar) 53 Ibidem, p 664 54 Verona Jubleanu, fiica lui Titu Jubleanu şi soră cu Constantin Jubleanu, într-un interviu din septembrie 2002, mi-a descris groaza cu care ascultau zgomotul maşinilor care străbăteau satul şi teama că acestea se vor opri în dreptul propriei locuinţe O groază care putea oricînd reîncepe 55 Ioana-Raluca Voicu-Arnăuţoiu, op cit , p 149 împărtăşită celor rămaşi cu el, de a părăsi ţara Din păcate, această preocupare nu s-a bucurat de succes Este drept că o asemenea întreprindere era extrem de dificilă Încercările lui nu au avut rezultate pozitive, ci, dimpotrivă, descurajante În 1952, ele s-au îndreptat spre preotul Nicolae Mănescu, rudă cu familia sa, prin soţia acestuia, soră cu mama lui Rugămintea lui Toma Arnăuţoiu de a contacta o legaţie străină pentru a fi scoşi din ţară a primit un răspuns negativ56 O altă încercare, în preajma arestării lor, se îndrepta către cei cu rude în străinătate Era evident că dorinţa de a-i ajuta exista La găsirea unei soluţii au participat Alexandru Moldoveanu57 şi Ion Constantinescu58 Primul, din proprie iniţiativă, a solicitat ajutorul lui Paul Pavel59 Ei chiar au stabilit un punct de unde urmau să plece cu avionul în străinătate Dificultăţi erau şi în privinţa situaţiei speciale pe care o crea existenţa unui copil mic Dar n-a fost să fie aşa, expresie care apare ca un laitmotiv în toate relatările oamenilor La foarte puţin timp, printr-o trădare, grupul a fost prins Rămăseseră doar 3 partizani, un copil mic şi un mort Aceasta a fost captura 56 Biletul către Nicolae Mănescu fusese dat cuiva de mare încredere, preotul Nicolae Andreescu din Poinărei Tot Nicolae Andreescu i-a făcut legătura lui Toma Arnăuţoiu cu preotul Ilie Dragomirescu, pe care acesta din urmă îl ruga într-un bilet să ia legătura cu o legaţie străină pentru a pleca din ţară (Ioana-Raluca Voicu-Arnăuţoiu, op cit , p 666) 57 Condamnat la moarte, prin sentinţa nr 107 din 19 mai 1959, fiind inclus în lotul Arnăuţoiu 58 Ioana-Raluca Voicu-Arnăuţoiu, op cit , p 666 59 Fost moşier din comuna Nucşoara Scenariul se referea la eventuala lui plecare la fiica sa, în Italia Alexandru Moldoveanu avea o rudă la Paris care trebuia contactată pe această cale şi rugată să trimită un avion (Ioana-Raluca Voicu-Arnăuţoiu, op cit , p 576) Condamnat la 10 ani de închisoare corecţională şi confiscarea totală a averii pentru delictul de omisiune a denunţării prevăzut de art 228 combinat cu art 207 alin 1 din Codul Penal 3 Maria Plop „Femeile nu ar trebui uitate cînd vorbim despre cultura supravieţuirii Cel mai bun lucru care s-a petrecut după 1989 a fost apariţia primelor relatări şi cărţi centrate pe personaje feminine întemniţate de regimul comunist, fără să fi fost personaje politice de prim rang Poveştile despre rezistenţa politică sînt privite din perspectiva unor actori principali masculini, dar într-un fel paradoxal închisorile comuniste au dat femeilor ce era al lor de drept, căci jurnalele lor şi amintirile lor din puşcărie respiră curaj şi o putere de rezistenţă mai mare decît poveştile bărbaţilor închişi”, scrie Alina Mungiu-Pippidi1 Elementul feminin al comunităţilor ţărăneşti a reacţionat prompt la modul violent de a se impune al secretarilor de partid, colectorilor, miliţienilor, preşedinţilor de gospodării, lucrătorilor Securităţii, deci al tuturor reprezentanţilor puterii, şi au jucat un rol important pe scena contestaţiei populare Formele de revoltă erau adesea spectaculoase în radicalitatea lor În grupul Arsenescu-Arnăuţoiu şi apoi în grupul Arnăuţoiu au existat două femei care, alăturîndu-se bărbaţilor, au împărţit cu aceştia, ceas cu ceas, viaţa de fugar şi dificultăţile supravieţuirii în munţi Ele erau, după cum susţineau anchetatorii, „elemente dispersate” Una era foarte tînără – Maria Plop; cealaltă era o femeie care s-a alăturat 1 Alina Mungiu-Pippidi, Politica după comunism, Humanitas, Bucureşti, p 166 Printre numele menţionate se află şi „Elisabeta Rizea şi Marinica Chirca, ţărance suspuse torturii, fără să trădeze mişcarea de rezistenţă… şi numeroase femei care şi-au urmat soţii, fraţii şi prietenii, toţi oameni politici interbelici, la închisoare” Autoarea menţionează un episod al întîlnirii dintre Constantin Noica şi Simina Mezincescu – redat în volumul lui Stelian Tănase, Anatomia mistificării, Humanitas, Bucureşti, 1997 –, în care apare observaţia sexistă a lui Alexandru Paleologu, care găseşte că Simina Mezincescu nu avea ce căuta alături de bărbaţi, nu-şi aminteşte de curajul ei, ci de aspectul ei, de „farmecul” ei la proces Indiferent de împrejurare, femeile nu pot deţine atribute masculine într-o societate tradiţionalistă Totuşi, realitatea impune o corectare a neglijării participării feminine la rezistenţă Georges Diener, în cartea sa (L’autre communisme en Roumanie Résistance populaire et maquis 1945-1965, L’Harmattan, Paris, 2001, pp 39-40), citează un raport de Securitate privind aşa-zisa acţiune contrarevoluţionară din comuna Gruiu, judeţul Ilfov, din care reiese că, în pregătirea revoltei, scînteia, impulsul au fost date de iniţiativa unui grup de femei care au scos şoferul, l-au bătut şi i-au smuls hainele Doi tovarăşi şi o tovarăşă, activişti, s-au deplasat la judeţ să ceară indicaţii şi, la întoarcere, au găsit o mare agitaţie şi clopotele bătînd Maşina lor a fost înconjurată de 300 de femei şi bărbaţi, răsturnată, iar ei au fost scoşi din maşină, bătuţi şi sechestraţi în două case ale unor ţărani În acelaşi timp, funcţionarii şi miliţienii din Comitetul Provizoriu au fost blocaţi în clădire şi a fost nevoie de mobilizarea a două batalioane de Securitate pentru a potoli furia oamenilor Autorul citează şi alte exemple, printre care revolta oamenilor din Ghimpaţi-Vlaşca, în timpul căreia femeile au aruncat cu pietre în autorităţi şi în sprijinitorii lor soţului şi unuia dintre fii Ea se numea Marioara Jubleanu şi era soţia lui Titu Jubleanu şi mama lui Constantin Jubleanu, zis Tică Ambele au avut un sfîrşit tragic Marioara Jubleanu a fost împuşcată în munţi sub ochii soţului ei, cealaltă a fost condamnată la muncă silnică pe viaţă şi şi-a sfîrşit zilele în închisoare Maria Plop a fost singura femeie dintre cele care au făcut parte din mişcarea de rezistenţă din munţi, de lîngă Nucşoara, care a rămas în grup pînă în 1958, adică pînă la arestarea ultimilor supravieţuitori Cele două fotografii, reproduse în cartea publicată de fiica ei, Ioana-Raluca Voicu-Arnăuţoiu2, ne înfăţişează o femeie tînără; într-una, ea este înfăţişată din profil şi este singură, în cealaltă, din faţă, ţinînd aproape în faţa ei o fetiţă Mîinile îi sînt aşezate pe umerii fetiţei Fotografia care o arată din profil este cea a unei femei cu privire gravă, uşor opozantă, legată la cap ţărăneşte, ca femeile măritate Din cealaltă, ne priveşte, tot grav şi trist, o femeie care pare mai vîrstnică decît cealaltă, extrem de slabă, iar fetiţa din faţa ei are acelaşi aer serios şi aceeaşi privire pătrunzătoare ca a mamei Fetiţa pare gînditoare, avînd capul înclinat, aşa cum fac copiii mici atunci cînd sînt obligaţi să stea locului Mai erau două zile pînă cînd împlinea doi ani Din documentele de anchetă reiese că Maria Plop era născută la 14 septembrie 1927, în comuna Prisecani, Iaşi, ca fiică a lui Grigore şi a Ioanei, avînd ultimul domiciliu în comuna Nucşoara, raionul Cîmpulung de Argeş, regiunea Piteşti În 1958, ea împlinise 30 de ani, iar cînd a plecat în munţi încă nu avea 22 de ani Cornel Drăgoi, în mărturia sa, afirmă: Aşa că este corect să se ştie că Maria Plop a fost o basarabeancă, un copil care a venit la Nucşoara cînd cu refugiaţii din Basarabia A venit cu un învăţător din satul ei, dar învăţătorul a plecat Ea a rămas un timp la familia Chelu şi, cînd s-a făcut mai mare, a trecut slujnică în casa învăţătorului Arnăuţoiu Iancu, care n-a fost moşier cum se spune, a cumpărat numai casa boierului Iorgulescu Nu era moşier deloc Cînd a venit Arsenescu la Nucşoara, ştia şi ea de ei şi a plecat cu ei în munte Nimic de comentat3 Vorbele lui coincid cu cele ale Elisabetei Rizea4 şi cu ale altor nucşoreni Dar informaţia privind originea Mariei Plop nu este corectă, ea fiind transmisă cu uşurinţă de la unii la alţii În realitate, Maria Plop era născută într-un sat aflat la 28 km de Iaşi, într-o familie săracă Ea avea 17 ani cînd a ajuns în Nucşoara – deci nu mai era un copil –, venită împreună cu familia unui medic – şi nicidecum cu un învăţător –, care s-a stabilit iniţial în satul Corbi Medicul s-a mutat împreună cu familia sa la Focşani, iar Maria Plop s-a mutat la Iancu Arnăuţoiu, pentru a ajuta la treburile gospodăriei Satul din care plecase fusese pîrjolit de ruşi; foametea cauzată de război şi de secetă era atît de mare încît oamenii plecau să-şi caute o soartă mai bună Ruşii dăduseră foc şi primăriei satului Maria Plop era destul de mare ca să nutrească sentimente de ostilitate faţă de ruşi şi să nu uite că şi din cauza lor fugise din satul natal5 2 Ioana-Raluca Voicu-Arnăuţoiu, Luptătorii din munţi Toma Arnăuţoiu Grupul de la Nucşoara Documente ale anchetei, procesului, detenţiei, Vremea, Bucureşti, 1997 3 Povestea Elisabetei Rizea din Nucşoara Mărturia lui Cornel Drăgoi, Humanitas, Bucureşti, 1993, p 164 4 Ibidem, p 87: „Şi a dus-o la femei, că a zis că ea e basarabeancă, din Basarabia, şi a fost servitoare, a fost de doisprezece ani cînd a venit la noi…” 5 Informaţii furnizate de Ioana-Raluca Voicu-Arnăuţoiu Şi sora celor doi Arnăuţoiu a afirmat că Maria Plop era venită din Moldova Maria Plop a afirmat la anchetă: „Precizez că m-am încadrat în această bandă din proprie iniţiativă şi la îndemnul teroriştilor declaraţi mai sus, pe care i-am ajutat intens în constituirea bandei şi pentru ca alături de ei să acţionez împotriva regimului democrat popular din R P R ” Declaraţia are forma uneia dictate; ea nu are nimic personal, conţinînd elementele acuzării, şi nu pe cele care pot da măsura autentică a motivaţiei implicării personale Este o declaraţie formală, aşa cum o doreau cei care căutau o exprimare cît mai simplistă pentru acuzaţii cît mai grave Este greu de stabilit cît din alăturarea ei la grup s-a datorat unei iniţiative personale, unei decizii personale, şi cît loialităţii faţă de familia Arnăuţoiu Maria era o fată „ageră”, după spusele surorii lui Toma şi Petre Arnăuţoiu, ea pricepea deci ceea ce se pregătea, ca şi dificultatea acţiunii ce urma a se întreprinde: „Au plecat cu Maria Plop, care iera în curte acolo la noi, venise din Moldova pă vremea foametei şi lucra pe ici, pe colo, şi-atuncea lucra la părinţii mei, acolo-n curte Şi… au luat-o şi pe ia în munte ca nu cumva să îi denunţe, că văzuse ia o mişcare acolo-n curte şi iera destul de ageră la minte ca să poată să-şi dea seama că-i ceva care nu iera legal pă vremea-ceea Şi-au mers acolo” Recrutarea ei este motivată de prudenţa fraţilor Arnăuţoiu, atît în declaraţiile acestora, cît şi în cele ale surorii lor Maria ştia multe, vedea ceea ce se petrecea, era de-a casei şi putea oferi Securităţii informaţii, o dată luată şi supusă bătăilor În realitate, Maria Plop nutrea o mare ostilitate faţă de ruşi şi noul regim era, fără îndoială, asociat acestei ostilităţi Pentru o femeie, viaţa în munţi nu era deloc uşoară, cu atît mai mult cu cît mişcarea era permanentă Schimbarea locurilor de adăpost şi a acelora în care erau ascunse alimentele şi armamentul, disconfortul hărţuirii erau greu de suportat Sînt mici observaţii, în declaraţiile celor anchetaţi de organele de Securitate, din care reies condiţiile extenuante în care Maria îşi ducea viaţa alături de bărbaţi, oricum mai rezistenţi, măcar fizic, la condiţiile aspre ale muntelui Şi totuşi, se pare că cei cu care împărţea viaţa nu uitau că este femeie atunci cînd aminteau unele detalii: „…mai era acolo un anume Dumitru din Priseaca, cioban la Dăncilă Avînd la el o oglindă de buzunar care pe o faţă avea portretul fostului rege Mihai, Pavel Gheorghe i-a dat-o numitei Maria Plop zicînd: ia-o tu, Mario, că pe aici mai vine armata…”6 Probabil că ea a trecut prin multe momente de criză în cei aproape 10 ani de viaţă chinuită Într-o notă informativă a Securităţii7, cel care scrie nota reproduce o conversaţie, la un ocol silvic, dintre Maria Plop şi un brigadier care, dorind să se spele, a fost somat de o femeie îmbrăcată bărbat şi legată la cap cu o basma, care era înarmată cu un pistol „Oriţa” La spusul lui că este om bun, femeia i-a dat voie să se spele Atunci pădurarul a intrat în vorbă cu ea, întrebînduo cum o duce în viaţa de bandă la care ea a început să plîngă spunînd Păcatele noastre că în curînd vom rămîne numai doi, că se ceartă Toma care este şeful bandei cu Marinescu care vrea să-i ia locul însă Toma nu vrea să cedeze, că Marinescu este setos de crime, iar băiatul lui Titu Jubleanu, Tică este nebun de cînd a fost prins tatăl său şi omorîtă mama sa, se ceartă cu toţi, îl susţine pe Marinescu şi nu ascultă de Arnăuţoiu Acest lucru se petrecea în 1951 Putem deci presupune că Maria Plop suporta cu dificultate momentele de mare tensiune în care conflictele din grup se încărcau cu condiţiile stresante în care trăiau fugarii 6 Ioana-Raluca Voicu-Arnăuţoiu, op cit , p 427 (Autoarea menţionează că „această oglindă a fost predată, împreună cu celelalte lucruri ale Mariei Plop, familiei sale de către autorităţi” ) 7 Ibidem, p 420 Din jurnalul ţinut de Constantin Jubleanu reies informaţii detaliate privind dificultăţile legate de supravieţuire; foamea şi frigul, dincolo de frica de a fi găsiţi şi prinşi de organele de Securitate, erau principalii duşmani Condiţiile aspre ale iernii în munţi aduceau un surplus de mobilizare care duceau adesea la epuizare: Colţii (Pojerni) erau îngheţaţi şi cu zăpadă şi femeile erau încălţate cu opinci şi ce să vezi că de-abia le-am urcat în creastă Foamea ne înteţise şi era seară şi noi nu mîncasem nimic… Piscul era foarte strîmt şi într-o parte şi alta era prăpastie Zăpada era scrobită pe acolo de credeai că mergi pe sticlă… era foarte periculos… N-am mers mult şi a scăpat Maria pe omăt, norocul a fost că n-au fost colţi pe acolo că acolo îi rămîneau oasele8 Era în luna decembrie, în plină iarnă Mai aflăm că o asemenea situaţie putea dura mult: …pe ziua de 12 ianuarie eram la boşarcă şi începuse să ningă şi… Pînă la 30 ianuarie am făcut mămăligă şi aveam atît cît să ne alinăm foamea… Pe 31 ianuarie am măsurat mălaiul pe zile şi am găsit doi pumni de mălai pe zi, ce să te faci cu doi pumni de mălai pe care am început să amestecăm cu coajă de fag, puneam trei părţi coajă şi una mălai şi am mîncat pînă la 20 februarie… lăsasem femeile9 acolo… ele au venit ude leoarcă şi au stat în marginea gîrlei pînă au îngheţat hainele pe ele şi văzînd că nu venim s-au tras în coastă şi au făcut şi ele un amărît de foc şi mîncare nu aveau de loc…10 La toate aceste greutăţi se adăugau unele imprevizibile: …şi am ajuns noi pe la 3 după masa la bordei însă era mai prăpădit şi nu era întreg, jumătate din acoperiş nu mai era pe semne că-l luase vîntul şi ne-am apucat noi de lucru că era cît pe aci să ne-apuce noaptea Maria nu mai putea de loc de oboseală şi de frig, pînă aranjam noi acolo ea trăgea o jale bună… în fine s-a făcut şi ziuă şi am plecat… şi cînd şi-au dat drumul şi ceilalţi Maria cum s-a aşezat jos a şi plecat, noroc că a prins-o domnul Tomiţă c-o luase cu capul în jos11 Condiţia de fugar nu era deloc uşoară Pentru a supravieţui, erau mobilizate toate resursele fizice şi psihice Uneori apăreau situaţii-limită, iar presiunile de a rezista nu ofereau prea des momente de relaxare Frica îi însoţea aproape permanent pe partizani În toată literatura asupra rezistenţei, factorul supravieţuire în condiţii de stres şi continuă ameninţare din partea organelor de Securitate este prezent Se combina ostilitatea naturii, pe timp de iarnă mai ales, cu înverşunarea cu care partizanii erau urmăriţi Sînt greu de imaginat situaţiile cu care se confrunta o femeie, rămasă singură printre bărbaţi, 8 Toma Arnăuţoiu i-a cerut lui Constantin Jubleanu, în 1954, după moartea lui Ion Marinescu, despre care voi aminti ulterior, să arate în paginile unui jurnal împrejurările care au precedat şi pe cele care au determinat decizia de a-l suprima pe Ion Marinescu Constantin Jubleanu nu participase direct la acest eveniment, el fiind astfel neutru, în condiţiile în care se poate vorbi despre o neutralitate perfectă Toma Arnăuţoiu îi cere lui Constantin Jubleanu să înceapă cu „Amintiri despre Ion V Marinescu” Pasajul reprodus este selectat din fragmentele de jurnal care apar în cartea Ioanei-Raluca Voicu-Arnăuţoiu, op cit , pp 637-651 9 Maria Plop şi Marioara Jubleanu 10 Ioana-Raluca Voicu-Arnăuţoiu, op cit , p 637 11 Ibidem ei înşişi acuzînd condiţiile insuportabile ale vieţii din pădure Munţii sînt munţi peste tot Iată ce scriu şi alţi fugari12, care se aflau în condiţii similare: o ploaie torenţială însoţită de o furtună violentă s-a abătut asupra noastră Noi ne-am îndepărtat unii de alţii la 200 m, pentru că fulgerul cădea fără oprire, vroind să evităm a pieri în acelaşi timp… Nu găsesc cuvinte pentru a descrie acea noapte apocaliptică pe care am trăit-o… Alimentele noastre (făină, pîine), deşi cu grijă ambalate în raniţele noastre, erau ude şi am fost obligaţi să le uscăm toată noaptea următoare la foc; o problemă în plus pentru noi se punea, oameni nomazi Era vorba de a ne asigura un adăpost pentru iarnă… Auzeam urlete sinistre de lupi înfometaţi… Timp de două săptămîni, am trăit în prezenţa acestor urlete…; Eram pregătiţi pentru orice, în orice moment Dormeam încălţaţi, adesea nu ne scoteam încălţămintea cu lunile Numai cînd găseam un moment favorabil ne scoteam încălţămintea şi ne schimbam ciorapii… Restul timpului eram mereu încălţaţi… Arma între genunchi, îmbrăcaţi, încălţaţi, aşa dormeam Traiul în munţi, în aceste condiţii, consumul psihic şi cel al resurselor fizice puteau cu uşurinţă produce stări de deznădejde şi cădere psihică Prin astfel de stări ne putem imagina că trecea Maria Plop atunci cînd se confesa, rareori, unora13 dintre cei pe care-i întîlnea în deplasările grupului la stîne sau la exploatările silvice: „Marioara fata spunea că rămîn şi eu cu tale aicia că nu ar mai vrea să fie prin pădure dar îi este frică că o împuşcă”; „…a rămas fata care ne-a spus că se numeşte Maria cu mine în baracă şi mi-a spus că tare doreşte să fie ca noi liberă că de doi ani de cînd este numai în fugă prin păduri s-a săturat de atîta alergătură şi mizerie şi că ar fugi dar îi este frică că o împuşcă ceilalţi”14 Aceste mărturisiri sînt făcute de Maria Plop la distanţă de două zile, deci într-o situaţie în care îşi exprimă disperarea şi imposibilitatea de a vedea o soluţie Faptul că cei doi declară aceste lucruri despre Maria Plop, dincolo de cele referitoare la aspectul său fizic, arată că ei au fost impresionaţi de starea psihică a Mariei Plop Probabil că ea se afla într-unul dintre acele momente în care privea trecutul prin ochii unui prezent care nu conţinea nici un dram de speranţă sau optimism Maria Plop purta însemne femeieşti; basmaua de pe cap sau urma unui picior mic erau semne ale unei prezenţe feminine Uneori, trecerea Arnăuţoilor era dedusă din aceste semne, aşa cum menţionează, la un moment dat, Ion Gavrilă Ogoranu Ea purta fie opinci, fie bocanci cu un număr mai mic, 38 sau 39 Obţinerea de haine şi încălţăminte pe măsura ei era dificilă Haine bărbăteşti se puteau găsi cu uşurinţă de la ciobani sau de la brigadierii silvici Nu întîlneau femei pe unde treceau ei O dată, Mariei i s-au adus nişte bocanci pentru care Petre Arnăuţoiu a dat un bon, iscălit „Partizanii Libertăţii”, altă dată ea a refuzat „un flanel roşu de lînă… că era vopsit roşu”15 Să-l fi refuzat Maria pentru 12 Din interviul luat lui Gavril Vatamaniuc, partizan în Bucovina Interviul este luat de Georges Diener şi publicat în cartea sa L’autre communisme en Roumanie Résistance populaire et maquis 1945-1965, ed cit , pp 125-127, 167 13 Din declaraţia lui Nicolae Godeanu din 1 august 1951 (Ioana-Raluca Voicu-Arnăuţoiu, op cit , p 842) 14 Declaraţia lui Gheorghe Bârloiu din 3 august 1951 (ibidem, p 846) 15 Ioana-Raluca Voicu-Arnăuţoiu, op cit , pp 455-458 că flanelul se distingea prin culoarea sa, ori pentru că această culoare se asocia cu Armata Roşie şi experienţa trăită în satul ei natal? Este greu de crezut că-i prisoseau hainele, atîta vreme cît în alte ocazii ea le primea Solidaritatea feminină funcţiona:„Iuliana şfiica preotului Ion Constantinescu – n m ţ personal ne-a dat nişte şerbet un borcan bomboane şi i-a dat lui Maria Plop nişte bluze, furouri, chiloţi, ciorapi”16 Unul dintre martori17 o descrie, în august 1952, astfel: o „femeie care părea să fie de aproximativ 20 ani, slabă, îmbrăcată în pantaloni şi cu bocanci în picioare… a luat o haină a pădurarului… spunînd asta este pentru sufletul meu” Adesea ea purta opinci, aşa cum reiese din descrieri ale celor anchetaţi de organele de Securitate: „Maria avea cîrpă pe cap, mintean femeiesc, pantaloni de culoare seină din stofă de cumpărat peticiţi încălţată cu opinci pistol automat”18 Într-o sinteză19 a organelor de Securitate, în care, printre altele, se arată că „bandiţii au jefuit excursionişti de unele obiecte de îmbrăcăminte…”, se precizează că, în identificarea celor care „au comis jaful”, prezenţa unei femei a fost importantă: „Deasemeni, faptul că i-au interesat şi au luat o pereche de bocanci Nr 38, de femeie, ne arată că este vorba de această bandă, care în componenţa sa are şi o femeie MARIA PLOP” Maria nu putea fi considerată de cei din grup ca un element pasiv şi asupra ei se făceau presiuni psihologice Toma Arnăuţoiu20 declară că, în zilele de 4, 5 şi 6 septembrie 1952, „teroristul Marinescu Ion s-a pronunţat faţă de Plop Maria că va rămîne singură…” O traumă a Mariei a fost, desigur, maternitatea, din cauza acuzaţiilor organelor de Securitate, prin care s-au urmărit denigrarea şi calificarea ei drept criminal În şedinţa din 8 mai 1959 a Tribunalului Militar al Regiunii II a Miliţiei se afirma că „aceşti criminali odioşi nu s-au dat în lături de a-şi omorî propriul copil, pe care l-au asasinat 16 Preotul Ion Constantinescu, soţia sa, Justina, şi fiica lor, Iuliana, i-au ajutat pe cei din grup cu multe alimente şi obiecte necesare: „Ne-a dat mai multe alimente pe care mi le-a trimis prin Sorescu Nicolae în iarna 1953… De la Constantinescu Ion am primit carne, mălai, făină, ouă, brînză, caşcaval, peşte, pastramă, fructe, zahăr, paste făinoase, bomboane, prăjituri şi cozonac, ţigări, lame de ras, săpun, aţă de cusut, lînă, îmbrăcăminte: 5 perechi pantaloni, cîteva haine, cămăşi, indispensabili, batiste Soţia lui Constantinescu ne-a confecţionat şi mănuşi de lînă Ne-a mai dat un cuptor de sobă şi mai multe cărţi, caete… Preotul Constantinescu Ion ne-a dat un pistolet rusesc cu 80 cartuşe… Ne-a mai dat un tuci de aluminiu, o cratiţă, o oală, un sufertaş şi alte vase de pămînt Conform relaţiei de schimb, am dat lui Iuliana un binoclu obişnuit de cîmp şi nişte carne de cerb” (Ioana-Raluca Voicu-Arnăuţoiu, op cit , pp 515-516) Cu Iuliana era stabilită o căsuţă poştală plasată la streaşina unui şopron, lîngă un grajd În 1958, la spitalul închisorii Văcăreşti, se va naşte o fetiţă care va fi botezată cu numele Libertatea-Justiţia Era fetiţa Iulianei (ibidem , p 772) Preotul Ion Constantinescu a fost condamnat la moarte şi executat cu lotul Arnăuţoiu, soţia sa a fost condamnată la 15 ani de muncă silnică, iar Iuliana, la 12 ani de muncă silnică Tuturor li s-a confiscat întreaga avere 17 Martorul Ion Mazăre, responsabilul exploatării IPEIL din muntele Droxin (ibidem, p 868) 18 Declaraţia lui Nicolae Godeanu, lucrător la baraca de la Ortic, din august 1951 (ibidem, p 843) 19 Este vorba despre o sinteză care se referă la acţiunile de urmărire ale organelor de Securitate din perioada 10 august-10 septembrie 1952 (ibidem, p 530); „Inculpaţii Toma Arnăuţoiu, Petre Arnăuţoiu şi Plop Maria au săvîrşit în perioada amintită crime din cele mai josnice şi nutrind ură sălbatică împotriva organelor de stat şi de partid ca şi împotriva cetăţenilor cinstiţi” (ibidem, pp 686-687) 20 Ioana-Raluca Voicu-Arnăuţoiu, op cit , p 506 în 1955 Şedinţa Tribunalului va zdrobi însă pentru totdeauna aceste năpîrci”21 Maria Plop a avut două naşteri, pasajul de mai sus referindu-se la prima naştere, iar acuzatorii încercau în acest fel să stabilească o complicitate între cei doi fraţi Arnăuţoiu şi Maria Plop la crimă, neţinînd seama de declaraţiile, luate separat, ale acestora, care au un conţinut cu totul diferit Din aceste declaraţii reiese clar că Maria Plop a născut doar în prezenţa fraţilor Arnăuţoiu, că naşterea a fost „nenormală”, iar sarcina a fost compromisă „din cauza unei ploi cu pietre care ne-a apucat prin pădure şi din cauza unor căzături”22 Intenţia de a-i prezenta pe inculpaţi ca pe nişte indivizi lipsiţi de umanitate, gata de a ucide un copil chiar de la naştere, nu răspunde decît ideii de a le crea acestora o imagine detestabilă Criminalitatea exprimată prin pruncucidere era doar un adaos ultim la atributul frecvent menţionat – criminali – sau, dimpotrivă, o explicaţie a celorlalte crime Portretul bandiţilor este conturat prin expresii de o gravitate ieşită din comun: „cinism şi ferocitate”, „ei băteau şi schingiuiau”, „ei au maltratat, terorizat şi jefuit în sute de cazuri”, „au jefuit cadavrele victimelor”, „au ameninţat cu împuşcarea şi prin torturi”23 etc Maria Plop, fireşte, nu era diferită de bărbaţi, în opinia acuzatorilor Ea este prezentată ca o persoană agresivă, activă Ea nu însoţea, pur şi simplu, grupul, ci avea iniţiative violente, participa la acţiunile lui, din care reieşeau un caracter violent şi ura faţă de ordinea socială instaurată, asociindu-se lui Toma Arnăuţoiu: „Inculpatul Toma Arnăuţoiu a ţinut în faţa muncitorilor un discurs cu conţinut instigator duşmănos, iar inculpata Maria Plop a distrus tablourile conducătorilor partidului şi guvernului, după care prin terorizare şi sub ameninţarea armelor au jefuit importante cantităţi de materiale, alimente şi medicamente care aparţineau statului şi erau aduse acolo pentru muncitori”24 Ce trebuia să impresioneze în acest discurs, dacă nu faptul că partizanii erau oameni fără omenie, gata să ia muncitorilor nu numai hrana, ci şi medicamentele? În acest fel, organele de Securitate îşi motivează implicit acţiunile de urmărire şi prindere, care capătă valoarea unui act de asanare socială, de protejare a populaţiei faţă de pericolul reprezentat de grupul partizanilor pentru buna ordine şi pentru liniştea socială Organele de Securitate folosesc, în descrierea comportamentului Mariei Plop, declaraţia unui magaziner25: Între aceşti bandiţi erea şi o femeie care a făcut de pază la geam, dar nu permanent şi s-a dus la panăurile de onoare ale cabanei unde ereau fotografiile muncitorilor unde lea distrus, de asemeni a distrus tablăurile care erea cu Tov Gh Dej şi Stalin, care ereau aşezate pe peretele cabanei, iar restul de tablăuri le rupsese mai înainte, cînd au venit şi nu au găsit decît paznicul cabanei anume Coroiu Vică, aceasta prin august 1951, unde a anunţat conducerea IFETlui despre cele întîmplate Agresivitatea Mariei Plop la adresa organelor de partid şi a conducătorilor lui este menţionată în sentinţa prin care a fost condamnată Chiar după arestare, imaginea Mariei Plop era însoţită de zvonuri privind pruncuciderea, care, desigur, erau create spre a alimenta, în contextul nepermeabil al închisorii, 21 Ibidem, p 684 22 Ibidem, p 693 23 Ibidem, pp 700, 701, 702, 704 24 Ibidem, p 704 25 Magazinerul se numea Victor Vălimăreanu El luase în primire, în octombrie 1951, magazia de alimente a cabanei IFET Rucăr din muntele Berevoiu (ibidem, pp 441-442) imaginea unei femei monstruoase De data aceasta, zvonurile se întemeiau pe absenţa fetiţei Ioana, pe care organele de Securitate au luat-o de lîngă mamă Întîlnirea din închisoare dintre Elisabeta Rizea26 şi Maria Plop este lămuritoare în acest sens: Mamă, Doamne… mă băga într-un coridor, aşa, în pămînt şi numai cu un bec… Şi curgea apă pă dedesubt… cînd a deschis uşa, era acolo Maria Plop, mama Ioanei, fata lui Tomiţă, fata crescută în munţi Că ei a avut o fetiţă mică Şi pă fetiţă o dusese, nu mai era cu ea O cunoşti? N-o cunosc, domne! O cunoşti? N-o cunosc! De trei ori s-a răstit la mine aşa Să ai grijă, zice, că asta te strînge de gît, te omoară, cum şi-a omorît şi copilu… Elisabeta Rizea contrazice informaţia dată de cel din personalul închisorii: Da zic – nu domnule, nu l-a omorît pă copil, că ne-a spus la proces că fetiţa o are N-am zis nici fetiţă, nici băiat, am zis copilu, să vadă că nu ştiu Da io ştiam de la Tomiţă, cînd am vorbit cu el Cînd m-am întîlnit a doua oară cu ei, am o fetiţă, spune, şi-o chiamă… Îi pusese şi Muntenica numele şi îi pusese şi Laurenţia, numele mă-sii, şi Ioana şi mai avea multe nume… Ştiam că era fată, dar n-am vrut să spun că ştiu În mod sigur, personalul închisorii primea informaţii despre cei aduşi, informaţii ce puteau avea un conţinut prin care să i se trezească aversiunea faţă de aceştia şi, implicit, să fie evitată eventuala compasiune Nu milă şi înţelegere trebuiau să trezească arestaţii, ci respingere şi dezgust Deci e posibil ca acel comandant despre care vorbeşte Elisabeta Rizea să fi fost informat despre prima naştere a Mariei Plop, şi nu despre copilul luat de lîngă ea, dar este la fel de posibil ca el să fi crezut că Maria Plop era singură pentru că-şi omorîse copilul, absent din această cauză, şi nu pentru că el îi fusese luat mamei Se pare că Maria Plop fusese iniţial condamnată la moarte Aşa susţine Elisabeta Rizea, care povesteşte, în cartea amintită, cum a recurs ea la un şiretlic pentru a afla sentinţa Mariei Plop, ştiind că iniţial ambele fuseseră ameninţate cu condamnarea la moarte Fără îndoială, naşterea fetiţei a complicat lucrurile şi a făcut şi mai dificilă supravieţuirea în pădure Nu este vorba numai despre nevoile speciale ale unui nou-născut, ci şi despre incapacitatea de deplasare cu uşurinţă a mamei, obligată să rămînă în bordei: „La sfîrşitul lunii aprilie 1958, am lăsat pe Plop Maria şi pe fiica ei în bordei, iar eu, Arnăuţoiu Petre şi Jubleanu Constantin am plecat la poenile Vîlsanului să vînăm cerbi La plecare i-am spus teroristei Plop Maria că în caz că va fi arestată să nu deschidă foc să ne lase un semn cu nişte pietre albe jos în pîrîu ca să ştim şi noi acest lucru”27 Nu este greu de imaginat pericolul constant în care se aflau ea şi copilul, ameninţarea permanentă la adresa vieţii ei şi a copilului cînd, rămasă singură, nu putea apela la ajutor Percheziţia corporală asupra Mariei Plop, efectuată după prinderea ei, la 20 mai 1958, ora 19:15, la Piteşti, ne informează28 asupra întregii sale averi, constituită din bunurile personale – „o haină postav uzată, un cojocel cu mîneci lînă, un cojocel f mîneci, un pulover lînă mînică, una cămaşe bărbat, una pereche chiloţi, una pereche mînuşi lînă, două prosoape, una batistă, două trăistuţe” – şi probabil cele ale fetiţei – „două 26 Povestea Elisabetei Rizea din Nucşoara , ed cit , p 84 27 Ioana-Raluca Voicu-Arnăuţoiu, op cit , p 575 Este de crezut că prezenţa copilului făcea imposibilă alăturarea Mariei la ceilalţi doi, întrucît, după informaţiile oferite de fiica ei, Maria trăgea foarte bine cu arma, ca un bărbat 28 Ioana-Raluca Voicu-Arnăuţoiu, op cit , p 725 fustişoare, două bluziţe, două cămăşuţe, două perechi pantalonaşi lungi, una pereche mînuşi, una pereche ciorapi lînă, una căciuliţă lînă pentru copil” Lista continuă cu alte obiecte: „una curea piele, un portofel piele uzat, un fluer cu busolă, un pieptene, un fermoar, două oglinji mici” La acea dată, Maria Plop încă era cu fetiţa ei, prin urmare i s-a permis să rămînă cu haine personale şi cu cele două rînduri de îmbrăcăminte ale copilului Ioana Din pedepsele primite de Maria Plop pînă în 1961, reiese că deţinuta a cumulat o lună de regim celular pentru indisciplină – „bătut «morse», certuri în cameră, comunicare cu cei din camerele vecine, ruperea bunului unităţii (manta), vorbe urîte adresate personalului închisorii, nerespectarea programului”29 Maria Plop moare la Miercurea-Ciuc, în penitenciar, la 31 ianuarie 1962, la 35 de ani neîmpliniţi, cauza decesului fiind insuficienţă circulatorie şi TBC pulmonar Fără îndoială că starea sănătăţii ei la arestare nu era bună – nici n-ar fi putut să fie – şi că în cei aproape patru ani petrecuţi în închisoare a „beneficiat” de un tratament mizerabil, la care se adăuga trauma separării de copilul ei, despre care probabil nu ştia nimic Să fi încercat Maria Plop să lupte cu viaţa? Să fi sperat ea că, odată, în viitor, va putea avea o soartă mai bună? Sau, chiar aşa fiind, să fi fost viaţa plină de lipsuri, epuizarea fizică şi psihică mai puternice decît potenţialul ei de rezistenţă? Ne putem imagina că ea ar fi putut fi eliberată în 1964, ca toţi ceilalţi, că ar fi putut supravieţui, că ar fi putut rezista fizic şi psihic închisorii şi traumei separării de copil şi a executării ultimilor şi apropiaţilor ei tovarăşi de calvar, dar mai ales a lui Toma Arnăuţoiu, tatăl fetiţei ei, însă nu ne putem imagina cum ar fi decurs viaţa Mariei Plop după 1964 29 Ibidem, p 726 4 Psihologii diferite şi moarte controversată Viaţa într-un grup silit să petreacă mult timp în condiţii de izolare implică o interacţiune mai profundă a membrilor lui, care au personalităţi diferite, experienţe şi concepţii despre lume diferite şi sisteme de valori proprii Tabloul relaţiilor interpersonale în asemenea condiţii este complex, nuanţat, expus unor tensiuni determinate de reacţiile fiecărui membru la situaţiile-limită cu care grupul se confruntă Toma Arnăuţoiu, aşa cum reiese din lectura foarte atentă a propriilor declaraţii şi ale celor mulţi implicaţi în mişcarea de rezistenţă din Nucşoara, nu avea un potenţial înalt de agresivitate nativă După cum deja am arătat, era o fire echilibrată, fără tendinţe manifeste de dominare, fără excese fizice, ameninţări şi nevoie de răzbunare El nu căuta satisfacţia răzbunării Modul său de acţiune provenea din felul în care el concepea relaţiile cu ceilalţi şi îşi exprima frecvent intenţia de a nu produce rău în mod gratuit: „Spuneau că ei nu trage cu armele în Miliţie, dar cînd îi vede se piteşte şi cînd sînt atacaţi atunci trag şi ei”1; „…seara din nou ma pus de am făcut mîncare şi a început din nou să ne spună că ei au păţit multe unde au dat lupte cu Miliţia şi armata pe toţi munţii din partea Argeşului şi în partea Făgăraşului spunînd că ei nu se teme iar dacă sînt atacaţi atacă şi ei iar dacă nu ei trec pe o parte iar armata pe altă parte”2 Pentru Toma Arnăuţoiu, violenţa şi tendinţa ofensivă nu erau, în situaţia în care se afla grupul, un mod de acţiune; el era o fire reflexivă şi intuia cu uşurinţă faptul că orice violenţă naşte violenţă – mai ales în condiţiile în care nonviolenţa năştea violenţă – şi că Securitatea va reacţiona foarte dur la acţiunile violente ale grupului, iar cei ce vor plăti urmările actelor violente vor fi nu numai cei din grup, ci şi cei care îi ajutau3, familiile lor şi, pînă la urmă, tot satul Aşa ne putem explica de ce el şi-a exprimat dezacordul faţă de ordinul de deschidere a focului, dat de Arsenescu cînd grupul a fost surprins în casa părinţilor lui: „În momentul în care organele de securitate au vroit să deschidă uşa, Arsenescu a comandat foc şi au fost împuşcaţi Plt Apăvăloaia şi Plt Lungu Chirca Ion, într-o isterie nebună, fără să fie inspirat de nimeni, i-a împuns cu baioneta Cînd Chirca Ion a vrut să le ia cizmele şi echipamentul, eu m-am opus” 1 Declaraţia lui Gheorghe Bârloiu (Ioana-Raluca Voicu-Arnăuţoiu, Luptătorii din munţi Toma Arnăuţoiu Grupul de la Nucşoara Documente ale anchetei, procesului, detenţiei, 1997, Vremea, Bucureşti, p 847) 2 Declaraţia lui Nicolae Godeanu (ibidem, p 842) 3 Proces-verbal Şedinţa publică din ziua de 5 mai 1959 Interogatoriu de inculpat Arnăuţoiu Toma (ibidem, p 656) Preocuparea pentru păstrarea controlului de sine şi a unei atitudini raţionale în situaţiile dificile prin care treceau era cu siguranţă o sursă de stres şi de tensiune pentru Toma, el considerîndu-se responsabil de actele grupului, ca şi de consecinţele lor Aşa cum am arătat, prezenţa lui calma spiritele şi tendinţele agresive ale unora dintre membrii grupului Contactul lui cu cei care erau găsiţi la stîne, exploatări silvice sau cabane era însoţit de justificări ce luau adesea forma unor confesiuni, poate nu numai pentru a motiva acţiunile şi a le exclude din categoria jafurilor sau tîlhăriilor, cît pentru a le induce acestora acceptare şi înţelegere pentru situaţia teribilă în care se găseau partizanii: Toma Arnăuţoiu – fost ofiţer la Regimentul Gardă Călărie de unde a fost epurat şi după aceea a venit acasă la Nucşoara de unde a fost chemat să intre în Miliţie sau securitate iar el a refuzat spunînd că nu vrea să fie rău cu oamenii şi mai bine săi ia toată averea numai săl lase liber şi în un an de zile a simţit că este urmărit săl închidă iar într-o seară a auzit bubuind uşa unde locuia pînă s-a spart începînd focuri de armă iar el a eşit pe un gang… cele de mai sus au fost mărturisite de Toma Arnăuţoiu prima seară4 Relaţia cu cei de la care luau alimente şi diferite obiecte trebuincioase – e drept, înarmaţi, ştiind că printre cei pe care-i găseau se aflau mulţi securişti sau informatori infiltraţi – căpăta adesea nu aspectul unui schimb de informaţii, ci pe acela al unei conversaţii fireşti, Toma întrebîndu-i pe muncitori cum trăiesc, ce salarii au, ce alimente li se dau, iar „la plecare sîmbăta dimineaţa a spus să nu fim supăraţi că au luat alimente că nu au luat nici ei de graşi să trăieşti să vă ajute Dumnezeu…”5 Experienţele prin care trecea, raporturile dificile cu ceilalţi, efortul de a netezi asperităţile generate de traiul în comun, dorinţa de a asigura coeziune grupului, avînd în vedere, mai presus de orice, soarta mizerabilă care îi unea, dar îi şi punea în opoziţie uneori, toate acestea s-au conturat cel mai acut în relaţiile sale cu două personalităţi accentuate care au avut un sfîrşit tragic: Ion Chirca şi Ion Marinescu Unul era om matur, o persoană nonconformistă, greu integrabilă în grup, un om al pădurii – avînd deja o legendă creată în jurul său; el era „Dezertoru” Celălalt era tînăr, un intelectual în formare, student la medicină Cu primul, raportul era mediat de lumea satului, comună pentru amîndoi, şi de respectul pe care Ion Chirca se presupunea că-l avea faţă de un Arnăuţoiu Cu celălalt, raportul era mai complicat, mediat de educaţie, de acea facilitate pe care o dă trecerea prin şcoală Vîrsta, formaţia intelectuală şi lumea satului – iată cele trei elemente care concurau pentru a construi raporturi diferite între Toma Arnăuţoiu şi cei doi Mai exista un tînăr, fiul lui Titu Jubleanu, Tică, iar acesta, aşa cum vom vedea, era mai apropiat uneori de Ion Marinescu, alteori de Toma Arnăuţoiu Voi începe cu Ion Chirca Despre el am reprodus deja unele opinii Cornel Drăgoi6, în mărturia sa, îl numeşte „celebrul dezertor din Nucşoara, Nel Chirca”: „Şi într-adevăr a fost dezertor… Era dezertor oficial, cunoscut… Da! Aşa trăgea, domnule, ca-n filme” Faptul că muntele era ca şi casa lui, că se descurca exemplar, de minune, în 4 Ioana-Raluca Voicu-Arnăuţoiu, op cit , p 843 5 Declaraţia lui Nicolae Godeanu (ibidem, p 841) Fuga lui Toma Arnăuţoiu se referă la ciocnirea cu forţele Securităţii din 19 iulie 1949, din casa părinţilor săi, Toma povestind şi de rănirea sa la picior 6 Povestea Elisabetei Rizea din Nucşoara Mărturia lui Cornel Drăgoi, Humanitas, Bucureşti, 1993, pp 114-115, 117 pădure au fost şi motivele pentru care a fost ales să pregătească adăpostul iniţial al grupului: „Şi cînd a venit ăştia în 1949, Arsenescu şi ăştia de-au organizat treaba, nici nu puteai găsi o călăuză mai bună decît Dezertoru care cunoştea toţi fagii şi toţi brazii de aici şi pînă în Făgăraş Era nemaipomenit N-a făcut rău nimănui şi toată lumea l-a ajutat Dacă venea o poteră să-l prindă, aha… se duce imediat vestea pînă la el Nu l-au prins niciodată, asta era legea lui”7 Mărturia lui Cornel Drăgoi a fost publicată în 1993 La acea dată el nu putea cunoaşte cartea Ioanei-Raluca Voicu-Arnăuţoiu, conţinînd documentele anchetei, procesului şi detenţiei grupului de la Nucşoara, apărută patru ani mai tîrziu Citind-o, el poate că şi-ar fi restructurat informaţiile de care dispunea în privinţa lui Ion Chirca De aceea, voi începe prin a cita două fragmente în care el face referiri la dispariţia Dezertorului: Şi ce-au zis ei securiştii, dintre toţi ăştia doar Dezertoru ar fi bun de iscoadă Au început să-i preseze familia, copiii mai mari, avea doi băieţi mai mari care erau şi ei băgaţi în treaba asta, fraţi avea şi pînă la urmă, se pare, nu că i-a vîndut, că nu i-a prins din cauza lui, dar se pare că a luat legătura cu securitatea şi că ar fi fost de acord Arsenescu a ştiut despre treaba asta Nu ştiu ce să cred, s-ar putea întîmpla… Ştiu că exista un consiliu militar constituit din ai lor care au hotărît, probabil, înlăturarea lui Chircă Nu sînt sigur de asta, o dau aşa, cu semn de întrebare, pentru că Dezertoru a fost găsit odată mort pe Căprioara Nu ştiu cum…8 În al doilea fragment, Cornel Drăgoi reia enigma morţii lui Ion Chirca: Alt punct mai întunecat, aşa, este despre celebrul dezertor de la Nucşoara, Ion Chircă A fost foarte util pentru organizaţia noastră, pentru că el nu cunoştea locurile, ci copac de copac, piatră de piatră şi pîrîu cu pîrîu toţi munţii Făgăraş Dar este ştiut că în toamna tîrzie a lui ’49, Ion Chircă a luat legătura cu securitatea, respectiv cu maioru Marin Ştiu că l-a dus fratele lui Gel L-a percheziţionat pe Marin şi s-a dus la Ion Chircă, undeva în pădure Aşa se explică faptul că, deşi Benone Milea, omu securităţii se predase, securitatea totuşi a ştiut că Arsenescu se întîlneşte în satul Bughea de sus cu nişte ofiţeri în casa unei bătrîne Ei, şi atunci Arsenescu a zis – mai e cineva care ciripeşte, cum zicem noi Aşa se explică, cred eu, faptul că Ion Chircă a fost descoperit într-o zi împuşcat pe undeva, în pădure Probabil executat de băieţi9 Pentru Cornel Drăgoi, în 1993, moartea lui Ion Chirca – asemenea celei a lui Ion Marinescu, aşa cum voi arăta mai tîrziu – era încă ceva neclar, ceva care ţinea mai mult de supoziţii decît de informaţii certe Ce s-a întîmplat în realitate nu putem înţelege decît dacă luăm în considerare şi alte surse, precum şi informaţiile oferite de cartea amintită Fără acestea nu putem avea o imagine completă a personalităţii lui Ion Chirca, dincolo de experienţa lui unanim recunoscută în raportul său cu viaţa din pădure, cu munţii şi de abilitatea sa extraordinară de a folosi armele, cum afirmă Cornel Drăgoi, „ca-n filme” Revin, pentru început, la faptul că Toma Arnăuţoiu nu a fost de acord ca Ion Chirca să-şi aducă soţia şi apoi cei doi fii în pădure, în munţi, considerînd că doar cei urmăriţi de Securitate ar trebui să părăsească satul Şi, ceea ce este oarecum bizar, acest lucru l-a descurajat pe Toma Arnăuţoiu – care a acceptat regimul de tip militar al grupului, regim instituit de Arsenescu –, dar nu l-a descurajat pe Arsenescu, care vedea în această 7 Ibidem, pp 117-118 8 Ibidem, p 130 9 Ibidem, p 165 iniţiativă personală a lui Ion Chirca un motiv de a da curs acţiunii de recrutare şi deci de extindere a grupului de partizani Mai trebuie amintit că, în ciuda diferenţelor de formaţie şi statut, între Ion Chirca şi Arsenescu exista o admiraţie reciprocă în ceea ce priveşte mînuirea armelor Performanţele lor erau strălucite, indiferent dacă veneau dintr-o instrucţie sistematică, precum în cazul lui Arsenescu, sau dintr-o exersare profană dublată de talent nativ, ca în cazul lui Ion Chirca Familia Chirca este alcătuită din mulţi membri Aşa cum am spus, Ion Chirca mai avea doi fraţi şi o soră, toţi fiind mai mult sau mai puţin implicaţi în mişcarea din Nucşoara El îi mai avea însă în munte pe soţia sa şi doi dintre cei şapte copii, pe cei mari Probabil că el s-a simţit flatat de faptul că era apreciat de Arsenescu, el, care avea prea puţin contact cu oamenii, dincolo de relaţiile sale de dezertor De asemenea, nu numai el, ci şi fiii săi primiseră grade cînd au intrat în grupul numit iniţial de „haiduci” Cei doi10, atît de tineri, aveau gradul de sergent Cel mare, Gheorghe, zis şi Nicu, primise numele conspirativ de „Cotoană”, iar celălalt, Eugen, numele de „Gruia” Cel mai mare nu avea nici 21 de ani cînd a fost arestat, iar cel mic, doar 18 ani Ion Chirca era un om liber, obişnuit să nu stea mult pe gînduri cînd trebuia să acţioneze şi nici nu-şi controla emoţiile Faptul că nu suporta să i se facă observaţii provenea probabil nu atît dintr-o incapacitate de a înţelege un alt punct de vedere, cît din libertatea de a face ce vrea, dintr-un nonconformism exersat în cursul vieţii sale solitare, deci din neobişnuinţa de a funcţiona în grup Faptul că s-a supărat pe Toma Arnăuţoiu, care nu a fost de acord cu aducerea a trei membri ai familiei sale în pădure, ilustrează felul lui de a reacţiona la opoziţie, uitînd ascendentul pe care Toma Arnăuţoiu îl avea asupra lui, dincolo de diferenţa de vîrstă Ion Chirca era o persoană cu un grad mare de independenţă personală Şi de aceea probabil că a se supune unor norme de grup, unor reguli îi era dificil Familia era însă ceva important Astfel, cabana-adăpost pe care o construise pentru grup, înainte de începutul funcţionării acestuia, o făcuse ajutat de fiica sa cea mare, Adriana, care avea 14 ani Faptul că erau urmăriţi de Securitate l-a determinat să schimbe, împreună cu ceilalţi, acest adăpost, considerînd că atît ei, cît mai ales fiica sa sînt în pericol Două evenimente însă au reuşit să-l destabilizeze, mărindu-i ura faţă de Securitate: arestarea fratelui său, Gel Chirca, şi internarea celor patru copii minori în căminul de orfani din Piteşti11 Că era agresiv şi cu pulsiuni către violenţă rămîne un fapt relativ incert, aşa cum reiese, de pildă, din evenimentul ciocnirii cu forţele de Securitate din 19 iulie 1949 Toma Arnăuţoiu declară că: „…şi tot atunci deşi erau morţi a băgat împuşc baioneta de mai multe ori în corpul celor doi securişti împuşcaţi mortal manifestînd o ură împotriva acestora”12 Faptul că Ion Chirca ar „fi înfipt baioneta de 2 sau trei ori în piept şi apoi 10 Eugen Chirca era muncitor forestier A fost condamnat la 8 ani de închisoare pentru alăturarea la grupul de partizani 11 Adriana, 14 ani; Virginia, 10 ani; Stelian, 7 ani, şi Ion, 5 ani (Ioana-Raluca Voicu-Arnăuţoiu, op cit , p 183) 12 Ioana-Raluca Voicu-Arnăuţoiu, op cit , p 105 Ura faţă de Securitate este perfect explicabilă El era dezertor, deci avea deja un raport de opoziţie cu ceea ce însemna puterea oficială Trebuie să păstrăm însă rezerve faţă de gestul lui de a jefui cadavre, gest care i-ar fi întîrziat mult retragerea Ca atare, ca şi autoarea, putem avea rezerve faţă de afirmaţia lui Arsenescu: Ion Chirca se apucase să jefuiască cadavrele, în sensul că luase deja pistoalele Ce ar fi putut jefui pentru a-l face să amîne retragerea care se impunea imperios? s-a sucit pe spate şi ea mai înfipto şi în spate o dată sau de două ori”13 este declarat de Benone Milea, participant la această acţiune, şi de Petre Arnăuţoiu14: „Mai întîi Chirca Ion l-a scotocit prin buzunare pe Apăvăloaie Ion – de fapt, Constantin – nu ştiu ce obiecte i-a luat, însă ştiu că i-a luat pistolul, l-a înţepat de mai multe ori şi cu baioneta ce o avea la armă” Dar şi Arsenescu15 declară că „Chirca Ion l-a asasinat (pe plt Lungu Florea) cu un sadizm şi cu o cruzime nemaiîntîlnită, aplicîndu-i lovituri de baionetă” În luna august 1949, Gheorghe Chirca, zis Gel, fratele lui Ion Chirca, a fost arestat sub ochii lui, el rămînînd ascuns după un brad căzut Reacţia lui a fost sinceră şi spontană: să-i împuşte pe cei trei care-l însoţeau pe Gel, pentru a-l elibera Arsenescu declara16 că i-a schimbat direcţia armei, pentru a-l împiedica să tragă, astfel încît reacţia lui Ion Chirca a fost deosebit de violentă: „Chirca Ion s-a supărat şi a încercat să-mi zmulgă puşca şi să tragă” Erau necesare nişte explicaţii privind consecinţele gestului pripit, de răzbunare, de salvare cu orice preţ a fratelui său pe care Arsenescu a fost dator să le dea, astfel încît Ion Chirca a fost, după vorbele acestuia, „temperat” Gel Chirca a fost pus în libertate şi a dorit să-şi întîlnească fratele, iar la întîlnire s-a dovedit că unul dintre cei pe care Ion a vrut să-i împuşte era şeful Securităţii din Cîmpulung-Muscel, maiorul Chicoş El fusese eliberat pentru că negase orice legături cu grupul de partizani, dar declarase că-i văzuse prin acele locuri Totuşi, lui Arsenescu i s-a părut suspectă informaţia dată de Gel privind „comportarea frumoasă” a organelor de Securitate faţă de el Ion Chirca avea o libertate de mişcare pe care toţi o apreciau El fusese şi cel desemnat cu serviciul operativ, cu aprovizionarea De aceea, era cel mai puţin controlat, pentru că sarcinile sale presupuneau o oarecare independenţă a acţiunilor El fusese şi cel trimis la Cîmpulung de către Arsenescu pentru a aduce arme şi tot el, după afirmaţiile fiului său Eugen – care aflase aceasta de la tatăl său –, primise sarcina din partea lui Arsenescu, încă de la început, de a „recruta cît mai multe elemente care să se încadreze în bandă şi să fugă în munţi”17 Din declaraţia lui reiese că tatăl său nu-l chemase din întîmplare în munţi, ci îi spusese „să vorbească cu Arsenescu pentru a se alătura grupului” Aceste aranjamente se făceau, probabil, de multe ori fără ştirea lui Toma, care era, aşa cum am arătat, rezervat în privinţa recrutării Dintr-un raport al organelor de Securitate18 reiese faptul că fratele Dezertorului „a fost reţinut” şi „că şi-a luat angajamentul scris că va reuşi să afle în cel mai scurt timp locul unde se află banda şi ne va informa şi conduce imediat” Din acest raport, mai reiese nemulţumirea lui Ion Chirca faţă de promisiunile lui Arsenescu: Acesta (Gel) a afirmat printre altele că întîlnindu-se pe la jumătatea lunii august a c cu fratele său dezertorul Ion Chirca şi-a manifestat nemulţumirea faţă de el, că a fost indus în eroare de Col Arsenescu, spunîndu-i că se va face război între Anglo-Americani şi Ruşi în cel mai scurt timp şi că ei vor avea posturi înalte de conducere, însă şi-a dat seama că toate au fost minciuni de ale colonelului şi că el s-a hotărît să termine într-un fel sau altul cu Arsenescu19 13 Ioana-Raluca Voicu-Arnăuţoiu, op cit, p 121 14 Ibidem, p 126 15 Ibidem, p 113 16 Ibidem, p 185 17 Din nota colonelului de Securitate M Nedelcu către colonelul Birtaş, din 15 octombrie 1949 (ibidem, pp 255-256) 18 Ioana-Raluca Voicu-Arnăuţoiu, op cit, p 256 19 Ibidem Apar în această declaraţie frustrările lui Ion Chirca în raport cu aşteptările iniţiale privind evoluţia sa în grupul Nucşoara, combinate cu ura faţă de organele de Securitate, crescută o dată cu arestarea fratelui său şi internarea copiilor săi în orfelinat În acest fel, Ion Chirca avea din toate punctele de vedere o nemulţumire adîncă Recunoaşterea abilităţilor sale de a se descurca în pădure era împărtăşită nu numai de cei din sat şi de partizani, ci chiar şi de organele de Securitate Maiorul Chicoş20, ca şi cum s-ar fi justificat pentru incapacitatea sa de a găsi locul unde se aflau partizanii, îl foloseşte lăsînd să se înţeleagă cît de important era acest Chirca pentru supravieţuirea grupului: Datorită faimei ce şi-a creiat în rîndurile populaţiei prin ameninţări în caz de divulgare, datorită faptului că sînt înarmaţi şi a terenului extrem de accidentat şi împădurit, precum şi faptul că fostul dezertor Chirca a umblat fugar prin aceste locuri timp de 14 ani şi cunoaşte după spusele locuitorilor toate ascunzişurile ce le oferă pădurea – chiar scorburile – nu am putut afla pînă în prezent locul precis unde numiţii ar putea avea adăpost… susnumiţii nu au loc stabil, fiind în continuă mişcare… Ion Chirca din Nucşoara care stă fugit de 14 ani care are la activul său o crimă – împuşcînd un subofiţer de jandarmi în momentul cînd a vrut să-l aresteze şi care în anul 1943 a evadat din Penitenciarul Craiova Aşa ne putem explica de ce a fost nevoie să se ajungă la Ion Chirca, valoros şi de neînlocuit aproape pentru supravieţuirea grupului în pădure, pe altă cale, şi anume prin ameninţarea adusă familiei sale Ion Chirca era ajutat de familie Cei doi fraţi ai săi, Aurel şi Gheorghe, erau oameni de legătură, procurau alimente şi erau şi ei, la rîndul lor, ajutaţi Să nu uităm că Aurel Chirca era soţul Marinicăi, cea considerată de Toma drept cea mai devotată grupului De asemenea, exista şi o soră a sa, Lemnaru Elena21, implicată în legăturile cu nucşorenii Conform documentelor Securităţii22, Gel Chirca, fratele Dezertorului, a fost „răpit” la 5 octombrie 1949 şi „prelucrat” de către maiorul Marin pentru a aranja o întîlnire cu fratele său şi, în urma „angajamentului” luat, el a „dat” Securităţii pe Constantin Popescu, zis Moangă, Niculae Ciolan şi Benone Milea La o altă întîlnire cu maiorul Marin, Ion Chirca a promis că-i va da pe Arsenescu şi celălalt grup, format din fraţii Arnăuţoiu, Maria Plop şi Jubleni Conform declaraţiilor fraţilor Arnăuţoiu şi ale Mariei Plop, singurul nearestat care a scăpat capcanei organelor de Securitate întinse cu ajutorul lui Ion Chirca, şi doar pentru că era rănit, a fost Gheorghe Mămăligă, care, alăturîndu-se grupului Arnăuţoiu, a mărturisit că l-a împuşcat mortal pe Ion Chirca Motivul era credibil: acesta îi va trăda atît pe el, cît şi pe ceilalţi Trădarea trebuie înţeleasă în aceste circumstanţe Dar şi executarea este de înţeles, nu atît ca pedeapsă, cît ca necesitate Supravieţuirea grupului impunea acest lucru Regulile jocului par complicate Gheorghe Mămăligă, zis Titi, îl împuşcase pe Ion Chirca Două motive existau: avertismentul lui Arsenescu privind firea încăpăţînată şi 20 Ibidem, p 238 Despre crima făcută de Ion Chirca aminteşte şi Cornel Drăgoi în mărturia sa, pentru a sublinia nevoia de libertate a acestuia, imposibilitatea de a fi înregimentat şi faptul că locuitorii credeau că el nu se lasă niciodată prins 21 Soţia lui Vasile Lemnaru era bucătăreasă la lucrarea din Boureţu Gheorghe Mămăligă susţinea că de la Vasile Lemnaru a aflat că Ion Chircă „plănuise asasinarea lui” (ibidem, p 237) 22 Ioana-Raluca Voicu-Arnăuţoiu op cit , p 261 nereceptivă la argumentele altora a lui Ion Chirca, pe fondul încrederii pe care Mămăligă o avea în Arsenescu, şi mărturisirea lui Vasile Lemnaru după care Ion Chirca îşi pusese în cap eliminarea lui Titi Mămăligă Vasile Lemnaru putea fi crezut, pentru că, fiind cumnatul lui Ion Chirca, era o persoană apropiată acestuia Două lucruri sînt greu de înţeles: de ce Ion Chirca nu a preferat să-l dea Securităţii pe Mămăligă, în loc să-l împuşte el personal, şi de ce Marinica Chirca, tot cumnata lui Ion Chirca, cel împuşcat, îi oferă lui Mămăligă, împreună cu sora sa, Ana Simion, găzduire, ascunzîndu-l după mărturisirea omorului Mai mult, Marinica Chirca pledează23 pentru acceptarea lui Mămăligă, rămas singur, în grupul lui Arnăuţoiu Am putea crede că Ion Chirca era o persoană dură şi că acest lucru l-a determinat să se alăture lui Arsenescu, şi nu lui Toma Arnăuţoiu În fond, Arsenescu, indiferent de rangul său militar, de prestigiul de care făcea caz, de promisiunile lui – despre care nu există prea multe detalii –, era un străin Poate că stilul său de a acţiona, formaţia sa militară, caracterul ofensiv erau mult mai atractive decît stilul moderat şi reflexiv al lui Toma Arnăuţoiu Poate că erau similarităţi între cei doi: plăcerea de a se folosi de arme şi nevoia de satisfacţie imediată Şi poate că Arsenescu, ghicindu-i structura, îi răspundea nevoilor psihologice într-un fel mai adecvat decît Toma Arnăuţoiu Oricum, Ion Chirca şi familia sa sînt legaţi de Arsenescu Nu şi Marinica Chirca La toate întrebările de mai sus se poate răspunde cu mai multă claritate dacă folosim informaţiile date de Marinica Chirca într-un interviu recent, din septembrie 2002 Am fost să o văd din nou şi am reluat discuţia despre momentul morţii lui Ion Chirca Cine a hotărît ca el să fie eliminat? Sigur nu decidea Gheorghe Mămăligă, deci cum s-a ajuns la această decizie? După cîteva ezitări, Marinica Chirca a recunoscut că prin fiii lui Ion Chirca şi prin soţul ei, Aurel, a aflat că Ion Chirca urma să facă un pact cu organele de Securitate, astfel că viaţa partizanilor era în pericol Ea a recunoscut că, fără ştirea soţului ei şi a celorlalţi Chirca, i-a spus lui Mămăligă că Ion Chirca trebuie sacrificat Prin aceste mărturisiri ale Marinicăi Chirca înţelegem de ce ea l-a ascuns pe Mămăligă în podul a două grajduri, după ce l-a împuşcat pe Ion Chirca, şi cum a trebuit să-l ducă la grupul Arnăuţoiu, întrucît nu-l mai putea ascunde Marinica Chirca a făcut aceste afirmaţii complet împăcată cu sine A fost o decizie bună Nu se putea altfel Ion Chirca a fost deci împuşcat de Titi Mămăligă, iar acesta, vom vedea, a fost împuşcat de Ion Marinescu Ion Marinescu şi Alexandru, fratele său, erau fiii învăţătorului Virgil Marinescu şi ai Ecaterinei, soţia sa, din satul Secături, comuna Nucşoara Virgil Marinescu făcea parte dintre cei pe care Toma Arnăuţoiu îi menţionase ca organizatori ai grupului de fugari în munţi, la întîlnirea cu Arsenescu în apartamentul său din Bucureşti Toma Arnăuţoiu declarase atunci că cei doi fii ai lui Virgil Marinescu erau prieteni buni cu el Tatăl declară, aşa cum am arătat, că Arsenescu îl sfătuise să-şi convingă fiul, pe Ion Marinescu, student la Medicină la Cluj, să renunţe la studii şi să se alăture grupului Virgil Marinescu, prudent, se oferă pe el ca membru al grupului, considerînd că nu era necesar să urmeze îndemnul lui Arsenescu în privinţa fiului student 23 La întîlnire a participat şi Nae Adămoiu, om de legătură şi care ajuta la aprovizionarea grupului Şi el a intervenit pentru acceptarea lui Mămăligă în grupul Arnăuţoiu Astfel, Titi Mămăligă devine, din noiembrie 1949, membru al grupului Arnăuţoiu şi, prin aceasta, din grupul Arsenescu nu mai rămîne nimeni La o întîlnire a fraţilor Arnăuţoiu şi a lui Ion Chirca cu Ion Sorescu, acesta le comunică fraţilor Arnăuţoiu – în secret faţă de Ion Chirca, ataşat lui Arsenescu – dorinţa fraţilor Marinescu de a discuta cu fraţii Arnăuţoiu, aceştia aşteptînd în apropiere Faptul că se fereau de Ion Chirca se poate explica prin prietenia lor cu Toma şi, probabil, prin similaritatea lor în ceea ce priveşte poziţia socială în sat, dar şi prin aceea că, în trecut, ei avuseseră un conflict la o vînătoare cu Ion Chirca24 Fraţii Marinescu îi aşteptau cu mici atenţii, miere, pîine, ţigări şi, bineînţeles, cu informaţii privind predarea Laurenţiei Arnăuţoiu, mama fraţilor Arnăuţoiu, organelor de Securitate Fraţii Marinescu erau tineri Alexandru25, de doar 20 de ani, era urmărit pentru deţinere de armament Ei erau gata să plece în munţi, fiind total de acord cu iniţiativele grupului, dovedind chiar o exaltare juvenilă Toma Arnăuţoiu i-a înştiinţat de separarea de Arsenescu şi de dorinţa de a stabili un adăpost nou, fără a le spune însă nimic despre tensiunea care mina relaţia dintre cele două grupări, motivînd separarea prin raţiuni tactice Proxima întîlnire a avut loc la părinţii fraţilor Marinescu Din nou, fraţii Arnăuţoiu au primit informaţii despre ceea ce se petrecea în sat Un grup de membri de partid PMR şi organe de stat locale pătrunseseră în casa părinţilor Arnăuţoiu, rupseseră tablouri26 de pe pereţi şi luaseră lucruri din casă Era după întîmplarea nefericită din 19 iulie 1949, şi fraţii Arnăuţoiu au profitat de întîlnirea cu cei din familia Marinescu pentru a-i ruga să le aducă nişte obiecte uitate într-o ascunzătoare în panica retragerii, printre care şi un aparat de radiorecepţie şi muniţie Fraţii Marinescu n-au putut îndeplini această rugăminte Întîlnirea imediat următoare a avut loc în casa Marineştilor, fraţii Arnăuţoiu aflînd că Arsenescu ştia de la Ion Sorescu de întîlnirea lor şi că, la rîndul lui, dorea să-i întîlnească pe fraţii Marinescu Nevoia de a mări grupul şi de a-i da mai multă forţă motiva, desigur, iniţiativa lui Arsenescu, la care fraţii Marinescu au încercat să răspundă, dar n-au reuşit Ei au dat impresia că preferă sfatul fraţilor Arnăuţoiu de a refuza invitaţia lui Arsenescu, dar, în fapt, nu au reuşit să-l contacteze pe acesta Motivul adus de fraţii Arnăuţoiu pentru acest sfat era faptul că, în opinia lor, Arsenescu intenţiona să-i oprească definitiv în munte27 Toma Arnăuţoiu, mai prudent şi responsabil pentru soarta celor cunoscuţi, nu înclina către angajarea fraţilor Marinescu în grup, ca partizani El credea, mai degrabă, că ei trebuie să-şi termine întîi studiile şi apoi să vadă cum evoluează lucrurile Pe de altă parte, părinţii lor îi voiau ataşaţi, mai degrabă, fraţilor Arnăuţoiu, oameni cunoscuţi din comună Fraţii Marinescu erau dornici de aventură probabil, tinereţea lor îi făcea nerăbdători de a se implica în acţiuni eroice Arsenescu făcea şi el oarecare presiuni, promiţîndu-i lui Ion Marinescu că-l va lua aghiotant personal Ne putem imagina că cei doi fraţi erau prinşi între tentaţia de a răspunde chemării unui străin – e drept, cu o aură de prestigiu – şi cea de a se alătura unor oameni de-ai locului, cu un prestigiu local de netăgăduit, bine 24 Conform declaraţiei lui Petre Arnăuţoiu (Ioana-Raluca Voicu-Arnăuţoiu, op cit , p 163) 25 Condamnat la patru ani de închisoare 26 Întîmplarea se referă la ceea ce Ion Preda numeşte „profanarea tabloului” Este vorba despre faptul că tot satul ştia că Ion Băncescu, unul dintre cei care au intrat în casa Arnăuţoilor, a sărit cu picioarele şi a distrus tabloul cu fotografia lui Neluţ Arnăuţoiu, fratele lui Toma şi Petre Arnăuţoiu, mort în Crimeea, pe front Ion Preda aminteşte despre acest fapt în interviul pe care mi l-a dat în vara anului 2001 27 Ioana-Raluca Voicu-Arnăuţoiu, op cit , p 166 stabilit Pe de altă parte, părinţii Marinescu erau o sursă sigură de aprovizionare şi de informaţii despre ceea ce se întîmpla în sat, informaţii nu numai cu valoare tactică, precum în cazul lui Arsenescu, ci şi cu valoare afectivă În fond, fraţii Arnăuţoiu aveau legături sentimentale puternice cu satul, unde rămăseseră părinţii lor, rudele, cunoştinţele Pentru Arsenescu, ei nu erau decît doi tineri dornici să-şi etaleze eroismul Tatăl, Virgil Marinescu28, căuta să-şi protejeze fiii, asumîndu-şi întreaga responsabilitate, declarînd Securităţii că recrutarea lor a fost consecinţa contactului acestora cu membrii grupului Nucşoara, pe care el l-a permis din neglijenţă, în întîlnirile sale cu membri ai grupului În ceea ce priveşte ajutorul dat partizanilor, el s-a achitat de o datorie financiară faţă de fraţii Arnăuţoiu, care plătiseră o amendă dată lui Alexandru Marinescu, în cadrul procesului lui, pentru deţinere de armament Trebuie să ni-l închipuim pe Virgil Marinescu ca pe un om cu o structură psihologică opusă lui Ion Chirca Un om mai degrabă cu frică de lege şi cu obişnuinţa de a nu sfida sau provoca autorităţile Faţă de înflăcărările fiilor, el alege calea legalităţii, atîta vreme cît împrejurările nu cer reacţii de nesupunere şi fugă El îşi îndeamnă fiul să se prezinte la proces, dar lucrurile nu se petrec aşa cum spera Fiul său Alexandru este condamnat la doi ani de închisoare corecţională cu suspendarea executării pedepsei Conflictul cu autorităţile putea fi stins dacă familia nu ar fi avut legături cu grupul de partizani De aceea, lucrurile se înrăutăţesc şi, la scurtă vreme după procesul lui Alexandru, soţii Marinescu sînt arestaţi de la domiciliu Alexandru scapă, întrucît nu era acasă; se ascunde la o mătuşă din alt sat, îi scrie fratelui său, Ion, care vine de la Cluj şi care, găsind că toate condiţiile converg către soluţia dorită, probabil, de el, decide să fugă în munţi Urmează un capitol foarte agitat din viaţa fraţilor Marinescu Ion merge, cu mare grijă, la casa părinţilor, ia toţi banii disponibili ai familiei, ascunde în alt loc nişte arme şi revine la fratele său, rămas la mătuşa lor Cei doi pleacă apoi la Cluj, schimbă mai multe adrese, se întîlnesc şi discută cu studenţi, dintre care unul chiar din satul mătuşii lor Acesta, din familia Samoilă29, îi avertizează că Securitatea se interesează dacă Ion Marinescu se află la Cluj Hotărîrea lor de a fugi, la aflarea acestei ştiri, este dată peste cap de îmbolnăvirea lui Alexandru, de internarea acestuia şi arestarea lui în spital Ion Marinescu, care se afla în spital pentru a-şi vizita fratele, reuşeşte să fugă Drumul era liber doar către munte Era 2 martie 1950 Ion Marinescu devine, imediat după fuga sa de la Cluj, un fugar izolat, solitar Se integrează în grupul Arnăuţoiu în aprilie 1950, în cursul unor deplasări îşi întîlneşte mama, care îi dă ţigări şi, evident, informaţii Încep să apară primele semne de agresivitate şi desolidarizare Îşi manifestă, împreună cu Titi Mămăligă, intenţia de a împuşca pe cineva care trecea pe lîngă grup, pentru că acesta era membru PMR30, iar puţin mai tîrziu, împreună cu Constantin Jubleanu31, împuşcă mortal un ofiţer şi un ostaş din trupele de Securitate, în schimbul de focuri Constantin Jubleanu fiind rănit în spate 28 Ibidem, p 181 Virgil Marinescu a fost arestat la 15 noiembrie 1949 şi condamnat la 10 ani de închisoare corecţională În acelaşi proces a intrat şi Alexandru, arestat la 2 martie 1950, condamnat la patru ani de închisoare corecţională 29 Exista o familie Samoilă în Nucşoara Constantin Samoilă a fost arestat la 25 decembrie 1949 şi condamnat la patru ani de închisoare corecţională 30 Este vorba despre Grigore Ionescu (Ioana-Raluca Voicu-Arnăuţoiu, op cit , p 315) 31 Ioana-Raluca Voicu-Arnăuţoiu, op cit , p 316 Apoi a avut loc o iniţiativă personală a lui Ion Marinescu şi Gheorghe Mămăligă, ei făcînd abstracţie de decizia luată în grup Este vorba despre contactarea lui Ion Ionescu32, care locuia în casa Elisabetei Rizea A fost nu numai primul act de indisciplină al lui Ion Marinescu, dar şi prima dată cînd a acţionat fără asentimentul grupului, încercînd apoi să-şi ascundă faptele, de care, întîmplător, Toma şi Petre Arnăuţoiu au aflat ulterior A fost şi prima dată cînd în grup au apărut neînţelegeri, Toma şi Petre Arnăuţoiu şi Maria Plop neînsoţindu-i pe cei doi – Ion Marinescu şi Gheorghe Mămăligă – la vînătoare şi separîndu- se prin construirea unui alt bordei O parte dintre neînţelegeri erau cauzate şi de faptul că Gheorghe Mămăligă spera încă să-l readucă pe Arsenescu în grup, el fiind legat în trecut de acesta şi, probabil, mai puţin ataşat grupului Arnăuţoiu Două lucruri sînt clare Pe de o parte, Gheorghe Mămăligă, nostalgic faţă de vechile relaţii cu Arsenescu, îşi cîştigase susţinerea lui Ion Marinescu, în dezacord cu ceilalţi din grup, care-l primiseră atunci cînd, fiind singur, căuta sprijin în munte Pe de altă parte, Ion Marinescu se manifesta excesiv, propunînd „să întreprindă acţiuni teroriste de mare amploare… să nu fie cruţată nici o persoană întîlnită şi care ar fi activat în vreun fel în favoarea regimului democrat”33 Acest lucru nu convenea, de fapt, viziunii moderate, promovată cu constanţă de Toma Arnăuţoiu Puţin mai tîrziu, tot în august 1950, a avut loc incidentul de pe Vîlsan, la care fraţii Arnăuţoiu şi Maria Plop nu au participat, dar apăreau în zvonurile care circulau printre oameni Incidentul, soldat cu moartea a două persoane34, a fost pus pe seama fraţilor Arnăuţoiu Mai mult, se zvonea că unul dintre ei fusese împuşcat în această ciocnire Se cuvine să subliniem totuşi faptul că Ion Marinescu s-a declarat decis şi gata de a lua calea muntelui şi că fratele său ezita Pînă la urmă, grupul Arnăuţoiu i-a cîştigat pe cei doi fraţi de partea lui În aceste condiţii, ei au însoţit grupul pentru a şti care le este adăpostul, dar nu au rămas, iniţial, cu cei din grup Ion Marinescu, aşa cum am arătat, urma să plece la Cluj, ca să dea nişte examene la facultate Faptul că fraţii Arnăuţoiu au aflat de dispersarea averii lor şi de modul în care unii membri PMR din sat au devastat locuinţa părinţilor lor l-a făcut pe Toma Arnăuţoiu să scrie o scrisoare organelor locale, pe care a dat-o fraţilor Marinescu, pentru a o arunca în curtea Comitetului Provizoiu din comuna Nucşoara În această scrisoare, Toma Arnăuţoiu face un proces celor în cauză, exprimîndu-şi dezacordul total faţă de procedeul lor Revenind la incidentul de pe Vîlsan, trebuie să menţionăm că, în realitate, ciocnirea cu forţele Securităţii a implicat numai familia Jubleanu şi pe Ion Marinescu Constantin Jubleanu şi Ion Marinescu au povestit35 ce s-a întîmplat, adăugîndu-l celor implicaţi şi pe Gheorghe Mămăligă, care deja nu mai trăia, fiind împuşcat de Ion Marinescu, aşa cum vom vedea mai tîrziu Probabil că cei doi s-au înţeles să povestească fraţilor Arnăuţoiu şi Mariei Plop această versiune, în care elementele principale relatate erau: împuşcarea de către Ion Marinescu a două dintre cele trei persoane – lucrători ai Securităţii – şi moartea lui Gheorghe Mămăligă, pe care ei îl îngropaseră Rana căpătată de Constantin Jubleanu în schimburi de focuri nu era gravă, ea nefiind importantă nici în relatarea făcută de ei 32 Gheorghe Mămăligă susţinea că-l cunoaşte de cînd acesta era şef de post la Bughea, unde locuia fratele său (ibidem, p 323) 33 Ioana-Raluca Voicu-Arnăuţoiu, op cit , p 325 34 Este vorba despre lt major Ghiţă şi caporalul miliţian Băloiu (ibidem, p 328) 35 Din declaraţia lui Petre Arnăuţoiu (ibidem, pp 326-327) Oricum, fraţii Arnăuţoiu aveau un bordei separat, deci nu puteau şti care era adevărul Familia Jubleanu şi Ion Marinescu aveau un bordei în altă parte Setea de violenţă a lui Ion Marinescu şi surescitarea l-au făcut să se întoarcă la locul acţiunii „pentru a mai împuşca organe de stat”, bănuind că acestea s-ar putea întoarce spre a îngropa cadavrele victimelor Desigur că aşa-numitele atacuri asupra stînelor au reunit membrii celor două bordeie şi acţiuni comune au avut loc, însă în cele care s-au soldat cu morţi era prezent mereu Ion Marinescu La începutul lui septembrie 1950, a avut loc un incident grav, care s-a soldat cu moartea a patru „turişti” dintr-un grup de cinci persoane Din documentele organelor de Securitate reiese clar că aceşti turişti erau anagajaţi ai Securităţii Printre ei se afla şi o femeie Cel care a reuşit să scape36, fiind lăsat liber pentru că a declarat mincinos că el însuşi este o victimă a Securităţii, s-a dovedit, din chiar rapoartele făcute de Securitate, că era lucrător al acestei instituţii După plecarea lui, cei din grup, controlînd actele celor împuşcaţi, au aflat că acesta minţise şi că în realitate era plutonier Ion Marinescu a împuşcat femeia, care era numai rănită, şi a insistat să împuşte şi pe pretinsa victimă, care declarase că cei împuşcaţi erau angajaţi ai Securităţii Nu minţea de această dată La acţiunea respectivă, Toma Arnăuţoiu nu a participat, rămînînd la distanţă de locul ei – muntele Gălăşescu Rezerva lui Toma Arnăuţoiu şi chiar dezacordul lui faţă de actele de violenţă nu erau pe placul lui Ion Marinescu După întîmplarea din muntele Gălăşescu, el a scris două scrisori către Nae Adămoiu şi către Elisabeta Rizea, în care îl critica pe Toma Arnăuţoiu şi se elogia pe sine, afirmînd, ca pe un merit personal, că el a împuşcat patru persoane Tot în anul 1950, în luna iulie, deci înainte de acest eveniment, cu ocazia mersului la munte pentru miţuitul mieilor, a avut loc un alt incident în care a fost implicat Ion Marinescu, ducînd la împuşcarea de către el a două persoane, dintre care una mortal Este vorba despre Darie Banu şi Gh Ion Băncescu Din documentele Securităţii, dar şi din declaraţiile martorilor şi din cele relatate în jurnalul lui Constantin Jubleanu, care era împreună cu Ion Marinescu, reiese că, la acea vreme, Darie Banu era preşedintele cooperativei Nucşoara şi responsabil al stînei din „Poiana” Celălalt, Ion Băncescu, care a fost grav rănit, lucra tot la cooperativa Nucşoara, ca funcţionar El a declarat37 că nu a fost somat şi că, prin urmare, acţiunea lui Ion Marinescu era cu atît mai gravă Dintr-un document al Securităţii38 reiese că, în urma investigaţiilor făcute, s-a constatat că Darie Banu era membru PMR şi că atît el, cît şi Ion Băncescu îndemnau39 oamenii din sat să participe la prinderea partizanilor, ambii fiind foarte activi în acest 36 Este vorba despre Aurel Bârsan, care, ca să scape, a declarat că este de profesie cizmar, că el era fugar pentru că îl împuşcase pe şeful postului de miliţie din satul său şi că în zilele trecute a fost prins pe munte de către organele de Securitate – cf declaraţia lui Petre Arnăuţoiu şi declaraţia lui Toma Arnăuţoiu (ibidem, p 342 şi p 336) 37 Ioana-Raluca Voicu-Arnăuţoiu, op cit , p 372 38 Ibidem, p 235 39 Este greu de ştiut cu certitudine cît de fideli Securităţii erau cei pe care aceasta îi considera susţinători leali Duplicitatea trebuie luată în considerare, mai ales cînd oamenii se cunosc între ei De aceea, despre oamenii în cauză apar informaţii contradictorii Despre Darie Banu şi Ion Băncescu s-au spus şi lucruri care pot pleda, mai degrabă, pentru laşitatea lor decît pentru ataşamentul real faţă de măsurile luate de Securitate Astfel, Cornel Drăgoi declară că „se mai ştia de el şi faptul că era informator şi pentru a mai potoli şi furia securităţii şi a scădea ajutorul care cei slabi de înger îl dădeau, băieţii au hotărît să recurgă şi ei la nişte procedee sens De asemenea, se menţionează că Darie Banu participase la naţionalizarea locuinţei şi bunurilor părinţilor Arnăuţoiu Acest lucru era ştiut de Toma Arnăuţoiu Dar el preferase să scrie acea scrisoare către autorităţile locale şi, avînd în vedere conţinutul său, acestea au considerat-o o ameninţare40; astfel, s-a presupus că moartea celor doi avea legătură cu Toma Arnăuţoiu, fiind vorba despre o răzbunare Întîmplător, mama lui Ion Marinescu îşi informase fiul că Darie Banu şi Ion Băncescu, membri PMR, persoane importante la acea vreme în comuna Nucşoara, îi comasaseră un teren la islazul comunal Aflînd acest lucru, arată Titu Jubleanu41, Ion Marinescu a afirmat că „le va plăti el”, în faţa lui şi a celorlalţi doi Jubleni Bănuielile Securităţii, după care ar fi fost vorba despre o vînzare, sînt credibile, pentru că Titu Jubleanu mai adaugă faptul că mama lui Ion Marinescu îl informase pe fiul său ulterior că cei doi şi alţi oameni din Nucşoara vor pleca să miţuiască mieii La această veste, Ion Marinescu şi Constantin Jubleanu au plecat la munte să-i întîlnească, fapt mărturisit de Constantin Jubleanu în jurnalul său42 Cele două formaţiuni, fraţii Arnăuţoiu şi Maria Plop, pe de o parte, şi Jublenii şi Ion Marinescu, pe de altă parte, aveau acţiuni comune şi ţineau totuşi legătura între ele Arestarea lui Titu Jubleanu şi omorîrea Mariei Jubleanu nu au produs o schimbare a raportului de forţă şi a independenţei celor două grupuri, care, împreună, nu mai numărau decît cinci oameni Ion Marinescu era marcat puternic de arestarea lui Titu Jubleanu şi reacţiona violent Intenţionase să împuşte un brigadier pe care-l bănuia că-l denunţase pe Titu Jubleanu43 Atmosfera era şi mai tensionată, din cauza faptului că Titu Jubleanu era în mîinile Securităţii Ion Marinescu se manifesta ameninţător, agresiv cu cei de la care membrii grupului luau alimente44 Era perioada în care Maria Plop, de mînă forte şi să-l împuşte pe Darie Banu şi pe unu, Ion Băncescu Despre Darie Banu iar trebuie să fiu cinstit şi să vă spun că, mie personal, mi-a părut rău că l-au împuşcat Eu ştiu cum venea el la tata noaptea, deşi era informator, şi îi zicea lui tata – uite, părinte, uite ce-am auzit de la ăştia, uite ce vor să facă… De asemenea, un consătean, un prieten şi vecin al meu, Ion Preda, ţăran care fusese în tinereţe prieten cu Darie Banu, mi-a spus că ăsta a venit şi i-a spus – măi vecine, să nu mai vorbeşti către mine nimic rău de securitate, partid şi astea, că sînt informator Despre Ion Băncescu nu pot să vă spun, că nu prea am bine de spus Oricum, nu l-au omorît” (Povestea Elisabetei Rizea din Nucşoara , ed cit , p 165) Tot în aceste referiri la Darie Banu, Cornel Drăgoi întăreşte povestea tabloului călcat în picioare în casa lui Iancu Arnăuţoiu Atît informaţia despre tablou, cît şi cele referitoare la confesiunea făcută de Ion Preda mi-au fost relatate chiar de către Ion Preda, într-un interviu din vara anului 2001 40 „V-aţi mînjit, ca cîinii la hoit cînd a-ţi intrat în gospodăriile noastre… Veţi avea surprize mari domnule secretar şi vă asigur că vom discuta prieteneşte, dar după sfînta cruce” (Ioana-Raluca Voicu-Arnăuţoiu, op cit , p 235) 41 Declaraţia lui Titu Jubleanu (ibidem, pp 375-376) 42 Ioana-Raluca Voicu-Arnăuţoiu, op cit , p 375 43 Ibidem, p 418 44 Unul dintre martori, Mircea Pîrvulescu, care declară că era vărul lui Constantin Jubleanu, descrie comportamentul lui Ion Marinescu ca fiind foarte violent; bănuitor că ar fi denunţat, el ameninţa cu moartea fără a se asigura că nu greşeşte Mircea Pîrvulescu, îngrijorat pentru soarta vărului său, îl sfătuieşte să se predea, dar acesta refuză, motivînd că, prin jurămînt, nu poate părăsi grupul (ibidem, p 434) Ioana-Raluca Voicu-Arnăuţoiu a afirmat că Ion Marinescu îi aducea lui Constantin Jubleanu reproşuri privind arestarea tatălui său într-un mod violent, gîndindu-se, probabil, la faptul că viaţa sa era în pericol nemaiputîndu-se stăpîni, se plînsese chiar acelui brigadier ameninţat de Ion Marinescu, spunîndu-i că între Toma Arnăuţoiu şi Ion Marinescu există certuri şi dezacorduri, iar Constantin Jubleanu nu se mai putea controla după moartea mamei sale şi arestarea tatălui său Probabil că, aşa cum reiese din vorbele Mariei Plop, Ion Marinescu profita de starea psihică a lui Toma Arnăuţoiu pentru a i se opune, dezvoltînd o surdă opoziţie care, pînă la urmă, a luat forma unei confruntări directe şi explicite, a unei înfruntări în care raportul de putere era pus constant sub semnul întrebării, dovedind fragilizarea periculoasă a relaţiei dintre cei doi Brigadierul a scăpat de ameninţările şi intenţia agresivă ale lui Ion Marinescu datorită lui Toma Arnăuţoiu45, care ar fi spus: „Nu ai grijă că multe vieţi am scăpat eu, din mîinile criminalului ăsta de Marinescu” Şi Maria Plop îl descrie însetat de crime, iar martorii fac o deosebire între comportamentul firesc al membrilor grupului şi cel violent al lui Ion Marinescu Este bine să amintesc din nou că, în 1951, în munţi, dintre toţi cei care fuseseră la început se mai aflau cei cinci – pomeniţi adesea ca „patru bărbaţi şi o femeie” – şi anume: fraţii Toma şi Petre Arnăuţoiu, Maria Plop, Constantin Jubleanu şi Ion Marinescu Ion Marinescu era însetat de putere Asupra lui Constantin Jubleanu avea o ascendenţă intelectuală Peste tot – la cabane, stîne sau la exploatări silvice – el făcea caz de formaţia sa medicală, chiar dacă aceasta era incompletă Îşi zicea „Doctorul” Stînd în umbra lui Toma Arnăuţoiu, învăţase ce trebuia să facă, dar, spre deosebire de acesta, lui îi plăcea să domine, iubind puterea pe care o avea asupra celor ameninţaţi de el Cînd era doar cu Constantin Jubleanu, el era cel care scria bonurile de justificare a bunurilor luate de la cabane sau stîne Nu intenţionez să reiau aici toate acţiunile la care Ion Marinescu a participat împreună cu membrii grupului şi nici să urmez pas cu pas evoluţia sa în ceea ce numim grupul Arnăuţoiu Acest lucru ar însemna o abordare biografică avînd în centru persoana lui Am căutat doar să menţionez fapte care pot da o imagine a structurii sale psihologice, a trăsăturilor sale de personalitate, subliniind componenta temperamentală Desigur că reacţiile sale, dificultatea de a se integra în grup, potenţialul său de conflictualitate, exprimat în adoptarea unor atitudini şi reacţii violente, nu se datorează doar structurii sale, ci şi interacţiunii dintre aceasta şi situaţia în care se găseau el şi toţi ceilalţi Toate acestea au determinat, în ultimă instanţă, destinul său tragic Ion Marinescu era un individ cu o personalitate impulsivă, incompatibilă cu flexibilitatea şi toleranţa necesare coabitării în grup, incapabil de a se supune unor norme de grup şi prea dornic de independenţă De aceea, pentru el era dificil să accepte reacţiile moderate şi realiste către care înclina Toma Arnăuţoiu, în calitatea sa de conducător Reacţiile lui Toma Arnăuţoiu erau interpretate de Ion Marinescu ca lipsuri, ca limite în ceea ce priveşte felul cum ar fi trebuit să fie înfruntate autorităţile, caracteristici ce contraziceau un mod de viaţă care lui i se părea eroic, demn de a fi îmbrăţişat cu toată convingerea Un exemplu de atitudini diferite foarte ilustrativ este felul de a reacţiona la nedreptate: Toma Arnăuţoiu pledează pentru dialog, scriind o scrisoare cu un conţinut incriminator, în timp ce Ion Marinescu îi împuşcă pe Darie Banu şi pe Ion Băncescu Ion Marinescu nu se dorea fugar – ipostază pe care el o asocia ideii de rezistenţă pasivă –, ci luptător 45 Ioana-Raluca Voicu-Arnăuţoiu, op cit p 419 Pentru el, a fi erou însemna a lupta, a ataca46 Aşa se explică şi satisfacţia cu care îşi prezenta numărul de victime făcute, impacienţa, dorinţa de a da curs unor acţiuni din care voia să iasă învingător, mizînd în secret pe victorie Despre dificultăţile privind relaţiile dintre Ion Marinescu şi cei rămaşi amintesc şi ceilalţi membri ai grupului, nu numai Toma Arnăuţoiu sau Maria Plop Petre Arnăuţoiu47 arată că: „Privind caracterul lui Marinescu Ion… era o persoană pornită oricînd la săvîrşirea de acte teroriste” Cînd i se atrăgea atenţia asupra inoportunităţii unor asemenea procedee, Ion Marinescu susţinea punctul lui de vedere În confruntările dintre cei doi – Constantin Jubleanu şi Ion Marinescu – şi ceilalţi trei – fraţii Arnăuţoiu şi Maria Plop –, apăreau ca motive de dezacord acţiunile întreprinse personal de primii, lipsa lor de reflecţie anterioară comportamentelor agresive; toate acestea creau neînţelegeri, tensiuni şi o atmosferă conflictuală în grup Fraţii Arnăuţoiu susţineau necesitatea analizării situaţiei, a elaborării unui plan de acţiune, acceptarea lui ca rezultat al discuţiilor în grup şi al deciziei colective şi, în sfîrşit, respectarea lui Erau, fireşte, condiţii care asigurau coeziunea grupului şi pe care cei doi nu le îndeplineau fie din pricina temperamentului, a unei indiscipline a emoţionalităţii, fie din pricina incapacităţii de a analiza o acţiune în toate detaliile şi consecinţele ei Ion Marinescu nu se putea ridica împotriva lui Toma Arnăuţoiu Îl opreau multe şi, mai ales, faptul că părinţii săi aveau mare încredere în acesta şi-l considerau mai protejat în prezenţa lui Totuşi, revelator pentru natura lui Ion Marinescu este faptul că mama sa, aflînd de aceste neînţelegeri şi de opoziţia fiului său, ba, mai mult, de împuşcarea celor doi – Darie Banu şi Ion Băncescu –, îl ceartă cu vorbe grele, aşa cum reiese din însemnările din jurnalul lui Constantin Jubleanu48: …şi am găsit-o acolo pe maică-sa şi l-a luat împrejur că de ce a împuşcat pe Darie şi Ion, dar el a spus că nu l-a împuşcat el ci Titi dar Titi era mort Maică-sa l-a luat împrejur că de ce s-a certat cu domnul Tomiţă şi de ce l-a ameninţat atunci el a întrebat-o că de unde ştie că l-a ameninţat Atunci maică-sa i-a spus că mai bine te ştiam şi pe tine la puşcărie decît să faci asemenea fapte iar el i-a spus: mata ştii ce vorbeşti? Este evident că mama sa nu ştia că el îl omorîse şi pe Gheorghe Mămăligă şi că îi ascundea faptele sale, deci că era conştient că mama sa reproba asemenea acte Fraţii Arnăuţoiu49 au trimis mamei o scrisoare prin care o sfătuiau „să-şi tempereze” fiul Din experienţa lor de viaţă împreună, toţi cei ce erau cu el ştiau că nu este omul care să nu ducă pînă la capăt ameninţările făcute şi că generarea conflictelor avea consecinţe tragice, cum au fost cele care l-au determinat să-l împuşte pe Gheorghe Mămăligă50 46 Întrebările pe care şi le pune, în 1993, Cornel Drăgoi privind moartea lui Ion Marinescu, considerat de el prieten, conţin şi un ultim gînd despre firea acestuia: „El ar fi vrut să lupte pînă la ultima suflare El nu vroia să fie un fugar, voia să fie un luptător pînă la ultimul cartuş” (Povestea Elisabetei Rizea din Nucşoara , ed cit , p 165) Această ipostază sinucigaşă nu convenea membrilor grupului, obişnuiţi cu ideea de realism şi răspundere 47 Ioana-Raluca Voicu-Arnăuţoiu, op cit , p 503 48 Ibidem, p 501 (Titi este Gheorghe Mămăligă) 49 Ibidem, p 500 50 Despre moartea lui Gheorghe Mămăligă aflăm de la Titu Jubleanu şi din jurnalul fiului său (ibidem, pp 501, 502) Mă voi opri asupra împrejurărilor morţii lui Gheorghe Mămăligă, amintind că Ion Marinescu nu şi-a asumat în faţa celorlalţi acest act – aşa cum a făcut şi cu mama sa –, oferindu-le o versiune conform căreia el nu era responsabil de moartea acestuia şi atrăgînd atenţia Jublenilor, prezenţi la crimă, să nu-l deconspire Versiunea adevăratului ucigaş al lui Gheorghe Mămăligă reiese din interogatoriul lui Titu Jubleanu şi din jurnalul fiului său, iar aceste două serii de informaţii concordă Totuşi, Titu Jubleanu l-a întîlnit în închisoare pe Cornel Drăgoi şi nu i-a relatat versiunea adevărată, întrucît acesta povesteşte că Gheorghe Mămăligă a fost împuşcat în incidentul de pe Vîlsan, desigur avînd informaţii de la Titu Jubleanu: „Cînd am deschis foc, Tică Jubleanu s-a culcat în spatele unui bolovan… Mămăligă, săracul, înalt cum era el, a făcut stînga-mprejur… L-a izbit un glonţ în ceafă şi de acolo a murit Mămăligă” Or, aşa cum reiese din declaraţia lui Toma Arnăuţoiu, Mămăligă nu putea participa la incidentul de pe Vîlsan El era deja mort de aproape două luni Faptul că acţionau şi separat şi că la acest incident nu participaseră fraţii Arnăuţoiu şi Maria Plop i-a determinat pe Marinescu şi Constantin Jubleanu să profite, pentru a explica dispariţia lui Mămăligă fără a crea suspiciuni În realitate, Ion Marinescu s-a certat cu Gheorghe Mămăligă, fiecare spunîndu-i celuilalt să plece din bordei, iar Ion Marinescu l-a împuşcat, spunîndu-le Jublenilor, care erau în apropiere, avînd acelaşi bordei, că Mămăligă era un trădător, pentru că voia să-i împuşte51 Revin la atmosfera încărcată de tensiune precedentă morţii lui Ion Marinescu Nemulţumirile erau legate şi de problema hranei Ion Marinescu dorea să se separe şi să-şi facă provizii personale, ameninţa mereu şi, într-o discuţie, îi reproşează lui Toma Arnăuţoiu nu numai situaţia în care se aflau ei, ci şi pe aceea în care se găsea tot satul, ba chiar şi aducerea lui Arsenescu, el refuzînd să mai aibă de-a face cu ceilalţi Pentru foamea pe care o suporta el, Ion Marinescu îl făcea răspunzător pe Toma Arnăuţoiu, uitînd că acesta-l primise în grup ori de cîte ori era singur şi neajutorat52 Starea de surescitare şi agresivitate în care se afla Ion Marinescu l-a speriat pe Constantin Jubleanu, aşa cum mărturiseşte în jurnal – „nu se liniştea de loc” –, realizînd că Ion Marinescu îşi va pune în aplicare ameninţările adresate celorlalţi: „Şi mă gîndeam cum aş putea să fac să spun la unul dintre dînşii ca să ştie ce-i aşteaptă”53 Să nu uităm nici că îi spunea Mariei Plop că va rămîne singură, deci că intenţiona să atenteze la viaţa fraţilor Arnăuţoiu Situaţia era explozivă Toma Arnăuţoiu i se adresează cu următoarele cuvinte: „Ce măi Ioane, am ajuns să ne dezarmăm şi să ne împuşcăm unul pe altul”54 În aceste condiţii, supravieţuirea fraţilor Arnăuţoiu, dar poate că şi a celorlalţi – Maria 51 Ioana-Raluca Voicu-Arnăuţoiu, op cit , p 501 52 Să nu uităm şi rezervele iniţiale pe care le-a avut Toma Arnăuţoiu faţă de angajarea lui Ion Marinescu în grup, sfatul lui de a-şi continua studiile Cînd a plecat la Cluj şi rătăcea singur în munte, în 1950, după arestarea fratelui său, cînd a scăpat împreună cu Constantin Jubleanu de încercuirea Securităţii – în care a fost arestat Titu Jubleanu, a fost împuşcată soţia acestuia şi au rămas fără nici un fel de arme –, Ion Marinescu a găsit un sprijin în ceilalţi membri ai grupului, care, desigur, ţineau seama de opinia lui Toma Arnăuţoiu (ibidem, p 413) 53 Relatări din jurnalul lui Constantin Jubleanu (ibidem, pp 504-505) 54 În cursul interogatoriului luat la 28 mai 1958, Maria Plop declara: „În muntele Urdea s-a iscat unele neînţelegeri între teroriştii Marinescu Ion şi Petre Arnăuţoiu şi reţin că şeful bandei teroriste – Toma Arnăuţoiu s-a exprimat către teroristul Marinescu Ion cu cuvintele: Ce măi Ioane…” (ibidem, p 506) Plop şi Constantin Jubleanu – mai tîrziu, era pusă sub semnul întrebării şi, de aceea, fraţii Arnăuţoiu hotărăsc suprimarea lui Ion Marinescu Detaliile omorîrii lui Ion Marinescu sînt descrise de Toma Arnăuţoiu într-o declaraţie de interogatoriu Este un omor povestit cu amărăciune, chiar de către cei care l-au înfăptuit, fără martori, ca în cazul morţii lui Gheorghe Mămăligă: În acest timp cît acestea au lipsit am plănuit împreună cu Arnăuţoiu Petre şi Maria Plop să-l omorîm pe teroristul Ion Marinescu, iar dacă Jubleanu Constantin va face vreo mişcare să-l împuşc şi pe el Am stabilit că eu să port o discuţie cu teroristul Ion Marinescu privind plecarea lui din bandă şi la un semnal al meu Arnăuţoiu Petre să-l pocnească cu toporul în cap în care timp eu îl voi dezarma pe Jubleanu Constantin şi apoi îl ajut pe fratele meu privind omorîrea lui Marinescu Ion Au venit teroriştii Marinescu Ion şi Jubleanu Constantin cu care am plecat la baracă Menţionez că cu terorista Plop Maria stabilisem să stea cu pistolul în gardă ca nu cumva să tragă ei în noi prin surprindere Ajuns la baracă, eu am deschis o discuţie cu un ton prietenos cu Marinescu Ion atrăgîndu-i atenţia de discuţia purtată anterior cum că trebuie să stăm împreună, că atitudinea lui este nejustificată întrucît în locul unde el vrea să stea ascuns este periculos fiind uşor descoperit şi văzîndu-i atitudinea lui suspectă i-am făcut semn lui Arnăuţoiu Petre care l-a pocnit cu toporul în cap pe teroristul Marinescu Ion iar eu m-am repezit şi l-am dezarmat pe teroristul Jubleanu Constantin, l-am introdus în bordei după care am ieşit afară, am luat toporul din mîna lui Arnăuţoiu Petre şi i-am mai dat şi eu o lovitură în cap lui Marinescu Ion şi l-am aruncat de coastă Jubleanu a strigat că nu este vinovat Împreună cu Arnăuţoiu Petre şi Jubleanu Constantin i-am săpat o groapă şi l-am îngropat alături de bordei după ce Jubleanu Constantin i-a luat ceasul, haina şi bocancii Am dat pistolul lui Jubleanu Constantin la izvor după care l-am întrebat dacă doreşte să meargă cu noi el a fost de acord după care am plecat în faţa muntelui Nisipi unde ne-am construit un bordei cu alimente unde am depozitat toate alimentele…55 Rămăseseră patru, trecuţi prin experienţa limită a îndoielilor reciproce, a nervilor întinşi la maximum, a urii şi, în final, a morţii Povestea vieţii lui Ion Marinescu este, astfel, nu povestea unui personaj, ci povestea unui temperament Iată că înţelegem de ce moartea lui Ion Marinescu a reprezentat un capitol aparent închis în viaţa grupului; trauma trecutului exista, viitorul era incert şi disperat, grupul era mic, diferenţa de forţă dintre cei care erau pe urmele lor şi ei era uriaşă, supravieţuirea devenea din ce în ce mai problematică, uzura fizică şi psihică era mare Puteau supravieţui doar printr-un miracol Fiecare o ştia În aceste condiţii, Toma Arnăuţoiu hotărăşte că unul dintre ei trebuie să povestească cum s-au întîmplat lucrurile, în ce împrejurări, rugîndu-l pe Constantin Jubleanu să ţină un jurnal Probabil că se gîndea că doar din jurnal oamenii vor înţelege grozăvia experienţei lor de viaţă 55 Ioana-Raluca Voicu-Arnăuţoiu, op cit , pp 507-508 5 Lumea satului „Eram într-o celulă şase inşi: doi băieţi ai Dezertorului şi doi fraţi ai Dezertorului şi eu şi tata Deci eram doi fraţi mici cu doi fraţi mari, care erau şi unchii lor, un tată şi un fiu ”1 Un profesor de filosofie a folosit o metaforă pentru a ilustra viaţa, umplînd un vas de sticlă cu pietre mari, mici şi cu nisip Nucşoara, ca şi acest vas, era compusă din oameni, personaje mai mult sau mai puţin importante în crearea mitului prezent al rezistenţei Important este că nimeni nu a rămas deoparte, nimeni nu putea rămîne în afara dramei colective în care erau prinşi nucşorenii Nucşoara însăşi este un personaj colectiv, care a reuşit, timp de aproape zece ani, să hărţuiască organele de Securitate confruntate cu o realitate umilitoare Un grup mic de partizani nu putea fi prins, cu toate „ameninţările, torturile”2, „legendele şi combinaţiile”3 imaginate de Securitate Şi acest grup n-a putut fi prins atîta vreme pentru că între cele două părţi adverse, disproporţionate ca efectiv uman, se afla întreaga comună 1 Povestea Elisabetei Rizea din Nucşoara Mărturia lui Cornel Drăgoi, Humanitas, Bucureşti, 1993, p 153 2 „A fost ridicată fata fugarului Jubleanu Titu în etate de 17 ani, aceasta a fost bătută, mai mult, i s-a dat foc la partea de jos a corpului, astfel copilul fiind nevoit să spună diferite minciuni”; „…în urma unor informaţii a ridicat pe locuitorul Ioan Florea zis Cîrlan şi… fiind bătut şi după ce a fost tras cu funia la grindă a spus că ştie locul” Raport către Direcţia generală a Securităţii Poporului (cf Ioana-Raluca Voicu-Arnăuţoiu, Luptătorii din munţi Toma Arnăuţoiu Grupul de la Nucşoara Documente ale anchetei, procesului, detenţiei, Vremea, Bucureşti, 1997, pp 319-320); „Şi pe noi ne bătea Soţu mieu n-a mai putut rezista şi s-a ascuns… Cînd m-a bătut cel mai rău Cîrnu… şi a tras Cîrnu un scaun lîngă masă, m-a legat cu mîinile la spate după spătar, cu frînghia, aşa, după aia a suit scaunul pe alt scaun şi aveam coadă… şi a urcat scaunele pe masă şi mi-a legat coada acolo sus în cîrlig… şi ţipam… Nu mă chinuiţi, nu mă lăsaţi fără mîini, mai bine împuşcaţi-mă!” (Povestea Elisabetei Rizea din Nucşoara , ed cit , pp 52-53); Nicolae Şufan, ştiind că Toma Arnăuţoiu era fugar, i-a administrat acestuia un tratament o dată cînd, coborît din munţi şi fiind la locuinţa fratelui său Petre Arnăuţoiu, s-a simţit rău Pentru acest ajutor, Nicolae Şufan a fost arestat şi torturat, supus unui tratament de o cruzime incalificabilă – arderea cu jar a mîinilor şi picioarelor –, în urma căruia el a decedat (cf Ioana-Raluca Voicu-Arnăuţoiu, op cit , p 191) Titu Jubleanu, după ce a fost prins, a fost condamnat la muncă silnică pe viaţă şi, bineînţeles, era torturat pentru a spune tot ce ştia despre grup Cornel Drăgoi îl întîlneşte în 1956 la Penitenciarul din Piteşti: „Acuma ne-am văzut şi el mi-a arătat, pot să depun mărturie, mi-a arătat gura cu dinţii rupţi cu cleştele de cuie… Avea un dinte rupt pe jumătate, un dinte rupt la nivelul gingiei şi erau porţiuni unde cleştele muşcase şi o bucată de gingie I-au făcut asta atunci, cînd l-au prins, ca să-l silească să spună unde sînt băieţii… El putea să ştie unde sînt băieţii” (Povestea Elisabetei Rizea din Nucşoara , ed cit , p 140) 3 „Legendele” şi „combinaţiile” reprezentau scenariile create de organele de Securitate, incluzînd situaţii construite, dar şi zvonuri, diversiuni, cum ar fi cele referitoare la preotul Nicolae Andreescu, „internat” în spital, dar care, de fapt, era în stare de arest Lumea satului era duşmanul organelor de Securitate, această lume pe care Securitatea o invoca cu obstinaţie ca justificare a eşecurilor repetate: „De asemenea, tot din rapoarte, reiese că în cele mai multe cazuri, organele locale cunosc indivizii care au comis fapte, cunosc regiunea în care s-au refugiat, cunosc familiile lor, gazdele şi chiar elementele cu care ţin legături sau care îi alimentează şi totuşi nu se trece la lichidarea lor sistematică”4 Din rapoartele Securităţii reies clar dificultăţile pe care le întîmpina confruntîndu-se cu un sat încăpăţînat5, rezistent la ameninţări şi la chinuri, în care fiecare era rudă cu fiecare şi avea relaţii de apropiere, mai mică sau mai mare, cu cei din munţi sau, cel puţin, se raporta la un trecut comun, Securitatea ezitînd adesea între aplicarea metodei informative şi a celei operative6 O solidaritate7 constantă, implicită, surdă la brutalitatea organelor de Securitate, adesea nedisimulată, exista Ea constituia un obstacol greu de depăşit şi chiar o realitate descurajantă: „Lipsa de combativitate şi curaj a unor tovarăşi aflaţi în faţa luptei cu bandiţii”8 Activitatea Securităţii în sat putea fi desfăşurată în orice sezon, în timp ce urmărirea partizanilor, mereu în mişcare, avea loc mai degrabă în sezonul cald, iarna avantajîndu-i 4 Ioana-Raluca Voicu-Arnăuţoiu, op cit , p 241 5 „Deasemenea, a ieşit la iveală că fără o reţea informativă organizată şi de calitate, depistarea acestei bande devine imposibilă, oricare ar fi măsurile luate de noi de ordin operativ şi administrativ” (ibidem, pp 478-479) 6 Metodele informative se bazau pe căutarea de informaţii, anchetarea presupuşilor favorizatori, căutarea unor indicii privind favorizatorii sau membrii grupului, urmărirea, şantajul; cele operative se refereau la aparatură de înregistrare şi descinderi, percheziţii sau arestări în forţă De pildă: „Propunem ca arestarea să se facă de organele DRSP Piteşti, întrucît dorim să şantajăm pe soţia acestuia, iar el să fie reţinut pînă la prinderea bandiţilor printr-un post capcană Se crede sigur că dacă aceasta ar fi liberă, bandiţii şi-ar face iar apariţia” – notă dată de căpitanul de Securitate I Cîrnu (ibidem, p 384) Desigur că metodele alternau sau puteau fi folosite concomitent Diferenţa constă, mai degrabă, în distincţia dintre metodele psihologice – intimidare, şantaj, obţinere de informaţii prin înşelăciune, întinderea de curse – şi metodele dure, în care prezenţa fizică a forţelor de represiune era, în sine, un procedeu de a induce frica 7 Iancu Arnăuţoiu a insistat, în repetate rînduri, să se poată muta în locuinţa sa şi, cînd acest lucru a fost parţial realizat, „el a început să primească vizitele a numeroşi cetăţeni din comună care îl ajutau din punct de vedere material”; desigur, aşa cum se menţionează în materialul Securităţii, unii dintre vizitatori erau curioşi, dar, dincolo de această curiozitate – de altfel periculoasă – care ţine de natura umană, nu se putea face abstracţie de solidaritate şi de grija exprimată făţiş, în pofida faptului că familia Arnăuţoiu era prima pe lista neagră a organelor de Securitate (ibidem, p 598) 8 Ioana-Raluca Voicu-Arnăuţoiu, op cit , p 478 Această observaţie critică apare într-o „Sinteză informativă întocmită în problema bande pe perioada anului 1951”, care se referă la operaţiunile efectuate de Securitate în perioada 1949-1950 În această sinteză se arată că „au rămas rămăşiţe de bande nelichidate” şi „cîteva elemente conducătoare care nu au fost identificate”: „Astfel în primăvara anului 1951 ne sînt semnalate un număr de 23 rămăşiţe a acestor bande, iar ulterior… a reieşit că din cele 23 de grupuri teroriste s-au format un număr de 13 bande înarmate cu un număr total de 85 elemente Dintre aceste bande 5 dintre ele au devenit mai importante prin activitatea desfăşurată, prin agresivitatea lor şi numărul elementelor componente” În text, banda fraţilor Arnăuţoiu din regiunea Argeş este menţionată ca fiind una dintre aceste cinci mai sus amintite În plus, se mai menţionează că „pe întreg teritoriul ţării mai existau 296 elemente fugare izolate înarmate” Acesta este motivul pentru care, pe baza unui ordin de ministru, prin Directiva 008051952, se înfiinţa Serviciul Bande Marius Oprea afirmă că, deşi această directivă nu a fost găsită în arhive, pe baza unor documente în care directiva apare citată, de la 1 octombrie 1952, Alexandru Drăghici a dispus înfiinţarea unei unităţi speciale în cadrul Direcţiei a III-a (Serviciul Bande), conduse de locotenent-colonelul Pavel Aranici, care coordona echipe mixte de acţiune pe aceştia datorită fie uşurinţei lor de a se deplasa, de a face faţă rigorilor vremii, fie expunerii lor reduse la contactul cu oamenii Neîndoielnic că lucrătorii Securităţii erau mai activi în perioada în care partizanii erau siliţi să-şi procure alimente şi alte obiecte necesare supravieţuirii pentru timpul de iarnă Astfel, metodele operative se suprapuneau cu timpul favorabil, deşi ele, aşa cum am văzut mai sus, nu prea se dovedeau eficiente Pînă la urmă, prinderea partizanilor s-a datorat eficienţei metodei informative, aşa cum susţineau, în rapoartele lor, organele de Securitate9 Eforturile de perspectivă operativă erau impresionante Voi menţiona10 doar o parte dintre măsurile luate de Securitate: – „Organele silvice să ia măsuri pe linie administrativă pentru ca brigadierii silvici să fie făcuţi răspunzători de controlarea terenurilor ce le au în sarcină”; – „…s-a prevăzut acoperirea punctelor obligative de trecere, unde au fost instalate posturi capcană, formate din organe de securitate şi Miliţie, îmbrăcate civil”; – „Tot în această problemă a fost întocmit şi aplicat un plan de combinaţie, prin crearea unei bande false de diversiune, avînd ca scop stabilirea unui contact cu banda Arnăuţoiu şi apoi trecerea la acţiunea de lichidare, însă rezultatul a fost negativ”; – „Planul de combinaţie informativă constă în dirijarea unei echipe, formată din localnici, pentru culegerea plantelor medicinale din zona frecventată de bandă Aceste echipe sînt conduse de un colaborator al nostru…”; – „În prezent grupul operativ lucrează cu o agentură formată din 43 informatori, 27 calificaţi, 16 necalificaţi În acest număr sînt cuprinşi, informatorii recrutaţi pe baza planului de acţiune informativ Agentura existentă, pe baza noilor instrucţiuni este dirijată în obiective precise (familiile, rudele şi elemente de sprijin), iar un număr de 8 informatori sînt dirijaţi în combinaţii informative… au fost formate şi introduse un număr de 6 echipe înarmate, la diferite lucrări… Aceste echipe sînt formate din cîte două organe de Miliţie – îmbrăcate civil şi cîte un informator calificat, care au sarcina ca la apariţia bandiţilor la una din aceste Unităţi, să acţioneze cu foc”; – „Pentru depistarea şi nimicirea acestei bande, acest serviciu a trimis în prima jumătate a lunii iulie a c un număr de 9 tovarăşi, în munţii din acea regiune, iar pe data de 17 iulie a c în colaborare cu organele Miliţiei şi informatorii de încredere, membri PMR, au plecat în acea regiune un număr de 36 tovarăşi care au stat 15 zile însă rezultatele au fost negative… În momentul de faţă se află plecată o patrulă compusă din 10 subofiţeri de Miliţie”; – „În anul 1956 vara, organele noastre au întreprins o nouă măsură Fiind eliberată din închisoare mama banditului Marinescu Ion… în casele acesteia a fost instalată o T O Ascultarea se făcea dintr-o cabină situată în apropiere Dar nici prin aceasta nu s-a ajuns la niciun fel de rezultat”; formate din ofiţeri operativi, trupe de securitate şi miliţieni (vezi Marius Oprea, Banalitatea răului O istorie a Securităţii în documente 1949-1989, Polirom, Iaşi, 2002, p 265, nota 398, şi Marius Oprea, Stejărel Olaru, „Fiul bucătăresei Viaţa şi opera colonelului de securitate Pavel Aranici”, în Analele Sighet, 9, pp 626-646; vezi şi „Raport de activitate dusă împotriva bandelor, în perioada 1 iulie 1952-20 ianuarie 1953, scris de locotenent-colonelul Pavel Aranici”, în Marius Oprea, op cit , pp 277-302, în care un capitol se referă la regiunea Piteşti, adică la grupul fraţilor Arnăuţoiu 9 Vezi p 92, nota 6, referitoare la raportul căpitanului de Securitate I Cîrnu 10 Ioana-Raluca Voicu-Arnăuţoiu, op cit , p 378 (anul 1950); p 393 (anul 1951); p 392 (anul 1951); p 474 (anul 1952); p 521 (anul 1952); pp 524-525 (anul 1952); pp 597-598 – „…a fost introdusă o echipă de tăria a trei oameni, organe de Miliţie, sub formă de salariaţi aflaţi la cură, la cabana C G M Voinea” Din documentele Securităţii apare clar incapacitatea acestora de a coordona eficient măsurile informative cu cele operative şi că, uneori, ele înclinau spre a adopta măsuri operative, iar alteori recunoşteau ineficienţa lor De asemenea, în rapoarte apar concluzii contradictorii privind comportamentul grupului şi stilul lui de acţiune În unele pasaje se arată că grupul prefera muntele şi că acest lucru îngreuna capturarea lui, în altele se menţionează, dimpotrivă, că grupul se afla „chiar sub nasul organelor locale”, strecurîndu- se chiar în zona de acţiune a trupelor operative de Securitate Am putea spune că, pe fondul unei preocupări permanente, au existat momente de relaxare, de epuizare a forţelor de Securitate, care şi-au recunoscut incapacitatea de a-i captura pe partizani, mai ales datorită sprijinului nucşorenilor: „Cîţiva ani organele noastre au încercat zadarnic să recruteze în zonă agentură din rîndul persoanelor suspecte de legături cu banda”11 După 1954, acţiunea a intrat într-un impas întrucît nu se mai întrevedea niciun fel de posibilităţi… Nici iarna, nici vara, bandiţii… n-au mai fost semnalaţi nicăieri… Cu privire la bandă circulau acum numeroase versiuni: că bandiţii ar fi reuşit să iasă clandestin din ţară, că ar fi pierit într-o avalanşă de zăpadă ş a ; Organele noastre erau din nou dezorientate şi o perioadă scurtă de timp nu s-a întreprins nimic În iarna anului 1956, o dată cu eliberarea din închisoare a părinţilor bandiţilor Arnăuţoiu Toma şi Petre, s-a hotărît instalarea unui post T O de ascultare la domiciliul acestora”12 După cum reiese din rapoartele organelor de Securitate, abilităţile partizanilor, chiar în număr atît de mic, le devansau cu mult pe cele puse în joc de Securitate şi de Miliţie Chiar şi ingenioasele soluţii aplicate – deghizările securiştilor şi miliţienilor în civili, turişti, bolnavi veniţi la cură, sanitari, culegători de plante medicinale, brigadieri silvici, salariaţi la diferite lucrări etc – nu dădeau rezultate Scenarii şi combinaţii cît mai ciudate, mergînd pînă la fantezia cea mai incredibilă, erau deconspirate şi privite cu prudenţă Iată, de pildă, pretinsul bolnav de nervi, aşa-zisul unchi al unui miliţian, plasat în gazdă la Elisabeta Rizea13 pentru a urmări legăturile acesteia cu cei din sat ori 11 Din „Sinteza acţiunii de depistare şi prindere a bandei Arnăuţoiu din regiunea Piteşti”, datată 1959 (ibidem, p 596) 12 Ibidem, pp 597-598 13 Elisabeta Rizea povesteşte:„…mi-au băgat în casă pe unu care a zis că-i nebun Stătea în patu ăsta, ni, şi mînca la ei, la Miliţie Da toată ziua sta aici Zicea că a venit aici la aier, da n-au unde să-l pună Era securist din Interne Făcusem şase ani, acum ştiam şi eu… Da dacă am văzut că nu mai pleacă, am zis c-o fi culcat, intru să-mi iau untu, să mănînc Şi el odată sare din pat, aşa, şi mă întreabă că de ce am io cîrligu ăsta acolo sus Ştiţi, să cred io că ie nebun… Da tot m-am speriat Ştiţi, că-mi spusese ălalalt, maior, mă-sa-n cur, că era, că-i nepotu lui şi s-a zăpăcit la cap Să nu cried eu că ie securist” (Povestea Elisabetei Rizea din Nucşoara , ed cit , p 71) Bănuielile Elisabetei Rizea erau adevărate, organele de Securitate precizînd cum a fost pusă la punct această combinaţie: „Întrucît se observase că în ultimul timp mama bandiţilor nu mai discuta acasă ci mergea la o vecină a ei, anume Elisabeta Rizea, principală legătură a bandiţilor, organele noastre s-au gîndit că trebuie să facă ceva pentru ca şi în acest loc «să încurce lucrurile» La această femeie lua masa unul dintre miliţienii de la postul de Miliţie În această situaţie, un pretins «unchi» al miliţianului, «ieşit de curînd din spital», cu partizanii sau introducerea unui agent – un om din zonă, cu un alt nume decît cel cu care este menţionat în documentele organelor de Securitate –, care, din „bunăvoinţă omenească”, s-o atragă pe sora fraţilor Arnăuţoiu în casa mamei sale din Nucşoara, pentru a afla unde se ascund partizanii14 Suspiciunea funcţiona de ambele părţi, aşa că şi Securitatea controla dacă versiunea pe care o avea era aproape de adevăr: Se pune întrebarea dacă acest responsabil nu a pregătit intenţionat cantităţile de mai sus ştiind că de sărbători coboară toţi muncitorii din pădure pe ziua de maximum 5 aprilie şi mai ridicau la lucru pe ziua de 17-18 aprilie a c ; …s-au prezentat doi necunoscuţi şi sub ameninţări i-au luat cantitatea de circa 400 kg mălai şi circa 10 kg păstramă cu care au dispărut în pădure… Acelaşi lucru s-a petrecut şi la parchetul Orticu… de unde s-a luat cantitatea de 350 kg mălai, care a fost lăsat în baracă fără paznic15 Să fi fost complicitatea magazinerului care uşura procurarea alimentelor de către partizani o întîmplare sau poate că şi acesta profita de situaţie, luîndu-şi şi pentru sine ceva alimente, care puteau trece în contul partizanilor? Un joc al şiretlicurilor se juca de fiecare parte, dar jocul era strîns şi dur, pentru că miza era viaţa Cel de care am amintit, care a fost bătut şi agăţat de grindă ca să spună unde este bordeiul partizanilor, acel Ion Florea, zis Cîrlan, care dă informaţii incomplete, este silit să însoţească un maior de Securitate împreună cu 35 de miliţieni Organele de Securitate declară că acesta mergea în nesiguranţă… mereu lungea drumul… În drum tov Maior Alimănescu a îmbrăcat informatorul cu un trenci al său de miliţie şi şapcă în cap… informatorul mai lungeşte drumul zicînd că mai este… şi s-a ridicat de lîngă tov care îl avea în pază şi din mijlocul celorlalţi, a mascat că îşi face necesităţile şi fiind îmbrăcat în uniformă nu a atras atenţia tovarăşilor, crezînd că este miliţian La un moment dat informatorul şi-a dat drumul într-o prăpastie în munte jos s-a făcut poteră imediat dar nu a fost găsit16 căruia i se recomandase de medic să nu mai lucreze şi pentru o perioadă oarecare să se retragă într-un loc mai liniştit, a rugat nepotul său să-i găsească o gazdă unde ar putea să stea o lună două el menţiona că dacă ar putea sta împreună cu el, ar fi şi mai bine «Unchiul» care era de fapt ofiţer de securitate, a fost instruit, trimis în comuna respectivă, cu ajutorul miliţianului, introdus la Elisabeta Rizea Aici el se manifesta ca un om care nu e în toate facultăţile mintale, astfel că, indiferent de vizita pe care o primea Elisabeta Rizea, găsea pretexte pentru a o împiedica pe aceasta să discute cu cineva În acest mod, mama bandiţilor, venind să aducă sau să primească ştiri, era de fiecare dată deranjată În cele din urmă, prin T O s-a stabilit că Elisabeta Rizea era nemulţumită de faptul că a primit pe acest unchi nebun al miliţianului şi că nu-şi mai poate vedea de casă din cauza lui La rîndul ei, mama bandiţilor Arnăuţoiu îşi arăta nemulţumirea că nu mai putea sta de vorbă cu Elisabeta Rizea şi o sfătuia pe aceasta să facă ceva să scape de el Organele noastre au obligat-o astfel pe mama bandiţilor să renunţe la aceste vizite, să poată fi folosită din nou T O de ascultare” (cf Ioana-Raluca Voicu-Arnăuţoiu, op cit , pp 623-624) 14 Aceasta, Elena Ion Arnăuţoiu, a intrat în joc, dar, în discuţiile cu mama sa, nu a divulgat locul, fiind amîndouă foarte prudente în cursul conversaţiei lor (ibidem, pp 605-606) 15 Ioana-Raluca Voicu-Arnăuţoiu, op cit , p 317 16 Ibidem, p 321 Din cartea citată a lui Marius Oprea, aflăm că acest Alimănescu era un infractor, angajat la Securitate, ştergîndu-i-se probabil vinovăţia prin această angajare Mai ciudat, şi legat de această întîmplare, este faptul că în raport se menţionează că acela care era comandant al Miliţiei Argeş la respectiva dată „s-a eschivat, spunînd că are de lucru la birou”, iar maiorul, care-l îmbrăcase în miliţian, a hotărît ca acela care i-a păcălit „să fie lăsat în pace, opunîndu-se să se dea curs urmăririi lui” Să fie neglijenţă, recunoaştere a neputinţei de a înfrunta un duşman mai abil, complicitate, „favorizînd favorizatorul”, sau frică? Organele de Securitate analizau efectele psihologice negative ale măsurilor operative, pe care le considerau „serioase greşeli politice” Ele realizau că frica şi teroarea induse de metodele operative – „făcînd mult zgomot atunci cînd pentru lichidarea unui grup de 5-6 indivizi s-a mers pe linia cea mai uşoară: cereri de trupe, operaţiuni cu efective mari etc ” – nu dădeau totdeauna rezultatele scontate şi că era preferabil să se treacă „în mod sistematic la identificarea elementelor care compun bandele, avîndu-se în vedere legăturile de rudenie, prietenii cei mai apropiaţi etc , dintre care se va creia o reţea informativă la satele din poalele munţilor”17 Ele realizau că aceasta reclama un alt stil de lucru, „o muncă informativă serioasă, de profunzime, sistematică şi numai cu cîţiva oameni” În acest fel, planurile de capturare a grupului presupuneau intervenţia imaginaţiei, creativitate, rafinament psihologic şi abilităţi de abordare a oamenilor, opuse măsurilor operative Aşa cum chiar ei, securiştii, o recunoşteau, „liniei uşoare” îi era preferabilă cea grea, a elaborării unor adevărate scenarii, extrem de dificil nu numai de pus în joc, dar şi de controlat În plus, pericolul deconspirării putea prejudicia rezultatele acestei metode Momentul culminant al eforturilor de imaginaţie ale organelor de Securitate este cel al scenariului în care eroii principali sînt două surori şi un agent de Securitate, scenariu care ne îndreaptă spre realităţi interpersonale delicate, vizînd sfera privată a identităţii Prudenţă şi sincronizare: reguli ale cotidianului Rezistenţa partizanilor a depins de un sistem tripartit de funcţionare a prudenţei Dependenţa lor de susţinători – numiţi „favorizatori” de Securitate – reclama nu numai prudenţa partizanilor în oricare dintre acţiunile lor, prudenţa susţinătorilor, ci şi prudenţă în relaţiile dintre partizani şi oamenii lor de legătură Măsuri de precauţie erau necesare permanent Anchetele celor bănuiţi că ajutau grupul sau cele la care erau supuşi reţinuţii şi arestaţii puteau duce la deconspirarea informaţiilor, punîndu-i în pericol Reţeaua legăturilor din sat era o preocupare importantă, esenţială din punctul de vedere al organelor de Securitate, pentru simplul motiv că de la un singur individ se puteau obţine, prin mijloace brutale, informaţii directe despre reţeaua susţinătorilor şi, mai important, informaţii indirecte despre partizani De aceea, cunoaşterea acţiunilor şi a locului în care partizanii se ascundeau trebuia să nu fie practic accesibilă în totalitate Informaţiile erau întotdeauna incomplete nu pentru că exista neapărat lipsă de încredere, ci pentru ca, în cazul în care lucrătorii Securităţii ajungeau la aceste informaţii, ele să nu le permită acestora capturarea partizanilor Elaborarea măsurilor de protecţie era complexă, pentru că avantajul suprem al partizanilor era dat de mobilitatea şi multiplicarea adăposturilor, spre a le asigura permanent alternative de retragere şi acces la alimentele depozitate 17 Ioana-Raluca Voicu-Arnăuţoiu, op cit , p 241 Cînd Titu Jubleanu a fost arestat şi torturat, partizanii au ştiut amploarea pericolului18, atît pentru ei, cît şi pentru susţinători Mobilitatea nu presupunea numai schimbarea adăposturilor, ci şi multitudinea deplasărilor necesare stabilirii contactului cu persoanele de legătură, uneori gîndite în lanţ, ca şi accesul la căsuţele poştale Cu totul excepţional, o persoană de contact lua legătura cu membrii sau cu un membru al grupului – de obicei, aceştia erau cîte doi – mergînd la locul adăpostului Întîlnirile se făceau în locuri care avantajau retragerea în caz de pericol De asemenea, coborîrea în sat nu se făcea prin deplasarea întregului grup Se trimitea vorbă cînd erau necesare întîlniri şi adesea acestea, din prudenţă, erau amînate Oricînd putea interveni ceva care dicta schimbarea strategiei privind contactul Locul întîlnirilor, fie în gospodării, fie, mai ales, în împrejurimile satului, era bine gîndit, iar deplasările – atît ale partizanilor, cît şi ale sătenilor – se făceau mai frecvent noaptea Şi, bineînţeles, existau situaţii în care ele nu aveau loc, din cauza riscurilor, a imposibilităţii sătenilor de a se deplasa sau a apariţiei unor evenimente neprevăzute Fie că erau urmăriţi, fie că satul era plin de agenţi, persoanele de legătură nu puteau acţiona totdeauna aşa cum fusese planificat Iată de ce trebuie să ne înclinăm în faţa abilităţilor Marinicăi Chirca, pentru că, aproape zece ani, ea a reuşit să se sustragă pericolelor de a fi prinsă de organele de Securitate şi Miliţie Coordonarea mişcărilor presupunea deci abilităţi organizatorice deosebite Toma Arnăuţoiu declara19: „La ultimile întîlniri din septembrie 1953 i-am anunţat pe Constantinescu Ion, Constantinescu Justina, Andreescu Nicolae şi Ticu Nicolae că vom pleca în munţi pe rîul Dîmboviţa şi anume în muntele Cascoe să luăm de acolo alimente… Cu aproximaţie, le-am spus că ne vom reîntoarce, dar mai precis urma să comunicăm prin consemne” Toma Arnăuţoiu era cel care găsea şi impunea soluţiile cele mai eficiente în sensul prudenţei şi considerării contextului favorabil, în toată complexitatea lui Nevoia de anticipare a reacţiilor şi acţiunilor organelor de Securitate era obligatorie pentru asigurarea reuşitei acestor contacte dintre persoanele de legătură şi partizani Vigilenţa însemna supravieţuire Anticiparea riscurilor, conjugată cu aprecierea priorităţilor, cerea o orchestrare minuţioasă a prudenţei Şi toate acestea trebuiau să funcţioneze printr-un acord între personalităţi diferite, cu reacţii personale diferite, cu potenţiale diferite de adaptare la incertitudine, adică în condiţiile acelei variabilităţi greu previzibile pe care o aduce factorul uman Nimeni nu trebuia să acţioneze pe cont propriu Se comunicau mai degrabă intenţii, fără detalii precise Se foloseau nume conspirative, semnalizări, căsuţe poştale, pentru a se păstra cît mai bine confidenţialitatea Adevărul cunoscut parţial era o strategie importantă pentru a nu pune grupul în pericol Cînd Nicolae Băşoiu a primit nume conspirativ, Maria Plop, Titu Jubleanu şi soţia sa nu-l ştiau – deşi Constantin Jubleanu îl divulgă tatălui său –, aşa că erau protejaţi atît grupul, cît şi cel care ajuta grupul Cînd s-a descoperit bordeiul de la „Rîpele cu brazi”, s-au 18 Titu Jubleanu a fost arestat în vara anului 1951 Torturat, el a indicat locul în care se găseau adăpostite alimentele luate de la stîne şi de la cabanele silvice, pe care partizanii le depozitaseră pentru iarna care urma Dintr-o dare de seamă a organelor de Securitate referitoare la acţiunile de depistare a acestor locuri, pe perioada iulie-noiembrie 1952, reiese foarte clar insistenţa acestor acţiuni, ele desfăşurîndu-se în lanţ Sînt, astfel, menţionate adăposturile găsite: 17 august – un bordei; 19 august – trei bordeie; 22 august – un depozit de alimente; 26 august – un depozit de alimente; 27 august – două arme ascunse; 3 septembrie – două bordeie; 18 septembrie – 3 bordeie (Ioana-Raluca Voicu-Arnăuţoiu, op cit , pp 532 şi 533-534) 19 Ioana-Raluca Voicu-Arnăuţoiu, op cit , p 553 folosit semnalizări pentru a-i înştiinţa pe fraţii Arnăuţoiu că armata era informată şi că îi caută De remarcat este că nu se folosea doar un singur tip de semnalizare: …am stabilit cu preotul Andreescu Nicolae ca în cazul în care va apare armată în sectorul „Poinărei” să ne pună mai multe semne, un semn în punctul „Bîrlog” şi anume să înfigă o prăjină alături de hodaea fratelui său, anume Andreescu Gheorghe; al doilea semn punerea de către el sau Constantinescu Ion a unui bileţel la hodaea lui Andreescu Nicolae din punctul „Platou” şi în bilet să scrie cele petrecute după plecarea noastră…20 Legătura dintre Marinica Chirca şi Nicolae Andreescu a fost permanentă după recrutarea acestuia de către ea, ei informîndu-se reciproc despre tot ce avea legătură cu situaţia grupului sau cu ceilalţi susţinători21 Păstrarea confidenţialităţii funcţiona şi faţă de membrii grupului, astfel că Nicolae Andreescu purta numele conspirativ „Maior”, Marinica Chirca, pe cel de „Mihai”, iar Ion Constantinescu, pe cel de „Micu” Orice neglijenţă se plătea scump, aşa cum s-a întîmplat cînd Titu Jubleanu a fost prins, iar soţia sa a sfîrşit tragic Cum s-au petrecut lucrurile a povestit chiar Titu Jubleanu după arestare: Jublenii şi Marinescu erau undeva pe Vîlsan Ţaţa Marioara, nevasta lui Titu Jubleanu, Dumnezeu s-o ierte, că poate îi găsim cîndva oasele, spălase rufele şi le întinsese la soare Şi un avion de supraveghere a survolat Da, ce-au zis ăştia, e cursa de Sibiu Dar era de la securitate şi i-a anunţat pe ăia de jos, uite în pătratul cutare nişte puncte albe! Şi au dat peste ei Cînd a văzut securitatea ţaţa Marioara, tot un fel de Elisabeta Rizea… ultimele ei cuvinte au fost: Trage Titule, să scape băieţii! Asta ar trebui să rămînă în istorie, trage Titule, să scape băieţii… Şi nenea Titu şi cu ţaţa Marioara au tras şi băieţii au scăpat Tică, băiatul lor şi Ionel Marinescu Dar ei au fost înconjuraţi şi cineva, fără să someze, cînd a văzut-o pe ea din lateral, stînd pe brînci şi trăgînd, i-a tras un glonţ de zebeu Pe unde trece glonţul de zebeu face o găurică mică, dar pe unde iese, rupe Şi pe urmă au sărit pe ea cu picioarele pînă i-au ieşit plămînii prin spărtură Mi-a spus un martor ocular: Titu Jubleanu Că el, cînd a văzut că băieţii au fugit şi nevastă-sa e moartă, a ridicat mîinile în sus şi s-a predat L-au pus să sape oleacă de mormînt, cu unghiile, cu degetele, a săpat şi cu o ruptură de lespede Iute, iute! A săpat ca un lat de palmă şi-au spus: ajunge! „Am pus peste ea cu mîinile nisip şi bolovani, după ce am sărutat-o, şi atît a fost tot…” Şi pă el l-au dus la Piteşti, la Securitate22 Nu numai prudenţa era necesară, ci, uneori, chiar şi imaginaţia şi ingeniozitatea unor soluţii care să ascundă adevărata identitate Mă refer aici la travestirea lui Constantin Jubleanu pentru a nu fi recunoscut de ciobani, pentru a lua informaţii despre eventualele posibilităţi de procurare de alimente şi despre prezenţa armatei în zonă: „Am travestit pe teroristul Jubleanu Constantin şi l-am trimis să stea de vorbă cu ciobanii din Mezea… Ne-am dus la Brătila şi l-am travestit pe Jubleanu Constantin în cioban…” Elisabeta Rizea povesteşte şi ea o întîmplare asemănătoare Soţul ei, Gheorghe, era ascuns la sora ei Stătea într-o bute 20 Ibidem, p 519 21 Marinica Chirca, chiar după atîta vreme, exprimă o mare admiraţie pentru preotul Nicolae Andreescu, care a fost executat o dată cu o bună parte din lotul Arnăuţoiu Ea consideră că acesta a avut un curaj extraordinar, că a fost torturat cu sălbăticie de organele de Securitate şi că a rezistat (informaţii din interviul pe care l-am realizat în vara anului 2002) Totuşi, Toma Arnăuţoiu avea unele îndoieli faţă de onestitatea lui, descoperind că preotul îşi însuşea uneori cîte ceva din bunurile pe care trebuia să le dea partizanilor 22 Titu Jubleanu i-a povestit lui Cornel Drăgoi (Povestea Elisabetei Rizea din Nucşoara , ed cit , pp 138-139) şi foarte rar ieşea de acolo pentru altceva decît necesităţile biologice Într-o noapte, cînd a ieşit în aceste scopuri, l-a văzut un vecin şi, deşi a doua noapte era Paştele, Securitatea a făcut o descindere masivă Numai că au greşit număratul caselor În aceste condiţii, se impunea schimbarea locului, astfel că Gheorghe trebuia să părăsească locuinţa cumnatei Atunci, pe înserat, Gheorghe a fost îmbrăcat în fată, cu fotă şi ie, adică în costum ţărănesc, cu basma pe cap, punîndu-şi lucrurile într-o desagă, fiind însoţit pentru ca, în caz de pericol, să nu fie singur Două surori şi un agent Familii întregi au fost prinse în drama Nucşoarei: Jublenii, Chirca, Marinescu, Constantinescu, Andreescu, Rizea, ca să nu mai vorbim despre familia Arnăuţoiu Oamenii se înrudeau între ei, astfel că fiecare individ participant la această dramă poate fi revendicat ca victimă, prin legătură de sînge sau prin alianţă, de una sau alta dintre familii Cartea Ioanei-Raluca Voicu-Arnăuţoiu conţine o sumedenie de nume Şi, cu fiecare nume nou, avansînd în lectură, aflăm că cineva este rudă cu altcineva Din interviuri cu cei care mai trăiesc aflăm, de asemenea, despre relaţii de rudenie care nu apar în carte De pildă, Marinica Chirca era rudă cu familia Micuda, la care s-a deplasat Arsenescu înainte de a părăsi definitiv grupul Plecarea spre Nucşoara, după decizia din Bucureşti, a avut ca prim loc de oprire satul Brădet, la preotul Victor Popescu El era unchiul fraţilor Arnăuţoiu Alexandru Marinescu s-a ascuns la Maria Coman din satul Cîndeşti Aceasta era soră cu tatăl lui După ciocnirea din 19 iulie 1949, o anume Lemnaru află întîmplător ce discută securiştii şi, evident, face ca informaţia să ajungă la partizani Ea era cumnată cu Ion Chirca Este imposibil de separat indivizii între ei Prin aproape fiecare dintre ei se recompune întreaga comună De aceea, o primă observaţie este faptul că nu există familie fără victime O altă observaţie, care decurge din aceasta, este că devine dificil de stabilit – şi la ce ar servi? – care familie a suportat sacrificiile umane şi materiale cele mai mari Fiecare familie poate pretinde un statut de excepţie Elisabeta Rizea îşi reclamă un atare statut, ţinînd o contabilitate impresionantă: Din neam, au făcut puşcărie o droaie, să vă spun: Naie, Luca, fraţi, cumnatu Vlădescu, Petre Vlădescu o ţine pe Elena Vlădescu, soră-mea, Laurenţia, fata mea, eu, Gheorghe, bărbată-miu, Vasile, bărbatu lu Lenuţa, ailaltă fată, Belu îi zicem noi, Belescu, şi cu taică-su lu Belu, Ghică Belescu, socru Lenuţii Ei?! Şi nu-i zic pă ăilalţi, pe cîţi îi lua din casă de unde dormea, noaptea, din pat, pentru cercetări Nu ştiu cît a făcut puşcărie Luca, şapte ani parcă i-a dat, şi cînd a venit a căzut femeia lui lîngă el, atît a fost, ea l-a sărutat pe el, el pă ea şi a murit E văduvoi pînă astăzi Frate-miu Naie a făcut cinci ani parcă, s-a dus cu soţu mieu, că l-a ascuns Depusese şi el jurămînt, v-am spus Da ăia nu ştiau de jurămînt atunci, că le-ar fi dat mai mult Şi soţu mieu a fost cinsprezece ani, condamnat, da a făcut paisprezece, că i-a dat drumu cu decretu din 64 Eu doisprezece, Laurenţia doi, şi ăilalţi, nu mai ştiu cît, dar au făcut… Şi toţi am fost vinovaţi, fiecare a făcut, chiar dacă a tăgăduit că a făcut Uite că mi-am adus aminte, Vasile Belu şi cu taică-su au făcut către trei ani Trei ani pentru că l-au ascuns pe Gheorghe…23 Toţi cei menţionaţi de Elisabeta Rizea aveau, la rîndul lor, rude, familii, rude mai îndepărtate sau mai apropiate, astfel încît Securitatea ajungea de la un individ la un neam întreg 23 Povestea Elisabetei Rizea din Nucşoara , ed cit , p 29 Familia Chirca a fost şi ea prinsă în drama Nucşoarei, avînd în componenţa ei personaje principale ale evenimentelor petrecute în comună Nel Chirca, Dezertoru, un membru al familiei cu o personalitate şi un destin ieşite din comun, a intrat în grup încă de la început şi, prin robusteţea sa fizică şi psihică, abilităţile sale în mînuirea armelor şi uşurinţa de a se mişca pe munte şi în sate, a ajutat enorm grupul Fraţii săi, soţia, cumnatele, chiar şi fiii lui au fost şi ei personaje principale ale dramei din Nucşoara El procura alimente şi arme, fiind şi curier Fraţii săi, Aurel şi Gheorghe, lucrători forestieri, au contribuit de asemenea foarte mult la supravieţuirea grupului O altă observaţie se cuvine a fi menţionată Fiecare familie avea atît membri partizani, cît şi membri nedispersaţi Relaţiile dintre aceştia erau relaţii de dependenţă, în sensul că partizanii nu ar fi putut rezista fără ajutorul celor rămaşi în sat, aşa-numiţii „favorizatori”, după expresia organelor de Securitate Favorizatorii erau aspru pedepsiţi Dar cum să fii mut la suferinţele celor din munte, aşa cum justifică sora lui Constantin Jubleanu ajutorul dat, cînd îşi auzea fratele strigînd-o la gard, înfometat? Impresia absenţei negocierilor în relatările celor care au ajutat partizanii este prezentă ca un sentiment difuz pentru cel care citeşte despre relaţiile dintre partizani şi susţinători Toma Arnăuţoiu declară că nu a promis nimic celor care l-au ajutat, nici titluri şi nici alte avantaje Totuşi, faptul că s-a găsit acel caiet după capturarea Mariei Plop, în ascunzişul ultimilor supravieţuitori, şi chitanţele care erau lăsate la stîne, barăci sau cabane pentru justificarea lipsurilor dovedeşte că ajutorul era gîndit în termeni de împrumut şi că reuşita acţiunii lor ar fi trebuit să implice despăgubirea acestora Ne putem însă imagina că motivaţia ajutorului era mult mai complexă decît ataşamentul pentru cauza grupului – atît cît putea fi ea înţeleasă de săteni –, relaţia afectivă cu membrii grupului – particularizată şi nuanţată – sau loialitatea faţă de familia Arnăuţoiu Susţinătorii24 aveau o motivaţie în care se împleteau elementele afective cu cele ale unor aşteptări privind eventuale avantaje ţinînd de ascensiunea lor socială sau pur şi simplu consecinţele pragmatice ale schimbării raportului de forţe în comună, deci, implicit, învingerea noii puteri Persistă însă această impresie că oamenii din sat acţionau ca dirijaţi de o forţă superioară, oarecum naiv, aventuros, fără a pune în cumpănă riscurile, consecinţele comportamentelor lor Acest lucru se referă la prima parte a evenimentelor din Nucşoara Ceea ce nu înseamnă însă, în nici un caz, că ei nu ştiau ce fac, că altcineva decidea în locul lor, ci, dimpotrivă, respectarea unor norme adînc încorporate, dictate de apartenenţa la „sîngele comun”, dar şi dincolo de el Ajutorul nu se discută, se dă25 24 În vara anului 2002, într-un interviu luat Marinicăi Chirca, am întrebat-o ce s-ar fi întîmplat dacă mişcarea din Nucşoara ar fi fost o reuşită Ea mi-a răspuns: „Eh! Eram cineva, eram mari!” Fără îndoială că aşteptările aveau şi o componentă materială 25 Pentru a înţelege acest lucru, sînt necesare unele referiri la ceea ce înseamnă personalitatea tradiţională, remarcabil discutată de Marcel Gauchet în recenta sa carte La démocratie contre elle-même (Gallimard, Paris, 2002, pp 229-263) Familia, în societatea tradiţională, afirmă Gauchet, funcţionează printr-o logică antiindividualistă Membrii săi sînt angajaţi în raporturi simbolice care exclud privatizarea psihologiei lor individuale, determinîndu-i să adopte comportamente prescrise, prestabilite prin însăşi poziţia lor şi rolul atribuit Cele două logici antinomice – legea individului şi cea a socialului – se echilibrau prin faptul că lumii sociale i se atribuiau prioritate şi precedenţă Individul încorpora în structura sa psihologică normele sociale şi astfel ordinea socială continua să existe, să funcţioneze Coexistenţa indivizilor se înscria în această logică a socialului Între individ şi normele sociale raportul era de interdependenţă, 1 Ajutorul este expresia unei constrîngeri consimţite, nenegociabile, dar conţinînd un amestec între constrîngere şi aşteptări personale Pe Marinica Chirca am cunoscut-o în vara anului 2001 Aparenţa ei era cea a unei femei rezervate şi uşor distante, fără însă a-mi părea inaccesibilă sau ostilă comunicării Totuşi, în aparenţă, ea păstra mereu un aer de severitate Era mai degrabă discretă, dispusă să se lase înţeleasă în timp, o persoană opusă Elisabetei Rizea, o persoană deloc directă Se exprima aproape zgîrcit, în propoziţii scurte, lăsînd impresia unei persoane ferme, deţinătoare de certitudini, echilibrate, indiferent dacă era sau nu aşa Oricum, nu părea deloc interesată să cîştige atenţia interlocutorului De aceea, gestul de curtoazie de a ne oferi la plecare o sticlă de ţuică nu părea deloc un gest formal, ci, mai degrabă, expresia indirectă a unei socialităţi pozitive26 Era îmbrăcată ţărăneşte, iar interiorul camerei în care ne-a primit era extrem de simplu, ţărănesc, auster Soţul său este mort de cîţiva ani El şi fratele său, Gheorghe, fuseseră singurii care, după evenimentul de la 19 iulie 1949, păstraseră legătura cu grupul, prin fratele lor, Dezertoru Marinica Chirca şi sora sa, Ana Simion, sînt din satul Slatina, aparţinînd comunei Nucşoara Marinica se căsătorise27 în Nucşoara şi, prin soţul ei, era legată de familia Chirca Ambele au devenit de la început membre nedispersate ale grupului „Haiducii Muscelului” În casa Anei Simion – care se numea şi Luţoiu – avuseseră loc multe întîlniri ale membrilor grupului Marinica Chirca, pe care Toma Arnăuţoiu o numea, într-o scrisoare către părinţi, „cea mai devotată grupului”, a fost o persoană de legătură cu o activitate asiduă, dar individul consimţea, în interiorul tradiţiei, la anterioritatea normelor în raport cu propria existenţă Vîrsta, sexul şi rangul dictau anumite comportamente interpersonale, asimilate prin socializare Şi totuşi, indivizii tradiţionali erau diferiţi unul de altul, se bucurau de un tip de independenţă personală – cu alt conţinut decît acela pe care îl are astăzi –, nu erau fixaţi în normă, ci se mişcau doar în spaţiul oferit de normă Ei erau relativ independenţi, dar nicidecum autonomi 26 Este drept că orăşenii sînt obişnuiţi să li se ofere cîteodată băutură sau ceva de mîncare, aşa-numita trataţie, la venire, şi nu la plecare 27 În ciuda unei logici individualiste – determinate de instinctul de conservare al individului în raport cu viaţa şi ambianţa sa –, căsătoria impunea o logică socială a cărei esenţă era următoarea: alianţa prin căsătorie însemna alianţa unei persoane nu numai cu o altă persoană, ci şi cu o altă familie În acest fel, aparţinînd unui grup social, unei familii, persoana angaja, prin sine, întregul grup social din care făcea parte; prin persoane, prin individualităţi se angajau reciproc grupuri sociale distincte, familiile celor care se căsătoreau Raportul dintre individ şi lumea sa socială este foarte complex şi nuanţat, supus schimbărilor în timp Oricum l-am privi, cercetătorul din ştiinţele sociale nu poate ocoli şi aborda simplist relaţia individualism- colectivism, atît de prezentă astăzi în discursul asupra modernităţii Fiecare termen al relaţiei îl implică pe celălalt, pentru simplul fapt că nimeni nu trăieşte în afara societăţii, nu există persoană solitară, deci ceea ce numim individ nu este un individ pur Supravieţuirea colectivităţii se face prin sacrificii individuale, care nu sînt însă resimţite ca sacrificii, ci ca datorii Dacă Ion Chirca era considerat un individ ciudat, era diferit pentru că partea de sacrificiu personal – al propriului eu – era mai mică, echilibrul necesar între elementul individual şi cel social era înclinat în avantajul său ori, altfel spus, el era şi independent, şi autonom, chiar dacă inconştient Putem astfel înţelege unele realităţi ca, de pildă, ostilitatea familiei lui Eugen Popescu, care, căsătorit cu fiica lui Titu Jubleanu, a suportat reproşurile familiei sale pentru ajutorul dat cumnatului său, pe lîngă agresiunea organelor de Securitate neprecupeţind nimic pentru a ajuta grupul: făcea cumpărături pentru ei, procura alimente şi alte obiecte necesare, asigura relaţiile dintre membrii grupului şi rudele lor sau alte persoane de legătură, pleca noaptea la locuri de întîlnire cu membrii grupului, le aducea arme şi muniţie şi, foarte important, îi informa despre ceea ce se întîmpla în sat – reacţiile şi mişcările lucrătorilor Securităţii, atmosfera din sat, arestările care aveau loc – şi-i avertiza asupra riscurilor eventuale, din perspectiva celui dinăuntru Am menţionat deja eforturile Securităţii de a recruta prin toate procedeele informatori din rîndul celor dovediţi sau bănuiţi a-i ajuta pe partizani Cele două surori aveau un statut diferit din acest punct de vedere Marinica Chirca avea dosar de verificare clasat28, în schimb sora ei, Ana Simion, suferise deja o condamnare pentru legăturile sale cu grupul de partizani Totul s-a schimbat în momentul în care, cu ocazia unei discuţii înregistrate, relativ neutre, între soţii Arnăuţoiu, părinţii fraţilor Arnăuţoiu, şi pe fondul unui impas, al unei lipse de informaţii noi privind partizanii, organele de Securitate hotărăsc să revadă dosarul Marinicăi Chirca Cu această ocazie, unele informaţii pe care acesta le conţinea au căpătat alte semnificaţii şi au constituit un punct de plecare pentru elaborarea unei noi strategii de abordare a problemei partizanilor Două măsuri au fost luate: recrutări de noi informatori şi dispunerea unor agenţi în proximitatea postului de înregistrare, pe de o parte, şi aplicarea unei „combinaţii” noi, 28 Dosarul de verificare era clasat în categoria „C”, adică fără temei Marinica Chirca dăduse explicaţii credibile privind deplasările ei şi nu dezvăluise nimic care să o transforme în suspectă, pentru a fi reţinută Trebuie amintit că Securitatea avea probleme pe linia investigaţiilor, din cauza slabei pregătiri a anchetatorilor Trimis în anul 1949 în inspecţie în mai multe Direcţii teritoriale ale Securităţii, locotenent-colonelul Teodor Dincă, adjunctul lui Dulgheru la Direcţia Anchetelor Penale din Direcţia Generală a Securităţii Poporului (DGSP), a constatat grave disfuncţionalităţi în felul în care decurgeau anchetele El arăta că cercetările erau începute la întîmplare, fără un plan stabilit anterior, fără a se fixa un obiectiv ce urma să fie atins şi fără un studiu serios al materialului informativ, „din care să se fi extras chestionare, care să ducă la stabilirea legăturilor” (cf Marius Oprea, op cit, p 70) În „Sinteza acţiunii de depistare şi prindere a bandei Arnăuţoiu din Piteşti” se arată următoarele: „În perioada 1954, agentul Stan Marin a furnizat organelor noastre unele materiale din care rezultă că Chirca Marinica, veche legătură a bandei, face dese deplasări suspecte spre comuna Domneşti, că deşi ea a fost arestată, a reuşit să scape pentru că la anchetă nu a declarat nimic despre legătura cu banda, cu toate că era una din primele legături încă de la constituirea bandei, în anul 1949 Tot agentul Stan Marin sesiza că Chirca Marina se întîlneşte des cu preotul Andreescu Nicolae şi că e posibil ca aceştia să nu fie străini de existenţa bandei” (Ioana-Raluca Voicu-Arnăuţoiu, op cit , p 597) Marinica Chirca a rezistat tuturor anchetelor şi a dat dovadă de imaginaţie în prezentarea unor motive credibile organelor de Securitate Mă refer la faptul că, punîndu-şi unul dintre fii să cumpere ţigări, în cantitate mare, pentru partizani şi dîndu-şi seama că organele de Securitate ştiau că fiul ei nu cumpăra de obicei ţigări, l-a învăţat să spună că a luat bani şi a cumpărat pe ascuns, de frica părinţilor Tot aşa, povesteşte ea, cu ocazia interviului din vara anului 2002, trebuind, împreună cu Aurelia Costea, să aducă arme – două puşti – partizanilor, s-au întîlnit cu un securist care le-a întrebat ce au în traiste Cu multă prezenţă de spirit, ea i-a spus că au nişte lumînări pentru un botez Securistul a crezut-o şi nu le-a reţinut Probabil că siguranţa cu care i-a vorbit l-a făcut să nu bănuiască nimic şi nici să nu le percheziţioneze 3 prin introducerea în scenă a unui agent pe numele conspirativ de Mihail Mohor29, cu un rol cu totul special, pe de altă parte Principala sarcină a acestuia era de a se apropia de mediul imediat al Marinicăi Chirca, „să intre în viaţa ei”, într-un fel în care aceasta, ca „una dintre principalele legături ale bandei” – concluzie certă consecutivă proaspetei lecturi a dosarului ei clasat anterior –, să dezvăluie informaţii despre grup utile pentru prinderea lui În acest fel, pe lîngă Iancu Arnăuţoiu, care era un „obiectiv” principal al Securităţii, apărea un nou obiectiv: Marinica Chirca Atente la ceea ce se întîmpla în viaţa lui Iancu Arnăuţoiu, organele de Securitate au aflat din înregistrări că preotul Nicolae Andreescu a pomenit numele fraţilor Arnăuţoiu, dorindu-le sănătate şi rezistenţă În acest fel, securiştii au dedus că ei există, sînt în viaţă şi că strategiei lor, combinaţiei imaginate trebuie să i se dea curs Noua pistă, sperau ele, ar fi putut să-i scoată din impas Să vedem acum cine era Mihail Mohor30 Era un individ care făcuse o bună impresie Securităţii şi acceptase de bunăvoie să intre în combinaţia imaginată pentru capturarea grupului Problema ce se punea era aceea de a găsi o soluţie care să nu trezească suspiciunea nimănui – în sat se perindau tot felul de străini pe care sătenii îi bănuiau ca fiind fie de la Securitate, fie de la Miliţie –, lucru dificil, pentru că orice nou-venit putea fi considerat un agent şi pentru că sensibilitatea sătenilor faţă de orice individ străin satului era foarte mare În acelaşi timp, aşa cum vom observa, lucrătorii Securităţii erau şireţi, dar şi suspicioşi cu propriul proaspăt agent, care, ca şi alţii, trebuia la rîndul lui controlat, fără să poată bănui că loialitatea sa este pusă la îndoială Astfel, scenariul iniţial a fost următorul: Mihail Mohor trebuia să prezinte o versiune care să justifice prezenţa sa în sat – era bolnav de nervi şi dorea o slujbă în acea zonă de munte, care i-ar fi ameliorat sănătatea, o slujbă pentru o perioadă mai lungă de timp şi cît mai confortabilă Lucrătorii Securităţii elaborează un plan care se dovedeşte iscusit Cum ei controlau totul, s-a profitat de faptul că şeful magaziei SMT dintr-un sat apropiat de locuinţa surorilor urma să fie promovat Angajarea lui Mihail Mohor se putea face, dar astfel încît ea să nu pară a avea legătură cu organele de Securitate, care conduceau totul din umbră Directorul 29 Despre introducerea acestui agent şi rolul lui găsim date importante în sinteza amintită, care este o parte din dosarul nr 10764 din 1959 (ibidem, pp 601-616) În aceeaşi sinteză se menţionează impasul în care se găseau organele de Securitate, dar şi aprecieri pozitive la adresa activităţii lor în urma acţiunii legate de introducerea agentului Mihail Mohor: „Deşi informaţiile primite prin T O erau destul de vagi, ele aveau totuşi importanţă, mai ales dacă se ţine cont că de 5 ani organele noastre nu cunoşteau nimic din existenţa bandei în zonă Trebuie scos în evidenţă faptul că lucrătorii operativi au pus mare preţ pe conspirarea măsurilor luate, s-au orientat şi au aplicat cu succes combinaţiile de instalare a posturilor T O , de introducere în zonă a agentului Mohor Mihail şi apoi de instruirea lui, de folosirea abilă a anumitor împrejurări pentru crearea legăturilor dintre agent şi obiectivele noastre Ana Simion şi Marinica Chirca Ei s-au sesizat la timp şi au luat măsuri corespunzătoare atunci cînd unele obiective urmărite s-au alarmat de prezenţa continuă a unui număr mare de lucrători de securitate în zonă De aceea, măsura aplicată de lucrători de a părăsi total zona (desigur în aparenţă) a creat o linişte şi fără doar şi poate convingerea celor ce aveau legătură cu banda că organele de securitate de stat nu mai ştiu despre bandiţi şi au şi încetat urmărirea lor” (ibidem, p 614) 30 Cunscut apoi, în satul Slatina şi în Nucşoara, sub numele de Vasile Linie unităţii, devenind suspicios, anunţă Securitatea despre această ciudată angajare, iar agenţii acestei instituţii îi promit verificarea noului individ, care, evident, nu era necesară în realitate Jocul dublu al organelor de Securitate este, astfel, realizat: Mihail Mohor era agentul lor, dar, în acelaşi timp, se reuşise ca şi el, la rîndul lui, să fie controlat Directorul este înştiinţat că Mihail Mohor este suspect şi, pe baza acestui lucru, i se face recomandarea de a trimite organelor de Securitate note cu informaţii privind comportamentul acestuia Munca lui Mihail Mohor nu era obositoare La magazia unde era angajat, el vindea alimente şi diferite obiecte de strictă necesitate locuitorilor; şi, cum era de aşteptat, într-una dintre zile şi-a făcut apariţia Marinica Chirca, „obiectivul” Cunoştinţa fiind făcută, agentului nu-i rămînea decît să studieze obiectivul cu ocazia întîlnirilor prilejuite de venirile Marinicăi Chirca la cumpărături Şi totuşi, în cursă cade iniţial Ana Simion, care acceptă, la rugămintea unui cunoscut al agentului, ca printre unii salariaţi ai magaziei care luau masa la ea să fie primit şi noul angajat Mihail Mohor Această rugăminte părea cu totul inofensivă şi nu atrăgea atenţia Anei, deoarece faptul că un bărbat necăsătorit trebuie să fie hrănit de o femeie părea un lucru firesc Scopul său era însă de a se apropia de Ana Primul rezultat promiţător nu se lasă aşteptat Agentul îi vinde pe datorie alimente Marinicăi Chirca, într-o cantitate relativ mare, iar aceasta este înregistrată în timpul unei vizite făcute părinţilor Arnăuţoiu, informîndu-i chiar despre noul magaziner Din spusele ei reieşea că acesta nu-i trezeşte bănuieli, că mănîncă la sora ei, nefiind căsătorit Alimentele sînt lăsate la părinţi, care totuşi o avertizează pe Marinica să fie prudentă în relaţiile ei cu acest nou personaj Faptul că alimentele erau cumpărate pentru bătrînii Arnăuţoiu a fost înregistrat de organele de Securitate ca putînd fi ori neimportant, ori neîntîmplător Următoarea mişcare a agentului a fost apropierea mai mare faţă de surori: el se mută la locuinţa Anei Simion, putînd astfel urmări mai uşor deplasările acestora şi, evident, cunoaşte pe cei cu care ele veneau în contact Apropierea aducea avantaje importante pentru realizarea sarcinii în care se angajase Agentul constată că surorile lipseau de acasă uneori şi noaptea şi că Ana justifica absenţa lor prin deplasări necesare fie aprovizionării – la tîrgul din Domneşti, de pildă – la distanţe mari, fie vizitelor la medic În acelaşi timp, înregistrările la locuinţa lui Iancu Arnăuţoiu continuau şi erau puse în legătură cu mobilitatea surorilor Din nou apar informaţii importante pentru agenţii Securităţii: Marinica o informează pe mama fraţilor Arnăuţoiu că fiii ei sînt bine, nu duc lipsă de nimic, că sora sa ştie şi ea aceste lucruri, deci că cele două surori erau amîndouă implicate în relaţii cu partizanii Mama fraţilor Arnăuţoiu le avertizează pe cele două surori şi le aminteşte să fie prudente cînd o vizitează În acest moment, atenţia organelor de Securitate se îndreaptă către părinţi şi, pentru a-i obliga să dezvăluie locul unde se află grupul – lucru pe care ei nu-l făceau în conversaţiile cu surorile Marinica şi Ana –, ele introduc în scenariul deja existent un nou personaj: fiica31 bătrînilor Arnăuţoiu şi sora fraţilor Arnăuţoiu, care locuia la Cîmpulung-Muscel 31 Elena Ion, căsătorită cu profesorul Florea Ion din Cîmpulung-Muscel 5 şi care nu-şi vedea prea des părinţii Cum deplasările la distanţe mari nu erau uşor de realizat, creează o ocazie convenabilă deplasării acesteia Astfel intră în scenă un alt agent, „Stan Vasile”32, care prezenta avantajul că îi cunoştea atît pe Elena Ion, cît şi pe părinţii ei Pregătirea vizitei Elenei la părinţi, care, sperau organele de Securitate, s-ar fi putut să-i facă pe aceştia să dezvăluie adăpostul partizanilor, nu a fost precipitată, pentru a nu trezi bănuieli O primă vizită la Arnăuţoi a făcut-o Vasile Stan singur Desigur că era necesară o justificare a prezenţei lui în sat De aceea, s-a folosit de faptul că avea o proprietate în sat, pe care a pretins că doreşte s-o vîndă şi că a venit pentru a se întîlni cu eventuali amatori Deplasările, cum am menţionat, se făceau cu dificultate şi, pentru a veni de la Cîmpulung-Muscel, el spusese părinţilor Elenei că a mituit un şofer de camion angajat într-un transport de materiale Pretinsul şofer a acceptat doar pentru că era duminică şi nu avea de lucru Şi, în fond, de ce – şi-a spus el – să stea degeaba şi să nu cîştige un ban? Vizita agentului i-a bucurat pe bătrîni Puteau, cu această ocazie, să transmită fiicei salutări şi veşti despre ei şi întrevedeau un ajutor din partea agentului, care este rugat ca, în viitor, dacă avea să se ivească o altă ocazie, să nu uite să o anunţe pe Elena despre plecarea lui la Nucşoara, pentru ca aceasta să-şi poată vedea părinţii Şi de data aceasta postul de înregistrare a funcţionat şi astfel organele de Securitate au aflat că părinţii şi-au manifestat precauţia faţă de viitoarele posibile întîlniri cu Vasile Stan şi că acesta îşi făcuse datoria aşa cum era stabilit După cum am arătat, toate aceste mişcări, care intrau în scenariul mare, trebuia să fie făcute cu multă grijă şi fără grabă Agentul se întîlneşte cu totul întîmplător cu Elena şi-i povesteşte despre vizita făcută părinţilor ei, iar la reproşurile acesteia că nu se gîndise s-o anunţe pentru a-l însoţi, el îi promite că în viitor o va face Scopul final al acestui scenariu era de a obţine, prin postul de înregistrare de la locuinţa părinţilor Arnăuţoiu, informaţii despre adăpostul partizanilor, care ar fi putut scăpa în conversaţiile acestora cu fiica lor Trebuie subliniată subtilitatea strategiei securiştilor, care speculau dorinţa reciprocă a părinţilor şi a fiicei de a se vedea Fiecare individ prins în scenariu era obiectiv şi mijloc în acelaşi timp: prin Mihail Mohor se ajungea la surori, prin surori se ajungea la părinţii fraţilor Arnăuţoiu, prin Vasile Stan se ajungea şi la Elena, şi la părinţi, prin Elena se ajungea la părinţi În acelaşi timp, exista un statut egal pentru toţi: atît agenţii, cît şi cei urmăriţi pentru legăturile lor cu grupul erau controlaţi, pentru ca nimic imprevizibil din ceea ce ar aduce factorul uman să nu creeze surprize şi să nu prejudicieze succesul acţiunii Evoluţia relaţiei particulare dintre Mihail Mohor şi Ana Simion era, în sine, o preocupare specială a organelor de Securitate Apropierea acestuia de Ana a urmat un curs ascendent, culminînd cu cîştigarea de către agent a rolului de bărbat-stăpîn al casei în care locuiau împreună şi în care mai înainte el era doar un străin Agentul şi-a luat în serios obligaţiile ce reveneau unui bărbat: se ocupa de gospodărie, aducea salariul în casă, cumpărase un viţel, plănuia îmbunătăţiri şi reparaţii ale gospodăriei, acţiuni care, pînă la urmă, au dat rezultate Ana aprecia ajutorul primit şi implicarea agentului în viaţa ei cotidiană, era cîştigată de spiritul gospodăresc al acestuia şi spera, probabil, că acesta se va stabili în sat printr-o căsătorie cu ea 32 Numele nu este cel real Rezultate pozitive veneau şi pe calea înregistrărilor Surorile erau, evident, persoane de legătură, duceau şi aduceau pachete, îi informau pe părinţii Arnăuţoiu despre starea fiilor lor, dar, deşi informaţiile duceau spre un adăpost din apropierea satului, locul precis nu era dezvăluit Era însă menţionat un preot, fără a i se spune numele33 O nouă mişcare strategică este folosită de organele de Securitate Pentru a linişti spiritele şi pentru a-i face pe cei care ajutau grupul să comită imprudenţe – deci pentru a-i face vulnerabili la dezvăluiri –, se decide ca în comună să se reducă activitatea ofiţerilor de Securitate, să fie păstraţi doar doi, cu a căror prezenţă oamenii erau deja obişnuiţi Se urmărea ca oamenii să creadă că interesul faţă de grup şi prinderea lui nu mai era o problemă de actualitate Şi, astfel, atenţia se îndreaptă din nou asupra Elenei Ion Se repetă scenariul ocaziei de deplasare, fiica îşi vizitează părinţii, primeşte veşti de la fraţii ei, îi avertizează pe părinţi în legătură cu discreţia necesară faţă de cel care o adusese, dar locul adăpostului tot nu este dezvăluit Înregistrarea s-a dovedit utilă doar parţial Agentul este din nou verificat prin înregistrarea obţinută şi apreciat ca fidel înţelegerilor avute cu securiştii Preocuparea organelor de Securitate se îndreaptă din nou către cele două surori, mai ales pentru că agentul Mihail Mohor raportase dese deplasări ale acestora Era toamna anului 1957 Măsurile luate vizau în continuare aflarea adăpostului partizanilor, iar deplasările surorilor erau atent urmărite Ele pun în evidenţă eforturile de imaginaţie ale lucrătorilor Securităţii Două măsuri au fost luate simultan, eşecul celei dintîi determinînd şi eşecul celeilalte: 1 Crearea unui grup de aşa-zişi turişti, în realitate ei fiind securiştii Aceşti „turişti”, un grup format atît din femei, cît şi din bărbaţi, care spuneau că lucrau la Departamentul de Silvicultură din Bucureşti, veniseră la o cabană să-şi petreacă concediul de odihnă Totul era bine aranjat: aveau acte de bucureşteni, echipament turistic, iar unii dintre ei erau amatori de pescuit Sarcina lor era să consemneze cu grijă prezenţa surorilor în zonă şi direcţia lor de deplasare Rezultatele nu au fost pe măsura aşteptărilor Deplasările se făceau noaptea, or noaptea nu se putea pescui Un singur lucru era clar: surorile se deplasau în direcţia comunei Domneşti; 2 Cum grupul de aşa-zişi turişti nu a reuşit să furnizeze informaţii, s-a trecut la instalarea unui post meteorologic, la cea mai mare altitudine a distanţei dintre Nucşoara şi Domneşti, în locuinţa unui chiabur Locul era bine ales şi făcea posibilă observarea deplasărilor pe o rază mare Nici de data aceasta nu au fost obţinute rezultate, pentru că lucrătorii Securităţii s-au deconspirat şi au trezit bănuieli chiaburului, care nu le era complice Ca atare, şi această măsură se dovedeşte ineficientă Totuşi, prin înregistrări se obţineau informaţii preţioase Preotul Nicolae Andreescu îl informase pe Iancu Arnăuţoiu că partizanii aveau nevoie de bocanci şi de mălai În acest fel, el intră în atenţia organelor de Securitate, însă nu divulgă de la cine avea această informaţie despre partizani Vom vedea că acest lucru va fi reţinut de către Securitate şi folosit ulterior Singura soluţie rămînea Ana Simion O combinaţie a fost imaginată pentru a crea o separare a celor două surori şi a o forţa pe Ana Simion să facă mărturisiri 33 Probabil Nicolae Andreescu, care este ulterior introdus ca obiectiv al unei combinaţii 7 Mă voi opri pentru a face cîteva precizări privind personalitatea Anei Simion Am văzut deja un început de implicare psihologică a Anei în relaţia ei cu Mihail Mohor Ana, despre care Marinica Chirca, întrebată34 cum era sora ei, a răspuns sec „aşa era ea”, evitînd să discute despre aceasta, era, fireşte, diferită de Marinica Era o structură mai fragilă, dependentă de sora ei şi, în general, dependentă, înclinînd spre comportamente afiliative Deşi în documentele organelor de Securitate se menţionează că era văduvă, Marinica Chirca afirmă35 că sora ei se despărţise de mai mulţi bărbaţi, dar nu era văduvă Aceste nevoi psihologice intră în joc în relaţia ei cu Mihail Mohor, căruia i se confesează, înfruntîndu-şi sora, dar în absenţa ei Aşa cum se întîmplă frecvent între oameni, o lipsă de curaj face ca, în relaţii foarte apropiate, să nu ne putem exprima frustrările, ba chiar adesea să evităm a vorbi despre ele Pare că este mai uşor să aducem reproşuri sau să ne manifestăm nemulţumirile faţă de cineva apropiat în faţa altcuiva, a unui străin În cazul Anei, această altă persoană era Mihail Mohor, care reuşise să-i cîştige încrederea şi afectivitatea În această situaţie se afla Ana cînd conflictul său interior a împins-o la a i se confesa lui Mihail Mohor Şi care era, de fapt, acest conflict interior? El era cauzat de o situaţie ambivalentă Simultan, Ana era prinsă între două realităţi incompatibile, fiecare conţinînd contrariul celeilalte, dar fiind strîns legate între ele Latent, în mintea Anei se formaseră două perspective greu de susţinut concomitent Pe de o parte, viaţa îi scoate în cale un om care-i oferă posibilitatea de a urma un destin obişnuit, neobositor, destinul unei femei oarecare – un bărbat de care ea se simţea atrasă Pe de altă parte, sora ei şi cu ea – ca şi întreaga familie Chirca – erau prinse în această viaţă agitată, plină de pericole – ea mai fusese condamnată36 –, cu multe deplasări, care reclamau eforturi în plus, consum psihologic, oboseală Tentaţia unui calm existenţial, relativ banal, trăit împreună cu bărbatul pe care-l dorea, în contextul neliniştit al Nucşoarei, era mare şi, în raport cu această tentaţie, ea se ridică împotriva surorii, considerînd că acest parteneriat secret îi incomodează viaţa, fiind un obstacol în calea noilor ei nevoi şi aspiraţii personale În această situaţie tensionantă, dilematică, se găsea probabil Ana cînd organele de Securitate conchid că „starea sufletească a Anei trebuie exploatată”37 Apropierea de sora ei complica lucrurile, aducea cu sine pericolul culpabilităţii, al influenţei Marinicăi, mult mai fermă şi stăpînă pe sine, şi deci al renunţării Anei de a-şi mai urma sora În aceste condiţii, securiştii decid ca Mihail Mohor să o scoată pe Ana din contextul în care se afla, s-o rupă de sora ei şi s-o îndepărteze, pentru a o face vulnerabilă Ţinta devenea acum Ana Urmează un scenariu extrem de complicat Iniţierea lui a fost precedată de o serie de acţiuni întreprinse de Mihail Mohor, la indicaţiile organelor de Securitate, acţiuni menite a întări şi dezvolta implicaţia psihologică a Anei faţă de agent – grijă pentru ea, atenţie, cadouri, deplasarea împreună la tîrg –, a o face să întrevadă un viitor comun, o relaţie stabilă în timp cu agentul Totodată, nici Marinica nu trebuia uitată şi nici exclusă din relaţia celor doi, pentru a nu i se trezi suspiciunea 34 În interviul din vara anului 2001 35 În interviul din vara anului 2002 Marinica Chirca susţinea că sora ei era tare îndrăgostită de Mihail Mohor, că îl iubea 36 Ana Simion, conform documentelor Securităţii, mărturiseşte agentului trecutul ei, cîştigată fiind de discreţia şi implicarea lui în viaţa ei 37 Ioana-Raluca Voicu-Arnăuţoiu, op cit , p 610 Relaţia dintre cele două surori era controlată de cea mai puternică şi mai echilibrată, de Marinica Mai mult, Marinica trebuia chiar cîştigată ca fiind cineva care va continua să facă parte din viaţa celor doi şi, pentru aceasta, Mihail Mohor îi propune Marinicăi unele afaceri cu băuturi spirtoase, avantajoase pentru ambele părţi O dată pregătită această situaţie în care tensiunile păreau potolite, Mihail Mohor trebuie să-şi susţină rolul în viaţa celor două surori, găsind că a venit momentul să aducă vorba despre propria familie Desigur, una imaginară Astfel, organele de Securitate inventează o verişoară38 la Miercurea-Ciuc Verişoara trebuia înştiinţată despre noile schimbări din viaţa agentului, despre planurile lui de viitor legate de relaţia cu Ana Simion şi despre decizia lui de a se stabili în comuna Nucşoara, ca urmare a căsătoriei cu aceasta Şi, cum o căsătorie presupune formalităţi de îndeplinit, el îşi roagă verişoara să-i procure nişte acte şi, bineînţeles, să participe împreună cu soţul ei la nunta ce urma să aibă loc Ana era, desigur, mulţumită Faptul că exista o verişoară ajunge la cunoştinţa Marinicăi, cum era de aşteptat, dar, cum amîndouă surorile erau apropiate, fidele şi pline de consideraţie faţă de Laurenţia Arnăuţoiu, ele îi cer acesteia sfatul, întrucît schimbarea ce urma să se petreacă în viaţa celor două surori era un eveniment important39 Laurenţia Arnăuţoiu le avertizează că, deşi este „de acord” cu această căsătorie, noului intrat în familie trebuie să nu i se spună nimic despre relaţiile surorilor cu partizanii Aici apare un element de fisură în sinceritatea relaţiilor personajelor implicate Nici Marinica, nici Laurenţia Arnăuţoiu nu ştiau cît de departe au ajuns dezvăluirile dintre cei doi, ele nu ştiau că Ana deja se confesase viitorului ei soţ Cu acest secret şi neavînd curajul să se dezvăluie, fie de ruşine, fie dîndu-şi seama de gravitatea lui, ea acceptă sfatul Ca atare, în afara Marinicăi, care probabil avusese discuţii cu sora sa în privinţa discreţiei faţă de agent, şi Laurenţia Arnăuţoiu reclamă explicit confidenţialitate totală Dacă acestea două cunoşteau situaţia mai de aproape, din întîlnirile lor, şi deciseseră că Mihail Mohor nu trebuie să ştie nimic, ne putem imagina că membrii grupului erau şi ei suspicioşi, precauţi, simţind eventualitatea unui pericol Prezenţa unui bărbat necunoscut în proximitatea surorilor putea fi benignă, dar măsurile de precauţie nu trebuiau excluse De aceea, Mihail Mohor sesizează, la un moment dat, un bărbat care o cunoştea pe Ana şi pe care nu-l văzuse bine, îndreptîndu-se către locuinţa Marinicăi Era Titu Jubleanu, care urmărea locuinţa Anei pentru a se lămuri în legătură cu prezenţa străinului Petre Arnăuţoiu declara: „La 20 august 1957, am trecut eu cu Jubleanu Constantin pe la Marinica Chirca şi Ana Simion unde am stat o zi şi o noapte Ne-a adus informaţii despre părinţi şi am găsit acasă şi pe Linie Vasile, soţul numitei Ana Simion, însă noi ne-am ferit de el şi nu ne-a văzut”40 Corespondenţa cu verişoara a funcţionat Actul respectiv putea fi procurat, iar ea făcea cele mai sincere urări noului cuplu, pe care dorea să-l întîlnească în viitorul apropiat Acesta a fost răspunsul la prima scrisoare a lui Mihail Mohor către verişoara sa Şi, pentru a se crea o situaţie plauzibilă, verişoara revine, cerîndu-i lui Mihail Mohor să vină să-şi ridice personal actul trebuincios – altfel nu se putea – şi, cu această ocazie, să-şi aducă viitoarea soţie cu el La nuntă, spunea ea, vor veni, dar ridicarea actului era o bună ocazie pentru a o cunoaşte pe Ana înainte de aceasta 38 „Verişoara” era lucrătoare a Securităţii, iar locuinţa ei era, fireşte, una dintre casele de care dispunea Securitatea pentru desfăşurarea acţiunilor sale şi pentru întîlniri ale agenţilor 39 Vezi p 101, nota 27 40 Vasile Linie era Mihail Mohor (Ioana-Raluca Voicu-Arnăuţoiu, op cit , p 569) 9 Iată deci că, din toamna lui 1957 pînă în ianuarie 1958, relaţia celor doi a avansat mai fericit decît se putea aştepta Voiajul prenupţial este programat la mijlocul lunii ianuarie Deplasarea a fost minuţios pregătită, trebuia profitat de faptul că Ana nu-şi avea sora în apropiere Intră, astfel, în scenă două grupuri de lucrători ai Securităţii: în primul grup, ei erau deghizaţi în speculanţi de băuturi alcoolice, în celălalt grup, erau deghizaţi în miliţieni care controlau specula în tren Instructajul a necesitat acţiuni diferite şi multiple, bine articulate, în funcţie de rolul pe care trebuia să-l joace lucrătorul de Securitate: speculant, miliţian-controlor, miliţian de la postul de control din gară În plus, Mihail Mohor trebuia să-şi joace rolul de victimă Toţi erau complici şi doar Ana era naivă Totul trebuia bine condus, iar pretextul era, fireşte, o damigeană de 20 de kg de ţuică, un aşa-zis cadou pentru verişoară Speculanţii-securişti erau prezenţi în tren, tocmai pentru a nu da acţiunii un caracter de singularitate În acest fel, cei doi, Ana şi Mihail Mohor, sînt prinşi o dată cu ceilalţi, daţi jos din tren în gara Sf Gheorghe, duşi la postul de miliţie, unde Mihail Mohor, fiind – conform indicaţiilor primite – bruscat şi comportîndu-se ostil măsurii luate, este reţinut în detenţie, împreună cu Ana Este remarcabil şi de data aceasta raţionamentul impecabil al lucrătorilor de Securitate, care complicau scenariul pentru a exclude eventuala suspiciune a ţintei – Ana şi Mihail Mohor – cum că ar fi o ţintă singulară Ei trebuia să fie plasaţi într-un context cît mai credibil, pentru ca Ana să vadă în acest ghinion o simplă întîmplare nefericită, ceva care i se poate întîmpla oricui Desfăşurarea în continuare a scenariului este complicată mai ales din perspectivă psihologică O alternare a indiferenţei şi a ameninţării autorităţilor au determinat-o pe Ana, pînă la urmă, să cedeze Cînd spun indiferenţă, ca atitudine deliberată, mă refer la prima fază a anchetei, cînd Anei i se lasă impresia că într-adevăr damigeana era pretextul real şi că totul se va sfîrşi printr-un proces-verbal de contravenţie, confiscarea damigenei şi o amendă, aşa cum păţiseră şi ceilalţi aşa-zişi speculanţi Comportarea ostilă a lui Mihail Mohor este regretată şi deplînsă de Ana – fapt ce reieşea din conversaţiile lor private înregistrate –, speriată de pericolul unei întoarceri a anchetei împotriva lor, dar mai ales împotriva ei, lucru ce s-a dovedit întemeiat Anchetarea lor s-a soldat cu decizia de a fi contactată miliţia din Piteşti, hotărîre evident formală, ambele părţi fiind, de fapt, lucrători ai Securităţii înţeleşi între ei şi instruiţi să dea o notă de verosimilitate întîmplării O dată anunţată această decizie, cei doi rămîn în detenţie separat, pentru a aştepta venirea cuiva de la miliţia din Piteşti, dar cu posibilitatea de a comunica, fără ca Ana să ştie că sînt înregistraţi Femeia a fost prinsă într-un joc pervers de tipul „şoarecele şi pisica”: Mohor Mihail, făcînd pe naivul, se tot întreba de ce organele de Securitate se ocupă de ei, iar Ana şi-a mărturisit convingerea că această preocupare era cauzată de legăturile ei cu partizanii Faptul că venea cineva de la miliţia din Piteşti, unde era cunoscută şi unde avea dosar, o îndreptăţea să fie îngrijorată Ameninţarea era evidentă Dar, din nou, urmează relaxarea Cel venit de la Piteşti era cunoscut de Ana şi nu s-a interesat decît de motivele călătoriei celor doi O dată pericolul trecut, cînd femeia a respirat uşurată, a venit atacul frontal – legăturile cu partizanii –, iniţial indirect, pentru a creşte tensiunea Anei; primul anchetat este Mihail Mohor, Ana avînd posibilitatea să asculte că interesul anchetatorilor viza legăturile cu partizanii Totul se sfîrşeşte prin recrutarea Anei şi a lui Mihail Mohor, cel de al doilea fiind, evident, doar formal recrutat şi numai pentru a nu trezi suspiciunea Anei Au fost eliberaţi, după ce şi-au dat acordul în privinţa colaborării şi după ce li s-au dat sarcini în acest sens În acest moment, Ana realizează în ce situaţie se află şi, cedînd fizic şi psihic, nu-şi mai poate continua călătoria Tot scenariul se încheie cu un succes minor, pentru că Ana nu ştia locul unde se ascundeau partizanii Ambele părţi – organele de Securitate şi Ana – resimţeau, fiecare în parte şi în felul său, eşecul Pentru Ana Simion urmează, din cauza remuşcărilor, a disconfortului insuportabil de a se fi asociat duşmanului, poate şi din frică, poate şi din singurătate, o cădere Starea sa de profundă deprimare – „Ana Simion se îmbolnăvise, arăta foarte prost şi în ultimul timp se închisese în ea şi manifesta o stare de nelinişte extrem de accentuată”41 – se sfîrşeşte prin părăsirea scenei Aşa cum am arătat, printr-un bilet adresat lui Mihail Mohor, ea îşi anunţă plecarea, nelăsînd nici un indiciu asupra destinaţiei Ea nu mai era utilă, Mihail Mohor, nici atît Dispariţia Anei Simion de la domiciliu este simultană cu cea a Marinicăi Chirca Documentele organelor de Securitate nu mai amintesc de cele două surori Faţă de Mihail Mohor, devenit inutil, securiştii se achită onorabil Ei îl sfătuiesc să nu se expună, să nu părăsească satul la ore tîrzii, şi-i instalează un post-capcană la domiciliu, cu scopul de a o reţine pe Ana, în cazul în care ea ar fi revenit Înregistrările de la locuinţa părinţilor Arnăuţoiu nu conţineau informaţii care să contrazică versiunea ştiută de organele de Securitate, şi anume cea pe care Mihail Mohor a fost instruit s-o răspîndească în sat: Ana se simţea prost şi, împreună cu Marinica, a părăsit satul pentru a merge la doctor la Bucureşti, sfătuită fiind de el Însă, o dată cu intrarea preotului Nicolae Andreescu în atenţia Securităţii, aflăm din declaraţia lui că Ana fusese să se confeseze după întoarcerea din voiajul său nereuşit şi neterminat şi că-l rugase să meargă şi să-i avertizeze pe partizani în legătură cu faptul că organele de Securitate aveau informaţii despre ei Într-adevăr, ea nu cunoştea locul adăpostului Dispariţia surorilor a antrenat suspiciune şi diferite interpretări în rîndul membrilor grupului Dacă persoanele de legătură cele mai apropiate în acel moment – preotul Nicolae Andreescu şi preotul Ion Constantinescu – au inventat dispariţia lor pentru a-i speria şi a-i face să părăsească zona spre a respira uşuraţi? Se mai spunea că „Marinica Chirca ar fi otrăvit pe Ana Simion după care s-ar fi otrăvit şi ea întrucît s-a gîndit că ar fi mai bine să moară două persoane decît să pierim cu toţii”42 Rătăcirea sentimentală a Anei Simion a luat sfîrşit o dată cu episodul detenţiei ei, cînd, prin mijloace brutale, anchetatorii au silit-o să-şi declare legăturile trecute şi prezente cu partizanii Frămîntată de culpabilitate, ea se confesează preotului Nicolae Andreescu şi se întoarce către sora ei, Marinica, dovedind încă o dată că ataşamentul de sînge şi loialitatea erau singurele valori la care ea putea spera şi accede în acel moment Ce şi-au spus surorile şi cum au hotărît ele să se ascundă sînt lucruri care ţin de intimitatea unei relaţii speciale, cu un conţinut psihologic şi o istorie „în două”, pe 41 Ioana-Raluca Voicu-Arnăuţoiu, op cit , pp 615-616 Mihail Mohor „lupta din răsputeri” să-i redea Anei utilitatea Marinica Chirca afirma în vara anului 2001 că, după această întîmplare, Vasile Linie dispăruse 42 Marinica Chirca a declarat, în interviurile luate, că niciodată nu s-a gîndit la aşa ceva, adică la a-şi lua viaţa 1 care Marinica Chirca evită să o discute Acesteia nu-i place să se refere la o perioadă în care sora sa se lăsase purtată de acţiuni şi afecte pe cont propriu, o perioadă în care a existat un dezacord între exigenţele Marinicăi, dictate de axiome etice ferme, şi tentaţia individualistă, lumească a Anei Rămîne un miracol cum a reuşit Marinica Chirca aproape zece ani să ajute grupul Arnăuţoiu, să nu se deconspire şi să stăpînească relaţiile în care era prinsă cu cei din sat Cele două surori, dincolo de tensiunile dintre ele şi de reproşuri, s-au împăcat şi au căutat un loc pentru a se ascunde Nimeni, îşi aminteşte Marinica Chirca după 40 de ani, nu le voia Toţi erau terorizaţi de urmările unui asemenea ajutor Au umblat din casă în casă şi toţi le refuzau Frica era prea mare S-au ascuns, pînă la urmă, în podul casei lui Florea Ion, un ţigan însurat cu o femeie care nu era ţigancă şi care nu a vrut să le lase pradă Securităţii, înfruntîndu-şi bărbatul care nu dorea să le ascundă După aproximativ o lună, în sat începuseră zvonuri ce ajunseseră la urechile lui Florea Ion, care nu ştia nimic de iniţiativa nevestei lui Atunci, el a vrut să le gonească, dar nevasta lui s-a opus cu îndîrjire Surorile au rămas ascunse în acel pod timp de aproape cinci ani – între martie 1958 şi decembrie 1963 –, ducînd o viaţă insuportabilă, în mizerie, foame şi, mai îngrozitor, mîncate de păduchi Ambele au fost prinse şi condamnate prin aceeaşi sentinţă, nr 66 din 17 decembrie 1963: Marinica Chirca, la 15 ani de muncă silnică, Ana Simion, la 10 ani de muncă silnică, iar Florea Ion, la patru ani Din fericire pentru ei, prin decretul din 1964, toţi au fost eliberaţi După atîta vreme, vorbind despre Nucşoara, despre acele timpuri aprige, Marinicăi Chirca i se luminează ochii la amintirea lui Toma Arnăuţoiu, căruia cu atîta tandreţe îi mîngîie amintirea O loialitate totală, un legămînt veşnic Preoţii În lumea satului, preoţii făceau parte dintre notabilităţi, ei fiind consideraţi, împreună cu învăţătorii, intelectualii satelor Despre rolul intelectualilor, despre faptul că ei reprezentau o instanţă de referinţă pentru ţărani, deja am amintit Preoţii şi învăţătorii erau, după o expresie frecvent întîlnită, amintită şi de Elisabeta Rizea, „fruntea satului” Înscrierea lor în opoziţie faţă de noua ordine de stat era explicabilă şi recunoscută: „Dar este bine să se ştie că în 1949, cînd a fost organizată propriu zis gruparea «Haiducii Muscelului», toţi intelectualii satelor au aderat la mişcare, fără să se ţină seama că sînt ţărănişti, liberali sau legionari Această mişcare nu a fost nici ţărănistă, nici liberală, nici legionară, ci anticomunistă şi antirusească”43 Din lotul Arnăuţoiu, deci dintre cei condamnaţi o dată cu prinderea ultimilor partizani, făceau parte: preotul Nicolae Andreescu44, preotul Ion Constantinescu45, preotul Ion 43 Ioana-Raluca Voicu-Arnăuţoiu, op cit , p 111 44 Fiul lui Nicolae şi al Paraschivei Andreescu, născut la 20 februarie 1918, în comuna Corbi-Piteşti, domiciliat în aceeaşi comună, condamnat la moarte 45 Fiul lui Gheorghe şi al Vioricăi Constantinescu, născut la 19 octombrie 1906, în Valea Iaşului-Piteşti, domiciliat în comuna Corbi-Piteşti, condamnat la moarte Drăgoi46, preotul Nicolae Mănescu47 şi preotul Ilie Dragomirescu48 În acelaşi lot de condamnaţi au intrat şi membrii familiilor lor: Maria Andreescu şi Justina Constantinescu, soţii, condamnate la 15 ani de muncă silnică, Iuliana Preduţ, fiica lui Ion Constantinescu, condamnată la 12 ani de muncă silnică, Cornel Drăgoi, fiul lui Ion Drăgoi, condamnat la şapte ani de închisoare Nicolae Andreescu şi Ion Constantinescu au ajutat foarte mult grupul de partizani Un ajutor mare l-au dat şi Nicolae Băşoiu, Nicolae Titu, zis Sorescu, şi Gheorghe Tomeci, toţi amintiţi în sentinţa nr 107 din 19 mai 1959 Aceştia se întîlneau cu membrii grupului, adesea la domiciliul lor, şi păstrau legătura prin stabilirea de căsuţe poştale Din textul acestei sentinţe reiese că Nicolae Andreescu „a avut un mare rol în desfăşurarea bandei Arnăuţoiu… după 1951”49 Marinica Chirca a fost cea care a făcut legătura între Toma Arnăuţoiu şi Nicolae Andreescu, în primăvara anului 1951 În perioade lungi de timp, acesta, împreună cu Ion Constantinescu şi Sorescu, a asigurat alimentele necesare supravieţuirii grupului, atunci cînd ei se aflau ascunşi în grajduri Din declaraţiile lui Toma Arnăuţoiu aflăm că ajutorul dat de Nicolae Andreescu era substanţial atît în ceea ce priveşte cantităţile şi varietatea alimentelor, cît şi îmbrăcămintea: mălai, pîine, brînzeturi, carne, şuncă, ţigări, zahăr, paste făinoase, făină, prune uscate, fasole etc ; haine, pantaloni, opinci de cauciuc, căciuli, cămăşi, dar şi alte obiecte, cum ar fi: oale, sufertaşe, un butoi Pe lîngă acestea, el le-a dat şi bani Nicolae Andreescu a fost cel care l-a contactat pe Ion Preda, spunîndu-i despre existenţa grupului Toma Arnăuţoiu se referă la preotul Nicolae Andreescu numindu-l „şef al legăturilor noastre”50, precizînd că este vorba despre perioada 1957-1958 Altă dată, el declară: „Îmi amintesc că a venit şi preotul Nicolae Andreescu şi ne-a vizitat în vara anului 1954, pentru a vedea cum stăm în bordei Şi Marinica Chirca a venit şi ne-am întîlnit cu ea la grajd la Andreescu Nicolae după care a stat o noapte cu noi în bandă, în vale, în apropiere de bordei, însă nu i-am arătat bordeiul La ziuă a plecat”51 Ajutorul primit de la Nicolae Andreescu şi Ion Constantinescu este impresionant, fiind, în acelaşi timp, o dovadă a nevoilor multiple pe care le implica viaţa lor în pădure şi a dificultăţilor de organizare 46 Fiul lui Nicolae şi al Dobriţei Drăgoi, născut la 20 octombrie 1900, în comuna Vîlsăneşti-Piteşti, domiciliat în comuna Nucşoara, fost membru PNŢ-Maniu, condamnat la moarte 47 Fiul lui Nicolae şi al Anei Mănescu, născut la 1 decembrie 1884, în comuna Berevoieşti-Muscel, domiciliat în Cîmpulung-Muscel, condamnat la patru ani de închisoare 48 Fiul lui Alexandru şi al Ecaterinei Dragomirescu, născut la 21 iulie 1910, în comuna Capul Piculi, domiciliat în Cîmpulung-Muscel, condamnat la 15 ani de închisoare, muncă silnică 49 Ioana-Raluca Voicu-Arnăuţoiu, op cit , p 508 Nicolae Băşoiu, domiciliat în Stăneşti, a fost recrutat de Toma Arnăuţoiu în decembrie 1950, la sugestia Elisabetei Rizea Toma a discutat cu el şi a decis că era un om de încredere I-a dat numele conspirativ „Gheorghe” Soţia sa, Filofteia, ca şi fiul său, Gheorghe, erau la curent cu implicarea lui Nicolae Băşoiu în ajutorarea grupului: „Cu această familie – declară Toma Arnăuţoiu – am avut legături pînă în ultimul timp” şi „Cu Băşoiu Nicolae şi Băşoiu Filofteia am avut legături permanente şi ne-a ajutat cu alimente” (ibidem, p 514) Împreună cu fratele său, Petre Arnăuţoiu, şi cu Constantin Jubleanu, Toma a stat într-un saivan al acestuia două zile, după care ei au plecat cu alimente şi i-au dat un bilet către o altă legătură Au mai stat apoi la acest saivan trei zile şi, la plecare, din nou au primit alimente, iar Nicolae Băşoiu s-a oferit să-i găzduiască în acea iarnă Şi în iarna anului 1951, cei doi fraţi Arnăuţoiu au fost găzduiţi trei zile, iar mai tîrziu, alte trei-patru zile, de data aceasta însoţiţi şi de Maria Plop Soţia lui, Filofteia, le dădea de fiecare dată alimente şi haine 50 Ioana-Raluca Voicu-Arnăuţoiu, op cit , p 566 51 Ibidem, p 553 3 a vieţii în afara satului: „Tot în această perioadă nea mai dat Andreescu Nicolae şi o pereche de opinci, iar Constantinescu Ion nea dat două ţoale, o lampă de iluminat, un lighean, un bidon pentru gaz şi nea cumpărat gaz, o pereche de pantaloni, un flanel, un cojocel cu mîneci, o piele de oaie, nişte lînă, cînepă, aţă de cusut şi altele”52 Nicolae Andreescu l-a recrutat pe Ion Constantinescu în octombrie 1951, întrucît Toma Arnăuţoiu îl rugase să caute în podul bisericii din Poinărei armament şi muniţie La întîlnirea pentru luarea armamentului, Nicolae Andreescu a venit însoţit de Ion Constantinescu Acesta din urmă a venit la mai multe întîlniri, fie la grajdul lui Nicolae Andreescu, fie în apropierea domiciliului său Soţiile celor doi – Maria şi Justina – au fost şi ele prezente la întîlniri Constantineştii şi-au adus fiica la întîlniri, pe Iuliana, cu care Toma Arnăuţoiu a stabilit aranjarea unei căsuţe poştale ce urma să fie folosită de aceasta pentru a trimite informaţii Şi familia Constantinescu a contribuit mult la ajutorarea grupului de partizani şi a continuat legăturile mai ales cu fraţii Arnăuţoiu pînă în anul 1958 Tot Nicolae Andreescu l-a recrutat pe Gheorghe Tomeci, a cărui familie a sprijinit mult grupul S-a apelat la el pentru că era chiabur şi avea posibilităţi de a contribui la aprovizionarea cu alimente În 1953, grupul Arnăuţoiu s-a stabilit pentru o mai lungă perioadă – aproape două luni – în zona Poinărei Pădurea Poinărei, într-un loc numit „Rîpele cu brazi”, a fost iniţial adăpostul, dar Nicolae Andreescu, săritor, le-a oferit un loc aflat pe proprietatea sa şi i-a găzduit zece zile Revenirea la „Rîpele cu brazi” s-a soldat cu deconspirarea întîmplătoare a bordeiului şi părăsirea, din prudenţă, a adăpostului Dar Nicolae Andreescu nu i-a recrutat numai pe Ion Constantinescu şi pe Gheorghe Tomeci, ci şi pe Nicolae Ticu, zis Sorescu, şi l-a antrenat în legăturile sale cu grupul pe Grigore Poinăreanu Ultimii doi aveau să fie în preajma fraţilor Arnăuţoiu în momentul în care ei au intrat în capcana organelor de Securitate, moment dramatic ce s-a soldat cu prinderea lor După ieşirea din închisoare, în iunie 1956, Elisabeta Rizea află despre situaţia partizanilor de la Ion Constantinescu şi Gheorghe Băşoiu şi continuă să-i ajute şi să facă legătura între partizani şi persoanele care-i susţineau din sat Fidelitatea persoanelor de legătură s-a extins şi asupra familiilor lor Familiile Constantinescu, Andreescu şi Tomeci au contribuit în totalitate la sprijinirea grupului Soţiile lor şi copiii erau solidari cauzei rezistenţei, dezvoltînd, în timp, relaţii personale cu partizanii, ştiind că aceştia sînt găzduiţi în locuinţele lor, fapt ce a dus la condamnarea familiilor întregi53 Arme în podul unei biserici După cum am arătat, preotul Nicolae Andreescu l-a recrutat pe preotul Ion Constantinescu Împrejurarea nu s-a legat de nevoia de a găsi pe cineva de încredere care să se alăture celor ce ajutau grupul, contribuind la supravieţuirea lui, fie prin 52 Ibidem, p 554 53 Fiul soţilor Tomeci, Ion-Doru Tomeci, „a luat o găină de la părinţii lui şi nea dato nouă fără să ştie aceştia”; în 1953, Ion Constantinescu face legătura fraţilor Arnăuţoiu cu fiica sa, Iuliana, la dorinţa acesteia şi cu acordul fraţilor Arnăuţoiu, iar ea „a manifestat ataşament faţă de noi… Am continuat să ne întîlnim cu aceasta de zeci şi sute de ori cînd ne aducea alimente şi ne informa cu ştiri politice interne şi externe…” (ibidem, pp 569, 551) alimente, fie prin găzduire temporară Preotul Nicolae Andreescu a fost silit să-l contacteze pe Ion Constantinescu, întrucît avea nevoie de el Acesta era preot la biserica din Poinărei, în al cărei pod se aflau arme54 Într-adevăr, în pod se aflau arme despre care Toma Arnăuţoiu ştia Arme şi muniţie au fost luate din pod în mai multe rînduri, pe măsură ce aceşti doi preoţi mai căutau şi găseau în podul bisericii Nicolae Andreescu a ascuns o parte dintre arme, nenecesare în acel moment, într-un grajd al său şi apoi, din prudenţă, le-a mutat în alt grajd, în primul stabilindu-se o căsuţă poştală ce urma a fi controlată săptămînal În sentinţa nr 107 se menţionează: „Inculpatul Andreescu Nicolae împreună cu inculpatul Constantinescu Ioan au procurat bandei o cantitate de armament şi muniţii, i-au asigurat aprovizionarea de-a-lungul multor ani şi au creat legături cu alte numeroase elemente de sprijin, împreună cu aceştia, membrii bandei au pregătit săvîrşirea unor atacuri teroriste împotriva activiştilor de partid şi de stat”55 Celor doi preoţi li se aduce acuzaţia de a fi recrutat indivizi care au avut un mare rol în ajutorarea grupului, pentru că nu numai recrutarea era condamnată, ci şi capacitatea de sprijin, acţiune şi implicare a celor recrutaţi În timpul procesului, acuzarea a afirmat, dînd o interpretare exagerată şi tendenţioasă, implicarea celor doi preoţi în acţiunea de ridicare a armelor şi muniţiei din podul bisericii din Poinărei: Inculpaţii Constantinescu Ioan şi Andreescu Nicolae pun în anul 1951 la dispoziţia bandei, depozitul de arme din biserica Poinărei… Totodată, inculpatul Andreescu Nicolae şi Constantinescu Ion în cadrul unor întîlniri cu membrii bandei au discutat şi plănuit asasinarea unor activişti de partid şi de stat şi au promis că vor procura substanţe inflamabile pentru incendierea locuinţelor acestora La recrutarea sa inculpatul Andreescu Nicolae a cerut bandei să i se dea în cazul cînd planurile lor criminale s-ar înfăptui un post de conducere în Ministerul Cultelor56 Nu este uitată nici calitatea de preot, amintindu-se că, în faţa lor, membrii familiilor acestora au depus jurămîntul Atribute superlativ-denigratoare li se acordă preoţilor pentru a lăsa să se înţeleagă că un preot care aderă la o bandă este mult mai vinovat decît un om oarecare: Inculpaţii Constantinescu Ion, Andreescu Nicolae, Drăgoi Ion şi Dragomirescu Ilie, au îmbrăcat masca falsă a calităţii de preot în dosul căreia se ascundea chipul hîd al unor criminali josnici, pentru a lovi cu cruzime în oameni cinstiţi Ei au încercat să nege cu făţărnicie…57 ; Inculpatul Dragomirescu Ilie, care avusese şi rolul de a îndruma alţi membri ai corpului bisericesc – a pus la dispoziţia bandei biserica transformînd-o în loc de întîlnire a membrilor bandei Toţi aceşti patru inculpaţi nu pot fi calificaţi decît borfaşi de rînd, elemente declasate de ultimă speţă58 Despre Drăgoi Ion se arată că a fost printre cei care au constituit grupul, încă din 1949, „cînd a fost numit confesor al bandei şi a primit gradul de maior”59 54 Armamentul era ascuns de Gheorghe Gh Popescu, învăţător, născut în comuna Corbi-Piteşti El dăduse grupului cartuşe şi se cunoştea cu preotul Ion Constantinescu Gheorghe Gh Popescu a fost şi el condamnat la moarte 55 Ioana-Raluca Voicu-Arnăuţoiu, op cit , p 536 56 Ibidem, p 685 57 Ibidem, p 687 58 Legătura cu Ilie Dragomirescu s-a făcut prin Nicolae Andreescu, în 1953; amîndoi fiind preoţi, este de dedus că se cunoaşteau Lui i s-au cerut sprijin material şi găsirea unor posibilităţi de contactare a unei legaţii străine pentru părăsirea ţării 59 Ioana-Raluca Voicu-Arnăuţoiu, op cit , p 684 5 Nu trebuie să uităm că preoţii nu se sustrăgeau rosturilor lumii satului şi acest lucru facilita comunicarea şi relaţiile cu sătenii Ei erau aproape de ţărani, pentru că ei înşişi păstrau obiceiuri şi comportamente ţărăneşti, trăind ca şi ceilalţi ţărani: Aicea tata a muncit de i-au sărit ochii şi acum noi nu mai avem nimic de pe urma lui, pentru că a doua condamnare a fost cu confiscarea averii Deci tot pămîntul nostru, care a fost stropit cu sudoarea lui şi a mea şi a fratelui meu şi a mamei l-am pierdut Mi-amintesc că venea cîte unul mai la vale şi zicea – părinte Drăgoi, păi dumneata coseşti, păi dumneata lucrezi, te duci la pădure, la munte, la oi? Păi ce să fac, mă, eu nu mănînc? Nu mîncăm şi noi ca voi?60 Ion Drăgoi şi-a întîlnit în închisoare fiul, acesta amintindu-şi că: L-au băgat în camera în care eram şi eu Spre norocul meu Pe vremea aia eram schilod de slab, nu mă puteam ţine pă picioare Cînd m-a văzut tata, a început să plîngă O lună de zile tatăl meu nu a mîncat decît jumătate din cele 250 de grame de pîine care ni se dădea pă zi, jumătate din 600 de grame, cît era ciorba din gamelă la prînz şi nimic seara O lună de zile mi-a dat mie şi m-a pus pă picioare Ş-am stat cu tata din aprilie 1950 pînă în februarie 1951, cred că vreo opt luni61 Recunoscînd influenţa pe care preoţii o aveau asupra sătenilor, organele de Securitate au încercat să-i recruteze, să obţină complicitatea lor la prinderea grupului, folosind această influenţă în avantajul lor După arestarea preotului Ion Drăgoi, comuna Nucşoara rămăsese fără preot şi „a fost introdus informatorul «I T » de profesie preot, care să deservească parohia respectivă, fiind dirijat în rîndul elementelor de sprijin al bandei, cu scopul de a stabili o legătură de durată cu banda şi care de asemenea ulterior să ne permită a trece la operaţiuni”62 Sfîrşitul: de la şantaj la trădare (Scăpau „aşa cum scapă un fir de iarbă cînd tragi cu coasa…”) La un moment dat, organele de Securitate s-au găsit într-un impas Cele două surori, Marinica Chirca şi Ana Simion, dispăruseră Ana Simion lăsase un bilet agentului Mihail Mohor, în care îi comunica faptul că se găsea într-o situaţie insuportabilă, că doreşte să nu fie supărat pe ea, încheind cu rugămintea de a da „pentru ea o pîine de pomană”63 Conţinutul biletului era îngrijorător Din casă, Ana Simion nu luase nimic În aceste condiţii, agentul Securităţii lansează în sat o poveste, de altfel credibilă: soţia sa, Ana Simion, era bolnavă şi el a trebuit s-o trimită la Bucureşti împreună cu sora ei, Marinica Chirca Dar organele de Securitate înţeleseseră că se petrecuse ceva grav şi că viaţa agentului lor putea fi în pericol Informaţii despre soarta celor două surori nu aveau Înregistrarea operativă de la locuinţa Arnăuţoilor nu oferea nici o dezlegare a misterului dispariţiei lor Ion Arnăuţoiu fusese înregistrat povestindu-i preotului Nicolae Andreescu cum tăiase un fir, descoperit 60 Povestea Elisabetei Rizea din Nucşoara , ed cit , p 148 61 Ibidem, pp 152-153 62 Ioana-Raluca Voicu-Arnăuţoiu, op cit , p 525 63 Ibidem, p 616 cînd căutase să astupe o gaură de şoarece Nicolae Andreescu îl sfătuia pe tatăl fraţilor Arnăuţoiu să fie atent la posibile înregistrări Versiunea deplasării celor două surori la Bucureşti ajunsese şi la părinţii Arnăuţoiu, astfel încît cercul se închidea fără nici o pistă de găsire a femeilor În aceste condiţii, organele de Securitate s-au gîndit la o ultimă soluţie, chiar dacă nesigură privind posibilele rezultate, şi anume la recrutarea preotului Nicolae Andreescu O combinaţie (deci un scenariu) a fost construită: preotul va face o deplasare, solicitată de Departamentul Cultelor64 din Bucureşti, în Nordul Moldovei, pe o perioadă mai lungă şi, pentru a nu trezi bănuieli, la acţiune urmau să participe şi alţi preoţi din împrejurimi În acest fel, preotul este reţinut pentru anchetă la Bucureşti Scenariul era atent studiat: preotul nu putea lăsa nici o adresă unde ar fi putut fi găsit, iar corespondenţa sa cu familia era controlată După cîteva zile de tăcere, Nicolae Andreescu a făcut unele declaraţii în legătură cu Ana Simion65 Între timp, un pădurar descoperise nişte urme şi organele de Securitate au dedus că grupul, din pricina condiţiilor meteorologice nefavorabile, nu a urcat în munţi Termenul deplasării preotului se încheia şi se impunea un alt scenariu pentru a-l reţine, de data aceasta cu concursul său El a fost internat într-un spital din Bucureşti cu un picior în gips, într-o rezervă în care se aflau doi informatori Familia lui ştia că accidentul avusese loc în timp ce se întorcea spre casă Ca urmare a unei telegrame trimise de el pentru a explica de ce este la Bucureşti, soţia sa îl vizitează, nebănuind nimic Soţul ei avea un picior în gips şi se comporta ca atare Nimic nu-i putea trezi bănuieli De fapt, el nu era invalid, ci arestat Şi, în aceste împrejurări, preotul Andreescu declară că ultima legătură a grupului rămăsese Gheorghe Marinache Astfel intră în atenţia organelor de Securitate acest „Marinache Gheorghe”, indicat de preot drept susţinător principal al grupului, fiind cel mai bogat din comună şi fost coleg cu Toma Arnăuţoiu O dată cu intrarea în calcule a lui Gheorghe Marinache, pe numele lui adevărat Grigore Poinăreanu, organele de Securitate construiesc, fireşte, un scenariu pentru prinderea grupului O dată cu el, evenimentele se înlănţuie, ducînd la sfîrşitul grupului Arnăuţoiu Dar cine era Grigore Poinăreanu, menţionat de organele de Securitate drept Gheorghe Marinache? Grigore Poinăreanu era o persoană cunoscută organelor de Securitate; el mai fusese în atenţia acestora şi chiar folosit, deşi nerecrutat, în perioada 1952-1953 Din cauza comportamentului său, considerat deviant, Securitatea s-a sesizat, adunînd date importante care-l puteau incrimina, punîndu-l în situaţia de a fi şantajat În acelaşi timp, personalitatea sa nu-l recomanda ca pe o persoană demnă de încredere, ci, mai degrabă, ca pe cineva 64 Din „Sinteza acţiunii de depistare şi prindere a bandei Arnăuţoiu din regiunea Piteşti” rezultă că existau relaţii de colaborare între organele de Securitate şi Biserică: „Împuternicitul de culte, în obiceiul căruia era să ţină legătura cu organele securităţii de stat, primind această însărcinare, s-a prezentat la securitate şi a solicitat spijin… La Mitropolia din Iaşi, au aranjat cu aceşti preoţi…” (ibidem , pp 618, 619) 65 Ana Simion îl vizitase după întoarcerea sa din călătoria cu peripeţii, se confesase şi-l rugase să-i anunţe pe cei din grup că Securitatea dispunea de multe informaţii despre ei, întrucît el ştia unde se ascunde grupul Mai mult, el declarase că bandiţii au hotărît să le ucidă pe cele două femei (ibidem, p 620) În realitate, cele două surori au stat ascunse în podul locuinţei lui Florea Ion, din martie 1958 pînă în decembrie 1963, cînd au fost arestate şi condamnate 7 care ar fi putut duce la eşec întreprinderea de a-l recruta Referirile la personalitatea sa conţineau atribute negative – „era beţiv inveterat, homosexual, fără personalitate, şi cunoscut cu dese manifestări duşmănoase, dîndu-se chiar la acte de instigare publică… ducea o viaţă de huzur, că îi plăcea viaţa desfrînată şi de petreceri, că era foarte comod”66 Totuşi, recrutarea lui Grigore Poinăreanu aducea unele avantaje care nu puteau fi neglijate În primul rînd, un altul care „să ducă” la grup nu exista Apoi, timpul presa67, reclamînd mai degrabă o decizie, indiferent de reuşita ei, decît o latenţă a deciziei sau inacţiune Şi, cel mai important lucru: Grigore Poinăreanu putea fi şantajat prin propriile slăbiciuni, prin ameninţări la adresa hedonismului şi libertăţii lui, atît de scumpe În acest fel, decizia fiind luată, organele de Securitate îl reţin şi rezultatul anchetei demonstrează că alegerea se dovedise a fi bună Grigore Poinăreanu era într-adevăr ultimul care avea legături cu grupul, avea chiar un consemn – un cearşaf alb pe balcon, vizibil cu binoclul – pentru a avertiza în legătură cu pericolul, în cazul în care cineva din grup ar fi dorit să-l contacteze Mai mult, el urma să afle ce se întîmplase cu cele două surori, să comunice grupului rezultatele investigaţiei sale şi să procure hărţi ale munţilor din Iugoslavia, grupul fiind decis ca, în vara acelui an, 1958, să părăsească ţara Cu ajutorul lui Poinăreanu şi în acord cu el, organele de Securitate au dedus că grupul este în apropiere de casa acestuia, din moment ce poate vedea balconul locuinţei lui cu binoclul, şi că poate ajunge cu uşurinţă la locuinţa acestuia; de reţinut era şi faptul că grupul hotărîse ca legătura cu el să se facă numai la locuinţa şi livada acestuia, de unde şi ideea cearşafului ca avertisment Momentul trădării, al înţelegerii dintre Poinăreanu şi organele de Securitate este clar exprimat în sinteza celor din urmă privind prinderea grupului, de care am amintit: „În ultima parte a anchetei «Marinache Gheorghe» a declarat că el nu vrea să renunţe la libertate, la modul său comod de viaţă, că era dispus să ajute organele de Securitate la prinderea bandei, dar cerea să i se dea garanţia că după rezolvarea acestui caz va fi liber”68 Pactul fiind încheiat, Poinăreanu nu mai avea nici o iniţiativă personală, în afară de stabilirea întîlnirilor cu grupul, care nu depindeau numai de el El se conforma strategiei stabilite de organele de Securitate, dîndu-i-se totuşi un termen pentru încheierea acţiunii de prindere a grupului: – fixarea întîlnirilor doar în livada din spatele casei, închiriată de el lui Nicolae Sorescu pentru ca acesta să-şi aranjeze o stînă; – supravegherea vizitelor făcute de membrii grupului lui Nicolae Sorescu; – procurarea unor obiecte: îmbrăcăminte, hărţi – harta Iugoslaviei şi, eventual, o barcă pneumatică –, dovedind astfel dorinţa şi efortul lui de a ajuta grupul; – manifestarea interesului şi a prieteniei faţă de grup: procurarea de alimente şi ţuică pentru a fi consumată împreună în timpul întîlnirilor; – stabilirea datei de 19-20 mai – era anul 1958 – pentru o ultimă întîlnire, care era, de fapt, capcana propriu-zisă; la această ultimă întîlnire, Poinăreanu urma să ducă 2 kg de ţuică şi gustări 66 Ioana-Raluca Voicu-Arnăuţoiu, op cit , pp 625-626 67 Precipitarea acţiunilor organelor de Securitate era determinată de factorul temporal Începea topirea zăpezii, ceea ce favoriza întoarcerea grupului în munţi, începea primăvara şi, ca atare, posibilitatea de a se deplasa uşor şi continuu Vremea bună îi ajuta pe partizani nu numai să schimbe adăposturile mereu, ci şi să procure alimente de la stîne, întrucît primăvara turmele de oi urcau în munte 68 Ioana-Raluca Voicu-Arnăuţoiu, op cit , p 627 Stabilirea datei pentru acţiunea de prindere a grupului însemna, pentru organele de Securitate, o pregătire minuţioasă a nopţii respective, ştiindu-se că întîlnirile cu membrii grupului se fac noaptea O echipă instruită a fost plasată în casa unui vecin de-al lui Grigore Poinăreanu, împreună cu un post de recepţie pe care urma să-l folosească Poinăreanu pentru a anunţa momentul cel mai favorabil al capturării Poinăreanu era permanent secondat şi instruit de un agent care se prefăcea că transportă lemne cu un camion IRTA, tocmai pentru a fi permanent în preajma locului acţiunii, spre a asigura funcţionarea postului de recepţie şi, eventual, în cazul unor disfuncţionalităţi, spre a folosi un consemn În comuna vecină, un camion camuflat, cu aproximativ 30 de ofiţeri şi cîini de urmărire, aştepta să acţioneze Pregătirea psihologică a lui Grigore Poinăreanu a fost o preocupare importantă a organelor de Securitate, el fiind asigurat că nu va păţi nimic, că „va fi apărat”69 Planul a funcţionat, deşi doar fraţii Arnăuţoiu au venit la întîlnire Poinăreanu s-a prefăcut beat, lucru credibil, avînd în vedere că se mai întîmplase să se îmbete Pentru a ajunge la locuinţa sa, el i-a rugat pe cei doi fraţi să-l ducă acasă, ceea ce aceştia au făcut, reîntorcîndu-se la stînă pentru a termina băutura Acasă, Poinăreanu a putut semnaliza prezenţa fraţilor Aceştia au băut şi, ţuica „fiind foarte tare”70, efectul nu s-a lăsat aşteptat Încercuirea stînei nu a reuşit să activeze cu succes reflexele de apărare ale fraţilor Arnăuţoiu Petre Arnăuţoiu, mai lucid, s-a ascuns în apropiere, dar a fost prins şi, spunînd unde se află bordeiul, a mers acolo cu organele de Securitate Punctul în care se afla bordeiul se numea „Rîpele dracului” Încercuirea bordeiului a fost uşor de realizat, iar după multe somaţii, Maria Plop a coborît din bordei împreună cu fetiţa ei de doi ani Constantin Jubleanu a reacţionat şi, după afirmaţiile organelor de Securitate, a fost împuşcat Aceasta este versiunea Securităţii Toma Arnăuţoiu aduce detalii în declaraţia sa Întîlnirea celor doi a avut loc la ora 22 00, în curtea locuinţei lui Poinăreanu, care a constatat lipsa celorlalţi doi – Maria Plop şi Constantin Jubleanu – şi, probabil că datorită acestui fapt, a avut un moment de ezitare Doar promisese că tot grupul va fi prins Poinăreanu i-a dat o şapcă lui Toma, nişte hărţi şi nişte praf DDT, invitîndu-l în casă Toma l-a refuzat, spunîndu-i că preferă să rămînă la stînă cu Nicolae Sorescu şi cu fratele său, Petre Poinăreanu îi spune că are nişte ţuică în casă şi se duce s-o aducă şi, deşi Toma îi spune că preferă să vorbească, nu să bea, Poinăreanu se duce în casă şi aduce aproximativ un litru de ţuică Este evident că el trebuia să aducă băutura pentru că aceasta se afla în casă şi de acolo el putea semnaliza prezenţa fraţilor Ţuica s-a băut în patru – Poinăreanu, Nicolae Sorescu şi cei doi fraţi Arnăuţoiu – şi, după puţin timp, Nicolae Sorescu adoarme, iar după el, Petre Arnăuţoiu Toma l-a condus pe Poinăreanu, care se prefăcea a fi beat, pînă aproape de casă – era miezul nopţii –, iar la întoarcere l-a găsit pe Petre „dormind, aproape înţepenit” Încercînd să-l trezească şi neînţelegînd ce s-a întîmplat, Toma cade şi el alături de Petre Era deja ora unu noaptea Toma îşi revine spre ziuă, încearcă să fugă şi se trezeşte în arestul Securităţii din Piteşti În fapt, în momentul în care el a căzut lîngă fratele său, starea sa de conştienţă nu părea să fie cea normală Aceasta este versiunea lui Toma 69 Ibidem, pp 627-628 70 Deşi în documentul organelor de Securitate nu se menţionează folosirea unor sedative în conţinutul ţuicii, faptul că referirea la ţuică se face folosind ghilimele înseamnă că este vorba despre o ţuică specială, producînd un efect aşteptat 9 În sfîrşit, versiunea fratelui său, Petre, este următoarea: întîlnirea era fixată cu cei doi, Poinăreanu şi Sorescu Primul întîlnit este Nicolae Sorescu, care, întrebat fiind, îi informează că Poinăreanu este în casă, că el crede că acesta fusese între timp la Bucureşti La stînă rămîn Petre şi Nicolae Sorescu, Toma mergînd spre casă cu scopul de a-l chema pe Poinăreanu la stînă Venind amîndoi spre stînă, ei au conversat despre vizita lui Poinăreanu la Bucureşti, unde acesta nu putuse să-l contacteze pe Nicolae Andreescu, întrucât era internat în spital Important este faptul că Petre declară că a văzut cu ochii lui capturarea lui Toma, care era neînarmat, că el a reuşit să fugă, dar, traversînd rîul Doamna, arma a luat apă, astfel încît cartuşele pe care le trăgea nu au luat foc Predarea sa era inevitabilă Forţele Securităţii erau bine organizate, el nu se putea apăra cu arma şi, în plus, au fost folosiţi cîinii de urmărire Deşi a fost dus de securişti la bordeiul unde se aflau Constantin Jubleanu şi Maria Plop cu fetiţa ei şi cu toate că a asistat la coborîrea Mariei şi a fetiţei din bordei, el nu a fost de faţă să vadă dacă Constantin Jubleanu s-a împuşcat singur sau dacă el a fost împuşcat de către forţele Securităţii Versiunile – cea din documentul organelor de Securitate şi cea bazată pe declaraţiile celor doi fraţi – concordă în ceea ce priveşte prinderea fraţilor şi a Mariei Plop În privinţa sfîrşitului lui Constantin Jubleanu, apar deosebiri între ceea ce afirmă organele de Securitate şi ceea ce povestesc oamenii Declaraţiile lui Toma şi Petre Arnăuţoiu nu pot aduce nici o clarificare, nici unul nedispunînd de acele informaţii Organele de Securitate afirmă că Jubleanu a fost împuşcat de oamenii Securităţii Cei din sat şi cei care au fost implicaţi direct în povestea Nucşoarei şi mai sînt în viaţă susţin că el şi-a luat singur viaţa Cornel Drăgoi, referindu-se la capturarea grupului, susţine versiunea sinuciderii, pe care o consideră „cea mai plauzibilă”: …a fost aicea mai jos, la Corşiori un boieraş, Vic Poinăreanu, care a avut un băiat, Grigoriţă, şi băiatul ăsta i-a ajutat mult pe băieţii noştri Dar în momentul cînd Securitatea a fost sigură că Grigoriţă ştie ceva de ei şi că i-a ajutat, a făcut presiuni asupra lui şi se pare că a cedat pînă la urmă Nu s-a supărat nimeni pă el, deşi se pare că el le-ar fi dat băutura aia cu narcotice ca să-i prindă Cu Toma s-au luptat, Petrică a reuşit să fugă, dar turmentat, cînd a trecut prin rîul Doamnei şi-a udat pistolul L-au prins cu cîinii Nici n-a putut să tragă Că era simplu: dacă mergea pistolul, împuşca cîinele şi gata Tomiţă se pare că a fost rănit în luptă şi, pînă să-l prindă pe Petrică, l-au dus la stînă şi el a strigat la Tică Jubleanu şi la Maria că gata, i-a prins Maria cu fata a coborît, dar Tică a rămas şi a tras în ăştia de afară El a vrut mai întîi pe Petrică să-l împuşte, cred El n-a ştiut ce s-a întîmplat, cum au căzut ei Ce-a zis, ăştia s-au predat şi mă ia viu şi pă mine Şi acest ţăran cred că i-a bătut puţin pe toţi la fund; ca să nu bage pă nimeni şi ca să nu aibă necazuri, şi-a păstrat pentru el ultimul cartuş… Şi ăştia, securiştii, s-au pupat, unu s-a legat cu frînghie şi i-a dat drumul de sus, că Tică tăiase scara de frînghie Şi înainte să se dea pe frînghie în jos s-au pupat, hai, coboară, eşti erou Intră peste ăla în grotă şi-l găseşte mort acolo71 Pentru organele de Securitate era ultima captură Maria şi fetiţa coborîseră, ele erau deja în mîinile lor Dacă Jubleanu s-a împuşcat singur sau nu este greu de ştiut72 Organele de Securitate pot pretinde că el a fost împuşcat, pentru a-şi adjudeca meritul 71 Povestea Elisabetei Rizea din Nucşoara , ed cit , pp 165-166 72 După afirmaţiile Ioanei-Raluca Voicu-Arnăuţoiu, este plauzibilă versiunea Securităţii, întrucît una dintre fotografiile din arhiva lor privitoare la lotul Arnăuţoiu îl înfăţişează pe Constantin Jubleanu ciuruit de gloanţe Să-şi fi descărcat, oare, aceştia armele în cadavru în semn de satisfacţie pentru încheierea capitolului Nucşoara? 73 Ioana-Raluca Voicu-Arnăuţoiu, op cit , pp 644 şi 650 ultimului cartuş Pe de altă parte, versiunea după care Constantin Jubleanu s-ar fi împuşcat, nedînd această satisfacţie Securităţii, încheie istoria Nucşoarei şi viaţa chinuită a partizanilor cu o notă de eroism, conferind acestui sfîrşit o aură de victorie Ultimul nu s-a lăsat prins, a preferat să-şi ia singur viaţa, chiar dacă istoria nu s-a sfîrşit, ca în jocul de copii în care se spune „urma scapă turma” De la Constantin Jubleanu a rămas jurnalul, plin de informaţii preţioase, care poate fi citit şi altfel decît au făcut-o securiştii, interesaţi de evenimente, nu de oameni Constantin Jubleanu are în jurnalul său pasaje remarcabile, dovedind sensibilitatea lui pentru frumuseţea pură a iernilor şi a primăverilor petrecute în munţi, dar şi tristeţea solitară a condiţiei de hăituit: „În dimineaţa aceia cîntau păsările aşa de frumos şi ghioceii scoteau şi capul din zăpadă de parcă eram pe altă lume”; „În ajun de bobotează am ajuns şi noi la bordei Era timp frumos şi cald…”; „Jepul era acoperit tot abia se mai zărea pe ici pe colo cîte o cracă”; „…se înseninase, erau nişte stele de-ţi găureau spatele”73 Datele biografice ale personajelor Nucşoarei – eroi contestaţi, dar şi doriţi, în egală măsură, ne propun versiuni care par singurele adevărate, pentru că ele reduc realul la ceea ce este realizat, neglijînd că acesta putea fi ceva printre altele, eventualităţi printre alte eventualităţi alternative şi concurente Biografiile nu sînt istorii, ele nu se reduc la desfăşurări cronologice ale unei scheme logice Pe măsură ce înaintăm în istoria vieţii cuiva, schema de plecare cuprinde şi topeşte în ea elemente noi, ce vor merge mai departe în sensul unor explicaţii pe care ele le conţin şi le oferă Între traiectoria unui destin, a unei vieţi efectiv realizate, şi traiectoria înscrisă în formula de plecare a acestei vieţi există, o simţim, o legătură aproape fatală Pentru personajele Nucşoarei, dispoziţiile de origine şi întîmplările vieţii, momentele critice, deschiderile multiple ce se nasc prin scurgerea timpului, accidentele şi elementele decisive, toate acestea determină un anume viitor, parcă potrivnic unor formule diferite de viitor posibil Ceva pe care îl auzim frecvent în formula „aşa a fost să fie” 1 III Contextul: ţărănimea Amăgirea Principesa Ileana, mătuşa regelui Mihai, a fost impresionată îndată după 23 august, de pasiunea cu care Gheorghiu-Dej i-a descris, într-o conversaţie, tabloul României visate de comunişti: o lume modernă, industrializată, cu ştiinţă de carte, avînd parte de toate binefacerile civilizaţiei moderne, dar fără nedreptăţile ei Secretarul partidului era, fără îndoială sincer; el era desigur convins de justeţea modelului marxist de modernizare, industrializare forţată cu accentul pus pe industria constructoare de maşini, conducere centralizată şi planificată a economiei, colectivizare cu orice preţ, indiferent de obstacole, indiferent de rezistenţe, indiferent de cost1 Relaţiile puterii comuniste cu ţărănimea sînt deosebit de complexe şi merită atenţie în investigaţiile de viitor Deşi s-a arătat că nu ţărănimea, ci oraşul, mediul industrial, s-a aflat în inima proiectului comunist, faptul că modernizarea economică nu prezenta şanse de succes profund, real şi rapid, că ea se lovea de caracterul conservator, nemodern al structurilor politice, de cultură şi civilizaţie, faptul că populaţia rurală era superioară numeric faţă de cea urbană impunea totuşi o atenţie specială acordată ţărănimii Succesul comunizării se găsea, mai degrabă, acolo unde identitatea profundă se lega de proprietate, chiar mică şi insuficientă, dar singura care-i asigura supravieţuirea, în această categorie intrînd ţărănimea Chiar dacă în şedinţa Consiliului Naţional al FND – Frontul Naţional Democrat – se susţinea că este necesară atragerea orăşenilor şi a ţăranilor şi că baza trebuia să fie muncitorimea, aceasta din urmă era considerată mai degrabă un factor activ, element uşor mobilizabil şi deplasabil în teren – acolo unde se aflau ţăranii –, decît o ţintă propriu-zisă Am putea spune că muncitorimea a fost săgeata comunismului, dar cei care urmau să fie transformaţi, să facă sistemul să reziste economic, să devină oameni noi pentru timpuri noi erau ţăranii, categorie socială rezistentă la schimbare şi cu atît mai mult la o schimbare rapidă Adoptarea în mare grabă a reformei agrare de către FND, după instalarea echipei conduse de Petru Groza, exprima interesul arătat de comunişti ţăranilor şi dorinţa lor de a obţine o adeziune mai rapidă la programul ambiţios anunţat la Conferinţa Naţională din octombrie 1945 Gheorghiu-Dej era un om abil şi, la această conferinţă, el nu a pomenit nimic despre ideea colectivizării Chiar dacă existau zvonuri privitoare la viitor, care aveau în centrul lor perspectiva neliniştitoare a colhozului, ele au fost relativ calmate prin beneficiile reformei şi prin discursul politic extrem de bine stăpînit Interesul comuniştilor era să livreze oamenilor o imagine cît mai atractivă, cît mai apropiată de „raiul pe pămînt” promis Legea nr 278 pentru înfăptuirea reformei a intrat în vigoare o dată cu publicarea celor 26 de articole ale ei în Monitorul Oficial din 23 martie 1945, iar proiectul ei a fost 1 Vlad Georgescu, Istoria Românilor De la origini pînă în zilele noastre, Humanitas, Bucureşti, 1993 expus de Romulus Zăroni, personaj politic care a inspirat numeroase glume şi bancuri, reprezentant al Frontului Plugarilor, pe a cărui siglă apăreau o seceră şi un spic Comuniştii nu doreau, de fapt, reforma agrară Ea intra în contradicţie cu modelul stalinist care viza cooperativizarea, şi nicidecum păstrarea ideii de proprietate Dar însuşi faptul că s-a dat această lege susţine importanţa atragerii cu orice preţ a ţărănimii, mizînd pe legătura puternică dintre ţăran şi pămînt şi pe setea lui de pămînt Această sete a fost aţîţată de comunişti, care le-au cerut ţăranilor să treacă rapid la împărţirea moşiilor În instrucţiunile Comitetului Central al Partidului Comunist se arăta cu fermitate necesitatea şi raţiunea acestei strategii, şi anume grija cu care comuniştii se raportau la ţărani: „orice acţiune prin care ţăranul îşi putea pierde încrederea că pămîntul îi aparţine definitiv este reacţionară şi duşmănoasă, contravenind liniei partidului” 2 Cu alte cuvinte, linia partidului nu prevedea explicit în nici un fel faptul că împroprietărirea urma avea să fie, ulterior, anulată Încrederea că pămîntul îi aparţine definitiv ţăranului – un „definitiv” care nu avea să dureze mult – şi, mai mult, lărgirea numărului de proprietari de pămînt au contat mult în atragerea ţăranilor, mai ales a celor săraci, către FND În momentul adoptării reformei agrare, proprietăţile de peste 50 ha reprezentau doar 18,8% din suprafaţa cultivabilă, cele între 10 şi 50 ha – 21,2%, cele între 5 şi 10 ha – 24,2%, iar cele sub 5 ha – 36% În acest fel, puţin peste 60% din suprafaţa cultivabilă aparţinea unor ţărani care aveau cel mult 10 ha În documentele vremii se arată că „ţăranul are un atare sentiment religios, că e periculos să-l ridicăm împotriva noastră… Şi dacă şi popii vor fi alături de noi, nu există forţă care să împiedice reforma agrară”3 Iată deci că în aplicarea liniei partidului se ţinea socoteală de faptul că ţăranul era un individ ataşat de pămînt şi religios De altfel, probabil că tot datorită abilităţii politice, proprietăţile instituţiilor religioase erau exceptate de la expropriere, fapt ce a întărit încrederea ţăranilor în bunele intenţii ale reformei şi în respectul pentru prestigiul religiei Presa de stînga a acordat o atenţie specială acestei măsuri strategice, cu evidente tente populiste, ea fiind întîmpinată cu bucurie de ţăranii cu pămînt puţin, insuficient, cei foarte săraci, dar transformaţi peste noapte în proprietari de pămînt În plus, la sate au fost trimişi activişti care să explice ţăranilor de ce este de dorit o reformă agrară, ce inegalităţi sociale rezolvă şi cum contribuie ea la diminuarea sărăciei Propaganda, astfel gîndită, nu era dificil de realizat, cu toată suspiciunea tradiţională a ţăranilor Ei nu priveau cu ochi bănuitori ceea ce se punea la cale, cîtă vreme reacţiile negative ale ţărăniştilor şi liberalilor nu erau foarte acute Presa centrală de stînga – Scînteia, România Liberă, Libertatea –, precum şi cea din provincie erau foarte active, în timp ce Dreptatea a fost suspendată înainte de publicarea legii în Monitorul Oficial şi a rămas aşa pînă la începutul anului 19464 Caracterul populist al reformei agrare nu era umbrit nici de cenzură, ţărăniştii şi liberalii fiind, oarecum, cu mîinile legate Şi, chiar dacă pentru unii pămîntul primit nu era suficient, mulţi s-au bucurat, sperînd că viitorul avea să fie mai bun 2 Gh Onişoru, România în anii 1944-1948: Transformări economice şi realităţi sociale, Fundaţia Academia Civică, Bucureşti, 1998, p 43 3 Natalia Tampa, „Starea de spirit în România la începutul anului 1945”, în 6 Martie 1945 Începuturile comunizării României, Editura Enciclopedică, Bucureşti, 1995, p 312 4 Ibidem, p 316 CONTEXTUL: ŢĂRĂNIMEA 125 Reforma agrară s-a făcut în condiţii favorabile FND-ului Pe de o parte cenzura sau interzicerea presei de opoziţie, iar pe de altă parte împărţirea pămîntului între ţărani au făcut ca reforma să se desfăşoare în multe localităţi simultan cu înlocuirea prefecţilor şi a primarilor cu oameni ai FND-ului, fie membri, fie simpatizanţi Ţăranii nu puteau vedea care era deci scopul adevărat al măsurilor luate prin reformă şi nici nu bănuiau schimbarea ce urma să vină pentru ei, deoarece trei factori susţineau, în mare, sinceritatea ei: reacţii slabe ale opoziţiei – indiferent de cauzele acestora –, propaganda din sate, prin oameni care înfăţişau ţăranilor binele de care se vor bucura, şi presa activă de stînga Reforma agrară nu putea să fie aplicată fără imperfecţiuni, uneori inerente unei măsuri care solicita funcţionarea unui aparat administrativ bine organizat, ceea ce nu era valabil la noi Dar imperfecţiunile şi greşelile au fost făcute mai ales din pricina autorităţilor locale, care nu-şi cunoşteau atribuţiile şi nici nu aveau experienţă în treburile administrative, procedînd adesea arbitrar şi incompetent Factorul subiectiv a jucat, se pare, un rol important în felul cum funcţiona aparatul administrativ compus din oameni cărora li s-a dat puterea peste noapte Transferul violent de putere: Lică Puţinelu, primarul emblematic E greu de spus dacă Lică Puţinelu a existat cu adevărat Probabil că nu, ca persoană Dar, ca tip uman, sigur a existat în acele vremuri, în care noua putere îşi plasa oamenii în poziţii importante, ei devenind instrumentele fidele ale noii ideologii Lică Puţinelu este astfel primarul devenit prototip al puterii în mediul rural Nici dacă Ilie Olteanu a existat nu se poate şti Cert este că Lică Puţinelu, Ilie Olteanu şi încă alţii sînt menţionaţi de Elena Bărbulescu5, sora lui Nicolae Ceauşescu, în anexele documentare care însoţesc cartea ei dedicată maselor populare din judeţul Dolj, între anii 1944 şi 1947 Conform autoarei, Lică Puţinelu a dat o declaraţie prin care arăta cum a devenit primar în comuna Izbiceni Intenţia Elenei Bărbulescu era de a valida substanţa cărţii cu documente care atestau neînfricatul temperament al comuniştilor, urgenţa nevoii de schimbare a autorităţilor locale şi, mai presus de toate, presiunea năvalnică a maselor care legitimau schimbarea, către sfîrşitul anului 1944 Declaraţia reprodusă în carte este dată la 1 decembrie Ea aparţine unui comunist a cărui devenire ca primar, deci ca om al puterii, pare să răspundă unei necesităţi istorice Pentru comuna Izbiceni, el devine un personaj istoric, învestit prin voinţa colectivă a sătenilor Declaraţia sa nu face decît să ilustreze şi să întărească ceea ce istoricii au constatat în analiza comunismului: „Aruncînd în aer edificiul burghez şi inventîndu-şi propria justificare, comunismul nu s-a simţit legat de formulări legale, «perimate»”6 Pe de o parte, Puţinelu a fost „numit primar sub presiunea 5 Elena Bărbulescu, Lupta maselor populare în revoluţia de eliberare socială şi naţională antifascistă şi antiimperialistă Judeţul Olt şi Romanaţi: 1944-1947, Editura Politică, Bucureşti, 1979, pp 195-196 În anexele cărţii, declaraţia lui Lică Puţinelu este datată, dar cea a lui Ilie Olteanu nu are nici o dată menţionată 6 Lucian Boia, „Comunismul, o filosofie a violenţei”, în Arhiva Durerii, Pionier Press, Fundaţia Academia Civică, Stockholm, Bucureşti, 2000, p 7 maselor populare” Pe de altă parte, declară el, „un rol important în numirea lui l-a avut organizaţia de partid, comuniştii”7, instanţă în afara exerciţiului democratic al alegerii libere Puţinelu a fost îndrumat, mai bine spus „prelucrat”, probabil anterior numirii sale, „să facă propagandă între săteni”, oferindu-se ca primar şi chemîndu-i pe oameni să-l aleagă „pentru a schimba situaţia din comuna noastră” Organizînd o manifestare împotriva primarului existent, Puţinelu îl presează pe acesta să demisioneze Apoi, declară el, „primarul m-a întrebat cui să-i prezinte demisia, la care eu am adăugat să mi-o dea mie” Fruntaşii comunei, mai declară el, i-au atras atenţia că nu e bine ce face, iar el, sigur pe sine şi într-o postură confortabilă datorită susţinerii lui de către comunişti, le răspunde acestora laconic, cu aroganţa celui din preajma puterii noi, „că-l vrea comuna” În continuare, lucrurile s-au desfăşurat simplu Puţinelu telefonează la organizaţia de partid din Romanaţi, de care aparţinea comuna Izbiceni, cei de acolo fiind „de acord ca eu să devin primarul comunei” Aşa se instalau în posturi importante pentru destinele comunelor şi satelor comuniştii sau simpatizanţii lor Puterea nu se delega, ea se lua8 Important de amintit este faptul că Lică Puţinelu a fost numit primar, conform declaraţiei din cartea citată, la 1 ianuarie 1945, în timp ce decretul-lege pentru purificarea administraţiei publice s-a dat la 29 martie, iar decretul pentru înfăptuirea reformei agrare a fost adoptat la 23 martie 1945 Exemplul de mai sus nu arată numai cum se punea în practică reforma şi în ce context, ci şi cum se cucerea puterea la nivel local, cum se realiza infrastructura puterii care se pregătea pentru schimbările vizate prin proiectul comunist de inspiraţie şi susţinere sovietice O altă anexă a aceleiaşi cărţi – anexele neavînd nici o indicaţie privind sursa lor – relatează cum „Tov Ion Popescu-Puţuri s-a urcat pe cutia de scrisori ce era fixată în zid şi a anunţat maselor populare ce erau adunate că de aici înainte să asculte de subsemnatul” Acesta era Ilie Olteanu, devenit peste noapte primar al oraşului Caracal, la fel ca Lică Puţinelu Ne întrebăm, fireşte, ce făcea opoziţia Puţinelu declară doar că fruntaşii comunei – nu se menţionează ce apartenenţă politică aveau aceştia – i-au spus că nu face bine (şi, în mod sigur, el n-ar fi omis să spună dacă ar fi fost agresat de aceştia), iar „intelectualii comunei au luat şi ei legătura cu prefectul de la Caracal şi că în faţa acestei situaţii, prefectul a fost silit să cedeze, iar la 1 ianuarie 1945 m-au numit în mod oficial primar 7 Aşa se va instala în postul de primar al comunei Nucşoara şi Gheorghe Şerban, venit din URSS cu divizia „Tudor Vladimirescu” El a declarat că „a venit unul de la Cîmpulung, cu o maşină mică şi m-a chemat la Primărie Mi-a zis: «dumneata, din momentul de faţă, eşti primar în comună Decizia îţi vine de la partid, de la Cîmpulung» Nu am ştiut cine era şi nu ştiu nici acum Era din partidul comunist” (cf Olaru Stejărel, „Satul dintre gratii: Nucşoara”, în Dosarele Istoriei”, nr 4 ş68ţ, 2002, p 36) 8 Consolidarea regimului sovieto-comunist s-a realizat, de la început, cu măsuri în acord cu planul de sovietizare a României şi acest lucru a însemnat epurarea brutală a aparatului de stat, a Poliţiei, Armatei şi a Justiţiei de toţi cei care, prin trecutul lor, erau suspectaţi de a manifesta sentimente ostile faţă de noua putere şi de regimul democrat-popular La propunerea lui Lucreţiu Pătrăşcanu, ministru al Justiţiei în Guvernul Groza, la 6 martie 1945, vechiul aparat de stat trebuia schimbat şi, astfel, la 29 martie 1945, s-a promulgat un Decret-lege pentru „purificarea administraţiilor publice”, din care erau înlăturaţi toţi cei care „au activat sub orice formă în scopul instaurării sau menţinerii regimurilor dictatoriale” (cf Marius Oprea, Banalitatea răului O istorie a Securităţii în documente 1949-1989, Polirom, Iaşi, 2002 , p 129) CONTEXTUL: ŢĂRĂNIMEA 127 al comunei Izbiceni”9 Relatarea lui Ilie Olteanu aduce unele elemente concrete: „Jean Dobrescu – activist comunist – a spart geamul de la fereastră”, vrînd probabil să intre în primărie, unde erau încuiaţi oponenţii Încercarea de a debloca uşa din interior, prin spargerea geamului, l-a costat viaţa, „fiind împuşcat mortal de către elementele reacţionare” Un alt comunist, declară Ilie Olteanu, a fost rănit şi a încetat din viaţă la spital Ca Puţinelu şi Olteanu, indiferent dacă sînt sau nu inventaţi de autoare, au fost mulţi Ei urmau să aplice linia partidului şi, chiar dacă greşeau, activismul lor febril şi devoţional – sincer sau oportunist – era, probabil, pînă la urmă, mustrat cu îngăduinţă de către putere În fond, vremurile erau tulburi Comuniştii au pus mult preţ pe grup şi pe acţiunea susţinută aproape niciodată solitar, mai ales cînd sarcinile erau dificile şi confruntarea cu oamenii era riscantă De aceea, delegaţiile lor în mediul rural – care procedau arbitrar la schimbarea administraţiei şi la aplicarea reformei, ca şi, mai tîrziu, la organizarea gospodăriilor colective şi la strîngerea cotelor obligatorii – organizau comitete săteşti, menite a înlocui administraţia locală prin intimidare În aceste comitete săteşti, dar şi în grupurile de muncitori veniţi din fabrici şi uzine, se înscriau sau erau cooptaţi „oameni fără căpătîi, gata de fapte rele, dintre care mulţi legionari”10 Să nu uităm că mai tîrziu au fost criticate uşurinţa cu care erau selectate cadrele de partid şi impactul negativ al acestei selecţii asupra populaţiei Multe relatări privind modul în care se desfăşura îndeplinirea liniei partidului în mediul rural am obţinut în urma cercetării pe teren11 efectuate în Surani, un sat de lîngă Ploieşti Primăriţa comunistă din acest loc, intrată în partid în 1946 şi numită în funcţie după o perioadă de pregătire pentru a fi activistă, relata, în 1997, că mergeau la ţărani în grup, mai ales cînd aveau de îndeplinit sarcini de lămurire; întrebată care era sarcina ei, ce muncă avea, ea a răspuns foarte clar, spunînd „munca mea era de lămurire” – cum ar fi înfăptuirea reformei, strîngerea cotelor –, atragerea oamenilor în comitetul de iniţiativă al întovărăşirii sau gospodăriei agricole colective Şi muncitorii umblau în grupuri prin sat, stîrnind nedumerire, nelinişte şi panică Ea povesteşte cum „nevasta celui mai înstărit om din sat a aruncat cu pietre într-un grup de muncitori veniţi de la schele”, iar aceştia, „fiind cam beţi şi gălăgioşi, s-au enervat şi au cerut să fie expropriată”, ceea ce s-a şi întîmplat O altă femeie vîrstnică din acelaşi sat îşi amintea că „s-au trezit cu vreo unşpe necunoscuţi în curte” Marin Preda12 foloseşte frecvent, cînd descrie munca activistului, expresia „ia cîţiva oameni şi du-te”, indicaţie venită de la cei cu funcţii mai importante, care coordonau îndeplinirea sarcinilor de partid, pentru cei ce urmau să umble din poartă în poartă Nu era vorba numai despre prudenţă – climatul general fiind destul de violent –, ci şi despre dimensiunea impresivă a prezenţei grupului Numărul mare impresiona, dădea gravitate acţiunii Activistul-propagandist nu trebuia să se afle în inferioritate numerică, de vreme ce el intra în gospodării în care, de obicei, trăiau familii destul de numeroase, frecvent două generaţii Mai tîrziu, cînd regimul politic s-a consolidat, ţăranii erau chemaţi la sediu sau erau abordaţi personal de către autorităţi, în cursul deplasărilor Dar în perioada în care 9 Elena Bărbulescu, op cit , p 196 10 Natalia Tampa, „Starea de Spirit în România ”, în op cit , pp 315-316 11 Aurora Liiceanu, Nici alb, nici negru Radiografia unui sat românesc: 1949-1989, Nemira, Bucureşti, 2000 12 Marin Preda, Moromeţii, Cartea Românească, Bucureşti, 1979, vol 2 atragerea oamenilor era un obiectiv crucial pentru succesul la care ţinteau comuniştii, dacă intrai singur într-un sat sau într-o gospodărie, era mai prudent să nu spui din partea cui erai sau „cu cine ţineai” Întîi trebuia tatonat terenul, chiar dacă de la raion nu erai trimis fără unele informaţii Urgenţa şi importanţa atragerii ţăranilor s-au manifestat şi prin faptul că propagandi ştii FND-ului îi îndemnau pe ţărani şi îi sprijineau să treacă mai grabnic la împărţirea pămîntului şi a inventarului moşiilor După 10 februarie 1945, Comitetul Central al Frontului Plugarilor a lansat un manifest în care acest îndemn de a înfăptui reforma era clar exprimat După cum menţionează Gh Onişoru13, „unii prefecţi nu şi-au putut tempera zelul, trecînd la aplicarea legii înaintea votării ei Aşa s-a întîmplat în Sălaj, unde Virgil Câmpeanu, prin ordonanţa nr 7 din 12 martie 1945, hotăra confiscarea moşiilor fasciştilor şi sabotorilor însămînţărilor din primăvară, precum şi a terenurilor ce depăşeau 50 de hectare” Pentru comunişti, instaurarea guvernului numit, revoluţionar-democratic, de la 6 martie 1945, prezidat de dr Petru Groza, a constituit, după manualele de pînă în 1990, o schimbare a raportului de forţe în favoarea democraţiei, recunoscîndu-se faptul că „actul istoric de la 6 martie 1945 nu a însemnat o simplă schimbare de guvern, ci o schimbare a însuşi regimului politic din România”14 Legiferarea reformei agrare a fost considerată o strategie a guvernului, în care intraseră şi „reprezentanţi ai grupărilor burgheze, conduse de Gh Tătărescu şi Anton Alexandrescu” Pe baza legii, au fost expropriate, pînă la 1 ianuarie 1946, 1 468 000 de hectare – limitînd proprietatea rurală la 50 de hectare –, din care 1 109 000 de hectare au fost împărţite la 918 000 de ţărani fără pămînt sau cu pămînt puţin Legea prevedea ca atît exproprierea, cît şi împroprietărirea să se facă fără a se ţine seama de naţionalitate, astfel încît, pentru 90 000 de ţărani aparţinînd naţionalităţilor conlocuitoare, s-au atribuit aproximativ 150 000 de hectare, restul devenind rezervă de stat Evident, acest lucru a fost considerat ceva pozitiv, fiind un merit al noului guvern, care dorea „să contribuie la cimentarea unităţii de luptă a tuturor oamenilor muncii, indiferent de naţionalitate”15 Este important de menţionat faptul că prevederile legii exceptau de la expropriere bunurile agricole aparţinînd domeniilor Coroanei, mitropoliilor, episcopiilor, bisericilor, mănăstirilor, aşezămintelor spitaliceşti, Academiei Române, Casei Şcoalelor etc Reforma agrară nu atingea, deocamdată, din prudenţă şi realism, interesele Coroanei şi ale Bisericii Reforma agrară din 1945 a creat un număr şi mai mare de proprietari de loturi mici de pămînt, neproductive economic, de sub trei hectare Reforma anterioară, din 1919-1921, deja crease un număr mare de proprietăţi mici, de sub cinci hectare, astfel încît noua reformă fărîmiţa şi mai mult loturile productive economic La recensămîntul din 1943, 13 Gh Onişoru, op cit , p 42 14 A Petric (coord ), Istoria României între anii 1918-1981, manual universitar, Editura Didactică şi Pedagogică, Bucureşti, p 253 15 Aceste date se găsesc atît în Gh Onişoru, op cit , cît şi în A Petric (coord), op cit , dar cifrele diferă de cele menţionate de Ghiţă Ionescu, pe care acesta din urmă le numeşte cifre oficiale, adăugînd că ele nu sînt, în mod necesar, şi demne de încredere Conform acestora, prin exproprierea a 143 310 de proprietăţi particulare care totalizau 1 143 911 de ha, 1 057 674 de ha au fost distribuite la 796 129 de beneficiari, care au primit în medie 1,3 ha (Ghiţă Ionescu, Comunismul în România, Litera, Bucureşti, 1994, p 141) CONTEXTUL: ŢĂRĂNIMEA 129 mai mult de jumătate dintre exploatările agricole din România erau suprafeţe de mai puţin de trei hectare16 Trebuie amintit aici şi faptul că preocuparea faţă de proprietate a ţăranilor, esenţială pentru felul în care ei înţelegeau supravieţuirea, ca şi răspunsul, adesea populist, dat de stat la această cerinţă mereu acută aveau să devanseze în mod sistematic conturarea unei preocupări pentru productivitate şi să alimenteze discursul politic privind colectivizarea, în care interesul pentru productivitate capătă forţa unui argument În acest sens, partidul comunist s-a opus mitizării proprietăţii, încercînd să arate că o creştere a bunăstării este determinată de productivitate – la rîndul ei, determinată de mijloacele de producţie –, şi nu de regimul proprietăţii, ca atare17 De aceea, putem considera că politica în domeniul agricol a comuniştilor a avut ambiţia de a propune un model în care se specificau organizarea muncii, resursele umane, capitalul tehnic şi sprijinul financiar acordat de stat, conturîndu-se o strategie naţională Cele 1 468 000 de hectare expropriate au afectat numai 18,8% din suprafaţa cultivabilă, mult mai puţin decît afectase reforma din 1921 Urmarea imediată a legii privind reforma agrară din 1945 a dus la desfiinţarea marii proprietăţi şi la transformarea ţării într-una de mici proprietari Proprietăţile agricole de sub cinci hectare reprezentau acum 75,6% din pămîntul arabil total Aceşti mici proprietari au privit cu bucurie măsura şi au devenit susţinători ai guvernului condus de dr Petru Groza şi nici nu îşi imaginau că ceea ce cîştigaseră, pe lîngă faptul că era insuficient ca resursă vitală, era şi ceva care avea să dispară în curînd Patru ani mai tîrziu Reforma agrară din 1945 a schimbat, fără îndoială, tabloul repartiţiei pămîntului agricol la nivelul întregii ţări Această distribuţie nu era însă mulţumitoare De aceea, în luna martie 1949 au fost necesare noi decizii, care, în opinia conducătorilor, erau cerute pentru a crea un context cît mai favorabil colectivizării Mai întîi, la 2 martie 1949 s-a dat o lege ce aproba ultima reformă agrară, prin care statul expropria toate proprietăţile agricole mai mari de 50 de hectare Avantajul era semnificativ, pentru că lovitura era dată acelor proprietari de teren agricol care posedau ferme relativ modernizate, dispunînd de mijloace mecanizate de muncă agricolă Aplicarea acestei decizii s-a făcut cu violenţă, procedîndu-se într-un mod făţiş agresiv, victimele fiind izgonite din casele lor adesea peste noapte, cu ajutorul miliţiei Se pleca în necunoscut, fără minimum de timp necesar luării unor obiecte de folosinţă imediată; despre acest fel de intervenţii nocturne, primăriţa comunistă din Surani, asemenea altor persoane, spunea: „…trei bărbaţi cu două izmene în toiu’ nopţii” Locuinţele lor erau imediat ocupate, gospodăriile erau lăsate la cheremul unor grupuri fără un control strict 16 Ghiţă Ionescu, op cit , p 142 17 Acest lucru face distincţia între o politică agrară şi una agricolă C Garoflid considera, în 1938, că politica agrară a partidelor trebuie înlocuită cu o politică agricolă (cf C Garoflid, „Regimul agrar în România”, în Enciclopedia României, Bucureşti, 1938, pp 577-585) Interesul ţăranilor pentru proprietate este permanent reluat prin expresia: „Noi vrem pămînt” Dacă reforma din 1945 s-a făcut într-un spirit populist, cei care lucrau pămîntul destinat exproprierii fiind îndemnaţi să treacă la împărţirea lui, să ia mijloacele de producţie găsite şi să şi le însuşească în funcţie de necesităţile lor, mai ales în urma pierderilor şi rechiziţiilor de război, fapt ce a creat dezordine şi a dat frîu liber tendinţei naturale de a lua orice, legea din 2 martie 1949 nu mai păstra acest spirit demn de începuturile comunizării Cei ce lucraseră pe pămîntul expropriat nu mai erau îndemnaţi să-l împartă, aşa cum bine descrie Marin Preda18: „Numai un prost ar sta acasă liniştit, după un război… şi cînd un comunist vine aici înaintea ta şi zice: puteţi să luaţi pămîntul care mai e, al vreunui moşier şi pămîntul să fie luat şi să nu vie nimeni, nici armata şi nici jandarmii să te împiedice” De data aceasta, el fie va fi dat fermelor de stat, fie va fi transformat în baza instituirii unor proprietăţi de tip nou, cooperativele agricole În acest fel, sectorul socialist al agriculturii s-a mărit cu aproape 1 000 000 de hectare Pentru Ghiţă Ionescu19, textul de bază în problema colectivizării şi transformării socialiste a agriculturii rămîne Rezoluţia Comitetului Central din 3-5 martie 1949, imediat după măsura luată la 2 martie, cea mai clară declaraţie a comunismului din România cu privire la politica economică din domeniul agriculturii Gospodăriile colective trebuia să fie constituite fără nici o amînare, astfel că, la sfîrşitul anului 1949 şi începutul anului 1950, deci după nouă luni, erau deja înfiinţate 56 de asemenea colective Fuseseră declarate însă 1 029 Ritmul lor de constituire era lent la început, dar, în cursul anului 1950, el s-a mărit simţitor, pentru ca apoi să încetinească o dată cu decizia înfiinţării lor numai cu aprobarea Consiliului de Miniştri, decizie luată în vara anului 1951 Acest lucru a dus la înfiinţarea a doar 62 de gospodării colective în tot anul 1951 Perioada 1951-1953 a fost însă cea mai dură pentru ţărănime, presiunile exercitate asupra acesteia fiind foarte mari, astfel încît controlul creşterii lor a sporit şi el şi, în 1953, se înregistrau 1 980 de gospodării colective20 Nemulţumirile partidului erau vădite şi nu lipsite de motive În 1953, gospodăriile particulare reprezentau încă 91,7% din totalul gospodăriilor ţărăneşti şi doar 8,3% era procentul gospodăriilor colective şi al întovărăşirilor, luate împreună Interesul pentru problema ţărănească, din perspectiva politicii partidului, era evident şi exprima o continuitate dictată de caracterul agrar al României, dar şi de raţiuni de ordin economic Transformarea socială nu putea, în nici un fel, trata cu uşurinţă relaţia cu o categorie socială atît de largă şi impunea strategii atent gîndite În rezoluţia amintită, se considera că soluţionarea problemei ţărăneşti era, neîndoielnic, sarcina principală, dar şi cea mai dificilă care stătea în faţa dictaturii proletariatului şi, într-un mod mai general, a construirii socialismului Satele erau – şi ca urmare a războiului – într-o stare de sărăcie care nu încuraja speranţe privind progresul social general, iar o îmbunătăţire a situaţiei ţăranilor – prevăzută şi prin reforma agrară din 1945 – era în mod expres cerută, pentru o minimă credibilitate şi pentru adeziunea faţă de noul regim Din analizele făcute de partid, categoria globală a ţăranilor era diferenţiată în subcategorii, în funcţie de pămîntul de care aceştia dispuneau O primă categorie era cea a proletariatului agricol, compusă din ţărani fără pămînt, care lucrau pentru chiaburi Existau, desigur, în mediul rural, indivizi care erau angajaţi la stat, numindu-se salariaţi 18 Marin Preda, op cit , p 127 19 Ghiţă Ionescu, op cit 20 Vlad Georgescu, op cit , p 256 CONTEXTUL: ŢĂRĂNIMEA 131 agricoli, dar ei aveau cu totul alt statut decît cei angajaţi să lucreze pămîntul unor particulari, numiţi chiaburi Pentru ei, ca şi pentru putere, oferta de a lucra în brigăzile gospodăriilor colective era o soluţie convenabilă, fiecare avînd un avantaj de partea sa A deveni din angajat al unui chiabur un angajat la stat reprezenta, pentru noul regim, o victorie şi o lovitură dată chiaburilor, care rămîneau fără forţă de muncă Cea mai mare parte a ţărănimii o forma o altă subcategorie – cea a ţăranilor săraci Majoritatea lor aveau cel mult trei hectare de pămînt, iar terenurile agricole deţinute de ei reprezentau mai mult de jumătate din suprafaţa agricolă totală, adică 57% Ghiţă Ionescu21 priveşte cu suspiciune această cifră, considerînd-o exagerată, intenţionat mărită de comunişti, pentru a justifica necesitatea asocierii lor Conform statisticilor din septembrie-octombrie 1948, citate de el, ţăranii care deţineau pînă la trei hectare întruneau 33% din suprafaţa agricolă totală, iar cei cu trei-cinci hectare – 24% din suprafaţa agricolă totală În rezoluţia amintită se menţiona că aceşti ţărani săraci dispuneau de suprafeţe neproductive, mărunţite, dificil de lucrat eficient şi, în acest fel, ei erau consideraţi ca înclinînd justificat către o schimbare a situaţiei lor economice, dorind o altă formă de producţie Ţăranii mijlocaşi, care formau o a treia subcategorie, aveau între 5 şi 20 de hectare, întrunind 33,6% din suprafaţa agricolă totală, pentru că în 1947 s-a hotărît că pot fi consideraţi ţărani mijlocaşi şi posesorii unor suprafeţe cuprinse între 20 şi 50 de hectare Statutul de mijlocaş era cel mai supus unor interpretări diferite O parte dintre comunişti, ca şi social-democraţii, susţineau faptul că mijlocaş este acel ţăran care are maximum 10 hectare Pentru social-democraţi, ţăranii care aveau pînă la cinci hectare puteau fi consideraţi proletari agricoli, stabilindu-se că, în 1947, ei reprezentau 3 321 468 de capi de familie22 Această cifră, indiferent dacă îi include şi pe cei cu pînă la trei hectare de pămînt, arată limpede cît de grea era situaţia ţăranilor Să nu uităm că în Şedinţele Comitetului Central din 3-5 martie 1949 s-a hotărît că partidul are drept sarcină „să lupte pentru întărirea alianţei clasei muncitoare cu ţărănimea muncitoare şi pentru transformarea socialistă a agriculturii”23 Alianţa dintre clasa muncitoare şi ţărănime nu viza orice categorie de ţărani şi nici pe toţi ţăranii şi proprietarii de suprafeţe agricole Evident că, în politica agricolă a noului regim, nici nu se punea problema unei alianţe cu chiaburii, consideraţi exploatatori şi sabotori ai progresului social dorit şi propovăduit de noua putere Clasa muncitoare se voia aliată cu ţărănimea mijlocaşă Ţăranii mijlocaşi erau aliaţii cei mai convenabili pentru asigurarea eficienţei producţiei agricole prin cultivarea unor loturi care, prin comasare, deveneau mai compacte şi deci mai productive Ţăranii săraci erau mai uşor de atras, dar loturile lor erau neproductive, risipite şi nu interesau în mod special din perspectiva productivităţii atît de mult dorite În plus, ei nu ridicau probleme prea mari, pentru că nu aveau ce pierde Mai mult, mijlocaşii dispuneau de echipament agricol – chiar dacă modest, nu de neglijat – care ar fi asigurat o oarecare productivitate a noilor forme de producţie visate de comunişti Chiaburii formau o a patra subcategorie a lumii rurale şi, la fel ca mijlocaşii, ei erau definiţi mai degrabă prin modul în care era lucrat pămîntul lor decît prin suprafaţa 21 Ghiţă Ionescu, op cit 22 Libertatea, 8 octombrie 1947 23 „Rezoluţii”, vol 1, cf Ghiţă Ionescu, op cit , p 220 agricolă de care dispuneau ca proprietari Ei erau exploatatorii, întrucît angajau braţe de muncă şi este lesne de înţeles că aceia care apelau la oameni pentru muncă o făceau adesea din nevoie, pur şi simplu pentru că familia nu putea face faţă lucrărilor agricole, indiferent de numărul membrilor acesteia Fără îndoială că ei aveau pămînt mai mult; probabil că toţi cei care aveau proprietăţi individuale de 20-50 de hectare intrau în această subcategorie, dar tot aici puteau intra şi cei cu 10 hectare, avînd o familie restrînsă ca număr de membri Chiaburimea: „elementul duşman” „Nu întîlnim în întreaga lume mai multă experienţă ca la partidul nostru, atunci ce mă-sa căutăm metode străine! Noi avem de unde să învăţăm, de la Partidul Bolşevic, noi nu trebuie să căutăm ceva necunoscut, cînd Partidul Bolşevic a făcut, aproape gata ne dă în gură”24 În discursul politic al anilor ’50 din secolul trecut se folososea frecvent, chiar cu obstinaţie, termenul „element” pentru a desemna omul În referirile la activitatea organelor puterii în legătură cu oamenii, se făceau o distincţie netă între „elementul duşman” şi „elementul prieten” Duşmanii erau cei care se opuneau aplicării liniei partidului Pentru activişti, miliţieni şi lucrători ai Securităţii, elementul duşman era, de fiecare dată, în pofida acestei definiţii generale, ceva vag, care lăsa loc fie pentru abuzuri, fie pentru „slăbiciuni” Se întîlnesc în cuvîntări diferite indicaţii care li se dădeau celor ce lucrau cu oamenii: Să ne îndreptăm privirea spre aceste elemente, să le identificăm, să reţinem aceste elemente, să ne îndreptăm atenţia spre elementele duşmănoase, de la sate, care aşa cum am arătat aici duc activitate împotriva însămînţărilor sau colectărilor, sau caută să submineze construirea gospodăriilor colective, elemente care agită împotriva membrilor, activiştilor de partid, care instigă Toate aceste elemente tovarăşi, să fie ridicate, să ridicăm tovarăşi, chiar elementele mijlocaşe şi sărace care se dovedesc că sînt duşmane25 Dacă un chiabur – şi sînt din aceştia, pentru că altfel ne-am întreba de ce sînt liberi – îşi vede de treaba lui, mai spune în barbă ceva, dar nu aude decît el, acesta lasă-l să-şi vadă de treaba lui26 Între 28 februarie şi 2 martie 1950 s-a desfăşurat o conferinţă cu caracter de bilanţ27 la Ministerul de Interne în care, printre alte probleme, s-a analizat şi munca îndreptată împotriva elementului duşman numit chiabur Astfel, se arată că: 24 Vorbele îi aparţin ministrului adjunct Gheorghe Pintilie (vezi Marius Oprea, op cit , nota 252, p 151) 25 Din „Cuvîntul de încheiere al lui Teohari Georgescu la Conferinţa cu comandanţii Miliţiei, Securităţii şi Trupelor de Securitate din Direcţia Generală şi Direcţiile Regionale” (ibidem , p 130) 26 Marius Oprea, op cit , p 123 27 Conferinţa cu comandanţii Miliţiei, Securităţii şi Trupelor de Securitate din Direcţia Generală şi Direcţiile Regionale din 28 februarie-2 martie 1950 (ibidem) CONTEXTUL: ŢĂRĂNIMEA 133 Nu putem spune că s-a terminat lupta, dacă am vorbit că am dat puternice lovituri duşmanului, putem spune că abia începem acum să dăm lovituri mai puternice Duşmanul abia acum este turbat, dacă o să analizăm o să vedem că vom avea mult de furcă cu culacul, pentru că aşa cum aţi spus şi voi, au rădăcini mai adînci, cumetri, naşi şi alţii Putem spune fără frică că n-am analizat, nu cunoaştem încă formele de luptă ale culacului Are diferite forme Sîntem obligaţi să adîncim, să cunoaştem toate formele, să vedem cum să luptăm cu culacul28 În cadrul aceleiaşi şedinţe, în cuvîntul său de încheiere, Teohari Georgescu arăta că din rapoartele primite reieşea că duşmanul a devenit mai agresiv, mai îndrăzneţ, a devenit mai turbat De la formele cele mai simple, pînă la cele mai complicate, duşmanul a început să treacă la asasinarea tovarăşilor noştri Duşmanul şi-a dat seama de marea importanţă pe care o au gospodăriile agricole colective şi şi-a concentrat tot focul împotriva acestor gospodării pentru subminarea şi distrugerea lor Tovarăşi, din buletine zilnice care vin la noi, din aceste buletine noi am înregistrat în cursul lui ianuarie pînă la 25-26 februarie cam 100 de acţiuni duşmănoase pe teritoriul rural29 Au existat şi abuzuri, răfuieli, răzbunări, chiar între rude, din cauza cărora au intrat în clasa chiaburilor unii ţărani doar pentru a suporta persecuţiile noilor orînduitori În satul Surani, de pildă, după afirmaţiile primăriţei din acea perioadă, în 1952 erau 24 de chiaburi O comisie formată din activişti, „dar mai mult din securitate, venea şi spunea: Uite, mă, ăsta are de toate Avea cîte un necaz pă el şi-l băga la chiaburi Şi gata!”30 Ea susţinea că a reuşit să scoată o familie de mijlocaşi de pe lista chiaburilor: Era o familie-n sat, aici în sat Eu am scos familia asta de la chiaburi Era o fată crescută la Bucureşti Învăţase acolo croitoria Se căsătorise aicia cu un mijlocaş, că era tot din comună Şi era foarte delicată Orice punea pă ea era fin, plăcut, şi, lucrînd la croitorie, sigur că era bălană la faţă, nearsă de soare Cîn’ ieşea în societate, ierea îmbrăcată corect şi pentru c-a venit, i-a făcut un frate de-al ei cadou o pălărie, ş-avea un cazan de ţuică, care aşa, i-a băgat la chiaburi Nu ştiu dac-avea zece hectare de pămînt Nu ştiu dac-avut! Că nu munceşte! Ce-am tras pînă i-am scos! Era o comisie, venea activişti, mai mult de la securitate… Pentru că a avut nevastă-sa pălărie, prima-n sat, i-a băgat la chiaburi31 Oamenii, după părerea ei, nu respectau indicaţiile primite şi acţionau după cum le venea, avînd motivaţii psihologice, care aveau la bază invidia – „c-avea necaz pă el” –, răzbunarea sau, pur şi simplu, dorinţa de a-şi exprima prin prea mult zel ataşamentul faţă de partid „A fi trecut la chiaburi” era spaima mijlocaşilor şi mulţi chiaburi au protestat, aproape întotdeauna în zadar, arătînd că, în fapt, nu posedau mult pămînt şi, ca atare, erau victimele unor decizii subiective, abuzive Totuşi, criteriul exploatării – nimeni nu are drept asupra muncii altuia, ci doar asupra muncii braţelor sale – a fost folosit şi pentru a-i priva pe cei cu pămînt de posibilitatea de a face ca pămîntul să fie productiv, pentru a-i transforma pe membrii proletariatului agricol în angajaţi ai statului 28 Din Şedinţa cu comandanţii de Regionale şi Judeţene de Securitate, din 1 martie 1950, cuvîntul Tov Ministru Adjunct Pintilie Gheorghe (ibidem, p 133) Termenul „culac” este un termen bolşevic, folosit frecvent de Lenin, echivalent al chiaburului din discursul românesc El este folosit de Gheorghe Pintilie probabil pentru a impresiona auditoriul 29 Marius Oprea, op cit , pp 114-115 30 Aurora Liiceanu, op cit , p 67 31 Ibidem În Scînteia din 25 decembrie 1955, se menţiona că numărul chiaburilor se ridica la 22% din populaţia zonelor rurale Chiaburii rămîneau duşmanii principali ai dictaturii proletariatului, pentru că ultima subcategorie a proprietarilor de teren agricol – deci de indivizi ai mediului rural –, desemnată frecvent drept „ultimele rămăşiţe ale clasei moşiereşti”, fusese desfiinţată, proprietăţile fiind recent lichidate şi trecute în proprietatea statului Situaţia sectorului socialist în agricultură se schimbase mult ca urmare a lichidării rămăşiţelor moşierimii şi confiscării proprietăţilor ei de către stat, astfel încît fermele de stat, se arăta în rezoluţia pe care am amintit-o, cuprindeau 5 000 000 de hectare, reprezentînd 43% din suprafaţa agricolă totală În acest context, sarcini serioase reveneau SMT-urilor (Staţiunile de Maşini şi Tractoare) pentru a organiza noul mod de producţie de la sate Plenara Comitetului Central din 3-5 martie 1949 declanşa procesul colectivizării care, după cum ştim, avea să se încheie în 1962, cu un bilanţ satisfăcător, dar după 13 ani de politică represivă Dintre cele 15 000 000 de hectare de pămînt agricol, majoritatea intrau în posesia CAP-urilor (Cooperativelor Agricole de Producţie) şi a IAS-urilor (Întreprinderi Agricole de Stat), iar ceea ce rămînea aparţinea proprietăţilor particulare din zonele în care colectivizarea era imposibil de realizat, din pricina unei geografii incapabile de a se supune proiectului comunist, adică mai ales în zonele muntoase În 1962, structurile colectivizate deţineau, în sfîrşit, 96% din suprafaţa arabilă a ţării şi 93,4% din suprafaţa agricolă32 În ce ceea priveşte imaginea satului colectivizat, propusă de politica adoptată prin rezoluţia din 3-5 martie 1949, era foarte bună Satului, în forma de organizare proiectată prin această politică, îi revenea un rol major în construcţia socialismului Sectorul socialist beneficia deja de noi achiziţii – teren şi inventar agricol – care se adăugau celor deja dobîndite pînă la 1 ianuarie 1946, prin reforma agrară din martie 1945, cînd aproape 400 000 de hectare trecuseră la rezerva de stat, iar inventarul agricol confiscat cuprindea 3 130 de tractoare, 1 276 de pluguri de tractor, 682 de locomobile, 1 274 de batoze, 1 032 de secerători-legători şi 1 100 de secerători simple33 Prin această rezoluţie, măsurile adoptate încercau să corecteze – în sensul unei rigori mărite, dar şi al unei ordini în favoarea rezultatelor dorite – limitarea proprietăţii particulare individuale şi greşelile reformei agrare din martie 1945, urmare atît a contextului haotic care a urmat războiului, cît şi a insuficientei pregătiri a cadrelor din comitetele FND-ului – deci, în mare măsură, a factorului uman Manifestările de superficialitate, incompetenţă, neglijenţă şi abuzuri erau cunoscute şi regretabile Gh Onişoru34 evidenţiază acest lucru, citînd informarea-raport a şefului Siguranţei judeţului Vâlcea, înaintată imediat după efectuarea reformei, în care se arată că, în unele cazuri, exproprierea a fost o măsură exagerată, nerespectîndu-se legea, din cauza neclarităţii ei, fapt ce a creat conflicte între cei cărora li se luau pămîntul şi inventarul agricol şi cei care le luau Servilismul îl face pe acest şef să considere că „o mică greşeală s-a făcut cu proprietarii de pămînt care aveau de la 20 pogoane pînă la 100 şi care nu intrau în lege pentru a fi expropriaţi Or, este adevărat că aşa cum au trăit milioane de oameni cu pămînt puţin, puteau trăi şi aceştia cu cele 20 de pogoane care le-au fost lăsate” Urmează însă manifestarea unei atitudini de îngrijorare, deoarece el afirmă că, în acest 32 A Cioroianu, „Comunismul românesc, feţele represiunii”, în Arhiva Durerii, Pionier Press, Fundaţia Academia Civică, Stockholm, Bucureşti, 2000, pp 28-29 33 Economia României între 1944-1959, Editura Politică, Bucureşti, 1959, p 372 34 Gh Onişoru, op cit , pp 44-45 CONTEXTUL: ŢĂRĂNIMEA 135 fel, „din punct de vedere public, noi ne-am făcut mulţi duşmani, ştiind că mai toţi aceştia sînt preoţi, învăţători, primari şi alte notabilităţi săteşti, de care noi mai avem nevoie încă Numeric sînt puţini, dar ca propagandişti sînt foarte periculoşi, ei mai deţin încă monopolul moral al satelor” Un aspect care determina măsuri de mare brutalitate îndreptate împotriva chiaburilor era legătura acestora cu „bandiţii”, faptul că ei ajutau mişcarea de rezistenţă35 Rezultatele acestor situaţii de tensiune apărute în lumea satului au fost speculate de opoziţie printr-o campanie dusă de PNŢ (Partidul Naţional Ţărănesc), care a avut ca temă ceea ce speria cel mai mult lumea satului: colhozul Toate acestea nu erau uitate Politica adoptată la Plenara din 3-5 martie 1949 urmărea astfel conturarea unor strategii clare în relaţiile cu diferitele categorii de ţărani: ţăranii săraci trebuiau sprijiniţi – lor trebuia să li se alimenteze speranţa într-un trai mai bun şi încrederea în progresul social promis de comunişti; ţăranii mijlocaşi trebuiau cîştigaţi şi convinşi de necesitatea de a fi aliaţii principali ai clasei muncitoare – această alianţă trebuia, cu orice preţ, întărită; chiaburii trebuiau loviţi fără cruţare, sistematic şi cu vigilenţă constantă Imaginea duşmanului era ferm conturată şi împotriva lui trebuia îndreptată toată violenţa cu care se legitima muncitorimea ca o clasă cu adevărat revoluţionară Una dintre marile nelinişti ale organelor de represiune era faptul că, adesea, ţăranii săraci sau mijlocaşi sprijineau chiaburimea Teohari Georgescu subliniază acest aspect neplăcut şi delicat al muncii organelor de Miliţie şi Securitate: „Aşa cum tovarăşul spunea, dacă nu lucrăm cum trebuie lucrează duşmanul şi duşmanul a lucrat, duşmanul lucrează, a reuşit să dea lovituri, a reuşit în unele părţi, chiar dacă puţin, a reuşit să creeze situaţia pe care o spunea un tovarăş în raport aici, care a spus: «starea de spirit este liniştită – la început – dar chiaburimea a reuşit să atragă o parte bună a ţărănimii sărace şi mijlocaşe de partea ei»”36 Teohari Georgescu se arată nemulţumit de această stare, reproşînd forţelor de represiune că „după 4-5 ani de regim al nostru, după ce am păşit la construirea socialismului, să avem această situaţie, cînd legile noastre spun: dacă este chiabur care foloseşte mîna de lucru, să-l lovim să-i iasă ochii din cap, să facem să nu mai depindă ţăranul sărac de chiabur şi invers”37 35 Este adevărat că rezistenţa a fost sprijinită material de ţărani, care erau mai avuţi şi care se puteau lipsi de bunuri personale pentru a-i ajuta pe cei ce se ascundeau în munţi, dar sprijin moral a fost oferit şi de ţărani ce nu intrau în categoria chiaburilor În comuna Bistra, unde au fost împuşcaţi trei chiaburi pentru a da exemplu populaţiei, un colonel de Securitate a declarat: „Voi face următorul lucru: iau cîţiva chiaburi din Bistra despre care ştiu că au legături cu bandiţii, că altfel aceşti bandiţi n-ar putea să trăiască dacă chiaburii din Bistra nu i-ar sprijini, «duci afară în marginea comunei şi dai cu ei de pămînt, pe urmă adunaţi chiaburii şi neamurile bandiţilor, duceţi la ei să-i îngroape şi pe urmă spuneţi la ei că dacă mai sprijină sau nu anunţă că unde se află bandiţii, şi ei vor păţi la fel»” Cei trei chiaburi au fost împuşcaţi pentru că erau bănuiţi că ar fi găzduit în grajdurile lor şi ar fi hrănit doi rezistenţi care se aflau pe Muntele Mare, la 25-30 km de comuna Bistra (Marius Oprea, op cit , p 223) 36 Marius Oprea, op cit , p 120 (vezi nota 90 de la această pagină, în care se subliniază îndemnul dat de Teohari Georgescu comandanţilor de Miliţie şi Securitate şi care se va solda cu împuşcarea fără judecată a sute de ţărani ce s-au revoltat în vara anului 1950, deci la scurt timp după Conferinţa comandanţilor Miliţiei şi Securităţii din 28 februarie-2 martie 1950) 37 Marius Oprea, op cit , p 121 Faţă de chiaburime, care „merita” toată ura de clasă, se făcuseră cele mai multe greşeli şi abuzuri Unii membri de partid, activişti sau unele organizaţii făceau confuzia între chiaburi şi mijlocaşi, fie considerîndu-i pe mijlocaşi drept chiaburi, fie invers În primul caz, se pierdeau aliaţii virtuali şi, în acelaşi timp, se îngroşa numărul celor care deveneau victime, solidarizînd cu adevăratul duşman prin dezvoltarea la nivel individual a unei ostilităţi fireşti faţă de noul regim Efectul negativ al unei asemenea decizii era dublu În al doilea caz, se scăpa din vedere şi acţiune un duşman real, fapt ce dovedea o lipsă de vigilenţă faţă de obiectivele programului politic Denunţînd atît abuzurile, cît şi lipsa de vigilenţă ale cadrelor sale, partidul accentua focalizarea pe relaţia specială cu chiaburimea, precizînd măsurile cu caracter discriminativ care loveau în aceasta, o îngrădeau, pregătind astfel lichidarea ei Măsurile luate erau deosebit de brutale, şi aplicarea lor, violenţa cu care acţionau forţele de represiune nu urmăreau decît instalarea terorii Chiaburimea, în opinia lor, era cea care se opunea aplicării liniei partidului şi, ca atare, violenţa excesivă trebuia îndreptată către această categorie38 Chiaburii erau loviţi prin aplicarea unei politici fiscale speciale, dar mai ales prin interdicţia de a dobîndi mult pămînt Chiaburii nu erau numai duşmani către care se îndrepta degetul ameninţător al comuniştilor, ci şi sabotori demni de dispreţul tuturor Ei erau nu numai urîţi, ci şi ridiculizaţi Echipe artistice erau mobilizate să joace în piese scurte în care personajul principal era negativ, el fiind chiaburul satului, interpretat de un actor supradimensionat fizic – se foloseau perne, pantaloni foarte largi, cu buzunare din care curgeau grăunţe de grîu sau porumb –, nemilos, avar, un individ monstruos, care, astfel caracterizat, trebuia să stîrnească rîs, dispreţ şi milă39 Rezoluţia40 schiţa un model-tip al gospodăriilor colective, care, în acord cu strategia transformării socialiste a agriculturii, trebuia să excludă chiaburii, lor interzicîndu-li-se intrarea în aceste organizaţii socialiste Modelul urma să fie susţinut de un statut comun tuturor gospodăriilor colective, care trebuia adoptat numai cu aprobarea Comitetului Central al Partidului şi Guvernului În acest fel, partidul controla întreaga organizare a gospodăriilor colective, principiile lor de constituire şi funcţionare, compoziţia membrilor lor; prin intermediul lor, lupta de clasă devenea o obligaţie a noilor forme socialiste, chiaburimea fiind exclusă şi, implicit, instituită în forţă de opoziţie şi duşman Pămîntul şi complexul ombilical Relaţia dintre pămînt şi ţăran şi descrierea ei constituie, fără îndoială, o temă culturală, manifestată constant şi ca temă literară în manualele şcolare Ea pare imposibil de ocolit şi toţi cei care au trecut prin şcoală l-au citit pe Rebreanu Dragostea de pămînt 38 În declaraţia maiorului de Securitate Mihai Kovacs, şeful Serviciului de Securitate din Turda, se arată că: „La Serviciul de Securitate Turda i-am cercetat… că acolo unde se pun piedici din partea chiaburilor în ce priveşte aplicarea liniei Partidului, să trîntim de pămînt unul sau doi chiaburi, numai de un singur lucru să îngrijim să fie cie chiabur şi să aibă gîtul gros” (ibidem) 39 Acesta este un subiect puţin abordat în cercetări Prea puţin a fost studiat repertoriul teatrelor din acea perioadă şi deplasările care se făceau în scopuri de propagandă 40 Ghiţă Ionescu, op cit , p 221 CONTEXTUL: ŢĂRĂNIMEA 137 a fost considerată întotdeauna un element definitoriu al înţelegerii sufletului de ţăran Fie ca aspiraţie, fie ca realitate împlinită, a avea pămînt presupune dorinţă nestăpînită de a-l păstra În comunism, această dragoste pentru pămînt a ţăranului – să nu uităm că, în 1948, ponderea populaţiei rurale era de 76,6% – a fost privită cu un amestec de îngăduinţă, compasiune şi prudenţă la început, atunci cînd pămîntul prea mult al unora a fost distribuit celor fără pămînt sau cu pămînt insuficient Pentru început, psihismele ţăranului legate de pămînt, trăirile lui intime nu trebuiau bruscate, ci, mai degrabă, menajate, pentru ca abia apoi să se producă dureroasa despărţire de pămînt, prin colectivizare Anul 1949 a fost cel în care partidul a început colectivizarea agriculturii, o măsură căreia i-au trebuit, totuşi, nu mai puţin de 13 ani pentru a fi rezolvată Această dragoste trebuia uitată cu timpul, lucru care s-a şi întîmplat În comunism, în manualele şcolare, legătura dintre pămînt şi ţăran apărea interpretată şi comentată mai degrabă în dimensiunea sa negativă, subliminal patologică, generatoare de violenţă – un fel de iubire blestemată –, în numele şi umbra căreia înfloreau conflicte înfricoşătoare, de nedepăşit Disociind, în ambivalenţa acestei iubiri, răul de bine şi înlăturînd ceea ce în relaţia ţăranului cu pămîntul însemna grijă, necontenită supraveghere şi participare afectivă, acea combinaţie între emoţional şi fidelitate adîncă, comunismul a păstrat tocmai dimensiunea întunecată, iraţională, blestemul de care el urma să-l elibereze pe ţăran, pentru ca, obligîndu-l să se lepede de el, acesta să-şi găsească liniştea Comunismul a urmărit să înlocuiască această relaţie dintre pămînt şi ţăran cu o alta, în care emoţia trebuia să dispară pentru a face loc unui raport pragmatic, de tip salarial Acest lucru însemna, pentru comunişti, modernizarea agriculturii Irina Nicolau41 încearcă să definească ţăranul, căutîndu-i un invariant psihologic puternic, o diferenţă specifică, ceva în a cărui absenţă se anulează însăşi identitatea lui Ea conchide că „ţăran este orice ins aflat în legătură directă şi de durată cu pămîntul pe care îl lucrează Eşti cu atît mai ţăran cu cît între corpul tău şi pămînt se interpun cît mai puţine elemente şi mai simple” Ca atare, pămîntul gol este cel care produce ţărani şi comunităţi, aşa cum pămîntul asfaltat produce orăşeni şi colectivităţi Pentru a înţelege deci relaţia dintre ţăran şi pămînt, trebuie să pornim de la pămînt El îl face pe ţăran ceea ce este Autoarea mai adaugă că a fi ţăran nu înseamnă a locui în mediul rural şi nici a avea o ocupaţie oarecare legată de pămînt, ci înseamnă, pur şi simplu şi în mod esenţial, a fi legat ombilical de pămînt Dragostea de ţară presupune astfel o dragoste pentru tot pămîntul ţării, care îl cuprinde şi pe cel al ţăranului, dar nu este acelaşi lucru cu dragostea pentru pămîntul său A-ţi apăra ţara ar însemna s-o faci în numele spaimei de a-ţi pierde propriul pămînt, ca parte a întregului numit ţară Ţăranii pe care i-a găsit comunismul după război nu iubeau pămîntul doar pentru că erau sau doreau să fie numai proprietari A fi proprietar este o dimensiune identitară rece şi administrativă, importantă în măsura în care, prin ea, ţăranul poate funcţiona ca ţăran, poate avea pămîntul său, un bun tangibil, concret A fi proprietar de pămînt însemna să te conformezi legilor scrise, ale raţiunii ordonatoare, pe cînd iubirea de pămînt, acest simţămînt adînc şi complicat, exprimă mai degrabă o lege nescrisă, cea a sufletului, răspunde logicii inimii şi deci unei legături de genul celei ombilicale Iată de 41 Irina Nicolau, Talmeş balmeş de etnologie şi multe altele, Ars Docendi, Bucureşti, 2001, p 20 ce reforma agrară pare, din perspectivă psihologică, o strategie perversă, pentru că prin ea se întărea această lege nescrisă, pentru ca apoi să fie violent ştearsă din sufletul ţăranului Prin ceea ce a urmat, legătura ombilicală a fost ruptă, iar ţăranul s-a simţit abandonat Părea că, prin oameni, pămîntul l-a părăsit Nu există emoţie, afect tainic adînc, o anume comunicare între proprietar şi pămînt Există doar calcul, un calcul rece Şi, în acest sens, pămîntul se poate ordona cuminte în rîndul proprietăţilor care aduc unui individ siguranţă şi cîştig financiar Pămînt, case, bijuterii – toate acestea reprezintă valori, bunuri de care te poţi înstrăina sau despărţi uşor Ele pot fi doar investiţii reci, cu excepţia unor investiţii sentimentale În ceea ce priveşte pămîntul, modernitatea înseamnă a renunţa la iubire şi a o înlocui cu un raport rece, în care pămîntul este privit raţional, pragmatic, şi nu afectiv, iar tradiţionalism înseamnă şi păstrarea acestui sentiment de ataşament profund faţă de pămînt Intenţiile modernizatoare ale comunismului în această arie a vieţii oamenilor s-au lovit, în reformismul lor, tocmai de încăpăţînarea ţăranului de a nu se despărţi de pămînt Pe de altă parte, profitul pe care l-ar fi putut oferi modernizarea promovată de comunişti a rămas mai mult în vorbe, deoarece investiţiile în agricultură au fost reduse foarte mult exact cînd ar fi fost nevoie să susţină programul comunist Alocările au fost de numai 9,4% din totalul investiţiilor în 1949, scăzînd la 6,6% în 1950 şi 7,5% în 1953 Irina Nicolau susţine că sîntem ţărani sau că mai sîntem ţărani şi aduce argumente atît din lumea valorilor materiale, cît şi din cea a relaţiilor: sîntem ţărani pentru că fiii lor, indiferent cum arată şi cum se poartă, revin seara în satul dormitor sau, dacă stau la oraş, îşi umplu de cîte ori pot portbagajul cu jumătăţi de porc, brînză, lînă, vin, fasole… mulţi dintre ei sacrificîndu-şi concediile pentru producerea lor Sîntem ţărani pentru că nepoţii lor, fiii celor din urmă, trăiesc în prima copilărie experienţa satului unde, cu haine de oraş şi cu purtări de oraş, urcă în pomi, mănîncă ouăle găinilor şi se joacă cu vaca42 Ea se referă la prezent şi argumentele ei sînt doar parţial susţinute de realităţi, adică doar în dimensiunea unei culturi a supravieţuirii pe care satul o are şi la care se ataşează lumea oraşului, avînd legături de rudenie cu lumea satului Dar, dincolo de această dimensiune, ţărani nu mai sînt decît cei care formează populaţia vîrstnică a satelor, cei pe care comunismul, în zorii proiectului comunizării ţării, i-a prins în plină tinereţe Aceştia, oameni vîrstnici astăzi, mai păstrează un raport ombilical cu pămîntul, privindu-i cu înstrăinare pe copiii lor, oameni adulţi, care vin – şi uneori dau o mînă de ajutor la munca agricolă – să-şi ia roadele nu ale pămîntului, ci ale proprietăţii Ei, copiii-adulţi, nu mai iubesc pămîntul, nu-l mai simt ţărăneşte, trăirile lor sînt diferite de ale părinţilor Acea legătură tainică şi încăpăţînată cu pămîntul este pentru ei un sentiment demodat, ceva care-i desparte de părinţi Ei nu se mai relaţionează cald cu pămîntul, nu mai mîngîie din priviri pămîntul răbdător şi fidel aşteptărilor, nu-l mai înţeleg, iar nepoţii acestor vîrstnici sînt şi mai înstrăinaţi de pămînt Adesea, vîrstnicii percep comportamentul de consumatori al copiilor lor ca pe ceva care ridică un zid între generaţii Iată, de pildă, relatarea unei ţărănci din Surani, o relatare în care se amestecă nedumerirea şi reproşul: „…vin în fugă, mai ajută dac-au timp, iau cît pot şi se duc la oraş, îşi aduc dihăniile şcopiii – n n ţ în vacanţe şi ăştia mici nu fac nimic, sînt mofturoşi, nu ies din casă, nu ajută la nimic, stau doar la televizor şi de-abia-i aduci la masă…”43 O altă 42 Irina Nicolau, op cit , p 21 43 Aurora Liiceanu, op cit , pp 162-164 CONTEXTUL: ŢĂRĂNIMEA 139 ţărancă, mai fermă în opinii şi mai dispusă să acorde copiilor înţelegere, consideră că „vina-i a lu’ Ceauşescu, a comuniştilor, care-a făcut să plece tinerii la oraş şi să lase pămîntul pîrloagă” În numele acestei iubiri pentru pămînt şi al unei gratitudini pentru ceea ce le oferă acesta, părinţii se simt trădaţi de cei care au plecat la oraş „pentr-un salar” Dar nu aceştia sînt cei care erau ţărani în 1945; ei nu sînt decît generaţia care a urmat În acele vremuri – şi din ce în ce mai rar astăzi –, exista un cult al muncii aspre, pe care numai ţăranul o cunoştea Cei ce erau tineri atunci şi au rămas la ţară încă asociază oraşul cu o formă de lene, de inactivitate, iar satul, cu adevărata muncă Şi astăzi întîlnim la ţară această valorizare a muncii aspre legate de cîmp În vara care a urmat primului an de facultate, am fost împreună cu mulţi colegi, studenţi ai Facultăţii de Filosofie, la muncă patriotică în satul Mînăstirea, fostă proprietate regală, devenită ulterior gospodărie agricolă colectivă Mergeam să ajutăm pentru că, din ce văzusem acolo, plata pe ziua de muncă, zi-lumină, cum se spunea, era atît de mică încît ţăranii preferau să trăiască aşa cum apucau decît să muncească la colectivă Entuziasmul nostru nu era mare Presiunile de a nu ocoli aceste „sarcini ideologice”, faptul că ni se spunea că din facultatea noastră ies activişti şi, mai ales, frica de consecinţe au făcut ca participarea să fie foarte mare Mi-amintesc că urma să ne întoarcem după două săptămîni şi că munceam foarte mult În prima sîmbătă, după ce am ajuns spre seară de la muncă, la locul unde eram cazaţi, spre stupoarea noastră, am fost anunţaţi de cadrul didactic care ne-a însoţit, pe atunci tovarăşa Janine Café, asistentă la catedra de Socialism Ştiinţific, că a doua zi va trebui să ne sculăm foarte devreme, ca să facem o vizită în grup tatălui lui Alexandru Sahia Nu ne-am bucurat deloc, credeam că măcar duminica vom fi liberi sau cel puţin ne vom scula mai tîrziu Astfel că, în jurul orei 8 dimineaţa, eram deja pe uliţele satului, spre casa cu pricina Am intrat într-o curte mare, cu o construcţie în formă de U, care avea o prispă de lemn Părea o gospodărie frumoasă şi, probabil, fusese şi mai frumoasă şi mai prosperă decît arăta la acea vreme În curte se afla un bărbat foarte vîrstnic, dar vioi, cu părul alb, pe care tovarăşa noastră l-a abordat cu siguranţă, spunîndu-i că mai mulţi studenţi de la Facultatea de Filosofie doresc să le povestească despre fiul său, care a fost un devotat comunist Bătrînul ne-a privit puţin şi s-a adresat tovarăşei noastre cu voce tare şi pe un ton deloc amabil, cam cu următoarele cuvinte: „Ce să vă povestesc? N-am ce să vă spun! Era un derbedeu, a preferat să se înhăiteze cu comuniştii, să împartă manifeste prin gări, decît să muncească aici, unde aveam gospodărie mare Era de muncă! Că aici e muncă grea Da’ el? Ce să muncească, că era mai uşor ce făcea, a fugit de muncă, s-nhăitat cu comuniştii!” Noi ascultam cu gurile căscate Tovarăşa a încercat să-l oprească, spunîndu-i ceva de bluzele albastre, de cît de curajos era, că era revoluţionar El a oprit-o şi a continuat să-l facă derbedeu, adăugînd că nici nu vrea să audă de numele lui Tovarăşa, deşi era într-o situaţie dificilă, neaşteptată, s-a recompus destul de repede şi a decis, cu un aer precipitat, să ne întoarcem în tabăra noastră Pe drumul de întoarcere se lăsase o tăcere grea şi nimeni nu comenta în nici un fel nefericita idee – evident, nu a noastră – de a-l vizita pe tatăl lui Alexandru Sahia Ne era frică să vorbim Mai tîrziu, în timpul unei cercetări făcute în cîteva sate din Maramureş, cu echipa profesorului Mihai Pop, prin 1972, am întîlnit ţărani înstăriţi, mulţumiţi de munca lor, 1 dar care erau din satele necolectivizate Satul Negreşti, colectivizat, ajunsese de pomină pentru sărăcia lui, prin comparaţie cu satele necolectivizate Erau şi cîntece la horă în care expresia „mîndruţă din Negreşti” era folosită ca fiind sinonimă cu „mîndruţă colduşă”, adică săracă În satele necolectivizate, ţăranii aveau livezi mari de meri, pămînt spre munte, case frumoase, împrejmuite de garduri cu porţi, aproape grandioase, foarte costisitoare, lucrate în lemn masiv, cu modele care cereau iscusinţă şi timp Într-un asemenea sat, am aflat că „doar la ţară se munceşte, nu la oraş, unde oaminii nu lucră, văd de ceva; muncitorii văd de maşini, la şcoală, învăţătorii văd de copii, cine lucră la birăuri văd de hîrtii”44 Neîndoielnic exprimat, prestigiul muncii agricole demarca ferm lumea satului de lumea oraşului Asocierea făcută de Irina Nicolau între pămînt şi pămînt, care, după propria mărturisire, s-a produs inocent, în absenţa cunoaşterii complexului ombilical, merită o examinare mai de atentă Complexul ombilical45 este un construct psihologic relativ recent, un fel de instrument cu virtuţi explicative, comun unor teme sau subdomenii diferite ale psihologiei: construcţia identitară a copilului, relaţia mamă-copil, identitatea de gen, dezvoltarea psihologică, structura personalităţii El exprimă într-un mod general şi susţine cadrul teoretic necesar înţelegerii raportului între cele două tendinţe umane – polare şi opuse –, privite şi ca mecanisme ale psihismului uman: tendinţa către autonomie şi tendinţa către dependenţă Aceste două tendinţe determinante, exprimate încă de la naştere, continuă să interacţioneze în orice etapă a ciclului vieţii individului Într-un fel, individuaţia este puternic legată de modul în care se echilibrează aceste două tendinţe Fiecare tendinţă se exprimă printr-o dimensiune psihologică esenţială: autonomia – prin separare, şi dependenţa, prin ataşament sau legături de ataşament Atît separarea, cît şi ataşamentul sînt nevoi umane, aflate într-un echilibru instabil, iar buna individuaţie psihologică a individului uman – inclusiv sănătatea sa mintală – depinde de relaţia dintre aceste două tendinţe Maturitatea psihologică a unui individ depinde fundamental de raportul dintre aceste două tendinţe Ţăranul se află cu pămîntul său într-un raport de homonomie, exprimat prin ataşament Dinăuntrul psihologiei, termenul ataşament are un conţinut mult mai bogat şi mai intens decît atunci cînd el este folosit în mod curent Pămîntul, din această perspectivă, poate fi privit ca o „persoană” care asigură confort, securitate, loialitate, intimitate şi o emoţionalitate pozitivă Autonomia, psihologic vorbind, este o presiune către independenţă, separare şi autosuficienţă Din perspectiva psihologiei relaţiilor, ca şi din cea psihanalitică, autonomia este „masculină” şi este mai importantă decît homonomia, care este „feminină” Personalitatea umană este echilibrată atunci cînd separarea şi ataşamentul – ca nevoi umane – sînt relativ „corect” integrate Există momente în viaţa unui individ în care această integrare este ameninţată şi cele mai importante momente de acest fel sînt experienţe ale pierderii Instalarea sentimentului de abandon are loc în urma 44 Relatare a unui băiat de 12 ani din satul Breb, în cadrul unor cercetări de teren din anul 1972 ale Institutului de Etnografie şi Folclor 45 Gwendolyn Stevens şi Sheldon Gardner au publicat, în 1994, Separation anxiety and the dread of abandonment in adult males, în care prezintă complexul ombilical şi fac distincţia între autonomie şi dependenţă, o distincţie ce rafinează domeniul raportului eu/altul, extrem de fertilă pentru explicaţia psihologică CONTEXTUL: ŢĂRĂNIMEA 141 experienţei abandonului, atunci cînd se produce separarea de ceea ce individul simte că-i satisface şi asigură repertoriul de trăiri pozitive, mai sus amintite, între care securitatea şi emoţia, corelate cu gratitudinea şi ataşamentul faţă de o realitate percepută ca sursă vitală, sînt cele mai importante pentru supravieţuire Din această perspectivă psihanalitică, putem considera că ameninţarea cu despărţirea de pămînt generează anxietatea de separare, în timp ce despărţirea de pămînt – ruperea cordonului ombilical –, după ce relaţia cu el a funcţionat în timp, ducînd la experienţa ataşamentului şi a securităţii, generează ceea ce psihologic se numeşte groaza de abandon Forţele necesare supravieţuirii psihologice vor presa individul – ţăranul, în cazul nostru – către ştergerea experienţei de ataşament, ducînd astfel la instalarea frustrării Nimeni nu este de acord să i se ia ceva cu forţa, indiferent cum a obţinut acel ceva, prin redistribuirea ce a urmat exproprierii unora – prezenţi sau absenţi – sau prin munca lui ori a familiei sale Acel ţăran legat ombilical de pămînt a devenit, în timp, un individ frustrat, iar urmaşii lui au devenit indivizi cu suflet de proprietar Relatările ţăranilor mai vîrstnici păstrează încă şi astăzi nostalgii, amintirea acestei iubiri pentru pămînt După 1990, nenumăratele conflicte şi procese dintre oamenii din sate, acea „ceartă a răzoarelor” care fisurează familiile, rudenia, vecinătatea şi relaţiile cu consătenii, aducătoare de duşmănie, care pentru unii ţărani din Surani arăta ca o „dihonie”, nu au făcut decît să actualizeze frustrările şi să alimenteze setea de proprietate a orăşenilor proveniţi din lumea satului Am afirmat mai înainte că psihismul ţăranilor nu trebuia să fie bruscat, comuniştii gîndind că nu era indicat ca rumorile ce alimentau spaima de colhoz să fie amplificate sau susţinute de atitudini nepopuliste Temerile ţăranilor trebuiau înţelese, deşi nu acceptate Renunţarea la colectivizarea totală şi bruscă, măsură pe care guvernul a fost forţat să o iniţieze în septembrie 1951, s-a dovedit, arată Ghiţă Ionescu46, o măsură „înţeleaptă” Întovărăşirile agricole au întîmpinat un răspuns mai puţin dîrz din partea ţăranilor decît gospodăriile agricole colective, asociate în mintea lor cu colhozurile Ele mai păstrau încă ideea nedespărţirii de pămînt Ştiind că ţăranii se vor opune colectivizării, în septembrie 1951 administraţia s-a văzut nevoită să schimbe strategia Totuşi, în 1950 erau înfiinţate, după documentele de partid, 1 029 de gospodării colective, care însumau 265 640 de hectare, ale unui număr de 65 974 de familii de ţărani săraci şi mijlocaşi Dar cifrele nu erau reale În fapt, la începutul anului 1950 existau doar 56 de gospodării colective şi acestea, ca şi cele care au urmat, în 1951, se realizaseră prin încălcarea flagrantă a principiului liberului consimţămînt al ţăranilor Ulterior, Ana Pauker, Vasile Luca şi Teohari Georgescu au fost traşi la răspundere pentru „călcarea în picioare a principiului participării voluntare a ţăranilor la transformarea socialistă a agriculturii”47 Este adevărat că presiunile de a despărţi ţăranii de pămînt, în sensul colectivizării, nenumăratele brigăzi trimise de la oraş pentru expropriere şi organizare de noi unităţi de muncă s-au lovit, în iarna anului 1949 şi în cursul anului 1950, de o rezistenţă fermă din 46 Ghiţă Ionescu, op cit , p 270 47 Ibidem, pp 232-235 şi 270-274, şi Gh Gheorghiu-Dej, Raport la al II-lea Congres al PMR din 23-25 decembrie 1955 partea ţăranilor48 Oamenilor le este greu sau imposibil să facă altceva decît au făcut, în felul în care au făcut, date fiind mediul lor material şi de educaţie şi influenţa asupra lor a variatelor presiuni sociale care susţin imuabilitatea atitudinilor şi comportamentelor Scene de violenţă s-au petrecut în multe locuri, cînd Miliţia, Securitatea şi chiar Armata au fost trimise împotriva ţăranilor – multe procese, desfăşurate rapid, în afara oricărei legalităţi, multe înscenări în urma cărora chiaburii ce erau acuzaţi de sabotaj şi de împotrivire faţă de mersul pozitiv al istoriei au fost condamnaţi la moarte La plenara Comitetului Central din noiembrie-decembrie 1961, Dej a afirmat că Ana Pauker şi Teohari Georgescu au dat ordine prin care în toată ţara ţăranii au fost arestaţi în masă, acuzaţi de nerespectarea obligaţiilor faţă de stat Tot el afirma că lupta împotriva chiaburilor se soldase cu trimiterea în judecată a 80 000 de ţărani, dintre care 30 000 au fost judecaţi public, obligaţi fiind să participe mulţi ţărani, pentru a înţelege că nu e de glumit, că cei care se opuneau politicii de colectivizare sînt aspru pedepsiţi E lesne de înţeles care era atmosfera în sate şi faptul că îngrijorarea şi temerile ţăranilor erau cu totul îndreptăţite Cifra ţăranilor care s-au opus este foarte mare şi se referă la perioada 1949-1953, deşi ea este mărturisită tîrziu, aproape de încheierea colectivizării; unii autori considerau însă că ea trebuia să fi fost mult mai mare49 Colhozul şi groaza de abandon Legătura dintre ţăran şi pămînt – acel ataşament despre care vorbeam – poate fi ameninţată doar de separare, în urma căreia ţăranul se constituie psihologic în individ abandonat Abandonul, în imaginarul ţărănesc, se asocia cu colhozul, iar sperietoarea „colhoz” a bîntuit mult spiritele, dînd naştere unor spaime teribile50 Întrucît pămîntul era nucleul tare al identităţii ţărăneşti, despărţirea ţăranului de el – consecutivă ideii de colhoz – însemna, în fapt, dizolvarea identităţii Elisabeta Rizea, din Nucşoara, figură emblematică a satului devenit cunoscut prin rezistenţa anticomunistă, descrie cu acurateţe această perioadă: „Ţin minte cum striga lumea atunci, ha, erau îngroziţi, vin comuniştii, vin ruşii, ne ia pămîntu’, ne duce la colhoz! Eram speriaţi că o să mîncăm la cazan Şi fel de fel de vorbe ce nu le ştiam, că să zicem tovarăşe, sfat – noi ştiam de primărie –, rate, cote, aprolacta… Ni se sucea limba-n gură!”51 48 Din rapoartele locotenentului de Securitate Teodor Dincă, amintit mai sus, reiese compasiunea faţă de unii arestaţi şi decizia lui de a dispune eliberarea lor Fiind în inspecţie, la 12 aprilie 1950, la DRS Oradea, el a găsit în arest „136 de arestaţi, în majoritatea lor reţinuţi din 1949 şi foarte mulţi în chestiuni simple, care puteau fi soluţionate uşor” (Marius Oprea, op cit , p 98) 49 Vlad Georgescu, op cit , p 199 50 Într-un raport adresat generalului maior Nicolski, la 21 septembrie 1944, locotenentul de Securitate Teodor Dincă, acuzînd „slăbiciunile” aparatului de Securitate, arată că lucrătorii Securităţii „nu au ştiut să demaşte acţiunea chiaburilor, care au utilizat foştii prizonieri în URSS, împingîndu-i pe aceştia prin diferite mijloace să ia cuvîntul la adunări, pentru a spune minciuni cetăţenilor, că în colhozurile din URSS, este o viaţă insuportabilă, iar colhoznicii mor de foame” (Marius Oprea, op cit , p 101 ) 51 Povestea Elisabetei Rizea din Nucşoara Mărturia lui Cornel Drăgoi, culese şi editate de Irina Nicolau şi Theodor Niţu, Humanitas, Bucureşti, 1993, p 49 CONTEXTUL: ŢĂRĂNIMEA 143 În altă zonă, în Bihor, în 1946, la alegeri, ţăranii erau speriaţi că, dacă vor cîştiga comuniştii, aceştia le „vor da de mîncare cu şaica – adică cu gamela – de la cazan”52 Expresia „şaica” era folosită şi de un ţăran din Sântana: „Deci treaba era următoarea – mai ţin minte o parte aşa: zice că acolo, la colhoz, îi dă cu şaica, aşa, la fiecare, după… cînd ai terminat de lucru, seara, îţi dă o oală de-asta, de mîncare, şi… mergi; nevestele toate, împreună, şi… toate minunile de pă lume, nu mai ştia nimeni ce-i aia colhoz, ce-i colectiv, ce e…”53 Totuşi, atmosfera generală era cea de nesiguranţă şi de confuzie Pe de o parte, unii ţărani povesteau ceea ce au văzut după ce au trecut Nistrul – „că eu am fost pă malu’ Nistrului, trei ani de zile, grănicer şi vedeam ruşii, cum se-mbrînceau, cum, vai de lume!”, îşi amintea un ţăran care încerca să-i convingă pe alţii ce mizerie va aduce colectivizarea –, pe de altă parte, alţii erau deja lămuriţi şi pledau pentru colectivizare, ei avînd, în general, puţin pămînt, „c-avem să trăim mai bine, mă!”54 Cea mai interesantă experienţă, gîndită ca o strategie perfect eficientă de a convinge oamenii cu privire la avantajele colectivizării, a trăit-o indirect ţăranul mai sus amintit, din Sîntana, şi, ceea ce este şi mai interesant, nu putem şti dacă ea se înscrie într-o serie de evenimente excepţionale sau dacă a fost experimentată la o scară mai largă Experienţa a fost trăită direct de tatăl său: Atunci, în ’49, a fost prima delegaţie de ţărani din ăştia, harnici, frumoşi şi isteţi, duşi în URSS, ca să vadă… agricultura socialistă, colhozurile şi sovhozurile A fost şi tata, a fost delegat… nu mai ţin minte cît o stat În orice caz, peste o lună Din timpul războiului, tata a fost în Rusia pîn la Volga; mulţi o fost în Rusia, ei ştiau ce e colhozu’, deci aşa cum fusese propaganda Da’ în timpu’ războiului n-a ştiut nimeni ce e asta, lucrăm toţi laolaltă, ne-mparte la toţi şi aşa mai departe… Era o treabă foarte curioasă şi deci neînţeleasă… Şi după… cînd a venit înapoi, lămurit… treburi, îndoctrinat, doamne, iartă-l – o fost şi tînăr… măi, pe ei i-a dus în nişte… – bineînţeles, acuma noi putem înţelege ce-nseamnă unităţi-etalon –, deci i-a dus în nişte colhozuri de-astea care erau trăznet Puse la punct, cu tractoare, cu… frumoase, oameni instruiţi să spună că este foarte bine, că este foarte frumos… şi-aşa mai departe… Bineînţeles, cînd au venit înapoi le-a dat cadouri ruşii, la tata i-a dat un aparat de radio, îl mai ţin minte şi acum, avea o steluţă, aşa, roşie, acolo… Rubin, dracu mai ştie cum îl chema… le-a dat seminţe speciale, nişte soiuri de grîu altoite pe pir, minuni de-astea minciuriniste; bineînţeles, rezultatele au fost zero…55 Este de remarcat faptul că, în mod sigur, componenţa acestor delegaţii – şi nu ştim numărul lor – era bine studiată În nici un caz nu erau propuşi oameni indezirabili regimului, cei care în mod firesc nu puteau fi momiţi să renunţe la pămîntul lor, chiaburii Aşa cum reiese din relatarea celui din Sîntana, era vorba despre „o plecare de instruire a ţăranilor… harnici, frumoşi, împroprietăriţi”, deci ţărani săraci, fără pămînt, recunoscători partidului Ei urmau să răspundă chemării partidului de a se constitui în gospodării agricole colective, ceea ce s-a şi întîmplat Mai mult, „ăştia de la GAC din 52 În Bihor, satele au votat „Ochiul lui Maniu” (Gh Luncan, Anul 1946 – scrisori şi alte texte, Fundaţia Academia Civică, Bucureşti, 1997, pp 35-36) 53 L Chelcea şi P Lăţea, România profundă în comunism, Nemira, Bucureşti, 2000, p 143 54 Aurora Liiceanu, op cit , p 56 55 L Chelcea şi P Lăţea, op cit , pp 143-144 Sîntana s-au dus să-i lămurească pe-ăia din Bihor ce bine-i în GAC; în raionul Beiuş, Suplacu de Barcău, să-i lămurească pe-ăia, pe moţi, că să intre-n GAC”56 Totuşi, în lumea satului, agitaţia a fost mare, zvonurile nu conteneau, unii spuneau grozăvenii, alţii, care nu aveau pămînt sau aveau pămînt puţin, care nu se sacrificaseră să-l cumpere, care fuseseră împroprietăriţi, priveau cu mai puţină spaimă colectivizarea, unii fiind chiar convinşi că îi aştepta un viitor mai bun Represiunea exercitată prin structurile specializate – activişti, Miliţie, uneori şi Armată –, constrîngerile, violenţa i-au făcut pe mulţi ţărani să renunţe la opoziţie Excluderea copiilor de la şcolarizare, interdicţiile privind anumite facilităţi necesare traiului – lumină electrică, butelie de aragaz –, ameninţarea cu pierderea locului de muncă sau cu anularea beneficiului obţinut prin pensionare etc , toate acestea intrau în arsenalul măsurilor luate pentru a-i face pe ţărani să adere la constituirea formelor socialiste de producţie în agricultură Frica de a dispărea diferenţele dintre ei, de a fi toţi incluşi într-un mare tot, despre care nu ştiau mare lucru – colhozul, cazanul –, ce înghiţea orice formă particulară, era pentru ţărani o perspectivă inimaginabilă şi inacceptabilă Sperietoarea „colhoz” a alimentat rezistenţa lor la orice formă de asociere – întovără şire sau gospodărie colectivă – şi a obligat puterea să recurgă la o strategie în care forţa şi concesiile alternau, la forme particulare de a gîndi succesul proiectului ei politic referitor la construcţia socialismului la sate şi la relaţiile cu ţăranii Acest lucru este evident şi în documentele de partid care au analizat „erorile” din politica de transformare socialistă a agriculturii Deciziile politice privind relaţia putere-ţăran exprimă cînd duritate, cînd retrageri, lăsînd să se înţeleagă că această relaţie este o realitate delicată, că sufletul ţăranului este o variabilă discretă, care trebuie abordată cu prudenţă sau, cel puţin, cu o atentă combinaţie între forţă şi îngăduinţă Staliniştii români au fost obligaţi să înţeleagă că ceea ce funcţiona în Uniunea Sovietică nu se potrivea în România În plus, unele măsuri care cîştigau un grad de acceptare din partea ţăranilor nu fuseseră luate sau nu se putuseră lua la noi în ţară Mă refer la mecanizare, care în România era absolut insuficient rezolvată Două aspecte umbreau ambiţiile puterii: pe de o parte, faptul că primele brigăzi de întovărăşire erau alcătuite mai ales din familii de ţărani care nu avuseseră pămînt sau care erau săraci Ei intraseră în întovărăşiri sau gospodării agricole colective doar cu forţa lor de muncă şi/sau cu loturi neproductive, risipite şi de mică întindere Pentru ei, participarea la această colectivizare nu era un sacrificiu şi desigur că sperau ca, în acest fel, s-o ducă mai bine; şi, într-o anumită măsură, speranţele lor au fost împlinite De aceea, realităţile rurale nu constituiau o imagine atrăgătoare, dezirabilă pentru ţărani şi păreau să răspundă promisiunilor făcute prin propagandă Funcţionarea lor nu părea să aducă fericirea promisă Schimbarea strategiei se va dovedi necesară, aşa cum vom vedea mai tîrziu Un al doilea aspect l-am amintit El se referă la mecanizarea din agricultură, pe care ideologii stalinişti o vedeau în strînsă legătură cu colectivizarea, determinînd în mare măsură succesul acesteia La noi, în 1950 existau 102 SMT-uri (Staţiuni de Maşini şi Tractoare) pentru 56 de gospodării colective, iar în 1951 erau doar 138 56 Ibidem, p 146 CONTEXTUL: ŢĂRĂNIMEA 145 pentru 1 027 de gospodării colective57 Este lesne de înţeles că aceste mijloace de producţie erau insuficiente şi că susţinerea braţelor de muncă cu mijloace mecanizate era extrem de dificilă În aceste condiţii, proiectul modernizării agriculturii rămînea o vorbă goală O primă schimbare de strategie a fost încetinirea drastică a ritmului colectivizării forţate, prin hotărîrea de a se organiza o gospodărie colectivă doar cu aprobarea prealabilă a Consiliului de Miniştri În anul 1951, la numărul de gospodării colective existente, s-au adăugat doar 62, evident, cu aprobările necesare În schimb, accentul s-a mutat pe mecanizare, mărindu-se substanţial numărul de lucrători din SMT-uri – în 1951 s-au adăugat încă 5 000 –, care lucrau efectiv doar în gospodăriile agricole colective, pentru a da impresia de eficienţă acestei forme noi de organizare şi pentru a cîştiga adeziunea ţăranilor Era, desigur, o măsură strategică, astfel încît, în 1952, jumătate din suprafaţa lucrată cu sprijinul SMT-urilor aparţinea gospodăriilor agricole colective La 18 septembrie a avut loc o întrunire a Comitetului Central, în cadrul căreia s-a dat o rezoluţie menită a marca schimbarea strategiei privind relaţia puterii cu lumea satului Prin această rezoluţie s-au criticat erorile politicii de transformare socialistă a agriculturii, recomandîndu-se renunţarea la colectivizarea totală Rezoluţia era un pas înapoi, fără a însemna însă renunţarea la ideea colectivizării, aceasta rămînînd latentă, dar fermă ca perspectivă a viitorului De aceea, s-a revenit la formula temporară şi mai simplu de realizat a întovărăşirilor agricole, subliniindu-se faptul că ele sînt forme de asociere voluntară de producţie, în care fiecare ţăran îşi menţinea proprietatea, muncind însă pentru un cîştig comun Două lucruri erau importante: caracterul voluntar al asocierii şi avantajul muncii în grup, al muncii în comun; un fel de „unde-s doi puterea creşte şi producţia sporeşte” Ca şi cîştigul, de altfel Exemplul sovietic era însă necesar Asemenea asociaţii, numite Toz, existau în Uniunea Sovietică Organizarea lor răspundea unei toleranţe faţă de sentimentul profund al posesiunii: pămîntul, vitele, mijloacele de producţie nu erau colectivizate Ele rămîneau ale ţăranilor Graniţele fizice dintre loturi erau înlăturate simbolic, dar rămîneau cele interioare; prestigiul psihologic al proprietăţii era respectat Avantajele erau promiţătoare, pentru că, prin comasare, se înlesnea folosirea mijloacelor agrotehnice, a tractoarelor şi maşinilor agricole, iar ţăranii, deşi lucrau în comun, trebuiau să-şi organizeze munca şi să-şi rezolve problemele de producţie şi pe cele de ordin administrativ împreună, în comun În acest fel, funcţiona un compromis: ceea ce în mintea ţăranului era comun şi-l făcea temător devenea un comun mai suportabil Puterea înţelegea că ţăranul nu se putea lepăda de pămînt, nu-şi putea schimba sentimentul faţă de el, de ceea ce îl definea şi-i asigura existenţa, deci supravieţuirea Păstrarea formei private de proprietate dădea întovărăşirilor un caracter mai uman, dar instala, în schimb, un joc al frustrărilor de ambele părţi: puterea şi ţărănimea Pentru putere, ideea de eşec era evidentă, pentru ţăran, nu era vorba despre un abandon, ci doar despre o separare imaginară, care-i putea da însă o stare de frustrare şi de anxietate Era, mai degrabă, o stare de aşteptare, bine cantonată în suspiciunea sa nativă Acest lucru s-a dovedit a fi adevărat puţin mai tîrziu, în 1952, cînd Ana Pauker şi Vasile Luca nu mai erau actori ai deciziilor politice, fiind excluşi din cercul puterii 57 Ghiţă Ionescu, op cit , p 234 Cotele şi după ele Cotele au fost introduse într-o primă formă în 1947, prin Legea nr 251, din 12 iulie Conform acestei legi, se reglementa circuitul produselor agricole prin obligaţia producătorilor agricoli de a dispune de propriile produse numai după ce vindeau către stat o parte din ele În anul ce a urmat, presiunea statului asupra producătorilor agricoli individuali a crescut, o dată cu Decretul nr 13, din 29 iunie 1948, care prevedea organizarea Ministerului Agriculturii Prin această măsură, îndeplinirea politicii agrare a RPR cădea în sarcina Ministerului Agriculturii, care era autorizat să întocmească planurile de producţie şi să controleze circulaţia bunurilor agricole Pentru buna desfăşurare a acestei politici agrare, s-a înfiinţat Comisia Centrală pentru Colectarea Cerealelor, care funcţiona prin reprezentanţi în teritoriu pînă la nivelul de plasă Planul economic al RPR, adoptat în 1949, a îndreptat eforturile autorităţilor spre colectivizarea agriculturii Colectivizarea a fost decisă prin Plenara CC a PMR din 3-5 martie 1949 şi această decizie s-a luat simultan cu intensificarea controlului autorităţii de stat asupra producătorilor agricoli individuali Înăsprirea ritmului şi a cuantumului cotelor a fost accelerată, iar nesupunerea era pedepsită, fiind considerată infracţiune economică prin Decretul nr 183, din 30 aprilie 1949 Comercializarea produselor pe piaţă nu se putea face decît avînd un certificat de producător agricol care dovedea predarea cotelor şi achitarea impozitelor agricole către stat Măsurile de pedepsire erau atît de drastice şi de abuzive încît chiar şi factorii de răspundere au sesizat şi criticat acest lucru58 Teohari Georgescu critica, în 1950, faptul că „au fost foarte multe elemente ridicate, dar nu elemente duşmănoase sau adevărat duşmănoase… Dar noi ne-am apucat să reţinem pe linie de colectări nu lovind pe cei care făceau agitaţie, dar în cei care nu puteau îndeplini cotele de colectare care de multe ori erau puse din birou negîndite şi judecate bine”59 La 18 martie 1952, un nou pas apare în strategia transformării satului, hotărîndu-se introducerea unui sistem de cote obligatorii, pe care proprietarii de pămînt agricol trebuiau să le predea statului, la preţuri stabilite de stat Se trecea, astfel, la o formă de violenţă discreţionară, sălbatică, impusă de contextul social care mai păstra poate speranţa unei îmbunătăţiri a situaţiei generale, specifice începutului comunizării, exprimat prin confiscarea recoltelor oricînd se putea, stabilirea unei ordini şi a unor reguli dure şi precise Aceste reguli privind raportul dintre ţăran şi stat se aplicau tuturor celor care posedau şi cultivau pămînt agricol şi se refereau la o gamă largă de produse Erau exceptaţi doar cei ce aveau pămînt agricol extrem de puţin, adică mai puţin de 58 Este vorba despre tragerea la răspundere a celor care, după expresia lui Teohari Georgescu, au comis ilegalităţi El se referea la arestarea a 800 de oameni pentru că nu au predat cotele, eveniment petrecut în regiunea Constanţa Răspunsul celui interpelat de ministrul Teohari Georgescu este o justificare privind presiunile care se făceau asupra celor ce urmăreau aplicarea măsurilor luate pentru predarea cotelor: „Datorită presiunii care se făcea de organizaţiile de partid şi Comitetele Provizorii şi Miliţia, de frică să nu fie un sprijin real pentru organizaţiile Comitetele Provizorii, făcea aceste greşeli” Această interpelare a avut loc la Conferinţa din 28 februarie 1950 (vezi Marius Oprea, op cit , p 119) 59 Marius Oprea, op cit , p 117 CONTEXTUL: ŢĂRĂNIMEA 147 o jumătate de pogon Cotele obligatorii la hectar erau respectate, calculîndu-se în funcţie de suprafaţa terenului agricol Din acest moment s-a instaurat o ordine care, indiferent de caracterul ei drastic, trebuia să funcţioneze Poate că nu acest lucru a fost dur – faptul că preţurile erau stabilite de stat, împiedicarea speculei –, ci discriminarea dintre bogaţi şi săraci şi instaurarea etichetei defavorizante de chiabur, cu efectul subtil al tendinţei către egalizarea bunurilor rămase, consecutivă predării cotelor Astfel, la un hectar, cotele pentru ţăranii mijlocaşi erau de 300-350 kg, iar pentru chiaburi, de 500-825 kg În acest fel, taxele de producţie variau între 20% şi 60% din recoltă Gama discriminărilor era largă şi acoperea orice obligaţie administrativă, incluzînd şi taxele fiscale şi orice prestaţie efectuată de SMT-uri, atunci cînd aceasta era posibilă Astfel, diferenţa dintre a fi chiabur şi a fi mijlocaş era foarte mare – cotele primilor puteau creşte cu 25%, iar cele ale ultimilor puteau fi mai mici cu 25% –, în fapt însă, se ajungea la o nivelare care descuraja pe oricine şi-ar fi dorit mai mult pămînt, dorinţă firească în condiţii de nediscriminare Ţăranii cu mai mult pămînt au rezistat, suportînd cu stoicism aceste discriminări, doar pentru a-şi păstra pămîntul, sperînd la vremuri mai bune Sistemul cotelor obligatorii a dus la reacţii negative din partea ţăranilor, indiferent de mărimea cotelor impuse, dar intensitatea ostilităţii faţă de această obligaţie era, fireşte, mai mare la cei care se simţeau discriminaţi, ca şi cînd a avea pămînt mai mult decît ceilalţi, mijlocaşi sau săraci, ar fi fost în sine un păcat În acelaşi timp, membrii de partid din mediul rural, cei care s-au gîndit că este indicat să se pună bine cu noua putere, erau îndemnaţi şi presaţi, dîndu-li-se sarcina de a fi primii care predau cotele statului Ei trebuiau să servească drept model, exemplu privind modul în care era necesar să se răspundă la obligaţiile faţă de stat Propaganda în ceea ce priveşte transformarea socialistă a agriculturii a funcţionat asiduu în presa de partid, dar, deşi strategia puterii părea să capete accente de discontinuitate a fermităţii principiului colectivizării totale, demonstraţii şi discursuri argumentative faţă de acest principiu umpleau paginile ziarelor puterii comuniste În nici un fel nu se neglija sau ocolea perspectiva de viitor, şi anume cea care stabilea ca ultim scop colhozul Comuniştii acceptau doar ideea de timp, transformarea socialistă a agriculturii fiind văzută ca un proces Finalizarea lui era însă expres formulată şi susţinută: opţiunea definitivă pentru realizarea colhozurilor O dată încetinit ritmul colectivizării forţate şi crescut ritmul întovărăşirilor, o oarecare relaxare s-a produs, cu toată politica susţinută a cotelor obligatorii şi a preţurilor fixe, întrucît pămîntul era încă al ţăranilor Proprietatea privată asupra pămîntului agricol exista încă şi, în acest fel, proiectul şi perspectiva colhozurilor vizau un viitor nu foarte apropiat Colhozul era o perspectivă mai îndepărtată, chiar dacă, în presa de partid, realităţile din agricultură erau considerate forme de tranziţie Sistemul cotelor, introdus la 18 martie 1952, a fost vag relaxat în sensul cheltuielilor suportate de ţărani, printr-o măsură luată la 5 septembrie 1953, prin care impozitele producătorilor agricoli erau diminuate Puterea comunistă se arăta chiar îngăduitoare, ştergînd datoriile şi cotele nelivrate din cursul anului 1952 Au fost micşorate cotele de livrări de lapte, carne şi lînă şi unele impozite, s-a introdus un sistem nou de vînzări, care prevedea plata în avans pentru animale vii, produse animaliere, materii prime 1 industriale, fructe şi legume, care se contractau de către stat, ţăranii plătind taxe mai mici pentru orice produse din gospodăria lor ce le prisoseau, după achitarea cotelor obligatorii Totuşi, ei nu aveau libertatea de a le vinde, pentru că statul se instituia în contractor absolut Statul dispunea de aceste produse, achiziţionîndu-le de la producătorii agricoli la preţuri stabilite şi cu plata în avans Am întîlnit într-un sat din Maramureş expresia „e un tăuraş promis”, pentru a se referi la un tăuraş care era de la naştere contractat de stat Evident, el avea prioritate în repertoriul de griji gospodăreşti ale ţăranului, tăuraşul era crescut şi cu lapte, iar consumul casnic de lapte se făcea cu laptele rămas după hrănirea tăuraşului Ordinea în consumul laptelui era următoarea: tăuraşul, copiii, musafirii (străinii, care plăteau), gazdele adulte Nevoia de bani era mare, pentru că aceste contractări cu statul erau singura sursă de bani a ţăranilor În alte sate, apropiate de oraş, dacă exista un salariu în familie – de obicei, al soţului, care lucra într-o fabrică, la schele, la mină etc –, nevoia de bani destinaţi cumpărării unor produse necesare traiului – ulei, sare, zahăr etc – era mai puţin dramatică Măsura de la 5 septembrie 1953 viza o cale de parteneriat cu producătorii agricoli care încă nu erau colectivizaţi şi care, avînd această spaimă privind viitorul, aveau o motivaţie scăzută faţă de muncă, gîndindu-se că eforturile lor nu le vor aduce lor înşişi beneficii „De ce să muncesc dacă îmi ia tot statul?”, era o întrebare legitimă Este adevărat că, pînă în 1956, numărul ţăranilor colectivizaţi era încă mare Producţiile medii la hectar descreşteau, diferenţele favorabile în timp se datorau mai degrabă condiţiilor meteorologice prielnice decît entuziasmului faţă de muncă Congresul al II-lea al PMR din decembrie 1955 a constituit un moment de mare dezamăgire pentru forţele politice de la putere În raportul prezentat de Gh Gheorghiu-Dej, s-a recunoscut o stare nemulţumitoare a drumului parcurs spre transformarea socialistă a agriculturii Datele privind acest proces erau deduse din procentul categoriilor diferite de ţărani şi au fost publicate în Scînteia, la 25 decembrie 1955 Conform acestora, ţăranii din trei categorii puteau fi consideraţi ca oameni noi ai satelor: membrii gospodăriilor agricole colective (5,5%), membrii asociaţiilor agricole (5,8%) şi muncitorii agricoli (sub 1%), prinşi mai ales în activităţile de mecanizare a agriculturii Toţi, adunaţi, reprezentau foarte puţin Rămîneau însă ţăranii cu gospodării mici (45,2%) şi cei cu gospodării mijlocii (40,5%) Împreună, ei reprezentau un procent mare (85,7%) Li se adăugau chiaburii, cu un procent relativ mare (22%) faţă de oamenii noi ai satelor, deci faţă de cei angajaţi în sectorul socialist al agriculturii Sectorul socialist al agriculturii îi cuprindea pe cei ce lucrau în fermele de stat, gospodării agricole colective şi întovărăşiri, iar toţi aceştia, prin munca lor, acopereau doar 26,5% din pămîntul arabil al ţării, care totaliza, la acea vreme, 9,7 milioane de hectare Cooperativelor le revenea un procent mic din acest total, doar 8,3% Un procent puţin mai mare, de 13,7% din pămîntul arabil al ţării, revenea fermelor de stat şi terenurilor care intrau în proprietatea statului ca urmare a exproprierii domeniilor regale Lenta socializare de tip nou a muncii agricole era rezultatul nu numai al ezitării sau rezistenţei ţăranilor, ci şi al unei strategii lucide a noului regim Colectivizarea nu trebuia grăbită, riscurile erau privite ca fiind prea mari Se cunoştea reticenţa ţăranului Primii paşi făcuţi pînă în 1955, deci în zece ani de la reformă, nu se dovediseră prea reuşiţi, respectarea liberului consimţămînt al ţăranilor şi implicarea lor voluntară în CONTEXTUL: ŢĂRĂNIMEA 149 schimbările dorite în lumea satului nu fuseseră respectate După zece ani de putere comunistă, transformarea socialistă a agriculturii avea un ritm lent şi îi punea în opoziţie pe reformatorii mai blînzi cu cei mai duri Ţara – şi mai ales oraşele sale – era hrănită de proprietatea privată, lucru greu digerabil de către comunişti, înverşunaţi duşmani ai acesteia Principala schimbare în cadrul ţărănimii era creşterea procentului categoriei mijloca şilor, adică a acelei părţi care poseda între 5 şi 20 de hectare, în opinia comuniştilor Chiar dacă erau consideraţi principalii aliaţi ai clasei muncitoare, ei rămîneau proprietari privaţi Acest lucru avea însă un aspect pozitiv din punct de vedere economic – mijlocaşii asigurau, împreună cu ţăranii cu gospodării mici, cei cu pînă la cinci hectare, cereale şi legume într-o proporţie de 75% din întreaga recoltă a ţării – şi argumenta rolul care i se dădea, cel de aliat principal al proletariatului industrial Dar, din punct de vedere politic şi, mai ales, în perspectiva dezvoltării sectorului agricol socialist, faptul că în 1955, după zece ani de regim comunist, procentul celor angajaţi în sectorul socialist al agriculturii era atît de mic – puţin peste 12% – era nemulţumitor Pămîntul, criteriul reuşitei sociale Sacrificii Creşterea categoriei de ţărani mijlocaşi pînă în 1955 şi continuarea creşterii şi după acest an dovedeau că fidelitatea ţăranului şi setea lui de pămînt, valorizarea pozitivă a pămîntului nu trebuiau neglijate şi nu erau deloc îmbucurătoare După observaţiile unor autori, extinderea categoriei ţăranilor mijlocaşi începuse încă din perioada interbelică şi ea se desfăşura lent, dar sigur Ţăranii doreau din ce în ce mai mult să-şi extindă proprietatea agricolă Exista o tendinţă evidentă în acest sens, un fel de contagiune socială, susţinută de personajele semnificative ale lumii satelor, modele de urmat Pămîntul era criteriul reuşitei sociale; n-aveai pămînt, erai neisprăvit Aveai pămînt, erai bine văzut, gospodar Isprava era deci pămîntul Părea, astfel, că absenţa pămîntului producea indivizi incompleţi „Isprăviţii” erau căutaţi; pămîntul îţi asigura o mare eligibilitate maritală, erai căutat, puteai spera la o bună alianţă prin căsătorie: „…eram invidiat Da, c-aveam pămînt mai mult, că eram mai bine, mai bogat Eu am fost un fel de mijlocaş Venea unii cu ziua, venea la muncă Asta cîn’ a venit comunismul” Aşa spune Gheorghe Şerbănescu că arăta cînd a pornit să se însoare, luînd pînă la urmă o fată din alt sat, cu avere Acum, la o vîrstă înaintată, soţia lui consideră că tatăl ei a cumpărat pămînt şi ajunsese să aibă avea destul ca să-şi înzestreze cele şapte fete: „ştiu că avea pregătite şase pogoane… părinţii au cumpărat pămînt că ştiu c-a vîndut salba mamii, a luat ţarna… ne-a cumpărat la toate să ne dea cîte şase pogoane A venit războiul şi le-a luat ceapeul” Ultima măritată nici n-a mai apucat să fie înzestrată60 „Am muncit, am cumpărat pămînt… Că ştiu numai eu cît am muncit! Şi poate aveam prune în Domneşti, da le vindeam gata adunate, în loc să bea şi soţu mieu un ciocan de ţuică Că le-am vîndut să plătesc oamenii la munte, că avea un boier un pămînt aicia şi 60 Aurora Liiceanu, op cit , pp 58-60 iera aproape de noi şi ziceam să luăm de la Guţă Iorgulescu pămînt Adunam bani să cumpărăm”, povesteşte Elisabeta Rizea61 din Nucşoara La fel s-a întîmplat şi în alte părţi În Surani, Maria Tatu îşi aminteşte că replica cel mai frecvent folosită de ţărani în refuzul de a se despărţi de pămînt era următoarea: „Noi nu ne lepădăm de pămîntu de la cîmp că pămîntu ne dă nouă hrană” Sacrificiul impus de cumpărarea pămîntului era mare Dacă, la Nucşoara, Elisabeta Rizea îşi aminteşte de prunele vîndute „gata adunate”, ea nu este deloc singură Şi Gheorghe Şerbănescu din Surani îşi aminteşte de prunele adunate şi vîndute Alţi ţărani din Surani mîncaseră „mămăligă cu păcură” ca să cumpere pămînt După amintirile Mariei Tatu, ţăranii îi reproşau acesteia, care avea pămînt foarte puţin, că nu cunoaşte preţul plătit de ei pentru a cumpăra pămînt: „dumneavoastră să nu vorbiţi, că dumneavoastră n-aţi mîncat păcură pă mămăligă să luaţi pămînt în cîmp! Noi am muncit Noi nu ne lepădăm de pămîntu la cîmp… Dumneata ai primit un hectar care-l ai la cîmp de la socri N-ai ştiut cum se cumpără N-ai mîncat mămăligă cu păcură, zice, ca să cumperi pămînt” Exista chiar mentalitatea potrivit căreia erau desconsideraţi cei ce nu munceau destul de mult, nu se sacrificau pentru a cumpăra pămînt, iar cei ce intrau în gospodării agricole colective şi întovărăşiri erau priviţi ca „nişte neisprăviţi”, oameni care n-au fost în stare să-şi cîştige, prin muncă şi sudoare, pămîntul rîvnit de toţi În Moromeţii, sînt descrise scene cumplite, în care membrii familiei, cu eforturi supreme, răpuşi de oboseală, de frig, de foame, plouaţi, continuau să muncească, parcă mînaţi din spate de ceva mai puternic decît ei, mai puternic decît instinctul de conservare: setea de pămînt Atît de mare era convingerea de a păstra pămîntul avut şi a cumpăra cu preţul unui efort colectiv, al întregii familii, încît, în ciuda tuturor opreliştilor şi persecuţiilor, ţăranul, mai ales cel mijlocaş, căuta să-şi extindă proprietatea şi să-şi întărească locul, statutul lui în ierarhia socială a lumii satului Nici cotele obligatorii, nici taxele şi impozitele, uneori insuportabile, nici preţurile cerute de SMT – nimic nu convingea ţăranul să accepte ideea colectivizării şi despărţirii de pămînt Pentru comunişti, politica agricolă avea un ţel precis, irealizabil în condiţiile în care ataşamentul faţă de propriul pămînt nu dădea deloc semne că ar scădea ori s-ar stinge sau că, în relaţia cu pămîntul, ţăranii ar fi fost mai puţin motivaţi, mai puţin implicaţi afectiv Principalul obiectiv al politicii agricole era ca partea cea mai mare din întreaga producţie agricolă să provină, la sfîrşitul celui de al doilea plan cincinal, de la sectorul socialist Or, tocmai această cotă mare din întreaga producţie agricolă provenea, la sfîrşitul anului 1958 încă, nu din sectorul socialist, ci din producţia realizată de gospodăriile mici şi mijlocii, şi acest procent se ridica la 75% Argumentele din discursul politic pledau pentru constituirea cît mai rapidă a noilor forme socialiste de organizare – asociaţiile agricole şi gospodăriile colective – şi pentru întărirea celor deja existente, pentru că doar ele, ca „forme superioare”, evoluate de producţie, reuşeau să ducă la o mai mare productivitate, prin extinderea suprafeţelor cultivate şi, implicit, prin reducerea costurilor de producţie Propaganda la sate se făcea prin lămurirea ţăranilor în privinţa avantajelor, a perspectivelor de modernizare care uşurau munca şi măreau producţia, făcînd să se 61 Povestea Elisabetei Rizea din Nucşoara , ed cit , p 25 CONTEXTUL: ŢĂRĂNIMEA 151 dezvolte economia naţională şi, evident, nivelul de viaţă al tuturor Ţăranii însă fie stăteau pe gînduri, fie erau suspicioşi, fie refuzau orice idee de schimbare care implica despărţirea de pămînt Rezistenţa lor era mare şi surdă şi orice indicaţie venită de la noua putere, „de sus”, cum se spunea, era primită adesea cu duşmănie, aşa cum se exprimă un personaj din Moromeţii: „Luaţi lefuri degeaba să bateţi drumurile la porţile oamenilor, păcat de încălţăminte Şi, în afară de toate astea, pămîntul e al nostru, aşa că mai duceţi-vă dracului pînă una alta, îl secerăm noi cînd credem de cuviinţă, după agronomia noastră proprie”62 Tensiuni existau, probabil, şi în relaţia cu agronomii, care lezau mîndria şi conservatorismul ţăranilor atunci cînd le explicau avantajele comasării suprafeţelor arabile şi le dădeau indicaţii ştiinţifice de cultivare şi exploatare a terenului agricol Conform legilor nescrise ale satului, ale tradiţiei, o agricultură profană se opunea celei recomandate de specialiştii pe care comuniştii îi foloseau pentru ca argumentaţia lor să fie mai credibilă şi mai uşor receptată de ţărani, care ştiau una şi bună, în cazul de mai sus, şi anume că secerişul se face după Sîn Petru Asemenea atitudini ostile erau considerate sabotaj, deşi pentru ţărani era limpede că ceea ce se obţine ca recoltă nu mai este rodul muncii lor Munca fizică investită în recoltă sau transformată în recoltă era ceea ce le dădea dreptul necontestat asupra produselor şi le satisfăcea rostul adînc şi identitatea Prin mecanizare, maşinile care nu erau ale lor deveneau părtaşe la produs; pe ţăran, acest lucru îl îndepărta de la dreptul lui asupra rezultatelor muncii Poate că în aceasta constă conservatorismul lor: nevoia de a se obişnui în timp cu schimbarea Legătura de sînge şi legătura de pămînt Orice sat îşi are propriile jocuri ascunse, un sistem de relaţii, practici relaţionale şi comportamente cutumiare pe care un străin de sat fie nu le înţelege, fie le află mai tîrziu Activitatea pe teren a cercetătorilor este adesea un exerciţiu dificil, în care este prezent mereu sentimentul neliniştitor că anumite lucruri scapă percepţiei sau înţelegerii Nici un „outsider” nu se aculturează total la legile scrise şi nescrise ale satului Organizarea societăţii româneşti ca societate de status este bine descrisă de Alina Mungiu-Pippidi63, argumentele ei fiind susţinute de o analiză în care ideile unor clasici sînt pertinent aplicate spaţiului românesc Pentru înţelegerea societăţilor rurale, importante sînt afirmaţiile privind libertatea individuală, accesul la alegeri raţionale, prestigiul autorităţii grupurilor de status şi raportarea la legalitate şi regulă Lumea satului permite mobilitatea verticală a individului, prin ascensiune, „ca proiect de parvenire, şi nu ca proiect social de emancipare la o formă mai deschisă de societate”; normele de comportament în societăţile de status sînt relaţiile personale, iar supravieţuirea funcţionează prin modele de succes, exprimate prin alianţe şi duşmănii aflate într-un echilibru relativ Poziţia socială şi recunoaşterea apartenenţei la o categorie de succes delimitează clar indivizii; în lumea satului, pămîntul, mărimea suprafeţei posedate, 62 Marin Preda, op cit , p 272 63 Alina Mungiu-Pippidi, Politica după comunism, Humanitas, Bucureşti, 2002 ca şi alte bunuri solide necesare – unelte, animale, cazan de ţuică etc – erau o valoare în numele căreia se reglau relaţiile, se organizau socializările, funcţionau familiile, dar se şi putea remodela structura socială a ansamblului uman Societatea rurală a fost organizată pe modelul societăţii de statut, adică nereceptivă la exterior, strict ierarhizată – fiecare ţăran ştia bine în ce categorie se situează – şi puternic personalizată Principiile elective care stăteau la baza vieţii satului dovedeau o viziune despre lume bazată pe o neîncredere adîncă faţă de istorie şi o încredere fermă în puterea naturii şi a bunurilor tangibile Suspiciunea şi imprevizibilul, exercitate în timp în universul relaţiilor dintre oameni, pot fi considerate specialităţi emoţionale ale ruralităţii Altul semnificativ: străinul Satul nu preţuieşte nici anonimatul şi nici străinul, faţă de care are o reacţie involuntară de apărare, exprimată prin discriminare şi neacceptare Nici chiar cea mai favorabilă formă de asimilare nu este niciodată completă Lumea satului i-a botezat totdeauna pe străini – „vinituri”, „venetici” – şi a contabilizat numărul lor, monitorizînd cu atenţie locul provenienţei şi timpul venirii „În sat, totul e ca-n palmă, la vedere, îi vezi pe toţi şi eşti văzut Un străin este reperat imediat Satul nu cunoaşte discreţia S-a ivit un străin, s-a ivit şi porecla Străinul poreclit încetează de a mai fi anonim şi devine străinul satului, uneori pentru o viaţă S-ar înşela cine şi-ar închipui că satul este tolerant În sat găseşti îngăduinţă”64 Cu aceeaşi atenţie sînt trataţi şi cei care părăsesc satul şi care se sustrag controlului social prin absenţă Însăşi părăsirea satului este privită cu suspiciune şi calificată negativ În Maramureş, despre cei plecaţi din sat, chiar la distanţe nu foarte mari, se spune că „sînt plecaţi în lume” În societăţile rurale, controlul social era strict şi de aceea memoria colectivă selecta tot ceea ce era străin de matca satului, pe toţi cei care nu-şi aveau rădăcinile în spaţiul local Cu cît cineva intrat în sat era de mai departe, cu atît asimilarea lui era mai anevoioasă, cu atît el era mai puţin asemănător celorlalţi, iar în competiţia socială, originea acestuia nu era uitată Percepţia diferenţei funcţiona intracategorial – lumea satului cu rădăcini –, în timp ce diferenţierea în termeni de provenienţă complica şi provocarea criteriile familiare de comparaţie Străinul, prin definiţie, ridica suspiciuni şi alimenta explicaţii cauzale în care neşansa, ghinionul, necazul se asociau cu prezenţa lui Străinii tulburau trama locală a relaţiilor, producînd nelinişte şi mobilizînd stări de vigilenţă Faţă de străin, aşteptările sînt iniţial negative Legendele locale pun adesea pe seama străinului părăsirea unui loc – cel de unde venea – din cauza unei crime, a unui comportament deviant; nimeni nu pleacă de bine Literatura despre ţărănime şi realitatea atestă importanţa acordată străinilor Un personaj important al lui Marin Preda este Adam Fîntînă, „lipovean rătăcit”, ajutat să 64 Irina Nicolau, op cit , p 21 CONTEXTUL: ŢĂRĂNIMEA 153 fugă de la locul lui de cineva, iar altul, Mantaroşie, era „străin de sat, moldovean de prin Huşi, gonit de secetă şi intrat slugă la cineva, nu mai avea pe nimeni în sat, se oprise aici definitiv”65 Ion Gavrilă Ogoranu observă şi el cu amărăciune ostilitatea, consecinţă a suspiciunii ţăranului – şi, de fapt, corect ar fi să spunem a omului tradiţional, în general – faţă de străin: Trăiesc de patruzeci de ani într-un sat curat românesc, dar sînt şi voi fi toată viaţa pentru consătenii mei „o vinitură” Mă am bine cu destui, mi se vorbeşte frumos, dar niciodată nu voi fi de-al lor Şi cînd voi muri, se vor găsi din cei ce se vor împiedica de mormîntul meu şi vor zice aşa cum zic acum despre alţii „Uite unde şi-a pus vinitura groapa” Vor zice unii cititori că sînt prea aspru în judecată Nu judec, constat doar şi îndrăznesc să spun aceste lucruri şi le spun că mă dor şi doresc din tot sufletul să nu mai fie66 Maria Plop, din Nucşoara, cea care, în timpul rezistenţei din munţi, a dat naştere unei fetiţe, „a fost basarabeancă, un copil, care a venit în Nucşoara cînd cu refugiaţii din Basarabia, a venit cu un învăţător din satul ei”67 Originea ei este menţionată ori de cîte ori cineva din sat face referiri la ea şi, chiar dacă acest lucru era greşit, el persistă într-un definitivat greu de schimbat68 Comunismul, la începuturi, a plasat în poziţii puternice ale ierarhiei politice străini, pe care i-a însărcinat cu controlul simbolic, dislocînd instanţele vechiului regim: Nomenclaturiştii, activiştii formează nucleul de control simbolic al societăţii Între ei relaţiile sînt de sub- şi supraordonare şi de solidaritate funcţională Este vorba de un nucleu care se asociază foarte strîns şi cu funcţia de represiune exercitată prin structurile specializate (securitate, miliţie etc ) Nucleul de control simbolic represiv dezvoltă relaţii conflictuale, de opoziţie, mai mult sau mai puţin accentuată… în raport cu masele69 Între străinii de sat şi cei cu rădăcini locale au existat relaţii, al căror conţinut, ca atitudine faţă de ei, era determinat de felul în care ei au intrat în noul spaţiu social Unii s-au asimilat prin căsătorie, fixîndu-se într-un sistem de relaţii familiale, de rudenie, avînd un statut mai favorabil decît cei veniţi din proprie iniţiativă, cei care nu au ieşit dintr-un provizorat sau care erau, pur şi simplu, în trecere În cazul alianţelor maritale, referirile la cel intrat într-o familie lărgită se fac iniţial prin adăugarea locului de 65 Marin Preda, op cit , p 70 66 Ion Gavrilă Ogoranu, Brazii se frîng, dar nu se îndoiesc, Marineasa, Timişoara, 2001, vol II, p 152 Tot aici, el povesteşte despre cazul unor refugiaţi: „Cu cincizeci de ani în urmă, bunicul lui a venit refugiat din nordul Ardealului şi satul nu uită Mai este şi un «rus» în sat E urmaşul unui basarabean care a fugit de ruşi cu cincizeci de ani în urmă Aici a devenit în ochii localnicilor, el însuşi un «rus» Cei ce au mîncat din pîinea refugiului ar putea scrie mai multe decît am scris eu aici” 67 Povestea Elisabetei Rizea din Nucşoara , ed cit , nota 266, p 164 68 După apariţia cărţii Ioanei-Raluca Voicu-Arnăuţoiu, mulţi nucşoreni au avut posibilitatea să o citească şi astfel să nu continue a o considera pe Maria Plop originară din Basarabia Şi totuşi, ei n-o fac, continuînd să repete o eroare, uşor controlabilă, aşa cum probabil cineva a răspîndit-o iniţial în comună 69 D Sandu, Sociologia tranziţiei Valori şi tipuri sociale în România, Staff, Bucureşti, 1996, pp 19-20 origine Gheorghe Şerbănescu din Surani, vorbind despre soţia sa, nu uită să amintească faptul că ea este venită din Ariceşti Şi ceilalţi procedează la fel în conversaţiile cu oameni care nu cunosc satul Originile sînt înregistrate în memoria colectivă Primele date pe care le-am obţinut în cursul deplasării pe teren efectuate în diferite sate au fost întotdeauna cele referitoare la locul de origine Ele sînt informaţii primare spontane Impactul psihologic al străinului este puternic În zilele fierbinţi ale colectivizării, în Surani, primăriţa se deplasa pe teren însoţită de un oarecare Boznan, „care avea nume conspirativ, era venit de la Cece ca să stabilească unde se poate…”70 Agitaţia produsă de tulburarea ritmului obişnuit al vieţii, în cursul unor evenimente sociale importante – împărţirea pămîntului, alegeri, strîngerea cotelor, colectivizare –, prin prezenţa străinilor de sat era percepută ca o ameninţare faţă de ordinea satului: „…erau mulţi străini veniţi în sat, ingineru, agronomu, secretaru, agenţi agricoli, toţi străini Doar preşedintele era din sat, un moş bătrîn” În general, elementul alogen nu apare în masă; dar, în condiţii speciale, el poate apărea prin migraţie şi, în acest caz, ecologia socială a satului suferă tulburări Sărăcia, seceta, războiul, împroprietăririle au produs asemenea mişcări de populaţie; venirea este consemnată în istoria locală Modelul identitar local este provocat prin confruntarea cu alteritatea, uneori percepută în termeni radicali Competiţia în timp pentru prestigiu, legitimitate, dar şi resurse locale complică şi rafinează criteriile comparaţiei sociale, măreşte trama relaţională Liviu Chelcea şi Puiu Lăţea au descris cum li s-a construit nou-veniţilor o identitate socială stigmatizată, desemnată prin termenul „vinituri” – „venetici”, în Surani şi în alte sate din Maramureş –, şi cum disocierea de aceştia se complică atunci cînd dimensiunea etnică intervine în comparaţia socială Etnicitatea poate, aşa cum arată ei, să anuleze un anume favoritism de grup în avantajul altuia; moldovenii, în general, sînt percepuţi negativ şi astăzi, ca şi la începutul comunizării Ei veneau cu seceta şi sărăcia Constituirea, după 1990, a Partidului Moldovenilor poate fi considerată şi ca un răspuns la frustrările acestora, la imaginea negativă care li se atribuie, ca urmare a sărăciei şi a nivelului socio-cultural apreciat ca fiind mai scăzut faţă de cel al altor regiuni ale ţării Alţii semnificativi: fruntaşii satului Pînă la venirea comunismului, cele trei puncte de sprijin ale societăţii rurale erau Biserica, Şcoala şi Primăria Preoţii şi intelectualii deţineau poziţiile ierarhice superioare ale lumii satului – cei bogaţi erau în bună măsură oameni trecuţi prin şcoală Nimbul de respectabilitate al acestor categorii sociale ar fi trebuit să facă trecerea de la „societas” la „civitas” Într-o societate de status, stratificarea socială acorda acestor categorii o poziţie prin care puterea locală funcţiona; poziţia lor de dominare şi de utilizare a resurselor locale era considerată model al reuşitei şi ascensiunii sociale Societatea românească i-a avut ca pîrghii ale modernizării, încă de la început, pe cei care beneficiaseră de educaţie Evoluţia învăţămîntului românesc arată clar că nevoia de 70 Aurora Liiceanu, op cit , p 98 CONTEXTUL: ŢĂRĂNIMEA 155 carte a crescut treptat şi că instrucţia era considerată ca o soluţie a emancipării sociale Rupnik spune că „a deveni funcţionar era visul drag al oricărui fiu cuminte de ţăran”; probabil că din acea perioadă a rămas zicala „ai carte, ai parte” Totuşi, statisticile privitoare la ştiutorii de carte după primul război mondial arată că analfabetismul era larg răspîndit: 40% din populaţia Transilvaniei, 60% din cea a regatului, 60% din cea a Bucovinei şi 94% din cea a Basarabiei nu ştiau nici să scrie şi nici să citească71 Acest fapt rămîne o realitate care poate explica lentoarea modernizării societăţii româneşti Situaţia la venirea comuniştilor era încă precară, deşi se îmbunătăţise Dar şansele modernizării erau încă şubrede, „atîta vreme cît România începutului de secol, cu aproape 87% analfabeţi, cu un puternic partid al moşierilor şi cu un solid regim comunist care a evoluat de la stalinism la un totalitarism sultanistic, se apropie, în multe perioade, de modelul unei societăţi de status”, aşa cum afirmă Alina Mungiu-Pippidi72 Ţăranii priveau spre aceste instituţii cu încredere, iar reprezentanţii Bisericii şi cei ai şcolii formau modele de urmat, constituindu-se în ceea ce numim „alţii semnificativi” Comuniştii înşişi au recunoscut că preoţii, intelectualii deţineau monopolul moral al satelor şi că ei reprezentau un obstacol în încercările de a influenţa şi atrage ţărănimea de partea cauzei comuniste Comuniştii şi-au calculat la rece măsurile care ar fi avut drept consecinţă transformarea acestora în duşmani făţişi ai comunismului; cum spunea un activist, deja citat, la început era nevoie de ei, adică de prestigiul lor în faţa ţăranilor Încrederea în preoţi şi intelectuali, care formau fruntea satului – „fruntaşii satului” –, se manifesta prin rolul recunoscut al acestora de a mobiliza potenţialul şi energiile lumii satului spre progres; ei răspîndeau o ideologie constructivă, susţineau inteligenţele locale şi depuneau eforturi pentru accelerarea ritmurilor care se potriveau şi nu contraziceau valorile conservatoare ale satului În Surani, preotul care funcţiona pînă la venirea comunismului la putere tocmai terminase de scris monografia satului, încerca să-i facă pe ţărani să-şi organizeze memoria colectivă, să-şi construiască o identitate socială locală, dincolo de impresiile şi emoţiile profane Îi susţinea să se solidarizeze în numele unui bine comunitar În fine, el pleda pentru o morală strict bazată pe convingeri venite de la o instanţă superioară care se legitima prin liber consimţămînt şi conştientizarea nevoii de constrîngeri, dar şi de sancţiuni Preotul satului, care îi susţinea – uneori şi băneşte – pe tineri în dorinţa lor de a face şcoală, era un om al regulilor liber asumate Şi în Moromeţii, tot la un preot se duce mama unui personaj pentru a-l ruga să-i convingă bărbatul la plata taxelor şcolare ale fiului care dovedise de mic interes şi dragoste de carte Preoţimea şi intelectualitatea simţeau sau ştiau că progresul în lumea satului se putea face doar dacă se dezvolta identitatea civică În comuna Veneţia de Jos, la alegerile din 1946, ţăranii s-au revoltat şi, la încheierea votării, l-au imobilizat pe preşedintele comunist şi au dus urna în biserică, unde, în prezenţa tuturor, s-au numărat voturile Desigur că preotul era considerat om de încredere, dar mai sigur este că el, împreună cu alte persoane importante din comună, nu era străin deloc de acţiunea ţăranilor Poate că nici nu era nevoie de imobilizare, 71 V Georgescu, op cit , p 191 72 Alina Mungiu-Pippidi, op cit , p 162 deoarece contagiunea socială funcţionează bine prin imitaţie şi exemplu personal: „…bandiţii (comunişti) vor veni Lumea, indignată, a vrut să rezistăm, să se ducă acasă să aducă topoare şi ciomege, ca să-i primească pe tîlhari”73 Relaţia dintre Biserica Ortodoxă şi stat sub regimul comunist şi după 1990 a constituit o preocupare importantă pentru societatea românească, deşi cercetările în acest domeniu lipsesc încă sau sînt cu totul insuficiente Discuţii controversate, tăcerea reprezentanţilor Bisericii române, reticenţa în privinţa deschiderii dosarelor fostei Securităţi sînt încă teme prezente şi preocupări importante ale societăţii noastre Imaginea Bisericii este pusă în discuţie şi este firesc ca ea însăşi să arate prudenţă, pentru a nu provoca îndoieli sau resentimente oamenilor Reticenţa faţă de deschiderea arhivei fostei Securităţi care să permită cercetarea epocii întunecate a comunismului, discuţiile din jurul „preoţilor roşii”, cît şi al imaginii patriarhului Teoctist, readus în fruntea Bisericii, în opinia multora, de Ion Iliescu, ţin de mecanismele de apărare, exprimate prin evitarea adevărurilor de către societatea românească Încă din 1948, noul regim din România a „eliminat vechile ideologii, mai ales pe cele privitoare la naţionalismul anilor ’30, care dominaseră scena politică românească în timpul celui de al doilea război mondial Naţionalismul a reapărut în anii ’60, paralel cu «românizarea» şi desovietizarea regimului”74 Pentru Biserică, dar şi pentru societatea românească, aşa cum arată sondajele, legătura dintre naţiunea română şi confesiunea ortodoxă constituie o expresie a influenţei durabile şi reciproce între Biserică şi stat Justificări posibile, care ocolesc moralitatea socială a Bisericii, apar în discursul reprezentanţilor ierarhici ai acesteia: „Biserica Ortodoxă nu s-a identificat niciodată cu o ideologie oarecare sau cu un regim politic sau sistem şi regimurile politice ale epocii nu-i sînt indiferente, pentru că ea s-a îngrijit întotdeauna de bunăstarea comunităţii omeneşti, dar ea îşi îndeplineşte misiunea spirituală în condiţiile pe care i le asigură modul de organizare a societăţii din punct de vedere social şi politic”75 Prin tradiţie, Biserica Ortodoxă se supune puterii; separarea explicită de stat nu a fost deloc dorită atunci cînd comunismul s-a instalat la putere în România Şi, dacă iniţial preoţimea a contribuit la rezistenţa comunistă, dacă în societatea rurală, mai ales, preoţii au constituit modele atitudinale pentru populaţia obişnuită să-i respecte pe oamenii Bisericii, ulterior, în discursul politic, ca şi în cel al reprezentanţilor ei de frunte, au fost stabilite cu claritate direcţiile în care Biserica se va îndrepta, misiunea ce-i revenea şi de unde ea va trebui să caute îndrumare Problema cultelor religioase a fost o problemă dificilă pentru noua putere, iar reprezentanţii acesteia au avut faţă de Biserică o atitudine duplicitară şi confuză: Preoţii ortodocşi ce putem spune? E greu, din partea noastră privită această problemă, în modul acesta credinţa e liberă pentru fiecare şi de aceea îţi dă posibilitatea pentru toate cultele Dar aceasta nu atrage după sine că dacă recunoaştem un cult sau altul, trebuie să recunoaştem 73 I Zăgan, Anul 1946 – scrisori şi alte anexe, Fundaţia Academia Civică, Bucureşti, 1997, pp 40-41 În judeţul Făgăraş, ţăranii erau în pragul răscoalei 74 Olivier Gillet, Religie şi naţionalism Ideologia Bisericii Ortodoxe Române sub regimul comunist, Compania, Bucureşti, 2001, p 34 75 Antonie, Mitropolit al Transilvaniei, „Documentaire: Église et État en Roumanie”, în Nouvelles de l’Église Orthodoxe Roumaine, XIX, 1989, 5, p 12 CONTEXTUL: ŢĂRĂNIMEA 157 şi existenţa elementului acesta banditesc Noi putem să-i lăsăm să-şi vadă de treaba lor pe acei preoţi care respectă legile din Republica noastră Care nu respectă legile, vor trage consecinţele76 Totuşi, se remarcă şi o oarecare prudenţă în modul de raportare la Biserică: „Şi atunci e bine să vedem în preoţi elemente duşmane, dar numai în acei care sînt duşmani şi să nu vedem în fiecare sutană element duşman…”77 Adevărate lecţii, şi nu simple indicaţii, privind comportamentul faţă de preoţime s-au dat în cursul întrunirilor menite a sintetiza rezultatele muncii organelor de Miliţie şi de Securitate Lucrătorilor acestor instituţii li se recomanda metoda exploatării unor informaţii compromiţătoare pentru a racola informatori din rîndul preoţilor: O altă metodă: vedem pe un preot curvar, pe care l-a prins undeva, l-am fotografiat atunci cînd a avut raporturi sexuale Atunci îl chemăm şi îi spunem Tot organul nostru este un creier curat, nu avem nici un os, nimic Noi sîntem creier şi trebuie aşa gîndit Dar nu aşa, că nu merge, l-am lăsat, dacă este folositor, nu scapă el de mine, nu-l recrutez azi, peste o lună-două, dar nu scapă dacă am nevoie nici mort, nici viu78 Bisericii i-au fost stabilite cu claritate direcţiile către care trebuia să se îndrepte, misiunea care-i revenea şi partea de unde trebuia să-i vină îndrumarea Să nu uităm că atît Petru Groza, cît şi patriarhul Iustinian Marina au expus fără nici un fel de reţinere sau ambiguitate datele pactului dintre Biserică şi regimul comunist În Scînteia din 22 februarie 1949, Biserica Ortodoxă Rusă este dată drept exemplu pentru patriotismul de care a dat dovadă şi, mai ales, pentru susţinerea guvernului sovietic şi a Partidului Comunist Bisericii Române i se spunea făţiş că va trebui să se inspire de la instituţia similară din Uniunea Sovietică Toate acestea pot arăta faptul că, după război, adaptarea Bisericii Ortodoxe la noul regim nu s-a făcut peste noapte Preoţimea nu a întîmpinat cu bucurie comunismul; ea a susţinut opoziţia În mentalitatea românească, schimbarea a avut loc o dată ce patriarhul Iustinian Marina a venit în fruntea Bisericii; există legenda după care Gheorghiu-Dej l-ar fi făcut patriarh drept recunoştinţă pentru faptul că acesta îl ascunsese cîndva, în ilegalitate, cînd era căutat de poliţie Atît preoţimea, cît şi intelectualitatea sătească erau categoriile către care se îndreptau privirile ţăranilor după război, în virtutea prestigiului pe care acestea îl aveau Desigur că starea de agitaţie şi de confuzie care exista reclama o atitudine a instanţei superioare a lumii satului Că intelectualii satelor sprijineau opoziţia este o afirmaţie frecvent întîlnită în memoriile victimelor comunismului Învăţătorii erau adesea înrudiţi cu preoţii Copiii de preoţi se făceau învăţători, adesea rămînînd în sat Preoţii şi învăţătorii s-au solidarizat, asumîndu-şi adesea sarcina de a organiza rezistenţa anticomunistă, indiferent dacă era vorba despre acţiuni făţişe sau despre decizia de a se retrage în munţi, aşa cum s-a întîmplat în Nucşoara 76 Cuvîntul de încheiere al lui Teohari Georgescu la Conferinţa cu comandanţii Miliţiei, Securităţii şi Trupelor de Securitate din Direcţia Generală şi Direcţiile Regionale (vezi Marius Oprea, op cit , p 123) 77 Ibidem 78 Cuvîntul tov Ministru Adjunct Pintilie Gheorghe la Şedinţa cu comandanţii de Regionale şi Judeţene de Securitate (ibidem, p 150) * * * Două idei sînt importante pentru a înţelege lumea satului din perioada la care ne referim Pe de o parte, importanţa relaţiei dintre rudenie şi ordinea socială şi, pe de altă parte, relaţia dintre identitate şi pămînt Relaţia dintre sistemul de rudenie şi ordinea socială din societăţile tradiţionale stă la baza înţelegerii felului în care aceste societăţi funcţionează în domeniul legal şi în cel politic Pentru antropologi, distincţia dintre „societas” şi „civitas”, ca moştenire a ideilor teoretice ale lui L M Morgan, rămîne încă fundamentală În linii mari, el afirmă că trebuie să distingem între cele două aspecte critice şi complementare ale sistemelor de rudenie şi de afinităţi: cel domestic – „societas” –, în care prevalează relaţiile de familie, şi cel politic – „civitas” Evoluţia societăţii, în accepţia lui L M Morgan, are loc de la „societas” către „civitas” Distincţia a fost reluată în gîndirea juridică, folosindu-se pentru dicotomia de mai sus termenii status şi contract Mai tîrziu, Meyer Fortes79 propune termenul de rudenie politică (kinship polity), definit prin cîteva caracteristici, printre care cea mai importantă este faptul că pentru o astfel de structură politică nu există o diferenţiere instituţionalizată a domeniului familial de cel politic şi juridic Acest lucru este valabil pentru societatea românească a timpului la care ne referim În ceea ce priveşte pămîntul, relaţia sa cu identitatea ţărănească este, aşa cum am arătat, complexă din perspectivă psihologică Comunismul şi-a propus ieşirea din istorie în sensul inventării unei noi lumi şi a unui om nou Despre acest om nou şi despre lumea nouă vorbea cu îndărătnicie, dintr-o sete pătimaşă şi naivă pentru fericire, Moromete cel tînăr, înfruntîndu-şi tatăl cu o înverşunare pe care numai tinerii o au şi cu exasperarea încăpăţînată a celui care nu se face înţeles de cel iubit Totul pornea de la pămînt şi proprietate şi orice dialog se împiedica în acel loc, căci nimic nu părea mai de neconceput decît siguranţa cu care tînărul îi spunea tatălui: „Pămîntul pe care calci nu-i al tău!” Şi tot tînărul, desluşind în sinea lui chemarea dreptăţii, dincolo de încrîncenarea tatălui, dar şi de „vaietele şi plînsul de femei” ce vor fi aduse de acest adevăr al lui şi numai al lui, găsea că tot răul vine de la pămînt, de la acea dragoste de pămînt unde el nu-şi întîlnea tatăl O dragoste care-i despărţea, cu tot sîngele ce i-ar fi apropiat, măcar în numele lui În sinea sa, nu mai era nici o îndoială privind adevărul proiectului comunist, pentru că acesta nu făcea decît să mîntuiască lumea de rău Şi cînd durerea şi izbăvirea vor fi generale, atunci lumea va fi fericită Dacă totul în comunism va fi să fie durere este pentru că violenţa va fi urmată de bine Adevărata istorie a comunismului românesc începe cu sfîrşitul celui de-al doilea război mondial şi dacă admitem acest lucru este pentru că, după război, facerea comunismului a fost o naştere lungă şi dureroasă, violentă şi care nu se lăsa fixată doar în date 79 Meyer Fortes, „Kinship and the social order The legacy of L M Morgan”, în Current Anthropology, 1972, nr 2, pp 285-296 CONTEXTUL: ŢĂRĂNIMEA 159 Despre rezistenţă nu s-ar vorbi dacă ar fi existat condiţiile unui dialog neduşmănos între cei ce luau puterea şi cei ce o avuseseră, pe de o parte, şi o tradiţie democratică împămîntenită, pe de altă parte Pe fondul dezordinii aduse de război, imaturitatea societăţii civile, structurile sociale vulnerabile, reflexele lejere ale opoziţiei, incapacitatea de solidarizare şi de coeziune au fost puternic speculate de cei care trebuiau să instrumentalizeze comunismul Pe bună dreptate, Georges Diener80 consideră că rezistenţa ţărănească, cu multitudinea de acte individuale de susţinere a ei, a sfîrşit prin a-şi găsi semnificaţia socială a unui mod original de rezistenţă Abordarea rezistenţei în contextul „miilor de complicităţi” care constituiau ţesutul acestei „societăţi subterane” tinde să dizolve noţiunea de rezistenţă în social, ceea ce face şi mai dificilă identificabilitatea ei 80 Georges Diener, L’autre communisme en Roumanie Resistance populaire et maquis 1945-1965, L’Harmattan, Paris, 2001, pp 66-67 IV Epilog Fenomenul Nucşoara, drama acestui sat, nu aparţine nici unui trecut prea îndepărtat şi nici nu este singular în felul în care s-a manifestat Există, fără îndoială, în comparaţie cu multiplele forme de rezistenţă anticomunistă, unele particularităţi ale lui, ca aceea privind anvergura pe care a avut-o şi mediatizarea de care s-a bucurat Există, de asemenea, o literatură bogată privind trecutul nostru recent, dar există puţine cercetări riguroase care să analizeze ceea ce ştim despre acest trecut pînă acum Între sursele narative – memorii, povestiri de viaţă, interviuri – şi studierea lor, în sensul preluării acestora ca obiect de cercetare riguroasă şi sistematică, stabilind un cadru conceptual bine definit, există o prăpastie, un decalaj Desigur, publicarea documentelor Securităţii, a colecţiei de documente ale Tribunalelor Militare este absolut necesară pentru a pune în relaţie informaţiile ce decurg din sursele narative cu cele ale proceselor celor care au fost actori principali sau secundari ai acestor evenimente Motivaţiile legitime privind cunoaşterea trecutului recent au produs reconstituirea unora dintre aceste evenimente şi, chiar dacă reconstituirile sînt parţiale, incomplete, explotarea surselor, înregistrarea informaţiilor pe care le mai putem obţine trebuie să continue, avînd în vedere accesul la ele limitat de timp Supravieţuitorii se împuţinează, iar investigaţiile de teren ar trebui să aibă un ritm mai accelerat Dar obiectul de cercetare nu poate fi definit decît ca acea realitate compusă care combină, pune faţă în faţă şi compară informaţiile avute din ambele părţi – surse narative şi documente de arhivă –, asumîndu-ne lucid, în acelaşi timp, rezerve faţă de ambele părţi: pe de o parte, faţă de memoria individuală, cu tot ce ţine de distorsiunile ei determinate de psihologia individului, pe de altă parte, faţă de documentele de arhivă – anchete, procese etc – şi felul în care ele s-au făcut În ambele părţi sînt implicate factorul uman şi spiritul vremii Există deja cartea Ioanei-Raluca Voicu-Arnăuţoiu, cartea lui Georges Diener, proiectul de cercetare „Rezistenţa anticomunistă în Banat” – coordonat de Miodrag Milin, ce va continua, sperăm, etapa de investigaţie de teren pentru înregistrarea surselor narative, prin extinderea investigaţiei şi editarea critică a unor documente –, cartea lui Marius Oprea, pentru a menţiona cîteva lucrări, necesare înţelegerii trecutului recent, pe care le-am menţionat pe parcursul acestei cărţi Trecutul recent şi relaţiile puterii cu ţărănimea, felul în care şi-a lăsat amprenta regimul comunist în proiectul său de a schimba peisajul sătesc şi de a şterge diferenţele dintre sat şi oraş sînt aspecte pe care le găsim tratate în recenta carte Secera şi buldozerul Scorniceşti şi Nucşoara Mecanisme de aservire a ţăranului român, semnată de Alina Mungiu-Pippidi şi Gérard Althabe Cartea ne ajută să înţelegem ce s-a întîmplat cu ţărănimea pornind de la două sate aparent diferite – Scorniceşti şi Nucşoara –, dar înscriindu-se în mersul istoric într-un mod care a generat similarităţi Sensul dat rezistenţei capătă în substanţa cărţii o abordare nuanţată, dar capabilă de a percepe prezentul într-un fel mai lucid, poate chiar amar O Nucşoară văzută din perspectiva relaţiilor de putere în contextul politic al vremii îmbogăţeşte imaginea acestui sat, plasîndu-l într-un context în care comparaţia cu Scorniceşti ni-l redă în determinările sale socio-politice esenţiale Există o analiză a unora dintre 1 memoriile celor care au fost în închisoare şi care, devenind prin scriitură text, sînt atît documente, cît şi piese de ficţiune Perspective disciplinare diferite pot fi antrenate în cercetarea trecutului recent şi a rezistenţei, dar, pînă în prezent, prevalenţa istoricilor cu înclinaţii către istoria socială pare să fie incontestabilă Un fapt important este şi diferenţa de atenţie care se acordă celor două părţi implicate în abordarea trecutului: victime şi cei care au produs victimizarea Din punct de vedere psihologic, vocea victimelor trebuie mai întîi cunoscută şi ascultată Există însă diferenţe între cerinţa socială faţă de cunoaşterea trecutului Istoriografia trecutului recent poate părea că se află sub influenţa puternică a unei viziuni martirologice, dar lucrul acesta este explicabil prin faptul că documentele aparatului de Securitate şi cele ale tribunalelor militare sînt cu dificultate puse la dispoziţie, disensiunile privind accesarea arhivei rămînînd o temă caldă a societăţii româneşti în prezent Istoricilor însă, indiferent de dificultatea sarcinii lor, li se cere să spună adevărul Dar întrebarea dacă istoria este în serviciul adevărului, deşi este una legitimă, ne arată că o astfel de istoriografie nu poate exista Sensul cercetării este deja dat Necesare sînt definirea conceptelor, abordarea din perspectiva unor discipline diferite, construirea unor contexte specifice lor, studiile comparative, realizarea unor sinteze etc Şi necesară este, de asemenea, antrenarea ştiinţelor sociale, nu numai cea a istoriei sociale sau a istoriei politice Psihologia traumei şi a pierderii îşi găseşte un teren de cercetare extrem de vast; rezistenţa poate fi privită ca un „experiment social şi psihologic natural” nefericit Ce ştim despre rezistenţa anticomunistă este doar la început Putem deja contura pentru rezistenţa din munţi teme care se deschid din acest început: motivaţiile celor care au participat, traseul identitar şi dependenţa rezistenţei de factorul timp sau de reacţia organelor de Securitate, strategii paralele – a partizanilor şi a Securităţii, structuri de putere în grupurile de partizani şi dinamica lor, tipologia trădării, tipologia răzbunării etc Pentru a da un exemplu, mă voi referi la faptul că, trecînd prin literatura rezistenţei, putem decela teme recurente, care apropie formele particulare ale acesteia, constituindu- se în laitmotive, din care amintim unele, fără a ne pronunţa asupra gradului lor diferit de pregnanţă: frecvenţa trădării celui foarte apropiat (prin legătura de sînge sau prin vecinătate); tipul de consemne şi parole; ambivalenţa feminină (devotament aproape mistic sau trădare); tipuri de conflicte în grup şi de rezolvări; întîlniri spectaculoase, mai ales în închisoare; răpiri; legende; transgresarea elementului politic în compoziţia grupurilor; fugiţii în munte cu antecedente penale nepolitice; motivaţii conturate sau naive şi confuze; naivitatea ideologică vs expertiză; justiţia divină şi trădătorii; iubiri şi atracţii fatale; securiştii şi tipologia lor (relaţia dintre funcţia lor şi comportament); militarii deblocaţi şi ţăranii; jocuri duble; ghinioane şi noroc ca replici; stereotipul negativ al comunismului rus (gamela, colhozul); „piaţa partizanilor” (sumele de bani, numărul de oi etc , luate de cei care trădau); sinuciderile; relaţia tată-fiu; primarul ţigan; copiii celor fugiţi; deghizările; scenariile (preferinţa Securităţii pentru implicarea domeniului sănătăţii: sanitari, doctori, pacienţi, bolnavi de nervi); convertirea; dispariţia stranie a securiştilor infiltraţi; ritualul jurămîntului; ritualizarea pedepsirii susţinătorilor noii orînduiri (mîncatul carnetelor de membru de partid); întoarcerea din închisoare şi felul în care au fost primiţi foştii deţinuţi; inerenţa versiunilor contradictorii etc EPILOG 165 Chiar dacă maiorul sau colonelul Kling, despre care vorbesc toţi cei din zona Timişoarei, a murit nebun, el seamănă cu căpitanul de Securitate I Cîrnu, pomenit de cei din Nucşoara Securistul Mircea, „băiat fain”, şi şeful de post Novăcuţ din Plugova-Timişoara seamănă cu acel Ionescu de la Miliţia din Nucşoara care a făcut şi puşcărie pentru lipsa sa de devotament Nevasta lui Gogu Cristescu din Plugova a fost spînzurată de grindă exact ca Elisabeta Rizea din Nucşoara Dureroasa omorîre a lui Ion Marinescu are o replică în munţii Semenic Multe fapte pot fi asociate, multe similarităţi pot fi găsite în fenomenologia bogată a rezistenţei În fond, natura umană îşi are replici în manifestările ei, dincolo de unicitate În vaietul supravieţuitorilor rezistenţei găsim refrenuri, repetiţii, similarităţi emoţionale, reacţii şi întîmplări extraordinare, coincidenţe, teme mitice, substanţă abundentă pentru noi legende şi credinţe, construite pe un fond peren Nu rămîne decît să le studiem, pentru că suferinţa este infinit mai bogată şi mai nuanţată decît starea de bine şi mult mai rezistentă la uitare Ce s-a întîmplat după 1990 nu face decît să susţină convingerea că rănile sînt încă deschise, uneori nebănuit de deschise Tăcerea, se pare, nu este un mecanism psihologic eficient pentru împăcarea cu sine, cu alţii şi cu destinul Totuşi, cel mai important lucru rămîne acea construcţie, acel scenariu al propriei vieţi care reuşeşte să pună un individ în acord cu sinele lui La nivel social, întotdeauna societăţile şi-au trăit viaţa purtînd un trecut dificil, dar este mai bine să se confrunte cu trecutul decît să cadă într-o amnezie istorică Ianăş Gherga din Rusca declara seren, acum cîţiva ani, că un vecin îi mărturisise că fusese plătit să-l spioneze, iar altul că l-a urmărit zece ani Admite că el, ca şi ceilalţi care au intrat în rezistenţă, au fost biruiţi, că s-au sacrificat El mulţumea celui care-i înregistra amintirile cu vorbele: „Noi vă mulţumim că vă aduceţi aminte de noi” Ce-l putea mulţumi mai mult decît răspunsul primit de la un tînăr: „Sîntem obligaţi, că prea mult aţi suferit!”? Psihologie aplicată au apărut: Vasile Pavelcu – Elogiul prostiei Adrian Neculau – Memoria pierdută Eseuri de psihosociologia schimbării Adrian Neculau, Gilles Ferréol (coord ) – Aspecte psihosociale ale sărăciei Camelia Beciu – Politica discursivă Practici politice într-o campanie electorală Jean Claude Rouchy – Grupul – spaţiu analitic Observaţie şi teorie Adrian Neculau (coord ) – Noi şi Europa Aurora Liiceanu – Rănile memoriei Nucşoara şi rezistenţa din munţi în pregătire: Gilles Ferréol, Adrian Neculau – Violenţa Aspecte psihosociale Adrian Neculau (coord ) – Viaţa cotidiană în comunism Redactor : Lucian Teodorovici Coperta : Manuela Oboroceanu Tehnoredactor : Luminiţa Modoranu www polirom ro Bun de tipar : ianuarie 2003 Apărut : 2003 Editura Polirom, B-dul Copou nr 4 • P O Box 266, 6600, Iaşi Tel & Fax (0232) 21 41 00; (0232) 21 41 11; (0232) 21 74 40 (difuzare) ; E-mail : office@polirom ro B-dul I C Brătianu nr 6, et 7, ap 33 • O P 37, P O Box 1-728, 70700, Bucureşti ; Tel : (021) 313 89 78, E-mail: polirom@dnt ro Tiparul executat la S C LUMINA TIPO s r l str Luigi Galvani nr 20 bis, sect 2, Bucureşti Tel /Fax : 211 32 60, 212 29 27, E-mail : lumina-lex@fx ro © 2003 by Editura POLIROM Editura POLIROM Iaşi, B-dul Copou nr 4, P O BOX 266, 6600 Bucureşti, B-dul I C Brătianu nr 6, et 7, ap 33; O P 37, P O BOX 1-728, 70700 Descrierea CIP a Bibliotecii Naţionale a României: AURORA LIICEANU Rănile memoriei: Nucşoara şi rezistenţa din munţi/ Aurora Liiceanu – Iaşi: Polirom, 2003 168 p ; 24 cm – (Psihologie aplicată) ISBN: 973-681-173-5 94(498) Printed in ROMANIA Colecţia Psihologie aplicată este coordonată de Adrian Neculau Aurora Liiceanu (n 1941, Negureni) a absolvit secţia Psihologie a Facultăţii de Filosofie din cadrul Universităţii Bucureşti Specializare în psihologie socială în SUA prin National Academy of Science (Washington, DC), în 1970, şi doctor în psihologie, Universitatea Bucureşti, 1975 Visiting professor la EHESS-Paris în 1992 şi la UQAM-Montréal, 1994 A participat ca investigator naţional în echipe internaţionale de cercetare: EURONET-Elveţia, 1992-1994; GETTY Program Grant, 1992-1993; ERCOMER-Olanda, 1994-1995 Expert-raportor al Consiliului Europei pentru probleme de violenţă împotriva femeilor (1999) şi consultant UNFPA privind violenţa domestică (2000) Membră a unor asociaţii internaţionale de psihologie şi fondator al unor ONG A publicat peste 125 de lucrări – capitole de cărţi şi articole – în ţară şi străinătate Volume publicate: Povestea unei vrăjitoare, All, Bucureşti, 1996; Valurile, smintelile, păcatele Psihologiile românilor de azi, Nemira, Bucureşti, 1998; Nici alb, nici negru Radiografia unui sat românesc 1949-1999, Nemira, Bucureşti, 2000 Aurora Liiceanu RĂNILE MEMORIEI POLIROM 2003 Nucşoara şi rezistenţa din munţi Cuprins Nota autorului 7 I Astăzi: Nucşoara 9 II Trecutul recent: rezistenţă şi sat 27 1 Colonelul Arsenescu 29 Arsenescu se autoproclamă conducător 31 Ritual de apartenenţă: haiducii 35 Ambivalenţa lui Arsenescu 37 Reorganizarea grupului şi perspectivele sale 39 Rupturi reciproce 40 O plecare dificilă, dar pregătită 44 Ethos militar şi autoritate: loialitate sau obedienţă? 46 Zvonurile din jurul dispariţiei lui Arsenescu 48 2 Toma Arnăuţoiu 53 Capital de prestigiu moştenit: tatăl 53 Nedezlipit de sat şi de valorile lui 58 3 Maria Plop 66 4 Psihologii diferite şi moarte controversată 75 5 Lumea satului 91 Prudenţă şi sincronizare: reguli ale cotidianului 96 Două surori şi un agent 99 Preoţii 111 Arme în podul unei biserici 113 Sfîrşitul: de la şantaj la trădare (Scăpau „aşa cum scapă un fir de iarbă cînd tragi cu coasa ”) 115 III Contextul: ţărănimea 121 Amăgirea 123 Transferul violent de putere: Lică Puţinelu, primarul emblematic 125 Patru ani mai tîrziu 129 Chiaburimea: „elementul duşman” 132 Pămîntul şi complexul ombilical 136 Colhozul şi groaza de abandon 146 Cotele şi după ele 146 Pămîntul, criteriul reuşitei sociale Sacrificii 149 Legătura de sînge şi legătura de pămînt 151 Altul semnificativ: străinul 152 Alţii semnificativi: fruntaşii satului 154 IV Epilog 161 Nota autorului Cartea conţine trei tipuri de citate Unele fac parte din interviurile luate locuitorilor Nucşoarei în urma deplasărilor pe teren pe care le-am efectuat în Nucşoara în vara anului 2001 şi cea a anului 2002 Altele sînt extrase din interviurile realizate în Nucşoara de o echipă aflată sub conducerea Alinei Mungiu-Pippidi, în cadrul unui proiect de cercetare al Institutului Român de Istorie Recentă (IRIR), care se află în arhiva institutului Studiul ce a reprezentat substanţa finală a acestui proiect de cercetare s-a concretizat în cartea Secera şi buldozerul Scorniceşti şi Nucşoara Mecanisme de aservire a ţăranului român, publicată de Alina Mungiu-Pippidi şi Gérard Althabe în 2002, la Editura Polirom Volumul oferă cititorului o perspectivă diferită de abordare a satului românesc, viziunea preponderent psihosocială, integrînd-o, împreună cu această carte, într-o perspectivă mai largă, proprie ştiinţelor sociale Citatele din ambele categorii de interviuri sînt redate în italice Cea de a treia categorie de citate cuprinde informaţii selectate din materialul inclus în cartea Ioanei-Raluca Voicu-Arnăuţoiu (Luptătorii din munţi Toma Arnăuţoiu Grupul de la Nucşoara Documente ale anchetei, procesului, detenţiei, Editura Vremea, Bucureşti, 1997); aceste citate păstrează forma consemnată de anchetatorii de Securitate, neintervenindu-se pentru a o corecta Autoarea îşi exprimă mulţumirile faţă de IRIR pentru accesul la biblioteca şi arhiva institutului De asemenea, autoarea mulţumeşte Marinicăi Chirca din Nucşoara pentru deosebita sa amabilitate şi pentru informaţiile date, Ioanei-Raluca Voicu-Arnăuţoiu pentru bunăvoinţă şi disponibilitatea de a oferi informaţii despre Nucşoara şi tuturor interlocutorilor I Astăzi: Nucşoara Teroarea şi obedienţa au fost realităţile psihologice care au caracterizat spaţiul românesc în perioada comunismului Toată Europa de Est a cunoscut aceste stări În mentalul românesc persistă convingerea că România a avut un statut de excepţie, că teroarea din societatea românească a cunoscut forme extreme Dacă iniţial teroarea a funcţionat ca instrument al puterii politice, obedienţa a fost o stare consecutivă terorii Calea spre obedienţă a fost deschisă de teroare, iar teroarea a instituit frica generalizată Prin teroare s-a structurat treptat credinţa larg răspîndită după care nimeni nu se putea sustrage represiunii, fiecare individ fiind prins într-un sistem de supraveghere duşmănoasă care-l obliga la supunere şi tăcere Teroarea a produs omul social „cuminte”, a declanşat un mecanism subtil al cenzurii sinelui, a transformat pasivitatea în reflex al supravieţuirii şi a modelat relaţiile interpersonale şi sociale într-un mod în care frica era dublată de suspiciune şi laşitate, dînd substanţă obedienţei Terorii anilor 1945-1964 i-a urmat obedienţa, ce a durat pînă în 1989 Societatea românească învăţată cu frica devenise o societate înfricoşată, manifestîndu-se printr-un reflex de apărare în care împotrivirea era cu totul anulată din repertoriul de raportări la putere Epoca Dej a inculcat oamenilor o certitudine: oricine putea deveni peste noapte un duşman al liniei partidului Acest lucru a modelat individul uman obedient, gata să facă pact cu viaţa în formula supunerii necondiţionate Regimul nu mai avea decît de controlat modul de funcţionare a mecanismului fricii Surprize nu existau şi nici reacţii de respingere „Cum a fost posibil?” – este întrebarea retorică pe care şi-o pune Marius Oprea1 , vorbind despre banalitatea răului, despre răul care invadase existenţa socială în cele mai discrete manifestări ale ei O întrebare pe care mulţi ne-am pus-o Este o întrebare evitată de unii şi ridicată cu insistenţă de alţii, ce încearcă să înţeleagă modul în care o societate omenească şi-a schimbat fiinţa psihologică Au existat şi nemulţumiri, au existat revolte şi mişcări populare, dar ele au fost reprimate cu atîta brutalitate încît reacţia puterii comuniste a descurajat şi anihilat în timp orice ieşire din algoritmul obedienţei Legitimarea regimului comunist prin violenţă se făcea într-un limbaj grosolan, abundînd în îndemnuri la forţa fizică, la folosirea mijloacelor menite „a băga groaza” în oameni Expresii precum „să-i dăm la cap”, „să trîntim cu el de pămînt” sau indicaţiile de a fi scoşi şi împuşcaţi duşmanii la marginea drumului erau frecvent rostite în rîndurile reprezentanţilor puterii Existau o singură lege, violenţa, şi un singur creier, partidul Eliminarea oricărei forme de opoziţie a duşmanilor reali sau potenţiali era dictată de nevoia impunerii şi consolidării prin violenţă a puterii comuniste 1 Marius Oprea, Banalitatea răului O istorie a Securităţii în documente 1949-1989, Polirom Iaşi, 2002 Cartea prezintă drama unui sat ai cărui oameni au fost prinşi într-o aventură umană demnă de respect Satul Nucşoara a devenit un simbol al rezistenţei faţă de comunism Am încercat, în cuprinsul cărţii, să conturez Nucşoara ca personaj colectiv, chiar dacă nu putem vorbi despre o motivaţie omogenă a celor care s-au mobilizat în mişcarea de a contesta şi refuza regimul comunist Există, desigur, personaje cu grade diferite de implicare, participare şi sacrificiu, dar, dincolo de diferenţe, satul în ansamblul său a răspuns prin rezistenţă, contestînd puterea comunistă Există, de asemenea, diferite accepţiuni ale rezistenţei anticomuniste Rezistenţa în munţi şi-a căpătat un prestigiu aparte, pentru că ea a inclus oameni diferiţi, cu reprezentări şi ideologii diferite privind comunismul, aparţinînd unor categorii sociale diferite şi care, totuşi, au dat coeziune dramei colective la care au fost părtaşi atît cei fugiţi în munţi, cît şi cei rămaşi în sat Asupra ţăranilor s-au abătut poate cele mai drastice măsuri de reprimare Ei i-au susţinut şi ajutat pe cei care, contestînd noua putere, au luat calea unui fel de exil ce s-a dovedit fără întoarcere Împreună şi numai împreună ei au construit o Nucşoară mitizată, un loc care s-a încăpăţînat să reziste şi să hărţuiască forţele de Securitate timp de zece ani Şi totul s-a petrecut într-un context în care se tăcea atît de straşnic, frica era atît de bine instituită încît doar după 1989 tăcerea a fost spartă Nucşoara, devenită publică, a provocat despărţiri de ape, reproşuri, ură, învinovăţiri reciproce Au fost dezgropate şi aduse la lumina zilei slăbiciunile omeneşti, limitele naturii umane Reconcilierea întîrzie La mediatizarea comunei şi scoaterea ei din anonimat au contribuit mult, pe de o parte, serialul de televiziune Memorialul durerii, realizat de Lucia Hossu-Longin, cartea Irinei Nicolau şi a lui Theodor Niţu2, cuprinzînd memoriile a două persoane din sat, participanţi la mişcarea de rezistenţă – Elisabeta Rizea şi Cornel Drăgoi – şi cea a Ioanei-Raluca Voicu-Arnăuţoiu3, constituită din documente necesare înţelegerii fenomenului Nucşoara, şi, pe de altă parte, vizita fostului rege Mihai şi cea a fostului preşedinte Emil Constantinescu în comună şi acasă la Elisabeta Rizea Devenită simbol al rezistenţei anticomuniste, comuna Nucşoara şi-a făcut treptat o imagine publică, fără însă a se constitui într-un obiect de cercetare care să răspundă la o întrebare simplă: cum a fost posibil ca, într-o comună de munte, Ministerul de Interne să trimită în perioada 1949-1958 cel mai mare număr de securişti pe cap de locuitor? Şi cît de mare a fost rezistenţa locală, încît eforturile de prindere a grupului de partizani Arnăuţoiu – la care au conlucrat Miliţia, Securitatea şi Trupele de Securitate – să dureze aproape zece ani? Putem avea o aproximare a amplorii acestei mişcări menţionînd doar că lista de condamnaţi cu care se încheie cartea Ioanei-Raluca Voicu-Arnăuţoiu cuprinde 97 de nume, lipsind, desigur, numele celor mulţi care au murit pe parcursul perioadei Practic, în comuna Nucşoara nimeni nu a scăpat urgiei comuniste, nimeni nu s-a sustras statutului de victimă directă sau indirectă Uimitor, dar explicabil, este faptul că despre drama Nucşoarei nu s-a ştiut aproape nimic Ca şi cînd ea nu ar fi făcut parte din România Nucşoara exista, dar era izolată de un zid de tăcere „Mutismul” devenit secret bine păstrat a fost doar una dintre consecinţele violenţei cu care organele de Securitate s-au implicat în înfrîngerea partizanilor 2 Povestea Elisabetei Rizea din Nucşoara Mărturia lui Cornel Drăgoi, culese şi editate de Irina Nicolau şi Theodor Niţu, Humanitas, Bucureşti, 1993 3 Ioana-Raluca Voicu-Arnăuţoiu, Luptătorii din munţi Toma Arnăuţoiu Grupul de la Nucşoara Documente ale anchetei, procesului, detenţiei, Vremea, Bucureşti, 1997 şi a susţinătorilor lor Pedepsele exemplare aplicate, caracterul abuziv al măsurilor luate, brutalitatea lor cumplită, sentimentul dureros al luptei solitare în raport cu exteriorul nu au reuşit decît cu greu să potolească nucşorenii Nucşoara a existat, fireşte, prin oameni Ea a rezistat pe cont propriu şi tot pe cont propriu a plătit îndrăzneala de a dovedi solidaritate în faţa organelor represiunii Solidaritatea unor „oi negre”, care, părăsind satul, duceau cu ele eticheta stigmatizării Securitatea a creat acest zid al tăcerii şi s-a confruntat în interiorul comunei cu un zid al solidarităţii care, dincolo de limitele naturii umane, trebuie considerat un elogiu adus fiinţei umane După 1990, nevoia de transparenţă, dar şi dorinţa de a vorbi, de a lăsa mărturii au produs o literatură bogată privind rezistenţa anticomunistă, infinit mai mică faţă de numărul celor care au suferit La această nevoie de transparenţă s-a adăugat nevoia psihologică de mituri destinate, prin recuperarea secretului, să corecteze o imagine negativă pe care românii o aveau despre ei înşişi şi pe care o purtau ca pe un complex mutual resimţit, dar nemărturisit: românii n-au stat cu braţele încrucişate Iată că şi noi am opus rezistenţă, chiar dacă sistemul comunist s-a dovedit de neînvins atîta vreme Victimele şi-au cerut dreptul de a vorbi, iar noi aveam nevoie de mărturiile lor Frustrările şi reprimarea, ca şi tentaţia stereotipurilor, au fost, probabil, atît de mari încît doar o glorificare a rezistenţei în general putea produce o imagine4 care să flateze orgoliul naţional Glorificarea însă, cu discursul său excesiv, patetic, emoţional, adesea nemăsurat în nuanţe superlative, pasional, a impus conştiinţei publice eroi aproape de neînţeles, lipsiţi de substanţa vieţii, de acel amalgam complicat şi subtil pe care individualitatea o are prin singularitate, ambivalenţă şi consistenţă uneori contradictorie Glorificarea pe care ne-o propun deopotrivă eroii şi doritorii de mit ne livrează eroi-eroi, şi nu eroi-oameni Dar oare este posibil să scriem despre rezistenţă altfel, fără să ni se reproşeze că „dezonorăm” eroii? Putem pune oare în dreaptă cumpănă un adevăr psihologic cu o nevoie psihologică, individuală sau colectivă – de a construi un mit? Adevărul psihologic ne spune că greşim dacă ne închipuim că un erou este întotdeauna eroic sau că un fricos este întotdeauna un laş Calităţile şi defectele noastre de oameni nu sînt deloc stări de spirit şi comportamente continue, dar se repetă foarte des, iar caracterul nostru este, de fapt, ceea ce sîntem în cea mai mare parte a timpului Dacă vrem deci să respectăm adevărul psihologic, nu trebuie să ne temem că dezonorăm eroii Iar dacă vrem să răspundem nevoii psihologice de repere, de absolut, trebuie să renunţăm la a-i dezonora, trebuie să punem o distanţă între eroi şi noi, pentru că doar aşa ei rămîn eroi Pentru cineva care doreşte să-şi facă o impresie despre mişcarea de rezistenţă din Nucşoara, despre raportul dintre forţele mobilizate pentru prinderea partizanilor şi a susţinătorilor lor şi aceştia, cartea Ioanei-Raluca Voicu-Arnăuţoiu aduce informaţii preţioase şi, mai important, clarifică unele opinii care au devenit folclor local şi care 4 Dennis Deletant, în cartea sa scrisă în colaborare cu Maurice Pearton şi intitulată Romania Observed Studies in Contemporary Romania History, Encyclopaedic Publishing House, Bucureşti, 1998, dedică un capitol fatalismului şi pasivităţii din România, amintind de grupurile de rezistenţă El afirmă că în România de astăzi există încercări de a aduce în discuţie rezistenţa anticomunistă deoarece acest lucru este important pentru stima de sine a poporului român şi pentru onoarea naţională Rezistenţa a ajutat să se reaprindă flacăra onoarei naţionale după „ignominia regimului Ceauşescu” (p 334) s-au transmis sau acele ezitări pe care le întîlnim în unele opinii chiar ale supravieţuitorilor Pentru cine vrea să înţeleagă ce s-a întîmplat în Nucşoara, motivaţiile psihologice ale celor implicaţi, reacţiile lor, mecanismele ce au intrat în joc în condiţiile-limită în care au trăit partizanii, dar şi cei din sat, deci pentru cine doreşte să înţeleagă grozăvenia colectivă care a antrenat satul timp de zece ani, cartea se citeşte lăsînd mereu loc unor întrebări Dar ea este absolut necesară ca punct de plecare pentru apropierea de Nucşoara ca obiect de cercetare De aceea, nu am putut să nu folosesc aproape excesiv documentaţia oferită de această carte, punînd faţă în faţă declaraţiile de anchetă ale eroilor principali, sintezele, dările de seamă şi rapoartele organelor de Securitate Chiar dacă declaraţiile anchetaţilor au fost luate prin presiuni fizice şi psihice, la o lectură foarte atentă ele pot da informaţii dincolo de ceea ce este schemă şi formalism În acest sens, observaţia Ioanei-Raluca Voicu-Arnăuţoiu exprimă clar ceea ce lipseşte acestor documente: „anchetatorii de securitate… interpun între anchetat şi cititor un ecran opac, estompînd personalitatea anchetatului” Şi totuşi, acest ecran opac poate fi descifrat analizînd complicatele raporturi care construiesc un univers fenomenologic bogat, cel al relaţiilor interpersonale şi al reacţiilor individuale într-o situaţie specială ca aceea în care se găsea Nucşoara în perioada amintită Mişcarea de rezistenţă din Nucşoara nu poate fi înţeleasă decît dacă preferăm analiza răbdătoare şi minuţioasă, raţiunea, unei sinteze a reacţiilor noastre emoţionale şi imediate Zece ani din viaţa unei comunităţi ţărăneşti nu înseamnă mult Şi totuşi, în aceşti zece ani, comunitatea s-a confruntat cu evenimente ale căror complicaţie, diversitate şi amploare compun o experienţă umană rară Cum au reuşit oamenii să protejeze acest grup de partizani nu poate fi înţeles decît dacă învestim grupul cu funcţia de proiecţie sublimată, de identificare la distanţă cu cei pe care îi susţineau * * * Nucşoara, sat de munte, dintre ai cărui locuitori aproape jumătate au fost bătuţi, anchetaţi cu brutalitate, urmăriţi şi unii chiar executaţi din cauza opoziţiei faţă de regimul comunist, face parte dintr-o zonă care a cunoscut de timpuriu represiunea Comuna Nucşoara este situată în partea de nord a judeţului Argeş, avînd în componenţa sa satele Sboghiţeşti, Slatina, Gruiu şi Nucşoara, ultimul fiind reşedinţă de comună Trei oameni au fost primele victime care au dat măsura violenţei ce va urma Totul s-a petrecut cu puţin înaintea alegerilor din noiembrie 1946 şi imediat după Primii doi, urmăriţi de o bandă de terorişti în slujba comuniştilor, în timp ce veniseră să depună listele cu candidaţi, au fost un învăţător dintr-o comună de lîngă Piteşti şi un avocat din comuna Vîlseneşti, ambii fruntaşi ţărănişti Învăţătorul a fost împuşcat chiar în Tribunalul din Piteşti, iar avocatul – între Tribunal şi Administraţie Totul s-a petrecut la lumina zilei Cel de-al treilea era din Domneşti, nu departe de Nucşoara Se numea Gheorghe Şuţa, era comerciant, om avut, cu multe proprietăţi Era unchiul Elisabetei Rizea El a fost ridicat spre ziuă din casa lui, dus la marginea satului şi împuşcat A fost găsit într-un şanţ Toţi trei erau fruntaşi ţărănişti, iar ţărăniştii beneficiau de o largă adeziune în Nucşoara Oamenii au înţeles repede că noua putere va zdrobi orice opoziţie, reală sau imaginară, că ori erau cu ei, comuniştii, ori erau contra lor Într-o primă fază, puterea comunistă a făcut presiuni pentru crearea unei întovărăşiri, premergătoare cooperativei, avînd de partea ei o mînă de oameni lipsiţi de pămînt Iniţiativa nu a fost un succes şi chiar şi susţinătorii ei localnici au realizat repede acest lucru Nucşoara este o comună, în majoritatea ei, de ţărani mijlocaşi În imediata ei apropiere se află muntele şi pădurea şi, de aceea, oamenii vînau, aveau arme, făceau braconaj şi erau obişnuiţi cu pădurea După terminarea războiului, multe arme au rămas în urma nemţilor şi ruşilor: „toate şanţurile erau pline de arme, iar cei ce se întorceau la vatră veneau cu sacii plini de armament”, „stăteau în casă armele cum stau topoarele la cabană”5 Toţi se făceau vinovaţi de deţinere de arme, fapt interzis printr-un decret şi aspru pedepsit Apropierea muntelui şi a pădurii, frica de bătăile la care erau supuşi cei ce erau descoperiţi că nu predaseră armele, familiaritatea cu muntele şi uşurinţa de a se descurca în acest spaţiu i-au făcut pe unii să fugă pentru a scăpa de urmărire: „ei au avut o armă pe vremea aceea şi nu au predat-o, dar nu suportau o pedeapsă prea mare dacă nu plecau, el a plecat acolo, s-au întîlnit mai mulţi, aşa a fost nevoită şi soţia lui să îl urmeze şi fiul şi aşa i-au omorît pe toţi” Dar fiica rămasă acasă spune că numai ea ştie cît de bătuţi veneau părinţii ei de la anchetă, cum era tatăl ei „şantajat pentru o puşcă, cum îl luau comuniştii şi-l băteau zicînd că este legionar, cum au venit în sîmbăta Paştelui comuniştii şi l-au bătut şi au scos duşumeaua ca să găsească puşca şi ne luau pe mine şi pe bărbatu-meu şi ne băteau la miliţie şi părinţii mei au plecat în pădure, au crezut că scapă, dar n-au scăpat” Între cei rămaşi în sat şi cei care s-au organizat pentru a scăpa de violenţa cu care regimul nou îşi impunea puterea au existat relaţii de ajutorare şi solidaritate, faţă de care autorităţile au reacţionat cu brutalitate Satul a devenit multă vreme un loc bîntuit de securişti, armată, miliţieni şi informatori Se crease „o atmosferă foarte încinsă prin faptul că aici au fost multe omoruri, au omorît soldaţi pe vremea aceea, a fost masacru mare… după ce se lăsa întunericul nu mai aveau curajul să plece, că puteai să te întîlneşti ori cu unii, ori cu alţii Nici la cîmp nu se mai putea merge” Unii susţin că fugarii „nu au luptat intenţionat”, „dumnealor nu au luptat în Nucşoara împotriva comuniştilor, ei n-au zis niciodată aşa ceva”, „nu au fugit de comunism, ci pentru că au avut arme şi nu le-au predat cînd a venit legea şi s-au pîrît între ei, au auzit că este pericol şi au fugit şi apoi s-a încins hora”, „toată lumea cel puţin întîmplător au fost luaţi” În munţi s-a format un grup, iniţial condus de colonelul Gheorghe Arsenescu şi de Toma Arnăuţoiu, ofiţer în Regimentul de Gardă călare, ambii deblocaţi, şi din ţărani Foarte curînd, grupul a devenit „grupul din Nucşoara”, condus pînă la sfîrşit de Toma Arnăuţoiu Ultimii refugiaţi în munţi, constituiţi în ceea ce autorităţile numeau „banda Arnăuţoiu”, cunoscută în literatura postdecembristă drept una dintre mişcările de rezistenţă în munţi, au fost capturaţi în 1958 şi executaţi un an mai tîrziu, după lungi anchete în care au fost supuşi la presiuni psihice şi torturi fizice, cu excepţia singurei femei din grup Alţii spun că „nu le convenea regimul”, că „luptau să distrugă comunismul”, că aşa le spusese la început „colonelul (Arsenescu), Arnăuţoiu şi ei au crezut că erau copii de ţărani, că o să fie mai multe grupuri şi o să luptăm în toată ţara”, că „ascultînd Europa Liberă, discutînd 5 Citatele care urmează şi cărora nu li se specifică sursa fac parte din interviurile realizate cu locuitori ai comunei Nucşoara de către echipa condusă de Alina Mungiu-Pippidi, în cadrul unui program de cercetare al Institutului Român de Istorie Recentă (IRIR) despre politică au spus «rezistenţă, ţineţi-vă tare»” şi ei „au ascultat Europa Liberă şi apoi au plecat Ei ce-au zis, un an, doi, şi se termină” Deşi toţi au crezut iniţial că alegerea celor care au fugit în munţi va avea un sfîrşit fericit, lucrurile au durat mult mai mult decît se prevedea şi s-au sfîrşit tragic Un amestec între suspiciune şi naivitate a existat, fără îndoială Şi, în naivitatea lor, au mai crezut că ajutorul primit din solidaritate şi ceea ce au luat de la stîne şi cabane prin forţă pentru a supravieţui trebuie consemnat, fie pentru a întoarce datoriile, fie pentru a furniza păgubaşilor justificări în faţa organelor de Securitate, deci pentru a-i proteja Capturarea lor şi registrul de datorii faţă de oameni au dus la un val de arestări Expresiile „un an pentru fiecare ţigară” şi „pentr-o ţigară au făcut puşcărie” sînt şi astăzi amintite de supravieţuitori şi chiar au devenit laitmotive în repertoriul terorii prin care au trecut Unii le amintesc pentru a arăta cît de mult au suferit, alţii, pentru a face reproşuri celor care au adus necazuri şi au tulburat dramatic viaţa comunei „Ieri – spune un ţăran – am fost la coasă; Aurel, vecinul, zice la femeia mea: bandito, ai ţinut bandiţi în casă, a furat soţul tău viţei, i-a dus la bandiţi” Reproşurile se referă la faptul că „a afectat pe toată lumea, mulţi copii nu au avut şansa să meargă mai departe (la şcoală) fiind din Nucşoara” – şi cîte şi mai cîte Bunurile celor prinşi, ca şi cele ale susţinătorilor lor au fost confiscate, şi de ele au profitat unii localnici, care fuseseră împroprietăriţi prin reforma agrară din 1945, adică ţărani fără pămînt şi veterani de război Pentru a face ferma din satul Slatina, aparţinînd comunei Nucşoara, ei au cedat pămîntul primit la reformă şi au primit pămînturile confiscate Desigur, toţi cei care au trăit sentimentul dureros al confiscării nu uită să adauge că „cine-mparte parte-şi face” – şi împărţeala o făceau cei pe care comuniştii îi aduseseră la putere în comună După 1989, Nucşoara, din nou, nu cunoaşte liniştea Ea devine un loc al discordiei între foştii deţinuţi politici sau urmaşii lor – care-şi cereau pămîntul conform Legii 18 din 1991 – şi cei care deveniseră proprietari ai pămînturilor lor, stăpînindu-le vreme îndelungată Au urmat procese între ei şi între ei şi stat, „oamenii s-au judecat mult cu cei care erau pe terenurile lor, că pe terenul acelora era IAS-ul, iar al deţinuţilor era aici în comună, al celorlalţi fiind la Slatina” Pămîntul trebuia returnat pe vechiul amplasament, iar pentru asta trebuia să dai afară 200 de familii de pe terenul lor „Cei care au luat pămîntul foştilor deţinuţi politici, desigur, nu credeau că lucrurile se vor mai putea schimba vreodată Ei 30-40 de ani au îngrijit pămîntul pe care l-au primit, chiar dacă nu a fost al lor Foarte greu scoţi un om de pe pămîntul lui după 40 de ani de proprietate”, declară un primar postdecembrist Dar cum ar fi putut să-l îngrijească ei înşişi? se întreabă năuciţi de indignare foştii proprietari Pămîntul nu mai era în posesia lor, iar proprietarii erau la închisoare sau nu mai existau decît urmaşi ai celor executaţi Fiecare parte se simte nedreptăţită, oamenii s-au învrăjbit, atitudinile lor s-au radicalizat Două realităţi psihologice s-au structurat simetric şi în opoziţie în timp: pe de o parte, aproprierea a ceva care fusese al altcuiva, iar pe de altă parte, frustrarea deposedării în rîndul celor care, la suferinţă, adaugă paguba unei munci de-o viaţă „Profitorii” au dat terenuri „împomite”, lucrate şi, pentru ei, „ar fi o mare nedreptate” să primească „o suprafaţă de teren plină de mărăcini”, „maidane” sau „numai iarbă”, ei, care au „luptat pentru această ţară” nu vor să le cedeze, „cu orice risc” celor cărora „le place cum arată acum terenurile confiscate” Retrocedarea este pentru ei de neconceput Pentru foştii deţinuţi politici, nerăbdarea şi „tergiversarea” sînt insuportabile, frustrările au crescut, comportamentul lor este dictat de o urgenţă emoţională Ei sînt cei care şi-au „cumpărat propria muncă”, au „plătit chirie locuind în propria casă” şi-şi văd „lucrurile în casele altora” Ei îi învinuiesc pe profitori că „au sărit pe bunurile lor”, „şi-au luat maşini în urma noastră”, nerespectînd o zicală veche: „nici un cui străin să nu pui la casa ta” Disputele au ajuns de la teren „împomit” şi „mărăcini” la comunism şi capitalism Unii regretă siguranţa acelor vremuri şi au „crezut în comunism pentru că sîntem egali şi şcomunismulţ este o formă de dreptate”, „capitalismul este rău” şi este „o dezamăgire”, pentru că „nu cer mult… nu am pretenţii la piscină”, „acum ţăranii nu au nimic, o duc foarte greu”, „comuniştii trebuiau să vină, fiindcă boierii noştri şi-au bătut joc de muncitori şi de ţărani”, pentru că „în comunism se trăia bine”, „te duceai la băi”, „s-au introdus şi la noi televizoare, lumină”, „oamenii îşi luau mobilă, televizor” Alţii amintesc obsesiv de bătăi, anchete, teroare Unii zic că le-ar spune „tinerilor de astăzi că, în loc să-şi apere ţara, să mergeţi în pădure ca să luaţi pensii grozave după cîţiva ani de puşcărie, cum ia ăştia El a stat cinci ani în puşcărie, ia două-trei milioane, şi eu, care am muncit 32 de ani, îmi dă un milion şi ceva Asta e dreptatea!” Dreptate nu este nici de o parte, nici de alta, pentru că revoluţia a adus o „mare harababură”, o „brambureală mare cu pămînturile confiscate” şi „rîca a intrat în comună” Aşa cum am amintit, autorităţile din sat nu s-au grăbit deloc să aducă liniştea în Nucşoara Cei care au suferit, prinşi în drama Nucşoarei, simt ura celorlalţi, o ură latentă, care acum iese la lumină, pentru că este libertate – şi doar ce a adus bun libertatea decît „că ne putem jigni unul pe altul cum vrem” Este adevărat că libertatea de a spune ce vrei există, dar nu insulta dă preţ libertăţii, ci dreptul la demnitate, la onoare Lui Ion Preda, deţinut politic, despre care voi mai aminti pe parcursul cărţii, i s-a făcut proces în recurs pentru un teren, proprietatea sa, pe care l-a cîştigat Directorul şcolii i s-a adresat: „Îmi zice, nea Nelule, eu îi zic, nu sînt nea, sînt domnul Preda, că nu mai sîntem tovarăşi!” În fond, trebuia să-şi revendice onoarea, deoarece, cu toată umilinţa trecutului, el „a fost cinstit, corect şi domn” Unii nu uită că un comunist din sat a spus, cînd a venit legea de predare a armelor, că „pe una o păstrează, cu ea o să-i împuşte pe ăştia din munţi şi ca să se apere de bandiţi” Şi totuşi, nu totul se spune şi nici nu a dispărut frica Autorităţile nu au dorit să facă eforturi pentru a limpezi situaţia, au tergiversat lucrurile, iar cei ce doresc să-şi intre în drepturi se lovesc de ostilitatea celor care cred că schimbul pămînturilor sau retrocedarea sînt inechitabile Sînt dezgropate nemulţumiri şi sînt actualizate reproşuri, căci, în fond, ei sînt cei ce au tras Nucşoara în nenorocirea care s-a sfîrşit cu prinderea „ultimilor bandiţi” „Ce s-a întîmplat aici a fost din cauza familiei Arnăuţoiu”, afirmă doctoriţa comunei Nimic în comună nu se mişcă fără ochiul atent şi intervenţia sau participarea nurorii primului primar comunist, care este secretara primăriei „Şerbanca conduce toată primăria”, „vă spun eu cine e tartorul aici în comună: Ungureanu, Şerban, fostul brigadier care e pensionar, soţul secretarei Şerbanca este secretar şi agent agricol… consilierii ţin cu Şerbanca Ea le-a băgat pămînturi la toţi ăştia şi acum o ajută” „Şerbanca” se simte foarte bine datorită libertăţii de astăzi, pentru că se poate vorbi, dar din punct de vedere material o duce foarte greu În timpul comunismului, ea „a putut face liceul”, a fost plecată la Curtea de Argeş, unde a făcut „studii universitare la liceu”, şi-a luat televizor, mobilă, dar acum are greutăţi, fata ei „face meditaţii, stă la gazdă” Afirmă că în sat nu au fost turnători şi nici securişti, dar acceptă că au fost „infiltraţi” şi adaugă că nu erau „securişti angajaţi”, erau doar „cei din armată, în Securitate” În spatele ei se află socrul, Gheorghe Şerban, primar adus de comunişti, ridicat şi susţinut de ei El este însă simbolul puterii şi umblă prin sat liniştit, îmbrăcat în port ţărănesc, pe care nu l-a părăsit niciodată, spun sătenii, de cînd a intrat la comunişti Oare cum o fi arătat Gheorghe Şerban tînăr, în „cioareci”, cu secretară personală şi maşină mică, atunci cînd, flatat de încrederea partidului şi obedient, rezolva sarcinile date cutreierînd satele? După 31 de ani în administraţia de stat, el se consideră „om simplu, dar cu cap” Despre el se spune că la 18 ani umbla cu puşcă şi că a ucis din greşeală o fetiţă Liberalii l-au scăpat de închisoare, apoi a venit războiul şi a plecat pe front, a fost prizonier în Rusia, a dezertat la ruşi şi a venit în ţară cu diviziile „Tudor Vladimirescu” A lucrat în Siberia ca prizonier şi „a lăsat liberalismul, trecînd la comunism” N-a avut pămînt, a fost sărac, aşa că nu avea la ce să tragă după război Se mai spune că a făcut o şcoală de partid – lucru pe care el îl recunoaşte, precizînd că era o „şcoală de ofiţeri politici” –, că a trăit cu o doctoriţă rusoaică, a vorbit cu Ana Pauker şi l-a văzut pe Stalin Comuniştii l-au pus primar, deşi nu prea avea carte şi nici nu se descurca la început fără ajutor, dar a „învăţat” şi umbla prin „judeţe şi primării”, iar la un moment dat „era cu comerţul pe judeţ” Şeful său, mai afirmă el, era ţigan şi sărăcia de astăzi e o urmare a faptului că „ţigănimea a furat, au furat şi ăştia din interior, şi ăia din exterior” Neamurile lui Gheorghe Şerban sînt avute Cineva spune că „pe locurile confiscate stau copiii lui Şerban” Prin el, familia a profitat nu numai în urma confiscării pămîntului foştilor prizonieri politici, dar şi de ceea ce au confiscat comuniştii din pămîntul şcolii şi al bisericii Şi, chiar pierzînd din avantajele cîştigate datorită obedienţei faţă de partid şi activităţii sale, neamul Şerban este încă în cîştig şi îşi foloseşte capitalul de putere „strîns” în atîţia ani Puterea, spun victimele care au supravieţuit, dar şi alţii, a rămas în mîinile lor, dar Gheorghe Şerban se disociază de implicarea partidului în drama Nucşoarei, lăsînd să se înţeleagă că Securitatea a făcut tot răul, iar el „nu a fost amestecat”, a fost „de două ori primar… venea Securitatea, venea la activistul de partid, care îi trimitea la acela, la acela” El este mulţumit de felul cum şi-a dus viaţa, pentru că pînă la urmă ce contează este faptul că „au suferit mulţi din ei, dar eu n-am suferit” Puterea a rămas în mîinile comuniştilor, spun oamenii din sat, mai pe faţă, mai pe din dos Lucrurile s-au schimbat, „dar nu s-a schimbat bine, ştiţi cum este: ăştia vreau să ne facă şi acum rău, uite asta de la primărie, Şerbanca, asta este aia mai a dracului muiere, tatăl ei a fost securist şi mai a fost securist Ungureanu şi este şi acum consilier şi în toate primăriile tot ei sînt” Ei au tot ce le trebuie: poziţie, relaţii, acces la calitatea de a elibera acte şi documente „Faci ce faci şi ai nevoie de ei şi nu te poţi pune rău”, pentru că ţi se poate întîmpla „de exemplu, să ai nevoie de un certificat de producător, trebuie să depun cererea azi şi mă rezolvă peste cîteva săptămîni” Chiar şi primarul din perioada 1992-2000 admite că „a mai avut ceartă” cu secretara, pentru că „e mai mare de gură, respingea oamenii, le vorbea pe un ton mai ridicat, oamenii au interes, nu vin degeaba”, „au mai făcut reclamaţii” şi „a fost chemată pe la Piteşti, de la Prefectură, unde au reclamat oamenii” Obedienţa faţă de autorităţi este un reflex bine întărit şi un exerciţiu învăţat în timp şi repetat îndelung Mai mult, ei s-au coalizat, privesc cu duşmănie pe cei care pretind să intre în drepturile lor şi, numindu-se „veterani”, au redactat un memoriu de protest preşedinţiei şi altor organe de decizie, prin care foştii prizonieri politici sînt incriminaţi, făcîndu-li-se un rechizitoriu ca atunci cînd puterea era de partea lor Ei amintesc că un grup restrîns de cetăţeni s-au coalizat în trecut cu „banda legionară Arsenescu-Arnăuţoiu, care au fost condamnaţi în urma faptelor săvîrşite” şi că acum ei „şi-au întocmit dosare false” pentru a intra în posesia pămîntului confiscat Ei construiesc o opoziţie fermă între trecutul lor şi cel al persoanelor care pretind acum să se facă dreptate: „Dacă noi ne-am jertfit pentru ţară, căzînd unii din fraţii noştri morţi pe cîmpul de luptă, alţii întorşi acasă răniţi sau mutilaţi pentru toată viaţa, nu se poate compara sacrificiul acestora cu faptele săvîrşite de banda Arsenescu-Arnăuţoiu, care au atras şi consăteni de-ai noştri” Ei cer, de asemenea, ca acei veterani care „au primit în schimbul terenului din IAS loturi rezervate fostelor consilii populare (loturi ale bisericii, ale şcolii sau ale unor expropriaţi care nu vor mai fi revendicate conform legii funciare)” să rămînă cu pămîntul primit, pentru că „ar fi o a doua nedreptate ca unii să rămînă în posesia terenurilor şi alţii să fie acţionari în fermă” Foştii deţinuţi politici au săvîrşit fapte reprobabile care „s-au concretizat în a fura diferite alimente, animale de la oamenii din sat, pentru a-i hrăni pe aceştia Mai mult decît atît, aceştia au omorît consăteni, precum şi soldaţi ai ţării care nu au avut nici o legătură cu PCR, aceştia executîndu-şi stagiul militar” Recunoaştem din cuvintele de mai sus spiritul vremii în care, condamnînd „banda odioasă de terorişti”, Tribunalul Militar declara: „Poporul muncitor construieşte astăzi o nouă societate pe ruinele vechii societăţi în condiţiile zdrobirii rezistenţei fostelor clase exploatatoare şi ale instaurării puterii populare”6 Se mai vorbea despre „acţiunile lor mîrşave, odioase îndreptate împotriva unor fii credincioşi ai poporului”, de faptul că erau „o bandă de asasini şi jefuitori” şi că „numai punerea lor în lanţuri nu este suficientă, ci ei trebuie înlăturaţi definitiv din societate”7 Satul s-a angajat într-o dublă competiţie: cea pentru resurse materiale – pămîntul – şi cea pentru prestigiu Fiecare parte pretinde că are dreptate; capitalul de suferinţă al celor care au fost victimele represiunii comuniste stă faţă în faţă cu capitalul de putere dobîndit de cealaltă parte, care-şi revendică meritele patriotice şi curajul dovedit în apărarea ţării Unii vorbesc în numele unui destin frînt, ceilalţi în numele unui destin împlinit Cine sînt eroii? De ce sînt consideraţi eroi ei, cei care au făcut puşcărie, se întreabă cei nostalgici, cînd, de fapt, noi sîntem eroii? Ei afirmă în memoriul lor că „adevăraţii eroi sînt aceşti veterani care şi-au apărat ţara, şi nu aceşti deţinuţi care, în solidaritate, luptau pentru putere” „Şerbanca” afirmă că ea a „văzut interesele celor mulţi şi înainte de revoluţie, şi acum” şi că „este acuzată pentru ideile ei” Doctoriţa din sat se întreabă „de ce n-a fost votat Constantinescu în comuna lui natală”, de ce „s-a dezis că a fost membru comunist” şi conchide că „nouă nu ne plac oamenii ăştia” Amintirile ei au o notă de nostalgie faţă de timpul în care „mergea cu cortul şi-l instala pe marginea rîului fără teamă” sau cînd, studentă fiind, „îşi permitea să meargă la un concert şi să se întoarcă seara tîrziu” „Şerbanca” revendică sacrificiul făcut de tatăl ei şi nu uită să amintească faptul că acesta s-a întors veteran din război şi, e drept, „nu a făcut puşcărie, dar a trăit mutilat, fără nas” Nici Gheorghe Şerban nu uită că, deşi nu s-a amestecat cu partizanii cînd era primar, aceştia „mergeau la stînă şi luau brînză de la baci şi au cerut «să-mi daţi brînza primarului», dar eu o luasem deja”; nu pierderea brînzei l-a făcut să ţină minte, ci cererea partizanilor El este „mulţumit că nu a(m) luat nici o palmă de pămînt, cum a(m) auzit că au luat alţii care i-a prins acum după registrul agricol şi l-a dat înapoi” 6 Ioana-Raluca Voicu-Arnăuţoiu, op cit , p 677 7 Ibidem Cel pe care Gheorghe Şerban l-a invitat să intre în Partidul Comunist după întoarcerea din război, Constantin Paşol, este şi mai ferm El neagă întreaga mişcare de rezistenţă din Nucşoara: „Păi ce, a luptat Nucşoara împotriva comuniştilor? Nu a luptat nici Arnăuţoii contra comuniştilor! Este o păcăleală asta! Că dacă s-ar fi luptat contra lor, împuşca zece comunişti din comună Pe mine de ce nu m-au împuşcat? Că le-am spus lor, mie niciodată nu mi-a fost frică” Plin de siguranţă, el declară că dacă „ar merge ţara aşa cum au făcut Arnăuţoii, înseamnă că ţara ar fi condusă de turci ori de tătari, de unguri sau de ruşi, adică nu o să poată să fie condusă” Cînd vorbeşte despre comunişti, este rareori prudent sau poate că nu este vorba despre prudenţă, ci chiar despre convingeri; el admite că ei au făcut greşeli şi „partea cea mai rea a fost faptul că a forţat ţăranii să se înscrie în colectiv”; „aici – crede el – ei şi-au depăşit atribuţiile” şi au uitat că „Lenin a spus să nu faceţi colectiva cu forţa, ci să faceţi aşa încît ţăranii să vadă că este mai bine plătit acolo Aşa, comuniştii s-au luat la harţă cu ţăranii, au dat o groază de amenzi” Adversitatea celor două părţi despre care am vorbit are în esenţa ei ideea de eroism Cei care au fost daţi în judecată pentru a restitui pămînturile victimelor represiunii comuniste resping cu îndîrjire imaginea eroică a rezistenţei în munţi, propunîndu-se pe ei ca eroi Dacă pentru Gheorghe Şerban rezistenţa Nucşoarei este „o păcăleală”, prietenul lui pe care tocmai l-am amintit este şi mai îndîrjit în atitudinea sa El, pur şi simplu, îşi doreşte să demonstreze „cu acte”: „Uite, domne, cine e Arnăuţoii şi ce a făcut, să nu le mai spuneţi eroi, escrocii nu sînt eroi, criminalii nu sînt eroi!” Ca şi „Şerbanca”, el aduce argumentul omorîrii unor recruţi, soldaţi: „Păi, e corect ca cei ce trebuie să apere ţara să meargă în pădure să împuşte pe românii noştri? E legal asta?” Iritarea lui este uşor de explicat, dacă amintim că demonstraţia cu acte pe care vrea s-o facă el o poate face în faţa oricui, dar îl interesează ca aceste „acte să le arate regelui Mihai, că nici el nu ştie” adevărul Şi de ce regelui Mihai? Pur şi simplu pentru că asocierea între regele Mihai şi Elisabeta Rizea este deja un stereotip în comună Foştii prizonieri politici nu numai că pretind pămîntul care le aparţinuse, evident, în mod nedrept, dar, mai mult, confiscă prestigiul pe care cei în pericol de a-l pierde îl merită, ca adevăraţi eroi Ei s-au simţit umiliţi de faptul că Elisabeta Rizea a fost vizitată şi de rege, şi de fostul preşedinte Constantinescu, că a apărut la televizor, că memoriile ei au fost publicate, că, din tot satul, ea a devenit figura cea mai cunoscută şi că toţi ceilalţi nu contează, nici măcar ceilalţi dintre foştii prizonieri Unii sînt mulţumiţi că graţie ei s-a asfaltat o parte din şosea şi îi recunosc meritul Dar, ştiind cît de mare este fascinaţia celebrităţii, a televizorului, ne putem da seama cîtă invidie a produs această ieşire în lume a Nucşoarei În fine, Nucşoara s-a conectat la întreaga ţară, dar de ea au profitat numai unii Elisabeta Rizea este prost văzută, criticată moderat, dar şi apreciată Rapida ei celebritate i-a luat pe nepregătite pe oameni: „Eu am fost pusă într-o situaţie delicată”, mărturiseşte, cu amărăciune, doctoriţa Chemată, după ’90, fiind în timpul ei liber, să vină la dispensar pentru că vor veni superiorii ei, se trezeşte cu „două salvări şi au întrebat cine este Elisabeta Rizea, au venit pentru ea” Doctoriţa pretinde că aceasta mergea normal, dar, la vederea salvărilor, a simulat invaliditatea, a amintit de puşcăria făcută Scena făcută de Elisabeta Rizea şi spaima pe care ea a arătat-o faţă de cei cu salvarea, pe care-i bănuia că au venit s-o împuşte, au fost percepute cu suspiciune de doctoriţă Chiar nu realiza ce se întîmplă sau maşinile venite i-au actualizat frica de altădată? Oarecum, cei care veniseră au făcut abstracţie de prezenţa doctoriţei şi ea s-a „simţit umilită” Cu o a treia salvare a mers şi ea, s-a instituit o comisie, Elisabeta Rizea a rămas în grija directorului spitalului, dar „ulterior a fugit din spital” Ea mai adaugă că, deşi o admiră pentru curajul de care a dat dovadă în trecut, Elisabeta Rizea era mulţumită şi pe vremea lui Ceauşescu, ba chiar declară că este „convinsă că dacă venea Ceauşescu la ea acasă ar fi ieşit în faţa porţii şi ar fi strigat: «Trăiască Ceauşescu»!” Dar mai sînt şi alţii care se îndoiesc de sinceritatea manifestărilor Elisabetei Rizea „Cînd a venit Constantinescu aici s-a dus la Elisabeta Rizea, că acesta este năduful nostru”, o spune chiar cineva dintre foştii deţinuţi politici, care afirmă lucruri grave, şi anume faptul că ea „este cu două feţe” Fiecare, se pare, a avut un interes Preotul, susţinut de „toţi comuniştii din sat”, nu i-a lăsat pe deţinuţii politici să pună o cruce în memoria victimelor rezistenţei, a celor 18 executaţi, „zicînd că este crucea bandiţilor” El a făcut parte însă din suita regală, a stat la masă cu ei şi a mai şi obţinut 60 de milioane, ajutor pentru întreţinerea bisericii, la care el „ţine slujba cu zece babe” Ei, în schimb, au fost refuzaţi, plimbîndu-se cu crucea de la Nucşoara la Sboghiţeşti, unde i-a întîmpinat alt refuz Pusul crucii în sat a împărţit oamenii în două tabere; „unii vroiau, mulţi nu, pentru că nu-i agreau pe deţinuţii politici la început Au mai suferit şi din cauza lor, pînă la urmă s-au împăcat, că din cauza asta a fost, cu pămîntul” Pînă la urmă, crucea a fost pusă la Poinărei, satul în apropierea căruia s-a aflat ultima ascunzătoare a partizanilor Toţi care au dorit să pună crucea în Nucşoara au simţit ostilitatea oamenilor, iar cel care, scăpînd din închisoare, jurase să ridice această cruce în memoria luptătorilor avea lacrimi în ochi Aceste lucruri nu pot fi uitate „Nu a fost corect să se spună că vine regele să o viziteze pe Elisabeta Rizea şi nu vine regele să viziteze grupul de rezistenţă ” Pe preot „are draci” şi alt deţinut politic, pentru că „şi-a băgat nasul”, lăsîndu-i pe foştii prizonieri politici „ca nişte căţei pe-afară” Acesta susţine că doar 30 de milioane a primit preotul pentru renovarea bisericii, dar nu acest lucru era cel mai important, ci faptul că ei aşteptau ca „preotul să ţină o predică în faţa poporului, pentru că orice bandit are dreptul la o cruce” Aşa pusă problema, preotul pare să fi pierdut, cu sau fără bună ştiinţă, ocazia de a mai linişti spiritele în Nucşoara şi de a netezi adversităţile Singularitatea Elisabetei Rizea a jignit ambele părţi, dar cele mai jignite au fost victimele represiunii comuniste, pentru că „toată lumea vine s-o viziteze şi să-i aducă plocoane, dar de noi nu aminteşte niciodată” Elisabetei Rizea i se reproşează că-şi anexează tot meritul rezistenţei Ana Simion, una dintre victime, a fost invitată cînd Emil Constantinescu a venit la Brădet, comuna sa natală, dar cînd a venit regele prima dată nu au lăsat-o, deşi ea a „făcut mai multe decît Rizea” Chiar „unii din cei care au fost închişi nu o văd cu ochi buni”, se grăbeşte să adauge cineva din tabăra celor care regretă anii comunismului, speculînd rivalităţile din grupul foştilor deţinuţi politici, care „nici ei nu au fost la un consens”, întrebîndu-se „de ce fata lui Arnăuţoiu nu o vede bine pe Elisabeta” Elisabeta Rizea a apărut la televizor Oamenii s-au uitat din curiozitate Imaginea singulară a acesteia a creat discuţii în sat Unii s-au bucurat, alţii nu: „Eu cînd o văd la TV, nu-mi face o impresie prea bună, mi se pare un om prefăcut”; „Unii sînt indiferenţi, alţii zic: «uite-o şi pe asta vedetă TV»” Totuşi, Elisabeta Rizea are susţinători – şi chiar şi cei care se abţin de a o „eroiza”, recunoscîndu-i curajul, apreciază avantajul care i se datorează: asfaltarea unei porţiuni importante de drum Ba chiar mai mult, unii spun că „nu am ştiut să beneficiem de pe urma imaginii ei, dacă eram mai deştepţi făceam mai multe lucruri, dar e bine că am rezolvat cu drumul” Nu se poate nega faptul că Elisabeta Rizea a venit în întîmpinarea canoanelor spectacolului în care ne atrage televiziunea, creatoare de imagini şi conferind imaginii funcţie socială Fiind de o expresivitate nativă foarte convenabilă construcţiei imaginii unui erou, ea şi-a făcut treaba foarte bine Este animată, nu are inhibiţii, este plastică în expresia verbală, dramatizează, intuieşte nevoia interlocutorului şi spontan se apropie de ea, fără a-şi trăda propria nevoie psihologică Şi cine n-ar fi flatat să iasă din anonimatul existenţei cotidiene şi să devină o persoană publică? Ea a simţit, fără îndoială, că era timpul ei, că trebuia numai să intre în rolul dorit, că exhibiţia îi aduce succes şi că, în fond, abilităţile ei o recomandau ca adecvată rolului După serialul Memorialul durerii a primit zeci de scrisori, povestirea vieţii ei chinuite, ca vorbire, căreia culegătorii şi editorii „i-au deplîns absenţa tonului narativ”, a avut succes, aşa, îngemănată cu mărturia altui supravieţuitor Cu toate că şi alţii au suferit, ea este cea care a reuşit să facă public, să aducă în conştiinţa publică „vaietul prelung al suferinţei”, discursul bulimic al unui afect, acea repetiţie compulsivă pe care fie urma traumei, fie activitatea primitivă a spiritului o produc Elisabeta Rizea are povestea în minte Fiecare povestire de viaţă are forma sa, „iese la lumină” în felul ei, are obsesiile şi maniile ei, nu este inertă, nu urmează linia dreaptă a raţionamentului, se poticneşte, bate pasul pe loc Povestitoarea, atrasă de o imagine, o păstrează un timp în faţa ochilor, nu se plictiseşte de ea, se lasă întoarsă din drum de orice gînd întîmplător care-i trece prin minte şi această sprinţară relatare, guvernată de legile inimii, dă măsura sincerităţii O sinceritate bine venită spre a crea o imagine veridică pentru cel care o ascultă sau o citeşte Nucşorenii au simţit însă că economia psihologică va face astfel încît, într-un asociativ verbal spontan, într-o reprezentare a Nucşoarei rezistente, vor rămîne ca repere: Nucşoara, rezistenţă, Rizea, rege, poate Constantinescu, asfalt Ca şi cum, în pofida identificării cu ea, cei care au suferit şi-ar spune: amintirile mele nu sînt amintirile ei Unii vor să o „compromită”, alţii nu uită să înceapă, vorbind despre ea, cu precizarea că „dînsa nu e din Nucşoara, ci din Domneşti” – ca şi cum s-ar disocia de ea sau ca şi cum ar spune „nu e de-a noastră” – sau participă la un joc al intrigilor, mobilizînd invidia omenească, pentru că, în fond, mai sînt „două surori care-au stat cinci ani ascunse într-un pod de casă, au colaborat cu rezistenţa Şi am întrebat-o pe Marina Chirca de ce nu a apărut la TV, ea a spus: «Nu am vrut să afle toată ţara prostiile pe care le-am făcut» Nu am înţeles de ce” Elisabeta Rizea „este o femeie mai bună de gură şi deţinuţii politici care au făcut tot atîţia ani nu au apărut la TV şi nimeni nu a ştiut de ei” Rămîne însă problema iertării Dacă iertarea ar fi posibilă, ea ar constitui un rău moral, pentru că ar pune libertatea la dispoziţia lui Dumnezeu, ofensînd mîndria umană Etica nu este imunizată contra infiltrării misticului Iertarea are o aură religioasă şi are cel puţin în discursul profan un rol important Iertarea este recomandată prin cultură, prin prescripţii religioase; ea este o parte a moştenirii noastre religioase Iar în Nucşoara nimeni nu a rostit cuvîntul eliberator al iertării şi nimeni nu are o memorie fericită De o parte există un abuz de memorie, iar de cealaltă parte, un abuz de uitare Ceea ce unii cultivă cu delectarea pe care frustrarea o întreţine şi ceea ce alţii evită cu conştiinţa încărcată este această formă de memorie-repetiţie care se refuză eliberării şi reconcilierii „Dacă nu ai duşmani, degeaba trăieşti”, spune un ţăran din Nucşoara Şi cum să nu ai duşmani? Nu-i poţi duşmăni pe cei care, bătuţi samavolnic, au spus ce ştiau Una dintre cele mai importante persoane de legătură ale rezistenţei, care a supravieţuit, afirmă liniştită că este un noroc că unul dintre fiii săi nu ştia nimic şi deci nu putea, anchetat de Securitate, să dea nici un fel de informaţii, pentru că, dacă ar fi ştiut, cum este fire slabă, „m-ar fi dat” Ei îi „place tăria la om”, dar înţelege anumite slăbiciuni omeneşti Nu, nu aceştia sînt duşmanii, ci aceia care, din zel, şi micime omenească, s-au bucurat de necazurile altora, „au sărit pe bunurile lor”, cum spune, cu resemnare în faţa umbrei din om, Ion Preda Ce folos ai cînd bucuria libertăţii este stricată de ceea ce găseşti acasă, îşi aminteşte el, păstrînd din amintire totuşi, mai palpabil şi mai concret, gustul libertăţii: „Fumam şi, cînd am ieşit după cinci ani din puşcărie şi am mirosit fumul de vagon, mi-a plăcut c-aş fi mîncat fumul, şi am fumat” Nucşoara s-ar fi putut bucura de o glorie colectivă dacă oamenii şi-ar fi dat mîna şi omeneşte s-ar fi reconciliat Aşa cum se spune: să ni se ierte greşelile noastre, iar noi să-i iertăm pe „greşiţii” noştri Aici, pe pămînt Dar ţăranii cred în justiţia divină, nu în cea omenească, imperfectă, precară, indiferentă Consolarea îşi are regulile ei Cei care au greşit sînt pedepsiţi fie chiar sub ochii victimelor, fie mai tîrziu, căci urmaşii urmaşilor lor vor plăti cîndva Marinica Chirca, poate cel mai interesant personaj în viaţă dintre supravieţuitori, una dintre cele două surori care au stat ascunse cinci ani în podul unei case, după ce nimeni, de frică, nu le deschidea poarta, nu doreşte decît să vadă că aceia care – nu de frică, ci din oportunism – au greşit faţă de ea au remuşcări Marea scenă a regretelor nu a avut loc şi, oricum, nu regretele contează Remuşcările se opun, prin caracterul lor specific etic, tonalităţii estetizante şi intens patetice a regretelor Ea rămîne tăcută, cu o fixitate de sfinx, declarînd definitiv şi sentenţios: „Îi iert, dacă-i iartă Dumnezeu!” Un legămînt prea adînc o împiedică să-şi ierte chiar sora Conştiinţa individuală dezbrăcată de orice privilegiu al credibilităţii, greutatea acordului dintre expresia privată şi expresia publică a doliului Nucşoarei nu s-au structurat într-o memorie fericită, chiar dacă recunoaştem că fenomenologia memoriei ne confruntă cu caracterul totdeauna problematic al frontierei dintre realitate şi ficţiune În acest spaţiu, în acest „între”, se naşte şi rezistă suspiciunea şi se organizează o argumentaţie a îndoielii ce poate fi uşor mobilizată Mai mult, oricînd o memorie „de rezervă” intră în joc, Nucşoara emană o memorie rănită În „vastele palate ale memoriei”, conştiinţele individuale se mişcă dureros Pentru a-ţi aminti, ai nevoie de alţii Raportul extern dintre memorie şi istorie şi raportul intern dintre memoria individuală şi cea colectivă nu se împacă Conştiinţa colectivă se deplasează cu o ruptură greu de ţesut în trecutul său, afectînd prezentul Memoriei i se ataşează sensul orientării în trecerea timpului, orientare în dublu sens, din trecut către viitor, dar şi din viitor către trecut, prin prezent Nu se poate vorbi despre uitarea fericită fără să se evoce problematica iertării Împăcarea cu trecutul are obstacolele legate de timp şi mai are, paradoxal, legătura de sînge şi pămîntul Aceleaşi nume le găsim în spaţiile diferite ale adversităţii, pentru că, aşa cum vom vedea, aceeaşi familie îşi are propriii „profitori” şi propriile victime, iar definiţia victimei este relativizată Cercul victimelor se lărgeşte în funcţie de raporturile de filiaţie, antrenînd o realitate paralelă, cea a bunurilor, a pămîntului Cine are dreptul de a se institui în dătător de etichete? Cine poate pune într-o dreaptă cumpănă fragila articulare a discursului memoriei şi uitării cu cel al culpabilităţii şi iertării? Cei care au suferit şi care, prinşi în discordia pămîntului, şi-au actualizat traume au dezvoltat frustrări şi au căutat, prin compensaţie, expresii ale justiţiei divine: primul primar după 1989 „a fost pedepsit de Dumnezeu, s-a topit şi a murit subit”, altcineva „a murit căzînd cu o rangă pe cînd demola o casă”, altuia i-a ars casa, alţii au fost trăsniţi, altul „a murit ars, în cojocul lui, de la o ţigară”, peste altul s-au cumulat mai multe nenorociri – „i-a ars casa, i-a murit nevasta şi au venit hoţii” –, altul „a murit cu capul între scaune” Mîna justiţiei supreme i-a lovit, pedepsindu-i, aşa cum şi pe alţii i-a lovit, în condiţii similare Povestea de iubire dintre un partizan din Munţii Făgăraş, Gavrilă Vatamaniuc, şi frumoasa Natalia urmăreşte acelaşi amestec între mister şi realitate, construind substanţa unor posibile legende Nu este important să ştim cît era iubire şi cît era adeziune la cauza de luptă a iubitului ei, dar ştim că ea l-a ajutat cu toată fiinţa ei, înfruntîndu-şi mama şi Securitatea Unirea lor s-a făcut nu la biserică, în văzul tuturor, ci în munte, „în faţa lui Dumnezeu, printr-un jurămînt mai sfînt decît toate jurămintele din faţa unui preot” şi, ca să-i arate iubitei marea şi eterna lui iubire şi credinţă, el „şi-a tăiat un deget şi i l-a dat într-o sticluţă cu alcool”, ca gaj şi ca dovadă a „devotamentului” său Natalia a rezistat, chiar arestată fiind, şi l-a aşteptat cinci ani, în pofida ameninţărilor mamei Dar un coleg de celulă, invidios şi intrigant, o convinge cu minciuni că, în viitorul ei, iubitul nu-şi mai găseşte locul, luînd-o de nevastă Primul copil s-a născut mut, iar trădătorul a murit repede, „nebucurîndu-se de familia sa pentru că a fost voinţa lui Dumnezeu”8 Nu întîlnim aici, ca şi în celelalte povestiri din Nucşoara, ca şi în cazul folosirii numelui de „haiduci”, toate datele specifice legendei şi nu constituie ele oare virtualităţi mitice pe care timpul le va organiza, însoţind mersul memoriei, cum vrea el, dar şi cum dorim noi? Raportul fundamental şi fondator al Nucşoarei cu violenţa există Dar un sat nu poate fi la nesfîrşit în supărare cu el însuşi Şi, oricît de mult pun preţ pe justiţia divină, oamenii vor şi o justiţie pămîntească Iar noi, ceilalţi, avem nevoie de mituri şi eroi Manipularea memoriei şi uitării de către deţinătorii puterii există şi ea Amnistia instituţională are ca scop reconcilierea între duşmani, liniştea civică, sancţionînd memoriile care alimentează o viaţă subterană nesănătoasă9 Dar, în circumstanţe particulare, părţi întregi ale trecutului, crezute uitate şi pierdute, pot reînvia Amnistia privată este o realitate care nu se instalează automat prin intervenţia umană oficială şi nici prin apel public la reconciliere Între abuz de memorie şi abuz de uitare, încet şi sigur îşi face loc mitul, lăsînd la o parte – şi trecînd pe lîngă ei – indivizii În această carte am încercat să-i „găsim” chiar pe aceşti indivizi, pe care noi îi reînviem abstract, aşa cum au fost şi sancţionaţi exemplar, doar pentru a ne satisface această nevoie psihologică profundă care naşte mitul şi eroii, neuitînd şi dorind să nu uităm că ei au fost oameni, nu ca noi, dar oameni, şi nu de demult, ci dintr-un trecut recent „În căderea comunismului – spune un ţăran – cred că a existat o putere supranaturală ” Această nevoie de a vedea mai mult decît omenescul în lume, de a transcende limitele umane, este de înţeles; ea este expresia cea mai frumoasă a omenescului Ea deja lucrează, atîta vreme cît toţi, indiferent de gradul lor de participare la crearea eroilor sau de implicare afectivă – rude, prieteni, victime, ţărani din comună –, povestesc că ultimul supravieţuitor al rezistenţei nucşorene şi-a luat viaţa – fie „că după ce a tras, 8 Georges Diener, L’autre communisme en Roumanie Resistance populaire et maquis 1945-1965, L’Harmattan, Paris, 2001, pp 181-184 9 Vezi excelenta carte a lui Paul Ricoeur, La memoire, l’histoire, l’oubli, du Seuil, Paris, 2000, pentru analiza raporturilor complexe dintre istorie şi psihologie şi a relaţiei dintre individ şi societate s-a omorît cu o grenadă”, fie că „ultimul glonţ şi l-a păstrat lui” Cu această ultimă victorie, simbolică, cu acest imperativ emoţional se închide o istorie care spune foarte mult despre natura umană Ea mai lucrează şi atunci cînd deficitul de expresivitate facială a Marinicăi Chirca dispare ca prin farmec şi ochii i se aprind, privirea îi străluceşte de o mîndrie pe care o trăieşte făcînd abstracţie de prezenţa altuia Ca un secret numai de ea ştiut Se cuvine să amintim prezenţa, în relatările referitoare la victimele supravieţuitoare, a unor opinii ironice, maliţioase, dovedind implicit chiar o atitudine de superioritate Astfel, cineva, care se simte îndreptăţit la aceasta prin instrucţia sa, afirmă că „dacă o întrebi pe doamna Marinica ce este comunismul şi ce este capitalismul nici acum nu ştie”, lăsînd să se înţeleagă că participarea ei la mişcarea de rezistenţă prin ajutorul dat partizanilor nu îşi are originea într-un act conştient de respingere a comunismului Dar, aşa cum afirmă pe bună dreptate Georges Diener10, în „sînul ţărănimii, noţiunea de antagonism politic sau ideologic cu Puterea nu are prea mult sens… păstrarea proprietăţii, însăşi această noţiune, se confunda cu existenţa acestei categorii sociale Distrugerea proprietăţii afecta integritatea ţărănimii şi, cu excepţia elementelor marginale şi marginalizate de comunitate şi propulsate de partid, imensa majoritate a acestei categorii nu era dispusă să renunţe la pămînt şi animale” În Scînteia anilor ’50, sloganul care ilustra raportul dintre puterea comunistă şi ţărănime era: „Nu ştii? Te-nvăţăm! Nu poţi? Te-ajutăm! Nu vrei? Te-obligăm!”11 Ţăranul nu avea, este drept, nici o viziune exactă despre comunism, nici cultura politică necesară pentru a avea opţiuni argumentate ferm El nu avea o opoziţie ideologică faţă de Partidul Comunist, dar nu se poate spune că nu încerca să înţeleagă către ce se îndreptau lucrurile Ce ştia el despre comunism însemna expropriere, confiscarea bunurilor, ieşirea din ordinea cu care era învăţat; „teritoriul său mental şi ideologic era închis între limitele pămîntului său”12 El privea cu încredere către cei care erau „fruntea satului” şi pe care îi recunoşteau „mai deştepţi”, după expresia Elisabetei Rizea Problematica ţărănimii după instaurarea puterii comuniste şi în timpul consolidării ei este însă necesară pentru a percepe rezistenţa nucşoreană în contextul ei Cine era ţăranul în 1945 şi cum a evoluat viaţa sa, constrîngerile impuse de regimul comunist, relaţiile puterii cu ţărănimea sînt aspecte pe care le-am considerat importante pentru a plasa Nucşoara într-un context mai larg, dar şi pentru a înţelege psihologia nucşorenilor din acea vreme, în care s-au constituit contestarea şi refuzul schimbării pe care o impunea cu violenţă noul regim 10 Georges Diener, op cit , p 48 Autorul menţionează că partidul bănuia că ţărănimea se va opune şi de aceea, în anul 1948, a detaşat în mediul rural aproximativ 100 000 de activişti pentru luarea cotelor, ajutaţi de încă 115 543 în timpul însămînţărilor, la care se adăugau 200 000 de persoane din forţele de ordine 11 Victor Frunză, Istoria stalinismului în România, Humanitas, Bucureşti, 1990, p 411 12 Georges Diener, op cit , p 49 II Trecutul recent: rezistenţă şi sat 1 Colonelul Arsenescu Despre colonelul Gheorghe Arsenescu s-a scris mult, fără ca informaţiile privitoare la el să fie puse cap la cap pentru a alcătui o imagine relativ coerentă Există, de pildă, un articol1 publicat de către soţia sa, Maria Arsenescu-Buduluca, în revista Memoria, cu un titlu emoţionant: „Sînt soţia «teroristului» Gheorghe Arsenescu” Articolul dovedeşte nu doar sentimentul de mîndrie al aceleia care l-a scris, ci şi un prezent neacoperit de realitate La data scrierii articolului, ea era de mult văduva colonelului Arsenescu Amintirile sale se referă şi la perioada în care a fost închisă din cauza faptului că era soţia lui Gheorghe Arsenescu: Tot în grajdurile de la Tîrgşor, a fost îmbrîncită pe uşă, într-o zi, doamna Elena Brătianu, soţia istoricului George Brătianu… Prima ştire pe care mi-a dat-o mă privea direct Ne-a povestit, în mare taină, că, ascultînd postul de radio Europa Liberă de la München, a aflat că se pusese mare preţ pe capul colonelului Arsenescu… Între timp – a mai povestit noua venită – pentru cea mai mare parte dintre români, el, bărbatul meu, devenise un mit I se spunea „Păunaşul Codrilor” Vorbele acestea m-au răscolit Am izbucnit în plîns Frămîntările Mariei Arsenescu, în perioada în care, după propriile mărturisiri, nu ştia unde se află soţul ei, erau mari: să accepte divorţul? Acest lucru i se părea o „mîrşăvie… să-mi părăsesc soţul în clipele cele mai dramatice ale existenţei lui Să mă scutur de Gicu, cînd el se bate, acolo, în munţi, pentru noi” În perioada în care Maria Arsenescu se decidea, la sfatul rudelor, cu „sfîşietoare durere”, să renunţe, prin divorţ, la a mai fi soţia „banditului Gheorghe Arsenescu”, în 1959, Gheorghe Arsenescu, după propria declaraţie2 din 11 iulie 1961, „s-a deplasat în comuna Bughea, la 21 septembrie 1949, şi de aici nu s-a mai întors în zona muntoasă a Nucşoarei” El se ascundea deci de aproape zece ani Dar cine era Arsenescu şi cum a devenit el un personaj de referinţă pentru rezistenţa anticomunistă în care a fost implicată Nucşoara? Gheorghe Arsenescu era în plină forţă, avea 40 de ani, cînd a început mişcarea legată de grupul de la Nucşoara După afirmaţiile soţiei sale, se născuse într-o familie cu tradiţie militară, tradiţie pe care el a continuat-o Erau trei fraţi şi trei surori; toţi băieţii au optat pentru cariera militară, iar fetele s-au căsătorit cu militari Cariera sa a urmat o linie ascendentă rapidă A primit două decoraţii – „Steaua României”, cl a III-a, în 1940, şi „Vulturul german”, în 1941 Imediat înaintea deblocării, se afla în Marele Stat Major şi a fost apoi scos din armată cu gradul de colonel 1 Maria Arsenescu-Buduluca, „Sînt soţia «teroristului» Gheorghe Arsenescu”, în Memoria, nr 8, p 54 2 Cf Ioana-Raluca Voicu-Arnăuţoiu, Luptătorii din munţi Toma Arnăuţoiu Grupul de la Nucşoara Documente ale anchetei, procesului, detenţiei, Vremea, Bucureşti, 1997, p 217 Toate acestea l-au determinat să nu renunţe la ambiţiile sale de militar şi la formaţia sa şi să se angajeze în lupta împotriva noii puteri, într-un grup care acţiona în zona Dragoslavele şi Rucăr Era primăvara anului 1948 În acelaşi timp, un alt grup, constituit de Dumitru-Mitu Apostol, profesor la liceul „Brătianu” din Ploieşti, se afla pe valea Topologului Acest grup a rezistat doar pînă în toamna aceluiaşi an, iar iniţiatorul lui, Dumitru Apostol, a fost condamnat la 25 de ani de muncă silnică şi ridicat apoi din închisoare de căpitanul I Cîrnu3 de la Securitatea din Piteşti şi împuşcat la marginea comunei sale, Şuici-Argeş Dumitru-Mitu Apostol luase legătura cu colonelul Arsenescu, al cărui grup a avut aceeaşi soartă înainte de a fi lichidată gruparea lui Apostol Colonelul Arsenescu a reuşit să scape şi, după o scurtă perioadă de timp, locuia la Bucureşti, unde era „închiriat în mare taină şi sub numele unui binevoitor, un apartament, pe strada Aviator Jean Texier, nr 19”4 Era de la sine înţeles că situaţia de deblocat nu-i convenea Nu pentru a fi pasiv se pregătise; cariera militară i se potrivea, el fiind un om de acţiune Este deci limpede că noua sa ipostază îi producea frustrări În decembrie 1948 a intrat în legătură cu Nicolae Niţu – fost industriaş, socrul lui Toma Arnăuţoiu –, Ion Dumitrescu-Lazea sau Lăzoiu – fost moşier –, Gheorghe Ardei – fost industriaş, legionar – şi cu Toma Arnăuţoiu, „ofiţer deblocat şi fiu de chiabur” Aşa apare în sentinţa nr 107 din 1959 referitoare la lotul Arnăuţoiu În Procesul-verbal de Interogatoriu5 din 7 decembrie 1960, colonelul Arsenescu declară că a fost acostat de Gheorghe Ardei, în ianuarie 1948, cînd cobora din tramvai, şi că a vorbit cu el pentru că-l cunoştea de mulţi ani Ştia că acesta era proprietarul fabricii de tăbăcărie din Domneşti-Argeş şi că fugise de la domiciliul lui în urma naţionalizării Tot el declară că Toma Arnăuţoiu, la una dintre întîlnirile avute în Bucureşti, i-a spus că „încă din toamna anului 1948 au început să se facă pregătiri pentru organizarea unui grup de fugari în zona comunei Nucşoara, pentru ca în primăvara anului 1949 să aibe unde se refugia”6 Întîlnirea a avut loc la Arsenescu acasă, iar Toma Arnăuţoiu a menţionat numele celor care pregăteau acest refugiu pentru fugari: Alexandru Moldoveanu, învăţător din Nucşoara-Sboghiţeşti, preotul Ion Drăgoi, din Nucşoara, şi fiul său, Cornel, student şi bun prieten cu Toma Arnăuţoiu, Virgil Marinescu, învăţător din Nucşoara-Secături, împreună cu cei doi fii ai săi – Ion şi Alexandru –, şi ei buni prieteni cu Toma Arnăuţoiu Pentru Arsenescu, situaţia descrisă era avantajoasă Exista un loc în care ar fi putut activa ca militar, unde şi-ar fi putut pune în aplicare cunoştinţele militare, lucru care îl atrăgea În plus, Toma Arnăuţoiu i-a spus că deja se construise în iarna 1948-1949 o baracă, unde se puteau adăposti, indiferent de sezon, 20 de oameni Baraca fusese 3 Căpitanul de Securitate I Cîrnu este şi astăzi pomenit de cei care au scăpat cu viaţă din zona Nucşoara El a fost foarte îndîrjit şi s-a implicat cu mult zel în nimicirea celor care s-au opus regimului Cornel Drăgoi, Marinica Chica, Elisabeta Rizea îl vor menţiona frecvent în relatările lor 4 Maria Arsenescu-Buduluca, art cit , p 52 5 Ioana-Raluca Voicu-Arnăuţoiu, op cit , p 22 6 Ibidem Toma Arnăuţoiu şi soţia sa locuiau la Bucureşti, împreună cu socrul său, Nicolae Niţu, şi soţia acestuia, Roza Niţu construită de Ion Chirca7 , zis Nel Chirca sau Dezertoru, excelent cunoscător al muntelui – şi care făcuse deja o aprovizionare cu alimente Baraca se construise cu bani daţi de Nicolae Niţu, socrul lui Toma Arnăuţoiu, dar şi de acesta din urmă Arsenescu se autoproclamă conducător „Banda Arsenescu-Arnăuţoiu”, aşa cum este iniţial numită în documentele arhivei Securităţii, a avut la început, din momentul naşterii ei, ambiguităţi Principala cauză pare să se afle în raportul de putere dintre cele două personaje principale: colonelul Arsenescu şi Toma Arnăuţoiu, sublocotenent, comandant de pluton, transferat la regimentul de gardă călare şi disponibilizat în 1946 Toate declaraţiile de interogatoriu ale lui Arsenescu sînt date după executarea lotului Arnăuţoiu Acest lucru este foarte important, pentru că, evident, toate informaţiile sale nu mai puteau fi contrazise de cei cu care el activase, aceştia nemaifiind în viaţă Arsenescu a declarat că organizarea despre care îi vorbise la început Toma Arnăuţoiu „era dictată de faptul că majoritatea acestor elemente au asemenea situaţie, mai ales în urma naţionalizării, încît sînt predispuse urmăririi de către organele de stat”8 Apoi, mai declară el, mi s-a propus în mod insistent de către cei trei, Ardei Gheorghe, Dumitrescu Ion şi Arnăuţoiu Toma să vin şi eu de partea lor şi mai mult s-au exprimat că mi se oferă conducerea acestui grup, avînd în vedere că eu am experienţă militară, că am fost ofiţer de stat major şi că deja am fost în munte în 1948, în banda de pe muntele Roşu, despre care acum ştiau cu toţii Mi-au mai explicat că dintre ei nu poate îndeplini nici unul această atribuţiune, deoarece aceia care aveau cunoştinţe în domeniul militar erau egali în grad şi cam de aceiaşi vîrstă, localnici, aspecte care ar fi influenţat asupra comportării unora faţă de ceilalţi În justificarea propunerii ce mi-au făcut-o, au prezentat şi argumentul că, în cazul unor operaţiuni de urmărire ale organelor de securitate împotriva bandei, aş fi cel mai nimerit să conduc „apărarea lor”9 Arsenescu le-a mulţumit pentru încredere – într-adevăr, Toma Arnăuţoiu era cu 14 ani mai tînăr decît el –, le-a refuzat propunerea, motivînd că întenţionează să rămînă la Bucureşti, şi, la rugămintea celor trei de a mai reflecta asupra deciziei, acceptă o nouă întîlnire la locuinţa lui, pentru a le face cunoscută hotărîrea sa Soţia lui, în amintirile 7 Ion Chirca, zis Dezertoru, fugar din 1935, era un om al muntelui şi un personaj care a contribuit mult la rezistenţa din munţii Făgăraş încă de la începutul formării grupului A fost luat în armată şi, după scurt timp, a fugit şi a stat în munţi cam zece ani, apoi a fost prins şi închis înainte de 23 august 1944, dar cînd au venit ruşii l-au eliberat şi l-au luat cu ei S-a întors cu un maior rus cu care avea înţelegere, dar, ducîndu-se din nou în munte, a fost iarăşi urmărit pentru a fi arestat – şi a scăpat încă o dată Despre el, afirmă Cornel Drăgoi, Arsenescu ar fi spus: „Cînd ţi-o pune Nel carabina la ochi şi cînd ţi-o lua din picioare prundarul, sare fulgii de pă prundar” Tot Cornel Drăgoi afirma că „nu l-au prins niciodată, asta era legea lui” Despre sfîrşitul lui vom vorbi mai tîrziu (cf Povestea Elisabetei Rizea din Nucşoara Mărturia lui Cornel Drăgoi, culese şi editate de Irina Nicolau şi Theodor Niţu, Humanitas, Bucureşti, 1993, pp 117-118) 8 Ioana-Raluca Voicu-Arnăuţoiu, op cit , p 28 9 Ibidem, pp 28-29 sale, simplifică situaţia, prezentînd-o ca pe o înţelegere directă între Arsenescu şi Toma Arnăuţoiu, care s-au legat printr-un jurămînt să fie credincioşi unul altuia şi uniţi, „iar fiindcă Toma Arnăuţoiu făcuse frontul cu grad de căpitan, iar soţul meu avusese gradul de colonel, el a fost recunoscut şi comandant al acestui nucleu”10 Arsenescu s-a decis imediat după ce a aflat că este căutat de Securitate El a dat telefon unde locuia Arnăuţoiu şi i-a vizitat pe acesta şi pe socrul său Le-a spus că este căutat de Securitate şi că primeşte oferta făcută Din declaraţia dată de Toma Arnăuţoiu11 privind împrejurarea în care l-a cunoscut pe colonelul Arsenescu reiese că acesta i s-a prezentat ca avînd o misiune specială cu scopul de a „răsturna prin violenţă regimul democrat-popular”, propunînd „contactarea unor elemente deblocate şi constituirea unei rezistenţe care să lupte împotriva regimului, ca şi dorinţa lui de a merge la Nucşoara” El nu aminteşte faptul că ar fi fost informat de Arsenescu că acesta este căutat de Securitate Şi contrazice spusele lui Arsenescu privind propunerea primită de acesta pentru a conduce grupul: „La aceste discuţii, deci în ianuarie 1949, s-a pus problema creerii unei organizaţii subversive cu sediul în zona comunei Nucşoara, al cărei şef am fost numit” Iată deci că fiecare, în ceea ce priveşte conducerea grupului, are altă versiune Organizarea începea deja să necesite o structură Astfel, Toma Arnăuţoiu declară că „s-a discutat modul de organizare ca orice unitate militară, avînd un comandant, un şef care se ocupa cu probleme administrative şi un serviciu operativ Ca şef al organizaţiei pe Rîul Doamnei am fost numit eu Ulterior, am discutat să organizăm un stat major care să conducă toate organizaţiile”12 Ioana-Raluca Voicu-Arnăuţoiu, fiica lui Toma Arnăuţoiu şi a Mariei Plop13 , presupune că Statul Major era „acelaşi organism care în sentinţa nr 107 din 1959 este denumit «Comandamentul cu sediul la Bran» şi care urma să fie condus de Gheorghe Arsenescu şi a cărui existenţă efectivă nu am găsit-o dovedită în nici un document studiat”14 Pentru a da cît mai mare greutate persoanei sale şi pentru a-i impresiona pe cei ce urmau să activeze, Arsenescu a făcut declaraţii pe care chiar el le numeşte „ireale”, aşa cum voi arăta mai tîrziu Toma Arnăuţoiu menţionează ceea ce a aflat de la Arsenescu înainte de a ajunge la Nucşoara: – Arsenescu are în mai multe puncte armament: comuna Jugur, Măţău, Stoeneşti, Dragoslavele, Boteni şi Cetăţeni, dar n-a indicat locul; – Arsenescu a recrutat 10-15 elemente din rîndul medicilor şi avocaţilor din Bucureşti, dar n-a spus numele lor; – Arsenescu a spus că „are legătură cu o persoană de la Legaţia Franceză şi că i-a promis o sumă de 8 000 000 lei pentru a sprijini activitatea subversivă pe care o ducea împotriva regimului”; nu a spus numele, şi Toma Arnăuţoiu nu ştia de vreo 10 Maria Arsenescu-Buduluca, art cit , p 53 11 Ioana-Raluca Voicu-Arnăuţoiu, op cit , p 34 12 Ibidem, p 35 13 Maria Plop a fost singura femeie dintre cele care au făcut parte din grupul de partizani din Nucşoara care a rămas în grup pînă la arestarea ultimilor supravieţuitori, adică pînă în primăvara anului 1958 Despre ea vom vorbi mai tîrziu 14 Ioana-Raluca Voicu-Arnăuţoiu, op cit , p 35 sumă de bani primită de la vreo legaţie străină; şi Petre Arnăuţoiu ştia de legătura lui Arsenescu cu Legaţia Franceză şi de banii pe care acesta spusese că-i va primi15; – Arsenescu spunea că poate lua legătura cu Legaţia Americană, căreia i-a cerut ajutor în acţiunile întreprinse de el împotriva regimului; – Arsenescu avea o misiune pentru Bucureşti şi zona Cîmpulung-Muscel16 Mai mult, Arsenescu se manifesta foarte sigur, ca un vizionar avizat şi nerăbdător Virgil Marinescu17 declara despre Arsenescu: „…mi-a vorbit că în scurt timp puterile imperialiste vor declara războiul împotriva statelor democrate şi a Uniunii Sovietice şi că vor ieşi victorioşi imperialiştii”18 Organizarea unor acţiuni concomitente cu acest război iminent era deci foarte oportună, ea dictînd o schimbare a atitudinii faţă de prezent Arsenescu, mai afirmă Virgil Marinescu, i-a „propus să telegrafieze imediat fiului său la Cluj ca să întrerupă studiile” şi să vină la Nucşoara şi să intre în bandă mai înainte de a se declara războiul Deşi sensibil la sfaturile altora, întrucît îl avea pe celălalt fiu arestat pentru deţinere de armament, el se va arăta totuşi prudent, negăsind necesar ca fiul student să renunţe la studii, dar se propune pe sine ca membru al grupului Arsenescu lăsa impresia unui om informat, spunea că are legături la Bucureşti şi accentua mult iminenţa războiului dintre imperialişti şi Uniunea Sovietică cu noile ei cuceriri Puterea sa de convingere era mare şi mai toţi primeau de la el aceleaşi informaţii Aşa cum reiese din procesele-verbale de interogatoriu, Petre Arnăuţoiu19 a declarat că Arsenescu îi spusese că „regimul democrat va face o clasificare în mediul sătesc şi că eu voi fi încadrat în categoria chiaburilor, că pe chiaburi îi arestează organele de stat, că noi avem de suportat dări mari – cote şi impozite” Arsenescu i-a descris această perspectivă nefericită şi apoi l-a întrebat ce ar face în eventualitatea izbucnirii războiului În această situaţie, Petre Arnăuţoiu „acceptă să se alăture bandei ce se organiza şi chiar rugămintea de a sprijini material gruparea” Plecarea spre Nucşoara se precipita şi, după două zile petrecute la părinţii fraţilor Arnăuţoiu – timp în care Petre Arnăuţoiu acceptă să se alăture grupului –, Arsenescu şi cu Toma Arnăuţoiu se mută în locuinţa lui Petre Arnăuţoiu, la invitaţia acestuia de a-i găzdui Casa lui era mai retrasă şi prezenta mai multă siguranţă În această perioadă, Arsenescu era entuziast; el a continuat să prezinte o imagine optimistă a viitorului grupului, astfel că, în cursul celor două săptămîni petrecute în casa lui Petre Arnăuţoiu, i-a mai spus acestuia că este membru PNŢ şi că, după răsturnarea regimului, el va înfiinţa un alt partid20 În fapt, la interogatoriul din 4 februarie 1960, Arsenescu a declarat că înainte de 1947 nu a activat în nici un partid politic, dar s-a înscris în 1946 în PNL-Tătărăscu, iar în memoriul său a declarat că nici înainte, nici după 1944 nu a activat în nici un partid, fiind militar activ pînă în 1946 Totuşi, el nu a putut rămîne pasiv şi, în octombrie 1946, cu ocazia alegerilor, a fost delegat oficial şi „a(m) primit un carnet de membru PNL”21 15 Ibidem, p 41 16 Ibidem, pp 36-37 17 Învăţător la Nucşoara 18 Ioana-Raluca Voicu-Arnăuţoiu, op cit , p 27 19 Ibidem, pp 43-44 20 Ibidem, p 45 21 Ibidem Existau motive de încredere în persoana sa Astfel, el îi menţionează lui Petre Arnăuţoiu numele fostului prefect PNŢ din Muscel, un oarecare Nicolae Mănescu, amintind de bunele relaţii dintre ei Acest lucru probabil l-a impresionat pe Petre Arnăuţoiu, pentru că Nicolae Mănescu, preot, îi era rudă apropiată Soţia preotului Nicolae Mănescu, Lucreţia Diaconescu pe numele de fată, era soră cu Laurenţia Arnăuţoiu, fostă tot Diaconescu, fiind deci mătuşa fraţilor Arnăuţoiu Arsenescu îi prezintă lui Petre Arnăuţoiu o imagine a acţiunii contrarevoluţionare, subliniind caracterul general al acesteia: existau, pretindea el ca un bun cunoscător, grupări multe, în Munţii Olteniei, de pildă, dar „de la Olt pînă la Prahova are comanda grupurilor subversive el, Arsenescu Gheorghe”22 A existat totuşi o posibilă legătură cu străinătatea, dar ea se putea face prin ginerele lui Gheorghe Ardei, pentru că acesta – despre care ştia şi Toma Arnăuţoiu – lucra ca medic la Legaţia Americană din Bucureşti Despre relaţiile sale suspuse şi despre deţinerea de armament, Arsenescu îi spusese şi lui Ion Dumitrescu-Lazea, în Bucureşti, în perioada preliminară organizării grupării Nucşoara, „că are armament în diferite puncte din Muscel şi dispune de persoane cu funcţii în armată şi aparatul de stat cu care vom acţiona pentru răsturnarea prin violenţă a regimului democrat-popular în RPR”23 Pentru a-i convinge de seriozitatea, dar şi de anvergura acţiunii contrarevoluţionare la care aderau, Arsenescu, cu ocazia jurămîntului depus de Cornel Drăgoi, fiul preotului Ion Drăgoi din Nucşoara, i-a spus acestuia „că el se intitulează de acum înainte doctorul «Craiul», că are prin părţile Cîmpulungului-Rucăr o organizaţie de peste 800 de oameni şi că în fiecare judeţ există o organizaţie asemănătoare condusă de către un ofiţer de Stat Major”24 Este important de reţinut faptul că Arsenescu era o persoană necunoscută în Nucşoara Venind din exterior, el aducea şi susţinea informaţii pe care ceilalţi nu le aveau Nici cei doi fraţi Arnăuţoiu nu dispuneau de informaţiile pe care el le prezenta nucşorenilor Arsenescu a pretins însă discreţie şi i-a cerut lui Toma să fie iniţial prezentat ca medic, cu numele „Craiul”25 De la început, între Toma Arnăuţoiu şi Gheorghe Arsenescu au existat unele dezacorduri privind maniera de organizare a grupului Arsenescu dorea anvergură şi susţinea o cît mai mare mobilizare de forţe umane, de recruţi dintre „elementele ostile”, care să plece în munţi Susţinea, de asemenea, necesitatea unor „acţiuni violente împotriva regimului” şi dorea să se treacă la fapte Astfel, recrutîndu-l pe învăţătorul Virgil Marinescu, i-a cerut acestuia „să închidă şcoala şi să vină la munte” Era în februarie 1949, nicidecum într-o perioadă de vacanţă, şi, desigur, acest lucru ar fi neliniştit oamenii din sat şi ar fi alertat organele de stat Toma Arnăuţoiu era o persoană mai echilibrată, mai puţin purtată de avînt militar, deşi, prin formaţie, ar fi putut să răspundă cu mai mult entuziasm la incitarea spre violenţă El era însă de acord cu recrutarea elementelor ostile, dar, după părerea sa, „acestea trebuiau să rămînă acasă” şi doar la momentul oportun să fie instruite la munte Ca atare, îl demobilizează pe Virgil Marinescu şi-i spune să nu vină la munte, fapt ce contrazicea îndemnul dat acestuia de către Arsenescu Între Toma Arnăuţoiu şi Arsenescu 22 Ibidem 23 Ibidem, p 22 24 Ibidem, p 85 25 Ibidem, p 56 existau deci diferenţe în ceea ce priveşte strategia de acţiune a grupului, aşa cum vom vedea mai departe, cînd ne vom referi în mod special la Toma Arnăuţoiu Pe toţi cei recrutaţi de Arsenescu, la Nucşoara, el îi lămureşte să rămînă acasă, în sat Aceşti membri ai grupului, rămaşi în sat, au primit din partea anchetatorilor denumirea de „membri nedispersaţi”26 Considerîndu-se instanţă superioară, Arsenescu „dă un ordin de zi prin care înfiinţa organizaţia subversivă respectivă”, numindu-l pe Toma Arnăuţoiu „şef al acelei organizaţii, ca ajutor pe Chirca Ion, care se ocupa cu probleme operative, şi pe Jubleanu Titu27, cu probleme de aprovizionare cu alimente”28 Ritual de apartenenţă: haiducii Instituindu-se în persoana cu cel mai mare prestigiu, dat de vîrsta, rangul, dar şi de legăturile sale cu Cîmpulung-Muscel şi Bucureşti, Arsenescu impune un ritual prin care cei recrutaţi deveneau membri ai grupului: el citea textul jurămîntului29 – presupus de către Ioana-Raluca Voicu-Arnăuţoiu a fi fost conceput de el –, recrutul îl repeta; jurămîntul „se făcea pe pistol şi cruce” S-a jurat în casa lui Iancu Arnăuţoiu, în casa lui Gheorghe Rizea, soţul Elisabetei Rizea (în timp ce aceasta stătea de pază, fapt pentru care ea a jurat în casa lui Petre Arnăuţoiu) S-a jurat în diferite locuri, în funcţie de posibilităţile de întîlnire După spusele Elisabetei Rizea30, în casa ei „s-a jurat pe armă, pe Evanghelie şi pe cruce Şi jur pe Sfînta Cruce şi pe Evanghelie, şi ţinea crucea în mînă, că nu voi trăda niciodată” Textul jurămîntului era foarte sever şi dur redactat Prin jurămînt, cel ce jura devenea „haiduc, de bună voie şi nesilit de nimeni, pentru a lupta la salvarea şi eliberarea Patriei şi neamului din ghiarele fiarelor comuniste-bolşevice şi de sub jugul greu al ruşilor” Textul se referă la o loialitate totală faţă de Patrie, Rege, Guvernul liber al Patriei, şefii organizaţiei şi camarazii haiduci Duşmanii sînt bine definiţi: „comuniştii-bolşevici”, „ruşii”, „străinii şi ticăloşii”, „trădătorii şi vînzătorii de ţară”, deci colaboratorii noului regim Trădarea de haiduc, deci călcarea jurămîntului, se pedepsea prin moartea trădătorului 26 Ibidem, p 60 27 Membru important al grupului de la Nucşoara, executat prin aceeaşi sentinţă nr 107 din 1959 Dintr-un interviu pe care l-am luat Veronei Jubleanu, fiica lui Titu Jubleanu – căsătorită cu Eugen Popescu – în septembrie 2002, reies următoarele: Titu Jubleanu avea o armă pe care a împrumutat-o unui vecin Acesta nu i-a mai dat-o, pentru că o ascunsese într-o scorbură şi n-o mai găsea Arma s-a găsit şi i-a fost dată înapoi, dar era prea tîrziu Miliţia pedepsea cu străşnicie nu numai pe cel care trebuia să predea arma, ci şi familia sa De frică şi ca să nu-l bage şi pe vecin în necazuri, Titu Jubleanu n-a spus nimic Pînă la urmă, Titu Jubleanu îi spune la postul de miliţie plutonierului Ionescu, om cumsecade, că a apărut arma, iar acesta, ca să-l acopere, a mers cu el şi au aruncat-o noaptea în lacul din Nucşoara Înţelegerea a fost să nu spună nimic, nici de vecin, nici de aruncatul armei în lac, nimic Este drept că nici vecinul n-a spus nimic Dar bătăile la miliţie au continuat şi chiar şi soţia sa, Mărioara, era luată la post De frica bătăilor, au hotărît să fugă în munţi Şi aşa, cei rămaşi, copiii, au avut mult de suferit Soţul Veronei Jubleanu a fost condamnat la 7 ani închisoare şi la confiscarea averii, fiind implicat în lotul Arnăuţoiu Asupra lui Titu Jubleanu şi asupra familiei sale voi reveni 28 Ioana-Raluca Voicu-Arnăuţoiu, op cit , p 60 29 Ibidem, p 63 30 Ibidem, p 38 şi a întregii sale familii Unii membri îşi amintesc ceva care, probabil, le spune mult, ceva ce nu apare în text şi care aminteşte de pedepsele întîlnite în folclorul religios ortodox: se vor pedepsi cei de acelaşi sînge pînă la a noua generaţie, păcatul „alergînd” urmaşii, mult timp după moartea trădătorului31 Era clar că membrii grupului contestau regimul comunist şi ocupaţia sovietică, iar textul, implicit, exprima instituirea unei discipline extrem de aspre Pentru Arsenescu, jurămîntul avea forma şi valoarea unui jurămînt militar Arsenescu era dur şi nu-şi ascundea cu nimic această duritate Unui membru care depusese jurămîntul, Arsenescu32 i-a interzis să plece singur oriunde timp de o lună şi nu i-a permis să părăsească grupul pentru că, în caz contrar, el „va fi împuşcat fără cruţare” Era, fără îndoială, o perioadă de probă, dar oricum părea că nu se poate glumi în privinţa disciplinei Asupra durităţii lui Arsenescu, dincolo de regimul militar introdus de el, voi reveni Militarizarea grupului numit „Haiducii Muscelului”, cu sediul în muntele Seţu, s-a făcut prin atribuirea de grade militare, funcţii militare şi nume conspirative, care aminteau nume de haiduci sau nume cu rezonanţă populară: Mereanu (Toma Arnăuţoiu), Prisecaru (Titu Jubleanu), Bujor (Petre Arnăuţoiu), Moangă (Constantin Popescu33), Dragoş (Cornel Drăgoi), Cătălina (Laurenţia Rizea34), Gruia (Eugen Chirca35), Novac (Nicolae Milea36), Veveriţa (Gheorghe Rizea) etc Disciplina militară era instituită şi controlată de Arsenescu şi de Toma Arnăuţoiu, ei organizînd instruiri de tragere, semnînd ordine de zi, controlînd activitatea zilnică, dar Arsenescu era cel ce organiza şedinţe de pregătire politică în care tema de bază era începerea războiului şi necesitatea răsturnării regimului comunist Petre Arnăuţoiu, care fusese numit secretar al grupării „Haiducii Muscelului”, întocmea tabele nominale cu membrii grupului – dispersaţi sau nedispersaţi –, cu semnătura lor, la ordinele lui Arsenescu La acest lucru, afirmă Petre Arnăuţoiu37, s-a renunţat după separarea celor două personalităţi ale grupului – Arsenescu şi Toma Arnăuţoiu –, o dată cu celelalte „practici milităreşti” Este posibil să ne imaginăm că Arsenescu apela, pentru a-şi realiza ambiţiile, a-şi rezolva frustrările, dar şi a-şi actualiza obişnuinţele, la nişte oameni care erau departe de mediul în care activase el înainte de a fi deblocat Mediul militar, cel ce îl formase, era un mediu instruit, compus din militari de carieră Era şi un mediu în care rigoarea intra în normele şi valorile militare A trece de la Statul Major la haiduci era, pentru el, o apropiere de popor, de ţărani, dar, în acelaşi timp, şi o descalificare generatoare de frustrări De aceea, el a încercat să-şi transfere reflexele militare într-un alt mediu El era orăşean şi perspectiva lui nu se potrivea cu sufletul de ţăran, care reacţiona sentimental la tradiţie, la legăturile de sînge şi la tipul de acţiuni libere de constrîngerile militare Totuşi, probabil că el intuia faptul că nu avea altă soluţie şi, pentru a obţine 31 Ibidem, p 83; expresia „te-aleargă păcatul”, frecvent întîlnită la ţară, este concludentă în acest sens Ideea este că nu poţi scăpa, nu te poţi sustrage pedepsei divinităţii 32 Ioana-Raluca Voicu-Arnăuţoiu, op cit , p 92 33 Membru al grupului care nu era din Nucşoara, ci din Gorj, unde făcuse parte dintr-un grup de rezistenţă care se desfiinţase 34 Fiica Elisabetei Rizea 35 Fiul lui Ion Chirca, zis Dezertoru, şi al Elenei Chirca, zisă şi Lina Chirca 36 Nicolae Milea era tatăl lui Benone Milea, executat o dată cu lotul Arnăuţoiu, care reprezintă un caz special 37 Ioana-Raluca Voicu-Arnăuţoiu, op cit , p 96 adeziunea acestora şi sprijinul lor, în mediul aspru al muntelui, el trebuia să înţeleagă anumite realităţi familiare ţăranilor, realităţi ce răspundeau nevoilor lor psihologice Să nu uităm tradiţia militară a familiei sale şi faptul că el crescuse în valorile mediului militar, pe care le îmbrăţişase definitiv o dată cu opţiunea lui pentru cariera militară Din aspiraţia sa către elită, el ajunsese într-un mediu diferit, în care profanul îşi spunea cuvîntul Probabil că existau incompatibilităţi între valorile lui şi cele ale mediului în care se găsea prin forţa împrejurărilor, ce conturau alt tip de relaţii cu membrii grupului decît cele familiare lui Dincolo de relaţia lui cu Toma Arnăuţoiu, nu ne putem imagina o mai mare distanţă de mentalitate şi acţiune ca între el – şcolit în arta militară şi teoretic, nu numai practic, şi Dezertoru – om al muntelui, profan şi obişnuit numai a decide singur Şi totuşi, o admiraţie reciprocă exista în privinţa performanţelor Cornel Drăgoi38 povesteşte despre o discuţie în trei – el, Dezertoru şi Arsenescu: „El (Dezertoru) îl lăuda pe Arsenescu, zice – trage dom’ colonel cu pistoalele în mîinile amîndouă, ca la nu ştiu ce… Da, zice Arsenescu, lasă că şi el trage! Cînd ţi-o pune Nel carabina la ochi…” Ambivalenţa lui Arsenescu Chiar în Nucşoara a avut loc prima confruntare a cinci membri ai grupului cu organele de Securitate, în casa lui Iancu Arnăuţoiu În Darea de seamă către Direcţia Generală a Securităţii Poporului nr 075489 din 29 iunie 1949, se arată că organele de Securitate au urmărit „prinderea bandei de terorişti condusă de fostul lt colonel Arsenescu Ioan”39 Cei cinci membri ai grupului de haiduci – Toma Arnăuţoiu, Petre Arnăuţoiu, Arsenescu, Benone Milea, Ion Chirca – coborîseră în sat pentru a se aproviziona cu armament, alimente şi muniţii Surprinşi în casa părinţilor celor doi fraţi Arnăuţoiu – şi în absenţa lor –, ei s-au apărat, doi securişti fiind omorîţi în timpul retragerii lor Deşi Toma Arnăuţoiu a fost rănit la un picior în această confruntare, ei au reuşit să fugă şi să rămînă în viaţă Toate acestea s-au petrecut la 19 iunie 1949 Interesant pentru a înţelege frămîntările interioare ale lui Arsenescu şi proiectele sale de viitor este ceea ce s-a întîmplat cu o zi înainte de ciocnirea cu forţele Securităţii, adică la 18 iunie 1949 Cei cinci – deci inclusiv Arsenescu – au coborît din munţi şi, în dimineaţa zilei de 18 iunie, au fost anunţaţi că seara va sosi în Nucşoara-Slatina Pavel Necula40 Acesta era membru PMR şi reangajat în armată cu gradul de plutonier Probabil că angajarea s-a 38 Povestea Elisabetei Rizea din Nucşoara , ed cit , p 117 39 Ioana-Raluca Voicu-Arnăuţoiu, op cit , p 100 Autoarea subliniază eroarea de prenume care apare în textul Securităţii Corect este Arsenescu Gheorghe 40 Pavel Necula se cunoştea cu Arsenescu de la Cîmpulung-Muscel El a fost un om de încredere al lui Arsenescu, aşa cum vom vedea Îl cunoştea pe Arsenescu din 1945, de cînd lucraseră împreună la Centrul de recrutare Muscel Totuşi, Cornel Drăgoi, în mărturia sa despre Arsenescu, spune: „S-a dus (Arsenescu) la Cîmpulung, unde avea o mătuşă, doamna Pîslaru, şi avea şi prieteni din ăştia… Avea un sublocotenent şi un plutonier, mi se pare Necula, care era şi finul lui… Şi Arsenescu a trimis pe cineva, adică a vorbit cu plutonierul să meargă cineva la mătuşă-sa, să-i ceară ceva, nu ştiu ce… Cine te-a trimis, mă? Păi… Săracu, ce l-au mai chinuit pe Necula, l-au zdrobit în bătăi şi chinuri… Pînă la urmă a spus” (cf Povestea Elisabetei Rizea din Nucşoara , ed cit , p 133) Pavel Necula îl va ajuta pe Arsenescu să se ascundă, cînd va renunţa să se mai întoarcă la grup, în gospodăria socrilor săi datorat adeziunii sale la PMR Pavel Necula primise o scrisoare41 de la Arsenescu, din Nucşoara, în cursul lunii iunie, prin care acesta îl ruga să-i facă rost de o pereche de bocanci şi să vină să-l viziteze la Nucşoara pentru a-i aduce veşti despre ce se mai întîmplase în Cîmpulung-Muscel, despre cei arestaţi din familia sa ori dintre cunoscuţi Întîlnirea cu toţi ceilalţi patru membri ai grupului cu care coborîse din munţi a avut loc în casa Anei Simion42 După ce Pavel Necula l-a informat pe Arsenescu despre familia şi cunoscuţii săi şi după ce i-a dat ce-i adusese43, Arsenescu a spus că „este imposibil să nu vină americanii pentru că ei au bomba atomică”44 Apoi, Pavel Necula a avut o discuţie între patru ochi cu Arsenescu, iar acesta din urmă i-a arătat „un caiet în care scria diferite ordine de zi pe care le dădea la munte, referitor cum îi pedepsea el pe haiduci şi ordine de zi de avansarea lor, spunîndu-mi că acest caiet îl ţine secret” Între această declaraţie a lui Pavel Necula, dată la 28 mai 1950, şi una dată de Arsenescu mult mai tîrziu, la 5 aprilie 1961, există o diferenţă Arsenescu declară că „motivul convorbirii separate a fost aceea de a-l întreba asupra posibilităţilor ascunderii mele la Cîmpulung-Muscel, în apropierea satului Măţău, în care scop trebuia să mă ajute el”45 Răspunsul primit de Arsenescu era încurajator Nu fusese refuzat, ci i se spusese că „sînt posibilităţi, dar că urmează să mai fie studiate de el (Pavel Necula) şi că rezultatul îl va primi într-o viitoare întîlnire” Aceste lucruri, privind intenţia lui Arsenescu de a se ascunde şi ajutorul cerut, nu apar în declaraţia lui Pavel Necula Faptul că Arsenescu ţinea un caiet secret şi faptul că manifesta indirect – prin solicitarea ajutorului – intenţia de a părăsi „Haiducii Muscelului”, precum şi comportamentul său faţă de membrii grupului cu care venise relevă prudenţă şi suspiciune, dar şi nesiguranţă privind succesul realizării intenţiei sale Totuşi, o oarecare ambivalenţă poate fi intuită Intenţia de a se ascunde nu se potriveşte nici cu siguranţa cu care prevedea venirea americanilor şi nici cu satisfacţia cu care privea succesul confruntării cu Securitatea şi măsurile ce au urmat După propriile afirmaţii46, el a adus elogii, respectiv laude privind comportarea membrilor bandei în acţiunea din data de 19 iunie 1949 şi în mod deosebit lui Arnăuţoiu Petre A urmat redactarea unui aşa-zis ordin de zi, pe un caiet pe care îl purtam asupra mea, prin care am acordat avansări în grad, faţă de gradele date anterior, după cum urmează: – Arnăuţoiu Toma, de la gradul de căpitan la gradul de maior, pentru faptul că a fost rănit în acea retragere; – Chirca Ion, de la gradul de locotenent la gradul de căpitan, pentru curajul dovedit în acţiune; – Milea Benone, de la gradul de plutonier la gradul de sublocotenent; – Arnăuţoiu Petre, de la gradul de sergent major la gradul de plutonier Şi pentru aceştia ultimii doi, am motivat avansarea tot pentru „curajul dovedit în acţiune” 41 Conform declaraţiei sale (cf Ioana-Raluca Voicu-Arnăuţoiu, op cit , p 115) 42 Soră a Marinicăi Chirca S-a şi mîncat atunci şi, pe lîngă cei cinci, acolo mai erau Aurel Chirca şi soţia sa, Marinica, şi soţii Milea, părinţii lui Benone Milea Toţi cei din Nucşoara au depus atunci jurămînt 43 O pereche de bocanci – ceruţi de Arsenescu – şi alte lucruri de la el: două sticle cu ţuică, o cămaşă, o pereche de indispensabili, un rucsac şi două pîini 44 Ioana-Raluca Voicu-Arnăuţoiu, op cit , p 100 45 Ibidem, p 108 46 Ibidem, p 134 Reorganizarea grupului şi perspectivele sale Întoarcerea în munţi, la punctul „Izvorul Grosului”, după întîlnirea cu Pavel Necula, a însemnat nu numai un prilej de avansare, dar şi o ocazie de reorganizare a grupului haiducilor Arsenescu declară că au avut loc în grup discuţii privind o nouă împărţire, din perspectiva organizării grupului, şi că acest lucru însemna: un nou nume, cel de „grupare de partizani”, renunţîndu-se astfel la numele de „haiduci”; locul de acţiune era rîul Doamnei, dar cu două subgrupuri, iniţial preconizîndu-se a lua fiinţă şi cel de al treilea; rămînea astfel o grupare Nucşoara, condusă de Toma Arnăuţoiu – compusă din Petre Arnăuţoiu, familia Jubleanu47, Maria Plop, Constantin Popescu şi Aurelia Costea48 –, şi o a doua, denumită gruparea Slatina, condusă de Ion Chirca şi compusă din Gheorghe Chirca49, Benone Milea, Eugen Chirca, Elena Chirca O a treia grupare urma să-i cuprindă pe cei din comuna Domneşti, răspunzînd dorinţei lui Luca Şuţa şi Gheorghe Şuţa50 Fraţii Şuţa erau negustori şi se aşteptau a fi urmăriţi de Securitate din pricina simpatiilor lor politice Într-o întîlnire în casa Elisabetei Rizea din 17 iunie 1949, li s-a promis o a treia grupare În declaraţia sa, Arsenescu mai afirmă că: Privitor la persoana mea, fiind întrebat de ceilalţi că în situaţia acestei noi împărţiri eu ce mai comand, m-am autointitulat faţă de aceştia că fac parte din comandamentul general al forţelor de partizani din Argeş, Muscel şi Dîmboviţa, afirmînd că şi în celelalte sectoare muntoase amintite există de asemenea grupări conduse de foşti militari Am mai spus că locul unde se găseşte acel comandament este localitatea Fundata lîngă Bran şi că acolo se găseşte deocamdată un maior care conduce o grupare de cca 200 persoane De asemenea am mai afirmat că eu voi rămîne aci în sectorul comunei Nucşoara pînă cînd îi voi vedea organizaţi, după care mă voi deplasa la Bran însoţit de cîţiva din cei prezenţi, pentru a şti unde să facă legătura cu mine în viitor în scopul unei activităţi comune Precizez însă că toate aceste afirmaţii pe care le-am făcut faţă de membrii bandei cu privire la existenţa acelui comandament general şi a celelaltei grupări similare de la Nucşoara nu existau în realitate Am făcut însă asemenea afirmaţii faţă de membrii bandei de la Nucşoara, pentru a le întări moralul care în urma asasinatelor comise de noi la Nucşoara nu era tocmai satisfăcător Am vrut prin aceasta ca ei să înţeleagă că nu sîntem singuri şi că în cazul cînd organele de stat intensifică urmărirea în munţii situaţi de-a-lungul Doamnei, se pot retrage şi stabili în regiunile laterale, pentru un timp, după care să revină iarăşi la locurile lor51 În întărirea afirmaţiilor lui Arsenescu, după care informaţiile date membrilor grupului privind existenţa unui comandament general şi a unor grupări similare celei din Nucşoara, erau false, vine o notă52 trimisă Securităţii în 1950 47 Familia Jubleanu, compusă din Titu şi Marioara Jubleanu şi fiul lor, Constantin, zis Tică 48 Membră a grupului încă de la constituirea lui 49 Alt fiu al lui Ion Chirca zis Dezertoru Soţia Dezertorului, Elena sau Lina, funcţiona ca spălătoreasă şi bucătăreasă a grupului 50 Ambii erau fraţi ai Elisabetei Rizea şi nepoţi ai lui Gheorghe Şuţa din Domneşti, cunoscut lider ţărănist, asasinat la alegerile din 1946 51 Ioana-Raluca Voicu-Arnăuţoiu, op cit , p 274 52 Este vorba despre nota trimisă de colonelul de Securitate M Nedelcu şi de lt major de Securitate I Popescu către Direcţia Regională a Securităţii Poporului Piteşti, în 2 martie 1950, prin care se raportează, pe baza cercetărilor făcute, următoarele:„Nu există un comandament unic pe ţară al bandelor (col Arsenescu); Nu există legătură între bandă şi Arsenescu se considera şeful grupului şi oamenii s-au supus disciplinei impuse de către el Astfel, după confruntarea cu oamenii Securităţii din casa părinţilor celor doi fraţi Arnăuţoiu, din iunie 1949, şi retragerea în munţi, deplasările erau inevitabile, atît pentru a înşela organele de Securitate, cît şi pentru aprovizionarea cu alimente Locurile în care se stabileau erau imediat părăsite, o dată ce ei se întîlneau întîmplător cu ciobani, muncitori sau necunoscuţi Titu Jubleanu „a cerut o învoire lui Arsenescu Gheorghe pentru ca să meargă să-şi ducă soţia în comuna Brăduleţu, sat Brădeţ, la o rudă, anume Dudaş Ion Arsenescu Gheorghe i-a aprobat lui Jubleanu Titu să plece, luînd cu el pe Jubleanu Maria şi pe Jubleanu Constantin”53 Reiese clar cine se comporta ca şef şi cine controla mişcările membrilor grupului Rupturi reciproce În iulie 1949, Arsenescu era încă împreună cu Toma Arnăuţoiu şi, evident, cu ceilalţi membri ai grupului În cursul lunii, ei fuseseră văzuţi destul de mult Nişte femei54, venite să caute răşină, un brigadier, însoţit de cîteva persoane, mai mulţi ciobani se întîlniseră cu ei De aceea, schimbarea refugiilor era necesară La un moment dat, Toma Arnăuţoiu i-a spus lui Arsenescu că el, împreună cu fratele său şi cu familia Jubleanu, pleacă să caute un loc mai bun, cît mai aproape de comuna Nucşoara, pentru a fi uşurată aprovizionarea Ei stabiliseră data şi locul unde se vor reîntîlni La întîlnire, Toma Arnăuţoiu nu i-a precizat lui Arsenescu unde se află locul nou ales, urmînd ca, o dată terminate pregătirile, acesta şi cei ce rămăseseră cu el să fie chemaţi La despărţire, Maria Plop pleacă şi se alătură grupului lui Toma Arnăuţoiu Omul de legătură care urma să informeze despre noua întîlnire între cele două grupuri era Aurel Chirca, întrucît el lucra permanent la exploatarea silvică dintr-un punct numit „Izvorul Surlei” şi nu dădea de bănuit Arsenescu afirmă că grupul din care făcea parte era condus de Ion Chirca În această perioadă, în viaţa celor două grupuri apare Ion Sorescu El era legionar din satul Nucşoara, fiind în bune relaţii cu alt legionar, Constantin I Samoilă După evenimentul din 19 iunie 1949, într-o deplasare făcută de Arsenescu, Toma Arnăuţoiu şi Ion Chirca la locuinţa lui Constantin I Samoilă55, acesta comunică dorinţa prietenului său, Ion Sorescu, de a intra în legătură cu membrii grupului Petre Arnăuţoiu fostele partide politice precum şi alte organizaţii subversive; De asemeni nu s-a stabilit vreo legătură între bandă şi elementele clericale; Nu s-a stabilit amestecul bandei în acţiunile contrarevoluţionare chiabureşti; Nu există legături organizate cu trădătorii din străinătate, cu misiunile imperialiste din ţară…” (cf Ioana-Raluca Voicu-Arnăuţoiu, op cit , p 36) 53 Ioana-Raluca Voicu-Arnăuţoiu, op cit , p 142 54 Este vorba despre Ana I Mogoiu, Maria I Riştin, Maria D Mucenic şi Eugenia Comşa, care au dat întîmplător de un foc şi de baraca grupului Ele au dat declaraţii în faţa căpitanului de Securitate I Cîrnu Reacţia lui Arsenescu faţă de aceste femei este diferit descrisă, Benone Milea afirmînd că „Arsenescu a spus să li se taie limba şi degetele ca să nu poată spune sau scrie ceva”, dar la rugăminţile celorlalţi a cedat (cf Ioana-Raluca Voicu-Arnăuţoiu, op cit , p 197) 55 Constantin I Samoilă era rudă cu Titu Jubleanu afirmă că atunci s-au stabilit o dată şi un loc de întîlnire a celor doi, Constantin I Samoilă şi Ion Sorescu, aceştia urmînd să vină acolo şi cu Elisabeta Rizea Întîlnirea a avut loc Ulterior, cînd cele două grupuri se despărţiseră, Arsenescu este anunţat printr-un om de legătură că Ion Sorescu doreşte să-l întîlnească La întîlnire au venit toţi cei care erau cu Arsenescu, anume Ion Chirca şi fiul său, Eugen, Benone Milea şi Constantin Popescu Ion Sorescu dorise însă o întîlnire doar cu Arsenescu Au reuşit să vorbească între patru ochi şi atunci Ion Sorescu i-a spus lui Arsenescu că trebuie să meargă pe muntele Cernat pentru a lua legătura cu Toma Arnăuţoiu şi grupul său Şi, într-adevăr, în acel loc erau aşteptaţi de grupul Arnăuţoiu Sorescu pregătise terenul, comunicîndu-i lui Arsenescu că el şi-a asumat iniţiativa de a reuni cele două grupuri, gîndindu-se că acest lucru este necesar Se pare că obstacolul acestei reuniri era o armă Toma Arnăuţoiu susţinea că Ion Chirca i-o furase şi condiţiona reunirea grupurilor de excluderea celor doi Chirca, tată şi fiu În acest fel, Arsenescu rămînea doar cu doi oameni Arsenescu nu dădea însă prea mare importanţă reunirii grupurilor şi rezolvării conflictului După propriile afirmaţii56, el îi spusese lui Toma Arnăuţoiu: „mă mai gîndesc şi ce hotărîre voi lua urmează să i-o comunic prin Ion Sorescu I-am dat acest răspuns lui Toma Arnăuţoiu, întrucît eu aşteptam să primesc de la Necula Pavel alt răspuns, în legătură cu propunerile mele făcute acestuia de a căuta posibilitatea pentru ca eu să plec la Cîmpulung unde să mă ascund” Mai interesant este faptul că între ceea ce apare dintr-o altă declaraţie57 a lui Arsenescu şi ceea ce susţine Toma Arnăuţoiu există o diferenţă importantă Arsenescu susţinea că nu numai excluderea celor doi Chirca o cerea Toma Arnăuţoiu, ci şi pe a celorlalţi doi rămaşi, adică de a veni singur în grupul lui Toma Arnăuţoiu Dimpotrivă, Toma Arnăuţoiu declară că Arsenescu a fost gata să renunţe la toţi membrii grupului propriu şi să se alăture lui Toma Arnăuţoiu şi grupului acestuia sau, mai mult, amîndoi să-i lase de capul lor pe cei cu care erau şi să plece împreună să se ascundă58 Dar nu numai Ion Sorescu dorea reunirea, ci şi Virgil Marinescu Ei au insistat foarte mult ca grupurile să fuzioneze, să redevină unul singur Întrucît încercările de reunire au eşuat, separarea definitivă s-a petrecut, după spusele lui Arsenescu59, la începutul lunii august 1949 După cum am mai arătat, Arsenescu a afirmat că, începînd cu 21 septembrie 1949, el a ieşit complet şi definitiv din joc, ascunzîndu-se Conflictul produs de furtul armei – Ion Chirca îi furase lui Toma Arnăuţoiu o armă şi muniţie – fusese real Petre Arnăuţoiu şi Constantin Jubleanu s-au întîlnit pentru a căuta arma şi muniţia, acest lucru fiind considerat de Arsenescu60 drept unul dintre motivele de despărţire a bandei în două grupări Aprovizionarea a fost considerată de Toma Arnăuţoiu un argument credibil pentru necesitatea separării Dar acest lucru nu era un motiv real, ci doar o strategie de a ascunde dorinţa de despărţire, despre care voi aminti în partea dedicată personalităţii lui Toma Arnăuţoiu Situaţia era tensionată Relaţiile în grupul mare conţineau elemente de ostilitate latentă şi, de aceea, Toma Arnăuţoiu alege argumentul convenabil al aprovizionării 56 Ioana-Raluca Voicu-Arnăuţoiu, op cit , p 147 57 Ibidem 58 Ibidem, p 149 59 Ibidem, p 150 60 Ibidem, p 151 Petre Arnăuţoiu61 afirma că erau conturate două grupări: pe de o parte, Arnăuţoiu şi Jublenii, pe de altă parte, Arsenescu şi Ion Chirca: …subsemnatul, Arnăuţoiu Toma, Jubleanu Titu şi Jubleanu Constantin, pentru a ne despărţi de Arsenescu Gheorghe fără ca el să se sesizeze imediat, am folosit următorul procedeu: „I-am spus lui Arsenescu Gheorghe că trebuie să facem aprovizionare cu alimente pentru nevoile zilnice şi că noi, fraţii Arnăuţoiu şi familia Jubleanu, intenţionăm să ne creem relaţii pentru aprovizionare altele decît cele existente şi că noi renunţăm în favoarea lui Arsenescu şi ceilalţi la relaţiile create pînă atunci” Este demn de subliniat faptul că relaţiile cu cei din sat care puteau aproviziona oamenii din munte erau foarte importante, încrederea fiind elementul esenţial În plus, fraţii Arnăuţoiu şi Jublenii i-au comunicat lui Arsenescu că intenţionau să facă şi un nou bordei în zona Vîlsanului Lucrurile au fost astfel prezentate pentru a nu-i trezi lui Arsenescu suspiciuni: separarea se referea numai la adăpost şi aprovizionare, dar rămîneau planurile de acţiune comună Toma Arnăuţoiu şi Jublenii s-au stabilit, ca atare, într-o pădure numită „Cucute”, doar la 6 km de Nucşoara, iar Arsenescu a acceptat argumentele, gîndindu-se la răspunsul pe care-l aştepta de la Necula Pavel O dată separaţi, grupul lui Toma Arnăuţoiu s-a deplasat la Nucşoara, la Virgil Marinescu, pentru a-l anunţa despre schimbările produse, păstrînd argumentele prezentate lui Arsenescu Despărţirea a antrenat discuţii „neplăcute” şi Arsenescu i-a cerut înapoi lui Titu Jubleanu un pistolet şi muniţie, iar la o nouă întîlnire cu membrii familiei Marinescu, acestora li s-a spus nu numai că grupul lui Toma Arnăuţoiu a luat-o pe Maria Plop la ei – ea rămînînd cu Arsenescu după separare –, dar şi că despărţirea de Arsenescu este definitivă, pentru că „acesta s-a dovedit nesincer cu noi”62 După cum am spus, Virgil Marinescu pleda pentru reunire şi pentru acţiuni comune şi, de aceea, el şi soţia sa „au primit cu durere” vestea despărţirii Prestigiul lui Arsenescu era un atu important pentru cei din familia Marinescu Ei erau impresionaţi de alura acestuia şi credeau în competenţa sa militară, pe care o considerau foarte necesară supravieţuirii grupului în munţi El trebuia „ascultat”, în opinia Marineştilor În faţa acestor argumente, Arnăuţoii63 au propus o nouă întîlnire care să-i convingă pe cei ce susţineau reunirea că aceasta este imposibilă, din cauza „atitudinii” lui Arsenescu Între Arsenescu şi Toma Arnăuţoiu a avut loc şi un schimb de scrisori Totuşi, reproşurile nu luaseră încă forma unui dezacord total şi explicit Arsenescu continua să se arate implicat, spunînd, în răspunsul dat lui Toma Arnăuţoiu, că a făcut o aprovizionare substanţială de alimente şi armament şi că războiul în Balcani a început Dar cei din grupul Arnăuţoiu au aflat apoi că Arsenescu făcuse din nou avansări în grupul său Doi membri erau ridicaţi la rangul de subalterni direcţi ai lui: Benone Milea devenea, pe lîngă sublocotenent, „aghiotant” personal, iar Constantin Popescu devenea plutonier şi „secretar” al lui Arsenescu Cu această ocazie, prin care cei doi erau „fidelizaţi” – probabil că Arsenescu avea nevoie încă de loialitatea celor din grupul lui –, fraţii Arnăuţoiu şi Jublenii au fost declaraţi de Arsenescu64, în faţa grupului său, drept „dezertori”, fiind „degradaţi” 61 Ibidem 62 Ibidem, p 155 63 Ibidem 64 Ibidem, p 156 În bună tradiţie militară şi în conformitate cu rangul său superior, Arsenescu avansa şi degrada, considerînd că întregul grup îi era supus, că el este responsabil de toţi oamenii din munte Separarea era făcută, atît real, cît şi simbolic, începînd cu declararea de dezertare Din perspectiva lui Arsenescu, grupul lui se legitima ca entitate rămasă activă şi în conformitate cu regulamentul militar Ceilalţi, Arnăuţoii, Jublenii şi Maria Plop, erau în afara legii militare Acţiunile comune, dar şi cele separate întreprinse de cele două grupuri în perioada ambiguă a despărţirii temporare vor fi expuse mai tîrziu Acum, voi urmări realizarea intenţiei lui Arsenescu de a se retrage şi ascunde într-un loc sigur Pentru aceasta, întîlnirea cu Pavel Necula era esenţială De aceea, Arsenescu pleacă împreună cu Ion Chirca – ceilalţi membri rămînînd la bordeiul-ascunzătoare – să se întîlnească cu Aurel Chirca O dată produsă această întîlnire, Ion Chirca se duce la bordei, iar ceilalţi doi – Arsenescu şi Aurel Chirca – pleacă spre Bughea Acest lucru se petrecea la începutul lui septembrie 1949 Despărţirea definitivă avusese loc Ambii ajung la locuinţa soţilor Micuda, Gheorghe şi Maria, fără probleme Arsenescu urcă direct în podul grajdului, aşteptîndu-l pe Pavel Necula El nu apare însă În locul lui, Elena Micuda65 o adusese pe soţia acestuia, Maria Necula, însoţită de fratele ei, Ion Marinescu Pavel Necula nu putuse veni din două motive: pe de o parte, din cauza serviciului, pe de altă parte, din prudenţă Maria Necula ştia de la soţul ei despre înţelegerea anterioară dintre cei doi şi de aceea venise cu fratele ei Soţii Necula hotărîseră împreună ca locul ascunzătoarei să fie o anexă a gospodăriei părinţilor femeii, unde stătea şi fratele ei pentru a îngriji vitele Arsenescu s-a arătat mulţumit de soluţie, urmînd ca pe 22 septembrie să revină la Bughea pentru a fi condus la locul respectiv Cu această ocazie, Elena Micuda pleacă şi revine cu Gheorghe Mămăligă66, care pleacă împreună cu Arsenescu şi cu Aurel Chirca înapoi la grup Gheorghe Mămăligă este prezentat grupului şi devine şi el fugar Există înregistrat procesul-verbal de interogatoriu al lui Arsenescu privitor la perioada 14-21 septembrie 1949, perioadă imediat anterioară retragerii lui În acea perioadă, doi dintre membrii grupului său – Ion Chirca şi Eugen Chirca – au descoperit bordeiul Arnăuţoilor, dar nu s-au întîlnit cu ei Mai tîrziu, Benone Milea şi Eugen Chirca, plecînd la pescuit pe Rîul Doamnei, s-au întîlnit cu un informator deghizat în inginer, care le-a pus întrebări directe, bănuind că ei sînt fugari Cei doi au afirmat că sînt partizani ai lui Arsenescu şi, mai mult decît atît, într-o naivitate explicabilă, s-au lăsat 65 Gheorghe Mămăligă era căutat de miliţie întrucît fusese prins de două ori făcînd comerţ clandestin cu mălai şi porumb, pe care Elena Micuda le vindea mai departe A doua oară lovise un miliţian şi, pentru că era căutat, se ascunsese În Bughea avea un frate Pe Elena Micuda o rugase să-l pună în legătură cu grupul Arsenescu Acestea reies din cartea citată a Ioanei-Raluca Voicu-Arnăuţoiu Cu ocazia unei discuţii recente, pe care am avut-o în septembrie 2002 cu Marinica Chirca, ea declara că Mămăligă nu avea nici un frate şi că legătura dintre Arsenescu şi Mămăligă exista prin faptul că acesta din urmă fusese ordonanţa lui Arsenescu De asemenea, ea a mai susţinut că Aurel Chirca îl cunoştea pe Arsenescu din perioada în care făcuse serviciul militar Acest lucru poate explica ataşamentul lui Mămăligă faţă de Arsenescu Dar alte informaţii susţin faptul că Gheorghe Mămăligă avea, într-adevăr, un frate care lucrase la ferma lui Arsenescu; probabil că Marinica Chirca a uitat acest lucru 66 Pentru adeziunea lui Gheorghe Mămăligă, vezi Ioana-Raluca Voicu-Arnăuţoiu, op cit , pp 211-212 fotografiaţi cu armele la spate Totuşi, au avut buna inspiraţie de a nu accepta să-i arate inginerului unde sînt ceilalţi membri Întîlnirea nu era de bun augur67 O plecare dificilă, dar pregătită Arsenescu era frămîntat de problema retragerii sale Îşi punea diverse probleme Ce le va spune membrilor grupului şi cum va motiva plecarea? Cît le va spune? În acelaşi timp, ştia că, prezentînd problema plecării, va avea nevoie de susţinători, cel puţin pentru a abate eventuala suspiciune a membrilor grupului de la ideea abandonului Să nu uităm că el fusese cel care redactase jurămîntul în care se spunea: „Jur să nu mă despart de fraţii mei de luptă, decît după victoria finală” Arsenescu îşi construieşte scenariul cu multă abilitate, încercînd să facă un compromis între el ca persoană privată şi el ca militar, obişnuit cu ideea de vigilenţă şi disciplină Desigur că întîmplarea de la pescuit îi displăcuse mult Ca militar, uşurinţa şi lipsa de vigilenţă ale celor doi i se păreau de nescuzat Dar faptul că urma să plece îl îndreptăţea să privească mai îngăduitor comportamentul lor naiv; „i-am mustrat că au acceptat să fie fotografiaţi”68, declară el, dar hotărăşte, pentru că inginerul nu le cunoştea bordeiul, să rămînă „la acel bordei, mai ales că peste cîteva zile urma să mă deplasez la Bughea”, părăsind grupul Să deducem că, o dată cu plecarea lui, soarta grupului îi era indiferentă? Nu se poate spune decît că, parţial, poate fi adevărat, pentru că, găsind un moment favorabil şi pentru a-l cîştiga de partea sa pe Gheorghe Mămăligă, el îi face acestuia mărturisiri, dar nu înainte de a-l avertiza asupra unor lucruri considerate de el importante Problema era Ion Chirca, a cărui comportare faţă de ceilalţi membri ai grupului nu era pe placul lui Arsenescu De aceea, el îl sfătuieşte pe Mămăligă să evite „discuţiile în contradictoriu” cu Ion Chirca În ceea ce priveşte plecarea lui, Arsenescu îi face confidenţe incomplete, cerîndu-i lui Mămăligă cuvîntul de onoare că nu va divulga nimic din ceea ce el îi spune Ce îi spune Arsenescu lui Mămăligă? Îi vorbeşte despre iminenţa plecării sale, dar nu-i pomeneşte numele lui Pavel Necula şi nici locul viitoarei lui ascunzători Reacţia lui Mămăligă a fost, aşa cum era de aşteptat, cea a unui om care pierdea un sprijin în Arsenescu El se simte destabilizat de această hotărîre şi îşi regretă venirea în grup, lăsînd să se înţeleagă că, o dată ce va pleca Arsenescu, el se va simţi singur – şi, evident, îl roagă pe acesta să-l ia cu el Nu putem şti dacă Arsenescu a gîndit numai la rece situaţia, făcîndu-şi o socoteală de genul: îi voi promite, iar el mă va susţine şi-mi va uşura plecarea Dar nici nu putem crede că cei doi s-au întîlnit în ideea de solitudine Arsenescu îi spune lui Mămăligă că nici el nu-şi dorea să rămînă „chiar singur”, pentru că Arsenescu era un om puternic, sigur pe sine, chiar rigid şi nu părea să aibă îndoieli sau sensibilităţi care ar fi contrazis imaginea unui militar Despre relaţiile dintre Arsenescu şi familia Chirca vom vorbi mai tîrziu, pentru că ele explică reacţiile fiecărei părţi şi dau substanţă unei solidarităţi care ar fi putut cu greu 67 Ioana-Raluca Voicu-Arnăuţiu, op cit , p 225 68 Ibidem, pp 225-226 să funcţioneze Pentru moment, amintesc doar că Arsenescu îl suspecta pe Ion Chirca că acesta ar bănui ceva în privinţa dorinţei sale de a pleca şi, pentru aceasta, el construise deja un scenariu spre a-l împiedica pe Arsenescu să părăsească grupul Lanţul prin care Arsenescu urma să ajungă la Bughea şi despre care el credea că nu este distrus i s-a prezentat astfel: – Aurel Chirca nu putea merge cu el la Bughea; acesta îl însoţise ultima dată, dar nu asistase la discuţia privind data şi locul ascunzătoarei pe care Arsenescu le stabilise cu soţia lui Pavel Necula şi fratele ei; – Benone Milea primise înştiinţare de la Pavel Necula, printr-o scrisoare, că legătura din Bughea era cunoscută de organele de stat În scrisoare se menţiona că Elena Micuda din Cîmpulung-Argeş, persoana de legătură a soţilor Necula, o anunţase despre faptul că legătura cu Bughea era cunoscută Marinica Chirca fusese cea care îl anunţase pe Nicolae Milea Totul pornea deci de la Marinica Chirca, cumnata lui Ion Chirca, şi probabil că acest lucru l-a făcut pe Arsenescu să nu dea crezare informaţiei, pentru că o considera „o manevră a membrilor grupului şi mai ales a lui Chirca Ion de a mă împiedica să plec”69 Arsenescu se decide să plece şi îşi motivează astfel plecarea: În ziua de 21 septembrie 1949 am spus lui Chirca Ion şi ceilalţi membri ai bandei că eu urmează să plec la Bughea, unde am o întîlnire cu unele elemente de legătură ale mele şi că de aici voi merge spre comuna Lereşti, pentru a mă întîlni cu alţi comandanţi ai grupurilor de partizani „de la Fundata şi Rucăr”, de la care urmează eu să primesc rapoarte cu privire la activitatea desfăşurată de ei şi să le transmit noi ordine, lucru care de altfel era ireal, fiind doar invenţii pentru a-mi motiva plecarea mea la Cîmpulung-Muscel70 Aici intră în joc Gheorghe Mămăligă, care, conform înţelegerii anterioare cu Arsenescu, aprobă şi susţine vorbele acestuia, arătînd că şi lui îi sînt cunoscuţi acei comandanţi şi acele grupuri din Lereşti Arsenescu mută deci motivaţia plecării lui într-o zonă incontrolabilă, care, probabil, a sensibilizat suspiciunea lui Ion Chirca În acest moment, Arsenescu a dat dovadă de sînge rece şi fermitate, aducînd argumente susţinute de prestigiul lui – comandant general – şi de secretul militar, făcîndu-l astfel pe Ion Chirca să renunţe la dorinţa explicit formulată de a-l însoţi Şi astfel Arsenescu pleacă, dar nu singur, ci însoţit de Eugen Chirca, Gheorghe Mămăligă şi Constantin Popescu, zis Moangă Fiind foarte devreme, ei au stabilit ca la familia Micuda să meargă doar Arsenescu şi cu Mămăligă, ceilalţi doi rămînînd, din prudenţă – Marinica Chirca îi înştiinţase că se ştie de această întîlnire –, să-i aştepte într-un punct cunoscut Lucrurile se precipită şi fac despărţirea dificilă şi rapidă Soţii Micuda erau, desigur, acasă Era doar 4 dimineaţa Maria Micuda le spune că totul este în regulă, timp în care soţul său dispare din casă fără să sufle un cuvînt Arsenescu şi cu Mămăligă ies să-i anunţe pe ceilalţi doi să vină şi ei, dar, la ieşirea din casă, în apropierea porţii, sînt atacaţi cu rafale de mitralieră din două părţi Ei reuşesc să scape, însă Mămăligă este rănit la abdomen În această situaţie, el va fi preluat de cei doi şi se vor întoarce la grup, iar Arsenescu, conform celor stabilite, pleacă la întîlnirile sale „ireale”, promiţînd că se va întoarce cu siguranţă la ei Drumul îl cunoştea Mămăligă, rănit, nu-l deconspiră Era ultimul contact al lui Arsenescu cu membri ai grupului 69 Ibidem, p 227 70 Ibidem Ethos militar şi autoritate: loialitate sau obedienţă? Arsenescu era un om de acţiune Ocazia de a se alătura lui Toma Arnăuţoiu şi celor fideli acestuia i-a permis să continue un stil de viaţă cu care era obişnuit, care îi era familiar şi-i aducea satisfacţie Chiar el numeşte gruparea iniţială drept una paramilitară Jurămîntul, disciplina, organizarea, în general, acordarea de grade, ordinele de zi, toate acestea erau pentru el lucruri fireşti Era cunoscut ca un om de armată şi prestigiul său era recunoscut chiar şi de securişti, care nu erau atît de naivi încît să ignore calităţile de strateg ale lui Arsenescu De competenţa sa militară şi de experienţa sa nu se putea face abstracţie Astfel se explică şi mobilizarea celor din Securitate pentru prinderea lui şi eforturile de a-i controla mişcările Pe de o parte, încrederea lui era mai mare faţă de cei care fie fuseseră deblocaţi, fie mai funcţionau sau fuseseră reangajaţi în armată Aceştia erau totodată o sursă serioasă de ajutor, putîndu-i acoperi nevoi vitale: haine rezistente la mediul aspru al muntelui, armament, muniţii, echipament Pe de altă parte, Arsenescu era originar din Cîmpulung-Muscel Acolo era cel mai bine cunoscut şi acest loc putea să-i ofere, din perspectiva ajutorului, mai multe relaţii şi posibilităţi materiale În comparaţie cu lumea Nucşoarei, unde nu cunoştea pe nimeni, Cîmpulung-Muscel era locul către care s-au întors şi speranţele lui finale de a se ascunde Arsenescu era cunoscut la Cîmpulung-Muscel nu numai de cadre militare cu care lucrase şi care-i fuseseră subalterni, dar şi de locuitori cu care intrase în contact, ca să nu mai vorbim despre rudele sale Era născut şi crescut în Cîmpulung, terminase liceul „Dinicu Golescu” din Cîmpulung şi tot acolo se născuse şi crescuse soţia sa Înainte de a veni la Bucureşti, unde-l va cunoaşte pe Toma Arnăuţoiu, el ascunsese arme la oameni de încredere, lucruri salvate de la ferma sa, depozitase arme şi muniţii în diferite locuri Aurel Chirca contactase o mătuşă de-a lui Arsenescu, Margareta Pîslaru71, şi, prin intermediul ei, intrase în posesia unor arme cu care trebuia să ajungă la munte O a doua cale de a obţine armament, echipament militar, muniţii a fost contactarea unor subalterni dinaintea deblocării şi utilizarea prestigiului propriu oferit de poziţia ierarhic superioară Aceştia erau angajaţi în armată şi aveau acces la arme şi echipament, inclusiv la efecte militare Cei contactaţi de Arsenescu au fost Pavel Necula, Vasile Dumitru72, 71 Margareta Pîslaru locuia în Cîmpulung-Muscel Aurel Chirca i-a adus acesteia un bilet de la Arsenescu în iunie 1949 Împreună, ei l-au contactat pe Constantin Georgescu, de la care Aurel Chirca a ridicat trei pistoale-mitralieră, o ladă cu muniţii, două pistoale mici şi un pistol de rachetă Acelaşi Georgescu primise, în iulie 1949, de la Maria Krasinski, un sac cu arme, pe care le-a ascuns în pod, şi două lăzi cu muniţii, pe care le-a ascuns în magazie Plecarea la Bucureşti a fost deci precedată de depozitarea unor arme chiar de către Arsenescu 72 Ofiţer cu îmbrăcămintea la Batalionul 27V I-a dat o pereche de bocanci, dar cu o chitanţă antedatată El îl cunoştea de mai multă vreme decît ceilalţi, din 1936-1937, din timpul serviciului militar Ştia de la Pavel Necula despre organizaţia lui Arsenescu – 40 de oameni şi legături cu anglo-americanii – şi că regimul va cădea şi el va deveni prefect graţie lui Arsenescu, viitor ministru de război I-a mai dat acestuia, pentru Arsenescu, haine-şubă, căciulă, pantaloni, unsoare de bocanci După prima cerere a refuzat însă să-i procure lui Arsenescu o altă pereche de bocanci Florian Voicescu73 şi Petre Bunel74; dintre aceştia, cel mai apropiat şi omul la care a căutat ajutor pentru a se ascunde era Pavel Necula, care era plutonier la o unitate din Cîmpulung şi îi fusese subaltern lui Arsenescu o scurtă perioadă de timp, în 1947, după care ambii au fost deblocaţi şi au făcut negustorie împreună Ulterior, Pavel Necula s-a reangajat în armată, ceea ce a devenit un avantaj pentru Arsenescu În anul 1948, Arsenescu l-a vizitat pe Pavel Necula la Cîmpulung, i-a vorbit despre organizaţia subversivă pe care o conduce şi i-a cerut foi de cort şi rucsacuri – lucruri necesare traiului în munţi Pavel Necula apelează la Petre Bunel, punîndu-l la curent cu ce-i spusese Arsenescu, iar acesta îi aduce 2 foi de cort, 2 rucsacuri şi chiar şi două prelate La o altă întîlnire, în septembrie 1948, după o nouă vizită, Arsenescu îl roagă să-i procure armament De data aceasta, Pavel Necula apelează la Florian Voicescu, care-i era şi prieten, spunîndu-i şi lui despre proiectele lui Arsenescu Florian Voicescu îi procură de două ori arme, apoi, pentru că Pavel Necula fusese mutat şi nu mai lucrau împreună, încetează relaţia dintre ei Fiind în munţi, la Nucşoara, Arsenescu îi scrie lui Pavel Necula despre ceea ce are nevoie, dar îl roagă şi să se întîlnească Întîlnirea este facilitată de Elena Chirca, soţia Dezertorului, şi la această întîlnire Arsenescu primeşte nu numai ceea ce a cerut, dar şi diverse alte lucruri din partea lui Pavel Necula stînd şi de vorbă în particular I-a dat lui Pavel chiar şi un bilet pentru Vasile Dumitru, probabil tot cu cereri, dar acesta nu a dat curs rugăminţii lui Arsenescu Dintre toţi, cel mai mare ajutor i l-au dat Pavel Necula şi Vasile Dumitru, mai ales în perioada de început a ascunzişului său Pavel Necula i-a trimis haine prin Margareta Pîslaru şi l-a vizitat la Vasile Dumitru, de unde l-a luat la el – deoarece Arsenescu îi spusese că este în pericol – şi l-a dus să-l adăpostească la socrul său, Iosif Marinescu75, în anexa de care am amintit Cît timp Arsenescu a stat la Iosif Marinescu, Pavel Necula i-a trimis mîncare prin cumnatul său, tînărul Ion Marinescu, cu care acesta locuia La fel a făcut şi soţia sa, Maria Necula, care i-a trimis adesea alimente Merită amintit faptul că, printre ajutoare, printre cei care ştiau despre mişcările lui Arsenescu, s-au numărat şi cei apropiaţi celor din „linia întîi” a sprijinului primit De pildă, Elena Cojocaru, la ea stînd cu chirie Necula Pavel Sau Vasile Damian, care a primit diverse lucruri de la fosta fermă a lui Arsenescu, rugat fiind chiar de acesta să le ascundă, şi care avea legături cu Margareta Pîslaru 73 Plutonier activ, „ofiţer cu armătura” şi prieten cu Pavel Necula I-a dat acestuia pentru Arsenescu arme – ştia de organizaţie 74 Plutonier-major, fost şef al lui Pavel Necula în 1947, cînd ambii lucrau la aprovizionare El a sustras echipament militar din magazia unităţii, pentru a-l ajuta pe Pavel Necula, ştiind că acesta va deveni prefect în cazul în care regimul va cădea Pavel Necula, a declarat el la anchetă, l-a ameninţat cu moartea dacă-l va divulga Îi spusese că ori el, ori Arsenescu îl vor ucide 75 Marinescu Iosif locuia în comuna Măţău-Muscel Fiica sa, Maria, era căsătorită cu Pavel Necula Mama ei, Elisabeta Marinescu, îi aducea de două ori pe zi mîncare lui Arsenescu şi îi dădea şi alimente Conform spuselor ei, Arsenescu susţinea că regimul se va schimba şi, după ce schimbarea se va produce, îl va face pe ginerele său, Pavel Necula, ofiţer Soţii Marinescu locuiau împreună cu fiul lor, Ion Marinescu (cf Ioana-Raluca Voicu-Arnăuţoiu, op cit , p 285) O întreagă reţea se formase la Cîmpulung-Muscel în jurul lui Arsenescu, fie prezent, fie absent din localitate Oamenii îl priveau cu respect şi speranţe Iosif Marinescu, la care a stat două săptămîni, a avut ocazia să discute cu el mai mult O dată, în acea perioadă, cînd Pavel Necula şi soţia sa veniseră în vizită de la Cîmpulung, Arsenescu le-a spus tuturor că războiul se apropie şi şi-a sfătuit gazda să-şi părăsească serviciul de funcţionar comunal şi să-şi oprească fiul acasă Iosif Marinescu a dat curs acestui sfat Zvonurile din jurul dispariţiei lui Arsenescu Dintre cei ce supravieţuiau în zona Nucşoara, ultimii care au avut legătură cu Arsenescu erau Gheorghe Mămăligă, rănit, şi Eugen Chirca, ambii reîntorşi în grupul părăsit de el Cei din celălalt grup nu aveau informaţii despre el, decît în măsura în care aflau ceva de la oamenii lor de legătură, care, şi aceştia, aflau de la oamenii lor de legătură şi tot aşa Oamenii vorbeau, iar vorbele ajungeau de la unii la alţii După afirmaţiile lui Petre Arnăuţoiu76, la aproape zece ani de la despărţirea grupurilor şi cam tot atîta de la ultimele lor întîlniri, despre Arsenescu se spuneau lucruri contradictorii şi aproape toate neadevărate Unele dintre ele conturau însă imaginea unui personaj activ şi important, întărind ideea anvergurii mişcărilor sale Despre Arsenescu se spunea că ar fi fost prins de către Securitate la scurtă vreme de la despărţire, deci în 1950, fiind găsit la Măţău, ascuns la o familie, Marinescu Acest lucru era doar pe jumătate adevărat; prima parte a afirmaţiei nu era însă adevărată Tot despre el, se mai spunea că, prin 1951-1952, ar fi încercat să intre în contact cu învăţătorul Ion Andreescu, zis Leu, pe care-l cunoştea din armată, dar acesta a evitat întîlnirea, prefăcîndu-se că nu-i recunoaşte vocea atunci cînd Arsenescu îl strigase la poarta locuinţei Ion Andreescu locuia în satul Corbi, iar informaţia provenea de la fratele său, care era preot şi rudă de departe, după spusele lui, cu Arsenescu Dar, tot despre el, se spunea şi că, prin 1955-1956, ar fi vorbit la postul de radio Belgrad, informaţia provenind de la alt preot, Ion Constantinescu, care ştia acest lucru de la o sursă sigură, un plutonier-major Şi, tot cam prin această perioadă, se spunea fie că a fost operat de apendicită, la Craiova, fie la un picior, la Bran O fată din Braşov, pe care o întîlnise în închisoare sora Marinicăi Chirca, Ana Simion, în 1956, afirma că avusese legături cu Arsenescu şi că acesta întreprinsese acţiuni în zona Braşovului Zvonurile încep să se depărteze şi mai mult Cineva din Petroşani pretindea că, în 1957, s-a întîlnit cu el pe stradă, în Bucureşti Ei se cunoşteau din armată, iar Arsenescu, sfidînd situaţia, i-ar fi spus că se poate duce la Securitate să anunţe că l-a văzut Că era în Bucureşti cam în acea perioadă susţinea şi Maria Tomeci, al cărei frate locuia în Capitală şi-l întîlnise pe Arsenescu într-un tramvai; despre această presupusă întîlnire, petrecută nu cu mult înaintea arestării din 1958, Maria Tomeci îi relata nu numai lui Toma Arnăuţoiu, ci şi fratelui său, Petre, şi lui Constantin Jubleanu77 Desigur că Arsenescu trezea impresii diferite, iar temperamentul lui îi făcea pe oameni să-şi imagineze şi să aştepte de la el acţiuni ieşite din comun El însuşi se 76 Ioana-Raluca Voicu-Arnăuţeanu, op cit , p 229 77 Ibidem, p 573 prezenta ca un militar cu experienţă, deci care „trebuia ascultat”, aşa cum se exprimase soţia lui Virgil Marinescu Competenţa sa inspira încredere şi alimenta speranţe Şi Gheorghe Mămăligă dorise să plece cu el, iar cei din Nucşoara, chiar dacă-l considerau străin, un alogen, îi respectau formaţia militară şi rangul Şi Securitatea îşi manifesta neîncrederea faţă de prinderea lui viu, considerîndu-l „un element foarte orgolios şi ambiţios” şi făcînd aluzii la tradiţia şi onoarea militară ale familiei Arsenescu, la temperamentul său, probabil moştenit de la tată, care, „fost militar, într-un acces de nervi, s-a împuşcat în closet, pentru a spăla prin aceasta pata ce plana asupra familiei, deoarece făcuse nişte delapidări”78 Poate că nu era adevărat ce susţinea Securitatea, dar trebuie să reţinem recunoaşterea onoarei şi a curajului său Că era un model pentru alţi rezistenţi este uşor de înţeles Ion Gavrilă Ogoranu79, stînd ascuns timp de 21 de ani, povesteşte: „În faţa sărăciei îmi băteam capul ce-aş putea face ca să muncesc şi eu ceva, în afară de a da sfaturi privind cultivarea pămîntului Am găsit ceva: să tricotez bluze cu o maşină de mînă… Mi-aduc aminte că şi Colonelul Arsenescu, în situaţie similară cu a mea, lucra covoare” Scriind acestea, Ogoranu pare să reconsidere starea în care se afla la acea vreme, ca şi activităţile pe care se vedea silit să le facă, poate nedemne pentru un luptător, atît timp cît la această soluţie recursese şi colonelul Arsenescu În ceea ce priveşte prinderea şi moartea colonelului, versiunea pe care un cioban, Tucă, i-o prezintă lui Ion Gavrilă Ogoranu contrazice ceea ce află el mai tîrziu şi ceea ce corespunde versiunii ulterioare, aparţinîndu-i lui Cornel Drăgoi: Într-o zi colonelul a plecat cu o grupă din oamenii lui să pescuiască A abătut rîul pe o albie veche; dezbrăcat şi dezarmat, căuta peşte în bălţile rămase după retragerea apei, în timp ce cîţiva făceau de pază pe ţărm Unul dintre aceştia ar fi fost agent infiltrat al Securităţii; respectivul ar fi tras în colonel, omorîndu-l, apoi ar fi fugit Cu această versiune am rămas de atunci, versiune reconfirmată de mulţi ciobani întîlniţi în anii următori Arestat la Securitate în anul 1976, la Bucureşti, am aflat că sfîrşitul colonelului Arsenescu a fost altul Nu ştiu dacă versiunea de mai sus a fost inventată de Arsenescu însuşi, ca să-şi piardă urma, sau de Securitate, ca să liniştească lumea, care trebuia să ştie că este mort Noua versiune era că Arsenescu, după ce şi-a dat seama că nu mai are rost o rezistenţă în stil mare, a cerut oamenilor să se risipească, iar el s-a ascuns în casa unui ţesător din Cîmpulung-Muscel Fiind prins şi arestat, a fost condamnat la moarte şi executat80 Unora, Arsenescu li s-a părut un tip dur, pentru care doar cauza acţiunii sale conta, iar alte lucruri, care acestora li se păreau vitale, deveneau pentru el neimportante: Mama îi spusese lui domnu colonel Arsenescu, zice, domnu’ colonel, uite soţul meu a fost arestat, eu nu mai pot să suport impozitele care s-au pus Impozite de chiaburi Uite, noi am muncit pentru ceea ce avem aici, nu pot ca să le părăsesc… Şi nu am nici posibilitatea ca să 78 Ibidem, p 238 (cf Adresa către Direcţia Regională a Securităţii Poporului Piteşti, trimisă de Serviciul Judeţean de Securitate Muscel, din 31 iulie 1949) 79 Figură importantă a rezistenţei în Munţii Făgăraşului (cf Ion Gavrilă Ogoranu, Brazii se frîng, dar nu se îndoiesc, vol II, Ed Marineasa, Timişoara, p 206) 80 Ion Gavrilă Ogoranu, op cit , vol I, p 105 O dată cu referirea la moartea colonelului Arsenescu, Ion Gavrilă Ogoranu aminteşte şi de fraţii Arnăuţoiu şi Maria Plop: „Tot atunci, în munţi, am aflat că pe rîul Doamnei acţiona o altă grupă de luptători, condusă de doi fraţi Arnăuţoi din Nucşoara Cu ei se afla şi o fată pe nume Maria” mai iau legătura cu oamenii ceilalţi, că sînt urmărită pas cu pas şi nici să le mai duc alimentaţie-n munţi nu mai pot! Atunci Arsenescu i-a spus, zice – doamnă, nu-i nimica! Ce aveţi dumneavoastră, chiar dacă pierdeţi, nu va fi nimica Daţi-ne cheile de la casă şi plecaţi, dacă nu vă convine situaţia… A fost foarte dur cu mama, atunci… Şi mama a venit şi a dormit într-un pod de grajd, acolo81 În 1993, Cornel Drăgoi, amintindu-şi de Arsenescu, afirma: „După părerea mea era un om deosebit Perspicacitate nemaipomenită Bun ochitor”82 Tot el considera că Arsenescu avea o prezenţă de spirit extraordinară, descriind plin de admiraţie felul în care acesta făcea figuri Securităţii şi mai ales căpitanului Cîrnu83: De la Nucşoara, securitatea a fost informată, respectiv domnul Cîrnu, că Arsenescu se întîlneşte la Bughea cu nişte ofiţeri de la Cîmpulung După ce s-a lăsat seara, a ajuns şi Cîrnu cu oamenii lui Casa nu avea în spate nici fereastră, nici uşă Au intrat cu cizmele în mînă, pîş, pîş… Au intrat în camera de alături Nu i-a fost greu lui Arsenescu să-şi dea seama că e înconjurat Se zice că şi bătrîna, trecînd pe lîngă el, l-a călcat pe picior Ce-a făcut, dom’le! Cîte secunde i-or fi trebuit să facă următorul plan? I-a spus în şoaptă lui Mămăligă – cred că sîntem înconjuraţi A văzut că se şi mişcă perdeluţa de la camera de alături Cînd îţi fac eu semn, îţi iei pistolul, deschizi uşa, ieşim pe prispă, tragem şi fugim printre casă şi grajd A mizat pe elementul surpriză Cînd ei au dat buzna în sală şi au început să tragă, toată lumea care era în curte şi în uliţă şi în camera de alături, toată lumea, culcat! Nu le-a trebuit prea mult, cît au stat ăştia culcaţi, să fugă între casă şi grajd Şi ăia, ştiind că în spate nu e nimic, nici uşă, nici fereastră, n-au pus pază în spate Şi ai noştri… duşi au fost! N-au trecut nici două săptămîni şi i-a făcut lui Cîrnu o figură asemănătoare: …Într-o noapte, împreună cu Ionel, băiatul perceptorului, săpau sub camera asta ca să facă o ascunzătoare şi să scoată fumul… Şi în loc să vie ziua, au venit tot noaptea, au împînzit grădina de armată… Asta mi-a povestit Ionel, băiatul Cînd, zice, dom’ colonel, cînd a văzut că vine securitatea şi ne-a înconjurat, mă întreabă – vrei să fugi tu sau să te prindă pe tine şi să fug io? Dom’ colonel, eu rămîn, să mă prindă pe mine, dumneavoastră să scăpaţi Atunci tu să tragi! Tragi din uşa asta, tragi şi pe fereastră, te duci şi în grajd şi tragi şi în partea aia… Cînd i-a alarmat pe ăştia şi cînd au văzut cîţi sîntem, toţi cu ochii pă clădire, atenţi din toate părţile… Şi pe urmă mi-a făcut semn să trag numai dintr-o parte Atunci Arsenescu a ieşit frumos, pe lîngă peretele de la grajd, şi s-a băgat şi el cu uniforma militară între soldaţi şi a început să vorbească cu ei, ba să-i dirijeze! Fii atent, trage în partea asta, tu fii mai atent, să nu se urce în podul grajdului, tu încoace, tu încoace… S-a strecurat printre ei pînă unde i-a trebuit şi a scăpat L-a păcălit pe Cîrnu în interval de două săptămîni de două ori… Că el, pînă la urmă, le-a făcut figura84 81 Este vorba despre o discuţie între Laurenţia Arnăuţoiu şi Gheorghe Arsenescu, relatată de fiica ei (cf „Arnăuţoii, Istoria unei familii din Nucşoara povestită de Elena Arnăuţoiu Ion”, în Rosturi, nr 3-4, Supliment, aprilie 1993, p 20) 82 Povestea Elisabetei Rizea din Nucşoara , ed cit , pp 108 şi 131-132 Acesta este epi-sodul descris cu mai puţine detalii de însuşi Arsenescu în cadrul unui interogatoriu şi la care m-am referit anterior Din descrierea lui Cornel Drăgoi se înţelege de ce a fost rănit Mămăligă El avea cămaşă albă, în timp ce Arsenescu, care umbla îmbrăcat militar, avea haine de culoare închisă 83 Ion Cîrnu, personaj menţionat de toţi cei care au fost anchetaţi Era căpitan de Securitate şi s-a ocupat direct de rezolvarea cazului Nucşoara Despre el s-a spus că era deosebit de brutal în timpul anchetelor 84 Povestea Elisabetei Rizea din Nucşoara , ed cit , pp 133-134 Ionel este Ion Marinescu, fiul lui Iosif Marinescu Pînă la urmă, se pare, Arsenescu s-a decis să stea la marginea oraşului Cîmpulung-Muscel, în locuinţa unor bătrîni, care aveau o căsuţă, o grădină cu pomi în spate, dar şi o ascunzătoare sub duşumele85 Ca să-şi ocupe timpul, Arsenescu îi ajuta pe bătrîni să ţeasă covoare, pe care aceştia le vindeau A petrecut aşa aproape zece ani Nimeni nu-l vedea, el ieşind doar noaptea din casă sau din ascunzătoare Ghinionul lui a fost că bătrînii aveau un vecin86 care-l avusese pe Arsenescu comandant, înainte cu mult de deblocarea sa, şi care l-a recunoscut cînd a ieşit o dată noaptea în grădină Nu se ştie cît timp vecinul a ţinut secret ceea ce văzuse noaptea Probabil că un număr de ani Dar, în 1959, vecinul intrase într-o încurcătură, întrucît delapidase nişte bani, şi le-a propus miliţienilor un schimb: Arsenescu şi banii furaţi contra propriei libertăţi Miliţia a anunţat organele de Securitate, care au acceptat tîrgul Pe Arsenescu l-au arestat ziua, şi el nu s-a opus Nici nu avea cum Nici vecinul care l-a deconspirat n-a scăpat însă de închisoare Securiştii doar l-au folosit Soţia lui Arsenescu însă afirmă: Mai tîrziu, aveam să aflu că fusese descoperit – probabil prin trădare – în casa soţilor Poştoacă Că un impresionant efectiv de trupe ale Securităţii fusese desfăşurat în jurul acestei modeste locuinţe de ţară Şi s-a tras, s-a tras din toate părţile, s-a tras într-atît încît apărea limpede că pereţii nu puteau să ţină Pentru a nu distruge căminul acestor bieţi oameni, atît de generoşi, pentru a nu le îngreuna şi mai mult situaţia, Gicu a ieşit afară, vînturînd o bucată de pînză albă Semn că se preda87 La un moment dat, exista o confuzie între colonelul Arsenescu şi generalul Dumbravă, neştiindu-se dacă ei sînt una şi aceeaşi persoană Ion Gavrilă Ogoranu îşi aminteşte că numele generalului Dumbravă şi al colonelului Arsenescu erau pe buzele tuturor Nu ştiu dacă însemna una şi aceeaşi persoană… Pentru a lua legătura cu grupul Arsenescu-Dumbravă, am trimis în două rînduri un om de nădejde… Careva l-a dus în faţa unui bătrîn care susţinea că este generalul Dumbravă Acestuia i-a relatat despre existenţa grupului nostru Bătrînul ne-a transmis să activăm pe versantul nordic al Munţilor Făgăraş Au rămas înţeleşi ca legătura s-o facem prin ciobanul Tucă În august, trecînd din munte în munte, am reuşit să-l găsim pe cioban, dar el nu mai avea legătura cu generalul Omul era convins că cel cu care vorbise era altcineva decît colonelul Arsenescu88 Şi probabil că aşa era, pentru că la acea vreme Arsenescu nu era un om bătrîn Mai reiese şi că Arsenescu mînuia ca nimeni altul armele; apărea astfel în amintiri, scrise cu mult după moartea sa, dar care conţineau afirmaţii ce, în mod sigur, circulau în perioada cînd el se ascunsese şi acţiona în munţi: „…Arsenescu, care era un bun trăgător, folosind amîndouă mîinile, a croit drum pe care au dispărut cu toţii El personal a ieşit pe uşa principală mînuind uluitor de repede cele două pistoale din mîini, ca-n filme Soldaţii s-au dezmeticit după dispariţia partizanilor şi au deschis foc în vînt” „Multe s-ar mai putea spune despre el”, îşi încheie Cornel Drăgoi amintirile despre Arsenescu „S-ar mai putea spune că-i plăceau femeile”, mai adaugă el Şi cum femeile, 85 Ibidem, p 134 86 De fapt cel care l-a denunţat nu era vecin, ci îi fusese subaltern 87 Maria Arsenescu-Buduluca, art cit , p 58 88 Ion Gavrilă Ogoranu, op cit , vol I, pp 103-105 conform unei credinţe răspîndite, sînt sensibile şi preocupate de poveşti de iubire, tot aşa în sat se spunea că la Elisabeta Rizea venise prin 1993 o femeie care i-a spus pur şi simplu: „Sînt fata lui Arsenescu” Bătrînii la care el locuise şi pe care-i ajutase la ţesut aveau o fată… Ioana-Raluca Voicu-Arnăuţoiu scrie pe bună dreptate: „Figura colonelului Arsenescu a fost permanent însoţită de o adevărată legendă”89 89 Ioana-Raluca Voicu-Arnăuţoiu, op cit , p 230 2 Toma Arnăuţoiu Capital de prestigiu moştenit: tatăl „Aşa o duşmănie au avut pe familia noastră! Iei n-au crezut că mai scapă cineva din familia noastră… Şi cîn’ m-a văzut pă mine c-am intrat în sat… credeam că-i vine rău! Că iel n-a crezut c-a mai supravieţuit cineva din familia Arnăuţoiu! Iei n-au crezut!”1 Oricum ai vrea să vorbeşti despre Nucşoara şi despre Arnăuţoi, nu-l poţi ocoli pe Ion Arnăuţoiu2, zis Iancu Arnăuţoiu El este tatăl3 celor doi fraţi, Toma şi Petre, care au urcat în munţi şi au sfîrşit împreună, la 19 iulie 1959, seara, executaţi la un sfert de oră diferenţă unul de altul Toma – primul, evident Era mai mare şi era şef Iancu Arnăuţoiu era figura cea mai importantă din Nucşoara Ţinea foarte mult la dezvoltarea comunei, la ridicarea nivelului de educaţie şi de viaţă al ţăranilor, de care era foarte ataşat Pentru nucşoreni, el era un model din toate punctele de vedere şi aproape toţi gîndeau că ceea ce face el e bine Datorită inteligenţei sale sociale, a reuşit să construiască trei şcoli în trei cătune-sate, pentru a uşura şcolarizarea copiilor de ţărani, şi i-a îndemnat şi sprijinit pe părinţii acestora să nu mai fie clăcaşi, dependenţi de moşieri, să aibă propriul lor pămînt Era atît de ataşat de ţărani şi se simţea atît de responsabil de soarta lor încît se instituia girant, chiar cu riscul de a compromite, la un moment dat, zestrea unicei lui fiice 1 Cf „Arnăuţoii Istoria unei familii din Nucşoara” povestită de Elena Arnăuţoiu Ion, după o înregistrare de Theofor Niţu, Irina Nicolau, Anca Hirţe, în Rosturi, Supliment, 1993, nr 3-4, p 1 2 Iancu Arnăuţoiu, născut la 11 octombrie 1887, fiul preotului Toma Arnăuţoiu şi al Elenei, născută Diaconescu A fost învăţător în comuna Nucşoara-Muscel, iar în ultimii ani de activitate, revizor-inspector al şcolilor primare din judeţul Muscel În primul război mondial a luptat ca locotenent de rezervă şi a primit mai multe medalii şi ordine: „Steaua României”, „Coroana României” în gradul de Ofiţer şi Cavaler cu panglică de Virtute Militară, „Crucea de Război” Prin avansare, devine căpitan de rezervă Înscris în PNŢ, a activat local, iar la alegerile din 1946 a fost ales deputat din partea PNŢ-Maniu la secţia de votare din comuna Corbi Averea sa era de 40-50 de pogoane de pămînt 3 S-a căsătorit cu Laurenţia Diaconescu din satul Berevoieşti Tatăl Laurenţiei fusese învăţător şi a avut 12 copii Familia Diaconescu nu era bogată, dar nici nu ducea lipsuri Zestrea Laurenţiei a fost de 15 pogoane Iancu şi Laurenţia Arnăuţoiu au avut cinci copii, patru băieţi şi o fată: Ion, zis Neluţ – militar de carieră, decorat cu „Crucea de Aur a Vulturului German”, „Mihai Viteazul” şi „Steaua României”, mort în război, în Crimeea: Elena – căsătorită cu Ion Florea, învăţător, şi stabilită la Cîmpulung-Muscel: Toma; Anton – invalid de război gradul I; şi Petre Iancu şi Laurenţia Arnăuţoiu au suferit condamnări şi au murit amîndoi în 1962, la cîteva luni unul după altul Membrii familiei Arnăuţoiu au fost urmăriţi de Securitate şi închişi de mai multe ori Pentru ţărani, Iancu Arnăuţoiu era un sprijin Apropierea de el era rîvnită, constituind şi o strategie socială de deschidere de oportunităţi de ascensiune: „Şi, vă spun, ajunsese la un moment dat, că iera mai mult de jumătate din sat finii lui tata… Nu, că vroiau să fie domnu Iancu naş! Că dacă mergea tata, dacă iera naş, toată comuna venea la nuntă Aşa de mult îl iubeau pe tata… Totuşi iei, fără sfatul lui tata, niciodată nu făceau o mişcare”4 Iancu Arnăuţoiu nu era numai învăţător5 Avea cunoştinţe de medicină, vindecînd unele cazuri mai puţin complicate de boală din sat, dădea sfaturi şi avea un grup de oameni devotaţi lui, pe care-i respecta şi cărora le cerea sprijinul în rezolvarea problemelor satului Arnăuţoii aveau o casă frumoasă, care fusese a boierului Iorgulescu Copiii îi creşteau în spiritul dragostei de ţară şi de devotament Trei dintre ei îmbrăţişaseră cariera armelor Casa a fost luată de noile autorităţi locale şi transformată în post de miliţie La un moment dat, o cameră a fost restituită părinţilor Arnăuţoiu, care nu mai aveau unde locui după ce se întorseseră din închisoare Lumea gîndea că nu din milă făcuseră acest lucru, ci din dorinţa de a le urmări legăturile cu cei din munţi sau cu cei din sat care-i ajutau pe partizani Nucşoara era de partea ţărăniştilor, pentru că Ion Mihalache6 era cunoscut şi respectat în tot Muscelul: Oricum trebuie spus că judeţul nostru era judeţul lui Mihalache Aici majoritatea erau ţărănişti Mihalache fusese învăţător Făcuse şcoala Normală din Cîmpulung-Muscel, fusese coleg cu bunicul meu dinspre mamă, Gheorghe Burlănescu Şi, pe lîngă învăţător, Mihalache mai fusese şi ofiţer de rezervă Decorat… nu ştiu, mi se pare că avea „Mihai Viteazul” Făcuse primul război mondial alături de ţărani şi şi-a dat seama că pentru ţărani trebuie făcut ceva7 4 „Arnăuţoii Istoria unei familii din Nucşoara”, loc cit , p 2 5 Întrebare: „Cum era Arnăuţoiu?” Răspuns: „Bun Orice prost învăţa de la el Eu mai ştiu şi acum istorie” Din interviul cu Eugen Popescu, realizat de Alina Mungiu-Pippidi în Nucşoara, în vara anului 2001 Din arhiva IRIR 6 Fruntaş al PNŢ, arestat în 1907 pentru instigarea ţăranilor la răscoală În lucrarea Ce politică facem?, analizează rolul învăţătorilor în politică şi cum fac ei politică În prefaţa cărţii a declarat: „Socot că va fi de folos pentru învăţători şi preoţi” Mihalache considera că nu se poate face o agricultură raţională decît atunci cînd altul va fi raportul dintre mica şi marea proprietate A rămas celebră observaţia sa după care „în nici o ţară din lume nu există raportul 1 300-1 400 ori un boier cît un ţăran”, bazîndu-se pe faptul că la acea vreme erau aproximativ 1 000 de proprietari cu cîte 5 000 hectare fiecare, iar pentru fiecare ţăran erau doar 3,5 hectare Observaţia de mai sus l-a determinat să facă următoarea comparaţie: o casă cu două caturi, jos 1 300 de oameni, sus doar unul În aceeaşi lucrare, arată că ţărănimea este compusă din mai multe pături: chiaburii satelor – fruntaşii, burghezimea – ce alcătuiau „proprietatea mijlocie, care tindeau spre marea proprietate, dar în rivalitate cu aceasta erau alături de ţărani”; intelectualii satelor – preotul şi învăţătorul, cei care „duc o viaţă de ţăran”, care sînt fii de ţărani, au părinţi şi fraţi ţărani, deşi sînt slujbaşi; ţărănimea, mică proprietară – ştiutori de carte, „neatîrnaţi”, deci nu clăcaşi, „aluatul ţărănimii”; şi ţăranii săraci, „grosul ţărănimii”, care-şi duc traiul de la o zi la alta, „marea neîndreptăţită”, despre care se zice că e „o turmă inconştientă de interesul ei, incapabilă de înţelegere şi mişcare” (cf I Mihalache, Ce politică facem?, cu un studiu introductiv de A Pippidi, 1995) 7 Povestea Elisabetei Rizea din Nucşoara Mărturia lui Cornel Drăgoi, Humanitas, Bucureşti, 1993, pp 107-108 Între Iancu Arnăuţoiu şi Ion Mihalache existau multe puncte comune Fuseseră colegi de şcoală Faptul că amîndoi erau învăţători şi interesul pentru problema ţărănească îi făcea să fie apropiaţi, chiar în relaţii amicale8 Iancu Arnăuţoiu era un susţinător al ideilor lui Mihalache; amîndoi împărtăşeau convingerea că ţăranii trebuie să aibă pămînt, să nu fie clăcaşi sau „atîrnaţi” Andrei Pippidi9, în studiul său introductiv, citează un document inedit ce-i aparţinuse lui Mihalache, unde acesta afirma următorul principiu fundamental, prin care motiva necesitatea asigurării unor loturi de 3-5 ha pentru ţărani, a fermelor şi şcolilor agricole: „pămîntul să fie al celui care-l cultivă” Sfîrşitul războiului a adus schimbări majore În Nucşoara se schimbă raporturile de putere, dar nu şi cele de prestigiu Puterea îi va aparţine lui Gheorghe Şerban10 În 1945, cel care ar fi trebuit să fie primul gospodar al satului, primarul, n-a fost deloc un gospodar, ci un tînăr comunist abia venit de pe front… „a venit unul de la Cîmpulung, cu o maşină mică şi m-a chemat la primărie Mi-a zis: dumneata, din momentul de faţă, eşti primar în comună Decizia îţi vine de la partid, de la Cîmpulung Nu am ştiut cine era şi nu ştiu nici acum Era din Partidul Comunist”11 Gheorghe Şerban, spre deosebire de Iancu Arnăuţoiu, avea „doar cinci clase… La primărie era contabilul, vecin cu mine, care mă ajuta, dădea telefoanele, făcea plăţile, le rezolva el, că eu nu ştiam ce înseamnă administraţie” – şi prin el se legitima noua putere, care răsturna vechile structuri şi valori Iancu Arnăuţoiu trebuia să fie trecutul, Gheorghe Şerban – viitorul sau cel puţin tranziţia către viitor 8 Fiica sa, Elena Florea Ion, declara: „Tata a fost ţărănist, majoritatea timpului De-a lui Mihalache Chiar a fost şi la nunta mea Mihalache… tata n-a vrut să facă aşa nuntă mare, însă toţi ţărăniştii care ierau, şi Mihalache, au spus – Iancule, trebuie să faci! C-aşa-i spuneau lu tata C-a fost tot învăţător domnu Mihalache, ca şi tata şi au fost de aceiaşi şcoală normală, la Cîmpulung… Şiii, atuncea, uite, noi venim la nuntă, da vrem să faci nuntă mare! Să vină toate comunele din jur… Au venit oameni de la nouăşpe kilometri Ţărani! Iera la nunta mea, nici nu ştiu să spun, cum iera la miting la Iliescu Am făcut nunta la Nucşoara, la ţară Ş-au venit toţi capii ăştia politici din judeţul Muscel… Şi domnu Mihalache, doamna Mihalache au stat şi luni” („Arnăuţoii Istoria unei familii din Nucşoara”, loc cit , p 7) 9 Ion Mihalache, op cit Documentul inedit, după A Pippidi, a fost probabil redactat de Ion Mihalache în februarie-martie 1920, la solicitarea lui Nicolae Iorga 10 Gheorghe Şerban a făcut următoarea afirmaţie despre sine: „În 17 lagăre am fost închis, în toată Rusia, prin 1945, m-am întors în ţară” În sat se ştie că el a participat la atacul contra Uniunii Sovietice, că s-a predat şi s-a înrolat apoi în divizia Tudor Vladimirescu, îndemnînd soldaţii români să se predea şi să nu lupte împotriva ostaşilor sovietici A ocupat de două ori postul de primar şi, în perioada dintre aceste instalări în funcţie, a avut poziţii importante în administraţia de stat A fost în comitetul provizoriu al judeţului Muscel, a fost trimis la Domneşti, „unde mi-au dat şaretă şi o secretară, după aia m-au trimis la Cîmpulung prefect unde am stat 4 ani M-au trimis la o şcoală de ofiţeri politici” Culmea ironiei a fost trimiterea lui la Topoloveni, satul de origine al lui Mihalache, pentru a face prima gospodărie colectivă „Am fost şi pe acolo, pe la casa lui Mihalache şi aşa am făcut prima gospodărie comunală Nu mai ţin minte, dar cred că a fost prima pe judeţul Muscel” Era o ambiţie de neînţeles, pentru că Mihalache făcuse din Topoloveni un sat model, o grădină, după cum afirmă Cornel Drăgoi în mărturia sa Funcţiile sale se plasau în partea de sus a ierarhiei puterilor locale Privilegii avea – maşină, secretară – şi, cu timpul, s-a obişnuit cu responsabilităţile politice care i se dădeau, întrucît doar pentru acest lucru era promovat El este cel la care se referă Elena Florea Ion ca fiind cel ce credea că familia Arnăuţoiu este complet distrusă 11 Stejărel Olaru, „Satul dintre gratii”, în Dosarele Istoriei, nr 4 (68), p 36 Pentru fiica lui Iancu Arnăuţoiu, nu există nici o îndoială: „Şi nenea Gheorghe acesta de care v-am spus, Şerban, care iera… acesta este autorul principal al nenorocirii noastre care a sfătuit pă ceilalţi şi a făcut acest grup dă ticăloşi care au nenorocit nu numai pă noi, ci şi pă ţărani…”12 Iancu Arnăuţoiu nu era urît numai de Gheorghe Şerban Acesta reuşeşte să-l atragă şi pe Constantin Paşol Relaţia lor a început astfel: noul primar îşi căuta aliaţi Aşa că, într-o zi, îşi aminteşte Paşol, „mă pomenesc cu el şi zice: măi, Costică, te înscrii mă la comuni şti? Ma-nscriu, de ce nu În ’46 m-a înscris la comunişti”13 El dă o versiune a lui Iancu Arnăuţoiu, exact opusă celei prezentate de fiica acestuia şi de către alţi oameni din sat: Ştiţi cine a fost Arnăuţoiu? A fost cel mai mare escroc Ce-a făcut acesta? Întîi a fost învăţător, dar nu a lăsat să se ridice pe nici unul din copiii pe care i-a învăţat el La şcoală a omorît doi copii în bătaie A omorît pe Jubleanu Mircea, a plîns toată şcoala de mila lui A adus un braţ de nuiele şi le-a rupt pe toate pe el Copilul s-a dus acasă şi a murit Mai era şi o fată, Pascu Ioana14; i-a dat o palmă, a dat-o cu capul de bancă, s-a dus acasă şi a murit Acesta a fost Iancu Arnăuţoiu A avut o bancă, Banca Albina, a falimentat banca, cu banii a cumpărat moşia lui Paul de la Slatina, pe care a vîndut-o la oamenii din comună cu alt preţ Mandatar a fost Iancu Arnăuţoiu, cînd s-a vîndut la Slatina, Brusturi, Ogradă, Lazului, Dumitrean; de la toate acestea el a înşelat ţăranii Pînă în primul război mondial, ţăranii munceau pe moşia boierului, boierul îţi dădea o bucăţică de pămînt şi trebuia să muncească şi la boier, că, dacă nu muncea, îl dădea afară şi de pe bucăţica aceea Din afacerea aceasta i-au rămas pămînturi multe lui Arnăuţoiu, au fost 200 de hectare din care i-au rămas 60 de pogoane numai lui Iancu Arnăuţoiu Era şi politician El schimba primarii şi punea pe cine vrea el, pe omul lui Avea foarte mulţi fini, care, chiar dacă erau săraci, îi duceau plocoane, să se aibă bine cu el Altă problemă: oamenii de aici aveau oi, iar Iancu Arnăuţoiu avea, lîngă muntele Zănoaga, 40 de pogoane – în muntele Belciu, vecin cu Zănoaga El era mandatar acolo, iar cînd se mulgeau oile nu-i dădea ţăranului mai mult de un kilogram de brînză pe toată vara15 Vesiunea fiicei lui Iancu Arnăuţoiu este cu totul alta: Şi copiii (ai lui Iorgulescu, moşierul), după ce-a murit bătrînu’… au început să vîndă parcelele de pămînt Şi veneau la tata, domnu’ Iancu, noi vrem să vindem, de exemplu, porţiunea Dumitreanu, ce faceţi? Tata zice, ieu n-am nevoie Tata nu era bogat, avea de la tata mare 45 de pogoane de pămînt… Şi tata-i sfătuia pe oamenii din sat – de ce să vină din alte comune să cumpere pămîntu’ acesta şi voi să rămîneţi strîmtoraţi, fără islaz, fără o bucăţică de pămînt să vă creşteţi animalele? Dar oamenii din sat spuneau, noi n-avem bani Tata, păi, uite, ierau băncile atunci Bancheri din ăştia care aveau bănci personale, care dădeau bani cu dobîndă Iera Banca lui Anastase, banca Manolescu şi mai iera unu… încă unu… Da’ pă ăştia doi îi ştiu că i-am văzut în casă la noi… Şi tata i-a sfătuit pe oameni, uite, împrumutaţi bani de la bănci Iera dobînda mică pă vremea aceia Ie păcat să rămîneţi mai departe clăcaşi pe moşia boierului Asta a început pîn’ juru’ lu’ ’30… da’ trebuia să fie giraţi Domnu’ Iancu, zice, dacă dumneavoastră nu luaţi cu noi nici o bucăţică, noi nu avem curaj Şi tata, vrînd-nevrînd, trebuia să ia şi iel cîte un pogon, două alături de iei, plus că îi gira la bancă Avea credit la 12 „Arnăuţoii Istoria unei familii din Nucşoara”, loc cit , p 1 13 Stejărel Olaru, art cit, p 36 14 Din discuţiile pe care le-am avut, în septembrie 2002, cu Ion Şerban – nepotul lui Gheorghe Şerban –, acesta susţine versiunea cu moartea fetiţei Ioana Pascu 15 Interviu realizat de IRIR – Institutul Român de Istorie Recentă Din arhiva institutului aceşti domni bancheri… Cînd ăştia au început să mărească dobînzile din ce în ce mai mult, ţăranii n-au mai putut să le plătească Şi erau speriaţi că bancherii veneau… să pună sechestru la cel care a girat… Stăteam cu trusoul în podu’ grajdului ca să nu cumva să… Şi tata ce-a făcut? S-a dus, s-a împrumutat iel la bancă şi plătea dobînzile la oameni Ca să poată să-i salveze… Tata… stătea îngîndurat… că nu ştia cum să scape de acest impas Şi norocu’ a fost că a apărut o lege: conversiunea… după criză… cînd cei care au cumpărat pămînt ierau iertaţi de datoriile la bănci… în defavoarea… celor care aveau băncile Şi tata, totuşi, a vorbit cu oamenii, să le dăm totuşi treizeci la sută! Nu este frumos, chiar aşa! … domnu’ Manolescu… m-a impresionat, c-aşa de fericit a fost că tata a acceptat şi a vorbit cu ţăranii Au rămas toţi cu pămînturile, mulţumiţi, fericiţi, că, într-adevăr, nu mai sînt clăcaşi pe moşia boierului16 Majoritatea oamenilor din Nucşoara, care au trăit înainte şi după cel de al doilea război mondial, recunosc că Iancu Arnăuţoiu şi preotul Ion Drăgoi17 au fost cele mai prestigioase figuri ale comunei Nucşoara În vremurile tulburi de după război, cînd au început violenţele, oamenii priveau spre cei consideraţi fruntaşii satului pentru a înţelege starea de haos în care trăiau Sensibili la reacţiile acestora, ei căutau sprijin moral Elisabeta Rizea îşi amintea de acea perioadă spunînd că „…ş-apoi în ’48 a început Atunci i-a fost frică lu’ domnu’ Iancu Arnăuţoiu, la popa Drăgoi, oamenii ăştia care ierau mai cap în sat, oamenii mai deştepţi din Nucşoara”18 Casa lui Iancu Arnăuţoiu a fost luată pentru a deveni post de miliţie, nu numai pentru că era o casă bună şi frumoasă, impunătoare faţă de celelalte case din Nucşoara – fusese doar o casă boierească –, dar şi simbolic Uzurparea puterii era implicită prin această schimbare a deţinătorilor imobilului Mai mult, „oamenii au suferit de pe urma lor – celor din munţi, cu care se întîlneau – erau bătuţi în curtea lui Arnăuţoiu, ce fusese transformată în post de miliţie”19 Legătura dintre fostul proprietar şi cei bătuţi era deci evidentă În locul în care altădată ţăranii erau bine primiţi, erau acum bătuţi Noul stăpîn trebuia recunoscut Ioana-Raluca Voicu-Arnăuţoiu face următoarea observaţie referitoare la Iancu Arnăuţoiu, bazîndu-se pe date obţinute de la fiul acestuia, Anton Arnăuţoiu: „Au fost un sprijin pentru locuitorii comunei Nucşoara, bucurîndu-se de un mare prestigiu, acest lucru contribuind la ajutorul acordat grupului de partizani din comuna Nucşoara, din care făceau parte doi dintre fiii săi, Toma şi Petre”20 16 „Arnăuţoii Istoria unei familii din Nucşoara”, loc cit , p 3 17 Ion Drăgoi era preot în Nucşoara Născut în 1900, în comuna Vîlsăneşti-Muscel, el era unul dintre intelectualii cei mai de seamă ai comunei Nucşoara Ca şi Iancu Arnăuţoiu, el era interesat de dezvoltarea comunei şi ridicarea nivelului de instrucţie al sătenilor A fost membru PNŢ, fidel lui Maniu şi cauzei ţărăniste, fapt pentru care Securitatea îi va urmări pe el şi familia sa A fost arestat de două ori, o dată în 1950, cînd, printr-o sentinţă a Tribunalului Militar, a primit cinci ani de închisoare corecţională, şi, ulterior, în 1958, cînd, prin sentinţa nr 107 din 1959, a fost condamnat la moarte şi executat Fiul său este Cornel Drăgoi Ion Drăgoi i-a fost naş de nuntă Elisabetei Rizea, nepoata lui Gheorghe Şuţa din Domneşti, asasinat de comunişti în timpul evenimentelor legate de alegerile din 1946 Asocierea frecventă a lui Iancu Arnăuţoiu cu Ion Drăgoi, unul învăţător, altul preot, întăreşte ideea lui Mihalache, care pleda pentru colaborarea acestora, ca intelectuali ai satului, pentru dezvoltarea ţărănimii 18 Povestea Elisabetei Rizea , ed cit , p 19 19 Interviu cu Iancu Drăgoi, fiu al lui Ion Drăgoi şi frate cu Cornel Drăgoi 20 Ioana-Raluca Voicu-Arnăuţoiu, Luptătorii din munţi Toma Arnăuţoiu Grupul de la Nucşoara Documente ale anchetei, procesului, detenţiei, Vremea, Bucureşti, p 55 La casa lui Arnăuţoiu trebuie să mă opresc puţin, pentru a sublinia valoarea simbolică a acestui loc Iancu Drăgoi21 afirmă: Arnăuţoiu l-a dat afară pe Iorgulescu De ce? Acesta împrumutase nişte bani şi a amanetat casa, crezînd că cu un munte22 o va recupera A trecut perioada, iar Arnăuţoiu s-a dus la cel care a amanetat şi a cumpărat poliţa, cumpărînd casa Soţia lui Iorgulescu a pus candela şi a blestemat pe Arnăuţoi, dar au fost nevoiţi să plece la Bucureşti Iorgulescu avea avere mare de la tatăl său şi se întindea de la Corbi la Poinărei Soţia sa era nemţoiacă şi cînd au venit ruşii au dus-o în Siberia A fost nevoit să vîndă munţii s-o recupereze În realitate, există actul de vînzare-cumpărare – găsit de Ioana-Raluca Voicu-Arnăuţoiu –, prin care Iancu Arnăuţoiu a cumpărat casa, iar poliţa despre care se vorbeşte nu este decît un adaos care complică, dînd o turnură dramatică unui fapt banal Casa boierească a lui Iorgulescu era un simbol al puterii şi dorinţa lui Iancu Arnăuţoiu de a o locui, de a fi a sa, confirmă observaţia lui Ion Mihalache23, după care chiaburii – Iancu Arnăuţoiu nu făcea parte din clasa moşierilor – tindeau a deveni mari proprietari, cu care intrau în relaţii de rivalitate A avea în posesie casa Iorgulescu exprima, probabil, pentru Iancu Arnăuţoiu realizarea aspiraţiei către mobilitate socială ascendentă S-ar mai putea aminti aici că valoarea simbolică a acestei case a crescut şi datorită faptului că prima confruntare dintre organele de Securitate şi grupul de partizani din Nucşoara a avut loc în casa Arnăuţoiu, la 19 iulie 1949, soldîndu-se cu moartea a doi lucrători ai Securităţii Lui Iancu Arnăuţoiu, la arestare – pe motiv că, în baza informaţiilor deţinute, ar fi adăpostit pe Arsenescu, ceea ce era adevărat –, i s-a redactat o fişă personală24 Fişa conţine erori importante, făcînd o asociaţie inexistentă între Iancu Arnăuţoiu şi Arsenescu şi asociind nelogic atribute de personalitate; la paragraful privind caracterizarea personală a anchetatului, se menţionează că „anchetatul este o fire fricoasă, dar totuşi nesincer, fără curaj, încăpăţînat” Acesta era tatăl fraţilor Toma şi Petre Arnăuţoiu Nedezlipit de sat şi de valorile lui Toma Arnăuţoiu era un bărbat tînăr, impunător, un bărbat frumos Cei anchetaţi declară în unanimitate impresia de forţă pe care o inspira prezenţa lui Acest lucru reiese din obsedanta întrebare privind aparenţa fizică a celor urmăriţi, întrebare adresată de organele de Securitate sub forme foarte apropiate: „Descrie pe fiecare în parte”, „Descrie pe fiecare din cei ce i-ai văzut” Toma Arnăuţoiu era „de statură înaltă, brunet, cu o barbă de vreo două săptămîni, păr negru, avea mustaţă mică, neagră, purta pe cap o canadiană în formă de cruce, iar pe el avea o haină de dimie; pantaloni avea de pătură 21 Interviu cu Iancu Drăgoi 22 Elena Arnăuţoiu Ion afirma că bătrînul Iorgulescu „era om foarte strîns, avea vreo doisprezece munţi”, („Arnăuţoii Istoria unei familii din Nucşoara ”, loc cit , p 3) 23 I Mihalache, op cit 24 Fişa personală, cu fotografie, a fost redactată de căpitanul I Cîrnu, în calitate de anchetator (cf Ioana-Raluca Voicu-Arnăuţoiu, op cit , p 245) gris În picioare avea bocanci Era înarmat cu o armă automată de mărime mare, cu încărcător dreptunghiular şi radiator de ţeavă”25; „…era de statură circa 190 cm , brunet, bărbierit, fruntea potrivită, nasul lung, părul negru netuns şi capul gol, haină neagră de lînă, pantaloni de lînă, în picioare avea bocanci negri buni, avea armă cu lunetă…”26 Aşa cum reiese din multe descrieri, era îmbrăcat civil, ţărăneşte, avea haine confecţionate în sat sau luate de la ciobani ori ţărani Nu părea a fi „domn” prin ţinută, ci doar prin comportament: „Cînd a venit a doua oară în cabană s-a recomandat că el este Arnăuţoiu, a dat bunăseara la muncitori…”27; „ajuns în pod, cel înalt şi brunet s-a adresat către mine, spunîndu-mi următoarele: «Noi sîntem partizani şi am venit să împrumutăm nişte alimente pînă vor veni americanii»… dar dat fiind starea emotivă în care mă găseam, n-am putut pronunţa decît cuvîntul «Tovarăşe» Atunci cel înalt mi-a făcut semn să tac din gură spunîndu-mi: «La noi nu se vorbeşte cu ‘tovarăşe’ ci cu ‘domnule’ şi ‘camarade’»”28 În cartea Ioanei-Raluca Voicu-Arnăuţoiu29 sînt reproduse patru fotografii ale lui Toma Arnăuţoiu, prima dintre ele aflîndu-se în partea introductivă a cărţii Din aceasta răsare imaginea unui tînăr chipeş, în uniformă militară elegantă, cu chipiu şi eşarfă albă la gît, avînd o expresie de siguranţă de sine, fără însă vreo notă de aroganţă sau agresivitate Pur şi simplu, un tînăr bine aşezat în linia vieţii, avînd viitorul în faţă, nebănuind deloc ceea ce îi va rezerva destinul O altă fotografie, în care el se află, fără chipiu, alături de mama sa, Laurenţia Arnăuţoiu, ni-l arată cu aceeaşi expresie şi probabil că ambele aceste fotografii, în uniformă, sînt făcute în aceeaşi perioadă, în 1943 Doar cea împreună cu mama sa are menţionat în pagina reproducerii anul 1943 Celelalte două fotografii ne prezintă un bărbat matur, cu trăsături frumoase, cu o uşoară calviţie frontală şi cu o privire aspră, ca şi cînd niciodată n-ar putea să zîmbească Sînt fotografii reproduse după dosarul de anchetă, deci la o distanţă de 15 ani de la data la care se făcuseră cele care-l înfăţişau în uniformă Ca aparenţă fizică, nimeni nu s-ar îndoi de faptul că Toma Arnăuţoiu avea toate datele unui personaj charismatic, înzestrat de natură Să vedem ce putem deduce despre structura sa psihologică, analizînd ceea ce el declară în cursul anchetelor, ceea ce declară cei care i-au fost alături în munţi aproape zece ani, dar şi cei care fac referiri la felul cum întîmplarea i-a făcut să-l cunoască Şi, în toate aceste situaţii, să nu uităm că viaţa sa din această perioadă s-a desfăşurat în condiţii speciale, de limită Toma Arnăuţoiu era o fire echilibrată, dar nu lipsită de fermitate Era prudent, raţional şi calculat, iar în deciziile sale ţinea cont de cei care, ca şi el, suportau consecinţele Era un om cu simţul responsabilităţii foarte dezvoltat, aşa cum voi arăta 25 Din procesul-verbal de interogatoriu al martorului Pîtea Nicolae, şeful unităţii din cadrul IPEIL Rucăr, care activa pe muntele Berevoiu (Ioana-Raluca Voicu-Arnăuţoiu, op cit , p 439) 26 Din procesul-verbal de interogatoriu al învinuitului Vălimăreanu Victor, magaziner la cabana IFET Rucăr din muntele Berevoiu (Raluca-Ioana Voicu-Arnăuţoiu, op cit , p 443) 27 Raluca-Ioana Voicu-Arnăuţoiu, op cit , p 442 28 Din procesul-verbal de interogatoriu al martorului Mircea Gheorghiu, instructor principal al Taberei de conducători de excursii organizate de C G M Întîlnirea cu membrii grupului Arnăuţoiu a avut loc la Cabana Padina (Raluca-Ioana Voicu-Arnăuţoiu, p 494) 29 Ioana-Raluca Voicu-Arnăuţoiu, op cit , pp 15, 905 şi 906 Încă de la începutul constituirii grupului, el s-a opus atragerii oamenilor, mobilizării, recrutării, considerînd că, prin acest lucru, cei implicaţi, pe de o parte, pot prejudicia siguranţa celor din munţi şi, pe de altă parte, pot fi şi ei, la rîndul lor, supuşi măsurilor aspre luate de organele de Securitate În acest fel, de la început el s-a situat pe o poziţie de om precaut, în dezacord cu Arsenescu, care visa la anvergură, antrenîndu-i cu oarecare uşurinţă pe cei ce dădeau semne de nemulţumire sau ostilitate faţă de puterea de stat Din cele declarate de el în şedinţa publică la 5 mai 1959, la Tribunalul Militar al Regiunii a II-a Militară Bucureşti, organele de Securitate începuseră să-l caute începînd cu anul 1947, „pentru că posedam armament”30 În 1948, el era la Bucureşti, la locuinţa sa, cînd prin doi intermediari31 i-a fost transmisă dorinţa lui Arsenescu de a-l întîlni, ceea ce s-a şi întîmplat S-au mai întîlnit în ianuarie 1949, tot la Bucureşti, iar Arsenescu i-a prezentat lucrurile într-o manieră exagerată, făcînd „pe eroul că apără regiunea Muscelului de trupele sovietice în retragere” Fără îndoială că tînărul Toma Arnăuţoiu era naiv; el nu ştia că Arsenescu avea nevoie de el pentru a se ascunde32, că, aflînd că şi Toma Arnăuţoiu este urmărit, îi va fi uşor să-l convingă să plece la Nucşoara Mult mai abil, poate nativ, poate datorită maturităţii date de vîrstă sau poate din ambele cauze, Arsenescu nu se arată îngrijorat, ci, dimpotrivă, îşi manifestă dorinţa de a vedea Nucşoara „pe motivul că este o comună de munte pe care n-a văzut-o niciodată”33 Retrăind trecutul, Toma Arnăuţoiu declară cu sinceritate un lucru pe care nu-l ştia la începutul relaţiei lor, şi anume „că scopul întîlnirii a fost însă în realitate altul şi anume Arsenescu intenţiona să ne prindă în cursă şi odată venit la Nucşoara să constituie banda”34 Un lucru este clar: Arsenescu avea nevoie de Toma şi felul în care l-a abordat a fost abil, pentru că acesta însemna Nucşoara, iar Nucşoara însemna un loc în care Toma Arnăuţoiu se bucura de prestigiul familiei sale şi, prin aceasta, putea fi sprijinit de cei din sat Toma Arnăuţoiu singur nu reprezenta mare lucru pentru Arsenescu în situaţia în care se găsea Putea fi ascuns acolo, dar nu putea să-şi realizeze şi aspiraţiile militare Toma Arnăuţoiu avea în spate o familie mare, multe cunoştinţe şi ţărani pe care se putea baza Mai mult, Toma nu rupsese legăturile cu lumea satului şi nici nu-şi răcise relaţiile cu familia sa de origine, fiindu-i foarte ataşat acesteia El era „domnu’ Tomiţă” Nu ne îndoim de sinceritatea lui Toma Arnăuţoiu, care declara, cu ocazia amintită mai sus, că Arsenescu insista să-l vadă la Bucureşti De fapt, deşi Arsenescu reuşea să fie ascultat, el nu a făcut decît să manipuleze situaţia în favoarea lui şi să-l convingă pe Toma, prin intermediari35, să se implice 30 Ibidem, pp 655-656 31 Ion Dumitru-Lazea şi Gheorghe Ardei Că Toma fusese folosit reiese din declaraţia sa, după care Lazea îi ascunsese scopul deplasării la Nucşoara (Ioana-Raluca Voicu-Arnăuţoiu, op cit , p 657) 32 Vezi şi informaţia din articolul soţiei lui Gheorghe Arsenescu (cf Maria Arsenescu-Buduluca, „Sînt soţia «teroristului» Gheorghe Arsenescu”, în Memoria, nr 8, pp 50-64 33 Ioana-Raluca Voicu-Arnăuţoiu, op cit , pp 655-656 34 Ibidem 35 „În februarie 1949, Niţu Nicolae mi-a spus că e chemat de Arsenescu El s-a întîlnit cu Arsenescu la un cizmar din Bucureşti cu numele de Predescu şi la întoarcere mi-a spus că Arsenescu trebuie să plece din Bucureşti, întrucît are ordin în acest sens, iar eu trebuie să-l însoţesc La început am refuzat, iar apoi Niţu Nicolae m-a convins şi am plecat să mă întîlnesc cu Arsenescu la acelaşi cizmar ” (Ioana-Raluca Voicu-Arnăuţoiu, op cit , p 617) După cum am spus, încă de la început au existat dezacorduri între cei doi Plecarea în pădure a avut loc la 13 sau 14 martie 1949 şi, în afara celor doi, mai era în grup Ion Chirca-Dezertoru, care în aprilie le-a adus alimente de la părinţii lui Toma Arnăuţoiu şi de la Ion Niţu, dar care s-a întors la adăpostul lor aducîndu-şi soţia, pe Elena Chirca, zisă şi Lina Citind cu atenţie, de nenumărate ori, declaraţiile lui Toma Arnăuţoiu, pe cele ale lui Arsenescu, dar şi referirile făcute de ceilalţi la aceştia doi, din care pot reieşi informaţii revelatoare pentru poziţia fiecăruia în raport cu fenomenul Nucşoara, am intuit ideea unei uzurpări de statut psihologic şi social Nu cred că Toma Arnăuţoiu dorea supremaţie şi nici putere în relaţiile cu ceilalţi care s-au alăturat, direct sau indirect, acţiunii; cred, dimpotrivă, că Toma Arnăuţoiu era o natură nedominatoare, cu expresii evidente ale unui comportament democratic şi psihologic empatic Mai cred că nu mă înşel susţinînd că Toma Arnăuţoiu a fost deranjat de faptul că, în propriul său spaţiu social, unde el era respectat şi unde se simţea stăpîn pe situaţie şi cunoscător al acestei lumi specifice, Arsenescu şi-a arogat statutul de conducător, folosindu-l pe Toma Arnăuţoiu ca pe un subaltern Acest lucru este întărit de propria declaraţie36 a acestuia din urmă, bănuiesc că plină de amărăciune, în care afirmă că Arsenescu „devenise acum stăpîn şi făcea ce vroia Profita şi abuza de ospitalitatea oferită de mine şi de fratele meu Recunosc că sînt vinovat” Dar să revin la ideea de discreţie şi, implicit, de responsabilitate ca atitudine iniţială a lui Toma Arnăuţoiu El s-a opus venirii în munte a soţiei lui Ion Chirca şi sigur a fost dezaprobator mai tîrziu, cînd au apărut şi băieţii lui Acesta era un personaj obişnuit cu solitudinea şi faptul că-şi adusese o parte din familie era ceva imprevizibil, complicînd situaţia Poate că a fost îndemnat de Arsenescu Oricum, din acel moment, nemulţumirea lui Toma Arnăuţoiu faţă de Arsenescu s-a transformat în regret O dată ce acesta n-a respectat convenţia de a merge la munte doar cei urmăriţi de organele de Securitate, lucrurile au scăpat de sub control În afară de alăturarea la grup a fratelui său, Petre, urmărit şi el de Securitate, în grup au început să apară şi alţii, Arsenescu recrutînd de sine stătător, dar ajutat de Chirca Ion, cu care putea lega o relaţie mai confortabilă Recrutările continuau, iar Toma era neglijat cînd se luau deciziile, astfel încît la 17 iunie 194937 are loc întrunirea de constituire a organizaţiei subversive „Haiducii Muscelului” La această întrunire, Toma a participat doar la sfîrşit şi numai după ce Arsenescu, probabil simţind că a exagerat, a venit să-l cheme Se cuvine să ne oprim aici pentru a sublinia că tensiunea dintre Toma Arnăuţoiu şi Arsenescu era deja explicită Nu era deloc vorba deci despre lucruri bănuite sau simţite, dar nespuse Toma Arnăuţoiu nu putea să oprească fenomenul recrutării şi nici iniţiativele lui Arsenescu, la care ţăranii răspundeau fie din frică faţă de propriul viitor, fie din solidaritate, fie din naivitate şi romantism Scenariul recrutării era încărcat de elemente emoţionale şi conţinea tot ceea ce putea trezi sentimente înalte Singurul lucru pe care-l putea face Toma era de a cere întoarcerea în pădure Atunci între ei s-au schimbat vorbe dure: „i-am spus lui Arsenescu să mergem în pădure, însă el nu a fost de acord, spunîndu-mi că-l dau afară din casă”38 36 Ioana-Raluca Voicu-Arnăuţoiu, op cit , p 659 37 Instruirea a fost planificată şi decisă de Arsenescu, o dată cu intenţia de a coborî în sat 38 De fapt, este vorba despre locuinţa Anei Simion, sora Marinicăi Chirca Şedinţa se terminase foarte tîrziu, la ora 2 noaptea, cînd Toma Arnăuţoiu a invocat necesitatea întoarcerii în pădure (Ioana-Raluca Voicu-Arnăuţoiu, op cit , p 660) Pentru Toma Arnăuţoiu, lucrurile mergeau tot mai mult către imposibilitatea de a mai da înapoi, de a se separa de Arsenescu, de a se retrage, mai ales că, spre neşansa tuturor şi mai ales a lui Toma Arnăuţoiu – care avea o altă percepţie asupra celor ce se întîmplau decît ceilalţi –, o dată ajunşi la casa părinţilor lui, doar la două ore diferenţă, avea loc prima ciocnire cu organele de Securitate, care avea să se soldeze cu consecinţe grave pentru întregul grup39 Oricum, cale de întoarcere nu mai era: Toma Arnăuţoiu se retrage în munţi rănit la un picior Iar ceilalţi, în stare bună Episodul coabitării netulburate a celor doi se sfîrşeşte la 27 iulie 1949, păstrîndu-se aparenţele unei relaţii amicale, dar Toma Arnăuţoiu declară că motivul despărţirii era un „sentiment de repulsie” faţă de „atitudinea lui Arsenescu”40 În linii generale, această atitudine se manifesta prin desconsiderarea celorlalţi, complexe de superioritate şi, mai ales, atracţia pentru acţiuni violente M-am despărţit de Arsenescu – declară Toma Arnăuţoiu – pentru că lucra prea deschis şi nu conspira gazdele sau celelalte elemente de sprijin Tot timpul spunea că a început războiul în Balcani şi că în curînd va fi liber, nevrînd să ia măsuri de aprovizionare de iarnă Nu avea nici un fel de consideraţie faţă de ceilalţi membri ai bandei, cît şi faţă de gazdele şi legăturile pe care le avea Arsenescu Gheorghe intenţiona tot timpul să plece la Cîmpulung-Muscel să se despartă de noi, lucru care m-a făcut să plec eu întîi şi să mă despart41 Toma Arnăuţoiu se simţea solidar cu membrii grupului, dar şi cu cei care îi ajutau Juraseră să fie credincioşi unii altora Crescut în lumea satului, el era legat de această lume şi înţelegea foarte bine sufletul ţăranilor, felul lor de a se anima, credulitatea, respectîndu-le, în acelaşi timp, spiritul de conservare, suspiciunea dezvoltată de situaţia dificilă în care se aflau Se simţea totodată lucid şi percepea foarte acut pericolul constant în care se găseau şi climatul de frică, predominant în sat Toma Arnăuţoiu respecta valorile satului, printre care se numărau ajutorul reciproc şi susţinerea celor ce rămăseseră în acest spaţiu Norma de reciprocitate funcţiona El se simţea dator faţă de cei care îşi periclitau situaţia pentru a-i ajuta şi punea deosebit de mult preţ pe onoare Să nu uităm că tot ceea ce era luat de la oameni, indiferent dacă-i cunoştea sau nu, era consemnat, acestora dîndu-li-se chitanţe care, pe de o parte, urmau să fie onorate în viitor şi, pe de altă parte, erau menite să justifice lipsurile în faţa organelor locale Din păcate, tocmai această grijă de a păstra conturi cinstite cu oamenii le-a adus acestora nenorocire, caietul cu datorii fiind găsit în ultimul lor adăpost Adesea, cînd venea în sat sau în preajma satului, pentru a lua legătura cu cei care-i ajutau, făcea schimburi de lucruri necesare, fiind atent la nevoile lor şi împărţind cu ei ceea ce i se părea că poate, pentru moment, prisosi În fond, nimeni nu o ducea minunat; toţi aveau acasă nevoie de alimente şi haine El încerca să răspundă la sacrificiile pe care aceştia le făceau: „…am venit în Nucşoara unde am luat legătura cu Marinica Chirca şi Ana Simion căruia i-am dat nişte brînză şi urdă, iar Marinica Chirca ne-a cumpărat 4 m de finet, nişte zahăr, bomboane şi ne-a adus veşti de la părinţi”42 39 Este vorba despre ciocnirea din casa părinţilor Arnăuţoiu, cînd plt Constantin Apăvăloaia şi plt Florea Lungu au fost împuşcaţi mortal 40 Ioana-Raluca Voicu-Arnăuţoiu, op cit , p 661 41 Ibidem, pp 160-161 42 Ibidem, p 559 Finetul era, probabil, pentru fetiţa de curînd născută în munte Părinţilor le comunica situaţia lor, îi liniştea în privinţa sănătăţii, îi avertiza în privinţa intenţiilor organelor de Securitate de a-i face să scape informaţii despre cei de la munte şi le spunea în cine să aibă încredere: „I-am scris că Marinica Chirca a fost cea mai devotată nouă şi în caz că noi vom pieri să aibă grijă de ea şi s-o ajute”43 Ajutorul reciproc, o solidaritate între partizani şi sat au existat întotdeauna În sezonul de vînat, cei din munte nu-i uitau pe cei din sat Toma Arnăuţoiu şi fratele său dădeau un exemplu permanent de grijă faţă de părinţi: „Am mers cu Jubleanu Constantin la stînă unde am găsit pe Sorescu Nicolae şi nea dat 10 kg de brînză 4-5 kg urdă, un kg unt 5-6 mălai La întoarcere în drum spre Brătila am împuşcat două capre negre… I-am dat şi lui Sorescu Nicolae nişte carne”44 Faptul că nu erau alături fizic de părinţi nu însemna absenţa lor, ci, dimpotrivă, o mai mare grijă pentru ei, ştiindu-i mereu în pericol: La sfîrşitul lunii decembrie 1956, am trimis pe Arnăuţoiu Petre şi Jubleanu Constantin cu un pachet la Marinica Chirca, pentru părinţii mei În acest pachet le trimiteam două cojoace, nişte miere, două pachete cu alva, 1/2 kg făină albă, nişte ciorapi, o bucată de caşcaval şi suma de 300 lei În biletul pe care i l-am trimis o dată cu pachetul scriam părinţilor mei că mierea o am de la Pr Constantinescu Ion, iar obiectele de la diferite elemente cu care mai aveam legătură45 Marinica Chirca a făcut serviciul de intermediar, comunicînd ulterior bucuria părinţilor Este greu de crezut că din prisos proveneau aceste ajutoare pentru părinţi, dacă ne gîndim şi la rigorile vieţii din munţi Însă deviza „separaţi, dar împreună” a funcţionat şi sentimentul de solidaritate exprima ataşament şi loialitate familială Toma şi fratele său, Petre Arnăuţoiu, împărţeau hrana cu cei de acasă: „Am dat lui Mica Elena cîteva kg de brînză şi urdă pe care să o dea la copiii lui Arnăuţoiu Petre”46 Altă dată, după ce fusese furată o viţea de la o fermă de stat, s-a luat legătura cu Ana Simion şi Marinica Chirca: aceasta din urmă „ne-a adus 2-3 caşcavaluri şi prăjituri de la mama mea Arnăuţoiu Laurenţia însă iam dat un inel de aur pentru aşi putea pune dantura tatăl meu Arnăuţoiu Ion… La plecare le-am dat nişte carne din junicea furată atît pentru ele, cît şi pentru părinţii mei”47; „Mi-a adus de la tatăl meu 100 lei şi noi i-am trimis 5-6 kg carne de cerb”48 Să fi fost prăjiturile pentru „fetiţa născută în munţi”? La acea vreme ea exista şi avea un an Despărţirea de părinţi nu era uşor de suportat, mai ales că aceştia nu mai aveau nici un copil pe lîngă ei Marinica Chirca şi sora ei au fost rugate, la un moment dat, prin vara anului 1957, să le spună părinţilor „să iasă în sală ca noi să-i vedem la benoclu” Toma Arnăuţoiu îşi manifesta îngrijorarea faţă de pădurile care se tăiau „cu nemiluita”, „s-a adresat tuturor spunîndu-i să-i iertăm că ne-a luat alimente şi pături, dar că ei stau fugiţi de 32 de luni şi că au mîncat şi coajă de fag de foame”49 Toma Arnăuţoiu nu brutaliza oamenii întîlniţi – „nimeni din cei prezenţi nu a fost loviţi, percheziţionaţi 43 Ibidem, p 558 44 Ibidem 45 Ibidem, p 565 46 Ibidem, p 556 47 Ibidem, p 567 48 Ibidem, p 576 49 Mărturia lui Pîtea Nicolae (ibidem, p 438) etc ”50 –, se justifica – „…a început să spună că a avut o fabrică la Nucşoara care regimul de astăzi i-a luat-o, i-a luat şi pămîntul, iar cînd a fost gata să-l închidă a fugit în munţi”51; „în afară de somaţia despre care am declarat nu au avut o comportare rea; nu au lovit pe nimeni, nu au ameninţat şi nu au luat acte de la nici unul dintre cei prezenţi”52 Toma Arnăuţoiu era împotriva violenţei gratuite, a violenţei pentru violenţă Prezenţa sa impunea un anumit control din partea celorlalţi, dar el nu reuşea totdeauna să calmeze spiritele: „Organele de securitate au deschis focul, iar cei doi au răspuns tot cu foc Mă aflam la 20 metri şi am strigat să nu tragă Marinescu totuşi a tras şi cei doi securişti au căzut La acest atac au participat Petre Arnăuţoiu, Jubleanu Constantin, eu şi Marinescu Ion Pe cei doi, Marinescu i-a împuşcat Pe inginera Tiron Maria am auzit-o strigînd că să n-o împuşte că are şi ea rude ca noi, totuşi Marinescu a tras două cartuşe în ea”53 Grija faţă de cei de care Toma Arnăuţoiu se simţea responsabil nu se referea numai la cei rămaşi în atmosfera insuportabilă a satului, invadat de securişti şi informatori, de acest haos plin de frică şi teroare, ci şi la cei cu care împărtăşea viaţa de fugar Satul, într-adevăr, era bîntuit de ameninţări, arestările erau impredictibile54, emoţiile dezorganizau comportamentele Nimeni nu putea rămîne pasiv, nici cei din munte şi nici cei din sat Cornel Drăgoi descrie cu multă sinceritate acest sentiment de empatie care coexista cu instinctul de conservare al fiecăruia: De fapt, vedeţi, toată lumea vorbeşte despre suferinţele noastre, ale celor care au făcut închisoare Dar cine poate să adune toate suferinţele alor noştri, care au stat acasă?… Femei care nu aveau sprijinul şi munca bărbatului, copii fără taţi, fără mame, bătrîni care au murit gîndind unde e băiatul sau fata mea? Cine mai povesteşte asta… Pe mama o duceau colea în curte şi începea bătaia… sau îl băteau pe fratele meu în faţa ei… Zice mama – eu îl cred pe Iancu ăsta că-i nervos, cîtă bătaie a luat el în cap… Că mă uitam cum îi dădeau în faţa mea cu bîta în cap şi mă gîndeam, acum am să-i văd creierul întins pe bîta lu’ ăsta Cu bîta! Nu-i interesa55 Din declaraţiile date organelor de Securitate apare dorinţa lui Toma Arnăuţoiu de a-şi asuma responsabilitatea pentru a uşura situaţia celorlalţi – de pildă, referirile la recrutarea Mariei Plop sau frazele în care descrie cum s-a hotărît şi cum s-a realizat omorîrea lui Ion Marinescu Mai reiese şi înţelegerea pe care o aveau bărbaţii faţă de slăbiciunea femeiască, faţă de rigorile vieţii aspre din munţi, ale vieţii de fugar, de hăituit, cînd cele două femei – Marioara Jubleanu şi Maria Plop – trebuiau să facă faţă iernii în asemenea condiţii Ar mai trebui să amintesc frămîntările lui Toma Arnăuţoiu, survenite pe fondul unei lipse de perspectivă, al epuizării fizice şi psihice a celor care-l însoţeau, şi intenţia, 50 Ioana-Raluca Voicu-Arnăuţoiu, op cit , p 439 51 Ibidem, p 442 (Mărturia lui Vălimărescu Victor) 52 Ibidem, p 446 (Mărturia lui Mihai Ion, pădurar) 53 Ibidem, p 664 54 Verona Jubleanu, fiica lui Titu Jubleanu şi soră cu Constantin Jubleanu, într-un interviu din septembrie 2002, mi-a descris groaza cu care ascultau zgomotul maşinilor care străbăteau satul şi teama că acestea se vor opri în dreptul propriei locuinţe O groază care putea oricînd reîncepe 55 Ioana-Raluca Voicu-Arnăuţoiu, op cit , p 149 împărtăşită celor rămaşi cu el, de a părăsi ţara Din păcate, această preocupare nu s-a bucurat de succes Este drept că o asemenea întreprindere era extrem de dificilă Încercările lui nu au avut rezultate pozitive, ci, dimpotrivă, descurajante În 1952, ele s-au îndreptat spre preotul Nicolae Mănescu, rudă cu familia sa, prin soţia acestuia, soră cu mama lui Rugămintea lui Toma Arnăuţoiu de a contacta o legaţie străină pentru a fi scoşi din ţară a primit un răspuns negativ56 O altă încercare, în preajma arestării lor, se îndrepta către cei cu rude în străinătate Era evident că dorinţa de a-i ajuta exista La găsirea unei soluţii au participat Alexandru Moldoveanu57 şi Ion Constantinescu58 Primul, din proprie iniţiativă, a solicitat ajutorul lui Paul Pavel59 Ei chiar au stabilit un punct de unde urmau să plece cu avionul în străinătate Dificultăţi erau şi în privinţa situaţiei speciale pe care o crea existenţa unui copil mic Dar n-a fost să fie aşa, expresie care apare ca un laitmotiv în toate relatările oamenilor La foarte puţin timp, printr-o trădare, grupul a fost prins Rămăseseră doar 3 partizani, un copil mic şi un mort Aceasta a fost captura 56 Biletul către Nicolae Mănescu fusese dat cuiva de mare încredere, preotul Nicolae Andreescu din Poinărei Tot Nicolae Andreescu i-a făcut legătura lui Toma Arnăuţoiu cu preotul Ilie Dragomirescu, pe care acesta din urmă îl ruga într-un bilet să ia legătura cu o legaţie străină pentru a pleca din ţară (Ioana-Raluca Voicu-Arnăuţoiu, op cit , p 666) 57 Condamnat la moarte, prin sentinţa nr 107 din 19 mai 1959, fiind inclus în lotul Arnăuţoiu 58 Ioana-Raluca Voicu-Arnăuţoiu, op cit , p 666 59 Fost moşier din comuna Nucşoara Scenariul se referea la eventuala lui plecare la fiica sa, în Italia Alexandru Moldoveanu avea o rudă la Paris care trebuia contactată pe această cale şi rugată să trimită un avion (Ioana-Raluca Voicu-Arnăuţoiu, op cit , p 576) Condamnat la 10 ani de închisoare corecţională şi confiscarea totală a averii pentru delictul de omisiune a denunţării prevăzut de art 228 combinat cu art 207 alin 1 din Codul Penal 3 Maria Plop „Femeile nu ar trebui uitate cînd vorbim despre cultura supravieţuirii Cel mai bun lucru care s-a petrecut după 1989 a fost apariţia primelor relatări şi cărţi centrate pe personaje feminine întemniţate de regimul comunist, fără să fi fost personaje politice de prim rang Poveştile despre rezistenţa politică sînt privite din perspectiva unor actori principali masculini, dar într-un fel paradoxal închisorile comuniste au dat femeilor ce era al lor de drept, căci jurnalele lor şi amintirile lor din puşcărie respiră curaj şi o putere de rezistenţă mai mare decît poveştile bărbaţilor închişi”, scrie Alina Mungiu-Pippidi1 Elementul feminin al comunităţilor ţărăneşti a reacţionat prompt la modul violent de a se impune al secretarilor de partid, colectorilor, miliţienilor, preşedinţilor de gospodării, lucrătorilor Securităţii, deci al tuturor reprezentanţilor puterii, şi au jucat un rol important pe scena contestaţiei populare Formele de revoltă erau adesea spectaculoase în radicalitatea lor În grupul Arsenescu-Arnăuţoiu şi apoi în grupul Arnăuţoiu au existat două femei care, alăturîndu-se bărbaţilor, au împărţit cu aceştia, ceas cu ceas, viaţa de fugar şi dificultăţile supravieţuirii în munţi Ele erau, după cum susţineau anchetatorii, „elemente dispersate” Una era foarte tînără – Maria Plop; cealaltă era o femeie care s-a alăturat 1 Alina Mungiu-Pippidi, Politica după comunism, Humanitas, Bucureşti, p 166 Printre numele menţionate se află şi „Elisabeta Rizea şi Marinica Chirca, ţărance suspuse torturii, fără să trădeze mişcarea de rezistenţă… şi numeroase femei care şi-au urmat soţii, fraţii şi prietenii, toţi oameni politici interbelici, la închisoare” Autoarea menţionează un episod al întîlnirii dintre Constantin Noica şi Simina Mezincescu – redat în volumul lui Stelian Tănase, Anatomia mistificării, Humanitas, Bucureşti, 1997 –, în care apare observaţia sexistă a lui Alexandru Paleologu, care găseşte că Simina Mezincescu nu avea ce căuta alături de bărbaţi, nu-şi aminteşte de curajul ei, ci de aspectul ei, de „farmecul” ei la proces Indiferent de împrejurare, femeile nu pot deţine atribute masculine într-o societate tradiţionalistă Totuşi, realitatea impune o corectare a neglijării participării feminine la rezistenţă Georges Diener, în cartea sa (L’autre communisme en Roumanie Résistance populaire et maquis 1945-1965, L’Harmattan, Paris, 2001, pp 39-40), citează un raport de Securitate privind aşa-zisa acţiune contrarevoluţionară din comuna Gruiu, judeţul Ilfov, din care reiese că, în pregătirea revoltei, scînteia, impulsul au fost date de iniţiativa unui grup de femei care au scos şoferul, l-au bătut şi i-au smuls hainele Doi tovarăşi şi o tovarăşă, activişti, s-au deplasat la judeţ să ceară indicaţii şi, la întoarcere, au găsit o mare agitaţie şi clopotele bătînd Maşina lor a fost înconjurată de 300 de femei şi bărbaţi, răsturnată, iar ei au fost scoşi din maşină, bătuţi şi sechestraţi în două case ale unor ţărani În acelaşi timp, funcţionarii şi miliţienii din Comitetul Provizoriu au fost blocaţi în clădire şi a fost nevoie de mobilizarea a două batalioane de Securitate pentru a potoli furia oamenilor Autorul citează şi alte exemple, printre care revolta oamenilor din Ghimpaţi-Vlaşca, în timpul căreia femeile au aruncat cu pietre în autorităţi şi în sprijinitorii lor soţului şi unuia dintre fii Ea se numea Marioara Jubleanu şi era soţia lui Titu Jubleanu şi mama lui Constantin Jubleanu, zis Tică Ambele au avut un sfîrşit tragic Marioara Jubleanu a fost împuşcată în munţi sub ochii soţului ei, cealaltă a fost condamnată la muncă silnică pe viaţă şi şi-a sfîrşit zilele în închisoare Maria Plop a fost singura femeie dintre cele care au făcut parte din mişcarea de rezistenţă din munţi, de lîngă Nucşoara, care a rămas în grup pînă în 1958, adică pînă la arestarea ultimilor supravieţuitori Cele două fotografii, reproduse în cartea publicată de fiica ei, Ioana-Raluca Voicu-Arnăuţoiu2, ne înfăţişează o femeie tînără; într-una, ea este înfăţişată din profil şi este singură, în cealaltă, din faţă, ţinînd aproape în faţa ei o fetiţă Mîinile îi sînt aşezate pe umerii fetiţei Fotografia care o arată din profil este cea a unei femei cu privire gravă, uşor opozantă, legată la cap ţărăneşte, ca femeile măritate Din cealaltă, ne priveşte, tot grav şi trist, o femeie care pare mai vîrstnică decît cealaltă, extrem de slabă, iar fetiţa din faţa ei are acelaşi aer serios şi aceeaşi privire pătrunzătoare ca a mamei Fetiţa pare gînditoare, avînd capul înclinat, aşa cum fac copiii mici atunci cînd sînt obligaţi să stea locului Mai erau două zile pînă cînd împlinea doi ani Din documentele de anchetă reiese că Maria Plop era născută la 14 septembrie 1927, în comuna Prisecani, Iaşi, ca fiică a lui Grigore şi a Ioanei, avînd ultimul domiciliu în comuna Nucşoara, raionul Cîmpulung de Argeş, regiunea Piteşti În 1958, ea împlinise 30 de ani, iar cînd a plecat în munţi încă nu avea 22 de ani Cornel Drăgoi, în mărturia sa, afirmă: Aşa că este corect să se ştie că Maria Plop a fost o basarabeancă, un copil care a venit la Nucşoara cînd cu refugiaţii din Basarabia A venit cu un învăţător din satul ei, dar învăţătorul a plecat Ea a rămas un timp la familia Chelu şi, cînd s-a făcut mai mare, a trecut slujnică în casa învăţătorului Arnăuţoiu Iancu, care n-a fost moşier cum se spune, a cumpărat numai casa boierului Iorgulescu Nu era moşier deloc Cînd a venit Arsenescu la Nucşoara, ştia şi ea de ei şi a plecat cu ei în munte Nimic de comentat3 Vorbele lui coincid cu cele ale Elisabetei Rizea4 şi cu ale altor nucşoreni Dar informaţia privind originea Mariei Plop nu este corectă, ea fiind transmisă cu uşurinţă de la unii la alţii În realitate, Maria Plop era născută într-un sat aflat la 28 km de Iaşi, într-o familie săracă Ea avea 17 ani cînd a ajuns în Nucşoara – deci nu mai era un copil –, venită împreună cu familia unui medic – şi nicidecum cu un învăţător –, care s-a stabilit iniţial în satul Corbi Medicul s-a mutat împreună cu familia sa la Focşani, iar Maria Plop s-a mutat la Iancu Arnăuţoiu, pentru a ajuta la treburile gospodăriei Satul din care plecase fusese pîrjolit de ruşi; foametea cauzată de război şi de secetă era atît de mare încît oamenii plecau să-şi caute o soartă mai bună Ruşii dăduseră foc şi primăriei satului Maria Plop era destul de mare ca să nutrească sentimente de ostilitate faţă de ruşi şi să nu uite că şi din cauza lor fugise din satul natal5 2 Ioana-Raluca Voicu-Arnăuţoiu, Luptătorii din munţi Toma Arnăuţoiu Grupul de la Nucşoara Documente ale anchetei, procesului, detenţiei, Vremea, Bucureşti, 1997 3 Povestea Elisabetei Rizea din Nucşoara Mărturia lui Cornel Drăgoi, Humanitas, Bucureşti, 1993, p 164 4 Ibidem, p 87: „Şi a dus-o la femei, că a zis că ea e basarabeancă, din Basarabia, şi a fost servitoare, a fost de doisprezece ani cînd a venit la noi…” 5 Informaţii furnizate de Ioana-Raluca Voicu-Arnăuţoiu Şi sora celor doi Arnăuţoiu a afirmat că Maria Plop era venită din Moldova Maria Plop a afirmat la anchetă: „Precizez că m-am încadrat în această bandă din proprie iniţiativă şi la îndemnul teroriştilor declaraţi mai sus, pe care i-am ajutat intens în constituirea bandei şi pentru ca alături de ei să acţionez împotriva regimului democrat popular din R P R ” Declaraţia are forma uneia dictate; ea nu are nimic personal, conţinînd elementele acuzării, şi nu pe cele care pot da măsura autentică a motivaţiei implicării personale Este o declaraţie formală, aşa cum o doreau cei care căutau o exprimare cît mai simplistă pentru acuzaţii cît mai grave Este greu de stabilit cît din alăturarea ei la grup s-a datorat unei iniţiative personale, unei decizii personale, şi cît loialităţii faţă de familia Arnăuţoiu Maria era o fată „ageră”, după spusele surorii lui Toma şi Petre Arnăuţoiu, ea pricepea deci ceea ce se pregătea, ca şi dificultatea acţiunii ce urma a se întreprinde: „Au plecat cu Maria Plop, care iera în curte acolo la noi, venise din Moldova pă vremea foametei şi lucra pe ici, pe colo, şi-atuncea lucra la părinţii mei, acolo-n curte Şi… au luat-o şi pe ia în munte ca nu cumva să îi denunţe, că văzuse ia o mişcare acolo-n curte şi iera destul de ageră la minte ca să poată să-şi dea seama că-i ceva care nu iera legal pă vremea-ceea Şi-au mers acolo” Recrutarea ei este motivată de prudenţa fraţilor Arnăuţoiu, atît în declaraţiile acestora, cît şi în cele ale surorii lor Maria ştia multe, vedea ceea ce se petrecea, era de-a casei şi putea oferi Securităţii informaţii, o dată luată şi supusă bătăilor În realitate, Maria Plop nutrea o mare ostilitate faţă de ruşi şi noul regim era, fără îndoială, asociat acestei ostilităţi Pentru o femeie, viaţa în munţi nu era deloc uşoară, cu atît mai mult cu cît mişcarea era permanentă Schimbarea locurilor de adăpost şi a acelora în care erau ascunse alimentele şi armamentul, disconfortul hărţuirii erau greu de suportat Sînt mici observaţii, în declaraţiile celor anchetaţi de organele de Securitate, din care reies condiţiile extenuante în care Maria îşi ducea viaţa alături de bărbaţi, oricum mai rezistenţi, măcar fizic, la condiţiile aspre ale muntelui Şi totuşi, se pare că cei cu care împărţea viaţa nu uitau că este femeie atunci cînd aminteau unele detalii: „…mai era acolo un anume Dumitru din Priseaca, cioban la Dăncilă Avînd la el o oglindă de buzunar care pe o faţă avea portretul fostului rege Mihai, Pavel Gheorghe i-a dat-o numitei Maria Plop zicînd: ia-o tu, Mario, că pe aici mai vine armata…”6 Probabil că ea a trecut prin multe momente de criză în cei aproape 10 ani de viaţă chinuită Într-o notă informativă a Securităţii7, cel care scrie nota reproduce o conversaţie, la un ocol silvic, dintre Maria Plop şi un brigadier care, dorind să se spele, a fost somat de o femeie îmbrăcată bărbat şi legată la cap cu o basma, care era înarmată cu un pistol „Oriţa” La spusul lui că este om bun, femeia i-a dat voie să se spele Atunci pădurarul a intrat în vorbă cu ea, întrebînduo cum o duce în viaţa de bandă la care ea a început să plîngă spunînd Păcatele noastre că în curînd vom rămîne numai doi, că se ceartă Toma care este şeful bandei cu Marinescu care vrea să-i ia locul însă Toma nu vrea să cedeze, că Marinescu este setos de crime, iar băiatul lui Titu Jubleanu, Tică este nebun de cînd a fost prins tatăl său şi omorîtă mama sa, se ceartă cu toţi, îl susţine pe Marinescu şi nu ascultă de Arnăuţoiu Acest lucru se petrecea în 1951 Putem deci presupune că Maria Plop suporta cu dificultate momentele de mare tensiune în care conflictele din grup se încărcau cu condiţiile stresante în care trăiau fugarii 6 Ioana-Raluca Voicu-Arnăuţoiu, op cit , p 427 (Autoarea menţionează că „această oglindă a fost predată, împreună cu celelalte lucruri ale Mariei Plop, familiei sale de către autorităţi” ) 7 Ibidem, p 420 Din jurnalul ţinut de Constantin Jubleanu reies informaţii detaliate privind dificultăţile legate de supravieţuire; foamea şi frigul, dincolo de frica de a fi găsiţi şi prinşi de organele de Securitate, erau principalii duşmani Condiţiile aspre ale iernii în munţi aduceau un surplus de mobilizare care duceau adesea la epuizare: Colţii (Pojerni) erau îngheţaţi şi cu zăpadă şi femeile erau încălţate cu opinci şi ce să vezi că de-abia le-am urcat în creastă Foamea ne înteţise şi era seară şi noi nu mîncasem nimic… Piscul era foarte strîmt şi într-o parte şi alta era prăpastie Zăpada era scrobită pe acolo de credeai că mergi pe sticlă… era foarte periculos… N-am mers mult şi a scăpat Maria pe omăt, norocul a fost că n-au fost colţi pe acolo că acolo îi rămîneau oasele8 Era în luna decembrie, în plină iarnă Mai aflăm că o asemenea situaţie putea dura mult: …pe ziua de 12 ianuarie eram la boşarcă şi începuse să ningă şi… Pînă la 30 ianuarie am făcut mămăligă şi aveam atît cît să ne alinăm foamea… Pe 31 ianuarie am măsurat mălaiul pe zile şi am găsit doi pumni de mălai pe zi, ce să te faci cu doi pumni de mălai pe care am început să amestecăm cu coajă de fag, puneam trei părţi coajă şi una mălai şi am mîncat pînă la 20 februarie… lăsasem femeile9 acolo… ele au venit ude leoarcă şi au stat în marginea gîrlei pînă au îngheţat hainele pe ele şi văzînd că nu venim s-au tras în coastă şi au făcut şi ele un amărît de foc şi mîncare nu aveau de loc…10 La toate aceste greutăţi se adăugau unele imprevizibile: …şi am ajuns noi pe la 3 după masa la bordei însă era mai prăpădit şi nu era întreg, jumătate din acoperiş nu mai era pe semne că-l luase vîntul şi ne-am apucat noi de lucru că era cît pe aci să ne-apuce noaptea Maria nu mai putea de loc de oboseală şi de frig, pînă aranjam noi acolo ea trăgea o jale bună… în fine s-a făcut şi ziuă şi am plecat… şi cînd şi-au dat drumul şi ceilalţi Maria cum s-a aşezat jos a şi plecat, noroc că a prins-o domnul Tomiţă c-o luase cu capul în jos11 Condiţia de fugar nu era deloc uşoară Pentru a supravieţui, erau mobilizate toate resursele fizice şi psihice Uneori apăreau situaţii-limită, iar presiunile de a rezista nu ofereau prea des momente de relaxare Frica îi însoţea aproape permanent pe partizani În toată literatura asupra rezistenţei, factorul supravieţuire în condiţii de stres şi continuă ameninţare din partea organelor de Securitate este prezent Se combina ostilitatea naturii, pe timp de iarnă mai ales, cu înverşunarea cu care partizanii erau urmăriţi Sînt greu de imaginat situaţiile cu care se confrunta o femeie, rămasă singură printre bărbaţi, 8 Toma Arnăuţoiu i-a cerut lui Constantin Jubleanu, în 1954, după moartea lui Ion Marinescu, despre care voi aminti ulterior, să arate în paginile unui jurnal împrejurările care au precedat şi pe cele care au determinat decizia de a-l suprima pe Ion Marinescu Constantin Jubleanu nu participase direct la acest eveniment, el fiind astfel neutru, în condiţiile în care se poate vorbi despre o neutralitate perfectă Toma Arnăuţoiu îi cere lui Constantin Jubleanu să înceapă cu „Amintiri despre Ion V Marinescu” Pasajul reprodus este selectat din fragmentele de jurnal care apar în cartea Ioanei-Raluca Voicu-Arnăuţoiu, op cit , pp 637-651 9 Maria Plop şi Marioara Jubleanu 10 Ioana-Raluca Voicu-Arnăuţoiu, op cit , p 637 11 Ibidem ei înşişi acuzînd condiţiile insuportabile ale vieţii din pădure Munţii sînt munţi peste tot Iată ce scriu şi alţi fugari12, care se aflau în condiţii similare: o ploaie torenţială însoţită de o furtună violentă s-a abătut asupra noastră Noi ne-am îndepărtat unii de alţii la 200 m, pentru că fulgerul cădea fără oprire, vroind să evităm a pieri în acelaşi timp… Nu găsesc cuvinte pentru a descrie acea noapte apocaliptică pe care am trăit-o… Alimentele noastre (făină, pîine), deşi cu grijă ambalate în raniţele noastre, erau ude şi am fost obligaţi să le uscăm toată noaptea următoare la foc; o problemă în plus pentru noi se punea, oameni nomazi Era vorba de a ne asigura un adăpost pentru iarnă… Auzeam urlete sinistre de lupi înfometaţi… Timp de două săptămîni, am trăit în prezenţa acestor urlete…; Eram pregătiţi pentru orice, în orice moment Dormeam încălţaţi, adesea nu ne scoteam încălţămintea cu lunile Numai cînd găseam un moment favorabil ne scoteam încălţămintea şi ne schimbam ciorapii… Restul timpului eram mereu încălţaţi… Arma între genunchi, îmbrăcaţi, încălţaţi, aşa dormeam Traiul în munţi, în aceste condiţii, consumul psihic şi cel al resurselor fizice puteau cu uşurinţă produce stări de deznădejde şi cădere psihică Prin astfel de stări ne putem imagina că trecea Maria Plop atunci cînd se confesa, rareori, unora13 dintre cei pe care-i întîlnea în deplasările grupului la stîne sau la exploatările silvice: „Marioara fata spunea că rămîn şi eu cu tale aicia că nu ar mai vrea să fie prin pădure dar îi este frică că o împuşcă”; „…a rămas fata care ne-a spus că se numeşte Maria cu mine în baracă şi mi-a spus că tare doreşte să fie ca noi liberă că de doi ani de cînd este numai în fugă prin păduri s-a săturat de atîta alergătură şi mizerie şi că ar fugi dar îi este frică că o împuşcă ceilalţi”14 Aceste mărturisiri sînt făcute de Maria Plop la distanţă de două zile, deci într-o situaţie în care îşi exprimă disperarea şi imposibilitatea de a vedea o soluţie Faptul că cei doi declară aceste lucruri despre Maria Plop, dincolo de cele referitoare la aspectul său fizic, arată că ei au fost impresionaţi de starea psihică a Mariei Plop Probabil că ea se afla într-unul dintre acele momente în care privea trecutul prin ochii unui prezent care nu conţinea nici un dram de speranţă sau optimism Maria Plop purta însemne femeieşti; basmaua de pe cap sau urma unui picior mic erau semne ale unei prezenţe feminine Uneori, trecerea Arnăuţoilor era dedusă din aceste semne, aşa cum menţionează, la un moment dat, Ion Gavrilă Ogoranu Ea purta fie opinci, fie bocanci cu un număr mai mic, 38 sau 39 Obţinerea de haine şi încălţăminte pe măsura ei era dificilă Haine bărbăteşti se puteau găsi cu uşurinţă de la ciobani sau de la brigadierii silvici Nu întîlneau femei pe unde treceau ei O dată, Mariei i s-au adus nişte bocanci pentru care Petre Arnăuţoiu a dat un bon, iscălit „Partizanii Libertăţii”, altă dată ea a refuzat „un flanel roşu de lînă… că era vopsit roşu”15 Să-l fi refuzat Maria pentru 12 Din interviul luat lui Gavril Vatamaniuc, partizan în Bucovina Interviul este luat de Georges Diener şi publicat în cartea sa L’autre communisme en Roumanie Résistance populaire et maquis 1945-1965, ed cit , pp 125-127, 167 13 Din declaraţia lui Nicolae Godeanu din 1 august 1951 (Ioana-Raluca Voicu-Arnăuţoiu, op cit , p 842) 14 Declaraţia lui Gheorghe Bârloiu din 3 august 1951 (ibidem, p 846) 15 Ioana-Raluca Voicu-Arnăuţoiu, op cit , pp 455-458 că flanelul se distingea prin culoarea sa, ori pentru că această culoare se asocia cu Armata Roşie şi experienţa trăită în satul ei natal? Este greu de crezut că-i prisoseau hainele, atîta vreme cît în alte ocazii ea le primea Solidaritatea feminină funcţiona:„Iuliana şfiica preotului Ion Constantinescu – n m ţ personal ne-a dat nişte şerbet un borcan bomboane şi i-a dat lui Maria Plop nişte bluze, furouri, chiloţi, ciorapi”16 Unul dintre martori17 o descrie, în august 1952, astfel: o „femeie care părea să fie de aproximativ 20 ani, slabă, îmbrăcată în pantaloni şi cu bocanci în picioare… a luat o haină a pădurarului… spunînd asta este pentru sufletul meu” Adesea ea purta opinci, aşa cum reiese din descrieri ale celor anchetaţi de organele de Securitate: „Maria avea cîrpă pe cap, mintean femeiesc, pantaloni de culoare seină din stofă de cumpărat peticiţi încălţată cu opinci pistol automat”18 Într-o sinteză19 a organelor de Securitate, în care, printre altele, se arată că „bandiţii au jefuit excursionişti de unele obiecte de îmbrăcăminte…”, se precizează că, în identificarea celor care „au comis jaful”, prezenţa unei femei a fost importantă: „Deasemeni, faptul că i-au interesat şi au luat o pereche de bocanci Nr 38, de femeie, ne arată că este vorba de această bandă, care în componenţa sa are şi o femeie MARIA PLOP” Maria nu putea fi considerată de cei din grup ca un element pasiv şi asupra ei se făceau presiuni psihologice Toma Arnăuţoiu20 declară că, în zilele de 4, 5 şi 6 septembrie 1952, „teroristul Marinescu Ion s-a pronunţat faţă de Plop Maria că va rămîne singură…” O traumă a Mariei a fost, desigur, maternitatea, din cauza acuzaţiilor organelor de Securitate, prin care s-au urmărit denigrarea şi calificarea ei drept criminal În şedinţa din 8 mai 1959 a Tribunalului Militar al Regiunii II a Miliţiei se afirma că „aceşti criminali odioşi nu s-au dat în lături de a-şi omorî propriul copil, pe care l-au asasinat 16 Preotul Ion Constantinescu, soţia sa, Justina, şi fiica lor, Iuliana, i-au ajutat pe cei din grup cu multe alimente şi obiecte necesare: „Ne-a dat mai multe alimente pe care mi le-a trimis prin Sorescu Nicolae în iarna 1953… De la Constantinescu Ion am primit carne, mălai, făină, ouă, brînză, caşcaval, peşte, pastramă, fructe, zahăr, paste făinoase, bomboane, prăjituri şi cozonac, ţigări, lame de ras, săpun, aţă de cusut, lînă, îmbrăcăminte: 5 perechi pantaloni, cîteva haine, cămăşi, indispensabili, batiste Soţia lui Constantinescu ne-a confecţionat şi mănuşi de lînă Ne-a mai dat un cuptor de sobă şi mai multe cărţi, caete… Preotul Constantinescu Ion ne-a dat un pistolet rusesc cu 80 cartuşe… Ne-a mai dat un tuci de aluminiu, o cratiţă, o oală, un sufertaş şi alte vase de pămînt Conform relaţiei de schimb, am dat lui Iuliana un binoclu obişnuit de cîmp şi nişte carne de cerb” (Ioana-Raluca Voicu-Arnăuţoiu, op cit , pp 515-516) Cu Iuliana era stabilită o căsuţă poştală plasată la streaşina unui şopron, lîngă un grajd În 1958, la spitalul închisorii Văcăreşti, se va naşte o fetiţă care va fi botezată cu numele Libertatea-Justiţia Era fetiţa Iulianei (ibidem , p 772) Preotul Ion Constantinescu a fost condamnat la moarte şi executat cu lotul Arnăuţoiu, soţia sa a fost condamnată la 15 ani de muncă silnică, iar Iuliana, la 12 ani de muncă silnică Tuturor li s-a confiscat întreaga avere 17 Martorul Ion Mazăre, responsabilul exploatării IPEIL din muntele Droxin (ibidem, p 868) 18 Declaraţia lui Nicolae Godeanu, lucrător la baraca de la Ortic, din august 1951 (ibidem, p 843) 19 Este vorba despre o sinteză care se referă la acţiunile de urmărire ale organelor de Securitate din perioada 10 august-10 septembrie 1952 (ibidem, p 530); „Inculpaţii Toma Arnăuţoiu, Petre Arnăuţoiu şi Plop Maria au săvîrşit în perioada amintită crime din cele mai josnice şi nutrind ură sălbatică împotriva organelor de stat şi de partid ca şi împotriva cetăţenilor cinstiţi” (ibidem, pp 686-687) 20 Ioana-Raluca Voicu-Arnăuţoiu, op cit , p 506 în 1955 Şedinţa Tribunalului va zdrobi însă pentru totdeauna aceste năpîrci”21 Maria Plop a avut două naşteri, pasajul de mai sus referindu-se la prima naştere, iar acuzatorii încercau în acest fel să stabilească o complicitate între cei doi fraţi Arnăuţoiu şi Maria Plop la crimă, neţinînd seama de declaraţiile, luate separat, ale acestora, care au un conţinut cu totul diferit Din aceste declaraţii reiese clar că Maria Plop a născut doar în prezenţa fraţilor Arnăuţoiu, că naşterea a fost „nenormală”, iar sarcina a fost compromisă „din cauza unei ploi cu pietre care ne-a apucat prin pădure şi din cauza unor căzături”22 Intenţia de a-i prezenta pe inculpaţi ca pe nişte indivizi lipsiţi de umanitate, gata de a ucide un copil chiar de la naştere, nu răspunde decît ideii de a le crea acestora o imagine detestabilă Criminalitatea exprimată prin pruncucidere era doar un adaos ultim la atributul frecvent menţionat – criminali – sau, dimpotrivă, o explicaţie a celorlalte crime Portretul bandiţilor este conturat prin expresii de o gravitate ieşită din comun: „cinism şi ferocitate”, „ei băteau şi schingiuiau”, „ei au maltratat, terorizat şi jefuit în sute de cazuri”, „au jefuit cadavrele victimelor”, „au ameninţat cu împuşcarea şi prin torturi”23 etc Maria Plop, fireşte, nu era diferită de bărbaţi, în opinia acuzatorilor Ea este prezentată ca o persoană agresivă, activă Ea nu însoţea, pur şi simplu, grupul, ci avea iniţiative violente, participa la acţiunile lui, din care reieşeau un caracter violent şi ura faţă de ordinea socială instaurată, asociindu-se lui Toma Arnăuţoiu: „Inculpatul Toma Arnăuţoiu a ţinut în faţa muncitorilor un discurs cu conţinut instigator duşmănos, iar inculpata Maria Plop a distrus tablourile conducătorilor partidului şi guvernului, după care prin terorizare şi sub ameninţarea armelor au jefuit importante cantităţi de materiale, alimente şi medicamente care aparţineau statului şi erau aduse acolo pentru muncitori”24 Ce trebuia să impresioneze în acest discurs, dacă nu faptul că partizanii erau oameni fără omenie, gata să ia muncitorilor nu numai hrana, ci şi medicamentele? În acest fel, organele de Securitate îşi motivează implicit acţiunile de urmărire şi prindere, care capătă valoarea unui act de asanare socială, de protejare a populaţiei faţă de pericolul reprezentat de grupul partizanilor pentru buna ordine şi pentru liniştea socială Organele de Securitate folosesc, în descrierea comportamentului Mariei Plop, declaraţia unui magaziner25: Între aceşti bandiţi erea şi o femeie care a făcut de pază la geam, dar nu permanent şi s-a dus la panăurile de onoare ale cabanei unde ereau fotografiile muncitorilor unde lea distrus, de asemeni a distrus tablăurile care erea cu Tov Gh Dej şi Stalin, care ereau aşezate pe peretele cabanei, iar restul de tablăuri le rupsese mai înainte, cînd au venit şi nu au găsit decît paznicul cabanei anume Coroiu Vică, aceasta prin august 1951, unde a anunţat conducerea IFETlui despre cele întîmplate Agresivitatea Mariei Plop la adresa organelor de partid şi a conducătorilor lui este menţionată în sentinţa prin care a fost condamnată Chiar după arestare, imaginea Mariei Plop era însoţită de zvonuri privind pruncuciderea, care, desigur, erau create spre a alimenta, în contextul nepermeabil al închisorii, 21 Ibidem, p 684 22 Ibidem, p 693 23 Ibidem, pp 700, 701, 702, 704 24 Ibidem, p 704 25 Magazinerul se numea Victor Vălimăreanu El luase în primire, în octombrie 1951, magazia de alimente a cabanei IFET Rucăr din muntele Berevoiu (ibidem, pp 441-442) imaginea unei femei monstruoase De data aceasta, zvonurile se întemeiau pe absenţa fetiţei Ioana, pe care organele de Securitate au luat-o de lîngă mamă Întîlnirea din închisoare dintre Elisabeta Rizea26 şi Maria Plop este lămuritoare în acest sens: Mamă, Doamne… mă băga într-un coridor, aşa, în pămînt şi numai cu un bec… Şi curgea apă pă dedesubt… cînd a deschis uşa, era acolo Maria Plop, mama Ioanei, fata lui Tomiţă, fata crescută în munţi Că ei a avut o fetiţă mică Şi pă fetiţă o dusese, nu mai era cu ea O cunoşti? N-o cunosc, domne! O cunoşti? N-o cunosc! De trei ori s-a răstit la mine aşa Să ai grijă, zice, că asta te strînge de gît, te omoară, cum şi-a omorît şi copilu… Elisabeta Rizea contrazice informaţia dată de cel din personalul închisorii: Da zic – nu domnule, nu l-a omorît pă copil, că ne-a spus la proces că fetiţa o are N-am zis nici fetiţă, nici băiat, am zis copilu, să vadă că nu ştiu Da io ştiam de la Tomiţă, cînd am vorbit cu el Cînd m-am întîlnit a doua oară cu ei, am o fetiţă, spune, şi-o chiamă… Îi pusese şi Muntenica numele şi îi pusese şi Laurenţia, numele mă-sii, şi Ioana şi mai avea multe nume… Ştiam că era fată, dar n-am vrut să spun că ştiu În mod sigur, personalul închisorii primea informaţii despre cei aduşi, informaţii ce puteau avea un conţinut prin care să i se trezească aversiunea faţă de aceştia şi, implicit, să fie evitată eventuala compasiune Nu milă şi înţelegere trebuiau să trezească arestaţii, ci respingere şi dezgust Deci e posibil ca acel comandant despre care vorbeşte Elisabeta Rizea să fi fost informat despre prima naştere a Mariei Plop, şi nu despre copilul luat de lîngă ea, dar este la fel de posibil ca el să fi crezut că Maria Plop era singură pentru că-şi omorîse copilul, absent din această cauză, şi nu pentru că el îi fusese luat mamei Se pare că Maria Plop fusese iniţial condamnată la moarte Aşa susţine Elisabeta Rizea, care povesteşte, în cartea amintită, cum a recurs ea la un şiretlic pentru a afla sentinţa Mariei Plop, ştiind că iniţial ambele fuseseră ameninţate cu condamnarea la moarte Fără îndoială, naşterea fetiţei a complicat lucrurile şi a făcut şi mai dificilă supravieţuirea în pădure Nu este vorba numai despre nevoile speciale ale unui nou-născut, ci şi despre incapacitatea de deplasare cu uşurinţă a mamei, obligată să rămînă în bordei: „La sfîrşitul lunii aprilie 1958, am lăsat pe Plop Maria şi pe fiica ei în bordei, iar eu, Arnăuţoiu Petre şi Jubleanu Constantin am plecat la poenile Vîlsanului să vînăm cerbi La plecare i-am spus teroristei Plop Maria că în caz că va fi arestată să nu deschidă foc să ne lase un semn cu nişte pietre albe jos în pîrîu ca să ştim şi noi acest lucru”27 Nu este greu de imaginat pericolul constant în care se aflau ea şi copilul, ameninţarea permanentă la adresa vieţii ei şi a copilului cînd, rămasă singură, nu putea apela la ajutor Percheziţia corporală asupra Mariei Plop, efectuată după prinderea ei, la 20 mai 1958, ora 19:15, la Piteşti, ne informează28 asupra întregii sale averi, constituită din bunurile personale – „o haină postav uzată, un cojocel cu mîneci lînă, un cojocel f mîneci, un pulover lînă mînică, una cămaşe bărbat, una pereche chiloţi, una pereche mînuşi lînă, două prosoape, una batistă, două trăistuţe” – şi probabil cele ale fetiţei – „două 26 Povestea Elisabetei Rizea din Nucşoara , ed cit , p 84 27 Ioana-Raluca Voicu-Arnăuţoiu, op cit , p 575 Este de crezut că prezenţa copilului făcea imposibilă alăturarea Mariei la ceilalţi doi, întrucît, după informaţiile oferite de fiica ei, Maria trăgea foarte bine cu arma, ca un bărbat 28 Ioana-Raluca Voicu-Arnăuţoiu, op cit , p 725 fustişoare, două bluziţe, două cămăşuţe, două perechi pantalonaşi lungi, una pereche mînuşi, una pereche ciorapi lînă, una căciuliţă lînă pentru copil” Lista continuă cu alte obiecte: „una curea piele, un portofel piele uzat, un fluer cu busolă, un pieptene, un fermoar, două oglinji mici” La acea dată, Maria Plop încă era cu fetiţa ei, prin urmare i s-a permis să rămînă cu haine personale şi cu cele două rînduri de îmbrăcăminte ale copilului Ioana Din pedepsele primite de Maria Plop pînă în 1961, reiese că deţinuta a cumulat o lună de regim celular pentru indisciplină – „bătut «morse», certuri în cameră, comunicare cu cei din camerele vecine, ruperea bunului unităţii (manta), vorbe urîte adresate personalului închisorii, nerespectarea programului”29 Maria Plop moare la Miercurea-Ciuc, în penitenciar, la 31 ianuarie 1962, la 35 de ani neîmpliniţi, cauza decesului fiind insuficienţă circulatorie şi TBC pulmonar Fără îndoială că starea sănătăţii ei la arestare nu era bună – nici n-ar fi putut să fie – şi că în cei aproape patru ani petrecuţi în închisoare a „beneficiat” de un tratament mizerabil, la care se adăuga trauma separării de copilul ei, despre care probabil nu ştia nimic Să fi încercat Maria Plop să lupte cu viaţa? Să fi sperat ea că, odată, în viitor, va putea avea o soartă mai bună? Sau, chiar aşa fiind, să fi fost viaţa plină de lipsuri, epuizarea fizică şi psihică mai puternice decît potenţialul ei de rezistenţă? Ne putem imagina că ea ar fi putut fi eliberată în 1964, ca toţi ceilalţi, că ar fi putut supravieţui, că ar fi putut rezista fizic şi psihic închisorii şi traumei separării de copil şi a executării ultimilor şi apropiaţilor ei tovarăşi de calvar, dar mai ales a lui Toma Arnăuţoiu, tatăl fetiţei ei, însă nu ne putem imagina cum ar fi decurs viaţa Mariei Plop după 1964 29 Ibidem, p 726 4 Psihologii diferite şi moarte controversată Viaţa într-un grup silit să petreacă mult timp în condiţii de izolare implică o interacţiune mai profundă a membrilor lui, care au personalităţi diferite, experienţe şi concepţii despre lume diferite şi sisteme de valori proprii Tabloul relaţiilor interpersonale în asemenea condiţii este complex, nuanţat, expus unor tensiuni determinate de reacţiile fiecărui membru la situaţiile-limită cu care grupul se confruntă Toma Arnăuţoiu, aşa cum reiese din lectura foarte atentă a propriilor declaraţii şi ale celor mulţi implicaţi în mişcarea de rezistenţă din Nucşoara, nu avea un potenţial înalt de agresivitate nativă După cum deja am arătat, era o fire echilibrată, fără tendinţe manifeste de dominare, fără excese fizice, ameninţări şi nevoie de răzbunare El nu căuta satisfacţia răzbunării Modul său de acţiune provenea din felul în care el concepea relaţiile cu ceilalţi şi îşi exprima frecvent intenţia de a nu produce rău în mod gratuit: „Spuneau că ei nu trage cu armele în Miliţie, dar cînd îi vede se piteşte şi cînd sînt atacaţi atunci trag şi ei”1; „…seara din nou ma pus de am făcut mîncare şi a început din nou să ne spună că ei au păţit multe unde au dat lupte cu Miliţia şi armata pe toţi munţii din partea Argeşului şi în partea Făgăraşului spunînd că ei nu se teme iar dacă sînt atacaţi atacă şi ei iar dacă nu ei trec pe o parte iar armata pe altă parte”2 Pentru Toma Arnăuţoiu, violenţa şi tendinţa ofensivă nu erau, în situaţia în care se afla grupul, un mod de acţiune; el era o fire reflexivă şi intuia cu uşurinţă faptul că orice violenţă naşte violenţă – mai ales în condiţiile în care nonviolenţa năştea violenţă – şi că Securitatea va reacţiona foarte dur la acţiunile violente ale grupului, iar cei ce vor plăti urmările actelor violente vor fi nu numai cei din grup, ci şi cei care îi ajutau3, familiile lor şi, pînă la urmă, tot satul Aşa ne putem explica de ce el şi-a exprimat dezacordul faţă de ordinul de deschidere a focului, dat de Arsenescu cînd grupul a fost surprins în casa părinţilor lui: „În momentul în care organele de securitate au vroit să deschidă uşa, Arsenescu a comandat foc şi au fost împuşcaţi Plt Apăvăloaia şi Plt Lungu Chirca Ion, într-o isterie nebună, fără să fie inspirat de nimeni, i-a împuns cu baioneta Cînd Chirca Ion a vrut să le ia cizmele şi echipamentul, eu m-am opus” 1 Declaraţia lui Gheorghe Bârloiu (Ioana-Raluca Voicu-Arnăuţoiu, Luptătorii din munţi Toma Arnăuţoiu Grupul de la Nucşoara Documente ale anchetei, procesului, detenţiei, 1997, Vremea, Bucureşti, p 847) 2 Declaraţia lui Nicolae Godeanu (ibidem, p 842) 3 Proces-verbal Şedinţa publică din ziua de 5 mai 1959 Interogatoriu de inculpat Arnăuţoiu Toma (ibidem, p 656) Preocuparea pentru păstrarea controlului de sine şi a unei atitudini raţionale în situaţiile dificile prin care treceau era cu siguranţă o sursă de stres şi de tensiune pentru Toma, el considerîndu-se responsabil de actele grupului, ca şi de consecinţele lor Aşa cum am arătat, prezenţa lui calma spiritele şi tendinţele agresive ale unora dintre membrii grupului Contactul lui cu cei care erau găsiţi la stîne, exploatări silvice sau cabane era însoţit de justificări ce luau adesea forma unor confesiuni, poate nu numai pentru a motiva acţiunile şi a le exclude din categoria jafurilor sau tîlhăriilor, cît pentru a le induce acestora acceptare şi înţelegere pentru situaţia teribilă în care se găseau partizanii: Toma Arnăuţoiu – fost ofiţer la Regimentul Gardă Călărie de unde a fost epurat şi după aceea a venit acasă la Nucşoara de unde a fost chemat să intre în Miliţie sau securitate iar el a refuzat spunînd că nu vrea să fie rău cu oamenii şi mai bine săi ia toată averea numai săl lase liber şi în un an de zile a simţit că este urmărit săl închidă iar într-o seară a auzit bubuind uşa unde locuia pînă s-a spart începînd focuri de armă iar el a eşit pe un gang… cele de mai sus au fost mărturisite de Toma Arnăuţoiu prima seară4 Relaţia cu cei de la care luau alimente şi diferite obiecte trebuincioase – e drept, înarmaţi, ştiind că printre cei pe care-i găseau se aflau mulţi securişti sau informatori infiltraţi – căpăta adesea nu aspectul unui schimb de informaţii, ci pe acela al unei conversaţii fireşti, Toma întrebîndu-i pe muncitori cum trăiesc, ce salarii au, ce alimente li se dau, iar „la plecare sîmbăta dimineaţa a spus să nu fim supăraţi că au luat alimente că nu au luat nici ei de graşi să trăieşti să vă ajute Dumnezeu…”5 Experienţele prin care trecea, raporturile dificile cu ceilalţi, efortul de a netezi asperităţile generate de traiul în comun, dorinţa de a asigura coeziune grupului, avînd în vedere, mai presus de orice, soarta mizerabilă care îi unea, dar îi şi punea în opoziţie uneori, toate acestea s-au conturat cel mai acut în relaţiile sale cu două personalităţi accentuate care au avut un sfîrşit tragic: Ion Chirca şi Ion Marinescu Unul era om matur, o persoană nonconformistă, greu integrabilă în grup, un om al pădurii – avînd deja o legendă creată în jurul său; el era „Dezertoru” Celălalt era tînăr, un intelectual în formare, student la medicină Cu primul, raportul era mediat de lumea satului, comună pentru amîndoi, şi de respectul pe care Ion Chirca se presupunea că-l avea faţă de un Arnăuţoiu Cu celălalt, raportul era mai complicat, mediat de educaţie, de acea facilitate pe care o dă trecerea prin şcoală Vîrsta, formaţia intelectuală şi lumea satului – iată cele trei elemente care concurau pentru a construi raporturi diferite între Toma Arnăuţoiu şi cei doi Mai exista un tînăr, fiul lui Titu Jubleanu, Tică, iar acesta, aşa cum vom vedea, era mai apropiat uneori de Ion Marinescu, alteori de Toma Arnăuţoiu Voi începe cu Ion Chirca Despre el am reprodus deja unele opinii Cornel Drăgoi6, în mărturia sa, îl numeşte „celebrul dezertor din Nucşoara, Nel Chirca”: „Şi într-adevăr a fost dezertor… Era dezertor oficial, cunoscut… Da! Aşa trăgea, domnule, ca-n filme” Faptul că muntele era ca şi casa lui, că se descurca exemplar, de minune, în 4 Ioana-Raluca Voicu-Arnăuţoiu, op cit , p 843 5 Declaraţia lui Nicolae Godeanu (ibidem, p 841) Fuga lui Toma Arnăuţoiu se referă la ciocnirea cu forţele Securităţii din 19 iulie 1949, din casa părinţilor săi, Toma povestind şi de rănirea sa la picior 6 Povestea Elisabetei Rizea din Nucşoara Mărturia lui Cornel Drăgoi, Humanitas, Bucureşti, 1993, pp 114-115, 117 pădure au fost şi motivele pentru care a fost ales să pregătească adăpostul iniţial al grupului: „Şi cînd a venit ăştia în 1949, Arsenescu şi ăştia de-au organizat treaba, nici nu puteai găsi o călăuză mai bună decît Dezertoru care cunoştea toţi fagii şi toţi brazii de aici şi pînă în Făgăraş Era nemaipomenit N-a făcut rău nimănui şi toată lumea l-a ajutat Dacă venea o poteră să-l prindă, aha… se duce imediat vestea pînă la el Nu l-au prins niciodată, asta era legea lui”7 Mărturia lui Cornel Drăgoi a fost publicată în 1993 La acea dată el nu putea cunoaşte cartea Ioanei-Raluca Voicu-Arnăuţoiu, conţinînd documentele anchetei, procesului şi detenţiei grupului de la Nucşoara, apărută patru ani mai tîrziu Citind-o, el poate că şi-ar fi restructurat informaţiile de care dispunea în privinţa lui Ion Chirca De aceea, voi începe prin a cita două fragmente în care el face referiri la dispariţia Dezertorului: Şi ce-au zis ei securiştii, dintre toţi ăştia doar Dezertoru ar fi bun de iscoadă Au început să-i preseze familia, copiii mai mari, avea doi băieţi mai mari care erau şi ei băgaţi în treaba asta, fraţi avea şi pînă la urmă, se pare, nu că i-a vîndut, că nu i-a prins din cauza lui, dar se pare că a luat legătura cu securitatea şi că ar fi fost de acord Arsenescu a ştiut despre treaba asta Nu ştiu ce să cred, s-ar putea întîmpla… Ştiu că exista un consiliu militar constituit din ai lor care au hotărît, probabil, înlăturarea lui Chircă Nu sînt sigur de asta, o dau aşa, cu semn de întrebare, pentru că Dezertoru a fost găsit odată mort pe Căprioara Nu ştiu cum…8 În al doilea fragment, Cornel Drăgoi reia enigma morţii lui Ion Chirca: Alt punct mai întunecat, aşa, este despre celebrul dezertor de la Nucşoara, Ion Chircă A fost foarte util pentru organizaţia noastră, pentru că el nu cunoştea locurile, ci copac de copac, piatră de piatră şi pîrîu cu pîrîu toţi munţii Făgăraş Dar este ştiut că în toamna tîrzie a lui ’49, Ion Chircă a luat legătura cu securitatea, respectiv cu maioru Marin Ştiu că l-a dus fratele lui Gel L-a percheziţionat pe Marin şi s-a dus la Ion Chircă, undeva în pădure Aşa se explică faptul că, deşi Benone Milea, omu securităţii se predase, securitatea totuşi a ştiut că Arsenescu se întîlneşte în satul Bughea de sus cu nişte ofiţeri în casa unei bătrîne Ei, şi atunci Arsenescu a zis – mai e cineva care ciripeşte, cum zicem noi Aşa se explică, cred eu, faptul că Ion Chircă a fost descoperit într-o zi împuşcat pe undeva, în pădure Probabil executat de băieţi9 Pentru Cornel Drăgoi, în 1993, moartea lui Ion Chirca – asemenea celei a lui Ion Marinescu, aşa cum voi arăta mai tîrziu – era încă ceva neclar, ceva care ţinea mai mult de supoziţii decît de informaţii certe Ce s-a întîmplat în realitate nu putem înţelege decît dacă luăm în considerare şi alte surse, precum şi informaţiile oferite de cartea amintită Fără acestea nu putem avea o imagine completă a personalităţii lui Ion Chirca, dincolo de experienţa lui unanim recunoscută în raportul său cu viaţa din pădure, cu munţii şi de abilitatea sa extraordinară de a folosi armele, cum afirmă Cornel Drăgoi, „ca-n filme” Revin, pentru început, la faptul că Toma Arnăuţoiu nu a fost de acord ca Ion Chirca să-şi aducă soţia şi apoi cei doi fii în pădure, în munţi, considerînd că doar cei urmăriţi de Securitate ar trebui să părăsească satul Şi, ceea ce este oarecum bizar, acest lucru l-a descurajat pe Toma Arnăuţoiu – care a acceptat regimul de tip militar al grupului, regim instituit de Arsenescu –, dar nu l-a descurajat pe Arsenescu, care vedea în această 7 Ibidem, pp 117-118 8 Ibidem, p 130 9 Ibidem, p 165 iniţiativă personală a lui Ion Chirca un motiv de a da curs acţiunii de recrutare şi deci de extindere a grupului de partizani Mai trebuie amintit că, în ciuda diferenţelor de formaţie şi statut, între Ion Chirca şi Arsenescu exista o admiraţie reciprocă în ceea ce priveşte mînuirea armelor Performanţele lor erau strălucite, indiferent dacă veneau dintr-o instrucţie sistematică, precum în cazul lui Arsenescu, sau dintr-o exersare profană dublată de talent nativ, ca în cazul lui Ion Chirca Familia Chirca este alcătuită din mulţi membri Aşa cum am spus, Ion Chirca mai avea doi fraţi şi o soră, toţi fiind mai mult sau mai puţin implicaţi în mişcarea din Nucşoara El îi mai avea însă în munte pe soţia sa şi doi dintre cei şapte copii, pe cei mari Probabil că el s-a simţit flatat de faptul că era apreciat de Arsenescu, el, care avea prea puţin contact cu oamenii, dincolo de relaţiile sale de dezertor De asemenea, nu numai el, ci şi fiii săi primiseră grade cînd au intrat în grupul numit iniţial de „haiduci” Cei doi10, atît de tineri, aveau gradul de sergent Cel mare, Gheorghe, zis şi Nicu, primise numele conspirativ de „Cotoană”, iar celălalt, Eugen, numele de „Gruia” Cel mai mare nu avea nici 21 de ani cînd a fost arestat, iar cel mic, doar 18 ani Ion Chirca era un om liber, obişnuit să nu stea mult pe gînduri cînd trebuia să acţioneze şi nici nu-şi controla emoţiile Faptul că nu suporta să i se facă observaţii provenea probabil nu atît dintr-o incapacitate de a înţelege un alt punct de vedere, cît din libertatea de a face ce vrea, dintr-un nonconformism exersat în cursul vieţii sale solitare, deci din neobişnuinţa de a funcţiona în grup Faptul că s-a supărat pe Toma Arnăuţoiu, care nu a fost de acord cu aducerea a trei membri ai familiei sale în pădure, ilustrează felul lui de a reacţiona la opoziţie, uitînd ascendentul pe care Toma Arnăuţoiu îl avea asupra lui, dincolo de diferenţa de vîrstă Ion Chirca era o persoană cu un grad mare de independenţă personală Şi de aceea probabil că a se supune unor norme de grup, unor reguli îi era dificil Familia era însă ceva important Astfel, cabana-adăpost pe care o construise pentru grup, înainte de începutul funcţionării acestuia, o făcuse ajutat de fiica sa cea mare, Adriana, care avea 14 ani Faptul că erau urmăriţi de Securitate l-a determinat să schimbe, împreună cu ceilalţi, acest adăpost, considerînd că atît ei, cît mai ales fiica sa sînt în pericol Două evenimente însă au reuşit să-l destabilizeze, mărindu-i ura faţă de Securitate: arestarea fratelui său, Gel Chirca, şi internarea celor patru copii minori în căminul de orfani din Piteşti11 Că era agresiv şi cu pulsiuni către violenţă rămîne un fapt relativ incert, aşa cum reiese, de pildă, din evenimentul ciocnirii cu forţele de Securitate din 19 iulie 1949 Toma Arnăuţoiu declară că: „…şi tot atunci deşi erau morţi a băgat împuşc baioneta de mai multe ori în corpul celor doi securişti împuşcaţi mortal manifestînd o ură împotriva acestora”12 Faptul că Ion Chirca ar „fi înfipt baioneta de 2 sau trei ori în piept şi apoi 10 Eugen Chirca era muncitor forestier A fost condamnat la 8 ani de închisoare pentru alăturarea la grupul de partizani 11 Adriana, 14 ani; Virginia, 10 ani; Stelian, 7 ani, şi Ion, 5 ani (Ioana-Raluca Voicu-Arnăuţoiu, op cit , p 183) 12 Ioana-Raluca Voicu-Arnăuţoiu, op cit , p 105 Ura faţă de Securitate este perfect explicabilă El era dezertor, deci avea deja un raport de opoziţie cu ceea ce însemna puterea oficială Trebuie să păstrăm însă rezerve faţă de gestul lui de a jefui cadavre, gest care i-ar fi întîrziat mult retragerea Ca atare, ca şi autoarea, putem avea rezerve faţă de afirmaţia lui Arsenescu: Ion Chirca se apucase să jefuiască cadavrele, în sensul că luase deja pistoalele Ce ar fi putut jefui pentru a-l face să amîne retragerea care se impunea imperios? s-a sucit pe spate şi ea mai înfipto şi în spate o dată sau de două ori”13 este declarat de Benone Milea, participant la această acţiune, şi de Petre Arnăuţoiu14: „Mai întîi Chirca Ion l-a scotocit prin buzunare pe Apăvăloaie Ion – de fapt, Constantin – nu ştiu ce obiecte i-a luat, însă ştiu că i-a luat pistolul, l-a înţepat de mai multe ori şi cu baioneta ce o avea la armă” Dar şi Arsenescu15 declară că „Chirca Ion l-a asasinat (pe plt Lungu Florea) cu un sadizm şi cu o cruzime nemaiîntîlnită, aplicîndu-i lovituri de baionetă” În luna august 1949, Gheorghe Chirca, zis Gel, fratele lui Ion Chirca, a fost arestat sub ochii lui, el rămînînd ascuns după un brad căzut Reacţia lui a fost sinceră şi spontană: să-i împuşte pe cei trei care-l însoţeau pe Gel, pentru a-l elibera Arsenescu declara16 că i-a schimbat direcţia armei, pentru a-l împiedica să tragă, astfel încît reacţia lui Ion Chirca a fost deosebit de violentă: „Chirca Ion s-a supărat şi a încercat să-mi zmulgă puşca şi să tragă” Erau necesare nişte explicaţii privind consecinţele gestului pripit, de răzbunare, de salvare cu orice preţ a fratelui său pe care Arsenescu a fost dator să le dea, astfel încît Ion Chirca a fost, după vorbele acestuia, „temperat” Gel Chirca a fost pus în libertate şi a dorit să-şi întîlnească fratele, iar la întîlnire s-a dovedit că unul dintre cei pe care Ion a vrut să-i împuşte era şeful Securităţii din Cîmpulung-Muscel, maiorul Chicoş El fusese eliberat pentru că negase orice legături cu grupul de partizani, dar declarase că-i văzuse prin acele locuri Totuşi, lui Arsenescu i s-a părut suspectă informaţia dată de Gel privind „comportarea frumoasă” a organelor de Securitate faţă de el Ion Chirca avea o libertate de mişcare pe care toţi o apreciau El fusese şi cel desemnat cu serviciul operativ, cu aprovizionarea De aceea, era cel mai puţin controlat, pentru că sarcinile sale presupuneau o oarecare independenţă a acţiunilor El fusese şi cel trimis la Cîmpulung de către Arsenescu pentru a aduce arme şi tot el, după afirmaţiile fiului său Eugen – care aflase aceasta de la tatăl său –, primise sarcina din partea lui Arsenescu, încă de la început, de a „recruta cît mai multe elemente care să se încadreze în bandă şi să fugă în munţi”17 Din declaraţia lui reiese că tatăl său nu-l chemase din întîmplare în munţi, ci îi spusese „să vorbească cu Arsenescu pentru a se alătura grupului” Aceste aranjamente se făceau, probabil, de multe ori fără ştirea lui Toma, care era, aşa cum am arătat, rezervat în privinţa recrutării Dintr-un raport al organelor de Securitate18 reiese faptul că fratele Dezertorului „a fost reţinut” şi „că şi-a luat angajamentul scris că va reuşi să afle în cel mai scurt timp locul unde se află banda şi ne va informa şi conduce imediat” Din acest raport, mai reiese nemulţumirea lui Ion Chirca faţă de promisiunile lui Arsenescu: Acesta (Gel) a afirmat printre altele că întîlnindu-se pe la jumătatea lunii august a c cu fratele său dezertorul Ion Chirca şi-a manifestat nemulţumirea faţă de el, că a fost indus în eroare de Col Arsenescu, spunîndu-i că se va face război între Anglo-Americani şi Ruşi în cel mai scurt timp şi că ei vor avea posturi înalte de conducere, însă şi-a dat seama că toate au fost minciuni de ale colonelului şi că el s-a hotărît să termine într-un fel sau altul cu Arsenescu19 13 Ioana-Raluca Voicu-Arnăuţoiu, op cit, p 121 14 Ibidem, p 126 15 Ibidem, p 113 16 Ibidem, p 185 17 Din nota colonelului de Securitate M Nedelcu către colonelul Birtaş, din 15 octombrie 1949 (ibidem, pp 255-256) 18 Ioana-Raluca Voicu-Arnăuţoiu, op cit, p 256 19 Ibidem Apar în această declaraţie frustrările lui Ion Chirca în raport cu aşteptările iniţiale privind evoluţia sa în grupul Nucşoara, combinate cu ura faţă de organele de Securitate, crescută o dată cu arestarea fratelui său şi internarea copiilor săi în orfelinat În acest fel, Ion Chirca avea din toate punctele de vedere o nemulţumire adîncă Recunoaşterea abilităţilor sale de a se descurca în pădure era împărtăşită nu numai de cei din sat şi de partizani, ci chiar şi de organele de Securitate Maiorul Chicoş20, ca şi cum s-ar fi justificat pentru incapacitatea sa de a găsi locul unde se aflau partizanii, îl foloseşte lăsînd să se înţeleagă cît de important era acest Chirca pentru supravieţuirea grupului: Datorită faimei ce şi-a creiat în rîndurile populaţiei prin ameninţări în caz de divulgare, datorită faptului că sînt înarmaţi şi a terenului extrem de accidentat şi împădurit, precum şi faptul că fostul dezertor Chirca a umblat fugar prin aceste locuri timp de 14 ani şi cunoaşte după spusele locuitorilor toate ascunzişurile ce le oferă pădurea – chiar scorburile – nu am putut afla pînă în prezent locul precis unde numiţii ar putea avea adăpost… susnumiţii nu au loc stabil, fiind în continuă mişcare… Ion Chirca din Nucşoara care stă fugit de 14 ani care are la activul său o crimă – împuşcînd un subofiţer de jandarmi în momentul cînd a vrut să-l aresteze şi care în anul 1943 a evadat din Penitenciarul Craiova Aşa ne putem explica de ce a fost nevoie să se ajungă la Ion Chirca, valoros şi de neînlocuit aproape pentru supravieţuirea grupului în pădure, pe altă cale, şi anume prin ameninţarea adusă familiei sale Ion Chirca era ajutat de familie Cei doi fraţi ai săi, Aurel şi Gheorghe, erau oameni de legătură, procurau alimente şi erau şi ei, la rîndul lor, ajutaţi Să nu uităm că Aurel Chirca era soţul Marinicăi, cea considerată de Toma drept cea mai devotată grupului De asemenea, exista şi o soră a sa, Lemnaru Elena21, implicată în legăturile cu nucşorenii Conform documentelor Securităţii22, Gel Chirca, fratele Dezertorului, a fost „răpit” la 5 octombrie 1949 şi „prelucrat” de către maiorul Marin pentru a aranja o întîlnire cu fratele său şi, în urma „angajamentului” luat, el a „dat” Securităţii pe Constantin Popescu, zis Moangă, Niculae Ciolan şi Benone Milea La o altă întîlnire cu maiorul Marin, Ion Chirca a promis că-i va da pe Arsenescu şi celălalt grup, format din fraţii Arnăuţoiu, Maria Plop şi Jubleni Conform declaraţiilor fraţilor Arnăuţoiu şi ale Mariei Plop, singurul nearestat care a scăpat capcanei organelor de Securitate întinse cu ajutorul lui Ion Chirca, şi doar pentru că era rănit, a fost Gheorghe Mămăligă, care, alăturîndu-se grupului Arnăuţoiu, a mărturisit că l-a împuşcat mortal pe Ion Chirca Motivul era credibil: acesta îi va trăda atît pe el, cît şi pe ceilalţi Trădarea trebuie înţeleasă în aceste circumstanţe Dar şi executarea este de înţeles, nu atît ca pedeapsă, cît ca necesitate Supravieţuirea grupului impunea acest lucru Regulile jocului par complicate Gheorghe Mămăligă, zis Titi, îl împuşcase pe Ion Chirca Două motive existau: avertismentul lui Arsenescu privind firea încăpăţînată şi 20 Ibidem, p 238 Despre crima făcută de Ion Chirca aminteşte şi Cornel Drăgoi în mărturia sa, pentru a sublinia nevoia de libertate a acestuia, imposibilitatea de a fi înregimentat şi faptul că locuitorii credeau că el nu se lasă niciodată prins 21 Soţia lui Vasile Lemnaru era bucătăreasă la lucrarea din Boureţu Gheorghe Mămăligă susţinea că de la Vasile Lemnaru a aflat că Ion Chircă „plănuise asasinarea lui” (ibidem, p 237) 22 Ioana-Raluca Voicu-Arnăuţoiu op cit , p 261 nereceptivă la argumentele altora a lui Ion Chirca, pe fondul încrederii pe care Mămăligă o avea în Arsenescu, şi mărturisirea lui Vasile Lemnaru după care Ion Chirca îşi pusese în cap eliminarea lui Titi Mămăligă Vasile Lemnaru putea fi crezut, pentru că, fiind cumnatul lui Ion Chirca, era o persoană apropiată acestuia Două lucruri sînt greu de înţeles: de ce Ion Chirca nu a preferat să-l dea Securităţii pe Mămăligă, în loc să-l împuşte el personal, şi de ce Marinica Chirca, tot cumnata lui Ion Chirca, cel împuşcat, îi oferă lui Mămăligă, împreună cu sora sa, Ana Simion, găzduire, ascunzîndu-l după mărturisirea omorului Mai mult, Marinica Chirca pledează23 pentru acceptarea lui Mămăligă, rămas singur, în grupul lui Arnăuţoiu Am putea crede că Ion Chirca era o persoană dură şi că acest lucru l-a determinat să se alăture lui Arsenescu, şi nu lui Toma Arnăuţoiu În fond, Arsenescu, indiferent de rangul său militar, de prestigiul de care făcea caz, de promisiunile lui – despre care nu există prea multe detalii –, era un străin Poate că stilul său de a acţiona, formaţia sa militară, caracterul ofensiv erau mult mai atractive decît stilul moderat şi reflexiv al lui Toma Arnăuţoiu Poate că erau similarităţi între cei doi: plăcerea de a se folosi de arme şi nevoia de satisfacţie imediată Şi poate că Arsenescu, ghicindu-i structura, îi răspundea nevoilor psihologice într-un fel mai adecvat decît Toma Arnăuţoiu Oricum, Ion Chirca şi familia sa sînt legaţi de Arsenescu Nu şi Marinica Chirca La toate întrebările de mai sus se poate răspunde cu mai multă claritate dacă folosim informaţiile date de Marinica Chirca într-un interviu recent, din septembrie 2002 Am fost să o văd din nou şi am reluat discuţia despre momentul morţii lui Ion Chirca Cine a hotărît ca el să fie eliminat? Sigur nu decidea Gheorghe Mămăligă, deci cum s-a ajuns la această decizie? După cîteva ezitări, Marinica Chirca a recunoscut că prin fiii lui Ion Chirca şi prin soţul ei, Aurel, a aflat că Ion Chirca urma să facă un pact cu organele de Securitate, astfel că viaţa partizanilor era în pericol Ea a recunoscut că, fără ştirea soţului ei şi a celorlalţi Chirca, i-a spus lui Mămăligă că Ion Chirca trebuie sacrificat Prin aceste mărturisiri ale Marinicăi Chirca înţelegem de ce ea l-a ascuns pe Mămăligă în podul a două grajduri, după ce l-a împuşcat pe Ion Chirca, şi cum a trebuit să-l ducă la grupul Arnăuţoiu, întrucît nu-l mai putea ascunde Marinica Chirca a făcut aceste afirmaţii complet împăcată cu sine A fost o decizie bună Nu se putea altfel Ion Chirca a fost deci împuşcat de Titi Mămăligă, iar acesta, vom vedea, a fost împuşcat de Ion Marinescu Ion Marinescu şi Alexandru, fratele său, erau fiii învăţătorului Virgil Marinescu şi ai Ecaterinei, soţia sa, din satul Secături, comuna Nucşoara Virgil Marinescu făcea parte dintre cei pe care Toma Arnăuţoiu îi menţionase ca organizatori ai grupului de fugari în munţi, la întîlnirea cu Arsenescu în apartamentul său din Bucureşti Toma Arnăuţoiu declarase atunci că cei doi fii ai lui Virgil Marinescu erau prieteni buni cu el Tatăl declară, aşa cum am arătat, că Arsenescu îl sfătuise să-şi convingă fiul, pe Ion Marinescu, student la Medicină la Cluj, să renunţe la studii şi să se alăture grupului Virgil Marinescu, prudent, se oferă pe el ca membru al grupului, considerînd că nu era necesar să urmeze îndemnul lui Arsenescu în privinţa fiului student 23 La întîlnire a participat şi Nae Adămoiu, om de legătură şi care ajuta la aprovizionarea grupului Şi el a intervenit pentru acceptarea lui Mămăligă în grupul Arnăuţoiu Astfel, Titi Mămăligă devine, din noiembrie 1949, membru al grupului Arnăuţoiu şi, prin aceasta, din grupul Arsenescu nu mai rămîne nimeni La o întîlnire a fraţilor Arnăuţoiu şi a lui Ion Chirca cu Ion Sorescu, acesta le comunică fraţilor Arnăuţoiu – în secret faţă de Ion Chirca, ataşat lui Arsenescu – dorinţa fraţilor Marinescu de a discuta cu fraţii Arnăuţoiu, aceştia aşteptînd în apropiere Faptul că se fereau de Ion Chirca se poate explica prin prietenia lor cu Toma şi, probabil, prin similaritatea lor în ceea ce priveşte poziţia socială în sat, dar şi prin aceea că, în trecut, ei avuseseră un conflict la o vînătoare cu Ion Chirca24 Fraţii Marinescu îi aşteptau cu mici atenţii, miere, pîine, ţigări şi, bineînţeles, cu informaţii privind predarea Laurenţiei Arnăuţoiu, mama fraţilor Arnăuţoiu, organelor de Securitate Fraţii Marinescu erau tineri Alexandru25, de doar 20 de ani, era urmărit pentru deţinere de armament Ei erau gata să plece în munţi, fiind total de acord cu iniţiativele grupului, dovedind chiar o exaltare juvenilă Toma Arnăuţoiu i-a înştiinţat de separarea de Arsenescu şi de dorinţa de a stabili un adăpost nou, fără a le spune însă nimic despre tensiunea care mina relaţia dintre cele două grupări, motivînd separarea prin raţiuni tactice Proxima întîlnire a avut loc la părinţii fraţilor Marinescu Din nou, fraţii Arnăuţoiu au primit informaţii despre ceea ce se petrecea în sat Un grup de membri de partid PMR şi organe de stat locale pătrunseseră în casa părinţilor Arnăuţoiu, rupseseră tablouri26 de pe pereţi şi luaseră lucruri din casă Era după întîmplarea nefericită din 19 iulie 1949, şi fraţii Arnăuţoiu au profitat de întîlnirea cu cei din familia Marinescu pentru a-i ruga să le aducă nişte obiecte uitate într-o ascunzătoare în panica retragerii, printre care şi un aparat de radiorecepţie şi muniţie Fraţii Marinescu n-au putut îndeplini această rugăminte Întîlnirea imediat următoare a avut loc în casa Marineştilor, fraţii Arnăuţoiu aflînd că Arsenescu ştia de la Ion Sorescu de întîlnirea lor şi că, la rîndul lui, dorea să-i întîlnească pe fraţii Marinescu Nevoia de a mări grupul şi de a-i da mai multă forţă motiva, desigur, iniţiativa lui Arsenescu, la care fraţii Marinescu au încercat să răspundă, dar n-au reuşit Ei au dat impresia că preferă sfatul fraţilor Arnăuţoiu de a refuza invitaţia lui Arsenescu, dar, în fapt, nu au reuşit să-l contacteze pe acesta Motivul adus de fraţii Arnăuţoiu pentru acest sfat era faptul că, în opinia lor, Arsenescu intenţiona să-i oprească definitiv în munte27 Toma Arnăuţoiu, mai prudent şi responsabil pentru soarta celor cunoscuţi, nu înclina către angajarea fraţilor Marinescu în grup, ca partizani El credea, mai degrabă, că ei trebuie să-şi termine întîi studiile şi apoi să vadă cum evoluează lucrurile Pe de altă parte, părinţii lor îi voiau ataşaţi, mai degrabă, fraţilor Arnăuţoiu, oameni cunoscuţi din comună Fraţii Marinescu erau dornici de aventură probabil, tinereţea lor îi făcea nerăbdători de a se implica în acţiuni eroice Arsenescu făcea şi el oarecare presiuni, promiţîndu-i lui Ion Marinescu că-l va lua aghiotant personal Ne putem imagina că cei doi fraţi erau prinşi între tentaţia de a răspunde chemării unui străin – e drept, cu o aură de prestigiu – şi cea de a se alătura unor oameni de-ai locului, cu un prestigiu local de netăgăduit, bine 24 Conform declaraţiei lui Petre Arnăuţoiu (Ioana-Raluca Voicu-Arnăuţoiu, op cit , p 163) 25 Condamnat la patru ani de închisoare 26 Întîmplarea se referă la ceea ce Ion Preda numeşte „profanarea tabloului” Este vorba despre faptul că tot satul ştia că Ion Băncescu, unul dintre cei care au intrat în casa Arnăuţoilor, a sărit cu picioarele şi a distrus tabloul cu fotografia lui Neluţ Arnăuţoiu, fratele lui Toma şi Petre Arnăuţoiu, mort în Crimeea, pe front Ion Preda aminteşte despre acest fapt în interviul pe care mi l-a dat în vara anului 2001 27 Ioana-Raluca Voicu-Arnăuţoiu, op cit , p 166 stabilit Pe de altă parte, părinţii Marinescu erau o sursă sigură de aprovizionare şi de informaţii despre ceea ce se întîmpla în sat, informaţii nu numai cu valoare tactică, precum în cazul lui Arsenescu, ci şi cu valoare afectivă În fond, fraţii Arnăuţoiu aveau legături sentimentale puternice cu satul, unde rămăseseră părinţii lor, rudele, cunoştinţele Pentru Arsenescu, ei nu erau decît doi tineri dornici să-şi etaleze eroismul Tatăl, Virgil Marinescu28, căuta să-şi protejeze fiii, asumîndu-şi întreaga responsabilitate, declarînd Securităţii că recrutarea lor a fost consecinţa contactului acestora cu membrii grupului Nucşoara, pe care el l-a permis din neglijenţă, în întîlnirile sale cu membri ai grupului În ceea ce priveşte ajutorul dat partizanilor, el s-a achitat de o datorie financiară faţă de fraţii Arnăuţoiu, care plătiseră o amendă dată lui Alexandru Marinescu, în cadrul procesului lui, pentru deţinere de armament Trebuie să ni-l închipuim pe Virgil Marinescu ca pe un om cu o structură psihologică opusă lui Ion Chirca Un om mai degrabă cu frică de lege şi cu obişnuinţa de a nu sfida sau provoca autorităţile Faţă de înflăcărările fiilor, el alege calea legalităţii, atîta vreme cît împrejurările nu cer reacţii de nesupunere şi fugă El îşi îndeamnă fiul să se prezinte la proces, dar lucrurile nu se petrec aşa cum spera Fiul său Alexandru este condamnat la doi ani de închisoare corecţională cu suspendarea executării pedepsei Conflictul cu autorităţile putea fi stins dacă familia nu ar fi avut legături cu grupul de partizani De aceea, lucrurile se înrăutăţesc şi, la scurtă vreme după procesul lui Alexandru, soţii Marinescu sînt arestaţi de la domiciliu Alexandru scapă, întrucît nu era acasă; se ascunde la o mătuşă din alt sat, îi scrie fratelui său, Ion, care vine de la Cluj şi care, găsind că toate condiţiile converg către soluţia dorită, probabil, de el, decide să fugă în munţi Urmează un capitol foarte agitat din viaţa fraţilor Marinescu Ion merge, cu mare grijă, la casa părinţilor, ia toţi banii disponibili ai familiei, ascunde în alt loc nişte arme şi revine la fratele său, rămas la mătuşa lor Cei doi pleacă apoi la Cluj, schimbă mai multe adrese, se întîlnesc şi discută cu studenţi, dintre care unul chiar din satul mătuşii lor Acesta, din familia Samoilă29, îi avertizează că Securitatea se interesează dacă Ion Marinescu se află la Cluj Hotărîrea lor de a fugi, la aflarea acestei ştiri, este dată peste cap de îmbolnăvirea lui Alexandru, de internarea acestuia şi arestarea lui în spital Ion Marinescu, care se afla în spital pentru a-şi vizita fratele, reuşeşte să fugă Drumul era liber doar către munte Era 2 martie 1950 Ion Marinescu devine, imediat după fuga sa de la Cluj, un fugar izolat, solitar Se integrează în grupul Arnăuţoiu în aprilie 1950, în cursul unor deplasări îşi întîlneşte mama, care îi dă ţigări şi, evident, informaţii Încep să apară primele semne de agresivitate şi desolidarizare Îşi manifestă, împreună cu Titi Mămăligă, intenţia de a împuşca pe cineva care trecea pe lîngă grup, pentru că acesta era membru PMR30, iar puţin mai tîrziu, împreună cu Constantin Jubleanu31, împuşcă mortal un ofiţer şi un ostaş din trupele de Securitate, în schimbul de focuri Constantin Jubleanu fiind rănit în spate 28 Ibidem, p 181 Virgil Marinescu a fost arestat la 15 noiembrie 1949 şi condamnat la 10 ani de închisoare corecţională În acelaşi proces a intrat şi Alexandru, arestat la 2 martie 1950, condamnat la patru ani de închisoare corecţională 29 Exista o familie Samoilă în Nucşoara Constantin Samoilă a fost arestat la 25 decembrie 1949 şi condamnat la patru ani de închisoare corecţională 30 Este vorba despre Grigore Ionescu (Ioana-Raluca Voicu-Arnăuţoiu, op cit , p 315) 31 Ioana-Raluca Voicu-Arnăuţoiu, op cit , p 316 Apoi a avut loc o iniţiativă personală a lui Ion Marinescu şi Gheorghe Mămăligă, ei făcînd abstracţie de decizia luată în grup Este vorba despre contactarea lui Ion Ionescu32, care locuia în casa Elisabetei Rizea A fost nu numai primul act de indisciplină al lui Ion Marinescu, dar şi prima dată cînd a acţionat fără asentimentul grupului, încercînd apoi să-şi ascundă faptele, de care, întîmplător, Toma şi Petre Arnăuţoiu au aflat ulterior A fost şi prima dată cînd în grup au apărut neînţelegeri, Toma şi Petre Arnăuţoiu şi Maria Plop neînsoţindu-i pe cei doi – Ion Marinescu şi Gheorghe Mămăligă – la vînătoare şi separîndu- se prin construirea unui alt bordei O parte dintre neînţelegeri erau cauzate şi de faptul că Gheorghe Mămăligă spera încă să-l readucă pe Arsenescu în grup, el fiind legat în trecut de acesta şi, probabil, mai puţin ataşat grupului Arnăuţoiu Două lucruri sînt clare Pe de o parte, Gheorghe Mămăligă, nostalgic faţă de vechile relaţii cu Arsenescu, îşi cîştigase susţinerea lui Ion Marinescu, în dezacord cu ceilalţi din grup, care-l primiseră atunci cînd, fiind singur, căuta sprijin în munte Pe de altă parte, Ion Marinescu se manifesta excesiv, propunînd „să întreprindă acţiuni teroriste de mare amploare… să nu fie cruţată nici o persoană întîlnită şi care ar fi activat în vreun fel în favoarea regimului democrat”33 Acest lucru nu convenea, de fapt, viziunii moderate, promovată cu constanţă de Toma Arnăuţoiu Puţin mai tîrziu, tot în august 1950, a avut loc incidentul de pe Vîlsan, la care fraţii Arnăuţoiu şi Maria Plop nu au participat, dar apăreau în zvonurile care circulau printre oameni Incidentul, soldat cu moartea a două persoane34, a fost pus pe seama fraţilor Arnăuţoiu Mai mult, se zvonea că unul dintre ei fusese împuşcat în această ciocnire Se cuvine să subliniem totuşi faptul că Ion Marinescu s-a declarat decis şi gata de a lua calea muntelui şi că fratele său ezita Pînă la urmă, grupul Arnăuţoiu i-a cîştigat pe cei doi fraţi de partea lui În aceste condiţii, ei au însoţit grupul pentru a şti care le este adăpostul, dar nu au rămas, iniţial, cu cei din grup Ion Marinescu, aşa cum am arătat, urma să plece la Cluj, ca să dea nişte examene la facultate Faptul că fraţii Arnăuţoiu au aflat de dispersarea averii lor şi de modul în care unii membri PMR din sat au devastat locuinţa părinţilor lor l-a făcut pe Toma Arnăuţoiu să scrie o scrisoare organelor locale, pe care a dat-o fraţilor Marinescu, pentru a o arunca în curtea Comitetului Provizoiu din comuna Nucşoara În această scrisoare, Toma Arnăuţoiu face un proces celor în cauză, exprimîndu-şi dezacordul total faţă de procedeul lor Revenind la incidentul de pe Vîlsan, trebuie să menţionăm că, în realitate, ciocnirea cu forţele Securităţii a implicat numai familia Jubleanu şi pe Ion Marinescu Constantin Jubleanu şi Ion Marinescu au povestit35 ce s-a întîmplat, adăugîndu-l celor implicaţi şi pe Gheorghe Mămăligă, care deja nu mai trăia, fiind împuşcat de Ion Marinescu, aşa cum vom vedea mai tîrziu Probabil că cei doi s-au înţeles să povestească fraţilor Arnăuţoiu şi Mariei Plop această versiune, în care elementele principale relatate erau: împuşcarea de către Ion Marinescu a două dintre cele trei persoane – lucrători ai Securităţii – şi moartea lui Gheorghe Mămăligă, pe care ei îl îngropaseră Rana căpătată de Constantin Jubleanu în schimburi de focuri nu era gravă, ea nefiind importantă nici în relatarea făcută de ei 32 Gheorghe Mămăligă susţinea că-l cunoaşte de cînd acesta era şef de post la Bughea, unde locuia fratele său (ibidem, p 323) 33 Ioana-Raluca Voicu-Arnăuţoiu, op cit , p 325 34 Este vorba despre lt major Ghiţă şi caporalul miliţian Băloiu (ibidem, p 328) 35 Din declaraţia lui Petre Arnăuţoiu (ibidem, pp 326-327) Oricum, fraţii Arnăuţoiu aveau un bordei separat, deci nu puteau şti care era adevărul Familia Jubleanu şi Ion Marinescu aveau un bordei în altă parte Setea de violenţă a lui Ion Marinescu şi surescitarea l-au făcut să se întoarcă la locul acţiunii „pentru a mai împuşca organe de stat”, bănuind că acestea s-ar putea întoarce spre a îngropa cadavrele victimelor Desigur că aşa-numitele atacuri asupra stînelor au reunit membrii celor două bordeie şi acţiuni comune au avut loc, însă în cele care s-au soldat cu morţi era prezent mereu Ion Marinescu La începutul lui septembrie 1950, a avut loc un incident grav, care s-a soldat cu moartea a patru „turişti” dintr-un grup de cinci persoane Din documentele organelor de Securitate reiese clar că aceşti turişti erau anagajaţi ai Securităţii Printre ei se afla şi o femeie Cel care a reuşit să scape36, fiind lăsat liber pentru că a declarat mincinos că el însuşi este o victimă a Securităţii, s-a dovedit, din chiar rapoartele făcute de Securitate, că era lucrător al acestei instituţii După plecarea lui, cei din grup, controlînd actele celor împuşcaţi, au aflat că acesta minţise şi că în realitate era plutonier Ion Marinescu a împuşcat femeia, care era numai rănită, şi a insistat să împuşte şi pe pretinsa victimă, care declarase că cei împuşcaţi erau angajaţi ai Securităţii Nu minţea de această dată La acţiunea respectivă, Toma Arnăuţoiu nu a participat, rămînînd la distanţă de locul ei – muntele Gălăşescu Rezerva lui Toma Arnăuţoiu şi chiar dezacordul lui faţă de actele de violenţă nu erau pe placul lui Ion Marinescu După întîmplarea din muntele Gălăşescu, el a scris două scrisori către Nae Adămoiu şi către Elisabeta Rizea, în care îl critica pe Toma Arnăuţoiu şi se elogia pe sine, afirmînd, ca pe un merit personal, că el a împuşcat patru persoane Tot în anul 1950, în luna iulie, deci înainte de acest eveniment, cu ocazia mersului la munte pentru miţuitul mieilor, a avut loc un alt incident în care a fost implicat Ion Marinescu, ducînd la împuşcarea de către el a două persoane, dintre care una mortal Este vorba despre Darie Banu şi Gh Ion Băncescu Din documentele Securităţii, dar şi din declaraţiile martorilor şi din cele relatate în jurnalul lui Constantin Jubleanu, care era împreună cu Ion Marinescu, reiese că, la acea vreme, Darie Banu era preşedintele cooperativei Nucşoara şi responsabil al stînei din „Poiana” Celălalt, Ion Băncescu, care a fost grav rănit, lucra tot la cooperativa Nucşoara, ca funcţionar El a declarat37 că nu a fost somat şi că, prin urmare, acţiunea lui Ion Marinescu era cu atît mai gravă Dintr-un document al Securităţii38 reiese că, în urma investigaţiilor făcute, s-a constatat că Darie Banu era membru PMR şi că atît el, cît şi Ion Băncescu îndemnau39 oamenii din sat să participe la prinderea partizanilor, ambii fiind foarte activi în acest 36 Este vorba despre Aurel Bârsan, care, ca să scape, a declarat că este de profesie cizmar, că el era fugar pentru că îl împuşcase pe şeful postului de miliţie din satul său şi că în zilele trecute a fost prins pe munte de către organele de Securitate – cf declaraţia lui Petre Arnăuţoiu şi declaraţia lui Toma Arnăuţoiu (ibidem, p 342 şi p 336) 37 Ioana-Raluca Voicu-Arnăuţoiu, op cit , p 372 38 Ibidem, p 235 39 Este greu de ştiut cu certitudine cît de fideli Securităţii erau cei pe care aceasta îi considera susţinători leali Duplicitatea trebuie luată în considerare, mai ales cînd oamenii se cunosc între ei De aceea, despre oamenii în cauză apar informaţii contradictorii Despre Darie Banu şi Ion Băncescu s-au spus şi lucruri care pot pleda, mai degrabă, pentru laşitatea lor decît pentru ataşamentul real faţă de măsurile luate de Securitate Astfel, Cornel Drăgoi declară că „se mai ştia de el şi faptul că era informator şi pentru a mai potoli şi furia securităţii şi a scădea ajutorul care cei slabi de înger îl dădeau, băieţii au hotărît să recurgă şi ei la nişte procedee sens De asemenea, se menţionează că Darie Banu participase la naţionalizarea locuinţei şi bunurilor părinţilor Arnăuţoiu Acest lucru era ştiut de Toma Arnăuţoiu Dar el preferase să scrie acea scrisoare către autorităţile locale şi, avînd în vedere conţinutul său, acestea au considerat-o o ameninţare40; astfel, s-a presupus că moartea celor doi avea legătură cu Toma Arnăuţoiu, fiind vorba despre o răzbunare Întîmplător, mama lui Ion Marinescu îşi informase fiul că Darie Banu şi Ion Băncescu, membri PMR, persoane importante la acea vreme în comuna Nucşoara, îi comasaseră un teren la islazul comunal Aflînd acest lucru, arată Titu Jubleanu41, Ion Marinescu a afirmat că „le va plăti el”, în faţa lui şi a celorlalţi doi Jubleni Bănuielile Securităţii, după care ar fi fost vorba despre o vînzare, sînt credibile, pentru că Titu Jubleanu mai adaugă faptul că mama lui Ion Marinescu îl informase pe fiul său ulterior că cei doi şi alţi oameni din Nucşoara vor pleca să miţuiască mieii La această veste, Ion Marinescu şi Constantin Jubleanu au plecat la munte să-i întîlnească, fapt mărturisit de Constantin Jubleanu în jurnalul său42 Cele două formaţiuni, fraţii Arnăuţoiu şi Maria Plop, pe de o parte, şi Jublenii şi Ion Marinescu, pe de altă parte, aveau acţiuni comune şi ţineau totuşi legătura între ele Arestarea lui Titu Jubleanu şi omorîrea Mariei Jubleanu nu au produs o schimbare a raportului de forţă şi a independenţei celor două grupuri, care, împreună, nu mai numărau decît cinci oameni Ion Marinescu era marcat puternic de arestarea lui Titu Jubleanu şi reacţiona violent Intenţionase să împuşte un brigadier pe care-l bănuia că-l denunţase pe Titu Jubleanu43 Atmosfera era şi mai tensionată, din cauza faptului că Titu Jubleanu era în mîinile Securităţii Ion Marinescu se manifesta ameninţător, agresiv cu cei de la care membrii grupului luau alimente44 Era perioada în care Maria Plop, de mînă forte şi să-l împuşte pe Darie Banu şi pe unu, Ion Băncescu Despre Darie Banu iar trebuie să fiu cinstit şi să vă spun că, mie personal, mi-a părut rău că l-au împuşcat Eu ştiu cum venea el la tata noaptea, deşi era informator, şi îi zicea lui tata – uite, părinte, uite ce-am auzit de la ăştia, uite ce vor să facă… De asemenea, un consătean, un prieten şi vecin al meu, Ion Preda, ţăran care fusese în tinereţe prieten cu Darie Banu, mi-a spus că ăsta a venit şi i-a spus – măi vecine, să nu mai vorbeşti către mine nimic rău de securitate, partid şi astea, că sînt informator Despre Ion Băncescu nu pot să vă spun, că nu prea am bine de spus Oricum, nu l-au omorît” (Povestea Elisabetei Rizea din Nucşoara , ed cit , p 165) Tot în aceste referiri la Darie Banu, Cornel Drăgoi întăreşte povestea tabloului călcat în picioare în casa lui Iancu Arnăuţoiu Atît informaţia despre tablou, cît şi cele referitoare la confesiunea făcută de Ion Preda mi-au fost relatate chiar de către Ion Preda, într-un interviu din vara anului 2001 40 „V-aţi mînjit, ca cîinii la hoit cînd a-ţi intrat în gospodăriile noastre… Veţi avea surprize mari domnule secretar şi vă asigur că vom discuta prieteneşte, dar după sfînta cruce” (Ioana-Raluca Voicu-Arnăuţoiu, op cit , p 235) 41 Declaraţia lui Titu Jubleanu (ibidem, pp 375-376) 42 Ioana-Raluca Voicu-Arnăuţoiu, op cit , p 375 43 Ibidem, p 418 44 Unul dintre martori, Mircea Pîrvulescu, care declară că era vărul lui Constantin Jubleanu, descrie comportamentul lui Ion Marinescu ca fiind foarte violent; bănuitor că ar fi denunţat, el ameninţa cu moartea fără a se asigura că nu greşeşte Mircea Pîrvulescu, îngrijorat pentru soarta vărului său, îl sfătuieşte să se predea, dar acesta refuză, motivînd că, prin jurămînt, nu poate părăsi grupul (ibidem, p 434) Ioana-Raluca Voicu-Arnăuţoiu a afirmat că Ion Marinescu îi aducea lui Constantin Jubleanu reproşuri privind arestarea tatălui său într-un mod violent, gîndindu-se, probabil, la faptul că viaţa sa era în pericol nemaiputîndu-se stăpîni, se plînsese chiar acelui brigadier ameninţat de Ion Marinescu, spunîndu-i că între Toma Arnăuţoiu şi Ion Marinescu există certuri şi dezacorduri, iar Constantin Jubleanu nu se mai putea controla după moartea mamei sale şi arestarea tatălui său Probabil că, aşa cum reiese din vorbele Mariei Plop, Ion Marinescu profita de starea psihică a lui Toma Arnăuţoiu pentru a i se opune, dezvoltînd o surdă opoziţie care, pînă la urmă, a luat forma unei confruntări directe şi explicite, a unei înfruntări în care raportul de putere era pus constant sub semnul întrebării, dovedind fragilizarea periculoasă a relaţiei dintre cei doi Brigadierul a scăpat de ameninţările şi intenţia agresivă ale lui Ion Marinescu datorită lui Toma Arnăuţoiu45, care ar fi spus: „Nu ai grijă că multe vieţi am scăpat eu, din mîinile criminalului ăsta de Marinescu” Şi Maria Plop îl descrie însetat de crime, iar martorii fac o deosebire între comportamentul firesc al membrilor grupului şi cel violent al lui Ion Marinescu Este bine să amintesc din nou că, în 1951, în munţi, dintre toţi cei care fuseseră la început se mai aflau cei cinci – pomeniţi adesea ca „patru bărbaţi şi o femeie” – şi anume: fraţii Toma şi Petre Arnăuţoiu, Maria Plop, Constantin Jubleanu şi Ion Marinescu Ion Marinescu era însetat de putere Asupra lui Constantin Jubleanu avea o ascendenţă intelectuală Peste tot – la cabane, stîne sau la exploatări silvice – el făcea caz de formaţia sa medicală, chiar dacă aceasta era incompletă Îşi zicea „Doctorul” Stînd în umbra lui Toma Arnăuţoiu, învăţase ce trebuia să facă, dar, spre deosebire de acesta, lui îi plăcea să domine, iubind puterea pe care o avea asupra celor ameninţaţi de el Cînd era doar cu Constantin Jubleanu, el era cel care scria bonurile de justificare a bunurilor luate de la cabane sau stîne Nu intenţionez să reiau aici toate acţiunile la care Ion Marinescu a participat împreună cu membrii grupului şi nici să urmez pas cu pas evoluţia sa în ceea ce numim grupul Arnăuţoiu Acest lucru ar însemna o abordare biografică avînd în centru persoana lui Am căutat doar să menţionez fapte care pot da o imagine a structurii sale psihologice, a trăsăturilor sale de personalitate, subliniind componenta temperamentală Desigur că reacţiile sale, dificultatea de a se integra în grup, potenţialul său de conflictualitate, exprimat în adoptarea unor atitudini şi reacţii violente, nu se datorează doar structurii sale, ci şi interacţiunii dintre aceasta şi situaţia în care se găseau el şi toţi ceilalţi Toate acestea au determinat, în ultimă instanţă, destinul său tragic Ion Marinescu era un individ cu o personalitate impulsivă, incompatibilă cu flexibilitatea şi toleranţa necesare coabitării în grup, incapabil de a se supune unor norme de grup şi prea dornic de independenţă De aceea, pentru el era dificil să accepte reacţiile moderate şi realiste către care înclina Toma Arnăuţoiu, în calitatea sa de conducător Reacţiile lui Toma Arnăuţoiu erau interpretate de Ion Marinescu ca lipsuri, ca limite în ceea ce priveşte felul cum ar fi trebuit să fie înfruntate autorităţile, caracteristici ce contraziceau un mod de viaţă care lui i se părea eroic, demn de a fi îmbrăţişat cu toată convingerea Un exemplu de atitudini diferite foarte ilustrativ este felul de a reacţiona la nedreptate: Toma Arnăuţoiu pledează pentru dialog, scriind o scrisoare cu un conţinut incriminator, în timp ce Ion Marinescu îi împuşcă pe Darie Banu şi pe Ion Băncescu Ion Marinescu nu se dorea fugar – ipostază pe care el o asocia ideii de rezistenţă pasivă –, ci luptător 45 Ioana-Raluca Voicu-Arnăuţoiu, op cit p 419 Pentru el, a fi erou însemna a lupta, a ataca46 Aşa se explică şi satisfacţia cu care îşi prezenta numărul de victime făcute, impacienţa, dorinţa de a da curs unor acţiuni din care voia să iasă învingător, mizînd în secret pe victorie Despre dificultăţile privind relaţiile dintre Ion Marinescu şi cei rămaşi amintesc şi ceilalţi membri ai grupului, nu numai Toma Arnăuţoiu sau Maria Plop Petre Arnăuţoiu47 arată că: „Privind caracterul lui Marinescu Ion… era o persoană pornită oricînd la săvîrşirea de acte teroriste” Cînd i se atrăgea atenţia asupra inoportunităţii unor asemenea procedee, Ion Marinescu susţinea punctul lui de vedere În confruntările dintre cei doi – Constantin Jubleanu şi Ion Marinescu – şi ceilalţi trei – fraţii Arnăuţoiu şi Maria Plop –, apăreau ca motive de dezacord acţiunile întreprinse personal de primii, lipsa lor de reflecţie anterioară comportamentelor agresive; toate acestea creau neînţelegeri, tensiuni şi o atmosferă conflictuală în grup Fraţii Arnăuţoiu susţineau necesitatea analizării situaţiei, a elaborării unui plan de acţiune, acceptarea lui ca rezultat al discuţiilor în grup şi al deciziei colective şi, în sfîrşit, respectarea lui Erau, fireşte, condiţii care asigurau coeziunea grupului şi pe care cei doi nu le îndeplineau fie din pricina temperamentului, a unei indiscipline a emoţionalităţii, fie din pricina incapacităţii de a analiza o acţiune în toate detaliile şi consecinţele ei Ion Marinescu nu se putea ridica împotriva lui Toma Arnăuţoiu Îl opreau multe şi, mai ales, faptul că părinţii săi aveau mare încredere în acesta şi-l considerau mai protejat în prezenţa lui Totuşi, revelator pentru natura lui Ion Marinescu este faptul că mama sa, aflînd de aceste neînţelegeri şi de opoziţia fiului său, ba, mai mult, de împuşcarea celor doi – Darie Banu şi Ion Băncescu –, îl ceartă cu vorbe grele, aşa cum reiese din însemnările din jurnalul lui Constantin Jubleanu48: …şi am găsit-o acolo pe maică-sa şi l-a luat împrejur că de ce a împuşcat pe Darie şi Ion, dar el a spus că nu l-a împuşcat el ci Titi dar Titi era mort Maică-sa l-a luat împrejur că de ce s-a certat cu domnul Tomiţă şi de ce l-a ameninţat atunci el a întrebat-o că de unde ştie că l-a ameninţat Atunci maică-sa i-a spus că mai bine te ştiam şi pe tine la puşcărie decît să faci asemenea fapte iar el i-a spus: mata ştii ce vorbeşti? Este evident că mama sa nu ştia că el îl omorîse şi pe Gheorghe Mămăligă şi că îi ascundea faptele sale, deci că era conştient că mama sa reproba asemenea acte Fraţii Arnăuţoiu49 au trimis mamei o scrisoare prin care o sfătuiau „să-şi tempereze” fiul Din experienţa lor de viaţă împreună, toţi cei ce erau cu el ştiau că nu este omul care să nu ducă pînă la capăt ameninţările făcute şi că generarea conflictelor avea consecinţe tragice, cum au fost cele care l-au determinat să-l împuşte pe Gheorghe Mămăligă50 46 Întrebările pe care şi le pune, în 1993, Cornel Drăgoi privind moartea lui Ion Marinescu, considerat de el prieten, conţin şi un ultim gînd despre firea acestuia: „El ar fi vrut să lupte pînă la ultima suflare El nu vroia să fie un fugar, voia să fie un luptător pînă la ultimul cartuş” (Povestea Elisabetei Rizea din Nucşoara , ed cit , p 165) Această ipostază sinucigaşă nu convenea membrilor grupului, obişnuiţi cu ideea de realism şi răspundere 47 Ioana-Raluca Voicu-Arnăuţoiu, op cit , p 503 48 Ibidem, p 501 (Titi este Gheorghe Mămăligă) 49 Ibidem, p 500 50 Despre moartea lui Gheorghe Mămăligă aflăm de la Titu Jubleanu şi din jurnalul fiului său (ibidem, pp 501, 502) Mă voi opri asupra împrejurărilor morţii lui Gheorghe Mămăligă, amintind că Ion Marinescu nu şi-a asumat în faţa celorlalţi acest act – aşa cum a făcut şi cu mama sa –, oferindu-le o versiune conform căreia el nu era responsabil de moartea acestuia şi atrăgînd atenţia Jublenilor, prezenţi la crimă, să nu-l deconspire Versiunea adevăratului ucigaş al lui Gheorghe Mămăligă reiese din interogatoriul lui Titu Jubleanu şi din jurnalul fiului său, iar aceste două serii de informaţii concordă Totuşi, Titu Jubleanu l-a întîlnit în închisoare pe Cornel Drăgoi şi nu i-a relatat versiunea adevărată, întrucît acesta povesteşte că Gheorghe Mămăligă a fost împuşcat în incidentul de pe Vîlsan, desigur avînd informaţii de la Titu Jubleanu: „Cînd am deschis foc, Tică Jubleanu s-a culcat în spatele unui bolovan… Mămăligă, săracul, înalt cum era el, a făcut stînga-mprejur… L-a izbit un glonţ în ceafă şi de acolo a murit Mămăligă” Or, aşa cum reiese din declaraţia lui Toma Arnăuţoiu, Mămăligă nu putea participa la incidentul de pe Vîlsan El era deja mort de aproape două luni Faptul că acţionau şi separat şi că la acest incident nu participaseră fraţii Arnăuţoiu şi Maria Plop i-a determinat pe Marinescu şi Constantin Jubleanu să profite, pentru a explica dispariţia lui Mămăligă fără a crea suspiciuni În realitate, Ion Marinescu s-a certat cu Gheorghe Mămăligă, fiecare spunîndu-i celuilalt să plece din bordei, iar Ion Marinescu l-a împuşcat, spunîndu-le Jublenilor, care erau în apropiere, avînd acelaşi bordei, că Mămăligă era un trădător, pentru că voia să-i împuşte51 Revin la atmosfera încărcată de tensiune precedentă morţii lui Ion Marinescu Nemulţumirile erau legate şi de problema hranei Ion Marinescu dorea să se separe şi să-şi facă provizii personale, ameninţa mereu şi, într-o discuţie, îi reproşează lui Toma Arnăuţoiu nu numai situaţia în care se aflau ei, ci şi pe aceea în care se găsea tot satul, ba chiar şi aducerea lui Arsenescu, el refuzînd să mai aibă de-a face cu ceilalţi Pentru foamea pe care o suporta el, Ion Marinescu îl făcea răspunzător pe Toma Arnăuţoiu, uitînd că acesta-l primise în grup ori de cîte ori era singur şi neajutorat52 Starea de surescitare şi agresivitate în care se afla Ion Marinescu l-a speriat pe Constantin Jubleanu, aşa cum mărturiseşte în jurnal – „nu se liniştea de loc” –, realizînd că Ion Marinescu îşi va pune în aplicare ameninţările adresate celorlalţi: „Şi mă gîndeam cum aş putea să fac să spun la unul dintre dînşii ca să ştie ce-i aşteaptă”53 Să nu uităm nici că îi spunea Mariei Plop că va rămîne singură, deci că intenţiona să atenteze la viaţa fraţilor Arnăuţoiu Situaţia era explozivă Toma Arnăuţoiu i se adresează cu următoarele cuvinte: „Ce măi Ioane, am ajuns să ne dezarmăm şi să ne împuşcăm unul pe altul”54 În aceste condiţii, supravieţuirea fraţilor Arnăuţoiu, dar poate că şi a celorlalţi – Maria 51 Ioana-Raluca Voicu-Arnăuţoiu, op cit , p 501 52 Să nu uităm şi rezervele iniţiale pe care le-a avut Toma Arnăuţoiu faţă de angajarea lui Ion Marinescu în grup, sfatul lui de a-şi continua studiile Cînd a plecat la Cluj şi rătăcea singur în munte, în 1950, după arestarea fratelui său, cînd a scăpat împreună cu Constantin Jubleanu de încercuirea Securităţii – în care a fost arestat Titu Jubleanu, a fost împuşcată soţia acestuia şi au rămas fără nici un fel de arme –, Ion Marinescu a găsit un sprijin în ceilalţi membri ai grupului, care, desigur, ţineau seama de opinia lui Toma Arnăuţoiu (ibidem, p 413) 53 Relatări din jurnalul lui Constantin Jubleanu (ibidem, pp 504-505) 54 În cursul interogatoriului luat la 28 mai 1958, Maria Plop declara: „În muntele Urdea s-a iscat unele neînţelegeri între teroriştii Marinescu Ion şi Petre Arnăuţoiu şi reţin că şeful bandei teroriste – Toma Arnăuţoiu s-a exprimat către teroristul Marinescu Ion cu cuvintele: Ce măi Ioane…” (ibidem, p 506) Plop şi Constantin Jubleanu – mai tîrziu, era pusă sub semnul întrebării şi, de aceea, fraţii Arnăuţoiu hotărăsc suprimarea lui Ion Marinescu Detaliile omorîrii lui Ion Marinescu sînt descrise de Toma Arnăuţoiu într-o declaraţie de interogatoriu Este un omor povestit cu amărăciune, chiar de către cei care l-au înfăptuit, fără martori, ca în cazul morţii lui Gheorghe Mămăligă: În acest timp cît acestea au lipsit am plănuit împreună cu Arnăuţoiu Petre şi Maria Plop să-l omorîm pe teroristul Ion Marinescu, iar dacă Jubleanu Constantin va face vreo mişcare să-l împuşc şi pe el Am stabilit că eu să port o discuţie cu teroristul Ion Marinescu privind plecarea lui din bandă şi la un semnal al meu Arnăuţoiu Petre să-l pocnească cu toporul în cap în care timp eu îl voi dezarma pe Jubleanu Constantin şi apoi îl ajut pe fratele meu privind omorîrea lui Marinescu Ion Au venit teroriştii Marinescu Ion şi Jubleanu Constantin cu care am plecat la baracă Menţionez că cu terorista Plop Maria stabilisem să stea cu pistolul în gardă ca nu cumva să tragă ei în noi prin surprindere Ajuns la baracă, eu am deschis o discuţie cu un ton prietenos cu Marinescu Ion atrăgîndu-i atenţia de discuţia purtată anterior cum că trebuie să stăm împreună, că atitudinea lui este nejustificată întrucît în locul unde el vrea să stea ascuns este periculos fiind uşor descoperit şi văzîndu-i atitudinea lui suspectă i-am făcut semn lui Arnăuţoiu Petre care l-a pocnit cu toporul în cap pe teroristul Marinescu Ion iar eu m-am repezit şi l-am dezarmat pe teroristul Jubleanu Constantin, l-am introdus în bordei după care am ieşit afară, am luat toporul din mîna lui Arnăuţoiu Petre şi i-am mai dat şi eu o lovitură în cap lui Marinescu Ion şi l-am aruncat de coastă Jubleanu a strigat că nu este vinovat Împreună cu Arnăuţoiu Petre şi Jubleanu Constantin i-am săpat o groapă şi l-am îngropat alături de bordei după ce Jubleanu Constantin i-a luat ceasul, haina şi bocancii Am dat pistolul lui Jubleanu Constantin la izvor după care l-am întrebat dacă doreşte să meargă cu noi el a fost de acord după care am plecat în faţa muntelui Nisipi unde ne-am construit un bordei cu alimente unde am depozitat toate alimentele…55 Rămăseseră patru, trecuţi prin experienţa limită a îndoielilor reciproce, a nervilor întinşi la maximum, a urii şi, în final, a morţii Povestea vieţii lui Ion Marinescu este, astfel, nu povestea unui personaj, ci povestea unui temperament Iată că înţelegem de ce moartea lui Ion Marinescu a reprezentat un capitol aparent închis în viaţa grupului; trauma trecutului exista, viitorul era incert şi disperat, grupul era mic, diferenţa de forţă dintre cei care erau pe urmele lor şi ei era uriaşă, supravieţuirea devenea din ce în ce mai problematică, uzura fizică şi psihică era mare Puteau supravieţui doar printr-un miracol Fiecare o ştia În aceste condiţii, Toma Arnăuţoiu hotărăşte că unul dintre ei trebuie să povestească cum s-au întîmplat lucrurile, în ce împrejurări, rugîndu-l pe Constantin Jubleanu să ţină un jurnal Probabil că se gîndea că doar din jurnal oamenii vor înţelege grozăvia experienţei lor de viaţă 55 Ioana-Raluca Voicu-Arnăuţoiu, op cit , pp 507-508 5 Lumea satului „Eram într-o celulă şase inşi: doi băieţi ai Dezertorului şi doi fraţi ai Dezertorului şi eu şi tata Deci eram doi fraţi mici cu doi fraţi mari, care erau şi unchii lor, un tată şi un fiu ”1 Un profesor de filosofie a folosit o metaforă pentru a ilustra viaţa, umplînd un vas de sticlă cu pietre mari, mici şi cu nisip Nucşoara, ca şi acest vas, era compusă din oameni, personaje mai mult sau mai puţin importante în crearea mitului prezent al rezistenţei Important este că nimeni nu a rămas deoparte, nimeni nu putea rămîne în afara dramei colective în care erau prinşi nucşorenii Nucşoara însăşi este un personaj colectiv, care a reuşit, timp de aproape zece ani, să hărţuiască organele de Securitate confruntate cu o realitate umilitoare Un grup mic de partizani nu putea fi prins, cu toate „ameninţările, torturile”2, „legendele şi combinaţiile”3 imaginate de Securitate Şi acest grup n-a putut fi prins atîta vreme pentru că între cele două părţi adverse, disproporţionate ca efectiv uman, se afla întreaga comună 1 Povestea Elisabetei Rizea din Nucşoara Mărturia lui Cornel Drăgoi, Humanitas, Bucureşti, 1993, p 153 2 „A fost ridicată fata fugarului Jubleanu Titu în etate de 17 ani, aceasta a fost bătută, mai mult, i s-a dat foc la partea de jos a corpului, astfel copilul fiind nevoit să spună diferite minciuni”; „…în urma unor informaţii a ridicat pe locuitorul Ioan Florea zis Cîrlan şi… fiind bătut şi după ce a fost tras cu funia la grindă a spus că ştie locul” Raport către Direcţia generală a Securităţii Poporului (cf Ioana-Raluca Voicu-Arnăuţoiu, Luptătorii din munţi Toma Arnăuţoiu Grupul de la Nucşoara Documente ale anchetei, procesului, detenţiei, Vremea, Bucureşti, 1997, pp 319-320); „Şi pe noi ne bătea Soţu mieu n-a mai putut rezista şi s-a ascuns… Cînd m-a bătut cel mai rău Cîrnu… şi a tras Cîrnu un scaun lîngă masă, m-a legat cu mîinile la spate după spătar, cu frînghia, aşa, după aia a suit scaunul pe alt scaun şi aveam coadă… şi a urcat scaunele pe masă şi mi-a legat coada acolo sus în cîrlig… şi ţipam… Nu mă chinuiţi, nu mă lăsaţi fără mîini, mai bine împuşcaţi-mă!” (Povestea Elisabetei Rizea din Nucşoara , ed cit , pp 52-53); Nicolae Şufan, ştiind că Toma Arnăuţoiu era fugar, i-a administrat acestuia un tratament o dată cînd, coborît din munţi şi fiind la locuinţa fratelui său Petre Arnăuţoiu, s-a simţit rău Pentru acest ajutor, Nicolae Şufan a fost arestat şi torturat, supus unui tratament de o cruzime incalificabilă – arderea cu jar a mîinilor şi picioarelor –, în urma căruia el a decedat (cf Ioana-Raluca Voicu-Arnăuţoiu, op cit , p 191) Titu Jubleanu, după ce a fost prins, a fost condamnat la muncă silnică pe viaţă şi, bineînţeles, era torturat pentru a spune tot ce ştia despre grup Cornel Drăgoi îl întîlneşte în 1956 la Penitenciarul din Piteşti: „Acuma ne-am văzut şi el mi-a arătat, pot să depun mărturie, mi-a arătat gura cu dinţii rupţi cu cleştele de cuie… Avea un dinte rupt pe jumătate, un dinte rupt la nivelul gingiei şi erau porţiuni unde cleştele muşcase şi o bucată de gingie I-au făcut asta atunci, cînd l-au prins, ca să-l silească să spună unde sînt băieţii… El putea să ştie unde sînt băieţii” (Povestea Elisabetei Rizea din Nucşoara , ed cit , p 140) 3 „Legendele” şi „combinaţiile” reprezentau scenariile create de organele de Securitate, incluzînd situaţii construite, dar şi zvonuri, diversiuni, cum ar fi cele referitoare la preotul Nicolae Andreescu, „internat” în spital, dar care, de fapt, era în stare de arest Lumea satului era duşmanul organelor de Securitate, această lume pe care Securitatea o invoca cu obstinaţie ca justificare a eşecurilor repetate: „De asemenea, tot din rapoarte, reiese că în cele mai multe cazuri, organele locale cunosc indivizii care au comis fapte, cunosc regiunea în care s-au refugiat, cunosc familiile lor, gazdele şi chiar elementele cu care ţin legături sau care îi alimentează şi totuşi nu se trece la lichidarea lor sistematică”4 Din rapoartele Securităţii reies clar dificultăţile pe care le întîmpina confruntîndu-se cu un sat încăpăţînat5, rezistent la ameninţări şi la chinuri, în care fiecare era rudă cu fiecare şi avea relaţii de apropiere, mai mică sau mai mare, cu cei din munţi sau, cel puţin, se raporta la un trecut comun, Securitatea ezitînd adesea între aplicarea metodei informative şi a celei operative6 O solidaritate7 constantă, implicită, surdă la brutalitatea organelor de Securitate, adesea nedisimulată, exista Ea constituia un obstacol greu de depăşit şi chiar o realitate descurajantă: „Lipsa de combativitate şi curaj a unor tovarăşi aflaţi în faţa luptei cu bandiţii”8 Activitatea Securităţii în sat putea fi desfăşurată în orice sezon, în timp ce urmărirea partizanilor, mereu în mişcare, avea loc mai degrabă în sezonul cald, iarna avantajîndu-i 4 Ioana-Raluca Voicu-Arnăuţoiu, op cit , p 241 5 „Deasemenea, a ieşit la iveală că fără o reţea informativă organizată şi de calitate, depistarea acestei bande devine imposibilă, oricare ar fi măsurile luate de noi de ordin operativ şi administrativ” (ibidem, pp 478-479) 6 Metodele informative se bazau pe căutarea de informaţii, anchetarea presupuşilor favorizatori, căutarea unor indicii privind favorizatorii sau membrii grupului, urmărirea, şantajul; cele operative se refereau la aparatură de înregistrare şi descinderi, percheziţii sau arestări în forţă De pildă: „Propunem ca arestarea să se facă de organele DRSP Piteşti, întrucît dorim să şantajăm pe soţia acestuia, iar el să fie reţinut pînă la prinderea bandiţilor printr-un post capcană Se crede sigur că dacă aceasta ar fi liberă, bandiţii şi-ar face iar apariţia” – notă dată de căpitanul de Securitate I Cîrnu (ibidem, p 384) Desigur că metodele alternau sau puteau fi folosite concomitent Diferenţa constă, mai degrabă, în distincţia dintre metodele psihologice – intimidare, şantaj, obţinere de informaţii prin înşelăciune, întinderea de curse – şi metodele dure, în care prezenţa fizică a forţelor de represiune era, în sine, un procedeu de a induce frica 7 Iancu Arnăuţoiu a insistat, în repetate rînduri, să se poată muta în locuinţa sa şi, cînd acest lucru a fost parţial realizat, „el a început să primească vizitele a numeroşi cetăţeni din comună care îl ajutau din punct de vedere material”; desigur, aşa cum se menţionează în materialul Securităţii, unii dintre vizitatori erau curioşi, dar, dincolo de această curiozitate – de altfel periculoasă – care ţine de natura umană, nu se putea face abstracţie de solidaritate şi de grija exprimată făţiş, în pofida faptului că familia Arnăuţoiu era prima pe lista neagră a organelor de Securitate (ibidem, p 598) 8 Ioana-Raluca Voicu-Arnăuţoiu, op cit , p 478 Această observaţie critică apare într-o „Sinteză informativă întocmită în problema bande pe perioada anului 1951”, care se referă la operaţiunile efectuate de Securitate în perioada 1949-1950 În această sinteză se arată că „au rămas rămăşiţe de bande nelichidate” şi „cîteva elemente conducătoare care nu au fost identificate”: „Astfel în primăvara anului 1951 ne sînt semnalate un număr de 23 rămăşiţe a acestor bande, iar ulterior… a reieşit că din cele 23 de grupuri teroriste s-au format un număr de 13 bande înarmate cu un număr total de 85 elemente Dintre aceste bande 5 dintre ele au devenit mai importante prin activitatea desfăşurată, prin agresivitatea lor şi numărul elementelor componente” În text, banda fraţilor Arnăuţoiu din regiunea Argeş este menţionată ca fiind una dintre aceste cinci mai sus amintite În plus, se mai menţionează că „pe întreg teritoriul ţării mai existau 296 elemente fugare izolate înarmate” Acesta este motivul pentru care, pe baza unui ordin de ministru, prin Directiva 008051952, se înfiinţa Serviciul Bande Marius Oprea afirmă că, deşi această directivă nu a fost găsită în arhive, pe baza unor documente în care directiva apare citată, de la 1 octombrie 1952, Alexandru Drăghici a dispus înfiinţarea unei unităţi speciale în cadrul Direcţiei a III-a (Serviciul Bande), conduse de locotenent-colonelul Pavel Aranici, care coordona echipe mixte de acţiune pe aceştia datorită fie uşurinţei lor de a se deplasa, de a face faţă rigorilor vremii, fie expunerii lor reduse la contactul cu oamenii Neîndoielnic că lucrătorii Securităţii erau mai activi în perioada în care partizanii erau siliţi să-şi procure alimente şi alte obiecte necesare supravieţuirii pentru timpul de iarnă Astfel, metodele operative se suprapuneau cu timpul favorabil, deşi ele, aşa cum am văzut mai sus, nu prea se dovedeau eficiente Pînă la urmă, prinderea partizanilor s-a datorat eficienţei metodei informative, aşa cum susţineau, în rapoartele lor, organele de Securitate9 Eforturile de perspectivă operativă erau impresionante Voi menţiona10 doar o parte dintre măsurile luate de Securitate: – „Organele silvice să ia măsuri pe linie administrativă pentru ca brigadierii silvici să fie făcuţi răspunzători de controlarea terenurilor ce le au în sarcină”; – „…s-a prevăzut acoperirea punctelor obligative de trecere, unde au fost instalate posturi capcană, formate din organe de securitate şi Miliţie, îmbrăcate civil”; – „Tot în această problemă a fost întocmit şi aplicat un plan de combinaţie, prin crearea unei bande false de diversiune, avînd ca scop stabilirea unui contact cu banda Arnăuţoiu şi apoi trecerea la acţiunea de lichidare, însă rezultatul a fost negativ”; – „Planul de combinaţie informativă constă în dirijarea unei echipe, formată din localnici, pentru culegerea plantelor medicinale din zona frecventată de bandă Aceste echipe sînt conduse de un colaborator al nostru…”; – „În prezent grupul operativ lucrează cu o agentură formată din 43 informatori, 27 calificaţi, 16 necalificaţi În acest număr sînt cuprinşi, informatorii recrutaţi pe baza planului de acţiune informativ Agentura existentă, pe baza noilor instrucţiuni este dirijată în obiective precise (familiile, rudele şi elemente de sprijin), iar un număr de 8 informatori sînt dirijaţi în combinaţii informative… au fost formate şi introduse un număr de 6 echipe înarmate, la diferite lucrări… Aceste echipe sînt formate din cîte două organe de Miliţie – îmbrăcate civil şi cîte un informator calificat, care au sarcina ca la apariţia bandiţilor la una din aceste Unităţi, să acţioneze cu foc”; – „Pentru depistarea şi nimicirea acestei bande, acest serviciu a trimis în prima jumătate a lunii iulie a c un număr de 9 tovarăşi, în munţii din acea regiune, iar pe data de 17 iulie a c în colaborare cu organele Miliţiei şi informatorii de încredere, membri PMR, au plecat în acea regiune un număr de 36 tovarăşi care au stat 15 zile însă rezultatele au fost negative… În momentul de faţă se află plecată o patrulă compusă din 10 subofiţeri de Miliţie”; – „În anul 1956 vara, organele noastre au întreprins o nouă măsură Fiind eliberată din închisoare mama banditului Marinescu Ion… în casele acesteia a fost instalată o T O Ascultarea se făcea dintr-o cabină situată în apropiere Dar nici prin aceasta nu s-a ajuns la niciun fel de rezultat”; formate din ofiţeri operativi, trupe de securitate şi miliţieni (vezi Marius Oprea, Banalitatea răului O istorie a Securităţii în documente 1949-1989, Polirom, Iaşi, 2002, p 265, nota 398, şi Marius Oprea, Stejărel Olaru, „Fiul bucătăresei Viaţa şi opera colonelului de securitate Pavel Aranici”, în Analele Sighet, 9, pp 626-646; vezi şi „Raport de activitate dusă împotriva bandelor, în perioada 1 iulie 1952-20 ianuarie 1953, scris de locotenent-colonelul Pavel Aranici”, în Marius Oprea, op cit , pp 277-302, în care un capitol se referă la regiunea Piteşti, adică la grupul fraţilor Arnăuţoiu 9 Vezi p 92, nota 6, referitoare la raportul căpitanului de Securitate I Cîrnu 10 Ioana-Raluca Voicu-Arnăuţoiu, op cit , p 378 (anul 1950); p 393 (anul 1951); p 392 (anul 1951); p 474 (anul 1952); p 521 (anul 1952); pp 524-525 (anul 1952); pp 597-598 – „…a fost introdusă o echipă de tăria a trei oameni, organe de Miliţie, sub formă de salariaţi aflaţi la cură, la cabana C G M Voinea” Din documentele Securităţii apare clar incapacitatea acestora de a coordona eficient măsurile informative cu cele operative şi că, uneori, ele înclinau spre a adopta măsuri operative, iar alteori recunoşteau ineficienţa lor De asemenea, în rapoarte apar concluzii contradictorii privind comportamentul grupului şi stilul lui de acţiune În unele pasaje se arată că grupul prefera muntele şi că acest lucru îngreuna capturarea lui, în altele se menţionează, dimpotrivă, că grupul se afla „chiar sub nasul organelor locale”, strecurîndu- se chiar în zona de acţiune a trupelor operative de Securitate Am putea spune că, pe fondul unei preocupări permanente, au existat momente de relaxare, de epuizare a forţelor de Securitate, care şi-au recunoscut incapacitatea de a-i captura pe partizani, mai ales datorită sprijinului nucşorenilor: „Cîţiva ani organele noastre au încercat zadarnic să recruteze în zonă agentură din rîndul persoanelor suspecte de legături cu banda”11 După 1954, acţiunea a intrat într-un impas întrucît nu se mai întrevedea niciun fel de posibilităţi… Nici iarna, nici vara, bandiţii… n-au mai fost semnalaţi nicăieri… Cu privire la bandă circulau acum numeroase versiuni: că bandiţii ar fi reuşit să iasă clandestin din ţară, că ar fi pierit într-o avalanşă de zăpadă ş a ; Organele noastre erau din nou dezorientate şi o perioadă scurtă de timp nu s-a întreprins nimic În iarna anului 1956, o dată cu eliberarea din închisoare a părinţilor bandiţilor Arnăuţoiu Toma şi Petre, s-a hotărît instalarea unui post T O de ascultare la domiciliul acestora”12 După cum reiese din rapoartele organelor de Securitate, abilităţile partizanilor, chiar în număr atît de mic, le devansau cu mult pe cele puse în joc de Securitate şi de Miliţie Chiar şi ingenioasele soluţii aplicate – deghizările securiştilor şi miliţienilor în civili, turişti, bolnavi veniţi la cură, sanitari, culegători de plante medicinale, brigadieri silvici, salariaţi la diferite lucrări etc – nu dădeau rezultate Scenarii şi combinaţii cît mai ciudate, mergînd pînă la fantezia cea mai incredibilă, erau deconspirate şi privite cu prudenţă Iată, de pildă, pretinsul bolnav de nervi, aşa-zisul unchi al unui miliţian, plasat în gazdă la Elisabeta Rizea13 pentru a urmări legăturile acesteia cu cei din sat ori 11 Din „Sinteza acţiunii de depistare şi prindere a bandei Arnăuţoiu din regiunea Piteşti”, datată 1959 (ibidem, p 596) 12 Ibidem, pp 597-598 13 Elisabeta Rizea povesteşte:„…mi-au băgat în casă pe unu care a zis că-i nebun Stătea în patu ăsta, ni, şi mînca la ei, la Miliţie Da toată ziua sta aici Zicea că a venit aici la aier, da n-au unde să-l pună Era securist din Interne Făcusem şase ani, acum ştiam şi eu… Da dacă am văzut că nu mai pleacă, am zis c-o fi culcat, intru să-mi iau untu, să mănînc Şi el odată sare din pat, aşa, şi mă întreabă că de ce am io cîrligu ăsta acolo sus Ştiţi, să cred io că ie nebun… Da tot m-am speriat Ştiţi, că-mi spusese ălalalt, maior, mă-sa-n cur, că era, că-i nepotu lui şi s-a zăpăcit la cap Să nu cried eu că ie securist” (Povestea Elisabetei Rizea din Nucşoara , ed cit , p 71) Bănuielile Elisabetei Rizea erau adevărate, organele de Securitate precizînd cum a fost pusă la punct această combinaţie: „Întrucît se observase că în ultimul timp mama bandiţilor nu mai discuta acasă ci mergea la o vecină a ei, anume Elisabeta Rizea, principală legătură a bandiţilor, organele noastre s-au gîndit că trebuie să facă ceva pentru ca şi în acest loc «să încurce lucrurile» La această femeie lua masa unul dintre miliţienii de la postul de Miliţie În această situaţie, un pretins «unchi» al miliţianului, «ieşit de curînd din spital», cu partizanii sau introducerea unui agent – un om din zonă, cu un alt nume decît cel cu care este menţionat în documentele organelor de Securitate –, care, din „bunăvoinţă omenească”, s-o atragă pe sora fraţilor Arnăuţoiu în casa mamei sale din Nucşoara, pentru a afla unde se ascund partizanii14 Suspiciunea funcţiona de ambele părţi, aşa că şi Securitatea controla dacă versiunea pe care o avea era aproape de adevăr: Se pune întrebarea dacă acest responsabil nu a pregătit intenţionat cantităţile de mai sus ştiind că de sărbători coboară toţi muncitorii din pădure pe ziua de maximum 5 aprilie şi mai ridicau la lucru pe ziua de 17-18 aprilie a c ; …s-au prezentat doi necunoscuţi şi sub ameninţări i-au luat cantitatea de circa 400 kg mălai şi circa 10 kg păstramă cu care au dispărut în pădure… Acelaşi lucru s-a petrecut şi la parchetul Orticu… de unde s-a luat cantitatea de 350 kg mălai, care a fost lăsat în baracă fără paznic15 Să fi fost complicitatea magazinerului care uşura procurarea alimentelor de către partizani o întîmplare sau poate că şi acesta profita de situaţie, luîndu-şi şi pentru sine ceva alimente, care puteau trece în contul partizanilor? Un joc al şiretlicurilor se juca de fiecare parte, dar jocul era strîns şi dur, pentru că miza era viaţa Cel de care am amintit, care a fost bătut şi agăţat de grindă ca să spună unde este bordeiul partizanilor, acel Ion Florea, zis Cîrlan, care dă informaţii incomplete, este silit să însoţească un maior de Securitate împreună cu 35 de miliţieni Organele de Securitate declară că acesta mergea în nesiguranţă… mereu lungea drumul… În drum tov Maior Alimănescu a îmbrăcat informatorul cu un trenci al său de miliţie şi şapcă în cap… informatorul mai lungeşte drumul zicînd că mai este… şi s-a ridicat de lîngă tov care îl avea în pază şi din mijlocul celorlalţi, a mascat că îşi face necesităţile şi fiind îmbrăcat în uniformă nu a atras atenţia tovarăşilor, crezînd că este miliţian La un moment dat informatorul şi-a dat drumul într-o prăpastie în munte jos s-a făcut poteră imediat dar nu a fost găsit16 căruia i se recomandase de medic să nu mai lucreze şi pentru o perioadă oarecare să se retragă într-un loc mai liniştit, a rugat nepotul său să-i găsească o gazdă unde ar putea să stea o lună două el menţiona că dacă ar putea sta împreună cu el, ar fi şi mai bine «Unchiul» care era de fapt ofiţer de securitate, a fost instruit, trimis în comuna respectivă, cu ajutorul miliţianului, introdus la Elisabeta Rizea Aici el se manifesta ca un om care nu e în toate facultăţile mintale, astfel că, indiferent de vizita pe care o primea Elisabeta Rizea, găsea pretexte pentru a o împiedica pe aceasta să discute cu cineva În acest mod, mama bandiţilor, venind să aducă sau să primească ştiri, era de fiecare dată deranjată În cele din urmă, prin T O s-a stabilit că Elisabeta Rizea era nemulţumită de faptul că a primit pe acest unchi nebun al miliţianului şi că nu-şi mai poate vedea de casă din cauza lui La rîndul ei, mama bandiţilor Arnăuţoiu îşi arăta nemulţumirea că nu mai putea sta de vorbă cu Elisabeta Rizea şi o sfătuia pe aceasta să facă ceva să scape de el Organele noastre au obligat-o astfel pe mama bandiţilor să renunţe la aceste vizite, să poată fi folosită din nou T O de ascultare” (cf Ioana-Raluca Voicu-Arnăuţoiu, op cit , pp 623-624) 14 Aceasta, Elena Ion Arnăuţoiu, a intrat în joc, dar, în discuţiile cu mama sa, nu a divulgat locul, fiind amîndouă foarte prudente în cursul conversaţiei lor (ibidem, pp 605-606) 15 Ioana-Raluca Voicu-Arnăuţoiu, op cit , p 317 16 Ibidem, p 321 Din cartea citată a lui Marius Oprea, aflăm că acest Alimănescu era un infractor, angajat la Securitate, ştergîndu-i-se probabil vinovăţia prin această angajare Mai ciudat, şi legat de această întîmplare, este faptul că în raport se menţionează că acela care era comandant al Miliţiei Argeş la respectiva dată „s-a eschivat, spunînd că are de lucru la birou”, iar maiorul, care-l îmbrăcase în miliţian, a hotărît ca acela care i-a păcălit „să fie lăsat în pace, opunîndu-se să se dea curs urmăririi lui” Să fie neglijenţă, recunoaştere a neputinţei de a înfrunta un duşman mai abil, complicitate, „favorizînd favorizatorul”, sau frică? Organele de Securitate analizau efectele psihologice negative ale măsurilor operative, pe care le considerau „serioase greşeli politice” Ele realizau că frica şi teroarea induse de metodele operative – „făcînd mult zgomot atunci cînd pentru lichidarea unui grup de 5-6 indivizi s-a mers pe linia cea mai uşoară: cereri de trupe, operaţiuni cu efective mari etc ” – nu dădeau totdeauna rezultatele scontate şi că era preferabil să se treacă „în mod sistematic la identificarea elementelor care compun bandele, avîndu-se în vedere legăturile de rudenie, prietenii cei mai apropiaţi etc , dintre care se va creia o reţea informativă la satele din poalele munţilor”17 Ele realizau că aceasta reclama un alt stil de lucru, „o muncă informativă serioasă, de profunzime, sistematică şi numai cu cîţiva oameni” În acest fel, planurile de capturare a grupului presupuneau intervenţia imaginaţiei, creativitate, rafinament psihologic şi abilităţi de abordare a oamenilor, opuse măsurilor operative Aşa cum chiar ei, securiştii, o recunoşteau, „liniei uşoare” îi era preferabilă cea grea, a elaborării unor adevărate scenarii, extrem de dificil nu numai de pus în joc, dar şi de controlat În plus, pericolul deconspirării putea prejudicia rezultatele acestei metode Momentul culminant al eforturilor de imaginaţie ale organelor de Securitate este cel al scenariului în care eroii principali sînt două surori şi un agent de Securitate, scenariu care ne îndreaptă spre realităţi interpersonale delicate, vizînd sfera privată a identităţii Prudenţă şi sincronizare: reguli ale cotidianului Rezistenţa partizanilor a depins de un sistem tripartit de funcţionare a prudenţei Dependenţa lor de susţinători – numiţi „favorizatori” de Securitate – reclama nu numai prudenţa partizanilor în oricare dintre acţiunile lor, prudenţa susţinătorilor, ci şi prudenţă în relaţiile dintre partizani şi oamenii lor de legătură Măsuri de precauţie erau necesare permanent Anchetele celor bănuiţi că ajutau grupul sau cele la care erau supuşi reţinuţii şi arestaţii puteau duce la deconspirarea informaţiilor, punîndu-i în pericol Reţeaua legăturilor din sat era o preocupare importantă, esenţială din punctul de vedere al organelor de Securitate, pentru simplul motiv că de la un singur individ se puteau obţine, prin mijloace brutale, informaţii directe despre reţeaua susţinătorilor şi, mai important, informaţii indirecte despre partizani De aceea, cunoaşterea acţiunilor şi a locului în care partizanii se ascundeau trebuia să nu fie practic accesibilă în totalitate Informaţiile erau întotdeauna incomplete nu pentru că exista neapărat lipsă de încredere, ci pentru ca, în cazul în care lucrătorii Securităţii ajungeau la aceste informaţii, ele să nu le permită acestora capturarea partizanilor Elaborarea măsurilor de protecţie era complexă, pentru că avantajul suprem al partizanilor era dat de mobilitatea şi multiplicarea adăposturilor, spre a le asigura permanent alternative de retragere şi acces la alimentele depozitate 17 Ioana-Raluca Voicu-Arnăuţoiu, op cit , p 241 Cînd Titu Jubleanu a fost arestat şi torturat, partizanii au ştiut amploarea pericolului18, atît pentru ei, cît şi pentru susţinători Mobilitatea nu presupunea numai schimbarea adăposturilor, ci şi multitudinea deplasărilor necesare stabilirii contactului cu persoanele de legătură, uneori gîndite în lanţ, ca şi accesul la căsuţele poştale Cu totul excepţional, o persoană de contact lua legătura cu membrii sau cu un membru al grupului – de obicei, aceştia erau cîte doi – mergînd la locul adăpostului Întîlnirile se făceau în locuri care avantajau retragerea în caz de pericol De asemenea, coborîrea în sat nu se făcea prin deplasarea întregului grup Se trimitea vorbă cînd erau necesare întîlniri şi adesea acestea, din prudenţă, erau amînate Oricînd putea interveni ceva care dicta schimbarea strategiei privind contactul Locul întîlnirilor, fie în gospodării, fie, mai ales, în împrejurimile satului, era bine gîndit, iar deplasările – atît ale partizanilor, cît şi ale sătenilor – se făceau mai frecvent noaptea Şi, bineînţeles, existau situaţii în care ele nu aveau loc, din cauza riscurilor, a imposibilităţii sătenilor de a se deplasa sau a apariţiei unor evenimente neprevăzute Fie că erau urmăriţi, fie că satul era plin de agenţi, persoanele de legătură nu puteau acţiona totdeauna aşa cum fusese planificat Iată de ce trebuie să ne înclinăm în faţa abilităţilor Marinicăi Chirca, pentru că, aproape zece ani, ea a reuşit să se sustragă pericolelor de a fi prinsă de organele de Securitate şi Miliţie Coordonarea mişcărilor presupunea deci abilităţi organizatorice deosebite Toma Arnăuţoiu declara19: „La ultimile întîlniri din septembrie 1953 i-am anunţat pe Constantinescu Ion, Constantinescu Justina, Andreescu Nicolae şi Ticu Nicolae că vom pleca în munţi pe rîul Dîmboviţa şi anume în muntele Cascoe să luăm de acolo alimente… Cu aproximaţie, le-am spus că ne vom reîntoarce, dar mai precis urma să comunicăm prin consemne” Toma Arnăuţoiu era cel care găsea şi impunea soluţiile cele mai eficiente în sensul prudenţei şi considerării contextului favorabil, în toată complexitatea lui Nevoia de anticipare a reacţiilor şi acţiunilor organelor de Securitate era obligatorie pentru asigurarea reuşitei acestor contacte dintre persoanele de legătură şi partizani Vigilenţa însemna supravieţuire Anticiparea riscurilor, conjugată cu aprecierea priorităţilor, cerea o orchestrare minuţioasă a prudenţei Şi toate acestea trebuiau să funcţioneze printr-un acord între personalităţi diferite, cu reacţii personale diferite, cu potenţiale diferite de adaptare la incertitudine, adică în condiţiile acelei variabilităţi greu previzibile pe care o aduce factorul uman Nimeni nu trebuia să acţioneze pe cont propriu Se comunicau mai degrabă intenţii, fără detalii precise Se foloseau nume conspirative, semnalizări, căsuţe poştale, pentru a se păstra cît mai bine confidenţialitatea Adevărul cunoscut parţial era o strategie importantă pentru a nu pune grupul în pericol Cînd Nicolae Băşoiu a primit nume conspirativ, Maria Plop, Titu Jubleanu şi soţia sa nu-l ştiau – deşi Constantin Jubleanu îl divulgă tatălui său –, aşa că erau protejaţi atît grupul, cît şi cel care ajuta grupul Cînd s-a descoperit bordeiul de la „Rîpele cu brazi”, s-au 18 Titu Jubleanu a fost arestat în vara anului 1951 Torturat, el a indicat locul în care se găseau adăpostite alimentele luate de la stîne şi de la cabanele silvice, pe care partizanii le depozitaseră pentru iarna care urma Dintr-o dare de seamă a organelor de Securitate referitoare la acţiunile de depistare a acestor locuri, pe perioada iulie-noiembrie 1952, reiese foarte clar insistenţa acestor acţiuni, ele desfăşurîndu-se în lanţ Sînt, astfel, menţionate adăposturile găsite: 17 august – un bordei; 19 august – trei bordeie; 22 august – un depozit de alimente; 26 august – un depozit de alimente; 27 august – două arme ascunse; 3 septembrie – două bordeie; 18 septembrie – 3 bordeie (Ioana-Raluca Voicu-Arnăuţoiu, op cit , pp 532 şi 533-534) 19 Ioana-Raluca Voicu-Arnăuţoiu, op cit , p 553 folosit semnalizări pentru a-i înştiinţa pe fraţii Arnăuţoiu că armata era informată şi că îi caută De remarcat este că nu se folosea doar un singur tip de semnalizare: …am stabilit cu preotul Andreescu Nicolae ca în cazul în care va apare armată în sectorul „Poinărei” să ne pună mai multe semne, un semn în punctul „Bîrlog” şi anume să înfigă o prăjină alături de hodaea fratelui său, anume Andreescu Gheorghe; al doilea semn punerea de către el sau Constantinescu Ion a unui bileţel la hodaea lui Andreescu Nicolae din punctul „Platou” şi în bilet să scrie cele petrecute după plecarea noastră…20 Legătura dintre Marinica Chirca şi Nicolae Andreescu a fost permanentă după recrutarea acestuia de către ea, ei informîndu-se reciproc despre tot ce avea legătură cu situaţia grupului sau cu ceilalţi susţinători21 Păstrarea confidenţialităţii funcţiona şi faţă de membrii grupului, astfel că Nicolae Andreescu purta numele conspirativ „Maior”, Marinica Chirca, pe cel de „Mihai”, iar Ion Constantinescu, pe cel de „Micu” Orice neglijenţă se plătea scump, aşa cum s-a întîmplat cînd Titu Jubleanu a fost prins, iar soţia sa a sfîrşit tragic Cum s-au petrecut lucrurile a povestit chiar Titu Jubleanu după arestare: Jublenii şi Marinescu erau undeva pe Vîlsan Ţaţa Marioara, nevasta lui Titu Jubleanu, Dumnezeu s-o ierte, că poate îi găsim cîndva oasele, spălase rufele şi le întinsese la soare Şi un avion de supraveghere a survolat Da, ce-au zis ăştia, e cursa de Sibiu Dar era de la securitate şi i-a anunţat pe ăia de jos, uite în pătratul cutare nişte puncte albe! Şi au dat peste ei Cînd a văzut securitatea ţaţa Marioara, tot un fel de Elisabeta Rizea… ultimele ei cuvinte au fost: Trage Titule, să scape băieţii! Asta ar trebui să rămînă în istorie, trage Titule, să scape băieţii… Şi nenea Titu şi cu ţaţa Marioara au tras şi băieţii au scăpat Tică, băiatul lor şi Ionel Marinescu Dar ei au fost înconjuraţi şi cineva, fără să someze, cînd a văzut-o pe ea din lateral, stînd pe brînci şi trăgînd, i-a tras un glonţ de zebeu Pe unde trece glonţul de zebeu face o găurică mică, dar pe unde iese, rupe Şi pe urmă au sărit pe ea cu picioarele pînă i-au ieşit plămînii prin spărtură Mi-a spus un martor ocular: Titu Jubleanu Că el, cînd a văzut că băieţii au fugit şi nevastă-sa e moartă, a ridicat mîinile în sus şi s-a predat L-au pus să sape oleacă de mormînt, cu unghiile, cu degetele, a săpat şi cu o ruptură de lespede Iute, iute! A săpat ca un lat de palmă şi-au spus: ajunge! „Am pus peste ea cu mîinile nisip şi bolovani, după ce am sărutat-o, şi atît a fost tot…” Şi pă el l-au dus la Piteşti, la Securitate22 Nu numai prudenţa era necesară, ci, uneori, chiar şi imaginaţia şi ingeniozitatea unor soluţii care să ascundă adevărata identitate Mă refer aici la travestirea lui Constantin Jubleanu pentru a nu fi recunoscut de ciobani, pentru a lua informaţii despre eventualele posibilităţi de procurare de alimente şi despre prezenţa armatei în zonă: „Am travestit pe teroristul Jubleanu Constantin şi l-am trimis să stea de vorbă cu ciobanii din Mezea… Ne-am dus la Brătila şi l-am travestit pe Jubleanu Constantin în cioban…” Elisabeta Rizea povesteşte şi ea o întîmplare asemănătoare Soţul ei, Gheorghe, era ascuns la sora ei Stătea într-o bute 20 Ibidem, p 519 21 Marinica Chirca, chiar după atîta vreme, exprimă o mare admiraţie pentru preotul Nicolae Andreescu, care a fost executat o dată cu o bună parte din lotul Arnăuţoiu Ea consideră că acesta a avut un curaj extraordinar, că a fost torturat cu sălbăticie de organele de Securitate şi că a rezistat (informaţii din interviul pe care l-am realizat în vara anului 2002) Totuşi, Toma Arnăuţoiu avea unele îndoieli faţă de onestitatea lui, descoperind că preotul îşi însuşea uneori cîte ceva din bunurile pe care trebuia să le dea partizanilor 22 Titu Jubleanu i-a povestit lui Cornel Drăgoi (Povestea Elisabetei Rizea din Nucşoara , ed cit , pp 138-139) şi foarte rar ieşea de acolo pentru altceva decît necesităţile biologice Într-o noapte, cînd a ieşit în aceste scopuri, l-a văzut un vecin şi, deşi a doua noapte era Paştele, Securitatea a făcut o descindere masivă Numai că au greşit număratul caselor În aceste condiţii, se impunea schimbarea locului, astfel că Gheorghe trebuia să părăsească locuinţa cumnatei Atunci, pe înserat, Gheorghe a fost îmbrăcat în fată, cu fotă şi ie, adică în costum ţărănesc, cu basma pe cap, punîndu-şi lucrurile într-o desagă, fiind însoţit pentru ca, în caz de pericol, să nu fie singur Două surori şi un agent Familii întregi au fost prinse în drama Nucşoarei: Jublenii, Chirca, Marinescu, Constantinescu, Andreescu, Rizea, ca să nu mai vorbim despre familia Arnăuţoiu Oamenii se înrudeau între ei, astfel că fiecare individ participant la această dramă poate fi revendicat ca victimă, prin legătură de sînge sau prin alianţă, de una sau alta dintre familii Cartea Ioanei-Raluca Voicu-Arnăuţoiu conţine o sumedenie de nume Şi, cu fiecare nume nou, avansînd în lectură, aflăm că cineva este rudă cu altcineva Din interviuri cu cei care mai trăiesc aflăm, de asemenea, despre relaţii de rudenie care nu apar în carte De pildă, Marinica Chirca era rudă cu familia Micuda, la care s-a deplasat Arsenescu înainte de a părăsi definitiv grupul Plecarea spre Nucşoara, după decizia din Bucureşti, a avut ca prim loc de oprire satul Brădet, la preotul Victor Popescu El era unchiul fraţilor Arnăuţoiu Alexandru Marinescu s-a ascuns la Maria Coman din satul Cîndeşti Aceasta era soră cu tatăl lui După ciocnirea din 19 iulie 1949, o anume Lemnaru află întîmplător ce discută securiştii şi, evident, face ca informaţia să ajungă la partizani Ea era cumnată cu Ion Chirca Este imposibil de separat indivizii între ei Prin aproape fiecare dintre ei se recompune întreaga comună De aceea, o primă observaţie este faptul că nu există familie fără victime O altă observaţie, care decurge din aceasta, este că devine dificil de stabilit – şi la ce ar servi? – care familie a suportat sacrificiile umane şi materiale cele mai mari Fiecare familie poate pretinde un statut de excepţie Elisabeta Rizea îşi reclamă un atare statut, ţinînd o contabilitate impresionantă: Din neam, au făcut puşcărie o droaie, să vă spun: Naie, Luca, fraţi, cumnatu Vlădescu, Petre Vlădescu o ţine pe Elena Vlădescu, soră-mea, Laurenţia, fata mea, eu, Gheorghe, bărbată-miu, Vasile, bărbatu lu Lenuţa, ailaltă fată, Belu îi zicem noi, Belescu, şi cu taică-su lu Belu, Ghică Belescu, socru Lenuţii Ei?! Şi nu-i zic pă ăilalţi, pe cîţi îi lua din casă de unde dormea, noaptea, din pat, pentru cercetări Nu ştiu cît a făcut puşcărie Luca, şapte ani parcă i-a dat, şi cînd a venit a căzut femeia lui lîngă el, atît a fost, ea l-a sărutat pe el, el pă ea şi a murit E văduvoi pînă astăzi Frate-miu Naie a făcut cinci ani parcă, s-a dus cu soţu mieu, că l-a ascuns Depusese şi el jurămînt, v-am spus Da ăia nu ştiau de jurămînt atunci, că le-ar fi dat mai mult Şi soţu mieu a fost cinsprezece ani, condamnat, da a făcut paisprezece, că i-a dat drumu cu decretu din 64 Eu doisprezece, Laurenţia doi, şi ăilalţi, nu mai ştiu cît, dar au făcut… Şi toţi am fost vinovaţi, fiecare a făcut, chiar dacă a tăgăduit că a făcut Uite că mi-am adus aminte, Vasile Belu şi cu taică-su au făcut către trei ani Trei ani pentru că l-au ascuns pe Gheorghe…23 Toţi cei menţionaţi de Elisabeta Rizea aveau, la rîndul lor, rude, familii, rude mai îndepărtate sau mai apropiate, astfel încît Securitatea ajungea de la un individ la un neam întreg 23 Povestea Elisabetei Rizea din Nucşoara , ed cit , p 29 Familia Chirca a fost şi ea prinsă în drama Nucşoarei, avînd în componenţa ei personaje principale ale evenimentelor petrecute în comună Nel Chirca, Dezertoru, un membru al familiei cu o personalitate şi un destin ieşite din comun, a intrat în grup încă de la început şi, prin robusteţea sa fizică şi psihică, abilităţile sale în mînuirea armelor şi uşurinţa de a se mişca pe munte şi în sate, a ajutat enorm grupul Fraţii săi, soţia, cumnatele, chiar şi fiii lui au fost şi ei personaje principale ale dramei din Nucşoara El procura alimente şi arme, fiind şi curier Fraţii săi, Aurel şi Gheorghe, lucrători forestieri, au contribuit de asemenea foarte mult la supravieţuirea grupului O altă observaţie se cuvine a fi menţionată Fiecare familie avea atît membri partizani, cît şi membri nedispersaţi Relaţiile dintre aceştia erau relaţii de dependenţă, în sensul că partizanii nu ar fi putut rezista fără ajutorul celor rămaşi în sat, aşa-numiţii „favorizatori”, după expresia organelor de Securitate Favorizatorii erau aspru pedepsiţi Dar cum să fii mut la suferinţele celor din munte, aşa cum justifică sora lui Constantin Jubleanu ajutorul dat, cînd îşi auzea fratele strigînd-o la gard, înfometat? Impresia absenţei negocierilor în relatările celor care au ajutat partizanii este prezentă ca un sentiment difuz pentru cel care citeşte despre relaţiile dintre partizani şi susţinători Toma Arnăuţoiu declară că nu a promis nimic celor care l-au ajutat, nici titluri şi nici alte avantaje Totuşi, faptul că s-a găsit acel caiet după capturarea Mariei Plop, în ascunzişul ultimilor supravieţuitori, şi chitanţele care erau lăsate la stîne, barăci sau cabane pentru justificarea lipsurilor dovedeşte că ajutorul era gîndit în termeni de împrumut şi că reuşita acţiunii lor ar fi trebuit să implice despăgubirea acestora Ne putem însă imagina că motivaţia ajutorului era mult mai complexă decît ataşamentul pentru cauza grupului – atît cît putea fi ea înţeleasă de săteni –, relaţia afectivă cu membrii grupului – particularizată şi nuanţată – sau loialitatea faţă de familia Arnăuţoiu Susţinătorii24 aveau o motivaţie în care se împleteau elementele afective cu cele ale unor aşteptări privind eventuale avantaje ţinînd de ascensiunea lor socială sau pur şi simplu consecinţele pragmatice ale schimbării raportului de forţe în comună, deci, implicit, învingerea noii puteri Persistă însă această impresie că oamenii din sat acţionau ca dirijaţi de o forţă superioară, oarecum naiv, aventuros, fără a pune în cumpănă riscurile, consecinţele comportamentelor lor Acest lucru se referă la prima parte a evenimentelor din Nucşoara Ceea ce nu înseamnă însă, în nici un caz, că ei nu ştiau ce fac, că altcineva decidea în locul lor, ci, dimpotrivă, respectarea unor norme adînc încorporate, dictate de apartenenţa la „sîngele comun”, dar şi dincolo de el Ajutorul nu se discută, se dă25 24 În vara anului 2002, într-un interviu luat Marinicăi Chirca, am întrebat-o ce s-ar fi întîmplat dacă mişcarea din Nucşoara ar fi fost o reuşită Ea mi-a răspuns: „Eh! Eram cineva, eram mari!” Fără îndoială că aşteptările aveau şi o componentă materială 25 Pentru a înţelege acest lucru, sînt necesare unele referiri la ceea ce înseamnă personalitatea tradiţională, remarcabil discutată de Marcel Gauchet în recenta sa carte La démocratie contre elle-même (Gallimard, Paris, 2002, pp 229-263) Familia, în societatea tradiţională, afirmă Gauchet, funcţionează printr-o logică antiindividualistă Membrii săi sînt angajaţi în raporturi simbolice care exclud privatizarea psihologiei lor individuale, determinîndu-i să adopte comportamente prescrise, prestabilite prin însăşi poziţia lor şi rolul atribuit Cele două logici antinomice – legea individului şi cea a socialului – se echilibrau prin faptul că lumii sociale i se atribuiau prioritate şi precedenţă Individul încorpora în structura sa psihologică normele sociale şi astfel ordinea socială continua să existe, să funcţioneze Coexistenţa indivizilor se înscria în această logică a socialului Între individ şi normele sociale raportul era de interdependenţă, 1 Ajutorul este expresia unei constrîngeri consimţite, nenegociabile, dar conţinînd un amestec între constrîngere şi aşteptări personale Pe Marinica Chirca am cunoscut-o în vara anului 2001 Aparenţa ei era cea a unei femei rezervate şi uşor distante, fără însă a-mi părea inaccesibilă sau ostilă comunicării Totuşi, în aparenţă, ea păstra mereu un aer de severitate Era mai degrabă discretă, dispusă să se lase înţeleasă în timp, o persoană opusă Elisabetei Rizea, o persoană deloc directă Se exprima aproape zgîrcit, în propoziţii scurte, lăsînd impresia unei persoane ferme, deţinătoare de certitudini, echilibrate, indiferent dacă era sau nu aşa Oricum, nu părea deloc interesată să cîştige atenţia interlocutorului De aceea, gestul de curtoazie de a ne oferi la plecare o sticlă de ţuică nu părea deloc un gest formal, ci, mai degrabă, expresia indirectă a unei socialităţi pozitive26 Era îmbrăcată ţărăneşte, iar interiorul camerei în care ne-a primit era extrem de simplu, ţărănesc, auster Soţul său este mort de cîţiva ani El şi fratele său, Gheorghe, fuseseră singurii care, după evenimentul de la 19 iulie 1949, păstraseră legătura cu grupul, prin fratele lor, Dezertoru Marinica Chirca şi sora sa, Ana Simion, sînt din satul Slatina, aparţinînd comunei Nucşoara Marinica se căsătorise27 în Nucşoara şi, prin soţul ei, era legată de familia Chirca Ambele au devenit de la început membre nedispersate ale grupului „Haiducii Muscelului” În casa Anei Simion – care se numea şi Luţoiu – avuseseră loc multe întîlniri ale membrilor grupului Marinica Chirca, pe care Toma Arnăuţoiu o numea, într-o scrisoare către părinţi, „cea mai devotată grupului”, a fost o persoană de legătură cu o activitate asiduă, dar individul consimţea, în interiorul tradiţiei, la anterioritatea normelor în raport cu propria existenţă Vîrsta, sexul şi rangul dictau anumite comportamente interpersonale, asimilate prin socializare Şi totuşi, indivizii tradiţionali erau diferiţi unul de altul, se bucurau de un tip de independenţă personală – cu alt conţinut decît acela pe care îl are astăzi –, nu erau fixaţi în normă, ci se mişcau doar în spaţiul oferit de normă Ei erau relativ independenţi, dar nicidecum autonomi 26 Este drept că orăşenii sînt obişnuiţi să li se ofere cîteodată băutură sau ceva de mîncare, aşa-numita trataţie, la venire, şi nu la plecare 27 În ciuda unei logici individualiste – determinate de instinctul de conservare al individului în raport cu viaţa şi ambianţa sa –, căsătoria impunea o logică socială a cărei esenţă era următoarea: alianţa prin căsătorie însemna alianţa unei persoane nu numai cu o altă persoană, ci şi cu o altă familie În acest fel, aparţinînd unui grup social, unei familii, persoana angaja, prin sine, întregul grup social din care făcea parte; prin persoane, prin individualităţi se angajau reciproc grupuri sociale distincte, familiile celor care se căsătoreau Raportul dintre individ şi lumea sa socială este foarte complex şi nuanţat, supus schimbărilor în timp Oricum l-am privi, cercetătorul din ştiinţele sociale nu poate ocoli şi aborda simplist relaţia individualism- colectivism, atît de prezentă astăzi în discursul asupra modernităţii Fiecare termen al relaţiei îl implică pe celălalt, pentru simplul fapt că nimeni nu trăieşte în afara societăţii, nu există persoană solitară, deci ceea ce numim individ nu este un individ pur Supravieţuirea colectivităţii se face prin sacrificii individuale, care nu sînt însă resimţite ca sacrificii, ci ca datorii Dacă Ion Chirca era considerat un individ ciudat, era diferit pentru că partea de sacrificiu personal – al propriului eu – era mai mică, echilibrul necesar între elementul individual şi cel social era înclinat în avantajul său ori, altfel spus, el era şi independent, şi autonom, chiar dacă inconştient Putem astfel înţelege unele realităţi ca, de pildă, ostilitatea familiei lui Eugen Popescu, care, căsătorit cu fiica lui Titu Jubleanu, a suportat reproşurile familiei sale pentru ajutorul dat cumnatului său, pe lîngă agresiunea organelor de Securitate neprecupeţind nimic pentru a ajuta grupul: făcea cumpărături pentru ei, procura alimente şi alte obiecte necesare, asigura relaţiile dintre membrii grupului şi rudele lor sau alte persoane de legătură, pleca noaptea la locuri de întîlnire cu membrii grupului, le aducea arme şi muniţie şi, foarte important, îi informa despre ceea ce se întîmpla în sat – reacţiile şi mişcările lucrătorilor Securităţii, atmosfera din sat, arestările care aveau loc – şi-i avertiza asupra riscurilor eventuale, din perspectiva celui dinăuntru Am menţionat deja eforturile Securităţii de a recruta prin toate procedeele informatori din rîndul celor dovediţi sau bănuiţi a-i ajuta pe partizani Cele două surori aveau un statut diferit din acest punct de vedere Marinica Chirca avea dosar de verificare clasat28, în schimb sora ei, Ana Simion, suferise deja o condamnare pentru legăturile sale cu grupul de partizani Totul s-a schimbat în momentul în care, cu ocazia unei discuţii înregistrate, relativ neutre, între soţii Arnăuţoiu, părinţii fraţilor Arnăuţoiu, şi pe fondul unui impas, al unei lipse de informaţii noi privind partizanii, organele de Securitate hotărăsc să revadă dosarul Marinicăi Chirca Cu această ocazie, unele informaţii pe care acesta le conţinea au căpătat alte semnificaţii şi au constituit un punct de plecare pentru elaborarea unei noi strategii de abordare a problemei partizanilor Două măsuri au fost luate: recrutări de noi informatori şi dispunerea unor agenţi în proximitatea postului de înregistrare, pe de o parte, şi aplicarea unei „combinaţii” noi, 28 Dosarul de verificare era clasat în categoria „C”, adică fără temei Marinica Chirca dăduse explicaţii credibile privind deplasările ei şi nu dezvăluise nimic care să o transforme în suspectă, pentru a fi reţinută Trebuie amintit că Securitatea avea probleme pe linia investigaţiilor, din cauza slabei pregătiri a anchetatorilor Trimis în anul 1949 în inspecţie în mai multe Direcţii teritoriale ale Securităţii, locotenent-colonelul Teodor Dincă, adjunctul lui Dulgheru la Direcţia Anchetelor Penale din Direcţia Generală a Securităţii Poporului (DGSP), a constatat grave disfuncţionalităţi în felul în care decurgeau anchetele El arăta că cercetările erau începute la întîmplare, fără un plan stabilit anterior, fără a se fixa un obiectiv ce urma să fie atins şi fără un studiu serios al materialului informativ, „din care să se fi extras chestionare, care să ducă la stabilirea legăturilor” (cf Marius Oprea, op cit, p 70) În „Sinteza acţiunii de depistare şi prindere a bandei Arnăuţoiu din Piteşti” se arată următoarele: „În perioada 1954, agentul Stan Marin a furnizat organelor noastre unele materiale din care rezultă că Chirca Marinica, veche legătură a bandei, face dese deplasări suspecte spre comuna Domneşti, că deşi ea a fost arestată, a reuşit să scape pentru că la anchetă nu a declarat nimic despre legătura cu banda, cu toate că era una din primele legături încă de la constituirea bandei, în anul 1949 Tot agentul Stan Marin sesiza că Chirca Marina se întîlneşte des cu preotul Andreescu Nicolae şi că e posibil ca aceştia să nu fie străini de existenţa bandei” (Ioana-Raluca Voicu-Arnăuţoiu, op cit , p 597) Marinica Chirca a rezistat tuturor anchetelor şi a dat dovadă de imaginaţie în prezentarea unor motive credibile organelor de Securitate Mă refer la faptul că, punîndu-şi unul dintre fii să cumpere ţigări, în cantitate mare, pentru partizani şi dîndu-şi seama că organele de Securitate ştiau că fiul ei nu cumpăra de obicei ţigări, l-a învăţat să spună că a luat bani şi a cumpărat pe ascuns, de frica părinţilor Tot aşa, povesteşte ea, cu ocazia interviului din vara anului 2002, trebuind, împreună cu Aurelia Costea, să aducă arme – două puşti – partizanilor, s-au întîlnit cu un securist care le-a întrebat ce au în traiste Cu multă prezenţă de spirit, ea i-a spus că au nişte lumînări pentru un botez Securistul a crezut-o şi nu le-a reţinut Probabil că siguranţa cu care i-a vorbit l-a făcut să nu bănuiască nimic şi nici să nu le percheziţioneze 3 prin introducerea în scenă a unui agent pe numele conspirativ de Mihail Mohor29, cu un rol cu totul special, pe de altă parte Principala sarcină a acestuia era de a se apropia de mediul imediat al Marinicăi Chirca, „să intre în viaţa ei”, într-un fel în care aceasta, ca „una dintre principalele legături ale bandei” – concluzie certă consecutivă proaspetei lecturi a dosarului ei clasat anterior –, să dezvăluie informaţii despre grup utile pentru prinderea lui În acest fel, pe lîngă Iancu Arnăuţoiu, care era un „obiectiv” principal al Securităţii, apărea un nou obiectiv: Marinica Chirca Atente la ceea ce se întîmpla în viaţa lui Iancu Arnăuţoiu, organele de Securitate au aflat din înregistrări că preotul Nicolae Andreescu a pomenit numele fraţilor Arnăuţoiu, dorindu-le sănătate şi rezistenţă În acest fel, securiştii au dedus că ei există, sînt în viaţă şi că strategiei lor, combinaţiei imaginate trebuie să i se dea curs Noua pistă, sperau ele, ar fi putut să-i scoată din impas Să vedem acum cine era Mihail Mohor30 Era un individ care făcuse o bună impresie Securităţii şi acceptase de bunăvoie să intre în combinaţia imaginată pentru capturarea grupului Problema ce se punea era aceea de a găsi o soluţie care să nu trezească suspiciunea nimănui – în sat se perindau tot felul de străini pe care sătenii îi bănuiau ca fiind fie de la Securitate, fie de la Miliţie –, lucru dificil, pentru că orice nou-venit putea fi considerat un agent şi pentru că sensibilitatea sătenilor faţă de orice individ străin satului era foarte mare În acelaşi timp, aşa cum vom observa, lucrătorii Securităţii erau şireţi, dar şi suspicioşi cu propriul proaspăt agent, care, ca şi alţii, trebuia la rîndul lui controlat, fără să poată bănui că loialitatea sa este pusă la îndoială Astfel, scenariul iniţial a fost următorul: Mihail Mohor trebuia să prezinte o versiune care să justifice prezenţa sa în sat – era bolnav de nervi şi dorea o slujbă în acea zonă de munte, care i-ar fi ameliorat sănătatea, o slujbă pentru o perioadă mai lungă de timp şi cît mai confortabilă Lucrătorii Securităţii elaborează un plan care se dovedeşte iscusit Cum ei controlau totul, s-a profitat de faptul că şeful magaziei SMT dintr-un sat apropiat de locuinţa surorilor urma să fie promovat Angajarea lui Mihail Mohor se putea face, dar astfel încît ea să nu pară a avea legătură cu organele de Securitate, care conduceau totul din umbră Directorul 29 Despre introducerea acestui agent şi rolul lui găsim date importante în sinteza amintită, care este o parte din dosarul nr 10764 din 1959 (ibidem, pp 601-616) În aceeaşi sinteză se menţionează impasul în care se găseau organele de Securitate, dar şi aprecieri pozitive la adresa activităţii lor în urma acţiunii legate de introducerea agentului Mihail Mohor: „Deşi informaţiile primite prin T O erau destul de vagi, ele aveau totuşi importanţă, mai ales dacă se ţine cont că de 5 ani organele noastre nu cunoşteau nimic din existenţa bandei în zonă Trebuie scos în evidenţă faptul că lucrătorii operativi au pus mare preţ pe conspirarea măsurilor luate, s-au orientat şi au aplicat cu succes combinaţiile de instalare a posturilor T O , de introducere în zonă a agentului Mohor Mihail şi apoi de instruirea lui, de folosirea abilă a anumitor împrejurări pentru crearea legăturilor dintre agent şi obiectivele noastre Ana Simion şi Marinica Chirca Ei s-au sesizat la timp şi au luat măsuri corespunzătoare atunci cînd unele obiective urmărite s-au alarmat de prezenţa continuă a unui număr mare de lucrători de securitate în zonă De aceea, măsura aplicată de lucrători de a părăsi total zona (desigur în aparenţă) a creat o linişte şi fără doar şi poate convingerea celor ce aveau legătură cu banda că organele de securitate de stat nu mai ştiu despre bandiţi şi au şi încetat urmărirea lor” (ibidem, p 614) 30 Cunscut apoi, în satul Slatina şi în Nucşoara, sub numele de Vasile Linie unităţii, devenind suspicios, anunţă Securitatea despre această ciudată angajare, iar agenţii acestei instituţii îi promit verificarea noului individ, care, evident, nu era necesară în realitate Jocul dublu al organelor de Securitate este, astfel, realizat: Mihail Mohor era agentul lor, dar, în acelaşi timp, se reuşise ca şi el, la rîndul lui, să fie controlat Directorul este înştiinţat că Mihail Mohor este suspect şi, pe baza acestui lucru, i se face recomandarea de a trimite organelor de Securitate note cu informaţii privind comportamentul acestuia Munca lui Mihail Mohor nu era obositoare La magazia unde era angajat, el vindea alimente şi diferite obiecte de strictă necesitate locuitorilor; şi, cum era de aşteptat, într-una dintre zile şi-a făcut apariţia Marinica Chirca, „obiectivul” Cunoştinţa fiind făcută, agentului nu-i rămînea decît să studieze obiectivul cu ocazia întîlnirilor prilejuite de venirile Marinicăi Chirca la cumpărături Şi totuşi, în cursă cade iniţial Ana Simion, care acceptă, la rugămintea unui cunoscut al agentului, ca printre unii salariaţi ai magaziei care luau masa la ea să fie primit şi noul angajat Mihail Mohor Această rugăminte părea cu totul inofensivă şi nu atrăgea atenţia Anei, deoarece faptul că un bărbat necăsătorit trebuie să fie hrănit de o femeie părea un lucru firesc Scopul său era însă de a se apropia de Ana Primul rezultat promiţător nu se lasă aşteptat Agentul îi vinde pe datorie alimente Marinicăi Chirca, într-o cantitate relativ mare, iar aceasta este înregistrată în timpul unei vizite făcute părinţilor Arnăuţoiu, informîndu-i chiar despre noul magaziner Din spusele ei reieşea că acesta nu-i trezeşte bănuieli, că mănîncă la sora ei, nefiind căsătorit Alimentele sînt lăsate la părinţi, care totuşi o avertizează pe Marinica să fie prudentă în relaţiile ei cu acest nou personaj Faptul că alimentele erau cumpărate pentru bătrînii Arnăuţoiu a fost înregistrat de organele de Securitate ca putînd fi ori neimportant, ori neîntîmplător Următoarea mişcare a agentului a fost apropierea mai mare faţă de surori: el se mută la locuinţa Anei Simion, putînd astfel urmări mai uşor deplasările acestora şi, evident, cunoaşte pe cei cu care ele veneau în contact Apropierea aducea avantaje importante pentru realizarea sarcinii în care se angajase Agentul constată că surorile lipseau de acasă uneori şi noaptea şi că Ana justifica absenţa lor prin deplasări necesare fie aprovizionării – la tîrgul din Domneşti, de pildă – la distanţe mari, fie vizitelor la medic În acelaşi timp, înregistrările la locuinţa lui Iancu Arnăuţoiu continuau şi erau puse în legătură cu mobilitatea surorilor Din nou apar informaţii importante pentru agenţii Securităţii: Marinica o informează pe mama fraţilor Arnăuţoiu că fiii ei sînt bine, nu duc lipsă de nimic, că sora sa ştie şi ea aceste lucruri, deci că cele două surori erau amîndouă implicate în relaţii cu partizanii Mama fraţilor Arnăuţoiu le avertizează pe cele două surori şi le aminteşte să fie prudente cînd o vizitează În acest moment, atenţia organelor de Securitate se îndreaptă către părinţi şi, pentru a-i obliga să dezvăluie locul unde se află grupul – lucru pe care ei nu-l făceau în conversaţiile cu surorile Marinica şi Ana –, ele introduc în scenariul deja existent un nou personaj: fiica31 bătrînilor Arnăuţoiu şi sora fraţilor Arnăuţoiu, care locuia la Cîmpulung-Muscel 31 Elena Ion, căsătorită cu profesorul Florea Ion din Cîmpulung-Muscel 5 şi care nu-şi vedea prea des părinţii Cum deplasările la distanţe mari nu erau uşor de realizat, creează o ocazie convenabilă deplasării acesteia Astfel intră în scenă un alt agent, „Stan Vasile”32, care prezenta avantajul că îi cunoştea atît pe Elena Ion, cît şi pe părinţii ei Pregătirea vizitei Elenei la părinţi, care, sperau organele de Securitate, s-ar fi putut să-i facă pe aceştia să dezvăluie adăpostul partizanilor, nu a fost precipitată, pentru a nu trezi bănuieli O primă vizită la Arnăuţoi a făcut-o Vasile Stan singur Desigur că era necesară o justificare a prezenţei lui în sat De aceea, s-a folosit de faptul că avea o proprietate în sat, pe care a pretins că doreşte s-o vîndă şi că a venit pentru a se întîlni cu eventuali amatori Deplasările, cum am menţionat, se făceau cu dificultate şi, pentru a veni de la Cîmpulung-Muscel, el spusese părinţilor Elenei că a mituit un şofer de camion angajat într-un transport de materiale Pretinsul şofer a acceptat doar pentru că era duminică şi nu avea de lucru Şi, în fond, de ce – şi-a spus el – să stea degeaba şi să nu cîştige un ban? Vizita agentului i-a bucurat pe bătrîni Puteau, cu această ocazie, să transmită fiicei salutări şi veşti despre ei şi întrevedeau un ajutor din partea agentului, care este rugat ca, în viitor, dacă avea să se ivească o altă ocazie, să nu uite să o anunţe pe Elena despre plecarea lui la Nucşoara, pentru ca aceasta să-şi poată vedea părinţii Şi de data aceasta postul de înregistrare a funcţionat şi astfel organele de Securitate au aflat că părinţii şi-au manifestat precauţia faţă de viitoarele posibile întîlniri cu Vasile Stan şi că acesta îşi făcuse datoria aşa cum era stabilit După cum am arătat, toate aceste mişcări, care intrau în scenariul mare, trebuia să fie făcute cu multă grijă şi fără grabă Agentul se întîlneşte cu totul întîmplător cu Elena şi-i povesteşte despre vizita făcută părinţilor ei, iar la reproşurile acesteia că nu se gîndise s-o anunţe pentru a-l însoţi, el îi promite că în viitor o va face Scopul final al acestui scenariu era de a obţine, prin postul de înregistrare de la locuinţa părinţilor Arnăuţoiu, informaţii despre adăpostul partizanilor, care ar fi putut scăpa în conversaţiile acestora cu fiica lor Trebuie subliniată subtilitatea strategiei securiştilor, care speculau dorinţa reciprocă a părinţilor şi a fiicei de a se vedea Fiecare individ prins în scenariu era obiectiv şi mijloc în acelaşi timp: prin Mihail Mohor se ajungea la surori, prin surori se ajungea la părinţii fraţilor Arnăuţoiu, prin Vasile Stan se ajungea şi la Elena, şi la părinţi, prin Elena se ajungea la părinţi În acelaşi timp, exista un statut egal pentru toţi: atît agenţii, cît şi cei urmăriţi pentru legăturile lor cu grupul erau controlaţi, pentru ca nimic imprevizibil din ceea ce ar aduce factorul uman să nu creeze surprize şi să nu prejudicieze succesul acţiunii Evoluţia relaţiei particulare dintre Mihail Mohor şi Ana Simion era, în sine, o preocupare specială a organelor de Securitate Apropierea acestuia de Ana a urmat un curs ascendent, culminînd cu cîştigarea de către agent a rolului de bărbat-stăpîn al casei în care locuiau împreună şi în care mai înainte el era doar un străin Agentul şi-a luat în serios obligaţiile ce reveneau unui bărbat: se ocupa de gospodărie, aducea salariul în casă, cumpărase un viţel, plănuia îmbunătăţiri şi reparaţii ale gospodăriei, acţiuni care, pînă la urmă, au dat rezultate Ana aprecia ajutorul primit şi implicarea agentului în viaţa ei cotidiană, era cîştigată de spiritul gospodăresc al acestuia şi spera, probabil, că acesta se va stabili în sat printr-o căsătorie cu ea 32 Numele nu este cel real Rezultate pozitive veneau şi pe calea înregistrărilor Surorile erau, evident, persoane de legătură, duceau şi aduceau pachete, îi informau pe părinţii Arnăuţoiu despre starea fiilor lor, dar, deşi informaţiile duceau spre un adăpost din apropierea satului, locul precis nu era dezvăluit Era însă menţionat un preot, fără a i se spune numele33 O nouă mişcare strategică este folosită de organele de Securitate Pentru a linişti spiritele şi pentru a-i face pe cei care ajutau grupul să comită imprudenţe – deci pentru a-i face vulnerabili la dezvăluiri –, se decide ca în comună să se reducă activitatea ofiţerilor de Securitate, să fie păstraţi doar doi, cu a căror prezenţă oamenii erau deja obişnuiţi Se urmărea ca oamenii să creadă că interesul faţă de grup şi prinderea lui nu mai era o problemă de actualitate Şi, astfel, atenţia se îndreaptă din nou asupra Elenei Ion Se repetă scenariul ocaziei de deplasare, fiica îşi vizitează părinţii, primeşte veşti de la fraţii ei, îi avertizează pe părinţi în legătură cu discreţia necesară faţă de cel care o adusese, dar locul adăpostului tot nu este dezvăluit Înregistrarea s-a dovedit utilă doar parţial Agentul este din nou verificat prin înregistrarea obţinută şi apreciat ca fidel înţelegerilor avute cu securiştii Preocuparea organelor de Securitate se îndreaptă din nou către cele două surori, mai ales pentru că agentul Mihail Mohor raportase dese deplasări ale acestora Era toamna anului 1957 Măsurile luate vizau în continuare aflarea adăpostului partizanilor, iar deplasările surorilor erau atent urmărite Ele pun în evidenţă eforturile de imaginaţie ale lucrătorilor Securităţii Două măsuri au fost luate simultan, eşecul celei dintîi determinînd şi eşecul celeilalte: 1 Crearea unui grup de aşa-zişi turişti, în realitate ei fiind securiştii Aceşti „turişti”, un grup format atît din femei, cît şi din bărbaţi, care spuneau că lucrau la Departamentul de Silvicultură din Bucureşti, veniseră la o cabană să-şi petreacă concediul de odihnă Totul era bine aranjat: aveau acte de bucureşteni, echipament turistic, iar unii dintre ei erau amatori de pescuit Sarcina lor era să consemneze cu grijă prezenţa surorilor în zonă şi direcţia lor de deplasare Rezultatele nu au fost pe măsura aşteptărilor Deplasările se făceau noaptea, or noaptea nu se putea pescui Un singur lucru era clar: surorile se deplasau în direcţia comunei Domneşti; 2 Cum grupul de aşa-zişi turişti nu a reuşit să furnizeze informaţii, s-a trecut la instalarea unui post meteorologic, la cea mai mare altitudine a distanţei dintre Nucşoara şi Domneşti, în locuinţa unui chiabur Locul era bine ales şi făcea posibilă observarea deplasărilor pe o rază mare Nici de data aceasta nu au fost obţinute rezultate, pentru că lucrătorii Securităţii s-au deconspirat şi au trezit bănuieli chiaburului, care nu le era complice Ca atare, şi această măsură se dovedeşte ineficientă Totuşi, prin înregistrări se obţineau informaţii preţioase Preotul Nicolae Andreescu îl informase pe Iancu Arnăuţoiu că partizanii aveau nevoie de bocanci şi de mălai În acest fel, el intră în atenţia organelor de Securitate, însă nu divulgă de la cine avea această informaţie despre partizani Vom vedea că acest lucru va fi reţinut de către Securitate şi folosit ulterior Singura soluţie rămînea Ana Simion O combinaţie a fost imaginată pentru a crea o separare a celor două surori şi a o forţa pe Ana Simion să facă mărturisiri 33 Probabil Nicolae Andreescu, care este ulterior introdus ca obiectiv al unei combinaţii 7 Mă voi opri pentru a face cîteva precizări privind personalitatea Anei Simion Am văzut deja un început de implicare psihologică a Anei în relaţia ei cu Mihail Mohor Ana, despre care Marinica Chirca, întrebată34 cum era sora ei, a răspuns sec „aşa era ea”, evitînd să discute despre aceasta, era, fireşte, diferită de Marinica Era o structură mai fragilă, dependentă de sora ei şi, în general, dependentă, înclinînd spre comportamente afiliative Deşi în documentele organelor de Securitate se menţionează că era văduvă, Marinica Chirca afirmă35 că sora ei se despărţise de mai mulţi bărbaţi, dar nu era văduvă Aceste nevoi psihologice intră în joc în relaţia ei cu Mihail Mohor, căruia i se confesează, înfruntîndu-şi sora, dar în absenţa ei Aşa cum se întîmplă frecvent între oameni, o lipsă de curaj face ca, în relaţii foarte apropiate, să nu ne putem exprima frustrările, ba chiar adesea să evităm a vorbi despre ele Pare că este mai uşor să aducem reproşuri sau să ne manifestăm nemulţumirile faţă de cineva apropiat în faţa altcuiva, a unui străin În cazul Anei, această altă persoană era Mihail Mohor, care reuşise să-i cîştige încrederea şi afectivitatea În această situaţie se afla Ana cînd conflictul său interior a împins-o la a i se confesa lui Mihail Mohor Şi care era, de fapt, acest conflict interior? El era cauzat de o situaţie ambivalentă Simultan, Ana era prinsă între două realităţi incompatibile, fiecare conţinînd contrariul celeilalte, dar fiind strîns legate între ele Latent, în mintea Anei se formaseră două perspective greu de susţinut concomitent Pe de o parte, viaţa îi scoate în cale un om care-i oferă posibilitatea de a urma un destin obişnuit, neobositor, destinul unei femei oarecare – un bărbat de care ea se simţea atrasă Pe de altă parte, sora ei şi cu ea – ca şi întreaga familie Chirca – erau prinse în această viaţă agitată, plină de pericole – ea mai fusese condamnată36 –, cu multe deplasări, care reclamau eforturi în plus, consum psihologic, oboseală Tentaţia unui calm existenţial, relativ banal, trăit împreună cu bărbatul pe care-l dorea, în contextul neliniştit al Nucşoarei, era mare şi, în raport cu această tentaţie, ea se ridică împotriva surorii, considerînd că acest parteneriat secret îi incomodează viaţa, fiind un obstacol în calea noilor ei nevoi şi aspiraţii personale În această situaţie tensionantă, dilematică, se găsea probabil Ana cînd organele de Securitate conchid că „starea sufletească a Anei trebuie exploatată”37 Apropierea de sora ei complica lucrurile, aducea cu sine pericolul culpabilităţii, al influenţei Marinicăi, mult mai fermă şi stăpînă pe sine, şi deci al renunţării Anei de a-şi mai urma sora În aceste condiţii, securiştii decid ca Mihail Mohor să o scoată pe Ana din contextul în care se afla, s-o rupă de sora ei şi s-o îndepărteze, pentru a o face vulnerabilă Ţinta devenea acum Ana Urmează un scenariu extrem de complicat Iniţierea lui a fost precedată de o serie de acţiuni întreprinse de Mihail Mohor, la indicaţiile organelor de Securitate, acţiuni menite a întări şi dezvolta implicaţia psihologică a Anei faţă de agent – grijă pentru ea, atenţie, cadouri, deplasarea împreună la tîrg –, a o face să întrevadă un viitor comun, o relaţie stabilă în timp cu agentul Totodată, nici Marinica nu trebuia uitată şi nici exclusă din relaţia celor doi, pentru a nu i se trezi suspiciunea 34 În interviul din vara anului 2001 35 În interviul din vara anului 2002 Marinica Chirca susţinea că sora ei era tare îndrăgostită de Mihail Mohor, că îl iubea 36 Ana Simion, conform documentelor Securităţii, mărturiseşte agentului trecutul ei, cîştigată fiind de discreţia şi implicarea lui în viaţa ei 37 Ioana-Raluca Voicu-Arnăuţoiu, op cit , p 610 Relaţia dintre cele două surori era controlată de cea mai puternică şi mai echilibrată, de Marinica Mai mult, Marinica trebuia chiar cîştigată ca fiind cineva care va continua să facă parte din viaţa celor doi şi, pentru aceasta, Mihail Mohor îi propune Marinicăi unele afaceri cu băuturi spirtoase, avantajoase pentru ambele părţi O dată pregătită această situaţie în care tensiunile păreau potolite, Mihail Mohor trebuie să-şi susţină rolul în viaţa celor două surori, găsind că a venit momentul să aducă vorba despre propria familie Desigur, una imaginară Astfel, organele de Securitate inventează o verişoară38 la Miercurea-Ciuc Verişoara trebuia înştiinţată despre noile schimbări din viaţa agentului, despre planurile lui de viitor legate de relaţia cu Ana Simion şi despre decizia lui de a se stabili în comuna Nucşoara, ca urmare a căsătoriei cu aceasta Şi, cum o căsătorie presupune formalităţi de îndeplinit, el îşi roagă verişoara să-i procure nişte acte şi, bineînţeles, să participe împreună cu soţul ei la nunta ce urma să aibă loc Ana era, desigur, mulţumită Faptul că exista o verişoară ajunge la cunoştinţa Marinicăi, cum era de aşteptat, dar, cum amîndouă surorile erau apropiate, fidele şi pline de consideraţie faţă de Laurenţia Arnăuţoiu, ele îi cer acesteia sfatul, întrucît schimbarea ce urma să se petreacă în viaţa celor două surori era un eveniment important39 Laurenţia Arnăuţoiu le avertizează că, deşi este „de acord” cu această căsătorie, noului intrat în familie trebuie să nu i se spună nimic despre relaţiile surorilor cu partizanii Aici apare un element de fisură în sinceritatea relaţiilor personajelor implicate Nici Marinica, nici Laurenţia Arnăuţoiu nu ştiau cît de departe au ajuns dezvăluirile dintre cei doi, ele nu ştiau că Ana deja se confesase viitorului ei soţ Cu acest secret şi neavînd curajul să se dezvăluie, fie de ruşine, fie dîndu-şi seama de gravitatea lui, ea acceptă sfatul Ca atare, în afara Marinicăi, care probabil avusese discuţii cu sora sa în privinţa discreţiei faţă de agent, şi Laurenţia Arnăuţoiu reclamă explicit confidenţialitate totală Dacă acestea două cunoşteau situaţia mai de aproape, din întîlnirile lor, şi deciseseră că Mihail Mohor nu trebuie să ştie nimic, ne putem imagina că membrii grupului erau şi ei suspicioşi, precauţi, simţind eventualitatea unui pericol Prezenţa unui bărbat necunoscut în proximitatea surorilor putea fi benignă, dar măsurile de precauţie nu trebuiau excluse De aceea, Mihail Mohor sesizează, la un moment dat, un bărbat care o cunoştea pe Ana şi pe care nu-l văzuse bine, îndreptîndu-se către locuinţa Marinicăi Era Titu Jubleanu, care urmărea locuinţa Anei pentru a se lămuri în legătură cu prezenţa străinului Petre Arnăuţoiu declara: „La 20 august 1957, am trecut eu cu Jubleanu Constantin pe la Marinica Chirca şi Ana Simion unde am stat o zi şi o noapte Ne-a adus informaţii despre părinţi şi am găsit acasă şi pe Linie Vasile, soţul numitei Ana Simion, însă noi ne-am ferit de el şi nu ne-a văzut”40 Corespondenţa cu verişoara a funcţionat Actul respectiv putea fi procurat, iar ea făcea cele mai sincere urări noului cuplu, pe care dorea să-l întîlnească în viitorul apropiat Acesta a fost răspunsul la prima scrisoare a lui Mihail Mohor către verişoara sa Şi, pentru a se crea o situaţie plauzibilă, verişoara revine, cerîndu-i lui Mihail Mohor să vină să-şi ridice personal actul trebuincios – altfel nu se putea – şi, cu această ocazie, să-şi aducă viitoarea soţie cu el La nuntă, spunea ea, vor veni, dar ridicarea actului era o bună ocazie pentru a o cunoaşte pe Ana înainte de aceasta 38 „Verişoara” era lucrătoare a Securităţii, iar locuinţa ei era, fireşte, una dintre casele de care dispunea Securitatea pentru desfăşurarea acţiunilor sale şi pentru întîlniri ale agenţilor 39 Vezi p 101, nota 27 40 Vasile Linie era Mihail Mohor (Ioana-Raluca Voicu-Arnăuţoiu, op cit , p 569) 9 Iată deci că, din toamna lui 1957 pînă în ianuarie 1958, relaţia celor doi a avansat mai fericit decît se putea aştepta Voiajul prenupţial este programat la mijlocul lunii ianuarie Deplasarea a fost minuţios pregătită, trebuia profitat de faptul că Ana nu-şi avea sora în apropiere Intră, astfel, în scenă două grupuri de lucrători ai Securităţii: în primul grup, ei erau deghizaţi în speculanţi de băuturi alcoolice, în celălalt grup, erau deghizaţi în miliţieni care controlau specula în tren Instructajul a necesitat acţiuni diferite şi multiple, bine articulate, în funcţie de rolul pe care trebuia să-l joace lucrătorul de Securitate: speculant, miliţian-controlor, miliţian de la postul de control din gară În plus, Mihail Mohor trebuia să-şi joace rolul de victimă Toţi erau complici şi doar Ana era naivă Totul trebuia bine condus, iar pretextul era, fireşte, o damigeană de 20 de kg de ţuică, un aşa-zis cadou pentru verişoară Speculanţii-securişti erau prezenţi în tren, tocmai pentru a nu da acţiunii un caracter de singularitate În acest fel, cei doi, Ana şi Mihail Mohor, sînt prinşi o dată cu ceilalţi, daţi jos din tren în gara Sf Gheorghe, duşi la postul de miliţie, unde Mihail Mohor, fiind – conform indicaţiilor primite – bruscat şi comportîndu-se ostil măsurii luate, este reţinut în detenţie, împreună cu Ana Este remarcabil şi de data aceasta raţionamentul impecabil al lucrătorilor de Securitate, care complicau scenariul pentru a exclude eventuala suspiciune a ţintei – Ana şi Mihail Mohor – cum că ar fi o ţintă singulară Ei trebuia să fie plasaţi într-un context cît mai credibil, pentru ca Ana să vadă în acest ghinion o simplă întîmplare nefericită, ceva care i se poate întîmpla oricui Desfăşurarea în continuare a scenariului este complicată mai ales din perspectivă psihologică O alternare a indiferenţei şi a ameninţării autorităţilor au determinat-o pe Ana, pînă la urmă, să cedeze Cînd spun indiferenţă, ca atitudine deliberată, mă refer la prima fază a anchetei, cînd Anei i se lasă impresia că într-adevăr damigeana era pretextul real şi că totul se va sfîrşi printr-un proces-verbal de contravenţie, confiscarea damigenei şi o amendă, aşa cum păţiseră şi ceilalţi aşa-zişi speculanţi Comportarea ostilă a lui Mihail Mohor este regretată şi deplînsă de Ana – fapt ce reieşea din conversaţiile lor private înregistrate –, speriată de pericolul unei întoarceri a anchetei împotriva lor, dar mai ales împotriva ei, lucru ce s-a dovedit întemeiat Anchetarea lor s-a soldat cu decizia de a fi contactată miliţia din Piteşti, hotărîre evident formală, ambele părţi fiind, de fapt, lucrători ai Securităţii înţeleşi între ei şi instruiţi să dea o notă de verosimilitate întîmplării O dată anunţată această decizie, cei doi rămîn în detenţie separat, pentru a aştepta venirea cuiva de la miliţia din Piteşti, dar cu posibilitatea de a comunica, fără ca Ana să ştie că sînt înregistraţi Femeia a fost prinsă într-un joc pervers de tipul „şoarecele şi pisica”: Mohor Mihail, făcînd pe naivul, se tot întreba de ce organele de Securitate se ocupă de ei, iar Ana şi-a mărturisit convingerea că această preocupare era cauzată de legăturile ei cu partizanii Faptul că venea cineva de la miliţia din Piteşti, unde era cunoscută şi unde avea dosar, o îndreptăţea să fie îngrijorată Ameninţarea era evidentă Dar, din nou, urmează relaxarea Cel venit de la Piteşti era cunoscut de Ana şi nu s-a interesat decît de motivele călătoriei celor doi O dată pericolul trecut, cînd femeia a respirat uşurată, a venit atacul frontal – legăturile cu partizanii –, iniţial indirect, pentru a creşte tensiunea Anei; primul anchetat este Mihail Mohor, Ana avînd posibilitatea să asculte că interesul anchetatorilor viza legăturile cu partizanii Totul se sfîrşeşte prin recrutarea Anei şi a lui Mihail Mohor, cel de al doilea fiind, evident, doar formal recrutat şi numai pentru a nu trezi suspiciunea Anei Au fost eliberaţi, după ce şi-au dat acordul în privinţa colaborării şi după ce li s-au dat sarcini în acest sens În acest moment, Ana realizează în ce situaţie se află şi, cedînd fizic şi psihic, nu-şi mai poate continua călătoria Tot scenariul se încheie cu un succes minor, pentru că Ana nu ştia locul unde se ascundeau partizanii Ambele părţi – organele de Securitate şi Ana – resimţeau, fiecare în parte şi în felul său, eşecul Pentru Ana Simion urmează, din cauza remuşcărilor, a disconfortului insuportabil de a se fi asociat duşmanului, poate şi din frică, poate şi din singurătate, o cădere Starea sa de profundă deprimare – „Ana Simion se îmbolnăvise, arăta foarte prost şi în ultimul timp se închisese în ea şi manifesta o stare de nelinişte extrem de accentuată”41 – se sfîrşeşte prin părăsirea scenei Aşa cum am arătat, printr-un bilet adresat lui Mihail Mohor, ea îşi anunţă plecarea, nelăsînd nici un indiciu asupra destinaţiei Ea nu mai era utilă, Mihail Mohor, nici atît Dispariţia Anei Simion de la domiciliu este simultană cu cea a Marinicăi Chirca Documentele organelor de Securitate nu mai amintesc de cele două surori Faţă de Mihail Mohor, devenit inutil, securiştii se achită onorabil Ei îl sfătuiesc să nu se expună, să nu părăsească satul la ore tîrzii, şi-i instalează un post-capcană la domiciliu, cu scopul de a o reţine pe Ana, în cazul în care ea ar fi revenit Înregistrările de la locuinţa părinţilor Arnăuţoiu nu conţineau informaţii care să contrazică versiunea ştiută de organele de Securitate, şi anume cea pe care Mihail Mohor a fost instruit s-o răspîndească în sat: Ana se simţea prost şi, împreună cu Marinica, a părăsit satul pentru a merge la doctor la Bucureşti, sfătuită fiind de el Însă, o dată cu intrarea preotului Nicolae Andreescu în atenţia Securităţii, aflăm din declaraţia lui că Ana fusese să se confeseze după întoarcerea din voiajul său nereuşit şi neterminat şi că-l rugase să meargă şi să-i avertizeze pe partizani în legătură cu faptul că organele de Securitate aveau informaţii despre ei Într-adevăr, ea nu cunoştea locul adăpostului Dispariţia surorilor a antrenat suspiciune şi diferite interpretări în rîndul membrilor grupului Dacă persoanele de legătură cele mai apropiate în acel moment – preotul Nicolae Andreescu şi preotul Ion Constantinescu – au inventat dispariţia lor pentru a-i speria şi a-i face să părăsească zona spre a respira uşuraţi? Se mai spunea că „Marinica Chirca ar fi otrăvit pe Ana Simion după care s-ar fi otrăvit şi ea întrucît s-a gîndit că ar fi mai bine să moară două persoane decît să pierim cu toţii”42 Rătăcirea sentimentală a Anei Simion a luat sfîrşit o dată cu episodul detenţiei ei, cînd, prin mijloace brutale, anchetatorii au silit-o să-şi declare legăturile trecute şi prezente cu partizanii Frămîntată de culpabilitate, ea se confesează preotului Nicolae Andreescu şi se întoarce către sora ei, Marinica, dovedind încă o dată că ataşamentul de sînge şi loialitatea erau singurele valori la care ea putea spera şi accede în acel moment Ce şi-au spus surorile şi cum au hotărît ele să se ascundă sînt lucruri care ţin de intimitatea unei relaţii speciale, cu un conţinut psihologic şi o istorie „în două”, pe 41 Ioana-Raluca Voicu-Arnăuţoiu, op cit , pp 615-616 Mihail Mohor „lupta din răsputeri” să-i redea Anei utilitatea Marinica Chirca afirma în vara anului 2001 că, după această întîmplare, Vasile Linie dispăruse 42 Marinica Chirca a declarat, în interviurile luate, că niciodată nu s-a gîndit la aşa ceva, adică la a-şi lua viaţa 1 care Marinica Chirca evită să o discute Acesteia nu-i place să se refere la o perioadă în care sora sa se lăsase purtată de acţiuni şi afecte pe cont propriu, o perioadă în care a existat un dezacord între exigenţele Marinicăi, dictate de axiome etice ferme, şi tentaţia individualistă, lumească a Anei Rămîne un miracol cum a reuşit Marinica Chirca aproape zece ani să ajute grupul Arnăuţoiu, să nu se deconspire şi să stăpînească relaţiile în care era prinsă cu cei din sat Cele două surori, dincolo de tensiunile dintre ele şi de reproşuri, s-au împăcat şi au căutat un loc pentru a se ascunde Nimeni, îşi aminteşte Marinica Chirca după 40 de ani, nu le voia Toţi erau terorizaţi de urmările unui asemenea ajutor Au umblat din casă în casă şi toţi le refuzau Frica era prea mare S-au ascuns, pînă la urmă, în podul casei lui Florea Ion, un ţigan însurat cu o femeie care nu era ţigancă şi care nu a vrut să le lase pradă Securităţii, înfruntîndu-şi bărbatul care nu dorea să le ascundă După aproximativ o lună, în sat începuseră zvonuri ce ajunseseră la urechile lui Florea Ion, care nu ştia nimic de iniţiativa nevestei lui Atunci, el a vrut să le gonească, dar nevasta lui s-a opus cu îndîrjire Surorile au rămas ascunse în acel pod timp de aproape cinci ani – între martie 1958 şi decembrie 1963 –, ducînd o viaţă insuportabilă, în mizerie, foame şi, mai îngrozitor, mîncate de păduchi Ambele au fost prinse şi condamnate prin aceeaşi sentinţă, nr 66 din 17 decembrie 1963: Marinica Chirca, la 15 ani de muncă silnică, Ana Simion, la 10 ani de muncă silnică, iar Florea Ion, la patru ani Din fericire pentru ei, prin decretul din 1964, toţi au fost eliberaţi După atîta vreme, vorbind despre Nucşoara, despre acele timpuri aprige, Marinicăi Chirca i se luminează ochii la amintirea lui Toma Arnăuţoiu, căruia cu atîta tandreţe îi mîngîie amintirea O loialitate totală, un legămînt veşnic Preoţii În lumea satului, preoţii făceau parte dintre notabilităţi, ei fiind consideraţi, împreună cu învăţătorii, intelectualii satelor Despre rolul intelectualilor, despre faptul că ei reprezentau o instanţă de referinţă pentru ţărani, deja am amintit Preoţii şi învăţătorii erau, după o expresie frecvent întîlnită, amintită şi de Elisabeta Rizea, „fruntea satului” Înscrierea lor în opoziţie faţă de noua ordine de stat era explicabilă şi recunoscută: „Dar este bine să se ştie că în 1949, cînd a fost organizată propriu zis gruparea «Haiducii Muscelului», toţi intelectualii satelor au aderat la mişcare, fără să se ţină seama că sînt ţărănişti, liberali sau legionari Această mişcare nu a fost nici ţărănistă, nici liberală, nici legionară, ci anticomunistă şi antirusească”43 Din lotul Arnăuţoiu, deci dintre cei condamnaţi o dată cu prinderea ultimilor partizani, făceau parte: preotul Nicolae Andreescu44, preotul Ion Constantinescu45, preotul Ion 43 Ioana-Raluca Voicu-Arnăuţoiu, op cit , p 111 44 Fiul lui Nicolae şi al Paraschivei Andreescu, născut la 20 februarie 1918, în comuna Corbi-Piteşti, domiciliat în aceeaşi comună, condamnat la moarte 45 Fiul lui Gheorghe şi al Vioricăi Constantinescu, născut la 19 octombrie 1906, în Valea Iaşului-Piteşti, domiciliat în comuna Corbi-Piteşti, condamnat la moarte Drăgoi46, preotul Nicolae Mănescu47 şi preotul Ilie Dragomirescu48 În acelaşi lot de condamnaţi au intrat şi membrii familiilor lor: Maria Andreescu şi Justina Constantinescu, soţii, condamnate la 15 ani de muncă silnică, Iuliana Preduţ, fiica lui Ion Constantinescu, condamnată la 12 ani de muncă silnică, Cornel Drăgoi, fiul lui Ion Drăgoi, condamnat la şapte ani de închisoare Nicolae Andreescu şi Ion Constantinescu au ajutat foarte mult grupul de partizani Un ajutor mare l-au dat şi Nicolae Băşoiu, Nicolae Titu, zis Sorescu, şi Gheorghe Tomeci, toţi amintiţi în sentinţa nr 107 din 19 mai 1959 Aceştia se întîlneau cu membrii grupului, adesea la domiciliul lor, şi păstrau legătura prin stabilirea de căsuţe poştale Din textul acestei sentinţe reiese că Nicolae Andreescu „a avut un mare rol în desfăşurarea bandei Arnăuţoiu… după 1951”49 Marinica Chirca a fost cea care a făcut legătura între Toma Arnăuţoiu şi Nicolae Andreescu, în primăvara anului 1951 În perioade lungi de timp, acesta, împreună cu Ion Constantinescu şi Sorescu, a asigurat alimentele necesare supravieţuirii grupului, atunci cînd ei se aflau ascunşi în grajduri Din declaraţiile lui Toma Arnăuţoiu aflăm că ajutorul dat de Nicolae Andreescu era substanţial atît în ceea ce priveşte cantităţile şi varietatea alimentelor, cît şi îmbrăcămintea: mălai, pîine, brînzeturi, carne, şuncă, ţigări, zahăr, paste făinoase, făină, prune uscate, fasole etc ; haine, pantaloni, opinci de cauciuc, căciuli, cămăşi, dar şi alte obiecte, cum ar fi: oale, sufertaşe, un butoi Pe lîngă acestea, el le-a dat şi bani Nicolae Andreescu a fost cel care l-a contactat pe Ion Preda, spunîndu-i despre existenţa grupului Toma Arnăuţoiu se referă la preotul Nicolae Andreescu numindu-l „şef al legăturilor noastre”50, precizînd că este vorba despre perioada 1957-1958 Altă dată, el declară: „Îmi amintesc că a venit şi preotul Nicolae Andreescu şi ne-a vizitat în vara anului 1954, pentru a vedea cum stăm în bordei Şi Marinica Chirca a venit şi ne-am întîlnit cu ea la grajd la Andreescu Nicolae după care a stat o noapte cu noi în bandă, în vale, în apropiere de bordei, însă nu i-am arătat bordeiul La ziuă a plecat”51 Ajutorul primit de la Nicolae Andreescu şi Ion Constantinescu este impresionant, fiind, în acelaşi timp, o dovadă a nevoilor multiple pe care le implica viaţa lor în pădure şi a dificultăţilor de organizare 46 Fiul lui Nicolae şi al Dobriţei Drăgoi, născut la 20 octombrie 1900, în comuna Vîlsăneşti-Piteşti, domiciliat în comuna Nucşoara, fost membru PNŢ-Maniu, condamnat la moarte 47 Fiul lui Nicolae şi al Anei Mănescu, născut la 1 decembrie 1884, în comuna Berevoieşti-Muscel, domiciliat în Cîmpulung-Muscel, condamnat la patru ani de închisoare 48 Fiul lui Alexandru şi al Ecaterinei Dragomirescu, născut la 21 iulie 1910, în comuna Capul Piculi, domiciliat în Cîmpulung-Muscel, condamnat la 15 ani de închisoare, muncă silnică 49 Ioana-Raluca Voicu-Arnăuţoiu, op cit , p 508 Nicolae Băşoiu, domiciliat în Stăneşti, a fost recrutat de Toma Arnăuţoiu în decembrie 1950, la sugestia Elisabetei Rizea Toma a discutat cu el şi a decis că era un om de încredere I-a dat numele conspirativ „Gheorghe” Soţia sa, Filofteia, ca şi fiul său, Gheorghe, erau la curent cu implicarea lui Nicolae Băşoiu în ajutorarea grupului: „Cu această familie – declară Toma Arnăuţoiu – am avut legături pînă în ultimul timp” şi „Cu Băşoiu Nicolae şi Băşoiu Filofteia am avut legături permanente şi ne-a ajutat cu alimente” (ibidem, p 514) Împreună cu fratele său, Petre Arnăuţoiu, şi cu Constantin Jubleanu, Toma a stat într-un saivan al acestuia două zile, după care ei au plecat cu alimente şi i-au dat un bilet către o altă legătură Au mai stat apoi la acest saivan trei zile şi, la plecare, din nou au primit alimente, iar Nicolae Băşoiu s-a oferit să-i găzduiască în acea iarnă Şi în iarna anului 1951, cei doi fraţi Arnăuţoiu au fost găzduiţi trei zile, iar mai tîrziu, alte trei-patru zile, de data aceasta însoţiţi şi de Maria Plop Soţia lui, Filofteia, le dădea de fiecare dată alimente şi haine 50 Ioana-Raluca Voicu-Arnăuţoiu, op cit , p 566 51 Ibidem, p 553 3 a vieţii în afara satului: „Tot în această perioadă nea mai dat Andreescu Nicolae şi o pereche de opinci, iar Constantinescu Ion nea dat două ţoale, o lampă de iluminat, un lighean, un bidon pentru gaz şi nea cumpărat gaz, o pereche de pantaloni, un flanel, un cojocel cu mîneci, o piele de oaie, nişte lînă, cînepă, aţă de cusut şi altele”52 Nicolae Andreescu l-a recrutat pe Ion Constantinescu în octombrie 1951, întrucît Toma Arnăuţoiu îl rugase să caute în podul bisericii din Poinărei armament şi muniţie La întîlnirea pentru luarea armamentului, Nicolae Andreescu a venit însoţit de Ion Constantinescu Acesta din urmă a venit la mai multe întîlniri, fie la grajdul lui Nicolae Andreescu, fie în apropierea domiciliului său Soţiile celor doi – Maria şi Justina – au fost şi ele prezente la întîlniri Constantineştii şi-au adus fiica la întîlniri, pe Iuliana, cu care Toma Arnăuţoiu a stabilit aranjarea unei căsuţe poştale ce urma să fie folosită de aceasta pentru a trimite informaţii Şi familia Constantinescu a contribuit mult la ajutorarea grupului de partizani şi a continuat legăturile mai ales cu fraţii Arnăuţoiu pînă în anul 1958 Tot Nicolae Andreescu l-a recrutat pe Gheorghe Tomeci, a cărui familie a sprijinit mult grupul S-a apelat la el pentru că era chiabur şi avea posibilităţi de a contribui la aprovizionarea cu alimente În 1953, grupul Arnăuţoiu s-a stabilit pentru o mai lungă perioadă – aproape două luni – în zona Poinărei Pădurea Poinărei, într-un loc numit „Rîpele cu brazi”, a fost iniţial adăpostul, dar Nicolae Andreescu, săritor, le-a oferit un loc aflat pe proprietatea sa şi i-a găzduit zece zile Revenirea la „Rîpele cu brazi” s-a soldat cu deconspirarea întîmplătoare a bordeiului şi părăsirea, din prudenţă, a adăpostului Dar Nicolae Andreescu nu i-a recrutat numai pe Ion Constantinescu şi pe Gheorghe Tomeci, ci şi pe Nicolae Ticu, zis Sorescu, şi l-a antrenat în legăturile sale cu grupul pe Grigore Poinăreanu Ultimii doi aveau să fie în preajma fraţilor Arnăuţoiu în momentul în care ei au intrat în capcana organelor de Securitate, moment dramatic ce s-a soldat cu prinderea lor După ieşirea din închisoare, în iunie 1956, Elisabeta Rizea află despre situaţia partizanilor de la Ion Constantinescu şi Gheorghe Băşoiu şi continuă să-i ajute şi să facă legătura între partizani şi persoanele care-i susţineau din sat Fidelitatea persoanelor de legătură s-a extins şi asupra familiilor lor Familiile Constantinescu, Andreescu şi Tomeci au contribuit în totalitate la sprijinirea grupului Soţiile lor şi copiii erau solidari cauzei rezistenţei, dezvoltînd, în timp, relaţii personale cu partizanii, ştiind că aceştia sînt găzduiţi în locuinţele lor, fapt ce a dus la condamnarea familiilor întregi53 Arme în podul unei biserici După cum am arătat, preotul Nicolae Andreescu l-a recrutat pe preotul Ion Constantinescu Împrejurarea nu s-a legat de nevoia de a găsi pe cineva de încredere care să se alăture celor ce ajutau grupul, contribuind la supravieţuirea lui, fie prin 52 Ibidem, p 554 53 Fiul soţilor Tomeci, Ion-Doru Tomeci, „a luat o găină de la părinţii lui şi nea dato nouă fără să ştie aceştia”; în 1953, Ion Constantinescu face legătura fraţilor Arnăuţoiu cu fiica sa, Iuliana, la dorinţa acesteia şi cu acordul fraţilor Arnăuţoiu, iar ea „a manifestat ataşament faţă de noi… Am continuat să ne întîlnim cu aceasta de zeci şi sute de ori cînd ne aducea alimente şi ne informa cu ştiri politice interne şi externe…” (ibidem, pp 569, 551) alimente, fie prin găzduire temporară Preotul Nicolae Andreescu a fost silit să-l contacteze pe Ion Constantinescu, întrucît avea nevoie de el Acesta era preot la biserica din Poinărei, în al cărei pod se aflau arme54 Într-adevăr, în pod se aflau arme despre care Toma Arnăuţoiu ştia Arme şi muniţie au fost luate din pod în mai multe rînduri, pe măsură ce aceşti doi preoţi mai căutau şi găseau în podul bisericii Nicolae Andreescu a ascuns o parte dintre arme, nenecesare în acel moment, într-un grajd al său şi apoi, din prudenţă, le-a mutat în alt grajd, în primul stabilindu-se o căsuţă poştală ce urma a fi controlată săptămînal În sentinţa nr 107 se menţionează: „Inculpatul Andreescu Nicolae împreună cu inculpatul Constantinescu Ioan au procurat bandei o cantitate de armament şi muniţii, i-au asigurat aprovizionarea de-a-lungul multor ani şi au creat legături cu alte numeroase elemente de sprijin, împreună cu aceştia, membrii bandei au pregătit săvîrşirea unor atacuri teroriste împotriva activiştilor de partid şi de stat”55 Celor doi preoţi li se aduce acuzaţia de a fi recrutat indivizi care au avut un mare rol în ajutorarea grupului, pentru că nu numai recrutarea era condamnată, ci şi capacitatea de sprijin, acţiune şi implicare a celor recrutaţi În timpul procesului, acuzarea a afirmat, dînd o interpretare exagerată şi tendenţioasă, implicarea celor doi preoţi în acţiunea de ridicare a armelor şi muniţiei din podul bisericii din Poinărei: Inculpaţii Constantinescu Ioan şi Andreescu Nicolae pun în anul 1951 la dispoziţia bandei, depozitul de arme din biserica Poinărei… Totodată, inculpatul Andreescu Nicolae şi Constantinescu Ion în cadrul unor întîlniri cu membrii bandei au discutat şi plănuit asasinarea unor activişti de partid şi de stat şi au promis că vor procura substanţe inflamabile pentru incendierea locuinţelor acestora La recrutarea sa inculpatul Andreescu Nicolae a cerut bandei să i se dea în cazul cînd planurile lor criminale s-ar înfăptui un post de conducere în Ministerul Cultelor56 Nu este uitată nici calitatea de preot, amintindu-se că, în faţa lor, membrii familiilor acestora au depus jurămîntul Atribute superlativ-denigratoare li se acordă preoţilor pentru a lăsa să se înţeleagă că un preot care aderă la o bandă este mult mai vinovat decît un om oarecare: Inculpaţii Constantinescu Ion, Andreescu Nicolae, Drăgoi Ion şi Dragomirescu Ilie, au îmbrăcat masca falsă a calităţii de preot în dosul căreia se ascundea chipul hîd al unor criminali josnici, pentru a lovi cu cruzime în oameni cinstiţi Ei au încercat să nege cu făţărnicie…57 ; Inculpatul Dragomirescu Ilie, care avusese şi rolul de a îndruma alţi membri ai corpului bisericesc – a pus la dispoziţia bandei biserica transformînd-o în loc de întîlnire a membrilor bandei Toţi aceşti patru inculpaţi nu pot fi calificaţi decît borfaşi de rînd, elemente declasate de ultimă speţă58 Despre Drăgoi Ion se arată că a fost printre cei care au constituit grupul, încă din 1949, „cînd a fost numit confesor al bandei şi a primit gradul de maior”59 54 Armamentul era ascuns de Gheorghe Gh Popescu, învăţător, născut în comuna Corbi-Piteşti El dăduse grupului cartuşe şi se cunoştea cu preotul Ion Constantinescu Gheorghe Gh Popescu a fost şi el condamnat la moarte 55 Ioana-Raluca Voicu-Arnăuţoiu, op cit , p 536 56 Ibidem, p 685 57 Ibidem, p 687 58 Legătura cu Ilie Dragomirescu s-a făcut prin Nicolae Andreescu, în 1953; amîndoi fiind preoţi, este de dedus că se cunoaşteau Lui i s-au cerut sprijin material şi găsirea unor posibilităţi de contactare a unei legaţii străine pentru părăsirea ţării 59 Ioana-Raluca Voicu-Arnăuţoiu, op cit , p 684 5 Nu trebuie să uităm că preoţii nu se sustrăgeau rosturilor lumii satului şi acest lucru facilita comunicarea şi relaţiile cu sătenii Ei erau aproape de ţărani, pentru că ei înşişi păstrau obiceiuri şi comportamente ţărăneşti, trăind ca şi ceilalţi ţărani: Aicea tata a muncit de i-au sărit ochii şi acum noi nu mai avem nimic de pe urma lui, pentru că a doua condamnare a fost cu confiscarea averii Deci tot pămîntul nostru, care a fost stropit cu sudoarea lui şi a mea şi a fratelui meu şi a mamei l-am pierdut Mi-amintesc că venea cîte unul mai la vale şi zicea – părinte Drăgoi, păi dumneata coseşti, păi dumneata lucrezi, te duci la pădure, la munte, la oi? Păi ce să fac, mă, eu nu mănînc? Nu mîncăm şi noi ca voi?60 Ion Drăgoi şi-a întîlnit în închisoare fiul, acesta amintindu-şi că: L-au băgat în camera în care eram şi eu Spre norocul meu Pe vremea aia eram schilod de slab, nu mă puteam ţine pă picioare Cînd m-a văzut tata, a început să plîngă O lună de zile tatăl meu nu a mîncat decît jumătate din cele 250 de grame de pîine care ni se dădea pă zi, jumătate din 600 de grame, cît era ciorba din gamelă la prînz şi nimic seara O lună de zile mi-a dat mie şi m-a pus pă picioare Ş-am stat cu tata din aprilie 1950 pînă în februarie 1951, cred că vreo opt luni61 Recunoscînd influenţa pe care preoţii o aveau asupra sătenilor, organele de Securitate au încercat să-i recruteze, să obţină complicitatea lor la prinderea grupului, folosind această influenţă în avantajul lor După arestarea preotului Ion Drăgoi, comuna Nucşoara rămăsese fără preot şi „a fost introdus informatorul «I T » de profesie preot, care să deservească parohia respectivă, fiind dirijat în rîndul elementelor de sprijin al bandei, cu scopul de a stabili o legătură de durată cu banda şi care de asemenea ulterior să ne permită a trece la operaţiuni”62 Sfîrşitul: de la şantaj la trădare (Scăpau „aşa cum scapă un fir de iarbă cînd tragi cu coasa…”) La un moment dat, organele de Securitate s-au găsit într-un impas Cele două surori, Marinica Chirca şi Ana Simion, dispăruseră Ana Simion lăsase un bilet agentului Mihail Mohor, în care îi comunica faptul că se găsea într-o situaţie insuportabilă, că doreşte să nu fie supărat pe ea, încheind cu rugămintea de a da „pentru ea o pîine de pomană”63 Conţinutul biletului era îngrijorător Din casă, Ana Simion nu luase nimic În aceste condiţii, agentul Securităţii lansează în sat o poveste, de altfel credibilă: soţia sa, Ana Simion, era bolnavă şi el a trebuit s-o trimită la Bucureşti împreună cu sora ei, Marinica Chirca Dar organele de Securitate înţeleseseră că se petrecuse ceva grav şi că viaţa agentului lor putea fi în pericol Informaţii despre soarta celor două surori nu aveau Înregistrarea operativă de la locuinţa Arnăuţoilor nu oferea nici o dezlegare a misterului dispariţiei lor Ion Arnăuţoiu fusese înregistrat povestindu-i preotului Nicolae Andreescu cum tăiase un fir, descoperit 60 Povestea Elisabetei Rizea din Nucşoara , ed cit , p 148 61 Ibidem, pp 152-153 62 Ioana-Raluca Voicu-Arnăuţoiu, op cit , p 525 63 Ibidem, p 616 cînd căutase să astupe o gaură de şoarece Nicolae Andreescu îl sfătuia pe tatăl fraţilor Arnăuţoiu să fie atent la posibile înregistrări Versiunea deplasării celor două surori la Bucureşti ajunsese şi la părinţii Arnăuţoiu, astfel încît cercul se închidea fără nici o pistă de găsire a femeilor În aceste condiţii, organele de Securitate s-au gîndit la o ultimă soluţie, chiar dacă nesigură privind posibilele rezultate, şi anume la recrutarea preotului Nicolae Andreescu O combinaţie (deci un scenariu) a fost construită: preotul va face o deplasare, solicitată de Departamentul Cultelor64 din Bucureşti, în Nordul Moldovei, pe o perioadă mai lungă şi, pentru a nu trezi bănuieli, la acţiune urmau să participe şi alţi preoţi din împrejurimi În acest fel, preotul este reţinut pentru anchetă la Bucureşti Scenariul era atent studiat: preotul nu putea lăsa nici o adresă unde ar fi putut fi găsit, iar corespondenţa sa cu familia era controlată După cîteva zile de tăcere, Nicolae Andreescu a făcut unele declaraţii în legătură cu Ana Simion65 Între timp, un pădurar descoperise nişte urme şi organele de Securitate au dedus că grupul, din pricina condiţiilor meteorologice nefavorabile, nu a urcat în munţi Termenul deplasării preotului se încheia şi se impunea un alt scenariu pentru a-l reţine, de data aceasta cu concursul său El a fost internat într-un spital din Bucureşti cu un picior în gips, într-o rezervă în care se aflau doi informatori Familia lui ştia că accidentul avusese loc în timp ce se întorcea spre casă Ca urmare a unei telegrame trimise de el pentru a explica de ce este la Bucureşti, soţia sa îl vizitează, nebănuind nimic Soţul ei avea un picior în gips şi se comporta ca atare Nimic nu-i putea trezi bănuieli De fapt, el nu era invalid, ci arestat Şi, în aceste împrejurări, preotul Andreescu declară că ultima legătură a grupului rămăsese Gheorghe Marinache Astfel intră în atenţia organelor de Securitate acest „Marinache Gheorghe”, indicat de preot drept susţinător principal al grupului, fiind cel mai bogat din comună şi fost coleg cu Toma Arnăuţoiu O dată cu intrarea în calcule a lui Gheorghe Marinache, pe numele lui adevărat Grigore Poinăreanu, organele de Securitate construiesc, fireşte, un scenariu pentru prinderea grupului O dată cu el, evenimentele se înlănţuie, ducînd la sfîrşitul grupului Arnăuţoiu Dar cine era Grigore Poinăreanu, menţionat de organele de Securitate drept Gheorghe Marinache? Grigore Poinăreanu era o persoană cunoscută organelor de Securitate; el mai fusese în atenţia acestora şi chiar folosit, deşi nerecrutat, în perioada 1952-1953 Din cauza comportamentului său, considerat deviant, Securitatea s-a sesizat, adunînd date importante care-l puteau incrimina, punîndu-l în situaţia de a fi şantajat În acelaşi timp, personalitatea sa nu-l recomanda ca pe o persoană demnă de încredere, ci, mai degrabă, ca pe cineva 64 Din „Sinteza acţiunii de depistare şi prindere a bandei Arnăuţoiu din regiunea Piteşti” rezultă că existau relaţii de colaborare între organele de Securitate şi Biserică: „Împuternicitul de culte, în obiceiul căruia era să ţină legătura cu organele securităţii de stat, primind această însărcinare, s-a prezentat la securitate şi a solicitat spijin… La Mitropolia din Iaşi, au aranjat cu aceşti preoţi…” (ibidem , pp 618, 619) 65 Ana Simion îl vizitase după întoarcerea sa din călătoria cu peripeţii, se confesase şi-l rugase să-i anunţe pe cei din grup că Securitatea dispunea de multe informaţii despre ei, întrucît el ştia unde se ascunde grupul Mai mult, el declarase că bandiţii au hotărît să le ucidă pe cele două femei (ibidem, p 620) În realitate, cele două surori au stat ascunse în podul locuinţei lui Florea Ion, din martie 1958 pînă în decembrie 1963, cînd au fost arestate şi condamnate 7 care ar fi putut duce la eşec întreprinderea de a-l recruta Referirile la personalitatea sa conţineau atribute negative – „era beţiv inveterat, homosexual, fără personalitate, şi cunoscut cu dese manifestări duşmănoase, dîndu-se chiar la acte de instigare publică… ducea o viaţă de huzur, că îi plăcea viaţa desfrînată şi de petreceri, că era foarte comod”66 Totuşi, recrutarea lui Grigore Poinăreanu aducea unele avantaje care nu puteau fi neglijate În primul rînd, un altul care „să ducă” la grup nu exista Apoi, timpul presa67, reclamînd mai degrabă o decizie, indiferent de reuşita ei, decît o latenţă a deciziei sau inacţiune Şi, cel mai important lucru: Grigore Poinăreanu putea fi şantajat prin propriile slăbiciuni, prin ameninţări la adresa hedonismului şi libertăţii lui, atît de scumpe În acest fel, decizia fiind luată, organele de Securitate îl reţin şi rezultatul anchetei demonstrează că alegerea se dovedise a fi bună Grigore Poinăreanu era într-adevăr ultimul care avea legături cu grupul, avea chiar un consemn – un cearşaf alb pe balcon, vizibil cu binoclul – pentru a avertiza în legătură cu pericolul, în cazul în care cineva din grup ar fi dorit să-l contacteze Mai mult, el urma să afle ce se întîmplase cu cele două surori, să comunice grupului rezultatele investigaţiei sale şi să procure hărţi ale munţilor din Iugoslavia, grupul fiind decis ca, în vara acelui an, 1958, să părăsească ţara Cu ajutorul lui Poinăreanu şi în acord cu el, organele de Securitate au dedus că grupul este în apropiere de casa acestuia, din moment ce poate vedea balconul locuinţei lui cu binoclul, şi că poate ajunge cu uşurinţă la locuinţa acestuia; de reţinut era şi faptul că grupul hotărîse ca legătura cu el să se facă numai la locuinţa şi livada acestuia, de unde şi ideea cearşafului ca avertisment Momentul trădării, al înţelegerii dintre Poinăreanu şi organele de Securitate este clar exprimat în sinteza celor din urmă privind prinderea grupului, de care am amintit: „În ultima parte a anchetei «Marinache Gheorghe» a declarat că el nu vrea să renunţe la libertate, la modul său comod de viaţă, că era dispus să ajute organele de Securitate la prinderea bandei, dar cerea să i se dea garanţia că după rezolvarea acestui caz va fi liber”68 Pactul fiind încheiat, Poinăreanu nu mai avea nici o iniţiativă personală, în afară de stabilirea întîlnirilor cu grupul, care nu depindeau numai de el El se conforma strategiei stabilite de organele de Securitate, dîndu-i-se totuşi un termen pentru încheierea acţiunii de prindere a grupului: – fixarea întîlnirilor doar în livada din spatele casei, închiriată de el lui Nicolae Sorescu pentru ca acesta să-şi aranjeze o stînă; – supravegherea vizitelor făcute de membrii grupului lui Nicolae Sorescu; – procurarea unor obiecte: îmbrăcăminte, hărţi – harta Iugoslaviei şi, eventual, o barcă pneumatică –, dovedind astfel dorinţa şi efortul lui de a ajuta grupul; – manifestarea interesului şi a prieteniei faţă de grup: procurarea de alimente şi ţuică pentru a fi consumată împreună în timpul întîlnirilor; – stabilirea datei de 19-20 mai – era anul 1958 – pentru o ultimă întîlnire, care era, de fapt, capcana propriu-zisă; la această ultimă întîlnire, Poinăreanu urma să ducă 2 kg de ţuică şi gustări 66 Ioana-Raluca Voicu-Arnăuţoiu, op cit , pp 625-626 67 Precipitarea acţiunilor organelor de Securitate era determinată de factorul temporal Începea topirea zăpezii, ceea ce favoriza întoarcerea grupului în munţi, începea primăvara şi, ca atare, posibilitatea de a se deplasa uşor şi continuu Vremea bună îi ajuta pe partizani nu numai să schimbe adăposturile mereu, ci şi să procure alimente de la stîne, întrucît primăvara turmele de oi urcau în munte 68 Ioana-Raluca Voicu-Arnăuţoiu, op cit , p 627 Stabilirea datei pentru acţiunea de prindere a grupului însemna, pentru organele de Securitate, o pregătire minuţioasă a nopţii respective, ştiindu-se că întîlnirile cu membrii grupului se fac noaptea O echipă instruită a fost plasată în casa unui vecin de-al lui Grigore Poinăreanu, împreună cu un post de recepţie pe care urma să-l folosească Poinăreanu pentru a anunţa momentul cel mai favorabil al capturării Poinăreanu era permanent secondat şi instruit de un agent care se prefăcea că transportă lemne cu un camion IRTA, tocmai pentru a fi permanent în preajma locului acţiunii, spre a asigura funcţionarea postului de recepţie şi, eventual, în cazul unor disfuncţionalităţi, spre a folosi un consemn În comuna vecină, un camion camuflat, cu aproximativ 30 de ofiţeri şi cîini de urmărire, aştepta să acţioneze Pregătirea psihologică a lui Grigore Poinăreanu a fost o preocupare importantă a organelor de Securitate, el fiind asigurat că nu va păţi nimic, că „va fi apărat”69 Planul a funcţionat, deşi doar fraţii Arnăuţoiu au venit la întîlnire Poinăreanu s-a prefăcut beat, lucru credibil, avînd în vedere că se mai întîmplase să se îmbete Pentru a ajunge la locuinţa sa, el i-a rugat pe cei doi fraţi să-l ducă acasă, ceea ce aceştia au făcut, reîntorcîndu-se la stînă pentru a termina băutura Acasă, Poinăreanu a putut semnaliza prezenţa fraţilor Aceştia au băut şi, ţuica „fiind foarte tare”70, efectul nu s-a lăsat aşteptat Încercuirea stînei nu a reuşit să activeze cu succes reflexele de apărare ale fraţilor Arnăuţoiu Petre Arnăuţoiu, mai lucid, s-a ascuns în apropiere, dar a fost prins şi, spunînd unde se află bordeiul, a mers acolo cu organele de Securitate Punctul în care se afla bordeiul se numea „Rîpele dracului” Încercuirea bordeiului a fost uşor de realizat, iar după multe somaţii, Maria Plop a coborît din bordei împreună cu fetiţa ei de doi ani Constantin Jubleanu a reacţionat şi, după afirmaţiile organelor de Securitate, a fost împuşcat Aceasta este versiunea Securităţii Toma Arnăuţoiu aduce detalii în declaraţia sa Întîlnirea celor doi a avut loc la ora 22 00, în curtea locuinţei lui Poinăreanu, care a constatat lipsa celorlalţi doi – Maria Plop şi Constantin Jubleanu – şi, probabil că datorită acestui fapt, a avut un moment de ezitare Doar promisese că tot grupul va fi prins Poinăreanu i-a dat o şapcă lui Toma, nişte hărţi şi nişte praf DDT, invitîndu-l în casă Toma l-a refuzat, spunîndu-i că preferă să rămînă la stînă cu Nicolae Sorescu şi cu fratele său, Petre Poinăreanu îi spune că are nişte ţuică în casă şi se duce s-o aducă şi, deşi Toma îi spune că preferă să vorbească, nu să bea, Poinăreanu se duce în casă şi aduce aproximativ un litru de ţuică Este evident că el trebuia să aducă băutura pentru că aceasta se afla în casă şi de acolo el putea semnaliza prezenţa fraţilor Ţuica s-a băut în patru – Poinăreanu, Nicolae Sorescu şi cei doi fraţi Arnăuţoiu – şi, după puţin timp, Nicolae Sorescu adoarme, iar după el, Petre Arnăuţoiu Toma l-a condus pe Poinăreanu, care se prefăcea a fi beat, pînă aproape de casă – era miezul nopţii –, iar la întoarcere l-a găsit pe Petre „dormind, aproape înţepenit” Încercînd să-l trezească şi neînţelegînd ce s-a întîmplat, Toma cade şi el alături de Petre Era deja ora unu noaptea Toma îşi revine spre ziuă, încearcă să fugă şi se trezeşte în arestul Securităţii din Piteşti În fapt, în momentul în care el a căzut lîngă fratele său, starea sa de conştienţă nu părea să fie cea normală Aceasta este versiunea lui Toma 69 Ibidem, pp 627-628 70 Deşi în documentul organelor de Securitate nu se menţionează folosirea unor sedative în conţinutul ţuicii, faptul că referirea la ţuică se face folosind ghilimele înseamnă că este vorba despre o ţuică specială, producînd un efect aşteptat 9 În sfîrşit, versiunea fratelui său, Petre, este următoarea: întîlnirea era fixată cu cei doi, Poinăreanu şi Sorescu Primul întîlnit este Nicolae Sorescu, care, întrebat fiind, îi informează că Poinăreanu este în casă, că el crede că acesta fusese între timp la Bucureşti La stînă rămîn Petre şi Nicolae Sorescu, Toma mergînd spre casă cu scopul de a-l chema pe Poinăreanu la stînă Venind amîndoi spre stînă, ei au conversat despre vizita lui Poinăreanu la Bucureşti, unde acesta nu putuse să-l contacteze pe Nicolae Andreescu, întrucât era internat în spital Important este faptul că Petre declară că a văzut cu ochii lui capturarea lui Toma, care era neînarmat, că el a reuşit să fugă, dar, traversînd rîul Doamna, arma a luat apă, astfel încît cartuşele pe care le trăgea nu au luat foc Predarea sa era inevitabilă Forţele Securităţii erau bine organizate, el nu se putea apăra cu arma şi, în plus, au fost folosiţi cîinii de urmărire Deşi a fost dus de securişti la bordeiul unde se aflau Constantin Jubleanu şi Maria Plop cu fetiţa ei şi cu toate că a asistat la coborîrea Mariei şi a fetiţei din bordei, el nu a fost de faţă să vadă dacă Constantin Jubleanu s-a împuşcat singur sau dacă el a fost împuşcat de către forţele Securităţii Versiunile – cea din documentul organelor de Securitate şi cea bazată pe declaraţiile celor doi fraţi – concordă în ceea ce priveşte prinderea fraţilor şi a Mariei Plop În privinţa sfîrşitului lui Constantin Jubleanu, apar deosebiri între ceea ce afirmă organele de Securitate şi ceea ce povestesc oamenii Declaraţiile lui Toma şi Petre Arnăuţoiu nu pot aduce nici o clarificare, nici unul nedispunînd de acele informaţii Organele de Securitate afirmă că Jubleanu a fost împuşcat de oamenii Securităţii Cei din sat şi cei care au fost implicaţi direct în povestea Nucşoarei şi mai sînt în viaţă susţin că el şi-a luat singur viaţa Cornel Drăgoi, referindu-se la capturarea grupului, susţine versiunea sinuciderii, pe care o consideră „cea mai plauzibilă”: …a fost aicea mai jos, la Corşiori un boieraş, Vic Poinăreanu, care a avut un băiat, Grigoriţă, şi băiatul ăsta i-a ajutat mult pe băieţii noştri Dar în momentul cînd Securitatea a fost sigură că Grigoriţă ştie ceva de ei şi că i-a ajutat, a făcut presiuni asupra lui şi se pare că a cedat pînă la urmă Nu s-a supărat nimeni pă el, deşi se pare că el le-ar fi dat băutura aia cu narcotice ca să-i prindă Cu Toma s-au luptat, Petrică a reuşit să fugă, dar turmentat, cînd a trecut prin rîul Doamnei şi-a udat pistolul L-au prins cu cîinii Nici n-a putut să tragă Că era simplu: dacă mergea pistolul, împuşca cîinele şi gata Tomiţă se pare că a fost rănit în luptă şi, pînă să-l prindă pe Petrică, l-au dus la stînă şi el a strigat la Tică Jubleanu şi la Maria că gata, i-a prins Maria cu fata a coborît, dar Tică a rămas şi a tras în ăştia de afară El a vrut mai întîi pe Petrică să-l împuşte, cred El n-a ştiut ce s-a întîmplat, cum au căzut ei Ce-a zis, ăştia s-au predat şi mă ia viu şi pă mine Şi acest ţăran cred că i-a bătut puţin pe toţi la fund; ca să nu bage pă nimeni şi ca să nu aibă necazuri, şi-a păstrat pentru el ultimul cartuş… Şi ăştia, securiştii, s-au pupat, unu s-a legat cu frînghie şi i-a dat drumul de sus, că Tică tăiase scara de frînghie Şi înainte să se dea pe frînghie în jos s-au pupat, hai, coboară, eşti erou Intră peste ăla în grotă şi-l găseşte mort acolo71 Pentru organele de Securitate era ultima captură Maria şi fetiţa coborîseră, ele erau deja în mîinile lor Dacă Jubleanu s-a împuşcat singur sau nu este greu de ştiut72 Organele de Securitate pot pretinde că el a fost împuşcat, pentru a-şi adjudeca meritul 71 Povestea Elisabetei Rizea din Nucşoara , ed cit , pp 165-166 72 După afirmaţiile Ioanei-Raluca Voicu-Arnăuţoiu, este plauzibilă versiunea Securităţii, întrucît una dintre fotografiile din arhiva lor privitoare la lotul Arnăuţoiu îl înfăţişează pe Constantin Jubleanu ciuruit de gloanţe Să-şi fi descărcat, oare, aceştia armele în cadavru în semn de satisfacţie pentru încheierea capitolului Nucşoara? 73 Ioana-Raluca Voicu-Arnăuţoiu, op cit , pp 644 şi 650 ultimului cartuş Pe de altă parte, versiunea după care Constantin Jubleanu s-ar fi împuşcat, nedînd această satisfacţie Securităţii, încheie istoria Nucşoarei şi viaţa chinuită a partizanilor cu o notă de eroism, conferind acestui sfîrşit o aură de victorie Ultimul nu s-a lăsat prins, a preferat să-şi ia singur viaţa, chiar dacă istoria nu s-a sfîrşit, ca în jocul de copii în care se spune „urma scapă turma” De la Constantin Jubleanu a rămas jurnalul, plin de informaţii preţioase, care poate fi citit şi altfel decît au făcut-o securiştii, interesaţi de evenimente, nu de oameni Constantin Jubleanu are în jurnalul său pasaje remarcabile, dovedind sensibilitatea lui pentru frumuseţea pură a iernilor şi a primăverilor petrecute în munţi, dar şi tristeţea solitară a condiţiei de hăituit: „În dimineaţa aceia cîntau păsările aşa de frumos şi ghioceii scoteau şi capul din zăpadă de parcă eram pe altă lume”; „În ajun de bobotează am ajuns şi noi la bordei Era timp frumos şi cald…”; „Jepul era acoperit tot abia se mai zărea pe ici pe colo cîte o cracă”; „…se înseninase, erau nişte stele de-ţi găureau spatele”73 Datele biografice ale personajelor Nucşoarei – eroi contestaţi, dar şi doriţi, în egală măsură, ne propun versiuni care par singurele adevărate, pentru că ele reduc realul la ceea ce este realizat, neglijînd că acesta putea fi ceva printre altele, eventualităţi printre alte eventualităţi alternative şi concurente Biografiile nu sînt istorii, ele nu se reduc la desfăşurări cronologice ale unei scheme logice Pe măsură ce înaintăm în istoria vieţii cuiva, schema de plecare cuprinde şi topeşte în ea elemente noi, ce vor merge mai departe în sensul unor explicaţii pe care ele le conţin şi le oferă Între traiectoria unui destin, a unei vieţi efectiv realizate, şi traiectoria înscrisă în formula de plecare a acestei vieţi există, o simţim, o legătură aproape fatală Pentru personajele Nucşoarei, dispoziţiile de origine şi întîmplările vieţii, momentele critice, deschiderile multiple ce se nasc prin scurgerea timpului, accidentele şi elementele decisive, toate acestea determină un anume viitor, parcă potrivnic unor formule diferite de viitor posibil Ceva pe care îl auzim frecvent în formula „aşa a fost să fie” 1 III Contextul: ţărănimea Amăgirea Principesa Ileana, mătuşa regelui Mihai, a fost impresionată îndată după 23 august, de pasiunea cu care Gheorghiu-Dej i-a descris, într-o conversaţie, tabloul României visate de comunişti: o lume modernă, industrializată, cu ştiinţă de carte, avînd parte de toate binefacerile civilizaţiei moderne, dar fără nedreptăţile ei Secretarul partidului era, fără îndoială sincer; el era desigur convins de justeţea modelului marxist de modernizare, industrializare forţată cu accentul pus pe industria constructoare de maşini, conducere centralizată şi planificată a economiei, colectivizare cu orice preţ, indiferent de obstacole, indiferent de rezistenţe, indiferent de cost1 Relaţiile puterii comuniste cu ţărănimea sînt deosebit de complexe şi merită atenţie în investigaţiile de viitor Deşi s-a arătat că nu ţărănimea, ci oraşul, mediul industrial, s-a aflat în inima proiectului comunist, faptul că modernizarea economică nu prezenta şanse de succes profund, real şi rapid, că ea se lovea de caracterul conservator, nemodern al structurilor politice, de cultură şi civilizaţie, faptul că populaţia rurală era superioară numeric faţă de cea urbană impunea totuşi o atenţie specială acordată ţărănimii Succesul comunizării se găsea, mai degrabă, acolo unde identitatea profundă se lega de proprietate, chiar mică şi insuficientă, dar singura care-i asigura supravieţuirea, în această categorie intrînd ţărănimea Chiar dacă în şedinţa Consiliului Naţional al FND – Frontul Naţional Democrat – se susţinea că este necesară atragerea orăşenilor şi a ţăranilor şi că baza trebuia să fie muncitorimea, aceasta din urmă era considerată mai degrabă un factor activ, element uşor mobilizabil şi deplasabil în teren – acolo unde se aflau ţăranii –, decît o ţintă propriu-zisă Am putea spune că muncitorimea a fost săgeata comunismului, dar cei care urmau să fie transformaţi, să facă sistemul să reziste economic, să devină oameni noi pentru timpuri noi erau ţăranii, categorie socială rezistentă la schimbare şi cu atît mai mult la o schimbare rapidă Adoptarea în mare grabă a reformei agrare de către FND, după instalarea echipei conduse de Petru Groza, exprima interesul arătat de comunişti ţăranilor şi dorinţa lor de a obţine o adeziune mai rapidă la programul ambiţios anunţat la Conferinţa Naţională din octombrie 1945 Gheorghiu-Dej era un om abil şi, la această conferinţă, el nu a pomenit nimic despre ideea colectivizării Chiar dacă existau zvonuri privitoare la viitor, care aveau în centrul lor perspectiva neliniştitoare a colhozului, ele au fost relativ calmate prin beneficiile reformei şi prin discursul politic extrem de bine stăpînit Interesul comuniştilor era să livreze oamenilor o imagine cît mai atractivă, cît mai apropiată de „raiul pe pămînt” promis Legea nr 278 pentru înfăptuirea reformei a intrat în vigoare o dată cu publicarea celor 26 de articole ale ei în Monitorul Oficial din 23 martie 1945, iar proiectul ei a fost 1 Vlad Georgescu, Istoria Românilor De la origini pînă în zilele noastre, Humanitas, Bucureşti, 1993 expus de Romulus Zăroni, personaj politic care a inspirat numeroase glume şi bancuri, reprezentant al Frontului Plugarilor, pe a cărui siglă apăreau o seceră şi un spic Comuniştii nu doreau, de fapt, reforma agrară Ea intra în contradicţie cu modelul stalinist care viza cooperativizarea, şi nicidecum păstrarea ideii de proprietate Dar însuşi faptul că s-a dat această lege susţine importanţa atragerii cu orice preţ a ţărănimii, mizînd pe legătura puternică dintre ţăran şi pămînt şi pe setea lui de pămînt Această sete a fost aţîţată de comunişti, care le-au cerut ţăranilor să treacă rapid la împărţirea moşiilor În instrucţiunile Comitetului Central al Partidului Comunist se arăta cu fermitate necesitatea şi raţiunea acestei strategii, şi anume grija cu care comuniştii se raportau la ţărani: „orice acţiune prin care ţăranul îşi putea pierde încrederea că pămîntul îi aparţine definitiv este reacţionară şi duşmănoasă, contravenind liniei partidului” 2 Cu alte cuvinte, linia partidului nu prevedea explicit în nici un fel faptul că împroprietărirea urma avea să fie, ulterior, anulată Încrederea că pămîntul îi aparţine definitiv ţăranului – un „definitiv” care nu avea să dureze mult – şi, mai mult, lărgirea numărului de proprietari de pămînt au contat mult în atragerea ţăranilor, mai ales a celor săraci, către FND În momentul adoptării reformei agrare, proprietăţile de peste 50 ha reprezentau doar 18,8% din suprafaţa cultivabilă, cele între 10 şi 50 ha – 21,2%, cele între 5 şi 10 ha – 24,2%, iar cele sub 5 ha – 36% În acest fel, puţin peste 60% din suprafaţa cultivabilă aparţinea unor ţărani care aveau cel mult 10 ha În documentele vremii se arată că „ţăranul are un atare sentiment religios, că e periculos să-l ridicăm împotriva noastră… Şi dacă şi popii vor fi alături de noi, nu există forţă care să împiedice reforma agrară”3 Iată deci că în aplicarea liniei partidului se ţinea socoteală de faptul că ţăranul era un individ ataşat de pămînt şi religios De altfel, probabil că tot datorită abilităţii politice, proprietăţile instituţiilor religioase erau exceptate de la expropriere, fapt ce a întărit încrederea ţăranilor în bunele intenţii ale reformei şi în respectul pentru prestigiul religiei Presa de stînga a acordat o atenţie specială acestei măsuri strategice, cu evidente tente populiste, ea fiind întîmpinată cu bucurie de ţăranii cu pămînt puţin, insuficient, cei foarte săraci, dar transformaţi peste noapte în proprietari de pămînt În plus, la sate au fost trimişi activişti care să explice ţăranilor de ce este de dorit o reformă agrară, ce inegalităţi sociale rezolvă şi cum contribuie ea la diminuarea sărăciei Propaganda, astfel gîndită, nu era dificil de realizat, cu toată suspiciunea tradiţională a ţăranilor Ei nu priveau cu ochi bănuitori ceea ce se punea la cale, cîtă vreme reacţiile negative ale ţărăniştilor şi liberalilor nu erau foarte acute Presa centrală de stînga – Scînteia, România Liberă, Libertatea –, precum şi cea din provincie erau foarte active, în timp ce Dreptatea a fost suspendată înainte de publicarea legii în Monitorul Oficial şi a rămas aşa pînă la începutul anului 19464 Caracterul populist al reformei agrare nu era umbrit nici de cenzură, ţărăniştii şi liberalii fiind, oarecum, cu mîinile legate Şi, chiar dacă pentru unii pămîntul primit nu era suficient, mulţi s-au bucurat, sperînd că viitorul avea să fie mai bun 2 Gh Onişoru, România în anii 1944-1948: Transformări economice şi realităţi sociale, Fundaţia Academia Civică, Bucureşti, 1998, p 43 3 Natalia Tampa, „Starea de spirit în România la începutul anului 1945”, în 6 Martie 1945 Începuturile comunizării României, Editura Enciclopedică, Bucureşti, 1995, p 312 4 Ibidem, p 316 CONTEXTUL: ŢĂRĂNIMEA 125 Reforma agrară s-a făcut în condiţii favorabile FND-ului Pe de o parte cenzura sau interzicerea presei de opoziţie, iar pe de altă parte împărţirea pămîntului între ţărani au făcut ca reforma să se desfăşoare în multe localităţi simultan cu înlocuirea prefecţilor şi a primarilor cu oameni ai FND-ului, fie membri, fie simpatizanţi Ţăranii nu puteau vedea care era deci scopul adevărat al măsurilor luate prin reformă şi nici nu bănuiau schimbarea ce urma să vină pentru ei, deoarece trei factori susţineau, în mare, sinceritatea ei: reacţii slabe ale opoziţiei – indiferent de cauzele acestora –, propaganda din sate, prin oameni care înfăţişau ţăranilor binele de care se vor bucura, şi presa activă de stînga Reforma agrară nu putea să fie aplicată fără imperfecţiuni, uneori inerente unei măsuri care solicita funcţionarea unui aparat administrativ bine organizat, ceea ce nu era valabil la noi Dar imperfecţiunile şi greşelile au fost făcute mai ales din pricina autorităţilor locale, care nu-şi cunoşteau atribuţiile şi nici nu aveau experienţă în treburile administrative, procedînd adesea arbitrar şi incompetent Factorul subiectiv a jucat, se pare, un rol important în felul cum funcţiona aparatul administrativ compus din oameni cărora li s-a dat puterea peste noapte Transferul violent de putere: Lică Puţinelu, primarul emblematic E greu de spus dacă Lică Puţinelu a existat cu adevărat Probabil că nu, ca persoană Dar, ca tip uman, sigur a existat în acele vremuri, în care noua putere îşi plasa oamenii în poziţii importante, ei devenind instrumentele fidele ale noii ideologii Lică Puţinelu este astfel primarul devenit prototip al puterii în mediul rural Nici dacă Ilie Olteanu a existat nu se poate şti Cert este că Lică Puţinelu, Ilie Olteanu şi încă alţii sînt menţionaţi de Elena Bărbulescu5, sora lui Nicolae Ceauşescu, în anexele documentare care însoţesc cartea ei dedicată maselor populare din judeţul Dolj, între anii 1944 şi 1947 Conform autoarei, Lică Puţinelu a dat o declaraţie prin care arăta cum a devenit primar în comuna Izbiceni Intenţia Elenei Bărbulescu era de a valida substanţa cărţii cu documente care atestau neînfricatul temperament al comuniştilor, urgenţa nevoii de schimbare a autorităţilor locale şi, mai presus de toate, presiunea năvalnică a maselor care legitimau schimbarea, către sfîrşitul anului 1944 Declaraţia reprodusă în carte este dată la 1 decembrie Ea aparţine unui comunist a cărui devenire ca primar, deci ca om al puterii, pare să răspundă unei necesităţi istorice Pentru comuna Izbiceni, el devine un personaj istoric, învestit prin voinţa colectivă a sătenilor Declaraţia sa nu face decît să ilustreze şi să întărească ceea ce istoricii au constatat în analiza comunismului: „Aruncînd în aer edificiul burghez şi inventîndu-şi propria justificare, comunismul nu s-a simţit legat de formulări legale, «perimate»”6 Pe de o parte, Puţinelu a fost „numit primar sub presiunea 5 Elena Bărbulescu, Lupta maselor populare în revoluţia de eliberare socială şi naţională antifascistă şi antiimperialistă Judeţul Olt şi Romanaţi: 1944-1947, Editura Politică, Bucureşti, 1979, pp 195-196 În anexele cărţii, declaraţia lui Lică Puţinelu este datată, dar cea a lui Ilie Olteanu nu are nici o dată menţionată 6 Lucian Boia, „Comunismul, o filosofie a violenţei”, în Arhiva Durerii, Pionier Press, Fundaţia Academia Civică, Stockholm, Bucureşti, 2000, p 7 maselor populare” Pe de altă parte, declară el, „un rol important în numirea lui l-a avut organizaţia de partid, comuniştii”7, instanţă în afara exerciţiului democratic al alegerii libere Puţinelu a fost îndrumat, mai bine spus „prelucrat”, probabil anterior numirii sale, „să facă propagandă între săteni”, oferindu-se ca primar şi chemîndu-i pe oameni să-l aleagă „pentru a schimba situaţia din comuna noastră” Organizînd o manifestare împotriva primarului existent, Puţinelu îl presează pe acesta să demisioneze Apoi, declară el, „primarul m-a întrebat cui să-i prezinte demisia, la care eu am adăugat să mi-o dea mie” Fruntaşii comunei, mai declară el, i-au atras atenţia că nu e bine ce face, iar el, sigur pe sine şi într-o postură confortabilă datorită susţinerii lui de către comunişti, le răspunde acestora laconic, cu aroganţa celui din preajma puterii noi, „că-l vrea comuna” În continuare, lucrurile s-au desfăşurat simplu Puţinelu telefonează la organizaţia de partid din Romanaţi, de care aparţinea comuna Izbiceni, cei de acolo fiind „de acord ca eu să devin primarul comunei” Aşa se instalau în posturi importante pentru destinele comunelor şi satelor comuniştii sau simpatizanţii lor Puterea nu se delega, ea se lua8 Important de amintit este faptul că Lică Puţinelu a fost numit primar, conform declaraţiei din cartea citată, la 1 ianuarie 1945, în timp ce decretul-lege pentru purificarea administraţiei publice s-a dat la 29 martie, iar decretul pentru înfăptuirea reformei agrare a fost adoptat la 23 martie 1945 Exemplul de mai sus nu arată numai cum se punea în practică reforma şi în ce context, ci şi cum se cucerea puterea la nivel local, cum se realiza infrastructura puterii care se pregătea pentru schimbările vizate prin proiectul comunist de inspiraţie şi susţinere sovietice O altă anexă a aceleiaşi cărţi – anexele neavînd nici o indicaţie privind sursa lor – relatează cum „Tov Ion Popescu-Puţuri s-a urcat pe cutia de scrisori ce era fixată în zid şi a anunţat maselor populare ce erau adunate că de aici înainte să asculte de subsemnatul” Acesta era Ilie Olteanu, devenit peste noapte primar al oraşului Caracal, la fel ca Lică Puţinelu Ne întrebăm, fireşte, ce făcea opoziţia Puţinelu declară doar că fruntaşii comunei – nu se menţionează ce apartenenţă politică aveau aceştia – i-au spus că nu face bine (şi, în mod sigur, el n-ar fi omis să spună dacă ar fi fost agresat de aceştia), iar „intelectualii comunei au luat şi ei legătura cu prefectul de la Caracal şi că în faţa acestei situaţii, prefectul a fost silit să cedeze, iar la 1 ianuarie 1945 m-au numit în mod oficial primar 7 Aşa se va instala în postul de primar al comunei Nucşoara şi Gheorghe Şerban, venit din URSS cu divizia „Tudor Vladimirescu” El a declarat că „a venit unul de la Cîmpulung, cu o maşină mică şi m-a chemat la Primărie Mi-a zis: «dumneata, din momentul de faţă, eşti primar în comună Decizia îţi vine de la partid, de la Cîmpulung» Nu am ştiut cine era şi nu ştiu nici acum Era din partidul comunist” (cf Olaru Stejărel, „Satul dintre gratii: Nucşoara”, în Dosarele Istoriei”, nr 4 ş68ţ, 2002, p 36) 8 Consolidarea regimului sovieto-comunist s-a realizat, de la început, cu măsuri în acord cu planul de sovietizare a României şi acest lucru a însemnat epurarea brutală a aparatului de stat, a Poliţiei, Armatei şi a Justiţiei de toţi cei care, prin trecutul lor, erau suspectaţi de a manifesta sentimente ostile faţă de noua putere şi de regimul democrat-popular La propunerea lui Lucreţiu Pătrăşcanu, ministru al Justiţiei în Guvernul Groza, la 6 martie 1945, vechiul aparat de stat trebuia schimbat şi, astfel, la 29 martie 1945, s-a promulgat un Decret-lege pentru „purificarea administraţiilor publice”, din care erau înlăturaţi toţi cei care „au activat sub orice formă în scopul instaurării sau menţinerii regimurilor dictatoriale” (cf Marius Oprea, Banalitatea răului O istorie a Securităţii în documente 1949-1989, Polirom, Iaşi, 2002 , p 129) CONTEXTUL: ŢĂRĂNIMEA 127 al comunei Izbiceni”9 Relatarea lui Ilie Olteanu aduce unele elemente concrete: „Jean Dobrescu – activist comunist – a spart geamul de la fereastră”, vrînd probabil să intre în primărie, unde erau încuiaţi oponenţii Încercarea de a debloca uşa din interior, prin spargerea geamului, l-a costat viaţa, „fiind împuşcat mortal de către elementele reacţionare” Un alt comunist, declară Ilie Olteanu, a fost rănit şi a încetat din viaţă la spital Ca Puţinelu şi Olteanu, indiferent dacă sînt sau nu inventaţi de autoare, au fost mulţi Ei urmau să aplice linia partidului şi, chiar dacă greşeau, activismul lor febril şi devoţional – sincer sau oportunist – era, probabil, pînă la urmă, mustrat cu îngăduinţă de către putere În fond, vremurile erau tulburi Comuniştii au pus mult preţ pe grup şi pe acţiunea susţinută aproape niciodată solitar, mai ales cînd sarcinile erau dificile şi confruntarea cu oamenii era riscantă De aceea, delegaţiile lor în mediul rural – care procedau arbitrar la schimbarea administraţiei şi la aplicarea reformei, ca şi, mai tîrziu, la organizarea gospodăriilor colective şi la strîngerea cotelor obligatorii – organizau comitete săteşti, menite a înlocui administraţia locală prin intimidare În aceste comitete săteşti, dar şi în grupurile de muncitori veniţi din fabrici şi uzine, se înscriau sau erau cooptaţi „oameni fără căpătîi, gata de fapte rele, dintre care mulţi legionari”10 Să nu uităm că mai tîrziu au fost criticate uşurinţa cu care erau selectate cadrele de partid şi impactul negativ al acestei selecţii asupra populaţiei Multe relatări privind modul în care se desfăşura îndeplinirea liniei partidului în mediul rural am obţinut în urma cercetării pe teren11 efectuate în Surani, un sat de lîngă Ploieşti Primăriţa comunistă din acest loc, intrată în partid în 1946 şi numită în funcţie după o perioadă de pregătire pentru a fi activistă, relata, în 1997, că mergeau la ţărani în grup, mai ales cînd aveau de îndeplinit sarcini de lămurire; întrebată care era sarcina ei, ce muncă avea, ea a răspuns foarte clar, spunînd „munca mea era de lămurire” – cum ar fi înfăptuirea reformei, strîngerea cotelor –, atragerea oamenilor în comitetul de iniţiativă al întovărăşirii sau gospodăriei agricole colective Şi muncitorii umblau în grupuri prin sat, stîrnind nedumerire, nelinişte şi panică Ea povesteşte cum „nevasta celui mai înstărit om din sat a aruncat cu pietre într-un grup de muncitori veniţi de la schele”, iar aceştia, „fiind cam beţi şi gălăgioşi, s-au enervat şi au cerut să fie expropriată”, ceea ce s-a şi întîmplat O altă femeie vîrstnică din acelaşi sat îşi amintea că „s-au trezit cu vreo unşpe necunoscuţi în curte” Marin Preda12 foloseşte frecvent, cînd descrie munca activistului, expresia „ia cîţiva oameni şi du-te”, indicaţie venită de la cei cu funcţii mai importante, care coordonau îndeplinirea sarcinilor de partid, pentru cei ce urmau să umble din poartă în poartă Nu era vorba numai despre prudenţă – climatul general fiind destul de violent –, ci şi despre dimensiunea impresivă a prezenţei grupului Numărul mare impresiona, dădea gravitate acţiunii Activistul-propagandist nu trebuia să se afle în inferioritate numerică, de vreme ce el intra în gospodării în care, de obicei, trăiau familii destul de numeroase, frecvent două generaţii Mai tîrziu, cînd regimul politic s-a consolidat, ţăranii erau chemaţi la sediu sau erau abordaţi personal de către autorităţi, în cursul deplasărilor Dar în perioada în care 9 Elena Bărbulescu, op cit , p 196 10 Natalia Tampa, „Starea de Spirit în România ”, în op cit , pp 315-316 11 Aurora Liiceanu, Nici alb, nici negru Radiografia unui sat românesc: 1949-1989, Nemira, Bucureşti, 2000 12 Marin Preda, Moromeţii, Cartea Românească, Bucureşti, 1979, vol 2 atragerea oamenilor era un obiectiv crucial pentru succesul la care ţinteau comuniştii, dacă intrai singur într-un sat sau într-o gospodărie, era mai prudent să nu spui din partea cui erai sau „cu cine ţineai” Întîi trebuia tatonat terenul, chiar dacă de la raion nu erai trimis fără unele informaţii Urgenţa şi importanţa atragerii ţăranilor s-au manifestat şi prin faptul că propagandi ştii FND-ului îi îndemnau pe ţărani şi îi sprijineau să treacă mai grabnic la împărţirea pămîntului şi a inventarului moşiilor După 10 februarie 1945, Comitetul Central al Frontului Plugarilor a lansat un manifest în care acest îndemn de a înfăptui reforma era clar exprimat După cum menţionează Gh Onişoru13, „unii prefecţi nu şi-au putut tempera zelul, trecînd la aplicarea legii înaintea votării ei Aşa s-a întîmplat în Sălaj, unde Virgil Câmpeanu, prin ordonanţa nr 7 din 12 martie 1945, hotăra confiscarea moşiilor fasciştilor şi sabotorilor însămînţărilor din primăvară, precum şi a terenurilor ce depăşeau 50 de hectare” Pentru comunişti, instaurarea guvernului numit, revoluţionar-democratic, de la 6 martie 1945, prezidat de dr Petru Groza, a constituit, după manualele de pînă în 1990, o schimbare a raportului de forţe în favoarea democraţiei, recunoscîndu-se faptul că „actul istoric de la 6 martie 1945 nu a însemnat o simplă schimbare de guvern, ci o schimbare a însuşi regimului politic din România”14 Legiferarea reformei agrare a fost considerată o strategie a guvernului, în care intraseră şi „reprezentanţi ai grupărilor burgheze, conduse de Gh Tătărescu şi Anton Alexandrescu” Pe baza legii, au fost expropriate, pînă la 1 ianuarie 1946, 1 468 000 de hectare – limitînd proprietatea rurală la 50 de hectare –, din care 1 109 000 de hectare au fost împărţite la 918 000 de ţărani fără pămînt sau cu pămînt puţin Legea prevedea ca atît exproprierea, cît şi împroprietărirea să se facă fără a se ţine seama de naţionalitate, astfel încît, pentru 90 000 de ţărani aparţinînd naţionalităţilor conlocuitoare, s-au atribuit aproximativ 150 000 de hectare, restul devenind rezervă de stat Evident, acest lucru a fost considerat ceva pozitiv, fiind un merit al noului guvern, care dorea „să contribuie la cimentarea unităţii de luptă a tuturor oamenilor muncii, indiferent de naţionalitate”15 Este important de menţionat faptul că prevederile legii exceptau de la expropriere bunurile agricole aparţinînd domeniilor Coroanei, mitropoliilor, episcopiilor, bisericilor, mănăstirilor, aşezămintelor spitaliceşti, Academiei Române, Casei Şcoalelor etc Reforma agrară nu atingea, deocamdată, din prudenţă şi realism, interesele Coroanei şi ale Bisericii Reforma agrară din 1945 a creat un număr şi mai mare de proprietari de loturi mici de pămînt, neproductive economic, de sub trei hectare Reforma anterioară, din 1919-1921, deja crease un număr mare de proprietăţi mici, de sub cinci hectare, astfel încît noua reformă fărîmiţa şi mai mult loturile productive economic La recensămîntul din 1943, 13 Gh Onişoru, op cit , p 42 14 A Petric (coord ), Istoria României între anii 1918-1981, manual universitar, Editura Didactică şi Pedagogică, Bucureşti, p 253 15 Aceste date se găsesc atît în Gh Onişoru, op cit , cît şi în A Petric (coord), op cit , dar cifrele diferă de cele menţionate de Ghiţă Ionescu, pe care acesta din urmă le numeşte cifre oficiale, adăugînd că ele nu sînt, în mod necesar, şi demne de încredere Conform acestora, prin exproprierea a 143 310 de proprietăţi particulare care totalizau 1 143 911 de ha, 1 057 674 de ha au fost distribuite la 796 129 de beneficiari, care au primit în medie 1,3 ha (Ghiţă Ionescu, Comunismul în România, Litera, Bucureşti, 1994, p 141) CONTEXTUL: ŢĂRĂNIMEA 129 mai mult de jumătate dintre exploatările agricole din România erau suprafeţe de mai puţin de trei hectare16 Trebuie amintit aici şi faptul că preocuparea faţă de proprietate a ţăranilor, esenţială pentru felul în care ei înţelegeau supravieţuirea, ca şi răspunsul, adesea populist, dat de stat la această cerinţă mereu acută aveau să devanseze în mod sistematic conturarea unei preocupări pentru productivitate şi să alimenteze discursul politic privind colectivizarea, în care interesul pentru productivitate capătă forţa unui argument În acest sens, partidul comunist s-a opus mitizării proprietăţii, încercînd să arate că o creştere a bunăstării este determinată de productivitate – la rîndul ei, determinată de mijloacele de producţie –, şi nu de regimul proprietăţii, ca atare17 De aceea, putem considera că politica în domeniul agricol a comuniştilor a avut ambiţia de a propune un model în care se specificau organizarea muncii, resursele umane, capitalul tehnic şi sprijinul financiar acordat de stat, conturîndu-se o strategie naţională Cele 1 468 000 de hectare expropriate au afectat numai 18,8% din suprafaţa cultivabilă, mult mai puţin decît afectase reforma din 1921 Urmarea imediată a legii privind reforma agrară din 1945 a dus la desfiinţarea marii proprietăţi şi la transformarea ţării într-una de mici proprietari Proprietăţile agricole de sub cinci hectare reprezentau acum 75,6% din pămîntul arabil total Aceşti mici proprietari au privit cu bucurie măsura şi au devenit susţinători ai guvernului condus de dr Petru Groza şi nici nu îşi imaginau că ceea ce cîştigaseră, pe lîngă faptul că era insuficient ca resursă vitală, era şi ceva care avea să dispară în curînd Patru ani mai tîrziu Reforma agrară din 1945 a schimbat, fără îndoială, tabloul repartiţiei pămîntului agricol la nivelul întregii ţări Această distribuţie nu era însă mulţumitoare De aceea, în luna martie 1949 au fost necesare noi decizii, care, în opinia conducătorilor, erau cerute pentru a crea un context cît mai favorabil colectivizării Mai întîi, la 2 martie 1949 s-a dat o lege ce aproba ultima reformă agrară, prin care statul expropria toate proprietăţile agricole mai mari de 50 de hectare Avantajul era semnificativ, pentru că lovitura era dată acelor proprietari de teren agricol care posedau ferme relativ modernizate, dispunînd de mijloace mecanizate de muncă agricolă Aplicarea acestei decizii s-a făcut cu violenţă, procedîndu-se într-un mod făţiş agresiv, victimele fiind izgonite din casele lor adesea peste noapte, cu ajutorul miliţiei Se pleca în necunoscut, fără minimum de timp necesar luării unor obiecte de folosinţă imediată; despre acest fel de intervenţii nocturne, primăriţa comunistă din Surani, asemenea altor persoane, spunea: „…trei bărbaţi cu două izmene în toiu’ nopţii” Locuinţele lor erau imediat ocupate, gospodăriile erau lăsate la cheremul unor grupuri fără un control strict 16 Ghiţă Ionescu, op cit , p 142 17 Acest lucru face distincţia între o politică agrară şi una agricolă C Garoflid considera, în 1938, că politica agrară a partidelor trebuie înlocuită cu o politică agricolă (cf C Garoflid, „Regimul agrar în România”, în Enciclopedia României, Bucureşti, 1938, pp 577-585) Interesul ţăranilor pentru proprietate este permanent reluat prin expresia: „Noi vrem pămînt” Dacă reforma din 1945 s-a făcut într-un spirit populist, cei care lucrau pămîntul destinat exproprierii fiind îndemnaţi să treacă la împărţirea lui, să ia mijloacele de producţie găsite şi să şi le însuşească în funcţie de necesităţile lor, mai ales în urma pierderilor şi rechiziţiilor de război, fapt ce a creat dezordine şi a dat frîu liber tendinţei naturale de a lua orice, legea din 2 martie 1949 nu mai păstra acest spirit demn de începuturile comunizării Cei ce lucraseră pe pămîntul expropriat nu mai erau îndemnaţi să-l împartă, aşa cum bine descrie Marin Preda18: „Numai un prost ar sta acasă liniştit, după un război… şi cînd un comunist vine aici înaintea ta şi zice: puteţi să luaţi pămîntul care mai e, al vreunui moşier şi pămîntul să fie luat şi să nu vie nimeni, nici armata şi nici jandarmii să te împiedice” De data aceasta, el fie va fi dat fermelor de stat, fie va fi transformat în baza instituirii unor proprietăţi de tip nou, cooperativele agricole În acest fel, sectorul socialist al agriculturii s-a mărit cu aproape 1 000 000 de hectare Pentru Ghiţă Ionescu19, textul de bază în problema colectivizării şi transformării socialiste a agriculturii rămîne Rezoluţia Comitetului Central din 3-5 martie 1949, imediat după măsura luată la 2 martie, cea mai clară declaraţie a comunismului din România cu privire la politica economică din domeniul agriculturii Gospodăriile colective trebuia să fie constituite fără nici o amînare, astfel că, la sfîrşitul anului 1949 şi începutul anului 1950, deci după nouă luni, erau deja înfiinţate 56 de asemenea colective Fuseseră declarate însă 1 029 Ritmul lor de constituire era lent la început, dar, în cursul anului 1950, el s-a mărit simţitor, pentru ca apoi să încetinească o dată cu decizia înfiinţării lor numai cu aprobarea Consiliului de Miniştri, decizie luată în vara anului 1951 Acest lucru a dus la înfiinţarea a doar 62 de gospodării colective în tot anul 1951 Perioada 1951-1953 a fost însă cea mai dură pentru ţărănime, presiunile exercitate asupra acesteia fiind foarte mari, astfel încît controlul creşterii lor a sporit şi el şi, în 1953, se înregistrau 1 980 de gospodării colective20 Nemulţumirile partidului erau vădite şi nu lipsite de motive În 1953, gospodăriile particulare reprezentau încă 91,7% din totalul gospodăriilor ţărăneşti şi doar 8,3% era procentul gospodăriilor colective şi al întovărăşirilor, luate împreună Interesul pentru problema ţărănească, din perspectiva politicii partidului, era evident şi exprima o continuitate dictată de caracterul agrar al României, dar şi de raţiuni de ordin economic Transformarea socială nu putea, în nici un fel, trata cu uşurinţă relaţia cu o categorie socială atît de largă şi impunea strategii atent gîndite În rezoluţia amintită, se considera că soluţionarea problemei ţărăneşti era, neîndoielnic, sarcina principală, dar şi cea mai dificilă care stătea în faţa dictaturii proletariatului şi, într-un mod mai general, a construirii socialismului Satele erau – şi ca urmare a războiului – într-o stare de sărăcie care nu încuraja speranţe privind progresul social general, iar o îmbunătăţire a situaţiei ţăranilor – prevăzută şi prin reforma agrară din 1945 – era în mod expres cerută, pentru o minimă credibilitate şi pentru adeziunea faţă de noul regim Din analizele făcute de partid, categoria globală a ţăranilor era diferenţiată în subcategorii, în funcţie de pămîntul de care aceştia dispuneau O primă categorie era cea a proletariatului agricol, compusă din ţărani fără pămînt, care lucrau pentru chiaburi Existau, desigur, în mediul rural, indivizi care erau angajaţi la stat, numindu-se salariaţi 18 Marin Preda, op cit , p 127 19 Ghiţă Ionescu, op cit 20 Vlad Georgescu, op cit , p 256 CONTEXTUL: ŢĂRĂNIMEA 131 agricoli, dar ei aveau cu totul alt statut decît cei angajaţi să lucreze pămîntul unor particulari, numiţi chiaburi Pentru ei, ca şi pentru putere, oferta de a lucra în brigăzile gospodăriilor colective era o soluţie convenabilă, fiecare avînd un avantaj de partea sa A deveni din angajat al unui chiabur un angajat la stat reprezenta, pentru noul regim, o victorie şi o lovitură dată chiaburilor, care rămîneau fără forţă de muncă Cea mai mare parte a ţărănimii o forma o altă subcategorie – cea a ţăranilor săraci Majoritatea lor aveau cel mult trei hectare de pămînt, iar terenurile agricole deţinute de ei reprezentau mai mult de jumătate din suprafaţa agricolă totală, adică 57% Ghiţă Ionescu21 priveşte cu suspiciune această cifră, considerînd-o exagerată, intenţionat mărită de comunişti, pentru a justifica necesitatea asocierii lor Conform statisticilor din septembrie-octombrie 1948, citate de el, ţăranii care deţineau pînă la trei hectare întruneau 33% din suprafaţa agricolă totală, iar cei cu trei-cinci hectare – 24% din suprafaţa agricolă totală În rezoluţia amintită se menţiona că aceşti ţărani săraci dispuneau de suprafeţe neproductive, mărunţite, dificil de lucrat eficient şi, în acest fel, ei erau consideraţi ca înclinînd justificat către o schimbare a situaţiei lor economice, dorind o altă formă de producţie Ţăranii mijlocaşi, care formau o a treia subcategorie, aveau între 5 şi 20 de hectare, întrunind 33,6% din suprafaţa agricolă totală, pentru că în 1947 s-a hotărît că pot fi consideraţi ţărani mijlocaşi şi posesorii unor suprafeţe cuprinse între 20 şi 50 de hectare Statutul de mijlocaş era cel mai supus unor interpretări diferite O parte dintre comunişti, ca şi social-democraţii, susţineau faptul că mijlocaş este acel ţăran care are maximum 10 hectare Pentru social-democraţi, ţăranii care aveau pînă la cinci hectare puteau fi consideraţi proletari agricoli, stabilindu-se că, în 1947, ei reprezentau 3 321 468 de capi de familie22 Această cifră, indiferent dacă îi include şi pe cei cu pînă la trei hectare de pămînt, arată limpede cît de grea era situaţia ţăranilor Să nu uităm că în Şedinţele Comitetului Central din 3-5 martie 1949 s-a hotărît că partidul are drept sarcină „să lupte pentru întărirea alianţei clasei muncitoare cu ţărănimea muncitoare şi pentru transformarea socialistă a agriculturii”23 Alianţa dintre clasa muncitoare şi ţărănime nu viza orice categorie de ţărani şi nici pe toţi ţăranii şi proprietarii de suprafeţe agricole Evident că, în politica agricolă a noului regim, nici nu se punea problema unei alianţe cu chiaburii, consideraţi exploatatori şi sabotori ai progresului social dorit şi propovăduit de noua putere Clasa muncitoare se voia aliată cu ţărănimea mijlocaşă Ţăranii mijlocaşi erau aliaţii cei mai convenabili pentru asigurarea eficienţei producţiei agricole prin cultivarea unor loturi care, prin comasare, deveneau mai compacte şi deci mai productive Ţăranii săraci erau mai uşor de atras, dar loturile lor erau neproductive, risipite şi nu interesau în mod special din perspectiva productivităţii atît de mult dorite În plus, ei nu ridicau probleme prea mari, pentru că nu aveau ce pierde Mai mult, mijlocaşii dispuneau de echipament agricol – chiar dacă modest, nu de neglijat – care ar fi asigurat o oarecare productivitate a noilor forme de producţie visate de comunişti Chiaburii formau o a patra subcategorie a lumii rurale şi, la fel ca mijlocaşii, ei erau definiţi mai degrabă prin modul în care era lucrat pămîntul lor decît prin suprafaţa 21 Ghiţă Ionescu, op cit 22 Libertatea, 8 octombrie 1947 23 „Rezoluţii”, vol 1, cf Ghiţă Ionescu, op cit , p 220 agricolă de care dispuneau ca proprietari Ei erau exploatatorii, întrucît angajau braţe de muncă şi este lesne de înţeles că aceia care apelau la oameni pentru muncă o făceau adesea din nevoie, pur şi simplu pentru că familia nu putea face faţă lucrărilor agricole, indiferent de numărul membrilor acesteia Fără îndoială că ei aveau pămînt mai mult; probabil că toţi cei care aveau proprietăţi individuale de 20-50 de hectare intrau în această subcategorie, dar tot aici puteau intra şi cei cu 10 hectare, avînd o familie restrînsă ca număr de membri Chiaburimea: „elementul duşman” „Nu întîlnim în întreaga lume mai multă experienţă ca la partidul nostru, atunci ce mă-sa căutăm metode străine! Noi avem de unde să învăţăm, de la Partidul Bolşevic, noi nu trebuie să căutăm ceva necunoscut, cînd Partidul Bolşevic a făcut, aproape gata ne dă în gură”24 În discursul politic al anilor ’50 din secolul trecut se folososea frecvent, chiar cu obstinaţie, termenul „element” pentru a desemna omul În referirile la activitatea organelor puterii în legătură cu oamenii, se făceau o distincţie netă între „elementul duşman” şi „elementul prieten” Duşmanii erau cei care se opuneau aplicării liniei partidului Pentru activişti, miliţieni şi lucrători ai Securităţii, elementul duşman era, de fiecare dată, în pofida acestei definiţii generale, ceva vag, care lăsa loc fie pentru abuzuri, fie pentru „slăbiciuni” Se întîlnesc în cuvîntări diferite indicaţii care li se dădeau celor ce lucrau cu oamenii: Să ne îndreptăm privirea spre aceste elemente, să le identificăm, să reţinem aceste elemente, să ne îndreptăm atenţia spre elementele duşmănoase, de la sate, care aşa cum am arătat aici duc activitate împotriva însămînţărilor sau colectărilor, sau caută să submineze construirea gospodăriilor colective, elemente care agită împotriva membrilor, activiştilor de partid, care instigă Toate aceste elemente tovarăşi, să fie ridicate, să ridicăm tovarăşi, chiar elementele mijlocaşe şi sărace care se dovedesc că sînt duşmane25 Dacă un chiabur – şi sînt din aceştia, pentru că altfel ne-am întreba de ce sînt liberi – îşi vede de treaba lui, mai spune în barbă ceva, dar nu aude decît el, acesta lasă-l să-şi vadă de treaba lui26 Între 28 februarie şi 2 martie 1950 s-a desfăşurat o conferinţă cu caracter de bilanţ27 la Ministerul de Interne în care, printre alte probleme, s-a analizat şi munca îndreptată împotriva elementului duşman numit chiabur Astfel, se arată că: 24 Vorbele îi aparţin ministrului adjunct Gheorghe Pintilie (vezi Marius Oprea, op cit , nota 252, p 151) 25 Din „Cuvîntul de încheiere al lui Teohari Georgescu la Conferinţa cu comandanţii Miliţiei, Securităţii şi Trupelor de Securitate din Direcţia Generală şi Direcţiile Regionale” (ibidem , p 130) 26 Marius Oprea, op cit , p 123 27 Conferinţa cu comandanţii Miliţiei, Securităţii şi Trupelor de Securitate din Direcţia Generală şi Direcţiile Regionale din 28 februarie-2 martie 1950 (ibidem) CONTEXTUL: ŢĂRĂNIMEA 133 Nu putem spune că s-a terminat lupta, dacă am vorbit că am dat puternice lovituri duşmanului, putem spune că abia începem acum să dăm lovituri mai puternice Duşmanul abia acum este turbat, dacă o să analizăm o să vedem că vom avea mult de furcă cu culacul, pentru că aşa cum aţi spus şi voi, au rădăcini mai adînci, cumetri, naşi şi alţii Putem spune fără frică că n-am analizat, nu cunoaştem încă formele de luptă ale culacului Are diferite forme Sîntem obligaţi să adîncim, să cunoaştem toate formele, să vedem cum să luptăm cu culacul28 În cadrul aceleiaşi şedinţe, în cuvîntul său de încheiere, Teohari Georgescu arăta că din rapoartele primite reieşea că duşmanul a devenit mai agresiv, mai îndrăzneţ, a devenit mai turbat De la formele cele mai simple, pînă la cele mai complicate, duşmanul a început să treacă la asasinarea tovarăşilor noştri Duşmanul şi-a dat seama de marea importanţă pe care o au gospodăriile agricole colective şi şi-a concentrat tot focul împotriva acestor gospodării pentru subminarea şi distrugerea lor Tovarăşi, din buletine zilnice care vin la noi, din aceste buletine noi am înregistrat în cursul lui ianuarie pînă la 25-26 februarie cam 100 de acţiuni duşmănoase pe teritoriul rural29 Au existat şi abuzuri, răfuieli, răzbunări, chiar între rude, din cauza cărora au intrat în clasa chiaburilor unii ţărani doar pentru a suporta persecuţiile noilor orînduitori În satul Surani, de pildă, după afirmaţiile primăriţei din acea perioadă, în 1952 erau 24 de chiaburi O comisie formată din activişti, „dar mai mult din securitate, venea şi spunea: Uite, mă, ăsta are de toate Avea cîte un necaz pă el şi-l băga la chiaburi Şi gata!”30 Ea susţinea că a reuşit să scoată o familie de mijlocaşi de pe lista chiaburilor: Era o familie-n sat, aici în sat Eu am scos familia asta de la chiaburi Era o fată crescută la Bucureşti Învăţase acolo croitoria Se căsătorise aicia cu un mijlocaş, că era tot din comună Şi era foarte delicată Orice punea pă ea era fin, plăcut, şi, lucrînd la croitorie, sigur că era bălană la faţă, nearsă de soare Cîn’ ieşea în societate, ierea îmbrăcată corect şi pentru c-a venit, i-a făcut un frate de-al ei cadou o pălărie, ş-avea un cazan de ţuică, care aşa, i-a băgat la chiaburi Nu ştiu dac-avea zece hectare de pămînt Nu ştiu dac-avut! Că nu munceşte! Ce-am tras pînă i-am scos! Era o comisie, venea activişti, mai mult de la securitate… Pentru că a avut nevastă-sa pălărie, prima-n sat, i-a băgat la chiaburi31 Oamenii, după părerea ei, nu respectau indicaţiile primite şi acţionau după cum le venea, avînd motivaţii psihologice, care aveau la bază invidia – „c-avea necaz pă el” –, răzbunarea sau, pur şi simplu, dorinţa de a-şi exprima prin prea mult zel ataşamentul faţă de partid „A fi trecut la chiaburi” era spaima mijlocaşilor şi mulţi chiaburi au protestat, aproape întotdeauna în zadar, arătînd că, în fapt, nu posedau mult pămînt şi, ca atare, erau victimele unor decizii subiective, abuzive Totuşi, criteriul exploatării – nimeni nu are drept asupra muncii altuia, ci doar asupra muncii braţelor sale – a fost folosit şi pentru a-i priva pe cei cu pămînt de posibilitatea de a face ca pămîntul să fie productiv, pentru a-i transforma pe membrii proletariatului agricol în angajaţi ai statului 28 Din Şedinţa cu comandanţii de Regionale şi Judeţene de Securitate, din 1 martie 1950, cuvîntul Tov Ministru Adjunct Pintilie Gheorghe (ibidem, p 133) Termenul „culac” este un termen bolşevic, folosit frecvent de Lenin, echivalent al chiaburului din discursul românesc El este folosit de Gheorghe Pintilie probabil pentru a impresiona auditoriul 29 Marius Oprea, op cit , pp 114-115 30 Aurora Liiceanu, op cit , p 67 31 Ibidem În Scînteia din 25 decembrie 1955, se menţiona că numărul chiaburilor se ridica la 22% din populaţia zonelor rurale Chiaburii rămîneau duşmanii principali ai dictaturii proletariatului, pentru că ultima subcategorie a proprietarilor de teren agricol – deci de indivizi ai mediului rural –, desemnată frecvent drept „ultimele rămăşiţe ale clasei moşiereşti”, fusese desfiinţată, proprietăţile fiind recent lichidate şi trecute în proprietatea statului Situaţia sectorului socialist în agricultură se schimbase mult ca urmare a lichidării rămăşiţelor moşierimii şi confiscării proprietăţilor ei de către stat, astfel încît fermele de stat, se arăta în rezoluţia pe care am amintit-o, cuprindeau 5 000 000 de hectare, reprezentînd 43% din suprafaţa agricolă totală În acest context, sarcini serioase reveneau SMT-urilor (Staţiunile de Maşini şi Tractoare) pentru a organiza noul mod de producţie de la sate Plenara Comitetului Central din 3-5 martie 1949 declanşa procesul colectivizării care, după cum ştim, avea să se încheie în 1962, cu un bilanţ satisfăcător, dar după 13 ani de politică represivă Dintre cele 15 000 000 de hectare de pămînt agricol, majoritatea intrau în posesia CAP-urilor (Cooperativelor Agricole de Producţie) şi a IAS-urilor (Întreprinderi Agricole de Stat), iar ceea ce rămînea aparţinea proprietăţilor particulare din zonele în care colectivizarea era imposibil de realizat, din pricina unei geografii incapabile de a se supune proiectului comunist, adică mai ales în zonele muntoase În 1962, structurile colectivizate deţineau, în sfîrşit, 96% din suprafaţa arabilă a ţării şi 93,4% din suprafaţa agricolă32 În ce ceea priveşte imaginea satului colectivizat, propusă de politica adoptată prin rezoluţia din 3-5 martie 1949, era foarte bună Satului, în forma de organizare proiectată prin această politică, îi revenea un rol major în construcţia socialismului Sectorul socialist beneficia deja de noi achiziţii – teren şi inventar agricol – care se adăugau celor deja dobîndite pînă la 1 ianuarie 1946, prin reforma agrară din martie 1945, cînd aproape 400 000 de hectare trecuseră la rezerva de stat, iar inventarul agricol confiscat cuprindea 3 130 de tractoare, 1 276 de pluguri de tractor, 682 de locomobile, 1 274 de batoze, 1 032 de secerători-legători şi 1 100 de secerători simple33 Prin această rezoluţie, măsurile adoptate încercau să corecteze – în sensul unei rigori mărite, dar şi al unei ordini în favoarea rezultatelor dorite – limitarea proprietăţii particulare individuale şi greşelile reformei agrare din martie 1945, urmare atît a contextului haotic care a urmat războiului, cît şi a insuficientei pregătiri a cadrelor din comitetele FND-ului – deci, în mare măsură, a factorului uman Manifestările de superficialitate, incompetenţă, neglijenţă şi abuzuri erau cunoscute şi regretabile Gh Onişoru34 evidenţiază acest lucru, citînd informarea-raport a şefului Siguranţei judeţului Vâlcea, înaintată imediat după efectuarea reformei, în care se arată că, în unele cazuri, exproprierea a fost o măsură exagerată, nerespectîndu-se legea, din cauza neclarităţii ei, fapt ce a creat conflicte între cei cărora li se luau pămîntul şi inventarul agricol şi cei care le luau Servilismul îl face pe acest şef să considere că „o mică greşeală s-a făcut cu proprietarii de pămînt care aveau de la 20 pogoane pînă la 100 şi care nu intrau în lege pentru a fi expropriaţi Or, este adevărat că aşa cum au trăit milioane de oameni cu pămînt puţin, puteau trăi şi aceştia cu cele 20 de pogoane care le-au fost lăsate” Urmează însă manifestarea unei atitudini de îngrijorare, deoarece el afirmă că, în acest 32 A Cioroianu, „Comunismul românesc, feţele represiunii”, în Arhiva Durerii, Pionier Press, Fundaţia Academia Civică, Stockholm, Bucureşti, 2000, pp 28-29 33 Economia României între 1944-1959, Editura Politică, Bucureşti, 1959, p 372 34 Gh Onişoru, op cit , pp 44-45 CONTEXTUL: ŢĂRĂNIMEA 135 fel, „din punct de vedere public, noi ne-am făcut mulţi duşmani, ştiind că mai toţi aceştia sînt preoţi, învăţători, primari şi alte notabilităţi săteşti, de care noi mai avem nevoie încă Numeric sînt puţini, dar ca propagandişti sînt foarte periculoşi, ei mai deţin încă monopolul moral al satelor” Un aspect care determina măsuri de mare brutalitate îndreptate împotriva chiaburilor era legătura acestora cu „bandiţii”, faptul că ei ajutau mişcarea de rezistenţă35 Rezultatele acestor situaţii de tensiune apărute în lumea satului au fost speculate de opoziţie printr-o campanie dusă de PNŢ (Partidul Naţional Ţărănesc), care a avut ca temă ceea ce speria cel mai mult lumea satului: colhozul Toate acestea nu erau uitate Politica adoptată la Plenara din 3-5 martie 1949 urmărea astfel conturarea unor strategii clare în relaţiile cu diferitele categorii de ţărani: ţăranii săraci trebuiau sprijiniţi – lor trebuia să li se alimenteze speranţa într-un trai mai bun şi încrederea în progresul social promis de comunişti; ţăranii mijlocaşi trebuiau cîştigaţi şi convinşi de necesitatea de a fi aliaţii principali ai clasei muncitoare – această alianţă trebuia, cu orice preţ, întărită; chiaburii trebuiau loviţi fără cruţare, sistematic şi cu vigilenţă constantă Imaginea duşmanului era ferm conturată şi împotriva lui trebuia îndreptată toată violenţa cu care se legitima muncitorimea ca o clasă cu adevărat revoluţionară Una dintre marile nelinişti ale organelor de represiune era faptul că, adesea, ţăranii săraci sau mijlocaşi sprijineau chiaburimea Teohari Georgescu subliniază acest aspect neplăcut şi delicat al muncii organelor de Miliţie şi Securitate: „Aşa cum tovarăşul spunea, dacă nu lucrăm cum trebuie lucrează duşmanul şi duşmanul a lucrat, duşmanul lucrează, a reuşit să dea lovituri, a reuşit în unele părţi, chiar dacă puţin, a reuşit să creeze situaţia pe care o spunea un tovarăş în raport aici, care a spus: «starea de spirit este liniştită – la început – dar chiaburimea a reuşit să atragă o parte bună a ţărănimii sărace şi mijlocaşe de partea ei»”36 Teohari Georgescu se arată nemulţumit de această stare, reproşînd forţelor de represiune că „după 4-5 ani de regim al nostru, după ce am păşit la construirea socialismului, să avem această situaţie, cînd legile noastre spun: dacă este chiabur care foloseşte mîna de lucru, să-l lovim să-i iasă ochii din cap, să facem să nu mai depindă ţăranul sărac de chiabur şi invers”37 35 Este adevărat că rezistenţa a fost sprijinită material de ţărani, care erau mai avuţi şi care se puteau lipsi de bunuri personale pentru a-i ajuta pe cei ce se ascundeau în munţi, dar sprijin moral a fost oferit şi de ţărani ce nu intrau în categoria chiaburilor În comuna Bistra, unde au fost împuşcaţi trei chiaburi pentru a da exemplu populaţiei, un colonel de Securitate a declarat: „Voi face următorul lucru: iau cîţiva chiaburi din Bistra despre care ştiu că au legături cu bandiţii, că altfel aceşti bandiţi n-ar putea să trăiască dacă chiaburii din Bistra nu i-ar sprijini, «duci afară în marginea comunei şi dai cu ei de pămînt, pe urmă adunaţi chiaburii şi neamurile bandiţilor, duceţi la ei să-i îngroape şi pe urmă spuneţi la ei că dacă mai sprijină sau nu anunţă că unde se află bandiţii, şi ei vor păţi la fel»” Cei trei chiaburi au fost împuşcaţi pentru că erau bănuiţi că ar fi găzduit în grajdurile lor şi ar fi hrănit doi rezistenţi care se aflau pe Muntele Mare, la 25-30 km de comuna Bistra (Marius Oprea, op cit , p 223) 36 Marius Oprea, op cit , p 120 (vezi nota 90 de la această pagină, în care se subliniază îndemnul dat de Teohari Georgescu comandanţilor de Miliţie şi Securitate şi care se va solda cu împuşcarea fără judecată a sute de ţărani ce s-au revoltat în vara anului 1950, deci la scurt timp după Conferinţa comandanţilor Miliţiei şi Securităţii din 28 februarie-2 martie 1950) 37 Marius Oprea, op cit , p 121 Faţă de chiaburime, care „merita” toată ura de clasă, se făcuseră cele mai multe greşeli şi abuzuri Unii membri de partid, activişti sau unele organizaţii făceau confuzia între chiaburi şi mijlocaşi, fie considerîndu-i pe mijlocaşi drept chiaburi, fie invers În primul caz, se pierdeau aliaţii virtuali şi, în acelaşi timp, se îngroşa numărul celor care deveneau victime, solidarizînd cu adevăratul duşman prin dezvoltarea la nivel individual a unei ostilităţi fireşti faţă de noul regim Efectul negativ al unei asemenea decizii era dublu În al doilea caz, se scăpa din vedere şi acţiune un duşman real, fapt ce dovedea o lipsă de vigilenţă faţă de obiectivele programului politic Denunţînd atît abuzurile, cît şi lipsa de vigilenţă ale cadrelor sale, partidul accentua focalizarea pe relaţia specială cu chiaburimea, precizînd măsurile cu caracter discriminativ care loveau în aceasta, o îngrădeau, pregătind astfel lichidarea ei Măsurile luate erau deosebit de brutale, şi aplicarea lor, violenţa cu care acţionau forţele de represiune nu urmăreau decît instalarea terorii Chiaburimea, în opinia lor, era cea care se opunea aplicării liniei partidului şi, ca atare, violenţa excesivă trebuia îndreptată către această categorie38 Chiaburii erau loviţi prin aplicarea unei politici fiscale speciale, dar mai ales prin interdicţia de a dobîndi mult pămînt Chiaburii nu erau numai duşmani către care se îndrepta degetul ameninţător al comuniştilor, ci şi sabotori demni de dispreţul tuturor Ei erau nu numai urîţi, ci şi ridiculizaţi Echipe artistice erau mobilizate să joace în piese scurte în care personajul principal era negativ, el fiind chiaburul satului, interpretat de un actor supradimensionat fizic – se foloseau perne, pantaloni foarte largi, cu buzunare din care curgeau grăunţe de grîu sau porumb –, nemilos, avar, un individ monstruos, care, astfel caracterizat, trebuia să stîrnească rîs, dispreţ şi milă39 Rezoluţia40 schiţa un model-tip al gospodăriilor colective, care, în acord cu strategia transformării socialiste a agriculturii, trebuia să excludă chiaburii, lor interzicîndu-li-se intrarea în aceste organizaţii socialiste Modelul urma să fie susţinut de un statut comun tuturor gospodăriilor colective, care trebuia adoptat numai cu aprobarea Comitetului Central al Partidului şi Guvernului În acest fel, partidul controla întreaga organizare a gospodăriilor colective, principiile lor de constituire şi funcţionare, compoziţia membrilor lor; prin intermediul lor, lupta de clasă devenea o obligaţie a noilor forme socialiste, chiaburimea fiind exclusă şi, implicit, instituită în forţă de opoziţie şi duşman Pămîntul şi complexul ombilical Relaţia dintre pămînt şi ţăran şi descrierea ei constituie, fără îndoială, o temă culturală, manifestată constant şi ca temă literară în manualele şcolare Ea pare imposibil de ocolit şi toţi cei care au trecut prin şcoală l-au citit pe Rebreanu Dragostea de pămînt 38 În declaraţia maiorului de Securitate Mihai Kovacs, şeful Serviciului de Securitate din Turda, se arată că: „La Serviciul de Securitate Turda i-am cercetat… că acolo unde se pun piedici din partea chiaburilor în ce priveşte aplicarea liniei Partidului, să trîntim de pămînt unul sau doi chiaburi, numai de un singur lucru să îngrijim să fie cie chiabur şi să aibă gîtul gros” (ibidem) 39 Acesta este un subiect puţin abordat în cercetări Prea puţin a fost studiat repertoriul teatrelor din acea perioadă şi deplasările care se făceau în scopuri de propagandă 40 Ghiţă Ionescu, op cit , p 221 CONTEXTUL: ŢĂRĂNIMEA 137 a fost considerată întotdeauna un element definitoriu al înţelegerii sufletului de ţăran Fie ca aspiraţie, fie ca realitate împlinită, a avea pămînt presupune dorinţă nestăpînită de a-l păstra În comunism, această dragoste pentru pămînt a ţăranului – să nu uităm că, în 1948, ponderea populaţiei rurale era de 76,6% – a fost privită cu un amestec de îngăduinţă, compasiune şi prudenţă la început, atunci cînd pămîntul prea mult al unora a fost distribuit celor fără pămînt sau cu pămînt insuficient Pentru început, psihismele ţăranului legate de pămînt, trăirile lui intime nu trebuiau bruscate, ci, mai degrabă, menajate, pentru ca abia apoi să se producă dureroasa despărţire de pămînt, prin colectivizare Anul 1949 a fost cel în care partidul a început colectivizarea agriculturii, o măsură căreia i-au trebuit, totuşi, nu mai puţin de 13 ani pentru a fi rezolvată Această dragoste trebuia uitată cu timpul, lucru care s-a şi întîmplat În comunism, în manualele şcolare, legătura dintre pămînt şi ţăran apărea interpretată şi comentată mai degrabă în dimensiunea sa negativă, subliminal patologică, generatoare de violenţă – un fel de iubire blestemată –, în numele şi umbra căreia înfloreau conflicte înfricoşătoare, de nedepăşit Disociind, în ambivalenţa acestei iubiri, răul de bine şi înlăturînd ceea ce în relaţia ţăranului cu pămîntul însemna grijă, necontenită supraveghere şi participare afectivă, acea combinaţie între emoţional şi fidelitate adîncă, comunismul a păstrat tocmai dimensiunea întunecată, iraţională, blestemul de care el urma să-l elibereze pe ţăran, pentru ca, obligîndu-l să se lepede de el, acesta să-şi găsească liniştea Comunismul a urmărit să înlocuiască această relaţie dintre pămînt şi ţăran cu o alta, în care emoţia trebuia să dispară pentru a face loc unui raport pragmatic, de tip salarial Acest lucru însemna, pentru comunişti, modernizarea agriculturii Irina Nicolau41 încearcă să definească ţăranul, căutîndu-i un invariant psihologic puternic, o diferenţă specifică, ceva în a cărui absenţă se anulează însăşi identitatea lui Ea conchide că „ţăran este orice ins aflat în legătură directă şi de durată cu pămîntul pe care îl lucrează Eşti cu atît mai ţăran cu cît între corpul tău şi pămînt se interpun cît mai puţine elemente şi mai simple” Ca atare, pămîntul gol este cel care produce ţărani şi comunităţi, aşa cum pămîntul asfaltat produce orăşeni şi colectivităţi Pentru a înţelege deci relaţia dintre ţăran şi pămînt, trebuie să pornim de la pămînt El îl face pe ţăran ceea ce este Autoarea mai adaugă că a fi ţăran nu înseamnă a locui în mediul rural şi nici a avea o ocupaţie oarecare legată de pămînt, ci înseamnă, pur şi simplu şi în mod esenţial, a fi legat ombilical de pămînt Dragostea de ţară presupune astfel o dragoste pentru tot pămîntul ţării, care îl cuprinde şi pe cel al ţăranului, dar nu este acelaşi lucru cu dragostea pentru pămîntul său A-ţi apăra ţara ar însemna s-o faci în numele spaimei de a-ţi pierde propriul pămînt, ca parte a întregului numit ţară Ţăranii pe care i-a găsit comunismul după război nu iubeau pămîntul doar pentru că erau sau doreau să fie numai proprietari A fi proprietar este o dimensiune identitară rece şi administrativă, importantă în măsura în care, prin ea, ţăranul poate funcţiona ca ţăran, poate avea pămîntul său, un bun tangibil, concret A fi proprietar de pămînt însemna să te conformezi legilor scrise, ale raţiunii ordonatoare, pe cînd iubirea de pămînt, acest simţămînt adînc şi complicat, exprimă mai degrabă o lege nescrisă, cea a sufletului, răspunde logicii inimii şi deci unei legături de genul celei ombilicale Iată de 41 Irina Nicolau, Talmeş balmeş de etnologie şi multe altele, Ars Docendi, Bucureşti, 2001, p 20 ce reforma agrară pare, din perspectivă psihologică, o strategie perversă, pentru că prin ea se întărea această lege nescrisă, pentru ca apoi să fie violent ştearsă din sufletul ţăranului Prin ceea ce a urmat, legătura ombilicală a fost ruptă, iar ţăranul s-a simţit abandonat Părea că, prin oameni, pămîntul l-a părăsit Nu există emoţie, afect tainic adînc, o anume comunicare între proprietar şi pămînt Există doar calcul, un calcul rece Şi, în acest sens, pămîntul se poate ordona cuminte în rîndul proprietăţilor care aduc unui individ siguranţă şi cîştig financiar Pămînt, case, bijuterii – toate acestea reprezintă valori, bunuri de care te poţi înstrăina sau despărţi uşor Ele pot fi doar investiţii reci, cu excepţia unor investiţii sentimentale În ceea ce priveşte pămîntul, modernitatea înseamnă a renunţa la iubire şi a o înlocui cu un raport rece, în care pămîntul este privit raţional, pragmatic, şi nu afectiv, iar tradiţionalism înseamnă şi păstrarea acestui sentiment de ataşament profund faţă de pămînt Intenţiile modernizatoare ale comunismului în această arie a vieţii oamenilor s-au lovit, în reformismul lor, tocmai de încăpăţînarea ţăranului de a nu se despărţi de pămînt Pe de altă parte, profitul pe care l-ar fi putut oferi modernizarea promovată de comunişti a rămas mai mult în vorbe, deoarece investiţiile în agricultură au fost reduse foarte mult exact cînd ar fi fost nevoie să susţină programul comunist Alocările au fost de numai 9,4% din totalul investiţiilor în 1949, scăzînd la 6,6% în 1950 şi 7,5% în 1953 Irina Nicolau susţine că sîntem ţărani sau că mai sîntem ţărani şi aduce argumente atît din lumea valorilor materiale, cît şi din cea a relaţiilor: sîntem ţărani pentru că fiii lor, indiferent cum arată şi cum se poartă, revin seara în satul dormitor sau, dacă stau la oraş, îşi umplu de cîte ori pot portbagajul cu jumătăţi de porc, brînză, lînă, vin, fasole… mulţi dintre ei sacrificîndu-şi concediile pentru producerea lor Sîntem ţărani pentru că nepoţii lor, fiii celor din urmă, trăiesc în prima copilărie experienţa satului unde, cu haine de oraş şi cu purtări de oraş, urcă în pomi, mănîncă ouăle găinilor şi se joacă cu vaca42 Ea se referă la prezent şi argumentele ei sînt doar parţial susţinute de realităţi, adică doar în dimensiunea unei culturi a supravieţuirii pe care satul o are şi la care se ataşează lumea oraşului, avînd legături de rudenie cu lumea satului Dar, dincolo de această dimensiune, ţărani nu mai sînt decît cei care formează populaţia vîrstnică a satelor, cei pe care comunismul, în zorii proiectului comunizării ţării, i-a prins în plină tinereţe Aceştia, oameni vîrstnici astăzi, mai păstrează un raport ombilical cu pămîntul, privindu-i cu înstrăinare pe copiii lor, oameni adulţi, care vin – şi uneori dau o mînă de ajutor la munca agricolă – să-şi ia roadele nu ale pămîntului, ci ale proprietăţii Ei, copiii-adulţi, nu mai iubesc pămîntul, nu-l mai simt ţărăneşte, trăirile lor sînt diferite de ale părinţilor Acea legătură tainică şi încăpăţînată cu pămîntul este pentru ei un sentiment demodat, ceva care-i desparte de părinţi Ei nu se mai relaţionează cald cu pămîntul, nu mai mîngîie din priviri pămîntul răbdător şi fidel aşteptărilor, nu-l mai înţeleg, iar nepoţii acestor vîrstnici sînt şi mai înstrăinaţi de pămînt Adesea, vîrstnicii percep comportamentul de consumatori al copiilor lor ca pe ceva care ridică un zid între generaţii Iată, de pildă, relatarea unei ţărănci din Surani, o relatare în care se amestecă nedumerirea şi reproşul: „…vin în fugă, mai ajută dac-au timp, iau cît pot şi se duc la oraş, îşi aduc dihăniile şcopiii – n n ţ în vacanţe şi ăştia mici nu fac nimic, sînt mofturoşi, nu ies din casă, nu ajută la nimic, stau doar la televizor şi de-abia-i aduci la masă…”43 O altă 42 Irina Nicolau, op cit , p 21 43 Aurora Liiceanu, op cit , pp 162-164 CONTEXTUL: ŢĂRĂNIMEA 139 ţărancă, mai fermă în opinii şi mai dispusă să acorde copiilor înţelegere, consideră că „vina-i a lu’ Ceauşescu, a comuniştilor, care-a făcut să plece tinerii la oraş şi să lase pămîntul pîrloagă” În numele acestei iubiri pentru pămînt şi al unei gratitudini pentru ceea ce le oferă acesta, părinţii se simt trădaţi de cei care au plecat la oraş „pentr-un salar” Dar nu aceştia sînt cei care erau ţărani în 1945; ei nu sînt decît generaţia care a urmat În acele vremuri – şi din ce în ce mai rar astăzi –, exista un cult al muncii aspre, pe care numai ţăranul o cunoştea Cei ce erau tineri atunci şi au rămas la ţară încă asociază oraşul cu o formă de lene, de inactivitate, iar satul, cu adevărata muncă Şi astăzi întîlnim la ţară această valorizare a muncii aspre legate de cîmp În vara care a urmat primului an de facultate, am fost împreună cu mulţi colegi, studenţi ai Facultăţii de Filosofie, la muncă patriotică în satul Mînăstirea, fostă proprietate regală, devenită ulterior gospodărie agricolă colectivă Mergeam să ajutăm pentru că, din ce văzusem acolo, plata pe ziua de muncă, zi-lumină, cum se spunea, era atît de mică încît ţăranii preferau să trăiască aşa cum apucau decît să muncească la colectivă Entuziasmul nostru nu era mare Presiunile de a nu ocoli aceste „sarcini ideologice”, faptul că ni se spunea că din facultatea noastră ies activişti şi, mai ales, frica de consecinţe au făcut ca participarea să fie foarte mare Mi-amintesc că urma să ne întoarcem după două săptămîni şi că munceam foarte mult În prima sîmbătă, după ce am ajuns spre seară de la muncă, la locul unde eram cazaţi, spre stupoarea noastră, am fost anunţaţi de cadrul didactic care ne-a însoţit, pe atunci tovarăşa Janine Café, asistentă la catedra de Socialism Ştiinţific, că a doua zi va trebui să ne sculăm foarte devreme, ca să facem o vizită în grup tatălui lui Alexandru Sahia Nu ne-am bucurat deloc, credeam că măcar duminica vom fi liberi sau cel puţin ne vom scula mai tîrziu Astfel că, în jurul orei 8 dimineaţa, eram deja pe uliţele satului, spre casa cu pricina Am intrat într-o curte mare, cu o construcţie în formă de U, care avea o prispă de lemn Părea o gospodărie frumoasă şi, probabil, fusese şi mai frumoasă şi mai prosperă decît arăta la acea vreme În curte se afla un bărbat foarte vîrstnic, dar vioi, cu părul alb, pe care tovarăşa noastră l-a abordat cu siguranţă, spunîndu-i că mai mulţi studenţi de la Facultatea de Filosofie doresc să le povestească despre fiul său, care a fost un devotat comunist Bătrînul ne-a privit puţin şi s-a adresat tovarăşei noastre cu voce tare şi pe un ton deloc amabil, cam cu următoarele cuvinte: „Ce să vă povestesc? N-am ce să vă spun! Era un derbedeu, a preferat să se înhăiteze cu comuniştii, să împartă manifeste prin gări, decît să muncească aici, unde aveam gospodărie mare Era de muncă! Că aici e muncă grea Da’ el? Ce să muncească, că era mai uşor ce făcea, a fugit de muncă, s-nhăitat cu comuniştii!” Noi ascultam cu gurile căscate Tovarăşa a încercat să-l oprească, spunîndu-i ceva de bluzele albastre, de cît de curajos era, că era revoluţionar El a oprit-o şi a continuat să-l facă derbedeu, adăugînd că nici nu vrea să audă de numele lui Tovarăşa, deşi era într-o situaţie dificilă, neaşteptată, s-a recompus destul de repede şi a decis, cu un aer precipitat, să ne întoarcem în tabăra noastră Pe drumul de întoarcere se lăsase o tăcere grea şi nimeni nu comenta în nici un fel nefericita idee – evident, nu a noastră – de a-l vizita pe tatăl lui Alexandru Sahia Ne era frică să vorbim Mai tîrziu, în timpul unei cercetări făcute în cîteva sate din Maramureş, cu echipa profesorului Mihai Pop, prin 1972, am întîlnit ţărani înstăriţi, mulţumiţi de munca lor, 1 dar care erau din satele necolectivizate Satul Negreşti, colectivizat, ajunsese de pomină pentru sărăcia lui, prin comparaţie cu satele necolectivizate Erau şi cîntece la horă în care expresia „mîndruţă din Negreşti” era folosită ca fiind sinonimă cu „mîndruţă colduşă”, adică săracă În satele necolectivizate, ţăranii aveau livezi mari de meri, pămînt spre munte, case frumoase, împrejmuite de garduri cu porţi, aproape grandioase, foarte costisitoare, lucrate în lemn masiv, cu modele care cereau iscusinţă şi timp Într-un asemenea sat, am aflat că „doar la ţară se munceşte, nu la oraş, unde oaminii nu lucră, văd de ceva; muncitorii văd de maşini, la şcoală, învăţătorii văd de copii, cine lucră la birăuri văd de hîrtii”44 Neîndoielnic exprimat, prestigiul muncii agricole demarca ferm lumea satului de lumea oraşului Asocierea făcută de Irina Nicolau între pămînt şi pămînt, care, după propria mărturisire, s-a produs inocent, în absenţa cunoaşterii complexului ombilical, merită o examinare mai de atentă Complexul ombilical45 este un construct psihologic relativ recent, un fel de instrument cu virtuţi explicative, comun unor teme sau subdomenii diferite ale psihologiei: construcţia identitară a copilului, relaţia mamă-copil, identitatea de gen, dezvoltarea psihologică, structura personalităţii El exprimă într-un mod general şi susţine cadrul teoretic necesar înţelegerii raportului între cele două tendinţe umane – polare şi opuse –, privite şi ca mecanisme ale psihismului uman: tendinţa către autonomie şi tendinţa către dependenţă Aceste două tendinţe determinante, exprimate încă de la naştere, continuă să interacţioneze în orice etapă a ciclului vieţii individului Într-un fel, individuaţia este puternic legată de modul în care se echilibrează aceste două tendinţe Fiecare tendinţă se exprimă printr-o dimensiune psihologică esenţială: autonomia – prin separare, şi dependenţa, prin ataşament sau legături de ataşament Atît separarea, cît şi ataşamentul sînt nevoi umane, aflate într-un echilibru instabil, iar buna individuaţie psihologică a individului uman – inclusiv sănătatea sa mintală – depinde de relaţia dintre aceste două tendinţe Maturitatea psihologică a unui individ depinde fundamental de raportul dintre aceste două tendinţe Ţăranul se află cu pămîntul său într-un raport de homonomie, exprimat prin ataşament Dinăuntrul psihologiei, termenul ataşament are un conţinut mult mai bogat şi mai intens decît atunci cînd el este folosit în mod curent Pămîntul, din această perspectivă, poate fi privit ca o „persoană” care asigură confort, securitate, loialitate, intimitate şi o emoţionalitate pozitivă Autonomia, psihologic vorbind, este o presiune către independenţă, separare şi autosuficienţă Din perspectiva psihologiei relaţiilor, ca şi din cea psihanalitică, autonomia este „masculină” şi este mai importantă decît homonomia, care este „feminină” Personalitatea umană este echilibrată atunci cînd separarea şi ataşamentul – ca nevoi umane – sînt relativ „corect” integrate Există momente în viaţa unui individ în care această integrare este ameninţată şi cele mai importante momente de acest fel sînt experienţe ale pierderii Instalarea sentimentului de abandon are loc în urma 44 Relatare a unui băiat de 12 ani din satul Breb, în cadrul unor cercetări de teren din anul 1972 ale Institutului de Etnografie şi Folclor 45 Gwendolyn Stevens şi Sheldon Gardner au publicat, în 1994, Separation anxiety and the dread of abandonment in adult males, în care prezintă complexul ombilical şi fac distincţia între autonomie şi dependenţă, o distincţie ce rafinează domeniul raportului eu/altul, extrem de fertilă pentru explicaţia psihologică CONTEXTUL: ŢĂRĂNIMEA 141 experienţei abandonului, atunci cînd se produce separarea de ceea ce individul simte că-i satisface şi asigură repertoriul de trăiri pozitive, mai sus amintite, între care securitatea şi emoţia, corelate cu gratitudinea şi ataşamentul faţă de o realitate percepută ca sursă vitală, sînt cele mai importante pentru supravieţuire Din această perspectivă psihanalitică, putem considera că ameninţarea cu despărţirea de pămînt generează anxietatea de separare, în timp ce despărţirea de pămînt – ruperea cordonului ombilical –, după ce relaţia cu el a funcţionat în timp, ducînd la experienţa ataşamentului şi a securităţii, generează ceea ce psihologic se numeşte groaza de abandon Forţele necesare supravieţuirii psihologice vor presa individul – ţăranul, în cazul nostru – către ştergerea experienţei de ataşament, ducînd astfel la instalarea frustrării Nimeni nu este de acord să i se ia ceva cu forţa, indiferent cum a obţinut acel ceva, prin redistribuirea ce a urmat exproprierii unora – prezenţi sau absenţi – sau prin munca lui ori a familiei sale Acel ţăran legat ombilical de pămînt a devenit, în timp, un individ frustrat, iar urmaşii lui au devenit indivizi cu suflet de proprietar Relatările ţăranilor mai vîrstnici păstrează încă şi astăzi nostalgii, amintirea acestei iubiri pentru pămînt După 1990, nenumăratele conflicte şi procese dintre oamenii din sate, acea „ceartă a răzoarelor” care fisurează familiile, rudenia, vecinătatea şi relaţiile cu consătenii, aducătoare de duşmănie, care pentru unii ţărani din Surani arăta ca o „dihonie”, nu au făcut decît să actualizeze frustrările şi să alimenteze setea de proprietate a orăşenilor proveniţi din lumea satului Am afirmat mai înainte că psihismul ţăranilor nu trebuia să fie bruscat, comuniştii gîndind că nu era indicat ca rumorile ce alimentau spaima de colhoz să fie amplificate sau susţinute de atitudini nepopuliste Temerile ţăranilor trebuiau înţelese, deşi nu acceptate Renunţarea la colectivizarea totală şi bruscă, măsură pe care guvernul a fost forţat să o iniţieze în septembrie 1951, s-a dovedit, arată Ghiţă Ionescu46, o măsură „înţeleaptă” Întovărăşirile agricole au întîmpinat un răspuns mai puţin dîrz din partea ţăranilor decît gospodăriile agricole colective, asociate în mintea lor cu colhozurile Ele mai păstrau încă ideea nedespărţirii de pămînt Ştiind că ţăranii se vor opune colectivizării, în septembrie 1951 administraţia s-a văzut nevoită să schimbe strategia Totuşi, în 1950 erau înfiinţate, după documentele de partid, 1 029 de gospodării colective, care însumau 265 640 de hectare, ale unui număr de 65 974 de familii de ţărani săraci şi mijlocaşi Dar cifrele nu erau reale În fapt, la începutul anului 1950 existau doar 56 de gospodării colective şi acestea, ca şi cele care au urmat, în 1951, se realizaseră prin încălcarea flagrantă a principiului liberului consimţămînt al ţăranilor Ulterior, Ana Pauker, Vasile Luca şi Teohari Georgescu au fost traşi la răspundere pentru „călcarea în picioare a principiului participării voluntare a ţăranilor la transformarea socialistă a agriculturii”47 Este adevărat că presiunile de a despărţi ţăranii de pămînt, în sensul colectivizării, nenumăratele brigăzi trimise de la oraş pentru expropriere şi organizare de noi unităţi de muncă s-au lovit, în iarna anului 1949 şi în cursul anului 1950, de o rezistenţă fermă din 46 Ghiţă Ionescu, op cit , p 270 47 Ibidem, pp 232-235 şi 270-274, şi Gh Gheorghiu-Dej, Raport la al II-lea Congres al PMR din 23-25 decembrie 1955 partea ţăranilor48 Oamenilor le este greu sau imposibil să facă altceva decît au făcut, în felul în care au făcut, date fiind mediul lor material şi de educaţie şi influenţa asupra lor a variatelor presiuni sociale care susţin imuabilitatea atitudinilor şi comportamentelor Scene de violenţă s-au petrecut în multe locuri, cînd Miliţia, Securitatea şi chiar Armata au fost trimise împotriva ţăranilor – multe procese, desfăşurate rapid, în afara oricărei legalităţi, multe înscenări în urma cărora chiaburii ce erau acuzaţi de sabotaj şi de împotrivire faţă de mersul pozitiv al istoriei au fost condamnaţi la moarte La plenara Comitetului Central din noiembrie-decembrie 1961, Dej a afirmat că Ana Pauker şi Teohari Georgescu au dat ordine prin care în toată ţara ţăranii au fost arestaţi în masă, acuzaţi de nerespectarea obligaţiilor faţă de stat Tot el afirma că lupta împotriva chiaburilor se soldase cu trimiterea în judecată a 80 000 de ţărani, dintre care 30 000 au fost judecaţi public, obligaţi fiind să participe mulţi ţărani, pentru a înţelege că nu e de glumit, că cei care se opuneau politicii de colectivizare sînt aspru pedepsiţi E lesne de înţeles care era atmosfera în sate şi faptul că îngrijorarea şi temerile ţăranilor erau cu totul îndreptăţite Cifra ţăranilor care s-au opus este foarte mare şi se referă la perioada 1949-1953, deşi ea este mărturisită tîrziu, aproape de încheierea colectivizării; unii autori considerau însă că ea trebuia să fi fost mult mai mare49 Colhozul şi groaza de abandon Legătura dintre ţăran şi pămînt – acel ataşament despre care vorbeam – poate fi ameninţată doar de separare, în urma căreia ţăranul se constituie psihologic în individ abandonat Abandonul, în imaginarul ţărănesc, se asocia cu colhozul, iar sperietoarea „colhoz” a bîntuit mult spiritele, dînd naştere unor spaime teribile50 Întrucît pămîntul era nucleul tare al identităţii ţărăneşti, despărţirea ţăranului de el – consecutivă ideii de colhoz – însemna, în fapt, dizolvarea identităţii Elisabeta Rizea, din Nucşoara, figură emblematică a satului devenit cunoscut prin rezistenţa anticomunistă, descrie cu acurateţe această perioadă: „Ţin minte cum striga lumea atunci, ha, erau îngroziţi, vin comuniştii, vin ruşii, ne ia pămîntu’, ne duce la colhoz! Eram speriaţi că o să mîncăm la cazan Şi fel de fel de vorbe ce nu le ştiam, că să zicem tovarăşe, sfat – noi ştiam de primărie –, rate, cote, aprolacta… Ni se sucea limba-n gură!”51 48 Din rapoartele locotenentului de Securitate Teodor Dincă, amintit mai sus, reiese compasiunea faţă de unii arestaţi şi decizia lui de a dispune eliberarea lor Fiind în inspecţie, la 12 aprilie 1950, la DRS Oradea, el a găsit în arest „136 de arestaţi, în majoritatea lor reţinuţi din 1949 şi foarte mulţi în chestiuni simple, care puteau fi soluţionate uşor” (Marius Oprea, op cit , p 98) 49 Vlad Georgescu, op cit , p 199 50 Într-un raport adresat generalului maior Nicolski, la 21 septembrie 1944, locotenentul de Securitate Teodor Dincă, acuzînd „slăbiciunile” aparatului de Securitate, arată că lucrătorii Securităţii „nu au ştiut să demaşte acţiunea chiaburilor, care au utilizat foştii prizonieri în URSS, împingîndu-i pe aceştia prin diferite mijloace să ia cuvîntul la adunări, pentru a spune minciuni cetăţenilor, că în colhozurile din URSS, este o viaţă insuportabilă, iar colhoznicii mor de foame” (Marius Oprea, op cit , p 101 ) 51 Povestea Elisabetei Rizea din Nucşoara Mărturia lui Cornel Drăgoi, culese şi editate de Irina Nicolau şi Theodor Niţu, Humanitas, Bucureşti, 1993, p 49 CONTEXTUL: ŢĂRĂNIMEA 143 În altă zonă, în Bihor, în 1946, la alegeri, ţăranii erau speriaţi că, dacă vor cîştiga comuniştii, aceştia le „vor da de mîncare cu şaica – adică cu gamela – de la cazan”52 Expresia „şaica” era folosită şi de un ţăran din Sântana: „Deci treaba era următoarea – mai ţin minte o parte aşa: zice că acolo, la colhoz, îi dă cu şaica, aşa, la fiecare, după… cînd ai terminat de lucru, seara, îţi dă o oală de-asta, de mîncare, şi… mergi; nevestele toate, împreună, şi… toate minunile de pă lume, nu mai ştia nimeni ce-i aia colhoz, ce-i colectiv, ce e…”53 Totuşi, atmosfera generală era cea de nesiguranţă şi de confuzie Pe de o parte, unii ţărani povesteau ceea ce au văzut după ce au trecut Nistrul – „că eu am fost pă malu’ Nistrului, trei ani de zile, grănicer şi vedeam ruşii, cum se-mbrînceau, cum, vai de lume!”, îşi amintea un ţăran care încerca să-i convingă pe alţii ce mizerie va aduce colectivizarea –, pe de altă parte, alţii erau deja lămuriţi şi pledau pentru colectivizare, ei avînd, în general, puţin pămînt, „c-avem să trăim mai bine, mă!”54 Cea mai interesantă experienţă, gîndită ca o strategie perfect eficientă de a convinge oamenii cu privire la avantajele colectivizării, a trăit-o indirect ţăranul mai sus amintit, din Sîntana, şi, ceea ce este şi mai interesant, nu putem şti dacă ea se înscrie într-o serie de evenimente excepţionale sau dacă a fost experimentată la o scară mai largă Experienţa a fost trăită direct de tatăl său: Atunci, în ’49, a fost prima delegaţie de ţărani din ăştia, harnici, frumoşi şi isteţi, duşi în URSS, ca să vadă… agricultura socialistă, colhozurile şi sovhozurile A fost şi tata, a fost delegat… nu mai ţin minte cît o stat În orice caz, peste o lună Din timpul războiului, tata a fost în Rusia pîn la Volga; mulţi o fost în Rusia, ei ştiau ce e colhozu’, deci aşa cum fusese propaganda Da’ în timpu’ războiului n-a ştiut nimeni ce e asta, lucrăm toţi laolaltă, ne-mparte la toţi şi aşa mai departe… Era o treabă foarte curioasă şi deci neînţeleasă… Şi după… cînd a venit înapoi, lămurit… treburi, îndoctrinat, doamne, iartă-l – o fost şi tînăr… măi, pe ei i-a dus în nişte… – bineînţeles, acuma noi putem înţelege ce-nseamnă unităţi-etalon –, deci i-a dus în nişte colhozuri de-astea care erau trăznet Puse la punct, cu tractoare, cu… frumoase, oameni instruiţi să spună că este foarte bine, că este foarte frumos… şi-aşa mai departe… Bineînţeles, cînd au venit înapoi le-a dat cadouri ruşii, la tata i-a dat un aparat de radio, îl mai ţin minte şi acum, avea o steluţă, aşa, roşie, acolo… Rubin, dracu mai ştie cum îl chema… le-a dat seminţe speciale, nişte soiuri de grîu altoite pe pir, minuni de-astea minciuriniste; bineînţeles, rezultatele au fost zero…55 Este de remarcat faptul că, în mod sigur, componenţa acestor delegaţii – şi nu ştim numărul lor – era bine studiată În nici un caz nu erau propuşi oameni indezirabili regimului, cei care în mod firesc nu puteau fi momiţi să renunţe la pămîntul lor, chiaburii Aşa cum reiese din relatarea celui din Sîntana, era vorba despre „o plecare de instruire a ţăranilor… harnici, frumoşi, împroprietăriţi”, deci ţărani săraci, fără pămînt, recunoscători partidului Ei urmau să răspundă chemării partidului de a se constitui în gospodării agricole colective, ceea ce s-a şi întîmplat Mai mult, „ăştia de la GAC din 52 În Bihor, satele au votat „Ochiul lui Maniu” (Gh Luncan, Anul 1946 – scrisori şi alte texte, Fundaţia Academia Civică, Bucureşti, 1997, pp 35-36) 53 L Chelcea şi P Lăţea, România profundă în comunism, Nemira, Bucureşti, 2000, p 143 54 Aurora Liiceanu, op cit , p 56 55 L Chelcea şi P Lăţea, op cit , pp 143-144 Sîntana s-au dus să-i lămurească pe-ăia din Bihor ce bine-i în GAC; în raionul Beiuş, Suplacu de Barcău, să-i lămurească pe-ăia, pe moţi, că să intre-n GAC”56 Totuşi, în lumea satului, agitaţia a fost mare, zvonurile nu conteneau, unii spuneau grozăvenii, alţii, care nu aveau pămînt sau aveau pămînt puţin, care nu se sacrificaseră să-l cumpere, care fuseseră împroprietăriţi, priveau cu mai puţină spaimă colectivizarea, unii fiind chiar convinşi că îi aştepta un viitor mai bun Represiunea exercitată prin structurile specializate – activişti, Miliţie, uneori şi Armată –, constrîngerile, violenţa i-au făcut pe mulţi ţărani să renunţe la opoziţie Excluderea copiilor de la şcolarizare, interdicţiile privind anumite facilităţi necesare traiului – lumină electrică, butelie de aragaz –, ameninţarea cu pierderea locului de muncă sau cu anularea beneficiului obţinut prin pensionare etc , toate acestea intrau în arsenalul măsurilor luate pentru a-i face pe ţărani să adere la constituirea formelor socialiste de producţie în agricultură Frica de a dispărea diferenţele dintre ei, de a fi toţi incluşi într-un mare tot, despre care nu ştiau mare lucru – colhozul, cazanul –, ce înghiţea orice formă particulară, era pentru ţărani o perspectivă inimaginabilă şi inacceptabilă Sperietoarea „colhoz” a alimentat rezistenţa lor la orice formă de asociere – întovără şire sau gospodărie colectivă – şi a obligat puterea să recurgă la o strategie în care forţa şi concesiile alternau, la forme particulare de a gîndi succesul proiectului ei politic referitor la construcţia socialismului la sate şi la relaţiile cu ţăranii Acest lucru este evident şi în documentele de partid care au analizat „erorile” din politica de transformare socialistă a agriculturii Deciziile politice privind relaţia putere-ţăran exprimă cînd duritate, cînd retrageri, lăsînd să se înţeleagă că această relaţie este o realitate delicată, că sufletul ţăranului este o variabilă discretă, care trebuie abordată cu prudenţă sau, cel puţin, cu o atentă combinaţie între forţă şi îngăduinţă Staliniştii români au fost obligaţi să înţeleagă că ceea ce funcţiona în Uniunea Sovietică nu se potrivea în România În plus, unele măsuri care cîştigau un grad de acceptare din partea ţăranilor nu fuseseră luate sau nu se putuseră lua la noi în ţară Mă refer la mecanizare, care în România era absolut insuficient rezolvată Două aspecte umbreau ambiţiile puterii: pe de o parte, faptul că primele brigăzi de întovărăşire erau alcătuite mai ales din familii de ţărani care nu avuseseră pămînt sau care erau săraci Ei intraseră în întovărăşiri sau gospodării agricole colective doar cu forţa lor de muncă şi/sau cu loturi neproductive, risipite şi de mică întindere Pentru ei, participarea la această colectivizare nu era un sacrificiu şi desigur că sperau ca, în acest fel, s-o ducă mai bine; şi, într-o anumită măsură, speranţele lor au fost împlinite De aceea, realităţile rurale nu constituiau o imagine atrăgătoare, dezirabilă pentru ţărani şi păreau să răspundă promisiunilor făcute prin propagandă Funcţionarea lor nu părea să aducă fericirea promisă Schimbarea strategiei se va dovedi necesară, aşa cum vom vedea mai tîrziu Un al doilea aspect l-am amintit El se referă la mecanizarea din agricultură, pe care ideologii stalinişti o vedeau în strînsă legătură cu colectivizarea, determinînd în mare măsură succesul acesteia La noi, în 1950 existau 102 SMT-uri (Staţiuni de Maşini şi Tractoare) pentru 56 de gospodării colective, iar în 1951 erau doar 138 56 Ibidem, p 146 CONTEXTUL: ŢĂRĂNIMEA 145 pentru 1 027 de gospodării colective57 Este lesne de înţeles că aceste mijloace de producţie erau insuficiente şi că susţinerea braţelor de muncă cu mijloace mecanizate era extrem de dificilă În aceste condiţii, proiectul modernizării agriculturii rămînea o vorbă goală O primă schimbare de strategie a fost încetinirea drastică a ritmului colectivizării forţate, prin hotărîrea de a se organiza o gospodărie colectivă doar cu aprobarea prealabilă a Consiliului de Miniştri În anul 1951, la numărul de gospodării colective existente, s-au adăugat doar 62, evident, cu aprobările necesare În schimb, accentul s-a mutat pe mecanizare, mărindu-se substanţial numărul de lucrători din SMT-uri – în 1951 s-au adăugat încă 5 000 –, care lucrau efectiv doar în gospodăriile agricole colective, pentru a da impresia de eficienţă acestei forme noi de organizare şi pentru a cîştiga adeziunea ţăranilor Era, desigur, o măsură strategică, astfel încît, în 1952, jumătate din suprafaţa lucrată cu sprijinul SMT-urilor aparţinea gospodăriilor agricole colective La 18 septembrie a avut loc o întrunire a Comitetului Central, în cadrul căreia s-a dat o rezoluţie menită a marca schimbarea strategiei privind relaţia puterii cu lumea satului Prin această rezoluţie s-au criticat erorile politicii de transformare socialistă a agriculturii, recomandîndu-se renunţarea la colectivizarea totală Rezoluţia era un pas înapoi, fără a însemna însă renunţarea la ideea colectivizării, aceasta rămînînd latentă, dar fermă ca perspectivă a viitorului De aceea, s-a revenit la formula temporară şi mai simplu de realizat a întovărăşirilor agricole, subliniindu-se faptul că ele sînt forme de asociere voluntară de producţie, în care fiecare ţăran îşi menţinea proprietatea, muncind însă pentru un cîştig comun Două lucruri erau importante: caracterul voluntar al asocierii şi avantajul muncii în grup, al muncii în comun; un fel de „unde-s doi puterea creşte şi producţia sporeşte” Ca şi cîştigul, de altfel Exemplul sovietic era însă necesar Asemenea asociaţii, numite Toz, existau în Uniunea Sovietică Organizarea lor răspundea unei toleranţe faţă de sentimentul profund al posesiunii: pămîntul, vitele, mijloacele de producţie nu erau colectivizate Ele rămîneau ale ţăranilor Graniţele fizice dintre loturi erau înlăturate simbolic, dar rămîneau cele interioare; prestigiul psihologic al proprietăţii era respectat Avantajele erau promiţătoare, pentru că, prin comasare, se înlesnea folosirea mijloacelor agrotehnice, a tractoarelor şi maşinilor agricole, iar ţăranii, deşi lucrau în comun, trebuiau să-şi organizeze munca şi să-şi rezolve problemele de producţie şi pe cele de ordin administrativ împreună, în comun În acest fel, funcţiona un compromis: ceea ce în mintea ţăranului era comun şi-l făcea temător devenea un comun mai suportabil Puterea înţelegea că ţăranul nu se putea lepăda de pămînt, nu-şi putea schimba sentimentul faţă de el, de ceea ce îl definea şi-i asigura existenţa, deci supravieţuirea Păstrarea formei private de proprietate dădea întovărăşirilor un caracter mai uman, dar instala, în schimb, un joc al frustrărilor de ambele părţi: puterea şi ţărănimea Pentru putere, ideea de eşec era evidentă, pentru ţăran, nu era vorba despre un abandon, ci doar despre o separare imaginară, care-i putea da însă o stare de frustrare şi de anxietate Era, mai degrabă, o stare de aşteptare, bine cantonată în suspiciunea sa nativă Acest lucru s-a dovedit a fi adevărat puţin mai tîrziu, în 1952, cînd Ana Pauker şi Vasile Luca nu mai erau actori ai deciziilor politice, fiind excluşi din cercul puterii 57 Ghiţă Ionescu, op cit , p 234 Cotele şi după ele Cotele au fost introduse într-o primă formă în 1947, prin Legea nr 251, din 12 iulie Conform acestei legi, se reglementa circuitul produselor agricole prin obligaţia producătorilor agricoli de a dispune de propriile produse numai după ce vindeau către stat o parte din ele În anul ce a urmat, presiunea statului asupra producătorilor agricoli individuali a crescut, o dată cu Decretul nr 13, din 29 iunie 1948, care prevedea organizarea Ministerului Agriculturii Prin această măsură, îndeplinirea politicii agrare a RPR cădea în sarcina Ministerului Agriculturii, care era autorizat să întocmească planurile de producţie şi să controleze circulaţia bunurilor agricole Pentru buna desfăşurare a acestei politici agrare, s-a înfiinţat Comisia Centrală pentru Colectarea Cerealelor, care funcţiona prin reprezentanţi în teritoriu pînă la nivelul de plasă Planul economic al RPR, adoptat în 1949, a îndreptat eforturile autorităţilor spre colectivizarea agriculturii Colectivizarea a fost decisă prin Plenara CC a PMR din 3-5 martie 1949 şi această decizie s-a luat simultan cu intensificarea controlului autorităţii de stat asupra producătorilor agricoli individuali Înăsprirea ritmului şi a cuantumului cotelor a fost accelerată, iar nesupunerea era pedepsită, fiind considerată infracţiune economică prin Decretul nr 183, din 30 aprilie 1949 Comercializarea produselor pe piaţă nu se putea face decît avînd un certificat de producător agricol care dovedea predarea cotelor şi achitarea impozitelor agricole către stat Măsurile de pedepsire erau atît de drastice şi de abuzive încît chiar şi factorii de răspundere au sesizat şi criticat acest lucru58 Teohari Georgescu critica, în 1950, faptul că „au fost foarte multe elemente ridicate, dar nu elemente duşmănoase sau adevărat duşmănoase… Dar noi ne-am apucat să reţinem pe linie de colectări nu lovind pe cei care făceau agitaţie, dar în cei care nu puteau îndeplini cotele de colectare care de multe ori erau puse din birou negîndite şi judecate bine”59 La 18 martie 1952, un nou pas apare în strategia transformării satului, hotărîndu-se introducerea unui sistem de cote obligatorii, pe care proprietarii de pămînt agricol trebuiau să le predea statului, la preţuri stabilite de stat Se trecea, astfel, la o formă de violenţă discreţionară, sălbatică, impusă de contextul social care mai păstra poate speranţa unei îmbunătăţiri a situaţiei generale, specifice începutului comunizării, exprimat prin confiscarea recoltelor oricînd se putea, stabilirea unei ordini şi a unor reguli dure şi precise Aceste reguli privind raportul dintre ţăran şi stat se aplicau tuturor celor care posedau şi cultivau pămînt agricol şi se refereau la o gamă largă de produse Erau exceptaţi doar cei ce aveau pămînt agricol extrem de puţin, adică mai puţin de 58 Este vorba despre tragerea la răspundere a celor care, după expresia lui Teohari Georgescu, au comis ilegalităţi El se referea la arestarea a 800 de oameni pentru că nu au predat cotele, eveniment petrecut în regiunea Constanţa Răspunsul celui interpelat de ministrul Teohari Georgescu este o justificare privind presiunile care se făceau asupra celor ce urmăreau aplicarea măsurilor luate pentru predarea cotelor: „Datorită presiunii care se făcea de organizaţiile de partid şi Comitetele Provizorii şi Miliţia, de frică să nu fie un sprijin real pentru organizaţiile Comitetele Provizorii, făcea aceste greşeli” Această interpelare a avut loc la Conferinţa din 28 februarie 1950 (vezi Marius Oprea, op cit , p 119) 59 Marius Oprea, op cit , p 117 CONTEXTUL: ŢĂRĂNIMEA 147 o jumătate de pogon Cotele obligatorii la hectar erau respectate, calculîndu-se în funcţie de suprafaţa terenului agricol Din acest moment s-a instaurat o ordine care, indiferent de caracterul ei drastic, trebuia să funcţioneze Poate că nu acest lucru a fost dur – faptul că preţurile erau stabilite de stat, împiedicarea speculei –, ci discriminarea dintre bogaţi şi săraci şi instaurarea etichetei defavorizante de chiabur, cu efectul subtil al tendinţei către egalizarea bunurilor rămase, consecutivă predării cotelor Astfel, la un hectar, cotele pentru ţăranii mijlocaşi erau de 300-350 kg, iar pentru chiaburi, de 500-825 kg În acest fel, taxele de producţie variau între 20% şi 60% din recoltă Gama discriminărilor era largă şi acoperea orice obligaţie administrativă, incluzînd şi taxele fiscale şi orice prestaţie efectuată de SMT-uri, atunci cînd aceasta era posibilă Astfel, diferenţa dintre a fi chiabur şi a fi mijlocaş era foarte mare – cotele primilor puteau creşte cu 25%, iar cele ale ultimilor puteau fi mai mici cu 25% –, în fapt însă, se ajungea la o nivelare care descuraja pe oricine şi-ar fi dorit mai mult pămînt, dorinţă firească în condiţii de nediscriminare Ţăranii cu mai mult pămînt au rezistat, suportînd cu stoicism aceste discriminări, doar pentru a-şi păstra pămîntul, sperînd la vremuri mai bune Sistemul cotelor obligatorii a dus la reacţii negative din partea ţăranilor, indiferent de mărimea cotelor impuse, dar intensitatea ostilităţii faţă de această obligaţie era, fireşte, mai mare la cei care se simţeau discriminaţi, ca şi cînd a avea pămînt mai mult decît ceilalţi, mijlocaşi sau săraci, ar fi fost în sine un păcat În acelaşi timp, membrii de partid din mediul rural, cei care s-au gîndit că este indicat să se pună bine cu noua putere, erau îndemnaţi şi presaţi, dîndu-li-se sarcina de a fi primii care predau cotele statului Ei trebuiau să servească drept model, exemplu privind modul în care era necesar să se răspundă la obligaţiile faţă de stat Propaganda în ceea ce priveşte transformarea socialistă a agriculturii a funcţionat asiduu în presa de partid, dar, deşi strategia puterii părea să capete accente de discontinuitate a fermităţii principiului colectivizării totale, demonstraţii şi discursuri argumentative faţă de acest principiu umpleau paginile ziarelor puterii comuniste În nici un fel nu se neglija sau ocolea perspectiva de viitor, şi anume cea care stabilea ca ultim scop colhozul Comuniştii acceptau doar ideea de timp, transformarea socialistă a agriculturii fiind văzută ca un proces Finalizarea lui era însă expres formulată şi susţinută: opţiunea definitivă pentru realizarea colhozurilor O dată încetinit ritmul colectivizării forţate şi crescut ritmul întovărăşirilor, o oarecare relaxare s-a produs, cu toată politica susţinută a cotelor obligatorii şi a preţurilor fixe, întrucît pămîntul era încă al ţăranilor Proprietatea privată asupra pămîntului agricol exista încă şi, în acest fel, proiectul şi perspectiva colhozurilor vizau un viitor nu foarte apropiat Colhozul era o perspectivă mai îndepărtată, chiar dacă, în presa de partid, realităţile din agricultură erau considerate forme de tranziţie Sistemul cotelor, introdus la 18 martie 1952, a fost vag relaxat în sensul cheltuielilor suportate de ţărani, printr-o măsură luată la 5 septembrie 1953, prin care impozitele producătorilor agricoli erau diminuate Puterea comunistă se arăta chiar îngăduitoare, ştergînd datoriile şi cotele nelivrate din cursul anului 1952 Au fost micşorate cotele de livrări de lapte, carne şi lînă şi unele impozite, s-a introdus un sistem nou de vînzări, care prevedea plata în avans pentru animale vii, produse animaliere, materii prime 1 industriale, fructe şi legume, care se contractau de către stat, ţăranii plătind taxe mai mici pentru orice produse din gospodăria lor ce le prisoseau, după achitarea cotelor obligatorii Totuşi, ei nu aveau libertatea de a le vinde, pentru că statul se instituia în contractor absolut Statul dispunea de aceste produse, achiziţionîndu-le de la producătorii agricoli la preţuri stabilite şi cu plata în avans Am întîlnit într-un sat din Maramureş expresia „e un tăuraş promis”, pentru a se referi la un tăuraş care era de la naştere contractat de stat Evident, el avea prioritate în repertoriul de griji gospodăreşti ale ţăranului, tăuraşul era crescut şi cu lapte, iar consumul casnic de lapte se făcea cu laptele rămas după hrănirea tăuraşului Ordinea în consumul laptelui era următoarea: tăuraşul, copiii, musafirii (străinii, care plăteau), gazdele adulte Nevoia de bani era mare, pentru că aceste contractări cu statul erau singura sursă de bani a ţăranilor În alte sate, apropiate de oraş, dacă exista un salariu în familie – de obicei, al soţului, care lucra într-o fabrică, la schele, la mină etc –, nevoia de bani destinaţi cumpărării unor produse necesare traiului – ulei, sare, zahăr etc – era mai puţin dramatică Măsura de la 5 septembrie 1953 viza o cale de parteneriat cu producătorii agricoli care încă nu erau colectivizaţi şi care, avînd această spaimă privind viitorul, aveau o motivaţie scăzută faţă de muncă, gîndindu-se că eforturile lor nu le vor aduce lor înşişi beneficii „De ce să muncesc dacă îmi ia tot statul?”, era o întrebare legitimă Este adevărat că, pînă în 1956, numărul ţăranilor colectivizaţi era încă mare Producţiile medii la hectar descreşteau, diferenţele favorabile în timp se datorau mai degrabă condiţiilor meteorologice prielnice decît entuziasmului faţă de muncă Congresul al II-lea al PMR din decembrie 1955 a constituit un moment de mare dezamăgire pentru forţele politice de la putere În raportul prezentat de Gh Gheorghiu-Dej, s-a recunoscut o stare nemulţumitoare a drumului parcurs spre transformarea socialistă a agriculturii Datele privind acest proces erau deduse din procentul categoriilor diferite de ţărani şi au fost publicate în Scînteia, la 25 decembrie 1955 Conform acestora, ţăranii din trei categorii puteau fi consideraţi ca oameni noi ai satelor: membrii gospodăriilor agricole colective (5,5%), membrii asociaţiilor agricole (5,8%) şi muncitorii agricoli (sub 1%), prinşi mai ales în activităţile de mecanizare a agriculturii Toţi, adunaţi, reprezentau foarte puţin Rămîneau însă ţăranii cu gospodării mici (45,2%) şi cei cu gospodării mijlocii (40,5%) Împreună, ei reprezentau un procent mare (85,7%) Li se adăugau chiaburii, cu un procent relativ mare (22%) faţă de oamenii noi ai satelor, deci faţă de cei angajaţi în sectorul socialist al agriculturii Sectorul socialist al agriculturii îi cuprindea pe cei ce lucrau în fermele de stat, gospodării agricole colective şi întovărăşiri, iar toţi aceştia, prin munca lor, acopereau doar 26,5% din pămîntul arabil al ţării, care totaliza, la acea vreme, 9,7 milioane de hectare Cooperativelor le revenea un procent mic din acest total, doar 8,3% Un procent puţin mai mare, de 13,7% din pămîntul arabil al ţării, revenea fermelor de stat şi terenurilor care intrau în proprietatea statului ca urmare a exproprierii domeniilor regale Lenta socializare de tip nou a muncii agricole era rezultatul nu numai al ezitării sau rezistenţei ţăranilor, ci şi al unei strategii lucide a noului regim Colectivizarea nu trebuia grăbită, riscurile erau privite ca fiind prea mari Se cunoştea reticenţa ţăranului Primii paşi făcuţi pînă în 1955, deci în zece ani de la reformă, nu se dovediseră prea reuşiţi, respectarea liberului consimţămînt al ţăranilor şi implicarea lor voluntară în CONTEXTUL: ŢĂRĂNIMEA 149 schimbările dorite în lumea satului nu fuseseră respectate După zece ani de putere comunistă, transformarea socialistă a agriculturii avea un ritm lent şi îi punea în opoziţie pe reformatorii mai blînzi cu cei mai duri Ţara – şi mai ales oraşele sale – era hrănită de proprietatea privată, lucru greu digerabil de către comunişti, înverşunaţi duşmani ai acesteia Principala schimbare în cadrul ţărănimii era creşterea procentului categoriei mijloca şilor, adică a acelei părţi care poseda între 5 şi 20 de hectare, în opinia comuniştilor Chiar dacă erau consideraţi principalii aliaţi ai clasei muncitoare, ei rămîneau proprietari privaţi Acest lucru avea însă un aspect pozitiv din punct de vedere economic – mijlocaşii asigurau, împreună cu ţăranii cu gospodării mici, cei cu pînă la cinci hectare, cereale şi legume într-o proporţie de 75% din întreaga recoltă a ţării – şi argumenta rolul care i se dădea, cel de aliat principal al proletariatului industrial Dar, din punct de vedere politic şi, mai ales, în perspectiva dezvoltării sectorului agricol socialist, faptul că în 1955, după zece ani de regim comunist, procentul celor angajaţi în sectorul socialist al agriculturii era atît de mic – puţin peste 12% – era nemulţumitor Pămîntul, criteriul reuşitei sociale Sacrificii Creşterea categoriei de ţărani mijlocaşi pînă în 1955 şi continuarea creşterii şi după acest an dovedeau că fidelitatea ţăranului şi setea lui de pămînt, valorizarea pozitivă a pămîntului nu trebuiau neglijate şi nu erau deloc îmbucurătoare După observaţiile unor autori, extinderea categoriei ţăranilor mijlocaşi începuse încă din perioada interbelică şi ea se desfăşura lent, dar sigur Ţăranii doreau din ce în ce mai mult să-şi extindă proprietatea agricolă Exista o tendinţă evidentă în acest sens, un fel de contagiune socială, susţinută de personajele semnificative ale lumii satelor, modele de urmat Pămîntul era criteriul reuşitei sociale; n-aveai pămînt, erai neisprăvit Aveai pămînt, erai bine văzut, gospodar Isprava era deci pămîntul Părea, astfel, că absenţa pămîntului producea indivizi incompleţi „Isprăviţii” erau căutaţi; pămîntul îţi asigura o mare eligibilitate maritală, erai căutat, puteai spera la o bună alianţă prin căsătorie: „…eram invidiat Da, c-aveam pămînt mai mult, că eram mai bine, mai bogat Eu am fost un fel de mijlocaş Venea unii cu ziua, venea la muncă Asta cîn’ a venit comunismul” Aşa spune Gheorghe Şerbănescu că arăta cînd a pornit să se însoare, luînd pînă la urmă o fată din alt sat, cu avere Acum, la o vîrstă înaintată, soţia lui consideră că tatăl ei a cumpărat pămînt şi ajunsese să aibă avea destul ca să-şi înzestreze cele şapte fete: „ştiu că avea pregătite şase pogoane… părinţii au cumpărat pămînt că ştiu c-a vîndut salba mamii, a luat ţarna… ne-a cumpărat la toate să ne dea cîte şase pogoane A venit războiul şi le-a luat ceapeul” Ultima măritată nici n-a mai apucat să fie înzestrată60 „Am muncit, am cumpărat pămînt… Că ştiu numai eu cît am muncit! Şi poate aveam prune în Domneşti, da le vindeam gata adunate, în loc să bea şi soţu mieu un ciocan de ţuică Că le-am vîndut să plătesc oamenii la munte, că avea un boier un pămînt aicia şi 60 Aurora Liiceanu, op cit , pp 58-60 iera aproape de noi şi ziceam să luăm de la Guţă Iorgulescu pămînt Adunam bani să cumpărăm”, povesteşte Elisabeta Rizea61 din Nucşoara La fel s-a întîmplat şi în alte părţi În Surani, Maria Tatu îşi aminteşte că replica cel mai frecvent folosită de ţărani în refuzul de a se despărţi de pămînt era următoarea: „Noi nu ne lepădăm de pămîntu de la cîmp că pămîntu ne dă nouă hrană” Sacrificiul impus de cumpărarea pămîntului era mare Dacă, la Nucşoara, Elisabeta Rizea îşi aminteşte de prunele vîndute „gata adunate”, ea nu este deloc singură Şi Gheorghe Şerbănescu din Surani îşi aminteşte de prunele adunate şi vîndute Alţi ţărani din Surani mîncaseră „mămăligă cu păcură” ca să cumpere pămînt După amintirile Mariei Tatu, ţăranii îi reproşau acesteia, care avea pămînt foarte puţin, că nu cunoaşte preţul plătit de ei pentru a cumpăra pămînt: „dumneavoastră să nu vorbiţi, că dumneavoastră n-aţi mîncat păcură pă mămăligă să luaţi pămînt în cîmp! Noi am muncit Noi nu ne lepădăm de pămîntu la cîmp… Dumneata ai primit un hectar care-l ai la cîmp de la socri N-ai ştiut cum se cumpără N-ai mîncat mămăligă cu păcură, zice, ca să cumperi pămînt” Exista chiar mentalitatea potrivit căreia erau desconsideraţi cei ce nu munceau destul de mult, nu se sacrificau pentru a cumpăra pămînt, iar cei ce intrau în gospodării agricole colective şi întovărăşiri erau priviţi ca „nişte neisprăviţi”, oameni care n-au fost în stare să-şi cîştige, prin muncă şi sudoare, pămîntul rîvnit de toţi În Moromeţii, sînt descrise scene cumplite, în care membrii familiei, cu eforturi supreme, răpuşi de oboseală, de frig, de foame, plouaţi, continuau să muncească, parcă mînaţi din spate de ceva mai puternic decît ei, mai puternic decît instinctul de conservare: setea de pămînt Atît de mare era convingerea de a păstra pămîntul avut şi a cumpăra cu preţul unui efort colectiv, al întregii familii, încît, în ciuda tuturor opreliştilor şi persecuţiilor, ţăranul, mai ales cel mijlocaş, căuta să-şi extindă proprietatea şi să-şi întărească locul, statutul lui în ierarhia socială a lumii satului Nici cotele obligatorii, nici taxele şi impozitele, uneori insuportabile, nici preţurile cerute de SMT – nimic nu convingea ţăranul să accepte ideea colectivizării şi despărţirii de pămînt Pentru comunişti, politica agricolă avea un ţel precis, irealizabil în condiţiile în care ataşamentul faţă de propriul pămînt nu dădea deloc semne că ar scădea ori s-ar stinge sau că, în relaţia cu pămîntul, ţăranii ar fi fost mai puţin motivaţi, mai puţin implicaţi afectiv Principalul obiectiv al politicii agricole era ca partea cea mai mare din întreaga producţie agricolă să provină, la sfîrşitul celui de al doilea plan cincinal, de la sectorul socialist Or, tocmai această cotă mare din întreaga producţie agricolă provenea, la sfîrşitul anului 1958 încă, nu din sectorul socialist, ci din producţia realizată de gospodăriile mici şi mijlocii, şi acest procent se ridica la 75% Argumentele din discursul politic pledau pentru constituirea cît mai rapidă a noilor forme socialiste de organizare – asociaţiile agricole şi gospodăriile colective – şi pentru întărirea celor deja existente, pentru că doar ele, ca „forme superioare”, evoluate de producţie, reuşeau să ducă la o mai mare productivitate, prin extinderea suprafeţelor cultivate şi, implicit, prin reducerea costurilor de producţie Propaganda la sate se făcea prin lămurirea ţăranilor în privinţa avantajelor, a perspectivelor de modernizare care uşurau munca şi măreau producţia, făcînd să se 61 Povestea Elisabetei Rizea din Nucşoara , ed cit , p 25 CONTEXTUL: ŢĂRĂNIMEA 151 dezvolte economia naţională şi, evident, nivelul de viaţă al tuturor Ţăranii însă fie stăteau pe gînduri, fie erau suspicioşi, fie refuzau orice idee de schimbare care implica despărţirea de pămînt Rezistenţa lor era mare şi surdă şi orice indicaţie venită de la noua putere, „de sus”, cum se spunea, era primită adesea cu duşmănie, aşa cum se exprimă un personaj din Moromeţii: „Luaţi lefuri degeaba să bateţi drumurile la porţile oamenilor, păcat de încălţăminte Şi, în afară de toate astea, pămîntul e al nostru, aşa că mai duceţi-vă dracului pînă una alta, îl secerăm noi cînd credem de cuviinţă, după agronomia noastră proprie”62 Tensiuni existau, probabil, şi în relaţia cu agronomii, care lezau mîndria şi conservatorismul ţăranilor atunci cînd le explicau avantajele comasării suprafeţelor arabile şi le dădeau indicaţii ştiinţifice de cultivare şi exploatare a terenului agricol Conform legilor nescrise ale satului, ale tradiţiei, o agricultură profană se opunea celei recomandate de specialiştii pe care comuniştii îi foloseau pentru ca argumentaţia lor să fie mai credibilă şi mai uşor receptată de ţărani, care ştiau una şi bună, în cazul de mai sus, şi anume că secerişul se face după Sîn Petru Asemenea atitudini ostile erau considerate sabotaj, deşi pentru ţărani era limpede că ceea ce se obţine ca recoltă nu mai este rodul muncii lor Munca fizică investită în recoltă sau transformată în recoltă era ceea ce le dădea dreptul necontestat asupra produselor şi le satisfăcea rostul adînc şi identitatea Prin mecanizare, maşinile care nu erau ale lor deveneau părtaşe la produs; pe ţăran, acest lucru îl îndepărta de la dreptul lui asupra rezultatelor muncii Poate că în aceasta constă conservatorismul lor: nevoia de a se obişnui în timp cu schimbarea Legătura de sînge şi legătura de pămînt Orice sat îşi are propriile jocuri ascunse, un sistem de relaţii, practici relaţionale şi comportamente cutumiare pe care un străin de sat fie nu le înţelege, fie le află mai tîrziu Activitatea pe teren a cercetătorilor este adesea un exerciţiu dificil, în care este prezent mereu sentimentul neliniştitor că anumite lucruri scapă percepţiei sau înţelegerii Nici un „outsider” nu se aculturează total la legile scrise şi nescrise ale satului Organizarea societăţii româneşti ca societate de status este bine descrisă de Alina Mungiu-Pippidi63, argumentele ei fiind susţinute de o analiză în care ideile unor clasici sînt pertinent aplicate spaţiului românesc Pentru înţelegerea societăţilor rurale, importante sînt afirmaţiile privind libertatea individuală, accesul la alegeri raţionale, prestigiul autorităţii grupurilor de status şi raportarea la legalitate şi regulă Lumea satului permite mobilitatea verticală a individului, prin ascensiune, „ca proiect de parvenire, şi nu ca proiect social de emancipare la o formă mai deschisă de societate”; normele de comportament în societăţile de status sînt relaţiile personale, iar supravieţuirea funcţionează prin modele de succes, exprimate prin alianţe şi duşmănii aflate într-un echilibru relativ Poziţia socială şi recunoaşterea apartenenţei la o categorie de succes delimitează clar indivizii; în lumea satului, pămîntul, mărimea suprafeţei posedate, 62 Marin Preda, op cit , p 272 63 Alina Mungiu-Pippidi, Politica după comunism, Humanitas, Bucureşti, 2002 ca şi alte bunuri solide necesare – unelte, animale, cazan de ţuică etc – erau o valoare în numele căreia se reglau relaţiile, se organizau socializările, funcţionau familiile, dar se şi putea remodela structura socială a ansamblului uman Societatea rurală a fost organizată pe modelul societăţii de statut, adică nereceptivă la exterior, strict ierarhizată – fiecare ţăran ştia bine în ce categorie se situează – şi puternic personalizată Principiile elective care stăteau la baza vieţii satului dovedeau o viziune despre lume bazată pe o neîncredere adîncă faţă de istorie şi o încredere fermă în puterea naturii şi a bunurilor tangibile Suspiciunea şi imprevizibilul, exercitate în timp în universul relaţiilor dintre oameni, pot fi considerate specialităţi emoţionale ale ruralităţii Altul semnificativ: străinul Satul nu preţuieşte nici anonimatul şi nici străinul, faţă de care are o reacţie involuntară de apărare, exprimată prin discriminare şi neacceptare Nici chiar cea mai favorabilă formă de asimilare nu este niciodată completă Lumea satului i-a botezat totdeauna pe străini – „vinituri”, „venetici” – şi a contabilizat numărul lor, monitorizînd cu atenţie locul provenienţei şi timpul venirii „În sat, totul e ca-n palmă, la vedere, îi vezi pe toţi şi eşti văzut Un străin este reperat imediat Satul nu cunoaşte discreţia S-a ivit un străin, s-a ivit şi porecla Străinul poreclit încetează de a mai fi anonim şi devine străinul satului, uneori pentru o viaţă S-ar înşela cine şi-ar închipui că satul este tolerant În sat găseşti îngăduinţă”64 Cu aceeaşi atenţie sînt trataţi şi cei care părăsesc satul şi care se sustrag controlului social prin absenţă Însăşi părăsirea satului este privită cu suspiciune şi calificată negativ În Maramureş, despre cei plecaţi din sat, chiar la distanţe nu foarte mari, se spune că „sînt plecaţi în lume” În societăţile rurale, controlul social era strict şi de aceea memoria colectivă selecta tot ceea ce era străin de matca satului, pe toţi cei care nu-şi aveau rădăcinile în spaţiul local Cu cît cineva intrat în sat era de mai departe, cu atît asimilarea lui era mai anevoioasă, cu atît el era mai puţin asemănător celorlalţi, iar în competiţia socială, originea acestuia nu era uitată Percepţia diferenţei funcţiona intracategorial – lumea satului cu rădăcini –, în timp ce diferenţierea în termeni de provenienţă complica şi provocarea criteriile familiare de comparaţie Străinul, prin definiţie, ridica suspiciuni şi alimenta explicaţii cauzale în care neşansa, ghinionul, necazul se asociau cu prezenţa lui Străinii tulburau trama locală a relaţiilor, producînd nelinişte şi mobilizînd stări de vigilenţă Faţă de străin, aşteptările sînt iniţial negative Legendele locale pun adesea pe seama străinului părăsirea unui loc – cel de unde venea – din cauza unei crime, a unui comportament deviant; nimeni nu pleacă de bine Literatura despre ţărănime şi realitatea atestă importanţa acordată străinilor Un personaj important al lui Marin Preda este Adam Fîntînă, „lipovean rătăcit”, ajutat să 64 Irina Nicolau, op cit , p 21 CONTEXTUL: ŢĂRĂNIMEA 153 fugă de la locul lui de cineva, iar altul, Mantaroşie, era „străin de sat, moldovean de prin Huşi, gonit de secetă şi intrat slugă la cineva, nu mai avea pe nimeni în sat, se oprise aici definitiv”65 Ion Gavrilă Ogoranu observă şi el cu amărăciune ostilitatea, consecinţă a suspiciunii ţăranului – şi, de fapt, corect ar fi să spunem a omului tradiţional, în general – faţă de străin: Trăiesc de patruzeci de ani într-un sat curat românesc, dar sînt şi voi fi toată viaţa pentru consătenii mei „o vinitură” Mă am bine cu destui, mi se vorbeşte frumos, dar niciodată nu voi fi de-al lor Şi cînd voi muri, se vor găsi din cei ce se vor împiedica de mormîntul meu şi vor zice aşa cum zic acum despre alţii „Uite unde şi-a pus vinitura groapa” Vor zice unii cititori că sînt prea aspru în judecată Nu judec, constat doar şi îndrăznesc să spun aceste lucruri şi le spun că mă dor şi doresc din tot sufletul să nu mai fie66 Maria Plop, din Nucşoara, cea care, în timpul rezistenţei din munţi, a dat naştere unei fetiţe, „a fost basarabeancă, un copil, care a venit în Nucşoara cînd cu refugiaţii din Basarabia, a venit cu un învăţător din satul ei”67 Originea ei este menţionată ori de cîte ori cineva din sat face referiri la ea şi, chiar dacă acest lucru era greşit, el persistă într-un definitivat greu de schimbat68 Comunismul, la începuturi, a plasat în poziţii puternice ale ierarhiei politice străini, pe care i-a însărcinat cu controlul simbolic, dislocînd instanţele vechiului regim: Nomenclaturiştii, activiştii formează nucleul de control simbolic al societăţii Între ei relaţiile sînt de sub- şi supraordonare şi de solidaritate funcţională Este vorba de un nucleu care se asociază foarte strîns şi cu funcţia de represiune exercitată prin structurile specializate (securitate, miliţie etc ) Nucleul de control simbolic represiv dezvoltă relaţii conflictuale, de opoziţie, mai mult sau mai puţin accentuată… în raport cu masele69 Între străinii de sat şi cei cu rădăcini locale au existat relaţii, al căror conţinut, ca atitudine faţă de ei, era determinat de felul în care ei au intrat în noul spaţiu social Unii s-au asimilat prin căsătorie, fixîndu-se într-un sistem de relaţii familiale, de rudenie, avînd un statut mai favorabil decît cei veniţi din proprie iniţiativă, cei care nu au ieşit dintr-un provizorat sau care erau, pur şi simplu, în trecere În cazul alianţelor maritale, referirile la cel intrat într-o familie lărgită se fac iniţial prin adăugarea locului de 65 Marin Preda, op cit , p 70 66 Ion Gavrilă Ogoranu, Brazii se frîng, dar nu se îndoiesc, Marineasa, Timişoara, 2001, vol II, p 152 Tot aici, el povesteşte despre cazul unor refugiaţi: „Cu cincizeci de ani în urmă, bunicul lui a venit refugiat din nordul Ardealului şi satul nu uită Mai este şi un «rus» în sat E urmaşul unui basarabean care a fugit de ruşi cu cincizeci de ani în urmă Aici a devenit în ochii localnicilor, el însuşi un «rus» Cei ce au mîncat din pîinea refugiului ar putea scrie mai multe decît am scris eu aici” 67 Povestea Elisabetei Rizea din Nucşoara , ed cit , nota 266, p 164 68 După apariţia cărţii Ioanei-Raluca Voicu-Arnăuţoiu, mulţi nucşoreni au avut posibilitatea să o citească şi astfel să nu continue a o considera pe Maria Plop originară din Basarabia Şi totuşi, ei n-o fac, continuînd să repete o eroare, uşor controlabilă, aşa cum probabil cineva a răspîndit-o iniţial în comună 69 D Sandu, Sociologia tranziţiei Valori şi tipuri sociale în România, Staff, Bucureşti, 1996, pp 19-20 origine Gheorghe Şerbănescu din Surani, vorbind despre soţia sa, nu uită să amintească faptul că ea este venită din Ariceşti Şi ceilalţi procedează la fel în conversaţiile cu oameni care nu cunosc satul Originile sînt înregistrate în memoria colectivă Primele date pe care le-am obţinut în cursul deplasării pe teren efectuate în diferite sate au fost întotdeauna cele referitoare la locul de origine Ele sînt informaţii primare spontane Impactul psihologic al străinului este puternic În zilele fierbinţi ale colectivizării, în Surani, primăriţa se deplasa pe teren însoţită de un oarecare Boznan, „care avea nume conspirativ, era venit de la Cece ca să stabilească unde se poate…”70 Agitaţia produsă de tulburarea ritmului obişnuit al vieţii, în cursul unor evenimente sociale importante – împărţirea pămîntului, alegeri, strîngerea cotelor, colectivizare –, prin prezenţa străinilor de sat era percepută ca o ameninţare faţă de ordinea satului: „…erau mulţi străini veniţi în sat, ingineru, agronomu, secretaru, agenţi agricoli, toţi străini Doar preşedintele era din sat, un moş bătrîn” În general, elementul alogen nu apare în masă; dar, în condiţii speciale, el poate apărea prin migraţie şi, în acest caz, ecologia socială a satului suferă tulburări Sărăcia, seceta, războiul, împroprietăririle au produs asemenea mişcări de populaţie; venirea este consemnată în istoria locală Modelul identitar local este provocat prin confruntarea cu alteritatea, uneori percepută în termeni radicali Competiţia în timp pentru prestigiu, legitimitate, dar şi resurse locale complică şi rafinează criteriile comparaţiei sociale, măreşte trama relaţională Liviu Chelcea şi Puiu Lăţea au descris cum li s-a construit nou-veniţilor o identitate socială stigmatizată, desemnată prin termenul „vinituri” – „venetici”, în Surani şi în alte sate din Maramureş –, şi cum disocierea de aceştia se complică atunci cînd dimensiunea etnică intervine în comparaţia socială Etnicitatea poate, aşa cum arată ei, să anuleze un anume favoritism de grup în avantajul altuia; moldovenii, în general, sînt percepuţi negativ şi astăzi, ca şi la începutul comunizării Ei veneau cu seceta şi sărăcia Constituirea, după 1990, a Partidului Moldovenilor poate fi considerată şi ca un răspuns la frustrările acestora, la imaginea negativă care li se atribuie, ca urmare a sărăciei şi a nivelului socio-cultural apreciat ca fiind mai scăzut faţă de cel al altor regiuni ale ţării Alţii semnificativi: fruntaşii satului Pînă la venirea comunismului, cele trei puncte de sprijin ale societăţii rurale erau Biserica, Şcoala şi Primăria Preoţii şi intelectualii deţineau poziţiile ierarhice superioare ale lumii satului – cei bogaţi erau în bună măsură oameni trecuţi prin şcoală Nimbul de respectabilitate al acestor categorii sociale ar fi trebuit să facă trecerea de la „societas” la „civitas” Într-o societate de status, stratificarea socială acorda acestor categorii o poziţie prin care puterea locală funcţiona; poziţia lor de dominare şi de utilizare a resurselor locale era considerată model al reuşitei şi ascensiunii sociale Societatea românească i-a avut ca pîrghii ale modernizării, încă de la început, pe cei care beneficiaseră de educaţie Evoluţia învăţămîntului românesc arată clar că nevoia de 70 Aurora Liiceanu, op cit , p 98 CONTEXTUL: ŢĂRĂNIMEA 155 carte a crescut treptat şi că instrucţia era considerată ca o soluţie a emancipării sociale Rupnik spune că „a deveni funcţionar era visul drag al oricărui fiu cuminte de ţăran”; probabil că din acea perioadă a rămas zicala „ai carte, ai parte” Totuşi, statisticile privitoare la ştiutorii de carte după primul război mondial arată că analfabetismul era larg răspîndit: 40% din populaţia Transilvaniei, 60% din cea a regatului, 60% din cea a Bucovinei şi 94% din cea a Basarabiei nu ştiau nici să scrie şi nici să citească71 Acest fapt rămîne o realitate care poate explica lentoarea modernizării societăţii româneşti Situaţia la venirea comuniştilor era încă precară, deşi se îmbunătăţise Dar şansele modernizării erau încă şubrede, „atîta vreme cît România începutului de secol, cu aproape 87% analfabeţi, cu un puternic partid al moşierilor şi cu un solid regim comunist care a evoluat de la stalinism la un totalitarism sultanistic, se apropie, în multe perioade, de modelul unei societăţi de status”, aşa cum afirmă Alina Mungiu-Pippidi72 Ţăranii priveau spre aceste instituţii cu încredere, iar reprezentanţii Bisericii şi cei ai şcolii formau modele de urmat, constituindu-se în ceea ce numim „alţii semnificativi” Comuniştii înşişi au recunoscut că preoţii, intelectualii deţineau monopolul moral al satelor şi că ei reprezentau un obstacol în încercările de a influenţa şi atrage ţărănimea de partea cauzei comuniste Comuniştii şi-au calculat la rece măsurile care ar fi avut drept consecinţă transformarea acestora în duşmani făţişi ai comunismului; cum spunea un activist, deja citat, la început era nevoie de ei, adică de prestigiul lor în faţa ţăranilor Încrederea în preoţi şi intelectuali, care formau fruntea satului – „fruntaşii satului” –, se manifesta prin rolul recunoscut al acestora de a mobiliza potenţialul şi energiile lumii satului spre progres; ei răspîndeau o ideologie constructivă, susţineau inteligenţele locale şi depuneau eforturi pentru accelerarea ritmurilor care se potriveau şi nu contraziceau valorile conservatoare ale satului În Surani, preotul care funcţiona pînă la venirea comunismului la putere tocmai terminase de scris monografia satului, încerca să-i facă pe ţărani să-şi organizeze memoria colectivă, să-şi construiască o identitate socială locală, dincolo de impresiile şi emoţiile profane Îi susţinea să se solidarizeze în numele unui bine comunitar În fine, el pleda pentru o morală strict bazată pe convingeri venite de la o instanţă superioară care se legitima prin liber consimţămînt şi conştientizarea nevoii de constrîngeri, dar şi de sancţiuni Preotul satului, care îi susţinea – uneori şi băneşte – pe tineri în dorinţa lor de a face şcoală, era un om al regulilor liber asumate Şi în Moromeţii, tot la un preot se duce mama unui personaj pentru a-l ruga să-i convingă bărbatul la plata taxelor şcolare ale fiului care dovedise de mic interes şi dragoste de carte Preoţimea şi intelectualitatea simţeau sau ştiau că progresul în lumea satului se putea face doar dacă se dezvolta identitatea civică În comuna Veneţia de Jos, la alegerile din 1946, ţăranii s-au revoltat şi, la încheierea votării, l-au imobilizat pe preşedintele comunist şi au dus urna în biserică, unde, în prezenţa tuturor, s-au numărat voturile Desigur că preotul era considerat om de încredere, dar mai sigur este că el, împreună cu alte persoane importante din comună, nu era străin deloc de acţiunea ţăranilor Poate că nici nu era nevoie de imobilizare, 71 V Georgescu, op cit , p 191 72 Alina Mungiu-Pippidi, op cit , p 162 deoarece contagiunea socială funcţionează bine prin imitaţie şi exemplu personal: „…bandiţii (comunişti) vor veni Lumea, indignată, a vrut să rezistăm, să se ducă acasă să aducă topoare şi ciomege, ca să-i primească pe tîlhari”73 Relaţia dintre Biserica Ortodoxă şi stat sub regimul comunist şi după 1990 a constituit o preocupare importantă pentru societatea românească, deşi cercetările în acest domeniu lipsesc încă sau sînt cu totul insuficiente Discuţii controversate, tăcerea reprezentanţilor Bisericii române, reticenţa în privinţa deschiderii dosarelor fostei Securităţi sînt încă teme prezente şi preocupări importante ale societăţii noastre Imaginea Bisericii este pusă în discuţie şi este firesc ca ea însăşi să arate prudenţă, pentru a nu provoca îndoieli sau resentimente oamenilor Reticenţa faţă de deschiderea arhivei fostei Securităţi care să permită cercetarea epocii întunecate a comunismului, discuţiile din jurul „preoţilor roşii”, cît şi al imaginii patriarhului Teoctist, readus în fruntea Bisericii, în opinia multora, de Ion Iliescu, ţin de mecanismele de apărare, exprimate prin evitarea adevărurilor de către societatea românească Încă din 1948, noul regim din România a „eliminat vechile ideologii, mai ales pe cele privitoare la naţionalismul anilor ’30, care dominaseră scena politică românească în timpul celui de al doilea război mondial Naţionalismul a reapărut în anii ’60, paralel cu «românizarea» şi desovietizarea regimului”74 Pentru Biserică, dar şi pentru societatea românească, aşa cum arată sondajele, legătura dintre naţiunea română şi confesiunea ortodoxă constituie o expresie a influenţei durabile şi reciproce între Biserică şi stat Justificări posibile, care ocolesc moralitatea socială a Bisericii, apar în discursul reprezentanţilor ierarhici ai acesteia: „Biserica Ortodoxă nu s-a identificat niciodată cu o ideologie oarecare sau cu un regim politic sau sistem şi regimurile politice ale epocii nu-i sînt indiferente, pentru că ea s-a îngrijit întotdeauna de bunăstarea comunităţii omeneşti, dar ea îşi îndeplineşte misiunea spirituală în condiţiile pe care i le asigură modul de organizare a societăţii din punct de vedere social şi politic”75 Prin tradiţie, Biserica Ortodoxă se supune puterii; separarea explicită de stat nu a fost deloc dorită atunci cînd comunismul s-a instalat la putere în România Şi, dacă iniţial preoţimea a contribuit la rezistenţa comunistă, dacă în societatea rurală, mai ales, preoţii au constituit modele atitudinale pentru populaţia obişnuită să-i respecte pe oamenii Bisericii, ulterior, în discursul politic, ca şi în cel al reprezentanţilor ei de frunte, au fost stabilite cu claritate direcţiile în care Biserica se va îndrepta, misiunea ce-i revenea şi de unde ea va trebui să caute îndrumare Problema cultelor religioase a fost o problemă dificilă pentru noua putere, iar reprezentanţii acesteia au avut faţă de Biserică o atitudine duplicitară şi confuză: Preoţii ortodocşi ce putem spune? E greu, din partea noastră privită această problemă, în modul acesta credinţa e liberă pentru fiecare şi de aceea îţi dă posibilitatea pentru toate cultele Dar aceasta nu atrage după sine că dacă recunoaştem un cult sau altul, trebuie să recunoaştem 73 I Zăgan, Anul 1946 – scrisori şi alte anexe, Fundaţia Academia Civică, Bucureşti, 1997, pp 40-41 În judeţul Făgăraş, ţăranii erau în pragul răscoalei 74 Olivier Gillet, Religie şi naţionalism Ideologia Bisericii Ortodoxe Române sub regimul comunist, Compania, Bucureşti, 2001, p 34 75 Antonie, Mitropolit al Transilvaniei, „Documentaire: Église et État en Roumanie”, în Nouvelles de l’Église Orthodoxe Roumaine, XIX, 1989, 5, p 12 CONTEXTUL: ŢĂRĂNIMEA 157 şi existenţa elementului acesta banditesc Noi putem să-i lăsăm să-şi vadă de treaba lor pe acei preoţi care respectă legile din Republica noastră Care nu respectă legile, vor trage consecinţele76 Totuşi, se remarcă şi o oarecare prudenţă în modul de raportare la Biserică: „Şi atunci e bine să vedem în preoţi elemente duşmane, dar numai în acei care sînt duşmani şi să nu vedem în fiecare sutană element duşman…”77 Adevărate lecţii, şi nu simple indicaţii, privind comportamentul faţă de preoţime s-au dat în cursul întrunirilor menite a sintetiza rezultatele muncii organelor de Miliţie şi de Securitate Lucrătorilor acestor instituţii li se recomanda metoda exploatării unor informaţii compromiţătoare pentru a racola informatori din rîndul preoţilor: O altă metodă: vedem pe un preot curvar, pe care l-a prins undeva, l-am fotografiat atunci cînd a avut raporturi sexuale Atunci îl chemăm şi îi spunem Tot organul nostru este un creier curat, nu avem nici un os, nimic Noi sîntem creier şi trebuie aşa gîndit Dar nu aşa, că nu merge, l-am lăsat, dacă este folositor, nu scapă el de mine, nu-l recrutez azi, peste o lună-două, dar nu scapă dacă am nevoie nici mort, nici viu78 Bisericii i-au fost stabilite cu claritate direcţiile către care trebuia să se îndrepte, misiunea care-i revenea şi partea de unde trebuia să-i vină îndrumarea Să nu uităm că atît Petru Groza, cît şi patriarhul Iustinian Marina au expus fără nici un fel de reţinere sau ambiguitate datele pactului dintre Biserică şi regimul comunist În Scînteia din 22 februarie 1949, Biserica Ortodoxă Rusă este dată drept exemplu pentru patriotismul de care a dat dovadă şi, mai ales, pentru susţinerea guvernului sovietic şi a Partidului Comunist Bisericii Române i se spunea făţiş că va trebui să se inspire de la instituţia similară din Uniunea Sovietică Toate acestea pot arăta faptul că, după război, adaptarea Bisericii Ortodoxe la noul regim nu s-a făcut peste noapte Preoţimea nu a întîmpinat cu bucurie comunismul; ea a susţinut opoziţia În mentalitatea românească, schimbarea a avut loc o dată ce patriarhul Iustinian Marina a venit în fruntea Bisericii; există legenda după care Gheorghiu-Dej l-ar fi făcut patriarh drept recunoştinţă pentru faptul că acesta îl ascunsese cîndva, în ilegalitate, cînd era căutat de poliţie Atît preoţimea, cît şi intelectualitatea sătească erau categoriile către care se îndreptau privirile ţăranilor după război, în virtutea prestigiului pe care acestea îl aveau Desigur că starea de agitaţie şi de confuzie care exista reclama o atitudine a instanţei superioare a lumii satului Că intelectualii satelor sprijineau opoziţia este o afirmaţie frecvent întîlnită în memoriile victimelor comunismului Învăţătorii erau adesea înrudiţi cu preoţii Copiii de preoţi se făceau învăţători, adesea rămînînd în sat Preoţii şi învăţătorii s-au solidarizat, asumîndu-şi adesea sarcina de a organiza rezistenţa anticomunistă, indiferent dacă era vorba despre acţiuni făţişe sau despre decizia de a se retrage în munţi, aşa cum s-a întîmplat în Nucşoara 76 Cuvîntul de încheiere al lui Teohari Georgescu la Conferinţa cu comandanţii Miliţiei, Securităţii şi Trupelor de Securitate din Direcţia Generală şi Direcţiile Regionale (vezi Marius Oprea, op cit , p 123) 77 Ibidem 78 Cuvîntul tov Ministru Adjunct Pintilie Gheorghe la Şedinţa cu comandanţii de Regionale şi Judeţene de Securitate (ibidem, p 150) * * * Două idei sînt importante pentru a înţelege lumea satului din perioada la care ne referim Pe de o parte, importanţa relaţiei dintre rudenie şi ordinea socială şi, pe de altă parte, relaţia dintre identitate şi pămînt Relaţia dintre sistemul de rudenie şi ordinea socială din societăţile tradiţionale stă la baza înţelegerii felului în care aceste societăţi funcţionează în domeniul legal şi în cel politic Pentru antropologi, distincţia dintre „societas” şi „civitas”, ca moştenire a ideilor teoretice ale lui L M Morgan, rămîne încă fundamentală În linii mari, el afirmă că trebuie să distingem între cele două aspecte critice şi complementare ale sistemelor de rudenie şi de afinităţi: cel domestic – „societas” –, în care prevalează relaţiile de familie, şi cel politic – „civitas” Evoluţia societăţii, în accepţia lui L M Morgan, are loc de la „societas” către „civitas” Distincţia a fost reluată în gîndirea juridică, folosindu-se pentru dicotomia de mai sus termenii status şi contract Mai tîrziu, Meyer Fortes79 propune termenul de rudenie politică (kinship polity), definit prin cîteva caracteristici, printre care cea mai importantă este faptul că pentru o astfel de structură politică nu există o diferenţiere instituţionalizată a domeniului familial de cel politic şi juridic Acest lucru este valabil pentru societatea românească a timpului la care ne referim În ceea ce priveşte pămîntul, relaţia sa cu identitatea ţărănească este, aşa cum am arătat, complexă din perspectivă psihologică Comunismul şi-a propus ieşirea din istorie în sensul inventării unei noi lumi şi a unui om nou Despre acest om nou şi despre lumea nouă vorbea cu îndărătnicie, dintr-o sete pătimaşă şi naivă pentru fericire, Moromete cel tînăr, înfruntîndu-şi tatăl cu o înverşunare pe care numai tinerii o au şi cu exasperarea încăpăţînată a celui care nu se face înţeles de cel iubit Totul pornea de la pămînt şi proprietate şi orice dialog se împiedica în acel loc, căci nimic nu părea mai de neconceput decît siguranţa cu care tînărul îi spunea tatălui: „Pămîntul pe care calci nu-i al tău!” Şi tot tînărul, desluşind în sinea lui chemarea dreptăţii, dincolo de încrîncenarea tatălui, dar şi de „vaietele şi plînsul de femei” ce vor fi aduse de acest adevăr al lui şi numai al lui, găsea că tot răul vine de la pămînt, de la acea dragoste de pămînt unde el nu-şi întîlnea tatăl O dragoste care-i despărţea, cu tot sîngele ce i-ar fi apropiat, măcar în numele lui În sinea sa, nu mai era nici o îndoială privind adevărul proiectului comunist, pentru că acesta nu făcea decît să mîntuiască lumea de rău Şi cînd durerea şi izbăvirea vor fi generale, atunci lumea va fi fericită Dacă totul în comunism va fi să fie durere este pentru că violenţa va fi urmată de bine Adevărata istorie a comunismului românesc începe cu sfîrşitul celui de-al doilea război mondial şi dacă admitem acest lucru este pentru că, după război, facerea comunismului a fost o naştere lungă şi dureroasă, violentă şi care nu se lăsa fixată doar în date 79 Meyer Fortes, „Kinship and the social order The legacy of L M Morgan”, în Current Anthropology, 1972, nr 2, pp 285-296 CONTEXTUL: ŢĂRĂNIMEA 159 Despre rezistenţă nu s-ar vorbi dacă ar fi existat condiţiile unui dialog neduşmănos între cei ce luau puterea şi cei ce o avuseseră, pe de o parte, şi o tradiţie democratică împămîntenită, pe de altă parte Pe fondul dezordinii aduse de război, imaturitatea societăţii civile, structurile sociale vulnerabile, reflexele lejere ale opoziţiei, incapacitatea de solidarizare şi de coeziune au fost puternic speculate de cei care trebuiau să instrumentalizeze comunismul Pe bună dreptate, Georges Diener80 consideră că rezistenţa ţărănească, cu multitudinea de acte individuale de susţinere a ei, a sfîrşit prin a-şi găsi semnificaţia socială a unui mod original de rezistenţă Abordarea rezistenţei în contextul „miilor de complicităţi” care constituiau ţesutul acestei „societăţi subterane” tinde să dizolve noţiunea de rezistenţă în social, ceea ce face şi mai dificilă identificabilitatea ei 80 Georges Diener, L’autre communisme en Roumanie Resistance populaire et maquis 1945-1965, L’Harmattan, Paris, 2001, pp 66-67 IV Epilog Fenomenul Nucşoara, drama acestui sat, nu aparţine nici unui trecut prea îndepărtat şi nici nu este singular în felul în care s-a manifestat Există, fără îndoială, în comparaţie cu multiplele forme de rezistenţă anticomunistă, unele particularităţi ale lui, ca aceea privind anvergura pe care a avut-o şi mediatizarea de care s-a bucurat Există, de asemenea, o literatură bogată privind trecutul nostru recent, dar există puţine cercetări riguroase care să analizeze ceea ce ştim despre acest trecut pînă acum Între sursele narative – memorii, povestiri de viaţă, interviuri – şi studierea lor, în sensul preluării acestora ca obiect de cercetare riguroasă şi sistematică, stabilind un cadru conceptual bine definit, există o prăpastie, un decalaj Desigur, publicarea documentelor Securităţii, a colecţiei de documente ale Tribunalelor Militare este absolut necesară pentru a pune în relaţie informaţiile ce decurg din sursele narative cu cele ale proceselor celor care au fost actori principali sau secundari ai acestor evenimente Motivaţiile legitime privind cunoaşterea trecutului recent au produs reconstituirea unora dintre aceste evenimente şi, chiar dacă reconstituirile sînt parţiale, incomplete, explotarea surselor, înregistrarea informaţiilor pe care le mai putem obţine trebuie să continue, avînd în vedere accesul la ele limitat de timp Supravieţuitorii se împuţinează, iar investigaţiile de teren ar trebui să aibă un ritm mai accelerat Dar obiectul de cercetare nu poate fi definit decît ca acea realitate compusă care combină, pune faţă în faţă şi compară informaţiile avute din ambele părţi – surse narative şi documente de arhivă –, asumîndu-ne lucid, în acelaşi timp, rezerve faţă de ambele părţi: pe de o parte, faţă de memoria individuală, cu tot ce ţine de distorsiunile ei determinate de psihologia individului, pe de altă parte, faţă de documentele de arhivă – anchete, procese etc – şi felul în care ele s-au făcut În ambele părţi sînt implicate factorul uman şi spiritul vremii Există deja cartea Ioanei-Raluca Voicu-Arnăuţoiu, cartea lui Georges Diener, proiectul de cercetare „Rezistenţa anticomunistă în Banat” – coordonat de Miodrag Milin, ce va continua, sperăm, etapa de investigaţie de teren pentru înregistrarea surselor narative, prin extinderea investigaţiei şi editarea critică a unor documente –, cartea lui Marius Oprea, pentru a menţiona cîteva lucrări, necesare înţelegerii trecutului recent, pe care le-am menţionat pe parcursul acestei cărţi Trecutul recent şi relaţiile puterii cu ţărănimea, felul în care şi-a lăsat amprenta regimul comunist în proiectul său de a schimba peisajul sătesc şi de a şterge diferenţele dintre sat şi oraş sînt aspecte pe care le găsim tratate în recenta carte Secera şi buldozerul Scorniceşti şi Nucşoara Mecanisme de aservire a ţăranului român, semnată de Alina Mungiu-Pippidi şi Gérard Althabe Cartea ne ajută să înţelegem ce s-a întîmplat cu ţărănimea pornind de la două sate aparent diferite – Scorniceşti şi Nucşoara –, dar înscriindu-se în mersul istoric într-un mod care a generat similarităţi Sensul dat rezistenţei capătă în substanţa cărţii o abordare nuanţată, dar capabilă de a percepe prezentul într-un fel mai lucid, poate chiar amar O Nucşoară văzută din perspectiva relaţiilor de putere în contextul politic al vremii îmbogăţeşte imaginea acestui sat, plasîndu-l într-un context în care comparaţia cu Scorniceşti ni-l redă în determinările sale socio-politice esenţiale Există o analiză a unora dintre 1 memoriile celor care au fost în închisoare şi care, devenind prin scriitură text, sînt atît documente, cît şi piese de ficţiune Perspective disciplinare diferite pot fi antrenate în cercetarea trecutului recent şi a rezistenţei, dar, pînă în prezent, prevalenţa istoricilor cu înclinaţii către istoria socială pare să fie incontestabilă Un fapt important este şi diferenţa de atenţie care se acordă celor două părţi implicate în abordarea trecutului: victime şi cei care au produs victimizarea Din punct de vedere psihologic, vocea victimelor trebuie mai întîi cunoscută şi ascultată Există însă diferenţe între cerinţa socială faţă de cunoaşterea trecutului Istoriografia trecutului recent poate părea că se află sub influenţa puternică a unei viziuni martirologice, dar lucrul acesta este explicabil prin faptul că documentele aparatului de Securitate şi cele ale tribunalelor militare sînt cu dificultate puse la dispoziţie, disensiunile privind accesarea arhivei rămînînd o temă caldă a societăţii româneşti în prezent Istoricilor însă, indiferent de dificultatea sarcinii lor, li se cere să spună adevărul Dar întrebarea dacă istoria este în serviciul adevărului, deşi este una legitimă, ne arată că o astfel de istoriografie nu poate exista Sensul cercetării este deja dat Necesare sînt definirea conceptelor, abordarea din perspectiva unor discipline diferite, construirea unor contexte specifice lor, studiile comparative, realizarea unor sinteze etc Şi necesară este, de asemenea, antrenarea ştiinţelor sociale, nu numai cea a istoriei sociale sau a istoriei politice Psihologia traumei şi a pierderii îşi găseşte un teren de cercetare extrem de vast; rezistenţa poate fi privită ca un „experiment social şi psihologic natural” nefericit Ce ştim despre rezistenţa anticomunistă este doar la început Putem deja contura pentru rezistenţa din munţi teme care se deschid din acest început: motivaţiile celor care au participat, traseul identitar şi dependenţa rezistenţei de factorul timp sau de reacţia organelor de Securitate, strategii paralele – a partizanilor şi a Securităţii, structuri de putere în grupurile de partizani şi dinamica lor, tipologia trădării, tipologia răzbunării etc Pentru a da un exemplu, mă voi referi la faptul că, trecînd prin literatura rezistenţei, putem decela teme recurente, care apropie formele particulare ale acesteia, constituindu- se în laitmotive, din care amintim unele, fără a ne pronunţa asupra gradului lor diferit de pregnanţă: frecvenţa trădării celui foarte apropiat (prin legătura de sînge sau prin vecinătate); tipul de consemne şi parole; ambivalenţa feminină (devotament aproape mistic sau trădare); tipuri de conflicte în grup şi de rezolvări; întîlniri spectaculoase, mai ales în închisoare; răpiri; legende; transgresarea elementului politic în compoziţia grupurilor; fugiţii în munte cu antecedente penale nepolitice; motivaţii conturate sau naive şi confuze; naivitatea ideologică vs expertiză; justiţia divină şi trădătorii; iubiri şi atracţii fatale; securiştii şi tipologia lor (relaţia dintre funcţia lor şi comportament); militarii deblocaţi şi ţăranii; jocuri duble; ghinioane şi noroc ca replici; stereotipul negativ al comunismului rus (gamela, colhozul); „piaţa partizanilor” (sumele de bani, numărul de oi etc , luate de cei care trădau); sinuciderile; relaţia tată-fiu; primarul ţigan; copiii celor fugiţi; deghizările; scenariile (preferinţa Securităţii pentru implicarea domeniului sănătăţii: sanitari, doctori, pacienţi, bolnavi de nervi); convertirea; dispariţia stranie a securiştilor infiltraţi; ritualul jurămîntului; ritualizarea pedepsirii susţinătorilor noii orînduiri (mîncatul carnetelor de membru de partid); întoarcerea din închisoare şi felul în care au fost primiţi foştii deţinuţi; inerenţa versiunilor contradictorii etc EPILOG 165 Chiar dacă maiorul sau colonelul Kling, despre care vorbesc toţi cei din zona Timişoarei, a murit nebun, el seamănă cu căpitanul de Securitate I Cîrnu, pomenit de cei din Nucşoara Securistul Mircea, „băiat fain”, şi şeful de post Novăcuţ din Plugova-Timişoara seamănă cu acel Ionescu de la Miliţia din Nucşoara care a făcut şi puşcărie pentru lipsa sa de devotament Nevasta lui Gogu Cristescu din Plugova a fost spînzurată de grindă exact ca Elisabeta Rizea din Nucşoara Dureroasa omorîre a lui Ion Marinescu are o replică în munţii Semenic Multe fapte pot fi asociate, multe similarităţi pot fi găsite în fenomenologia bogată a rezistenţei În fond, natura umană îşi are replici în manifestările ei, dincolo de unicitate În vaietul supravieţuitorilor rezistenţei găsim refrenuri, repetiţii, similarităţi emoţionale, reacţii şi întîmplări extraordinare, coincidenţe, teme mitice, substanţă abundentă pentru noi legende şi credinţe, construite pe un fond peren Nu rămîne decît să le studiem, pentru că suferinţa este infinit mai bogată şi mai nuanţată decît starea de bine şi mult mai rezistentă la uitare Ce s-a întîmplat după 1990 nu face decît să susţină convingerea că rănile sînt încă deschise, uneori nebănuit de deschise Tăcerea, se pare, nu este un mecanism psihologic eficient pentru împăcarea cu sine, cu alţii şi cu destinul Totuşi, cel mai important lucru rămîne acea construcţie, acel scenariu al propriei vieţi care reuşeşte să pună un individ în acord cu sinele lui La nivel social, întotdeauna societăţile şi-au trăit viaţa purtînd un trecut dificil, dar este mai bine să se confrunte cu trecutul decît să cadă într-o amnezie istorică Ianăş Gherga din Rusca declara seren, acum cîţiva ani, că un vecin îi mărturisise că fusese plătit să-l spioneze, iar altul că l-a urmărit zece ani Admite că el, ca şi ceilalţi care au intrat în rezistenţă, au fost biruiţi, că s-au sacrificat El mulţumea celui care-i înregistra amintirile cu vorbele: „Noi vă mulţumim că vă aduceţi aminte de noi” Ce-l putea mulţumi mai mult decît răspunsul primit de la un tînăr: „Sîntem obligaţi, că prea mult aţi suferit!”? Psihologie aplicată au apărut: Vasile Pavelcu – Elogiul prostiei Adrian Neculau – Memoria pierdută Eseuri de psihosociologia schimbării Adrian Neculau, Gilles Ferréol (coord ) – Aspecte psihosociale ale sărăciei Camelia Beciu – Politica discursivă Practici politice într-o campanie electorală Jean Claude Rouchy – Grupul – spaţiu analitic Observaţie şi teorie Adrian Neculau (coord ) – Noi şi Europa Aurora Liiceanu – Rănile memoriei Nucşoara şi rezistenţa din munţi în pregătire: Gilles Ferréol, Adrian Neculau – Violenţa Aspecte psihosociale Adrian Neculau (coord ) – Viaţa cotidiană în comunism Redactor : Lucian Teodorovici Coperta : Manuela Oboroceanu Tehnoredactor : Luminiţa Modoranu www polirom ro Bun de tipar : ianuarie 2003 Apărut : 2003 Editura Polirom, B-dul Copou nr 4 • P O Box 266, 6600, Iaşi Tel & Fax (0232) 21 41 00; (0232) 21 41 11; (0232) 21 74 40 (difuzare) ; E-mail : office@polirom ro B-dul I C Brătianu nr 6, et 7, ap 33 • O P 37, P O Box 1-728, 70700, Bucureşti ; Tel : (021) 313 89 78, E-mail: polirom@dnt ro Tiparul executat la S C LUMINA TIPO s r l str Luigi Galvani nr 20 bis, sect 2, Bucureşti Tel /Fax : 211 32 60, 212 29 27, E-mail : lumina-lex@fx ro © 2003 by Editura POLIROM Editura POLIROM Iaşi, B-dul Copou nr 4, P O BOX 266, 6600 Bucureşti, B-dul I C Brătianu nr 6, et 7, ap 33; O P 37, P O BOX 1-728, 70700 Descrierea CIP a Bibliotecii Naţionale a României: AURORA LIICEANU Rănile memoriei: Nucşoara şi rezistenţa din munţi/ Aurora Liiceanu – Iaşi: Polirom, 2003 168 p ; 24 cm – (Psihologie aplicată) ISBN: 973-681-173-5 94(498) Printed in ROMANIA Colecţia Psihologie aplicată este coordonată de Adrian Neculau Aurora Liiceanu (n 1941, Negureni) a absolvit secţia Psihologie a Facultăţii de Filosofie din cadrul Universităţii Bucureşti Specializare în psihologie socială în SUA prin National Academy of Science (Washington, DC), în 1970, şi doctor în psihologie, Universitatea Bucureşti, 1975 Visiting professor la EHESS-Paris în 1992 şi la UQAM-Montréal, 1994 A participat ca investigator naţional în echipe internaţionale de cercetare: EURONET-Elveţia, 1992-1994; GETTY Program Grant, 1992-1993; ERCOMER-Olanda, 1994-1995 Expert-raportor al Consiliului Europei pentru probleme de violenţă împotriva femeilor (1999) şi consultant UNFPA privind violenţa domestică (2000) Membră a unor asociaţii internaţionale de psihologie şi fondator al unor ONG A publicat peste 125 de lucrări – capitole de cărţi şi articole – în ţară şi străinătate Volume publicate: Povestea unei vrăjitoare, All, Bucureşti, 1996; Valurile, smintelile, păcatele Psihologiile românilor de azi, Nemira, Bucureşti, 1998; Nici alb, nici negru Radiografia unui sat românesc 1949-1999, Nemira, Bucureşti, 2000 Aurora Liiceanu RĂNILE MEMORIEI POLIROM 2003 Nucşoara şi rezistenţa din munţi Cuprins Nota autorului 7 I Astăzi: Nucşoara 9 II Trecutul recent: rezistenţă şi sat 27 1 Colonelul Arsenescu 29 Arsenescu se autoproclamă conducător 31 Ritual de apartenenţă: haiducii 35 Ambivalenţa lui Arsenescu 37 Reorganizarea grupului şi perspectivele sale 39 Rupturi reciproce 40 O plecare dificilă, dar pregătită 44 Ethos militar şi autoritate: loialitate sau obedienţă? 46 Zvonurile din jurul dispariţiei lui Arsenescu 48 2 Toma Arnăuţoiu 53 Capital de prestigiu moştenit: tatăl 53 Nedezlipit de sat şi de valorile lui 58 3 Maria Plop 66 4 Psihologii diferite şi moarte controversată 75 5 Lumea satului 91 Prudenţă şi sincronizare: reguli ale cotidianului 96 Două surori şi un agent 99 Preoţii 111 Arme în podul unei biserici 113 Sfîrşitul: de la şantaj la trădare (Scăpau „aşa cum scapă un fir de iarbă cînd tragi cu coasa ”) 115 III Contextul: ţărănimea 121 Amăgirea 123 Transferul violent de putere: Lică Puţinelu, primarul emblematic 125 Patru ani mai tîrziu 129 Chiaburimea: „elementul duşman” 132 Pămîntul şi complexul ombilical 136 Colhozul şi groaza de abandon 146 Cotele şi după ele 146 Pămîntul, criteriul reuşitei sociale Sacrificii 149 Legătura de sînge şi legătura de pămînt 151 Altul semnificativ: străinul 152 Alţii semnificativi: fruntaşii satului 154 IV Epilog 161 Nota autorului Cartea conţine trei tipuri de citate Unele fac parte din interviurile luate locuitorilor Nucşoarei în urma deplasărilor pe teren pe care le-am efectuat în Nucşoara în vara anului 2001 şi cea a anului 2002 Altele sînt extrase din interviurile realizate în Nucşoara de o echipă aflată sub conducerea Alinei Mungiu-Pippidi, în cadrul unui proiect de cercetare al Institutului Român de Istorie Recentă (IRIR), care se află în arhiva institutului Studiul ce a reprezentat substanţa finală a acestui proiect de cercetare s-a concretizat în cartea Secera şi buldozerul Scorniceşti şi Nucşoara Mecanisme de aservire a ţăranului român, publicată de Alina Mungiu-Pippidi şi Gérard Althabe în 2002, la Editura Polirom Volumul oferă cititorului o perspectivă diferită de abordare a satului românesc, viziunea preponderent psihosocială, integrînd-o, împreună cu această carte, într-o perspectivă mai largă, proprie ştiinţelor sociale Citatele din ambele categorii de interviuri sînt redate în italice Cea de a treia categorie de citate cuprinde informaţii selectate din materialul inclus în cartea Ioanei-Raluca Voicu-Arnăuţoiu (Luptătorii din munţi Toma Arnăuţoiu Grupul de la Nucşoara Documente ale anchetei, procesului, detenţiei, Editura Vremea, Bucureşti, 1997); aceste citate păstrează forma consemnată de anchetatorii de Securitate, neintervenindu-se pentru a o corecta Autoarea îşi exprimă mulţumirile faţă de IRIR pentru accesul la biblioteca şi arhiva institutului De asemenea, autoarea mulţumeşte Marinicăi Chirca din Nucşoara pentru deosebita sa amabilitate şi pentru informaţiile date, Ioanei-Raluca Voicu-Arnăuţoiu pentru bunăvoinţă şi disponibilitatea de a oferi informaţii despre Nucşoara şi tuturor interlocutorilor I Astăzi: Nucşoara Teroarea şi obedienţa au fost realităţile psihologice care au caracterizat spaţiul românesc în perioada comunismului Toată Europa de Est a cunoscut aceste stări În mentalul românesc persistă convingerea că România a avut un statut de excepţie, că teroarea din societatea românească a cunoscut forme extreme Dacă iniţial teroarea a funcţionat ca instrument al puterii politice, obedienţa a fost o stare consecutivă terorii Calea spre obedienţă a fost deschisă de teroare, iar teroarea a instituit frica generalizată Prin teroare s-a structurat treptat credinţa larg răspîndită după care nimeni nu se putea sustrage represiunii, fiecare individ fiind prins într-un sistem de supraveghere duşmănoasă care-l obliga la supunere şi tăcere Teroarea a produs omul social „cuminte”, a declanşat un mecanism subtil al cenzurii sinelui, a transformat pasivitatea în reflex al supravieţuirii şi a modelat relaţiile interpersonale şi sociale într-un mod în care frica era dublată de suspiciune şi laşitate, dînd substanţă obedienţei Terorii anilor 1945-1964 i-a urmat obedienţa, ce a durat pînă în 1989 Societatea românească învăţată cu frica devenise o societate înfricoşată, manifestîndu-se printr-un reflex de apărare în care împotrivirea era cu totul anulată din repertoriul de raportări la putere Epoca Dej a inculcat oamenilor o certitudine: oricine putea deveni peste noapte un duşman al liniei partidului Acest lucru a modelat individul uman obedient, gata să facă pact cu viaţa în formula supunerii necondiţionate Regimul nu mai avea decît de controlat modul de funcţionare a mecanismului fricii Surprize nu existau şi nici reacţii de respingere „Cum a fost posibil?” – este întrebarea retorică pe care şi-o pune Marius Oprea1 , vorbind despre banalitatea răului, despre răul care invadase existenţa socială în cele mai discrete manifestări ale ei O întrebare pe care mulţi ne-am pus-o Este o întrebare evitată de unii şi ridicată cu insistenţă de alţii, ce încearcă să înţeleagă modul în care o societate omenească şi-a schimbat fiinţa psihologică Au existat şi nemulţumiri, au existat revolte şi mişcări populare, dar ele au fost reprimate cu atîta brutalitate încît reacţia puterii comuniste a descurajat şi anihilat în timp orice ieşire din algoritmul obedienţei Legitimarea regimului comunist prin violenţă se făcea într-un limbaj grosolan, abundînd în îndemnuri la forţa fizică, la folosirea mijloacelor menite „a băga groaza” în oameni Expresii precum „să-i dăm la cap”, „să trîntim cu el de pămînt” sau indicaţiile de a fi scoşi şi împuşcaţi duşmanii la marginea drumului erau frecvent rostite în rîndurile reprezentanţilor puterii Existau o singură lege, violenţa, şi un singur creier, partidul Eliminarea oricărei forme de opoziţie a duşmanilor reali sau potenţiali era dictată de nevoia impunerii şi consolidării prin violenţă a puterii comuniste 1 Marius Oprea, Banalitatea răului O istorie a Securităţii în documente 1949-1989, Polirom Iaşi, 2002 Cartea prezintă drama unui sat ai cărui oameni au fost prinşi într-o aventură umană demnă de respect Satul Nucşoara a devenit un simbol al rezistenţei faţă de comunism Am încercat, în cuprinsul cărţii, să conturez Nucşoara ca personaj colectiv, chiar dacă nu putem vorbi despre o motivaţie omogenă a celor care s-au mobilizat în mişcarea de a contesta şi refuza regimul comunist Există, desigur, personaje cu grade diferite de implicare, participare şi sacrificiu, dar, dincolo de diferenţe, satul în ansamblul său a răspuns prin rezistenţă, contestînd puterea comunistă Există, de asemenea, diferite accepţiuni ale rezistenţei anticomuniste Rezistenţa în munţi şi-a căpătat un prestigiu aparte, pentru că ea a inclus oameni diferiţi, cu reprezentări şi ideologii diferite privind comunismul, aparţinînd unor categorii sociale diferite şi care, totuşi, au dat coeziune dramei colective la care au fost părtaşi atît cei fugiţi în munţi, cît şi cei rămaşi în sat Asupra ţăranilor s-au abătut poate cele mai drastice măsuri de reprimare Ei i-au susţinut şi ajutat pe cei care, contestînd noua putere, au luat calea unui fel de exil ce s-a dovedit fără întoarcere Împreună şi numai împreună ei au construit o Nucşoară mitizată, un loc care s-a încăpăţînat să reziste şi să hărţuiască forţele de Securitate timp de zece ani Şi totul s-a petrecut într-un context în care se tăcea atît de straşnic, frica era atît de bine instituită încît doar după 1989 tăcerea a fost spartă Nucşoara, devenită publică, a provocat despărţiri de ape, reproşuri, ură, învinovăţiri reciproce Au fost dezgropate şi aduse la lumina zilei slăbiciunile omeneşti, limitele naturii umane Reconcilierea întîrzie La mediatizarea comunei şi scoaterea ei din anonimat au contribuit mult, pe de o parte, serialul de televiziune Memorialul durerii, realizat de Lucia Hossu-Longin, cartea Irinei Nicolau şi a lui Theodor Niţu2, cuprinzînd memoriile a două persoane din sat, participanţi la mişcarea de rezistenţă – Elisabeta Rizea şi Cornel Drăgoi – şi cea a Ioanei-Raluca Voicu-Arnăuţoiu3, constituită din documente necesare înţelegerii fenomenului Nucşoara, şi, pe de altă parte, vizita fostului rege Mihai şi cea a fostului preşedinte Emil Constantinescu în comună şi acasă la Elisabeta Rizea Devenită simbol al rezistenţei anticomuniste, comuna Nucşoara şi-a făcut treptat o imagine publică, fără însă a se constitui într-un obiect de cercetare care să răspundă la o întrebare simplă: cum a fost posibil ca, într-o comună de munte, Ministerul de Interne să trimită în perioada 1949-1958 cel mai mare număr de securişti pe cap de locuitor? Şi cît de mare a fost rezistenţa locală, încît eforturile de prindere a grupului de partizani Arnăuţoiu – la care au conlucrat Miliţia, Securitatea şi Trupele de Securitate – să dureze aproape zece ani? Putem avea o aproximare a amplorii acestei mişcări menţionînd doar că lista de condamnaţi cu care se încheie cartea Ioanei-Raluca Voicu-Arnăuţoiu cuprinde 97 de nume, lipsind, desigur, numele celor mulţi care au murit pe parcursul perioadei Practic, în comuna Nucşoara nimeni nu a scăpat urgiei comuniste, nimeni nu s-a sustras statutului de victimă directă sau indirectă Uimitor, dar explicabil, este faptul că despre drama Nucşoarei nu s-a ştiut aproape nimic Ca şi cînd ea nu ar fi făcut parte din România Nucşoara exista, dar era izolată de un zid de tăcere „Mutismul” devenit secret bine păstrat a fost doar una dintre consecinţele violenţei cu care organele de Securitate s-au implicat în înfrîngerea partizanilor 2 Povestea Elisabetei Rizea din Nucşoara Mărturia lui Cornel Drăgoi, culese şi editate de Irina Nicolau şi Theodor Niţu, Humanitas, Bucureşti, 1993 3 Ioana-Raluca Voicu-Arnăuţoiu, Luptătorii din munţi Toma Arnăuţoiu Grupul de la Nucşoara Documente ale anchetei, procesului, detenţiei, Vremea, Bucureşti, 1997 şi a susţinătorilor lor Pedepsele exemplare aplicate, caracterul abuziv al măsurilor luate, brutalitatea lor cumplită, sentimentul dureros al luptei solitare în raport cu exteriorul nu au reuşit decît cu greu să potolească nucşorenii Nucşoara a existat, fireşte, prin oameni Ea a rezistat pe cont propriu şi tot pe cont propriu a plătit îndrăzneala de a dovedi solidaritate în faţa organelor represiunii Solidaritatea unor „oi negre”, care, părăsind satul, duceau cu ele eticheta stigmatizării Securitatea a creat acest zid al tăcerii şi s-a confruntat în interiorul comunei cu un zid al solidarităţii care, dincolo de limitele naturii umane, trebuie considerat un elogiu adus fiinţei umane După 1990, nevoia de transparenţă, dar şi dorinţa de a vorbi, de a lăsa mărturii au produs o literatură bogată privind rezistenţa anticomunistă, infinit mai mică faţă de numărul celor care au suferit La această nevoie de transparenţă s-a adăugat nevoia psihologică de mituri destinate, prin recuperarea secretului, să corecteze o imagine negativă pe care românii o aveau despre ei înşişi şi pe care o purtau ca pe un complex mutual resimţit, dar nemărturisit: românii n-au stat cu braţele încrucişate Iată că şi noi am opus rezistenţă, chiar dacă sistemul comunist s-a dovedit de neînvins atîta vreme Victimele şi-au cerut dreptul de a vorbi, iar noi aveam nevoie de mărturiile lor Frustrările şi reprimarea, ca şi tentaţia stereotipurilor, au fost, probabil, atît de mari încît doar o glorificare a rezistenţei în general putea produce o imagine4 care să flateze orgoliul naţional Glorificarea însă, cu discursul său excesiv, patetic, emoţional, adesea nemăsurat în nuanţe superlative, pasional, a impus conştiinţei publice eroi aproape de neînţeles, lipsiţi de substanţa vieţii, de acel amalgam complicat şi subtil pe care individualitatea o are prin singularitate, ambivalenţă şi consistenţă uneori contradictorie Glorificarea pe care ne-o propun deopotrivă eroii şi doritorii de mit ne livrează eroi-eroi, şi nu eroi-oameni Dar oare este posibil să scriem despre rezistenţă altfel, fără să ni se reproşeze că „dezonorăm” eroii? Putem pune oare în dreaptă cumpănă un adevăr psihologic cu o nevoie psihologică, individuală sau colectivă – de a construi un mit? Adevărul psihologic ne spune că greşim dacă ne închipuim că un erou este întotdeauna eroic sau că un fricos este întotdeauna un laş Calităţile şi defectele noastre de oameni nu sînt deloc stări de spirit şi comportamente continue, dar se repetă foarte des, iar caracterul nostru este, de fapt, ceea ce sîntem în cea mai mare parte a timpului Dacă vrem deci să respectăm adevărul psihologic, nu trebuie să ne temem că dezonorăm eroii Iar dacă vrem să răspundem nevoii psihologice de repere, de absolut, trebuie să renunţăm la a-i dezonora, trebuie să punem o distanţă între eroi şi noi, pentru că doar aşa ei rămîn eroi Pentru cineva care doreşte să-şi facă o impresie despre mişcarea de rezistenţă din Nucşoara, despre raportul dintre forţele mobilizate pentru prinderea partizanilor şi a susţinătorilor lor şi aceştia, cartea Ioanei-Raluca Voicu-Arnăuţoiu aduce informaţii preţioase şi, mai important, clarifică unele opinii care au devenit folclor local şi care 4 Dennis Deletant, în cartea sa scrisă în colaborare cu Maurice Pearton şi intitulată Romania Observed Studies in Contemporary Romania History, Encyclopaedic Publishing House, Bucureşti, 1998, dedică un capitol fatalismului şi pasivităţii din România, amintind de grupurile de rezistenţă El afirmă că în România de astăzi există încercări de a aduce în discuţie rezistenţa anticomunistă deoarece acest lucru este important pentru stima de sine a poporului român şi pentru onoarea naţională Rezistenţa a ajutat să se reaprindă flacăra onoarei naţionale după „ignominia regimului Ceauşescu” (p 334) s-au transmis sau acele ezitări pe care le întîlnim în unele opinii chiar ale supravieţuitorilor Pentru cine vrea să înţeleagă ce s-a întîmplat în Nucşoara, motivaţiile psihologice ale celor implicaţi, reacţiile lor, mecanismele ce au intrat în joc în condiţiile-limită în care au trăit partizanii, dar şi cei din sat, deci pentru cine doreşte să înţeleagă grozăvenia colectivă care a antrenat satul timp de zece ani, cartea se citeşte lăsînd mereu loc unor întrebări Dar ea este absolut necesară ca punct de plecare pentru apropierea de Nucşoara ca obiect de cercetare De aceea, nu am putut să nu folosesc aproape excesiv documentaţia oferită de această carte, punînd faţă în faţă declaraţiile de anchetă ale eroilor principali, sintezele, dările de seamă şi rapoartele organelor de Securitate Chiar dacă declaraţiile anchetaţilor au fost luate prin presiuni fizice şi psihice, la o lectură foarte atentă ele pot da informaţii dincolo de ceea ce este schemă şi formalism În acest sens, observaţia Ioanei-Raluca Voicu-Arnăuţoiu exprimă clar ceea ce lipseşte acestor documente: „anchetatorii de securitate… interpun între anchetat şi cititor un ecran opac, estompînd personalitatea anchetatului” Şi totuşi, acest ecran opac poate fi descifrat analizînd complicatele raporturi care construiesc un univers fenomenologic bogat, cel al relaţiilor interpersonale şi al reacţiilor individuale într-o situaţie specială ca aceea în care se găsea Nucşoara în perioada amintită Mişcarea de rezistenţă din Nucşoara nu poate fi înţeleasă decît dacă preferăm analiza răbdătoare şi minuţioasă, raţiunea, unei sinteze a reacţiilor noastre emoţionale şi imediate Zece ani din viaţa unei comunităţi ţărăneşti nu înseamnă mult Şi totuşi, în aceşti zece ani, comunitatea s-a confruntat cu evenimente ale căror complicaţie, diversitate şi amploare compun o experienţă umană rară Cum au reuşit oamenii să protejeze acest grup de partizani nu poate fi înţeles decît dacă învestim grupul cu funcţia de proiecţie sublimată, de identificare la distanţă cu cei pe care îi susţineau * * * Nucşoara, sat de munte, dintre ai cărui locuitori aproape jumătate au fost bătuţi, anchetaţi cu brutalitate, urmăriţi şi unii chiar executaţi din cauza opoziţiei faţă de regimul comunist, face parte dintr-o zonă care a cunoscut de timpuriu represiunea Comuna Nucşoara este situată în partea de nord a judeţului Argeş, avînd în componenţa sa satele Sboghiţeşti, Slatina, Gruiu şi Nucşoara, ultimul fiind reşedinţă de comună Trei oameni au fost primele victime care au dat măsura violenţei ce va urma Totul s-a petrecut cu puţin înaintea alegerilor din noiembrie 1946 şi imediat după Primii doi, urmăriţi de o bandă de terorişti în slujba comuniştilor, în timp ce veniseră să depună listele cu candidaţi, au fost un învăţător dintr-o comună de lîngă Piteşti şi un avocat din comuna Vîlseneşti, ambii fruntaşi ţărănişti Învăţătorul a fost împuşcat chiar în Tribunalul din Piteşti, iar avocatul – între Tribunal şi Administraţie Totul s-a petrecut la lumina zilei Cel de-al treilea era din Domneşti, nu departe de Nucşoara Se numea Gheorghe Şuţa, era comerciant, om avut, cu multe proprietăţi Era unchiul Elisabetei Rizea El a fost ridicat spre ziuă din casa lui, dus la marginea satului şi împuşcat A fost găsit într-un şanţ Toţi trei erau fruntaşi ţărănişti, iar ţărăniştii beneficiau de o largă adeziune în Nucşoara Oamenii au înţeles repede că noua putere va zdrobi orice opoziţie, reală sau imaginară, că ori erau cu ei, comuniştii, ori erau contra lor Într-o primă fază, puterea comunistă a făcut presiuni pentru crearea unei întovărăşiri, premergătoare cooperativei, avînd de partea ei o mînă de oameni lipsiţi de pămînt Iniţiativa nu a fost un succes şi chiar şi susţinătorii ei localnici au realizat repede acest lucru Nucşoara este o comună, în majoritatea ei, de ţărani mijlocaşi În imediata ei apropiere se află muntele şi pădurea şi, de aceea, oamenii vînau, aveau arme, făceau braconaj şi erau obişnuiţi cu pădurea După terminarea războiului, multe arme au rămas în urma nemţilor şi ruşilor: „toate şanţurile erau pline de arme, iar cei ce se întorceau la vatră veneau cu sacii plini de armament”, „stăteau în casă armele cum stau topoarele la cabană”5 Toţi se făceau vinovaţi de deţinere de arme, fapt interzis printr-un decret şi aspru pedepsit Apropierea muntelui şi a pădurii, frica de bătăile la care erau supuşi cei ce erau descoperiţi că nu predaseră armele, familiaritatea cu muntele şi uşurinţa de a se descurca în acest spaţiu i-au făcut pe unii să fugă pentru a scăpa de urmărire: „ei au avut o armă pe vremea aceea şi nu au predat-o, dar nu suportau o pedeapsă prea mare dacă nu plecau, el a plecat acolo, s-au întîlnit mai mulţi, aşa a fost nevoită şi soţia lui să îl urmeze şi fiul şi aşa i-au omorît pe toţi” Dar fiica rămasă acasă spune că numai ea ştie cît de bătuţi veneau părinţii ei de la anchetă, cum era tatăl ei „şantajat pentru o puşcă, cum îl luau comuniştii şi-l băteau zicînd că este legionar, cum au venit în sîmbăta Paştelui comuniştii şi l-au bătut şi au scos duşumeaua ca să găsească puşca şi ne luau pe mine şi pe bărbatu-meu şi ne băteau la miliţie şi părinţii mei au plecat în pădure, au crezut că scapă, dar n-au scăpat” Între cei rămaşi în sat şi cei care s-au organizat pentru a scăpa de violenţa cu care regimul nou îşi impunea puterea au existat relaţii de ajutorare şi solidaritate, faţă de care autorităţile au reacţionat cu brutalitate Satul a devenit multă vreme un loc bîntuit de securişti, armată, miliţieni şi informatori Se crease „o atmosferă foarte încinsă prin faptul că aici au fost multe omoruri, au omorît soldaţi pe vremea aceea, a fost masacru mare… după ce se lăsa întunericul nu mai aveau curajul să plece, că puteai să te întîlneşti ori cu unii, ori cu alţii Nici la cîmp nu se mai putea merge” Unii susţin că fugarii „nu au luptat intenţionat”, „dumnealor nu au luptat în Nucşoara împotriva comuniştilor, ei n-au zis niciodată aşa ceva”, „nu au fugit de comunism, ci pentru că au avut arme şi nu le-au predat cînd a venit legea şi s-au pîrît între ei, au auzit că este pericol şi au fugit şi apoi s-a încins hora”, „toată lumea cel puţin întîmplător au fost luaţi” În munţi s-a format un grup, iniţial condus de colonelul Gheorghe Arsenescu şi de Toma Arnăuţoiu, ofiţer în Regimentul de Gardă călare, ambii deblocaţi, şi din ţărani Foarte curînd, grupul a devenit „grupul din Nucşoara”, condus pînă la sfîrşit de Toma Arnăuţoiu Ultimii refugiaţi în munţi, constituiţi în ceea ce autorităţile numeau „banda Arnăuţoiu”, cunoscută în literatura postdecembristă drept una dintre mişcările de rezistenţă în munţi, au fost capturaţi în 1958 şi executaţi un an mai tîrziu, după lungi anchete în care au fost supuşi la presiuni psihice şi torturi fizice, cu excepţia singurei femei din grup Alţii spun că „nu le convenea regimul”, că „luptau să distrugă comunismul”, că aşa le spusese la început „colonelul (Arsenescu), Arnăuţoiu şi ei au crezut că erau copii de ţărani, că o să fie mai multe grupuri şi o să luptăm în toată ţara”, că „ascultînd Europa Liberă, discutînd 5 Citatele care urmează şi cărora nu li se specifică sursa fac parte din interviurile realizate cu locuitori ai comunei Nucşoara de către echipa condusă de Alina Mungiu-Pippidi, în cadrul unui program de cercetare al Institutului Român de Istorie Recentă (IRIR) despre politică au spus «rezistenţă, ţineţi-vă tare»” şi ei „au ascultat Europa Liberă şi apoi au plecat Ei ce-au zis, un an, doi, şi se termină” Deşi toţi au crezut iniţial că alegerea celor care au fugit în munţi va avea un sfîrşit fericit, lucrurile au durat mult mai mult decît se prevedea şi s-au sfîrşit tragic Un amestec între suspiciune şi naivitate a existat, fără îndoială Şi, în naivitatea lor, au mai crezut că ajutorul primit din solidaritate şi ceea ce au luat de la stîne şi cabane prin forţă pentru a supravieţui trebuie consemnat, fie pentru a întoarce datoriile, fie pentru a furniza păgubaşilor justificări în faţa organelor de Securitate, deci pentru a-i proteja Capturarea lor şi registrul de datorii faţă de oameni au dus la un val de arestări Expresiile „un an pentru fiecare ţigară” şi „pentr-o ţigară au făcut puşcărie” sînt şi astăzi amintite de supravieţuitori şi chiar au devenit laitmotive în repertoriul terorii prin care au trecut Unii le amintesc pentru a arăta cît de mult au suferit, alţii, pentru a face reproşuri celor care au adus necazuri şi au tulburat dramatic viaţa comunei „Ieri – spune un ţăran – am fost la coasă; Aurel, vecinul, zice la femeia mea: bandito, ai ţinut bandiţi în casă, a furat soţul tău viţei, i-a dus la bandiţi” Reproşurile se referă la faptul că „a afectat pe toată lumea, mulţi copii nu au avut şansa să meargă mai departe (la şcoală) fiind din Nucşoara” – şi cîte şi mai cîte Bunurile celor prinşi, ca şi cele ale susţinătorilor lor au fost confiscate, şi de ele au profitat unii localnici, care fuseseră împroprietăriţi prin reforma agrară din 1945, adică ţărani fără pămînt şi veterani de război Pentru a face ferma din satul Slatina, aparţinînd comunei Nucşoara, ei au cedat pămîntul primit la reformă şi au primit pămînturile confiscate Desigur, toţi cei care au trăit sentimentul dureros al confiscării nu uită să adauge că „cine-mparte parte-şi face” – şi împărţeala o făceau cei pe care comuniştii îi aduseseră la putere în comună După 1989, Nucşoara, din nou, nu cunoaşte liniştea Ea devine un loc al discordiei între foştii deţinuţi politici sau urmaşii lor – care-şi cereau pămîntul conform Legii 18 din 1991 – şi cei care deveniseră proprietari ai pămînturilor lor, stăpînindu-le vreme îndelungată Au urmat procese între ei şi între ei şi stat, „oamenii s-au judecat mult cu cei care erau pe terenurile lor, că pe terenul acelora era IAS-ul, iar al deţinuţilor era aici în comună, al celorlalţi fiind la Slatina” Pămîntul trebuia returnat pe vechiul amplasament, iar pentru asta trebuia să dai afară 200 de familii de pe terenul lor „Cei care au luat pămîntul foştilor deţinuţi politici, desigur, nu credeau că lucrurile se vor mai putea schimba vreodată Ei 30-40 de ani au îngrijit pămîntul pe care l-au primit, chiar dacă nu a fost al lor Foarte greu scoţi un om de pe pămîntul lui după 40 de ani de proprietate”, declară un primar postdecembrist Dar cum ar fi putut să-l îngrijească ei înşişi? se întreabă năuciţi de indignare foştii proprietari Pămîntul nu mai era în posesia lor, iar proprietarii erau la închisoare sau nu mai existau decît urmaşi ai celor executaţi Fiecare parte se simte nedreptăţită, oamenii s-au învrăjbit, atitudinile lor s-au radicalizat Două realităţi psihologice s-au structurat simetric şi în opoziţie în timp: pe de o parte, aproprierea a ceva care fusese al altcuiva, iar pe de altă parte, frustrarea deposedării în rîndul celor care, la suferinţă, adaugă paguba unei munci de-o viaţă „Profitorii” au dat terenuri „împomite”, lucrate şi, pentru ei, „ar fi o mare nedreptate” să primească „o suprafaţă de teren plină de mărăcini”, „maidane” sau „numai iarbă”, ei, care au „luptat pentru această ţară” nu vor să le cedeze, „cu orice risc” celor cărora „le place cum arată acum terenurile confiscate” Retrocedarea este pentru ei de neconceput Pentru foştii deţinuţi politici, nerăbdarea şi „tergiversarea” sînt insuportabile, frustrările au crescut, comportamentul lor este dictat de o urgenţă emoţională Ei sînt cei care şi-au „cumpărat propria muncă”, au „plătit chirie locuind în propria casă” şi-şi văd „lucrurile în casele altora” Ei îi învinuiesc pe profitori că „au sărit pe bunurile lor”, „şi-au luat maşini în urma noastră”, nerespectînd o zicală veche: „nici un cui străin să nu pui la casa ta” Disputele au ajuns de la teren „împomit” şi „mărăcini” la comunism şi capitalism Unii regretă siguranţa acelor vremuri şi au „crezut în comunism pentru că sîntem egali şi şcomunismulţ este o formă de dreptate”, „capitalismul este rău” şi este „o dezamăgire”, pentru că „nu cer mult… nu am pretenţii la piscină”, „acum ţăranii nu au nimic, o duc foarte greu”, „comuniştii trebuiau să vină, fiindcă boierii noştri şi-au bătut joc de muncitori şi de ţărani”, pentru că „în comunism se trăia bine”, „te duceai la băi”, „s-au introdus şi la noi televizoare, lumină”, „oamenii îşi luau mobilă, televizor” Alţii amintesc obsesiv de bătăi, anchete, teroare Unii zic că le-ar spune „tinerilor de astăzi că, în loc să-şi apere ţara, să mergeţi în pădure ca să luaţi pensii grozave după cîţiva ani de puşcărie, cum ia ăştia El a stat cinci ani în puşcărie, ia două-trei milioane, şi eu, care am muncit 32 de ani, îmi dă un milion şi ceva Asta e dreptatea!” Dreptate nu este nici de o parte, nici de alta, pentru că revoluţia a adus o „mare harababură”, o „brambureală mare cu pămînturile confiscate” şi „rîca a intrat în comună” Aşa cum am amintit, autorităţile din sat nu s-au grăbit deloc să aducă liniştea în Nucşoara Cei care au suferit, prinşi în drama Nucşoarei, simt ura celorlalţi, o ură latentă, care acum iese la lumină, pentru că este libertate – şi doar ce a adus bun libertatea decît „că ne putem jigni unul pe altul cum vrem” Este adevărat că libertatea de a spune ce vrei există, dar nu insulta dă preţ libertăţii, ci dreptul la demnitate, la onoare Lui Ion Preda, deţinut politic, despre care voi mai aminti pe parcursul cărţii, i s-a făcut proces în recurs pentru un teren, proprietatea sa, pe care l-a cîştigat Directorul şcolii i s-a adresat: „Îmi zice, nea Nelule, eu îi zic, nu sînt nea, sînt domnul Preda, că nu mai sîntem tovarăşi!” În fond, trebuia să-şi revendice onoarea, deoarece, cu toată umilinţa trecutului, el „a fost cinstit, corect şi domn” Unii nu uită că un comunist din sat a spus, cînd a venit legea de predare a armelor, că „pe una o păstrează, cu ea o să-i împuşte pe ăştia din munţi şi ca să se apere de bandiţi” Şi totuşi, nu totul se spune şi nici nu a dispărut frica Autorităţile nu au dorit să facă eforturi pentru a limpezi situaţia, au tergiversat lucrurile, iar cei ce doresc să-şi intre în drepturi se lovesc de ostilitatea celor care cred că schimbul pămînturilor sau retrocedarea sînt inechitabile Sînt dezgropate nemulţumiri şi sînt actualizate reproşuri, căci, în fond, ei sînt cei ce au tras Nucşoara în nenorocirea care s-a sfîrşit cu prinderea „ultimilor bandiţi” „Ce s-a întîmplat aici a fost din cauza familiei Arnăuţoiu”, afirmă doctoriţa comunei Nimic în comună nu se mişcă fără ochiul atent şi intervenţia sau participarea nurorii primului primar comunist, care este secretara primăriei „Şerbanca conduce toată primăria”, „vă spun eu cine e tartorul aici în comună: Ungureanu, Şerban, fostul brigadier care e pensionar, soţul secretarei Şerbanca este secretar şi agent agricol… consilierii ţin cu Şerbanca Ea le-a băgat pămînturi la toţi ăştia şi acum o ajută” „Şerbanca” se simte foarte bine datorită libertăţii de astăzi, pentru că se poate vorbi, dar din punct de vedere material o duce foarte greu În timpul comunismului, ea „a putut face liceul”, a fost plecată la Curtea de Argeş, unde a făcut „studii universitare la liceu”, şi-a luat televizor, mobilă, dar acum are greutăţi, fata ei „face meditaţii, stă la gazdă” Afirmă că în sat nu au fost turnători şi nici securişti, dar acceptă că au fost „infiltraţi” şi adaugă că nu erau „securişti angajaţi”, erau doar „cei din armată, în Securitate” În spatele ei se află socrul, Gheorghe Şerban, primar adus de comunişti, ridicat şi susţinut de ei El este însă simbolul puterii şi umblă prin sat liniştit, îmbrăcat în port ţărănesc, pe care nu l-a părăsit niciodată, spun sătenii, de cînd a intrat la comunişti Oare cum o fi arătat Gheorghe Şerban tînăr, în „cioareci”, cu secretară personală şi maşină mică, atunci cînd, flatat de încrederea partidului şi obedient, rezolva sarcinile date cutreierînd satele? După 31 de ani în administraţia de stat, el se consideră „om simplu, dar cu cap” Despre el se spune că la 18 ani umbla cu puşcă şi că a ucis din greşeală o fetiţă Liberalii l-au scăpat de închisoare, apoi a venit războiul şi a plecat pe front, a fost prizonier în Rusia, a dezertat la ruşi şi a venit în ţară cu diviziile „Tudor Vladimirescu” A lucrat în Siberia ca prizonier şi „a lăsat liberalismul, trecînd la comunism” N-a avut pămînt, a fost sărac, aşa că nu avea la ce să tragă după război Se mai spune că a făcut o şcoală de partid – lucru pe care el îl recunoaşte, precizînd că era o „şcoală de ofiţeri politici” –, că a trăit cu o doctoriţă rusoaică, a vorbit cu Ana Pauker şi l-a văzut pe Stalin Comuniştii l-au pus primar, deşi nu prea avea carte şi nici nu se descurca la început fără ajutor, dar a „învăţat” şi umbla prin „judeţe şi primării”, iar la un moment dat „era cu comerţul pe judeţ” Şeful său, mai afirmă el, era ţigan şi sărăcia de astăzi e o urmare a faptului că „ţigănimea a furat, au furat şi ăştia din interior, şi ăia din exterior” Neamurile lui Gheorghe Şerban sînt avute Cineva spune că „pe locurile confiscate stau copiii lui Şerban” Prin el, familia a profitat nu numai în urma confiscării pămîntului foştilor prizonieri politici, dar şi de ceea ce au confiscat comuniştii din pămîntul şcolii şi al bisericii Şi, chiar pierzînd din avantajele cîştigate datorită obedienţei faţă de partid şi activităţii sale, neamul Şerban este încă în cîştig şi îşi foloseşte capitalul de putere „strîns” în atîţia ani Puterea, spun victimele care au supravieţuit, dar şi alţii, a rămas în mîinile lor, dar Gheorghe Şerban se disociază de implicarea partidului în drama Nucşoarei, lăsînd să se înţeleagă că Securitatea a făcut tot răul, iar el „nu a fost amestecat”, a fost „de două ori primar… venea Securitatea, venea la activistul de partid, care îi trimitea la acela, la acela” El este mulţumit de felul cum şi-a dus viaţa, pentru că pînă la urmă ce contează este faptul că „au suferit mulţi din ei, dar eu n-am suferit” Puterea a rămas în mîinile comuniştilor, spun oamenii din sat, mai pe faţă, mai pe din dos Lucrurile s-au schimbat, „dar nu s-a schimbat bine, ştiţi cum este: ăştia vreau să ne facă şi acum rău, uite asta de la primărie, Şerbanca, asta este aia mai a dracului muiere, tatăl ei a fost securist şi mai a fost securist Ungureanu şi este şi acum consilier şi în toate primăriile tot ei sînt” Ei au tot ce le trebuie: poziţie, relaţii, acces la calitatea de a elibera acte şi documente „Faci ce faci şi ai nevoie de ei şi nu te poţi pune rău”, pentru că ţi se poate întîmpla „de exemplu, să ai nevoie de un certificat de producător, trebuie să depun cererea azi şi mă rezolvă peste cîteva săptămîni” Chiar şi primarul din perioada 1992-2000 admite că „a mai avut ceartă” cu secretara, pentru că „e mai mare de gură, respingea oamenii, le vorbea pe un ton mai ridicat, oamenii au interes, nu vin degeaba”, „au mai făcut reclamaţii” şi „a fost chemată pe la Piteşti, de la Prefectură, unde au reclamat oamenii” Obedienţa faţă de autorităţi este un reflex bine întărit şi un exerciţiu învăţat în timp şi repetat îndelung Mai mult, ei s-au coalizat, privesc cu duşmănie pe cei care pretind să intre în drepturile lor şi, numindu-se „veterani”, au redactat un memoriu de protest preşedinţiei şi altor organe de decizie, prin care foştii prizonieri politici sînt incriminaţi, făcîndu-li-se un rechizitoriu ca atunci cînd puterea era de partea lor Ei amintesc că un grup restrîns de cetăţeni s-au coalizat în trecut cu „banda legionară Arsenescu-Arnăuţoiu, care au fost condamnaţi în urma faptelor săvîrşite” şi că acum ei „şi-au întocmit dosare false” pentru a intra în posesia pămîntului confiscat Ei construiesc o opoziţie fermă între trecutul lor şi cel al persoanelor care pretind acum să se facă dreptate: „Dacă noi ne-am jertfit pentru ţară, căzînd unii din fraţii noştri morţi pe cîmpul de luptă, alţii întorşi acasă răniţi sau mutilaţi pentru toată viaţa, nu se poate compara sacrificiul acestora cu faptele săvîrşite de banda Arsenescu-Arnăuţoiu, care au atras şi consăteni de-ai noştri” Ei cer, de asemenea, ca acei veterani care „au primit în schimbul terenului din IAS loturi rezervate fostelor consilii populare (loturi ale bisericii, ale şcolii sau ale unor expropriaţi care nu vor mai fi revendicate conform legii funciare)” să rămînă cu pămîntul primit, pentru că „ar fi o a doua nedreptate ca unii să rămînă în posesia terenurilor şi alţii să fie acţionari în fermă” Foştii deţinuţi politici au săvîrşit fapte reprobabile care „s-au concretizat în a fura diferite alimente, animale de la oamenii din sat, pentru a-i hrăni pe aceştia Mai mult decît atît, aceştia au omorît consăteni, precum şi soldaţi ai ţării care nu au avut nici o legătură cu PCR, aceştia executîndu-şi stagiul militar” Recunoaştem din cuvintele de mai sus spiritul vremii în care, condamnînd „banda odioasă de terorişti”, Tribunalul Militar declara: „Poporul muncitor construieşte astăzi o nouă societate pe ruinele vechii societăţi în condiţiile zdrobirii rezistenţei fostelor clase exploatatoare şi ale instaurării puterii populare”6 Se mai vorbea despre „acţiunile lor mîrşave, odioase îndreptate împotriva unor fii credincioşi ai poporului”, de faptul că erau „o bandă de asasini şi jefuitori” şi că „numai punerea lor în lanţuri nu este suficientă, ci ei trebuie înlăturaţi definitiv din societate”7 Satul s-a angajat într-o dublă competiţie: cea pentru resurse materiale – pămîntul – şi cea pentru prestigiu Fiecare parte pretinde că are dreptate; capitalul de suferinţă al celor care au fost victimele represiunii comuniste stă faţă în faţă cu capitalul de putere dobîndit de cealaltă parte, care-şi revendică meritele patriotice şi curajul dovedit în apărarea ţării Unii vorbesc în numele unui destin frînt, ceilalţi în numele unui destin împlinit Cine sînt eroii? De ce sînt consideraţi eroi ei, cei care au făcut puşcărie, se întreabă cei nostalgici, cînd, de fapt, noi sîntem eroii? Ei afirmă în memoriul lor că „adevăraţii eroi sînt aceşti veterani care şi-au apărat ţara, şi nu aceşti deţinuţi care, în solidaritate, luptau pentru putere” „Şerbanca” afirmă că ea a „văzut interesele celor mulţi şi înainte de revoluţie, şi acum” şi că „este acuzată pentru ideile ei” Doctoriţa din sat se întreabă „de ce n-a fost votat Constantinescu în comuna lui natală”, de ce „s-a dezis că a fost membru comunist” şi conchide că „nouă nu ne plac oamenii ăştia” Amintirile ei au o notă de nostalgie faţă de timpul în care „mergea cu cortul şi-l instala pe marginea rîului fără teamă” sau cînd, studentă fiind, „îşi permitea să meargă la un concert şi să se întoarcă seara tîrziu” „Şerbanca” revendică sacrificiul făcut de tatăl ei şi nu uită să amintească faptul că acesta s-a întors veteran din război şi, e drept, „nu a făcut puşcărie, dar a trăit mutilat, fără nas” Nici Gheorghe Şerban nu uită că, deşi nu s-a amestecat cu partizanii cînd era primar, aceştia „mergeau la stînă şi luau brînză de la baci şi au cerut «să-mi daţi brînza primarului», dar eu o luasem deja”; nu pierderea brînzei l-a făcut să ţină minte, ci cererea partizanilor El este „mulţumit că nu a(m) luat nici o palmă de pămînt, cum a(m) auzit că au luat alţii care i-a prins acum după registrul agricol şi l-a dat înapoi” 6 Ioana-Raluca Voicu-Arnăuţoiu, op cit , p 677 7 Ibidem Cel pe care Gheorghe Şerban l-a invitat să intre în Partidul Comunist după întoarcerea din război, Constantin Paşol, este şi mai ferm El neagă întreaga mişcare de rezistenţă din Nucşoara: „Păi ce, a luptat Nucşoara împotriva comuniştilor? Nu a luptat nici Arnăuţoii contra comuniştilor! Este o păcăleală asta! Că dacă s-ar fi luptat contra lor, împuşca zece comunişti din comună Pe mine de ce nu m-au împuşcat? Că le-am spus lor, mie niciodată nu mi-a fost frică” Plin de siguranţă, el declară că dacă „ar merge ţara aşa cum au făcut Arnăuţoii, înseamnă că ţara ar fi condusă de turci ori de tătari, de unguri sau de ruşi, adică nu o să poată să fie condusă” Cînd vorbeşte despre comunişti, este rareori prudent sau poate că nu este vorba despre prudenţă, ci chiar despre convingeri; el admite că ei au făcut greşeli şi „partea cea mai rea a fost faptul că a forţat ţăranii să se înscrie în colectiv”; „aici – crede el – ei şi-au depăşit atribuţiile” şi au uitat că „Lenin a spus să nu faceţi colectiva cu forţa, ci să faceţi aşa încît ţăranii să vadă că este mai bine plătit acolo Aşa, comuniştii s-au luat la harţă cu ţăranii, au dat o groază de amenzi” Adversitatea celor două părţi despre care am vorbit are în esenţa ei ideea de eroism Cei care au fost daţi în judecată pentru a restitui pămînturile victimelor represiunii comuniste resping cu îndîrjire imaginea eroică a rezistenţei în munţi, propunîndu-se pe ei ca eroi Dacă pentru Gheorghe Şerban rezistenţa Nucşoarei este „o păcăleală”, prietenul lui pe care tocmai l-am amintit este şi mai îndîrjit în atitudinea sa El, pur şi simplu, îşi doreşte să demonstreze „cu acte”: „Uite, domne, cine e Arnăuţoii şi ce a făcut, să nu le mai spuneţi eroi, escrocii nu sînt eroi, criminalii nu sînt eroi!” Ca şi „Şerbanca”, el aduce argumentul omorîrii unor recruţi, soldaţi: „Păi, e corect ca cei ce trebuie să apere ţara să meargă în pădure să împuşte pe românii noştri? E legal asta?” Iritarea lui este uşor de explicat, dacă amintim că demonstraţia cu acte pe care vrea s-o facă el o poate face în faţa oricui, dar îl interesează ca aceste „acte să le arate regelui Mihai, că nici el nu ştie” adevărul Şi de ce regelui Mihai? Pur şi simplu pentru că asocierea între regele Mihai şi Elisabeta Rizea este deja un stereotip în comună Foştii prizonieri politici nu numai că pretind pămîntul care le aparţinuse, evident, în mod nedrept, dar, mai mult, confiscă prestigiul pe care cei în pericol de a-l pierde îl merită, ca adevăraţi eroi Ei s-au simţit umiliţi de faptul că Elisabeta Rizea a fost vizitată şi de rege, şi de fostul preşedinte Constantinescu, că a apărut la televizor, că memoriile ei au fost publicate, că, din tot satul, ea a devenit figura cea mai cunoscută şi că toţi ceilalţi nu contează, nici măcar ceilalţi dintre foştii prizonieri Unii sînt mulţumiţi că graţie ei s-a asfaltat o parte din şosea şi îi recunosc meritul Dar, ştiind cît de mare este fascinaţia celebrităţii, a televizorului, ne putem da seama cîtă invidie a produs această ieşire în lume a Nucşoarei În fine, Nucşoara s-a conectat la întreaga ţară, dar de ea au profitat numai unii Elisabeta Rizea este prost văzută, criticată moderat, dar şi apreciată Rapida ei celebritate i-a luat pe nepregătite pe oameni: „Eu am fost pusă într-o situaţie delicată”, mărturiseşte, cu amărăciune, doctoriţa Chemată, după ’90, fiind în timpul ei liber, să vină la dispensar pentru că vor veni superiorii ei, se trezeşte cu „două salvări şi au întrebat cine este Elisabeta Rizea, au venit pentru ea” Doctoriţa pretinde că aceasta mergea normal, dar, la vederea salvărilor, a simulat invaliditatea, a amintit de puşcăria făcută Scena făcută de Elisabeta Rizea şi spaima pe care ea a arătat-o faţă de cei cu salvarea, pe care-i bănuia că au venit s-o împuşte, au fost percepute cu suspiciune de doctoriţă Chiar nu realiza ce se întîmplă sau maşinile venite i-au actualizat frica de altădată? Oarecum, cei care veniseră au făcut abstracţie de prezenţa doctoriţei şi ea s-a „simţit umilită” Cu o a treia salvare a mers şi ea, s-a instituit o comisie, Elisabeta Rizea a rămas în grija directorului spitalului, dar „ulterior a fugit din spital” Ea mai adaugă că, deşi o admiră pentru curajul de care a dat dovadă în trecut, Elisabeta Rizea era mulţumită şi pe vremea lui Ceauşescu, ba chiar declară că este „convinsă că dacă venea Ceauşescu la ea acasă ar fi ieşit în faţa porţii şi ar fi strigat: «Trăiască Ceauşescu»!” Dar mai sînt şi alţii care se îndoiesc de sinceritatea manifestărilor Elisabetei Rizea „Cînd a venit Constantinescu aici s-a dus la Elisabeta Rizea, că acesta este năduful nostru”, o spune chiar cineva dintre foştii deţinuţi politici, care afirmă lucruri grave, şi anume faptul că ea „este cu două feţe” Fiecare, se pare, a avut un interes Preotul, susţinut de „toţi comuniştii din sat”, nu i-a lăsat pe deţinuţii politici să pună o cruce în memoria victimelor rezistenţei, a celor 18 executaţi, „zicînd că este crucea bandiţilor” El a făcut parte însă din suita regală, a stat la masă cu ei şi a mai şi obţinut 60 de milioane, ajutor pentru întreţinerea bisericii, la care el „ţine slujba cu zece babe” Ei, în schimb, au fost refuzaţi, plimbîndu-se cu crucea de la Nucşoara la Sboghiţeşti, unde i-a întîmpinat alt refuz Pusul crucii în sat a împărţit oamenii în două tabere; „unii vroiau, mulţi nu, pentru că nu-i agreau pe deţinuţii politici la început Au mai suferit şi din cauza lor, pînă la urmă s-au împăcat, că din cauza asta a fost, cu pămîntul” Pînă la urmă, crucea a fost pusă la Poinărei, satul în apropierea căruia s-a aflat ultima ascunzătoare a partizanilor Toţi care au dorit să pună crucea în Nucşoara au simţit ostilitatea oamenilor, iar cel care, scăpînd din închisoare, jurase să ridice această cruce în memoria luptătorilor avea lacrimi în ochi Aceste lucruri nu pot fi uitate „Nu a fost corect să se spună că vine regele să o viziteze pe Elisabeta Rizea şi nu vine regele să viziteze grupul de rezistenţă ” Pe preot „are draci” şi alt deţinut politic, pentru că „şi-a băgat nasul”, lăsîndu-i pe foştii prizonieri politici „ca nişte căţei pe-afară” Acesta susţine că doar 30 de milioane a primit preotul pentru renovarea bisericii, dar nu acest lucru era cel mai important, ci faptul că ei aşteptau ca „preotul să ţină o predică în faţa poporului, pentru că orice bandit are dreptul la o cruce” Aşa pusă problema, preotul pare să fi pierdut, cu sau fără bună ştiinţă, ocazia de a mai linişti spiritele în Nucşoara şi de a netezi adversităţile Singularitatea Elisabetei Rizea a jignit ambele părţi, dar cele mai jignite au fost victimele represiunii comuniste, pentru că „toată lumea vine s-o viziteze şi să-i aducă plocoane, dar de noi nu aminteşte niciodată” Elisabetei Rizea i se reproşează că-şi anexează tot meritul rezistenţei Ana Simion, una dintre victime, a fost invitată cînd Emil Constantinescu a venit la Brădet, comuna sa natală, dar cînd a venit regele prima dată nu au lăsat-o, deşi ea a „făcut mai multe decît Rizea” Chiar „unii din cei care au fost închişi nu o văd cu ochi buni”, se grăbeşte să adauge cineva din tabăra celor care regretă anii comunismului, speculînd rivalităţile din grupul foştilor deţinuţi politici, care „nici ei nu au fost la un consens”, întrebîndu-se „de ce fata lui Arnăuţoiu nu o vede bine pe Elisabeta” Elisabeta Rizea a apărut la televizor Oamenii s-au uitat din curiozitate Imaginea singulară a acesteia a creat discuţii în sat Unii s-au bucurat, alţii nu: „Eu cînd o văd la TV, nu-mi face o impresie prea bună, mi se pare un om prefăcut”; „Unii sînt indiferenţi, alţii zic: «uite-o şi pe asta vedetă TV»” Totuşi, Elisabeta Rizea are susţinători – şi chiar şi cei care se abţin de a o „eroiza”, recunoscîndu-i curajul, apreciază avantajul care i se datorează: asfaltarea unei porţiuni importante de drum Ba chiar mai mult, unii spun că „nu am ştiut să beneficiem de pe urma imaginii ei, dacă eram mai deştepţi făceam mai multe lucruri, dar e bine că am rezolvat cu drumul” Nu se poate nega faptul că Elisabeta Rizea a venit în întîmpinarea canoanelor spectacolului în care ne atrage televiziunea, creatoare de imagini şi conferind imaginii funcţie socială Fiind de o expresivitate nativă foarte convenabilă construcţiei imaginii unui erou, ea şi-a făcut treaba foarte bine Este animată, nu are inhibiţii, este plastică în expresia verbală, dramatizează, intuieşte nevoia interlocutorului şi spontan se apropie de ea, fără a-şi trăda propria nevoie psihologică Şi cine n-ar fi flatat să iasă din anonimatul existenţei cotidiene şi să devină o persoană publică? Ea a simţit, fără îndoială, că era timpul ei, că trebuia numai să intre în rolul dorit, că exhibiţia îi aduce succes şi că, în fond, abilităţile ei o recomandau ca adecvată rolului După serialul Memorialul durerii a primit zeci de scrisori, povestirea vieţii ei chinuite, ca vorbire, căreia culegătorii şi editorii „i-au deplîns absenţa tonului narativ”, a avut succes, aşa, îngemănată cu mărturia altui supravieţuitor Cu toate că şi alţii au suferit, ea este cea care a reuşit să facă public, să aducă în conştiinţa publică „vaietul prelung al suferinţei”, discursul bulimic al unui afect, acea repetiţie compulsivă pe care fie urma traumei, fie activitatea primitivă a spiritului o produc Elisabeta Rizea are povestea în minte Fiecare povestire de viaţă are forma sa, „iese la lumină” în felul ei, are obsesiile şi maniile ei, nu este inertă, nu urmează linia dreaptă a raţionamentului, se poticneşte, bate pasul pe loc Povestitoarea, atrasă de o imagine, o păstrează un timp în faţa ochilor, nu se plictiseşte de ea, se lasă întoarsă din drum de orice gînd întîmplător care-i trece prin minte şi această sprinţară relatare, guvernată de legile inimii, dă măsura sincerităţii O sinceritate bine venită spre a crea o imagine veridică pentru cel care o ascultă sau o citeşte Nucşorenii au simţit însă că economia psihologică va face astfel încît, într-un asociativ verbal spontan, într-o reprezentare a Nucşoarei rezistente, vor rămîne ca repere: Nucşoara, rezistenţă, Rizea, rege, poate Constantinescu, asfalt Ca şi cum, în pofida identificării cu ea, cei care au suferit şi-ar spune: amintirile mele nu sînt amintirile ei Unii vor să o „compromită”, alţii nu uită să înceapă, vorbind despre ea, cu precizarea că „dînsa nu e din Nucşoara, ci din Domneşti” – ca şi cum s-ar disocia de ea sau ca şi cum ar spune „nu e de-a noastră” – sau participă la un joc al intrigilor, mobilizînd invidia omenească, pentru că, în fond, mai sînt „două surori care-au stat cinci ani ascunse într-un pod de casă, au colaborat cu rezistenţa Şi am întrebat-o pe Marina Chirca de ce nu a apărut la TV, ea a spus: «Nu am vrut să afle toată ţara prostiile pe care le-am făcut» Nu am înţeles de ce” Elisabeta Rizea „este o femeie mai bună de gură şi deţinuţii politici care au făcut tot atîţia ani nu au apărut la TV şi nimeni nu a ştiut de ei” Rămîne însă problema iertării Dacă iertarea ar fi posibilă, ea ar constitui un rău moral, pentru că ar pune libertatea la dispoziţia lui Dumnezeu, ofensînd mîndria umană Etica nu este imunizată contra infiltrării misticului Iertarea are o aură religioasă şi are cel puţin în discursul profan un rol important Iertarea este recomandată prin cultură, prin prescripţii religioase; ea este o parte a moştenirii noastre religioase Iar în Nucşoara nimeni nu a rostit cuvîntul eliberator al iertării şi nimeni nu are o memorie fericită De o parte există un abuz de memorie, iar de cealaltă parte, un abuz de uitare Ceea ce unii cultivă cu delectarea pe care frustrarea o întreţine şi ceea ce alţii evită cu conştiinţa încărcată este această formă de memorie-repetiţie care se refuză eliberării şi reconcilierii „Dacă nu ai duşmani, degeaba trăieşti”, spune un ţăran din Nucşoara Şi cum să nu ai duşmani? Nu-i poţi duşmăni pe cei care, bătuţi samavolnic, au spus ce ştiau Una dintre cele mai importante persoane de legătură ale rezistenţei, care a supravieţuit, afirmă liniştită că este un noroc că unul dintre fiii săi nu ştia nimic şi deci nu putea, anchetat de Securitate, să dea nici un fel de informaţii, pentru că, dacă ar fi ştiut, cum este fire slabă, „m-ar fi dat” Ei îi „place tăria la om”, dar înţelege anumite slăbiciuni omeneşti Nu, nu aceştia sînt duşmanii, ci aceia care, din zel, şi micime omenească, s-au bucurat de necazurile altora, „au sărit pe bunurile lor”, cum spune, cu resemnare în faţa umbrei din om, Ion Preda Ce folos ai cînd bucuria libertăţii este stricată de ceea ce găseşti acasă, îşi aminteşte el, păstrînd din amintire totuşi, mai palpabil şi mai concret, gustul libertăţii: „Fumam şi, cînd am ieşit după cinci ani din puşcărie şi am mirosit fumul de vagon, mi-a plăcut c-aş fi mîncat fumul, şi am fumat” Nucşoara s-ar fi putut bucura de o glorie colectivă dacă oamenii şi-ar fi dat mîna şi omeneşte s-ar fi reconciliat Aşa cum se spune: să ni se ierte greşelile noastre, iar noi să-i iertăm pe „greşiţii” noştri Aici, pe pămînt Dar ţăranii cred în justiţia divină, nu în cea omenească, imperfectă, precară, indiferentă Consolarea îşi are regulile ei Cei care au greşit sînt pedepsiţi fie chiar sub ochii victimelor, fie mai tîrziu, căci urmaşii urmaşilor lor vor plăti cîndva Marinica Chirca, poate cel mai interesant personaj în viaţă dintre supravieţuitori, una dintre cele două surori care au stat ascunse cinci ani în podul unei case, după ce nimeni, de frică, nu le deschidea poarta, nu doreşte decît să vadă că aceia care – nu de frică, ci din oportunism – au greşit faţă de ea au remuşcări Marea scenă a regretelor nu a avut loc şi, oricum, nu regretele contează Remuşcările se opun, prin caracterul lor specific etic, tonalităţii estetizante şi intens patetice a regretelor Ea rămîne tăcută, cu o fixitate de sfinx, declarînd definitiv şi sentenţios: „Îi iert, dacă-i iartă Dumnezeu!” Un legămînt prea adînc o împiedică să-şi ierte chiar sora Conştiinţa individuală dezbrăcată de orice privilegiu al credibilităţii, greutatea acordului dintre expresia privată şi expresia publică a doliului Nucşoarei nu s-au structurat într-o memorie fericită, chiar dacă recunoaştem că fenomenologia memoriei ne confruntă cu caracterul totdeauna problematic al frontierei dintre realitate şi ficţiune În acest spaţiu, în acest „între”, se naşte şi rezistă suspiciunea şi se organizează o argumentaţie a îndoielii ce poate fi uşor mobilizată Mai mult, oricînd o memorie „de rezervă” intră în joc, Nucşoara emană o memorie rănită În „vastele palate ale memoriei”, conştiinţele individuale se mişcă dureros Pentru a-ţi aminti, ai nevoie de alţii Raportul extern dintre memorie şi istorie şi raportul intern dintre memoria individuală şi cea colectivă nu se împacă Conştiinţa colectivă se deplasează cu o ruptură greu de ţesut în trecutul său, afectînd prezentul Memoriei i se ataşează sensul orientării în trecerea timpului, orientare în dublu sens, din trecut către viitor, dar şi din viitor către trecut, prin prezent Nu se poate vorbi despre uitarea fericită fără să se evoce problematica iertării Împăcarea cu trecutul are obstacolele legate de timp şi mai are, paradoxal, legătura de sînge şi pămîntul Aceleaşi nume le găsim în spaţiile diferite ale adversităţii, pentru că, aşa cum vom vedea, aceeaşi familie îşi are propriii „profitori” şi propriile victime, iar definiţia victimei este relativizată Cercul victimelor se lărgeşte în funcţie de raporturile de filiaţie, antrenînd o realitate paralelă, cea a bunurilor, a pămîntului Cine are dreptul de a se institui în dătător de etichete? Cine poate pune într-o dreaptă cumpănă fragila articulare a discursului memoriei şi uitării cu cel al culpabilităţii şi iertării? Cei care au suferit şi care, prinşi în discordia pămîntului, şi-au actualizat traume au dezvoltat frustrări şi au căutat, prin compensaţie, expresii ale justiţiei divine: primul primar după 1989 „a fost pedepsit de Dumnezeu, s-a topit şi a murit subit”, altcineva „a murit căzînd cu o rangă pe cînd demola o casă”, altuia i-a ars casa, alţii au fost trăsniţi, altul „a murit ars, în cojocul lui, de la o ţigară”, peste altul s-au cumulat mai multe nenorociri – „i-a ars casa, i-a murit nevasta şi au venit hoţii” –, altul „a murit cu capul între scaune” Mîna justiţiei supreme i-a lovit, pedepsindu-i, aşa cum şi pe alţii i-a lovit, în condiţii similare Povestea de iubire dintre un partizan din Munţii Făgăraş, Gavrilă Vatamaniuc, şi frumoasa Natalia urmăreşte acelaşi amestec între mister şi realitate, construind substanţa unor posibile legende Nu este important să ştim cît era iubire şi cît era adeziune la cauza de luptă a iubitului ei, dar ştim că ea l-a ajutat cu toată fiinţa ei, înfruntîndu-şi mama şi Securitatea Unirea lor s-a făcut nu la biserică, în văzul tuturor, ci în munte, „în faţa lui Dumnezeu, printr-un jurămînt mai sfînt decît toate jurămintele din faţa unui preot” şi, ca să-i arate iubitei marea şi eterna lui iubire şi credinţă, el „şi-a tăiat un deget şi i l-a dat într-o sticluţă cu alcool”, ca gaj şi ca dovadă a „devotamentului” său Natalia a rezistat, chiar arestată fiind, şi l-a aşteptat cinci ani, în pofida ameninţărilor mamei Dar un coleg de celulă, invidios şi intrigant, o convinge cu minciuni că, în viitorul ei, iubitul nu-şi mai găseşte locul, luînd-o de nevastă Primul copil s-a născut mut, iar trădătorul a murit repede, „nebucurîndu-se de familia sa pentru că a fost voinţa lui Dumnezeu”8 Nu întîlnim aici, ca şi în celelalte povestiri din Nucşoara, ca şi în cazul folosirii numelui de „haiduci”, toate datele specifice legendei şi nu constituie ele oare virtualităţi mitice pe care timpul le va organiza, însoţind mersul memoriei, cum vrea el, dar şi cum dorim noi? Raportul fundamental şi fondator al Nucşoarei cu violenţa există Dar un sat nu poate fi la nesfîrşit în supărare cu el însuşi Şi, oricît de mult pun preţ pe justiţia divină, oamenii vor şi o justiţie pămîntească Iar noi, ceilalţi, avem nevoie de mituri şi eroi Manipularea memoriei şi uitării de către deţinătorii puterii există şi ea Amnistia instituţională are ca scop reconcilierea între duşmani, liniştea civică, sancţionînd memoriile care alimentează o viaţă subterană nesănătoasă9 Dar, în circumstanţe particulare, părţi întregi ale trecutului, crezute uitate şi pierdute, pot reînvia Amnistia privată este o realitate care nu se instalează automat prin intervenţia umană oficială şi nici prin apel public la reconciliere Între abuz de memorie şi abuz de uitare, încet şi sigur îşi face loc mitul, lăsînd la o parte – şi trecînd pe lîngă ei – indivizii În această carte am încercat să-i „găsim” chiar pe aceşti indivizi, pe care noi îi reînviem abstract, aşa cum au fost şi sancţionaţi exemplar, doar pentru a ne satisface această nevoie psihologică profundă care naşte mitul şi eroii, neuitînd şi dorind să nu uităm că ei au fost oameni, nu ca noi, dar oameni, şi nu de demult, ci dintr-un trecut recent „În căderea comunismului – spune un ţăran – cred că a existat o putere supranaturală ” Această nevoie de a vedea mai mult decît omenescul în lume, de a transcende limitele umane, este de înţeles; ea este expresia cea mai frumoasă a omenescului Ea deja lucrează, atîta vreme cît toţi, indiferent de gradul lor de participare la crearea eroilor sau de implicare afectivă – rude, prieteni, victime, ţărani din comună –, povestesc că ultimul supravieţuitor al rezistenţei nucşorene şi-a luat viaţa – fie „că după ce a tras, 8 Georges Diener, L’autre communisme en Roumanie Resistance populaire et maquis 1945-1965, L’Harmattan, Paris, 2001, pp 181-184 9 Vezi excelenta carte a lui Paul Ricoeur, La memoire, l’histoire, l’oubli, du Seuil, Paris, 2000, pentru analiza raporturilor complexe dintre istorie şi psihologie şi a relaţiei dintre individ şi societate s-a omorît cu o grenadă”, fie că „ultimul glonţ şi l-a păstrat lui” Cu această ultimă victorie, simbolică, cu acest imperativ emoţional se închide o istorie care spune foarte mult despre natura umană Ea mai lucrează şi atunci cînd deficitul de expresivitate facială a Marinicăi Chirca dispare ca prin farmec şi ochii i se aprind, privirea îi străluceşte de o mîndrie pe care o trăieşte făcînd abstracţie de prezenţa altuia Ca un secret numai de ea ştiut Se cuvine să amintim prezenţa, în relatările referitoare la victimele supravieţuitoare, a unor opinii ironice, maliţioase, dovedind implicit chiar o atitudine de superioritate Astfel, cineva, care se simte îndreptăţit la aceasta prin instrucţia sa, afirmă că „dacă o întrebi pe doamna Marinica ce este comunismul şi ce este capitalismul nici acum nu ştie”, lăsînd să se înţeleagă că participarea ei la mişcarea de rezistenţă prin ajutorul dat partizanilor nu îşi are originea într-un act conştient de respingere a comunismului Dar, aşa cum afirmă pe bună dreptate Georges Diener10, în „sînul ţărănimii, noţiunea de antagonism politic sau ideologic cu Puterea nu are prea mult sens… păstrarea proprietăţii, însăşi această noţiune, se confunda cu existenţa acestei categorii sociale Distrugerea proprietăţii afecta integritatea ţărănimii şi, cu excepţia elementelor marginale şi marginalizate de comunitate şi propulsate de partid, imensa majoritate a acestei categorii nu era dispusă să renunţe la pămînt şi animale” În Scînteia anilor ’50, sloganul care ilustra raportul dintre puterea comunistă şi ţărănime era: „Nu ştii? Te-nvăţăm! Nu poţi? Te-ajutăm! Nu vrei? Te-obligăm!”11 Ţăranul nu avea, este drept, nici o viziune exactă despre comunism, nici cultura politică necesară pentru a avea opţiuni argumentate ferm El nu avea o opoziţie ideologică faţă de Partidul Comunist, dar nu se poate spune că nu încerca să înţeleagă către ce se îndreptau lucrurile Ce ştia el despre comunism însemna expropriere, confiscarea bunurilor, ieşirea din ordinea cu care era învăţat; „teritoriul său mental şi ideologic era închis între limitele pămîntului său”12 El privea cu încredere către cei care erau „fruntea satului” şi pe care îi recunoşteau „mai deştepţi”, după expresia Elisabetei Rizea Problematica ţărănimii după instaurarea puterii comuniste şi în timpul consolidării ei este însă necesară pentru a percepe rezistenţa nucşoreană în contextul ei Cine era ţăranul în 1945 şi cum a evoluat viaţa sa, constrîngerile impuse de regimul comunist, relaţiile puterii cu ţărănimea sînt aspecte pe care le-am considerat importante pentru a plasa Nucşoara într-un context mai larg, dar şi pentru a înţelege psihologia nucşorenilor din acea vreme, în care s-au constituit contestarea şi refuzul schimbării pe care o impunea cu violenţă noul regim 10 Georges Diener, op cit , p 48 Autorul menţionează că partidul bănuia că ţărănimea se va opune şi de aceea, în anul 1948, a detaşat în mediul rural aproximativ 100 000 de activişti pentru luarea cotelor, ajutaţi de încă 115 543 în timpul însămînţărilor, la care se adăugau 200 000 de persoane din forţele de ordine 11 Victor Frunză, Istoria stalinismului în România, Humanitas, Bucureşti, 1990, p 411 12 Georges Diener, op cit , p 49 II Trecutul recent: rezistenţă şi sat 1 Colonelul Arsenescu Despre colonelul Gheorghe Arsenescu s-a scris mult, fără ca informaţiile privitoare la el să fie puse cap la cap pentru a alcătui o imagine relativ coerentă Există, de pildă, un articol1 publicat de către soţia sa, Maria Arsenescu-Buduluca, în revista Memoria, cu un titlu emoţionant: „Sînt soţia «teroristului» Gheorghe Arsenescu” Articolul dovedeşte nu doar sentimentul de mîndrie al aceleia care l-a scris, ci şi un prezent neacoperit de realitate La data scrierii articolului, ea era de mult văduva colonelului Arsenescu Amintirile sale se referă şi la perioada în care a fost închisă din cauza faptului că era soţia lui Gheorghe Arsenescu: Tot în grajdurile de la Tîrgşor, a fost îmbrîncită pe uşă, într-o zi, doamna Elena Brătianu, soţia istoricului George Brătianu… Prima ştire pe care mi-a dat-o mă privea direct Ne-a povestit, în mare taină, că, ascultînd postul de radio Europa Liberă de la München, a aflat că se pusese mare preţ pe capul colonelului Arsenescu… Între timp – a mai povestit noua venită – pentru cea mai mare parte dintre români, el, bărbatul meu, devenise un mit I se spunea „Păunaşul Codrilor” Vorbele acestea m-au răscolit Am izbucnit în plîns Frămîntările Mariei Arsenescu, în perioada în care, după propriile mărturisiri, nu ştia unde se află soţul ei, erau mari: să accepte divorţul? Acest lucru i se părea o „mîrşăvie… să-mi părăsesc soţul în clipele cele mai dramatice ale existenţei lui Să mă scutur de Gicu, cînd el se bate, acolo, în munţi, pentru noi” În perioada în care Maria Arsenescu se decidea, la sfatul rudelor, cu „sfîşietoare durere”, să renunţe, prin divorţ, la a mai fi soţia „banditului Gheorghe Arsenescu”, în 1959, Gheorghe Arsenescu, după propria declaraţie2 din 11 iulie 1961, „s-a deplasat în comuna Bughea, la 21 septembrie 1949, şi de aici nu s-a mai întors în zona muntoasă a Nucşoarei” El se ascundea deci de aproape zece ani Dar cine era Arsenescu şi cum a devenit el un personaj de referinţă pentru rezistenţa anticomunistă în care a fost implicată Nucşoara? Gheorghe Arsenescu era în plină forţă, avea 40 de ani, cînd a început mişcarea legată de grupul de la Nucşoara După afirmaţiile soţiei sale, se născuse într-o familie cu tradiţie militară, tradiţie pe care el a continuat-o Erau trei fraţi şi trei surori; toţi băieţii au optat pentru cariera militară, iar fetele s-au căsătorit cu militari Cariera sa a urmat o linie ascendentă rapidă A primit două decoraţii – „Steaua României”, cl a III-a, în 1940, şi „Vulturul german”, în 1941 Imediat înaintea deblocării, se afla în Marele Stat Major şi a fost apoi scos din armată cu gradul de colonel 1 Maria Arsenescu-Buduluca, „Sînt soţia «teroristului» Gheorghe Arsenescu”, în Memoria, nr 8, p 54 2 Cf Ioana-Raluca Voicu-Arnăuţoiu, Luptătorii din munţi Toma Arnăuţoiu Grupul de la Nucşoara Documente ale anchetei, procesului, detenţiei, Vremea, Bucureşti, 1997, p 217 Toate acestea l-au determinat să nu renunţe la ambiţiile sale de militar şi la formaţia sa şi să se angajeze în lupta împotriva noii puteri, într-un grup care acţiona în zona Dragoslavele şi Rucăr Era primăvara anului 1948 În acelaşi timp, un alt grup, constituit de Dumitru-Mitu Apostol, profesor la liceul „Brătianu” din Ploieşti, se afla pe valea Topologului Acest grup a rezistat doar pînă în toamna aceluiaşi an, iar iniţiatorul lui, Dumitru Apostol, a fost condamnat la 25 de ani de muncă silnică şi ridicat apoi din închisoare de căpitanul I Cîrnu3 de la Securitatea din Piteşti şi împuşcat la marginea comunei sale, Şuici-Argeş Dumitru-Mitu Apostol luase legătura cu colonelul Arsenescu, al cărui grup a avut aceeaşi soartă înainte de a fi lichidată gruparea lui Apostol Colonelul Arsenescu a reuşit să scape şi, după o scurtă perioadă de timp, locuia la Bucureşti, unde era „închiriat în mare taină şi sub numele unui binevoitor, un apartament, pe strada Aviator Jean Texier, nr 19”4 Era de la sine înţeles că situaţia de deblocat nu-i convenea Nu pentru a fi pasiv se pregătise; cariera militară i se potrivea, el fiind un om de acţiune Este deci limpede că noua sa ipostază îi producea frustrări În decembrie 1948 a intrat în legătură cu Nicolae Niţu – fost industriaş, socrul lui Toma Arnăuţoiu –, Ion Dumitrescu-Lazea sau Lăzoiu – fost moşier –, Gheorghe Ardei – fost industriaş, legionar – şi cu Toma Arnăuţoiu, „ofiţer deblocat şi fiu de chiabur” Aşa apare în sentinţa nr 107 din 1959 referitoare la lotul Arnăuţoiu În Procesul-verbal de Interogatoriu5 din 7 decembrie 1960, colonelul Arsenescu declară că a fost acostat de Gheorghe Ardei, în ianuarie 1948, cînd cobora din tramvai, şi că a vorbit cu el pentru că-l cunoştea de mulţi ani Ştia că acesta era proprietarul fabricii de tăbăcărie din Domneşti-Argeş şi că fugise de la domiciliul lui în urma naţionalizării Tot el declară că Toma Arnăuţoiu, la una dintre întîlnirile avute în Bucureşti, i-a spus că „încă din toamna anului 1948 au început să se facă pregătiri pentru organizarea unui grup de fugari în zona comunei Nucşoara, pentru ca în primăvara anului 1949 să aibe unde se refugia”6 Întîlnirea a avut loc la Arsenescu acasă, iar Toma Arnăuţoiu a menţionat numele celor care pregăteau acest refugiu pentru fugari: Alexandru Moldoveanu, învăţător din Nucşoara-Sboghiţeşti, preotul Ion Drăgoi, din Nucşoara, şi fiul său, Cornel, student şi bun prieten cu Toma Arnăuţoiu, Virgil Marinescu, învăţător din Nucşoara-Secături, împreună cu cei doi fii ai săi – Ion şi Alexandru –, şi ei buni prieteni cu Toma Arnăuţoiu Pentru Arsenescu, situaţia descrisă era avantajoasă Exista un loc în care ar fi putut activa ca militar, unde şi-ar fi putut pune în aplicare cunoştinţele militare, lucru care îl atrăgea În plus, Toma Arnăuţoiu i-a spus că deja se construise în iarna 1948-1949 o baracă, unde se puteau adăposti, indiferent de sezon, 20 de oameni Baraca fusese 3 Căpitanul de Securitate I Cîrnu este şi astăzi pomenit de cei care au scăpat cu viaţă din zona Nucşoara El a fost foarte îndîrjit şi s-a implicat cu mult zel în nimicirea celor care s-au opus regimului Cornel Drăgoi, Marinica Chica, Elisabeta Rizea îl vor menţiona frecvent în relatările lor 4 Maria Arsenescu-Buduluca, art cit , p 52 5 Ioana-Raluca Voicu-Arnăuţoiu, op cit , p 22 6 Ibidem Toma Arnăuţoiu şi soţia sa locuiau la Bucureşti, împreună cu socrul său, Nicolae Niţu, şi soţia acestuia, Roza Niţu construită de Ion Chirca7 , zis Nel Chirca sau Dezertoru, excelent cunoscător al muntelui – şi care făcuse deja o aprovizionare cu alimente Baraca se construise cu bani daţi de Nicolae Niţu, socrul lui Toma Arnăuţoiu, dar şi de acesta din urmă Arsenescu se autoproclamă conducător „Banda Arsenescu-Arnăuţoiu”, aşa cum este iniţial numită în documentele arhivei Securităţii, a avut la început, din momentul naşterii ei, ambiguităţi Principala cauză pare să se afle în raportul de putere dintre cele două personaje principale: colonelul Arsenescu şi Toma Arnăuţoiu, sublocotenent, comandant de pluton, transferat la regimentul de gardă călare şi disponibilizat în 1946 Toate declaraţiile de interogatoriu ale lui Arsenescu sînt date după executarea lotului Arnăuţoiu Acest lucru este foarte important, pentru că, evident, toate informaţiile sale nu mai puteau fi contrazise de cei cu care el activase, aceştia nemaifiind în viaţă Arsenescu a declarat că organizarea despre care îi vorbise la început Toma Arnăuţoiu „era dictată de faptul că majoritatea acestor elemente au asemenea situaţie, mai ales în urma naţionalizării, încît sînt predispuse urmăririi de către organele de stat”8 Apoi, mai declară el, mi s-a propus în mod insistent de către cei trei, Ardei Gheorghe, Dumitrescu Ion şi Arnăuţoiu Toma să vin şi eu de partea lor şi mai mult s-au exprimat că mi se oferă conducerea acestui grup, avînd în vedere că eu am experienţă militară, că am fost ofiţer de stat major şi că deja am fost în munte în 1948, în banda de pe muntele Roşu, despre care acum ştiau cu toţii Mi-au mai explicat că dintre ei nu poate îndeplini nici unul această atribuţiune, deoarece aceia care aveau cunoştinţe în domeniul militar erau egali în grad şi cam de aceiaşi vîrstă, localnici, aspecte care ar fi influenţat asupra comportării unora faţă de ceilalţi În justificarea propunerii ce mi-au făcut-o, au prezentat şi argumentul că, în cazul unor operaţiuni de urmărire ale organelor de securitate împotriva bandei, aş fi cel mai nimerit să conduc „apărarea lor”9 Arsenescu le-a mulţumit pentru încredere – într-adevăr, Toma Arnăuţoiu era cu 14 ani mai tînăr decît el –, le-a refuzat propunerea, motivînd că întenţionează să rămînă la Bucureşti, şi, la rugămintea celor trei de a mai reflecta asupra deciziei, acceptă o nouă întîlnire la locuinţa lui, pentru a le face cunoscută hotărîrea sa Soţia lui, în amintirile 7 Ion Chirca, zis Dezertoru, fugar din 1935, era un om al muntelui şi un personaj care a contribuit mult la rezistenţa din munţii Făgăraş încă de la începutul formării grupului A fost luat în armată şi, după scurt timp, a fugit şi a stat în munţi cam zece ani, apoi a fost prins şi închis înainte de 23 august 1944, dar cînd au venit ruşii l-au eliberat şi l-au luat cu ei S-a întors cu un maior rus cu care avea înţelegere, dar, ducîndu-se din nou în munte, a fost iarăşi urmărit pentru a fi arestat – şi a scăpat încă o dată Despre el, afirmă Cornel Drăgoi, Arsenescu ar fi spus: „Cînd ţi-o pune Nel carabina la ochi şi cînd ţi-o lua din picioare prundarul, sare fulgii de pă prundar” Tot Cornel Drăgoi afirma că „nu l-au prins niciodată, asta era legea lui” Despre sfîrşitul lui vom vorbi mai tîrziu (cf Povestea Elisabetei Rizea din Nucşoara Mărturia lui Cornel Drăgoi, culese şi editate de Irina Nicolau şi Theodor Niţu, Humanitas, Bucureşti, 1993, pp 117-118) 8 Ioana-Raluca Voicu-Arnăuţoiu, op cit , p 28 9 Ibidem, pp 28-29 sale, simplifică situaţia, prezentînd-o ca pe o înţelegere directă între Arsenescu şi Toma Arnăuţoiu, care s-au legat printr-un jurămînt să fie credincioşi unul altuia şi uniţi, „iar fiindcă Toma Arnăuţoiu făcuse frontul cu grad de căpitan, iar soţul meu avusese gradul de colonel, el a fost recunoscut şi comandant al acestui nucleu”10 Arsenescu s-a decis imediat după ce a aflat că este căutat de Securitate El a dat telefon unde locuia Arnăuţoiu şi i-a vizitat pe acesta şi pe socrul său Le-a spus că este căutat de Securitate şi că primeşte oferta făcută Din declaraţia dată de Toma Arnăuţoiu11 privind împrejurarea în care l-a cunoscut pe colonelul Arsenescu reiese că acesta i s-a prezentat ca avînd o misiune specială cu scopul de a „răsturna prin violenţă regimul democrat-popular”, propunînd „contactarea unor elemente deblocate şi constituirea unei rezistenţe care să lupte împotriva regimului, ca şi dorinţa lui de a merge la Nucşoara” El nu aminteşte faptul că ar fi fost informat de Arsenescu că acesta este căutat de Securitate Şi contrazice spusele lui Arsenescu privind propunerea primită de acesta pentru a conduce grupul: „La aceste discuţii, deci în ianuarie 1949, s-a pus problema creerii unei organizaţii subversive cu sediul în zona comunei Nucşoara, al cărei şef am fost numit” Iată deci că fiecare, în ceea ce priveşte conducerea grupului, are altă versiune Organizarea începea deja să necesite o structură Astfel, Toma Arnăuţoiu declară că „s-a discutat modul de organizare ca orice unitate militară, avînd un comandant, un şef care se ocupa cu probleme administrative şi un serviciu operativ Ca şef al organizaţiei pe Rîul Doamnei am fost numit eu Ulterior, am discutat să organizăm un stat major care să conducă toate organizaţiile”12 Ioana-Raluca Voicu-Arnăuţoiu, fiica lui Toma Arnăuţoiu şi a Mariei Plop13 , presupune că Statul Major era „acelaşi organism care în sentinţa nr 107 din 1959 este denumit «Comandamentul cu sediul la Bran» şi care urma să fie condus de Gheorghe Arsenescu şi a cărui existenţă efectivă nu am găsit-o dovedită în nici un document studiat”14 Pentru a da cît mai mare greutate persoanei sale şi pentru a-i impresiona pe cei ce urmau să activeze, Arsenescu a făcut declaraţii pe care chiar el le numeşte „ireale”, aşa cum voi arăta mai tîrziu Toma Arnăuţoiu menţionează ceea ce a aflat de la Arsenescu înainte de a ajunge la Nucşoara: – Arsenescu are în mai multe puncte armament: comuna Jugur, Măţău, Stoeneşti, Dragoslavele, Boteni şi Cetăţeni, dar n-a indicat locul; – Arsenescu a recrutat 10-15 elemente din rîndul medicilor şi avocaţilor din Bucureşti, dar n-a spus numele lor; – Arsenescu a spus că „are legătură cu o persoană de la Legaţia Franceză şi că i-a promis o sumă de 8 000 000 lei pentru a sprijini activitatea subversivă pe care o ducea împotriva regimului”; nu a spus numele, şi Toma Arnăuţoiu nu ştia de vreo 10 Maria Arsenescu-Buduluca, art cit , p 53 11 Ioana-Raluca Voicu-Arnăuţoiu, op cit , p 34 12 Ibidem, p 35 13 Maria Plop a fost singura femeie dintre cele care au făcut parte din grupul de partizani din Nucşoara care a rămas în grup pînă la arestarea ultimilor supravieţuitori, adică pînă în primăvara anului 1958 Despre ea vom vorbi mai tîrziu 14 Ioana-Raluca Voicu-Arnăuţoiu, op cit , p 35 sumă de bani primită de la vreo legaţie străină; şi Petre Arnăuţoiu ştia de legătura lui Arsenescu cu Legaţia Franceză şi de banii pe care acesta spusese că-i va primi15; – Arsenescu spunea că poate lua legătura cu Legaţia Americană, căreia i-a cerut ajutor în acţiunile întreprinse de el împotriva regimului; – Arsenescu avea o misiune pentru Bucureşti şi zona Cîmpulung-Muscel16 Mai mult, Arsenescu se manifesta foarte sigur, ca un vizionar avizat şi nerăbdător Virgil Marinescu17 declara despre Arsenescu: „…mi-a vorbit că în scurt timp puterile imperialiste vor declara războiul împotriva statelor democrate şi a Uniunii Sovietice şi că vor ieşi victorioşi imperialiştii”18 Organizarea unor acţiuni concomitente cu acest război iminent era deci foarte oportună, ea dictînd o schimbare a atitudinii faţă de prezent Arsenescu, mai afirmă Virgil Marinescu, i-a „propus să telegrafieze imediat fiului său la Cluj ca să întrerupă studiile” şi să vină la Nucşoara şi să intre în bandă mai înainte de a se declara războiul Deşi sensibil la sfaturile altora, întrucît îl avea pe celălalt fiu arestat pentru deţinere de armament, el se va arăta totuşi prudent, negăsind necesar ca fiul student să renunţe la studii, dar se propune pe sine ca membru al grupului Arsenescu lăsa impresia unui om informat, spunea că are legături la Bucureşti şi accentua mult iminenţa războiului dintre imperialişti şi Uniunea Sovietică cu noile ei cuceriri Puterea sa de convingere era mare şi mai toţi primeau de la el aceleaşi informaţii Aşa cum reiese din procesele-verbale de interogatoriu, Petre Arnăuţoiu19 a declarat că Arsenescu îi spusese că „regimul democrat va face o clasificare în mediul sătesc şi că eu voi fi încadrat în categoria chiaburilor, că pe chiaburi îi arestează organele de stat, că noi avem de suportat dări mari – cote şi impozite” Arsenescu i-a descris această perspectivă nefericită şi apoi l-a întrebat ce ar face în eventualitatea izbucnirii războiului În această situaţie, Petre Arnăuţoiu „acceptă să se alăture bandei ce se organiza şi chiar rugămintea de a sprijini material gruparea” Plecarea spre Nucşoara se precipita şi, după două zile petrecute la părinţii fraţilor Arnăuţoiu – timp în care Petre Arnăuţoiu acceptă să se alăture grupului –, Arsenescu şi cu Toma Arnăuţoiu se mută în locuinţa lui Petre Arnăuţoiu, la invitaţia acestuia de a-i găzdui Casa lui era mai retrasă şi prezenta mai multă siguranţă În această perioadă, Arsenescu era entuziast; el a continuat să prezinte o imagine optimistă a viitorului grupului, astfel că, în cursul celor două săptămîni petrecute în casa lui Petre Arnăuţoiu, i-a mai spus acestuia că este membru PNŢ şi că, după răsturnarea regimului, el va înfiinţa un alt partid20 În fapt, la interogatoriul din 4 februarie 1960, Arsenescu a declarat că înainte de 1947 nu a activat în nici un partid politic, dar s-a înscris în 1946 în PNL-Tătărăscu, iar în memoriul său a declarat că nici înainte, nici după 1944 nu a activat în nici un partid, fiind militar activ pînă în 1946 Totuşi, el nu a putut rămîne pasiv şi, în octombrie 1946, cu ocazia alegerilor, a fost delegat oficial şi „a(m) primit un carnet de membru PNL”21 15 Ibidem, p 41 16 Ibidem, pp 36-37 17 Învăţător la Nucşoara 18 Ioana-Raluca Voicu-Arnăuţoiu, op cit , p 27 19 Ibidem, pp 43-44 20 Ibidem, p 45 21 Ibidem Existau motive de încredere în persoana sa Astfel, el îi menţionează lui Petre Arnăuţoiu numele fostului prefect PNŢ din Muscel, un oarecare Nicolae Mănescu, amintind de bunele relaţii dintre ei Acest lucru probabil l-a impresionat pe Petre Arnăuţoiu, pentru că Nicolae Mănescu, preot, îi era rudă apropiată Soţia preotului Nicolae Mănescu, Lucreţia Diaconescu pe numele de fată, era soră cu Laurenţia Arnăuţoiu, fostă tot Diaconescu, fiind deci mătuşa fraţilor Arnăuţoiu Arsenescu îi prezintă lui Petre Arnăuţoiu o imagine a acţiunii contrarevoluţionare, subliniind caracterul general al acesteia: existau, pretindea el ca un bun cunoscător, grupări multe, în Munţii Olteniei, de pildă, dar „de la Olt pînă la Prahova are comanda grupurilor subversive el, Arsenescu Gheorghe”22 A existat totuşi o posibilă legătură cu străinătatea, dar ea se putea face prin ginerele lui Gheorghe Ardei, pentru că acesta – despre care ştia şi Toma Arnăuţoiu – lucra ca medic la Legaţia Americană din Bucureşti Despre relaţiile sale suspuse şi despre deţinerea de armament, Arsenescu îi spusese şi lui Ion Dumitrescu-Lazea, în Bucureşti, în perioada preliminară organizării grupării Nucşoara, „că are armament în diferite puncte din Muscel şi dispune de persoane cu funcţii în armată şi aparatul de stat cu care vom acţiona pentru răsturnarea prin violenţă a regimului democrat-popular în RPR”23 Pentru a-i convinge de seriozitatea, dar şi de anvergura acţiunii contrarevoluţionare la care aderau, Arsenescu, cu ocazia jurămîntului depus de Cornel Drăgoi, fiul preotului Ion Drăgoi din Nucşoara, i-a spus acestuia „că el se intitulează de acum înainte doctorul «Craiul», că are prin părţile Cîmpulungului-Rucăr o organizaţie de peste 800 de oameni şi că în fiecare judeţ există o organizaţie asemănătoare condusă de către un ofiţer de Stat Major”24 Este important de reţinut faptul că Arsenescu era o persoană necunoscută în Nucşoara Venind din exterior, el aducea şi susţinea informaţii pe care ceilalţi nu le aveau Nici cei doi fraţi Arnăuţoiu nu dispuneau de informaţiile pe care el le prezenta nucşorenilor Arsenescu a pretins însă discreţie şi i-a cerut lui Toma să fie iniţial prezentat ca medic, cu numele „Craiul”25 De la început, între Toma Arnăuţoiu şi Gheorghe Arsenescu au existat unele dezacorduri privind maniera de organizare a grupului Arsenescu dorea anvergură şi susţinea o cît mai mare mobilizare de forţe umane, de recruţi dintre „elementele ostile”, care să plece în munţi Susţinea, de asemenea, necesitatea unor „acţiuni violente împotriva regimului” şi dorea să se treacă la fapte Astfel, recrutîndu-l pe învăţătorul Virgil Marinescu, i-a cerut acestuia „să închidă şcoala şi să vină la munte” Era în februarie 1949, nicidecum într-o perioadă de vacanţă, şi, desigur, acest lucru ar fi neliniştit oamenii din sat şi ar fi alertat organele de stat Toma Arnăuţoiu era o persoană mai echilibrată, mai puţin purtată de avînt militar, deşi, prin formaţie, ar fi putut să răspundă cu mai mult entuziasm la incitarea spre violenţă El era însă de acord cu recrutarea elementelor ostile, dar, după părerea sa, „acestea trebuiau să rămînă acasă” şi doar la momentul oportun să fie instruite la munte Ca atare, îl demobilizează pe Virgil Marinescu şi-i spune să nu vină la munte, fapt ce contrazicea îndemnul dat acestuia de către Arsenescu Între Toma Arnăuţoiu şi Arsenescu 22 Ibidem 23 Ibidem, p 22 24 Ibidem, p 85 25 Ibidem, p 56 existau deci diferenţe în ceea ce priveşte strategia de acţiune a grupului, aşa cum vom vedea mai departe, cînd ne vom referi în mod special la Toma Arnăuţoiu Pe toţi cei recrutaţi de Arsenescu, la Nucşoara, el îi lămureşte să rămînă acasă, în sat Aceşti membri ai grupului, rămaşi în sat, au primit din partea anchetatorilor denumirea de „membri nedispersaţi”26 Considerîndu-se instanţă superioară, Arsenescu „dă un ordin de zi prin care înfiinţa organizaţia subversivă respectivă”, numindu-l pe Toma Arnăuţoiu „şef al acelei organizaţii, ca ajutor pe Chirca Ion, care se ocupa cu probleme operative, şi pe Jubleanu Titu27, cu probleme de aprovizionare cu alimente”28 Ritual de apartenenţă: haiducii Instituindu-se în persoana cu cel mai mare prestigiu, dat de vîrsta, rangul, dar şi de legăturile sale cu Cîmpulung-Muscel şi Bucureşti, Arsenescu impune un ritual prin care cei recrutaţi deveneau membri ai grupului: el citea textul jurămîntului29 – presupus de către Ioana-Raluca Voicu-Arnăuţoiu a fi fost conceput de el –, recrutul îl repeta; jurămîntul „se făcea pe pistol şi cruce” S-a jurat în casa lui Iancu Arnăuţoiu, în casa lui Gheorghe Rizea, soţul Elisabetei Rizea (în timp ce aceasta stătea de pază, fapt pentru care ea a jurat în casa lui Petre Arnăuţoiu) S-a jurat în diferite locuri, în funcţie de posibilităţile de întîlnire După spusele Elisabetei Rizea30, în casa ei „s-a jurat pe armă, pe Evanghelie şi pe cruce Şi jur pe Sfînta Cruce şi pe Evanghelie, şi ţinea crucea în mînă, că nu voi trăda niciodată” Textul jurămîntului era foarte sever şi dur redactat Prin jurămînt, cel ce jura devenea „haiduc, de bună voie şi nesilit de nimeni, pentru a lupta la salvarea şi eliberarea Patriei şi neamului din ghiarele fiarelor comuniste-bolşevice şi de sub jugul greu al ruşilor” Textul se referă la o loialitate totală faţă de Patrie, Rege, Guvernul liber al Patriei, şefii organizaţiei şi camarazii haiduci Duşmanii sînt bine definiţi: „comuniştii-bolşevici”, „ruşii”, „străinii şi ticăloşii”, „trădătorii şi vînzătorii de ţară”, deci colaboratorii noului regim Trădarea de haiduc, deci călcarea jurămîntului, se pedepsea prin moartea trădătorului 26 Ibidem, p 60 27 Membru important al grupului de la Nucşoara, executat prin aceeaşi sentinţă nr 107 din 1959 Dintr-un interviu pe care l-am luat Veronei Jubleanu, fiica lui Titu Jubleanu – căsătorită cu Eugen Popescu – în septembrie 2002, reies următoarele: Titu Jubleanu avea o armă pe care a împrumutat-o unui vecin Acesta nu i-a mai dat-o, pentru că o ascunsese într-o scorbură şi n-o mai găsea Arma s-a găsit şi i-a fost dată înapoi, dar era prea tîrziu Miliţia pedepsea cu străşnicie nu numai pe cel care trebuia să predea arma, ci şi familia sa De frică şi ca să nu-l bage şi pe vecin în necazuri, Titu Jubleanu n-a spus nimic Pînă la urmă, Titu Jubleanu îi spune la postul de miliţie plutonierului Ionescu, om cumsecade, că a apărut arma, iar acesta, ca să-l acopere, a mers cu el şi au aruncat-o noaptea în lacul din Nucşoara Înţelegerea a fost să nu spună nimic, nici de vecin, nici de aruncatul armei în lac, nimic Este drept că nici vecinul n-a spus nimic Dar bătăile la miliţie au continuat şi chiar şi soţia sa, Mărioara, era luată la post De frica bătăilor, au hotărît să fugă în munţi Şi aşa, cei rămaşi, copiii, au avut mult de suferit Soţul Veronei Jubleanu a fost condamnat la 7 ani închisoare şi la confiscarea averii, fiind implicat în lotul Arnăuţoiu Asupra lui Titu Jubleanu şi asupra familiei sale voi reveni 28 Ioana-Raluca Voicu-Arnăuţoiu, op cit , p 60 29 Ibidem, p 63 30 Ibidem, p 38 şi a întregii sale familii Unii membri îşi amintesc ceva care, probabil, le spune mult, ceva ce nu apare în text şi care aminteşte de pedepsele întîlnite în folclorul religios ortodox: se vor pedepsi cei de acelaşi sînge pînă la a noua generaţie, păcatul „alergînd” urmaşii, mult timp după moartea trădătorului31 Era clar că membrii grupului contestau regimul comunist şi ocupaţia sovietică, iar textul, implicit, exprima instituirea unei discipline extrem de aspre Pentru Arsenescu, jurămîntul avea forma şi valoarea unui jurămînt militar Arsenescu era dur şi nu-şi ascundea cu nimic această duritate Unui membru care depusese jurămîntul, Arsenescu32 i-a interzis să plece singur oriunde timp de o lună şi nu i-a permis să părăsească grupul pentru că, în caz contrar, el „va fi împuşcat fără cruţare” Era, fără îndoială, o perioadă de probă, dar oricum părea că nu se poate glumi în privinţa disciplinei Asupra durităţii lui Arsenescu, dincolo de regimul militar introdus de el, voi reveni Militarizarea grupului numit „Haiducii Muscelului”, cu sediul în muntele Seţu, s-a făcut prin atribuirea de grade militare, funcţii militare şi nume conspirative, care aminteau nume de haiduci sau nume cu rezonanţă populară: Mereanu (Toma Arnăuţoiu), Prisecaru (Titu Jubleanu), Bujor (Petre Arnăuţoiu), Moangă (Constantin Popescu33), Dragoş (Cornel Drăgoi), Cătălina (Laurenţia Rizea34), Gruia (Eugen Chirca35), Novac (Nicolae Milea36), Veveriţa (Gheorghe Rizea) etc Disciplina militară era instituită şi controlată de Arsenescu şi de Toma Arnăuţoiu, ei organizînd instruiri de tragere, semnînd ordine de zi, controlînd activitatea zilnică, dar Arsenescu era cel ce organiza şedinţe de pregătire politică în care tema de bază era începerea războiului şi necesitatea răsturnării regimului comunist Petre Arnăuţoiu, care fusese numit secretar al grupării „Haiducii Muscelului”, întocmea tabele nominale cu membrii grupului – dispersaţi sau nedispersaţi –, cu semnătura lor, la ordinele lui Arsenescu La acest lucru, afirmă Petre Arnăuţoiu37, s-a renunţat după separarea celor două personalităţi ale grupului – Arsenescu şi Toma Arnăuţoiu –, o dată cu celelalte „practici milităreşti” Este posibil să ne imaginăm că Arsenescu apela, pentru a-şi realiza ambiţiile, a-şi rezolva frustrările, dar şi a-şi actualiza obişnuinţele, la nişte oameni care erau departe de mediul în care activase el înainte de a fi deblocat Mediul militar, cel ce îl formase, era un mediu instruit, compus din militari de carieră Era şi un mediu în care rigoarea intra în normele şi valorile militare A trece de la Statul Major la haiduci era, pentru el, o apropiere de popor, de ţărani, dar, în acelaşi timp, şi o descalificare generatoare de frustrări De aceea, el a încercat să-şi transfere reflexele militare într-un alt mediu El era orăşean şi perspectiva lui nu se potrivea cu sufletul de ţăran, care reacţiona sentimental la tradiţie, la legăturile de sînge şi la tipul de acţiuni libere de constrîngerile militare Totuşi, probabil că el intuia faptul că nu avea altă soluţie şi, pentru a obţine 31 Ibidem, p 83; expresia „te-aleargă păcatul”, frecvent întîlnită la ţară, este concludentă în acest sens Ideea este că nu poţi scăpa, nu te poţi sustrage pedepsei divinităţii 32 Ioana-Raluca Voicu-Arnăuţoiu, op cit , p 92 33 Membru al grupului care nu era din Nucşoara, ci din Gorj, unde făcuse parte dintr-un grup de rezistenţă care se desfiinţase 34 Fiica Elisabetei Rizea 35 Fiul lui Ion Chirca, zis Dezertoru, şi al Elenei Chirca, zisă şi Lina Chirca 36 Nicolae Milea era tatăl lui Benone Milea, executat o dată cu lotul Arnăuţoiu, care reprezintă un caz special 37 Ioana-Raluca Voicu-Arnăuţoiu, op cit , p 96 adeziunea acestora şi sprijinul lor, în mediul aspru al muntelui, el trebuia să înţeleagă anumite realităţi familiare ţăranilor, realităţi ce răspundeau nevoilor lor psihologice Să nu uităm tradiţia militară a familiei sale şi faptul că el crescuse în valorile mediului militar, pe care le îmbrăţişase definitiv o dată cu opţiunea lui pentru cariera militară Din aspiraţia sa către elită, el ajunsese într-un mediu diferit, în care profanul îşi spunea cuvîntul Probabil că existau incompatibilităţi între valorile lui şi cele ale mediului în care se găsea prin forţa împrejurărilor, ce conturau alt tip de relaţii cu membrii grupului decît cele familiare lui Dincolo de relaţia lui cu Toma Arnăuţoiu, nu ne putem imagina o mai mare distanţă de mentalitate şi acţiune ca între el – şcolit în arta militară şi teoretic, nu numai practic, şi Dezertoru – om al muntelui, profan şi obişnuit numai a decide singur Şi totuşi, o admiraţie reciprocă exista în privinţa performanţelor Cornel Drăgoi38 povesteşte despre o discuţie în trei – el, Dezertoru şi Arsenescu: „El (Dezertoru) îl lăuda pe Arsenescu, zice – trage dom’ colonel cu pistoalele în mîinile amîndouă, ca la nu ştiu ce… Da, zice Arsenescu, lasă că şi el trage! Cînd ţi-o pune Nel carabina la ochi…” Ambivalenţa lui Arsenescu Chiar în Nucşoara a avut loc prima confruntare a cinci membri ai grupului cu organele de Securitate, în casa lui Iancu Arnăuţoiu În Darea de seamă către Direcţia Generală a Securităţii Poporului nr 075489 din 29 iunie 1949, se arată că organele de Securitate au urmărit „prinderea bandei de terorişti condusă de fostul lt colonel Arsenescu Ioan”39 Cei cinci membri ai grupului de haiduci – Toma Arnăuţoiu, Petre Arnăuţoiu, Arsenescu, Benone Milea, Ion Chirca – coborîseră în sat pentru a se aproviziona cu armament, alimente şi muniţii Surprinşi în casa părinţilor celor doi fraţi Arnăuţoiu – şi în absenţa lor –, ei s-au apărat, doi securişti fiind omorîţi în timpul retragerii lor Deşi Toma Arnăuţoiu a fost rănit la un picior în această confruntare, ei au reuşit să fugă şi să rămînă în viaţă Toate acestea s-au petrecut la 19 iunie 1949 Interesant pentru a înţelege frămîntările interioare ale lui Arsenescu şi proiectele sale de viitor este ceea ce s-a întîmplat cu o zi înainte de ciocnirea cu forţele Securităţii, adică la 18 iunie 1949 Cei cinci – deci inclusiv Arsenescu – au coborît din munţi şi, în dimineaţa zilei de 18 iunie, au fost anunţaţi că seara va sosi în Nucşoara-Slatina Pavel Necula40 Acesta era membru PMR şi reangajat în armată cu gradul de plutonier Probabil că angajarea s-a 38 Povestea Elisabetei Rizea din Nucşoara , ed cit , p 117 39 Ioana-Raluca Voicu-Arnăuţoiu, op cit , p 100 Autoarea subliniază eroarea de prenume care apare în textul Securităţii Corect este Arsenescu Gheorghe 40 Pavel Necula se cunoştea cu Arsenescu de la Cîmpulung-Muscel El a fost un om de încredere al lui Arsenescu, aşa cum vom vedea Îl cunoştea pe Arsenescu din 1945, de cînd lucraseră împreună la Centrul de recrutare Muscel Totuşi, Cornel Drăgoi, în mărturia sa despre Arsenescu, spune: „S-a dus (Arsenescu) la Cîmpulung, unde avea o mătuşă, doamna Pîslaru, şi avea şi prieteni din ăştia… Avea un sublocotenent şi un plutonier, mi se pare Necula, care era şi finul lui… Şi Arsenescu a trimis pe cineva, adică a vorbit cu plutonierul să meargă cineva la mătuşă-sa, să-i ceară ceva, nu ştiu ce… Cine te-a trimis, mă? Păi… Săracu, ce l-au mai chinuit pe Necula, l-au zdrobit în bătăi şi chinuri… Pînă la urmă a spus” (cf Povestea Elisabetei Rizea din Nucşoara , ed cit , p 133) Pavel Necula îl va ajuta pe Arsenescu să se ascundă, cînd va renunţa să se mai întoarcă la grup, în gospodăria socrilor săi datorat adeziunii sale la PMR Pavel Necula primise o scrisoare41 de la Arsenescu, din Nucşoara, în cursul lunii iunie, prin care acesta îl ruga să-i facă rost de o pereche de bocanci şi să vină să-l viziteze la Nucşoara pentru a-i aduce veşti despre ce se mai întîmplase în Cîmpulung-Muscel, despre cei arestaţi din familia sa ori dintre cunoscuţi Întîlnirea cu toţi ceilalţi patru membri ai grupului cu care coborîse din munţi a avut loc în casa Anei Simion42 După ce Pavel Necula l-a informat pe Arsenescu despre familia şi cunoscuţii săi şi după ce i-a dat ce-i adusese43, Arsenescu a spus că „este imposibil să nu vină americanii pentru că ei au bomba atomică”44 Apoi, Pavel Necula a avut o discuţie între patru ochi cu Arsenescu, iar acesta din urmă i-a arătat „un caiet în care scria diferite ordine de zi pe care le dădea la munte, referitor cum îi pedepsea el pe haiduci şi ordine de zi de avansarea lor, spunîndu-mi că acest caiet îl ţine secret” Între această declaraţie a lui Pavel Necula, dată la 28 mai 1950, şi una dată de Arsenescu mult mai tîrziu, la 5 aprilie 1961, există o diferenţă Arsenescu declară că „motivul convorbirii separate a fost aceea de a-l întreba asupra posibilităţilor ascunderii mele la Cîmpulung-Muscel, în apropierea satului Măţău, în care scop trebuia să mă ajute el”45 Răspunsul primit de Arsenescu era încurajator Nu fusese refuzat, ci i se spusese că „sînt posibilităţi, dar că urmează să mai fie studiate de el (Pavel Necula) şi că rezultatul îl va primi într-o viitoare întîlnire” Aceste lucruri, privind intenţia lui Arsenescu de a se ascunde şi ajutorul cerut, nu apar în declaraţia lui Pavel Necula Faptul că Arsenescu ţinea un caiet secret şi faptul că manifesta indirect – prin solicitarea ajutorului – intenţia de a părăsi „Haiducii Muscelului”, precum şi comportamentul său faţă de membrii grupului cu care venise relevă prudenţă şi suspiciune, dar şi nesiguranţă privind succesul realizării intenţiei sale Totuşi, o oarecare ambivalenţă poate fi intuită Intenţia de a se ascunde nu se potriveşte nici cu siguranţa cu care prevedea venirea americanilor şi nici cu satisfacţia cu care privea succesul confruntării cu Securitatea şi măsurile ce au urmat După propriile afirmaţii46, el a adus elogii, respectiv laude privind comportarea membrilor bandei în acţiunea din data de 19 iunie 1949 şi în mod deosebit lui Arnăuţoiu Petre A urmat redactarea unui aşa-zis ordin de zi, pe un caiet pe care îl purtam asupra mea, prin care am acordat avansări în grad, faţă de gradele date anterior, după cum urmează: – Arnăuţoiu Toma, de la gradul de căpitan la gradul de maior, pentru faptul că a fost rănit în acea retragere; – Chirca Ion, de la gradul de locotenent la gradul de căpitan, pentru curajul dovedit în acţiune; – Milea Benone, de la gradul de plutonier la gradul de sublocotenent; – Arnăuţoiu Petre, de la gradul de sergent major la gradul de plutonier Şi pentru aceştia ultimii doi, am motivat avansarea tot pentru „curajul dovedit în acţiune” 41 Conform declaraţiei sale (cf Ioana-Raluca Voicu-Arnăuţoiu, op cit , p 115) 42 Soră a Marinicăi Chirca S-a şi mîncat atunci şi, pe lîngă cei cinci, acolo mai erau Aurel Chirca şi soţia sa, Marinica, şi soţii Milea, părinţii lui Benone Milea Toţi cei din Nucşoara au depus atunci jurămînt 43 O pereche de bocanci – ceruţi de Arsenescu – şi alte lucruri de la el: două sticle cu ţuică, o cămaşă, o pereche de indispensabili, un rucsac şi două pîini 44 Ioana-Raluca Voicu-Arnăuţoiu, op cit , p 100 45 Ibidem, p 108 46 Ibidem, p 134 Reorganizarea grupului şi perspectivele sale Întoarcerea în munţi, la punctul „Izvorul Grosului”, după întîlnirea cu Pavel Necula, a însemnat nu numai un prilej de avansare, dar şi o ocazie de reorganizare a grupului haiducilor Arsenescu declară că au avut loc în grup discuţii privind o nouă împărţire, din perspectiva organizării grupului, şi că acest lucru însemna: un nou nume, cel de „grupare de partizani”, renunţîndu-se astfel la numele de „haiduci”; locul de acţiune era rîul Doamnei, dar cu două subgrupuri, iniţial preconizîndu-se a lua fiinţă şi cel de al treilea; rămînea astfel o grupare Nucşoara, condusă de Toma Arnăuţoiu – compusă din Petre Arnăuţoiu, familia Jubleanu47, Maria Plop, Constantin Popescu şi Aurelia Costea48 –, şi o a doua, denumită gruparea Slatina, condusă de Ion Chirca şi compusă din Gheorghe Chirca49, Benone Milea, Eugen Chirca, Elena Chirca O a treia grupare urma să-i cuprindă pe cei din comuna Domneşti, răspunzînd dorinţei lui Luca Şuţa şi Gheorghe Şuţa50 Fraţii Şuţa erau negustori şi se aşteptau a fi urmăriţi de Securitate din pricina simpatiilor lor politice Într-o întîlnire în casa Elisabetei Rizea din 17 iunie 1949, li s-a promis o a treia grupare În declaraţia sa, Arsenescu mai afirmă că: Privitor la persoana mea, fiind întrebat de ceilalţi că în situaţia acestei noi împărţiri eu ce mai comand, m-am autointitulat faţă de aceştia că fac parte din comandamentul general al forţelor de partizani din Argeş, Muscel şi Dîmboviţa, afirmînd că şi în celelalte sectoare muntoase amintite există de asemenea grupări conduse de foşti militari Am mai spus că locul unde se găseşte acel comandament este localitatea Fundata lîngă Bran şi că acolo se găseşte deocamdată un maior care conduce o grupare de cca 200 persoane De asemenea am mai afirmat că eu voi rămîne aci în sectorul comunei Nucşoara pînă cînd îi voi vedea organizaţi, după care mă voi deplasa la Bran însoţit de cîţiva din cei prezenţi, pentru a şti unde să facă legătura cu mine în viitor în scopul unei activităţi comune Precizez însă că toate aceste afirmaţii pe care le-am făcut faţă de membrii bandei cu privire la existenţa acelui comandament general şi a celelaltei grupări similare de la Nucşoara nu existau în realitate Am făcut însă asemenea afirmaţii faţă de membrii bandei de la Nucşoara, pentru a le întări moralul care în urma asasinatelor comise de noi la Nucşoara nu era tocmai satisfăcător Am vrut prin aceasta ca ei să înţeleagă că nu sîntem singuri şi că în cazul cînd organele de stat intensifică urmărirea în munţii situaţi de-a-lungul Doamnei, se pot retrage şi stabili în regiunile laterale, pentru un timp, după care să revină iarăşi la locurile lor51 În întărirea afirmaţiilor lui Arsenescu, după care informaţiile date membrilor grupului privind existenţa unui comandament general şi a unor grupări similare celei din Nucşoara, erau false, vine o notă52 trimisă Securităţii în 1950 47 Familia Jubleanu, compusă din Titu şi Marioara Jubleanu şi fiul lor, Constantin, zis Tică 48 Membră a grupului încă de la constituirea lui 49 Alt fiu al lui Ion Chirca zis Dezertoru Soţia Dezertorului, Elena sau Lina, funcţiona ca spălătoreasă şi bucătăreasă a grupului 50 Ambii erau fraţi ai Elisabetei Rizea şi nepoţi ai lui Gheorghe Şuţa din Domneşti, cunoscut lider ţărănist, asasinat la alegerile din 1946 51 Ioana-Raluca Voicu-Arnăuţoiu, op cit , p 274 52 Este vorba despre nota trimisă de colonelul de Securitate M Nedelcu şi de lt major de Securitate I Popescu către Direcţia Regională a Securităţii Poporului Piteşti, în 2 martie 1950, prin care se raportează, pe baza cercetărilor făcute, următoarele:„Nu există un comandament unic pe ţară al bandelor (col Arsenescu); Nu există legătură între bandă şi Arsenescu se considera şeful grupului şi oamenii s-au supus disciplinei impuse de către el Astfel, după confruntarea cu oamenii Securităţii din casa părinţilor celor doi fraţi Arnăuţoiu, din iunie 1949, şi retragerea în munţi, deplasările erau inevitabile, atît pentru a înşela organele de Securitate, cît şi pentru aprovizionarea cu alimente Locurile în care se stabileau erau imediat părăsite, o dată ce ei se întîlneau întîmplător cu ciobani, muncitori sau necunoscuţi Titu Jubleanu „a cerut o învoire lui Arsenescu Gheorghe pentru ca să meargă să-şi ducă soţia în comuna Brăduleţu, sat Brădeţ, la o rudă, anume Dudaş Ion Arsenescu Gheorghe i-a aprobat lui Jubleanu Titu să plece, luînd cu el pe Jubleanu Maria şi pe Jubleanu Constantin”53 Reiese clar cine se comporta ca şef şi cine controla mişcările membrilor grupului Rupturi reciproce În iulie 1949, Arsenescu era încă împreună cu Toma Arnăuţoiu şi, evident, cu ceilalţi membri ai grupului În cursul lunii, ei fuseseră văzuţi destul de mult Nişte femei54, venite să caute răşină, un brigadier, însoţit de cîteva persoane, mai mulţi ciobani se întîlniseră cu ei De aceea, schimbarea refugiilor era necesară La un moment dat, Toma Arnăuţoiu i-a spus lui Arsenescu că el, împreună cu fratele său şi cu familia Jubleanu, pleacă să caute un loc mai bun, cît mai aproape de comuna Nucşoara, pentru a fi uşurată aprovizionarea Ei stabiliseră data şi locul unde se vor reîntîlni La întîlnire, Toma Arnăuţoiu nu i-a precizat lui Arsenescu unde se află locul nou ales, urmînd ca, o dată terminate pregătirile, acesta şi cei ce rămăseseră cu el să fie chemaţi La despărţire, Maria Plop pleacă şi se alătură grupului lui Toma Arnăuţoiu Omul de legătură care urma să informeze despre noua întîlnire între cele două grupuri era Aurel Chirca, întrucît el lucra permanent la exploatarea silvică dintr-un punct numit „Izvorul Surlei” şi nu dădea de bănuit Arsenescu afirmă că grupul din care făcea parte era condus de Ion Chirca În această perioadă, în viaţa celor două grupuri apare Ion Sorescu El era legionar din satul Nucşoara, fiind în bune relaţii cu alt legionar, Constantin I Samoilă După evenimentul din 19 iunie 1949, într-o deplasare făcută de Arsenescu, Toma Arnăuţoiu şi Ion Chirca la locuinţa lui Constantin I Samoilă55, acesta comunică dorinţa prietenului său, Ion Sorescu, de a intra în legătură cu membrii grupului Petre Arnăuţoiu fostele partide politice precum şi alte organizaţii subversive; De asemeni nu s-a stabilit vreo legătură între bandă şi elementele clericale; Nu s-a stabilit amestecul bandei în acţiunile contrarevoluţionare chiabureşti; Nu există legături organizate cu trădătorii din străinătate, cu misiunile imperialiste din ţară…” (cf Ioana-Raluca Voicu-Arnăuţoiu, op cit , p 36) 53 Ioana-Raluca Voicu-Arnăuţoiu, op cit , p 142 54 Este vorba despre Ana I Mogoiu, Maria I Riştin, Maria D Mucenic şi Eugenia Comşa, care au dat întîmplător de un foc şi de baraca grupului Ele au dat declaraţii în faţa căpitanului de Securitate I Cîrnu Reacţia lui Arsenescu faţă de aceste femei este diferit descrisă, Benone Milea afirmînd că „Arsenescu a spus să li se taie limba şi degetele ca să nu poată spune sau scrie ceva”, dar la rugăminţile celorlalţi a cedat (cf Ioana-Raluca Voicu-Arnăuţoiu, op cit , p 197) 55 Constantin I Samoilă era rudă cu Titu Jubleanu afirmă că atunci s-au stabilit o dată şi un loc de întîlnire a celor doi, Constantin I Samoilă şi Ion Sorescu, aceştia urmînd să vină acolo şi cu Elisabeta Rizea Întîlnirea a avut loc Ulterior, cînd cele două grupuri se despărţiseră, Arsenescu este anunţat printr-un om de legătură că Ion Sorescu doreşte să-l întîlnească La întîlnire au venit toţi cei care erau cu Arsenescu, anume Ion Chirca şi fiul său, Eugen, Benone Milea şi Constantin Popescu Ion Sorescu dorise însă o întîlnire doar cu Arsenescu Au reuşit să vorbească între patru ochi şi atunci Ion Sorescu i-a spus lui Arsenescu că trebuie să meargă pe muntele Cernat pentru a lua legătura cu Toma Arnăuţoiu şi grupul său Şi, într-adevăr, în acel loc erau aşteptaţi de grupul Arnăuţoiu Sorescu pregătise terenul, comunicîndu-i lui Arsenescu că el şi-a asumat iniţiativa de a reuni cele două grupuri, gîndindu-se că acest lucru este necesar Se pare că obstacolul acestei reuniri era o armă Toma Arnăuţoiu susţinea că Ion Chirca i-o furase şi condiţiona reunirea grupurilor de excluderea celor doi Chirca, tată şi fiu În acest fel, Arsenescu rămînea doar cu doi oameni Arsenescu nu dădea însă prea mare importanţă reunirii grupurilor şi rezolvării conflictului După propriile afirmaţii56, el îi spusese lui Toma Arnăuţoiu: „mă mai gîndesc şi ce hotărîre voi lua urmează să i-o comunic prin Ion Sorescu I-am dat acest răspuns lui Toma Arnăuţoiu, întrucît eu aşteptam să primesc de la Necula Pavel alt răspuns, în legătură cu propunerile mele făcute acestuia de a căuta posibilitatea pentru ca eu să plec la Cîmpulung unde să mă ascund” Mai interesant este faptul că între ceea ce apare dintr-o altă declaraţie57 a lui Arsenescu şi ceea ce susţine Toma Arnăuţoiu există o diferenţă importantă Arsenescu susţinea că nu numai excluderea celor doi Chirca o cerea Toma Arnăuţoiu, ci şi pe a celorlalţi doi rămaşi, adică de a veni singur în grupul lui Toma Arnăuţoiu Dimpotrivă, Toma Arnăuţoiu declară că Arsenescu a fost gata să renunţe la toţi membrii grupului propriu şi să se alăture lui Toma Arnăuţoiu şi grupului acestuia sau, mai mult, amîndoi să-i lase de capul lor pe cei cu care erau şi să plece împreună să se ascundă58 Dar nu numai Ion Sorescu dorea reunirea, ci şi Virgil Marinescu Ei au insistat foarte mult ca grupurile să fuzioneze, să redevină unul singur Întrucît încercările de reunire au eşuat, separarea definitivă s-a petrecut, după spusele lui Arsenescu59, la începutul lunii august 1949 După cum am mai arătat, Arsenescu a afirmat că, începînd cu 21 septembrie 1949, el a ieşit complet şi definitiv din joc, ascunzîndu-se Conflictul produs de furtul armei – Ion Chirca îi furase lui Toma Arnăuţoiu o armă şi muniţie – fusese real Petre Arnăuţoiu şi Constantin Jubleanu s-au întîlnit pentru a căuta arma şi muniţia, acest lucru fiind considerat de Arsenescu60 drept unul dintre motivele de despărţire a bandei în două grupări Aprovizionarea a fost considerată de Toma Arnăuţoiu un argument credibil pentru necesitatea separării Dar acest lucru nu era un motiv real, ci doar o strategie de a ascunde dorinţa de despărţire, despre care voi aminti în partea dedicată personalităţii lui Toma Arnăuţoiu Situaţia era tensionată Relaţiile în grupul mare conţineau elemente de ostilitate latentă şi, de aceea, Toma Arnăuţoiu alege argumentul convenabil al aprovizionării 56 Ioana-Raluca Voicu-Arnăuţoiu, op cit , p 147 57 Ibidem 58 Ibidem, p 149 59 Ibidem, p 150 60 Ibidem, p 151 Petre Arnăuţoiu61 afirma că erau conturate două grupări: pe de o parte, Arnăuţoiu şi Jublenii, pe de altă parte, Arsenescu şi Ion Chirca: …subsemnatul, Arnăuţoiu Toma, Jubleanu Titu şi Jubleanu Constantin, pentru a ne despărţi de Arsenescu Gheorghe fără ca el să se sesizeze imediat, am folosit următorul procedeu: „I-am spus lui Arsenescu Gheorghe că trebuie să facem aprovizionare cu alimente pentru nevoile zilnice şi că noi, fraţii Arnăuţoiu şi familia Jubleanu, intenţionăm să ne creem relaţii pentru aprovizionare altele decît cele existente şi că noi renunţăm în favoarea lui Arsenescu şi ceilalţi la relaţiile create pînă atunci” Este demn de subliniat faptul că relaţiile cu cei din sat care puteau aproviziona oamenii din munte erau foarte importante, încrederea fiind elementul esenţial În plus, fraţii Arnăuţoiu şi Jublenii i-au comunicat lui Arsenescu că intenţionau să facă şi un nou bordei în zona Vîlsanului Lucrurile au fost astfel prezentate pentru a nu-i trezi lui Arsenescu suspiciuni: separarea se referea numai la adăpost şi aprovizionare, dar rămîneau planurile de acţiune comună Toma Arnăuţoiu şi Jublenii s-au stabilit, ca atare, într-o pădure numită „Cucute”, doar la 6 km de Nucşoara, iar Arsenescu a acceptat argumentele, gîndindu-se la răspunsul pe care-l aştepta de la Necula Pavel O dată separaţi, grupul lui Toma Arnăuţoiu s-a deplasat la Nucşoara, la Virgil Marinescu, pentru a-l anunţa despre schimbările produse, păstrînd argumentele prezentate lui Arsenescu Despărţirea a antrenat discuţii „neplăcute” şi Arsenescu i-a cerut înapoi lui Titu Jubleanu un pistolet şi muniţie, iar la o nouă întîlnire cu membrii familiei Marinescu, acestora li s-a spus nu numai că grupul lui Toma Arnăuţoiu a luat-o pe Maria Plop la ei – ea rămînînd cu Arsenescu după separare –, dar şi că despărţirea de Arsenescu este definitivă, pentru că „acesta s-a dovedit nesincer cu noi”62 După cum am spus, Virgil Marinescu pleda pentru reunire şi pentru acţiuni comune şi, de aceea, el şi soţia sa „au primit cu durere” vestea despărţirii Prestigiul lui Arsenescu era un atu important pentru cei din familia Marinescu Ei erau impresionaţi de alura acestuia şi credeau în competenţa sa militară, pe care o considerau foarte necesară supravieţuirii grupului în munţi El trebuia „ascultat”, în opinia Marineştilor În faţa acestor argumente, Arnăuţoii63 au propus o nouă întîlnire care să-i convingă pe cei ce susţineau reunirea că aceasta este imposibilă, din cauza „atitudinii” lui Arsenescu Între Arsenescu şi Toma Arnăuţoiu a avut loc şi un schimb de scrisori Totuşi, reproşurile nu luaseră încă forma unui dezacord total şi explicit Arsenescu continua să se arate implicat, spunînd, în răspunsul dat lui Toma Arnăuţoiu, că a făcut o aprovizionare substanţială de alimente şi armament şi că războiul în Balcani a început Dar cei din grupul Arnăuţoiu au aflat apoi că Arsenescu făcuse din nou avansări în grupul său Doi membri erau ridicaţi la rangul de subalterni direcţi ai lui: Benone Milea devenea, pe lîngă sublocotenent, „aghiotant” personal, iar Constantin Popescu devenea plutonier şi „secretar” al lui Arsenescu Cu această ocazie, prin care cei doi erau „fidelizaţi” – probabil că Arsenescu avea nevoie încă de loialitatea celor din grupul lui –, fraţii Arnăuţoiu şi Jublenii au fost declaraţi de Arsenescu64, în faţa grupului său, drept „dezertori”, fiind „degradaţi” 61 Ibidem 62 Ibidem, p 155 63 Ibidem 64 Ibidem, p 156 În bună tradiţie militară şi în conformitate cu rangul său superior, Arsenescu avansa şi degrada, considerînd că întregul grup îi era supus, că el este responsabil de toţi oamenii din munte Separarea era făcută, atît real, cît şi simbolic, începînd cu declararea de dezertare Din perspectiva lui Arsenescu, grupul lui se legitima ca entitate rămasă activă şi în conformitate cu regulamentul militar Ceilalţi, Arnăuţoii, Jublenii şi Maria Plop, erau în afara legii militare Acţiunile comune, dar şi cele separate întreprinse de cele două grupuri în perioada ambiguă a despărţirii temporare vor fi expuse mai tîrziu Acum, voi urmări realizarea intenţiei lui Arsenescu de a se retrage şi ascunde într-un loc sigur Pentru aceasta, întîlnirea cu Pavel Necula era esenţială De aceea, Arsenescu pleacă împreună cu Ion Chirca – ceilalţi membri rămînînd la bordeiul-ascunzătoare – să se întîlnească cu Aurel Chirca O dată produsă această întîlnire, Ion Chirca se duce la bordei, iar ceilalţi doi – Arsenescu şi Aurel Chirca – pleacă spre Bughea Acest lucru se petrecea la începutul lui septembrie 1949 Despărţirea definitivă avusese loc Ambii ajung la locuinţa soţilor Micuda, Gheorghe şi Maria, fără probleme Arsenescu urcă direct în podul grajdului, aşteptîndu-l pe Pavel Necula El nu apare însă În locul lui, Elena Micuda65 o adusese pe soţia acestuia, Maria Necula, însoţită de fratele ei, Ion Marinescu Pavel Necula nu putuse veni din două motive: pe de o parte, din cauza serviciului, pe de altă parte, din prudenţă Maria Necula ştia de la soţul ei despre înţelegerea anterioară dintre cei doi şi de aceea venise cu fratele ei Soţii Necula hotărîseră împreună ca locul ascunzătoarei să fie o anexă a gospodăriei părinţilor femeii, unde stătea şi fratele ei pentru a îngriji vitele Arsenescu s-a arătat mulţumit de soluţie, urmînd ca pe 22 septembrie să revină la Bughea pentru a fi condus la locul respectiv Cu această ocazie, Elena Micuda pleacă şi revine cu Gheorghe Mămăligă66, care pleacă împreună cu Arsenescu şi cu Aurel Chirca înapoi la grup Gheorghe Mămăligă este prezentat grupului şi devine şi el fugar Există înregistrat procesul-verbal de interogatoriu al lui Arsenescu privitor la perioada 14-21 septembrie 1949, perioadă imediat anterioară retragerii lui În acea perioadă, doi dintre membrii grupului său – Ion Chirca şi Eugen Chirca – au descoperit bordeiul Arnăuţoilor, dar nu s-au întîlnit cu ei Mai tîrziu, Benone Milea şi Eugen Chirca, plecînd la pescuit pe Rîul Doamnei, s-au întîlnit cu un informator deghizat în inginer, care le-a pus întrebări directe, bănuind că ei sînt fugari Cei doi au afirmat că sînt partizani ai lui Arsenescu şi, mai mult decît atît, într-o naivitate explicabilă, s-au lăsat 65 Gheorghe Mămăligă era căutat de miliţie întrucît fusese prins de două ori făcînd comerţ clandestin cu mălai şi porumb, pe care Elena Micuda le vindea mai departe A doua oară lovise un miliţian şi, pentru că era căutat, se ascunsese În Bughea avea un frate Pe Elena Micuda o rugase să-l pună în legătură cu grupul Arsenescu Acestea reies din cartea citată a Ioanei-Raluca Voicu-Arnăuţoiu Cu ocazia unei discuţii recente, pe care am avut-o în septembrie 2002 cu Marinica Chirca, ea declara că Mămăligă nu avea nici un frate şi că legătura dintre Arsenescu şi Mămăligă exista prin faptul că acesta din urmă fusese ordonanţa lui Arsenescu De asemenea, ea a mai susţinut că Aurel Chirca îl cunoştea pe Arsenescu din perioada în care făcuse serviciul militar Acest lucru poate explica ataşamentul lui Mămăligă faţă de Arsenescu Dar alte informaţii susţin faptul că Gheorghe Mămăligă avea, într-adevăr, un frate care lucrase la ferma lui Arsenescu; probabil că Marinica Chirca a uitat acest lucru 66 Pentru adeziunea lui Gheorghe Mămăligă, vezi Ioana-Raluca Voicu-Arnăuţoiu, op cit , pp 211-212 fotografiaţi cu armele la spate Totuşi, au avut buna inspiraţie de a nu accepta să-i arate inginerului unde sînt ceilalţi membri Întîlnirea nu era de bun augur67 O plecare dificilă, dar pregătită Arsenescu era frămîntat de problema retragerii sale Îşi punea diverse probleme Ce le va spune membrilor grupului şi cum va motiva plecarea? Cît le va spune? În acelaşi timp, ştia că, prezentînd problema plecării, va avea nevoie de susţinători, cel puţin pentru a abate eventuala suspiciune a membrilor grupului de la ideea abandonului Să nu uităm că el fusese cel care redactase jurămîntul în care se spunea: „Jur să nu mă despart de fraţii mei de luptă, decît după victoria finală” Arsenescu îşi construieşte scenariul cu multă abilitate, încercînd să facă un compromis între el ca persoană privată şi el ca militar, obişnuit cu ideea de vigilenţă şi disciplină Desigur că întîmplarea de la pescuit îi displăcuse mult Ca militar, uşurinţa şi lipsa de vigilenţă ale celor doi i se păreau de nescuzat Dar faptul că urma să plece îl îndreptăţea să privească mai îngăduitor comportamentul lor naiv; „i-am mustrat că au acceptat să fie fotografiaţi”68, declară el, dar hotărăşte, pentru că inginerul nu le cunoştea bordeiul, să rămînă „la acel bordei, mai ales că peste cîteva zile urma să mă deplasez la Bughea”, părăsind grupul Să deducem că, o dată cu plecarea lui, soarta grupului îi era indiferentă? Nu se poate spune decît că, parţial, poate fi adevărat, pentru că, găsind un moment favorabil şi pentru a-l cîştiga de partea sa pe Gheorghe Mămăligă, el îi face acestuia mărturisiri, dar nu înainte de a-l avertiza asupra unor lucruri considerate de el importante Problema era Ion Chirca, a cărui comportare faţă de ceilalţi membri ai grupului nu era pe placul lui Arsenescu De aceea, el îl sfătuieşte pe Mămăligă să evite „discuţiile în contradictoriu” cu Ion Chirca În ceea ce priveşte plecarea lui, Arsenescu îi face confidenţe incomplete, cerîndu-i lui Mămăligă cuvîntul de onoare că nu va divulga nimic din ceea ce el îi spune Ce îi spune Arsenescu lui Mămăligă? Îi vorbeşte despre iminenţa plecării sale, dar nu-i pomeneşte numele lui Pavel Necula şi nici locul viitoarei lui ascunzători Reacţia lui Mămăligă a fost, aşa cum era de aşteptat, cea a unui om care pierdea un sprijin în Arsenescu El se simte destabilizat de această hotărîre şi îşi regretă venirea în grup, lăsînd să se înţeleagă că, o dată ce va pleca Arsenescu, el se va simţi singur – şi, evident, îl roagă pe acesta să-l ia cu el Nu putem şti dacă Arsenescu a gîndit numai la rece situaţia, făcîndu-şi o socoteală de genul: îi voi promite, iar el mă va susţine şi-mi va uşura plecarea Dar nici nu putem crede că cei doi s-au întîlnit în ideea de solitudine Arsenescu îi spune lui Mămăligă că nici el nu-şi dorea să rămînă „chiar singur”, pentru că Arsenescu era un om puternic, sigur pe sine, chiar rigid şi nu părea să aibă îndoieli sau sensibilităţi care ar fi contrazis imaginea unui militar Despre relaţiile dintre Arsenescu şi familia Chirca vom vorbi mai tîrziu, pentru că ele explică reacţiile fiecărei părţi şi dau substanţă unei solidarităţi care ar fi putut cu greu 67 Ioana-Raluca Voicu-Arnăuţiu, op cit , p 225 68 Ibidem, pp 225-226 să funcţioneze Pentru moment, amintesc doar că Arsenescu îl suspecta pe Ion Chirca că acesta ar bănui ceva în privinţa dorinţei sale de a pleca şi, pentru aceasta, el construise deja un scenariu spre a-l împiedica pe Arsenescu să părăsească grupul Lanţul prin care Arsenescu urma să ajungă la Bughea şi despre care el credea că nu este distrus i s-a prezentat astfel: – Aurel Chirca nu putea merge cu el la Bughea; acesta îl însoţise ultima dată, dar nu asistase la discuţia privind data şi locul ascunzătoarei pe care Arsenescu le stabilise cu soţia lui Pavel Necula şi fratele ei; – Benone Milea primise înştiinţare de la Pavel Necula, printr-o scrisoare, că legătura din Bughea era cunoscută de organele de stat În scrisoare se menţiona că Elena Micuda din Cîmpulung-Argeş, persoana de legătură a soţilor Necula, o anunţase despre faptul că legătura cu Bughea era cunoscută Marinica Chirca fusese cea care îl anunţase pe Nicolae Milea Totul pornea deci de la Marinica Chirca, cumnata lui Ion Chirca, şi probabil că acest lucru l-a făcut pe Arsenescu să nu dea crezare informaţiei, pentru că o considera „o manevră a membrilor grupului şi mai ales a lui Chirca Ion de a mă împiedica să plec”69 Arsenescu se decide să plece şi îşi motivează astfel plecarea: În ziua de 21 septembrie 1949 am spus lui Chirca Ion şi ceilalţi membri ai bandei că eu urmează să plec la Bughea, unde am o întîlnire cu unele elemente de legătură ale mele şi că de aici voi merge spre comuna Lereşti, pentru a mă întîlni cu alţi comandanţi ai grupurilor de partizani „de la Fundata şi Rucăr”, de la care urmează eu să primesc rapoarte cu privire la activitatea desfăşurată de ei şi să le transmit noi ordine, lucru care de altfel era ireal, fiind doar invenţii pentru a-mi motiva plecarea mea la Cîmpulung-Muscel70 Aici intră în joc Gheorghe Mămăligă, care, conform înţelegerii anterioare cu Arsenescu, aprobă şi susţine vorbele acestuia, arătînd că şi lui îi sînt cunoscuţi acei comandanţi şi acele grupuri din Lereşti Arsenescu mută deci motivaţia plecării lui într-o zonă incontrolabilă, care, probabil, a sensibilizat suspiciunea lui Ion Chirca În acest moment, Arsenescu a dat dovadă de sînge rece şi fermitate, aducînd argumente susţinute de prestigiul lui – comandant general – şi de secretul militar, făcîndu-l astfel pe Ion Chirca să renunţe la dorinţa explicit formulată de a-l însoţi Şi astfel Arsenescu pleacă, dar nu singur, ci însoţit de Eugen Chirca, Gheorghe Mămăligă şi Constantin Popescu, zis Moangă Fiind foarte devreme, ei au stabilit ca la familia Micuda să meargă doar Arsenescu şi cu Mămăligă, ceilalţi doi rămînînd, din prudenţă – Marinica Chirca îi înştiinţase că se ştie de această întîlnire –, să-i aştepte într-un punct cunoscut Lucrurile se precipită şi fac despărţirea dificilă şi rapidă Soţii Micuda erau, desigur, acasă Era doar 4 dimineaţa Maria Micuda le spune că totul este în regulă, timp în care soţul său dispare din casă fără să sufle un cuvînt Arsenescu şi cu Mămăligă ies să-i anunţe pe ceilalţi doi să vină şi ei, dar, la ieşirea din casă, în apropierea porţii, sînt atacaţi cu rafale de mitralieră din două părţi Ei reuşesc să scape, însă Mămăligă este rănit la abdomen În această situaţie, el va fi preluat de cei doi şi se vor întoarce la grup, iar Arsenescu, conform celor stabilite, pleacă la întîlnirile sale „ireale”, promiţînd că se va întoarce cu siguranţă la ei Drumul îl cunoştea Mămăligă, rănit, nu-l deconspiră Era ultimul contact al lui Arsenescu cu membri ai grupului 69 Ibidem, p 227 70 Ibidem Ethos militar şi autoritate: loialitate sau obedienţă? Arsenescu era un om de acţiune Ocazia de a se alătura lui Toma Arnăuţoiu şi celor fideli acestuia i-a permis să continue un stil de viaţă cu care era obişnuit, care îi era familiar şi-i aducea satisfacţie Chiar el numeşte gruparea iniţială drept una paramilitară Jurămîntul, disciplina, organizarea, în general, acordarea de grade, ordinele de zi, toate acestea erau pentru el lucruri fireşti Era cunoscut ca un om de armată şi prestigiul său era recunoscut chiar şi de securişti, care nu erau atît de naivi încît să ignore calităţile de strateg ale lui Arsenescu De competenţa sa militară şi de experienţa sa nu se putea face abstracţie Astfel se explică şi mobilizarea celor din Securitate pentru prinderea lui şi eforturile de a-i controla mişcările Pe de o parte, încrederea lui era mai mare faţă de cei care fie fuseseră deblocaţi, fie mai funcţionau sau fuseseră reangajaţi în armată Aceştia erau totodată o sursă serioasă de ajutor, putîndu-i acoperi nevoi vitale: haine rezistente la mediul aspru al muntelui, armament, muniţii, echipament Pe de altă parte, Arsenescu era originar din Cîmpulung-Muscel Acolo era cel mai bine cunoscut şi acest loc putea să-i ofere, din perspectiva ajutorului, mai multe relaţii şi posibilităţi materiale În comparaţie cu lumea Nucşoarei, unde nu cunoştea pe nimeni, Cîmpulung-Muscel era locul către care s-au întors şi speranţele lui finale de a se ascunde Arsenescu era cunoscut la Cîmpulung-Muscel nu numai de cadre militare cu care lucrase şi care-i fuseseră subalterni, dar şi de locuitori cu care intrase în contact, ca să nu mai vorbim despre rudele sale Era născut şi crescut în Cîmpulung, terminase liceul „Dinicu Golescu” din Cîmpulung şi tot acolo se născuse şi crescuse soţia sa Înainte de a veni la Bucureşti, unde-l va cunoaşte pe Toma Arnăuţoiu, el ascunsese arme la oameni de încredere, lucruri salvate de la ferma sa, depozitase arme şi muniţii în diferite locuri Aurel Chirca contactase o mătuşă de-a lui Arsenescu, Margareta Pîslaru71, şi, prin intermediul ei, intrase în posesia unor arme cu care trebuia să ajungă la munte O a doua cale de a obţine armament, echipament militar, muniţii a fost contactarea unor subalterni dinaintea deblocării şi utilizarea prestigiului propriu oferit de poziţia ierarhic superioară Aceştia erau angajaţi în armată şi aveau acces la arme şi echipament, inclusiv la efecte militare Cei contactaţi de Arsenescu au fost Pavel Necula, Vasile Dumitru72, 71 Margareta Pîslaru locuia în Cîmpulung-Muscel Aurel Chirca i-a adus acesteia un bilet de la Arsenescu în iunie 1949 Împreună, ei l-au contactat pe Constantin Georgescu, de la care Aurel Chirca a ridicat trei pistoale-mitralieră, o ladă cu muniţii, două pistoale mici şi un pistol de rachetă Acelaşi Georgescu primise, în iulie 1949, de la Maria Krasinski, un sac cu arme, pe care le-a ascuns în pod, şi două lăzi cu muniţii, pe care le-a ascuns în magazie Plecarea la Bucureşti a fost deci precedată de depozitarea unor arme chiar de către Arsenescu 72 Ofiţer cu îmbrăcămintea la Batalionul 27V I-a dat o pereche de bocanci, dar cu o chitanţă antedatată El îl cunoştea de mai multă vreme decît ceilalţi, din 1936-1937, din timpul serviciului militar Ştia de la Pavel Necula despre organizaţia lui Arsenescu – 40 de oameni şi legături cu anglo-americanii – şi că regimul va cădea şi el va deveni prefect graţie lui Arsenescu, viitor ministru de război I-a mai dat acestuia, pentru Arsenescu, haine-şubă, căciulă, pantaloni, unsoare de bocanci După prima cerere a refuzat însă să-i procure lui Arsenescu o altă pereche de bocanci Florian Voicescu73 şi Petre Bunel74; dintre aceştia, cel mai apropiat şi omul la care a căutat ajutor pentru a se ascunde era Pavel Necula, care era plutonier la o unitate din Cîmpulung şi îi fusese subaltern lui Arsenescu o scurtă perioadă de timp, în 1947, după care ambii au fost deblocaţi şi au făcut negustorie împreună Ulterior, Pavel Necula s-a reangajat în armată, ceea ce a devenit un avantaj pentru Arsenescu În anul 1948, Arsenescu l-a vizitat pe Pavel Necula la Cîmpulung, i-a vorbit despre organizaţia subversivă pe care o conduce şi i-a cerut foi de cort şi rucsacuri – lucruri necesare traiului în munţi Pavel Necula apelează la Petre Bunel, punîndu-l la curent cu ce-i spusese Arsenescu, iar acesta îi aduce 2 foi de cort, 2 rucsacuri şi chiar şi două prelate La o altă întîlnire, în septembrie 1948, după o nouă vizită, Arsenescu îl roagă să-i procure armament De data aceasta, Pavel Necula apelează la Florian Voicescu, care-i era şi prieten, spunîndu-i şi lui despre proiectele lui Arsenescu Florian Voicescu îi procură de două ori arme, apoi, pentru că Pavel Necula fusese mutat şi nu mai lucrau împreună, încetează relaţia dintre ei Fiind în munţi, la Nucşoara, Arsenescu îi scrie lui Pavel Necula despre ceea ce are nevoie, dar îl roagă şi să se întîlnească Întîlnirea este facilitată de Elena Chirca, soţia Dezertorului, şi la această întîlnire Arsenescu primeşte nu numai ceea ce a cerut, dar şi diverse alte lucruri din partea lui Pavel Necula stînd şi de vorbă în particular I-a dat lui Pavel chiar şi un bilet pentru Vasile Dumitru, probabil tot cu cereri, dar acesta nu a dat curs rugăminţii lui Arsenescu Dintre toţi, cel mai mare ajutor i l-au dat Pavel Necula şi Vasile Dumitru, mai ales în perioada de început a ascunzişului său Pavel Necula i-a trimis haine prin Margareta Pîslaru şi l-a vizitat la Vasile Dumitru, de unde l-a luat la el – deoarece Arsenescu îi spusese că este în pericol – şi l-a dus să-l adăpostească la socrul său, Iosif Marinescu75, în anexa de care am amintit Cît timp Arsenescu a stat la Iosif Marinescu, Pavel Necula i-a trimis mîncare prin cumnatul său, tînărul Ion Marinescu, cu care acesta locuia La fel a făcut şi soţia sa, Maria Necula, care i-a trimis adesea alimente Merită amintit faptul că, printre ajutoare, printre cei care ştiau despre mişcările lui Arsenescu, s-au numărat şi cei apropiaţi celor din „linia întîi” a sprijinului primit De pildă, Elena Cojocaru, la ea stînd cu chirie Necula Pavel Sau Vasile Damian, care a primit diverse lucruri de la fosta fermă a lui Arsenescu, rugat fiind chiar de acesta să le ascundă, şi care avea legături cu Margareta Pîslaru 73 Plutonier activ, „ofiţer cu armătura” şi prieten cu Pavel Necula I-a dat acestuia pentru Arsenescu arme – ştia de organizaţie 74 Plutonier-major, fost şef al lui Pavel Necula în 1947, cînd ambii lucrau la aprovizionare El a sustras echipament militar din magazia unităţii, pentru a-l ajuta pe Pavel Necula, ştiind că acesta va deveni prefect în cazul în care regimul va cădea Pavel Necula, a declarat el la anchetă, l-a ameninţat cu moartea dacă-l va divulga Îi spusese că ori el, ori Arsenescu îl vor ucide 75 Marinescu Iosif locuia în comuna Măţău-Muscel Fiica sa, Maria, era căsătorită cu Pavel Necula Mama ei, Elisabeta Marinescu, îi aducea de două ori pe zi mîncare lui Arsenescu şi îi dădea şi alimente Conform spuselor ei, Arsenescu susţinea că regimul se va schimba şi, după ce schimbarea se va produce, îl va face pe ginerele său, Pavel Necula, ofiţer Soţii Marinescu locuiau împreună cu fiul lor, Ion Marinescu (cf Ioana-Raluca Voicu-Arnăuţoiu, op cit , p 285) O întreagă reţea se formase la Cîmpulung-Muscel în jurul lui Arsenescu, fie prezent, fie absent din localitate Oamenii îl priveau cu respect şi speranţe Iosif Marinescu, la care a stat două săptămîni, a avut ocazia să discute cu el mai mult O dată, în acea perioadă, cînd Pavel Necula şi soţia sa veniseră în vizită de la Cîmpulung, Arsenescu le-a spus tuturor că războiul se apropie şi şi-a sfătuit gazda să-şi părăsească serviciul de funcţionar comunal şi să-şi oprească fiul acasă Iosif Marinescu a dat curs acestui sfat Zvonurile din jurul dispariţiei lui Arsenescu Dintre cei ce supravieţuiau în zona Nucşoara, ultimii care au avut legătură cu Arsenescu erau Gheorghe Mămăligă, rănit, şi Eugen Chirca, ambii reîntorşi în grupul părăsit de el Cei din celălalt grup nu aveau informaţii despre el, decît în măsura în care aflau ceva de la oamenii lor de legătură, care, şi aceştia, aflau de la oamenii lor de legătură şi tot aşa Oamenii vorbeau, iar vorbele ajungeau de la unii la alţii După afirmaţiile lui Petre Arnăuţoiu76, la aproape zece ani de la despărţirea grupurilor şi cam tot atîta de la ultimele lor întîlniri, despre Arsenescu se spuneau lucruri contradictorii şi aproape toate neadevărate Unele dintre ele conturau însă imaginea unui personaj activ şi important, întărind ideea anvergurii mişcărilor sale Despre Arsenescu se spunea că ar fi fost prins de către Securitate la scurtă vreme de la despărţire, deci în 1950, fiind găsit la Măţău, ascuns la o familie, Marinescu Acest lucru era doar pe jumătate adevărat; prima parte a afirmaţiei nu era însă adevărată Tot despre el, se mai spunea că, prin 1951-1952, ar fi încercat să intre în contact cu învăţătorul Ion Andreescu, zis Leu, pe care-l cunoştea din armată, dar acesta a evitat întîlnirea, prefăcîndu-se că nu-i recunoaşte vocea atunci cînd Arsenescu îl strigase la poarta locuinţei Ion Andreescu locuia în satul Corbi, iar informaţia provenea de la fratele său, care era preot şi rudă de departe, după spusele lui, cu Arsenescu Dar, tot despre el, se spunea şi că, prin 1955-1956, ar fi vorbit la postul de radio Belgrad, informaţia provenind de la alt preot, Ion Constantinescu, care ştia acest lucru de la o sursă sigură, un plutonier-major Şi, tot cam prin această perioadă, se spunea fie că a fost operat de apendicită, la Craiova, fie la un picior, la Bran O fată din Braşov, pe care o întîlnise în închisoare sora Marinicăi Chirca, Ana Simion, în 1956, afirma că avusese legături cu Arsenescu şi că acesta întreprinsese acţiuni în zona Braşovului Zvonurile încep să se depărteze şi mai mult Cineva din Petroşani pretindea că, în 1957, s-a întîlnit cu el pe stradă, în Bucureşti Ei se cunoşteau din armată, iar Arsenescu, sfidînd situaţia, i-ar fi spus că se poate duce la Securitate să anunţe că l-a văzut Că era în Bucureşti cam în acea perioadă susţinea şi Maria Tomeci, al cărei frate locuia în Capitală şi-l întîlnise pe Arsenescu într-un tramvai; despre această presupusă întîlnire, petrecută nu cu mult înaintea arestării din 1958, Maria Tomeci îi relata nu numai lui Toma Arnăuţoiu, ci şi fratelui său, Petre, şi lui Constantin Jubleanu77 Desigur că Arsenescu trezea impresii diferite, iar temperamentul lui îi făcea pe oameni să-şi imagineze şi să aştepte de la el acţiuni ieşite din comun El însuşi se 76 Ioana-Raluca Voicu-Arnăuţeanu, op cit , p 229 77 Ibidem, p 573 prezenta ca un militar cu experienţă, deci care „trebuia ascultat”, aşa cum se exprimase soţia lui Virgil Marinescu Competenţa sa inspira încredere şi alimenta speranţe Şi Gheorghe Mămăligă dorise să plece cu el, iar cei din Nucşoara, chiar dacă-l considerau străin, un alogen, îi respectau formaţia militară şi rangul Şi Securitatea îşi manifesta neîncrederea faţă de prinderea lui viu, considerîndu-l „un element foarte orgolios şi ambiţios” şi făcînd aluzii la tradiţia şi onoarea militară ale familiei Arsenescu, la temperamentul său, probabil moştenit de la tată, care, „fost militar, într-un acces de nervi, s-a împuşcat în closet, pentru a spăla prin aceasta pata ce plana asupra familiei, deoarece făcuse nişte delapidări”78 Poate că nu era adevărat ce susţinea Securitatea, dar trebuie să reţinem recunoaşterea onoarei şi a curajului său Că era un model pentru alţi rezistenţi este uşor de înţeles Ion Gavrilă Ogoranu79, stînd ascuns timp de 21 de ani, povesteşte: „În faţa sărăciei îmi băteam capul ce-aş putea face ca să muncesc şi eu ceva, în afară de a da sfaturi privind cultivarea pămîntului Am găsit ceva: să tricotez bluze cu o maşină de mînă… Mi-aduc aminte că şi Colonelul Arsenescu, în situaţie similară cu a mea, lucra covoare” Scriind acestea, Ogoranu pare să reconsidere starea în care se afla la acea vreme, ca şi activităţile pe care se vedea silit să le facă, poate nedemne pentru un luptător, atît timp cît la această soluţie recursese şi colonelul Arsenescu În ceea ce priveşte prinderea şi moartea colonelului, versiunea pe care un cioban, Tucă, i-o prezintă lui Ion Gavrilă Ogoranu contrazice ceea ce află el mai tîrziu şi ceea ce corespunde versiunii ulterioare, aparţinîndu-i lui Cornel Drăgoi: Într-o zi colonelul a plecat cu o grupă din oamenii lui să pescuiască A abătut rîul pe o albie veche; dezbrăcat şi dezarmat, căuta peşte în bălţile rămase după retragerea apei, în timp ce cîţiva făceau de pază pe ţărm Unul dintre aceştia ar fi fost agent infiltrat al Securităţii; respectivul ar fi tras în colonel, omorîndu-l, apoi ar fi fugit Cu această versiune am rămas de atunci, versiune reconfirmată de mulţi ciobani întîlniţi în anii următori Arestat la Securitate în anul 1976, la Bucureşti, am aflat că sfîrşitul colonelului Arsenescu a fost altul Nu ştiu dacă versiunea de mai sus a fost inventată de Arsenescu însuşi, ca să-şi piardă urma, sau de Securitate, ca să liniştească lumea, care trebuia să ştie că este mort Noua versiune era că Arsenescu, după ce şi-a dat seama că nu mai are rost o rezistenţă în stil mare, a cerut oamenilor să se risipească, iar el s-a ascuns în casa unui ţesător din Cîmpulung-Muscel Fiind prins şi arestat, a fost condamnat la moarte şi executat80 Unora, Arsenescu li s-a părut un tip dur, pentru care doar cauza acţiunii sale conta, iar alte lucruri, care acestora li se păreau vitale, deveneau pentru el neimportante: Mama îi spusese lui domnu colonel Arsenescu, zice, domnu’ colonel, uite soţul meu a fost arestat, eu nu mai pot să suport impozitele care s-au pus Impozite de chiaburi Uite, noi am muncit pentru ceea ce avem aici, nu pot ca să le părăsesc… Şi nu am nici posibilitatea ca să 78 Ibidem, p 238 (cf Adresa către Direcţia Regională a Securităţii Poporului Piteşti, trimisă de Serviciul Judeţean de Securitate Muscel, din 31 iulie 1949) 79 Figură importantă a rezistenţei în Munţii Făgăraşului (cf Ion Gavrilă Ogoranu, Brazii se frîng, dar nu se îndoiesc, vol II, Ed Marineasa, Timişoara, p 206) 80 Ion Gavrilă Ogoranu, op cit , vol I, p 105 O dată cu referirea la moartea colonelului Arsenescu, Ion Gavrilă Ogoranu aminteşte şi de fraţii Arnăuţoiu şi Maria Plop: „Tot atunci, în munţi, am aflat că pe rîul Doamnei acţiona o altă grupă de luptători, condusă de doi fraţi Arnăuţoi din Nucşoara Cu ei se afla şi o fată pe nume Maria” mai iau legătura cu oamenii ceilalţi, că sînt urmărită pas cu pas şi nici să le mai duc alimentaţie-n munţi nu mai pot! Atunci Arsenescu i-a spus, zice – doamnă, nu-i nimica! Ce aveţi dumneavoastră, chiar dacă pierdeţi, nu va fi nimica Daţi-ne cheile de la casă şi plecaţi, dacă nu vă convine situaţia… A fost foarte dur cu mama, atunci… Şi mama a venit şi a dormit într-un pod de grajd, acolo81 În 1993, Cornel Drăgoi, amintindu-şi de Arsenescu, afirma: „După părerea mea era un om deosebit Perspicacitate nemaipomenită Bun ochitor”82 Tot el considera că Arsenescu avea o prezenţă de spirit extraordinară, descriind plin de admiraţie felul în care acesta făcea figuri Securităţii şi mai ales căpitanului Cîrnu83: De la Nucşoara, securitatea a fost informată, respectiv domnul Cîrnu, că Arsenescu se întîlneşte la Bughea cu nişte ofiţeri de la Cîmpulung După ce s-a lăsat seara, a ajuns şi Cîrnu cu oamenii lui Casa nu avea în spate nici fereastră, nici uşă Au intrat cu cizmele în mînă, pîş, pîş… Au intrat în camera de alături Nu i-a fost greu lui Arsenescu să-şi dea seama că e înconjurat Se zice că şi bătrîna, trecînd pe lîngă el, l-a călcat pe picior Ce-a făcut, dom’le! Cîte secunde i-or fi trebuit să facă următorul plan? I-a spus în şoaptă lui Mămăligă – cred că sîntem înconjuraţi A văzut că se şi mişcă perdeluţa de la camera de alături Cînd îţi fac eu semn, îţi iei pistolul, deschizi uşa, ieşim pe prispă, tragem şi fugim printre casă şi grajd A mizat pe elementul surpriză Cînd ei au dat buzna în sală şi au început să tragă, toată lumea care era în curte şi în uliţă şi în camera de alături, toată lumea, culcat! Nu le-a trebuit prea mult, cît au stat ăştia culcaţi, să fugă între casă şi grajd Şi ăia, ştiind că în spate nu e nimic, nici uşă, nici fereastră, n-au pus pază în spate Şi ai noştri… duşi au fost! N-au trecut nici două săptămîni şi i-a făcut lui Cîrnu o figură asemănătoare: …Într-o noapte, împreună cu Ionel, băiatul perceptorului, săpau sub camera asta ca să facă o ascunzătoare şi să scoată fumul… Şi în loc să vie ziua, au venit tot noaptea, au împînzit grădina de armată… Asta mi-a povestit Ionel, băiatul Cînd, zice, dom’ colonel, cînd a văzut că vine securitatea şi ne-a înconjurat, mă întreabă – vrei să fugi tu sau să te prindă pe tine şi să fug io? Dom’ colonel, eu rămîn, să mă prindă pe mine, dumneavoastră să scăpaţi Atunci tu să tragi! Tragi din uşa asta, tragi şi pe fereastră, te duci şi în grajd şi tragi şi în partea aia… Cînd i-a alarmat pe ăştia şi cînd au văzut cîţi sîntem, toţi cu ochii pă clădire, atenţi din toate părţile… Şi pe urmă mi-a făcut semn să trag numai dintr-o parte Atunci Arsenescu a ieşit frumos, pe lîngă peretele de la grajd, şi s-a băgat şi el cu uniforma militară între soldaţi şi a început să vorbească cu ei, ba să-i dirijeze! Fii atent, trage în partea asta, tu fii mai atent, să nu se urce în podul grajdului, tu încoace, tu încoace… S-a strecurat printre ei pînă unde i-a trebuit şi a scăpat L-a păcălit pe Cîrnu în interval de două săptămîni de două ori… Că el, pînă la urmă, le-a făcut figura84 81 Este vorba despre o discuţie între Laurenţia Arnăuţoiu şi Gheorghe Arsenescu, relatată de fiica ei (cf „Arnăuţoii, Istoria unei familii din Nucşoara povestită de Elena Arnăuţoiu Ion”, în Rosturi, nr 3-4, Supliment, aprilie 1993, p 20) 82 Povestea Elisabetei Rizea din Nucşoara , ed cit , pp 108 şi 131-132 Acesta este epi-sodul descris cu mai puţine detalii de însuşi Arsenescu în cadrul unui interogatoriu şi la care m-am referit anterior Din descrierea lui Cornel Drăgoi se înţelege de ce a fost rănit Mămăligă El avea cămaşă albă, în timp ce Arsenescu, care umbla îmbrăcat militar, avea haine de culoare închisă 83 Ion Cîrnu, personaj menţionat de toţi cei care au fost anchetaţi Era căpitan de Securitate şi s-a ocupat direct de rezolvarea cazului Nucşoara Despre el s-a spus că era deosebit de brutal în timpul anchetelor 84 Povestea Elisabetei Rizea din Nucşoara , ed cit , pp 133-134 Ionel este Ion Marinescu, fiul lui Iosif Marinescu Pînă la urmă, se pare, Arsenescu s-a decis să stea la marginea oraşului Cîmpulung-Muscel, în locuinţa unor bătrîni, care aveau o căsuţă, o grădină cu pomi în spate, dar şi o ascunzătoare sub duşumele85 Ca să-şi ocupe timpul, Arsenescu îi ajuta pe bătrîni să ţeasă covoare, pe care aceştia le vindeau A petrecut aşa aproape zece ani Nimeni nu-l vedea, el ieşind doar noaptea din casă sau din ascunzătoare Ghinionul lui a fost că bătrînii aveau un vecin86 care-l avusese pe Arsenescu comandant, înainte cu mult de deblocarea sa, şi care l-a recunoscut cînd a ieşit o dată noaptea în grădină Nu se ştie cît timp vecinul a ţinut secret ceea ce văzuse noaptea Probabil că un număr de ani Dar, în 1959, vecinul intrase într-o încurcătură, întrucît delapidase nişte bani, şi le-a propus miliţienilor un schimb: Arsenescu şi banii furaţi contra propriei libertăţi Miliţia a anunţat organele de Securitate, care au acceptat tîrgul Pe Arsenescu l-au arestat ziua, şi el nu s-a opus Nici nu avea cum Nici vecinul care l-a deconspirat n-a scăpat însă de închisoare Securiştii doar l-au folosit Soţia lui Arsenescu însă afirmă: Mai tîrziu, aveam să aflu că fusese descoperit – probabil prin trădare – în casa soţilor Poştoacă Că un impresionant efectiv de trupe ale Securităţii fusese desfăşurat în jurul acestei modeste locuinţe de ţară Şi s-a tras, s-a tras din toate părţile, s-a tras într-atît încît apărea limpede că pereţii nu puteau să ţină Pentru a nu distruge căminul acestor bieţi oameni, atît de generoşi, pentru a nu le îngreuna şi mai mult situaţia, Gicu a ieşit afară, vînturînd o bucată de pînză albă Semn că se preda87 La un moment dat, exista o confuzie între colonelul Arsenescu şi generalul Dumbravă, neştiindu-se dacă ei sînt una şi aceeaşi persoană Ion Gavrilă Ogoranu îşi aminteşte că numele generalului Dumbravă şi al colonelului Arsenescu erau pe buzele tuturor Nu ştiu dacă însemna una şi aceeaşi persoană… Pentru a lua legătura cu grupul Arsenescu-Dumbravă, am trimis în două rînduri un om de nădejde… Careva l-a dus în faţa unui bătrîn care susţinea că este generalul Dumbravă Acestuia i-a relatat despre existenţa grupului nostru Bătrînul ne-a transmis să activăm pe versantul nordic al Munţilor Făgăraş Au rămas înţeleşi ca legătura s-o facem prin ciobanul Tucă În august, trecînd din munte în munte, am reuşit să-l găsim pe cioban, dar el nu mai avea legătura cu generalul Omul era convins că cel cu care vorbise era altcineva decît colonelul Arsenescu88 Şi probabil că aşa era, pentru că la acea vreme Arsenescu nu era un om bătrîn Mai reiese şi că Arsenescu mînuia ca nimeni altul armele; apărea astfel în amintiri, scrise cu mult după moartea sa, dar care conţineau afirmaţii ce, în mod sigur, circulau în perioada cînd el se ascunsese şi acţiona în munţi: „…Arsenescu, care era un bun trăgător, folosind amîndouă mîinile, a croit drum pe care au dispărut cu toţii El personal a ieşit pe uşa principală mînuind uluitor de repede cele două pistoale din mîini, ca-n filme Soldaţii s-au dezmeticit după dispariţia partizanilor şi au deschis foc în vînt” „Multe s-ar mai putea spune despre el”, îşi încheie Cornel Drăgoi amintirile despre Arsenescu „S-ar mai putea spune că-i plăceau femeile”, mai adaugă el Şi cum femeile, 85 Ibidem, p 134 86 De fapt cel care l-a denunţat nu era vecin, ci îi fusese subaltern 87 Maria Arsenescu-Buduluca, art cit , p 58 88 Ion Gavrilă Ogoranu, op cit , vol I, pp 103-105 conform unei credinţe răspîndite, sînt sensibile şi preocupate de poveşti de iubire, tot aşa în sat se spunea că la Elisabeta Rizea venise prin 1993 o femeie care i-a spus pur şi simplu: „Sînt fata lui Arsenescu” Bătrînii la care el locuise şi pe care-i ajutase la ţesut aveau o fată… Ioana-Raluca Voicu-Arnăuţoiu scrie pe bună dreptate: „Figura colonelului Arsenescu a fost permanent însoţită de o adevărată legendă”89 89 Ioana-Raluca Voicu-Arnăuţoiu, op cit , p 230 2 Toma Arnăuţoiu Capital de prestigiu moştenit: tatăl „Aşa o duşmănie au avut pe familia noastră! Iei n-au crezut că mai scapă cineva din familia noastră… Şi cîn’ m-a văzut pă mine c-am intrat în sat… credeam că-i vine rău! Că iel n-a crezut c-a mai supravieţuit cineva din familia Arnăuţoiu! Iei n-au crezut!”1 Oricum ai vrea să vorbeşti despre Nucşoara şi despre Arnăuţoi, nu-l poţi ocoli pe Ion Arnăuţoiu2, zis Iancu Arnăuţoiu El este tatăl3 celor doi fraţi, Toma şi Petre, care au urcat în munţi şi au sfîrşit împreună, la 19 iulie 1959, seara, executaţi la un sfert de oră diferenţă unul de altul Toma – primul, evident Era mai mare şi era şef Iancu Arnăuţoiu era figura cea mai importantă din Nucşoara Ţinea foarte mult la dezvoltarea comunei, la ridicarea nivelului de educaţie şi de viaţă al ţăranilor, de care era foarte ataşat Pentru nucşoreni, el era un model din toate punctele de vedere şi aproape toţi gîndeau că ceea ce face el e bine Datorită inteligenţei sale sociale, a reuşit să construiască trei şcoli în trei cătune-sate, pentru a uşura şcolarizarea copiilor de ţărani, şi i-a îndemnat şi sprijinit pe părinţii acestora să nu mai fie clăcaşi, dependenţi de moşieri, să aibă propriul lor pămînt Era atît de ataşat de ţărani şi se simţea atît de responsabil de soarta lor încît se instituia girant, chiar cu riscul de a compromite, la un moment dat, zestrea unicei lui fiice 1 Cf „Arnăuţoii Istoria unei familii din Nucşoara” povestită de Elena Arnăuţoiu Ion, după o înregistrare de Theofor Niţu, Irina Nicolau, Anca Hirţe, în Rosturi, Supliment, 1993, nr 3-4, p 1 2 Iancu Arnăuţoiu, născut la 11 octombrie 1887, fiul preotului Toma Arnăuţoiu şi al Elenei, născută Diaconescu A fost învăţător în comuna Nucşoara-Muscel, iar în ultimii ani de activitate, revizor-inspector al şcolilor primare din judeţul Muscel În primul război mondial a luptat ca locotenent de rezervă şi a primit mai multe medalii şi ordine: „Steaua României”, „Coroana României” în gradul de Ofiţer şi Cavaler cu panglică de Virtute Militară, „Crucea de Război” Prin avansare, devine căpitan de rezervă Înscris în PNŢ, a activat local, iar la alegerile din 1946 a fost ales deputat din partea PNŢ-Maniu la secţia de votare din comuna Corbi Averea sa era de 40-50 de pogoane de pămînt 3 S-a căsătorit cu Laurenţia Diaconescu din satul Berevoieşti Tatăl Laurenţiei fusese învăţător şi a avut 12 copii Familia Diaconescu nu era bogată, dar nici nu ducea lipsuri Zestrea Laurenţiei a fost de 15 pogoane Iancu şi Laurenţia Arnăuţoiu au avut cinci copii, patru băieţi şi o fată: Ion, zis Neluţ – militar de carieră, decorat cu „Crucea de Aur a Vulturului German”, „Mihai Viteazul” şi „Steaua României”, mort în război, în Crimeea: Elena – căsătorită cu Ion Florea, învăţător, şi stabilită la Cîmpulung-Muscel: Toma; Anton – invalid de război gradul I; şi Petre Iancu şi Laurenţia Arnăuţoiu au suferit condamnări şi au murit amîndoi în 1962, la cîteva luni unul după altul Membrii familiei Arnăuţoiu au fost urmăriţi de Securitate şi închişi de mai multe ori Pentru ţărani, Iancu Arnăuţoiu era un sprijin Apropierea de el era rîvnită, constituind şi o strategie socială de deschidere de oportunităţi de ascensiune: „Şi, vă spun, ajunsese la un moment dat, că iera mai mult de jumătate din sat finii lui tata… Nu, că vroiau să fie domnu Iancu naş! Că dacă mergea tata, dacă iera naş, toată comuna venea la nuntă Aşa de mult îl iubeau pe tata… Totuşi iei, fără sfatul lui tata, niciodată nu făceau o mişcare”4 Iancu Arnăuţoiu nu era numai învăţător5 Avea cunoştinţe de medicină, vindecînd unele cazuri mai puţin complicate de boală din sat, dădea sfaturi şi avea un grup de oameni devotaţi lui, pe care-i respecta şi cărora le cerea sprijinul în rezolvarea problemelor satului Arnăuţoii aveau o casă frumoasă, care fusese a boierului Iorgulescu Copiii îi creşteau în spiritul dragostei de ţară şi de devotament Trei dintre ei îmbrăţişaseră cariera armelor Casa a fost luată de noile autorităţi locale şi transformată în post de miliţie La un moment dat, o cameră a fost restituită părinţilor Arnăuţoiu, care nu mai aveau unde locui după ce se întorseseră din închisoare Lumea gîndea că nu din milă făcuseră acest lucru, ci din dorinţa de a le urmări legăturile cu cei din munţi sau cu cei din sat care-i ajutau pe partizani Nucşoara era de partea ţărăniştilor, pentru că Ion Mihalache6 era cunoscut şi respectat în tot Muscelul: Oricum trebuie spus că judeţul nostru era judeţul lui Mihalache Aici majoritatea erau ţărănişti Mihalache fusese învăţător Făcuse şcoala Normală din Cîmpulung-Muscel, fusese coleg cu bunicul meu dinspre mamă, Gheorghe Burlănescu Şi, pe lîngă învăţător, Mihalache mai fusese şi ofiţer de rezervă Decorat… nu ştiu, mi se pare că avea „Mihai Viteazul” Făcuse primul război mondial alături de ţărani şi şi-a dat seama că pentru ţărani trebuie făcut ceva7 4 „Arnăuţoii Istoria unei familii din Nucşoara”, loc cit , p 2 5 Întrebare: „Cum era Arnăuţoiu?” Răspuns: „Bun Orice prost învăţa de la el Eu mai ştiu şi acum istorie” Din interviul cu Eugen Popescu, realizat de Alina Mungiu-Pippidi în Nucşoara, în vara anului 2001 Din arhiva IRIR 6 Fruntaş al PNŢ, arestat în 1907 pentru instigarea ţăranilor la răscoală În lucrarea Ce politică facem?, analizează rolul învăţătorilor în politică şi cum fac ei politică În prefaţa cărţii a declarat: „Socot că va fi de folos pentru învăţători şi preoţi” Mihalache considera că nu se poate face o agricultură raţională decît atunci cînd altul va fi raportul dintre mica şi marea proprietate A rămas celebră observaţia sa după care „în nici o ţară din lume nu există raportul 1 300-1 400 ori un boier cît un ţăran”, bazîndu-se pe faptul că la acea vreme erau aproximativ 1 000 de proprietari cu cîte 5 000 hectare fiecare, iar pentru fiecare ţăran erau doar 3,5 hectare Observaţia de mai sus l-a determinat să facă următoarea comparaţie: o casă cu două caturi, jos 1 300 de oameni, sus doar unul În aceeaşi lucrare, arată că ţărănimea este compusă din mai multe pături: chiaburii satelor – fruntaşii, burghezimea – ce alcătuiau „proprietatea mijlocie, care tindeau spre marea proprietate, dar în rivalitate cu aceasta erau alături de ţărani”; intelectualii satelor – preotul şi învăţătorul, cei care „duc o viaţă de ţăran”, care sînt fii de ţărani, au părinţi şi fraţi ţărani, deşi sînt slujbaşi; ţărănimea, mică proprietară – ştiutori de carte, „neatîrnaţi”, deci nu clăcaşi, „aluatul ţărănimii”; şi ţăranii săraci, „grosul ţărănimii”, care-şi duc traiul de la o zi la alta, „marea neîndreptăţită”, despre care se zice că e „o turmă inconştientă de interesul ei, incapabilă de înţelegere şi mişcare” (cf I Mihalache, Ce politică facem?, cu un studiu introductiv de A Pippidi, 1995) 7 Povestea Elisabetei Rizea din Nucşoara Mărturia lui Cornel Drăgoi, Humanitas, Bucureşti, 1993, pp 107-108 Între Iancu Arnăuţoiu şi Ion Mihalache existau multe puncte comune Fuseseră colegi de şcoală Faptul că amîndoi erau învăţători şi interesul pentru problema ţărănească îi făcea să fie apropiaţi, chiar în relaţii amicale8 Iancu Arnăuţoiu era un susţinător al ideilor lui Mihalache; amîndoi împărtăşeau convingerea că ţăranii trebuie să aibă pămînt, să nu fie clăcaşi sau „atîrnaţi” Andrei Pippidi9, în studiul său introductiv, citează un document inedit ce-i aparţinuse lui Mihalache, unde acesta afirma următorul principiu fundamental, prin care motiva necesitatea asigurării unor loturi de 3-5 ha pentru ţărani, a fermelor şi şcolilor agricole: „pămîntul să fie al celui care-l cultivă” Sfîrşitul războiului a adus schimbări majore În Nucşoara se schimbă raporturile de putere, dar nu şi cele de prestigiu Puterea îi va aparţine lui Gheorghe Şerban10 În 1945, cel care ar fi trebuit să fie primul gospodar al satului, primarul, n-a fost deloc un gospodar, ci un tînăr comunist abia venit de pe front… „a venit unul de la Cîmpulung, cu o maşină mică şi m-a chemat la primărie Mi-a zis: dumneata, din momentul de faţă, eşti primar în comună Decizia îţi vine de la partid, de la Cîmpulung Nu am ştiut cine era şi nu ştiu nici acum Era din Partidul Comunist”11 Gheorghe Şerban, spre deosebire de Iancu Arnăuţoiu, avea „doar cinci clase… La primărie era contabilul, vecin cu mine, care mă ajuta, dădea telefoanele, făcea plăţile, le rezolva el, că eu nu ştiam ce înseamnă administraţie” – şi prin el se legitima noua putere, care răsturna vechile structuri şi valori Iancu Arnăuţoiu trebuia să fie trecutul, Gheorghe Şerban – viitorul sau cel puţin tranziţia către viitor 8 Fiica sa, Elena Florea Ion, declara: „Tata a fost ţărănist, majoritatea timpului De-a lui Mihalache Chiar a fost şi la nunta mea Mihalache… tata n-a vrut să facă aşa nuntă mare, însă toţi ţărăniştii care ierau, şi Mihalache, au spus – Iancule, trebuie să faci! C-aşa-i spuneau lu tata C-a fost tot învăţător domnu Mihalache, ca şi tata şi au fost de aceiaşi şcoală normală, la Cîmpulung… Şiii, atuncea, uite, noi venim la nuntă, da vrem să faci nuntă mare! Să vină toate comunele din jur… Au venit oameni de la nouăşpe kilometri Ţărani! Iera la nunta mea, nici nu ştiu să spun, cum iera la miting la Iliescu Am făcut nunta la Nucşoara, la ţară Ş-au venit toţi capii ăştia politici din judeţul Muscel… Şi domnu Mihalache, doamna Mihalache au stat şi luni” („Arnăuţoii Istoria unei familii din Nucşoara”, loc cit , p 7) 9 Ion Mihalache, op cit Documentul inedit, după A Pippidi, a fost probabil redactat de Ion Mihalache în februarie-martie 1920, la solicitarea lui Nicolae Iorga 10 Gheorghe Şerban a făcut următoarea afirmaţie despre sine: „În 17 lagăre am fost închis, în toată Rusia, prin 1945, m-am întors în ţară” În sat se ştie că el a participat la atacul contra Uniunii Sovietice, că s-a predat şi s-a înrolat apoi în divizia Tudor Vladimirescu, îndemnînd soldaţii români să se predea şi să nu lupte împotriva ostaşilor sovietici A ocupat de două ori postul de primar şi, în perioada dintre aceste instalări în funcţie, a avut poziţii importante în administraţia de stat A fost în comitetul provizoriu al judeţului Muscel, a fost trimis la Domneşti, „unde mi-au dat şaretă şi o secretară, după aia m-au trimis la Cîmpulung prefect unde am stat 4 ani M-au trimis la o şcoală de ofiţeri politici” Culmea ironiei a fost trimiterea lui la Topoloveni, satul de origine al lui Mihalache, pentru a face prima gospodărie colectivă „Am fost şi pe acolo, pe la casa lui Mihalache şi aşa am făcut prima gospodărie comunală Nu mai ţin minte, dar cred că a fost prima pe judeţul Muscel” Era o ambiţie de neînţeles, pentru că Mihalache făcuse din Topoloveni un sat model, o grădină, după cum afirmă Cornel Drăgoi în mărturia sa Funcţiile sale se plasau în partea de sus a ierarhiei puterilor locale Privilegii avea – maşină, secretară – şi, cu timpul, s-a obişnuit cu responsabilităţile politice care i se dădeau, întrucît doar pentru acest lucru era promovat El este cel la care se referă Elena Florea Ion ca fiind cel ce credea că familia Arnăuţoiu este complet distrusă 11 Stejărel Olaru, „Satul dintre gratii”, în Dosarele Istoriei, nr 4 (68), p 36 Pentru fiica lui Iancu Arnăuţoiu, nu există nici o îndoială: „Şi nenea Gheorghe acesta de care v-am spus, Şerban, care iera… acesta este autorul principal al nenorocirii noastre care a sfătuit pă ceilalţi şi a făcut acest grup dă ticăloşi care au nenorocit nu numai pă noi, ci şi pă ţărani…”12 Iancu Arnăuţoiu nu era urît numai de Gheorghe Şerban Acesta reuşeşte să-l atragă şi pe Constantin Paşol Relaţia lor a început astfel: noul primar îşi căuta aliaţi Aşa că, într-o zi, îşi aminteşte Paşol, „mă pomenesc cu el şi zice: măi, Costică, te înscrii mă la comuni şti? Ma-nscriu, de ce nu În ’46 m-a înscris la comunişti”13 El dă o versiune a lui Iancu Arnăuţoiu, exact opusă celei prezentate de fiica acestuia şi de către alţi oameni din sat: Ştiţi cine a fost Arnăuţoiu? A fost cel mai mare escroc Ce-a făcut acesta? Întîi a fost învăţător, dar nu a lăsat să se ridice pe nici unul din copiii pe care i-a învăţat el La şcoală a omorît doi copii în bătaie A omorît pe Jubleanu Mircea, a plîns toată şcoala de mila lui A adus un braţ de nuiele şi le-a rupt pe toate pe el Copilul s-a dus acasă şi a murit Mai era şi o fată, Pascu Ioana14; i-a dat o palmă, a dat-o cu capul de bancă, s-a dus acasă şi a murit Acesta a fost Iancu Arnăuţoiu A avut o bancă, Banca Albina, a falimentat banca, cu banii a cumpărat moşia lui Paul de la Slatina, pe care a vîndut-o la oamenii din comună cu alt preţ Mandatar a fost Iancu Arnăuţoiu, cînd s-a vîndut la Slatina, Brusturi, Ogradă, Lazului, Dumitrean; de la toate acestea el a înşelat ţăranii Pînă în primul război mondial, ţăranii munceau pe moşia boierului, boierul îţi dădea o bucăţică de pămînt şi trebuia să muncească şi la boier, că, dacă nu muncea, îl dădea afară şi de pe bucăţica aceea Din afacerea aceasta i-au rămas pămînturi multe lui Arnăuţoiu, au fost 200 de hectare din care i-au rămas 60 de pogoane numai lui Iancu Arnăuţoiu Era şi politician El schimba primarii şi punea pe cine vrea el, pe omul lui Avea foarte mulţi fini, care, chiar dacă erau săraci, îi duceau plocoane, să se aibă bine cu el Altă problemă: oamenii de aici aveau oi, iar Iancu Arnăuţoiu avea, lîngă muntele Zănoaga, 40 de pogoane – în muntele Belciu, vecin cu Zănoaga El era mandatar acolo, iar cînd se mulgeau oile nu-i dădea ţăranului mai mult de un kilogram de brînză pe toată vara15 Vesiunea fiicei lui Iancu Arnăuţoiu este cu totul alta: Şi copiii (ai lui Iorgulescu, moşierul), după ce-a murit bătrînu’… au început să vîndă parcelele de pămînt Şi veneau la tata, domnu’ Iancu, noi vrem să vindem, de exemplu, porţiunea Dumitreanu, ce faceţi? Tata zice, ieu n-am nevoie Tata nu era bogat, avea de la tata mare 45 de pogoane de pămînt… Şi tata-i sfătuia pe oamenii din sat – de ce să vină din alte comune să cumpere pămîntu’ acesta şi voi să rămîneţi strîmtoraţi, fără islaz, fără o bucăţică de pămînt să vă creşteţi animalele? Dar oamenii din sat spuneau, noi n-avem bani Tata, păi, uite, ierau băncile atunci Bancheri din ăştia care aveau bănci personale, care dădeau bani cu dobîndă Iera Banca lui Anastase, banca Manolescu şi mai iera unu… încă unu… Da’ pă ăştia doi îi ştiu că i-am văzut în casă la noi… Şi tata i-a sfătuit pe oameni, uite, împrumutaţi bani de la bănci Iera dobînda mică pă vremea aceia Ie păcat să rămîneţi mai departe clăcaşi pe moşia boierului Asta a început pîn’ juru’ lu’ ’30… da’ trebuia să fie giraţi Domnu’ Iancu, zice, dacă dumneavoastră nu luaţi cu noi nici o bucăţică, noi nu avem curaj Şi tata, vrînd-nevrînd, trebuia să ia şi iel cîte un pogon, două alături de iei, plus că îi gira la bancă Avea credit la 12 „Arnăuţoii Istoria unei familii din Nucşoara”, loc cit , p 1 13 Stejărel Olaru, art cit, p 36 14 Din discuţiile pe care le-am avut, în septembrie 2002, cu Ion Şerban – nepotul lui Gheorghe Şerban –, acesta susţine versiunea cu moartea fetiţei Ioana Pascu 15 Interviu realizat de IRIR – Institutul Român de Istorie Recentă Din arhiva institutului aceşti domni bancheri… Cînd ăştia au început să mărească dobînzile din ce în ce mai mult, ţăranii n-au mai putut să le plătească Şi erau speriaţi că bancherii veneau… să pună sechestru la cel care a girat… Stăteam cu trusoul în podu’ grajdului ca să nu cumva să… Şi tata ce-a făcut? S-a dus, s-a împrumutat iel la bancă şi plătea dobînzile la oameni Ca să poată să-i salveze… Tata… stătea îngîndurat… că nu ştia cum să scape de acest impas Şi norocu’ a fost că a apărut o lege: conversiunea… după criză… cînd cei care au cumpărat pămînt ierau iertaţi de datoriile la bănci… în defavoarea… celor care aveau băncile Şi tata, totuşi, a vorbit cu oamenii, să le dăm totuşi treizeci la sută! Nu este frumos, chiar aşa! … domnu’ Manolescu… m-a impresionat, c-aşa de fericit a fost că tata a acceptat şi a vorbit cu ţăranii Au rămas toţi cu pămînturile, mulţumiţi, fericiţi, că, într-adevăr, nu mai sînt clăcaşi pe moşia boierului16 Majoritatea oamenilor din Nucşoara, care au trăit înainte şi după cel de al doilea război mondial, recunosc că Iancu Arnăuţoiu şi preotul Ion Drăgoi17 au fost cele mai prestigioase figuri ale comunei Nucşoara În vremurile tulburi de după război, cînd au început violenţele, oamenii priveau spre cei consideraţi fruntaşii satului pentru a înţelege starea de haos în care trăiau Sensibili la reacţiile acestora, ei căutau sprijin moral Elisabeta Rizea îşi amintea de acea perioadă spunînd că „…ş-apoi în ’48 a început Atunci i-a fost frică lu’ domnu’ Iancu Arnăuţoiu, la popa Drăgoi, oamenii ăştia care ierau mai cap în sat, oamenii mai deştepţi din Nucşoara”18 Casa lui Iancu Arnăuţoiu a fost luată pentru a deveni post de miliţie, nu numai pentru că era o casă bună şi frumoasă, impunătoare faţă de celelalte case din Nucşoara – fusese doar o casă boierească –, dar şi simbolic Uzurparea puterii era implicită prin această schimbare a deţinătorilor imobilului Mai mult, „oamenii au suferit de pe urma lor – celor din munţi, cu care se întîlneau – erau bătuţi în curtea lui Arnăuţoiu, ce fusese transformată în post de miliţie”19 Legătura dintre fostul proprietar şi cei bătuţi era deci evidentă În locul în care altădată ţăranii erau bine primiţi, erau acum bătuţi Noul stăpîn trebuia recunoscut Ioana-Raluca Voicu-Arnăuţoiu face următoarea observaţie referitoare la Iancu Arnăuţoiu, bazîndu-se pe date obţinute de la fiul acestuia, Anton Arnăuţoiu: „Au fost un sprijin pentru locuitorii comunei Nucşoara, bucurîndu-se de un mare prestigiu, acest lucru contribuind la ajutorul acordat grupului de partizani din comuna Nucşoara, din care făceau parte doi dintre fiii săi, Toma şi Petre”20 16 „Arnăuţoii Istoria unei familii din Nucşoara”, loc cit , p 3 17 Ion Drăgoi era preot în Nucşoara Născut în 1900, în comuna Vîlsăneşti-Muscel, el era unul dintre intelectualii cei mai de seamă ai comunei Nucşoara Ca şi Iancu Arnăuţoiu, el era interesat de dezvoltarea comunei şi ridicarea nivelului de instrucţie al sătenilor A fost membru PNŢ, fidel lui Maniu şi cauzei ţărăniste, fapt pentru care Securitatea îi va urmări pe el şi familia sa A fost arestat de două ori, o dată în 1950, cînd, printr-o sentinţă a Tribunalului Militar, a primit cinci ani de închisoare corecţională, şi, ulterior, în 1958, cînd, prin sentinţa nr 107 din 1959, a fost condamnat la moarte şi executat Fiul său este Cornel Drăgoi Ion Drăgoi i-a fost naş de nuntă Elisabetei Rizea, nepoata lui Gheorghe Şuţa din Domneşti, asasinat de comunişti în timpul evenimentelor legate de alegerile din 1946 Asocierea frecventă a lui Iancu Arnăuţoiu cu Ion Drăgoi, unul învăţător, altul preot, întăreşte ideea lui Mihalache, care pleda pentru colaborarea acestora, ca intelectuali ai satului, pentru dezvoltarea ţărănimii 18 Povestea Elisabetei Rizea , ed cit , p 19 19 Interviu cu Iancu Drăgoi, fiu al lui Ion Drăgoi şi frate cu Cornel Drăgoi 20 Ioana-Raluca Voicu-Arnăuţoiu, Luptătorii din munţi Toma Arnăuţoiu Grupul de la Nucşoara Documente ale anchetei, procesului, detenţiei, Vremea, Bucureşti, p 55 La casa lui Arnăuţoiu trebuie să mă opresc puţin, pentru a sublinia valoarea simbolică a acestui loc Iancu Drăgoi21 afirmă: Arnăuţoiu l-a dat afară pe Iorgulescu De ce? Acesta împrumutase nişte bani şi a amanetat casa, crezînd că cu un munte22 o va recupera A trecut perioada, iar Arnăuţoiu s-a dus la cel care a amanetat şi a cumpărat poliţa, cumpărînd casa Soţia lui Iorgulescu a pus candela şi a blestemat pe Arnăuţoi, dar au fost nevoiţi să plece la Bucureşti Iorgulescu avea avere mare de la tatăl său şi se întindea de la Corbi la Poinărei Soţia sa era nemţoiacă şi cînd au venit ruşii au dus-o în Siberia A fost nevoit să vîndă munţii s-o recupereze În realitate, există actul de vînzare-cumpărare – găsit de Ioana-Raluca Voicu-Arnăuţoiu –, prin care Iancu Arnăuţoiu a cumpărat casa, iar poliţa despre care se vorbeşte nu este decît un adaos care complică, dînd o turnură dramatică unui fapt banal Casa boierească a lui Iorgulescu era un simbol al puterii şi dorinţa lui Iancu Arnăuţoiu de a o locui, de a fi a sa, confirmă observaţia lui Ion Mihalache23, după care chiaburii – Iancu Arnăuţoiu nu făcea parte din clasa moşierilor – tindeau a deveni mari proprietari, cu care intrau în relaţii de rivalitate A avea în posesie casa Iorgulescu exprima, probabil, pentru Iancu Arnăuţoiu realizarea aspiraţiei către mobilitate socială ascendentă S-ar mai putea aminti aici că valoarea simbolică a acestei case a crescut şi datorită faptului că prima confruntare dintre organele de Securitate şi grupul de partizani din Nucşoara a avut loc în casa Arnăuţoiu, la 19 iulie 1949, soldîndu-se cu moartea a doi lucrători ai Securităţii Lui Iancu Arnăuţoiu, la arestare – pe motiv că, în baza informaţiilor deţinute, ar fi adăpostit pe Arsenescu, ceea ce era adevărat –, i s-a redactat o fişă personală24 Fişa conţine erori importante, făcînd o asociaţie inexistentă între Iancu Arnăuţoiu şi Arsenescu şi asociind nelogic atribute de personalitate; la paragraful privind caracterizarea personală a anchetatului, se menţionează că „anchetatul este o fire fricoasă, dar totuşi nesincer, fără curaj, încăpăţînat” Acesta era tatăl fraţilor Toma şi Petre Arnăuţoiu Nedezlipit de sat şi de valorile lui Toma Arnăuţoiu era un bărbat tînăr, impunător, un bărbat frumos Cei anchetaţi declară în unanimitate impresia de forţă pe care o inspira prezenţa lui Acest lucru reiese din obsedanta întrebare privind aparenţa fizică a celor urmăriţi, întrebare adresată de organele de Securitate sub forme foarte apropiate: „Descrie pe fiecare în parte”, „Descrie pe fiecare din cei ce i-ai văzut” Toma Arnăuţoiu era „de statură înaltă, brunet, cu o barbă de vreo două săptămîni, păr negru, avea mustaţă mică, neagră, purta pe cap o canadiană în formă de cruce, iar pe el avea o haină de dimie; pantaloni avea de pătură 21 Interviu cu Iancu Drăgoi 22 Elena Arnăuţoiu Ion afirma că bătrînul Iorgulescu „era om foarte strîns, avea vreo doisprezece munţi”, („Arnăuţoii Istoria unei familii din Nucşoara ”, loc cit , p 3) 23 I Mihalache, op cit 24 Fişa personală, cu fotografie, a fost redactată de căpitanul I Cîrnu, în calitate de anchetator (cf Ioana-Raluca Voicu-Arnăuţoiu, op cit , p 245) gris În picioare avea bocanci Era înarmat cu o armă automată de mărime mare, cu încărcător dreptunghiular şi radiator de ţeavă”25; „…era de statură circa 190 cm , brunet, bărbierit, fruntea potrivită, nasul lung, părul negru netuns şi capul gol, haină neagră de lînă, pantaloni de lînă, în picioare avea bocanci negri buni, avea armă cu lunetă…”26 Aşa cum reiese din multe descrieri, era îmbrăcat civil, ţărăneşte, avea haine confecţionate în sat sau luate de la ciobani ori ţărani Nu părea a fi „domn” prin ţinută, ci doar prin comportament: „Cînd a venit a doua oară în cabană s-a recomandat că el este Arnăuţoiu, a dat bunăseara la muncitori…”27; „ajuns în pod, cel înalt şi brunet s-a adresat către mine, spunîndu-mi următoarele: «Noi sîntem partizani şi am venit să împrumutăm nişte alimente pînă vor veni americanii»… dar dat fiind starea emotivă în care mă găseam, n-am putut pronunţa decît cuvîntul «Tovarăşe» Atunci cel înalt mi-a făcut semn să tac din gură spunîndu-mi: «La noi nu se vorbeşte cu ‘tovarăşe’ ci cu ‘domnule’ şi ‘camarade’»”28 În cartea Ioanei-Raluca Voicu-Arnăuţoiu29 sînt reproduse patru fotografii ale lui Toma Arnăuţoiu, prima dintre ele aflîndu-se în partea introductivă a cărţii Din aceasta răsare imaginea unui tînăr chipeş, în uniformă militară elegantă, cu chipiu şi eşarfă albă la gît, avînd o expresie de siguranţă de sine, fără însă vreo notă de aroganţă sau agresivitate Pur şi simplu, un tînăr bine aşezat în linia vieţii, avînd viitorul în faţă, nebănuind deloc ceea ce îi va rezerva destinul O altă fotografie, în care el se află, fără chipiu, alături de mama sa, Laurenţia Arnăuţoiu, ni-l arată cu aceeaşi expresie şi probabil că ambele aceste fotografii, în uniformă, sînt făcute în aceeaşi perioadă, în 1943 Doar cea împreună cu mama sa are menţionat în pagina reproducerii anul 1943 Celelalte două fotografii ne prezintă un bărbat matur, cu trăsături frumoase, cu o uşoară calviţie frontală şi cu o privire aspră, ca şi cînd niciodată n-ar putea să zîmbească Sînt fotografii reproduse după dosarul de anchetă, deci la o distanţă de 15 ani de la data la care se făcuseră cele care-l înfăţişau în uniformă Ca aparenţă fizică, nimeni nu s-ar îndoi de faptul că Toma Arnăuţoiu avea toate datele unui personaj charismatic, înzestrat de natură Să vedem ce putem deduce despre structura sa psihologică, analizînd ceea ce el declară în cursul anchetelor, ceea ce declară cei care i-au fost alături în munţi aproape zece ani, dar şi cei care fac referiri la felul cum întîmplarea i-a făcut să-l cunoască Şi, în toate aceste situaţii, să nu uităm că viaţa sa din această perioadă s-a desfăşurat în condiţii speciale, de limită Toma Arnăuţoiu era o fire echilibrată, dar nu lipsită de fermitate Era prudent, raţional şi calculat, iar în deciziile sale ţinea cont de cei care, ca şi el, suportau consecinţele Era un om cu simţul responsabilităţii foarte dezvoltat, aşa cum voi arăta 25 Din procesul-verbal de interogatoriu al martorului Pîtea Nicolae, şeful unităţii din cadrul IPEIL Rucăr, care activa pe muntele Berevoiu (Ioana-Raluca Voicu-Arnăuţoiu, op cit , p 439) 26 Din procesul-verbal de interogatoriu al învinuitului Vălimăreanu Victor, magaziner la cabana IFET Rucăr din muntele Berevoiu (Raluca-Ioana Voicu-Arnăuţoiu, op cit , p 443) 27 Raluca-Ioana Voicu-Arnăuţoiu, op cit , p 442 28 Din procesul-verbal de interogatoriu al martorului Mircea Gheorghiu, instructor principal al Taberei de conducători de excursii organizate de C G M Întîlnirea cu membrii grupului Arnăuţoiu a avut loc la Cabana Padina (Raluca-Ioana Voicu-Arnăuţoiu, p 494) 29 Ioana-Raluca Voicu-Arnăuţoiu, op cit , pp 15, 905 şi 906 Încă de la începutul constituirii grupului, el s-a opus atragerii oamenilor, mobilizării, recrutării, considerînd că, prin acest lucru, cei implicaţi, pe de o parte, pot prejudicia siguranţa celor din munţi şi, pe de altă parte, pot fi şi ei, la rîndul lor, supuşi măsurilor aspre luate de organele de Securitate În acest fel, de la început el s-a situat pe o poziţie de om precaut, în dezacord cu Arsenescu, care visa la anvergură, antrenîndu-i cu oarecare uşurinţă pe cei ce dădeau semne de nemulţumire sau ostilitate faţă de puterea de stat Din cele declarate de el în şedinţa publică la 5 mai 1959, la Tribunalul Militar al Regiunii a II-a Militară Bucureşti, organele de Securitate începuseră să-l caute începînd cu anul 1947, „pentru că posedam armament”30 În 1948, el era la Bucureşti, la locuinţa sa, cînd prin doi intermediari31 i-a fost transmisă dorinţa lui Arsenescu de a-l întîlni, ceea ce s-a şi întîmplat S-au mai întîlnit în ianuarie 1949, tot la Bucureşti, iar Arsenescu i-a prezentat lucrurile într-o manieră exagerată, făcînd „pe eroul că apără regiunea Muscelului de trupele sovietice în retragere” Fără îndoială că tînărul Toma Arnăuţoiu era naiv; el nu ştia că Arsenescu avea nevoie de el pentru a se ascunde32, că, aflînd că şi Toma Arnăuţoiu este urmărit, îi va fi uşor să-l convingă să plece la Nucşoara Mult mai abil, poate nativ, poate datorită maturităţii date de vîrstă sau poate din ambele cauze, Arsenescu nu se arată îngrijorat, ci, dimpotrivă, îşi manifestă dorinţa de a vedea Nucşoara „pe motivul că este o comună de munte pe care n-a văzut-o niciodată”33 Retrăind trecutul, Toma Arnăuţoiu declară cu sinceritate un lucru pe care nu-l ştia la începutul relaţiei lor, şi anume „că scopul întîlnirii a fost însă în realitate altul şi anume Arsenescu intenţiona să ne prindă în cursă şi odată venit la Nucşoara să constituie banda”34 Un lucru este clar: Arsenescu avea nevoie de Toma şi felul în care l-a abordat a fost abil, pentru că acesta însemna Nucşoara, iar Nucşoara însemna un loc în care Toma Arnăuţoiu se bucura de prestigiul familiei sale şi, prin aceasta, putea fi sprijinit de cei din sat Toma Arnăuţoiu singur nu reprezenta mare lucru pentru Arsenescu în situaţia în care se găsea Putea fi ascuns acolo, dar nu putea să-şi realizeze şi aspiraţiile militare Toma Arnăuţoiu avea în spate o familie mare, multe cunoştinţe şi ţărani pe care se putea baza Mai mult, Toma nu rupsese legăturile cu lumea satului şi nici nu-şi răcise relaţiile cu familia sa de origine, fiindu-i foarte ataşat acesteia El era „domnu’ Tomiţă” Nu ne îndoim de sinceritatea lui Toma Arnăuţoiu, care declara, cu ocazia amintită mai sus, că Arsenescu insista să-l vadă la Bucureşti De fapt, deşi Arsenescu reuşea să fie ascultat, el nu a făcut decît să manipuleze situaţia în favoarea lui şi să-l convingă pe Toma, prin intermediari35, să se implice 30 Ibidem, pp 655-656 31 Ion Dumitru-Lazea şi Gheorghe Ardei Că Toma fusese folosit reiese din declaraţia sa, după care Lazea îi ascunsese scopul deplasării la Nucşoara (Ioana-Raluca Voicu-Arnăuţoiu, op cit , p 657) 32 Vezi şi informaţia din articolul soţiei lui Gheorghe Arsenescu (cf Maria Arsenescu-Buduluca, „Sînt soţia «teroristului» Gheorghe Arsenescu”, în Memoria, nr 8, pp 50-64 33 Ioana-Raluca Voicu-Arnăuţoiu, op cit , pp 655-656 34 Ibidem 35 „În februarie 1949, Niţu Nicolae mi-a spus că e chemat de Arsenescu El s-a întîlnit cu Arsenescu la un cizmar din Bucureşti cu numele de Predescu şi la întoarcere mi-a spus că Arsenescu trebuie să plece din Bucureşti, întrucît are ordin în acest sens, iar eu trebuie să-l însoţesc La început am refuzat, iar apoi Niţu Nicolae m-a convins şi am plecat să mă întîlnesc cu Arsenescu la acelaşi cizmar ” (Ioana-Raluca Voicu-Arnăuţoiu, op cit , p 617) După cum am spus, încă de la început au existat dezacorduri între cei doi Plecarea în pădure a avut loc la 13 sau 14 martie 1949 şi, în afara celor doi, mai era în grup Ion Chirca-Dezertoru, care în aprilie le-a adus alimente de la părinţii lui Toma Arnăuţoiu şi de la Ion Niţu, dar care s-a întors la adăpostul lor aducîndu-şi soţia, pe Elena Chirca, zisă şi Lina Citind cu atenţie, de nenumărate ori, declaraţiile lui Toma Arnăuţoiu, pe cele ale lui Arsenescu, dar şi referirile făcute de ceilalţi la aceştia doi, din care pot reieşi informaţii revelatoare pentru poziţia fiecăruia în raport cu fenomenul Nucşoara, am intuit ideea unei uzurpări de statut psihologic şi social Nu cred că Toma Arnăuţoiu dorea supremaţie şi nici putere în relaţiile cu ceilalţi care s-au alăturat, direct sau indirect, acţiunii; cred, dimpotrivă, că Toma Arnăuţoiu era o natură nedominatoare, cu expresii evidente ale unui comportament democratic şi psihologic empatic Mai cred că nu mă înşel susţinînd că Toma Arnăuţoiu a fost deranjat de faptul că, în propriul său spaţiu social, unde el era respectat şi unde se simţea stăpîn pe situaţie şi cunoscător al acestei lumi specifice, Arsenescu şi-a arogat statutul de conducător, folosindu-l pe Toma Arnăuţoiu ca pe un subaltern Acest lucru este întărit de propria declaraţie36 a acestuia din urmă, bănuiesc că plină de amărăciune, în care afirmă că Arsenescu „devenise acum stăpîn şi făcea ce vroia Profita şi abuza de ospitalitatea oferită de mine şi de fratele meu Recunosc că sînt vinovat” Dar să revin la ideea de discreţie şi, implicit, de responsabilitate ca atitudine iniţială a lui Toma Arnăuţoiu El s-a opus venirii în munte a soţiei lui Ion Chirca şi sigur a fost dezaprobator mai tîrziu, cînd au apărut şi băieţii lui Acesta era un personaj obişnuit cu solitudinea şi faptul că-şi adusese o parte din familie era ceva imprevizibil, complicînd situaţia Poate că a fost îndemnat de Arsenescu Oricum, din acel moment, nemulţumirea lui Toma Arnăuţoiu faţă de Arsenescu s-a transformat în regret O dată ce acesta n-a respectat convenţia de a merge la munte doar cei urmăriţi de organele de Securitate, lucrurile au scăpat de sub control În afară de alăturarea la grup a fratelui său, Petre, urmărit şi el de Securitate, în grup au început să apară şi alţii, Arsenescu recrutînd de sine stătător, dar ajutat de Chirca Ion, cu care putea lega o relaţie mai confortabilă Recrutările continuau, iar Toma era neglijat cînd se luau deciziile, astfel încît la 17 iunie 194937 are loc întrunirea de constituire a organizaţiei subversive „Haiducii Muscelului” La această întrunire, Toma a participat doar la sfîrşit şi numai după ce Arsenescu, probabil simţind că a exagerat, a venit să-l cheme Se cuvine să ne oprim aici pentru a sublinia că tensiunea dintre Toma Arnăuţoiu şi Arsenescu era deja explicită Nu era deloc vorba deci despre lucruri bănuite sau simţite, dar nespuse Toma Arnăuţoiu nu putea să oprească fenomenul recrutării şi nici iniţiativele lui Arsenescu, la care ţăranii răspundeau fie din frică faţă de propriul viitor, fie din solidaritate, fie din naivitate şi romantism Scenariul recrutării era încărcat de elemente emoţionale şi conţinea tot ceea ce putea trezi sentimente înalte Singurul lucru pe care-l putea face Toma era de a cere întoarcerea în pădure Atunci între ei s-au schimbat vorbe dure: „i-am spus lui Arsenescu să mergem în pădure, însă el nu a fost de acord, spunîndu-mi că-l dau afară din casă”38 36 Ioana-Raluca Voicu-Arnăuţoiu, op cit , p 659 37 Instruirea a fost planificată şi decisă de Arsenescu, o dată cu intenţia de a coborî în sat 38 De fapt, este vorba despre locuinţa Anei Simion, sora Marinicăi Chirca Şedinţa se terminase foarte tîrziu, la ora 2 noaptea, cînd Toma Arnăuţoiu a invocat necesitatea întoarcerii în pădure (Ioana-Raluca Voicu-Arnăuţoiu, op cit , p 660) Pentru Toma Arnăuţoiu, lucrurile mergeau tot mai mult către imposibilitatea de a mai da înapoi, de a se separa de Arsenescu, de a se retrage, mai ales că, spre neşansa tuturor şi mai ales a lui Toma Arnăuţoiu – care avea o altă percepţie asupra celor ce se întîmplau decît ceilalţi –, o dată ajunşi la casa părinţilor lui, doar la două ore diferenţă, avea loc prima ciocnire cu organele de Securitate, care avea să se soldeze cu consecinţe grave pentru întregul grup39 Oricum, cale de întoarcere nu mai era: Toma Arnăuţoiu se retrage în munţi rănit la un picior Iar ceilalţi, în stare bună Episodul coabitării netulburate a celor doi se sfîrşeşte la 27 iulie 1949, păstrîndu-se aparenţele unei relaţii amicale, dar Toma Arnăuţoiu declară că motivul despărţirii era un „sentiment de repulsie” faţă de „atitudinea lui Arsenescu”40 În linii generale, această atitudine se manifesta prin desconsiderarea celorlalţi, complexe de superioritate şi, mai ales, atracţia pentru acţiuni violente M-am despărţit de Arsenescu – declară Toma Arnăuţoiu – pentru că lucra prea deschis şi nu conspira gazdele sau celelalte elemente de sprijin Tot timpul spunea că a început războiul în Balcani şi că în curînd va fi liber, nevrînd să ia măsuri de aprovizionare de iarnă Nu avea nici un fel de consideraţie faţă de ceilalţi membri ai bandei, cît şi faţă de gazdele şi legăturile pe care le avea Arsenescu Gheorghe intenţiona tot timpul să plece la Cîmpulung-Muscel să se despartă de noi, lucru care m-a făcut să plec eu întîi şi să mă despart41 Toma Arnăuţoiu se simţea solidar cu membrii grupului, dar şi cu cei care îi ajutau Juraseră să fie credincioşi unii altora Crescut în lumea satului, el era legat de această lume şi înţelegea foarte bine sufletul ţăranilor, felul lor de a se anima, credulitatea, respectîndu-le, în acelaşi timp, spiritul de conservare, suspiciunea dezvoltată de situaţia dificilă în care se aflau Se simţea totodată lucid şi percepea foarte acut pericolul constant în care se găseau şi climatul de frică, predominant în sat Toma Arnăuţoiu respecta valorile satului, printre care se numărau ajutorul reciproc şi susţinerea celor ce rămăseseră în acest spaţiu Norma de reciprocitate funcţiona El se simţea dator faţă de cei care îşi periclitau situaţia pentru a-i ajuta şi punea deosebit de mult preţ pe onoare Să nu uităm că tot ceea ce era luat de la oameni, indiferent dacă-i cunoştea sau nu, era consemnat, acestora dîndu-li-se chitanţe care, pe de o parte, urmau să fie onorate în viitor şi, pe de altă parte, erau menite să justifice lipsurile în faţa organelor locale Din păcate, tocmai această grijă de a păstra conturi cinstite cu oamenii le-a adus acestora nenorocire, caietul cu datorii fiind găsit în ultimul lor adăpost Adesea, cînd venea în sat sau în preajma satului, pentru a lua legătura cu cei care-i ajutau, făcea schimburi de lucruri necesare, fiind atent la nevoile lor şi împărţind cu ei ceea ce i se părea că poate, pentru moment, prisosi În fond, nimeni nu o ducea minunat; toţi aveau acasă nevoie de alimente şi haine El încerca să răspundă la sacrificiile pe care aceştia le făceau: „…am venit în Nucşoara unde am luat legătura cu Marinica Chirca şi Ana Simion căruia i-am dat nişte brînză şi urdă, iar Marinica Chirca ne-a cumpărat 4 m de finet, nişte zahăr, bomboane şi ne-a adus veşti de la părinţi”42 39 Este vorba despre ciocnirea din casa părinţilor Arnăuţoiu, cînd plt Constantin Apăvăloaia şi plt Florea Lungu au fost împuşcaţi mortal 40 Ioana-Raluca Voicu-Arnăuţoiu, op cit , p 661 41 Ibidem, pp 160-161 42 Ibidem, p 559 Finetul era, probabil, pentru fetiţa de curînd născută în munte Părinţilor le comunica situaţia lor, îi liniştea în privinţa sănătăţii, îi avertiza în privinţa intenţiilor organelor de Securitate de a-i face să scape informaţii despre cei de la munte şi le spunea în cine să aibă încredere: „I-am scris că Marinica Chirca a fost cea mai devotată nouă şi în caz că noi vom pieri să aibă grijă de ea şi s-o ajute”43 Ajutorul reciproc, o solidaritate între partizani şi sat au existat întotdeauna În sezonul de vînat, cei din munte nu-i uitau pe cei din sat Toma Arnăuţoiu şi fratele său dădeau un exemplu permanent de grijă faţă de părinţi: „Am mers cu Jubleanu Constantin la stînă unde am găsit pe Sorescu Nicolae şi nea dat 10 kg de brînză 4-5 kg urdă, un kg unt 5-6 mălai La întoarcere în drum spre Brătila am împuşcat două capre negre… I-am dat şi lui Sorescu Nicolae nişte carne”44 Faptul că nu erau alături fizic de părinţi nu însemna absenţa lor, ci, dimpotrivă, o mai mare grijă pentru ei, ştiindu-i mereu în pericol: La sfîrşitul lunii decembrie 1956, am trimis pe Arnăuţoiu Petre şi Jubleanu Constantin cu un pachet la Marinica Chirca, pentru părinţii mei În acest pachet le trimiteam două cojoace, nişte miere, două pachete cu alva, 1/2 kg făină albă, nişte ciorapi, o bucată de caşcaval şi suma de 300 lei În biletul pe care i l-am trimis o dată cu pachetul scriam părinţilor mei că mierea o am de la Pr Constantinescu Ion, iar obiectele de la diferite elemente cu care mai aveam legătură45 Marinica Chirca a făcut serviciul de intermediar, comunicînd ulterior bucuria părinţilor Este greu de crezut că din prisos proveneau aceste ajutoare pentru părinţi, dacă ne gîndim şi la rigorile vieţii din munţi Însă deviza „separaţi, dar împreună” a funcţionat şi sentimentul de solidaritate exprima ataşament şi loialitate familială Toma şi fratele său, Petre Arnăuţoiu, împărţeau hrana cu cei de acasă: „Am dat lui Mica Elena cîteva kg de brînză şi urdă pe care să o dea la copiii lui Arnăuţoiu Petre”46 Altă dată, după ce fusese furată o viţea de la o fermă de stat, s-a luat legătura cu Ana Simion şi Marinica Chirca: aceasta din urmă „ne-a adus 2-3 caşcavaluri şi prăjituri de la mama mea Arnăuţoiu Laurenţia însă iam dat un inel de aur pentru aşi putea pune dantura tatăl meu Arnăuţoiu Ion… La plecare le-am dat nişte carne din junicea furată atît pentru ele, cît şi pentru părinţii mei”47; „Mi-a adus de la tatăl meu 100 lei şi noi i-am trimis 5-6 kg carne de cerb”48 Să fi fost prăjiturile pentru „fetiţa născută în munţi”? La acea vreme ea exista şi avea un an Despărţirea de părinţi nu era uşor de suportat, mai ales că aceştia nu mai aveau nici un copil pe lîngă ei Marinica Chirca şi sora ei au fost rugate, la un moment dat, prin vara anului 1957, să le spună părinţilor „să iasă în sală ca noi să-i vedem la benoclu” Toma Arnăuţoiu îşi manifesta îngrijorarea faţă de pădurile care se tăiau „cu nemiluita”, „s-a adresat tuturor spunîndu-i să-i iertăm că ne-a luat alimente şi pături, dar că ei stau fugiţi de 32 de luni şi că au mîncat şi coajă de fag de foame”49 Toma Arnăuţoiu nu brutaliza oamenii întîlniţi – „nimeni din cei prezenţi nu a fost loviţi, percheziţionaţi 43 Ibidem, p 558 44 Ibidem 45 Ibidem, p 565 46 Ibidem, p 556 47 Ibidem, p 567 48 Ibidem, p 576 49 Mărturia lui Pîtea Nicolae (ibidem, p 438) etc ”50 –, se justifica – „…a început să spună că a avut o fabrică la Nucşoara care regimul de astăzi i-a luat-o, i-a luat şi pămîntul, iar cînd a fost gata să-l închidă a fugit în munţi”51; „în afară de somaţia despre care am declarat nu au avut o comportare rea; nu au lovit pe nimeni, nu au ameninţat şi nu au luat acte de la nici unul dintre cei prezenţi”52 Toma Arnăuţoiu era împotriva violenţei gratuite, a violenţei pentru violenţă Prezenţa sa impunea un anumit control din partea celorlalţi, dar el nu reuşea totdeauna să calmeze spiritele: „Organele de securitate au deschis focul, iar cei doi au răspuns tot cu foc Mă aflam la 20 metri şi am strigat să nu tragă Marinescu totuşi a tras şi cei doi securişti au căzut La acest atac au participat Petre Arnăuţoiu, Jubleanu Constantin, eu şi Marinescu Ion Pe cei doi, Marinescu i-a împuşcat Pe inginera Tiron Maria am auzit-o strigînd că să n-o împuşte că are şi ea rude ca noi, totuşi Marinescu a tras două cartuşe în ea”53 Grija faţă de cei de care Toma Arnăuţoiu se simţea responsabil nu se referea numai la cei rămaşi în atmosfera insuportabilă a satului, invadat de securişti şi informatori, de acest haos plin de frică şi teroare, ci şi la cei cu care împărtăşea viaţa de fugar Satul, într-adevăr, era bîntuit de ameninţări, arestările erau impredictibile54, emoţiile dezorganizau comportamentele Nimeni nu putea rămîne pasiv, nici cei din munte şi nici cei din sat Cornel Drăgoi descrie cu multă sinceritate acest sentiment de empatie care coexista cu instinctul de conservare al fiecăruia: De fapt, vedeţi, toată lumea vorbeşte despre suferinţele noastre, ale celor care au făcut închisoare Dar cine poate să adune toate suferinţele alor noştri, care au stat acasă?… Femei care nu aveau sprijinul şi munca bărbatului, copii fără taţi, fără mame, bătrîni care au murit gîndind unde e băiatul sau fata mea? Cine mai povesteşte asta… Pe mama o duceau colea în curte şi începea bătaia… sau îl băteau pe fratele meu în faţa ei… Zice mama – eu îl cred pe Iancu ăsta că-i nervos, cîtă bătaie a luat el în cap… Că mă uitam cum îi dădeau în faţa mea cu bîta în cap şi mă gîndeam, acum am să-i văd creierul întins pe bîta lu’ ăsta Cu bîta! Nu-i interesa55 Din declaraţiile date organelor de Securitate apare dorinţa lui Toma Arnăuţoiu de a-şi asuma responsabilitatea pentru a uşura situaţia celorlalţi – de pildă, referirile la recrutarea Mariei Plop sau frazele în care descrie cum s-a hotărît şi cum s-a realizat omorîrea lui Ion Marinescu Mai reiese şi înţelegerea pe care o aveau bărbaţii faţă de slăbiciunea femeiască, faţă de rigorile vieţii aspre din munţi, ale vieţii de fugar, de hăituit, cînd cele două femei – Marioara Jubleanu şi Maria Plop – trebuiau să facă faţă iernii în asemenea condiţii Ar mai trebui să amintesc frămîntările lui Toma Arnăuţoiu, survenite pe fondul unei lipse de perspectivă, al epuizării fizice şi psihice a celor care-l însoţeau, şi intenţia, 50 Ioana-Raluca Voicu-Arnăuţoiu, op cit , p 439 51 Ibidem, p 442 (Mărturia lui Vălimărescu Victor) 52 Ibidem, p 446 (Mărturia lui Mihai Ion, pădurar) 53 Ibidem, p 664 54 Verona Jubleanu, fiica lui Titu Jubleanu şi soră cu Constantin Jubleanu, într-un interviu din septembrie 2002, mi-a descris groaza cu care ascultau zgomotul maşinilor care străbăteau satul şi teama că acestea se vor opri în dreptul propriei locuinţe O groază care putea oricînd reîncepe 55 Ioana-Raluca Voicu-Arnăuţoiu, op cit , p 149 împărtăşită celor rămaşi cu el, de a părăsi ţara Din păcate, această preocupare nu s-a bucurat de succes Este drept că o asemenea întreprindere era extrem de dificilă Încercările lui nu au avut rezultate pozitive, ci, dimpotrivă, descurajante În 1952, ele s-au îndreptat spre preotul Nicolae Mănescu, rudă cu familia sa, prin soţia acestuia, soră cu mama lui Rugămintea lui Toma Arnăuţoiu de a contacta o legaţie străină pentru a fi scoşi din ţară a primit un răspuns negativ56 O altă încercare, în preajma arestării lor, se îndrepta către cei cu rude în străinătate Era evident că dorinţa de a-i ajuta exista La găsirea unei soluţii au participat Alexandru Moldoveanu57 şi Ion Constantinescu58 Primul, din proprie iniţiativă, a solicitat ajutorul lui Paul Pavel59 Ei chiar au stabilit un punct de unde urmau să plece cu avionul în străinătate Dificultăţi erau şi în privinţa situaţiei speciale pe care o crea existenţa unui copil mic Dar n-a fost să fie aşa, expresie care apare ca un laitmotiv în toate relatările oamenilor La foarte puţin timp, printr-o trădare, grupul a fost prins Rămăseseră doar 3 partizani, un copil mic şi un mort Aceasta a fost captura 56 Biletul către Nicolae Mănescu fusese dat cuiva de mare încredere, preotul Nicolae Andreescu din Poinărei Tot Nicolae Andreescu i-a făcut legătura lui Toma Arnăuţoiu cu preotul Ilie Dragomirescu, pe care acesta din urmă îl ruga într-un bilet să ia legătura cu o legaţie străină pentru a pleca din ţară (Ioana-Raluca Voicu-Arnăuţoiu, op cit , p 666) 57 Condamnat la moarte, prin sentinţa nr 107 din 19 mai 1959, fiind inclus în lotul Arnăuţoiu 58 Ioana-Raluca Voicu-Arnăuţoiu, op cit , p 666 59 Fost moşier din comuna Nucşoara Scenariul se referea la eventuala lui plecare la fiica sa, în Italia Alexandru Moldoveanu avea o rudă la Paris care trebuia contactată pe această cale şi rugată să trimită un avion (Ioana-Raluca Voicu-Arnăuţoiu, op cit , p 576) Condamnat la 10 ani de închisoare corecţională şi confiscarea totală a averii pentru delictul de omisiune a denunţării prevăzut de art 228 combinat cu art 207 alin 1 din Codul Penal 3 Maria Plop „Femeile nu ar trebui uitate cînd vorbim despre cultura supravieţuirii Cel mai bun lucru care s-a petrecut după 1989 a fost apariţia primelor relatări şi cărţi centrate pe personaje feminine întemniţate de regimul comunist, fără să fi fost personaje politice de prim rang Poveştile despre rezistenţa politică sînt privite din perspectiva unor actori principali masculini, dar într-un fel paradoxal închisorile comuniste au dat femeilor ce era al lor de drept, căci jurnalele lor şi amintirile lor din puşcărie respiră curaj şi o putere de rezistenţă mai mare decît poveştile bărbaţilor închişi”, scrie Alina Mungiu-Pippidi1 Elementul feminin al comunităţilor ţărăneşti a reacţionat prompt la modul violent de a se impune al secretarilor de partid, colectorilor, miliţienilor, preşedinţilor de gospodării, lucrătorilor Securităţii, deci al tuturor reprezentanţilor puterii, şi au jucat un rol important pe scena contestaţiei populare Formele de revoltă erau adesea spectaculoase în radicalitatea lor În grupul Arsenescu-Arnăuţoiu şi apoi în grupul Arnăuţoiu au existat două femei care, alăturîndu-se bărbaţilor, au împărţit cu aceştia, ceas cu ceas, viaţa de fugar şi dificultăţile supravieţuirii în munţi Ele erau, după cum susţineau anchetatorii, „elemente dispersate” Una era foarte tînără – Maria Plop; cealaltă era o femeie care s-a alăturat 1 Alina Mungiu-Pippidi, Politica după comunism, Humanitas, Bucureşti, p 166 Printre numele menţionate se află şi „Elisabeta Rizea şi Marinica Chirca, ţărance suspuse torturii, fără să trădeze mişcarea de rezistenţă… şi numeroase femei care şi-au urmat soţii, fraţii şi prietenii, toţi oameni politici interbelici, la închisoare” Autoarea menţionează un episod al întîlnirii dintre Constantin Noica şi Simina Mezincescu – redat în volumul lui Stelian Tănase, Anatomia mistificării, Humanitas, Bucureşti, 1997 –, în care apare observaţia sexistă a lui Alexandru Paleologu, care găseşte că Simina Mezincescu nu avea ce căuta alături de bărbaţi, nu-şi aminteşte de curajul ei, ci de aspectul ei, de „farmecul” ei la proces Indiferent de împrejurare, femeile nu pot deţine atribute masculine într-o societate tradiţionalistă Totuşi, realitatea impune o corectare a neglijării participării feminine la rezistenţă Georges Diener, în cartea sa (L’autre communisme en Roumanie Résistance populaire et maquis 1945-1965, L’Harmattan, Paris, 2001, pp 39-40), citează un raport de Securitate privind aşa-zisa acţiune contrarevoluţionară din comuna Gruiu, judeţul Ilfov, din care reiese că, în pregătirea revoltei, scînteia, impulsul au fost date de iniţiativa unui grup de femei care au scos şoferul, l-au bătut şi i-au smuls hainele Doi tovarăşi şi o tovarăşă, activişti, s-au deplasat la judeţ să ceară indicaţii şi, la întoarcere, au găsit o mare agitaţie şi clopotele bătînd Maşina lor a fost înconjurată de 300 de femei şi bărbaţi, răsturnată, iar ei au fost scoşi din maşină, bătuţi şi sechestraţi în două case ale unor ţărani În acelaşi timp, funcţionarii şi miliţienii din Comitetul Provizoriu au fost blocaţi în clădire şi a fost nevoie de mobilizarea a două batalioane de Securitate pentru a potoli furia oamenilor Autorul citează şi alte exemple, printre care revolta oamenilor din Ghimpaţi-Vlaşca, în timpul căreia femeile au aruncat cu pietre în autorităţi şi în sprijinitorii lor soţului şi unuia dintre fii Ea se numea Marioara Jubleanu şi era soţia lui Titu Jubleanu şi mama lui Constantin Jubleanu, zis Tică Ambele au avut un sfîrşit tragic Marioara Jubleanu a fost împuşcată în munţi sub ochii soţului ei, cealaltă a fost condamnată la muncă silnică pe viaţă şi şi-a sfîrşit zilele în închisoare Maria Plop a fost singura femeie dintre cele care au făcut parte din mişcarea de rezistenţă din munţi, de lîngă Nucşoara, care a rămas în grup pînă în 1958, adică pînă la arestarea ultimilor supravieţuitori Cele două fotografii, reproduse în cartea publicată de fiica ei, Ioana-Raluca Voicu-Arnăuţoiu2, ne înfăţişează o femeie tînără; într-una, ea este înfăţişată din profil şi este singură, în cealaltă, din faţă, ţinînd aproape în faţa ei o fetiţă Mîinile îi sînt aşezate pe umerii fetiţei Fotografia care o arată din profil este cea a unei femei cu privire gravă, uşor opozantă, legată la cap ţărăneşte, ca femeile măritate Din cealaltă, ne priveşte, tot grav şi trist, o femeie care pare mai vîrstnică decît cealaltă, extrem de slabă, iar fetiţa din faţa ei are acelaşi aer serios şi aceeaşi privire pătrunzătoare ca a mamei Fetiţa pare gînditoare, avînd capul înclinat, aşa cum fac copiii mici atunci cînd sînt obligaţi să stea locului Mai erau două zile pînă cînd împlinea doi ani Din documentele de anchetă reiese că Maria Plop era născută la 14 septembrie 1927, în comuna Prisecani, Iaşi, ca fiică a lui Grigore şi a Ioanei, avînd ultimul domiciliu în comuna Nucşoara, raionul Cîmpulung de Argeş, regiunea Piteşti În 1958, ea împlinise 30 de ani, iar cînd a plecat în munţi încă nu avea 22 de ani Cornel Drăgoi, în mărturia sa, afirmă: Aşa că este corect să se ştie că Maria Plop a fost o basarabeancă, un copil care a venit la Nucşoara cînd cu refugiaţii din Basarabia A venit cu un învăţător din satul ei, dar învăţătorul a plecat Ea a rămas un timp la familia Chelu şi, cînd s-a făcut mai mare, a trecut slujnică în casa învăţătorului Arnăuţoiu Iancu, care n-a fost moşier cum se spune, a cumpărat numai casa boierului Iorgulescu Nu era moşier deloc Cînd a venit Arsenescu la Nucşoara, ştia şi ea de ei şi a plecat cu ei în munte Nimic de comentat3 Vorbele lui coincid cu cele ale Elisabetei Rizea4 şi cu ale altor nucşoreni Dar informaţia privind originea Mariei Plop nu este corectă, ea fiind transmisă cu uşurinţă de la unii la alţii În realitate, Maria Plop era născută într-un sat aflat la 28 km de Iaşi, într-o familie săracă Ea avea 17 ani cînd a ajuns în Nucşoara – deci nu mai era un copil –, venită împreună cu familia unui medic – şi nicidecum cu un învăţător –, care s-a stabilit iniţial în satul Corbi Medicul s-a mutat împreună cu familia sa la Focşani, iar Maria Plop s-a mutat la Iancu Arnăuţoiu, pentru a ajuta la treburile gospodăriei Satul din care plecase fusese pîrjolit de ruşi; foametea cauzată de război şi de secetă era atît de mare încît oamenii plecau să-şi caute o soartă mai bună Ruşii dăduseră foc şi primăriei satului Maria Plop era destul de mare ca să nutrească sentimente de ostilitate faţă de ruşi şi să nu uite că şi din cauza lor fugise din satul natal5 2 Ioana-Raluca Voicu-Arnăuţoiu, Luptătorii din munţi Toma Arnăuţoiu Grupul de la Nucşoara Documente ale anchetei, procesului, detenţiei, Vremea, Bucureşti, 1997 3 Povestea Elisabetei Rizea din Nucşoara Mărturia lui Cornel Drăgoi, Humanitas, Bucureşti, 1993, p 164 4 Ibidem, p 87: „Şi a dus-o la femei, că a zis că ea e basarabeancă, din Basarabia, şi a fost servitoare, a fost de doisprezece ani cînd a venit la noi…” 5 Informaţii furnizate de Ioana-Raluca Voicu-Arnăuţoiu Şi sora celor doi Arnăuţoiu a afirmat că Maria Plop era venită din Moldova Maria Plop a afirmat la anchetă: „Precizez că m-am încadrat în această bandă din proprie iniţiativă şi la îndemnul teroriştilor declaraţi mai sus, pe care i-am ajutat intens în constituirea bandei şi pentru ca alături de ei să acţionez împotriva regimului democrat popular din R P R ” Declaraţia are forma uneia dictate; ea nu are nimic personal, conţinînd elementele acuzării, şi nu pe cele care pot da măsura autentică a motivaţiei implicării personale Este o declaraţie formală, aşa cum o doreau cei care căutau o exprimare cît mai simplistă pentru acuzaţii cît mai grave Este greu de stabilit cît din alăturarea ei la grup s-a datorat unei iniţiative personale, unei decizii personale, şi cît loialităţii faţă de familia Arnăuţoiu Maria era o fată „ageră”, după spusele surorii lui Toma şi Petre Arnăuţoiu, ea pricepea deci ceea ce se pregătea, ca şi dificultatea acţiunii ce urma a se întreprinde: „Au plecat cu Maria Plop, care iera în curte acolo la noi, venise din Moldova pă vremea foametei şi lucra pe ici, pe colo, şi-atuncea lucra la părinţii mei, acolo-n curte Şi… au luat-o şi pe ia în munte ca nu cumva să îi denunţe, că văzuse ia o mişcare acolo-n curte şi iera destul de ageră la minte ca să poată să-şi dea seama că-i ceva care nu iera legal pă vremea-ceea Şi-au mers acolo” Recrutarea ei este motivată de prudenţa fraţilor Arnăuţoiu, atît în declaraţiile acestora, cît şi în cele ale surorii lor Maria ştia multe, vedea ceea ce se petrecea, era de-a casei şi putea oferi Securităţii informaţii, o dată luată şi supusă bătăilor În realitate, Maria Plop nutrea o mare ostilitate faţă de ruşi şi noul regim era, fără îndoială, asociat acestei ostilităţi Pentru o femeie, viaţa în munţi nu era deloc uşoară, cu atît mai mult cu cît mişcarea era permanentă Schimbarea locurilor de adăpost şi a acelora în care erau ascunse alimentele şi armamentul, disconfortul hărţuirii erau greu de suportat Sînt mici observaţii, în declaraţiile celor anchetaţi de organele de Securitate, din care reies condiţiile extenuante în care Maria îşi ducea viaţa alături de bărbaţi, oricum mai rezistenţi, măcar fizic, la condiţiile aspre ale muntelui Şi totuşi, se pare că cei cu care împărţea viaţa nu uitau că este femeie atunci cînd aminteau unele detalii: „…mai era acolo un anume Dumitru din Priseaca, cioban la Dăncilă Avînd la el o oglindă de buzunar care pe o faţă avea portretul fostului rege Mihai, Pavel Gheorghe i-a dat-o numitei Maria Plop zicînd: ia-o tu, Mario, că pe aici mai vine armata…”6 Probabil că ea a trecut prin multe momente de criză în cei aproape 10 ani de viaţă chinuită Într-o notă informativă a Securităţii7, cel care scrie nota reproduce o conversaţie, la un ocol silvic, dintre Maria Plop şi un brigadier care, dorind să se spele, a fost somat de o femeie îmbrăcată bărbat şi legată la cap cu o basma, care era înarmată cu un pistol „Oriţa” La spusul lui că este om bun, femeia i-a dat voie să se spele Atunci pădurarul a intrat în vorbă cu ea, întrebînduo cum o duce în viaţa de bandă la care ea a început să plîngă spunînd Păcatele noastre că în curînd vom rămîne numai doi, că se ceartă Toma care este şeful bandei cu Marinescu care vrea să-i ia locul însă Toma nu vrea să cedeze, că Marinescu este setos de crime, iar băiatul lui Titu Jubleanu, Tică este nebun de cînd a fost prins tatăl său şi omorîtă mama sa, se ceartă cu toţi, îl susţine pe Marinescu şi nu ascultă de Arnăuţoiu Acest lucru se petrecea în 1951 Putem deci presupune că Maria Plop suporta cu dificultate momentele de mare tensiune în care conflictele din grup se încărcau cu condiţiile stresante în care trăiau fugarii 6 Ioana-Raluca Voicu-Arnăuţoiu, op cit , p 427 (Autoarea menţionează că „această oglindă a fost predată, împreună cu celelalte lucruri ale Mariei Plop, familiei sale de către autorităţi” ) 7 Ibidem, p 420 Din jurnalul ţinut de Constantin Jubleanu reies informaţii detaliate privind dificultăţile legate de supravieţuire; foamea şi frigul, dincolo de frica de a fi găsiţi şi prinşi de organele de Securitate, erau principalii duşmani Condiţiile aspre ale iernii în munţi aduceau un surplus de mobilizare care duceau adesea la epuizare: Colţii (Pojerni) erau îngheţaţi şi cu zăpadă şi femeile erau încălţate cu opinci şi ce să vezi că de-abia le-am urcat în creastă Foamea ne înteţise şi era seară şi noi nu mîncasem nimic… Piscul era foarte strîmt şi într-o parte şi alta era prăpastie Zăpada era scrobită pe acolo de credeai că mergi pe sticlă… era foarte periculos… N-am mers mult şi a scăpat Maria pe omăt, norocul a fost că n-au fost colţi pe acolo că acolo îi rămîneau oasele8 Era în luna decembrie, în plină iarnă Mai aflăm că o asemenea situaţie putea dura mult: …pe ziua de 12 ianuarie eram la boşarcă şi începuse să ningă şi… Pînă la 30 ianuarie am făcut mămăligă şi aveam atît cît să ne alinăm foamea… Pe 31 ianuarie am măsurat mălaiul pe zile şi am găsit doi pumni de mălai pe zi, ce să te faci cu doi pumni de mălai pe care am început să amestecăm cu coajă de fag, puneam trei părţi coajă şi una mălai şi am mîncat pînă la 20 februarie… lăsasem femeile9 acolo… ele au venit ude leoarcă şi au stat în marginea gîrlei pînă au îngheţat hainele pe ele şi văzînd că nu venim s-au tras în coastă şi au făcut şi ele un amărît de foc şi mîncare nu aveau de loc…10 La toate aceste greutăţi se adăugau unele imprevizibile: …şi am ajuns noi pe la 3 după masa la bordei însă era mai prăpădit şi nu era întreg, jumătate din acoperiş nu mai era pe semne că-l luase vîntul şi ne-am apucat noi de lucru că era cît pe aci să ne-apuce noaptea Maria nu mai putea de loc de oboseală şi de frig, pînă aranjam noi acolo ea trăgea o jale bună… în fine s-a făcut şi ziuă şi am plecat… şi cînd şi-au dat drumul şi ceilalţi Maria cum s-a aşezat jos a şi plecat, noroc că a prins-o domnul Tomiţă c-o luase cu capul în jos11 Condiţia de fugar nu era deloc uşoară Pentru a supravieţui, erau mobilizate toate resursele fizice şi psihice Uneori apăreau situaţii-limită, iar presiunile de a rezista nu ofereau prea des momente de relaxare Frica îi însoţea aproape permanent pe partizani În toată literatura asupra rezistenţei, factorul supravieţuire în condiţii de stres şi continuă ameninţare din partea organelor de Securitate este prezent Se combina ostilitatea naturii, pe timp de iarnă mai ales, cu înverşunarea cu care partizanii erau urmăriţi Sînt greu de imaginat situaţiile cu care se confrunta o femeie, rămasă singură printre bărbaţi, 8 Toma Arnăuţoiu i-a cerut lui Constantin Jubleanu, în 1954, după moartea lui Ion Marinescu, despre care voi aminti ulterior, să arate în paginile unui jurnal împrejurările care au precedat şi pe cele care au determinat decizia de a-l suprima pe Ion Marinescu Constantin Jubleanu nu participase direct la acest eveniment, el fiind astfel neutru, în condiţiile în care se poate vorbi despre o neutralitate perfectă Toma Arnăuţoiu îi cere lui Constantin Jubleanu să înceapă cu „Amintiri despre Ion V Marinescu” Pasajul reprodus este selectat din fragmentele de jurnal care apar în cartea Ioanei-Raluca Voicu-Arnăuţoiu, op cit , pp 637-651 9 Maria Plop şi Marioara Jubleanu 10 Ioana-Raluca Voicu-Arnăuţoiu, op cit , p 637 11 Ibidem ei înşişi acuzînd condiţiile insuportabile ale vieţii din pădure Munţii sînt munţi peste tot Iată ce scriu şi alţi fugari12, care se aflau în condiţii similare: o ploaie torenţială însoţită de o furtună violentă s-a abătut asupra noastră Noi ne-am îndepărtat unii de alţii la 200 m, pentru că fulgerul cădea fără oprire, vroind să evităm a pieri în acelaşi timp… Nu găsesc cuvinte pentru a descrie acea noapte apocaliptică pe care am trăit-o… Alimentele noastre (făină, pîine), deşi cu grijă ambalate în raniţele noastre, erau ude şi am fost obligaţi să le uscăm toată noaptea următoare la foc; o problemă în plus pentru noi se punea, oameni nomazi Era vorba de a ne asigura un adăpost pentru iarnă… Auzeam urlete sinistre de lupi înfometaţi… Timp de două săptămîni, am trăit în prezenţa acestor urlete…; Eram pregătiţi pentru orice, în orice moment Dormeam încălţaţi, adesea nu ne scoteam încălţămintea cu lunile Numai cînd găseam un moment favorabil ne scoteam încălţămintea şi ne schimbam ciorapii… Restul timpului eram mereu încălţaţi… Arma între genunchi, îmbrăcaţi, încălţaţi, aşa dormeam Traiul în munţi, în aceste condiţii, consumul psihic şi cel al resurselor fizice puteau cu uşurinţă produce stări de deznădejde şi cădere psihică Prin astfel de stări ne putem imagina că trecea Maria Plop atunci cînd se confesa, rareori, unora13 dintre cei pe care-i întîlnea în deplasările grupului la stîne sau la exploatările silvice: „Marioara fata spunea că rămîn şi eu cu tale aicia că nu ar mai vrea să fie prin pădure dar îi este frică că o împuşcă”; „…a rămas fata care ne-a spus că se numeşte Maria cu mine în baracă şi mi-a spus că tare doreşte să fie ca noi liberă că de doi ani de cînd este numai în fugă prin păduri s-a săturat de atîta alergătură şi mizerie şi că ar fugi dar îi este frică că o împuşcă ceilalţi”14 Aceste mărturisiri sînt făcute de Maria Plop la distanţă de două zile, deci într-o situaţie în care îşi exprimă disperarea şi imposibilitatea de a vedea o soluţie Faptul că cei doi declară aceste lucruri despre Maria Plop, dincolo de cele referitoare la aspectul său fizic, arată că ei au fost impresionaţi de starea psihică a Mariei Plop Probabil că ea se afla într-unul dintre acele momente în care privea trecutul prin ochii unui prezent care nu conţinea nici un dram de speranţă sau optimism Maria Plop purta însemne femeieşti; basmaua de pe cap sau urma unui picior mic erau semne ale unei prezenţe feminine Uneori, trecerea Arnăuţoilor era dedusă din aceste semne, aşa cum menţionează, la un moment dat, Ion Gavrilă Ogoranu Ea purta fie opinci, fie bocanci cu un număr mai mic, 38 sau 39 Obţinerea de haine şi încălţăminte pe măsura ei era dificilă Haine bărbăteşti se puteau găsi cu uşurinţă de la ciobani sau de la brigadierii silvici Nu întîlneau femei pe unde treceau ei O dată, Mariei i s-au adus nişte bocanci pentru care Petre Arnăuţoiu a dat un bon, iscălit „Partizanii Libertăţii”, altă dată ea a refuzat „un flanel roşu de lînă… că era vopsit roşu”15 Să-l fi refuzat Maria pentru 12 Din interviul luat lui Gavril Vatamaniuc, partizan în Bucovina Interviul este luat de Georges Diener şi publicat în cartea sa L’autre communisme en Roumanie Résistance populaire et maquis 1945-1965, ed cit , pp 125-127, 167 13 Din declaraţia lui Nicolae Godeanu din 1 august 1951 (Ioana-Raluca Voicu-Arnăuţoiu, op cit , p 842) 14 Declaraţia lui Gheorghe Bârloiu din 3 august 1951 (ibidem, p 846) 15 Ioana-Raluca Voicu-Arnăuţoiu, op cit , pp 455-458 că flanelul se distingea prin culoarea sa, ori pentru că această culoare se asocia cu Armata Roşie şi experienţa trăită în satul ei natal? Este greu de crezut că-i prisoseau hainele, atîta vreme cît în alte ocazii ea le primea Solidaritatea feminină funcţiona:„Iuliana şfiica preotului Ion Constantinescu – n m ţ personal ne-a dat nişte şerbet un borcan bomboane şi i-a dat lui Maria Plop nişte bluze, furouri, chiloţi, ciorapi”16 Unul dintre martori17 o descrie, în august 1952, astfel: o „femeie care părea să fie de aproximativ 20 ani, slabă, îmbrăcată în pantaloni şi cu bocanci în picioare… a luat o haină a pădurarului… spunînd asta este pentru sufletul meu” Adesea ea purta opinci, aşa cum reiese din descrieri ale celor anchetaţi de organele de Securitate: „Maria avea cîrpă pe cap, mintean femeiesc, pantaloni de culoare seină din stofă de cumpărat peticiţi încălţată cu opinci pistol automat”18 Într-o sinteză19 a organelor de Securitate, în care, printre altele, se arată că „bandiţii au jefuit excursionişti de unele obiecte de îmbrăcăminte…”, se precizează că, în identificarea celor care „au comis jaful”, prezenţa unei femei a fost importantă: „Deasemeni, faptul că i-au interesat şi au luat o pereche de bocanci Nr 38, de femeie, ne arată că este vorba de această bandă, care în componenţa sa are şi o femeie MARIA PLOP” Maria nu putea fi considerată de cei din grup ca un element pasiv şi asupra ei se făceau presiuni psihologice Toma Arnăuţoiu20 declară că, în zilele de 4, 5 şi 6 septembrie 1952, „teroristul Marinescu Ion s-a pronunţat faţă de Plop Maria că va rămîne singură…” O traumă a Mariei a fost, desigur, maternitatea, din cauza acuzaţiilor organelor de Securitate, prin care s-au urmărit denigrarea şi calificarea ei drept criminal În şedinţa din 8 mai 1959 a Tribunalului Militar al Regiunii II a Miliţiei se afirma că „aceşti criminali odioşi nu s-au dat în lături de a-şi omorî propriul copil, pe care l-au asasinat 16 Preotul Ion Constantinescu, soţia sa, Justina, şi fiica lor, Iuliana, i-au ajutat pe cei din grup cu multe alimente şi obiecte necesare: „Ne-a dat mai multe alimente pe care mi le-a trimis prin Sorescu Nicolae în iarna 1953… De la Constantinescu Ion am primit carne, mălai, făină, ouă, brînză, caşcaval, peşte, pastramă, fructe, zahăr, paste făinoase, bomboane, prăjituri şi cozonac, ţigări, lame de ras, săpun, aţă de cusut, lînă, îmbrăcăminte: 5 perechi pantaloni, cîteva haine, cămăşi, indispensabili, batiste Soţia lui Constantinescu ne-a confecţionat şi mănuşi de lînă Ne-a mai dat un cuptor de sobă şi mai multe cărţi, caete… Preotul Constantinescu Ion ne-a dat un pistolet rusesc cu 80 cartuşe… Ne-a mai dat un tuci de aluminiu, o cratiţă, o oală, un sufertaş şi alte vase de pămînt Conform relaţiei de schimb, am dat lui Iuliana un binoclu obişnuit de cîmp şi nişte carne de cerb” (Ioana-Raluca Voicu-Arnăuţoiu, op cit , pp 515-516) Cu Iuliana era stabilită o căsuţă poştală plasată la streaşina unui şopron, lîngă un grajd În 1958, la spitalul închisorii Văcăreşti, se va naşte o fetiţă care va fi botezată cu numele Libertatea-Justiţia Era fetiţa Iulianei (ibidem , p 772) Preotul Ion Constantinescu a fost condamnat la moarte şi executat cu lotul Arnăuţoiu, soţia sa a fost condamnată la 15 ani de muncă silnică, iar Iuliana, la 12 ani de muncă silnică Tuturor li s-a confiscat întreaga avere 17 Martorul Ion Mazăre, responsabilul exploatării IPEIL din muntele Droxin (ibidem, p 868) 18 Declaraţia lui Nicolae Godeanu, lucrător la baraca de la Ortic, din august 1951 (ibidem, p 843) 19 Este vorba despre o sinteză care se referă la acţiunile de urmărire ale organelor de Securitate din perioada 10 august-10 septembrie 1952 (ibidem, p 530); „Inculpaţii Toma Arnăuţoiu, Petre Arnăuţoiu şi Plop Maria au săvîrşit în perioada amintită crime din cele mai josnice şi nutrind ură sălbatică împotriva organelor de stat şi de partid ca şi împotriva cetăţenilor cinstiţi” (ibidem, pp 686-687) 20 Ioana-Raluca Voicu-Arnăuţoiu, op cit , p 506 în 1955 Şedinţa Tribunalului va zdrobi însă pentru totdeauna aceste năpîrci”21 Maria Plop a avut două naşteri, pasajul de mai sus referindu-se la prima naştere, iar acuzatorii încercau în acest fel să stabilească o complicitate între cei doi fraţi Arnăuţoiu şi Maria Plop la crimă, neţinînd seama de declaraţiile, luate separat, ale acestora, care au un conţinut cu totul diferit Din aceste declaraţii reiese clar că Maria Plop a născut doar în prezenţa fraţilor Arnăuţoiu, că naşterea a fost „nenormală”, iar sarcina a fost compromisă „din cauza unei ploi cu pietre care ne-a apucat prin pădure şi din cauza unor căzături”22 Intenţia de a-i prezenta pe inculpaţi ca pe nişte indivizi lipsiţi de umanitate, gata de a ucide un copil chiar de la naştere, nu răspunde decît ideii de a le crea acestora o imagine detestabilă Criminalitatea exprimată prin pruncucidere era doar un adaos ultim la atributul frecvent menţionat – criminali – sau, dimpotrivă, o explicaţie a celorlalte crime Portretul bandiţilor este conturat prin expresii de o gravitate ieşită din comun: „cinism şi ferocitate”, „ei băteau şi schingiuiau”, „ei au maltratat, terorizat şi jefuit în sute de cazuri”, „au jefuit cadavrele victimelor”, „au ameninţat cu împuşcarea şi prin torturi”23 etc Maria Plop, fireşte, nu era diferită de bărbaţi, în opinia acuzatorilor Ea este prezentată ca o persoană agresivă, activă Ea nu însoţea, pur şi simplu, grupul, ci avea iniţiative violente, participa la acţiunile lui, din care reieşeau un caracter violent şi ura faţă de ordinea socială instaurată, asociindu-se lui Toma Arnăuţoiu: „Inculpatul Toma Arnăuţoiu a ţinut în faţa muncitorilor un discurs cu conţinut instigator duşmănos, iar inculpata Maria Plop a distrus tablourile conducătorilor partidului şi guvernului, după care prin terorizare şi sub ameninţarea armelor au jefuit importante cantităţi de materiale, alimente şi medicamente care aparţineau statului şi erau aduse acolo pentru muncitori”24 Ce trebuia să impresioneze în acest discurs, dacă nu faptul că partizanii erau oameni fără omenie, gata să ia muncitorilor nu numai hrana, ci şi medicamentele? În acest fel, organele de Securitate îşi motivează implicit acţiunile de urmărire şi prindere, care capătă valoarea unui act de asanare socială, de protejare a populaţiei faţă de pericolul reprezentat de grupul partizanilor pentru buna ordine şi pentru liniştea socială Organele de Securitate folosesc, în descrierea comportamentului Mariei Plop, declaraţia unui magaziner25: Între aceşti bandiţi erea şi o femeie care a făcut de pază la geam, dar nu permanent şi s-a dus la panăurile de onoare ale cabanei unde ereau fotografiile muncitorilor unde lea distrus, de asemeni a distrus tablăurile care erea cu Tov Gh Dej şi Stalin, care ereau aşezate pe peretele cabanei, iar restul de tablăuri le rupsese mai înainte, cînd au venit şi nu au găsit decît paznicul cabanei anume Coroiu Vică, aceasta prin august 1951, unde a anunţat conducerea IFETlui despre cele întîmplate Agresivitatea Mariei Plop la adresa organelor de partid şi a conducătorilor lui este menţionată în sentinţa prin care a fost condamnată Chiar după arestare, imaginea Mariei Plop era însoţită de zvonuri privind pruncuciderea, care, desigur, erau create spre a alimenta, în contextul nepermeabil al închisorii, 21 Ibidem, p 684 22 Ibidem, p 693 23 Ibidem, pp 700, 701, 702, 704 24 Ibidem, p 704 25 Magazinerul se numea Victor Vălimăreanu El luase în primire, în octombrie 1951, magazia de alimente a cabanei IFET Rucăr din muntele Berevoiu (ibidem, pp 441-442) imaginea unei femei monstruoase De data aceasta, zvonurile se întemeiau pe absenţa fetiţei Ioana, pe care organele de Securitate au luat-o de lîngă mamă Întîlnirea din închisoare dintre Elisabeta Rizea26 şi Maria Plop este lămuritoare în acest sens: Mamă, Doamne… mă băga într-un coridor, aşa, în pămînt şi numai cu un bec… Şi curgea apă pă dedesubt… cînd a deschis uşa, era acolo Maria Plop, mama Ioanei, fata lui Tomiţă, fata crescută în munţi Că ei a avut o fetiţă mică Şi pă fetiţă o dusese, nu mai era cu ea O cunoşti? N-o cunosc, domne! O cunoşti? N-o cunosc! De trei ori s-a răstit la mine aşa Să ai grijă, zice, că asta te strînge de gît, te omoară, cum şi-a omorît şi copilu… Elisabeta Rizea contrazice informaţia dată de cel din personalul închisorii: Da zic – nu domnule, nu l-a omorît pă copil, că ne-a spus la proces că fetiţa o are N-am zis nici fetiţă, nici băiat, am zis copilu, să vadă că nu ştiu Da io ştiam de la Tomiţă, cînd am vorbit cu el Cînd m-am întîlnit a doua oară cu ei, am o fetiţă, spune, şi-o chiamă… Îi pusese şi Muntenica numele şi îi pusese şi Laurenţia, numele mă-sii, şi Ioana şi mai avea multe nume… Ştiam că era fată, dar n-am vrut să spun că ştiu În mod sigur, personalul închisorii primea informaţii despre cei aduşi, informaţii ce puteau avea un conţinut prin care să i se trezească aversiunea faţă de aceştia şi, implicit, să fie evitată eventuala compasiune Nu milă şi înţelegere trebuiau să trezească arestaţii, ci respingere şi dezgust Deci e posibil ca acel comandant despre care vorbeşte Elisabeta Rizea să fi fost informat despre prima naştere a Mariei Plop, şi nu despre copilul luat de lîngă ea, dar este la fel de posibil ca el să fi crezut că Maria Plop era singură pentru că-şi omorîse copilul, absent din această cauză, şi nu pentru că el îi fusese luat mamei Se pare că Maria Plop fusese iniţial condamnată la moarte Aşa susţine Elisabeta Rizea, care povesteşte, în cartea amintită, cum a recurs ea la un şiretlic pentru a afla sentinţa Mariei Plop, ştiind că iniţial ambele fuseseră ameninţate cu condamnarea la moarte Fără îndoială, naşterea fetiţei a complicat lucrurile şi a făcut şi mai dificilă supravieţuirea în pădure Nu este vorba numai despre nevoile speciale ale unui nou-născut, ci şi despre incapacitatea de deplasare cu uşurinţă a mamei, obligată să rămînă în bordei: „La sfîrşitul lunii aprilie 1958, am lăsat pe Plop Maria şi pe fiica ei în bordei, iar eu, Arnăuţoiu Petre şi Jubleanu Constantin am plecat la poenile Vîlsanului să vînăm cerbi La plecare i-am spus teroristei Plop Maria că în caz că va fi arestată să nu deschidă foc să ne lase un semn cu nişte pietre albe jos în pîrîu ca să ştim şi noi acest lucru”27 Nu este greu de imaginat pericolul constant în care se aflau ea şi copilul, ameninţarea permanentă la adresa vieţii ei şi a copilului cînd, rămasă singură, nu putea apela la ajutor Percheziţia corporală asupra Mariei Plop, efectuată după prinderea ei, la 20 mai 1958, ora 19:15, la Piteşti, ne informează28 asupra întregii sale averi, constituită din bunurile personale – „o haină postav uzată, un cojocel cu mîneci lînă, un cojocel f mîneci, un pulover lînă mînică, una cămaşe bărbat, una pereche chiloţi, una pereche mînuşi lînă, două prosoape, una batistă, două trăistuţe” – şi probabil cele ale fetiţei – „două 26 Povestea Elisabetei Rizea din Nucşoara , ed cit , p 84 27 Ioana-Raluca Voicu-Arnăuţoiu, op cit , p 575 Este de crezut că prezenţa copilului făcea imposibilă alăturarea Mariei la ceilalţi doi, întrucît, după informaţiile oferite de fiica ei, Maria trăgea foarte bine cu arma, ca un bărbat 28 Ioana-Raluca Voicu-Arnăuţoiu, op cit , p 725 fustişoare, două bluziţe, două cămăşuţe, două perechi pantalonaşi lungi, una pereche mînuşi, una pereche ciorapi lînă, una căciuliţă lînă pentru copil” Lista continuă cu alte obiecte: „una curea piele, un portofel piele uzat, un fluer cu busolă, un pieptene, un fermoar, două oglinji mici” La acea dată, Maria Plop încă era cu fetiţa ei, prin urmare i s-a permis să rămînă cu haine personale şi cu cele două rînduri de îmbrăcăminte ale copilului Ioana Din pedepsele primite de Maria Plop pînă în 1961, reiese că deţinuta a cumulat o lună de regim celular pentru indisciplină – „bătut «morse», certuri în cameră, comunicare cu cei din camerele vecine, ruperea bunului unităţii (manta), vorbe urîte adresate personalului închisorii, nerespectarea programului”29 Maria Plop moare la Miercurea-Ciuc, în penitenciar, la 31 ianuarie 1962, la 35 de ani neîmpliniţi, cauza decesului fiind insuficienţă circulatorie şi TBC pulmonar Fără îndoială că starea sănătăţii ei la arestare nu era bună – nici n-ar fi putut să fie – şi că în cei aproape patru ani petrecuţi în închisoare a „beneficiat” de un tratament mizerabil, la care se adăuga trauma separării de copilul ei, despre care probabil nu ştia nimic Să fi încercat Maria Plop să lupte cu viaţa? Să fi sperat ea că, odată, în viitor, va putea avea o soartă mai bună? Sau, chiar aşa fiind, să fi fost viaţa plină de lipsuri, epuizarea fizică şi psihică mai puternice decît potenţialul ei de rezistenţă? Ne putem imagina că ea ar fi putut fi eliberată în 1964, ca toţi ceilalţi, că ar fi putut supravieţui, că ar fi putut rezista fizic şi psihic închisorii şi traumei separării de copil şi a executării ultimilor şi apropiaţilor ei tovarăşi de calvar, dar mai ales a lui Toma Arnăuţoiu, tatăl fetiţei ei, însă nu ne putem imagina cum ar fi decurs viaţa Mariei Plop după 1964 29 Ibidem, p 726 4 Psihologii diferite şi moarte controversată Viaţa într-un grup silit să petreacă mult timp în condiţii de izolare implică o interacţiune mai profundă a membrilor lui, care au personalităţi diferite, experienţe şi concepţii despre lume diferite şi sisteme de valori proprii Tabloul relaţiilor interpersonale în asemenea condiţii este complex, nuanţat, expus unor tensiuni determinate de reacţiile fiecărui membru la situaţiile-limită cu care grupul se confruntă Toma Arnăuţoiu, aşa cum reiese din lectura foarte atentă a propriilor declaraţii şi ale celor mulţi implicaţi în mişcarea de rezistenţă din Nucşoara, nu avea un potenţial înalt de agresivitate nativă După cum deja am arătat, era o fire echilibrată, fără tendinţe manifeste de dominare, fără excese fizice, ameninţări şi nevoie de răzbunare El nu căuta satisfacţia răzbunării Modul său de acţiune provenea din felul în care el concepea relaţiile cu ceilalţi şi îşi exprima frecvent intenţia de a nu produce rău în mod gratuit: „Spuneau că ei nu trage cu armele în Miliţie, dar cînd îi vede se piteşte şi cînd sînt atacaţi atunci trag şi ei”1; „…seara din nou ma pus de am făcut mîncare şi a început din nou să ne spună că ei au păţit multe unde au dat lupte cu Miliţia şi armata pe toţi munţii din partea Argeşului şi în partea Făgăraşului spunînd că ei nu se teme iar dacă sînt atacaţi atacă şi ei iar dacă nu ei trec pe o parte iar armata pe altă parte”2 Pentru Toma Arnăuţoiu, violenţa şi tendinţa ofensivă nu erau, în situaţia în care se afla grupul, un mod de acţiune; el era o fire reflexivă şi intuia cu uşurinţă faptul că orice violenţă naşte violenţă – mai ales în condiţiile în care nonviolenţa năştea violenţă – şi că Securitatea va reacţiona foarte dur la acţiunile violente ale grupului, iar cei ce vor plăti urmările actelor violente vor fi nu numai cei din grup, ci şi cei care îi ajutau3, familiile lor şi, pînă la urmă, tot satul Aşa ne putem explica de ce el şi-a exprimat dezacordul faţă de ordinul de deschidere a focului, dat de Arsenescu cînd grupul a fost surprins în casa părinţilor lui: „În momentul în care organele de securitate au vroit să deschidă uşa, Arsenescu a comandat foc şi au fost împuşcaţi Plt Apăvăloaia şi Plt Lungu Chirca Ion, într-o isterie nebună, fără să fie inspirat de nimeni, i-a împuns cu baioneta Cînd Chirca Ion a vrut să le ia cizmele şi echipamentul, eu m-am opus” 1 Declaraţia lui Gheorghe Bârloiu (Ioana-Raluca Voicu-Arnăuţoiu, Luptătorii din munţi Toma Arnăuţoiu Grupul de la Nucşoara Documente ale anchetei, procesului, detenţiei, 1997, Vremea, Bucureşti, p 847) 2 Declaraţia lui Nicolae Godeanu (ibidem, p 842) 3 Proces-verbal Şedinţa publică din ziua de 5 mai 1959 Interogatoriu de inculpat Arnăuţoiu Toma (ibidem, p 656) Preocuparea pentru păstrarea controlului de sine şi a unei atitudini raţionale în situaţiile dificile prin care treceau era cu siguranţă o sursă de stres şi de tensiune pentru Toma, el considerîndu-se responsabil de actele grupului, ca şi de consecinţele lor Aşa cum am arătat, prezenţa lui calma spiritele şi tendinţele agresive ale unora dintre membrii grupului Contactul lui cu cei care erau găsiţi la stîne, exploatări silvice sau cabane era însoţit de justificări ce luau adesea forma unor confesiuni, poate nu numai pentru a motiva acţiunile şi a le exclude din categoria jafurilor sau tîlhăriilor, cît pentru a le induce acestora acceptare şi înţelegere pentru situaţia teribilă în care se găseau partizanii: Toma Arnăuţoiu – fost ofiţer la Regimentul Gardă Călărie de unde a fost epurat şi după aceea a venit acasă la Nucşoara de unde a fost chemat să intre în Miliţie sau securitate iar el a refuzat spunînd că nu vrea să fie rău cu oamenii şi mai bine săi ia toată averea numai săl lase liber şi în un an de zile a simţit că este urmărit săl închidă iar într-o seară a auzit bubuind uşa unde locuia pînă s-a spart începînd focuri de armă iar el a eşit pe un gang… cele de mai sus au fost mărturisite de Toma Arnăuţoiu prima seară4 Relaţia cu cei de la care luau alimente şi diferite obiecte trebuincioase – e drept, înarmaţi, ştiind că printre cei pe care-i găseau se aflau mulţi securişti sau informatori infiltraţi – căpăta adesea nu aspectul unui schimb de informaţii, ci pe acela al unei conversaţii fireşti, Toma întrebîndu-i pe muncitori cum trăiesc, ce salarii au, ce alimente li se dau, iar „la plecare sîmbăta dimineaţa a spus să nu fim supăraţi că au luat alimente că nu au luat nici ei de graşi să trăieşti să vă ajute Dumnezeu…”5 Experienţele prin care trecea, raporturile dificile cu ceilalţi, efortul de a netezi asperităţile generate de traiul în comun, dorinţa de a asigura coeziune grupului, avînd în vedere, mai presus de orice, soarta mizerabilă care îi unea, dar îi şi punea în opoziţie uneori, toate acestea s-au conturat cel mai acut în relaţiile sale cu două personalităţi accentuate care au avut un sfîrşit tragic: Ion Chirca şi Ion Marinescu Unul era om matur, o persoană nonconformistă, greu integrabilă în grup, un om al pădurii – avînd deja o legendă creată în jurul său; el era „Dezertoru” Celălalt era tînăr, un intelectual în formare, student la medicină Cu primul, raportul era mediat de lumea satului, comună pentru amîndoi, şi de respectul pe care Ion Chirca se presupunea că-l avea faţă de un Arnăuţoiu Cu celălalt, raportul era mai complicat, mediat de educaţie, de acea facilitate pe care o dă trecerea prin şcoală Vîrsta, formaţia intelectuală şi lumea satului – iată cele trei elemente care concurau pentru a construi raporturi diferite între Toma Arnăuţoiu şi cei doi Mai exista un tînăr, fiul lui Titu Jubleanu, Tică, iar acesta, aşa cum vom vedea, era mai apropiat uneori de Ion Marinescu, alteori de Toma Arnăuţoiu Voi începe cu Ion Chirca Despre el am reprodus deja unele opinii Cornel Drăgoi6, în mărturia sa, îl numeşte „celebrul dezertor din Nucşoara, Nel Chirca”: „Şi într-adevăr a fost dezertor… Era dezertor oficial, cunoscut… Da! Aşa trăgea, domnule, ca-n filme” Faptul că muntele era ca şi casa lui, că se descurca exemplar, de minune, în 4 Ioana-Raluca Voicu-Arnăuţoiu, op cit , p 843 5 Declaraţia lui Nicolae Godeanu (ibidem, p 841) Fuga lui Toma Arnăuţoiu se referă la ciocnirea cu forţele Securităţii din 19 iulie 1949, din casa părinţilor săi, Toma povestind şi de rănirea sa la picior 6 Povestea Elisabetei Rizea din Nucşoara Mărturia lui Cornel Drăgoi, Humanitas, Bucureşti, 1993, pp 114-115, 117 pădure au fost şi motivele pentru care a fost ales să pregătească adăpostul iniţial al grupului: „Şi cînd a venit ăştia în 1949, Arsenescu şi ăştia de-au organizat treaba, nici nu puteai găsi o călăuză mai bună decît Dezertoru care cunoştea toţi fagii şi toţi brazii de aici şi pînă în Făgăraş Era nemaipomenit N-a făcut rău nimănui şi toată lumea l-a ajutat Dacă venea o poteră să-l prindă, aha… se duce imediat vestea pînă la el Nu l-au prins niciodată, asta era legea lui”7 Mărturia lui Cornel Drăgoi a fost publicată în 1993 La acea dată el nu putea cunoaşte cartea Ioanei-Raluca Voicu-Arnăuţoiu, conţinînd documentele anchetei, procesului şi detenţiei grupului de la Nucşoara, apărută patru ani mai tîrziu Citind-o, el poate că şi-ar fi restructurat informaţiile de care dispunea în privinţa lui Ion Chirca De aceea, voi începe prin a cita două fragmente în care el face referiri la dispariţia Dezertorului: Şi ce-au zis ei securiştii, dintre toţi ăştia doar Dezertoru ar fi bun de iscoadă Au început să-i preseze familia, copiii mai mari, avea doi băieţi mai mari care erau şi ei băgaţi în treaba asta, fraţi avea şi pînă la urmă, se pare, nu că i-a vîndut, că nu i-a prins din cauza lui, dar se pare că a luat legătura cu securitatea şi că ar fi fost de acord Arsenescu a ştiut despre treaba asta Nu ştiu ce să cred, s-ar putea întîmpla… Ştiu că exista un consiliu militar constituit din ai lor care au hotărît, probabil, înlăturarea lui Chircă Nu sînt sigur de asta, o dau aşa, cu semn de întrebare, pentru că Dezertoru a fost găsit odată mort pe Căprioara Nu ştiu cum…8 În al doilea fragment, Cornel Drăgoi reia enigma morţii lui Ion Chirca: Alt punct mai întunecat, aşa, este despre celebrul dezertor de la Nucşoara, Ion Chircă A fost foarte util pentru organizaţia noastră, pentru că el nu cunoştea locurile, ci copac de copac, piatră de piatră şi pîrîu cu pîrîu toţi munţii Făgăraş Dar este ştiut că în toamna tîrzie a lui ’49, Ion Chircă a luat legătura cu securitatea, respectiv cu maioru Marin Ştiu că l-a dus fratele lui Gel L-a percheziţionat pe Marin şi s-a dus la Ion Chircă, undeva în pădure Aşa se explică faptul că, deşi Benone Milea, omu securităţii se predase, securitatea totuşi a ştiut că Arsenescu se întîlneşte în satul Bughea de sus cu nişte ofiţeri în casa unei bătrîne Ei, şi atunci Arsenescu a zis – mai e cineva care ciripeşte, cum zicem noi Aşa se explică, cred eu, faptul că Ion Chircă a fost descoperit într-o zi împuşcat pe undeva, în pădure Probabil executat de băieţi9 Pentru Cornel Drăgoi, în 1993, moartea lui Ion Chirca – asemenea celei a lui Ion Marinescu, aşa cum voi arăta mai tîrziu – era încă ceva neclar, ceva care ţinea mai mult de supoziţii decît de informaţii certe Ce s-a întîmplat în realitate nu putem înţelege decît dacă luăm în considerare şi alte surse, precum şi informaţiile oferite de cartea amintită Fără acestea nu putem avea o imagine completă a personalităţii lui Ion Chirca, dincolo de experienţa lui unanim recunoscută în raportul său cu viaţa din pădure, cu munţii şi de abilitatea sa extraordinară de a folosi armele, cum afirmă Cornel Drăgoi, „ca-n filme” Revin, pentru început, la faptul că Toma Arnăuţoiu nu a fost de acord ca Ion Chirca să-şi aducă soţia şi apoi cei doi fii în pădure, în munţi, considerînd că doar cei urmăriţi de Securitate ar trebui să părăsească satul Şi, ceea ce este oarecum bizar, acest lucru l-a descurajat pe Toma Arnăuţoiu – care a acceptat regimul de tip militar al grupului, regim instituit de Arsenescu –, dar nu l-a descurajat pe Arsenescu, care vedea în această 7 Ibidem, pp 117-118 8 Ibidem, p 130 9 Ibidem, p 165 iniţiativă personală a lui Ion Chirca un motiv de a da curs acţiunii de recrutare şi deci de extindere a grupului de partizani Mai trebuie amintit că, în ciuda diferenţelor de formaţie şi statut, între Ion Chirca şi Arsenescu exista o admiraţie reciprocă în ceea ce priveşte mînuirea armelor Performanţele lor erau strălucite, indiferent dacă veneau dintr-o instrucţie sistematică, precum în cazul lui Arsenescu, sau dintr-o exersare profană dublată de talent nativ, ca în cazul lui Ion Chirca Familia Chirca este alcătuită din mulţi membri Aşa cum am spus, Ion Chirca mai avea doi fraţi şi o soră, toţi fiind mai mult sau mai puţin implicaţi în mişcarea din Nucşoara El îi mai avea însă în munte pe soţia sa şi doi dintre cei şapte copii, pe cei mari Probabil că el s-a simţit flatat de faptul că era apreciat de Arsenescu, el, care avea prea puţin contact cu oamenii, dincolo de relaţiile sale de dezertor De asemenea, nu numai el, ci şi fiii săi primiseră grade cînd au intrat în grupul numit iniţial de „haiduci” Cei doi10, atît de tineri, aveau gradul de sergent Cel mare, Gheorghe, zis şi Nicu, primise numele conspirativ de „Cotoană”, iar celălalt, Eugen, numele de „Gruia” Cel mai mare nu avea nici 21 de ani cînd a fost arestat, iar cel mic, doar 18 ani Ion Chirca era un om liber, obişnuit să nu stea mult pe gînduri cînd trebuia să acţioneze şi nici nu-şi controla emoţiile Faptul că nu suporta să i se facă observaţii provenea probabil nu atît dintr-o incapacitate de a înţelege un alt punct de vedere, cît din libertatea de a face ce vrea, dintr-un nonconformism exersat în cursul vieţii sale solitare, deci din neobişnuinţa de a funcţiona în grup Faptul că s-a supărat pe Toma Arnăuţoiu, care nu a fost de acord cu aducerea a trei membri ai familiei sale în pădure, ilustrează felul lui de a reacţiona la opoziţie, uitînd ascendentul pe care Toma Arnăuţoiu îl avea asupra lui, dincolo de diferenţa de vîrstă Ion Chirca era o persoană cu un grad mare de independenţă personală Şi de aceea probabil că a se supune unor norme de grup, unor reguli îi era dificil Familia era însă ceva important Astfel, cabana-adăpost pe care o construise pentru grup, înainte de începutul funcţionării acestuia, o făcuse ajutat de fiica sa cea mare, Adriana, care avea 14 ani Faptul că erau urmăriţi de Securitate l-a determinat să schimbe, împreună cu ceilalţi, acest adăpost, considerînd că atît ei, cît mai ales fiica sa sînt în pericol Două evenimente însă au reuşit să-l destabilizeze, mărindu-i ura faţă de Securitate: arestarea fratelui său, Gel Chirca, şi internarea celor patru copii minori în căminul de orfani din Piteşti11 Că era agresiv şi cu pulsiuni către violenţă rămîne un fapt relativ incert, aşa cum reiese, de pildă, din evenimentul ciocnirii cu forţele de Securitate din 19 iulie 1949 Toma Arnăuţoiu declară că: „…şi tot atunci deşi erau morţi a băgat împuşc baioneta de mai multe ori în corpul celor doi securişti împuşcaţi mortal manifestînd o ură împotriva acestora”12 Faptul că Ion Chirca ar „fi înfipt baioneta de 2 sau trei ori în piept şi apoi 10 Eugen Chirca era muncitor forestier A fost condamnat la 8 ani de închisoare pentru alăturarea la grupul de partizani 11 Adriana, 14 ani; Virginia, 10 ani; Stelian, 7 ani, şi Ion, 5 ani (Ioana-Raluca Voicu-Arnăuţoiu, op cit , p 183) 12 Ioana-Raluca Voicu-Arnăuţoiu, op cit , p 105 Ura faţă de Securitate este perfect explicabilă El era dezertor, deci avea deja un raport de opoziţie cu ceea ce însemna puterea oficială Trebuie să păstrăm însă rezerve faţă de gestul lui de a jefui cadavre, gest care i-ar fi întîrziat mult retragerea Ca atare, ca şi autoarea, putem avea rezerve faţă de afirmaţia lui Arsenescu: Ion Chirca se apucase să jefuiască cadavrele, în sensul că luase deja pistoalele Ce ar fi putut jefui pentru a-l face să amîne retragerea care se impunea imperios? s-a sucit pe spate şi ea mai înfipto şi în spate o dată sau de două ori”13 este declarat de Benone Milea, participant la această acţiune, şi de Petre Arnăuţoiu14: „Mai întîi Chirca Ion l-a scotocit prin buzunare pe Apăvăloaie Ion – de fapt, Constantin – nu ştiu ce obiecte i-a luat, însă ştiu că i-a luat pistolul, l-a înţepat de mai multe ori şi cu baioneta ce o avea la armă” Dar şi Arsenescu15 declară că „Chirca Ion l-a asasinat (pe plt Lungu Florea) cu un sadizm şi cu o cruzime nemaiîntîlnită, aplicîndu-i lovituri de baionetă” În luna august 1949, Gheorghe Chirca, zis Gel, fratele lui Ion Chirca, a fost arestat sub ochii lui, el rămînînd ascuns după un brad căzut Reacţia lui a fost sinceră şi spontană: să-i împuşte pe cei trei care-l însoţeau pe Gel, pentru a-l elibera Arsenescu declara16 că i-a schimbat direcţia armei, pentru a-l împiedica să tragă, astfel încît reacţia lui Ion Chirca a fost deosebit de violentă: „Chirca Ion s-a supărat şi a încercat să-mi zmulgă puşca şi să tragă” Erau necesare nişte explicaţii privind consecinţele gestului pripit, de răzbunare, de salvare cu orice preţ a fratelui său pe care Arsenescu a fost dator să le dea, astfel încît Ion Chirca a fost, după vorbele acestuia, „temperat” Gel Chirca a fost pus în libertate şi a dorit să-şi întîlnească fratele, iar la întîlnire s-a dovedit că unul dintre cei pe care Ion a vrut să-i împuşte era şeful Securităţii din Cîmpulung-Muscel, maiorul Chicoş El fusese eliberat pentru că negase orice legături cu grupul de partizani, dar declarase că-i văzuse prin acele locuri Totuşi, lui Arsenescu i s-a părut suspectă informaţia dată de Gel privind „comportarea frumoasă” a organelor de Securitate faţă de el Ion Chirca avea o libertate de mişcare pe care toţi o apreciau El fusese şi cel desemnat cu serviciul operativ, cu aprovizionarea De aceea, era cel mai puţin controlat, pentru că sarcinile sale presupuneau o oarecare independenţă a acţiunilor El fusese şi cel trimis la Cîmpulung de către Arsenescu pentru a aduce arme şi tot el, după afirmaţiile fiului său Eugen – care aflase aceasta de la tatăl său –, primise sarcina din partea lui Arsenescu, încă de la început, de a „recruta cît mai multe elemente care să se încadreze în bandă şi să fugă în munţi”17 Din declaraţia lui reiese că tatăl său nu-l chemase din întîmplare în munţi, ci îi spusese „să vorbească cu Arsenescu pentru a se alătura grupului” Aceste aranjamente se făceau, probabil, de multe ori fără ştirea lui Toma, care era, aşa cum am arătat, rezervat în privinţa recrutării Dintr-un raport al organelor de Securitate18 reiese faptul că fratele Dezertorului „a fost reţinut” şi „că şi-a luat angajamentul scris că va reuşi să afle în cel mai scurt timp locul unde se află banda şi ne va informa şi conduce imediat” Din acest raport, mai reiese nemulţumirea lui Ion Chirca faţă de promisiunile lui Arsenescu: Acesta (Gel) a afirmat printre altele că întîlnindu-se pe la jumătatea lunii august a c cu fratele său dezertorul Ion Chirca şi-a manifestat nemulţumirea faţă de el, că a fost indus în eroare de Col Arsenescu, spunîndu-i că se va face război între Anglo-Americani şi Ruşi în cel mai scurt timp şi că ei vor avea posturi înalte de conducere, însă şi-a dat seama că toate au fost minciuni de ale colonelului şi că el s-a hotărît să termine într-un fel sau altul cu Arsenescu19 13 Ioana-Raluca Voicu-Arnăuţoiu, op cit, p 121 14 Ibidem, p 126 15 Ibidem, p 113 16 Ibidem, p 185 17 Din nota colonelului de Securitate M Nedelcu către colonelul Birtaş, din 15 octombrie 1949 (ibidem, pp 255-256) 18 Ioana-Raluca Voicu-Arnăuţoiu, op cit, p 256 19 Ibidem Apar în această declaraţie frustrările lui Ion Chirca în raport cu aşteptările iniţiale privind evoluţia sa în grupul Nucşoara, combinate cu ura faţă de organele de Securitate, crescută o dată cu arestarea fratelui său şi internarea copiilor săi în orfelinat În acest fel, Ion Chirca avea din toate punctele de vedere o nemulţumire adîncă Recunoaşterea abilităţilor sale de a se descurca în pădure era împărtăşită nu numai de cei din sat şi de partizani, ci chiar şi de organele de Securitate Maiorul Chicoş20, ca şi cum s-ar fi justificat pentru incapacitatea sa de a găsi locul unde se aflau partizanii, îl foloseşte lăsînd să se înţeleagă cît de important era acest Chirca pentru supravieţuirea grupului: Datorită faimei ce şi-a creiat în rîndurile populaţiei prin ameninţări în caz de divulgare, datorită faptului că sînt înarmaţi şi a terenului extrem de accidentat şi împădurit, precum şi faptul că fostul dezertor Chirca a umblat fugar prin aceste locuri timp de 14 ani şi cunoaşte după spusele locuitorilor toate ascunzişurile ce le oferă pădurea – chiar scorburile – nu am putut afla pînă în prezent locul precis unde numiţii ar putea avea adăpost… susnumiţii nu au loc stabil, fiind în continuă mişcare… Ion Chirca din Nucşoara care stă fugit de 14 ani care are la activul său o crimă – împuşcînd un subofiţer de jandarmi în momentul cînd a vrut să-l aresteze şi care în anul 1943 a evadat din Penitenciarul Craiova Aşa ne putem explica de ce a fost nevoie să se ajungă la Ion Chirca, valoros şi de neînlocuit aproape pentru supravieţuirea grupului în pădure, pe altă cale, şi anume prin ameninţarea adusă familiei sale Ion Chirca era ajutat de familie Cei doi fraţi ai săi, Aurel şi Gheorghe, erau oameni de legătură, procurau alimente şi erau şi ei, la rîndul lor, ajutaţi Să nu uităm că Aurel Chirca era soţul Marinicăi, cea considerată de Toma drept cea mai devotată grupului De asemenea, exista şi o soră a sa, Lemnaru Elena21, implicată în legăturile cu nucşorenii Conform documentelor Securităţii22, Gel Chirca, fratele Dezertorului, a fost „răpit” la 5 octombrie 1949 şi „prelucrat” de către maiorul Marin pentru a aranja o întîlnire cu fratele său şi, în urma „angajamentului” luat, el a „dat” Securităţii pe Constantin Popescu, zis Moangă, Niculae Ciolan şi Benone Milea La o altă întîlnire cu maiorul Marin, Ion Chirca a promis că-i va da pe Arsenescu şi celălalt grup, format din fraţii Arnăuţoiu, Maria Plop şi Jubleni Conform declaraţiilor fraţilor Arnăuţoiu şi ale Mariei Plop, singurul nearestat care a scăpat capcanei organelor de Securitate întinse cu ajutorul lui Ion Chirca, şi doar pentru că era rănit, a fost Gheorghe Mămăligă, care, alăturîndu-se grupului Arnăuţoiu, a mărturisit că l-a împuşcat mortal pe Ion Chirca Motivul era credibil: acesta îi va trăda atît pe el, cît şi pe ceilalţi Trădarea trebuie înţeleasă în aceste circumstanţe Dar şi executarea este de înţeles, nu atît ca pedeapsă, cît ca necesitate Supravieţuirea grupului impunea acest lucru Regulile jocului par complicate Gheorghe Mămăligă, zis Titi, îl împuşcase pe Ion Chirca Două motive existau: avertismentul lui Arsenescu privind firea încăpăţînată şi 20 Ibidem, p 238 Despre crima făcută de Ion Chirca aminteşte şi Cornel Drăgoi în mărturia sa, pentru a sublinia nevoia de libertate a acestuia, imposibilitatea de a fi înregimentat şi faptul că locuitorii credeau că el nu se lasă niciodată prins 21 Soţia lui Vasile Lemnaru era bucătăreasă la lucrarea din Boureţu Gheorghe Mămăligă susţinea că de la Vasile Lemnaru a aflat că Ion Chircă „plănuise asasinarea lui” (ibidem, p 237) 22 Ioana-Raluca Voicu-Arnăuţoiu op cit , p 261 nereceptivă la argumentele altora a lui Ion Chirca, pe fondul încrederii pe care Mămăligă o avea în Arsenescu, şi mărturisirea lui Vasile Lemnaru după care Ion Chirca îşi pusese în cap eliminarea lui Titi Mămăligă Vasile Lemnaru putea fi crezut, pentru că, fiind cumnatul lui Ion Chirca, era o persoană apropiată acestuia Două lucruri sînt greu de înţeles: de ce Ion Chirca nu a preferat să-l dea Securităţii pe Mămăligă, în loc să-l împuşte el personal, şi de ce Marinica Chirca, tot cumnata lui Ion Chirca, cel împuşcat, îi oferă lui Mămăligă, împreună cu sora sa, Ana Simion, găzduire, ascunzîndu-l după mărturisirea omorului Mai mult, Marinica Chirca pledează23 pentru acceptarea lui Mămăligă, rămas singur, în grupul lui Arnăuţoiu Am putea crede că Ion Chirca era o persoană dură şi că acest lucru l-a determinat să se alăture lui Arsenescu, şi nu lui Toma Arnăuţoiu În fond, Arsenescu, indiferent de rangul său militar, de prestigiul de care făcea caz, de promisiunile lui – despre care nu există prea multe detalii –, era un străin Poate că stilul său de a acţiona, formaţia sa militară, caracterul ofensiv erau mult mai atractive decît stilul moderat şi reflexiv al lui Toma Arnăuţoiu Poate că erau similarităţi între cei doi: plăcerea de a se folosi de arme şi nevoia de satisfacţie imediată Şi poate că Arsenescu, ghicindu-i structura, îi răspundea nevoilor psihologice într-un fel mai adecvat decît Toma Arnăuţoiu Oricum, Ion Chirca şi familia sa sînt legaţi de Arsenescu Nu şi Marinica Chirca La toate întrebările de mai sus se poate răspunde cu mai multă claritate dacă folosim informaţiile date de Marinica Chirca într-un interviu recent, din septembrie 2002 Am fost să o văd din nou şi am reluat discuţia despre momentul morţii lui Ion Chirca Cine a hotărît ca el să fie eliminat? Sigur nu decidea Gheorghe Mămăligă, deci cum s-a ajuns la această decizie? După cîteva ezitări, Marinica Chirca a recunoscut că prin fiii lui Ion Chirca şi prin soţul ei, Aurel, a aflat că Ion Chirca urma să facă un pact cu organele de Securitate, astfel că viaţa partizanilor era în pericol Ea a recunoscut că, fără ştirea soţului ei şi a celorlalţi Chirca, i-a spus lui Mămăligă că Ion Chirca trebuie sacrificat Prin aceste mărturisiri ale Marinicăi Chirca înţelegem de ce ea l-a ascuns pe Mămăligă în podul a două grajduri, după ce l-a împuşcat pe Ion Chirca, şi cum a trebuit să-l ducă la grupul Arnăuţoiu, întrucît nu-l mai putea ascunde Marinica Chirca a făcut aceste afirmaţii complet împăcată cu sine A fost o decizie bună Nu se putea altfel Ion Chirca a fost deci împuşcat de Titi Mămăligă, iar acesta, vom vedea, a fost împuşcat de Ion Marinescu Ion Marinescu şi Alexandru, fratele său, erau fiii învăţătorului Virgil Marinescu şi ai Ecaterinei, soţia sa, din satul Secături, comuna Nucşoara Virgil Marinescu făcea parte dintre cei pe care Toma Arnăuţoiu îi menţionase ca organizatori ai grupului de fugari în munţi, la întîlnirea cu Arsenescu în apartamentul său din Bucureşti Toma Arnăuţoiu declarase atunci că cei doi fii ai lui Virgil Marinescu erau prieteni buni cu el Tatăl declară, aşa cum am arătat, că Arsenescu îl sfătuise să-şi convingă fiul, pe Ion Marinescu, student la Medicină la Cluj, să renunţe la studii şi să se alăture grupului Virgil Marinescu, prudent, se oferă pe el ca membru al grupului, considerînd că nu era necesar să urmeze îndemnul lui Arsenescu în privinţa fiului student 23 La întîlnire a participat şi Nae Adămoiu, om de legătură şi care ajuta la aprovizionarea grupului Şi el a intervenit pentru acceptarea lui Mămăligă în grupul Arnăuţoiu Astfel, Titi Mămăligă devine, din noiembrie 1949, membru al grupului Arnăuţoiu şi, prin aceasta, din grupul Arsenescu nu mai rămîne nimeni La o întîlnire a fraţilor Arnăuţoiu şi a lui Ion Chirca cu Ion Sorescu, acesta le comunică fraţilor Arnăuţoiu – în secret faţă de Ion Chirca, ataşat lui Arsenescu – dorinţa fraţilor Marinescu de a discuta cu fraţii Arnăuţoiu, aceştia aşteptînd în apropiere Faptul că se fereau de Ion Chirca se poate explica prin prietenia lor cu Toma şi, probabil, prin similaritatea lor în ceea ce priveşte poziţia socială în sat, dar şi prin aceea că, în trecut, ei avuseseră un conflict la o vînătoare cu Ion Chirca24 Fraţii Marinescu îi aşteptau cu mici atenţii, miere, pîine, ţigări şi, bineînţeles, cu informaţii privind predarea Laurenţiei Arnăuţoiu, mama fraţilor Arnăuţoiu, organelor de Securitate Fraţii Marinescu erau tineri Alexandru25, de doar 20 de ani, era urmărit pentru deţinere de armament Ei erau gata să plece în munţi, fiind total de acord cu iniţiativele grupului, dovedind chiar o exaltare juvenilă Toma Arnăuţoiu i-a înştiinţat de separarea de Arsenescu şi de dorinţa de a stabili un adăpost nou, fără a le spune însă nimic despre tensiunea care mina relaţia dintre cele două grupări, motivînd separarea prin raţiuni tactice Proxima întîlnire a avut loc la părinţii fraţilor Marinescu Din nou, fraţii Arnăuţoiu au primit informaţii despre ceea ce se petrecea în sat Un grup de membri de partid PMR şi organe de stat locale pătrunseseră în casa părinţilor Arnăuţoiu, rupseseră tablouri26 de pe pereţi şi luaseră lucruri din casă Era după întîmplarea nefericită din 19 iulie 1949, şi fraţii Arnăuţoiu au profitat de întîlnirea cu cei din familia Marinescu pentru a-i ruga să le aducă nişte obiecte uitate într-o ascunzătoare în panica retragerii, printre care şi un aparat de radiorecepţie şi muniţie Fraţii Marinescu n-au putut îndeplini această rugăminte Întîlnirea imediat următoare a avut loc în casa Marineştilor, fraţii Arnăuţoiu aflînd că Arsenescu ştia de la Ion Sorescu de întîlnirea lor şi că, la rîndul lui, dorea să-i întîlnească pe fraţii Marinescu Nevoia de a mări grupul şi de a-i da mai multă forţă motiva, desigur, iniţiativa lui Arsenescu, la care fraţii Marinescu au încercat să răspundă, dar n-au reuşit Ei au dat impresia că preferă sfatul fraţilor Arnăuţoiu de a refuza invitaţia lui Arsenescu, dar, în fapt, nu au reuşit să-l contacteze pe acesta Motivul adus de fraţii Arnăuţoiu pentru acest sfat era faptul că, în opinia lor, Arsenescu intenţiona să-i oprească definitiv în munte27 Toma Arnăuţoiu, mai prudent şi responsabil pentru soarta celor cunoscuţi, nu înclina către angajarea fraţilor Marinescu în grup, ca partizani El credea, mai degrabă, că ei trebuie să-şi termine întîi studiile şi apoi să vadă cum evoluează lucrurile Pe de altă parte, părinţii lor îi voiau ataşaţi, mai degrabă, fraţilor Arnăuţoiu, oameni cunoscuţi din comună Fraţii Marinescu erau dornici de aventură probabil, tinereţea lor îi făcea nerăbdători de a se implica în acţiuni eroice Arsenescu făcea şi el oarecare presiuni, promiţîndu-i lui Ion Marinescu că-l va lua aghiotant personal Ne putem imagina că cei doi fraţi erau prinşi între tentaţia de a răspunde chemării unui străin – e drept, cu o aură de prestigiu – şi cea de a se alătura unor oameni de-ai locului, cu un prestigiu local de netăgăduit, bine 24 Conform declaraţiei lui Petre Arnăuţoiu (Ioana-Raluca Voicu-Arnăuţoiu, op cit , p 163) 25 Condamnat la patru ani de închisoare 26 Întîmplarea se referă la ceea ce Ion Preda numeşte „profanarea tabloului” Este vorba despre faptul că tot satul ştia că Ion Băncescu, unul dintre cei care au intrat în casa Arnăuţoilor, a sărit cu picioarele şi a distrus tabloul cu fotografia lui Neluţ Arnăuţoiu, fratele lui Toma şi Petre Arnăuţoiu, mort în Crimeea, pe front Ion Preda aminteşte despre acest fapt în interviul pe care mi l-a dat în vara anului 2001 27 Ioana-Raluca Voicu-Arnăuţoiu, op cit , p 166 stabilit Pe de altă parte, părinţii Marinescu erau o sursă sigură de aprovizionare şi de informaţii despre ceea ce se întîmpla în sat, informaţii nu numai cu valoare tactică, precum în cazul lui Arsenescu, ci şi cu valoare afectivă În fond, fraţii Arnăuţoiu aveau legături sentimentale puternice cu satul, unde rămăseseră părinţii lor, rudele, cunoştinţele Pentru Arsenescu, ei nu erau decît doi tineri dornici să-şi etaleze eroismul Tatăl, Virgil Marinescu28, căuta să-şi protejeze fiii, asumîndu-şi întreaga responsabilitate, declarînd Securităţii că recrutarea lor a fost consecinţa contactului acestora cu membrii grupului Nucşoara, pe care el l-a permis din neglijenţă, în întîlnirile sale cu membri ai grupului În ceea ce priveşte ajutorul dat partizanilor, el s-a achitat de o datorie financiară faţă de fraţii Arnăuţoiu, care plătiseră o amendă dată lui Alexandru Marinescu, în cadrul procesului lui, pentru deţinere de armament Trebuie să ni-l închipuim pe Virgil Marinescu ca pe un om cu o structură psihologică opusă lui Ion Chirca Un om mai degrabă cu frică de lege şi cu obişnuinţa de a nu sfida sau provoca autorităţile Faţă de înflăcărările fiilor, el alege calea legalităţii, atîta vreme cît împrejurările nu cer reacţii de nesupunere şi fugă El îşi îndeamnă fiul să se prezinte la proces, dar lucrurile nu se petrec aşa cum spera Fiul său Alexandru este condamnat la doi ani de închisoare corecţională cu suspendarea executării pedepsei Conflictul cu autorităţile putea fi stins dacă familia nu ar fi avut legături cu grupul de partizani De aceea, lucrurile se înrăutăţesc şi, la scurtă vreme după procesul lui Alexandru, soţii Marinescu sînt arestaţi de la domiciliu Alexandru scapă, întrucît nu era acasă; se ascunde la o mătuşă din alt sat, îi scrie fratelui său, Ion, care vine de la Cluj şi care, găsind că toate condiţiile converg către soluţia dorită, probabil, de el, decide să fugă în munţi Urmează un capitol foarte agitat din viaţa fraţilor Marinescu Ion merge, cu mare grijă, la casa părinţilor, ia toţi banii disponibili ai familiei, ascunde în alt loc nişte arme şi revine la fratele său, rămas la mătuşa lor Cei doi pleacă apoi la Cluj, schimbă mai multe adrese, se întîlnesc şi discută cu studenţi, dintre care unul chiar din satul mătuşii lor Acesta, din familia Samoilă29, îi avertizează că Securitatea se interesează dacă Ion Marinescu se află la Cluj Hotărîrea lor de a fugi, la aflarea acestei ştiri, este dată peste cap de îmbolnăvirea lui Alexandru, de internarea acestuia şi arestarea lui în spital Ion Marinescu, care se afla în spital pentru a-şi vizita fratele, reuşeşte să fugă Drumul era liber doar către munte Era 2 martie 1950 Ion Marinescu devine, imediat după fuga sa de la Cluj, un fugar izolat, solitar Se integrează în grupul Arnăuţoiu în aprilie 1950, în cursul unor deplasări îşi întîlneşte mama, care îi dă ţigări şi, evident, informaţii Încep să apară primele semne de agresivitate şi desolidarizare Îşi manifestă, împreună cu Titi Mămăligă, intenţia de a împuşca pe cineva care trecea pe lîngă grup, pentru că acesta era membru PMR30, iar puţin mai tîrziu, împreună cu Constantin Jubleanu31, împuşcă mortal un ofiţer şi un ostaş din trupele de Securitate, în schimbul de focuri Constantin Jubleanu fiind rănit în spate 28 Ibidem, p 181 Virgil Marinescu a fost arestat la 15 noiembrie 1949 şi condamnat la 10 ani de închisoare corecţională În acelaşi proces a intrat şi Alexandru, arestat la 2 martie 1950, condamnat la patru ani de închisoare corecţională 29 Exista o familie Samoilă în Nucşoara Constantin Samoilă a fost arestat la 25 decembrie 1949 şi condamnat la patru ani de închisoare corecţională 30 Este vorba despre Grigore Ionescu (Ioana-Raluca Voicu-Arnăuţoiu, op cit , p 315) 31 Ioana-Raluca Voicu-Arnăuţoiu, op cit , p 316 Apoi a avut loc o iniţiativă personală a lui Ion Marinescu şi Gheorghe Mămăligă, ei făcînd abstracţie de decizia luată în grup Este vorba despre contactarea lui Ion Ionescu32, care locuia în casa Elisabetei Rizea A fost nu numai primul act de indisciplină al lui Ion Marinescu, dar şi prima dată cînd a acţionat fără asentimentul grupului, încercînd apoi să-şi ascundă faptele, de care, întîmplător, Toma şi Petre Arnăuţoiu au aflat ulterior A fost şi prima dată cînd în grup au apărut neînţelegeri, Toma şi Petre Arnăuţoiu şi Maria Plop neînsoţindu-i pe cei doi – Ion Marinescu şi Gheorghe Mămăligă – la vînătoare şi separîndu- se prin construirea unui alt bordei O parte dintre neînţelegeri erau cauzate şi de faptul că Gheorghe Mămăligă spera încă să-l readucă pe Arsenescu în grup, el fiind legat în trecut de acesta şi, probabil, mai puţin ataşat grupului Arnăuţoiu Două lucruri sînt clare Pe de o parte, Gheorghe Mămăligă, nostalgic faţă de vechile relaţii cu Arsenescu, îşi cîştigase susţinerea lui Ion Marinescu, în dezacord cu ceilalţi din grup, care-l primiseră atunci cînd, fiind singur, căuta sprijin în munte Pe de altă parte, Ion Marinescu se manifesta excesiv, propunînd „să întreprindă acţiuni teroriste de mare amploare… să nu fie cruţată nici o persoană întîlnită şi care ar fi activat în vreun fel în favoarea regimului democrat”33 Acest lucru nu convenea, de fapt, viziunii moderate, promovată cu constanţă de Toma Arnăuţoiu Puţin mai tîrziu, tot în august 1950, a avut loc incidentul de pe Vîlsan, la care fraţii Arnăuţoiu şi Maria Plop nu au participat, dar apăreau în zvonurile care circulau printre oameni Incidentul, soldat cu moartea a două persoane34, a fost pus pe seama fraţilor Arnăuţoiu Mai mult, se zvonea că unul dintre ei fusese împuşcat în această ciocnire Se cuvine să subliniem totuşi faptul că Ion Marinescu s-a declarat decis şi gata de a lua calea muntelui şi că fratele său ezita Pînă la urmă, grupul Arnăuţoiu i-a cîştigat pe cei doi fraţi de partea lui În aceste condiţii, ei au însoţit grupul pentru a şti care le este adăpostul, dar nu au rămas, iniţial, cu cei din grup Ion Marinescu, aşa cum am arătat, urma să plece la Cluj, ca să dea nişte examene la facultate Faptul că fraţii Arnăuţoiu au aflat de dispersarea averii lor şi de modul în care unii membri PMR din sat au devastat locuinţa părinţilor lor l-a făcut pe Toma Arnăuţoiu să scrie o scrisoare organelor locale, pe care a dat-o fraţilor Marinescu, pentru a o arunca în curtea Comitetului Provizoiu din comuna Nucşoara În această scrisoare, Toma Arnăuţoiu face un proces celor în cauză, exprimîndu-şi dezacordul total faţă de procedeul lor Revenind la incidentul de pe Vîlsan, trebuie să menţionăm că, în realitate, ciocnirea cu forţele Securităţii a implicat numai familia Jubleanu şi pe Ion Marinescu Constantin Jubleanu şi Ion Marinescu au povestit35 ce s-a întîmplat, adăugîndu-l celor implicaţi şi pe Gheorghe Mămăligă, care deja nu mai trăia, fiind împuşcat de Ion Marinescu, aşa cum vom vedea mai tîrziu Probabil că cei doi s-au înţeles să povestească fraţilor Arnăuţoiu şi Mariei Plop această versiune, în care elementele principale relatate erau: împuşcarea de către Ion Marinescu a două dintre cele trei persoane – lucrători ai Securităţii – şi moartea lui Gheorghe Mămăligă, pe care ei îl îngropaseră Rana căpătată de Constantin Jubleanu în schimburi de focuri nu era gravă, ea nefiind importantă nici în relatarea făcută de ei 32 Gheorghe Mămăligă susţinea că-l cunoaşte de cînd acesta era şef de post la Bughea, unde locuia fratele său (ibidem, p 323) 33 Ioana-Raluca Voicu-Arnăuţoiu, op cit , p 325 34 Este vorba despre lt major Ghiţă şi caporalul miliţian Băloiu (ibidem, p 328) 35 Din declaraţia lui Petre Arnăuţoiu (ibidem, pp 326-327) Oricum, fraţii Arnăuţoiu aveau un bordei separat, deci nu puteau şti care era adevărul Familia Jubleanu şi Ion Marinescu aveau un bordei în altă parte Setea de violenţă a lui Ion Marinescu şi surescitarea l-au făcut să se întoarcă la locul acţiunii „pentru a mai împuşca organe de stat”, bănuind că acestea s-ar putea întoarce spre a îngropa cadavrele victimelor Desigur că aşa-numitele atacuri asupra stînelor au reunit membrii celor două bordeie şi acţiuni comune au avut loc, însă în cele care s-au soldat cu morţi era prezent mereu Ion Marinescu La începutul lui septembrie 1950, a avut loc un incident grav, care s-a soldat cu moartea a patru „turişti” dintr-un grup de cinci persoane Din documentele organelor de Securitate reiese clar că aceşti turişti erau anagajaţi ai Securităţii Printre ei se afla şi o femeie Cel care a reuşit să scape36, fiind lăsat liber pentru că a declarat mincinos că el însuşi este o victimă a Securităţii, s-a dovedit, din chiar rapoartele făcute de Securitate, că era lucrător al acestei instituţii După plecarea lui, cei din grup, controlînd actele celor împuşcaţi, au aflat că acesta minţise şi că în realitate era plutonier Ion Marinescu a împuşcat femeia, care era numai rănită, şi a insistat să împuşte şi pe pretinsa victimă, care declarase că cei împuşcaţi erau angajaţi ai Securităţii Nu minţea de această dată La acţiunea respectivă, Toma Arnăuţoiu nu a participat, rămînînd la distanţă de locul ei – muntele Gălăşescu Rezerva lui Toma Arnăuţoiu şi chiar dezacordul lui faţă de actele de violenţă nu erau pe placul lui Ion Marinescu După întîmplarea din muntele Gălăşescu, el a scris două scrisori către Nae Adămoiu şi către Elisabeta Rizea, în care îl critica pe Toma Arnăuţoiu şi se elogia pe sine, afirmînd, ca pe un merit personal, că el a împuşcat patru persoane Tot în anul 1950, în luna iulie, deci înainte de acest eveniment, cu ocazia mersului la munte pentru miţuitul mieilor, a avut loc un alt incident în care a fost implicat Ion Marinescu, ducînd la împuşcarea de către el a două persoane, dintre care una mortal Este vorba despre Darie Banu şi Gh Ion Băncescu Din documentele Securităţii, dar şi din declaraţiile martorilor şi din cele relatate în jurnalul lui Constantin Jubleanu, care era împreună cu Ion Marinescu, reiese că, la acea vreme, Darie Banu era preşedintele cooperativei Nucşoara şi responsabil al stînei din „Poiana” Celălalt, Ion Băncescu, care a fost grav rănit, lucra tot la cooperativa Nucşoara, ca funcţionar El a declarat37 că nu a fost somat şi că, prin urmare, acţiunea lui Ion Marinescu era cu atît mai gravă Dintr-un document al Securităţii38 reiese că, în urma investigaţiilor făcute, s-a constatat că Darie Banu era membru PMR şi că atît el, cît şi Ion Băncescu îndemnau39 oamenii din sat să participe la prinderea partizanilor, ambii fiind foarte activi în acest 36 Este vorba despre Aurel Bârsan, care, ca să scape, a declarat că este de profesie cizmar, că el era fugar pentru că îl împuşcase pe şeful postului de miliţie din satul său şi că în zilele trecute a fost prins pe munte de către organele de Securitate – cf declaraţia lui Petre Arnăuţoiu şi declaraţia lui Toma Arnăuţoiu (ibidem, p 342 şi p 336) 37 Ioana-Raluca Voicu-Arnăuţoiu, op cit , p 372 38 Ibidem, p 235 39 Este greu de ştiut cu certitudine cît de fideli Securităţii erau cei pe care aceasta îi considera susţinători leali Duplicitatea trebuie luată în considerare, mai ales cînd oamenii se cunosc între ei De aceea, despre oamenii în cauză apar informaţii contradictorii Despre Darie Banu şi Ion Băncescu s-au spus şi lucruri care pot pleda, mai degrabă, pentru laşitatea lor decît pentru ataşamentul real faţă de măsurile luate de Securitate Astfel, Cornel Drăgoi declară că „se mai ştia de el şi faptul că era informator şi pentru a mai potoli şi furia securităţii şi a scădea ajutorul care cei slabi de înger îl dădeau, băieţii au hotărît să recurgă şi ei la nişte procedee sens De asemenea, se menţionează că Darie Banu participase la naţionalizarea locuinţei şi bunurilor părinţilor Arnăuţoiu Acest lucru era ştiut de Toma Arnăuţoiu Dar el preferase să scrie acea scrisoare către autorităţile locale şi, avînd în vedere conţinutul său, acestea au considerat-o o ameninţare40; astfel, s-a presupus că moartea celor doi avea legătură cu Toma Arnăuţoiu, fiind vorba despre o răzbunare Întîmplător, mama lui Ion Marinescu îşi informase fiul că Darie Banu şi Ion Băncescu, membri PMR, persoane importante la acea vreme în comuna Nucşoara, îi comasaseră un teren la islazul comunal Aflînd acest lucru, arată Titu Jubleanu41, Ion Marinescu a afirmat că „le va plăti el”, în faţa lui şi a celorlalţi doi Jubleni Bănuielile Securităţii, după care ar fi fost vorba despre o vînzare, sînt credibile, pentru că Titu Jubleanu mai adaugă faptul că mama lui Ion Marinescu îl informase pe fiul său ulterior că cei doi şi alţi oameni din Nucşoara vor pleca să miţuiască mieii La această veste, Ion Marinescu şi Constantin Jubleanu au plecat la munte să-i întîlnească, fapt mărturisit de Constantin Jubleanu în jurnalul său42 Cele două formaţiuni, fraţii Arnăuţoiu şi Maria Plop, pe de o parte, şi Jublenii şi Ion Marinescu, pe de altă parte, aveau acţiuni comune şi ţineau totuşi legătura între ele Arestarea lui Titu Jubleanu şi omorîrea Mariei Jubleanu nu au produs o schimbare a raportului de forţă şi a independenţei celor două grupuri, care, împreună, nu mai numărau decît cinci oameni Ion Marinescu era marcat puternic de arestarea lui Titu Jubleanu şi reacţiona violent Intenţionase să împuşte un brigadier pe care-l bănuia că-l denunţase pe Titu Jubleanu43 Atmosfera era şi mai tensionată, din cauza faptului că Titu Jubleanu era în mîinile Securităţii Ion Marinescu se manifesta ameninţător, agresiv cu cei de la care membrii grupului luau alimente44 Era perioada în care Maria Plop, de mînă forte şi să-l împuşte pe Darie Banu şi pe unu, Ion Băncescu Despre Darie Banu iar trebuie să fiu cinstit şi să vă spun că, mie personal, mi-a părut rău că l-au împuşcat Eu ştiu cum venea el la tata noaptea, deşi era informator, şi îi zicea lui tata – uite, părinte, uite ce-am auzit de la ăştia, uite ce vor să facă… De asemenea, un consătean, un prieten şi vecin al meu, Ion Preda, ţăran care fusese în tinereţe prieten cu Darie Banu, mi-a spus că ăsta a venit şi i-a spus – măi vecine, să nu mai vorbeşti către mine nimic rău de securitate, partid şi astea, că sînt informator Despre Ion Băncescu nu pot să vă spun, că nu prea am bine de spus Oricum, nu l-au omorît” (Povestea Elisabetei Rizea din Nucşoara , ed cit , p 165) Tot în aceste referiri la Darie Banu, Cornel Drăgoi întăreşte povestea tabloului călcat în picioare în casa lui Iancu Arnăuţoiu Atît informaţia despre tablou, cît şi cele referitoare la confesiunea făcută de Ion Preda mi-au fost relatate chiar de către Ion Preda, într-un interviu din vara anului 2001 40 „V-aţi mînjit, ca cîinii la hoit cînd a-ţi intrat în gospodăriile noastre… Veţi avea surprize mari domnule secretar şi vă asigur că vom discuta prieteneşte, dar după sfînta cruce” (Ioana-Raluca Voicu-Arnăuţoiu, op cit , p 235) 41 Declaraţia lui Titu Jubleanu (ibidem, pp 375-376) 42 Ioana-Raluca Voicu-Arnăuţoiu, op cit , p 375 43 Ibidem, p 418 44 Unul dintre martori, Mircea Pîrvulescu, care declară că era vărul lui Constantin Jubleanu, descrie comportamentul lui Ion Marinescu ca fiind foarte violent; bănuitor că ar fi denunţat, el ameninţa cu moartea fără a se asigura că nu greşeşte Mircea Pîrvulescu, îngrijorat pentru soarta vărului său, îl sfătuieşte să se predea, dar acesta refuză, motivînd că, prin jurămînt, nu poate părăsi grupul (ibidem, p 434) Ioana-Raluca Voicu-Arnăuţoiu a afirmat că Ion Marinescu îi aducea lui Constantin Jubleanu reproşuri privind arestarea tatălui său într-un mod violent, gîndindu-se, probabil, la faptul că viaţa sa era în pericol nemaiputîndu-se stăpîni, se plînsese chiar acelui brigadier ameninţat de Ion Marinescu, spunîndu-i că între Toma Arnăuţoiu şi Ion Marinescu există certuri şi dezacorduri, iar Constantin Jubleanu nu se mai putea controla după moartea mamei sale şi arestarea tatălui său Probabil că, aşa cum reiese din vorbele Mariei Plop, Ion Marinescu profita de starea psihică a lui Toma Arnăuţoiu pentru a i se opune, dezvoltînd o surdă opoziţie care, pînă la urmă, a luat forma unei confruntări directe şi explicite, a unei înfruntări în care raportul de putere era pus constant sub semnul întrebării, dovedind fragilizarea periculoasă a relaţiei dintre cei doi Brigadierul a scăpat de ameninţările şi intenţia agresivă ale lui Ion Marinescu datorită lui Toma Arnăuţoiu45, care ar fi spus: „Nu ai grijă că multe vieţi am scăpat eu, din mîinile criminalului ăsta de Marinescu” Şi Maria Plop îl descrie însetat de crime, iar martorii fac o deosebire între comportamentul firesc al membrilor grupului şi cel violent al lui Ion Marinescu Este bine să amintesc din nou că, în 1951, în munţi, dintre toţi cei care fuseseră la început se mai aflau cei cinci – pomeniţi adesea ca „patru bărbaţi şi o femeie” – şi anume: fraţii Toma şi Petre Arnăuţoiu, Maria Plop, Constantin Jubleanu şi Ion Marinescu Ion Marinescu era însetat de putere Asupra lui Constantin Jubleanu avea o ascendenţă intelectuală Peste tot – la cabane, stîne sau la exploatări silvice – el făcea caz de formaţia sa medicală, chiar dacă aceasta era incompletă Îşi zicea „Doctorul” Stînd în umbra lui Toma Arnăuţoiu, învăţase ce trebuia să facă, dar, spre deosebire de acesta, lui îi plăcea să domine, iubind puterea pe care o avea asupra celor ameninţaţi de el Cînd era doar cu Constantin Jubleanu, el era cel care scria bonurile de justificare a bunurilor luate de la cabane sau stîne Nu intenţionez să reiau aici toate acţiunile la care Ion Marinescu a participat împreună cu membrii grupului şi nici să urmez pas cu pas evoluţia sa în ceea ce numim grupul Arnăuţoiu Acest lucru ar însemna o abordare biografică avînd în centru persoana lui Am căutat doar să menţionez fapte care pot da o imagine a structurii sale psihologice, a trăsăturilor sale de personalitate, subliniind componenta temperamentală Desigur că reacţiile sale, dificultatea de a se integra în grup, potenţialul său de conflictualitate, exprimat în adoptarea unor atitudini şi reacţii violente, nu se datorează doar structurii sale, ci şi interacţiunii dintre aceasta şi situaţia în care se găseau el şi toţi ceilalţi Toate acestea au determinat, în ultimă instanţă, destinul său tragic Ion Marinescu era un individ cu o personalitate impulsivă, incompatibilă cu flexibilitatea şi toleranţa necesare coabitării în grup, incapabil de a se supune unor norme de grup şi prea dornic de independenţă De aceea, pentru el era dificil să accepte reacţiile moderate şi realiste către care înclina Toma Arnăuţoiu, în calitatea sa de conducător Reacţiile lui Toma Arnăuţoiu erau interpretate de Ion Marinescu ca lipsuri, ca limite în ceea ce priveşte felul cum ar fi trebuit să fie înfruntate autorităţile, caracteristici ce contraziceau un mod de viaţă care lui i se părea eroic, demn de a fi îmbrăţişat cu toată convingerea Un exemplu de atitudini diferite foarte ilustrativ este felul de a reacţiona la nedreptate: Toma Arnăuţoiu pledează pentru dialog, scriind o scrisoare cu un conţinut incriminator, în timp ce Ion Marinescu îi împuşcă pe Darie Banu şi pe Ion Băncescu Ion Marinescu nu se dorea fugar – ipostază pe care el o asocia ideii de rezistenţă pasivă –, ci luptător 45 Ioana-Raluca Voicu-Arnăuţoiu, op cit p 419 Pentru el, a fi erou însemna a lupta, a ataca46 Aşa se explică şi satisfacţia cu care îşi prezenta numărul de victime făcute, impacienţa, dorinţa de a da curs unor acţiuni din care voia să iasă învingător, mizînd în secret pe victorie Despre dificultăţile privind relaţiile dintre Ion Marinescu şi cei rămaşi amintesc şi ceilalţi membri ai grupului, nu numai Toma Arnăuţoiu sau Maria Plop Petre Arnăuţoiu47 arată că: „Privind caracterul lui Marinescu Ion… era o persoană pornită oricînd la săvîrşirea de acte teroriste” Cînd i se atrăgea atenţia asupra inoportunităţii unor asemenea procedee, Ion Marinescu susţinea punctul lui de vedere În confruntările dintre cei doi – Constantin Jubleanu şi Ion Marinescu – şi ceilalţi trei – fraţii Arnăuţoiu şi Maria Plop –, apăreau ca motive de dezacord acţiunile întreprinse personal de primii, lipsa lor de reflecţie anterioară comportamentelor agresive; toate acestea creau neînţelegeri, tensiuni şi o atmosferă conflictuală în grup Fraţii Arnăuţoiu susţineau necesitatea analizării situaţiei, a elaborării unui plan de acţiune, acceptarea lui ca rezultat al discuţiilor în grup şi al deciziei colective şi, în sfîrşit, respectarea lui Erau, fireşte, condiţii care asigurau coeziunea grupului şi pe care cei doi nu le îndeplineau fie din pricina temperamentului, a unei indiscipline a emoţionalităţii, fie din pricina incapacităţii de a analiza o acţiune în toate detaliile şi consecinţele ei Ion Marinescu nu se putea ridica împotriva lui Toma Arnăuţoiu Îl opreau multe şi, mai ales, faptul că părinţii săi aveau mare încredere în acesta şi-l considerau mai protejat în prezenţa lui Totuşi, revelator pentru natura lui Ion Marinescu este faptul că mama sa, aflînd de aceste neînţelegeri şi de opoziţia fiului său, ba, mai mult, de împuşcarea celor doi – Darie Banu şi Ion Băncescu –, îl ceartă cu vorbe grele, aşa cum reiese din însemnările din jurnalul lui Constantin Jubleanu48: …şi am găsit-o acolo pe maică-sa şi l-a luat împrejur că de ce a împuşcat pe Darie şi Ion, dar el a spus că nu l-a împuşcat el ci Titi dar Titi era mort Maică-sa l-a luat împrejur că de ce s-a certat cu domnul Tomiţă şi de ce l-a ameninţat atunci el a întrebat-o că de unde ştie că l-a ameninţat Atunci maică-sa i-a spus că mai bine te ştiam şi pe tine la puşcărie decît să faci asemenea fapte iar el i-a spus: mata ştii ce vorbeşti? Este evident că mama sa nu ştia că el îl omorîse şi pe Gheorghe Mămăligă şi că îi ascundea faptele sale, deci că era conştient că mama sa reproba asemenea acte Fraţii Arnăuţoiu49 au trimis mamei o scrisoare prin care o sfătuiau „să-şi tempereze” fiul Din experienţa lor de viaţă împreună, toţi cei ce erau cu el ştiau că nu este omul care să nu ducă pînă la capăt ameninţările făcute şi că generarea conflictelor avea consecinţe tragice, cum au fost cele care l-au determinat să-l împuşte pe Gheorghe Mămăligă50 46 Întrebările pe care şi le pune, în 1993, Cornel Drăgoi privind moartea lui Ion Marinescu, considerat de el prieten, conţin şi un ultim gînd despre firea acestuia: „El ar fi vrut să lupte pînă la ultima suflare El nu vroia să fie un fugar, voia să fie un luptător pînă la ultimul cartuş” (Povestea Elisabetei Rizea din Nucşoara , ed cit , p 165) Această ipostază sinucigaşă nu convenea membrilor grupului, obişnuiţi cu ideea de realism şi răspundere 47 Ioana-Raluca Voicu-Arnăuţoiu, op cit , p 503 48 Ibidem, p 501 (Titi este Gheorghe Mămăligă) 49 Ibidem, p 500 50 Despre moartea lui Gheorghe Mămăligă aflăm de la Titu Jubleanu şi din jurnalul fiului său (ibidem, pp 501, 502) Mă voi opri asupra împrejurărilor morţii lui Gheorghe Mămăligă, amintind că Ion Marinescu nu şi-a asumat în faţa celorlalţi acest act – aşa cum a făcut şi cu mama sa –, oferindu-le o versiune conform căreia el nu era responsabil de moartea acestuia şi atrăgînd atenţia Jublenilor, prezenţi la crimă, să nu-l deconspire Versiunea adevăratului ucigaş al lui Gheorghe Mămăligă reiese din interogatoriul lui Titu Jubleanu şi din jurnalul fiului său, iar aceste două serii de informaţii concordă Totuşi, Titu Jubleanu l-a întîlnit în închisoare pe Cornel Drăgoi şi nu i-a relatat versiunea adevărată, întrucît acesta povesteşte că Gheorghe Mămăligă a fost împuşcat în incidentul de pe Vîlsan, desigur avînd informaţii de la Titu Jubleanu: „Cînd am deschis foc, Tică Jubleanu s-a culcat în spatele unui bolovan… Mămăligă, săracul, înalt cum era el, a făcut stînga-mprejur… L-a izbit un glonţ în ceafă şi de acolo a murit Mămăligă” Or, aşa cum reiese din declaraţia lui Toma Arnăuţoiu, Mămăligă nu putea participa la incidentul de pe Vîlsan El era deja mort de aproape două luni Faptul că acţionau şi separat şi că la acest incident nu participaseră fraţii Arnăuţoiu şi Maria Plop i-a determinat pe Marinescu şi Constantin Jubleanu să profite, pentru a explica dispariţia lui Mămăligă fără a crea suspiciuni În realitate, Ion Marinescu s-a certat cu Gheorghe Mămăligă, fiecare spunîndu-i celuilalt să plece din bordei, iar Ion Marinescu l-a împuşcat, spunîndu-le Jublenilor, care erau în apropiere, avînd acelaşi bordei, că Mămăligă era un trădător, pentru că voia să-i împuşte51 Revin la atmosfera încărcată de tensiune precedentă morţii lui Ion Marinescu Nemulţumirile erau legate şi de problema hranei Ion Marinescu dorea să se separe şi să-şi facă provizii personale, ameninţa mereu şi, într-o discuţie, îi reproşează lui Toma Arnăuţoiu nu numai situaţia în care se aflau ei, ci şi pe aceea în care se găsea tot satul, ba chiar şi aducerea lui Arsenescu, el refuzînd să mai aibă de-a face cu ceilalţi Pentru foamea pe care o suporta el, Ion Marinescu îl făcea răspunzător pe Toma Arnăuţoiu, uitînd că acesta-l primise în grup ori de cîte ori era singur şi neajutorat52 Starea de surescitare şi agresivitate în care se afla Ion Marinescu l-a speriat pe Constantin Jubleanu, aşa cum mărturiseşte în jurnal – „nu se liniştea de loc” –, realizînd că Ion Marinescu îşi va pune în aplicare ameninţările adresate celorlalţi: „Şi mă gîndeam cum aş putea să fac să spun la unul dintre dînşii ca să ştie ce-i aşteaptă”53 Să nu uităm nici că îi spunea Mariei Plop că va rămîne singură, deci că intenţiona să atenteze la viaţa fraţilor Arnăuţoiu Situaţia era explozivă Toma Arnăuţoiu i se adresează cu următoarele cuvinte: „Ce măi Ioane, am ajuns să ne dezarmăm şi să ne împuşcăm unul pe altul”54 În aceste condiţii, supravieţuirea fraţilor Arnăuţoiu, dar poate că şi a celorlalţi – Maria 51 Ioana-Raluca Voicu-Arnăuţoiu, op cit , p 501 52 Să nu uităm şi rezervele iniţiale pe care le-a avut Toma Arnăuţoiu faţă de angajarea lui Ion Marinescu în grup, sfatul lui de a-şi continua studiile Cînd a plecat la Cluj şi rătăcea singur în munte, în 1950, după arestarea fratelui său, cînd a scăpat împreună cu Constantin Jubleanu de încercuirea Securităţii – în care a fost arestat Titu Jubleanu, a fost împuşcată soţia acestuia şi au rămas fără nici un fel de arme –, Ion Marinescu a găsit un sprijin în ceilalţi membri ai grupului, care, desigur, ţineau seama de opinia lui Toma Arnăuţoiu (ibidem, p 413) 53 Relatări din jurnalul lui Constantin Jubleanu (ibidem, pp 504-505) 54 În cursul interogatoriului luat la 28 mai 1958, Maria Plop declara: „În muntele Urdea s-a iscat unele neînţelegeri între teroriştii Marinescu Ion şi Petre Arnăuţoiu şi reţin că şeful bandei teroriste – Toma Arnăuţoiu s-a exprimat către teroristul Marinescu Ion cu cuvintele: Ce măi Ioane…” (ibidem, p 506) Plop şi Constantin Jubleanu – mai tîrziu, era pusă sub semnul întrebării şi, de aceea, fraţii Arnăuţoiu hotărăsc suprimarea lui Ion Marinescu Detaliile omorîrii lui Ion Marinescu sînt descrise de Toma Arnăuţoiu într-o declaraţie de interogatoriu Este un omor povestit cu amărăciune, chiar de către cei care l-au înfăptuit, fără martori, ca în cazul morţii lui Gheorghe Mămăligă: În acest timp cît acestea au lipsit am plănuit împreună cu Arnăuţoiu Petre şi Maria Plop să-l omorîm pe teroristul Ion Marinescu, iar dacă Jubleanu Constantin va face vreo mişcare să-l împuşc şi pe el Am stabilit că eu să port o discuţie cu teroristul Ion Marinescu privind plecarea lui din bandă şi la un semnal al meu Arnăuţoiu Petre să-l pocnească cu toporul în cap în care timp eu îl voi dezarma pe Jubleanu Constantin şi apoi îl ajut pe fratele meu privind omorîrea lui Marinescu Ion Au venit teroriştii Marinescu Ion şi Jubleanu Constantin cu care am plecat la baracă Menţionez că cu terorista Plop Maria stabilisem să stea cu pistolul în gardă ca nu cumva să tragă ei în noi prin surprindere Ajuns la baracă, eu am deschis o discuţie cu un ton prietenos cu Marinescu Ion atrăgîndu-i atenţia de discuţia purtată anterior cum că trebuie să stăm împreună, că atitudinea lui este nejustificată întrucît în locul unde el vrea să stea ascuns este periculos fiind uşor descoperit şi văzîndu-i atitudinea lui suspectă i-am făcut semn lui Arnăuţoiu Petre care l-a pocnit cu toporul în cap pe teroristul Marinescu Ion iar eu m-am repezit şi l-am dezarmat pe teroristul Jubleanu Constantin, l-am introdus în bordei după care am ieşit afară, am luat toporul din mîna lui Arnăuţoiu Petre şi i-am mai dat şi eu o lovitură în cap lui Marinescu Ion şi l-am aruncat de coastă Jubleanu a strigat că nu este vinovat Împreună cu Arnăuţoiu Petre şi Jubleanu Constantin i-am săpat o groapă şi l-am îngropat alături de bordei după ce Jubleanu Constantin i-a luat ceasul, haina şi bocancii Am dat pistolul lui Jubleanu Constantin la izvor după care l-am întrebat dacă doreşte să meargă cu noi el a fost de acord după care am plecat în faţa muntelui Nisipi unde ne-am construit un bordei cu alimente unde am depozitat toate alimentele…55 Rămăseseră patru, trecuţi prin experienţa limită a îndoielilor reciproce, a nervilor întinşi la maximum, a urii şi, în final, a morţii Povestea vieţii lui Ion Marinescu este, astfel, nu povestea unui personaj, ci povestea unui temperament Iată că înţelegem de ce moartea lui Ion Marinescu a reprezentat un capitol aparent închis în viaţa grupului; trauma trecutului exista, viitorul era incert şi disperat, grupul era mic, diferenţa de forţă dintre cei care erau pe urmele lor şi ei era uriaşă, supravieţuirea devenea din ce în ce mai problematică, uzura fizică şi psihică era mare Puteau supravieţui doar printr-un miracol Fiecare o ştia În aceste condiţii, Toma Arnăuţoiu hotărăşte că unul dintre ei trebuie să povestească cum s-au întîmplat lucrurile, în ce împrejurări, rugîndu-l pe Constantin Jubleanu să ţină un jurnal Probabil că se gîndea că doar din jurnal oamenii vor înţelege grozăvia experienţei lor de viaţă 55 Ioana-Raluca Voicu-Arnăuţoiu, op cit , pp 507-508 5 Lumea satului „Eram într-o celulă şase inşi: doi băieţi ai Dezertorului şi doi fraţi ai Dezertorului şi eu şi tata Deci eram doi fraţi mici cu doi fraţi mari, care erau şi unchii lor, un tată şi un fiu ”1 Un profesor de filosofie a folosit o metaforă pentru a ilustra viaţa, umplînd un vas de sticlă cu pietre mari, mici şi cu nisip Nucşoara, ca şi acest vas, era compusă din oameni, personaje mai mult sau mai puţin importante în crearea mitului prezent al rezistenţei Important este că nimeni nu a rămas deoparte, nimeni nu putea rămîne în afara dramei colective în care erau prinşi nucşorenii Nucşoara însăşi este un personaj colectiv, care a reuşit, timp de aproape zece ani, să hărţuiască organele de Securitate confruntate cu o realitate umilitoare Un grup mic de partizani nu putea fi prins, cu toate „ameninţările, torturile”2, „legendele şi combinaţiile”3 imaginate de Securitate Şi acest grup n-a putut fi prins atîta vreme pentru că între cele două părţi adverse, disproporţionate ca efectiv uman, se afla întreaga comună 1 Povestea Elisabetei Rizea din Nucşoara Mărturia lui Cornel Drăgoi, Humanitas, Bucureşti, 1993, p 153 2 „A fost ridicată fata fugarului Jubleanu Titu în etate de 17 ani, aceasta a fost bătută, mai mult, i s-a dat foc la partea de jos a corpului, astfel copilul fiind nevoit să spună diferite minciuni”; „…în urma unor informaţii a ridicat pe locuitorul Ioan Florea zis Cîrlan şi… fiind bătut şi după ce a fost tras cu funia la grindă a spus că ştie locul” Raport către Direcţia generală a Securităţii Poporului (cf Ioana-Raluca Voicu-Arnăuţoiu, Luptătorii din munţi Toma Arnăuţoiu Grupul de la Nucşoara Documente ale anchetei, procesului, detenţiei, Vremea, Bucureşti, 1997, pp 319-320); „Şi pe noi ne bătea Soţu mieu n-a mai putut rezista şi s-a ascuns… Cînd m-a bătut cel mai rău Cîrnu… şi a tras Cîrnu un scaun lîngă masă, m-a legat cu mîinile la spate după spătar, cu frînghia, aşa, după aia a suit scaunul pe alt scaun şi aveam coadă… şi a urcat scaunele pe masă şi mi-a legat coada acolo sus în cîrlig… şi ţipam… Nu mă chinuiţi, nu mă lăsaţi fără mîini, mai bine împuşcaţi-mă!” (Povestea Elisabetei Rizea din Nucşoara , ed cit , pp 52-53); Nicolae Şufan, ştiind că Toma Arnăuţoiu era fugar, i-a administrat acestuia un tratament o dată cînd, coborît din munţi şi fiind la locuinţa fratelui său Petre Arnăuţoiu, s-a simţit rău Pentru acest ajutor, Nicolae Şufan a fost arestat şi torturat, supus unui tratament de o cruzime incalificabilă – arderea cu jar a mîinilor şi picioarelor –, în urma căruia el a decedat (cf Ioana-Raluca Voicu-Arnăuţoiu, op cit , p 191) Titu Jubleanu, după ce a fost prins, a fost condamnat la muncă silnică pe viaţă şi, bineînţeles, era torturat pentru a spune tot ce ştia despre grup Cornel Drăgoi îl întîlneşte în 1956 la Penitenciarul din Piteşti: „Acuma ne-am văzut şi el mi-a arătat, pot să depun mărturie, mi-a arătat gura cu dinţii rupţi cu cleştele de cuie… Avea un dinte rupt pe jumătate, un dinte rupt la nivelul gingiei şi erau porţiuni unde cleştele muşcase şi o bucată de gingie I-au făcut asta atunci, cînd l-au prins, ca să-l silească să spună unde sînt băieţii… El putea să ştie unde sînt băieţii” (Povestea Elisabetei Rizea din Nucşoara , ed cit , p 140) 3 „Legendele” şi „combinaţiile” reprezentau scenariile create de organele de Securitate, incluzînd situaţii construite, dar şi zvonuri, diversiuni, cum ar fi cele referitoare la preotul Nicolae Andreescu, „internat” în spital, dar care, de fapt, era în stare de arest Lumea satului era duşmanul organelor de Securitate, această lume pe care Securitatea o invoca cu obstinaţie ca justificare a eşecurilor repetate: „De asemenea, tot din rapoarte, reiese că în cele mai multe cazuri, organele locale cunosc indivizii care au comis fapte, cunosc regiunea în care s-au refugiat, cunosc familiile lor, gazdele şi chiar elementele cu care ţin legături sau care îi alimentează şi totuşi nu se trece la lichidarea lor sistematică”4 Din rapoartele Securităţii reies clar dificultăţile pe care le întîmpina confruntîndu-se cu un sat încăpăţînat5, rezistent la ameninţări şi la chinuri, în care fiecare era rudă cu fiecare şi avea relaţii de apropiere, mai mică sau mai mare, cu cei din munţi sau, cel puţin, se raporta la un trecut comun, Securitatea ezitînd adesea între aplicarea metodei informative şi a celei operative6 O solidaritate7 constantă, implicită, surdă la brutalitatea organelor de Securitate, adesea nedisimulată, exista Ea constituia un obstacol greu de depăşit şi chiar o realitate descurajantă: „Lipsa de combativitate şi curaj a unor tovarăşi aflaţi în faţa luptei cu bandiţii”8 Activitatea Securităţii în sat putea fi desfăşurată în orice sezon, în timp ce urmărirea partizanilor, mereu în mişcare, avea loc mai degrabă în sezonul cald, iarna avantajîndu-i 4 Ioana-Raluca Voicu-Arnăuţoiu, op cit , p 241 5 „Deasemenea, a ieşit la iveală că fără o reţea informativă organizată şi de calitate, depistarea acestei bande devine imposibilă, oricare ar fi măsurile luate de noi de ordin operativ şi administrativ” (ibidem, pp 478-479) 6 Metodele informative se bazau pe căutarea de informaţii, anchetarea presupuşilor favorizatori, căutarea unor indicii privind favorizatorii sau membrii grupului, urmărirea, şantajul; cele operative se refereau la aparatură de înregistrare şi descinderi, percheziţii sau arestări în forţă De pildă: „Propunem ca arestarea să se facă de organele DRSP Piteşti, întrucît dorim să şantajăm pe soţia acestuia, iar el să fie reţinut pînă la prinderea bandiţilor printr-un post capcană Se crede sigur că dacă aceasta ar fi liberă, bandiţii şi-ar face iar apariţia” – notă dată de căpitanul de Securitate I Cîrnu (ibidem, p 384) Desigur că metodele alternau sau puteau fi folosite concomitent Diferenţa constă, mai degrabă, în distincţia dintre metodele psihologice – intimidare, şantaj, obţinere de informaţii prin înşelăciune, întinderea de curse – şi metodele dure, în care prezenţa fizică a forţelor de represiune era, în sine, un procedeu de a induce frica 7 Iancu Arnăuţoiu a insistat, în repetate rînduri, să se poată muta în locuinţa sa şi, cînd acest lucru a fost parţial realizat, „el a început să primească vizitele a numeroşi cetăţeni din comună care îl ajutau din punct de vedere material”; desigur, aşa cum se menţionează în materialul Securităţii, unii dintre vizitatori erau curioşi, dar, dincolo de această curiozitate – de altfel periculoasă – care ţine de natura umană, nu se putea face abstracţie de solidaritate şi de grija exprimată făţiş, în pofida faptului că familia Arnăuţoiu era prima pe lista neagră a organelor de Securitate (ibidem, p 598) 8 Ioana-Raluca Voicu-Arnăuţoiu, op cit , p 478 Această observaţie critică apare într-o „Sinteză informativă întocmită în problema bande pe perioada anului 1951”, care se referă la operaţiunile efectuate de Securitate în perioada 1949-1950 În această sinteză se arată că „au rămas rămăşiţe de bande nelichidate” şi „cîteva elemente conducătoare care nu au fost identificate”: „Astfel în primăvara anului 1951 ne sînt semnalate un număr de 23 rămăşiţe a acestor bande, iar ulterior… a reieşit că din cele 23 de grupuri teroriste s-au format un număr de 13 bande înarmate cu un număr total de 85 elemente Dintre aceste bande 5 dintre ele au devenit mai importante prin activitatea desfăşurată, prin agresivitatea lor şi numărul elementelor componente” În text, banda fraţilor Arnăuţoiu din regiunea Argeş este menţionată ca fiind una dintre aceste cinci mai sus amintite În plus, se mai menţionează că „pe întreg teritoriul ţării mai existau 296 elemente fugare izolate înarmate” Acesta este motivul pentru care, pe baza unui ordin de ministru, prin Directiva 008051952, se înfiinţa Serviciul Bande Marius Oprea afirmă că, deşi această directivă nu a fost găsită în arhive, pe baza unor documente în care directiva apare citată, de la 1 octombrie 1952, Alexandru Drăghici a dispus înfiinţarea unei unităţi speciale în cadrul Direcţiei a III-a (Serviciul Bande), conduse de locotenent-colonelul Pavel Aranici, care coordona echipe mixte de acţiune pe aceştia datorită fie uşurinţei lor de a se deplasa, de a face faţă rigorilor vremii, fie expunerii lor reduse la contactul cu oamenii Neîndoielnic că lucrătorii Securităţii erau mai activi în perioada în care partizanii erau siliţi să-şi procure alimente şi alte obiecte necesare supravieţuirii pentru timpul de iarnă Astfel, metodele operative se suprapuneau cu timpul favorabil, deşi ele, aşa cum am văzut mai sus, nu prea se dovedeau eficiente Pînă la urmă, prinderea partizanilor s-a datorat eficienţei metodei informative, aşa cum susţineau, în rapoartele lor, organele de Securitate9 Eforturile de perspectivă operativă erau impresionante Voi menţiona10 doar o parte dintre măsurile luate de Securitate: – „Organele silvice să ia măsuri pe linie administrativă pentru ca brigadierii silvici să fie făcuţi răspunzători de controlarea terenurilor ce le au în sarcină”; – „…s-a prevăzut acoperirea punctelor obligative de trecere, unde au fost instalate posturi capcană, formate din organe de securitate şi Miliţie, îmbrăcate civil”; – „Tot în această problemă a fost întocmit şi aplicat un plan de combinaţie, prin crearea unei bande false de diversiune, avînd ca scop stabilirea unui contact cu banda Arnăuţoiu şi apoi trecerea la acţiunea de lichidare, însă rezultatul a fost negativ”; – „Planul de combinaţie informativă constă în dirijarea unei echipe, formată din localnici, pentru culegerea plantelor medicinale din zona frecventată de bandă Aceste echipe sînt conduse de un colaborator al nostru…”; – „În prezent grupul operativ lucrează cu o agentură formată din 43 informatori, 27 calificaţi, 16 necalificaţi În acest număr sînt cuprinşi, informatorii recrutaţi pe baza planului de acţiune informativ Agentura existentă, pe baza noilor instrucţiuni este dirijată în obiective precise (familiile, rudele şi elemente de sprijin), iar un număr de 8 informatori sînt dirijaţi în combinaţii informative… au fost formate şi introduse un număr de 6 echipe înarmate, la diferite lucrări… Aceste echipe sînt formate din cîte două organe de Miliţie – îmbrăcate civil şi cîte un informator calificat, care au sarcina ca la apariţia bandiţilor la una din aceste Unităţi, să acţioneze cu foc”; – „Pentru depistarea şi nimicirea acestei bande, acest serviciu a trimis în prima jumătate a lunii iulie a c un număr de 9 tovarăşi, în munţii din acea regiune, iar pe data de 17 iulie a c în colaborare cu organele Miliţiei şi informatorii de încredere, membri PMR, au plecat în acea regiune un număr de 36 tovarăşi care au stat 15 zile însă rezultatele au fost negative… În momentul de faţă se află plecată o patrulă compusă din 10 subofiţeri de Miliţie”; – „În anul 1956 vara, organele noastre au întreprins o nouă măsură Fiind eliberată din închisoare mama banditului Marinescu Ion… în casele acesteia a fost instalată o T O Ascultarea se făcea dintr-o cabină situată în apropiere Dar nici prin aceasta nu s-a ajuns la niciun fel de rezultat”; formate din ofiţeri operativi, trupe de securitate şi miliţieni (vezi Marius Oprea, Banalitatea răului O istorie a Securităţii în documente 1949-1989, Polirom, Iaşi, 2002, p 265, nota 398, şi Marius Oprea, Stejărel Olaru, „Fiul bucătăresei Viaţa şi opera colonelului de securitate Pavel Aranici”, în Analele Sighet, 9, pp 626-646; vezi şi „Raport de activitate dusă împotriva bandelor, în perioada 1 iulie 1952-20 ianuarie 1953, scris de locotenent-colonelul Pavel Aranici”, în Marius Oprea, op cit , pp 277-302, în care un capitol se referă la regiunea Piteşti, adică la grupul fraţilor Arnăuţoiu 9 Vezi p 92, nota 6, referitoare la raportul căpitanului de Securitate I Cîrnu 10 Ioana-Raluca Voicu-Arnăuţoiu, op cit , p 378 (anul 1950); p 393 (anul 1951); p 392 (anul 1951); p 474 (anul 1952); p 521 (anul 1952); pp 524-525 (anul 1952); pp 597-598 – „…a fost introdusă o echipă de tăria a trei oameni, organe de Miliţie, sub formă de salariaţi aflaţi la cură, la cabana C G M Voinea” Din documentele Securităţii apare clar incapacitatea acestora de a coordona eficient măsurile informative cu cele operative şi că, uneori, ele înclinau spre a adopta măsuri operative, iar alteori recunoşteau ineficienţa lor De asemenea, în rapoarte apar concluzii contradictorii privind comportamentul grupului şi stilul lui de acţiune În unele pasaje se arată că grupul prefera muntele şi că acest lucru îngreuna capturarea lui, în altele se menţionează, dimpotrivă, că grupul se afla „chiar sub nasul organelor locale”, strecurîndu- se chiar în zona de acţiune a trupelor operative de Securitate Am putea spune că, pe fondul unei preocupări permanente, au existat momente de relaxare, de epuizare a forţelor de Securitate, care şi-au recunoscut incapacitatea de a-i captura pe partizani, mai ales datorită sprijinului nucşorenilor: „Cîţiva ani organele noastre au încercat zadarnic să recruteze în zonă agentură din rîndul persoanelor suspecte de legături cu banda”11 După 1954, acţiunea a intrat într-un impas întrucît nu se mai întrevedea niciun fel de posibilităţi… Nici iarna, nici vara, bandiţii… n-au mai fost semnalaţi nicăieri… Cu privire la bandă circulau acum numeroase versiuni: că bandiţii ar fi reuşit să iasă clandestin din ţară, că ar fi pierit într-o avalanşă de zăpadă ş a ; Organele noastre erau din nou dezorientate şi o perioadă scurtă de timp nu s-a întreprins nimic În iarna anului 1956, o dată cu eliberarea din închisoare a părinţilor bandiţilor Arnăuţoiu Toma şi Petre, s-a hotărît instalarea unui post T O de ascultare la domiciliul acestora”12 După cum reiese din rapoartele organelor de Securitate, abilităţile partizanilor, chiar în număr atît de mic, le devansau cu mult pe cele puse în joc de Securitate şi de Miliţie Chiar şi ingenioasele soluţii aplicate – deghizările securiştilor şi miliţienilor în civili, turişti, bolnavi veniţi la cură, sanitari, culegători de plante medicinale, brigadieri silvici, salariaţi la diferite lucrări etc – nu dădeau rezultate Scenarii şi combinaţii cît mai ciudate, mergînd pînă la fantezia cea mai incredibilă, erau deconspirate şi privite cu prudenţă Iată, de pildă, pretinsul bolnav de nervi, aşa-zisul unchi al unui miliţian, plasat în gazdă la Elisabeta Rizea13 pentru a urmări legăturile acesteia cu cei din sat ori 11 Din „Sinteza acţiunii de depistare şi prindere a bandei Arnăuţoiu din regiunea Piteşti”, datată 1959 (ibidem, p 596) 12 Ibidem, pp 597-598 13 Elisabeta Rizea povesteşte:„…mi-au băgat în casă pe unu care a zis că-i nebun Stătea în patu ăsta, ni, şi mînca la ei, la Miliţie Da toată ziua sta aici Zicea că a venit aici la aier, da n-au unde să-l pună Era securist din Interne Făcusem şase ani, acum ştiam şi eu… Da dacă am văzut că nu mai pleacă, am zis c-o fi culcat, intru să-mi iau untu, să mănînc Şi el odată sare din pat, aşa, şi mă întreabă că de ce am io cîrligu ăsta acolo sus Ştiţi, să cred io că ie nebun… Da tot m-am speriat Ştiţi, că-mi spusese ălalalt, maior, mă-sa-n cur, că era, că-i nepotu lui şi s-a zăpăcit la cap Să nu cried eu că ie securist” (Povestea Elisabetei Rizea din Nucşoara , ed cit , p 71) Bănuielile Elisabetei Rizea erau adevărate, organele de Securitate precizînd cum a fost pusă la punct această combinaţie: „Întrucît se observase că în ultimul timp mama bandiţilor nu mai discuta acasă ci mergea la o vecină a ei, anume Elisabeta Rizea, principală legătură a bandiţilor, organele noastre s-au gîndit că trebuie să facă ceva pentru ca şi în acest loc «să încurce lucrurile» La această femeie lua masa unul dintre miliţienii de la postul de Miliţie În această situaţie, un pretins «unchi» al miliţianului, «ieşit de curînd din spital», cu partizanii sau introducerea unui agent – un om din zonă, cu un alt nume decît cel cu care este menţionat în documentele organelor de Securitate –, care, din „bunăvoinţă omenească”, s-o atragă pe sora fraţilor Arnăuţoiu în casa mamei sale din Nucşoara, pentru a afla unde se ascund partizanii14 Suspiciunea funcţiona de ambele părţi, aşa că şi Securitatea controla dacă versiunea pe care o avea era aproape de adevăr: Se pune întrebarea dacă acest responsabil nu a pregătit intenţionat cantităţile de mai sus ştiind că de sărbători coboară toţi muncitorii din pădure pe ziua de maximum 5 aprilie şi mai ridicau la lucru pe ziua de 17-18 aprilie a c ; …s-au prezentat doi necunoscuţi şi sub ameninţări i-au luat cantitatea de circa 400 kg mălai şi circa 10 kg păstramă cu care au dispărut în pădure… Acelaşi lucru s-a petrecut şi la parchetul Orticu… de unde s-a luat cantitatea de 350 kg mălai, care a fost lăsat în baracă fără paznic15 Să fi fost complicitatea magazinerului care uşura procurarea alimentelor de către partizani o întîmplare sau poate că şi acesta profita de situaţie, luîndu-şi şi pentru sine ceva alimente, care puteau trece în contul partizanilor? Un joc al şiretlicurilor se juca de fiecare parte, dar jocul era strîns şi dur, pentru că miza era viaţa Cel de care am amintit, care a fost bătut şi agăţat de grindă ca să spună unde este bordeiul partizanilor, acel Ion Florea, zis Cîrlan, care dă informaţii incomplete, este silit să însoţească un maior de Securitate împreună cu 35 de miliţieni Organele de Securitate declară că acesta mergea în nesiguranţă… mereu lungea drumul… În drum tov Maior Alimănescu a îmbrăcat informatorul cu un trenci al său de miliţie şi şapcă în cap… informatorul mai lungeşte drumul zicînd că mai este… şi s-a ridicat de lîngă tov care îl avea în pază şi din mijlocul celorlalţi, a mascat că îşi face necesităţile şi fiind îmbrăcat în uniformă nu a atras atenţia tovarăşilor, crezînd că este miliţian La un moment dat informatorul şi-a dat drumul într-o prăpastie în munte jos s-a făcut poteră imediat dar nu a fost găsit16 căruia i se recomandase de medic să nu mai lucreze şi pentru o perioadă oarecare să se retragă într-un loc mai liniştit, a rugat nepotul său să-i găsească o gazdă unde ar putea să stea o lună două el menţiona că dacă ar putea sta împreună cu el, ar fi şi mai bine «Unchiul» care era de fapt ofiţer de securitate, a fost instruit, trimis în comuna respectivă, cu ajutorul miliţianului, introdus la Elisabeta Rizea Aici el se manifesta ca un om care nu e în toate facultăţile mintale, astfel că, indiferent de vizita pe care o primea Elisabeta Rizea, găsea pretexte pentru a o împiedica pe aceasta să discute cu cineva În acest mod, mama bandiţilor, venind să aducă sau să primească ştiri, era de fiecare dată deranjată În cele din urmă, prin T O s-a stabilit că Elisabeta Rizea era nemulţumită de faptul că a primit pe acest unchi nebun al miliţianului şi că nu-şi mai poate vedea de casă din cauza lui La rîndul ei, mama bandiţilor Arnăuţoiu îşi arăta nemulţumirea că nu mai putea sta de vorbă cu Elisabeta Rizea şi o sfătuia pe aceasta să facă ceva să scape de el Organele noastre au obligat-o astfel pe mama bandiţilor să renunţe la aceste vizite, să poată fi folosită din nou T O de ascultare” (cf Ioana-Raluca Voicu-Arnăuţoiu, op cit , pp 623-624) 14 Aceasta, Elena Ion Arnăuţoiu, a intrat în joc, dar, în discuţiile cu mama sa, nu a divulgat locul, fiind amîndouă foarte prudente în cursul conversaţiei lor (ibidem, pp 605-606) 15 Ioana-Raluca Voicu-Arnăuţoiu, op cit , p 317 16 Ibidem, p 321 Din cartea citată a lui Marius Oprea, aflăm că acest Alimănescu era un infractor, angajat la Securitate, ştergîndu-i-se probabil vinovăţia prin această angajare Mai ciudat, şi legat de această întîmplare, este faptul că în raport se menţionează că acela care era comandant al Miliţiei Argeş la respectiva dată „s-a eschivat, spunînd că are de lucru la birou”, iar maiorul, care-l îmbrăcase în miliţian, a hotărît ca acela care i-a păcălit „să fie lăsat în pace, opunîndu-se să se dea curs urmăririi lui” Să fie neglijenţă, recunoaştere a neputinţei de a înfrunta un duşman mai abil, complicitate, „favorizînd favorizatorul”, sau frică? Organele de Securitate analizau efectele psihologice negative ale măsurilor operative, pe care le considerau „serioase greşeli politice” Ele realizau că frica şi teroarea induse de metodele operative – „făcînd mult zgomot atunci cînd pentru lichidarea unui grup de 5-6 indivizi s-a mers pe linia cea mai uşoară: cereri de trupe, operaţiuni cu efective mari etc ” – nu dădeau totdeauna rezultatele scontate şi că era preferabil să se treacă „în mod sistematic la identificarea elementelor care compun bandele, avîndu-se în vedere legăturile de rudenie, prietenii cei mai apropiaţi etc , dintre care se va creia o reţea informativă la satele din poalele munţilor”17 Ele realizau că aceasta reclama un alt stil de lucru, „o muncă informativă serioasă, de profunzime, sistematică şi numai cu cîţiva oameni” În acest fel, planurile de capturare a grupului presupuneau intervenţia imaginaţiei, creativitate, rafinament psihologic şi abilităţi de abordare a oamenilor, opuse măsurilor operative Aşa cum chiar ei, securiştii, o recunoşteau, „liniei uşoare” îi era preferabilă cea grea, a elaborării unor adevărate scenarii, extrem de dificil nu numai de pus în joc, dar şi de controlat În plus, pericolul deconspirării putea prejudicia rezultatele acestei metode Momentul culminant al eforturilor de imaginaţie ale organelor de Securitate este cel al scenariului în care eroii principali sînt două surori şi un agent de Securitate, scenariu care ne îndreaptă spre realităţi interpersonale delicate, vizînd sfera privată a identităţii Prudenţă şi sincronizare: reguli ale cotidianului Rezistenţa partizanilor a depins de un sistem tripartit de funcţionare a prudenţei Dependenţa lor de susţinători – numiţi „favorizatori” de Securitate – reclama nu numai prudenţa partizanilor în oricare dintre acţiunile lor, prudenţa susţinătorilor, ci şi prudenţă în relaţiile dintre partizani şi oamenii lor de legătură Măsuri de precauţie erau necesare permanent Anchetele celor bănuiţi că ajutau grupul sau cele la care erau supuşi reţinuţii şi arestaţii puteau duce la deconspirarea informaţiilor, punîndu-i în pericol Reţeaua legăturilor din sat era o preocupare importantă, esenţială din punctul de vedere al organelor de Securitate, pentru simplul motiv că de la un singur individ se puteau obţine, prin mijloace brutale, informaţii directe despre reţeaua susţinătorilor şi, mai important, informaţii indirecte despre partizani De aceea, cunoaşterea acţiunilor şi a locului în care partizanii se ascundeau trebuia să nu fie practic accesibilă în totalitate Informaţiile erau întotdeauna incomplete nu pentru că exista neapărat lipsă de încredere, ci pentru ca, în cazul în care lucrătorii Securităţii ajungeau la aceste informaţii, ele să nu le permită acestora capturarea partizanilor Elaborarea măsurilor de protecţie era complexă, pentru că avantajul suprem al partizanilor era dat de mobilitatea şi multiplicarea adăposturilor, spre a le asigura permanent alternative de retragere şi acces la alimentele depozitate 17 Ioana-Raluca Voicu-Arnăuţoiu, op cit , p 241 Cînd Titu Jubleanu a fost arestat şi torturat, partizanii au ştiut amploarea pericolului18, atît pentru ei, cît şi pentru susţinători Mobilitatea nu presupunea numai schimbarea adăposturilor, ci şi multitudinea deplasărilor necesare stabilirii contactului cu persoanele de legătură, uneori gîndite în lanţ, ca şi accesul la căsuţele poştale Cu totul excepţional, o persoană de contact lua legătura cu membrii sau cu un membru al grupului – de obicei, aceştia erau cîte doi – mergînd la locul adăpostului Întîlnirile se făceau în locuri care avantajau retragerea în caz de pericol De asemenea, coborîrea în sat nu se făcea prin deplasarea întregului grup Se trimitea vorbă cînd erau necesare întîlniri şi adesea acestea, din prudenţă, erau amînate Oricînd putea interveni ceva care dicta schimbarea strategiei privind contactul Locul întîlnirilor, fie în gospodării, fie, mai ales, în împrejurimile satului, era bine gîndit, iar deplasările – atît ale partizanilor, cît şi ale sătenilor – se făceau mai frecvent noaptea Şi, bineînţeles, existau situaţii în care ele nu aveau loc, din cauza riscurilor, a imposibilităţii sătenilor de a se deplasa sau a apariţiei unor evenimente neprevăzute Fie că erau urmăriţi, fie că satul era plin de agenţi, persoanele de legătură nu puteau acţiona totdeauna aşa cum fusese planificat Iată de ce trebuie să ne înclinăm în faţa abilităţilor Marinicăi Chirca, pentru că, aproape zece ani, ea a reuşit să se sustragă pericolelor de a fi prinsă de organele de Securitate şi Miliţie Coordonarea mişcărilor presupunea deci abilităţi organizatorice deosebite Toma Arnăuţoiu declara19: „La ultimile întîlniri din septembrie 1953 i-am anunţat pe Constantinescu Ion, Constantinescu Justina, Andreescu Nicolae şi Ticu Nicolae că vom pleca în munţi pe rîul Dîmboviţa şi anume în muntele Cascoe să luăm de acolo alimente… Cu aproximaţie, le-am spus că ne vom reîntoarce, dar mai precis urma să comunicăm prin consemne” Toma Arnăuţoiu era cel care găsea şi impunea soluţiile cele mai eficiente în sensul prudenţei şi considerării contextului favorabil, în toată complexitatea lui Nevoia de anticipare a reacţiilor şi acţiunilor organelor de Securitate era obligatorie pentru asigurarea reuşitei acestor contacte dintre persoanele de legătură şi partizani Vigilenţa însemna supravieţuire Anticiparea riscurilor, conjugată cu aprecierea priorităţilor, cerea o orchestrare minuţioasă a prudenţei Şi toate acestea trebuiau să funcţioneze printr-un acord între personalităţi diferite, cu reacţii personale diferite, cu potenţiale diferite de adaptare la incertitudine, adică în condiţiile acelei variabilităţi greu previzibile pe care o aduce factorul uman Nimeni nu trebuia să acţioneze pe cont propriu Se comunicau mai degrabă intenţii, fără detalii precise Se foloseau nume conspirative, semnalizări, căsuţe poştale, pentru a se păstra cît mai bine confidenţialitatea Adevărul cunoscut parţial era o strategie importantă pentru a nu pune grupul în pericol Cînd Nicolae Băşoiu a primit nume conspirativ, Maria Plop, Titu Jubleanu şi soţia sa nu-l ştiau – deşi Constantin Jubleanu îl divulgă tatălui său –, aşa că erau protejaţi atît grupul, cît şi cel care ajuta grupul Cînd s-a descoperit bordeiul de la „Rîpele cu brazi”, s-au 18 Titu Jubleanu a fost arestat în vara anului 1951 Torturat, el a indicat locul în care se găseau adăpostite alimentele luate de la stîne şi de la cabanele silvice, pe care partizanii le depozitaseră pentru iarna care urma Dintr-o dare de seamă a organelor de Securitate referitoare la acţiunile de depistare a acestor locuri, pe perioada iulie-noiembrie 1952, reiese foarte clar insistenţa acestor acţiuni, ele desfăşurîndu-se în lanţ Sînt, astfel, menţionate adăposturile găsite: 17 august – un bordei; 19 august – trei bordeie; 22 august – un depozit de alimente; 26 august – un depozit de alimente; 27 august – două arme ascunse; 3 septembrie – două bordeie; 18 septembrie – 3 bordeie (Ioana-Raluca Voicu-Arnăuţoiu, op cit , pp 532 şi 533-534) 19 Ioana-Raluca Voicu-Arnăuţoiu, op cit , p 553 folosit semnalizări pentru a-i înştiinţa pe fraţii Arnăuţoiu că armata era informată şi că îi caută De remarcat este că nu se folosea doar un singur tip de semnalizare: …am stabilit cu preotul Andreescu Nicolae ca în cazul în care va apare armată în sectorul „Poinărei” să ne pună mai multe semne, un semn în punctul „Bîrlog” şi anume să înfigă o prăjină alături de hodaea fratelui său, anume Andreescu Gheorghe; al doilea semn punerea de către el sau Constantinescu Ion a unui bileţel la hodaea lui Andreescu Nicolae din punctul „Platou” şi în bilet să scrie cele petrecute după plecarea noastră…20 Legătura dintre Marinica Chirca şi Nicolae Andreescu a fost permanentă după recrutarea acestuia de către ea, ei informîndu-se reciproc despre tot ce avea legătură cu situaţia grupului sau cu ceilalţi susţinători21 Păstrarea confidenţialităţii funcţiona şi faţă de membrii grupului, astfel că Nicolae Andreescu purta numele conspirativ „Maior”, Marinica Chirca, pe cel de „Mihai”, iar Ion Constantinescu, pe cel de „Micu” Orice neglijenţă se plătea scump, aşa cum s-a întîmplat cînd Titu Jubleanu a fost prins, iar soţia sa a sfîrşit tragic Cum s-au petrecut lucrurile a povestit chiar Titu Jubleanu după arestare: Jublenii şi Marinescu erau undeva pe Vîlsan Ţaţa Marioara, nevasta lui Titu Jubleanu, Dumnezeu s-o ierte, că poate îi găsim cîndva oasele, spălase rufele şi le întinsese la soare Şi un avion de supraveghere a survolat Da, ce-au zis ăştia, e cursa de Sibiu Dar era de la securitate şi i-a anunţat pe ăia de jos, uite în pătratul cutare nişte puncte albe! Şi au dat peste ei Cînd a văzut securitatea ţaţa Marioara, tot un fel de Elisabeta Rizea… ultimele ei cuvinte au fost: Trage Titule, să scape băieţii! Asta ar trebui să rămînă în istorie, trage Titule, să scape băieţii… Şi nenea Titu şi cu ţaţa Marioara au tras şi băieţii au scăpat Tică, băiatul lor şi Ionel Marinescu Dar ei au fost înconjuraţi şi cineva, fără să someze, cînd a văzut-o pe ea din lateral, stînd pe brînci şi trăgînd, i-a tras un glonţ de zebeu Pe unde trece glonţul de zebeu face o găurică mică, dar pe unde iese, rupe Şi pe urmă au sărit pe ea cu picioarele pînă i-au ieşit plămînii prin spărtură Mi-a spus un martor ocular: Titu Jubleanu Că el, cînd a văzut că băieţii au fugit şi nevastă-sa e moartă, a ridicat mîinile în sus şi s-a predat L-au pus să sape oleacă de mormînt, cu unghiile, cu degetele, a săpat şi cu o ruptură de lespede Iute, iute! A săpat ca un lat de palmă şi-au spus: ajunge! „Am pus peste ea cu mîinile nisip şi bolovani, după ce am sărutat-o, şi atît a fost tot…” Şi pă el l-au dus la Piteşti, la Securitate22 Nu numai prudenţa era necesară, ci, uneori, chiar şi imaginaţia şi ingeniozitatea unor soluţii care să ascundă adevărata identitate Mă refer aici la travestirea lui Constantin Jubleanu pentru a nu fi recunoscut de ciobani, pentru a lua informaţii despre eventualele posibilităţi de procurare de alimente şi despre prezenţa armatei în zonă: „Am travestit pe teroristul Jubleanu Constantin şi l-am trimis să stea de vorbă cu ciobanii din Mezea… Ne-am dus la Brătila şi l-am travestit pe Jubleanu Constantin în cioban…” Elisabeta Rizea povesteşte şi ea o întîmplare asemănătoare Soţul ei, Gheorghe, era ascuns la sora ei Stătea într-o bute 20 Ibidem, p 519 21 Marinica Chirca, chiar după atîta vreme, exprimă o mare admiraţie pentru preotul Nicolae Andreescu, care a fost executat o dată cu o bună parte din lotul Arnăuţoiu Ea consideră că acesta a avut un curaj extraordinar, că a fost torturat cu sălbăticie de organele de Securitate şi că a rezistat (informaţii din interviul pe care l-am realizat în vara anului 2002) Totuşi, Toma Arnăuţoiu avea unele îndoieli faţă de onestitatea lui, descoperind că preotul îşi însuşea uneori cîte ceva din bunurile pe care trebuia să le dea partizanilor 22 Titu Jubleanu i-a povestit lui Cornel Drăgoi (Povestea Elisabetei Rizea din Nucşoara , ed cit , pp 138-139) şi foarte rar ieşea de acolo pentru altceva decît necesităţile biologice Într-o noapte, cînd a ieşit în aceste scopuri, l-a văzut un vecin şi, deşi a doua noapte era Paştele, Securitatea a făcut o descindere masivă Numai că au greşit număratul caselor În aceste condiţii, se impunea schimbarea locului, astfel că Gheorghe trebuia să părăsească locuinţa cumnatei Atunci, pe înserat, Gheorghe a fost îmbrăcat în fată, cu fotă şi ie, adică în costum ţărănesc, cu basma pe cap, punîndu-şi lucrurile într-o desagă, fiind însoţit pentru ca, în caz de pericol, să nu fie singur Două surori şi un agent Familii întregi au fost prinse în drama Nucşoarei: Jublenii, Chirca, Marinescu, Constantinescu, Andreescu, Rizea, ca să nu mai vorbim despre familia Arnăuţoiu Oamenii se înrudeau între ei, astfel că fiecare individ participant la această dramă poate fi revendicat ca victimă, prin legătură de sînge sau prin alianţă, de una sau alta dintre familii Cartea Ioanei-Raluca Voicu-Arnăuţoiu conţine o sumedenie de nume Şi, cu fiecare nume nou, avansînd în lectură, aflăm că cineva este rudă cu altcineva Din interviuri cu cei care mai trăiesc aflăm, de asemenea, despre relaţii de rudenie care nu apar în carte De pildă, Marinica Chirca era rudă cu familia Micuda, la care s-a deplasat Arsenescu înainte de a părăsi definitiv grupul Plecarea spre Nucşoara, după decizia din Bucureşti, a avut ca prim loc de oprire satul Brădet, la preotul Victor Popescu El era unchiul fraţilor Arnăuţoiu Alexandru Marinescu s-a ascuns la Maria Coman din satul Cîndeşti Aceasta era soră cu tatăl lui După ciocnirea din 19 iulie 1949, o anume Lemnaru află întîmplător ce discută securiştii şi, evident, face ca informaţia să ajungă la partizani Ea era cumnată cu Ion Chirca Este imposibil de separat indivizii între ei Prin aproape fiecare dintre ei se recompune întreaga comună De aceea, o primă observaţie este faptul că nu există familie fără victime O altă observaţie, care decurge din aceasta, este că devine dificil de stabilit – şi la ce ar servi? – care familie a suportat sacrificiile umane şi materiale cele mai mari Fiecare familie poate pretinde un statut de excepţie Elisabeta Rizea îşi reclamă un atare statut, ţinînd o contabilitate impresionantă: Din neam, au făcut puşcărie o droaie, să vă spun: Naie, Luca, fraţi, cumnatu Vlădescu, Petre Vlădescu o ţine pe Elena Vlădescu, soră-mea, Laurenţia, fata mea, eu, Gheorghe, bărbată-miu, Vasile, bărbatu lu Lenuţa, ailaltă fată, Belu îi zicem noi, Belescu, şi cu taică-su lu Belu, Ghică Belescu, socru Lenuţii Ei?! Şi nu-i zic pă ăilalţi, pe cîţi îi lua din casă de unde dormea, noaptea, din pat, pentru cercetări Nu ştiu cît a făcut puşcărie Luca, şapte ani parcă i-a dat, şi cînd a venit a căzut femeia lui lîngă el, atît a fost, ea l-a sărutat pe el, el pă ea şi a murit E văduvoi pînă astăzi Frate-miu Naie a făcut cinci ani parcă, s-a dus cu soţu mieu, că l-a ascuns Depusese şi el jurămînt, v-am spus Da ăia nu ştiau de jurămînt atunci, că le-ar fi dat mai mult Şi soţu mieu a fost cinsprezece ani, condamnat, da a făcut paisprezece, că i-a dat drumu cu decretu din 64 Eu doisprezece, Laurenţia doi, şi ăilalţi, nu mai ştiu cît, dar au făcut… Şi toţi am fost vinovaţi, fiecare a făcut, chiar dacă a tăgăduit că a făcut Uite că mi-am adus aminte, Vasile Belu şi cu taică-su au făcut către trei ani Trei ani pentru că l-au ascuns pe Gheorghe…23 Toţi cei menţionaţi de Elisabeta Rizea aveau, la rîndul lor, rude, familii, rude mai îndepărtate sau mai apropiate, astfel încît Securitatea ajungea de la un individ la un neam întreg 23 Povestea Elisabetei Rizea din Nucşoara , ed cit , p 29 Familia Chirca a fost şi ea prinsă în drama Nucşoarei, avînd în componenţa ei personaje principale ale evenimentelor petrecute în comună Nel Chirca, Dezertoru, un membru al familiei cu o personalitate şi un destin ieşite din comun, a intrat în grup încă de la început şi, prin robusteţea sa fizică şi psihică, abilităţile sale în mînuirea armelor şi uşurinţa de a se mişca pe munte şi în sate, a ajutat enorm grupul Fraţii săi, soţia, cumnatele, chiar şi fiii lui au fost şi ei personaje principale ale dramei din Nucşoara El procura alimente şi arme, fiind şi curier Fraţii săi, Aurel şi Gheorghe, lucrători forestieri, au contribuit de asemenea foarte mult la supravieţuirea grupului O altă observaţie se cuvine a fi menţionată Fiecare familie avea atît membri partizani, cît şi membri nedispersaţi Relaţiile dintre aceştia erau relaţii de dependenţă, în sensul că partizanii nu ar fi putut rezista fără ajutorul celor rămaşi în sat, aşa-numiţii „favorizatori”, după expresia organelor de Securitate Favorizatorii erau aspru pedepsiţi Dar cum să fii mut la suferinţele celor din munte, aşa cum justifică sora lui Constantin Jubleanu ajutorul dat, cînd îşi auzea fratele strigînd-o la gard, înfometat? Impresia absenţei negocierilor în relatările celor care au ajutat partizanii este prezentă ca un sentiment difuz pentru cel care citeşte despre relaţiile dintre partizani şi susţinători Toma Arnăuţoiu declară că nu a promis nimic celor care l-au ajutat, nici titluri şi nici alte avantaje Totuşi, faptul că s-a găsit acel caiet după capturarea Mariei Plop, în ascunzişul ultimilor supravieţuitori, şi chitanţele care erau lăsate la stîne, barăci sau cabane pentru justificarea lipsurilor dovedeşte că ajutorul era gîndit în termeni de împrumut şi că reuşita acţiunii lor ar fi trebuit să implice despăgubirea acestora Ne putem însă imagina că motivaţia ajutorului era mult mai complexă decît ataşamentul pentru cauza grupului – atît cît putea fi ea înţeleasă de săteni –, relaţia afectivă cu membrii grupului – particularizată şi nuanţată – sau loialitatea faţă de familia Arnăuţoiu Susţinătorii24 aveau o motivaţie în care se împleteau elementele afective cu cele ale unor aşteptări privind eventuale avantaje ţinînd de ascensiunea lor socială sau pur şi simplu consecinţele pragmatice ale schimbării raportului de forţe în comună, deci, implicit, învingerea noii puteri Persistă însă această impresie că oamenii din sat acţionau ca dirijaţi de o forţă superioară, oarecum naiv, aventuros, fără a pune în cumpănă riscurile, consecinţele comportamentelor lor Acest lucru se referă la prima parte a evenimentelor din Nucşoara Ceea ce nu înseamnă însă, în nici un caz, că ei nu ştiau ce fac, că altcineva decidea în locul lor, ci, dimpotrivă, respectarea unor norme adînc încorporate, dictate de apartenenţa la „sîngele comun”, dar şi dincolo de el Ajutorul nu se discută, se dă25 24 În vara anului 2002, într-un interviu luat Marinicăi Chirca, am întrebat-o ce s-ar fi întîmplat dacă mişcarea din Nucşoara ar fi fost o reuşită Ea mi-a răspuns: „Eh! Eram cineva, eram mari!” Fără îndoială că aşteptările aveau şi o componentă materială 25 Pentru a înţelege acest lucru, sînt necesare unele referiri la ceea ce înseamnă personalitatea tradiţională, remarcabil discutată de Marcel Gauchet în recenta sa carte La démocratie contre elle-même (Gallimard, Paris, 2002, pp 229-263) Familia, în societatea tradiţională, afirmă Gauchet, funcţionează printr-o logică antiindividualistă Membrii săi sînt angajaţi în raporturi simbolice care exclud privatizarea psihologiei lor individuale, determinîndu-i să adopte comportamente prescrise, prestabilite prin însăşi poziţia lor şi rolul atribuit Cele două logici antinomice – legea individului şi cea a socialului – se echilibrau prin faptul că lumii sociale i se atribuiau prioritate şi precedenţă Individul încorpora în structura sa psihologică normele sociale şi astfel ordinea socială continua să existe, să funcţioneze Coexistenţa indivizilor se înscria în această logică a socialului Între individ şi normele sociale raportul era de interdependenţă, 1 Ajutorul este expresia unei constrîngeri consimţite, nenegociabile, dar conţinînd un amestec între constrîngere şi aşteptări personale Pe Marinica Chirca am cunoscut-o în vara anului 2001 Aparenţa ei era cea a unei femei rezervate şi uşor distante, fără însă a-mi părea inaccesibilă sau ostilă comunicării Totuşi, în aparenţă, ea păstra mereu un aer de severitate Era mai degrabă discretă, dispusă să se lase înţeleasă în timp, o persoană opusă Elisabetei Rizea, o persoană deloc directă Se exprima aproape zgîrcit, în propoziţii scurte, lăsînd impresia unei persoane ferme, deţinătoare de certitudini, echilibrate, indiferent dacă era sau nu aşa Oricum, nu părea deloc interesată să cîştige atenţia interlocutorului De aceea, gestul de curtoazie de a ne oferi la plecare o sticlă de ţuică nu părea deloc un gest formal, ci, mai degrabă, expresia indirectă a unei socialităţi pozitive26 Era îmbrăcată ţărăneşte, iar interiorul camerei în care ne-a primit era extrem de simplu, ţărănesc, auster Soţul său este mort de cîţiva ani El şi fratele său, Gheorghe, fuseseră singurii care, după evenimentul de la 19 iulie 1949, păstraseră legătura cu grupul, prin fratele lor, Dezertoru Marinica Chirca şi sora sa, Ana Simion, sînt din satul Slatina, aparţinînd comunei Nucşoara Marinica se căsătorise27 în Nucşoara şi, prin soţul ei, era legată de familia Chirca Ambele au devenit de la început membre nedispersate ale grupului „Haiducii Muscelului” În casa Anei Simion – care se numea şi Luţoiu – avuseseră loc multe întîlniri ale membrilor grupului Marinica Chirca, pe care Toma Arnăuţoiu o numea, într-o scrisoare către părinţi, „cea mai devotată grupului”, a fost o persoană de legătură cu o activitate asiduă, dar individul consimţea, în interiorul tradiţiei, la anterioritatea normelor în raport cu propria existenţă Vîrsta, sexul şi rangul dictau anumite comportamente interpersonale, asimilate prin socializare Şi totuşi, indivizii tradiţionali erau diferiţi unul de altul, se bucurau de un tip de independenţă personală – cu alt conţinut decît acela pe care îl are astăzi –, nu erau fixaţi în normă, ci se mişcau doar în spaţiul oferit de normă Ei erau relativ independenţi, dar nicidecum autonomi 26 Este drept că orăşenii sînt obişnuiţi să li se ofere cîteodată băutură sau ceva de mîncare, aşa-numita trataţie, la venire, şi nu la plecare 27 În ciuda unei logici individualiste – determinate de instinctul de conservare al individului în raport cu viaţa şi ambianţa sa –, căsătoria impunea o logică socială a cărei esenţă era următoarea: alianţa prin căsătorie însemna alianţa unei persoane nu numai cu o altă persoană, ci şi cu o altă familie În acest fel, aparţinînd unui grup social, unei familii, persoana angaja, prin sine, întregul grup social din care făcea parte; prin persoane, prin individualităţi se angajau reciproc grupuri sociale distincte, familiile celor care se căsătoreau Raportul dintre individ şi lumea sa socială este foarte complex şi nuanţat, supus schimbărilor în timp Oricum l-am privi, cercetătorul din ştiinţele sociale nu poate ocoli şi aborda simplist relaţia individualism- colectivism, atît de prezentă astăzi în discursul asupra modernităţii Fiecare termen al relaţiei îl implică pe celălalt, pentru simplul fapt că nimeni nu trăieşte în afara societăţii, nu există persoană solitară, deci ceea ce numim individ nu este un individ pur Supravieţuirea colectivităţii se face prin sacrificii individuale, care nu sînt însă resimţite ca sacrificii, ci ca datorii Dacă Ion Chirca era considerat un individ ciudat, era diferit pentru că partea de sacrificiu personal – al propriului eu – era mai mică, echilibrul necesar între elementul individual şi cel social era înclinat în avantajul său ori, altfel spus, el era şi independent, şi autonom, chiar dacă inconştient Putem astfel înţelege unele realităţi ca, de pildă, ostilitatea familiei lui Eugen Popescu, care, căsătorit cu fiica lui Titu Jubleanu, a suportat reproşurile familiei sale pentru ajutorul dat cumnatului său, pe lîngă agresiunea organelor de Securitate neprecupeţind nimic pentru a ajuta grupul: făcea cumpărături pentru ei, procura alimente şi alte obiecte necesare, asigura relaţiile dintre membrii grupului şi rudele lor sau alte persoane de legătură, pleca noaptea la locuri de întîlnire cu membrii grupului, le aducea arme şi muniţie şi, foarte important, îi informa despre ceea ce se întîmpla în sat – reacţiile şi mişcările lucrătorilor Securităţii, atmosfera din sat, arestările care aveau loc – şi-i avertiza asupra riscurilor eventuale, din perspectiva celui dinăuntru Am menţionat deja eforturile Securităţii de a recruta prin toate procedeele informatori din rîndul celor dovediţi sau bănuiţi a-i ajuta pe partizani Cele două surori aveau un statut diferit din acest punct de vedere Marinica Chirca avea dosar de verificare clasat28, în schimb sora ei, Ana Simion, suferise deja o condamnare pentru legăturile sale cu grupul de partizani Totul s-a schimbat în momentul în care, cu ocazia unei discuţii înregistrate, relativ neutre, între soţii Arnăuţoiu, părinţii fraţilor Arnăuţoiu, şi pe fondul unui impas, al unei lipse de informaţii noi privind partizanii, organele de Securitate hotărăsc să revadă dosarul Marinicăi Chirca Cu această ocazie, unele informaţii pe care acesta le conţinea au căpătat alte semnificaţii şi au constituit un punct de plecare pentru elaborarea unei noi strategii de abordare a problemei partizanilor Două măsuri au fost luate: recrutări de noi informatori şi dispunerea unor agenţi în proximitatea postului de înregistrare, pe de o parte, şi aplicarea unei „combinaţii” noi, 28 Dosarul de verificare era clasat în categoria „C”, adică fără temei Marinica Chirca dăduse explicaţii credibile privind deplasările ei şi nu dezvăluise nimic care să o transforme în suspectă, pentru a fi reţinută Trebuie amintit că Securitatea avea probleme pe linia investigaţiilor, din cauza slabei pregătiri a anchetatorilor Trimis în anul 1949 în inspecţie în mai multe Direcţii teritoriale ale Securităţii, locotenent-colonelul Teodor Dincă, adjunctul lui Dulgheru la Direcţia Anchetelor Penale din Direcţia Generală a Securităţii Poporului (DGSP), a constatat grave disfuncţionalităţi în felul în care decurgeau anchetele El arăta că cercetările erau începute la întîmplare, fără un plan stabilit anterior, fără a se fixa un obiectiv ce urma să fie atins şi fără un studiu serios al materialului informativ, „din care să se fi extras chestionare, care să ducă la stabilirea legăturilor” (cf Marius Oprea, op cit, p 70) În „Sinteza acţiunii de depistare şi prindere a bandei Arnăuţoiu din Piteşti” se arată următoarele: „În perioada 1954, agentul Stan Marin a furnizat organelor noastre unele materiale din care rezultă că Chirca Marinica, veche legătură a bandei, face dese deplasări suspecte spre comuna Domneşti, că deşi ea a fost arestată, a reuşit să scape pentru că la anchetă nu a declarat nimic despre legătura cu banda, cu toate că era una din primele legături încă de la constituirea bandei, în anul 1949 Tot agentul Stan Marin sesiza că Chirca Marina se întîlneşte des cu preotul Andreescu Nicolae şi că e posibil ca aceştia să nu fie străini de existenţa bandei” (Ioana-Raluca Voicu-Arnăuţoiu, op cit , p 597) Marinica Chirca a rezistat tuturor anchetelor şi a dat dovadă de imaginaţie în prezentarea unor motive credibile organelor de Securitate Mă refer la faptul că, punîndu-şi unul dintre fii să cumpere ţigări, în cantitate mare, pentru partizani şi dîndu-şi seama că organele de Securitate ştiau că fiul ei nu cumpăra de obicei ţigări, l-a învăţat să spună că a luat bani şi a cumpărat pe ascuns, de frica părinţilor Tot aşa, povesteşte ea, cu ocazia interviului din vara anului 2002, trebuind, împreună cu Aurelia Costea, să aducă arme – două puşti – partizanilor, s-au întîlnit cu un securist care le-a întrebat ce au în traiste Cu multă prezenţă de spirit, ea i-a spus că au nişte lumînări pentru un botez Securistul a crezut-o şi nu le-a reţinut Probabil că siguranţa cu care i-a vorbit l-a făcut să nu bănuiască nimic şi nici să nu le percheziţioneze 3 prin introducerea în scenă a unui agent pe numele conspirativ de Mihail Mohor29, cu un rol cu totul special, pe de altă parte Principala sarcină a acestuia era de a se apropia de mediul imediat al Marinicăi Chirca, „să intre în viaţa ei”, într-un fel în care aceasta, ca „una dintre principalele legături ale bandei” – concluzie certă consecutivă proaspetei lecturi a dosarului ei clasat anterior –, să dezvăluie informaţii despre grup utile pentru prinderea lui În acest fel, pe lîngă Iancu Arnăuţoiu, care era un „obiectiv” principal al Securităţii, apărea un nou obiectiv: Marinica Chirca Atente la ceea ce se întîmpla în viaţa lui Iancu Arnăuţoiu, organele de Securitate au aflat din înregistrări că preotul Nicolae Andreescu a pomenit numele fraţilor Arnăuţoiu, dorindu-le sănătate şi rezistenţă În acest fel, securiştii au dedus că ei există, sînt în viaţă şi că strategiei lor, combinaţiei imaginate trebuie să i se dea curs Noua pistă, sperau ele, ar fi putut să-i scoată din impas Să vedem acum cine era Mihail Mohor30 Era un individ care făcuse o bună impresie Securităţii şi acceptase de bunăvoie să intre în combinaţia imaginată pentru capturarea grupului Problema ce se punea era aceea de a găsi o soluţie care să nu trezească suspiciunea nimănui – în sat se perindau tot felul de străini pe care sătenii îi bănuiau ca fiind fie de la Securitate, fie de la Miliţie –, lucru dificil, pentru că orice nou-venit putea fi considerat un agent şi pentru că sensibilitatea sătenilor faţă de orice individ străin satului era foarte mare În acelaşi timp, aşa cum vom observa, lucrătorii Securităţii erau şireţi, dar şi suspicioşi cu propriul proaspăt agent, care, ca şi alţii, trebuia la rîndul lui controlat, fără să poată bănui că loialitatea sa este pusă la îndoială Astfel, scenariul iniţial a fost următorul: Mihail Mohor trebuia să prezinte o versiune care să justifice prezenţa sa în sat – era bolnav de nervi şi dorea o slujbă în acea zonă de munte, care i-ar fi ameliorat sănătatea, o slujbă pentru o perioadă mai lungă de timp şi cît mai confortabilă Lucrătorii Securităţii elaborează un plan care se dovedeşte iscusit Cum ei controlau totul, s-a profitat de faptul că şeful magaziei SMT dintr-un sat apropiat de locuinţa surorilor urma să fie promovat Angajarea lui Mihail Mohor se putea face, dar astfel încît ea să nu pară a avea legătură cu organele de Securitate, care conduceau totul din umbră Directorul 29 Despre introducerea acestui agent şi rolul lui găsim date importante în sinteza amintită, care este o parte din dosarul nr 10764 din 1959 (ibidem, pp 601-616) În aceeaşi sinteză se menţionează impasul în care se găseau organele de Securitate, dar şi aprecieri pozitive la adresa activităţii lor în urma acţiunii legate de introducerea agentului Mihail Mohor: „Deşi informaţiile primite prin T O erau destul de vagi, ele aveau totuşi importanţă, mai ales dacă se ţine cont că de 5 ani organele noastre nu cunoşteau nimic din existenţa bandei în zonă Trebuie scos în evidenţă faptul că lucrătorii operativi au pus mare preţ pe conspirarea măsurilor luate, s-au orientat şi au aplicat cu succes combinaţiile de instalare a posturilor T O , de introducere în zonă a agentului Mohor Mihail şi apoi de instruirea lui, de folosirea abilă a anumitor împrejurări pentru crearea legăturilor dintre agent şi obiectivele noastre Ana Simion şi Marinica Chirca Ei s-au sesizat la timp şi au luat măsuri corespunzătoare atunci cînd unele obiective urmărite s-au alarmat de prezenţa continuă a unui număr mare de lucrători de securitate în zonă De aceea, măsura aplicată de lucrători de a părăsi total zona (desigur în aparenţă) a creat o linişte şi fără doar şi poate convingerea celor ce aveau legătură cu banda că organele de securitate de stat nu mai ştiu despre bandiţi şi au şi încetat urmărirea lor” (ibidem, p 614) 30 Cunscut apoi, în satul Slatina şi în Nucşoara, sub numele de Vasile Linie unităţii, devenind suspicios, anunţă Securitatea despre această ciudată angajare, iar agenţii acestei instituţii îi promit verificarea noului individ, care, evident, nu era necesară în realitate Jocul dublu al organelor de Securitate este, astfel, realizat: Mihail Mohor era agentul lor, dar, în acelaşi timp, se reuşise ca şi el, la rîndul lui, să fie controlat Directorul este înştiinţat că Mihail Mohor este suspect şi, pe baza acestui lucru, i se face recomandarea de a trimite organelor de Securitate note cu informaţii privind comportamentul acestuia Munca lui Mihail Mohor nu era obositoare La magazia unde era angajat, el vindea alimente şi diferite obiecte de strictă necesitate locuitorilor; şi, cum era de aşteptat, într-una dintre zile şi-a făcut apariţia Marinica Chirca, „obiectivul” Cunoştinţa fiind făcută, agentului nu-i rămînea decît să studieze obiectivul cu ocazia întîlnirilor prilejuite de venirile Marinicăi Chirca la cumpărături Şi totuşi, în cursă cade iniţial Ana Simion, care acceptă, la rugămintea unui cunoscut al agentului, ca printre unii salariaţi ai magaziei care luau masa la ea să fie primit şi noul angajat Mihail Mohor Această rugăminte părea cu totul inofensivă şi nu atrăgea atenţia Anei, deoarece faptul că un bărbat necăsătorit trebuie să fie hrănit de o femeie părea un lucru firesc Scopul său era însă de a se apropia de Ana Primul rezultat promiţător nu se lasă aşteptat Agentul îi vinde pe datorie alimente Marinicăi Chirca, într-o cantitate relativ mare, iar aceasta este înregistrată în timpul unei vizite făcute părinţilor Arnăuţoiu, informîndu-i chiar despre noul magaziner Din spusele ei reieşea că acesta nu-i trezeşte bănuieli, că mănîncă la sora ei, nefiind căsătorit Alimentele sînt lăsate la părinţi, care totuşi o avertizează pe Marinica să fie prudentă în relaţiile ei cu acest nou personaj Faptul că alimentele erau cumpărate pentru bătrînii Arnăuţoiu a fost înregistrat de organele de Securitate ca putînd fi ori neimportant, ori neîntîmplător Următoarea mişcare a agentului a fost apropierea mai mare faţă de surori: el se mută la locuinţa Anei Simion, putînd astfel urmări mai uşor deplasările acestora şi, evident, cunoaşte pe cei cu care ele veneau în contact Apropierea aducea avantaje importante pentru realizarea sarcinii în care se angajase Agentul constată că surorile lipseau de acasă uneori şi noaptea şi că Ana justifica absenţa lor prin deplasări necesare fie aprovizionării – la tîrgul din Domneşti, de pildă – la distanţe mari, fie vizitelor la medic În acelaşi timp, înregistrările la locuinţa lui Iancu Arnăuţoiu continuau şi erau puse în legătură cu mobilitatea surorilor Din nou apar informaţii importante pentru agenţii Securităţii: Marinica o informează pe mama fraţilor Arnăuţoiu că fiii ei sînt bine, nu duc lipsă de nimic, că sora sa ştie şi ea aceste lucruri, deci că cele două surori erau amîndouă implicate în relaţii cu partizanii Mama fraţilor Arnăuţoiu le avertizează pe cele două surori şi le aminteşte să fie prudente cînd o vizitează În acest moment, atenţia organelor de Securitate se îndreaptă către părinţi şi, pentru a-i obliga să dezvăluie locul unde se află grupul – lucru pe care ei nu-l făceau în conversaţiile cu surorile Marinica şi Ana –, ele introduc în scenariul deja existent un nou personaj: fiica31 bătrînilor Arnăuţoiu şi sora fraţilor Arnăuţoiu, care locuia la Cîmpulung-Muscel 31 Elena Ion, căsătorită cu profesorul Florea Ion din Cîmpulung-Muscel 5 şi care nu-şi vedea prea des părinţii Cum deplasările la distanţe mari nu erau uşor de realizat, creează o ocazie convenabilă deplasării acesteia Astfel intră în scenă un alt agent, „Stan Vasile”32, care prezenta avantajul că îi cunoştea atît pe Elena Ion, cît şi pe părinţii ei Pregătirea vizitei Elenei la părinţi, care, sperau organele de Securitate, s-ar fi putut să-i facă pe aceştia să dezvăluie adăpostul partizanilor, nu a fost precipitată, pentru a nu trezi bănuieli O primă vizită la Arnăuţoi a făcut-o Vasile Stan singur Desigur că era necesară o justificare a prezenţei lui în sat De aceea, s-a folosit de faptul că avea o proprietate în sat, pe care a pretins că doreşte s-o vîndă şi că a venit pentru a se întîlni cu eventuali amatori Deplasările, cum am menţionat, se făceau cu dificultate şi, pentru a veni de la Cîmpulung-Muscel, el spusese părinţilor Elenei că a mituit un şofer de camion angajat într-un transport de materiale Pretinsul şofer a acceptat doar pentru că era duminică şi nu avea de lucru Şi, în fond, de ce – şi-a spus el – să stea degeaba şi să nu cîştige un ban? Vizita agentului i-a bucurat pe bătrîni Puteau, cu această ocazie, să transmită fiicei salutări şi veşti despre ei şi întrevedeau un ajutor din partea agentului, care este rugat ca, în viitor, dacă avea să se ivească o altă ocazie, să nu uite să o anunţe pe Elena despre plecarea lui la Nucşoara, pentru ca aceasta să-şi poată vedea părinţii Şi de data aceasta postul de înregistrare a funcţionat şi astfel organele de Securitate au aflat că părinţii şi-au manifestat precauţia faţă de viitoarele posibile întîlniri cu Vasile Stan şi că acesta îşi făcuse datoria aşa cum era stabilit După cum am arătat, toate aceste mişcări, care intrau în scenariul mare, trebuia să fie făcute cu multă grijă şi fără grabă Agentul se întîlneşte cu totul întîmplător cu Elena şi-i povesteşte despre vizita făcută părinţilor ei, iar la reproşurile acesteia că nu se gîndise s-o anunţe pentru a-l însoţi, el îi promite că în viitor o va face Scopul final al acestui scenariu era de a obţine, prin postul de înregistrare de la locuinţa părinţilor Arnăuţoiu, informaţii despre adăpostul partizanilor, care ar fi putut scăpa în conversaţiile acestora cu fiica lor Trebuie subliniată subtilitatea strategiei securiştilor, care speculau dorinţa reciprocă a părinţilor şi a fiicei de a se vedea Fiecare individ prins în scenariu era obiectiv şi mijloc în acelaşi timp: prin Mihail Mohor se ajungea la surori, prin surori se ajungea la părinţii fraţilor Arnăuţoiu, prin Vasile Stan se ajungea şi la Elena, şi la părinţi, prin Elena se ajungea la părinţi În acelaşi timp, exista un statut egal pentru toţi: atît agenţii, cît şi cei urmăriţi pentru legăturile lor cu grupul erau controlaţi, pentru ca nimic imprevizibil din ceea ce ar aduce factorul uman să nu creeze surprize şi să nu prejudicieze succesul acţiunii Evoluţia relaţiei particulare dintre Mihail Mohor şi Ana Simion era, în sine, o preocupare specială a organelor de Securitate Apropierea acestuia de Ana a urmat un curs ascendent, culminînd cu cîştigarea de către agent a rolului de bărbat-stăpîn al casei în care locuiau împreună şi în care mai înainte el era doar un străin Agentul şi-a luat în serios obligaţiile ce reveneau unui bărbat: se ocupa de gospodărie, aducea salariul în casă, cumpărase un viţel, plănuia îmbunătăţiri şi reparaţii ale gospodăriei, acţiuni care, pînă la urmă, au dat rezultate Ana aprecia ajutorul primit şi implicarea agentului în viaţa ei cotidiană, era cîştigată de spiritul gospodăresc al acestuia şi spera, probabil, că acesta se va stabili în sat printr-o căsătorie cu ea 32 Numele nu este cel real Rezultate pozitive veneau şi pe calea înregistrărilor Surorile erau, evident, persoane de legătură, duceau şi aduceau pachete, îi informau pe părinţii Arnăuţoiu despre starea fiilor lor, dar, deşi informaţiile duceau spre un adăpost din apropierea satului, locul precis nu era dezvăluit Era însă menţionat un preot, fără a i se spune numele33 O nouă mişcare strategică este folosită de organele de Securitate Pentru a linişti spiritele şi pentru a-i face pe cei care ajutau grupul să comită imprudenţe – deci pentru a-i face vulnerabili la dezvăluiri –, se decide ca în comună să se reducă activitatea ofiţerilor de Securitate, să fie păstraţi doar doi, cu a căror prezenţă oamenii erau deja obişnuiţi Se urmărea ca oamenii să creadă că interesul faţă de grup şi prinderea lui nu mai era o problemă de actualitate Şi, astfel, atenţia se îndreaptă din nou asupra Elenei Ion Se repetă scenariul ocaziei de deplasare, fiica îşi vizitează părinţii, primeşte veşti de la fraţii ei, îi avertizează pe părinţi în legătură cu discreţia necesară faţă de cel care o adusese, dar locul adăpostului tot nu este dezvăluit Înregistrarea s-a dovedit utilă doar parţial Agentul este din nou verificat prin înregistrarea obţinută şi apreciat ca fidel înţelegerilor avute cu securiştii Preocuparea organelor de Securitate se îndreaptă din nou către cele două surori, mai ales pentru că agentul Mihail Mohor raportase dese deplasări ale acestora Era toamna anului 1957 Măsurile luate vizau în continuare aflarea adăpostului partizanilor, iar deplasările surorilor erau atent urmărite Ele pun în evidenţă eforturile de imaginaţie ale lucrătorilor Securităţii Două măsuri au fost luate simultan, eşecul celei dintîi determinînd şi eşecul celeilalte: 1 Crearea unui grup de aşa-zişi turişti, în realitate ei fiind securiştii Aceşti „turişti”, un grup format atît din femei, cît şi din bărbaţi, care spuneau că lucrau la Departamentul de Silvicultură din Bucureşti, veniseră la o cabană să-şi petreacă concediul de odihnă Totul era bine aranjat: aveau acte de bucureşteni, echipament turistic, iar unii dintre ei erau amatori de pescuit Sarcina lor era să consemneze cu grijă prezenţa surorilor în zonă şi direcţia lor de deplasare Rezultatele nu au fost pe măsura aşteptărilor Deplasările se făceau noaptea, or noaptea nu se putea pescui Un singur lucru era clar: surorile se deplasau în direcţia comunei Domneşti; 2 Cum grupul de aşa-zişi turişti nu a reuşit să furnizeze informaţii, s-a trecut la instalarea unui post meteorologic, la cea mai mare altitudine a distanţei dintre Nucşoara şi Domneşti, în locuinţa unui chiabur Locul era bine ales şi făcea posibilă observarea deplasărilor pe o rază mare Nici de data aceasta nu au fost obţinute rezultate, pentru că lucrătorii Securităţii s-au deconspirat şi au trezit bănuieli chiaburului, care nu le era complice Ca atare, şi această măsură se dovedeşte ineficientă Totuşi, prin înregistrări se obţineau informaţii preţioase Preotul Nicolae Andreescu îl informase pe Iancu Arnăuţoiu că partizanii aveau nevoie de bocanci şi de mălai În acest fel, el intră în atenţia organelor de Securitate, însă nu divulgă de la cine avea această informaţie despre partizani Vom vedea că acest lucru va fi reţinut de către Securitate şi folosit ulterior Singura soluţie rămînea Ana Simion O combinaţie a fost imaginată pentru a crea o separare a celor două surori şi a o forţa pe Ana Simion să facă mărturisiri 33 Probabil Nicolae Andreescu, care este ulterior introdus ca obiectiv al unei combinaţii 7 Mă voi opri pentru a face cîteva precizări privind personalitatea Anei Simion Am văzut deja un început de implicare psihologică a Anei în relaţia ei cu Mihail Mohor Ana, despre care Marinica Chirca, întrebată34 cum era sora ei, a răspuns sec „aşa era ea”, evitînd să discute despre aceasta, era, fireşte, diferită de Marinica Era o structură mai fragilă, dependentă de sora ei şi, în general, dependentă, înclinînd spre comportamente afiliative Deşi în documentele organelor de Securitate se menţionează că era văduvă, Marinica Chirca afirmă35 că sora ei se despărţise de mai mulţi bărbaţi, dar nu era văduvă Aceste nevoi psihologice intră în joc în relaţia ei cu Mihail Mohor, căruia i se confesează, înfruntîndu-şi sora, dar în absenţa ei Aşa cum se întîmplă frecvent între oameni, o lipsă de curaj face ca, în relaţii foarte apropiate, să nu ne putem exprima frustrările, ba chiar adesea să evităm a vorbi despre ele Pare că este mai uşor să aducem reproşuri sau să ne manifestăm nemulţumirile faţă de cineva apropiat în faţa altcuiva, a unui străin În cazul Anei, această altă persoană era Mihail Mohor, care reuşise să-i cîştige încrederea şi afectivitatea În această situaţie se afla Ana cînd conflictul său interior a împins-o la a i se confesa lui Mihail Mohor Şi care era, de fapt, acest conflict interior? El era cauzat de o situaţie ambivalentă Simultan, Ana era prinsă între două realităţi incompatibile, fiecare conţinînd contrariul celeilalte, dar fiind strîns legate între ele Latent, în mintea Anei se formaseră două perspective greu de susţinut concomitent Pe de o parte, viaţa îi scoate în cale un om care-i oferă posibilitatea de a urma un destin obişnuit, neobositor, destinul unei femei oarecare – un bărbat de care ea se simţea atrasă Pe de altă parte, sora ei şi cu ea – ca şi întreaga familie Chirca – erau prinse în această viaţă agitată, plină de pericole – ea mai fusese condamnată36 –, cu multe deplasări, care reclamau eforturi în plus, consum psihologic, oboseală Tentaţia unui calm existenţial, relativ banal, trăit împreună cu bărbatul pe care-l dorea, în contextul neliniştit al Nucşoarei, era mare şi, în raport cu această tentaţie, ea se ridică împotriva surorii, considerînd că acest parteneriat secret îi incomodează viaţa, fiind un obstacol în calea noilor ei nevoi şi aspiraţii personale În această situaţie tensionantă, dilematică, se găsea probabil Ana cînd organele de Securitate conchid că „starea sufletească a Anei trebuie exploatată”37 Apropierea de sora ei complica lucrurile, aducea cu sine pericolul culpabilităţii, al influenţei Marinicăi, mult mai fermă şi stăpînă pe sine, şi deci al renunţării Anei de a-şi mai urma sora În aceste condiţii, securiştii decid ca Mihail Mohor să o scoată pe Ana din contextul în care se afla, s-o rupă de sora ei şi s-o îndepărteze, pentru a o face vulnerabilă Ţinta devenea acum Ana Urmează un scenariu extrem de complicat Iniţierea lui a fost precedată de o serie de acţiuni întreprinse de Mihail Mohor, la indicaţiile organelor de Securitate, acţiuni menite a întări şi dezvolta implicaţia psihologică a Anei faţă de agent – grijă pentru ea, atenţie, cadouri, deplasarea împreună la tîrg –, a o face să întrevadă un viitor comun, o relaţie stabilă în timp cu agentul Totodată, nici Marinica nu trebuia uitată şi nici exclusă din relaţia celor doi, pentru a nu i se trezi suspiciunea 34 În interviul din vara anului 2001 35 În interviul din vara anului 2002 Marinica Chirca susţinea că sora ei era tare îndrăgostită de Mihail Mohor, că îl iubea 36 Ana Simion, conform documentelor Securităţii, mărturiseşte agentului trecutul ei, cîştigată fiind de discreţia şi implicarea lui în viaţa ei 37 Ioana-Raluca Voicu-Arnăuţoiu, op cit , p 610 Relaţia dintre cele două surori era controlată de cea mai puternică şi mai echilibrată, de Marinica Mai mult, Marinica trebuia chiar cîştigată ca fiind cineva care va continua să facă parte din viaţa celor doi şi, pentru aceasta, Mihail Mohor îi propune Marinicăi unele afaceri cu băuturi spirtoase, avantajoase pentru ambele părţi O dată pregătită această situaţie în care tensiunile păreau potolite, Mihail Mohor trebuie să-şi susţină rolul în viaţa celor două surori, găsind că a venit momentul să aducă vorba despre propria familie Desigur, una imaginară Astfel, organele de Securitate inventează o verişoară38 la Miercurea-Ciuc Verişoara trebuia înştiinţată despre noile schimbări din viaţa agentului, despre planurile lui de viitor legate de relaţia cu Ana Simion şi despre decizia lui de a se stabili în comuna Nucşoara, ca urmare a căsătoriei cu aceasta Şi, cum o căsătorie presupune formalităţi de îndeplinit, el îşi roagă verişoara să-i procure nişte acte şi, bineînţeles, să participe împreună cu soţul ei la nunta ce urma să aibă loc Ana era, desigur, mulţumită Faptul că exista o verişoară ajunge la cunoştinţa Marinicăi, cum era de aşteptat, dar, cum amîndouă surorile erau apropiate, fidele şi pline de consideraţie faţă de Laurenţia Arnăuţoiu, ele îi cer acesteia sfatul, întrucît schimbarea ce urma să se petreacă în viaţa celor două surori era un eveniment important39 Laurenţia Arnăuţoiu le avertizează că, deşi este „de acord” cu această căsătorie, noului intrat în familie trebuie să nu i se spună nimic despre relaţiile surorilor cu partizanii Aici apare un element de fisură în sinceritatea relaţiilor personajelor implicate Nici Marinica, nici Laurenţia Arnăuţoiu nu ştiau cît de departe au ajuns dezvăluirile dintre cei doi, ele nu ştiau că Ana deja se confesase viitorului ei soţ Cu acest secret şi neavînd curajul să se dezvăluie, fie de ruşine, fie dîndu-şi seama de gravitatea lui, ea acceptă sfatul Ca atare, în afara Marinicăi, care probabil avusese discuţii cu sora sa în privinţa discreţiei faţă de agent, şi Laurenţia Arnăuţoiu reclamă explicit confidenţialitate totală Dacă acestea două cunoşteau situaţia mai de aproape, din întîlnirile lor, şi deciseseră că Mihail Mohor nu trebuie să ştie nimic, ne putem imagina că membrii grupului erau şi ei suspicioşi, precauţi, simţind eventualitatea unui pericol Prezenţa unui bărbat necunoscut în proximitatea surorilor putea fi benignă, dar măsurile de precauţie nu trebuiau excluse De aceea, Mihail Mohor sesizează, la un moment dat, un bărbat care o cunoştea pe Ana şi pe care nu-l văzuse bine, îndreptîndu-se către locuinţa Marinicăi Era Titu Jubleanu, care urmărea locuinţa Anei pentru a se lămuri în legătură cu prezenţa străinului Petre Arnăuţoiu declara: „La 20 august 1957, am trecut eu cu Jubleanu Constantin pe la Marinica Chirca şi Ana Simion unde am stat o zi şi o noapte Ne-a adus informaţii despre părinţi şi am găsit acasă şi pe Linie Vasile, soţul numitei Ana Simion, însă noi ne-am ferit de el şi nu ne-a văzut”40 Corespondenţa cu verişoara a funcţionat Actul respectiv putea fi procurat, iar ea făcea cele mai sincere urări noului cuplu, pe care dorea să-l întîlnească în viitorul apropiat Acesta a fost răspunsul la prima scrisoare a lui Mihail Mohor către verişoara sa Şi, pentru a se crea o situaţie plauzibilă, verişoara revine, cerîndu-i lui Mihail Mohor să vină să-şi ridice personal actul trebuincios – altfel nu se putea – şi, cu această ocazie, să-şi aducă viitoarea soţie cu el La nuntă, spunea ea, vor veni, dar ridicarea actului era o bună ocazie pentru a o cunoaşte pe Ana înainte de aceasta 38 „Verişoara” era lucrătoare a Securităţii, iar locuinţa ei era, fireşte, una dintre casele de care dispunea Securitatea pentru desfăşurarea acţiunilor sale şi pentru întîlniri ale agenţilor 39 Vezi p 101, nota 27 40 Vasile Linie era Mihail Mohor (Ioana-Raluca Voicu-Arnăuţoiu, op cit , p 569) 9 Iată deci că, din toamna lui 1957 pînă în ianuarie 1958, relaţia celor doi a avansat mai fericit decît se putea aştepta Voiajul prenupţial este programat la mijlocul lunii ianuarie Deplasarea a fost minuţios pregătită, trebuia profitat de faptul că Ana nu-şi avea sora în apropiere Intră, astfel, în scenă două grupuri de lucrători ai Securităţii: în primul grup, ei erau deghizaţi în speculanţi de băuturi alcoolice, în celălalt grup, erau deghizaţi în miliţieni care controlau specula în tren Instructajul a necesitat acţiuni diferite şi multiple, bine articulate, în funcţie de rolul pe care trebuia să-l joace lucrătorul de Securitate: speculant, miliţian-controlor, miliţian de la postul de control din gară În plus, Mihail Mohor trebuia să-şi joace rolul de victimă Toţi erau complici şi doar Ana era naivă Totul trebuia bine condus, iar pretextul era, fireşte, o damigeană de 20 de kg de ţuică, un aşa-zis cadou pentru verişoară Speculanţii-securişti erau prezenţi în tren, tocmai pentru a nu da acţiunii un caracter de singularitate În acest fel, cei doi, Ana şi Mihail Mohor, sînt prinşi o dată cu ceilalţi, daţi jos din tren în gara Sf Gheorghe, duşi la postul de miliţie, unde Mihail Mohor, fiind – conform indicaţiilor primite – bruscat şi comportîndu-se ostil măsurii luate, este reţinut în detenţie, împreună cu Ana Este remarcabil şi de data aceasta raţionamentul impecabil al lucrătorilor de Securitate, care complicau scenariul pentru a exclude eventuala suspiciune a ţintei – Ana şi Mihail Mohor – cum că ar fi o ţintă singulară Ei trebuia să fie plasaţi într-un context cît mai credibil, pentru ca Ana să vadă în acest ghinion o simplă întîmplare nefericită, ceva care i se poate întîmpla oricui Desfăşurarea în continuare a scenariului este complicată mai ales din perspectivă psihologică O alternare a indiferenţei şi a ameninţării autorităţilor au determinat-o pe Ana, pînă la urmă, să cedeze Cînd spun indiferenţă, ca atitudine deliberată, mă refer la prima fază a anchetei, cînd Anei i se lasă impresia că într-adevăr damigeana era pretextul real şi că totul se va sfîrşi printr-un proces-verbal de contravenţie, confiscarea damigenei şi o amendă, aşa cum păţiseră şi ceilalţi aşa-zişi speculanţi Comportarea ostilă a lui Mihail Mohor este regretată şi deplînsă de Ana – fapt ce reieşea din conversaţiile lor private înregistrate –, speriată de pericolul unei întoarceri a anchetei împotriva lor, dar mai ales împotriva ei, lucru ce s-a dovedit întemeiat Anchetarea lor s-a soldat cu decizia de a fi contactată miliţia din Piteşti, hotărîre evident formală, ambele părţi fiind, de fapt, lucrători ai Securităţii înţeleşi între ei şi instruiţi să dea o notă de verosimilitate întîmplării O dată anunţată această decizie, cei doi rămîn în detenţie separat, pentru a aştepta venirea cuiva de la miliţia din Piteşti, dar cu posibilitatea de a comunica, fără ca Ana să ştie că sînt înregistraţi Femeia a fost prinsă într-un joc pervers de tipul „şoarecele şi pisica”: Mohor Mihail, făcînd pe naivul, se tot întreba de ce organele de Securitate se ocupă de ei, iar Ana şi-a mărturisit convingerea că această preocupare era cauzată de legăturile ei cu partizanii Faptul că venea cineva de la miliţia din Piteşti, unde era cunoscută şi unde avea dosar, o îndreptăţea să fie îngrijorată Ameninţarea era evidentă Dar, din nou, urmează relaxarea Cel venit de la Piteşti era cunoscut de Ana şi nu s-a interesat decît de motivele călătoriei celor doi O dată pericolul trecut, cînd femeia a respirat uşurată, a venit atacul frontal – legăturile cu partizanii –, iniţial indirect, pentru a creşte tensiunea Anei; primul anchetat este Mihail Mohor, Ana avînd posibilitatea să asculte că interesul anchetatorilor viza legăturile cu partizanii Totul se sfîrşeşte prin recrutarea Anei şi a lui Mihail Mohor, cel de al doilea fiind, evident, doar formal recrutat şi numai pentru a nu trezi suspiciunea Anei Au fost eliberaţi, după ce şi-au dat acordul în privinţa colaborării şi după ce li s-au dat sarcini în acest sens În acest moment, Ana realizează în ce situaţie se află şi, cedînd fizic şi psihic, nu-şi mai poate continua călătoria Tot scenariul se încheie cu un succes minor, pentru că Ana nu ştia locul unde se ascundeau partizanii Ambele părţi – organele de Securitate şi Ana – resimţeau, fiecare în parte şi în felul său, eşecul Pentru Ana Simion urmează, din cauza remuşcărilor, a disconfortului insuportabil de a se fi asociat duşmanului, poate şi din frică, poate şi din singurătate, o cădere Starea sa de profundă deprimare – „Ana Simion se îmbolnăvise, arăta foarte prost şi în ultimul timp se închisese în ea şi manifesta o stare de nelinişte extrem de accentuată”41 – se sfîrşeşte prin părăsirea scenei Aşa cum am arătat, printr-un bilet adresat lui Mihail Mohor, ea îşi anunţă plecarea, nelăsînd nici un indiciu asupra destinaţiei Ea nu mai era utilă, Mihail Mohor, nici atît Dispariţia Anei Simion de la domiciliu este simultană cu cea a Marinicăi Chirca Documentele organelor de Securitate nu mai amintesc de cele două surori Faţă de Mihail Mohor, devenit inutil, securiştii se achită onorabil Ei îl sfătuiesc să nu se expună, să nu părăsească satul la ore tîrzii, şi-i instalează un post-capcană la domiciliu, cu scopul de a o reţine pe Ana, în cazul în care ea ar fi revenit Înregistrările de la locuinţa părinţilor Arnăuţoiu nu conţineau informaţii care să contrazică versiunea ştiută de organele de Securitate, şi anume cea pe care Mihail Mohor a fost instruit s-o răspîndească în sat: Ana se simţea prost şi, împreună cu Marinica, a părăsit satul pentru a merge la doctor la Bucureşti, sfătuită fiind de el Însă, o dată cu intrarea preotului Nicolae Andreescu în atenţia Securităţii, aflăm din declaraţia lui că Ana fusese să se confeseze după întoarcerea din voiajul său nereuşit şi neterminat şi că-l rugase să meargă şi să-i avertizeze pe partizani în legătură cu faptul că organele de Securitate aveau informaţii despre ei Într-adevăr, ea nu cunoştea locul adăpostului Dispariţia surorilor a antrenat suspiciune şi diferite interpretări în rîndul membrilor grupului Dacă persoanele de legătură cele mai apropiate în acel moment – preotul Nicolae Andreescu şi preotul Ion Constantinescu – au inventat dispariţia lor pentru a-i speria şi a-i face să părăsească zona spre a respira uşuraţi? Se mai spunea că „Marinica Chirca ar fi otrăvit pe Ana Simion după care s-ar fi otrăvit şi ea întrucît s-a gîndit că ar fi mai bine să moară două persoane decît să pierim cu toţii”42 Rătăcirea sentimentală a Anei Simion a luat sfîrşit o dată cu episodul detenţiei ei, cînd, prin mijloace brutale, anchetatorii au silit-o să-şi declare legăturile trecute şi prezente cu partizanii Frămîntată de culpabilitate, ea se confesează preotului Nicolae Andreescu şi se întoarce către sora ei, Marinica, dovedind încă o dată că ataşamentul de sînge şi loialitatea erau singurele valori la care ea putea spera şi accede în acel moment Ce şi-au spus surorile şi cum au hotărît ele să se ascundă sînt lucruri care ţin de intimitatea unei relaţii speciale, cu un conţinut psihologic şi o istorie „în două”, pe 41 Ioana-Raluca Voicu-Arnăuţoiu, op cit , pp 615-616 Mihail Mohor „lupta din răsputeri” să-i redea Anei utilitatea Marinica Chirca afirma în vara anului 2001 că, după această întîmplare, Vasile Linie dispăruse 42 Marinica Chirca a declarat, în interviurile luate, că niciodată nu s-a gîndit la aşa ceva, adică la a-şi lua viaţa 1 care Marinica Chirca evită să o discute Acesteia nu-i place să se refere la o perioadă în care sora sa se lăsase purtată de acţiuni şi afecte pe cont propriu, o perioadă în care a existat un dezacord între exigenţele Marinicăi, dictate de axiome etice ferme, şi tentaţia individualistă, lumească a Anei Rămîne un miracol cum a reuşit Marinica Chirca aproape zece ani să ajute grupul Arnăuţoiu, să nu se deconspire şi să stăpînească relaţiile în care era prinsă cu cei din sat Cele două surori, dincolo de tensiunile dintre ele şi de reproşuri, s-au împăcat şi au căutat un loc pentru a se ascunde Nimeni, îşi aminteşte Marinica Chirca după 40 de ani, nu le voia Toţi erau terorizaţi de urmările unui asemenea ajutor Au umblat din casă în casă şi toţi le refuzau Frica era prea mare S-au ascuns, pînă la urmă, în podul casei lui Florea Ion, un ţigan însurat cu o femeie care nu era ţigancă şi care nu a vrut să le lase pradă Securităţii, înfruntîndu-şi bărbatul care nu dorea să le ascundă După aproximativ o lună, în sat începuseră zvonuri ce ajunseseră la urechile lui Florea Ion, care nu ştia nimic de iniţiativa nevestei lui Atunci, el a vrut să le gonească, dar nevasta lui s-a opus cu îndîrjire Surorile au rămas ascunse în acel pod timp de aproape cinci ani – între martie 1958 şi decembrie 1963 –, ducînd o viaţă insuportabilă, în mizerie, foame şi, mai îngrozitor, mîncate de păduchi Ambele au fost prinse şi condamnate prin aceeaşi sentinţă, nr 66 din 17 decembrie 1963: Marinica Chirca, la 15 ani de muncă silnică, Ana Simion, la 10 ani de muncă silnică, iar Florea Ion, la patru ani Din fericire pentru ei, prin decretul din 1964, toţi au fost eliberaţi După atîta vreme, vorbind despre Nucşoara, despre acele timpuri aprige, Marinicăi Chirca i se luminează ochii la amintirea lui Toma Arnăuţoiu, căruia cu atîta tandreţe îi mîngîie amintirea O loialitate totală, un legămînt veşnic Preoţii În lumea satului, preoţii făceau parte dintre notabilităţi, ei fiind consideraţi, împreună cu învăţătorii, intelectualii satelor Despre rolul intelectualilor, despre faptul că ei reprezentau o instanţă de referinţă pentru ţărani, deja am amintit Preoţii şi învăţătorii erau, după o expresie frecvent întîlnită, amintită şi de Elisabeta Rizea, „fruntea satului” Înscrierea lor în opoziţie faţă de noua ordine de stat era explicabilă şi recunoscută: „Dar este bine să se ştie că în 1949, cînd a fost organizată propriu zis gruparea «Haiducii Muscelului», toţi intelectualii satelor au aderat la mişcare, fără să se ţină seama că sînt ţărănişti, liberali sau legionari Această mişcare nu a fost nici ţărănistă, nici liberală, nici legionară, ci anticomunistă şi antirusească”43 Din lotul Arnăuţoiu, deci dintre cei condamnaţi o dată cu prinderea ultimilor partizani, făceau parte: preotul Nicolae Andreescu44, preotul Ion Constantinescu45, preotul Ion 43 Ioana-Raluca Voicu-Arnăuţoiu, op cit , p 111 44 Fiul lui Nicolae şi al Paraschivei Andreescu, născut la 20 februarie 1918, în comuna Corbi-Piteşti, domiciliat în aceeaşi comună, condamnat la moarte 45 Fiul lui Gheorghe şi al Vioricăi Constantinescu, născut la 19 octombrie 1906, în Valea Iaşului-Piteşti, domiciliat în comuna Corbi-Piteşti, condamnat la moarte Drăgoi46, preotul Nicolae Mănescu47 şi preotul Ilie Dragomirescu48 În acelaşi lot de condamnaţi au intrat şi membrii familiilor lor: Maria Andreescu şi Justina Constantinescu, soţii, condamnate la 15 ani de muncă silnică, Iuliana Preduţ, fiica lui Ion Constantinescu, condamnată la 12 ani de muncă silnică, Cornel Drăgoi, fiul lui Ion Drăgoi, condamnat la şapte ani de închisoare Nicolae Andreescu şi Ion Constantinescu au ajutat foarte mult grupul de partizani Un ajutor mare l-au dat şi Nicolae Băşoiu, Nicolae Titu, zis Sorescu, şi Gheorghe Tomeci, toţi amintiţi în sentinţa nr 107 din 19 mai 1959 Aceştia se întîlneau cu membrii grupului, adesea la domiciliul lor, şi păstrau legătura prin stabilirea de căsuţe poştale Din textul acestei sentinţe reiese că Nicolae Andreescu „a avut un mare rol în desfăşurarea bandei Arnăuţoiu… după 1951”49 Marinica Chirca a fost cea care a făcut legătura între Toma Arnăuţoiu şi Nicolae Andreescu, în primăvara anului 1951 În perioade lungi de timp, acesta, împreună cu Ion Constantinescu şi Sorescu, a asigurat alimentele necesare supravieţuirii grupului, atunci cînd ei se aflau ascunşi în grajduri Din declaraţiile lui Toma Arnăuţoiu aflăm că ajutorul dat de Nicolae Andreescu era substanţial atît în ceea ce priveşte cantităţile şi varietatea alimentelor, cît şi îmbrăcămintea: mălai, pîine, brînzeturi, carne, şuncă, ţigări, zahăr, paste făinoase, făină, prune uscate, fasole etc ; haine, pantaloni, opinci de cauciuc, căciuli, cămăşi, dar şi alte obiecte, cum ar fi: oale, sufertaşe, un butoi Pe lîngă acestea, el le-a dat şi bani Nicolae Andreescu a fost cel care l-a contactat pe Ion Preda, spunîndu-i despre existenţa grupului Toma Arnăuţoiu se referă la preotul Nicolae Andreescu numindu-l „şef al legăturilor noastre”50, precizînd că este vorba despre perioada 1957-1958 Altă dată, el declară: „Îmi amintesc că a venit şi preotul Nicolae Andreescu şi ne-a vizitat în vara anului 1954, pentru a vedea cum stăm în bordei Şi Marinica Chirca a venit şi ne-am întîlnit cu ea la grajd la Andreescu Nicolae după care a stat o noapte cu noi în bandă, în vale, în apropiere de bordei, însă nu i-am arătat bordeiul La ziuă a plecat”51 Ajutorul primit de la Nicolae Andreescu şi Ion Constantinescu este impresionant, fiind, în acelaşi timp, o dovadă a nevoilor multiple pe care le implica viaţa lor în pădure şi a dificultăţilor de organizare 46 Fiul lui Nicolae şi al Dobriţei Drăgoi, născut la 20 octombrie 1900, în comuna Vîlsăneşti-Piteşti, domiciliat în comuna Nucşoara, fost membru PNŢ-Maniu, condamnat la moarte 47 Fiul lui Nicolae şi al Anei Mănescu, născut la 1 decembrie 1884, în comuna Berevoieşti-Muscel, domiciliat în Cîmpulung-Muscel, condamnat la patru ani de închisoare 48 Fiul lui Alexandru şi al Ecaterinei Dragomirescu, născut la 21 iulie 1910, în comuna Capul Piculi, domiciliat în Cîmpulung-Muscel, condamnat la 15 ani de închisoare, muncă silnică 49 Ioana-Raluca Voicu-Arnăuţoiu, op cit , p 508 Nicolae Băşoiu, domiciliat în Stăneşti, a fost recrutat de Toma Arnăuţoiu în decembrie 1950, la sugestia Elisabetei Rizea Toma a discutat cu el şi a decis că era un om de încredere I-a dat numele conspirativ „Gheorghe” Soţia sa, Filofteia, ca şi fiul său, Gheorghe, erau la curent cu implicarea lui Nicolae Băşoiu în ajutorarea grupului: „Cu această familie – declară Toma Arnăuţoiu – am avut legături pînă în ultimul timp” şi „Cu Băşoiu Nicolae şi Băşoiu Filofteia am avut legături permanente şi ne-a ajutat cu alimente” (ibidem, p 514) Împreună cu fratele său, Petre Arnăuţoiu, şi cu Constantin Jubleanu, Toma a stat într-un saivan al acestuia două zile, după care ei au plecat cu alimente şi i-au dat un bilet către o altă legătură Au mai stat apoi la acest saivan trei zile şi, la plecare, din nou au primit alimente, iar Nicolae Băşoiu s-a oferit să-i găzduiască în acea iarnă Şi în iarna anului 1951, cei doi fraţi Arnăuţoiu au fost găzduiţi trei zile, iar mai tîrziu, alte trei-patru zile, de data aceasta însoţiţi şi de Maria Plop Soţia lui, Filofteia, le dădea de fiecare dată alimente şi haine 50 Ioana-Raluca Voicu-Arnăuţoiu, op cit , p 566 51 Ibidem, p 553 3 a vieţii în afara satului: „Tot în această perioadă nea mai dat Andreescu Nicolae şi o pereche de opinci, iar Constantinescu Ion nea dat două ţoale, o lampă de iluminat, un lighean, un bidon pentru gaz şi nea cumpărat gaz, o pereche de pantaloni, un flanel, un cojocel cu mîneci, o piele de oaie, nişte lînă, cînepă, aţă de cusut şi altele”52 Nicolae Andreescu l-a recrutat pe Ion Constantinescu în octombrie 1951, întrucît Toma Arnăuţoiu îl rugase să caute în podul bisericii din Poinărei armament şi muniţie La întîlnirea pentru luarea armamentului, Nicolae Andreescu a venit însoţit de Ion Constantinescu Acesta din urmă a venit la mai multe întîlniri, fie la grajdul lui Nicolae Andreescu, fie în apropierea domiciliului său Soţiile celor doi – Maria şi Justina – au fost şi ele prezente la întîlniri Constantineştii şi-au adus fiica la întîlniri, pe Iuliana, cu care Toma Arnăuţoiu a stabilit aranjarea unei căsuţe poştale ce urma să fie folosită de aceasta pentru a trimite informaţii Şi familia Constantinescu a contribuit mult la ajutorarea grupului de partizani şi a continuat legăturile mai ales cu fraţii Arnăuţoiu pînă în anul 1958 Tot Nicolae Andreescu l-a recrutat pe Gheorghe Tomeci, a cărui familie a sprijinit mult grupul S-a apelat la el pentru că era chiabur şi avea posibilităţi de a contribui la aprovizionarea cu alimente În 1953, grupul Arnăuţoiu s-a stabilit pentru o mai lungă perioadă – aproape două luni – în zona Poinărei Pădurea Poinărei, într-un loc numit „Rîpele cu brazi”, a fost iniţial adăpostul, dar Nicolae Andreescu, săritor, le-a oferit un loc aflat pe proprietatea sa şi i-a găzduit zece zile Revenirea la „Rîpele cu brazi” s-a soldat cu deconspirarea întîmplătoare a bordeiului şi părăsirea, din prudenţă, a adăpostului Dar Nicolae Andreescu nu i-a recrutat numai pe Ion Constantinescu şi pe Gheorghe Tomeci, ci şi pe Nicolae Ticu, zis Sorescu, şi l-a antrenat în legăturile sale cu grupul pe Grigore Poinăreanu Ultimii doi aveau să fie în preajma fraţilor Arnăuţoiu în momentul în care ei au intrat în capcana organelor de Securitate, moment dramatic ce s-a soldat cu prinderea lor După ieşirea din închisoare, în iunie 1956, Elisabeta Rizea află despre situaţia partizanilor de la Ion Constantinescu şi Gheorghe Băşoiu şi continuă să-i ajute şi să facă legătura între partizani şi persoanele care-i susţineau din sat Fidelitatea persoanelor de legătură s-a extins şi asupra familiilor lor Familiile Constantinescu, Andreescu şi Tomeci au contribuit în totalitate la sprijinirea grupului Soţiile lor şi copiii erau solidari cauzei rezistenţei, dezvoltînd, în timp, relaţii personale cu partizanii, ştiind că aceştia sînt găzduiţi în locuinţele lor, fapt ce a dus la condamnarea familiilor întregi53 Arme în podul unei biserici După cum am arătat, preotul Nicolae Andreescu l-a recrutat pe preotul Ion Constantinescu Împrejurarea nu s-a legat de nevoia de a găsi pe cineva de încredere care să se alăture celor ce ajutau grupul, contribuind la supravieţuirea lui, fie prin 52 Ibidem, p 554 53 Fiul soţilor Tomeci, Ion-Doru Tomeci, „a luat o găină de la părinţii lui şi nea dato nouă fără să ştie aceştia”; în 1953, Ion Constantinescu face legătura fraţilor Arnăuţoiu cu fiica sa, Iuliana, la dorinţa acesteia şi cu acordul fraţilor Arnăuţoiu, iar ea „a manifestat ataşament faţă de noi… Am continuat să ne întîlnim cu aceasta de zeci şi sute de ori cînd ne aducea alimente şi ne informa cu ştiri politice interne şi externe…” (ibidem, pp 569, 551) alimente, fie prin găzduire temporară Preotul Nicolae Andreescu a fost silit să-l contacteze pe Ion Constantinescu, întrucît avea nevoie de el Acesta era preot la biserica din Poinărei, în al cărei pod se aflau arme54 Într-adevăr, în pod se aflau arme despre care Toma Arnăuţoiu ştia Arme şi muniţie au fost luate din pod în mai multe rînduri, pe măsură ce aceşti doi preoţi mai căutau şi găseau în podul bisericii Nicolae Andreescu a ascuns o parte dintre arme, nenecesare în acel moment, într-un grajd al său şi apoi, din prudenţă, le-a mutat în alt grajd, în primul stabilindu-se o căsuţă poştală ce urma a fi controlată săptămînal În sentinţa nr 107 se menţionează: „Inculpatul Andreescu Nicolae împreună cu inculpatul Constantinescu Ioan au procurat bandei o cantitate de armament şi muniţii, i-au asigurat aprovizionarea de-a-lungul multor ani şi au creat legături cu alte numeroase elemente de sprijin, împreună cu aceştia, membrii bandei au pregătit săvîrşirea unor atacuri teroriste împotriva activiştilor de partid şi de stat”55 Celor doi preoţi li se aduce acuzaţia de a fi recrutat indivizi care au avut un mare rol în ajutorarea grupului, pentru că nu numai recrutarea era condamnată, ci şi capacitatea de sprijin, acţiune şi implicare a celor recrutaţi În timpul procesului, acuzarea a afirmat, dînd o interpretare exagerată şi tendenţioasă, implicarea celor doi preoţi în acţiunea de ridicare a armelor şi muniţiei din podul bisericii din Poinărei: Inculpaţii Constantinescu Ioan şi Andreescu Nicolae pun în anul 1951 la dispoziţia bandei, depozitul de arme din biserica Poinărei… Totodată, inculpatul Andreescu Nicolae şi Constantinescu Ion în cadrul unor întîlniri cu membrii bandei au discutat şi plănuit asasinarea unor activişti de partid şi de stat şi au promis că vor procura substanţe inflamabile pentru incendierea locuinţelor acestora La recrutarea sa inculpatul Andreescu Nicolae a cerut bandei să i se dea în cazul cînd planurile lor criminale s-ar înfăptui un post de conducere în Ministerul Cultelor56 Nu este uitată nici calitatea de preot, amintindu-se că, în faţa lor, membrii familiilor acestora au depus jurămîntul Atribute superlativ-denigratoare li se acordă preoţilor pentru a lăsa să se înţeleagă că un preot care aderă la o bandă este mult mai vinovat decît un om oarecare: Inculpaţii Constantinescu Ion, Andreescu Nicolae, Drăgoi Ion şi Dragomirescu Ilie, au îmbrăcat masca falsă a calităţii de preot în dosul căreia se ascundea chipul hîd al unor criminali josnici, pentru a lovi cu cruzime în oameni cinstiţi Ei au încercat să nege cu făţărnicie…57 ; Inculpatul Dragomirescu Ilie, care avusese şi rolul de a îndruma alţi membri ai corpului bisericesc – a pus la dispoziţia bandei biserica transformînd-o în loc de întîlnire a membrilor bandei Toţi aceşti patru inculpaţi nu pot fi calificaţi decît borfaşi de rînd, elemente declasate de ultimă speţă58 Despre Drăgoi Ion se arată că a fost printre cei care au constituit grupul, încă din 1949, „cînd a fost numit confesor al bandei şi a primit gradul de maior”59 54 Armamentul era ascuns de Gheorghe Gh Popescu, învăţător, născut în comuna Corbi-Piteşti El dăduse grupului cartuşe şi se cunoştea cu preotul Ion Constantinescu Gheorghe Gh Popescu a fost şi el condamnat la moarte 55 Ioana-Raluca Voicu-Arnăuţoiu, op cit , p 536 56 Ibidem, p 685 57 Ibidem, p 687 58 Legătura cu Ilie Dragomirescu s-a făcut prin Nicolae Andreescu, în 1953; amîndoi fiind preoţi, este de dedus că se cunoaşteau Lui i s-au cerut sprijin material şi găsirea unor posibilităţi de contactare a unei legaţii străine pentru părăsirea ţării 59 Ioana-Raluca Voicu-Arnăuţoiu, op cit , p 684 5 Nu trebuie să uităm că preoţii nu se sustrăgeau rosturilor lumii satului şi acest lucru facilita comunicarea şi relaţiile cu sătenii Ei erau aproape de ţărani, pentru că ei înşişi păstrau obiceiuri şi comportamente ţărăneşti, trăind ca şi ceilalţi ţărani: Aicea tata a muncit de i-au sărit ochii şi acum noi nu mai avem nimic de pe urma lui, pentru că a doua condamnare a fost cu confiscarea averii Deci tot pămîntul nostru, care a fost stropit cu sudoarea lui şi a mea şi a fratelui meu şi a mamei l-am pierdut Mi-amintesc că venea cîte unul mai la vale şi zicea – părinte Drăgoi, păi dumneata coseşti, păi dumneata lucrezi, te duci la pădure, la munte, la oi? Păi ce să fac, mă, eu nu mănînc? Nu mîncăm şi noi ca voi?60 Ion Drăgoi şi-a întîlnit în închisoare fiul, acesta amintindu-şi că: L-au băgat în camera în care eram şi eu Spre norocul meu Pe vremea aia eram schilod de slab, nu mă puteam ţine pă picioare Cînd m-a văzut tata, a început să plîngă O lună de zile tatăl meu nu a mîncat decît jumătate din cele 250 de grame de pîine care ni se dădea pă zi, jumătate din 600 de grame, cît era ciorba din gamelă la prînz şi nimic seara O lună de zile mi-a dat mie şi m-a pus pă picioare Ş-am stat cu tata din aprilie 1950 pînă în februarie 1951, cred că vreo opt luni61 Recunoscînd influenţa pe care preoţii o aveau asupra sătenilor, organele de Securitate au încercat să-i recruteze, să obţină complicitatea lor la prinderea grupului, folosind această influenţă în avantajul lor După arestarea preotului Ion Drăgoi, comuna Nucşoara rămăsese fără preot şi „a fost introdus informatorul «I T » de profesie preot, care să deservească parohia respectivă, fiind dirijat în rîndul elementelor de sprijin al bandei, cu scopul de a stabili o legătură de durată cu banda şi care de asemenea ulterior să ne permită a trece la operaţiuni”62 Sfîrşitul: de la şantaj la trădare (Scăpau „aşa cum scapă un fir de iarbă cînd tragi cu coasa…”) La un moment dat, organele de Securitate s-au găsit într-un impas Cele două surori, Marinica Chirca şi Ana Simion, dispăruseră Ana Simion lăsase un bilet agentului Mihail Mohor, în care îi comunica faptul că se găsea într-o situaţie insuportabilă, că doreşte să nu fie supărat pe ea, încheind cu rugămintea de a da „pentru ea o pîine de pomană”63 Conţinutul biletului era îngrijorător Din casă, Ana Simion nu luase nimic În aceste condiţii, agentul Securităţii lansează în sat o poveste, de altfel credibilă: soţia sa, Ana Simion, era bolnavă şi el a trebuit s-o trimită la Bucureşti împreună cu sora ei, Marinica Chirca Dar organele de Securitate înţeleseseră că se petrecuse ceva grav şi că viaţa agentului lor putea fi în pericol Informaţii despre soarta celor două surori nu aveau Înregistrarea operativă de la locuinţa Arnăuţoilor nu oferea nici o dezlegare a misterului dispariţiei lor Ion Arnăuţoiu fusese înregistrat povestindu-i preotului Nicolae Andreescu cum tăiase un fir, descoperit 60 Povestea Elisabetei Rizea din Nucşoara , ed cit , p 148 61 Ibidem, pp 152-153 62 Ioana-Raluca Voicu-Arnăuţoiu, op cit , p 525 63 Ibidem, p 616 cînd căutase să astupe o gaură de şoarece Nicolae Andreescu îl sfătuia pe tatăl fraţilor Arnăuţoiu să fie atent la posibile înregistrări Versiunea deplasării celor două surori la Bucureşti ajunsese şi la părinţii Arnăuţoiu, astfel încît cercul se închidea fără nici o pistă de găsire a femeilor În aceste condiţii, organele de Securitate s-au gîndit la o ultimă soluţie, chiar dacă nesigură privind posibilele rezultate, şi anume la recrutarea preotului Nicolae Andreescu O combinaţie (deci un scenariu) a fost construită: preotul va face o deplasare, solicitată de Departamentul Cultelor64 din Bucureşti, în Nordul Moldovei, pe o perioadă mai lungă şi, pentru a nu trezi bănuieli, la acţiune urmau să participe şi alţi preoţi din împrejurimi În acest fel, preotul este reţinut pentru anchetă la Bucureşti Scenariul era atent studiat: preotul nu putea lăsa nici o adresă unde ar fi putut fi găsit, iar corespondenţa sa cu familia era controlată După cîteva zile de tăcere, Nicolae Andreescu a făcut unele declaraţii în legătură cu Ana Simion65 Între timp, un pădurar descoperise nişte urme şi organele de Securitate au dedus că grupul, din pricina condiţiilor meteorologice nefavorabile, nu a urcat în munţi Termenul deplasării preotului se încheia şi se impunea un alt scenariu pentru a-l reţine, de data aceasta cu concursul său El a fost internat într-un spital din Bucureşti cu un picior în gips, într-o rezervă în care se aflau doi informatori Familia lui ştia că accidentul avusese loc în timp ce se întorcea spre casă Ca urmare a unei telegrame trimise de el pentru a explica de ce este la Bucureşti, soţia sa îl vizitează, nebănuind nimic Soţul ei avea un picior în gips şi se comporta ca atare Nimic nu-i putea trezi bănuieli De fapt, el nu era invalid, ci arestat Şi, în aceste împrejurări, preotul Andreescu declară că ultima legătură a grupului rămăsese Gheorghe Marinache Astfel intră în atenţia organelor de Securitate acest „Marinache Gheorghe”, indicat de preot drept susţinător principal al grupului, fiind cel mai bogat din comună şi fost coleg cu Toma Arnăuţoiu O dată cu intrarea în calcule a lui Gheorghe Marinache, pe numele lui adevărat Grigore Poinăreanu, organele de Securitate construiesc, fireşte, un scenariu pentru prinderea grupului O dată cu el, evenimentele se înlănţuie, ducînd la sfîrşitul grupului Arnăuţoiu Dar cine era Grigore Poinăreanu, menţionat de organele de Securitate drept Gheorghe Marinache? Grigore Poinăreanu era o persoană cunoscută organelor de Securitate; el mai fusese în atenţia acestora şi chiar folosit, deşi nerecrutat, în perioada 1952-1953 Din cauza comportamentului său, considerat deviant, Securitatea s-a sesizat, adunînd date importante care-l puteau incrimina, punîndu-l în situaţia de a fi şantajat În acelaşi timp, personalitatea sa nu-l recomanda ca pe o persoană demnă de încredere, ci, mai degrabă, ca pe cineva 64 Din „Sinteza acţiunii de depistare şi prindere a bandei Arnăuţoiu din regiunea Piteşti” rezultă că existau relaţii de colaborare între organele de Securitate şi Biserică: „Împuternicitul de culte, în obiceiul căruia era să ţină legătura cu organele securităţii de stat, primind această însărcinare, s-a prezentat la securitate şi a solicitat spijin… La Mitropolia din Iaşi, au aranjat cu aceşti preoţi…” (ibidem , pp 618, 619) 65 Ana Simion îl vizitase după întoarcerea sa din călătoria cu peripeţii, se confesase şi-l rugase să-i anunţe pe cei din grup că Securitatea dispunea de multe informaţii despre ei, întrucît el ştia unde se ascunde grupul Mai mult, el declarase că bandiţii au hotărît să le ucidă pe cele două femei (ibidem, p 620) În realitate, cele două surori au stat ascunse în podul locuinţei lui Florea Ion, din martie 1958 pînă în decembrie 1963, cînd au fost arestate şi condamnate 7 care ar fi putut duce la eşec întreprinderea de a-l recruta Referirile la personalitatea sa conţineau atribute negative – „era beţiv inveterat, homosexual, fără personalitate, şi cunoscut cu dese manifestări duşmănoase, dîndu-se chiar la acte de instigare publică… ducea o viaţă de huzur, că îi plăcea viaţa desfrînată şi de petreceri, că era foarte comod”66 Totuşi, recrutarea lui Grigore Poinăreanu aducea unele avantaje care nu puteau fi neglijate În primul rînd, un altul care „să ducă” la grup nu exista Apoi, timpul presa67, reclamînd mai degrabă o decizie, indiferent de reuşita ei, decît o latenţă a deciziei sau inacţiune Şi, cel mai important lucru: Grigore Poinăreanu putea fi şantajat prin propriile slăbiciuni, prin ameninţări la adresa hedonismului şi libertăţii lui, atît de scumpe În acest fel, decizia fiind luată, organele de Securitate îl reţin şi rezultatul anchetei demonstrează că alegerea se dovedise a fi bună Grigore Poinăreanu era într-adevăr ultimul care avea legături cu grupul, avea chiar un consemn – un cearşaf alb pe balcon, vizibil cu binoclul – pentru a avertiza în legătură cu pericolul, în cazul în care cineva din grup ar fi dorit să-l contacteze Mai mult, el urma să afle ce se întîmplase cu cele două surori, să comunice grupului rezultatele investigaţiei sale şi să procure hărţi ale munţilor din Iugoslavia, grupul fiind decis ca, în vara acelui an, 1958, să părăsească ţara Cu ajutorul lui Poinăreanu şi în acord cu el, organele de Securitate au dedus că grupul este în apropiere de casa acestuia, din moment ce poate vedea balconul locuinţei lui cu binoclul, şi că poate ajunge cu uşurinţă la locuinţa acestuia; de reţinut era şi faptul că grupul hotărîse ca legătura cu el să se facă numai la locuinţa şi livada acestuia, de unde şi ideea cearşafului ca avertisment Momentul trădării, al înţelegerii dintre Poinăreanu şi organele de Securitate este clar exprimat în sinteza celor din urmă privind prinderea grupului, de care am amintit: „În ultima parte a anchetei «Marinache Gheorghe» a declarat că el nu vrea să renunţe la libertate, la modul său comod de viaţă, că era dispus să ajute organele de Securitate la prinderea bandei, dar cerea să i se dea garanţia că după rezolvarea acestui caz va fi liber”68 Pactul fiind încheiat, Poinăreanu nu mai avea nici o iniţiativă personală, în afară de stabilirea întîlnirilor cu grupul, care nu depindeau numai de el El se conforma strategiei stabilite de organele de Securitate, dîndu-i-se totuşi un termen pentru încheierea acţiunii de prindere a grupului: – fixarea întîlnirilor doar în livada din spatele casei, închiriată de el lui Nicolae Sorescu pentru ca acesta să-şi aranjeze o stînă; – supravegherea vizitelor făcute de membrii grupului lui Nicolae Sorescu; – procurarea unor obiecte: îmbrăcăminte, hărţi – harta Iugoslaviei şi, eventual, o barcă pneumatică –, dovedind astfel dorinţa şi efortul lui de a ajuta grupul; – manifestarea interesului şi a prieteniei faţă de grup: procurarea de alimente şi ţuică pentru a fi consumată împreună în timpul întîlnirilor; – stabilirea datei de 19-20 mai – era anul 1958 – pentru o ultimă întîlnire, care era, de fapt, capcana propriu-zisă; la această ultimă întîlnire, Poinăreanu urma să ducă 2 kg de ţuică şi gustări 66 Ioana-Raluca Voicu-Arnăuţoiu, op cit , pp 625-626 67 Precipitarea acţiunilor organelor de Securitate era determinată de factorul temporal Începea topirea zăpezii, ceea ce favoriza întoarcerea grupului în munţi, începea primăvara şi, ca atare, posibilitatea de a se deplasa uşor şi continuu Vremea bună îi ajuta pe partizani nu numai să schimbe adăposturile mereu, ci şi să procure alimente de la stîne, întrucît primăvara turmele de oi urcau în munte 68 Ioana-Raluca Voicu-Arnăuţoiu, op cit , p 627 Stabilirea datei pentru acţiunea de prindere a grupului însemna, pentru organele de Securitate, o pregătire minuţioasă a nopţii respective, ştiindu-se că întîlnirile cu membrii grupului se fac noaptea O echipă instruită a fost plasată în casa unui vecin de-al lui Grigore Poinăreanu, împreună cu un post de recepţie pe care urma să-l folosească Poinăreanu pentru a anunţa momentul cel mai favorabil al capturării Poinăreanu era permanent secondat şi instruit de un agent care se prefăcea că transportă lemne cu un camion IRTA, tocmai pentru a fi permanent în preajma locului acţiunii, spre a asigura funcţionarea postului de recepţie şi, eventual, în cazul unor disfuncţionalităţi, spre a folosi un consemn În comuna vecină, un camion camuflat, cu aproximativ 30 de ofiţeri şi cîini de urmărire, aştepta să acţioneze Pregătirea psihologică a lui Grigore Poinăreanu a fost o preocupare importantă a organelor de Securitate, el fiind asigurat că nu va păţi nimic, că „va fi apărat”69 Planul a funcţionat, deşi doar fraţii Arnăuţoiu au venit la întîlnire Poinăreanu s-a prefăcut beat, lucru credibil, avînd în vedere că se mai întîmplase să se îmbete Pentru a ajunge la locuinţa sa, el i-a rugat pe cei doi fraţi să-l ducă acasă, ceea ce aceştia au făcut, reîntorcîndu-se la stînă pentru a termina băutura Acasă, Poinăreanu a putut semnaliza prezenţa fraţilor Aceştia au băut şi, ţuica „fiind foarte tare”70, efectul nu s-a lăsat aşteptat Încercuirea stînei nu a reuşit să activeze cu succes reflexele de apărare ale fraţilor Arnăuţoiu Petre Arnăuţoiu, mai lucid, s-a ascuns în apropiere, dar a fost prins şi, spunînd unde se află bordeiul, a mers acolo cu organele de Securitate Punctul în care se afla bordeiul se numea „Rîpele dracului” Încercuirea bordeiului a fost uşor de realizat, iar după multe somaţii, Maria Plop a coborît din bordei împreună cu fetiţa ei de doi ani Constantin Jubleanu a reacţionat şi, după afirmaţiile organelor de Securitate, a fost împuşcat Aceasta este versiunea Securităţii Toma Arnăuţoiu aduce detalii în declaraţia sa Întîlnirea celor doi a avut loc la ora 22 00, în curtea locuinţei lui Poinăreanu, care a constatat lipsa celorlalţi doi – Maria Plop şi Constantin Jubleanu – şi, probabil că datorită acestui fapt, a avut un moment de ezitare Doar promisese că tot grupul va fi prins Poinăreanu i-a dat o şapcă lui Toma, nişte hărţi şi nişte praf DDT, invitîndu-l în casă Toma l-a refuzat, spunîndu-i că preferă să rămînă la stînă cu Nicolae Sorescu şi cu fratele său, Petre Poinăreanu îi spune că are nişte ţuică în casă şi se duce s-o aducă şi, deşi Toma îi spune că preferă să vorbească, nu să bea, Poinăreanu se duce în casă şi aduce aproximativ un litru de ţuică Este evident că el trebuia să aducă băutura pentru că aceasta se afla în casă şi de acolo el putea semnaliza prezenţa fraţilor Ţuica s-a băut în patru – Poinăreanu, Nicolae Sorescu şi cei doi fraţi Arnăuţoiu – şi, după puţin timp, Nicolae Sorescu adoarme, iar după el, Petre Arnăuţoiu Toma l-a condus pe Poinăreanu, care se prefăcea a fi beat, pînă aproape de casă – era miezul nopţii –, iar la întoarcere l-a găsit pe Petre „dormind, aproape înţepenit” Încercînd să-l trezească şi neînţelegînd ce s-a întîmplat, Toma cade şi el alături de Petre Era deja ora unu noaptea Toma îşi revine spre ziuă, încearcă să fugă şi se trezeşte în arestul Securităţii din Piteşti În fapt, în momentul în care el a căzut lîngă fratele său, starea sa de conştienţă nu părea să fie cea normală Aceasta este versiunea lui Toma 69 Ibidem, pp 627-628 70 Deşi în documentul organelor de Securitate nu se menţionează folosirea unor sedative în conţinutul ţuicii, faptul că referirea la ţuică se face folosind ghilimele înseamnă că este vorba despre o ţuică specială, producînd un efect aşteptat 9 În sfîrşit, versiunea fratelui său, Petre, este următoarea: întîlnirea era fixată cu cei doi, Poinăreanu şi Sorescu Primul întîlnit este Nicolae Sorescu, care, întrebat fiind, îi informează că Poinăreanu este în casă, că el crede că acesta fusese între timp la Bucureşti La stînă rămîn Petre şi Nicolae Sorescu, Toma mergînd spre casă cu scopul de a-l chema pe Poinăreanu la stînă Venind amîndoi spre stînă, ei au conversat despre vizita lui Poinăreanu la Bucureşti, unde acesta nu putuse să-l contacteze pe Nicolae Andreescu, întrucât era internat în spital Important este faptul că Petre declară că a văzut cu ochii lui capturarea lui Toma, care era neînarmat, că el a reuşit să fugă, dar, traversînd rîul Doamna, arma a luat apă, astfel încît cartuşele pe care le trăgea nu au luat foc Predarea sa era inevitabilă Forţele Securităţii erau bine organizate, el nu se putea apăra cu arma şi, în plus, au fost folosiţi cîinii de urmărire Deşi a fost dus de securişti la bordeiul unde se aflau Constantin Jubleanu şi Maria Plop cu fetiţa ei şi cu toate că a asistat la coborîrea Mariei şi a fetiţei din bordei, el nu a fost de faţă să vadă dacă Constantin Jubleanu s-a împuşcat singur sau dacă el a fost împuşcat de către forţele Securităţii Versiunile – cea din documentul organelor de Securitate şi cea bazată pe declaraţiile celor doi fraţi – concordă în ceea ce priveşte prinderea fraţilor şi a Mariei Plop În privinţa sfîrşitului lui Constantin Jubleanu, apar deosebiri între ceea ce afirmă organele de Securitate şi ceea ce povestesc oamenii Declaraţiile lui Toma şi Petre Arnăuţoiu nu pot aduce nici o clarificare, nici unul nedispunînd de acele informaţii Organele de Securitate afirmă că Jubleanu a fost împuşcat de oamenii Securităţii Cei din sat şi cei care au fost implicaţi direct în povestea Nucşoarei şi mai sînt în viaţă susţin că el şi-a luat singur viaţa Cornel Drăgoi, referindu-se la capturarea grupului, susţine versiunea sinuciderii, pe care o consideră „cea mai plauzibilă”: …a fost aicea mai jos, la Corşiori un boieraş, Vic Poinăreanu, care a avut un băiat, Grigoriţă, şi băiatul ăsta i-a ajutat mult pe băieţii noştri Dar în momentul cînd Securitatea a fost sigură că Grigoriţă ştie ceva de ei şi că i-a ajutat, a făcut presiuni asupra lui şi se pare că a cedat pînă la urmă Nu s-a supărat nimeni pă el, deşi se pare că el le-ar fi dat băutura aia cu narcotice ca să-i prindă Cu Toma s-au luptat, Petrică a reuşit să fugă, dar turmentat, cînd a trecut prin rîul Doamnei şi-a udat pistolul L-au prins cu cîinii Nici n-a putut să tragă Că era simplu: dacă mergea pistolul, împuşca cîinele şi gata Tomiţă se pare că a fost rănit în luptă şi, pînă să-l prindă pe Petrică, l-au dus la stînă şi el a strigat la Tică Jubleanu şi la Maria că gata, i-a prins Maria cu fata a coborît, dar Tică a rămas şi a tras în ăştia de afară El a vrut mai întîi pe Petrică să-l împuşte, cred El n-a ştiut ce s-a întîmplat, cum au căzut ei Ce-a zis, ăştia s-au predat şi mă ia viu şi pă mine Şi acest ţăran cred că i-a bătut puţin pe toţi la fund; ca să nu bage pă nimeni şi ca să nu aibă necazuri, şi-a păstrat pentru el ultimul cartuş… Şi ăştia, securiştii, s-au pupat, unu s-a legat cu frînghie şi i-a dat drumul de sus, că Tică tăiase scara de frînghie Şi înainte să se dea pe frînghie în jos s-au pupat, hai, coboară, eşti erou Intră peste ăla în grotă şi-l găseşte mort acolo71 Pentru organele de Securitate era ultima captură Maria şi fetiţa coborîseră, ele erau deja în mîinile lor Dacă Jubleanu s-a împuşcat singur sau nu este greu de ştiut72 Organele de Securitate pot pretinde că el a fost împuşcat, pentru a-şi adjudeca meritul 71 Povestea Elisabetei Rizea din Nucşoara , ed cit , pp 165-166 72 După afirmaţiile Ioanei-Raluca Voicu-Arnăuţoiu, este plauzibilă versiunea Securităţii, întrucît una dintre fotografiile din arhiva lor privitoare la lotul Arnăuţoiu îl înfăţişează pe Constantin Jubleanu ciuruit de gloanţe Să-şi fi descărcat, oare, aceştia armele în cadavru în semn de satisfacţie pentru încheierea capitolului Nucşoara? 73 Ioana-Raluca Voicu-Arnăuţoiu, op cit , pp 644 şi 650 ultimului cartuş Pe de altă parte, versiunea după care Constantin Jubleanu s-ar fi împuşcat, nedînd această satisfacţie Securităţii, încheie istoria Nucşoarei şi viaţa chinuită a partizanilor cu o notă de eroism, conferind acestui sfîrşit o aură de victorie Ultimul nu s-a lăsat prins, a preferat să-şi ia singur viaţa, chiar dacă istoria nu s-a sfîrşit, ca în jocul de copii în care se spune „urma scapă turma” De la Constantin Jubleanu a rămas jurnalul, plin de informaţii preţioase, care poate fi citit şi altfel decît au făcut-o securiştii, interesaţi de evenimente, nu de oameni Constantin Jubleanu are în jurnalul său pasaje remarcabile, dovedind sensibilitatea lui pentru frumuseţea pură a iernilor şi a primăverilor petrecute în munţi, dar şi tristeţea solitară a condiţiei de hăituit: „În dimineaţa aceia cîntau păsările aşa de frumos şi ghioceii scoteau şi capul din zăpadă de parcă eram pe altă lume”; „În ajun de bobotează am ajuns şi noi la bordei Era timp frumos şi cald…”; „Jepul era acoperit tot abia se mai zărea pe ici pe colo cîte o cracă”; „…se înseninase, erau nişte stele de-ţi găureau spatele”73 Datele biografice ale personajelor Nucşoarei – eroi contestaţi, dar şi doriţi, în egală măsură, ne propun versiuni care par singurele adevărate, pentru că ele reduc realul la ceea ce este realizat, neglijînd că acesta putea fi ceva printre altele, eventualităţi printre alte eventualităţi alternative şi concurente Biografiile nu sînt istorii, ele nu se reduc la desfăşurări cronologice ale unei scheme logice Pe măsură ce înaintăm în istoria vieţii cuiva, schema de plecare cuprinde şi topeşte în ea elemente noi, ce vor merge mai departe în sensul unor explicaţii pe care ele le conţin şi le oferă Între traiectoria unui destin, a unei vieţi efectiv realizate, şi traiectoria înscrisă în formula de plecare a acestei vieţi există, o simţim, o legătură aproape fatală Pentru personajele Nucşoarei, dispoziţiile de origine şi întîmplările vieţii, momentele critice, deschiderile multiple ce se nasc prin scurgerea timpului, accidentele şi elementele decisive, toate acestea determină un anume viitor, parcă potrivnic unor formule diferite de viitor posibil Ceva pe care îl auzim frecvent în formula „aşa a fost să fie” 1 III Contextul: ţărănimea Amăgirea Principesa Ileana, mătuşa regelui Mihai, a fost impresionată îndată după 23 august, de pasiunea cu care Gheorghiu-Dej i-a descris, într-o conversaţie, tabloul României visate de comunişti: o lume modernă, industrializată, cu ştiinţă de carte, avînd parte de toate binefacerile civilizaţiei moderne, dar fără nedreptăţile ei Secretarul partidului era, fără îndoială sincer; el era desigur convins de justeţea modelului marxist de modernizare, industrializare forţată cu accentul pus pe industria constructoare de maşini, conducere centralizată şi planificată a economiei, colectivizare cu orice preţ, indiferent de obstacole, indiferent de rezistenţe, indiferent de cost1 Relaţiile puterii comuniste cu ţărănimea sînt deosebit de complexe şi merită atenţie în investigaţiile de viitor Deşi s-a arătat că nu ţărănimea, ci oraşul, mediul industrial, s-a aflat în inima proiectului comunist, faptul că modernizarea economică nu prezenta şanse de succes profund, real şi rapid, că ea se lovea de caracterul conservator, nemodern al structurilor politice, de cultură şi civilizaţie, faptul că populaţia rurală era superioară numeric faţă de cea urbană impunea totuşi o atenţie specială acordată ţărănimii Succesul comunizării se găsea, mai degrabă, acolo unde identitatea profundă se lega de proprietate, chiar mică şi insuficientă, dar singura care-i asigura supravieţuirea, în această categorie intrînd ţărănimea Chiar dacă în şedinţa Consiliului Naţional al FND – Frontul Naţional Democrat – se susţinea că este necesară atragerea orăşenilor şi a ţăranilor şi că baza trebuia să fie muncitorimea, aceasta din urmă era considerată mai degrabă un factor activ, element uşor mobilizabil şi deplasabil în teren – acolo unde se aflau ţăranii –, decît o ţintă propriu-zisă Am putea spune că muncitorimea a fost săgeata comunismului, dar cei care urmau să fie transformaţi, să facă sistemul să reziste economic, să devină oameni noi pentru timpuri noi erau ţăranii, categorie socială rezistentă la schimbare şi cu atît mai mult la o schimbare rapidă Adoptarea în mare grabă a reformei agrare de către FND, după instalarea echipei conduse de Petru Groza, exprima interesul arătat de comunişti ţăranilor şi dorinţa lor de a obţine o adeziune mai rapidă la programul ambiţios anunţat la Conferinţa Naţională din octombrie 1945 Gheorghiu-Dej era un om abil şi, la această conferinţă, el nu a pomenit nimic despre ideea colectivizării Chiar dacă existau zvonuri privitoare la viitor, care aveau în centrul lor perspectiva neliniştitoare a colhozului, ele au fost relativ calmate prin beneficiile reformei şi prin discursul politic extrem de bine stăpînit Interesul comuniştilor era să livreze oamenilor o imagine cît mai atractivă, cît mai apropiată de „raiul pe pămînt” promis Legea nr 278 pentru înfăptuirea reformei a intrat în vigoare o dată cu publicarea celor 26 de articole ale ei în Monitorul Oficial din 23 martie 1945, iar proiectul ei a fost 1 Vlad Georgescu, Istoria Românilor De la origini pînă în zilele noastre, Humanitas, Bucureşti, 1993 expus de Romulus Zăroni, personaj politic care a inspirat numeroase glume şi bancuri, reprezentant al Frontului Plugarilor, pe a cărui siglă apăreau o seceră şi un spic Comuniştii nu doreau, de fapt, reforma agrară Ea intra în contradicţie cu modelul stalinist care viza cooperativizarea, şi nicidecum păstrarea ideii de proprietate Dar însuşi faptul că s-a dat această lege susţine importanţa atragerii cu orice preţ a ţărănimii, mizînd pe legătura puternică dintre ţăran şi pămînt şi pe setea lui de pămînt Această sete a fost aţîţată de comunişti, care le-au cerut ţăranilor să treacă rapid la împărţirea moşiilor În instrucţiunile Comitetului Central al Partidului Comunist se arăta cu fermitate necesitatea şi raţiunea acestei strategii, şi anume grija cu care comuniştii se raportau la ţărani: „orice acţiune prin care ţăranul îşi putea pierde încrederea că pămîntul îi aparţine definitiv este reacţionară şi duşmănoasă, contravenind liniei partidului” 2 Cu alte cuvinte, linia partidului nu prevedea explicit în nici un fel faptul că împroprietărirea urma avea să fie, ulterior, anulată Încrederea că pămîntul îi aparţine definitiv ţăranului – un „definitiv” care nu avea să dureze mult – şi, mai mult, lărgirea numărului de proprietari de pămînt au contat mult în atragerea ţăranilor, mai ales a celor săraci, către FND În momentul adoptării reformei agrare, proprietăţile de peste 50 ha reprezentau doar 18,8% din suprafaţa cultivabilă, cele între 10 şi 50 ha – 21,2%, cele între 5 şi 10 ha – 24,2%, iar cele sub 5 ha – 36% În acest fel, puţin peste 60% din suprafaţa cultivabilă aparţinea unor ţărani care aveau cel mult 10 ha În documentele vremii se arată că „ţăranul are un atare sentiment religios, că e periculos să-l ridicăm împotriva noastră… Şi dacă şi popii vor fi alături de noi, nu există forţă care să împiedice reforma agrară”3 Iată deci că în aplicarea liniei partidului se ţinea socoteală de faptul că ţăranul era un individ ataşat de pămînt şi religios De altfel, probabil că tot datorită abilităţii politice, proprietăţile instituţiilor religioase erau exceptate de la expropriere, fapt ce a întărit încrederea ţăranilor în bunele intenţii ale reformei şi în respectul pentru prestigiul religiei Presa de stînga a acordat o atenţie specială acestei măsuri strategice, cu evidente tente populiste, ea fiind întîmpinată cu bucurie de ţăranii cu pămînt puţin, insuficient, cei foarte săraci, dar transformaţi peste noapte în proprietari de pămînt În plus, la sate au fost trimişi activişti care să explice ţăranilor de ce este de dorit o reformă agrară, ce inegalităţi sociale rezolvă şi cum contribuie ea la diminuarea sărăciei Propaganda, astfel gîndită, nu era dificil de realizat, cu toată suspiciunea tradiţională a ţăranilor Ei nu priveau cu ochi bănuitori ceea ce se punea la cale, cîtă vreme reacţiile negative ale ţărăniştilor şi liberalilor nu erau foarte acute Presa centrală de stînga – Scînteia, România Liberă, Libertatea –, precum şi cea din provincie erau foarte active, în timp ce Dreptatea a fost suspendată înainte de publicarea legii în Monitorul Oficial şi a rămas aşa pînă la începutul anului 19464 Caracterul populist al reformei agrare nu era umbrit nici de cenzură, ţărăniştii şi liberalii fiind, oarecum, cu mîinile legate Şi, chiar dacă pentru unii pămîntul primit nu era suficient, mulţi s-au bucurat, sperînd că viitorul avea să fie mai bun 2 Gh Onişoru, România în anii 1944-1948: Transformări economice şi realităţi sociale, Fundaţia Academia Civică, Bucureşti, 1998, p 43 3 Natalia Tampa, „Starea de spirit în România la începutul anului 1945”, în 6 Martie 1945 Începuturile comunizării României, Editura Enciclopedică, Bucureşti, 1995, p 312 4 Ibidem, p 316 CONTEXTUL: ŢĂRĂNIMEA 125 Reforma agrară s-a făcut în condiţii favorabile FND-ului Pe de o parte cenzura sau interzicerea presei de opoziţie, iar pe de altă parte împărţirea pămîntului între ţărani au făcut ca reforma să se desfăşoare în multe localităţi simultan cu înlocuirea prefecţilor şi a primarilor cu oameni ai FND-ului, fie membri, fie simpatizanţi Ţăranii nu puteau vedea care era deci scopul adevărat al măsurilor luate prin reformă şi nici nu bănuiau schimbarea ce urma să vină pentru ei, deoarece trei factori susţineau, în mare, sinceritatea ei: reacţii slabe ale opoziţiei – indiferent de cauzele acestora –, propaganda din sate, prin oameni care înfăţişau ţăranilor binele de care se vor bucura, şi presa activă de stînga Reforma agrară nu putea să fie aplicată fără imperfecţiuni, uneori inerente unei măsuri care solicita funcţionarea unui aparat administrativ bine organizat, ceea ce nu era valabil la noi Dar imperfecţiunile şi greşelile au fost făcute mai ales din pricina autorităţilor locale, care nu-şi cunoşteau atribuţiile şi nici nu aveau experienţă în treburile administrative, procedînd adesea arbitrar şi incompetent Factorul subiectiv a jucat, se pare, un rol important în felul cum funcţiona aparatul administrativ compus din oameni cărora li s-a dat puterea peste noapte Transferul violent de putere: Lică Puţinelu, primarul emblematic E greu de spus dacă Lică Puţinelu a existat cu adevărat Probabil că nu, ca persoană Dar, ca tip uman, sigur a existat în acele vremuri, în care noua putere îşi plasa oamenii în poziţii importante, ei devenind instrumentele fidele ale noii ideologii Lică Puţinelu este astfel primarul devenit prototip al puterii în mediul rural Nici dacă Ilie Olteanu a existat nu se poate şti Cert este că Lică Puţinelu, Ilie Olteanu şi încă alţii sînt menţionaţi de Elena Bărbulescu5, sora lui Nicolae Ceauşescu, în anexele documentare care însoţesc cartea ei dedicată maselor populare din judeţul Dolj, între anii 1944 şi 1947 Conform autoarei, Lică Puţinelu a dat o declaraţie prin care arăta cum a devenit primar în comuna Izbiceni Intenţia Elenei Bărbulescu era de a valida substanţa cărţii cu documente care atestau neînfricatul temperament al comuniştilor, urgenţa nevoii de schimbare a autorităţilor locale şi, mai presus de toate, presiunea năvalnică a maselor care legitimau schimbarea, către sfîrşitul anului 1944 Declaraţia reprodusă în carte este dată la 1 decembrie Ea aparţine unui comunist a cărui devenire ca primar, deci ca om al puterii, pare să răspundă unei necesităţi istorice Pentru comuna Izbiceni, el devine un personaj istoric, învestit prin voinţa colectivă a sătenilor Declaraţia sa nu face decît să ilustreze şi să întărească ceea ce istoricii au constatat în analiza comunismului: „Aruncînd în aer edificiul burghez şi inventîndu-şi propria justificare, comunismul nu s-a simţit legat de formulări legale, «perimate»”6 Pe de o parte, Puţinelu a fost „numit primar sub presiunea 5 Elena Bărbulescu, Lupta maselor populare în revoluţia de eliberare socială şi naţională antifascistă şi antiimperialistă Judeţul Olt şi Romanaţi: 1944-1947, Editura Politică, Bucureşti, 1979, pp 195-196 În anexele cărţii, declaraţia lui Lică Puţinelu este datată, dar cea a lui Ilie Olteanu nu are nici o dată menţionată 6 Lucian Boia, „Comunismul, o filosofie a violenţei”, în Arhiva Durerii, Pionier Press, Fundaţia Academia Civică, Stockholm, Bucureşti, 2000, p 7 maselor populare” Pe de altă parte, declară el, „un rol important în numirea lui l-a avut organizaţia de partid, comuniştii”7, instanţă în afara exerciţiului democratic al alegerii libere Puţinelu a fost îndrumat, mai bine spus „prelucrat”, probabil anterior numirii sale, „să facă propagandă între săteni”, oferindu-se ca primar şi chemîndu-i pe oameni să-l aleagă „pentru a schimba situaţia din comuna noastră” Organizînd o manifestare împotriva primarului existent, Puţinelu îl presează pe acesta să demisioneze Apoi, declară el, „primarul m-a întrebat cui să-i prezinte demisia, la care eu am adăugat să mi-o dea mie” Fruntaşii comunei, mai declară el, i-au atras atenţia că nu e bine ce face, iar el, sigur pe sine şi într-o postură confortabilă datorită susţinerii lui de către comunişti, le răspunde acestora laconic, cu aroganţa celui din preajma puterii noi, „că-l vrea comuna” În continuare, lucrurile s-au desfăşurat simplu Puţinelu telefonează la organizaţia de partid din Romanaţi, de care aparţinea comuna Izbiceni, cei de acolo fiind „de acord ca eu să devin primarul comunei” Aşa se instalau în posturi importante pentru destinele comunelor şi satelor comuniştii sau simpatizanţii lor Puterea nu se delega, ea se lua8 Important de amintit este faptul că Lică Puţinelu a fost numit primar, conform declaraţiei din cartea citată, la 1 ianuarie 1945, în timp ce decretul-lege pentru purificarea administraţiei publice s-a dat la 29 martie, iar decretul pentru înfăptuirea reformei agrare a fost adoptat la 23 martie 1945 Exemplul de mai sus nu arată numai cum se punea în practică reforma şi în ce context, ci şi cum se cucerea puterea la nivel local, cum se realiza infrastructura puterii care se pregătea pentru schimbările vizate prin proiectul comunist de inspiraţie şi susţinere sovietice O altă anexă a aceleiaşi cărţi – anexele neavînd nici o indicaţie privind sursa lor – relatează cum „Tov Ion Popescu-Puţuri s-a urcat pe cutia de scrisori ce era fixată în zid şi a anunţat maselor populare ce erau adunate că de aici înainte să asculte de subsemnatul” Acesta era Ilie Olteanu, devenit peste noapte primar al oraşului Caracal, la fel ca Lică Puţinelu Ne întrebăm, fireşte, ce făcea opoziţia Puţinelu declară doar că fruntaşii comunei – nu se menţionează ce apartenenţă politică aveau aceştia – i-au spus că nu face bine (şi, în mod sigur, el n-ar fi omis să spună dacă ar fi fost agresat de aceştia), iar „intelectualii comunei au luat şi ei legătura cu prefectul de la Caracal şi că în faţa acestei situaţii, prefectul a fost silit să cedeze, iar la 1 ianuarie 1945 m-au numit în mod oficial primar 7 Aşa se va instala în postul de primar al comunei Nucşoara şi Gheorghe Şerban, venit din URSS cu divizia „Tudor Vladimirescu” El a declarat că „a venit unul de la Cîmpulung, cu o maşină mică şi m-a chemat la Primărie Mi-a zis: «dumneata, din momentul de faţă, eşti primar în comună Decizia îţi vine de la partid, de la Cîmpulung» Nu am ştiut cine era şi nu ştiu nici acum Era din partidul comunist” (cf Olaru Stejărel, „Satul dintre gratii: Nucşoara”, în Dosarele Istoriei”, nr 4 ş68ţ, 2002, p 36) 8 Consolidarea regimului sovieto-comunist s-a realizat, de la început, cu măsuri în acord cu planul de sovietizare a României şi acest lucru a însemnat epurarea brutală a aparatului de stat, a Poliţiei, Armatei şi a Justiţiei de toţi cei care, prin trecutul lor, erau suspectaţi de a manifesta sentimente ostile faţă de noua putere şi de regimul democrat-popular La propunerea lui Lucreţiu Pătrăşcanu, ministru al Justiţiei în Guvernul Groza, la 6 martie 1945, vechiul aparat de stat trebuia schimbat şi, astfel, la 29 martie 1945, s-a promulgat un Decret-lege pentru „purificarea administraţiilor publice”, din care erau înlăturaţi toţi cei care „au activat sub orice formă în scopul instaurării sau menţinerii regimurilor dictatoriale” (cf Marius Oprea, Banalitatea răului O istorie a Securităţii în documente 1949-1989, Polirom, Iaşi, 2002 , p 129) CONTEXTUL: ŢĂRĂNIMEA 127 al comunei Izbiceni”9 Relatarea lui Ilie Olteanu aduce unele elemente concrete: „Jean Dobrescu – activist comunist – a spart geamul de la fereastră”, vrînd probabil să intre în primărie, unde erau încuiaţi oponenţii Încercarea de a debloca uşa din interior, prin spargerea geamului, l-a costat viaţa, „fiind împuşcat mortal de către elementele reacţionare” Un alt comunist, declară Ilie Olteanu, a fost rănit şi a încetat din viaţă la spital Ca Puţinelu şi Olteanu, indiferent dacă sînt sau nu inventaţi de autoare, au fost mulţi Ei urmau să aplice linia partidului şi, chiar dacă greşeau, activismul lor febril şi devoţional – sincer sau oportunist – era, probabil, pînă la urmă, mustrat cu îngăduinţă de către putere În fond, vremurile erau tulburi Comuniştii au pus mult preţ pe grup şi pe acţiunea susţinută aproape niciodată solitar, mai ales cînd sarcinile erau dificile şi confruntarea cu oamenii era riscantă De aceea, delegaţiile lor în mediul rural – care procedau arbitrar la schimbarea administraţiei şi la aplicarea reformei, ca şi, mai tîrziu, la organizarea gospodăriilor colective şi la strîngerea cotelor obligatorii – organizau comitete săteşti, menite a înlocui administraţia locală prin intimidare În aceste comitete săteşti, dar şi în grupurile de muncitori veniţi din fabrici şi uzine, se înscriau sau erau cooptaţi „oameni fără căpătîi, gata de fapte rele, dintre care mulţi legionari”10 Să nu uităm că mai tîrziu au fost criticate uşurinţa cu care erau selectate cadrele de partid şi impactul negativ al acestei selecţii asupra populaţiei Multe relatări privind modul în care se desfăşura îndeplinirea liniei partidului în mediul rural am obţinut în urma cercetării pe teren11 efectuate în Surani, un sat de lîngă Ploieşti Primăriţa comunistă din acest loc, intrată în partid în 1946 şi numită în funcţie după o perioadă de pregătire pentru a fi activistă, relata, în 1997, că mergeau la ţărani în grup, mai ales cînd aveau de îndeplinit sarcini de lămurire; întrebată care era sarcina ei, ce muncă avea, ea a răspuns foarte clar, spunînd „munca mea era de lămurire” – cum ar fi înfăptuirea reformei, strîngerea cotelor –, atragerea oamenilor în comitetul de iniţiativă al întovărăşirii sau gospodăriei agricole colective Şi muncitorii umblau în grupuri prin sat, stîrnind nedumerire, nelinişte şi panică Ea povesteşte cum „nevasta celui mai înstărit om din sat a aruncat cu pietre într-un grup de muncitori veniţi de la schele”, iar aceştia, „fiind cam beţi şi gălăgioşi, s-au enervat şi au cerut să fie expropriată”, ceea ce s-a şi întîmplat O altă femeie vîrstnică din acelaşi sat îşi amintea că „s-au trezit cu vreo unşpe necunoscuţi în curte” Marin Preda12 foloseşte frecvent, cînd descrie munca activistului, expresia „ia cîţiva oameni şi du-te”, indicaţie venită de la cei cu funcţii mai importante, care coordonau îndeplinirea sarcinilor de partid, pentru cei ce urmau să umble din poartă în poartă Nu era vorba numai despre prudenţă – climatul general fiind destul de violent –, ci şi despre dimensiunea impresivă a prezenţei grupului Numărul mare impresiona, dădea gravitate acţiunii Activistul-propagandist nu trebuia să se afle în inferioritate numerică, de vreme ce el intra în gospodării în care, de obicei, trăiau familii destul de numeroase, frecvent două generaţii Mai tîrziu, cînd regimul politic s-a consolidat, ţăranii erau chemaţi la sediu sau erau abordaţi personal de către autorităţi, în cursul deplasărilor Dar în perioada în care 9 Elena Bărbulescu, op cit , p 196 10 Natalia Tampa, „Starea de Spirit în România ”, în op cit , pp 315-316 11 Aurora Liiceanu, Nici alb, nici negru Radiografia unui sat românesc: 1949-1989, Nemira, Bucureşti, 2000 12 Marin Preda, Moromeţii, Cartea Românească, Bucureşti, 1979, vol 2 atragerea oamenilor era un obiectiv crucial pentru succesul la care ţinteau comuniştii, dacă intrai singur într-un sat sau într-o gospodărie, era mai prudent să nu spui din partea cui erai sau „cu cine ţineai” Întîi trebuia tatonat terenul, chiar dacă de la raion nu erai trimis fără unele informaţii Urgenţa şi importanţa atragerii ţăranilor s-au manifestat şi prin faptul că propagandi ştii FND-ului îi îndemnau pe ţărani şi îi sprijineau să treacă mai grabnic la împărţirea pămîntului şi a inventarului moşiilor După 10 februarie 1945, Comitetul Central al Frontului Plugarilor a lansat un manifest în care acest îndemn de a înfăptui reforma era clar exprimat După cum menţionează Gh Onişoru13, „unii prefecţi nu şi-au putut tempera zelul, trecînd la aplicarea legii înaintea votării ei Aşa s-a întîmplat în Sălaj, unde Virgil Câmpeanu, prin ordonanţa nr 7 din 12 martie 1945, hotăra confiscarea moşiilor fasciştilor şi sabotorilor însămînţărilor din primăvară, precum şi a terenurilor ce depăşeau 50 de hectare” Pentru comunişti, instaurarea guvernului numit, revoluţionar-democratic, de la 6 martie 1945, prezidat de dr Petru Groza, a constituit, după manualele de pînă în 1990, o schimbare a raportului de forţe în favoarea democraţiei, recunoscîndu-se faptul că „actul istoric de la 6 martie 1945 nu a însemnat o simplă schimbare de guvern, ci o schimbare a însuşi regimului politic din România”14 Legiferarea reformei agrare a fost considerată o strategie a guvernului, în care intraseră şi „reprezentanţi ai grupărilor burgheze, conduse de Gh Tătărescu şi Anton Alexandrescu” Pe baza legii, au fost expropriate, pînă la 1 ianuarie 1946, 1 468 000 de hectare – limitînd proprietatea rurală la 50 de hectare –, din care 1 109 000 de hectare au fost împărţite la 918 000 de ţărani fără pămînt sau cu pămînt puţin Legea prevedea ca atît exproprierea, cît şi împroprietărirea să se facă fără a se ţine seama de naţionalitate, astfel încît, pentru 90 000 de ţărani aparţinînd naţionalităţilor conlocuitoare, s-au atribuit aproximativ 150 000 de hectare, restul devenind rezervă de stat Evident, acest lucru a fost considerat ceva pozitiv, fiind un merit al noului guvern, care dorea „să contribuie la cimentarea unităţii de luptă a tuturor oamenilor muncii, indiferent de naţionalitate”15 Este important de menţionat faptul că prevederile legii exceptau de la expropriere bunurile agricole aparţinînd domeniilor Coroanei, mitropoliilor, episcopiilor, bisericilor, mănăstirilor, aşezămintelor spitaliceşti, Academiei Române, Casei Şcoalelor etc Reforma agrară nu atingea, deocamdată, din prudenţă şi realism, interesele Coroanei şi ale Bisericii Reforma agrară din 1945 a creat un număr şi mai mare de proprietari de loturi mici de pămînt, neproductive economic, de sub trei hectare Reforma anterioară, din 1919-1921, deja crease un număr mare de proprietăţi mici, de sub cinci hectare, astfel încît noua reformă fărîmiţa şi mai mult loturile productive economic La recensămîntul din 1943, 13 Gh Onişoru, op cit , p 42 14 A Petric (coord ), Istoria României între anii 1918-1981, manual universitar, Editura Didactică şi Pedagogică, Bucureşti, p 253 15 Aceste date se găsesc atît în Gh Onişoru, op cit , cît şi în A Petric (coord), op cit , dar cifrele diferă de cele menţionate de Ghiţă Ionescu, pe care acesta din urmă le numeşte cifre oficiale, adăugînd că ele nu sînt, în mod necesar, şi demne de încredere Conform acestora, prin exproprierea a 143 310 de proprietăţi particulare care totalizau 1 143 911 de ha, 1 057 674 de ha au fost distribuite la 796 129 de beneficiari, care au primit în medie 1,3 ha (Ghiţă Ionescu, Comunismul în România, Litera, Bucureşti, 1994, p 141) CONTEXTUL: ŢĂRĂNIMEA 129 mai mult de jumătate dintre exploatările agricole din România erau suprafeţe de mai puţin de trei hectare16 Trebuie amintit aici şi faptul că preocuparea faţă de proprietate a ţăranilor, esenţială pentru felul în care ei înţelegeau supravieţuirea, ca şi răspunsul, adesea populist, dat de stat la această cerinţă mereu acută aveau să devanseze în mod sistematic conturarea unei preocupări pentru productivitate şi să alimenteze discursul politic privind colectivizarea, în care interesul pentru productivitate capătă forţa unui argument În acest sens, partidul comunist s-a opus mitizării proprietăţii, încercînd să arate că o creştere a bunăstării este determinată de productivitate – la rîndul ei, determinată de mijloacele de producţie –, şi nu de regimul proprietăţii, ca atare17 De aceea, putem considera că politica în domeniul agricol a comuniştilor a avut ambiţia de a propune un model în care se specificau organizarea muncii, resursele umane, capitalul tehnic şi sprijinul financiar acordat de stat, conturîndu-se o strategie naţională Cele 1 468 000 de hectare expropriate au afectat numai 18,8% din suprafaţa cultivabilă, mult mai puţin decît afectase reforma din 1921 Urmarea imediată a legii privind reforma agrară din 1945 a dus la desfiinţarea marii proprietăţi şi la transformarea ţării într-una de mici proprietari Proprietăţile agricole de sub cinci hectare reprezentau acum 75,6% din pămîntul arabil total Aceşti mici proprietari au privit cu bucurie măsura şi au devenit susţinători ai guvernului condus de dr Petru Groza şi nici nu îşi imaginau că ceea ce cîştigaseră, pe lîngă faptul că era insuficient ca resursă vitală, era şi ceva care avea să dispară în curînd Patru ani mai tîrziu Reforma agrară din 1945 a schimbat, fără îndoială, tabloul repartiţiei pămîntului agricol la nivelul întregii ţări Această distribuţie nu era însă mulţumitoare De aceea, în luna martie 1949 au fost necesare noi decizii, care, în opinia conducătorilor, erau cerute pentru a crea un context cît mai favorabil colectivizării Mai întîi, la 2 martie 1949 s-a dat o lege ce aproba ultima reformă agrară, prin care statul expropria toate proprietăţile agricole mai mari de 50 de hectare Avantajul era semnificativ, pentru că lovitura era dată acelor proprietari de teren agricol care posedau ferme relativ modernizate, dispunînd de mijloace mecanizate de muncă agricolă Aplicarea acestei decizii s-a făcut cu violenţă, procedîndu-se într-un mod făţiş agresiv, victimele fiind izgonite din casele lor adesea peste noapte, cu ajutorul miliţiei Se pleca în necunoscut, fără minimum de timp necesar luării unor obiecte de folosinţă imediată; despre acest fel de intervenţii nocturne, primăriţa comunistă din Surani, asemenea altor persoane, spunea: „…trei bărbaţi cu două izmene în toiu’ nopţii” Locuinţele lor erau imediat ocupate, gospodăriile erau lăsate la cheremul unor grupuri fără un control strict 16 Ghiţă Ionescu, op cit , p 142 17 Acest lucru face distincţia între o politică agrară şi una agricolă C Garoflid considera, în 1938, că politica agrară a partidelor trebuie înlocuită cu o politică agricolă (cf C Garoflid, „Regimul agrar în România”, în Enciclopedia României, Bucureşti, 1938, pp 577-585) Interesul ţăranilor pentru proprietate este permanent reluat prin expresia: „Noi vrem pămînt” Dacă reforma din 1945 s-a făcut într-un spirit populist, cei care lucrau pămîntul destinat exproprierii fiind îndemnaţi să treacă la împărţirea lui, să ia mijloacele de producţie găsite şi să şi le însuşească în funcţie de necesităţile lor, mai ales în urma pierderilor şi rechiziţiilor de război, fapt ce a creat dezordine şi a dat frîu liber tendinţei naturale de a lua orice, legea din 2 martie 1949 nu mai păstra acest spirit demn de începuturile comunizării Cei ce lucraseră pe pămîntul expropriat nu mai erau îndemnaţi să-l împartă, aşa cum bine descrie Marin Preda18: „Numai un prost ar sta acasă liniştit, după un război… şi cînd un comunist vine aici înaintea ta şi zice: puteţi să luaţi pămîntul care mai e, al vreunui moşier şi pămîntul să fie luat şi să nu vie nimeni, nici armata şi nici jandarmii să te împiedice” De data aceasta, el fie va fi dat fermelor de stat, fie va fi transformat în baza instituirii unor proprietăţi de tip nou, cooperativele agricole În acest fel, sectorul socialist al agriculturii s-a mărit cu aproape 1 000 000 de hectare Pentru Ghiţă Ionescu19, textul de bază în problema colectivizării şi transformării socialiste a agriculturii rămîne Rezoluţia Comitetului Central din 3-5 martie 1949, imediat după măsura luată la 2 martie, cea mai clară declaraţie a comunismului din România cu privire la politica economică din domeniul agriculturii Gospodăriile colective trebuia să fie constituite fără nici o amînare, astfel că, la sfîrşitul anului 1949 şi începutul anului 1950, deci după nouă luni, erau deja înfiinţate 56 de asemenea colective Fuseseră declarate însă 1 029 Ritmul lor de constituire era lent la început, dar, în cursul anului 1950, el s-a mărit simţitor, pentru ca apoi să încetinească o dată cu decizia înfiinţării lor numai cu aprobarea Consiliului de Miniştri, decizie luată în vara anului 1951 Acest lucru a dus la înfiinţarea a doar 62 de gospodării colective în tot anul 1951 Perioada 1951-1953 a fost însă cea mai dură pentru ţărănime, presiunile exercitate asupra acesteia fiind foarte mari, astfel încît controlul creşterii lor a sporit şi el şi, în 1953, se înregistrau 1 980 de gospodării colective20 Nemulţumirile partidului erau vădite şi nu lipsite de motive În 1953, gospodăriile particulare reprezentau încă 91,7% din totalul gospodăriilor ţărăneşti şi doar 8,3% era procentul gospodăriilor colective şi al întovărăşirilor, luate împreună Interesul pentru problema ţărănească, din perspectiva politicii partidului, era evident şi exprima o continuitate dictată de caracterul agrar al României, dar şi de raţiuni de ordin economic Transformarea socială nu putea, în nici un fel, trata cu uşurinţă relaţia cu o categorie socială atît de largă şi impunea strategii atent gîndite În rezoluţia amintită, se considera că soluţionarea problemei ţărăneşti era, neîndoielnic, sarcina principală, dar şi cea mai dificilă care stătea în faţa dictaturii proletariatului şi, într-un mod mai general, a construirii socialismului Satele erau – şi ca urmare a războiului – într-o stare de sărăcie care nu încuraja speranţe privind progresul social general, iar o îmbunătăţire a situaţiei ţăranilor – prevăzută şi prin reforma agrară din 1945 – era în mod expres cerută, pentru o minimă credibilitate şi pentru adeziunea faţă de noul regim Din analizele făcute de partid, categoria globală a ţăranilor era diferenţiată în subcategorii, în funcţie de pămîntul de care aceştia dispuneau O primă categorie era cea a proletariatului agricol, compusă din ţărani fără pămînt, care lucrau pentru chiaburi Existau, desigur, în mediul rural, indivizi care erau angajaţi la stat, numindu-se salariaţi 18 Marin Preda, op cit , p 127 19 Ghiţă Ionescu, op cit 20 Vlad Georgescu, op cit , p 256 CONTEXTUL: ŢĂRĂNIMEA 131 agricoli, dar ei aveau cu totul alt statut decît cei angajaţi să lucreze pămîntul unor particulari, numiţi chiaburi Pentru ei, ca şi pentru putere, oferta de a lucra în brigăzile gospodăriilor colective era o soluţie convenabilă, fiecare avînd un avantaj de partea sa A deveni din angajat al unui chiabur un angajat la stat reprezenta, pentru noul regim, o victorie şi o lovitură dată chiaburilor, care rămîneau fără forţă de muncă Cea mai mare parte a ţărănimii o forma o altă subcategorie – cea a ţăranilor săraci Majoritatea lor aveau cel mult trei hectare de pămînt, iar terenurile agricole deţinute de ei reprezentau mai mult de jumătate din suprafaţa agricolă totală, adică 57% Ghiţă Ionescu21 priveşte cu suspiciune această cifră, considerînd-o exagerată, intenţionat mărită de comunişti, pentru a justifica necesitatea asocierii lor Conform statisticilor din septembrie-octombrie 1948, citate de el, ţăranii care deţineau pînă la trei hectare întruneau 33% din suprafaţa agricolă totală, iar cei cu trei-cinci hectare – 24% din suprafaţa agricolă totală În rezoluţia amintită se menţiona că aceşti ţărani săraci dispuneau de suprafeţe neproductive, mărunţite, dificil de lucrat eficient şi, în acest fel, ei erau consideraţi ca înclinînd justificat către o schimbare a situaţiei lor economice, dorind o altă formă de producţie Ţăranii mijlocaşi, care formau o a treia subcategorie, aveau între 5 şi 20 de hectare, întrunind 33,6% din suprafaţa agricolă totală, pentru că în 1947 s-a hotărît că pot fi consideraţi ţărani mijlocaşi şi posesorii unor suprafeţe cuprinse între 20 şi 50 de hectare Statutul de mijlocaş era cel mai supus unor interpretări diferite O parte dintre comunişti, ca şi social-democraţii, susţineau faptul că mijlocaş este acel ţăran care are maximum 10 hectare Pentru social-democraţi, ţăranii care aveau pînă la cinci hectare puteau fi consideraţi proletari agricoli, stabilindu-se că, în 1947, ei reprezentau 3 321 468 de capi de familie22 Această cifră, indiferent dacă îi include şi pe cei cu pînă la trei hectare de pămînt, arată limpede cît de grea era situaţia ţăranilor Să nu uităm că în Şedinţele Comitetului Central din 3-5 martie 1949 s-a hotărît că partidul are drept sarcină „să lupte pentru întărirea alianţei clasei muncitoare cu ţărănimea muncitoare şi pentru transformarea socialistă a agriculturii”23 Alianţa dintre clasa muncitoare şi ţărănime nu viza orice categorie de ţărani şi nici pe toţi ţăranii şi proprietarii de suprafeţe agricole Evident că, în politica agricolă a noului regim, nici nu se punea problema unei alianţe cu chiaburii, consideraţi exploatatori şi sabotori ai progresului social dorit şi propovăduit de noua putere Clasa muncitoare se voia aliată cu ţărănimea mijlocaşă Ţăranii mijlocaşi erau aliaţii cei mai convenabili pentru asigurarea eficienţei producţiei agricole prin cultivarea unor loturi care, prin comasare, deveneau mai compacte şi deci mai productive Ţăranii săraci erau mai uşor de atras, dar loturile lor erau neproductive, risipite şi nu interesau în mod special din perspectiva productivităţii atît de mult dorite În plus, ei nu ridicau probleme prea mari, pentru că nu aveau ce pierde Mai mult, mijlocaşii dispuneau de echipament agricol – chiar dacă modest, nu de neglijat – care ar fi asigurat o oarecare productivitate a noilor forme de producţie visate de comunişti Chiaburii formau o a patra subcategorie a lumii rurale şi, la fel ca mijlocaşii, ei erau definiţi mai degrabă prin modul în care era lucrat pămîntul lor decît prin suprafaţa 21 Ghiţă Ionescu, op cit 22 Libertatea, 8 octombrie 1947 23 „Rezoluţii”, vol 1, cf Ghiţă Ionescu, op cit , p 220 agricolă de care dispuneau ca proprietari Ei erau exploatatorii, întrucît angajau braţe de muncă şi este lesne de înţeles că aceia care apelau la oameni pentru muncă o făceau adesea din nevoie, pur şi simplu pentru că familia nu putea face faţă lucrărilor agricole, indiferent de numărul membrilor acesteia Fără îndoială că ei aveau pămînt mai mult; probabil că toţi cei care aveau proprietăţi individuale de 20-50 de hectare intrau în această subcategorie, dar tot aici puteau intra şi cei cu 10 hectare, avînd o familie restrînsă ca număr de membri Chiaburimea: „elementul duşman” „Nu întîlnim în întreaga lume mai multă experienţă ca la partidul nostru, atunci ce mă-sa căutăm metode străine! Noi avem de unde să învăţăm, de la Partidul Bolşevic, noi nu trebuie să căutăm ceva necunoscut, cînd Partidul Bolşevic a făcut, aproape gata ne dă în gură”24 În discursul politic al anilor ’50 din secolul trecut se folososea frecvent, chiar cu obstinaţie, termenul „element” pentru a desemna omul În referirile la activitatea organelor puterii în legătură cu oamenii, se făceau o distincţie netă între „elementul duşman” şi „elementul prieten” Duşmanii erau cei care se opuneau aplicării liniei partidului Pentru activişti, miliţieni şi lucrători ai Securităţii, elementul duşman era, de fiecare dată, în pofida acestei definiţii generale, ceva vag, care lăsa loc fie pentru abuzuri, fie pentru „slăbiciuni” Se întîlnesc în cuvîntări diferite indicaţii care li se dădeau celor ce lucrau cu oamenii: Să ne îndreptăm privirea spre aceste elemente, să le identificăm, să reţinem aceste elemente, să ne îndreptăm atenţia spre elementele duşmănoase, de la sate, care aşa cum am arătat aici duc activitate împotriva însămînţărilor sau colectărilor, sau caută să submineze construirea gospodăriilor colective, elemente care agită împotriva membrilor, activiştilor de partid, care instigă Toate aceste elemente tovarăşi, să fie ridicate, să ridicăm tovarăşi, chiar elementele mijlocaşe şi sărace care se dovedesc că sînt duşmane25 Dacă un chiabur – şi sînt din aceştia, pentru că altfel ne-am întreba de ce sînt liberi – îşi vede de treaba lui, mai spune în barbă ceva, dar nu aude decît el, acesta lasă-l să-şi vadă de treaba lui26 Între 28 februarie şi 2 martie 1950 s-a desfăşurat o conferinţă cu caracter de bilanţ27 la Ministerul de Interne în care, printre alte probleme, s-a analizat şi munca îndreptată împotriva elementului duşman numit chiabur Astfel, se arată că: 24 Vorbele îi aparţin ministrului adjunct Gheorghe Pintilie (vezi Marius Oprea, op cit , nota 252, p 151) 25 Din „Cuvîntul de încheiere al lui Teohari Georgescu la Conferinţa cu comandanţii Miliţiei, Securităţii şi Trupelor de Securitate din Direcţia Generală şi Direcţiile Regionale” (ibidem , p 130) 26 Marius Oprea, op cit , p 123 27 Conferinţa cu comandanţii Miliţiei, Securităţii şi Trupelor de Securitate din Direcţia Generală şi Direcţiile Regionale din 28 februarie-2 martie 1950 (ibidem) CONTEXTUL: ŢĂRĂNIMEA 133 Nu putem spune că s-a terminat lupta, dacă am vorbit că am dat puternice lovituri duşmanului, putem spune că abia începem acum să dăm lovituri mai puternice Duşmanul abia acum este turbat, dacă o să analizăm o să vedem că vom avea mult de furcă cu culacul, pentru că aşa cum aţi spus şi voi, au rădăcini mai adînci, cumetri, naşi şi alţii Putem spune fără frică că n-am analizat, nu cunoaştem încă formele de luptă ale culacului Are diferite forme Sîntem obligaţi să adîncim, să cunoaştem toate formele, să vedem cum să luptăm cu culacul28 În cadrul aceleiaşi şedinţe, în cuvîntul său de încheiere, Teohari Georgescu arăta că din rapoartele primite reieşea că duşmanul a devenit mai agresiv, mai îndrăzneţ, a devenit mai turbat De la formele cele mai simple, pînă la cele mai complicate, duşmanul a început să treacă la asasinarea tovarăşilor noştri Duşmanul şi-a dat seama de marea importanţă pe care o au gospodăriile agricole colective şi şi-a concentrat tot focul împotriva acestor gospodării pentru subminarea şi distrugerea lor Tovarăşi, din buletine zilnice care vin la noi, din aceste buletine noi am înregistrat în cursul lui ianuarie pînă la 25-26 februarie cam 100 de acţiuni duşmănoase pe teritoriul rural29 Au existat şi abuzuri, răfuieli, răzbunări, chiar între rude, din cauza cărora au intrat în clasa chiaburilor unii ţărani doar pentru a suporta persecuţiile noilor orînduitori În satul Surani, de pildă, după afirmaţiile primăriţei din acea perioadă, în 1952 erau 24 de chiaburi O comisie formată din activişti, „dar mai mult din securitate, venea şi spunea: Uite, mă, ăsta are de toate Avea cîte un necaz pă el şi-l băga la chiaburi Şi gata!”30 Ea susţinea că a reuşit să scoată o familie de mijlocaşi de pe lista chiaburilor: Era o familie-n sat, aici în sat Eu am scos familia asta de la chiaburi Era o fată crescută la Bucureşti Învăţase acolo croitoria Se căsătorise aicia cu un mijlocaş, că era tot din comună Şi era foarte delicată Orice punea pă ea era fin, plăcut, şi, lucrînd la croitorie, sigur că era bălană la faţă, nearsă de soare Cîn’ ieşea în societate, ierea îmbrăcată corect şi pentru c-a venit, i-a făcut un frate de-al ei cadou o pălărie, ş-avea un cazan de ţuică, care aşa, i-a băgat la chiaburi Nu ştiu dac-avea zece hectare de pămînt Nu ştiu dac-avut! Că nu munceşte! Ce-am tras pînă i-am scos! Era o comisie, venea activişti, mai mult de la securitate… Pentru că a avut nevastă-sa pălărie, prima-n sat, i-a băgat la chiaburi31 Oamenii, după părerea ei, nu respectau indicaţiile primite şi acţionau după cum le venea, avînd motivaţii psihologice, care aveau la bază invidia – „c-avea necaz pă el” –, răzbunarea sau, pur şi simplu, dorinţa de a-şi exprima prin prea mult zel ataşamentul faţă de partid „A fi trecut la chiaburi” era spaima mijlocaşilor şi mulţi chiaburi au protestat, aproape întotdeauna în zadar, arătînd că, în fapt, nu posedau mult pămînt şi, ca atare, erau victimele unor decizii subiective, abuzive Totuşi, criteriul exploatării – nimeni nu are drept asupra muncii altuia, ci doar asupra muncii braţelor sale – a fost folosit şi pentru a-i priva pe cei cu pămînt de posibilitatea de a face ca pămîntul să fie productiv, pentru a-i transforma pe membrii proletariatului agricol în angajaţi ai statului 28 Din Şedinţa cu comandanţii de Regionale şi Judeţene de Securitate, din 1 martie 1950, cuvîntul Tov Ministru Adjunct Pintilie Gheorghe (ibidem, p 133) Termenul „culac” este un termen bolşevic, folosit frecvent de Lenin, echivalent al chiaburului din discursul românesc El este folosit de Gheorghe Pintilie probabil pentru a impresiona auditoriul 29 Marius Oprea, op cit , pp 114-115 30 Aurora Liiceanu, op cit , p 67 31 Ibidem În Scînteia din 25 decembrie 1955, se menţiona că numărul chiaburilor se ridica la 22% din populaţia zonelor rurale Chiaburii rămîneau duşmanii principali ai dictaturii proletariatului, pentru că ultima subcategorie a proprietarilor de teren agricol – deci de indivizi ai mediului rural –, desemnată frecvent drept „ultimele rămăşiţe ale clasei moşiereşti”, fusese desfiinţată, proprietăţile fiind recent lichidate şi trecute în proprietatea statului Situaţia sectorului socialist în agricultură se schimbase mult ca urmare a lichidării rămăşiţelor moşierimii şi confiscării proprietăţilor ei de către stat, astfel încît fermele de stat, se arăta în rezoluţia pe care am amintit-o, cuprindeau 5 000 000 de hectare, reprezentînd 43% din suprafaţa agricolă totală În acest context, sarcini serioase reveneau SMT-urilor (Staţiunile de Maşini şi Tractoare) pentru a organiza noul mod de producţie de la sate Plenara Comitetului Central din 3-5 martie 1949 declanşa procesul colectivizării care, după cum ştim, avea să se încheie în 1962, cu un bilanţ satisfăcător, dar după 13 ani de politică represivă Dintre cele 15 000 000 de hectare de pămînt agricol, majoritatea intrau în posesia CAP-urilor (Cooperativelor Agricole de Producţie) şi a IAS-urilor (Întreprinderi Agricole de Stat), iar ceea ce rămînea aparţinea proprietăţilor particulare din zonele în care colectivizarea era imposibil de realizat, din pricina unei geografii incapabile de a se supune proiectului comunist, adică mai ales în zonele muntoase În 1962, structurile colectivizate deţineau, în sfîrşit, 96% din suprafaţa arabilă a ţării şi 93,4% din suprafaţa agricolă32 În ce ceea priveşte imaginea satului colectivizat, propusă de politica adoptată prin rezoluţia din 3-5 martie 1949, era foarte bună Satului, în forma de organizare proiectată prin această politică, îi revenea un rol major în construcţia socialismului Sectorul socialist beneficia deja de noi achiziţii – teren şi inventar agricol – care se adăugau celor deja dobîndite pînă la 1 ianuarie 1946, prin reforma agrară din martie 1945, cînd aproape 400 000 de hectare trecuseră la rezerva de stat, iar inventarul agricol confiscat cuprindea 3 130 de tractoare, 1 276 de pluguri de tractor, 682 de locomobile, 1 274 de batoze, 1 032 de secerători-legători şi 1 100 de secerători simple33 Prin această rezoluţie, măsurile adoptate încercau să corecteze – în sensul unei rigori mărite, dar şi al unei ordini în favoarea rezultatelor dorite – limitarea proprietăţii particulare individuale şi greşelile reformei agrare din martie 1945, urmare atît a contextului haotic care a urmat războiului, cît şi a insuficientei pregătiri a cadrelor din comitetele FND-ului – deci, în mare măsură, a factorului uman Manifestările de superficialitate, incompetenţă, neglijenţă şi abuzuri erau cunoscute şi regretabile Gh Onişoru34 evidenţiază acest lucru, citînd informarea-raport a şefului Siguranţei judeţului Vâlcea, înaintată imediat după efectuarea reformei, în care se arată că, în unele cazuri, exproprierea a fost o măsură exagerată, nerespectîndu-se legea, din cauza neclarităţii ei, fapt ce a creat conflicte între cei cărora li se luau pămîntul şi inventarul agricol şi cei care le luau Servilismul îl face pe acest şef să considere că „o mică greşeală s-a făcut cu proprietarii de pămînt care aveau de la 20 pogoane pînă la 100 şi care nu intrau în lege pentru a fi expropriaţi Or, este adevărat că aşa cum au trăit milioane de oameni cu pămînt puţin, puteau trăi şi aceştia cu cele 20 de pogoane care le-au fost lăsate” Urmează însă manifestarea unei atitudini de îngrijorare, deoarece el afirmă că, în acest 32 A Cioroianu, „Comunismul românesc, feţele represiunii”, în Arhiva Durerii, Pionier Press, Fundaţia Academia Civică, Stockholm, Bucureşti, 2000, pp 28-29 33 Economia României între 1944-1959, Editura Politică, Bucureşti, 1959, p 372 34 Gh Onişoru, op cit , pp 44-45 CONTEXTUL: ŢĂRĂNIMEA 135 fel, „din punct de vedere public, noi ne-am făcut mulţi duşmani, ştiind că mai toţi aceştia sînt preoţi, învăţători, primari şi alte notabilităţi săteşti, de care noi mai avem nevoie încă Numeric sînt puţini, dar ca propagandişti sînt foarte periculoşi, ei mai deţin încă monopolul moral al satelor” Un aspect care determina măsuri de mare brutalitate îndreptate împotriva chiaburilor era legătura acestora cu „bandiţii”, faptul că ei ajutau mişcarea de rezistenţă35 Rezultatele acestor situaţii de tensiune apărute în lumea satului au fost speculate de opoziţie printr-o campanie dusă de PNŢ (Partidul Naţional Ţărănesc), care a avut ca temă ceea ce speria cel mai mult lumea satului: colhozul Toate acestea nu erau uitate Politica adoptată la Plenara din 3-5 martie 1949 urmărea astfel conturarea unor strategii clare în relaţiile cu diferitele categorii de ţărani: ţăranii săraci trebuiau sprijiniţi – lor trebuia să li se alimenteze speranţa într-un trai mai bun şi încrederea în progresul social promis de comunişti; ţăranii mijlocaşi trebuiau cîştigaţi şi convinşi de necesitatea de a fi aliaţii principali ai clasei muncitoare – această alianţă trebuia, cu orice preţ, întărită; chiaburii trebuiau loviţi fără cruţare, sistematic şi cu vigilenţă constantă Imaginea duşmanului era ferm conturată şi împotriva lui trebuia îndreptată toată violenţa cu care se legitima muncitorimea ca o clasă cu adevărat revoluţionară Una dintre marile nelinişti ale organelor de represiune era faptul că, adesea, ţăranii săraci sau mijlocaşi sprijineau chiaburimea Teohari Georgescu subliniază acest aspect neplăcut şi delicat al muncii organelor de Miliţie şi Securitate: „Aşa cum tovarăşul spunea, dacă nu lucrăm cum trebuie lucrează duşmanul şi duşmanul a lucrat, duşmanul lucrează, a reuşit să dea lovituri, a reuşit în unele părţi, chiar dacă puţin, a reuşit să creeze situaţia pe care o spunea un tovarăş în raport aici, care a spus: «starea de spirit este liniştită – la început – dar chiaburimea a reuşit să atragă o parte bună a ţărănimii sărace şi mijlocaşe de partea ei»”36 Teohari Georgescu se arată nemulţumit de această stare, reproşînd forţelor de represiune că „după 4-5 ani de regim al nostru, după ce am păşit la construirea socialismului, să avem această situaţie, cînd legile noastre spun: dacă este chiabur care foloseşte mîna de lucru, să-l lovim să-i iasă ochii din cap, să facem să nu mai depindă ţăranul sărac de chiabur şi invers”37 35 Este adevărat că rezistenţa a fost sprijinită material de ţărani, care erau mai avuţi şi care se puteau lipsi de bunuri personale pentru a-i ajuta pe cei ce se ascundeau în munţi, dar sprijin moral a fost oferit şi de ţărani ce nu intrau în categoria chiaburilor În comuna Bistra, unde au fost împuşcaţi trei chiaburi pentru a da exemplu populaţiei, un colonel de Securitate a declarat: „Voi face următorul lucru: iau cîţiva chiaburi din Bistra despre care ştiu că au legături cu bandiţii, că altfel aceşti bandiţi n-ar putea să trăiască dacă chiaburii din Bistra nu i-ar sprijini, «duci afară în marginea comunei şi dai cu ei de pămînt, pe urmă adunaţi chiaburii şi neamurile bandiţilor, duceţi la ei să-i îngroape şi pe urmă spuneţi la ei că dacă mai sprijină sau nu anunţă că unde se află bandiţii, şi ei vor păţi la fel»” Cei trei chiaburi au fost împuşcaţi pentru că erau bănuiţi că ar fi găzduit în grajdurile lor şi ar fi hrănit doi rezistenţi care se aflau pe Muntele Mare, la 25-30 km de comuna Bistra (Marius Oprea, op cit , p 223) 36 Marius Oprea, op cit , p 120 (vezi nota 90 de la această pagină, în care se subliniază îndemnul dat de Teohari Georgescu comandanţilor de Miliţie şi Securitate şi care se va solda cu împuşcarea fără judecată a sute de ţărani ce s-au revoltat în vara anului 1950, deci la scurt timp după Conferinţa comandanţilor Miliţiei şi Securităţii din 28 februarie-2 martie 1950) 37 Marius Oprea, op cit , p 121 Faţă de chiaburime, care „merita” toată ura de clasă, se făcuseră cele mai multe greşeli şi abuzuri Unii membri de partid, activişti sau unele organizaţii făceau confuzia între chiaburi şi mijlocaşi, fie considerîndu-i pe mijlocaşi drept chiaburi, fie invers În primul caz, se pierdeau aliaţii virtuali şi, în acelaşi timp, se îngroşa numărul celor care deveneau victime, solidarizînd cu adevăratul duşman prin dezvoltarea la nivel individual a unei ostilităţi fireşti faţă de noul regim Efectul negativ al unei asemenea decizii era dublu În al doilea caz, se scăpa din vedere şi acţiune un duşman real, fapt ce dovedea o lipsă de vigilenţă faţă de obiectivele programului politic Denunţînd atît abuzurile, cît şi lipsa de vigilenţă ale cadrelor sale, partidul accentua focalizarea pe relaţia specială cu chiaburimea, precizînd măsurile cu caracter discriminativ care loveau în aceasta, o îngrădeau, pregătind astfel lichidarea ei Măsurile luate erau deosebit de brutale, şi aplicarea lor, violenţa cu care acţionau forţele de represiune nu urmăreau decît instalarea terorii Chiaburimea, în opinia lor, era cea care se opunea aplicării liniei partidului şi, ca atare, violenţa excesivă trebuia îndreptată către această categorie38 Chiaburii erau loviţi prin aplicarea unei politici fiscale speciale, dar mai ales prin interdicţia de a dobîndi mult pămînt Chiaburii nu erau numai duşmani către care se îndrepta degetul ameninţător al comuniştilor, ci şi sabotori demni de dispreţul tuturor Ei erau nu numai urîţi, ci şi ridiculizaţi Echipe artistice erau mobilizate să joace în piese scurte în care personajul principal era negativ, el fiind chiaburul satului, interpretat de un actor supradimensionat fizic – se foloseau perne, pantaloni foarte largi, cu buzunare din care curgeau grăunţe de grîu sau porumb –, nemilos, avar, un individ monstruos, care, astfel caracterizat, trebuia să stîrnească rîs, dispreţ şi milă39 Rezoluţia40 schiţa un model-tip al gospodăriilor colective, care, în acord cu strategia transformării socialiste a agriculturii, trebuia să excludă chiaburii, lor interzicîndu-li-se intrarea în aceste organizaţii socialiste Modelul urma să fie susţinut de un statut comun tuturor gospodăriilor colective, care trebuia adoptat numai cu aprobarea Comitetului Central al Partidului şi Guvernului În acest fel, partidul controla întreaga organizare a gospodăriilor colective, principiile lor de constituire şi funcţionare, compoziţia membrilor lor; prin intermediul lor, lupta de clasă devenea o obligaţie a noilor forme socialiste, chiaburimea fiind exclusă şi, implicit, instituită în forţă de opoziţie şi duşman Pămîntul şi complexul ombilical Relaţia dintre pămînt şi ţăran şi descrierea ei constituie, fără îndoială, o temă culturală, manifestată constant şi ca temă literară în manualele şcolare Ea pare imposibil de ocolit şi toţi cei care au trecut prin şcoală l-au citit pe Rebreanu Dragostea de pămînt 38 În declaraţia maiorului de Securitate Mihai Kovacs, şeful Serviciului de Securitate din Turda, se arată că: „La Serviciul de Securitate Turda i-am cercetat… că acolo unde se pun piedici din partea chiaburilor în ce priveşte aplicarea liniei Partidului, să trîntim de pămînt unul sau doi chiaburi, numai de un singur lucru să îngrijim să fie cie chiabur şi să aibă gîtul gros” (ibidem) 39 Acesta este un subiect puţin abordat în cercetări Prea puţin a fost studiat repertoriul teatrelor din acea perioadă şi deplasările care se făceau în scopuri de propagandă 40 Ghiţă Ionescu, op cit , p 221 CONTEXTUL: ŢĂRĂNIMEA 137 a fost considerată întotdeauna un element definitoriu al înţelegerii sufletului de ţăran Fie ca aspiraţie, fie ca realitate împlinită, a avea pămînt presupune dorinţă nestăpînită de a-l păstra În comunism, această dragoste pentru pămînt a ţăranului – să nu uităm că, în 1948, ponderea populaţiei rurale era de 76,6% – a fost privită cu un amestec de îngăduinţă, compasiune şi prudenţă la început, atunci cînd pămîntul prea mult al unora a fost distribuit celor fără pămînt sau cu pămînt insuficient Pentru început, psihismele ţăranului legate de pămînt, trăirile lui intime nu trebuiau bruscate, ci, mai degrabă, menajate, pentru ca abia apoi să se producă dureroasa despărţire de pămînt, prin colectivizare Anul 1949 a fost cel în care partidul a început colectivizarea agriculturii, o măsură căreia i-au trebuit, totuşi, nu mai puţin de 13 ani pentru a fi rezolvată Această dragoste trebuia uitată cu timpul, lucru care s-a şi întîmplat În comunism, în manualele şcolare, legătura dintre pămînt şi ţăran apărea interpretată şi comentată mai degrabă în dimensiunea sa negativă, subliminal patologică, generatoare de violenţă – un fel de iubire blestemată –, în numele şi umbra căreia înfloreau conflicte înfricoşătoare, de nedepăşit Disociind, în ambivalenţa acestei iubiri, răul de bine şi înlăturînd ceea ce în relaţia ţăranului cu pămîntul însemna grijă, necontenită supraveghere şi participare afectivă, acea combinaţie între emoţional şi fidelitate adîncă, comunismul a păstrat tocmai dimensiunea întunecată, iraţională, blestemul de care el urma să-l elibereze pe ţăran, pentru ca, obligîndu-l să se lepede de el, acesta să-şi găsească liniştea Comunismul a urmărit să înlocuiască această relaţie dintre pămînt şi ţăran cu o alta, în care emoţia trebuia să dispară pentru a face loc unui raport pragmatic, de tip salarial Acest lucru însemna, pentru comunişti, modernizarea agriculturii Irina Nicolau41 încearcă să definească ţăranul, căutîndu-i un invariant psihologic puternic, o diferenţă specifică, ceva în a cărui absenţă se anulează însăşi identitatea lui Ea conchide că „ţăran este orice ins aflat în legătură directă şi de durată cu pămîntul pe care îl lucrează Eşti cu atît mai ţăran cu cît între corpul tău şi pămînt se interpun cît mai puţine elemente şi mai simple” Ca atare, pămîntul gol este cel care produce ţărani şi comunităţi, aşa cum pămîntul asfaltat produce orăşeni şi colectivităţi Pentru a înţelege deci relaţia dintre ţăran şi pămînt, trebuie să pornim de la pămînt El îl face pe ţăran ceea ce este Autoarea mai adaugă că a fi ţăran nu înseamnă a locui în mediul rural şi nici a avea o ocupaţie oarecare legată de pămînt, ci înseamnă, pur şi simplu şi în mod esenţial, a fi legat ombilical de pămînt Dragostea de ţară presupune astfel o dragoste pentru tot pămîntul ţării, care îl cuprinde şi pe cel al ţăranului, dar nu este acelaşi lucru cu dragostea pentru pămîntul său A-ţi apăra ţara ar însemna s-o faci în numele spaimei de a-ţi pierde propriul pămînt, ca parte a întregului numit ţară Ţăranii pe care i-a găsit comunismul după război nu iubeau pămîntul doar pentru că erau sau doreau să fie numai proprietari A fi proprietar este o dimensiune identitară rece şi administrativă, importantă în măsura în care, prin ea, ţăranul poate funcţiona ca ţăran, poate avea pămîntul său, un bun tangibil, concret A fi proprietar de pămînt însemna să te conformezi legilor scrise, ale raţiunii ordonatoare, pe cînd iubirea de pămînt, acest simţămînt adînc şi complicat, exprimă mai degrabă o lege nescrisă, cea a sufletului, răspunde logicii inimii şi deci unei legături de genul celei ombilicale Iată de 41 Irina Nicolau, Talmeş balmeş de etnologie şi multe altele, Ars Docendi, Bucureşti, 2001, p 20 ce reforma agrară pare, din perspectivă psihologică, o strategie perversă, pentru că prin ea se întărea această lege nescrisă, pentru ca apoi să fie violent ştearsă din sufletul ţăranului Prin ceea ce a urmat, legătura ombilicală a fost ruptă, iar ţăranul s-a simţit abandonat Părea că, prin oameni, pămîntul l-a părăsit Nu există emoţie, afect tainic adînc, o anume comunicare între proprietar şi pămînt Există doar calcul, un calcul rece Şi, în acest sens, pămîntul se poate ordona cuminte în rîndul proprietăţilor care aduc unui individ siguranţă şi cîştig financiar Pămînt, case, bijuterii – toate acestea reprezintă valori, bunuri de care te poţi înstrăina sau despărţi uşor Ele pot fi doar investiţii reci, cu excepţia unor investiţii sentimentale În ceea ce priveşte pămîntul, modernitatea înseamnă a renunţa la iubire şi a o înlocui cu un raport rece, în care pămîntul este privit raţional, pragmatic, şi nu afectiv, iar tradiţionalism înseamnă şi păstrarea acestui sentiment de ataşament profund faţă de pămînt Intenţiile modernizatoare ale comunismului în această arie a vieţii oamenilor s-au lovit, în reformismul lor, tocmai de încăpăţînarea ţăranului de a nu se despărţi de pămînt Pe de altă parte, profitul pe care l-ar fi putut oferi modernizarea promovată de comunişti a rămas mai mult în vorbe, deoarece investiţiile în agricultură au fost reduse foarte mult exact cînd ar fi fost nevoie să susţină programul comunist Alocările au fost de numai 9,4% din totalul investiţiilor în 1949, scăzînd la 6,6% în 1950 şi 7,5% în 1953 Irina Nicolau susţine că sîntem ţărani sau că mai sîntem ţărani şi aduce argumente atît din lumea valorilor materiale, cît şi din cea a relaţiilor: sîntem ţărani pentru că fiii lor, indiferent cum arată şi cum se poartă, revin seara în satul dormitor sau, dacă stau la oraş, îşi umplu de cîte ori pot portbagajul cu jumătăţi de porc, brînză, lînă, vin, fasole… mulţi dintre ei sacrificîndu-şi concediile pentru producerea lor Sîntem ţărani pentru că nepoţii lor, fiii celor din urmă, trăiesc în prima copilărie experienţa satului unde, cu haine de oraş şi cu purtări de oraş, urcă în pomi, mănîncă ouăle găinilor şi se joacă cu vaca42 Ea se referă la prezent şi argumentele ei sînt doar parţial susţinute de realităţi, adică doar în dimensiunea unei culturi a supravieţuirii pe care satul o are şi la care se ataşează lumea oraşului, avînd legături de rudenie cu lumea satului Dar, dincolo de această dimensiune, ţărani nu mai sînt decît cei care formează populaţia vîrstnică a satelor, cei pe care comunismul, în zorii proiectului comunizării ţării, i-a prins în plină tinereţe Aceştia, oameni vîrstnici astăzi, mai păstrează un raport ombilical cu pămîntul, privindu-i cu înstrăinare pe copiii lor, oameni adulţi, care vin – şi uneori dau o mînă de ajutor la munca agricolă – să-şi ia roadele nu ale pămîntului, ci ale proprietăţii Ei, copiii-adulţi, nu mai iubesc pămîntul, nu-l mai simt ţărăneşte, trăirile lor sînt diferite de ale părinţilor Acea legătură tainică şi încăpăţînată cu pămîntul este pentru ei un sentiment demodat, ceva care-i desparte de părinţi Ei nu se mai relaţionează cald cu pămîntul, nu mai mîngîie din priviri pămîntul răbdător şi fidel aşteptărilor, nu-l mai înţeleg, iar nepoţii acestor vîrstnici sînt şi mai înstrăinaţi de pămînt Adesea, vîrstnicii percep comportamentul de consumatori al copiilor lor ca pe ceva care ridică un zid între generaţii Iată, de pildă, relatarea unei ţărănci din Surani, o relatare în care se amestecă nedumerirea şi reproşul: „…vin în fugă, mai ajută dac-au timp, iau cît pot şi se duc la oraş, îşi aduc dihăniile şcopiii – n n ţ în vacanţe şi ăştia mici nu fac nimic, sînt mofturoşi, nu ies din casă, nu ajută la nimic, stau doar la televizor şi de-abia-i aduci la masă…”43 O altă 42 Irina Nicolau, op cit , p 21 43 Aurora Liiceanu, op cit , pp 162-164 CONTEXTUL: ŢĂRĂNIMEA 139 ţărancă, mai fermă în opinii şi mai dispusă să acorde copiilor înţelegere, consideră că „vina-i a lu’ Ceauşescu, a comuniştilor, care-a făcut să plece tinerii la oraş şi să lase pămîntul pîrloagă” În numele acestei iubiri pentru pămînt şi al unei gratitudini pentru ceea ce le oferă acesta, părinţii se simt trădaţi de cei care au plecat la oraş „pentr-un salar” Dar nu aceştia sînt cei care erau ţărani în 1945; ei nu sînt decît generaţia care a urmat În acele vremuri – şi din ce în ce mai rar astăzi –, exista un cult al muncii aspre, pe care numai ţăranul o cunoştea Cei ce erau tineri atunci şi au rămas la ţară încă asociază oraşul cu o formă de lene, de inactivitate, iar satul, cu adevărata muncă Şi astăzi întîlnim la ţară această valorizare a muncii aspre legate de cîmp În vara care a urmat primului an de facultate, am fost împreună cu mulţi colegi, studenţi ai Facultăţii de Filosofie, la muncă patriotică în satul Mînăstirea, fostă proprietate regală, devenită ulterior gospodărie agricolă colectivă Mergeam să ajutăm pentru că, din ce văzusem acolo, plata pe ziua de muncă, zi-lumină, cum se spunea, era atît de mică încît ţăranii preferau să trăiască aşa cum apucau decît să muncească la colectivă Entuziasmul nostru nu era mare Presiunile de a nu ocoli aceste „sarcini ideologice”, faptul că ni se spunea că din facultatea noastră ies activişti şi, mai ales, frica de consecinţe au făcut ca participarea să fie foarte mare Mi-amintesc că urma să ne întoarcem după două săptămîni şi că munceam foarte mult În prima sîmbătă, după ce am ajuns spre seară de la muncă, la locul unde eram cazaţi, spre stupoarea noastră, am fost anunţaţi de cadrul didactic care ne-a însoţit, pe atunci tovarăşa Janine Café, asistentă la catedra de Socialism Ştiinţific, că a doua zi va trebui să ne sculăm foarte devreme, ca să facem o vizită în grup tatălui lui Alexandru Sahia Nu ne-am bucurat deloc, credeam că măcar duminica vom fi liberi sau cel puţin ne vom scula mai tîrziu Astfel că, în jurul orei 8 dimineaţa, eram deja pe uliţele satului, spre casa cu pricina Am intrat într-o curte mare, cu o construcţie în formă de U, care avea o prispă de lemn Părea o gospodărie frumoasă şi, probabil, fusese şi mai frumoasă şi mai prosperă decît arăta la acea vreme În curte se afla un bărbat foarte vîrstnic, dar vioi, cu părul alb, pe care tovarăşa noastră l-a abordat cu siguranţă, spunîndu-i că mai mulţi studenţi de la Facultatea de Filosofie doresc să le povestească despre fiul său, care a fost un devotat comunist Bătrînul ne-a privit puţin şi s-a adresat tovarăşei noastre cu voce tare şi pe un ton deloc amabil, cam cu următoarele cuvinte: „Ce să vă povestesc? N-am ce să vă spun! Era un derbedeu, a preferat să se înhăiteze cu comuniştii, să împartă manifeste prin gări, decît să muncească aici, unde aveam gospodărie mare Era de muncă! Că aici e muncă grea Da’ el? Ce să muncească, că era mai uşor ce făcea, a fugit de muncă, s-nhăitat cu comuniştii!” Noi ascultam cu gurile căscate Tovarăşa a încercat să-l oprească, spunîndu-i ceva de bluzele albastre, de cît de curajos era, că era revoluţionar El a oprit-o şi a continuat să-l facă derbedeu, adăugînd că nici nu vrea să audă de numele lui Tovarăşa, deşi era într-o situaţie dificilă, neaşteptată, s-a recompus destul de repede şi a decis, cu un aer precipitat, să ne întoarcem în tabăra noastră Pe drumul de întoarcere se lăsase o tăcere grea şi nimeni nu comenta în nici un fel nefericita idee – evident, nu a noastră – de a-l vizita pe tatăl lui Alexandru Sahia Ne era frică să vorbim Mai tîrziu, în timpul unei cercetări făcute în cîteva sate din Maramureş, cu echipa profesorului Mihai Pop, prin 1972, am întîlnit ţărani înstăriţi, mulţumiţi de munca lor, 1 dar care erau din satele necolectivizate Satul Negreşti, colectivizat, ajunsese de pomină pentru sărăcia lui, prin comparaţie cu satele necolectivizate Erau şi cîntece la horă în care expresia „mîndruţă din Negreşti” era folosită ca fiind sinonimă cu „mîndruţă colduşă”, adică săracă În satele necolectivizate, ţăranii aveau livezi mari de meri, pămînt spre munte, case frumoase, împrejmuite de garduri cu porţi, aproape grandioase, foarte costisitoare, lucrate în lemn masiv, cu modele care cereau iscusinţă şi timp Într-un asemenea sat, am aflat că „doar la ţară se munceşte, nu la oraş, unde oaminii nu lucră, văd de ceva; muncitorii văd de maşini, la şcoală, învăţătorii văd de copii, cine lucră la birăuri văd de hîrtii”44 Neîndoielnic exprimat, prestigiul muncii agricole demarca ferm lumea satului de lumea oraşului Asocierea făcută de Irina Nicolau între pămînt şi pămînt, care, după propria mărturisire, s-a produs inocent, în absenţa cunoaşterii complexului ombilical, merită o examinare mai de atentă Complexul ombilical45 este un construct psihologic relativ recent, un fel de instrument cu virtuţi explicative, comun unor teme sau subdomenii diferite ale psihologiei: construcţia identitară a copilului, relaţia mamă-copil, identitatea de gen, dezvoltarea psihologică, structura personalităţii El exprimă într-un mod general şi susţine cadrul teoretic necesar înţelegerii raportului între cele două tendinţe umane – polare şi opuse –, privite şi ca mecanisme ale psihismului uman: tendinţa către autonomie şi tendinţa către dependenţă Aceste două tendinţe determinante, exprimate încă de la naştere, continuă să interacţioneze în orice etapă a ciclului vieţii individului Într-un fel, individuaţia este puternic legată de modul în care se echilibrează aceste două tendinţe Fiecare tendinţă se exprimă printr-o dimensiune psihologică esenţială: autonomia – prin separare, şi dependenţa, prin ataşament sau legături de ataşament Atît separarea, cît şi ataşamentul sînt nevoi umane, aflate într-un echilibru instabil, iar buna individuaţie psihologică a individului uman – inclusiv sănătatea sa mintală – depinde de relaţia dintre aceste două tendinţe Maturitatea psihologică a unui individ depinde fundamental de raportul dintre aceste două tendinţe Ţăranul se află cu pămîntul său într-un raport de homonomie, exprimat prin ataşament Dinăuntrul psihologiei, termenul ataşament are un conţinut mult mai bogat şi mai intens decît atunci cînd el este folosit în mod curent Pămîntul, din această perspectivă, poate fi privit ca o „persoană” care asigură confort, securitate, loialitate, intimitate şi o emoţionalitate pozitivă Autonomia, psihologic vorbind, este o presiune către independenţă, separare şi autosuficienţă Din perspectiva psihologiei relaţiilor, ca şi din cea psihanalitică, autonomia este „masculină” şi este mai importantă decît homonomia, care este „feminină” Personalitatea umană este echilibrată atunci cînd separarea şi ataşamentul – ca nevoi umane – sînt relativ „corect” integrate Există momente în viaţa unui individ în care această integrare este ameninţată şi cele mai importante momente de acest fel sînt experienţe ale pierderii Instalarea sentimentului de abandon are loc în urma 44 Relatare a unui băiat de 12 ani din satul Breb, în cadrul unor cercetări de teren din anul 1972 ale Institutului de Etnografie şi Folclor 45 Gwendolyn Stevens şi Sheldon Gardner au publicat, în 1994, Separation anxiety and the dread of abandonment in adult males, în care prezintă complexul ombilical şi fac distincţia între autonomie şi dependenţă, o distincţie ce rafinează domeniul raportului eu/altul, extrem de fertilă pentru explicaţia psihologică CONTEXTUL: ŢĂRĂNIMEA 141 experienţei abandonului, atunci cînd se produce separarea de ceea ce individul simte că-i satisface şi asigură repertoriul de trăiri pozitive, mai sus amintite, între care securitatea şi emoţia, corelate cu gratitudinea şi ataşamentul faţă de o realitate percepută ca sursă vitală, sînt cele mai importante pentru supravieţuire Din această perspectivă psihanalitică, putem considera că ameninţarea cu despărţirea de pămînt generează anxietatea de separare, în timp ce despărţirea de pămînt – ruperea cordonului ombilical –, după ce relaţia cu el a funcţionat în timp, ducînd la experienţa ataşamentului şi a securităţii, generează ceea ce psihologic se numeşte groaza de abandon Forţele necesare supravieţuirii psihologice vor presa individul – ţăranul, în cazul nostru – către ştergerea experienţei de ataşament, ducînd astfel la instalarea frustrării Nimeni nu este de acord să i se ia ceva cu forţa, indiferent cum a obţinut acel ceva, prin redistribuirea ce a urmat exproprierii unora – prezenţi sau absenţi – sau prin munca lui ori a familiei sale Acel ţăran legat ombilical de pămînt a devenit, în timp, un individ frustrat, iar urmaşii lui au devenit indivizi cu suflet de proprietar Relatările ţăranilor mai vîrstnici păstrează încă şi astăzi nostalgii, amintirea acestei iubiri pentru pămînt După 1990, nenumăratele conflicte şi procese dintre oamenii din sate, acea „ceartă a răzoarelor” care fisurează familiile, rudenia, vecinătatea şi relaţiile cu consătenii, aducătoare de duşmănie, care pentru unii ţărani din Surani arăta ca o „dihonie”, nu au făcut decît să actualizeze frustrările şi să alimenteze setea de proprietate a orăşenilor proveniţi din lumea satului Am afirmat mai înainte că psihismul ţăranilor nu trebuia să fie bruscat, comuniştii gîndind că nu era indicat ca rumorile ce alimentau spaima de colhoz să fie amplificate sau susţinute de atitudini nepopuliste Temerile ţăranilor trebuiau înţelese, deşi nu acceptate Renunţarea la colectivizarea totală şi bruscă, măsură pe care guvernul a fost forţat să o iniţieze în septembrie 1951, s-a dovedit, arată Ghiţă Ionescu46, o măsură „înţeleaptă” Întovărăşirile agricole au întîmpinat un răspuns mai puţin dîrz din partea ţăranilor decît gospodăriile agricole colective, asociate în mintea lor cu colhozurile Ele mai păstrau încă ideea nedespărţirii de pămînt Ştiind că ţăranii se vor opune colectivizării, în septembrie 1951 administraţia s-a văzut nevoită să schimbe strategia Totuşi, în 1950 erau înfiinţate, după documentele de partid, 1 029 de gospodării colective, care însumau 265 640 de hectare, ale unui număr de 65 974 de familii de ţărani săraci şi mijlocaşi Dar cifrele nu erau reale În fapt, la începutul anului 1950 existau doar 56 de gospodării colective şi acestea, ca şi cele care au urmat, în 1951, se realizaseră prin încălcarea flagrantă a principiului liberului consimţămînt al ţăranilor Ulterior, Ana Pauker, Vasile Luca şi Teohari Georgescu au fost traşi la răspundere pentru „călcarea în picioare a principiului participării voluntare a ţăranilor la transformarea socialistă a agriculturii”47 Este adevărat că presiunile de a despărţi ţăranii de pămînt, în sensul colectivizării, nenumăratele brigăzi trimise de la oraş pentru expropriere şi organizare de noi unităţi de muncă s-au lovit, în iarna anului 1949 şi în cursul anului 1950, de o rezistenţă fermă din 46 Ghiţă Ionescu, op cit , p 270 47 Ibidem, pp 232-235 şi 270-274, şi Gh Gheorghiu-Dej, Raport la al II-lea Congres al PMR din 23-25 decembrie 1955 partea ţăranilor48 Oamenilor le este greu sau imposibil să facă altceva decît au făcut, în felul în care au făcut, date fiind mediul lor material şi de educaţie şi influenţa asupra lor a variatelor presiuni sociale care susţin imuabilitatea atitudinilor şi comportamentelor Scene de violenţă s-au petrecut în multe locuri, cînd Miliţia, Securitatea şi chiar Armata au fost trimise împotriva ţăranilor – multe procese, desfăşurate rapid, în afara oricărei legalităţi, multe înscenări în urma cărora chiaburii ce erau acuzaţi de sabotaj şi de împotrivire faţă de mersul pozitiv al istoriei au fost condamnaţi la moarte La plenara Comitetului Central din noiembrie-decembrie 1961, Dej a afirmat că Ana Pauker şi Teohari Georgescu au dat ordine prin care în toată ţara ţăranii au fost arestaţi în masă, acuzaţi de nerespectarea obligaţiilor faţă de stat Tot el afirma că lupta împotriva chiaburilor se soldase cu trimiterea în judecată a 80 000 de ţărani, dintre care 30 000 au fost judecaţi public, obligaţi fiind să participe mulţi ţărani, pentru a înţelege că nu e de glumit, că cei care se opuneau politicii de colectivizare sînt aspru pedepsiţi E lesne de înţeles care era atmosfera în sate şi faptul că îngrijorarea şi temerile ţăranilor erau cu totul îndreptăţite Cifra ţăranilor care s-au opus este foarte mare şi se referă la perioada 1949-1953, deşi ea este mărturisită tîrziu, aproape de încheierea colectivizării; unii autori considerau însă că ea trebuia să fi fost mult mai mare49 Colhozul şi groaza de abandon Legătura dintre ţăran şi pămînt – acel ataşament despre care vorbeam – poate fi ameninţată doar de separare, în urma căreia ţăranul se constituie psihologic în individ abandonat Abandonul, în imaginarul ţărănesc, se asocia cu colhozul, iar sperietoarea „colhoz” a bîntuit mult spiritele, dînd naştere unor spaime teribile50 Întrucît pămîntul era nucleul tare al identităţii ţărăneşti, despărţirea ţăranului de el – consecutivă ideii de colhoz – însemna, în fapt, dizolvarea identităţii Elisabeta Rizea, din Nucşoara, figură emblematică a satului devenit cunoscut prin rezistenţa anticomunistă, descrie cu acurateţe această perioadă: „Ţin minte cum striga lumea atunci, ha, erau îngroziţi, vin comuniştii, vin ruşii, ne ia pămîntu’, ne duce la colhoz! Eram speriaţi că o să mîncăm la cazan Şi fel de fel de vorbe ce nu le ştiam, că să zicem tovarăşe, sfat – noi ştiam de primărie –, rate, cote, aprolacta… Ni se sucea limba-n gură!”51 48 Din rapoartele locotenentului de Securitate Teodor Dincă, amintit mai sus, reiese compasiunea faţă de unii arestaţi şi decizia lui de a dispune eliberarea lor Fiind în inspecţie, la 12 aprilie 1950, la DRS Oradea, el a găsit în arest „136 de arestaţi, în majoritatea lor reţinuţi din 1949 şi foarte mulţi în chestiuni simple, care puteau fi soluţionate uşor” (Marius Oprea, op cit , p 98) 49 Vlad Georgescu, op cit , p 199 50 Într-un raport adresat generalului maior Nicolski, la 21 septembrie 1944, locotenentul de Securitate Teodor Dincă, acuzînd „slăbiciunile” aparatului de Securitate, arată că lucrătorii Securităţii „nu au ştiut să demaşte acţiunea chiaburilor, care au utilizat foştii prizonieri în URSS, împingîndu-i pe aceştia prin diferite mijloace să ia cuvîntul la adunări, pentru a spune minciuni cetăţenilor, că în colhozurile din URSS, este o viaţă insuportabilă, iar colhoznicii mor de foame” (Marius Oprea, op cit , p 101 ) 51 Povestea Elisabetei Rizea din Nucşoara Mărturia lui Cornel Drăgoi, culese şi editate de Irina Nicolau şi Theodor Niţu, Humanitas, Bucureşti, 1993, p 49 CONTEXTUL: ŢĂRĂNIMEA 143 În altă zonă, în Bihor, în 1946, la alegeri, ţăranii erau speriaţi că, dacă vor cîştiga comuniştii, aceştia le „vor da de mîncare cu şaica – adică cu gamela – de la cazan”52 Expresia „şaica” era folosită şi de un ţăran din Sântana: „Deci treaba era următoarea – mai ţin minte o parte aşa: zice că acolo, la colhoz, îi dă cu şaica, aşa, la fiecare, după… cînd ai terminat de lucru, seara, îţi dă o oală de-asta, de mîncare, şi… mergi; nevestele toate, împreună, şi… toate minunile de pă lume, nu mai ştia nimeni ce-i aia colhoz, ce-i colectiv, ce e…”53 Totuşi, atmosfera generală era cea de nesiguranţă şi de confuzie Pe de o parte, unii ţărani povesteau ceea ce au văzut după ce au trecut Nistrul – „că eu am fost pă malu’ Nistrului, trei ani de zile, grănicer şi vedeam ruşii, cum se-mbrînceau, cum, vai de lume!”, îşi amintea un ţăran care încerca să-i convingă pe alţii ce mizerie va aduce colectivizarea –, pe de altă parte, alţii erau deja lămuriţi şi pledau pentru colectivizare, ei avînd, în general, puţin pămînt, „c-avem să trăim mai bine, mă!”54 Cea mai interesantă experienţă, gîndită ca o strategie perfect eficientă de a convinge oamenii cu privire la avantajele colectivizării, a trăit-o indirect ţăranul mai sus amintit, din Sîntana, şi, ceea ce este şi mai interesant, nu putem şti dacă ea se înscrie într-o serie de evenimente excepţionale sau dacă a fost experimentată la o scară mai largă Experienţa a fost trăită direct de tatăl său: Atunci, în ’49, a fost prima delegaţie de ţărani din ăştia, harnici, frumoşi şi isteţi, duşi în URSS, ca să vadă… agricultura socialistă, colhozurile şi sovhozurile A fost şi tata, a fost delegat… nu mai ţin minte cît o stat În orice caz, peste o lună Din timpul războiului, tata a fost în Rusia pîn la Volga; mulţi o fost în Rusia, ei ştiau ce e colhozu’, deci aşa cum fusese propaganda Da’ în timpu’ războiului n-a ştiut nimeni ce e asta, lucrăm toţi laolaltă, ne-mparte la toţi şi aşa mai departe… Era o treabă foarte curioasă şi deci neînţeleasă… Şi după… cînd a venit înapoi, lămurit… treburi, îndoctrinat, doamne, iartă-l – o fost şi tînăr… măi, pe ei i-a dus în nişte… – bineînţeles, acuma noi putem înţelege ce-nseamnă unităţi-etalon –, deci i-a dus în nişte colhozuri de-astea care erau trăznet Puse la punct, cu tractoare, cu… frumoase, oameni instruiţi să spună că este foarte bine, că este foarte frumos… şi-aşa mai departe… Bineînţeles, cînd au venit înapoi le-a dat cadouri ruşii, la tata i-a dat un aparat de radio, îl mai ţin minte şi acum, avea o steluţă, aşa, roşie, acolo… Rubin, dracu mai ştie cum îl chema… le-a dat seminţe speciale, nişte soiuri de grîu altoite pe pir, minuni de-astea minciuriniste; bineînţeles, rezultatele au fost zero…55 Este de remarcat faptul că, în mod sigur, componenţa acestor delegaţii – şi nu ştim numărul lor – era bine studiată În nici un caz nu erau propuşi oameni indezirabili regimului, cei care în mod firesc nu puteau fi momiţi să renunţe la pămîntul lor, chiaburii Aşa cum reiese din relatarea celui din Sîntana, era vorba despre „o plecare de instruire a ţăranilor… harnici, frumoşi, împroprietăriţi”, deci ţărani săraci, fără pămînt, recunoscători partidului Ei urmau să răspundă chemării partidului de a se constitui în gospodării agricole colective, ceea ce s-a şi întîmplat Mai mult, „ăştia de la GAC din 52 În Bihor, satele au votat „Ochiul lui Maniu” (Gh Luncan, Anul 1946 – scrisori şi alte texte, Fundaţia Academia Civică, Bucureşti, 1997, pp 35-36) 53 L Chelcea şi P Lăţea, România profundă în comunism, Nemira, Bucureşti, 2000, p 143 54 Aurora Liiceanu, op cit , p 56 55 L Chelcea şi P Lăţea, op cit , pp 143-144 Sîntana s-au dus să-i lămurească pe-ăia din Bihor ce bine-i în GAC; în raionul Beiuş, Suplacu de Barcău, să-i lămurească pe-ăia, pe moţi, că să intre-n GAC”56 Totuşi, în lumea satului, agitaţia a fost mare, zvonurile nu conteneau, unii spuneau grozăvenii, alţii, care nu aveau pămînt sau aveau pămînt puţin, care nu se sacrificaseră să-l cumpere, care fuseseră împroprietăriţi, priveau cu mai puţină spaimă colectivizarea, unii fiind chiar convinşi că îi aştepta un viitor mai bun Represiunea exercitată prin structurile specializate – activişti, Miliţie, uneori şi Armată –, constrîngerile, violenţa i-au făcut pe mulţi ţărani să renunţe la opoziţie Excluderea copiilor de la şcolarizare, interdicţiile privind anumite facilităţi necesare traiului – lumină electrică, butelie de aragaz –, ameninţarea cu pierderea locului de muncă sau cu anularea beneficiului obţinut prin pensionare etc , toate acestea intrau în arsenalul măsurilor luate pentru a-i face pe ţărani să adere la constituirea formelor socialiste de producţie în agricultură Frica de a dispărea diferenţele dintre ei, de a fi toţi incluşi într-un mare tot, despre care nu ştiau mare lucru – colhozul, cazanul –, ce înghiţea orice formă particulară, era pentru ţărani o perspectivă inimaginabilă şi inacceptabilă Sperietoarea „colhoz” a alimentat rezistenţa lor la orice formă de asociere – întovără şire sau gospodărie colectivă – şi a obligat puterea să recurgă la o strategie în care forţa şi concesiile alternau, la forme particulare de a gîndi succesul proiectului ei politic referitor la construcţia socialismului la sate şi la relaţiile cu ţăranii Acest lucru este evident şi în documentele de partid care au analizat „erorile” din politica de transformare socialistă a agriculturii Deciziile politice privind relaţia putere-ţăran exprimă cînd duritate, cînd retrageri, lăsînd să se înţeleagă că această relaţie este o realitate delicată, că sufletul ţăranului este o variabilă discretă, care trebuie abordată cu prudenţă sau, cel puţin, cu o atentă combinaţie între forţă şi îngăduinţă Staliniştii români au fost obligaţi să înţeleagă că ceea ce funcţiona în Uniunea Sovietică nu se potrivea în România În plus, unele măsuri care cîştigau un grad de acceptare din partea ţăranilor nu fuseseră luate sau nu se putuseră lua la noi în ţară Mă refer la mecanizare, care în România era absolut insuficient rezolvată Două aspecte umbreau ambiţiile puterii: pe de o parte, faptul că primele brigăzi de întovărăşire erau alcătuite mai ales din familii de ţărani care nu avuseseră pămînt sau care erau săraci Ei intraseră în întovărăşiri sau gospodării agricole colective doar cu forţa lor de muncă şi/sau cu loturi neproductive, risipite şi de mică întindere Pentru ei, participarea la această colectivizare nu era un sacrificiu şi desigur că sperau ca, în acest fel, s-o ducă mai bine; şi, într-o anumită măsură, speranţele lor au fost împlinite De aceea, realităţile rurale nu constituiau o imagine atrăgătoare, dezirabilă pentru ţărani şi păreau să răspundă promisiunilor făcute prin propagandă Funcţionarea lor nu părea să aducă fericirea promisă Schimbarea strategiei se va dovedi necesară, aşa cum vom vedea mai tîrziu Un al doilea aspect l-am amintit El se referă la mecanizarea din agricultură, pe care ideologii stalinişti o vedeau în strînsă legătură cu colectivizarea, determinînd în mare măsură succesul acesteia La noi, în 1950 existau 102 SMT-uri (Staţiuni de Maşini şi Tractoare) pentru 56 de gospodării colective, iar în 1951 erau doar 138 56 Ibidem, p 146 CONTEXTUL: ŢĂRĂNIMEA 145 pentru 1 027 de gospodării colective57 Este lesne de înţeles că aceste mijloace de producţie erau insuficiente şi că susţinerea braţelor de muncă cu mijloace mecanizate era extrem de dificilă În aceste condiţii, proiectul modernizării agriculturii rămînea o vorbă goală O primă schimbare de strategie a fost încetinirea drastică a ritmului colectivizării forţate, prin hotărîrea de a se organiza o gospodărie colectivă doar cu aprobarea prealabilă a Consiliului de Miniştri În anul 1951, la numărul de gospodării colective existente, s-au adăugat doar 62, evident, cu aprobările necesare În schimb, accentul s-a mutat pe mecanizare, mărindu-se substanţial numărul de lucrători din SMT-uri – în 1951 s-au adăugat încă 5 000 –, care lucrau efectiv doar în gospodăriile agricole colective, pentru a da impresia de eficienţă acestei forme noi de organizare şi pentru a cîştiga adeziunea ţăranilor Era, desigur, o măsură strategică, astfel încît, în 1952, jumătate din suprafaţa lucrată cu sprijinul SMT-urilor aparţinea gospodăriilor agricole colective La 18 septembrie a avut loc o întrunire a Comitetului Central, în cadrul căreia s-a dat o rezoluţie menită a marca schimbarea strategiei privind relaţia puterii cu lumea satului Prin această rezoluţie s-au criticat erorile politicii de transformare socialistă a agriculturii, recomandîndu-se renunţarea la colectivizarea totală Rezoluţia era un pas înapoi, fără a însemna însă renunţarea la ideea colectivizării, aceasta rămînînd latentă, dar fermă ca perspectivă a viitorului De aceea, s-a revenit la formula temporară şi mai simplu de realizat a întovărăşirilor agricole, subliniindu-se faptul că ele sînt forme de asociere voluntară de producţie, în care fiecare ţăran îşi menţinea proprietatea, muncind însă pentru un cîştig comun Două lucruri erau importante: caracterul voluntar al asocierii şi avantajul muncii în grup, al muncii în comun; un fel de „unde-s doi puterea creşte şi producţia sporeşte” Ca şi cîştigul, de altfel Exemplul sovietic era însă necesar Asemenea asociaţii, numite Toz, existau în Uniunea Sovietică Organizarea lor răspundea unei toleranţe faţă de sentimentul profund al posesiunii: pămîntul, vitele, mijloacele de producţie nu erau colectivizate Ele rămîneau ale ţăranilor Graniţele fizice dintre loturi erau înlăturate simbolic, dar rămîneau cele interioare; prestigiul psihologic al proprietăţii era respectat Avantajele erau promiţătoare, pentru că, prin comasare, se înlesnea folosirea mijloacelor agrotehnice, a tractoarelor şi maşinilor agricole, iar ţăranii, deşi lucrau în comun, trebuiau să-şi organizeze munca şi să-şi rezolve problemele de producţie şi pe cele de ordin administrativ împreună, în comun În acest fel, funcţiona un compromis: ceea ce în mintea ţăranului era comun şi-l făcea temător devenea un comun mai suportabil Puterea înţelegea că ţăranul nu se putea lepăda de pămînt, nu-şi putea schimba sentimentul faţă de el, de ceea ce îl definea şi-i asigura existenţa, deci supravieţuirea Păstrarea formei private de proprietate dădea întovărăşirilor un caracter mai uman, dar instala, în schimb, un joc al frustrărilor de ambele părţi: puterea şi ţărănimea Pentru putere, ideea de eşec era evidentă, pentru ţăran, nu era vorba despre un abandon, ci doar despre o separare imaginară, care-i putea da însă o stare de frustrare şi de anxietate Era, mai degrabă, o stare de aşteptare, bine cantonată în suspiciunea sa nativă Acest lucru s-a dovedit a fi adevărat puţin mai tîrziu, în 1952, cînd Ana Pauker şi Vasile Luca nu mai erau actori ai deciziilor politice, fiind excluşi din cercul puterii 57 Ghiţă Ionescu, op cit , p 234 Cotele şi după ele Cotele au fost introduse într-o primă formă în 1947, prin Legea nr 251, din 12 iulie Conform acestei legi, se reglementa circuitul produselor agricole prin obligaţia producătorilor agricoli de a dispune de propriile produse numai după ce vindeau către stat o parte din ele În anul ce a urmat, presiunea statului asupra producătorilor agricoli individuali a crescut, o dată cu Decretul nr 13, din 29 iunie 1948, care prevedea organizarea Ministerului Agriculturii Prin această măsură, îndeplinirea politicii agrare a RPR cădea în sarcina Ministerului Agriculturii, care era autorizat să întocmească planurile de producţie şi să controleze circulaţia bunurilor agricole Pentru buna desfăşurare a acestei politici agrare, s-a înfiinţat Comisia Centrală pentru Colectarea Cerealelor, care funcţiona prin reprezentanţi în teritoriu pînă la nivelul de plasă Planul economic al RPR, adoptat în 1949, a îndreptat eforturile autorităţilor spre colectivizarea agriculturii Colectivizarea a fost decisă prin Plenara CC a PMR din 3-5 martie 1949 şi această decizie s-a luat simultan cu intensificarea controlului autorităţii de stat asupra producătorilor agricoli individuali Înăsprirea ritmului şi a cuantumului cotelor a fost accelerată, iar nesupunerea era pedepsită, fiind considerată infracţiune economică prin Decretul nr 183, din 30 aprilie 1949 Comercializarea produselor pe piaţă nu se putea face decît avînd un certificat de producător agricol care dovedea predarea cotelor şi achitarea impozitelor agricole către stat Măsurile de pedepsire erau atît de drastice şi de abuzive încît chiar şi factorii de răspundere au sesizat şi criticat acest lucru58 Teohari Georgescu critica, în 1950, faptul că „au fost foarte multe elemente ridicate, dar nu elemente duşmănoase sau adevărat duşmănoase… Dar noi ne-am apucat să reţinem pe linie de colectări nu lovind pe cei care făceau agitaţie, dar în cei care nu puteau îndeplini cotele de colectare care de multe ori erau puse din birou negîndite şi judecate bine”59 La 18 martie 1952, un nou pas apare în strategia transformării satului, hotărîndu-se introducerea unui sistem de cote obligatorii, pe care proprietarii de pămînt agricol trebuiau să le predea statului, la preţuri stabilite de stat Se trecea, astfel, la o formă de violenţă discreţionară, sălbatică, impusă de contextul social care mai păstra poate speranţa unei îmbunătăţiri a situaţiei generale, specifice începutului comunizării, exprimat prin confiscarea recoltelor oricînd se putea, stabilirea unei ordini şi a unor reguli dure şi precise Aceste reguli privind raportul dintre ţăran şi stat se aplicau tuturor celor care posedau şi cultivau pămînt agricol şi se refereau la o gamă largă de produse Erau exceptaţi doar cei ce aveau pămînt agricol extrem de puţin, adică mai puţin de 58 Este vorba despre tragerea la răspundere a celor care, după expresia lui Teohari Georgescu, au comis ilegalităţi El se referea la arestarea a 800 de oameni pentru că nu au predat cotele, eveniment petrecut în regiunea Constanţa Răspunsul celui interpelat de ministrul Teohari Georgescu este o justificare privind presiunile care se făceau asupra celor ce urmăreau aplicarea măsurilor luate pentru predarea cotelor: „Datorită presiunii care se făcea de organizaţiile de partid şi Comitetele Provizorii şi Miliţia, de frică să nu fie un sprijin real pentru organizaţiile Comitetele Provizorii, făcea aceste greşeli” Această interpelare a avut loc la Conferinţa din 28 februarie 1950 (vezi Marius Oprea, op cit , p 119) 59 Marius Oprea, op cit , p 117 CONTEXTUL: ŢĂRĂNIMEA 147 o jumătate de pogon Cotele obligatorii la hectar erau respectate, calculîndu-se în funcţie de suprafaţa terenului agricol Din acest moment s-a instaurat o ordine care, indiferent de caracterul ei drastic, trebuia să funcţioneze Poate că nu acest lucru a fost dur – faptul că preţurile erau stabilite de stat, împiedicarea speculei –, ci discriminarea dintre bogaţi şi săraci şi instaurarea etichetei defavorizante de chiabur, cu efectul subtil al tendinţei către egalizarea bunurilor rămase, consecutivă predării cotelor Astfel, la un hectar, cotele pentru ţăranii mijlocaşi erau de 300-350 kg, iar pentru chiaburi, de 500-825 kg În acest fel, taxele de producţie variau între 20% şi 60% din recoltă Gama discriminărilor era largă şi acoperea orice obligaţie administrativă, incluzînd şi taxele fiscale şi orice prestaţie efectuată de SMT-uri, atunci cînd aceasta era posibilă Astfel, diferenţa dintre a fi chiabur şi a fi mijlocaş era foarte mare – cotele primilor puteau creşte cu 25%, iar cele ale ultimilor puteau fi mai mici cu 25% –, în fapt însă, se ajungea la o nivelare care descuraja pe oricine şi-ar fi dorit mai mult pămînt, dorinţă firească în condiţii de nediscriminare Ţăranii cu mai mult pămînt au rezistat, suportînd cu stoicism aceste discriminări, doar pentru a-şi păstra pămîntul, sperînd la vremuri mai bune Sistemul cotelor obligatorii a dus la reacţii negative din partea ţăranilor, indiferent de mărimea cotelor impuse, dar intensitatea ostilităţii faţă de această obligaţie era, fireşte, mai mare la cei care se simţeau discriminaţi, ca şi cînd a avea pămînt mai mult decît ceilalţi, mijlocaşi sau săraci, ar fi fost în sine un păcat În acelaşi timp, membrii de partid din mediul rural, cei care s-au gîndit că este indicat să se pună bine cu noua putere, erau îndemnaţi şi presaţi, dîndu-li-se sarcina de a fi primii care predau cotele statului Ei trebuiau să servească drept model, exemplu privind modul în care era necesar să se răspundă la obligaţiile faţă de stat Propaganda în ceea ce priveşte transformarea socialistă a agriculturii a funcţionat asiduu în presa de partid, dar, deşi strategia puterii părea să capete accente de discontinuitate a fermităţii principiului colectivizării totale, demonstraţii şi discursuri argumentative faţă de acest principiu umpleau paginile ziarelor puterii comuniste În nici un fel nu se neglija sau ocolea perspectiva de viitor, şi anume cea care stabilea ca ultim scop colhozul Comuniştii acceptau doar ideea de timp, transformarea socialistă a agriculturii fiind văzută ca un proces Finalizarea lui era însă expres formulată şi susţinută: opţiunea definitivă pentru realizarea colhozurilor O dată încetinit ritmul colectivizării forţate şi crescut ritmul întovărăşirilor, o oarecare relaxare s-a produs, cu toată politica susţinută a cotelor obligatorii şi a preţurilor fixe, întrucît pămîntul era încă al ţăranilor Proprietatea privată asupra pămîntului agricol exista încă şi, în acest fel, proiectul şi perspectiva colhozurilor vizau un viitor nu foarte apropiat Colhozul era o perspectivă mai îndepărtată, chiar dacă, în presa de partid, realităţile din agricultură erau considerate forme de tranziţie Sistemul cotelor, introdus la 18 martie 1952, a fost vag relaxat în sensul cheltuielilor suportate de ţărani, printr-o măsură luată la 5 septembrie 1953, prin care impozitele producătorilor agricoli erau diminuate Puterea comunistă se arăta chiar îngăduitoare, ştergînd datoriile şi cotele nelivrate din cursul anului 1952 Au fost micşorate cotele de livrări de lapte, carne şi lînă şi unele impozite, s-a introdus un sistem nou de vînzări, care prevedea plata în avans pentru animale vii, produse animaliere, materii prime 1 industriale, fructe şi legume, care se contractau de către stat, ţăranii plătind taxe mai mici pentru orice produse din gospodăria lor ce le prisoseau, după achitarea cotelor obligatorii Totuşi, ei nu aveau libertatea de a le vinde, pentru că statul se instituia în contractor absolut Statul dispunea de aceste produse, achiziţionîndu-le de la producătorii agricoli la preţuri stabilite şi cu plata în avans Am întîlnit într-un sat din Maramureş expresia „e un tăuraş promis”, pentru a se referi la un tăuraş care era de la naştere contractat de stat Evident, el avea prioritate în repertoriul de griji gospodăreşti ale ţăranului, tăuraşul era crescut şi cu lapte, iar consumul casnic de lapte se făcea cu laptele rămas după hrănirea tăuraşului Ordinea în consumul laptelui era următoarea: tăuraşul, copiii, musafirii (străinii, care plăteau), gazdele adulte Nevoia de bani era mare, pentru că aceste contractări cu statul erau singura sursă de bani a ţăranilor În alte sate, apropiate de oraş, dacă exista un salariu în familie – de obicei, al soţului, care lucra într-o fabrică, la schele, la mină etc –, nevoia de bani destinaţi cumpărării unor produse necesare traiului – ulei, sare, zahăr etc – era mai puţin dramatică Măsura de la 5 septembrie 1953 viza o cale de parteneriat cu producătorii agricoli care încă nu erau colectivizaţi şi care, avînd această spaimă privind viitorul, aveau o motivaţie scăzută faţă de muncă, gîndindu-se că eforturile lor nu le vor aduce lor înşişi beneficii „De ce să muncesc dacă îmi ia tot statul?”, era o întrebare legitimă Este adevărat că, pînă în 1956, numărul ţăranilor colectivizaţi era încă mare Producţiile medii la hectar descreşteau, diferenţele favorabile în timp se datorau mai degrabă condiţiilor meteorologice prielnice decît entuziasmului faţă de muncă Congresul al II-lea al PMR din decembrie 1955 a constituit un moment de mare dezamăgire pentru forţele politice de la putere În raportul prezentat de Gh Gheorghiu-Dej, s-a recunoscut o stare nemulţumitoare a drumului parcurs spre transformarea socialistă a agriculturii Datele privind acest proces erau deduse din procentul categoriilor diferite de ţărani şi au fost publicate în Scînteia, la 25 decembrie 1955 Conform acestora, ţăranii din trei categorii puteau fi consideraţi ca oameni noi ai satelor: membrii gospodăriilor agricole colective (5,5%), membrii asociaţiilor agricole (5,8%) şi muncitorii agricoli (sub 1%), prinşi mai ales în activităţile de mecanizare a agriculturii Toţi, adunaţi, reprezentau foarte puţin Rămîneau însă ţăranii cu gospodării mici (45,2%) şi cei cu gospodării mijlocii (40,5%) Împreună, ei reprezentau un procent mare (85,7%) Li se adăugau chiaburii, cu un procent relativ mare (22%) faţă de oamenii noi ai satelor, deci faţă de cei angajaţi în sectorul socialist al agriculturii Sectorul socialist al agriculturii îi cuprindea pe cei ce lucrau în fermele de stat, gospodării agricole colective şi întovărăşiri, iar toţi aceştia, prin munca lor, acopereau doar 26,5% din pămîntul arabil al ţării, care totaliza, la acea vreme, 9,7 milioane de hectare Cooperativelor le revenea un procent mic din acest total, doar 8,3% Un procent puţin mai mare, de 13,7% din pămîntul arabil al ţării, revenea fermelor de stat şi terenurilor care intrau în proprietatea statului ca urmare a exproprierii domeniilor regale Lenta socializare de tip nou a muncii agricole era rezultatul nu numai al ezitării sau rezistenţei ţăranilor, ci şi al unei strategii lucide a noului regim Colectivizarea nu trebuia grăbită, riscurile erau privite ca fiind prea mari Se cunoştea reticenţa ţăranului Primii paşi făcuţi pînă în 1955, deci în zece ani de la reformă, nu se dovediseră prea reuşiţi, respectarea liberului consimţămînt al ţăranilor şi implicarea lor voluntară în CONTEXTUL: ŢĂRĂNIMEA 149 schimbările dorite în lumea satului nu fuseseră respectate După zece ani de putere comunistă, transformarea socialistă a agriculturii avea un ritm lent şi îi punea în opoziţie pe reformatorii mai blînzi cu cei mai duri Ţara – şi mai ales oraşele sale – era hrănită de proprietatea privată, lucru greu digerabil de către comunişti, înverşunaţi duşmani ai acesteia Principala schimbare în cadrul ţărănimii era creşterea procentului categoriei mijloca şilor, adică a acelei părţi care poseda între 5 şi 20 de hectare, în opinia comuniştilor Chiar dacă erau consideraţi principalii aliaţi ai clasei muncitoare, ei rămîneau proprietari privaţi Acest lucru avea însă un aspect pozitiv din punct de vedere economic – mijlocaşii asigurau, împreună cu ţăranii cu gospodării mici, cei cu pînă la cinci hectare, cereale şi legume într-o proporţie de 75% din întreaga recoltă a ţării – şi argumenta rolul care i se dădea, cel de aliat principal al proletariatului industrial Dar, din punct de vedere politic şi, mai ales, în perspectiva dezvoltării sectorului agricol socialist, faptul că în 1955, după zece ani de regim comunist, procentul celor angajaţi în sectorul socialist al agriculturii era atît de mic – puţin peste 12% – era nemulţumitor Pămîntul, criteriul reuşitei sociale Sacrificii Creşterea categoriei de ţărani mijlocaşi pînă în 1955 şi continuarea creşterii şi după acest an dovedeau că fidelitatea ţăranului şi setea lui de pămînt, valorizarea pozitivă a pămîntului nu trebuiau neglijate şi nu erau deloc îmbucurătoare După observaţiile unor autori, extinderea categoriei ţăranilor mijlocaşi începuse încă din perioada interbelică şi ea se desfăşura lent, dar sigur Ţăranii doreau din ce în ce mai mult să-şi extindă proprietatea agricolă Exista o tendinţă evidentă în acest sens, un fel de contagiune socială, susţinută de personajele semnificative ale lumii satelor, modele de urmat Pămîntul era criteriul reuşitei sociale; n-aveai pămînt, erai neisprăvit Aveai pămînt, erai bine văzut, gospodar Isprava era deci pămîntul Părea, astfel, că absenţa pămîntului producea indivizi incompleţi „Isprăviţii” erau căutaţi; pămîntul îţi asigura o mare eligibilitate maritală, erai căutat, puteai spera la o bună alianţă prin căsătorie: „…eram invidiat Da, c-aveam pămînt mai mult, că eram mai bine, mai bogat Eu am fost un fel de mijlocaş Venea unii cu ziua, venea la muncă Asta cîn’ a venit comunismul” Aşa spune Gheorghe Şerbănescu că arăta cînd a pornit să se însoare, luînd pînă la urmă o fată din alt sat, cu avere Acum, la o vîrstă înaintată, soţia lui consideră că tatăl ei a cumpărat pămînt şi ajunsese să aibă avea destul ca să-şi înzestreze cele şapte fete: „ştiu că avea pregătite şase pogoane… părinţii au cumpărat pămînt că ştiu c-a vîndut salba mamii, a luat ţarna… ne-a cumpărat la toate să ne dea cîte şase pogoane A venit războiul şi le-a luat ceapeul” Ultima măritată nici n-a mai apucat să fie înzestrată60 „Am muncit, am cumpărat pămînt… Că ştiu numai eu cît am muncit! Şi poate aveam prune în Domneşti, da le vindeam gata adunate, în loc să bea şi soţu mieu un ciocan de ţuică Că le-am vîndut să plătesc oamenii la munte, că avea un boier un pămînt aicia şi 60 Aurora Liiceanu, op cit , pp 58-60 iera aproape de noi şi ziceam să luăm de la Guţă Iorgulescu pămînt Adunam bani să cumpărăm”, povesteşte Elisabeta Rizea61 din Nucşoara La fel s-a întîmplat şi în alte părţi În Surani, Maria Tatu îşi aminteşte că replica cel mai frecvent folosită de ţărani în refuzul de a se despărţi de pămînt era următoarea: „Noi nu ne lepădăm de pămîntu de la cîmp că pămîntu ne dă nouă hrană” Sacrificiul impus de cumpărarea pămîntului era mare Dacă, la Nucşoara, Elisabeta Rizea îşi aminteşte de prunele vîndute „gata adunate”, ea nu este deloc singură Şi Gheorghe Şerbănescu din Surani îşi aminteşte de prunele adunate şi vîndute Alţi ţărani din Surani mîncaseră „mămăligă cu păcură” ca să cumpere pămînt După amintirile Mariei Tatu, ţăranii îi reproşau acesteia, care avea pămînt foarte puţin, că nu cunoaşte preţul plătit de ei pentru a cumpăra pămînt: „dumneavoastră să nu vorbiţi, că dumneavoastră n-aţi mîncat păcură pă mămăligă să luaţi pămînt în cîmp! Noi am muncit Noi nu ne lepădăm de pămîntu la cîmp… Dumneata ai primit un hectar care-l ai la cîmp de la socri N-ai ştiut cum se cumpără N-ai mîncat mămăligă cu păcură, zice, ca să cumperi pămînt” Exista chiar mentalitatea potrivit căreia erau desconsideraţi cei ce nu munceau destul de mult, nu se sacrificau pentru a cumpăra pămînt, iar cei ce intrau în gospodării agricole colective şi întovărăşiri erau priviţi ca „nişte neisprăviţi”, oameni care n-au fost în stare să-şi cîştige, prin muncă şi sudoare, pămîntul rîvnit de toţi În Moromeţii, sînt descrise scene cumplite, în care membrii familiei, cu eforturi supreme, răpuşi de oboseală, de frig, de foame, plouaţi, continuau să muncească, parcă mînaţi din spate de ceva mai puternic decît ei, mai puternic decît instinctul de conservare: setea de pămînt Atît de mare era convingerea de a păstra pămîntul avut şi a cumpăra cu preţul unui efort colectiv, al întregii familii, încît, în ciuda tuturor opreliştilor şi persecuţiilor, ţăranul, mai ales cel mijlocaş, căuta să-şi extindă proprietatea şi să-şi întărească locul, statutul lui în ierarhia socială a lumii satului Nici cotele obligatorii, nici taxele şi impozitele, uneori insuportabile, nici preţurile cerute de SMT – nimic nu convingea ţăranul să accepte ideea colectivizării şi despărţirii de pămînt Pentru comunişti, politica agricolă avea un ţel precis, irealizabil în condiţiile în care ataşamentul faţă de propriul pămînt nu dădea deloc semne că ar scădea ori s-ar stinge sau că, în relaţia cu pămîntul, ţăranii ar fi fost mai puţin motivaţi, mai puţin implicaţi afectiv Principalul obiectiv al politicii agricole era ca partea cea mai mare din întreaga producţie agricolă să provină, la sfîrşitul celui de al doilea plan cincinal, de la sectorul socialist Or, tocmai această cotă mare din întreaga producţie agricolă provenea, la sfîrşitul anului 1958 încă, nu din sectorul socialist, ci din producţia realizată de gospodăriile mici şi mijlocii, şi acest procent se ridica la 75% Argumentele din discursul politic pledau pentru constituirea cît mai rapidă a noilor forme socialiste de organizare – asociaţiile agricole şi gospodăriile colective – şi pentru întărirea celor deja existente, pentru că doar ele, ca „forme superioare”, evoluate de producţie, reuşeau să ducă la o mai mare productivitate, prin extinderea suprafeţelor cultivate şi, implicit, prin reducerea costurilor de producţie Propaganda la sate se făcea prin lămurirea ţăranilor în privinţa avantajelor, a perspectivelor de modernizare care uşurau munca şi măreau producţia, făcînd să se 61 Povestea Elisabetei Rizea din Nucşoara , ed cit , p 25 CONTEXTUL: ŢĂRĂNIMEA 151 dezvolte economia naţională şi, evident, nivelul de viaţă al tuturor Ţăranii însă fie stăteau pe gînduri, fie erau suspicioşi, fie refuzau orice idee de schimbare care implica despărţirea de pămînt Rezistenţa lor era mare şi surdă şi orice indicaţie venită de la noua putere, „de sus”, cum se spunea, era primită adesea cu duşmănie, aşa cum se exprimă un personaj din Moromeţii: „Luaţi lefuri degeaba să bateţi drumurile la porţile oamenilor, păcat de încălţăminte Şi, în afară de toate astea, pămîntul e al nostru, aşa că mai duceţi-vă dracului pînă una alta, îl secerăm noi cînd credem de cuviinţă, după agronomia noastră proprie”62 Tensiuni existau, probabil, şi în relaţia cu agronomii, care lezau mîndria şi conservatorismul ţăranilor atunci cînd le explicau avantajele comasării suprafeţelor arabile şi le dădeau indicaţii ştiinţifice de cultivare şi exploatare a terenului agricol Conform legilor nescrise ale satului, ale tradiţiei, o agricultură profană se opunea celei recomandate de specialiştii pe care comuniştii îi foloseau pentru ca argumentaţia lor să fie mai credibilă şi mai uşor receptată de ţărani, care ştiau una şi bună, în cazul de mai sus, şi anume că secerişul se face după Sîn Petru Asemenea atitudini ostile erau considerate sabotaj, deşi pentru ţărani era limpede că ceea ce se obţine ca recoltă nu mai este rodul muncii lor Munca fizică investită în recoltă sau transformată în recoltă era ceea ce le dădea dreptul necontestat asupra produselor şi le satisfăcea rostul adînc şi identitatea Prin mecanizare, maşinile care nu erau ale lor deveneau părtaşe la produs; pe ţăran, acest lucru îl îndepărta de la dreptul lui asupra rezultatelor muncii Poate că în aceasta constă conservatorismul lor: nevoia de a se obişnui în timp cu schimbarea Legătura de sînge şi legătura de pămînt Orice sat îşi are propriile jocuri ascunse, un sistem de relaţii, practici relaţionale şi comportamente cutumiare pe care un străin de sat fie nu le înţelege, fie le află mai tîrziu Activitatea pe teren a cercetătorilor este adesea un exerciţiu dificil, în care este prezent mereu sentimentul neliniştitor că anumite lucruri scapă percepţiei sau înţelegerii Nici un „outsider” nu se aculturează total la legile scrise şi nescrise ale satului Organizarea societăţii româneşti ca societate de status este bine descrisă de Alina Mungiu-Pippidi63, argumentele ei fiind susţinute de o analiză în care ideile unor clasici sînt pertinent aplicate spaţiului românesc Pentru înţelegerea societăţilor rurale, importante sînt afirmaţiile privind libertatea individuală, accesul la alegeri raţionale, prestigiul autorităţii grupurilor de status şi raportarea la legalitate şi regulă Lumea satului permite mobilitatea verticală a individului, prin ascensiune, „ca proiect de parvenire, şi nu ca proiect social de emancipare la o formă mai deschisă de societate”; normele de comportament în societăţile de status sînt relaţiile personale, iar supravieţuirea funcţionează prin modele de succes, exprimate prin alianţe şi duşmănii aflate într-un echilibru relativ Poziţia socială şi recunoaşterea apartenenţei la o categorie de succes delimitează clar indivizii; în lumea satului, pămîntul, mărimea suprafeţei posedate, 62 Marin Preda, op cit , p 272 63 Alina Mungiu-Pippidi, Politica după comunism, Humanitas, Bucureşti, 2002 ca şi alte bunuri solide necesare – unelte, animale, cazan de ţuică etc – erau o valoare în numele căreia se reglau relaţiile, se organizau socializările, funcţionau familiile, dar se şi putea remodela structura socială a ansamblului uman Societatea rurală a fost organizată pe modelul societăţii de statut, adică nereceptivă la exterior, strict ierarhizată – fiecare ţăran ştia bine în ce categorie se situează – şi puternic personalizată Principiile elective care stăteau la baza vieţii satului dovedeau o viziune despre lume bazată pe o neîncredere adîncă faţă de istorie şi o încredere fermă în puterea naturii şi a bunurilor tangibile Suspiciunea şi imprevizibilul, exercitate în timp în universul relaţiilor dintre oameni, pot fi considerate specialităţi emoţionale ale ruralităţii Altul semnificativ: străinul Satul nu preţuieşte nici anonimatul şi nici străinul, faţă de care are o reacţie involuntară de apărare, exprimată prin discriminare şi neacceptare Nici chiar cea mai favorabilă formă de asimilare nu este niciodată completă Lumea satului i-a botezat totdeauna pe străini – „vinituri”, „venetici” – şi a contabilizat numărul lor, monitorizînd cu atenţie locul provenienţei şi timpul venirii „În sat, totul e ca-n palmă, la vedere, îi vezi pe toţi şi eşti văzut Un străin este reperat imediat Satul nu cunoaşte discreţia S-a ivit un străin, s-a ivit şi porecla Străinul poreclit încetează de a mai fi anonim şi devine străinul satului, uneori pentru o viaţă S-ar înşela cine şi-ar închipui că satul este tolerant În sat găseşti îngăduinţă”64 Cu aceeaşi atenţie sînt trataţi şi cei care părăsesc satul şi care se sustrag controlului social prin absenţă Însăşi părăsirea satului este privită cu suspiciune şi calificată negativ În Maramureş, despre cei plecaţi din sat, chiar la distanţe nu foarte mari, se spune că „sînt plecaţi în lume” În societăţile rurale, controlul social era strict şi de aceea memoria colectivă selecta tot ceea ce era străin de matca satului, pe toţi cei care nu-şi aveau rădăcinile în spaţiul local Cu cît cineva intrat în sat era de mai departe, cu atît asimilarea lui era mai anevoioasă, cu atît el era mai puţin asemănător celorlalţi, iar în competiţia socială, originea acestuia nu era uitată Percepţia diferenţei funcţiona intracategorial – lumea satului cu rădăcini –, în timp ce diferenţierea în termeni de provenienţă complica şi provocarea criteriile familiare de comparaţie Străinul, prin definiţie, ridica suspiciuni şi alimenta explicaţii cauzale în care neşansa, ghinionul, necazul se asociau cu prezenţa lui Străinii tulburau trama locală a relaţiilor, producînd nelinişte şi mobilizînd stări de vigilenţă Faţă de străin, aşteptările sînt iniţial negative Legendele locale pun adesea pe seama străinului părăsirea unui loc – cel de unde venea – din cauza unei crime, a unui comportament deviant; nimeni nu pleacă de bine Literatura despre ţărănime şi realitatea atestă importanţa acordată străinilor Un personaj important al lui Marin Preda este Adam Fîntînă, „lipovean rătăcit”, ajutat să 64 Irina Nicolau, op cit , p 21 CONTEXTUL: ŢĂRĂNIMEA 153 fugă de la locul lui de cineva, iar altul, Mantaroşie, era „străin de sat, moldovean de prin Huşi, gonit de secetă şi intrat slugă la cineva, nu mai avea pe nimeni în sat, se oprise aici definitiv”65 Ion Gavrilă Ogoranu observă şi el cu amărăciune ostilitatea, consecinţă a suspiciunii ţăranului – şi, de fapt, corect ar fi să spunem a omului tradiţional, în general – faţă de străin: Trăiesc de patruzeci de ani într-un sat curat românesc, dar sînt şi voi fi toată viaţa pentru consătenii mei „o vinitură” Mă am bine cu destui, mi se vorbeşte frumos, dar niciodată nu voi fi de-al lor Şi cînd voi muri, se vor găsi din cei ce se vor împiedica de mormîntul meu şi vor zice aşa cum zic acum despre alţii „Uite unde şi-a pus vinitura groapa” Vor zice unii cititori că sînt prea aspru în judecată Nu judec, constat doar şi îndrăznesc să spun aceste lucruri şi le spun că mă dor şi doresc din tot sufletul să nu mai fie66 Maria Plop, din Nucşoara, cea care, în timpul rezistenţei din munţi, a dat naştere unei fetiţe, „a fost basarabeancă, un copil, care a venit în Nucşoara cînd cu refugiaţii din Basarabia, a venit cu un învăţător din satul ei”67 Originea ei este menţionată ori de cîte ori cineva din sat face referiri la ea şi, chiar dacă acest lucru era greşit, el persistă într-un definitivat greu de schimbat68 Comunismul, la începuturi, a plasat în poziţii puternice ale ierarhiei politice străini, pe care i-a însărcinat cu controlul simbolic, dislocînd instanţele vechiului regim: Nomenclaturiştii, activiştii formează nucleul de control simbolic al societăţii Între ei relaţiile sînt de sub- şi supraordonare şi de solidaritate funcţională Este vorba de un nucleu care se asociază foarte strîns şi cu funcţia de represiune exercitată prin structurile specializate (securitate, miliţie etc ) Nucleul de control simbolic represiv dezvoltă relaţii conflictuale, de opoziţie, mai mult sau mai puţin accentuată… în raport cu masele69 Între străinii de sat şi cei cu rădăcini locale au existat relaţii, al căror conţinut, ca atitudine faţă de ei, era determinat de felul în care ei au intrat în noul spaţiu social Unii s-au asimilat prin căsătorie, fixîndu-se într-un sistem de relaţii familiale, de rudenie, avînd un statut mai favorabil decît cei veniţi din proprie iniţiativă, cei care nu au ieşit dintr-un provizorat sau care erau, pur şi simplu, în trecere În cazul alianţelor maritale, referirile la cel intrat într-o familie lărgită se fac iniţial prin adăugarea locului de 65 Marin Preda, op cit , p 70 66 Ion Gavrilă Ogoranu, Brazii se frîng, dar nu se îndoiesc, Marineasa, Timişoara, 2001, vol II, p 152 Tot aici, el povesteşte despre cazul unor refugiaţi: „Cu cincizeci de ani în urmă, bunicul lui a venit refugiat din nordul Ardealului şi satul nu uită Mai este şi un «rus» în sat E urmaşul unui basarabean care a fugit de ruşi cu cincizeci de ani în urmă Aici a devenit în ochii localnicilor, el însuşi un «rus» Cei ce au mîncat din pîinea refugiului ar putea scrie mai multe decît am scris eu aici” 67 Povestea Elisabetei Rizea din Nucşoara , ed cit , nota 266, p 164 68 După apariţia cărţii Ioanei-Raluca Voicu-Arnăuţoiu, mulţi nucşoreni au avut posibilitatea să o citească şi astfel să nu continue a o considera pe Maria Plop originară din Basarabia Şi totuşi, ei n-o fac, continuînd să repete o eroare, uşor controlabilă, aşa cum probabil cineva a răspîndit-o iniţial în comună 69 D Sandu, Sociologia tranziţiei Valori şi tipuri sociale în România, Staff, Bucureşti, 1996, pp 19-20 origine Gheorghe Şerbănescu din Surani, vorbind despre soţia sa, nu uită să amintească faptul că ea este venită din Ariceşti Şi ceilalţi procedează la fel în conversaţiile cu oameni care nu cunosc satul Originile sînt înregistrate în memoria colectivă Primele date pe care le-am obţinut în cursul deplasării pe teren efectuate în diferite sate au fost întotdeauna cele referitoare la locul de origine Ele sînt informaţii primare spontane Impactul psihologic al străinului este puternic În zilele fierbinţi ale colectivizării, în Surani, primăriţa se deplasa pe teren însoţită de un oarecare Boznan, „care avea nume conspirativ, era venit de la Cece ca să stabilească unde se poate…”70 Agitaţia produsă de tulburarea ritmului obişnuit al vieţii, în cursul unor evenimente sociale importante – împărţirea pămîntului, alegeri, strîngerea cotelor, colectivizare –, prin prezenţa străinilor de sat era percepută ca o ameninţare faţă de ordinea satului: „…erau mulţi străini veniţi în sat, ingineru, agronomu, secretaru, agenţi agricoli, toţi străini Doar preşedintele era din sat, un moş bătrîn” În general, elementul alogen nu apare în masă; dar, în condiţii speciale, el poate apărea prin migraţie şi, în acest caz, ecologia socială a satului suferă tulburări Sărăcia, seceta, războiul, împroprietăririle au produs asemenea mişcări de populaţie; venirea este consemnată în istoria locală Modelul identitar local este provocat prin confruntarea cu alteritatea, uneori percepută în termeni radicali Competiţia în timp pentru prestigiu, legitimitate, dar şi resurse locale complică şi rafinează criteriile comparaţiei sociale, măreşte trama relaţională Liviu Chelcea şi Puiu Lăţea au descris cum li s-a construit nou-veniţilor o identitate socială stigmatizată, desemnată prin termenul „vinituri” – „venetici”, în Surani şi în alte sate din Maramureş –, şi cum disocierea de aceştia se complică atunci cînd dimensiunea etnică intervine în comparaţia socială Etnicitatea poate, aşa cum arată ei, să anuleze un anume favoritism de grup în avantajul altuia; moldovenii, în general, sînt percepuţi negativ şi astăzi, ca şi la începutul comunizării Ei veneau cu seceta şi sărăcia Constituirea, după 1990, a Partidului Moldovenilor poate fi considerată şi ca un răspuns la frustrările acestora, la imaginea negativă care li se atribuie, ca urmare a sărăciei şi a nivelului socio-cultural apreciat ca fiind mai scăzut faţă de cel al altor regiuni ale ţării Alţii semnificativi: fruntaşii satului Pînă la venirea comunismului, cele trei puncte de sprijin ale societăţii rurale erau Biserica, Şcoala şi Primăria Preoţii şi intelectualii deţineau poziţiile ierarhice superioare ale lumii satului – cei bogaţi erau în bună măsură oameni trecuţi prin şcoală Nimbul de respectabilitate al acestor categorii sociale ar fi trebuit să facă trecerea de la „societas” la „civitas” Într-o societate de status, stratificarea socială acorda acestor categorii o poziţie prin care puterea locală funcţiona; poziţia lor de dominare şi de utilizare a resurselor locale era considerată model al reuşitei şi ascensiunii sociale Societatea românească i-a avut ca pîrghii ale modernizării, încă de la început, pe cei care beneficiaseră de educaţie Evoluţia învăţămîntului românesc arată clar că nevoia de 70 Aurora Liiceanu, op cit , p 98 CONTEXTUL: ŢĂRĂNIMEA 155 carte a crescut treptat şi că instrucţia era considerată ca o soluţie a emancipării sociale Rupnik spune că „a deveni funcţionar era visul drag al oricărui fiu cuminte de ţăran”; probabil că din acea perioadă a rămas zicala „ai carte, ai parte” Totuşi, statisticile privitoare la ştiutorii de carte după primul război mondial arată că analfabetismul era larg răspîndit: 40% din populaţia Transilvaniei, 60% din cea a regatului, 60% din cea a Bucovinei şi 94% din cea a Basarabiei nu ştiau nici să scrie şi nici să citească71 Acest fapt rămîne o realitate care poate explica lentoarea modernizării societăţii româneşti Situaţia la venirea comuniştilor era încă precară, deşi se îmbunătăţise Dar şansele modernizării erau încă şubrede, „atîta vreme cît România începutului de secol, cu aproape 87% analfabeţi, cu un puternic partid al moşierilor şi cu un solid regim comunist care a evoluat de la stalinism la un totalitarism sultanistic, se apropie, în multe perioade, de modelul unei societăţi de status”, aşa cum afirmă Alina Mungiu-Pippidi72 Ţăranii priveau spre aceste instituţii cu încredere, iar reprezentanţii Bisericii şi cei ai şcolii formau modele de urmat, constituindu-se în ceea ce numim „alţii semnificativi” Comuniştii înşişi au recunoscut că preoţii, intelectualii deţineau monopolul moral al satelor şi că ei reprezentau un obstacol în încercările de a influenţa şi atrage ţărănimea de partea cauzei comuniste Comuniştii şi-au calculat la rece măsurile care ar fi avut drept consecinţă transformarea acestora în duşmani făţişi ai comunismului; cum spunea un activist, deja citat, la început era nevoie de ei, adică de prestigiul lor în faţa ţăranilor Încrederea în preoţi şi intelectuali, care formau fruntea satului – „fruntaşii satului” –, se manifesta prin rolul recunoscut al acestora de a mobiliza potenţialul şi energiile lumii satului spre progres; ei răspîndeau o ideologie constructivă, susţineau inteligenţele locale şi depuneau eforturi pentru accelerarea ritmurilor care se potriveau şi nu contraziceau valorile conservatoare ale satului În Surani, preotul care funcţiona pînă la venirea comunismului la putere tocmai terminase de scris monografia satului, încerca să-i facă pe ţărani să-şi organizeze memoria colectivă, să-şi construiască o identitate socială locală, dincolo de impresiile şi emoţiile profane Îi susţinea să se solidarizeze în numele unui bine comunitar În fine, el pleda pentru o morală strict bazată pe convingeri venite de la o instanţă superioară care se legitima prin liber consimţămînt şi conştientizarea nevoii de constrîngeri, dar şi de sancţiuni Preotul satului, care îi susţinea – uneori şi băneşte – pe tineri în dorinţa lor de a face şcoală, era un om al regulilor liber asumate Şi în Moromeţii, tot la un preot se duce mama unui personaj pentru a-l ruga să-i convingă bărbatul la plata taxelor şcolare ale fiului care dovedise de mic interes şi dragoste de carte Preoţimea şi intelectualitatea simţeau sau ştiau că progresul în lumea satului se putea face doar dacă se dezvolta identitatea civică În comuna Veneţia de Jos, la alegerile din 1946, ţăranii s-au revoltat şi, la încheierea votării, l-au imobilizat pe preşedintele comunist şi au dus urna în biserică, unde, în prezenţa tuturor, s-au numărat voturile Desigur că preotul era considerat om de încredere, dar mai sigur este că el, împreună cu alte persoane importante din comună, nu era străin deloc de acţiunea ţăranilor Poate că nici nu era nevoie de imobilizare, 71 V Georgescu, op cit , p 191 72 Alina Mungiu-Pippidi, op cit , p 162 deoarece contagiunea socială funcţionează bine prin imitaţie şi exemplu personal: „…bandiţii (comunişti) vor veni Lumea, indignată, a vrut să rezistăm, să se ducă acasă să aducă topoare şi ciomege, ca să-i primească pe tîlhari”73 Relaţia dintre Biserica Ortodoxă şi stat sub regimul comunist şi după 1990 a constituit o preocupare importantă pentru societatea românească, deşi cercetările în acest domeniu lipsesc încă sau sînt cu totul insuficiente Discuţii controversate, tăcerea reprezentanţilor Bisericii române, reticenţa în privinţa deschiderii dosarelor fostei Securităţi sînt încă teme prezente şi preocupări importante ale societăţii noastre Imaginea Bisericii este pusă în discuţie şi este firesc ca ea însăşi să arate prudenţă, pentru a nu provoca îndoieli sau resentimente oamenilor Reticenţa faţă de deschiderea arhivei fostei Securităţi care să permită cercetarea epocii întunecate a comunismului, discuţiile din jurul „preoţilor roşii”, cît şi al imaginii patriarhului Teoctist, readus în fruntea Bisericii, în opinia multora, de Ion Iliescu, ţin de mecanismele de apărare, exprimate prin evitarea adevărurilor de către societatea românească Încă din 1948, noul regim din România a „eliminat vechile ideologii, mai ales pe cele privitoare la naţionalismul anilor ’30, care dominaseră scena politică românească în timpul celui de al doilea război mondial Naţionalismul a reapărut în anii ’60, paralel cu «românizarea» şi desovietizarea regimului”74 Pentru Biserică, dar şi pentru societatea românească, aşa cum arată sondajele, legătura dintre naţiunea română şi confesiunea ortodoxă constituie o expresie a influenţei durabile şi reciproce între Biserică şi stat Justificări posibile, care ocolesc moralitatea socială a Bisericii, apar în discursul reprezentanţilor ierarhici ai acesteia: „Biserica Ortodoxă nu s-a identificat niciodată cu o ideologie oarecare sau cu un regim politic sau sistem şi regimurile politice ale epocii nu-i sînt indiferente, pentru că ea s-a îngrijit întotdeauna de bunăstarea comunităţii omeneşti, dar ea îşi îndeplineşte misiunea spirituală în condiţiile pe care i le asigură modul de organizare a societăţii din punct de vedere social şi politic”75 Prin tradiţie, Biserica Ortodoxă se supune puterii; separarea explicită de stat nu a fost deloc dorită atunci cînd comunismul s-a instalat la putere în România Şi, dacă iniţial preoţimea a contribuit la rezistenţa comunistă, dacă în societatea rurală, mai ales, preoţii au constituit modele atitudinale pentru populaţia obişnuită să-i respecte pe oamenii Bisericii, ulterior, în discursul politic, ca şi în cel al reprezentanţilor ei de frunte, au fost stabilite cu claritate direcţiile în care Biserica se va îndrepta, misiunea ce-i revenea şi de unde ea va trebui să caute îndrumare Problema cultelor religioase a fost o problemă dificilă pentru noua putere, iar reprezentanţii acesteia au avut faţă de Biserică o atitudine duplicitară şi confuză: Preoţii ortodocşi ce putem spune? E greu, din partea noastră privită această problemă, în modul acesta credinţa e liberă pentru fiecare şi de aceea îţi dă posibilitatea pentru toate cultele Dar aceasta nu atrage după sine că dacă recunoaştem un cult sau altul, trebuie să recunoaştem 73 I Zăgan, Anul 1946 – scrisori şi alte anexe, Fundaţia Academia Civică, Bucureşti, 1997, pp 40-41 În judeţul Făgăraş, ţăranii erau în pragul răscoalei 74 Olivier Gillet, Religie şi naţionalism Ideologia Bisericii Ortodoxe Române sub regimul comunist, Compania, Bucureşti, 2001, p 34 75 Antonie, Mitropolit al Transilvaniei, „Documentaire: Église et État en Roumanie”, în Nouvelles de l’Église Orthodoxe Roumaine, XIX, 1989, 5, p 12 CONTEXTUL: ŢĂRĂNIMEA 157 şi existenţa elementului acesta banditesc Noi putem să-i lăsăm să-şi vadă de treaba lor pe acei preoţi care respectă legile din Republica noastră Care nu respectă legile, vor trage consecinţele76 Totuşi, se remarcă şi o oarecare prudenţă în modul de raportare la Biserică: „Şi atunci e bine să vedem în preoţi elemente duşmane, dar numai în acei care sînt duşmani şi să nu vedem în fiecare sutană element duşman…”77 Adevărate lecţii, şi nu simple indicaţii, privind comportamentul faţă de preoţime s-au dat în cursul întrunirilor menite a sintetiza rezultatele muncii organelor de Miliţie şi de Securitate Lucrătorilor acestor instituţii li se recomanda metoda exploatării unor informaţii compromiţătoare pentru a racola informatori din rîndul preoţilor: O altă metodă: vedem pe un preot curvar, pe care l-a prins undeva, l-am fotografiat atunci cînd a avut raporturi sexuale Atunci îl chemăm şi îi spunem Tot organul nostru este un creier curat, nu avem nici un os, nimic Noi sîntem creier şi trebuie aşa gîndit Dar nu aşa, că nu merge, l-am lăsat, dacă este folositor, nu scapă el de mine, nu-l recrutez azi, peste o lună-două, dar nu scapă dacă am nevoie nici mort, nici viu78 Bisericii i-au fost stabilite cu claritate direcţiile către care trebuia să se îndrepte, misiunea care-i revenea şi partea de unde trebuia să-i vină îndrumarea Să nu uităm că atît Petru Groza, cît şi patriarhul Iustinian Marina au expus fără nici un fel de reţinere sau ambiguitate datele pactului dintre Biserică şi regimul comunist În Scînteia din 22 februarie 1949, Biserica Ortodoxă Rusă este dată drept exemplu pentru patriotismul de care a dat dovadă şi, mai ales, pentru susţinerea guvernului sovietic şi a Partidului Comunist Bisericii Române i se spunea făţiş că va trebui să se inspire de la instituţia similară din Uniunea Sovietică Toate acestea pot arăta faptul că, după război, adaptarea Bisericii Ortodoxe la noul regim nu s-a făcut peste noapte Preoţimea nu a întîmpinat cu bucurie comunismul; ea a susţinut opoziţia În mentalitatea românească, schimbarea a avut loc o dată ce patriarhul Iustinian Marina a venit în fruntea Bisericii; există legenda după care Gheorghiu-Dej l-ar fi făcut patriarh drept recunoştinţă pentru faptul că acesta îl ascunsese cîndva, în ilegalitate, cînd era căutat de poliţie Atît preoţimea, cît şi intelectualitatea sătească erau categoriile către care se îndreptau privirile ţăranilor după război, în virtutea prestigiului pe care acestea îl aveau Desigur că starea de agitaţie şi de confuzie care exista reclama o atitudine a instanţei superioare a lumii satului Că intelectualii satelor sprijineau opoziţia este o afirmaţie frecvent întîlnită în memoriile victimelor comunismului Învăţătorii erau adesea înrudiţi cu preoţii Copiii de preoţi se făceau învăţători, adesea rămînînd în sat Preoţii şi învăţătorii s-au solidarizat, asumîndu-şi adesea sarcina de a organiza rezistenţa anticomunistă, indiferent dacă era vorba despre acţiuni făţişe sau despre decizia de a se retrage în munţi, aşa cum s-a întîmplat în Nucşoara 76 Cuvîntul de încheiere al lui Teohari Georgescu la Conferinţa cu comandanţii Miliţiei, Securităţii şi Trupelor de Securitate din Direcţia Generală şi Direcţiile Regionale (vezi Marius Oprea, op cit , p 123) 77 Ibidem 78 Cuvîntul tov Ministru Adjunct Pintilie Gheorghe la Şedinţa cu comandanţii de Regionale şi Judeţene de Securitate (ibidem, p 150) * * * Două idei sînt importante pentru a înţelege lumea satului din perioada la care ne referim Pe de o parte, importanţa relaţiei dintre rudenie şi ordinea socială şi, pe de altă parte, relaţia dintre identitate şi pămînt Relaţia dintre sistemul de rudenie şi ordinea socială din societăţile tradiţionale stă la baza înţelegerii felului în care aceste societăţi funcţionează în domeniul legal şi în cel politic Pentru antropologi, distincţia dintre „societas” şi „civitas”, ca moştenire a ideilor teoretice ale lui L M Morgan, rămîne încă fundamentală În linii mari, el afirmă că trebuie să distingem între cele două aspecte critice şi complementare ale sistemelor de rudenie şi de afinităţi: cel domestic – „societas” –, în care prevalează relaţiile de familie, şi cel politic – „civitas” Evoluţia societăţii, în accepţia lui L M Morgan, are loc de la „societas” către „civitas” Distincţia a fost reluată în gîndirea juridică, folosindu-se pentru dicotomia de mai sus termenii status şi contract Mai tîrziu, Meyer Fortes79 propune termenul de rudenie politică (kinship polity), definit prin cîteva caracteristici, printre care cea mai importantă este faptul că pentru o astfel de structură politică nu există o diferenţiere instituţionalizată a domeniului familial de cel politic şi juridic Acest lucru este valabil pentru societatea românească a timpului la care ne referim În ceea ce priveşte pămîntul, relaţia sa cu identitatea ţărănească este, aşa cum am arătat, complexă din perspectivă psihologică Comunismul şi-a propus ieşirea din istorie în sensul inventării unei noi lumi şi a unui om nou Despre acest om nou şi despre lumea nouă vorbea cu îndărătnicie, dintr-o sete pătimaşă şi naivă pentru fericire, Moromete cel tînăr, înfruntîndu-şi tatăl cu o înverşunare pe care numai tinerii o au şi cu exasperarea încăpăţînată a celui care nu se face înţeles de cel iubit Totul pornea de la pămînt şi proprietate şi orice dialog se împiedica în acel loc, căci nimic nu părea mai de neconceput decît siguranţa cu care tînărul îi spunea tatălui: „Pămîntul pe care calci nu-i al tău!” Şi tot tînărul, desluşind în sinea lui chemarea dreptăţii, dincolo de încrîncenarea tatălui, dar şi de „vaietele şi plînsul de femei” ce vor fi aduse de acest adevăr al lui şi numai al lui, găsea că tot răul vine de la pămînt, de la acea dragoste de pămînt unde el nu-şi întîlnea tatăl O dragoste care-i despărţea, cu tot sîngele ce i-ar fi apropiat, măcar în numele lui În sinea sa, nu mai era nici o îndoială privind adevărul proiectului comunist, pentru că acesta nu făcea decît să mîntuiască lumea de rău Şi cînd durerea şi izbăvirea vor fi generale, atunci lumea va fi fericită Dacă totul în comunism va fi să fie durere este pentru că violenţa va fi urmată de bine Adevărata istorie a comunismului românesc începe cu sfîrşitul celui de-al doilea război mondial şi dacă admitem acest lucru este pentru că, după război, facerea comunismului a fost o naştere lungă şi dureroasă, violentă şi care nu se lăsa fixată doar în date 79 Meyer Fortes, „Kinship and the social order The legacy of L M Morgan”, în Current Anthropology, 1972, nr 2, pp 285-296 CONTEXTUL: ŢĂRĂNIMEA 159 Despre rezistenţă nu s-ar vorbi dacă ar fi existat condiţiile unui dialog neduşmănos între cei ce luau puterea şi cei ce o avuseseră, pe de o parte, şi o tradiţie democratică împămîntenită, pe de altă parte Pe fondul dezordinii aduse de război, imaturitatea societăţii civile, structurile sociale vulnerabile, reflexele lejere ale opoziţiei, incapacitatea de solidarizare şi de coeziune au fost puternic speculate de cei care trebuiau să instrumentalizeze comunismul Pe bună dreptate, Georges Diener80 consideră că rezistenţa ţărănească, cu multitudinea de acte individuale de susţinere a ei, a sfîrşit prin a-şi găsi semnificaţia socială a unui mod original de rezistenţă Abordarea rezistenţei în contextul „miilor de complicităţi” care constituiau ţesutul acestei „societăţi subterane” tinde să dizolve noţiunea de rezistenţă în social, ceea ce face şi mai dificilă identificabilitatea ei 80 Georges Diener, L’autre communisme en Roumanie Resistance populaire et maquis 1945-1965, L’Harmattan, Paris, 2001, pp 66-67 IV Epilog Fenomenul Nucşoara, drama acestui sat, nu aparţine nici unui trecut prea îndepărtat şi nici nu este singular în felul în care s-a manifestat Există, fără îndoială, în comparaţie cu multiplele forme de rezistenţă anticomunistă, unele particularităţi ale lui, ca aceea privind anvergura pe care a avut-o şi mediatizarea de care s-a bucurat Există, de asemenea, o literatură bogată privind trecutul nostru recent, dar există puţine cercetări riguroase care să analizeze ceea ce ştim despre acest trecut pînă acum Între sursele narative – memorii, povestiri de viaţă, interviuri – şi studierea lor, în sensul preluării acestora ca obiect de cercetare riguroasă şi sistematică, stabilind un cadru conceptual bine definit, există o prăpastie, un decalaj Desigur, publicarea documentelor Securităţii, a colecţiei de documente ale Tribunalelor Militare este absolut necesară pentru a pune în relaţie informaţiile ce decurg din sursele narative cu cele ale proceselor celor care au fost actori principali sau secundari ai acestor evenimente Motivaţiile legitime privind cunoaşterea trecutului recent au produs reconstituirea unora dintre aceste evenimente şi, chiar dacă reconstituirile sînt parţiale, incomplete, explotarea surselor, înregistrarea informaţiilor pe care le mai putem obţine trebuie să continue, avînd în vedere accesul la ele limitat de timp Supravieţuitorii se împuţinează, iar investigaţiile de teren ar trebui să aibă un ritm mai accelerat Dar obiectul de cercetare nu poate fi definit decît ca acea realitate compusă care combină, pune faţă în faţă şi compară informaţiile avute din ambele părţi – surse narative şi documente de arhivă –, asumîndu-ne lucid, în acelaşi timp, rezerve faţă de ambele părţi: pe de o parte, faţă de memoria individuală, cu tot ce ţine de distorsiunile ei determinate de psihologia individului, pe de altă parte, faţă de documentele de arhivă – anchete, procese etc – şi felul în care ele s-au făcut În ambele părţi sînt implicate factorul uman şi spiritul vremii Există deja cartea Ioanei-Raluca Voicu-Arnăuţoiu, cartea lui Georges Diener, proiectul de cercetare „Rezistenţa anticomunistă în Banat” – coordonat de Miodrag Milin, ce va continua, sperăm, etapa de investigaţie de teren pentru înregistrarea surselor narative, prin extinderea investigaţiei şi editarea critică a unor documente –, cartea lui Marius Oprea, pentru a menţiona cîteva lucrări, necesare înţelegerii trecutului recent, pe care le-am menţionat pe parcursul acestei cărţi Trecutul recent şi relaţiile puterii cu ţărănimea, felul în care şi-a lăsat amprenta regimul comunist în proiectul său de a schimba peisajul sătesc şi de a şterge diferenţele dintre sat şi oraş sînt aspecte pe care le găsim tratate în recenta carte Secera şi buldozerul Scorniceşti şi Nucşoara Mecanisme de aservire a ţăranului român, semnată de Alina Mungiu-Pippidi şi Gérard Althabe Cartea ne ajută să înţelegem ce s-a întîmplat cu ţărănimea pornind de la două sate aparent diferite – Scorniceşti şi Nucşoara –, dar înscriindu-se în mersul istoric într-un mod care a generat similarităţi Sensul dat rezistenţei capătă în substanţa cărţii o abordare nuanţată, dar capabilă de a percepe prezentul într-un fel mai lucid, poate chiar amar O Nucşoară văzută din perspectiva relaţiilor de putere în contextul politic al vremii îmbogăţeşte imaginea acestui sat, plasîndu-l într-un context în care comparaţia cu Scorniceşti ni-l redă în determinările sale socio-politice esenţiale Există o analiză a unora dintre 1 memoriile celor care au fost în închisoare şi care, devenind prin scriitură text, sînt atît documente, cît şi piese de ficţiune Perspective disciplinare diferite pot fi antrenate în cercetarea trecutului recent şi a rezistenţei, dar, pînă în prezent, prevalenţa istoricilor cu înclinaţii către istoria socială pare să fie incontestabilă Un fapt important este şi diferenţa de atenţie care se acordă celor două părţi implicate în abordarea trecutului: victime şi cei care au produs victimizarea Din punct de vedere psihologic, vocea victimelor trebuie mai întîi cunoscută şi ascultată Există însă diferenţe între cerinţa socială faţă de cunoaşterea trecutului Istoriografia trecutului recent poate părea că se află sub influenţa puternică a unei viziuni martirologice, dar lucrul acesta este explicabil prin faptul că documentele aparatului de Securitate şi cele ale tribunalelor militare sînt cu dificultate puse la dispoziţie, disensiunile privind accesarea arhivei rămînînd o temă caldă a societăţii româneşti în prezent Istoricilor însă, indiferent de dificultatea sarcinii lor, li se cere să spună adevărul Dar întrebarea dacă istoria este în serviciul adevărului, deşi este una legitimă, ne arată că o astfel de istoriografie nu poate exista Sensul cercetării este deja dat Necesare sînt definirea conceptelor, abordarea din perspectiva unor discipline diferite, construirea unor contexte specifice lor, studiile comparative, realizarea unor sinteze etc Şi necesară este, de asemenea, antrenarea ştiinţelor sociale, nu numai cea a istoriei sociale sau a istoriei politice Psihologia traumei şi a pierderii îşi găseşte un teren de cercetare extrem de vast; rezistenţa poate fi privită ca un „experiment social şi psihologic natural” nefericit Ce ştim despre rezistenţa anticomunistă este doar la început Putem deja contura pentru rezistenţa din munţi teme care se deschid din acest început: motivaţiile celor care au participat, traseul identitar şi dependenţa rezistenţei de factorul timp sau de reacţia organelor de Securitate, strategii paralele – a partizanilor şi a Securităţii, structuri de putere în grupurile de partizani şi dinamica lor, tipologia trădării, tipologia răzbunării etc Pentru a da un exemplu, mă voi referi la faptul că, trecînd prin literatura rezistenţei, putem decela teme recurente, care apropie formele particulare ale acesteia, constituindu- se în laitmotive, din care amintim unele, fără a ne pronunţa asupra gradului lor diferit de pregnanţă: frecvenţa trădării celui foarte apropiat (prin legătura de sînge sau prin vecinătate); tipul de consemne şi parole; ambivalenţa feminină (devotament aproape mistic sau trădare); tipuri de conflicte în grup şi de rezolvări; întîlniri spectaculoase, mai ales în închisoare; răpiri; legende; transgresarea elementului politic în compoziţia grupurilor; fugiţii în munte cu antecedente penale nepolitice; motivaţii conturate sau naive şi confuze; naivitatea ideologică vs expertiză; justiţia divină şi trădătorii; iubiri şi atracţii fatale; securiştii şi tipologia lor (relaţia dintre funcţia lor şi comportament); militarii deblocaţi şi ţăranii; jocuri duble; ghinioane şi noroc ca replici; stereotipul negativ al comunismului rus (gamela, colhozul); „piaţa partizanilor” (sumele de bani, numărul de oi etc , luate de cei care trădau); sinuciderile; relaţia tată-fiu; primarul ţigan; copiii celor fugiţi; deghizările; scenariile (preferinţa Securităţii pentru implicarea domeniului sănătăţii: sanitari, doctori, pacienţi, bolnavi de nervi); convertirea; dispariţia stranie a securiştilor infiltraţi; ritualul jurămîntului; ritualizarea pedepsirii susţinătorilor noii orînduiri (mîncatul carnetelor de membru de partid); întoarcerea din închisoare şi felul în care au fost primiţi foştii deţinuţi; inerenţa versiunilor contradictorii etc EPILOG 165 Chiar dacă maiorul sau colonelul Kling, despre care vorbesc toţi cei din zona Timişoarei, a murit nebun, el seamănă cu căpitanul de Securitate I Cîrnu, pomenit de cei din Nucşoara Securistul Mircea, „băiat fain”, şi şeful de post Novăcuţ din Plugova-Timişoara seamănă cu acel Ionescu de la Miliţia din Nucşoara care a făcut şi puşcărie pentru lipsa sa de devotament Nevasta lui Gogu Cristescu din Plugova a fost spînzurată de grindă exact ca Elisabeta Rizea din Nucşoara Dureroasa omorîre a lui Ion Marinescu are o replică în munţii Semenic Multe fapte pot fi asociate, multe similarităţi pot fi găsite în fenomenologia bogată a rezistenţei În fond, natura umană îşi are replici în manifestările ei, dincolo de unicitate În vaietul supravieţuitorilor rezistenţei găsim refrenuri, repetiţii, similarităţi emoţionale, reacţii şi întîmplări extraordinare, coincidenţe, teme mitice, substanţă abundentă pentru noi legende şi credinţe, construite pe un fond peren Nu rămîne decît să le studiem, pentru că suferinţa este infinit mai bogată şi mai nuanţată decît starea de bine şi mult mai rezistentă la uitare Ce s-a întîmplat după 1990 nu face decît să susţină convingerea că rănile sînt încă deschise, uneori nebănuit de deschise Tăcerea, se pare, nu este un mecanism psihologic eficient pentru împăcarea cu sine, cu alţii şi cu destinul Totuşi, cel mai important lucru rămîne acea construcţie, acel scenariu al propriei vieţi care reuşeşte să pună un individ în acord cu sinele lui La nivel social, întotdeauna societăţile şi-au trăit viaţa purtînd un trecut dificil, dar este mai bine să se confrunte cu trecutul decît să cadă într-o amnezie istorică Ianăş Gherga din Rusca declara seren, acum cîţiva ani, că un vecin îi mărturisise că fusese plătit să-l spioneze, iar altul că l-a urmărit zece ani Admite că el, ca şi ceilalţi care au intrat în rezistenţă, au fost biruiţi, că s-au sacrificat El mulţumea celui care-i înregistra amintirile cu vorbele: „Noi vă mulţumim că vă aduceţi aminte de noi” Ce-l putea mulţumi mai mult decît răspunsul primit de la un tînăr: „Sîntem obligaţi, că prea mult aţi suferit!”? Psihologie aplicată au apărut: Vasile Pavelcu – Elogiul prostiei Adrian Neculau – Memoria pierdută Eseuri de psihosociologia schimbării Adrian Neculau, Gilles Ferréol (coord ) – Aspecte psihosociale ale sărăciei Camelia Beciu – Politica discursivă Practici politice într-o campanie electorală Jean Claude Rouchy – Grupul – spaţiu analitic Observaţie şi teorie Adrian Neculau (coord ) – Noi şi Europa Aurora Liiceanu – Rănile memoriei Nucşoara şi rezistenţa din munţi în pregătire: Gilles Ferréol, Adrian Neculau – Violenţa Aspecte psihosociale Adrian Neculau (coord ) – Viaţa cotidiană în comunism Redactor : Lucian Teodorovici Coperta : Manuela Oboroceanu Tehnoredactor : Luminiţa Modoranu www polirom ro Bun de tipar : ianuarie 2003 Apărut : 2003 Editura Polirom, B-dul Copou nr 4 • P O Box 266, 6600, Iaşi Tel & Fax (0232) 21 41 00; (0232) 21 41 11; (0232) 21 74 40 (difuzare) ; E-mail : office@polirom ro B-dul I C Brătianu nr 6, et 7, ap 33 • O P 37, P O Box 1-728, 70700, Bucureşti ; Tel : (021) 313 89 78, E-mail: polirom@dnt ro Tiparul executat la S C LUMINA TIPO s r l str Luigi Galvani nr 20 bis, sect 2, Bucureşti Tel /Fax : 211 32 60, 212 29 27, E-mail : lumina-lex@fx ro 